
Ide  og  Yirkeliglied. 


JL/et  er  en  egen  Sag  med  Ide  og  Virkelighed:  de  kunne 
ikke  undvære  hinanden  og  ligge  dog  bestandig  i  Strid 
med  hinanden.  Virkeligheden  for  sig  uden  ledende  Ideer 
og  lysende  Hovedtanker  frembyder  kun  et  bedrøveligt 
Skue,  et  uhyggeligt  Syn  af  delte  Interesser,  smaalig 
Kiv,  Forvirring  og  Opløsning;  og  dog  er  det  under  slige 
Omstændigheder  ingenlunde  den  vrantne  Virkelighed 
beleiligt  at  indlade  sig  med  Ideer,  allermindst  med  den 
Ide,  den  dybest  savner,  den  vækkende,  klarende,  for- 
yngende Ide ,  hvorefter  den ,  uden  at  forstaae  sig  selv, 
i  Løndom  længe  har  sukket. 

Virkelighedens  Protest  mod  en  ny,  fremtrængende 
Ide  er  ikke  noget  gyldigt  Beviis  for  Ideens  Ugyldighed. 
Tværtimod!  En  Livside  kan  i  og  for  sig  være  fuldkom- 
men berettiget,  kan  have  alle  Adkomster  som  Præten- 
dent til  Virkelighedens  Throne  og  endda  møde  Mod- 
stand i  Omstændighederne  og  gjentagne  Gange  blive 
slaaet  tilbage,  enten  fordi  det  praktiske  Liv  endnu 
staaer  under  Herredømmet  af  forældede,  men  ved  deres 
Ælde  ærværdige  Traditioner,  der  først  efterhaanden 
maae  bortdøe,  eller  ogsaa  fordi  Virkeligheden  ved  plud- 
selig   at    afryste    et    helt   Dynasti    af   gamle   forgjemte 

Ideer  har  faaet  Blodet  i  Kog  og  er  kommen  i  et  saa- 
dant  Oprør,  at  der  maa  hengaae  nogen  Tid,  inden  den 
ret  kan  besinde  sig  og  skaffe  Betingelserne  for  den 
nye,  livsfriske  Ide  tilveie.  Omsider  kommer  den  længe 
forventede  Stund,  Forstaaelsens  lykkelige  Øieblik,  Vir- 
keligheden slaaer  Øiet  op  og  kjender  Ideen:  Ide  og 
Virkelighed  styrte  i  hinandens  Favn  lig  to  Forelskede, 
der  længe  maatte  kæmpe  med  Misforstaaelser.  Men 
lykkelige  Øieblikke!  desværre,  de  vare  kun  kort.  Naar 
Troskabseden  er  svoren,  Indvielsens  Festligheder  forbi, 
og  Hvedebrødsdagene  tilende ,  saa  kølnes  Begeist- 
ringen.  Tilværelsens  Kreditorer  melde  sig  med  Reg- 
ning paa  Betingelserne,  saa  komme  Bryderierne  igjen; 
thi  det  er  nu  engang  Virkelighedens  Lod:  den  er  altid 
fuld  af  Bryderier.  Nu  følger  Klage  paa  Klage  fra  begge 
Sider.  Ideen  klager,  at  Virkelighen  er  treven,  triviel 
og  aandløs ,  uden  Alvor,  uden  Udholdenhed,  uden  Op- 
sving. Virkeligheden  klager,  at  Ideen  med  sine  vidt- 
gaaende  Fordringer  og  høitflyvende  Planer  er  upraktisk, 
hensynsløs,  uden  Blik  for  det  Nærmeste,  det  Nyttige,  en 
Idealist,  en  Fantast,  rentud  sagt,  en  Sværmer.  Det  kan 
komme  til  hæftige  Optrin  mellem  Parret;  Striden  kan 
gaae  saa  vidt,  at  de  trods  gjensidige  Forpligtelser  og 
Vielsens  høitidelige  Løfter  endog  appellere  til  Publikums 
høistærede  Retfærdighed  og  begjære  Skilsmisse. 

For  at  dømme  i  Sagen,  er  det  hver  Gang  nød- 
vendigt at  undersøge,  paa  hvilken  Side  Skylden  er. 
Men  for  at  udtinde,  paa  hviken  Side  Skylden  er,  maa  man 
i  ethvert  paagjældende  Tilfælde  kunne  gjøre  Forskjel 
mellem  en  sand  og  en  falsk  Ide.  Er  det  en  falsk  Ide, 
der    har    spillet   Forførerens    Rolle    og    ved   blændende 

Skin  og  smigrende  Talemaader  bedaaret  Virkeligheden 
i  et  ubevogtet  Oieblik  og  narret  den  ind  paa  en  farlig  og 
fordærvelig  Vei,  da  er  det  jo  ligefrem  Pligt  at  komme 
den  stakkels  Bedaarede  til  Hjælp ,  revse  Forføreren  og 
see,  saavidt  muligt,  at  faae  det  overilede  Skridt  gjort 
godt  igjen.  Men  hvis  Ideen  er  i  sin  gode  Ret,  hvis  det 
Maal,  den  har  sat,  er  det  eneste  fornuftige,  fordi  det 
er  det  eneste,  der  virkelig  svarer  til  Tidens  Tarv, 
og  den  Vei,  den  har  anvist,  den  eneste  rette,  fordi  den 
er  den  eneste,  der  fører  til  Maalet :  saa  har  jo  Virke- 
ligheden Uret,  naar  den,  fordi  det  koster  Anstrængelse, 
vægrer  sig  ved  at  lægge  Kræfterne  til  og  ufortrøden  ar- 
beide  paa  Løsningen  af  de  Opgaver,  Ideen  har  fore- 
skrevet. 

Hvad  dette  vil  sige,  kan  sees  ved  et  Blik  paa  den 
Ide ,  som  Nutiden  selv  har  ophøiet  til  at  være  den 
herskende,  nemlig  Frihedens  Ide.  Er  Friheden,  den 
politiske  Folkefrihed,  naar  vi  undersøge  Sagen  upartisk 
og  tale  uden  Omsvøb,  en  sand,  selvgyldig  og  berettiget 
Ide  eller  maaskee  falsk,  selvmodsigende  og  fordærve- 
lig? At  gjøre  dette  til  et  aabent  Spørgsmaal  er,  i  Be- 
tragtning af  de  Vanskeligheder,  Bryderier  og  ForWklinger, 
hvormed  den  allerede  har  belemret  Virkeligheden,  vist  ikke 
saa  ubetimeligt,  som  det  ved  første  Oiekast  kunde  sy- 
nes. Dog  nytter  det  ikke  at  begynde  med  Virkelighe- 
den, thi  Virkeligheden  er  underkastet  mange  Indflydel- 
ser; Virkeligheden  har  mange  Sind,  anlægger  mange 
Dragter  og  taler  med  mange  Tunger.  Hvor  var  i  Aaret 
1848  ikke  hele  den  virkelige  Samtid  begeistret  for  Fri- 
heden ,  beredt  til  at  bringe  ethvert  Oft'er  og  vove  Alt 
for  Ideen!    Det   var  Opvækkelsens  Tid,   Forventninger- 

nes  gyldne  Tid,  Haabets  Tid,  og  Haabet  var  som  den 
friske  Vaar,  Haabet  var  lysegrønt.  Men  saa  ere  For- 
ventningerne igjen  siden  den  Tid  sunkne  betydelig. 
Virkeligheden  har  allerede  adskillige  Gange  skiftet 
Farve;  det  Lysegrønne  har  undertiden  tabt  sig  i  det 
Graalige  og  er  endog  paa  nogle  Steder  gaaet  over  i 
det  Brandgule.  Nei,  af  Virkeligheden  faaer  man  ingen 
paalidelig  Forklaring;  man  maa  begynde  med  Ideen. 

Men  er  der  da  virkelig  i  vore  Dage  noget  fornuf- 
tigt Menneske,  som  for  Alvor  kan  falde  paa  at  opkaste 
Tvivl  om  Folkefrihedens  politiske  Gyldighed?  Vi  svare 
Ja!  Der  er  endnu  adskillige  ret  fornuftige  Mennesker, 
der  nære  nogen  Tvivl.  Vi  skulle  til  Bevis  for  vor  Faa- 
stands  Rigtighed  anføre  en  i  denne  Henseende  original 
Tvivler,  en  Tænker  af  første  Rang,  en  klartseende,  fri- 
sindet Mand,  en  Mand,  som  har  Samtidens  enstemmige 
Vidnesbyrd  for,  at  han  idetmindste  har  holdt  sig  udenfor 
alle  politiske  Partier,  og  forsaavidt  maa  kaldes  uinteres- 
seret, en  Mand  af  overlegen  Kløgt  og  med  sikkert  Blik  for 
Virkelighedens  Bryderier,  en  Mand,  der  netop  satte  det 
som  sit  Livs  Opgave  at  gjennemtænke  Frihedens  høieste 
Ide,  og  saa,  mærkværdigt  nok,  kom  —  som  det  synes 
—  til  det  Resultat,  at  Folkefrihed,  politisk  forstaaet, 
er  en  selvisk  Indbildning,  en  falsk  Ide.  Vi  mene  S. 
Kierkegaard. 

S.  Kierkegaard  var,  som  bekjendt,  ingen  Ynder  af 
Tidens  Fordringer,  ingen  Beundrer  af  de  saakaldte  liberale 
Bestræbelser.  Allerede  hans  første  Artikler  om  »Kjøben- 
havnspostens  Morgenbetragtninger«  og  »Fædrelandets 
Polemik"  samt  de  Repliker  han  i  den  Anledning  vexlede 
med  »Hr.  Orla  Lehmann«,  ere  betegnende.    Det  var  en 

Stemningspolemik,  hvori  han  til  en  Begyndelse  prøvede 
sin  spidse  Pen;  det  var  hans  første  Greb  paa  Idealitetens 
Strængeleg,  et  Par  raske  Buestrøg,  for  at  høre  Tonen, 
og  Tonen  angav  tydelig  nok,  at  denne  Violin  ikke  vilde 
stemme  med  Politikens  blæsende  Instrumenter. 

Paa  et  senere  Stadium,  hvor  Talen  særlig  er  om 
Stat  og  Kirke,  udtaler  han  sig,  foranlediget  ved  en 
Yttring  af  Dr.  Rudelbach,  meget  skarpt  om  hvad  han 
kalder  en  usalig  Forvexling  af  Politik  og  Kristendom, 
den  bagvendte  Reformation,  der  reformerende  sætter  et 
nyt  Slettere  i  Stedet  for  et  gammelt  Bedre,  »medens  det 
dog  skal  være  vist  og  sandt,  at  det  er  en  Reformation, 
i  hvilken  Anledning  hele  Byen  bliver  illumineret.«  Den 
sande  Frihed  er  ikke  en  udvortes  Foranstaltning,  men 
en  indvortes  Sag;  Frihed  er  væsenlig  Inderlighed.  »Som 
det  er  Menneskets  Fortrin  for  Dyret  at  kunne  leve 
under  ethvert  Klima,  saaledes  rangerer  Fuldkommenhed 
i  Kristendom,  just  fordi  denne  er  Inderlighed,  efter  sin 
Styrke  til  at  kunne  leve,  om  saa  var,  under  de  ufuld- 
komneste  Former.  Politik  er  dette  udvortes  Væsen, 
denne  tantaliske  Travlhed  for  Forandring  i  det  Udvortes«. 

Frihedserkj endelsen  er  i  strengeste  Forstand  Selv- 
erkjendelse ;  Frigjørelsen  kan  derfor  ikke  begynde  med 
noget  Udvortes,  ikke  tage  sit  Udgangspunkt  hverken  i 
Slægten  eller  i  Verdenshistorien ,  hverken  i  nye  Stats- 
eller  i  nye  Kirkeforfatninger;  den  maa  begynde  inden- 
fra,  idet  hver  Enkelt  begynder  med  sig  selv,  ikke  med 
store  Forventninger  om  »de  frie  In  stitutioner  <i  ,  men  i 
Tro  paa  Sandhedens  frigjørende  Aand. 

Det  er  et  Sandsebedrag,  naar  Nogen  mener,  at  det 
er  de  frie  Institutioner,    der  skal  frelse  Kirken  og  Kri- 

stendommen.  »Skulde  dette«  ,  siger  K.,  »høre  med  til 
sand  Kristendom,  denne  Tro  paa  de,  politisk  opnaaede, 
frie  Institutioners  frelsende  Magt,  saa  er  jeg  ingen 
Kristen,  ja  endnu  værre,  jeg  er  et  rent  Djævelens  Barn; 
thi  oprigtig  talt,  jeg  har  endog  Mistanke  til  disse,  po- 
litisk opnaaede,  frie  Institutioner,  især  til  deres  frel- 
sende og  gjenfødende  Magt.  Det  er  min  Kristendom, 
eller  saa  kristendum  er  jeg,  som  da  forresten  aldrig 
har  befattet  mig  med  »Kirke«  og  »Stat«  —  det  er  meget 
for  stort  for  mig;  dertil  behøves  ganske  anderledes 
Seere  end  jeg  er,  eller  ogsaa  bør  det  ganske  overlades 
de  ordenligen  dertil  Beskikkede  og  Kaldede.  Jeg 
har  aldrig  kæmpet  for  »Kirkens«  Emancipation  saa  lidet 
som  for  den  grønlandske  Handels,  Kvindernes,  Jødernes 
eller  nogensomhelst  anden  Emancipation.  Jeg  har  kun  som 
Enkelt,  med  Sigtet  »den  Enkelte«,  tilsigtende  Inderlig- 
gjørelse  i  Kristendom  i  »den  Enkelte«,  konsekvent  med 
Aandens  Vaaben,  ene  og  alene  med  Aandens  Vaaben 
kæmpet  for  at  gjøre  opmærksom  paa  og  mod  at  lade 
sig  bedrage  af  Sandsebedrag«. 

Som  det  da  er  et  Sandsebedrag,  om  Nogen  mener, 
at  det  er  de  ydre  Former,  der  hindre  ham  i  at  naae 
Friheden j  saa  er  det  jo  ogsaa  et  Sandsebedrag,  ja  det 
Samme  vendt  paa  en  anden  Maade,  om  Nogen  bilder 
sig  ind,  at  det  er  de  ydre  Former,  der  skulle  forhjælpe 
ham  til  Friheden. 

Ifølge  denne  Synsmaade  kunde  S.  K.  da  heller  ikke 
knytte  store  Forhaabninger  til  de  frie  Bevægelser,  der 
udmærkede  Aaret  1848.  Hans  lille  Skrift:  »Om  min 
Forfatterviksomhed«  (1851)  ender  med  følgende,  for  hele 
hans  Standpunkt  mærkelige  Stykke:     »De   brast  ^  Aa- 

ret  48,  Klogskabens  Traade;  det  hørtes  det  Hvin, 
der  bebuder  Chaos!  »Det  var  det  Aar  48,  det  var 
et  Fremskridt«  ,  ja  —  hvis  der  nemlig  skaffes  Re- 
gering tilveie,  hvortil  maaske  ikke  behøves  en  eneste 
ny  Embedsmand,  eller  nogen  ældres  Afskedigelse,  men 
vel  maaske  en  inderlig  Forvandling  i  Retning  af  at  blive 
fast  ved  Gud.  Feilen  fra  oven  var  vistnok  den,  at  i  det 
Hele  taget  fra  øverst  til  nederst  Regeringen  igjennem 
var  Styrken  væsenligen  verdslig  Klogskab,  hvilket  just 
væsenligen  er  Mangel  paa  Styrke;  Skylden  fra  neden 
var  den,  at  ville  have  al  Regering  bort:  Straffen  — 
thi  Syndens  Maade  er  altid  Straffens  Maade  —  Straffen 
er:  det,  der  bittrest  bliver  savnet,  er  just  Regering. 
Aldrig  som  i  vort  Aarhundrede  var  vel  Slægten  og  de 
Enkelte  i  den  (den  Bydende —  den  Lydende;  den  Fore- 
satte —  den  Underordnede;  Læreren  —  den  Lærende 
o.  s.  V.)  saaledes  frigjorte  fra,  om  man  saa  vil,  alle 
Gener  af,  at  Noget  staaer  og  skal  staae  ubetinget  fast; 
aldrig  følte  vel  »Meningerne«  (de  mest  uensartede, 
paa  de  forskjelligste  Gebeter)  sig  saaledes  i  »Frihed,  Lig- 
hed og  Broderskab«,  ugenerte  og  lyksaliggjorte  under 
Frispasens  »til  en  vis  Grad« :  aldrig  vil  vel  Slægten  saa 
dybt  komme  til  at  sande,  at  den  og  hver  Enkelt  i  den 
trænger  til,  at  Noget  skal  staae  ubetinget  fast,  trænger 
til,  hvad  Guddommen,  den  Kjærlige  og  i  Kjærlighed, 
opfandt,  det  Ubetingede,  istedenfor  hvilket  Mennesket, 
den  Kloge  til  egen  Fordærvelse,  beundrende  sig  selv  satte 
dette  Beundrede  »til  en  vis  Grad«.  Byd  Sømanden  at 
seile  uden  Baglast  —  han  kulseiler;  lad  Slægten,  lad 
hver  Enkelt  i  den  forsøge  at  bestaae  uden  det  Ubetin- 
gede :  det  er  og  bliver  Hvirvel.    Det  kan  i  længere  eller 


8  Ide  og  Virkelighed. 

kortere  Tid,  i  Mellemrum  synes  anderledes,  at  det  er 
Fasthed  og  Tryghed,  i  Grunden  er  og  bliver  det  Hvirvel, 
selv  de  største  Begivenheder  og  det  mest  anstrængede 
Liv  dog  Hvirvel  eller  som  det  at  sye  uden  at  fæste 
Ende  —  indtil  Enden  atter  gjøres  fast  derved,  at  det 
Ubetingede  anbringes,  eller  derved,  at  den  Enkelte,  om 
end  paa  nok  saa  stor  Afstand,  dog  forholder  sig  til  et 
Ubetinget.  Leve  blot  i  det  Ubetingede,  indaande  kun 
det  Ubetingede,  kan  Mennesket  ikke,  han  omkommer 
som  Fisken,  naar  den  skal  leve  i  Luften;  men  paa  den 
anden  Side,  uden  at  forholde  sig  til  det  Ubetingede  kan 
et  Menneske  heller  ikke  i  dybere  Forstand  »leve«,  han 
adaander,  det  er,  han  vedbliver  maaske  at  leve,  men 
aandløst.  Er  —  for  at  blive  ved  Mit:  det  Religiøse 
—  er  Slægten  eller  en  stor  Del  Enkelte  i  Slægten 
voxede  fra  dette  Barnlige,  at  et  andet  Menneske  for 
dem  er  Den,  der  repræsenterer  det  Ubetingede:  vel, 
derfor  kan  alligevel  det  Ubetingede  ikke  undværes.  Saa 
maae  de  Enkelte  selv  forholde  sig  til  det  Ubetingede. 
Det  er  dette  jeg  efter  forundt  Evne,  med  yderste  An- 
strængelse  og  mangen  Opoffrelse  har  kæmpet  for,  kæm- 
pende mod  ethvert  Tyranni,  ogsaa  det  Numeriskes. 
Denne  min  Stræben  er  bleven  lagt  for  Had  som  uhyre 
Stolthed  og  Hovmod  —  jeg  troede,  og  jeg  troer,  at  dette 
er  Kristendom  og  Kjærlighed  til  Næsten.« 

Hvorledes  en  fri  Forfatning  end  ordnes  —  her  tales 
om  frie  Forfatninger  i  al  Almindelighed  —  maa  det  tilsidst 
gaae  ud  baade  over  Stat  og  Borgere.  Regeringsmyn- 
digheden svækkes.  Ingen  Enkelt  enten  tør  eller  kan 
træde  afgjørende  op,  handle  af  egen  Overbevisning  og 
tage  Ansvaret  paa  sig;  men  Alt  betinges  af  Øieblikkets 

Stemning,  Alt  gjøres  afhængigt  af  Flertallets  Samtykke. 
Skaden  er  dobbelt.  For  det  Første  maa  den  Sagkyndige 
finde  sig  i,  at  hans  egenlige  Hovedtanke,  hans  omhyggelig 
gjennemarbeidede  Plan  under  Oppositioner  og  Diskussio- 
ner beklippes,  beskæres,  og  ved  haardnakkede  Indvendin- 
ger, delvise  Ændringer  imødekommende  Tillæmpninger 
saaledes  omkalfatres,  at  den  langtfra  at  blive  af  een  Støb- 
ning, tvertimod  bliver  et  Flikværk  af  uensartede  Styk- 
ker, en  broget  Sammensætning  af  ulige  Mønstre,  mindre 
lig  en  Plan  end  et  Lappeteppe.  Naar  et  saadant  Flik- 
værk er  sat  igjennem,  og  den  bittre  Erfaring  langt  om 
længe  har  viist,  hvor  ubrugeligt  det  er:  hvis  er  saa 
Skylden?  Ingens!  Hvem  bærer  Ansvaret?  Ingen!  Dette 
er  endnu  det  allerværste.  Ansvarligheden  fordamper  i 
Diskussioner,  bortdunster  i  Komitébetænkninger  og  Af- 
stemninger, saa  at  det  Hele  tilsidst  kommer  ud  som 
Værk  af  en  Maskine ,  et  Slags  anonymt  Produkt  fra 
Partiernes  Drivhjul.  Forsøger  man  at  sætte  et  Bedre 
i  Stedet  for  det  anerkjendte  Slettere,  saa  begynder  den 
politiske  Komedie  forfra.  Alt  foregaaer  ofFenlig  og  er 
dog  et  fortsat  Intriguespil ;  det  seer  ud,  som  om  hver 
enkelt  Sag  blev  underkastet  en  alsidig  Prøvelse,  en  om- 
hyggelig ,  vidtløftig  Begrundelse ;  men  hvad  er  det,  der 
egenlig  prøves?  Det  er  ikke  Tingen  selv,  men  Partier- 
nes Kræfter.  Hvad  giver  Grundene  Vægt?  Ikke  Sagens 
Natur,  ikke  overbevisende  Tanker,  men  de  Stemmegi- 
vendes  helt  eller  halvt  maskerede  Tendenser.  Det  i  og 
for  sig  Sande,  Fornuftige,  Gavnlige,  kan  naturligvis  ikke 
uden  videre  komme  i  Betragtning;  thi  Betingelserne  ere 
langt  vigtigere  end  det  Ubetingede.  Det  gaaer  slet  ikke 
an    at   rykke  ud  med  Sproget,    forsvare   det,  efter  Ens 

egen  Overbevisning,  eneste  Rette ,  overladende  til  Omgi- 
velsen, hvad  den  vil  antage  eller  forkaste,  nei  det  gjæl- 
der  om  at  fange  Vinden,  strække  Følehornene  ud ,  son- 
dere Partierne ,  for  at  erfare  hvad  man  kan  sætte  igj en- 
nem.  ^t  faae  Noget  sat  igjennem  er  det  Vigtigste;  det 
Næstvigtige  er,  hvad  det  er  for  Noget:  en  halv  Sandhed, 
naar  den  blot  kan  gaae  igjennem,  er  bedre  end  en  hel, 
der  udsætter  sig  for  at  blive  afvist.  Paa  denne  Maade 
bliver  Alt  antageligt  og  Alt  forkasteligt  til  en  vis  Grad, 
Sandhed  til  en  vis  Grad,  og  som  Følge  heraf  ogsaa 
Usandhed,  Retfærdighed  til  en  vis  Grad,  følgelig  ogsaa 
Uretfærdighed,  Redelighed  til  en  vis  Grad,  følgelig  ogsaa 
Uredelighed.  At  være  ligefrem  usand,  uretfærdig,  ure- 
delig duer  ikke;  men  at  være  ubetinget  sand,  ubetinget 
retfærdig ,  aaben  og  redelig  duer  heller  ikke :  Virkelig- 
heden kan  ligesaa  lidt  bruge  den  rene  Sandhed  som  den 
rene  Usandhed;  den  kræver  en  egen  Blanding  af  Godt 
og  Slet,  af  Redelighed  og  Uredelighed.  Virkelighedens 
Karakter  bliver  i  denne  Forstand  en  klog  Forfarenhed, 
en  kløgtig  beregnet  Karakterløshed.  Men  den  kløgtige  Ka- 
rakterløshed er  sædelig  Tvetydighed,  en  raffineret  Un- 
derfundighed, der  ikke  aabenlyst  angriber,  men  listig 
udhuler  det  Bestaaende.  Dette  er  for  den  borgerlige  Tæn- 
keraaade  i  det  Hele  det  Dyssende,  Bedøvende,  De- 
moraliserende. »Thi  mod  Oprør  kan  man  bruge  Magt, 
for  vitterligt  Falskmaal  er  Straffen  i  Vente;  men  dia- 
lektisk Hemmelighedsfuldhed  er  vanskelig  at  udrydde ; 
der  skal  allerede  forholdsvis  et  finere  Øre  til  for  at  spore 
Reflexionens  lydløse  Listen  ad  Tvetydighedens  Snigveie. 
Det  Bestaaende  bestaaer,  men  Reflexionens  Lidenskabs- 
løshed  finder  sin  Beroligelse  i,  at  det  er  en  Tvetydighed. 

Man  vil  ikke  have  Kongemagten  afskaffet,  ingenlunde, 
men  hvis  man  lidt  efter  lidt  kunde  faae  den  forvandlet 
til  en  Indbildning,  saa  vilde  man  med  Fornøielse  raabe 
Hurra  for  Kongen.  Man  vil  ikke  have  Udmærkelsen 
styrtet,  men  hvis  man  paa  samme  Tid  kunde  avancere 
en  Viden  om,  at  den  er  en  Indbildning  —  saa  vilde 
man  beundre.  Man  vil  lade  hele  den  kristelige  Termi- 
nologi bestaae,  men  underhaanden  være  vidende  om, 
at  der  ikke  skal  tænkes  noget  Afgjørende  ved  den.  Og 
man  vil  være  angerløs;  thi  man  nedriver  jo  Intet«. 

Til  de  frie  Forfatningers  mørkeste  Skyggepartier  hører 
just  det,  at  Folkevillien  altid  middelbart  eller  umiddel- 
bart maa  give  sig  tilkjende  som  Mængdens  Villie,  og 
Mængde  er,  det  er  Ks.  Thesis,  »Mængde  er  Usandheden.« 
Der  er  i  Grunden  Ingen,  der  har  mere  Foragt  for  Mennesket 
som  Menneske  end  de,  »der  gjøre  Profession  af  at  staae 
i  Spidsen  for  Mængde.  Lad  En  komme  til  en  Saadan, 
et  enkelt  Menneske  —  jo  vist,  hvad  bryder  han  sig 
derom;  det  er  meget  for  lidt;  stolt  afviser  han  ham; 
der  maa  i  det  mindste  være  Hundrede.  Og  naar  der  er 
Tusinde,  da  bøier  han  sig  for  Mængden,  bukker  og  skra- 
ber; hvilken  Usandhed  !;  — At  Mængden  som  Mængde  er 
Alt,  den  Enkelte  i  Mængden  Intet,  betyder,  at  Mæng- 
den er  Publikum.  Men  just  den  Omstændighed,  at  den 
Enkelte  i  Mængden  er  Intet,  gjør  det  muligt,  at  han 
kan  identificere  sig  med  Mængden,  tale  og  skrive  i  Mæng- 
dens Navn  uden  at  staae  personlig  til  Regnskab  for 
hvad  han  siger.  Thi  hvem  er  det,  man  har  for  sig? 
Mængden  og  dog  Ingen,  en  Anonym.  »At  en  Anonym, 
ved  Hjelp  af  Pressen,  Dag  ud  og  Dag  ind  kan  faae 
(ogsaa  i   Henseende   til   det  Intellektuelle,   det  Ethiske, 


12  Ide  og  Virkelighed. 

det  Religiøse)  sagt,  hvad  han  vil,  hvad  han  maaske 
ikke  i  Qerneste  Maade  havde  Mod  til  at  sige  end  det 
Mindste  af  i  Enkelthedens  Situation;  kan  hver  Gang 
han  lukker  sin  —  ja  Mund  kan  man  da  ikke  kalde  det 
—  sit  Svælg  op,  paa  een  Gang  henvende  sig  til  Tu- 
sinde Gange  Tusinde ;  kan  faae  Tusinde  Gange  Tusinde 
til  at  sige  det  Sagte  efter  —  og  Ingen  har  Ansvaret,« 
dette  anseer  K.  for  vor  Tids  store  Elendighed,  en  Elen- 
dighed, der  er  større  end  Oldtidens  største.  »Man  sige 
ikke,  at  saa  kan  jo  Sandheden  igjen  ved  Hjælp  af  Pres- 
sen indhente  Løgnen  og  Vildfarelsen.  Du,  der  taler 
saaledes ,  spørg  Dig  selv :  tør  Du  paastaae,  at  Menne- 
skene i  Mængde  taget,  ere  ligesaa  hurtige  til  at  gribe 
efter  Sandhed,  der  ikke  er  velsmagende,  som  efter 
Usandhed,  der  altid  er  lækkert  tillavet,  end  sige,  naar 
det  ovenikjøbet  skal  være  forbundet  med  en  Vedgaaen 
af,  at  man  har  ladet  sig  bedrage !  Eller  tør  Du  blot 
paastaae ,  at  Sandheden  lige  saa  hurtig  lader  sig  for- 
staae  som  Usandhed,  der  ingen  Forkundskaber  fordrer, 
ingen  Skole,  ingen  Tugt,  ingen  Afholdenhed,  ingen  Selv- 
fornægtelse ,  ingen  redelig  Selvbekymring,  ingen  langsom 
Arbeiden!  Nei,  Sandheden,  der  ogsaa  afskyer  denne 
Usandhed:  som  eneste  Formaal  at  eftertragte  Udbre- 
delse, er  ikke  saa  hurtig  tilbens.«  (»Synspunktet  for  min 
Forfattervirksomhed.«   S.  95—96.) 

Det  mørke  Billede  fuldender  sig  i  Skildringen  af  Pub- 
likum. Vistnok  kan  man  ingenlunde  sige,  at  det  er  Folke- 
frihedens Ide ,  der  frembringer  Publikum ;  thi  det  er  Kul- 
turen: Nutidens  Publikum  er  en  eiendommelig  Udartning 
af  Nutidens  Kultur.  Derimod  kan  man  med  Grund  sige, 
at  den  frie  Forfatning  har  sin  tvetydigste  Ven,  sin  far- 

ligste  Forbundsfælle  i  Publikum.  Hvad  er  da  Publikum? 
J.  L.  Heiberg,  der,  som  bekjendt,  har  leveret  adskillige 
varme  Batailler  med  Publikum,  har  tillige  leveret  værdifulde 
Bidrag  til  dets  Signalement.  I  sin  Afhandling  »Folk  og 
Publikum«  (Intelligensblade,  1842,  Nr.  6)  gaaer  han  ud 
fra  den  bekjendte  Modsætning,  at  et  Folk  er  en  Orga- 
nisme, et  Publikum  en  Masse,  og  udtaler  sig  om  Over- 
gangen fra  Folk  til  Publikum  saaledes:  »Folkets  sukces- 
sive  Forvandling  til  Publikum  er  et  Faktum ,  som  her- 
tillands allerede  har  sin  Historie,  og  jeg  selv  har  le- 
veret ikke  faa  Aktstykker  dertil,  skjøndt  tildels  uden  at 
være  mig  det  bevidst,  thi  da  vor  politiske  Udvikling  er 
meget  yngre  end  vor  literære,  men  det  netop  er  hiin, 
som  først  kaster  det  rette  Lys  paa  denne,  saa  kunde 
man  længe  være  uvidende  om  den  sande  Betydning  af 
de  i  Literaturen  sig  bevægende  Kræfter.  Allerede  i 
»Julespøg  og  Nytaarsløier«  indførte  jeg  Publikum  per- 
sonificeret som  »en  kolossal  Vanskabning«,  men  lod  dog 
Digteren  i  første  Øieblik  hilse  den  med  de  Ord:  »Mit 
Folk ! «  Først  siden,  da  han  ved  Synet  af  dets  Tusinder 
af  Øine,  Munde  og  Hænder,  og  ved  dets  raae,  sig  selv 
modsigende  Yttringer  faaer  Syn  paa  dets  atomistiske 
Natur,  begegner  han  det  med  den  yderligste  Ringeagt, 
uden  dog  at  tage  det  Udtryk  tilbage,  hvormed  han  først 
hilste  det«. 

Det  skjønues  nu  let,  at  den  offenlige  Mening,  der 
spiller  en  saa  stor  Rolle  i  alle  frie  Statssamfund,  kan 
under  Skin  af,  at  det  er  Folkets  Stemme,  tages  i  Beslag 
af  Publikum.  Just  fordi  Publikum  altid  er  Tilskuer  og 
den  Enkelte  i  Publikum  væsenlig  Ingenting  —  forsaa- 
vidt  han  ellers  er  Noget,    maaske  endog  noget  Dygtigt, 

træder  han  strax  udenfor  Publikum  —  saa  er  Publikum 
ikke  handlende ;  dets  eneste  Handling  er  at  give  siu 
Mening  tilkjende  i  Bifalds-  og  Mishagsyttringer.  Til- 
kjendegivelsen  selv  er  uartikuleret.  Det  er  en  Snakken 
og  Praten  for  og  imod,  en  Summen  og  Brummen,  Sur- 
ren og  Snurren ,  hvortil  en  Politiker  maa  spidse  Øren, 
hver  Gang  han  vil  udlytte,  om  det  er  Bifald  eller  Mis- 
hag, der  egenlig  har  Overvægt.  Hvad  der  fremkogler 
Fantomet  af  en  offenlig  Mening,  er  ingen  hel,  enfoldig 
Tanke,  men  en  yderlig  sammensat  Størrelse,  en  Sværm 
af  talløse  smaa,  infusoriske  Meninger,  en  Sum  af  Brø- 
ker med  forskjellige  Nævnere  og  forskjelligt  Fortegn. 
At  en  saadan  kollektiv  Størrelse  umulig  kan  give  en 
Anskuelse,  hvori  der  er  folkelig  Enhed,  endnu  mindre 
være  bestemmende  for  en  sand  Folkevillie,  er  indlysende. 
»Kun  i  en  lidenskabsløs,  men  reflekteret  Tid«  —  siger 
S.  Kierkegaard,  som  i  denne  Henseende  ærlig  fortsatte, 
hvad  J.  L.  Heiberg  havde  begyndt  —  »kan  det  Fantom, 
man  kalder  Publikum,  udvikle  sig  ved  Hjælp  af  Pres- 
sen, naar  denne  selv  bliver  en  Abstraktion.  I  begeistrede 
Tider,  i  lidenskabelige  tumultuariske  Tider,  selv  naar  et 
Folk  vil  realisere  den  ufrugtbare  Ørkens  Ide,  at  sløife 
Alt:  det  er  dog  intet  Publikum  .  .  .  Publikum  er  et 
Begreb,  som  slet  ikke  kan  forekomme  i  Oldtiden,  fordi 
Folket  selv  en  masse  in  corpore  maatte  træde  op  i 
Handlingens  Situation,  maatte  bære  Ansvaret  for,  hvad 
den  Enkelte  af  dets  Midte  afstedkom,  medens  igjen  den 
Enkelte  —  personligen  som  denne  Bestemte  maatte  være 
tilstede ,  maatte  underkaste  sig  Øieblikkets  Standret  i 
Bifald  eller  Misbilligelse.« 

At  Publikum  ikke  kan    være  Folket   selv,    ja   end 

ikke  forestille  Folket,  er  tydeligt  blandt  Andet  deraf, 
at  Publikum  ikke  kan  handle.  I  det  Oieblik  Publikum 
vil  optræde  handlende ,  ophører  det  at  være  Publikum ; 
man  kan  da  efter  Omstændighederne  kalde  det  Masse, 
Mængde,  Pobel,  Folk,  hvad  man  vil,  men  Publikum  er 
det  ikke.  Hvor  der  er  Tale  om  en  Revolution  hedder 
det  da  heller  aldrig,  at  der  er  skudt  paa  Publikum,  men 
at  der  er  skudt  paa  Massen,  paa  Folket:  paa  et  Fan- 
tom kan  man  ikke  skyde.  Heller  ikke  vil  Historien  no- 
gensinde kunne  melde  om,  at  et  Publikum  har  enten 
styrtet  en  Throne  eller  jaget  en  Fyrste  i  Landflygtighed, 
man  kunde  da  hellere  antage,  at  det  var  Spøgeri,  der 
havde  styrtet  Thronen,  at  et  Spøgelse  havde  forjaget 
Fyrsten.  I  Forhold  til  Alt,  hvad  der  hører  under  Hand- 
ling og  Karakter ,  er  Publikum  et  Spøgelse.  Publikums 
Karakter  er  den  reflekterende,  ræsonnerende  Ørkesløshed, 
dets  vexlende  Meninger  ørkesløse.  Ja  saa  spøgelseagtig 
ørkesløse  ere  disse  Meninger,  at  det  endog,  hvad  S.  K, 
træfl'ende  har  viist,  er  ørkesløst  at  ville  være  af  samme 
Mening  som  Publikum.  »At  antage  samme  Mening  som 
disse  og  disse  bestemte  Mennesker,  betyder,  at  man 
yeed,  at  disse  ville  være  underkastede  samme  Farer  som 
En  selv,  at  de  ville  fare  vild  med  En,  hvis  Meningen 
er  vildfarende  o.  s.  v.  Men  at  antage  samme  Mening 
som  Publikum  er  en  svigefuld  Trøst,  thi  Publikum  er 
kun  til  in  abstracto.  Medens  derfor  ingen  Majoritet 
nogensinde  har  været  saa  sikker  paa  at  beholde  Retten 
og  Seiren  som  Publikum  er  det,  saa  er  dette  kun  lidet 
trøsteligt  for  den  Enkelte,  thi  Publikum  er  et  Fantom, 
som  ikke  tillader  nogen  personlig  Tilnærmelse.     Dersom 


16  Ide  og  Virkelighed. 

En   idag   antager  Publikums  Mening    og   iraorgen   bliver 
udpeben,  saa  bliver  han  udpeben  af  Publikum«. 

Publikum  kan  Intet  organisere,  det  kan  kun  nivel- 
lere: Nivelleringen  er  »den  sig  etablerende  Misundelse«. 
Nivelleringen  er  ikke  en  Enkelts  Handling,  men  et  Re- 
flexionens  Spil  i  en  abstrakt  Magts  Haand;  denne  ab- 
strakte Magt  er  Publikum.  »Pressens  Abstraktion  (thi 
et  Blad,  en  Avis  er  ingen  statsborgerlig  Konkretion  og 
kun  i  abstrakt  Forstand  et  Individuum)  afføder  Abstrak- 
tionens Fantom :  Publikum ,  der  er  det  egenlig  Nivel- 
lerende. ...  Jo  mindre  Ide  der  er  i  en  Tid,  jo  mere 
den,  afmattet  ved  en  opblussende  Begeistring,  udhviler  sig 
i  Indolens,  hvis  vi  endog  vilda  tænke  os,  at  Pressen  blev 
svagere  og  svagere,  fordi  ingen  Begivenhed,  ingen  Ide 
griber  Tiden:  desto  lettere  vil  Nivelleringen  blive  en 
fordærvelig  Lyst,  en  Sandsepirring,  som  et  Øieblik  kil- 
drer og  kun  gjør  det  Onde  værre.  Og  har  man  ofte 
skildret  Eneherredømmets  Demoralisation,  revolutionære 
Tiders  Forfald,  saa  er  en  lidenskabsløs  Tidsalders  For- 
fald noget  ligesaa  Fordærveligt,  om  end  formedelst  Tve- 
tydigheden mindre  paafaldende.  Denne  dvaske  Mængde, 
som  Intet  selv  forstaaer,  og  Intet  selv  vil  gjøre,  dette 
Galleri-Publikum  søger  nu  Tidsfordriv  og  hengiver  sig 
da  til  den  Indbildning,  at  Alt,  hvad  Nogen  gjør,  skeer 
for  at  det  kan  faae  Noget  at  snakke  om.  Dvaskheden 
sidder  fornemt  med  Benene  overkors,  og  Enhver,  der  vil 
arbeide,  Kongen  og  Embedsmanden  og  Folkets  Lærer 
og  den  dygtigere  Journalist  og  Digteren  og  Kunstneren, 
Alle  blive  ligesom  spændte  for,  for  at  slæbe  denne 
Dvaskhed  frem,  der  fornemt  troer,  at  de  Andre  ere  He- 
stene. -   Saa  holder  da  Publikum  sig  en  Hund  for  Mor- 

skabs  Skyld.  Denne  Hund  er  den  literære  Foragtelig- 
hed. Viser  der  sig  nu  en  Bedre,  niaaske  endog  en  Ud- 
mærket, saa  hidses  Hunden  paa,  og  Morskaben  begynder. 
Den  bidske  Hund  river  ham  i  Kjoleskøderne,  tillader  sig 
alle  uvorne  Kaadheder  —  indtil  Publikum  bliver  kjed 
deraf  og  siger:  nu  kan  det  være  nok.  Da  har  Publikum 
nivelleret.  Den  Bedre,  den  Stærkere  er  mishandlet,  og 
Hunden,  ja  den  bliver  ved  at  være  en  Hund,  som  Publikum 
selv  foragter.  ...  Og  Publikum  er  angerløst,  thi  det 
er  jo  ikke  Publikum  —  det  var  jo  Hunden ;  ligesom 
man  siger  til  Børn:  det  var  Katten.  Og  Publikum  er 
angerløst,  thi  det  var  jo  ingen  Forkleinelse  —  det  var 
blot  lidt  Morskab.  Og  Publikum  vil  være  angerløst,  thi 
det  er  jo  egenlig  ikke  dem,  som  holde  Hunden,  de  sub- 
skribere blot ,  de  hidse  den  heller  ikke  direkte  paa ,  de 
fløite  heller  ikke  ligefrem  ad  den ;  i  Tilfælde  af  Søgs- 
maal  vilde  Publikum  sige :  Hunden  er  ikke  min ,  det  er 
en  herreløs  Hund;  og  i  Tilfælde  af,  at  Hunden  blev 
sendt  ud  paa  Veterinærskolen  for  at  slaaes  ihjel,  kunde 
Publikum  endnu  sige:  det  var  virkeligen  godt,  at  den 
slemme  Hund  blev  dræbt,  det  har  vi  alle  ønsket  —  endog- 
saa  Subskribenterne.«  (En  literær  Anmeldelse.  S. 95-96.) 
Resultatet  er  let  at  uddrage :  Folkefriheden  betinges 
af,  at  enhver  ubetinget  Autoritet  til  en  vis  Grad  svæk- 
kes og  nedbrydes,  saa  at  al  Myndighed,  ogsaa  Rege- 
ringsmyndigheden, lidt  efter  lidt  synker  ned  under  Re- 
lativitetens Niveau.  Gjennem  seige,  men  bøielige,  i  alle 
Retninger  bevægelige  Forfatningsformer  arbeide  Partierne 
med  deres  Førere  under  bedst  mulig  Benyttelse  af  Sving- 
ningerne i  den  offenlige  Mening  paa  at  fremme  de  In- 
teresser, som,  hvad  enten  de  for  Resten  ere  Samfundet 

skadelige  eller  gavnlige,  fornuftige  eller  ufornuftige,  til 
en  given  Tid  vise  sig  herskende  hos  Flertallet.  Fler- 
tallets Mening  stemples  jo  rigtignok  officielt  til  at  gjælde 
for  Folkets  Mening,  men  burde  dog,  eftersom  den  hver 
Gang  maa  søge  sit  egenlige  Tyngdepunkt  i  det  over- 
veiende  Flertal ,  altsaa  i  Mængden ,  allerhelst  opfattes 
som  et  forfatningsmæssigt,  skjøndt  midlertidigt  Udtryk 
for  Mængdens  Mening.  Saa  følge  Metamorfoserne  som 
af  sig  selv:  Regeringen  bliver  et  Folk,  Folket  bliver  en 
Mængde,  Mængden  bliver  et  Publikum,  Publikum  bliver 
et  Fantom,  et  politisk  Spøgelse,  en  Slags  ubestemmeligt 
Ingenting.  Det  er  tilbageskridende  Metamorfoser,  Præ- 
misser, hvoraf  der  sluttes:  ergo  er  Folkefriheden  en 
forfængelig  Indbildning,  en  falsk  Ide. 

Dersom  nu  denne  Slutning  var  fuldkommen  paalide- 
lig  og  det  vundne  Resultat  i  Et  og  Alt  uomstødeligt : 
da  vilde  det  tilvisse  see  sørgeligt  ud  i  Nutiden,  ikke 
mindst  hos  os.  Men  Slutningen  er,  hvad  den  opmærk- 
somme Læser  vist  allerede  har  sagt  sig  selv,  ikke  paa- 
lidelig.  Der  er  i  Præmissernes  Tvetydighed  en  Sam- 
mensætning af  uligeartede  Elementer ,  en  betænkelig 
Blanding,  som  først  kan  skilles  og  klares,  naar  vi  be- 
sinde os  paa  Forholdet  mellem  Ide  og  Virkelighed. 

De,  som  under  uhyggelige  Indtryk  af,  hvad  der 
støder  dem  i  Virkeligheden,  have  vænnet  sig  til  at  ind- 
rette deres  Domme  efter  deres  Stemning  og  desaarsag 
mene,  at  de  under  Folkefrihedens  Tryk  virkelig  have 
Grund  til  at  være  forstemte,  ville  hos  en  Forfatter  som 
S.  Kierkegaard  finde  Udtalelser,  der  svare  til  deres  per- 
sonlige Anskuelse,  lindrende  Indfald,  polemisk  husvalende 
Udfald,   Yttringer    saa  træftende,    at   det   stundom  maa 

torekomme  dem,  som  havde  han  læst  i  deres  politiske 
Hjerte  og  taget  hvert  Ord  ud  af  deres  eget  Indre;  de 
kunne  forsaavidt  læse  ham  med  aandsaristokratisk  Selv- 
følelse til  ironisk  Opbyggelse  og  more  sig  selv  med  de 
vittige  Billeder;  —  men  erklære  ham  for  Folkefrihedens  af- 
gjorte Modstander  og  ligefrem  tage  ham  til  Indtægt  kunne 
de  ikke.  Med  ham  er  det  en  egen  Sag;  hos  ham  be- 
tyder Angreb  væsenlig  Forsvar,  og  Forsvar  igjen  An- 
greb. At  ville  holde  ham  fast  i  en  enkelt  ensidig  Stem- 
ning, forvexlende  hine  glimrende,  vulkanagtige  Udbrud 
af  idesprudende  Stemningspolemik  med  konservative 
Jerimiader  af  politisk  Forstemthed,  er  uforstandigt;  thi 
vel  er  han  stemningsrig,  men  han  er  aldrig  forstemt; 
der  er  i  hans  Grundstemning  et  sydende  Væld  af  tusind- 
farvede Idestemninger:  han  er  en  Mand  med  mere  end 
eet  Ansigt,  en  bifrontisk  Skikkelse. 

Der  er  Ingen  hos  os,  der  har  udtalt  sig  saa  strengt 
konservativt  og  dog  saa  yderlig  revolutionært,  Ingen,  der 
i  den  Grad  har  forsvaret  og  i  den  Grad  angrebet  det 
Bestaaende,  som  S.  Kierkegaard.  Hvilken  Modsætning, 
hvilken  himmelraabende  Forskjel  iraellem  hans  første  og 
hans  sidste  Udtalelse  om  Forholdet,  vel  at  mærke  Grund- 
forholdet, mellem  Religion  og  Stat!  At  han  ikke  var 
politisk,  men  religiøs  Forfatter,  gjør  i  denne  Henseende 
Intet  til  Sagen. 

I  ovenanførte  Artikel  mod  Dr.  Rudelbach  har  han 
saa  godt  som  Intet  at  indvende  mod  den  bestaaende 
Kirkeforfatning,  Alt  er  indtil  videre  godt,  saare  godt, 
som  det  er.  Det  er  ikke  Statens  Protektion  [\^\^q 
de  kirkelige  Indretninger,  men  kun  en  Smule  verdslig 
Letsindighed,  der  er  Skyld  i,  at  Kristendommen  engang 

imellem  synker  ned  til,  hvad  Dr.  R.  kalder  Vane- 
Kristendom.  »Jeg  hader,«  siger  S.  K.,  »Vane-Kri- 
stendommen  i  hvilkensomhelst  Skikkelse  den  viser  sig.« 
Dette  »i  hvilkensomhelst  Skikkelse«  kunde  jeg  ønske 
særligen  bemærket;  thi  Vane  -  Kristendommen  kan  jo 
have  mange  Skikkelser.  Og  var  der  slet  intet  Andet  at 
vælge,  var  Valget  kun  mellem  denne  Art  Vane-Kristen- 
dom:  en  verdslig  Letsindighed,  der  sorgløst  lever  hen  i 
den  Indbildning  at  være  Kristen,  uden  maaske  engang 
at  have  noget  Indtryk  af  Kristendommen ,  og  den  Art 
Vanekristendom ,  der  findes  hos  Sekterere ,  Opvakte , 
Hyperorthodoxe ,  Partigængere  -  naar  galt  skal  være, 
jeg  vælger  ubetinget  den  første.  Den  første  Art  har  dog 
kun  letsindigt  og  negativt  taget  Kristendommen  forfæn- 
geligt, hvis  man  ellers  overhovedet  altid  endog  tør  dømme 
den  saa  strengt;  den  anden  har  maaske  i  aandeligt 
Hovmod,  i  hvert  Tilfælde  positivt  taget  Kristendommen 
forfængeligt;  den  første  kunde  man  næsten  fristes  til  at 
smile  af,  fordi  man  haaber;  den  anden  kan  bringe  En 
til  at  gyse.«  Hererikke  Tanke  om,  at  der  kunde  være 
noget  Misligt  i  hele  det  statskirkelige  Væsen,  ikke  fjer- 
neste Antydning  af,  at  Præsternes  Lønning  som  konge- 
lige Embedsmænd  skulde  staae  i  Strid  med  deres  Kald 
som  Ordets  Tjenere.  Men  hvorlænge  varede  det  vel, 
inden  Bladet  vendte  sig!  Fire  Aar  efter  læste  vi  i 
»Øieblikket  Nr.  3,  6«  følgende  Bekjendtgj øreise,  »Saa- 
længe  der  i  Danmark  existerer  1000  kongelige  Levebrød 
for  Lærere  i  Kristendom,  er  der  gjort  det  bedst  Mulige 
for  at  forhindre  Kristendom.  Saalænge  der  er  1000  kon- 
gelige Levebrød,  vil  der  bestandig  være  et  dertil  sva- 
rende Tal  af  Mennesker,    som   agte  paa   den  Maade  at 

fortjene  deres  Brød.  Blandt  disse  vil  der  være  nogle 
Faa,  som  dog  inaaske  fandt  et  Kald  til  at  forkynde  Kri- 
stendom. Men  just  i  det  Oieblik,  da  det  ret  skulde 
blive  Alvor,  ved  ene  i  Tillid  til  Gud  for  egen  Risiko  at 
maatte  overtage  at  optræde  som  Lærer  —  just  da  aab- 
ner  Staten  dem  den  Magelighed,  at  tage  et  kongeligt 
Embede,  hvorved  disse  Faa,  kristeligt,  forkluddres.  Det 
langt  større  Antal  vil  slet  ikke  have  noget  Kald  til  at 
forkynde  Kristendom,  men  betragte  det  simplement  som 
Levebrød.  Paa  den  Maade  naaer  Staten  at  fylde  hele 
Landet  med  bedærvet  Kristendom,  den  allerstørste  Van- 
skelighed for  Anbringelsen  af  sand  Kristendom ,  langt 
større  end  fuldkommen  Hedenskab«. 

Ingen ,  der  ret  vil  fæste  sin  Opmærksomhed  paa 
disse  høist  uligeartede  Udtalelser,  kan,  hvor  megen  Ag- 
telse og  Sympathi,  han  forresten  nærer  for  den  over- 
ordenlig begavede  Forfatter ,  dølge  for  sig  selv ,  at  her 
er  en  Modsigelse.  Her  handles  jo  ikke  om  forskjellige 
bedre  eller  slettere  Tilstande,  thi  en  saadan  Vexlen  an- 
gaaer  kun  Virkeligheden;  nei,  her  handles  om  Ideen  som 
Ide,  om  et  for  alle  Tilstande  gjældende  Princip.  Kunde 
det  i  Aaret  1851  stemme  med  Kristendommens  Væsen, 
at  dens  ordenlig  beskikkede  Lærere  lønnedes  af  Sta- 
ten, saa  maatte  det  Samme  jo  ogsaa  gjælde  for  Aaret 
1855,  og  omvendt.  Enten  — eller:  enten  maa  Kristen- 
dommen i  Løbet  af  tire  Aar  have  skiftet  Princip ,  eller 
ogsaa  maa  Forfatteren  i  det  Mellemrum  ganske  have 
forandret  sin  Dom  om  Kristendommens  Væsen ;  da  nu 
det  Første  er  utænkeligt,  og  det  Sidste  usandsynligt, 
saa  paatrænger  sig  uvilkaarlig  det  Spørgsmaal:  hvorle- 
des skal  Modsigelsen  løses? 

Til  det  nye  Oplag  af  »Indøvelse  i  Kristendom«,  der 
udkom  midt  under  Striden,  føiede  Forfatteren  (»Fædre- 
landet« 16de  Mai  1855)  jo  rigtignok  nogle  i  denne  Hen- 
seende opklarende  Bemærkninger.  »Denne  Bog,  har  jeg, » 
siger  han,  »ladet  udgaae  i  et  aldeles  uforandret  Op- 
lag, fordi  jeg  betragter  den  som  et  historisk  Aktstykke. 
Hvis  den  nu  skulde  være  udgaaet,  nu,  da  jeg  har  for- 
visset mig  om,  at  det  Bestaaende,  kristeligt,  er  uhold- 
bart, vilde  den  være  bleven  forandret.  .  .  .  Min  tidligere 
Tanke  var :  skal  det  Bestaaende  kunne  forsvares ,  er 
dette  den  eneste  Maade:  ved  digterisk  (derfor  af  en 
Pseudonym)  at  anbringe  Dommen  over  det ,  ved  saa  at 
trække  i  anden  Potens  paa  »Naaden«,  saa  det  blev  Kri- 
stendom, ikke  blot  ved  »Naaden«  at  finde  Tilgivelse  for 
det  Forbigangne,  men  ved  Naaden  at  finde  et  Slags  Af- 
lad for  den  egenlige  Kristi  Efterfølgelse  og  den  egen- 
lige Anstrængelse  ved  at  være  Kristen.  Paa  den  Maade 
kommer  der  dog  Sandhed  ind  i  det  Bestaaende,  det  for- 
svarer sig  ved  at  dømme  sig  selv,  det  vedgaaer  den 
kristelige  Fordring«  o.s.v.  Men  at  denne  Oplysning  ikke 
gjør  Sageu  klar,  vil  Enhver  kunne  sige  sig  selv.  Det 
er  jo  en  formelig  Afladshandel,  den  Enkelte  her,  om 
end,  hvad  Fordelen  angaaer,  i  fuldkommen  Uegennyttig- 
hed —  underhaanden  og  i  al  Stilhed  —  har  villet  drive 
med  det  Bestaaende. 

Om  »en  verdslig  Letsindighed,  der  i  Aaret  1851 
lever  hen  i  den  Indbildning  at  være  Kristen  uden  maa- 
ske  at  have  noget  Indtryk  af  Kristendommen«,  siger  han, 
at  den  kun  letsindig  og  negativt  har  taget  Kristendom- 
men forfængeligt  og  er  —  »hvis  man  altid  endog  tør 
dømme  den  saa  strengt«    —  til  at  smile  af,    »fordi  man 

haabera.  Heri  skjuler  sig  da  umiskjeudelig  den  Bag- 
tanke, at  hvis  det  Bestaaende  blot  vilde  vedgaae  sin 
»verdslige  Letsindighed«  og  indrømme  »Fordringen«,  saa 
skulde  den  —  endog  uden  at  dens  Tilstaaelse  om  sin 
Afstand  kunde  (se  anførte  Artikel  i  »Fædrelandet«)  »kal- 
des en  Stræben  i  Retning  af  at  komme  Fordringen  nær- 
mere« —  fremdeles  have  Lov  til  at  kalde  sig  et  kriste- 
ligt Bestaaende  og  dog  blive  fritaget  for  »den  egenlige 
Kristi  Efterfølgelse«.  En  besynderlig  Trafik  mellem  Ide 
og  Virkelighed! 

I  Aaret  1855,  da  Forfatteren  af  »Indøvelse  i  Kri- 
stendom« har  forvisset  sig  om,  at  det  Bestaaende,  kri- 
steligt, er  uholdbart,  er  Naadens  Tid  omme.  Det  Be- 
staaende lyses  i  Band,  hele  Kristenheden  belægges  med 
Interdikt.  Endnu  i  Aaret  18.54  kunde  det  Bestaaende 
have  frelst  sig  ved  »at  trække  i  anden  Potens  paa  Naa- 
den;  men  1855,  da  Øieblikket  kom,  Øieblikket  Nr.  1-2-3, 
var  det  forbi  med  den  mulige  Aflad,  forbi,  forbi  med 
at  trække  paa  Naaden.  Saa  kunde  Virkeligheden  folde 
sine  Hænder,  istemme  credo,  krybe  paa  Knæerne,  klæde 
sig  i  Sæk  og  Aske,  kort,  tee  sig  som  den  vilde,  det 
var  forbi.  Paa  Innocens  den  Tredies  Tid,  da  Frankrig 
skulde  belægges  med  Interdikt,  optraadte  Legaten, 
klædt  i  himmelblaa  Stola,  som  paa  Verdens  Frelsers 
Lidelses  Dag,  lod  Helgenbillederne  indhylle  i  Flor  og 
Stene  kaste  fra  Prædikestolen  ned  blandt  Menigheden, 
til  et  Vidnesbyrd  om,  at  saaledes  havde  Himlens  og 
Jordens  Herre  nu  forkastet  det  hele  Folk.  Det  var  et 
gribende  Syn ,  et  gruopvækkende  Optrin.  Men  for 
alvorligt  Tænkende  var  det  dog  endnu  mere  gruop- 
vækkende at  see  hin  Enkelte    med    det  Nye  Testamente 

i  Haanden,  en  Poeniterende ,  der  gik  ind  til  Dommen, 
en  Døende,  allerede  klædt  i  Ligskjorten,  kaste  Stene  paa 
den  gamle  Kirke  og  bryde  Staven  over  den  hele  be- 
staaende  »Kristenheds  Kristendom.«  Det  skete  forun- 
derlig brat  og  dog  med  en  Evigheds  Alvor ;  det  var  som 
en  Overilelse  og  dog  saa  vel  betænkt,  saa  læuge,  saa 
alsidig  forberedt.  Et  frygteligt  Brud  mellem  Ide  og  Vir- 
kelighed ! 

Slige  Spring  fra  den  ene  Yderlighed  til  den  anden, 
lade  sig  kun  forklare  af  en  voldsom  Spænding,  en  indre 
Strid  i  Principet  selv.  Først  seer  det  ad,  som  var  Ideen, 
hvad  alt  det  Udvortes  angaaer,  fuldkommen  tilfreds  med 
den  givne  Virkelighed.  Ideen  søger  den  Enkelte.  Den 
Enkelte  har  nok  i  sig  selv,  thi  han  har  nok  i  Ideen. 
Det  Eneste,  han  for  Inderlighedens  Skyld  trænger  til,  er 
nogle  høist  gavnlige  Øvelser  i  Taalmod,  Selvfornægtelse, 
Overbærenhed,  Langmodighed,  Fredsommelighed  o.  s.  v., 
men  i  denne  Hensende  vil  den  bestaaende  Virkelighed 
til  enhver  Tid  kunne  være  ham  til  Tjeneste;  thi  det  er 
just  det  Gode  ved  Virkeligheden :  den  lader  det  sjeldent 
mangle  paa  en  eller  anden  skjøn  Leilighed  til  at  indøve 
hine  for  den  Enkeltes  Frihed  og  Fred  uskatterlige  Dy- 
der. Paa  denne  Vis  er  Ideen  mod  den  ydre  Omgivelse 
da  Mildheden,  Føieligheden,  Nedladenheden  selv.  Ingen 
Ophævelse  for  den  Enkeltes  Skyld,  ingen  Uleilighed 
med  de  udvortes  Betingelser;  Alt  er  godt,  meget  godt, 
udmærket  godt,  som  det  er.  Men  hvad  betyder  dette? 
Det  betyder,  at  Ideen  i  absolut  Inderlighed  er  uende- 
lig sikker  paa  sig  selv,  men  det  betyder  ingenlunde,  at 
den  er  i  god  Forstaaelse  med  Virkeligheden.  Langtfra! 
det  betyder,  at  den  Enkelte  med  dulgt  Ringeagt  for  alt 

Udvortes  seer  smilende  ned  paa  det  Bestaaende ,  i  den 
stiltiende  Forudsætning,  at  det  Bestaaende  med  taus  Be- 
undring ser  op  til  ham,  og  ydmyg  erkjender  Ideens  Over- 
legenhed. Da  nu  Virkeligheden  desværre  ikke  altid  er 
saa  fintfølende,  og  det  Bestaaende  helst  gaaer  efter  sit 
eget  Hoved,  saa  kan  det  ved  mindste  uforudselige  An- 
ledning skee,  at  en  voldsom  Krig  bryder  ud.  Thi  Ideen 
gjør  store  Fordringer,  det  Ubetingede  ^ål  herske.  Saa 
huldsalig  mild  som  den  naadige  Ide  ellers  kan  være, 
saa  forfærdelig  streng  er  igjen  den  vrede  Guddom.  Var 
Alt  forhen  Ideen  tilpas,  saa  er  nu  Intet  tilpas:  Virke- 
ligheden er  dømt,  der  holdes  Standret  over  det  Be- 
staaende. Kampen  føres  paa  ulige  Vilkaar.  Det  Be- 
staaende har  til  sit  Værge  fysisk  Magt;  den  Enkelte, 
Ideens  Tjener,  strider  kun  med  aandelige  Vaaben.  Det 
er  Ideens  Forherligelse,  dens  høieste  Aabenbarelse,  at 
dens  sande  Stridsmænd  kunne  seire  indvortes  ved  at 
tabe  udvortes,  at  flere  og  flere  Enkelte  kunne  blive  Mar- 
tyrer, Saalænge  kan  Striden  fortsættes,  saamange  Of- 
tere kunne  falde,  at  den  plumpe,  brutale  Virkelighed 
tilsidst  for  sin  egen  Skyld  bliver  nødt  til  at  krybe  til 
Korset  og  gjøre  Ideen  Indrømmelser,  paa  hvilken  Be- 
tingelse der  da  kan  sluttes ,  om  ikke  en  egenlig  Fred, 
saa  dog  en  Vaabenstilstand.  Men  enten  nu  Tilstanden 
forøvrigt  er  fredelig  eller  ufredelig,  saa  er  Hemmelig- 
heden kommen  for  Lyset.  Forholdet  imellem  Ide  og 
Virkelighed  er  nemlig  bestemt  saaledes,  at  det  Ube- 
tingede maa  ligge  i  en  evig  Strid  mod  sine  Betingel- 
ser. I  Hemmelighedens  Indre  sidder  en  Modsigelse. 
Modsigelsen  er  tveegget:  den  gjennemskærer  Virkelig- 
heden, og  den     saarer     Ideen. 

Fra  Virkelighedens  Side  er  Modsigelsen  den,  at  Vir- 
keligheden med  sit  Væv  af  Betingelser  idelig  hungrer 
efter  Ideen  og  dog  ikke  kan  fordøie  Ideen,  efterdi  de 
endelige  Betingelser  aldrig  kunne  forliges  med  det  Ube- 
tingede. I  Ideen  selv  er  Modsigelsen  den ,  at  den  vil 
virkeliggjøres,  at  den  inderlig  begjærer  Virkelighed  uden 
dog  at  kunne  fordrage  Virkeligheden,  efterdi  det  Ube- 
tingede bestandig  frastødes  af  Betingelserne.  Skal  en 
sand  gjensidig  Forsoning  mellem  Ide  og  Virkelighed  være 
mulig,  da  maa  Principet  selv  forandres. 

Det  er  en  Grundenhed  af  det  Ubetingede  med  dets 
Betingelser,  hvorpaa  Alt  væsenlig  kommer  an.  Der  maa 
i  Ideen  være  Bestemmelser  af  det  Betingede,  der  passe  for 
den  ydre  Virkelighed,  og  der  maae  i  Virkelighedens  eget 
Væsen  gives  Bestemmelser  af  det  Ubetingede,  som  idet- 
mindste  tilnærmelsesvis  —  altsaa  under  en  fortsat  Udvik- 
ling —  tilfredstille  Ideen.  Spørgsmaalet  er  nu,  hvorledes 
det  forholder  sig  med  disse  vexelsidige  Bestemmelser. 

Hvad  S.  K.  angaaer,  saa  har  det  hidtil  været  og 
er  endnu  vor  fulde  Overbevisning,  at  han  med  sit  skarpe 
Blik  meget  vel  saae  de  forsonende  Mellembestemraelser, 
men  at  han  ifølge  den  til  hans  eiendommelige  Opgave 
svarende  Taktik,  ansaae  sig  forpligtet  til  at  holde  dem 
i  Baggrunden.  Han  maatte  holde  strengt  paa  det  Ube- 
tingede og  see  at  virke  ved  et  pludseligt  Slag,  dersom 
det  ellers  skulde  lykkes  ham  at  vække  Samtiden  op  af 
dens  aandelige  Døs  og  anbringe  et Afgjørende,  »Thi«, 
siger  han,  (Øieblikket  Nr.  1)  »at  anbringe  et  Afgjø- 
rende —  og  dette  er  Opgaven  —  lader  sig  ikke  gjøre 
paa  samme  Maade  som  alt  Andet;  og  naar  nu  tilmed 
Tidens   Ulykke   er   dette    »til   en   vis    Grad« ,   til   en  vis 

Grad  at  gaae  ind  paa  Alt,  naar  dette  just  er  Sygdom- 
men, saa  maa  der  for  Alt  passes  paa,  at  det  saavidt 
det  er  muligt  ikke  skeer,  at  den  ogsaa  til  en  vis  Grad 
gaaer  ind  herpaa,  hvorved  Alt  er  tabt.  Nei,  et  xVfgjø- 
rende  anbringes  anderledes  end  Andet.  Som  Rovdyrets 
Spring  paa  sit  Bytte,  som  Ørnens  Stød  i  Faldet,  saa- 
ledes  anbringes  et  Afgjørende :  pludseligt  og  samlet  i 
Et  (intensivt).  Og  som  Rovdyret  ener  Snildhed  med 
Kraft,  først  snildt  holder  sig  ganske  stille  —  saaledes 
stille  kan  intet  tamt  Dyr  være;  og  saa  samler  sig  helt 
i  et  eneste  Spring  eller  Stød  —  saaledes  kan  intet 
tamt  Dyr  samle  sig  til  eller  reise  sig  i  Springet:  saaledes 
anbringes  et  Afgjørende.  Først  stille  —  saa  stille  er 
Veiret  aldrig  paa  en  stille  Dag,  saa  stille  er  det  kun  før 
Torden;  og  saa  bryder  det  løs«. 

Den  Grundform ,  der  alene  er  istand  til  at  optage 
Mellembestemmelserne  af  det  Betingede  og  det  Ubetin- 
gede og  forlige  Ideen  med  Virkeligheden,  er  med  sit 
rige  Indhold  mere  end  en  Form,  den  er  selv  en  Ide, 
en  sand  Virkelighedside,  nemlig  Samfundets  Ide.  Det 
er  Samfundsideen,  som  S.  K.  overalt  stiller  i  Skygge, 
for  at  der  kan  falde  et  desto  stærkere  Lys  paa  hans  En- 
kelte. »Den  Enkelte«,  siger  han,  »er  den  Kategori,  gjen- 
nem  hvilken,  i  religiøs  Henseende,  Tiden,  Slægten,  Hi- 
storien skal.  Og  han,  der  stod  ved  Thermopylæ,  var 
ikke  saaledes  sikkret  som  jeg,  der  for  dog  idetmindste 
at  faae  gjort  opmærksom  paa  den,  har  staaetved  denne 
Snævring  »den  Enkelte«.  Han  skulde  nemlig  forhindre 
Skarerne  fra  at  trænge  igjennem  Snævringen;  trængte 
de  igjennem,  saa  havde  han  tabt.  Min  Opgave  er  idet- 
mindste  langt   mindre   udsættende   mig  for   den  Fare  at 

blive  nedtraadt,  da  den  var  som  ringe  Tjenende  ...  om 
mulig  at  foranledige,  at  indbyde,  at  bevæge  de  Mange 
til  at  trænge  igjennem  denne  Snævring  »den  Enkeltea, 
gjennem  hvilken  dog,  vel  at  mærke,  ingen  trænger  uden 
ved  at  blive  den  Enkelte;  det  Modsatte  er  jo  en  kate- 
gorisk Umulighed.«  Her  antages  altsaa,  at  Snævringen 
»den  Enkelte«  er  ganske  anderledes  sikker  end  Snæv- 
ringen ved  Thermopylæ ;  men  derom  niaa  det  være  til- 
ladt at  nære  en  Tvivl. 

Snævringen  ved  Thermopylæ  havde  dog  altid,  hvad 
enten  Skarerne  trængte  igjennem  eller  ikke,  sin  be- 
stemte Strækning,  sine  klippefaste  Grændser;  men  Snæv- 
ringen »den  Enkelte«  har,  saavidt  vi  kunne  see,  ingen 
klippefaste  Grændser:  den  udvider  sig  bestandig,  idet 
Skarerne  trænge  igjennem,  endog  i  den  Grad,  at  den 
tilsidst  maa  rumme  dem  alle.  Thi,  naar  Alle  blive  de  En- 
kelte, saa  maae  de  Enkelte  nødvendigvis  igjen  blive  Alle, 
men  at  blive  Alle  er  jo  at  blive  Mængden :  ved  at  gaae 
ud  af  Mængden  —  ind  i  Snævringen ,  gaae  Skarerne 
altsaa  netop  ind  i  Mængden  -  ud  af  Snævringen. 
For  at  indgaae  i  Sandheden  maae  de  Enkelte  uden  Und- 
tagelse udskille  sig  fra  Mængden,  thi  Mængden  er  Usand- 
heden ;  men  naar  nu  hver  Enkelt,  efter  at  de  Alle  have 
udskilt  sig  fra  Mængden,  just  af  den  Grund  kommer  til 
at  staae  midt  i  Mængden :  hvor  befinder  han  sig  saa,  i 
Sandheden  eller  i  Usandheden?  Sige  vi  i  Usandheden, 
efterdi  han  er  En  af  Mængden,  og  Mængden  er  Usand- 
heden, saa  er  her  i  Snævringen  begaaet  en  Feil,  her  er, 
rentud  sagt,  skeet  en  Ulykke.  Naar  der  gaaer  Ild  i  en 
stor  Bygning,  hvor  Mange  ere  forsamlede,  og  Bygnin- 
gens eneste  Udgang  er  en  Snævring,  hændes  det  let,  at 

Alle  brænde  inde,  fordi  Alle  paa  engang  ville  ud:  ved 
at  gaae  enkeltvis ,  En  efter  En ,  kunde  dog  idetmindste 
Nogle  været  frelste.  Omtrent  saaledes  forholder  det  sig 
med  Snævringen  »den  Enkelte«,  naar  det  skal  gjælde 
ubetinget,  at  Mængde  er  Usandhed.  Kun  ved  at  være 
Undtagelsen,  den  fremfor  de  Andre  Udmærkede,  kan  den 
Enkelte  kategorisk  adskille  sig  fra  Mængden.  Hver 
Slægt,  hver  Skare  maa  man  altsaa,  naar  den  Enkelte 
skal  frem ,  tilraabe :  En  ad  Gangen ,  En  i  hver  Slægt, 
kun  En,  en  Eneste!  thi  En  til  og  En  til  er  allerede 
Mængde. 

Det  er  øiensynligt,  at  Mængden  umulig  kan  danne, 
iivad  S.  K.  kalder  en  kvalitativ  Modsætning  til  den 
Enkelte.  Mængden  dannes  af  Enkelte;  som  de  Enkelte 
ere,  saaledes  er  Mængden.  Bestaaer  Mængden  af  sande 
Enkelte,  saa  er  der  Sandhed  i  Mængden;  er  Mængden 
Usandhed,  saa  er  Grunden  den,  at  den  bestaaer  af 
usande  Enkelte.  Mængden  som  Mængde  er  i  og  for  sig 
hverken  god  eller  ond,  hverken  sand  eller  usand.  For 
at  opfatte  Mængden  som  den  tilværende  Usandhed,  maa 
man  først  i  sit  Begreb  udelukke  den  fra  Sandheden,  ved 
at  udelukke  den  fra  Ideen.  Den  ideløse  Mængde  —  ja 
det  er  uimodsigelig  sandt  —  den  ideløse  Mængde  er  ef- 
ter Omstændighederne  Masse ,  Pøbel,  Publikum,  det  Nu- 
meriske, det  Usande;  men  den  er  da  ikke  det  Usande, 
fordi  den  er  Mængde,  den  er  det  kun,  fordi  denerude- 
lukket  fra  Sandheden.  Paa  tilsvarende  Maade  kan  man 
jo  ogsaa  begynde  med  at  udelukke  den  Enkelte  fra 
Sandheden,  betragte  de  Enkelte  udenfor  Ideen;  og  det 
følger  da  ganske  af  sig  selv,  at  de  ideløse,  det  vil  sige 
usande,   Enkelte   ere    usande.     Men   de  Enkelte   ere  da 

usande,  ikke  fordi  de  ere  Enkelte,  men  fordi  de  ved 
det  opstillede  Begreb  ere  udelukkede  fra  Sandheden. 

Skal  der  dannes  nogen  sand  Modsætning  mellem 
Mængden  og  den  Enkelte,  da  maae  begge  de  modsatte 
Led  falde  indenfor  Ideen ;  men  Mængden,  naar  den  hen- 
føres til  sin  Ide,  er  det  tilværende  Samfund.  Saaledes 
komme  vi  da  til  Modsætningen  mellem  de  Enkelte  og 
Samfundet;  Mængde  er  Virkelighed,  Samfund  Ide:  vi 
maae  da  særlig  lægge  Vægt  paa  det  Spørgsmaal :  hvorle- 
des det  i  det  virkelige  Samfund  forholder  sig  med  Ide 
og  Virkelighed. 

Samfundet  har  sin  Bestaaen  i  den  organiserede 
Mængde.  Naar  nu  Ideen  skal  udvikle  og  virkeliggjøre 
sig  i  Samfundet,  hvilken  Vei  gaaer  den  saa?  Begynder 
den  delvis  med  de  Enkelte  og  arbeider  sig  først  lidt 
efter  lidt  igjennem  det  Hele,  eller  begynder  den  strax 
ud  fra  Helheden,  for  efterhaanden  at  tænde  sit  Lys  i 
de  Enkelte,  eller  begynder  den  paa  een  Gang  baade  ud 
fra  Helheden  og  ud  fra  de  Enkelte?  Paa  disse  for  Fri- 
hedsideen høist  vigtige  Spørgsmaal  giver  S.  Kierkegaard 
os  ingensteds  noget  bestemt  Svar.  Han  skyder  Under- 
søgelsen fra  sig,  forudsætter  uden  videre  Samfundets 
Bestaaen,  polemiserer  mod  Mængden  og  holder  paa  den 
Enkelte.  Men  at  Undersøgelsen  netop  for  den  Enkeltes 
Skyld  er  af  yderste  Vigtighed,  vil  blive  indlysende,  naar 
vi  kaste  et  Blik  paa  de  Enkeltes  Stilling  i  de  forskjel- 
ligartede,  snævrere  og  videre  Samfundskredse,  i  Menig- 
heden, i  Staten,  i  Folket. 

Stille  vi,  for  at  begynde  med  det  Religiøse,  den  En- 
kelte mod  Menigheden,  saa  møde  vi  strax  den  Kjends- 
gjerning,    at    saalænge  Sandheden    udelukkende    var  til 

som  Forbilledet  selv,  den  Ene,  den  ubetinget  Enkelte, 
kunde  Menigheden  ikke  stiftes,  og  da  Menigheden  var 
stiftet,  kunde  ingen  Enkelt  træde  selvstændig  op  imod  Me- 
nighedens Aand.  Men  af  Iver  for  at  forsvare  Snævringen 
»den  Enkelte«  gaaer  S.  K.  i  denne  Anledning  saa  vidt, 
at  han  endog  paastaaer,  at  »Kristendommen  egenligen 
ikke  er  kommen  ind  i  Verden«,  da  end  ikke  Apostlene 
ret  have  formaaet  at  holde  Orden  ved  Indgangen.  "Thi 
Et  er,n  siger  han  (Øieblikket  Nr.  5),  »at  virke  saaledes 
for  Udbredelse,  at  man  uafbrudt  tidlig  og  sildig  forkyn- 
der Læren  for  Alle,  noget  Andet  er,  at  være  for  hurtig 
til  at  tillade  Folk  saadan  i  100,  i  1000-vis  at  antage 
Navn  af  Kristne.  .  .  .  Om  en  Folke-Forsamling  havde 
ladet  sig  gribe  af  Kristi  Tale ,  derfor  havde  han  vist- 
nok ikke  strax  tilladt  disse  Tusinder  at  kalde  sig  Kristi 
Disciple.  Nei,  han  holdt  stærkere  igjen.  Han  vandt 
derfor  ogsaa  i  S^/s  Aar  kun  11  —  medens  en  Apostel 
paa  een  Dag  vel  i  een  Time  vinder  3000  Kristi  Disciple. 
Enten  er  her  Disciplen  større  end  Mesteren,  eller  Sand- 
heden er,  at  Apostelen  er  lidt  for  hurtig  til  at  slaae 
til«   o.  s.  T. 

Skal  dette  tages  efter  Bogstaven,  saa  er  Menighe- 
dens Ide  uden  videre  at  opgive.  Menighedsideen  forud- 
sætter nemlig,  at  Aanden  paa  en  Gang  begynder  sin 
Virksomhed  ud  fra  Samfundet  og  ud  fra  de  Enkelte. 
Apostelen  taler  som  den  Enkelte  til  de  Enkelte  i  Mæng- 
den; men  han  taler  af  Aanden.  Den  Aand,  hvoraf  han 
taler,  er  den  religiøse  Samfundsaand,  den  Aand^  der 
ikke  vil  virke  enkeltvis  paa  de  spredte  Enkelte,  men 
forene  dem  i  Samfundet,  for  i  og  ved  Samfundet  at 
virke   i   enhver   Enkelt   derved,   at   de   kunne   virke  paa 

hverandre  indbyrdes  og  under  indbyrdes  Vexelvirkniug 
udvikle  sig  til  sande  Enkelte.  Derfor  iler  han  med  at 
faae  Menigheden  stiftet.  Skulde  Apostelen  have  ventet, 
indtil  de  Enkelte  vare  blevne  mere  forberedte,  for  at 
Sandheden  i  Menigheden  omsider  kunde  blive  et  slet  og 
ret  Resultat  af  Sandheden  i  de  udenfor  Menigheden 
dannede  Enkelte,  da  var  han  aldrig  kommen  til  at  stifte 
nogen  Menighed.  Naar  skulde  han  vel  have  stiftet  den? 
Før  de  Enkelte  endnu  vare  blevne  sande  Enkelte?  Det 
var  for  tidlig!  Efter  at  de  vare  blevne  sande  Enkelte? 
Det  var  for  sildig !  En  anden  Sag  er  det,  hvis  Aposte- 
len havde  ladet  det  blive  ved  at  døbe  de  mange  Tusinde 
og  sagt  til  Mængden :  nu  ere  I  døbte,  nu  ere  I  Menig- 
heden, nu  behøves  der  Intet  videre;  men  saaledes  gik 
det  jo  ikke  til.  Det  er  saa  langt  fra,  at  Mængden  som 
Mængde  kommer  til  at  raade  i  Menigheden,  at  Menig- 
hedens Aand  nu  netop  sætter  sine  Enkelte,  sine  Ud- 
valgte, den  store  Opgave  at  tale  Mængden  til  Rette, 
organisere,  tugte,  opdrage  den,  at  de  Mange,  hver  især, 
maa  erkjende,  hvad  det  vil  sige  at  være  for  Gud  den 
Enkelte. 

Stille  vi ,  hvad  det  Politiske  angaaer,  den  Enkelte 
imod  Staten,  da  udkommer  et  lignende  Resulat.  Mas- 
sen, den  ideløse  Mængde  kan  naturligvis  ikke  stifte  no- 
gen Stat;  men  den  Enkelte,  der  foragter  Mængden,  kan 
det  heller  ikke.  Statens  Ide  har  to  lige  oprindelige 
Udgangspunkter.  Den  rører  sig  allerede  kraftig  i  Mæng- 
den ,  idet  den  begynder  at  klare  sig  for  de  enkelte 
Ledere.  For  at  organisere  Masserne  og  modarbeide 
Publikum,  det  blot  Numeriske,  er  det  ikke  nok  »at  for- 
anledige, at  indbyde,  at  bevæge  de  Mange  til  at  trænge 

igjennem  Snævringen  den  Enkelte«,  det  er  tillige  nød- 
vendigt, at  man  uafbrudt  tidlig  og  sildig  indskærper 
Sarafundsideens  Gyldighed,  Regeringens  Myndighed,  Bor- 
gerens Rettigheder  og  Borgerens  Pligter.  Ved  at  skille 
Bevidstheden  om  de  borgerlige  Pligter  fra  den  religiøse 
Inderlighed  og  indprente  de  Enkelte  Ringeagt  for  Sam- 
fundets Opgaver  under  Foregivende  af,  at  det  kun  er 
verdslige  udvortes  Former,  gjør  man  Staten  en  maadelig 
Tjeneste.  Hvad  kan  det  hjælpe  at  bukke  for  Autori- 
teterne og  tale  fromt,  underdanigt  om,  at  Øvrigheden  er 
indsat  af  Gud,  og  at  Styrelsen  bør  overlades  »de  orden- 
ligen  dertil  Beskikkede  og  Kaldede«,  naar  man  i  samme 
Oieblik  underminerer  Grundlaget  for  al  fornuftig  Rege- 
ring? Hvem  er  det,  der  skal  regere?  de  Enkelte  eller 
ikke  de  Enkelte?  Dersom  det  ikke  er  de  Enkelte,  saa 
maa  det  jo  være  Mængden,  Publikum,  det  Numeriske. 
Men  dersom  det  kun  er  »Mængdens  Ledere  o,  der  ud- 
gjøre  Regeringen,  da  klinger  det  jo  besynderligt,  at  en 
saadan  Regering  ikke  væsenlig  bør  søge  sin  Styrke  i 
»verdslig  Klogskab«,  men  i  »en  inderlig  Forvandling  i 
Retning  af  at  blive  fast  ved  at  frygte  Gud«.  Skal  Re- 
geringen blive  fast  ved  at  frygte  Gud,  da  maa  den  nød- 
vendigvis bestaae  af  ordenligen  dertil  beskikkede  En- 
kelte, af  Saadanne,  som  i  religiøs  Inderlighed  have  lært, 
hvad  det  er  at  trænge  igjennem  »Snævringen«.  I  disse 
sande  Enkelte  kan  det  Religiøse  umulig  forholde  sig 
ligegyldigt  til  det  Politiske;  for  at  faae  Styrke  til  at 
regere,  maae  de  blive  faste  ved  at  frygte  Gud,  men  den 
Inderlighedskraft,  de  vinde  ved  at  frygte  Gud,  skal  igjen 
lægge  sig  for  Dagen  i  den  Kraft  og  Myndighed,  hvormed 
de  regere :    en  inderligere  Vexelvirkning  mellem  Politik 

Og  »Gudsfrygt«  lader  sig  ikke  tænke.  Hvad  der  gjælder 
om  nogle  sande  Enkelte,  gjælder  om  alle;  de  skulle 
jo  alle  igjennem  Snævringen.  I  Egenskab  af  Stats- 
borgere have  Samfundets  Enkelte  nu  det  skjønneste 
Exempel  i  Regeringen.  Ligesom  den  »gudfrygtige«  Rege- 
ring fra  sin  Side  paa  ingen  Maade  tør  ansee  de  ydre 
sociale  Former  for  ligegyldige,  uagtet  de  ere  verdslige, 
saaledes  tør  de  gudfrygtige  Borgere  fra  deres  Side  det 
ikke  heller.  Er  det  en  Samvittighedssag  for  en  af  sande 
Enkelte  sammensat  Regering  at  fremme  Samfundsideens 
Udvikling  og  sørge  for  Statens  Vel  ved  at  vaage  over 
Borgernes  Rettigheder,  saa  maa  det  ogsaa  være  en  Sam- 
vittighedssag for  alle  enkelte  Borgere  at  leve  sig  ind  i 
Samfundets  Ide  og  punktlig  opfylde  de  borgerlige  Pligter. 

Endskjøndt  den  religiøse  og  politiske  Ide  vel  maae 
modsættes  hinanden ,  som  den  indre  Frihed  modsættes 
den  ydre,  saa  have  de  dog  det  Fælles,  at  de  begge  ere 
Samfundsideer,  begge  anlagte  paa  at  indlade  sig  med 
Mængden,  optage  Betingelserne  i  det  Ubetingede  og  om- 
danne Virkeligheden.  Den  Rolle,  Mængden  spiller  ved 
Bestemmelsen  af  Forholdet  mellem  Ide  og  Virkelighed, 
viser  sig  især  fremtrædende,  naar  Talen  er  om  Samfun- 
det i  videste  Omfang,  om  Folket. 

At  Folket  i  et  Statssamfund  maa,  naar  vi  see  paa 
Virkeligheden,  være  til  som  Mængde,  kan  ikke  nægtes; 
men  just  af  den  Grund  bliver  det  for  Ideens  Skyld 
af  største  Vigtighed  at  gjøre  Forskjel  paa  Folket  og 
Mængden.  Folket  er  Mængden,  forsaavidt  det  er  Sum- 
men af  Befolkningens  Individer,  og  dog  er  Mængden  endnu 
ikke  Folket;  kun  ved  at  henføres  til  sin  oprindelige  Ide, 
Ideen  af  det  Grundmenneskelige  i  naturkraftig  Eiendom- 

melighed  (Jvnfr.  »Om  Hindringer  og  Betingelser  for  det 
aandelige  Liv  i  Nutiden ».  VIII),  kan  Mængden  opfattes 
som  Folk.  Var  det  virkelig  umuligt  at  gjøre  Forskjel- 
len  mellem  Folket  og  Mængden  gjældende  paa  en  ind- 
trængende, klar,  for  den  sunde  Fornuft  indlysende  Maade, 
saa  vilde  Folkefrihed  og  Mængdefrihed  være  enstydige 
Ord.  Men  dersom  Folkefrihed  uden  videre  falder  sam- 
men med  Mængdefrihed,  saa  at  en  fri  Forfatning  skal 
være  den,  der  opstiller  Betingelser  for,  at  Mængden  paa 
lovlig  Maade  kan  faae  sin  Villie,  om  denne  Villie  end 
i  sig  selv  er  nok  saa  ufornuftig,  satigjennem:  da  er  det 
ikke  til  at  indsee,  hvorledes  noget  fornuftigt  Menneske 
skal  kunne  sætte  enten  Lid  eller  Haab  til  en  saadan 
Frihed.  Det  er  kun  Folkefrihedens  Modstandere,  som, 
hvad  enten  de  forøvrigt  foragte  eller  forgude  Mængden, 
gjøre  Folket  til  Et  med  Mængden. 

I  hvilken  Betydning  Folket  som  Folk  maa  siges  at 
være  hævet  over  sin  egen  Mængde  og  den  sande  Folkevillie 
ophøiet  over  den  tilfældige  Flertalsvillie,  kan  let  oplyses  ved 
nogle  Exempler.  Sæt,  atFlertallet  i  en  Befolkning,  hvad  der 
vel  er  lidet  sandsynligt,  men  dog  ikke  utænkeligt,  i  den  Grad 
hengav  sig  til  Troen  paa  den  evige  Fred,  at  det  ansaae 
alt  Forsvarsvæsen  for  en  Overflødighed,  og  i  den  An- 
ledning fik  sat  igjennem,  at  alle  Udgiftsposter  til  Land- 
og  Søværn  bleve  strøgne :  saa  var  det  dog  ikke  Fol- 
ket, der  nærede  en  saadan  Tro ,  det  var  kun  Mængden. 
Eller  sæt,  at  en  Afstemning  engang  med  stor  Majoritet 
udvirkede  Tilladelse  til,  at  Mandfolk  og  Fruentimmer  — 
for  de  personlige  Friheders  Skyld  —  herefter  maatte 
klæde  sig  ens,  saa  at  Kvinden,  for  at  komme  til  sin 
naturlige  Ret,  endog  turde  anlægge  forlorent  Skæg,  saa 

var  det  dog  ingenlunde  Folket,  der  kom  tilorde  ved  en 
saadan  Afstemning,  nei ,  det  var  kun  Mængden.  Eller 
sæt,  at  et  frisindet  Flertal,  i  Erkjendelse  af,  at  Ægte- 
skabet er  en  ligesaa  borgerlig  som  naturlig  Indretning, 
tik  ved  en  syv  og  tyvende  Behandling  af  Ægteskabs- 
loven den  Forandring  sat  igjennem,  at  det  for  Frem- 
tiden skulde  være  en  Mand  tilladt  at  have  flere  Koner, 
kun  at  Konernes  Antal  kom  til  at  staae  i  strengt  normeret 
Forhold  til  Indkomstskatten,  saa  vilde  et  Fremskridt  af 
denne  Natur  dog  ikke  være  at  tilskrive  Folket,  men 
Mængden.  Hvad  er  nu  det,  som  i  de  anførte  Exempler 
gjør  det  saa  let,  at  adskille  Mængdens  Griller  fra  Fol- 
kets Tanker?  Det  er  jo  netop  det  i  sig  selv  Urimelige, 
Ufornuftige,  for  det  Hele  Skadelige ;  thi  Folket  soni  Folk 
kan  kun  ville  det  Fornuftige,  det  med  Livets  Grund- 
fordringer Stemmende,  det  for  hele  Samfundet  Gavnlige. 
Dersom  alle  for  Samfundet  vigtige  Anliggender  vare 
af  den  Natur,  at  der  ikke  behøvedes  Andet  end  sund 
Sands,  naturlig  Forstand  og  en  god  Villie  for  strax  at 
indsee,  hvad  det  er,  hvorpaa  det  hver  Gang  kommer  an, 
og  hvormeget  der  i  kritiske  Øieblikke  kan  staae  paa  Spil, 
saa  vilde  det  endda  være  en  let  Sag  at  klare  Folkets 
Syn  og  tale  Mængden  tilrette.  Men  Vanskeligheden  er, 
at  netop  de  allerbetydeligste  Opgaver,  de  store,  i  Sam- 
fundslivet dybest  indgribende  Spørgsmaal,  de  i  egen- 
ligste  Forstand  folkelige  Anliggender  høre  til  dem, 
hvis  Betydning  vanskeligst  fattes  og  tilfulde  erkjendes 
af  det  hele  Folk,  fordi  Mængden,  som  det  hedder,  ikke 
kan  følge  med.  Skal  denne  for  sand  P^olkedannelse  hid- 
til uoverstigelige  Hindring  omsider  overvindes,  da  kan 
det    kun    skee    paa    den    Betingelse ,     at    de    folkelige 

Spørgsmaal  paa  en  Gang  behandles  baade  tlieoretlsk 
som  Idesporgsmaal  og  praktisk  som  Virkelighedsspørgs- 
maal :  Ide  og  Virkelighed  maae  da  ikke  skilles  ad,  men 
holdes  mod  hinanden,  at  det  i  klare  enfoldige  Træk  kan 
sees,  hvorledes  de  ved  enhver  paagjældende  Sag  belyse 
hinanden  gjensidig. 

Spørgsmaalet  om  Folkereligionen  er,  hvad  vist  En- 
hver vil  indrømme,  baade  et  Idespørgsmaal  og  et  Virke- 
lighedsspørgsmaal.  Den  almindelige,  i  sig  selv  meget 
rigtige  Mening,  at  et  Folk  umulig  kan  undvære  en  posi- 
tiv Religion,  er  for  svævende  og  svag  til  at  bære  Virke- 
lighedens tunge,  dybtskærende  Forhandlinger  angaaende 
Folkekirkens  Stilling  til  Staten.  Det  første  Fornødne 
er,  at  Folket  i  sin  Helhed  kommer  til  Klarhed  over  Re- 
ligionens Væsen  og  indseer  dens  Betydning  for  Menne- 
skelivet. Først  efterhaanden  som  en  levende  Erkj endelse 
af,  hvad  Religion  er,  i  hvilket  indre  væsenligt  Forhold 
den  staaer  til  ethvert  selvstændigt  Folks  Sæder  og  Tænke- 
maade,  til  Kulturens  og  Civilisationens  Fremgang  i  alle 
Retninger,  mere  og  mere  udbreder  sig,  vil  Folket  op- 
træde som  Folk  og  lægge  sin  Stemnings  og  Stemmes 
Vægt  paa  Forhandlingernes  Vægtskaal. 

Hvilke  Ordfordreielser  og  Misforstaaelser,  der  kunne 
sættes  i  Omløb,  naar  store  Idespørgsmaal  uden  videre 
trækkes  ned  i  Endeligheden  og  afgive  Slagord  til  Bedste 
for  Partierne,  sees  af  Nutidens  besynderlige  Strid  om 
Intelligensens  Værd.  Udenfor  Ideen  vil  en  saadan  Strid 
aldrig  ende.  Det  er  aabenbart,  at  de,  der  kaste  Skygge 
paa  Intelligensen,  forbinde  med  Ordet  en  ganske  anden 
Forestilling  end  de,  der  forsvare  den.  Intelligens  er 
Indsigt,  Indsigt  kræver  Oplysning.     Uden  Oplysning  in- 

gen  Frihed ,  uden  folkelig  Oplysning  ingen  Folkefrihed. 
Hvad  er  vel  Frihed  uden  Oplysning,  et  frit  Folk  uden 
Intelligens?  En  Dag  uden  Lys,  et  Sværd  uden  Klinge, — 
tankeløse  Modsigelser  !  Mod  den  indbildte  Dannelse,  den 
tomme  Oplysning,  den  opblæste,  ufrugtbare  Intelligens 
bør  der  gjøres  Indsigelse;  men  begrundede  Indsigelser 
mod  den  falske  Intelligens  indeholde  jo  netop  Forsvar 
for  den  sande. 

Paa  Virkelighedens  Overflade  kan  det  vel  i  Mæng- 
dens Øine  undertiden  se  ud,  som  om  Konst,  Poesi  og 
Videnskab  kun  vare  Luxusartikler  til  Nydelse  for  de 
høiere  Samfundsklasser;  men  et  Folk,  der  vil  forstaae 
sig  selv,  vil  ogsaa  forstaae,  at  Aandens  klare  Former 
høre  væsenlig  med  til  Folkelivets  frie,  alsidige  Udvikling, 
ere  sande  Fornødenheder,  endskjøndt  de  ikke,  som 
»Brød  og  Jern«  ligefrem  tør  regnes  til  det  første 
Nødvendige.  Grundspørgsmaalet  er,  hvorledes  den 
høiere  Dannelse  i  det  Hele  forholder  sig  til  den  lavere; 
thi  at  den  lavere  ikke  kan  hæve  sig  uden  Hjælp  fra  den 
høiere,  er  en  Kjendsgjerning.  Spørg  Arbeideren,  han 
veed  allerede  Besked,  at  der  kun  tilgavns  kan  arbeides 
med  Haanden,  naar  der  tillige  arbeides  i  Aanden,  at 
han  først  tilfulde  kan  bruge  Kræfterne ,  naar  han  har 
lært  at  bruge  Tankerne. 

Et  talende  Bevis  for,  at  Oplysning  og  Frihed  gaae  Haand 
i  Haand,  er  den  umiskjendelige  Trang,  den  Drift  og  Stræ- 
ben, der  overalt  rører  sig  i  Befolkningen  efter  Kundskab 
og  Dannelse:  Masserne  samle  sig,  hvor  de  ane  en  Tanke; 
de  lytte  til  Ordet,  de  skimte  Lyset,  de  trænge  sig  frem, 
at  hilse  Frihedens  Dag.  Denne  Stræben,  denne  Trang 
er  et  Vidnesbyrd  om,    at  Folket  som  Folk  har   en   dyb 

Fornemmelse  af  sin  Fremtids  Opgave,  at  det  ikke  vil 
slaae  sig  til  Ro  ved  den  udvortes  Frihed  ,  men  skride 
videre  frem  og  forstaae  at  tilkæmpe  sig  den  indvortes. 
Først  ved  Forening  af  den  udvortes  Frihed  med  den  ind- 
vortes bliver  den  folkelige  Frihed  fuldstændig,  betinget  i 
Virkeligheden,  ubetinget  i  Ideen :  Folkets  Frihed  er,  som 
Folket  selv,  en  vordende,  voxende  Enhed  af  Ide  og 
Virkelighed. 

R.  Nielsen. 

1.    Til  Chr.  Molbech. 

(Med  „Maskeradeballet"   1808.) 

Med  bange  Anelser  jeg  stirred 
Paa  Fremtids  dunkle  Runestav; 
Da  Dværge  Runerne  forvirred, 
Og  Øiet  sank  i  Danmarks  Grav, 
Og  Øret  hørte  sælsomt  lyde 
Det  høie  Sørgekvad  i  Nord. 
Det  var  det,  som  jeg  vilde  tyde. 
Og  vække  —  om  jeg  kunde  —  Nord. 


Disse  tre  Smaadigte  meddeles  her  som  literærhistoriske  Bidrag. 
Det  Første  udtaler  kort  og  rent  personlig  det  Syn  og  den  Stem- 
ning, hvormed  Forf.  aabnede  sin  Digterbane  med  „Maskeradeballet 
1  Danmark"  1808.  Det  Andet  viser  Forf.s  Blik  paa  sin  Stilling 
til  Samtiden  otte  Aar  senere.  Dtt  Tredie  faaer  særegen  Interesse 
ved  det  deri  rettede  Opraab  til  Ingemann,  „som  de  sorte  Ridderes 
Skjald",  til  fra  det  eventyrlige  Epos  at  gaae  over  fil  det  fædre- 
landshistoriske. Opfordringen  traf  Ingemann  i  hans  dramatiske 
Periode,  der  varede  til  1822;  men  efter  dens  Udlob  fulgte  han 
"Vinket  og  begyndte  med  sin  „Valdemar  den  Store"  1S24  den  digte- 
riske Virksomhed,  som,  fortsat  ved  hans  historiske  Romaner  og 
afsluttet  med  „Dronning  Margrete"  1836,  gav  ham  den  bedste  Ad- 
komst til  sin  Samtids  og  Eftertids  Taknemmelighed. 

Sv.  G. 

For  Synet  skjalv  jeg  selv  og  bad 
Alfader,  at  det  Sørgekvad 
Ei  sjunges  maa  i  lange  Tider. 
Men  —  Kraften  sover,  yppig  groe 
De  Edder-Urter,  —  tør  jeg  troe, 
At  ei  det  hen  mod  Enden  lider? 

O,  troer  du,  Kraften  vaagne  kan 
Og  stolt  fornye  de  svundne  Dage, 
At  Solen  har  for  Danmarks  Land 
En  varig  Straale  end  tilbage,  — 
Da  deel  med  mig  din  søde  Tro! 
Og  Trøst  og  Haab  og  salig  Ro 
Skal  Frygten  af  min  Barm  udjage. 


2.      Til  Kamilla  Rahbek. 

(Med  „Heimdal"   1816.) 


Gierne,  sjeldne  Dannekvinde! 
Nævnede  jeg  dig  Veninde; 
Gierne  paa  sin  spinkle  Vinge 
Vilde  liden  Fugl  sig  svinge 
Og  et  Nyaarsvers  dig  sjunge 
Med  sin  jævne  danske  Tunge; 
Men  den  er  blandt  Skovens  Fugle 
Agtet,  haanet  som  en  Ugle  ; 
Og  hvad  Under,  om  og  dig 
Døvede  det  høie  Skrig, 
Saa  du  og  tilsidst  dig  vendte 
Fra  den  Fugl,  som  Ingen  kiendte  1 

Derfor  staaer  med  bunden  Tunge 
Liden  Fugl  dit  Øre  nær, 
Veed  ei  ret,  om  han  tør  sjunge, 
Kan  dog  end  ei  tie  kvær, 
Kviddrer:  siig  mig  Dannekvinde! 
Tør  jeg  nævne  dig  Veninde? 
Tør  jeg  ei,  jeg  dog  ei  dømmer, 
Kviddrer,  mens  jeg  Kalken  tømmer 
Bladet  skal  engang  sig  vende, 
Da  skal  du  og  Fieer  mig  kiende. 
Om  ei  før,  saa  naar  vi  glade 
Skue  hist  paa  Bogens  Blade 
Navnene  paa  dem,  som  vilde 
Vandre  fromt  til  Livets  Kilde. 


3.     Til  Bernhard  Ingemann 

som  ..de  sorte  Ridderes"   Skjald. 
(Med  „Saxos  Danmarks  Krønike'*   1818.) 


Her  kommer  Thorkild  Dåne 
Med  Skaren,  du  har  meldt. 
For  paa  hans  Helte-Bane 
At  følge  Viduvelt. 
Jeg  smedded,  som  jeg  kunde, 
Dem  Sværd  af  Saga-Malm, 
Jeg  skiæfted  nogenlunde 
De  gamle  Spyd  med  Alm, 
Jeg  stræbte  paa  det  Bedste 
At  blanke  Hjelm  og  Skjold, 

Jeg  udtog  Rytter-Heste 
Af  Syvs  og  Laales  Fold. 
En  Hvirvel  jeg  paa  Trommen 
Med  mine  Stikker  slaaer 
For  Kæmpe-Alderdommen 
Med  Retfærds  Sølver-Haar. 
Ei  har  til  Ridder-Kapper 
Jeg  Tøi,  som  kan  forslaae, 
Og  sammenstukne  Lapper 
Maae  hele  Mænd  forsmaae; 
Ei  Guld  og  grønne  Skove 
Jeg  har  til  Mai  og  Meer; 
Til  Hjelmens  Busk  for  vove 
Er  mine  Penne-Fjer. 
Til  Anskrig  fik  jeg  Bringe, 
Men  intet  Bryst  til  Sang; 
En  Klokke  kan  jeg  ringe, 
Men  Luth  ei  give  Klang. 

Oplad  da  Glemmer  dine 
For  Danmarks  bedste  Kuld! 
Giv  du  dem  Kapper  fine 
Med  Kors  af  røden  Guld! 
Giv  du  dem  Fugle-Fjere, 
Som  vaie  kan  i  Sky! 
Giv  du  dem  Mai  og  Mere, 
Som  groer  i  Bøge-Ly! 
O,  mød  dem  under  Lide 
Med  liflig  Sang  og  Klang! 
Da  vil  de  Sommer  ride 
Ad  By  i  Dane-Vang. 

En  Livsgaade. 


»Hvorfor  skal  vi  sætte  os  her?  —  »Fordi  her  er  højt 
og  lyst.'  —  »Men  her  er  dybt  ned;  jeg  blir  ør,  og 
Solen  staar  for  stærkt  paa  Vandet;  lad  os  gaa  læn- 
ger!« -  »Nej,  ikke  længer.«  —  »Saa  tilbage  til  det 
grønne  Indelukke;  der  var  saa  vakkert.«  —  »Aanej,  hel- 
ler ikke  did;«  han  slap  sig  ned,  som  kunde  eller  vilde 
han  ikke  mere.  Hun  blev  staaende  med  Øinene  ufra- 
vendt heftede  paa  ham.  Da  sagde  han:  »Aasta,  nu 
faar  du  forklare  mig,  hvorfor  du  blev  saa  ræd  den 
fremmede  Skipper,  som  traadte  ind  i  Skumringen.«  — 
»Var  det  ikke  det  jeg  tænkte,«  hviskede  hun  og  syntes 
at  ville  løbe  derfra.  »Du  faar  sige  mig  det,  før  du  gaar; 
for  jeg  kommer  ellers  ikke  efter.«  —  »Botolf!«  raabte 
hun  og  vendte  sig,  men  blev  staaende.  Han  sagde:  »Jeg 
har  lovet  dig  ikke  at  spørge,  det  er  sandt.  Jeg  skal 
ogsaa  holde  det,  hvis  du  heller  vil  det;  men  saa  slutter 
det  her.«  —  Nu  brast  hun  i  Graad  og  kom  opover 
mod  ham.  Hendes  lille  fine  Figur,  hendes  smaa  Hæn- 
der, hendes  bløde,  lyse  Haar,  som  Tørklædet  var 
gledet  ned  af,  og  saa  hendes  Øjne  og  Mund,  det  blin- 
kede særskilt  og  samlet,  Solen  stod  lige  paa,  han  sprang 
op:   »Ja,    du  ved  det:    naar  du   ser  slig   paa  mig,    saa 

giver  jeg  efter.  Men  nu  ved  ogsaa  jeg,  at  saa  bliver 
det  bagefter  bare  værre.  Kan  du  ikke  forstaa  det:  om 
jeg  hundrede  Gange  lover  dig  ikke  at  ville  kjende  din 
Fortid,  jeg  faar  ikke  Fred,  jeg  kan  ikke  holde  det!« 
Hans  Aasyn  viste  ogsaa  en  Lidelse,  som  ikke  var  fra 
igaar.  »Botolf,  det  var  jo  det  du  lovede  mig,  da  du 
aldrig  lod  m  i  g  have  Fred,  du  lovede  mig  at  lade  det 
ligge,  det,  som  jeg  aldrig,  aldrig  kunde  sige  dig.  Du  lovede 
mig  det  højtideligt,  du  sagde,  det  var  dig  ganske  det 
Samme,  det  var  bare  mig  du  vilde  have!  —  Botolf!« 
og  hun  sad  paa  Knæ  foran  ham  i  Lynget,  hun  græd, 
som  var  hun  i  Vaande  for  sit  Liv,  hun  saa  paa  ham, 
mens  Taare  paa  Taare  talte  videre,  og  hun  var  det  Vak- 
kreste  og  det  Ulykkeligste,  han  i  sit  Liv  havde  set. 
»Gud  bevare  mig,«  sagde  han,  rejste  sig,  men  satte  sig 
strax  igjen:  »hvis  du  holdt  saavidt  af  mig,  at  du  kunde 
have  Tiltro  til  mig ,  —  hvor  vi  To  kunde  være  lykkelige  ! « 
—  »End  hvis  du  kunde  have  lidt  Tiltro  til  mig!«  bad 
hun  og  kom  paa  Knæerne  nærmere,  og  saa  tilføjede 
hun:  »Holde  af  dig?  Hin  Nat,  da  jeg  kom  op  paa  Dæk- 
ket, vort  Skib  havde  stødt  mod  dit,  du  stod  i  Vanterne 
og  kommanderte,  —  jeg  havde  aldrig  set  noget  saa 
stærkt,  jeg  holdt  strax  af  dig!  Og  da  du  bar  mig  over 
i  Baaden,  mens  Skibene  sank,  —  jeg  følte  Lyst  til  Li- 
vet igjen,  og  det  troede  jeg,  at  jeg  aldrig  mere  skulde.« 
Hun  taug  og  græd,  men  saa  lagde  hun  Hænderne  sam- 
men paa  hans  Knæ:  »Botolf!«  bad  hun,  »vær  stor! 
vær  stor  som  dengang,  du  tog  mig  uden  nogen  Ting 
med,  —  bare  mig!  —  Botolf!«  Næsten  haardt  svarte 
han:  »hvorfor  frister  du  mig?  Du  ved  jo,  jeg  kan  ikke! 
Det   er   Sjelen,   vi   vil   ha',    det   er  ikke  dette;  —  i  de 

første  Dage  gaar  sligt;  men  ikke  siden.«  Hun  drog  sig 
tilbage  og  sagde  haabløst:  »Aanej,  et  Liv  blir  aldrig 
helt  igjen;  o,  Gud!«  og  skar  i  at  græde.  »Giv  du  mig 
alt  dit  Liv  og  ikke  blot  et  Stykke  deraf,  saa  skal  det 
blive  helt  igjen  hos  mig!«  Han  talte  stærkt  som  for  at 
opmande  hende ,  hun  svarte  ikke ,  men  han  saa  hende 
kjæmpe.  Vind  paa  dig  selv,  vov  dig  til!  Værre  end  det 
nu  er,  kan  det  dog  ikke  blive.«  —  »Du  kan  drive  mig 
til  det  Yderste ! «  bad  hun,  han  misforstod  hende  og  blev 
ved:  »Om  det  er  den  største  Forbrydelse,  den  skal  jeg 
prøve  at  bære,  men  dette  kan  jeg  ikke  bære!«  —  »Nej, 
heller  ikke  jeg!«  raabte  hun  nu  og  rejste  sig.  »Jeg  skal 
hjælpe  dig!«  han  rejste  sig  ogsaa,  »hver  eneste  Dag 
skal  jeg  hjælpe  dig,  naar  jeg  bare  ved,  hvad  det  er. 
Men  jeg  er  for  stolt  til  at  være  Vogter  for  Noget,  jeg 
ikke  kjender,  —  og  som  kanske  er  en  Andens!«  —  Her 
blev  hun  funkende  rød:  »Skam  dig!  Af  os  to  er  jeg 
den  stolteste,  jeg  byder  ikke  af  en  Andens.  —  Nu  maa 
du  holde  op!«  —  »Nej,  er  du  stolt,  saa  tag  først  bort 
min  Mistanke!«  —  »Jesus  Kristus,  dette  holder  jeg  ikke 
længer  ud!«  —  »Nej,  jeg  har  svoret,  at  det  skal  have 
en  Ende  idag!«  —  »Er  dette  ikke  ubarmhjertigt,«  skreg 
hun,  »at  ville  pine  og  plage  en  Kvinde,  som  har  for- 
troet  sig  til  dig,  og  som  har  bedt  for  sig  saa  inderligt 
som  jeg!«  og  hun  var  atter  ved  Graaden,  men  med  plud- 
seligt Omsving  udbrød  hun:  »Jeg  skjønner  dig:  du 
vil  rigtig  det  skal  storskrige  i  mig,  thi  saa  faar  du 
vide  Noget.«  Hun  saa  harmfuldt  paa  ham  og  vendte 
sig.  Da  hørte  hun  langsomt  Ord  for  Ord:  »Vil  du 
eller   vil    du   ikke?«    Hun   strakte   Haanden    ud:     »Ikke 

om  du  bød  mig  alt  det,  vi  kan  overse  herfra!"  Hun 
gik  fra  ham.  Barmen  bølgede,  Ojnene  foer  af  og  til, 
men  mest  mod  ham,  snart  haardt,  saa  smerteligt,  saa 
atter  haardt.  Hun  lænede  sig  op  til  et  Træ  og  græd, 
saa  græd  hun  ikke  mere,  men  gik  som  før.  »Jeg  vidste 
jo,  du  ikke  holdt  af  mig,«  hørte  hun  —  og  var  i  et  Nu 
det  Ydmygste  og  Angerfuldeste ;  et  Par  Gange  vilde  hun 
svare,  men  i  dettes  Sted  kastede  hun  sig  ned  i  Lynget 
og  skjulte  sit  Ansigt  i  sine  Hænder.  Han  gik  hen  og 
stod  over  hende.  Hun  følte  ham  staa  der,  hun  ven- 
tede hans  Tale,  hun  dækkede  for  sig;  men  da  den  ikke 
kom,  blev  hun  endnu  mere  ræd  og  maatte  se  op.  Hun 
sprang  ivejret  med  det  Samme,  hans  vejrbidte,  langag- 
tige Ansigt  var  blevet  hult,  det  dybe  Øje  uden  Bryn, 
den  lange,  men  pressede  Mund,  den  hele  uhyre  Figur 
lagde  sig  med  saadan  samlet,  overordenlig  Vegt  over 
hende ,  at  hun  pludselig  saa  ham  oppi  Vanterne  som 
hin  Forlisets  Nat;  han  var  blevet  stor  som  da  og  af  en 
Styrke  uden  Grændse,  men  nu  stod  den  mod  hende  selv! 
»Du  har  løjet  for  mig,  Aasta!«  Hun  veg,  men  han  kom 
efter,  »du  har  ogsaa  faat  mig  til  at  lyve;  der  har  ikke 
været  fuld  Sandhed  i  en  eneste  Dag  vi  har 
levet  sammen!«  Han  stod  hende  saa  nær,  at  hun 
kunde  føle  hans  varme  Aande,  han  saa  hende  lige  ind 
i  Øjnene,  saa  det  sortnede  for  hende,  hun  vidste  ikke, 
hvad  han  i  næste  Øjeblik  kunde  sige  eller  gjøre,  derfor 
lukkede  hun  Øjnene.  Hun  stod  som  hun  vilde  falde 
eller  lægge  paa  Sprang,  Afgjørelsens  Stund  var  kommet. 
I  den  dybe  Stilhed,  som  gik  foran,  blev  han  selv  ræd, 
endnu  een  Gang  slog  det  om  i  ham:  »Bevis  dig!  Læg 
af  dig  alle  Kunsterne  dine,  —  gjør  det  nu,  her!«    »Ja,« 

svarte  hun,  meu  uden  at  vide  det.  —  »Gjør  det  nu 
her,  siger  jeg!«  Han  gav  et  Skrig;  thi  hun  foer 
forbi  ham  og  udover,  han  saa  hendes  lyse  Haar,  hendes 
oprakte  Hænder,  et  Tørklæde,  som  slog  ud  og  slap 
og  foer  efter  alene,  svævende  længer  ud.  Han  hørte 
intet  Skrig,  ej  heller  noget  Plask ;  thi  der  var  dybt  ned. 
Han  hørte  heller  ikke;  thi  han  var  faldt  om. 

Af  Havet  var  hun  kommet  til  ham  hin  Nat,  i  Ha- 
vet var  hun  atter  forsvundet,  og  med  hende  Historien 
om  hendes  Liv.  I  det  natsorte  Dyb  var  Alt  det  duk- 
ket, som  ejede  hans  Sjel,  —  skulde  han  ikke  efter? 
Han  var  kommet  hid  med  den  urokkelige  Vilje  at  faa 
en  Ende  paa  sin  Kval;  —  dette  var  ingen  Ende,  nu 
kunde  den  aldrig  komme,  nu  vilde  det  først  for  i^lvor 
begynde.  Hendes  sidste  Gjerning  raabte  jo  op  til  ham, 
at  han  havde  taget  fejl  og  dræbt  hende !  Trods  at  Kva- 
len blev  tidobbelt ,  han  maatte  leve  forat  grunde  over, 
hvorledes  dette  var  gaat  til.  Hun,  som  næsten  var  den 
Eneste,  der  var  reddet  hin  frygtelige  Nat,  hun  skulde 
blive  reddet  blot  forat  dræbes  af  ham,, som  havde  red- 
det hende.  Han,  som  havde  sejlet  og  handlet,  som  om 
Verden  kun  var  Hav  og  Handel,  var  pludselig  blevet 
Offer  for  en  Elskov,  der  dræbte  baade  ham  og  hende. 
Var  han  ond?  Han  havde  aldrig  hørt  det  sige  og  al- 
drig følt  det.  Men  hvad  var  det  saa?  Han  rejste  sig 
—  ikke  forat  kaste  sig  ud,  men  forat  gaa  nedover  igjen ; 
Ingen  dræber  sig  i  samme  Stund  han  har  faat  en  Gaade 
at  løse. 

Men  den  kunde  jo  aldrig  løses.  Hun  havde  boet 
i  Amerika,  sideu  hun  var  voxen,  hun  kom  derfra,  da 
Skibene  stødte.      Hvor  i  Amerika   skulde  han  begynde? 

Hvor  var  hun  fra  i  Norge,  han  vidste  det  ikke  bestemt, 
han  var  ikke  engang  vis  paa,  at  hendes  Familienavn 
var  det,  Familien  i  Norge  havde  baaret.  Den  tremmede 
Skipper?  Ja,  hvor  var  han?  Og  kjendte  han  hende, 
eller  var  det  blot  hende,  som  kjendte  ham?  Dette  var 
som  at  spørge  Havet,  at  rejse  og  begynde  en  Efter- 
forskning, var  som  at  styrte  sig  deri. 

Han  havde  taget  fejl!  En  angrende  Skyldig  vilde 
have  lettet  sig  ved  at  tilstaa  for  sin  Mand,  en  ikke 
angrende  \nlde  have  søgt  Udflugter.  Men  hun  aaben- 
harede  Intet,  hun  søgte  heller  ingen  Udflugter,  hun  ka- 
stede sig  i  Døden,  da  han  trængte  paa.  Det  Mod  har 
ingen  Skyldig.  Ja,  hvorfor  ikke?  Heller  end  at  til- 
staa? thi  dertil  skal  et  endnu  større.  Men  Tilstaaelsens 
Mod  savnede  hun  ikke;  thi  hun  havde  jo  begyndt  med 
at  tilstaa,  at  der  var  Noget,  hun  ikke  kunde  sige.  Det 
maatte  være  Brøden  selv,  som  forbød  det.  Men  hun 
kunde  ikke  have  baaret  paa  nogen  stor  Brøde;  thi  hun 
var  ofte  glad,  ja,  overgiven,  hun  var  heftig,  men  hun 
havde  lin  Følelse  og  var  hjertegod.  Brøden  maatte  være  en 
Andens.  Hvorfor  saa  aldrig  sige,  at  den  var  en  Andens; 
thi  dermed  havde  Alt  været  forbi.  Men  var  det  hver- 
ken hendes  eller  en  Andens,  hvad  var  det  saa?  Hun 
havde  jo  selv  sagt,  der  var  Noget, —  og  den  fremmede 
Skipper,  som  hun  var  blevet  saa  ræd?  Hvad  var  det, 
hvad  i  Evighed  var  det? — havde  hun  levet  endnu,  han 
havde  plaget  hende  endnu,  —  han  greb  sig  deri  og  følte 
sit  store  Elende. 

Men  det  begyndte  igjen:  Maaske  var  hun  ikke  saa 
skyldig,  som  hun  selv  troede,  eller  maaske  ikke  saa 
skyldig,    som    hun   maatte    synes    Andre;    hvorofte    er 

der  ikke  Uskyld  bag  vor  Skyld,  Enfold  i  Synden,  skjont 
saa  Faa  kan  forstaa  det,  —  og  ham  havde  hun  ikke 
troet  istand  til  at  forstaa  det,  ham,  som  var  idel  Mis- 
tanke. Han  vilde  af  eet  klart  Svar  have  faat  tusinde 
mistænksomme  Sporsmaal,  derfor  havde  hun  heller  troet 
sig  til  Doden  end  til  ham !  Hvorfor  havde  han  aldrig, 
aldrig  kunnet  lade  hende  i  Ro?  Til  ham  var  hun  flygtet 
fra  sin  Fortid,  hos  ham  havde  hun  sogt  Værn  imod 
den,  og  saa  var  det  ham,  som  lokkede  den  efter,  og 
som  idelig  slap  den  los  paa  hende !  Hun  var  jo  ham 
hengiven,  hun  var  varm  og  dejlig  hos  ham,  —  hvad  kom 
saa  hendes  Fortid  ham  ved?  Og  hvis  den  kom  ham 
ved,  hvorfor  da  ikke  strax?  Nej,  efter  hvert  som  hen- 
des Ømhed  steg,  steg  hans  Uro;  da  hun  ikke  blot  af 
Beundring  og  Taknemmelighed,  men  af  Hjertet  blev  hans, 
da  vilde  han  vide,  om  hun  havde  været  nogen  Andens, 
og  hvad  hun  for  havde  oplevet.  Og  jo  mere  ondt  det 
gjorde  hende,  jo  mere  hun  bad  for  sig,  desto  mere 
raaatte  han  trænge  paa,  thi  saa  var  der  jo  Noget ! 

For  forste  Gang  faldt  det  ham  ind:  havde  han 
sagt  hende  Alt?  Gik  det  virkelig  an  at  sige  hver- 
andre Alt?  Vilde  det  forstaas  som  det  var?  Visselig 
ikke.  — 

Han  hørte  to  Børn  lege  og  saa  sig  om.  Han  sad 
i  det  grønne  Indelukke,  som  hun  nylig  havde  talt  om, 
men  han  vidste  ikke  deraf  før  nu.  Fem  Timer  var  gaat, 
han  troede,  det  var  nogle  Minutter.  Børnene  havde 
maaske  længe  legt  der,  nu  først  hørte  han  dem.  Ak, 
var  det  ikke  Agnes,  Præstens  sex  eller  otteaarige 
Datter,  som  Aasta  havde  elsket  til  Afguderi,  og  som  var 
hende  saa  lig,  —  Gud   i  Himlen ,   hvor   var  hun    hende 


En  Livsgaade.  51 

lig  !  Hun  havde  netop  hjulpet  sin  lille  Bror  op  paa  en 
Sten,  han  skulde  sidde  i  Skole,  ug  hun  være  Skoleme- 
ster.    »Sig  nu  som  jeg  siger,«   sagde  hun:   »Fadervor,« 

—  »Fa'  vaa;«  —  »Du,  som  er  i  Himlen,«  —  »Himmen;« 

—  »Helliget  vorde  Dit  Navn,«   —   »Hæge  vaa  Namm;« 

—  »Tilkomme  Dit  Rige,«  —  »Nej.«  —  »Ske  Din  Vilje,«  — 

»Nej,  vil  ikke!« Botolf  havde  baglænds  sneget 

sig  ud,  det  var  ikke  Bønnen,  som  tog  ham,  han  lagde 
ikke  engang  strax  Mærke  til,  at  det  var  en  Bøn;  men 
mens  han  saa  og  hørte  paa  Børnene,  blev  han  i  sine 
egne  Øjne  til  et  urent  Rovdyr,  udstødt  af  Guds  og 
Menneskers  Samfund.  Bag  Buskene  drog  han  sig  bort, 
forat  Børnene  ikke  skulde  opdage  ham,  han  var  mere 
ræd  dem,  end  han  i  sit  Liv  havde  været  Nogen.  Han 
listede  ind  i  Skogen  langt  fra  Alfareveje.  Hvor  skulde 
han  hen?  Til  det  tomme  Hus,  han  havde  kjøbt  og  ind- 
redet for  hende? — Eller  længer  ud?— Det  var  ligegyl- 
digt, thi  hvorhen  han  tænkte  sig,  saa  stod  hun  foran 
ham.  Man  siger  om  Døende,  at  de  tager  det  sidste 
Billede  med  i  sine  Øjne;  den,  der  vaagner  af  en  ond 
Gjerning,  tager  det  første,  han  ser,  og  bliver  det  aldrig 
mere  k^åt.  Det  var  ikke  Aasta  han  saa,  som  hun  ny- 
lig stod  paa  Skrænten ,  det  var  en  liden  uskyldig 
Pige,  det  var  Agnes.  Selv  Billedet  af  den  Syn- 
kende blev  til  Barnet  med  de  smaa  oprakte  Hæn- 
der. Mindet  om  Aastas  usigelige  Kjerlighed  til  Bar- 
net forbyttede  hemmelighedsfuldt  Billederne  i  hans  Sjel, 
den  store  Lighed  spillede  ind  i  den  maanedslange  Tvivl 
om  skyldig  eller  uskyldig.  Havde  Aasta  gjemt  et  saa- 
dant  Barn  i  sit  Hjerte?  Ja!  Han  havde  set  det,  eller 
rettere,   han  saa  forst  nu,    at   han  havde  set  det.     Før 

havde  han  jo  blot  grundet  paa,  om  dette  ogsaa  var 
Uskyld,  om  hun  havde  kunnet  smile  saaledes  til  flere, 
eller  hvad  det  var,  som  havde  dækket  over  dette  Barn 
i  hende,  siden  det  kun  formaaede  at  bryde  frem  i  straa- 
lende  Øjeblikke.  Et  bestandigt  Skifte  i  hendes  Natur, 
en  Uro  med  evig  Overdrivelse ,  som  ogsaa  forledte  An- 
dre til  Overdrivelse ,  havde  i  hendes  levende  Live  lok- 
ket eller  bortstødt  ham;  nu,  efter  hendes  sørgelige  Død, 
anede  alle  Erindringer  sig  i  et  uskyldigt  Barn,  som  bad. 

Hvor  Tanken  vendte  sig  jamrende  efter  Lys,  mødte 
han  Barnet;  det  holdt  alle  Veje  til  Forskning  stængte. 
Hvert  Optrin  i  det  korte  Samliv,  fra  hin  Forlisets  Nat 
til  Søndagsmorgenen  paa  Skrænten,  —  naar  han  vilde 
give  det  et  Spørsmaal,  saa  viste  det  Barnets  Aasyn,  og 
denne  sælsomme  Forvexling  udmattede  ham  saaledes  paa 
Sjel  og  Legeme,  at  han  efter  nogle  Dages  Forløb  neppe 
kunde  tage  Næring  til  sig  og  om  en  Stund  ikke  mere 
forlade  sin  Seng. 

Det  saa  Enhver,  at  dette  gik  til  Døden.  Den,  der 
selv  bærer  en  Gaade,  faar  et  eget  Væsen,  som  gjør  ham 
til  Gaade  for  Andre.  Ligefra  den  Dag  han  flyttede  ind, 
havde  hans  mørke  Taushed,  hendes  Skjønhed  og  beg- 
ges forgjemte  Liv  optaget  Bygdesnakket;  da  Konen  med 
Eet  forsvandt,  steg  Spændingen,  indtil  det  Utroligste  bedst 
blev  troet.  Ingen  kunde  give  nogen  Oplysning ,  saasora 
Ingen  af  alle  dem,  der  boede  eller  færdedes  langs  Stran- 
den og  Aaserne,  havde  set  bortover  mod  Skrænten  hin 
Søndagsmorgen ,  netop  i  det  hun  i  Solskinnet  kastede 
sig  ud.  Ej  heller  drev  hendes  Lig  iland  for  selv  at 
vidne.  Der  dannede  sig  derfor  underlige  Sagn  om  ham 
endnu  i  hans  levende  Live.     Styg  saa  han  ud;   han  laa 

der  med  det  langagtige  udhulede  Ansigt,  som  rødt  Skjæg 
og  stridt  rødt  Haar  voxte  sammen  om.  De  store  Øjne 
saa  op  af  det  som  af  et  indgjærdet  Kjern.  Da  han 
syntes  hverken  at  ville  leve  eller  dø ,  sagde  de ,  at 
der  var  Kamp  om  ham  mellem  Gud  og  Djævelen. 
Nogle  havde  set  den  Onde  selv,  omgivet  af  Ilds- 
luer, række  sig  opefter  Vinduerne  til  hans  Kammers, 
forat  raabe  paa  ham.  De  havde  ogsaa  set  ham  snuse 
rundt  Husene  som  en  sort  Hund  eller  trille  foran  dem 
som  et  hoppende  Noste.  Folk,  der  rodde  forbi,  havde 
set  hele  Gaarden  staa  i  Brand,  Andre  havde  hørt  et 
Tog,  hujende,  gjøende,  skoggrende  komme  op  af  Sjøen, 
fare  langsomt  mod  Huset,  drage  derind  ad  lukkede  Døre, 
rase  gjennem  alle  Rum,  og  saa  med  samme  Skrigen, 
Hundeglam  og  Hestehvrinsk  ned  over  igjen  i  Sjøen,  hvor 
det  var  blevet  borte.  Den  Syges  Tyende,  Mænd 
som  Kvinder,  rømte  uden  Videre,  og  de  fortalte 
alt  dette.  Ingen  turde  mere  nærme  sig  Gaarden.  Havde 
ikke  et  Par  gamle  Husmandsfolk,  som  han  havde  været 
god  imod,  nu  taget  sig  af  ham,  saa  var  han  blevet  lig- 
gende uden  Hjælp.  Den  gamle  Kone,  som  gik  om  ham, 
var  selv  i  stor  Frygt,  hun  brændte  Halm  under  hans 
Seng,  forat  fordrive  den  Onde;  men  skjønt  den  Syge 
nær  var  blevet  brændt  op,  forløstes  han  ikke.  Han  laa 
i  utrolige  Lidelser.  Den  gamle  Kone  tænkte  endelig, 
der  maatte  være  et  Menneske,  han  ventede  paa.  Hun 
spurte  ham,  om  der  skulde  gaa  Bud  efter  Præsten.  Han 
rystede  paa  Hovedet.  Var  der  ingen  Anden,  han  gjerne 
vilde  se?  Derpaa  svarte  han  ikke.  Den  følgende  Da- 
gen, bedst  som  han  laa,  nævnte  han  tydelig  Xavnet 
"Agnes«.     Ganske   vist   kom    det   ikke    som    Svar    paa 

Konens  Spørsmaal  fra  igaar,  men  den  Gamle  tog  det 
derfor;  glad  rejste  hun  sig  og  gik  ud  til  sin  Mand 
og  bad  ham  skynde  sig  at  spænde  for  og  rejse  over  til 
Præstens  og  hente  Agnes.  Paa  Præstegaarden  troede 
de  jo,  der  var  hørt  fejl,  og  at  det  var  Præsten,  som 
skulde  i  Sognebud;  men  den  gamle  Mand  paastod  Sit, 
at  det  var  Agnes.  Hun  sad  selv  inde  og  hørte  det  og 
blev  meget  ræd;  for  hun  havde  jo  ogsaa  hørt  om  Djæ- 
velen og  om  Toget  op  af  Sjøen ;  men  hun  havde  ogsaa 
hørt,  at  den  Syge  ventede  paa  Nogen  forat  faa  dø,  og 
fandt  det  ikke  underligt,  at  det  var  paa  hende,  som 
hans  Kone  saa  ofte  havde  hentet  over.  Hvad  en  Døende 
vilde,  maatte  gjøres,  sagde  de  hende,  og  naar  hun  bad 
vakkert  til  Gud ,  saa  gjorde  Ingen  hende  noget  Ondt. 
Og  det  troede  hun ,  og  lod  sig  klæde  paa.  Det  var  en 
kold,  klar  Kveld  med  lange,  følgende  Skygger,  Dum- 
bjælderne  fik  Ekko  i  Skogen,  det  var  lidt  fælent,  men 
saa  sad  hun  og  bad  med  foldede  Hænder  inde  i  sin 
MuflFe.  Hun  saa  ingen  Djævel,  ej  heller  hørte  hun  Tog 
fra  Sjøen,  ved  hvis  Side  hun  kjørte;  men  hun  saa  Stjer- 
nerne over  og  Lyset  ret  foran  paa  Bakken.  Oppe  ved 
Gaarden  var  det  uhyggelig  stilt,  men  den  gamle  Kone 
kom  strax  ud  og  bar  hende  ind  og  tog  af  hende  Rejse- 
tøjet og  lod  hende  varme  sig  ved  Ovnen.  Og  imens 
sagde  den  Gamle,  at  hun  skulde  være  ved  godt  Mod  og 
bare  gaa  trøstig  frem  til  ham  og  bede  sit  Fadervor  over 
ham.  Da  hun  var  blevet  varm,  tog  den  Gamle  hende 
ved  Haanden  og  ledte  hende  ind  i  Kammerset.  Der  laa 
han  med  langt  Skjæg  og  hule  Øjne  og  saa  stort  paa 
hende,  hun  syntes  ikke,  han  var  styg  og  hun  var  ikke 
ræd.      »Tilgiver  du  mig?»>    hviskede  han.     Hun  skjønte, 

hun  skulde  sige  »Ja«  ,  og  derfor  sagde  hun  Ja.  Da 
smilte  han  og  prøvede  at  lette  sig,  men  blev  kraftesløs 
liggende.  Hun  begyndte  strax  paa  sit  Fadervor,  men 
han  gjorde  en  afværgende  Bevægelse  og  pegte  paa  sit 
Bryst,  og  nu  lagde  hun  begge  sine  Hænder  derpaa,  for 
hun  forstod  det  saa,  og  han  lagde  strax  sin  klamme 
iskolde  Knokkelhaand  ovenpaa  hendes  smaa  varme ,  og 
saa  lukkede  han  Øjnene.  Da  han  Intet  sagde,  dengang 
hun  var  færdig,  vovede  hun  ikke  at  drage  Hænderne 
bort,  men  begyndte  paa  igjen.  Da  hun  gjorde  dette 
for  tredje  Gang,  kom  den  gamle  Kone  ind,  saa  derhen 
og  sagde:  »Du  kan  slutte  nu,  Barnet  mit,  for  nu  er  han 
forløst.« 

Bjørnstjerne  Bjørnson. 

Et  Brudstykke 

af 

Leonora  Christina  TJlfeldts  PængselsMstorie. 

(Meddelt  af  Bibliotheksassistent  Soph.  Birket  Smith.) 

JjJfterat  der  i  Dagbladene  fra  den  senere  Tid  gjentagne 
Gange  har  været  Tale  om  et  egenhændigt  Haandskrift 
af  Leonora  Christina  Ulfeldt,  som  tilhører  Grev  J. 
Waldstein  i  Wien,  og  som  indeholder  en  udførlig  og  i 
mange  Henseender  høist  interessant  Skildring  af  Forfatter- 
indens Fangenskab  i  Blaataarn  i  Aarene  1663 — 85,  tør  jeg 
maaske  forudsætte  som  almindelig  bekjendt,  baade  at  et 
saadant  Haandskrift  er  til,  og  at  det  om  ikke  meget 
lang  Tid  kan  ventes  udgivet.  Det  var  fra  Begyndelsen 
af  ikke  paatænkt,  at  nogen  Del  af  dette  Haandskrift 
skulde  see  Lyset  før  de  andre.  Da  imidlertid  Redaktio- 
nen af  nærværende  Tidsskrift  meget  har  ønsket  at  kunne 
forelægge  Tidsskriftets  Læsere  en  Prøve  af  det,  og  den 
tillige  har  sikkret  sig  den  fornødne  Tilladelse  hertil,  har  jeg 
ikke  troet  at  burde  afslaae  den  til  mig  i  saa  Henseende 
rettede  Opfordring,  og  jeg  har  da  som  Noget  af  det,  der 
bedst  egnede  sig  til  særskilt  Udgivelse,  valgt  at  meddele 
det  Afsnit  af  Beretningen,  som  skildrer  Leonora  Christi- 
nas Ankomst  til  Kjøbenhavn,  hendes  Indsættelse  i  Taarnet 
og  den  første  Dag  af  hendes  Ophold  der.  løvrigt  faaer  det 
saaledes  udtagne    Stykke  væsenlig   at  tale  for   sig  selv. 

Det  er  af  saa  ringe  Omfang,  at  jeg  ikke  har  villet  be- 
byrde det  med  et  større  Apparat  af  Anmærkninger,  som 
det  desuden  heller  ikke  behøver  for  i  det  Store  og  Hele 
at  kunne  forstaaes,  og  at  jeg  ogsaa  her  afholder  mig  fra 
alle  saadanne  mere  almindelige  Bemærkninger  om  Haand- 
skriftets  indre  og  ydr^  Beskaffenhed,  som  kun  kunne 
dokumenteres,  naar  Værket  foreligger  færdigt,  vil  man 
tinde  i  sin  Orden.  En  Ting  er  der  dog,  som  jeg  troer 
ikke  at  kunne  undlade,  naar  Stykket  skal  kunne  læses 
med  nogen  Frugt,  nemlig  at  gjenkalde  i  Læsernes  Erin- 
dring de  vigtigste  af  de  Begivenheder,  som  gik  umid- 
delbart forud  for  og  førte  til  den  Situation,  hvorfra  Skil- 
dringen tager  sit  Udgangspunkt,  men  man  vil  tilgive  mig, 
naar  jeg  ogsaa  i  denue  Henseende  søger  at  fatte  mig 
saa  kort  som  muligt.  Man  vil  altsaa  maaske  mindes, 
at  Kortits  Ulfeldt  i  Foraaret  1662  havde  faaet  Tilla- 
delse til  paa  nogen  Tid  at  forlade  Danmark  for  at 
bruge  Badene  i  Aachen.  Han  drog  bort  i  Juni  Maa- 
ned  med  sin  Familie,  men  istedetfor  at  begive  sig  til 
Aachen  reiste  han  til  Amsterdam,  derfra  igjen  til  Brygge, 
og  i  denne  By  opholdt  han  sig  nu  —  fraregnet  en 
kort  Udflugt  til  Paris  —  hele  dette  Aar  ud  og  en  stor 
Del  af  det  næste.  I  Foraaret  1663  forlod  Leonora  Chri- 
stina ham  for,  efter  hans  egen  indtrængende  Opfordring, 
at  begive  sig  til  London ,  hvor  hun  skulde  inddrive  en 
større  Pengesum,  som  Ulfeldt  i  sin  Tid  havde  laant  Karl 
n.,  men  endnu  ikke  faaet  tilbagebetalt.  I  Begyndelsen 
tegnede  Alt  ret  vel  for  hende.  Kongen  modtog  hende 
naadigt  og  lovede  at  ville  betale.  Men  snart  mærkede 
hun,  at  man  kun  holdt  hende  hen  med  Udflugter,  og  da  hun 
endelig,  misfornøiet  hermed,  besluttede  at  vende  tilbage 

til  sin  Mand,  var  der  indtraadt  Omstændigheder,  som 
forhindrede  dette.  Den  danske  Regering  havde  nemlig 
i  Løbet  af  Foraaret  fra  en  Kilde,  hvis  Paalidelighed  den 
ikke  kunde  betvivle,  modtaget  Meddelelser  om,  at  Kor- 
fits  Ulfeldt  forberedte  Planer,  der  ikke  gik  ud  paa  noget 
Mindre  end  at  styrte  Frederik  III.  fra  Thronen,  og  at 
han  dels  havde  forsøgt  at  inddrage  en  fremmed  Souve- 
rain  i  disse  Planer,  dels  allerede  i  Danmark  selv  havde 
sikkret  sig  et  ikke  ringe  Partis  Medvirkning  til  deres 
Udførelse.  Regeringen  holdt  i  Begyndelsen  disse  Med- 
delelser hemmeligt  og  nøledes  med  at  gjøre  Skridt  hos 
Karl  II.  til  at  sikkre  sig  baade  Ulfeldts  og  hans 
Kones  Personer,  hvis  mulig  Begge  skulde  opholde  sig 
i  England,  men  da  dette  for  den  Forstes  Vedkom- 
mende viste  sig  ikke  at  være  Tilfældet,  lod  Frede- 
rik III.  uopholdelig  hans  Sag  foretage  for  Høiesteret, 
som  saa  den  24de  .Juli  afsagde  den  bekjendte  Dom, 
ved  hvilken  han  dømtes  som  Landsforræder  fra  Ære, 
Liv  og  Gods.  Leonora  Christina  var  imidlertid  i  Følge 
de  indløbne  Rekvisitioner  bleven  anholdt  i  Dover  af 
de  engelske  Myndigheder,  just  som  hun  lavede  sig 
til  at  forlade  Landet.  Hun  blev  indsat  paa  Slottet  og 
holdt  fangen  her  i  nogen  Tid,  men  saa  redebon  den  en- 
gelske Regering  ellers  hidtil  havde  vist  sig  til  at  gaae 
den  danske  Konges  Ærinder,  trykkede  den  sig  dog  ved 
ganske  aabenlyst  og  paa  officiel  Maade  at  udlevere  den 
Fangne.  Imidlertid  skulde  hun  dog  bort,  og  for  at  ud- 
virke dette  lagde  man  en  Fælde  for  hende.  En  en- 
gelsk Officer,  B raten,  bildte  hende  ind,  at  han  vilde 
skaffe  hende  ombord  i  et  Skib,  som  skulde  afgaae  til 
Flanderen,     og    da  hun   nu  en  Nat  i    Følge  med    Bra- 

ten  forlod  Slottet  for  at  begive  sig  til  dette  Skib ,  over- 
gav Forræderen  hende  til  den  danske  Resident  i  Eng- 
land, Simon  de  Pethwn ,  som  opholdt  sig  i  Nærheden 
med  en  Skare  Bevæbnede  ,  og  disse  toge  da  Leonora 
Christina  imellem  sig  og  bragte  hende  ombord  paa  en 
engelsk  Jagt,  som  af  Petkum  var  fragtet  til  at  fere 
hende  til  Kjøbenhavn.  Med  Ankomsten  til  Kjøbenhavn 
begynder  Leonora  Christinas  egen  Beretning. 


....  Eflfter  att  Skipperen  den  8.  Augusti  Anno  1663 
wed  9  Slet  om  Formiddagen  lided  vden  for  St.  Anna- 
Broe  sit  Ancker  haffde  kast,  sendte  Peter  Dreyer  (som 
aflf  Petcon,  da  Kongl,  Majt.  aff  Dannemarckis  Eeci- 
dent  i  Engeland,  war  committeret  mig  att  fremføre) 
Skipperen  i  Land  med  Breffue.  leg  klædde  mig  oc 
satte  mig  vdi  en  afF  Bodzmendenis  Koyer  paa  Offuer- 
laaget  med  en  stadig  Resolution  friimodellgen  att  tage 
imod  alt  ded,  mig  war  forrelagt.  Dog  wentede  ieg  in- 
genlunde ded,  mig  hendede;  thi  foruden  ded,  att  ieg 
haffde  en  goed  Samwittighed  oc  wiste  mig  intet  Ont  att 
paastaa,  haffde  ieg  adskillige  Gange  spurt  for!f  Peter 
Dreyer  om  Aarsagen,  huorfor  ieg  saaledis  bortførtis. 
Da  gaff  hånd  mig  altiid  de  Snar,  som  den  Forræder 
Braten  i  Dovers  mig  gaff  (naar  ieg  hannem  om  Aar- 
sagen til  min  Arrest  spurte),  som  war,  att  mig  maa- 
skee    General    Major    Fuxsis    Død*j    tillagdis,     oc   att 


*)  Generalmajor  Adolf  Fuchs  —  forhen  Kommandant  paa  Born- 
holm —  som  ved  sin  Strenghed  og  Brutalitet  ikke  lidet  havde 
foreget  Korflts  Ulfeldts  og  Leonora  Christinas  Kvaler,  da  de  i 
Aarene  1660 — 61  sade  fangne  paa  Hammershuus,  var  i  Efteraaret 
1662  bleven  myrdet  ved  heilys  Dag  i  Brygges  Gader  af  Korf.  Ul- 
feldts ældste  Sen  Christian. 

der  meentist,  ieg  min  Søn  til  ded  Dødslag  liaffde  per- 
suaderet ;  sagde  sig  ingen  anden  Aarsage  att  wide. 
Wed  12  Slet  kom  Nels  Rosenkrantz,  da  Oberste  Liite- 
nant,  [oc]  Statz  Major  Steen  Andersøn  Bilde  med 
nogle  Mnsquetterer  om  Borde.  Oberste  Liitenant  Rossen- 
krantz  helste  mig  intet.  Statz  Majoreyi  spatzerede  frem 
oc  tilbage  oc  gick  mig  flux  nær,  huilcken  ieg  en  passant 
spurte,  huad  paa  Færde  war.  Hånd  suarte  intet  Anded 
end:  »Bonne  mine,  mauvois  /ew«;  der  afF  war  ieg  liige 
wiiss.  Vngefer  wed  1  Slet  kom  CapUain  Bendix  Alfelt 
med  flere  Mnsquetterer  om  Borde,  oc  eff'ter  att  hånd 
noget  lided  med  Peter  Dreyer  haft'de  talt,  gick  Dreyer 
til  mig  oc  sagde:  »Ded  er  befalet,  att  I  skal  gaa  ind 
vdi  Cajuttenu.  Ieg  sagde:  »Gierne«,  oc  gick  strax. 
Lided  der  eff'ter  kom  Capitain  Alfeldt  ind  til  mig  oc 
sagde  att  haff'ue  Ordre  miine  BreflFue,  Guld,  Sølfl",  Penge 
oc  min  Kniiff"  aff"  mig  att  fordre.  Ieg  suarte:  »Gierne«, 
tog  mine  Armbaand  oc  Ringe  aff",  samlet  i  Haabe  Alt, 
huis  ieg  løst  hoess  mig  haff'de  aff  Guld,  Sølfl'  oc  Penge, 
oc  flyde  hannem.  Skreffuet  haff'de  ieg  Intet  vden  Copier 
aff,  huis  Breff'ue  ieg  Kongen  aff  Engeland  haff'de  tilskreffuen. 
Annotationer  om  Ett  oc  Anded,  min  Reisse  angaaende, 
oc  nogle  engelske  Vocabler;  ded  offuerleuerede  ieg  han- 
nem oc.  Dette  Forneft'nte  lagde  Alfeldt  vdi  en  Sølff 
Senge  Potte,  ieg  med  mig  haffde,  oc  den  vdi  min  Ner- 
wærelse  forseglede;  foer  der  med  fra  Borde.  En  Tiime 
eller  noget  meere  der  effter  kom  General  Major  Friderich 
von  Anfeldt,  Commandant  i  Kiøbenhaffn ,  loed  begiere, 
att  ieg  wille  komme  vd  til  hannem  vden  for  Cajutten. 
Ieg  parerte  strax.  Hånd  helste  mig,  gaff  mig  Haand  oc 
brugte    mange    Complimenter,     talte    stetze    Franzøsch. 

Hånd  glædde  sig  wed  iiiiu  Helbred,  hånd  war  ræd,  att 
Søen  haft'de  incommoderet  mig;  ieg  skulle  icke  lade  mig 
torieuge,  ieg  skulle  snart  anderledis  accovimoderia.  leg 
tog  wed  de  sidste  Ord  oc  smiilende  sagde :  ^Monsieur 
siger  anderledis,  men  icke  bedre«.  »lo  wisseligeu«, 
repUcerte  hånd,  »1  skal  dertil  bliftue  wel  accommoderet; 
1  skal  bliftue  besøgt  aft"  de  Allerforuemste  aff"  Riget«. 
Ieg  forstoed  wel,  huad  hånd  dermed  meeute,  men  suarte : 
»leg  er  want  wed  att  omgaaes  fornemme  Folck,  derfor 
skal  ded  icke  komme  mig  fremmet  for«.  Der  paa  kalte 
hånd  ad  en  Tienner,  aft'  huilcken  hånd  for^  Sølft' Senge- 
Potte  (som  Cap.  Alfeldt  med  sig  tog)  fordrede.  Ded 
Papir,  Cap.  Alf.  der  oft'uer  haft'de  forseglet,  war  aflf  brut. 
Gen.  Majoren  wente  sig  med  den  til  mig  oc  sagde :  »Her 
haftuer  I  Eders  lueler,  Guld,  Sølft'  oc  Penge  igien;  Cap. 
Alf.  haft'uer  forstaaet  Vret;  ded  war  ickun  Breft'ue,  hånd 
war  beordret  att  aft'fordre,  oc  de  erre  alleeneste  vdtagne 
oc  bleff'uen  paa  Slottet ;  oft'uer  ded  Øfi^rige  kand  I  dispo- 
nere, som  I  selft'uer  wii«.  »I  Guds  Naft"n«  (suarte  ieg), 
»saa  er  mig  tilsted  att  satte  miine  Armbaaud  oc  Ringe 
paa  igien.«  »O  lesus«  (sagde  han),  »de  erre  io  Eders,  I 
haft'uer  der  offuer  att  disponere. <<■  leg  satte  Armbaand 
oc  Ringe  paa ,  ded  Øft'rige  flyde  ieg  min  Pige. 
Hånds  Glæde  teede  sig  icke  alleeneste  vdi  hånds  Ansict, 
men  hånds  Mund  war  fuld  aft'  Latter  oc  løb  oft'uer  aft' 
Lystighed.  I  blant  anden  Tale  sagde  hånd  att  haft'ue 
haft't  den  Ære  att  kiende  tuende  aft'  mine  Sønner,  huilcke 
hånd  i  Holland  haft'de  med  omgaaet,  roeste  denuem  paa 
ded  Beste.  Ieg  complimenterte  hannem ,  saa  som  der 
paa  hørte,  loed,  som  ieg  tenckte,  att  hånd  talte  aft' 
ett    gott   Hierte.     Haud    gaff  sig  til  allehaaude  Skiemt, 

særdelis  med  min  Pige,  syntis,  att  hun  war  srauck, 
vndrede  for,  att  ieg  torde  holde  saa  smucke  Piger; 
de  holsteinske  Fruer,  naar  de  holte  smucke  Piger, 
war  alleeneste  for  att  sette  Manden  i  Humexir ;  giorde 
der  en  lang  discours  om ,  huorledis  de  bar  sig  ad, 
med  anden  disslige  v-toen  Snack,  hånd  til  min  Pige 
haffde.  leg  suarte  intet  Anded  ,  end  hånd  wist  maatte 
tale  aflf  Erfarenhed.  Hånd  talte  allehaande  Lapperi  til 
min  Pige ,  men  hun  suarte  icke  ett  Ord.  Siden  sagde 
mig  Slozfogden,  att  hånd,  von  Anfeldt,  haflfde  i  ded 
Første  bragt  Kongen  i  den  Troe,  att  min  Pige  war  min 
Daatter,  oc  att  Kongen  lenge  war  i  de  Tancker.  Ende- 
ligen  effter  lang  discours  tog  Gen.  Majoren  AfFskeed 
med  den  CompUment,  att  ieg  icke  wille  lade  mig  fer- 
ieuge, hånd  wille  snart  komme  igien;  spurte,  huad 
hånd  Hånds  kl.  Mt.  skulle  sige.  Ieg  bad,  att  hånd 
paa  heste  Maade  mig  vdi  Derris  Majt.  Maits.  Naade 
wille  recommendere ,  ieg  wiste  icke  Meget  att  lade  sige, 
eller  huorom  ieg  skulle  lade  bede,  ey  widende,  huad 
de  med  mig  haffde  i  Sinde.  Der  Klocken  war  imod  tre, 
kom  Gen.  Maj.  von  Anfelt  igien,  war  meget  latter- 
fuld oc  glad,  bad  om  Forladelse,  att  hånd  saa  lenge 
haffde  werret  borte.  Ieg  skulle  icke  lade  mig  Tiideu 
bliffue  lang,  ieg  skulle  snart  komme  vdi  Roelighed;  hånd 
wiste  wel,  att  ded  Folck  (i  ded  wiiste  hånd  paa  Mus- 
quettererne,  som  stoede  langs  paa  begge  Sider  aff"  Skii- 
bet)  ware  vstyrige  oc  inconun oderede ,  oc  att  Roe- 
lighed tiente  mig  best.  Ieg  suarte  der  til ,  att  ded 
Folck  mig  intet  incommoderte ,  men  att  Roelighed  mig 
wel  skulle  tienne,  efftersom  ieg  13  Dage  vdi  tem- 
melig  hart  Wær    haff"de    holt  Søen.     Hånd   foer  fort  i 


af  Leonora  Christina  Ulfeldts  Fængselshistorie.  63 

»iine  Complimenter  oc  sagde,  att  naar  ieg  kom  vdi 
Byen,  skulle  hånds  Frue  giffue  sig  den  Ære  mig  att  op- 
warte,  »oc  efftersom  mig  synnis«  (sagde  handl,  »att  I 
icke  megen  Bagage  haffuer  med  Eder  oc  maaske  icke 
uødwendige  Klæder,  saa  skal  hun  forskaffe,  huis  Eder 
kand  behøfi'ue«.  leg  tackede  hannem  oc  sagde,  att 
Æren  skulle  were  min,  om  hånds  Frue  mig  besøgte,  men 
min  Bagage  war  saa  stoer,  som  mig  end  om  Stunder 
fornøden  giordis;  skulle  ieg  i  Fremtiiden  Noget  behøfFue, 
wille  ieg  forhaabe,  att  hun  for  diss  Omhue  skulle  blifFue 
forskaanet;  ieg  haffde  icke  den  Ære  att  kieude  hender, 
bad  hannem  dog  att  formelde  hender  min  Tienneste. 
Hånd  fant  paa  allehaande  discours,  om  Birgitte  Speck- 
hans,  om  adskillige  Lappalia,  Tiiden  med  att  fordriffue, 
huilcke  icke  erre  wært  att  ihuekomme,  mindre  att  op- 
tegne. Endeligen  kom  Bud,  att  hånd  skulle  føre  mig 
fra  Skiibet,  huorfor  hånd  med  Høfflighed  sagde:  »Lyster 
Eder,  Madame,  att  træde  i  denne  Baad,  som  her  lig- 
ger hoes  Skiibet?«  Ieg  suarte :  »Mig  lyster  alt  ded, 
ieg  skal,  oc  mig  aff  Hs.  Kongl.  Majt.  befalis«.  Gen. 
Majoren  tren  først  neder  iBaaden  oc  racte  migHaanden; 
Oberste  [Liitenant]  Rossenkrantz,  Capitain  Alfeldt,  Peter 
Dreyer  oc  min  Pige  ginge  med  i  Baaden.  Oc  efftersom 
vtallige  Folck  sig  haff'de  forsamlet  ded  Spetackel  att 
ansee,  ia  en  stoer  Deel  haffde  sig  paa  Baade  begiffuen 
for  mig  til  Nøye  att  beskue ,  holt  hånd  stetze  Øye 
med  mig,  oc  [der  hånd]  saae,  att  ieg  mig  snart  til  den 
eene  oc  snart  til  den  anden  Siide  wente  for  dennem 
derris  Fornøyelse  att  giffue,  sagde  hånd:  »Folcket  glæ- 
der sig«.  Ieg  saae  da  Ingen,  som  gaff"  Glædis  Tegn 
vden  hånd,  huor  for  ieg  suarte:   »Den,  sig  glæder  i  Dag, 

kaud  icke  were  wiss  paa,  att  hånd  icke  græder  i  Mor- 
gen; men  ieg  seer,  att  enten  ded  er  til  Glæde  eller  til 
Sorrig,  da  løber  Folck  liige  tycke  tilsammen,  oc  Mange 
forundrer  sig  oflFuer  ettMenniske«.  Der  wii  komme  lided 
bedre  frem,  saae  ieg  den  bekiente  v-dydige  Birgitte 
Vlfelt,  som  sig  glædde*).  Hun  haffde  sig  paa  en  Post- 
wogn  begiflfuet ;  bag  hender  saed  en  Karl  til  Anseen  som 
en  Studenter.  Hun  kiørte  langs  Stranden.  Der  ieg 
wente  mig  om  til  den  Siide,  stoed  hun  op  i  Wognen  oc 
loe  aff  all  sin  Mact,  høyt  skingrende.  Ieg  saae  lenge 
paa  hender,  skammede  mig  offuer  henders  V-forskam- 
menhed  oc  offuer  den  Spott,  hun  giorde  sig  selffuer,  el- 
lers irrede  ded  mig  ey  meere  end  Hundene  derris  Bief- 
fen ,  thi  ieg  actede  begge  lige  meget.  Gen.  Majoren 
holte  mig  stetze  med  Snack  oc  loed  aldrig  sit  Øye  fra 
mig,  thi  hånd  war  ræd  (som  hånd  siden  sagde),  att  ieg 
skulle  styrte  mig  i  Wanded  (hånd  dømte  mig  effter  sig 
selffuer ;  hånd  kunde  Lyckens  Wedermoed  ey  bære,  huil- 
cket  hånds  Endeligt  nock  vdwiiste,  thi  ded  war  ickun 
for  en  Æris  Tittel,  en  Anden  for  hannem  lick,  att  hånd 
tabte  Sind  oc  Santz;  hånd  wiste  icke,  att  ieg  aff  en 
anden  Aand  regiertis,  end  som  hånd,  huilcken  mig  gaft' 
Styrcke  oc  Moed,  i  ded  Sted  att  hånds  Aand,  hånd 
tiente,  hannem  i  Fortuiffuelse  bortrycte).  Der  Baaden 
lagde  an  wed  den  liden  Broe,  som  er  wed  Renteriet, 
steeg  Capitain  Alfeldt  i  Land  oc  racte  mig  Haanden, 
leedde  mig  op  ad  Slotz  -  Broen.  Paa  Slotz  -  Platzen 
holte  Regimenter  til  Hest  oc  Foedz,  oc  Musquetterer 
stoed  paa  begge  Sider,  huor  ieg  frem  gick.     Paa  Slotz- 


*)  Hun  var  eu  Søster  til  Korflts  Ulfeldt,  men  denne  betragtede  hende 
selv  som  siu  og  sin  Kones  dedeligste  Fjende. 

Broen  stoed  lockura  Walburger,  Slotzfogt,  som  gick  frem 
for  wed  mig,  oc  efftersom  Folcket  haffde  slaget  sig  i 
Rad  paa  begge  Siider  indtil  Kongens-Trappe,  loed  Slotz- 
fogden  saa,  som  hånd  wille  gaa  den  Wey,  men  wente 
sig  knap  oc  sagde  til  Al  felt:  »Hir  her«,  oc  gick  der 
med  til  ded  Blaa-Taarns  Dør,  stoed  en  rom  Tiid  vdden 
for  oc  famlede  med  Nøglen,  loed,  som  hånd  icke  kunde 
lucke  op,  for  att  lade  mig  lenge  were  Folckis  Spetackel. 
Oc  saa  som  mit  Hierte  war  rettet  til  Gud,  oc  min  Til- 
liid  war  til  den  Allerhøyeste ,  opløflftede  ieg  vdi  midler 
Tiid  mine  Øven  op  til  Himmelen,  søgende  der  Styrcke, 
Kraflft  oc  Redning,  huilcken  mig  oc  naadeligen  bleff 
giflPuen.  (En  Hendeise  wil  ieg  ey  lade  v-melded  forbi- 
gaa,  som  er,  att  da  ieg  mine  Oyne  til  Himmelen  opslog, 
fløy  en  skrigendis  Raffn  oifuer  Taarnet,  oc  hannem  fulte 
en  Flock  Duer,  som  oc  fløye  samme  Wey.)  Endeligen 
effter  lang  Tøntelen  lucte  Slotzfogden  Taarndøren  op, 
oc  blefF  ieg  aff  for^  Cap.  Alfeldt  i  Taarnet  indleed. 
Min  Piige,  som  sig  tilbød  att  følge,  bleff  aff  Gen.  Maj. 
von  Anfeldt  til  raabt,  att  hun  skulle  bliffue  tilbage. 
Slotzfogden  gick  op  aff  Trappen  oc  wiiste  Alfeldt 
AVeyen  ind  vdi  ett  Missdæders  Fengsel,  som  er  giffuen 
ded  Naffn  aff  den  Mørcke  Kircke.  Der  quitterede 
Alfeldt  mig  med  en  Suck  oc  liden  Beuerentz.  Ieg 
kand  hannem  ded  med  Skiel  efftersige,  att  hånds  An- 
sict  en  Medliidenhed  vdwiiste,  oc  att  hånd  nødig  den 
Befaling  effterkom.  Klocken  slog  halffgaaen  Fem,  der 
lockum  mit  Fengsels  Dør  lucte.  Ieg  fant  for  mig  ett 
lided  law  Bord,  huor  paa  stoed  en  Messings-Liusse- 
Stage  med  ett  brendende  Liuss ,  en  høy  Stoel,  toe  smaa 
Stoele,  en  Fyrre-Seng  foruden  Stolper,  opreed  med  gamle 

haarde  Sengeklæder,  en  Natt-Stoel  oc  Senge-Potte.  Paa 
alle  Siider,  huor  ieg  mig  wente,  møtte  mig  Stanck;  war 
ey  Vnder,  thi  trende  Bønder,  som  der  haflfde  werret 
fengselet,  ware  samme  Dag  vdtagne  oc  andenstetz  hen- 
satte, huilcke  derris  Behoff  langs  ad  oc  wed  Weggene 
hafFde  giort.  Lided  efFter,  att  Døren  war  luet,  bleflF  den 
igien  aabnet,  oc  kom  ind  til  mig  Greffue  Christian 
Rantzow ,  Premier  Ministre ,  Peter  Retz  ,  Canzeler , 
Christoffer  von  Gabel,  da  Rentemester,  oc  Erick  Krag, 
da  Secreterer,  huilcke  mig  alle  med  Civilité  Haanden 
gaff.  Canzeler  holt  Orded  oc  sagde:  »Hånds  konge- 
lig Maj[e]stet,  min  allernaadigste  Herre  oc  Arffue  Kou- 
ning,  lader  Eder,  Madame,  sige,  att  Hs.  Majt.  haffuer 
høye  Aarsager  til  ded ,  hånd  giør  imod  Eder ,  som  I 
skal  faa  att  wiide«.  leg  suarte:  »Ded  er  for  mig  att 
beklage,  att  der  skulle  findis  Aarsager;  wil  dog  formode, 
att  de  icke  erre  saaledis,  att  Hs.  kl.  Majts.  Vnaade 
lenge  skal  ware ,  naar  ieg  maa  faa  Aarsagen  att  wide 
oc  mig  forsuare«.  G.  Rantzow  sagde :  »I  skal  nock  faa 
Loff  att  forsuare  Ederc ;  huiskede  Noget  til  Canzeler, 
huorpaa  Cantzeler  giorde  nogle  Spørssmaal ,  først :  Om 
ieg  haffde  nu  sidste  Reisse  werret  med  min  Mand  i 
Franckeriige?  Ieg  suarte  la  der  til.  For  ded  Anded: 
Huad  min  Mand  der  giorde?  Der  til  suarte  ieg,  att 
hånd  formedelst  hånds  Suagheds  Skyld  consulterde  Me- 
dici,  om  ded  hannem  war  tienlig  att  bruge  de  warme 
Bad  der  i  Landene,  huilcket  Ingen  hannem  wille  raade, 
hannem  haffde  oc  fra  raad  en  Medicus  i  Holland  wed 
Naftn  Borri,  der  hånd  hannem  om  hånds  Betenckende 
adspurte.  For  ded  o. :  Huad  mit  Erinde  war  nu  sidst 
i  Engeland?    Til  dette  suarte  ieg  mit  Ærinde  att  haft'ue 

werret  en  Sum  Penninge  att  indfordre,  huilcken  oss  Kon- 
gen aff  Engeland  war  skyllig,  oc  wii  bannem  vdi  hånds 
Xod  liafFde  forstract.  For  ded  4. :  Huem  der  war  med 
mig  i  Engeland?  leg  NafFn  gaff  dennem,  som  ware  med 
mig  i  Engeland,  nemlig  en  Herremand  wed  NafFn  Cassetta, 
min  Piige,  som  med  mig  hidkom,  en  Lacquei,  som  bleff 
i  Engeland,  wed  Naffn  Frantz,  oc  Herremandens  Tien- 
ner.  For  ded  5.:  Huem  der  besøgte  min  Mand  til  Bryg? 
leg  kunde  ded  icke  egentlig  sige,  efFtersom  min  Herre 
tog  imod  Besøgeiser  vdi  ett  Kammers  «  part,  huor  ieg 
icke  kom.  G.  Rantzow  sagde:  »I  wed  wel,  huem  der 
meest  kom  til  hannem?«  leg  suarte,  att  aff  dennem, 
ieg  kiendte,  kom  meest  til  hanuem  tuende  Brødre  aff  de 
Arander,  forl?  Cassetta  oc  en  Herremand,  som  heder 
Ognati.  For  ded  6.  spurte  Canzeler:  Huem  ieg  heri 
Landed  haffde  med  corresponderet?  Huor  til  ieg  suarte 
att  haffue  skreffuen  H.  Hendrick  Bielcke  til,  Olluff 
Brockenhuuss,  Frue  Elsse  Passberg  oc  Frue  Maria 
Vlfeldt  ;  ieg  mintist  ey  Fleere.  G.  Rantzow  spurte : 
Om  ieg  haffde  fleere  Breffue  end  de ,  ieg  fra  mig  haffde 
leueret?  Huor  til  ieg  suarte  Ney,  ingen  fleere  att  haffue. 
Hånd  spurte  widre :  Om  ieg  haffde  haft't  fleere  lu'éler 
med  mig,  end  som  de  haffde  seet?  Ieg  suarte  att  haffue 
hafft  toe  Rader  smaa  trinde  Perler  om  min  Hatt  oc  en 
Ring  med  en  Demant  vdi,  huilcket  ieg  en  Lutenant  i 
Dovers  wed  Naffn  Brateyi  (som  mig  siden  forraade)  haffde 
giffuen.  G.  Rantzow  spurte  :  Huor  meget  de  Perler  wel 
kunde  were  wært?  Ded  kunde  ieg  icke  egentlig  sige. 
Hånd  meente,  att  vngefehr  wiste  ieg  ded  wel.  Ieg  sagde, 
200  Rdr.  eller  lided  meere  ware  de  wel  wært.  Der  paa 
taw  de  Alle  noget  stille.     Ieg  beswærede  mig  offuer  ded 

haarde  Fengsel ,  att  ieg  saa  ille  skulle  medhandlis.  G. 
Rantzow  suarte :  »la,  Madame,  Hånds  kongl.  Majt. 
liafFuer  høy  Aarsage  der  til;  wil  I  bekiende  Sandlied  oc 
ded  i  Tiide,  saa  er  der  maaskee  Naade  att  forwente. 
Haffde  Marichal  de  Birron  bekiendt  Sagen,  der  liannem 
paa  Kongens  Wegne  bleff  adspurt  oc  kongl.  Naade  blefF 
tilbøden,  saa  fremt  hånd  sin  Sandhed  wille  sige,  da  haflFde 
ded  icke  gaaet  hannem  saa,  som  ded  gick.  leg  haffuer 
laded  mig  sige  for  Sandhed,  att  Kongen  atF  Franckriige 
wille  haffue  gilFuen  hannem  sin  Forseelse  effter,  dersom 
hånd  den  i  Tiide  haffde  bekiendt;  der  for  betencker  Eder, 
Madame!«  leg  suarte:  »Huad  mig  paa  Hs.  kl.  Mts. 
Wegne  om  adspørgis  oc  mig  witterligt  er,  ded  skal  ieg 
vdi  all  Vnderdanighed  gierne  sige«.  Der  paa  bød  G. 
Rantzow  mig  Haanden,  oc  ieg  med  faa  Ord  errindrede 
hannem  mit  Fengsels  Haard[h]ed.  G.  Rantzow  loffuede 
ded  Hs.  kl.  Mt.  att  andrage.  Der  effter  gaffue  de  An- 
dre Haanden  oc  ginge  bort.  Mit  Fengsel  war  lided  til- 
luct,  huorfor  ieg  tog  den  Leilighed  oc  stack  hid  oc  did 
i  Huller  oc  iblant  Gruuss  ett  Guld  Slag-Werck,  en  Sølff 
Pen,  som  giffuer  Bleck  fra  sig,  oc  som  med  Bleck  war  fylt, 
oc  ett  aft'Skilkrøt  oc  Sølff  [forarbeidet?]  Saxefoeder.  Dette 
war  neppeste  forrettet,  der  Døren  atter  bleff  igien  op- 
luct,  oc  kom  ind  til  mig  Dronningens  Hoffmesterinne, 
liendis  Kammer- Q,uin de  oc  Prouiant-Skriffuerens  Quinde, 
Abel  Catharina.  Den  Sidste  kiendte  ieg.  Hun  oc 
Dronningens  Kammer-Quinde  haff"de  Klæder  att  bære, 
som  bestoede  vdi  en  lang  Silcke  stoppet  Xatkiortel,  off- 
uer  dragen  med  Liifarffue  Skillert  oc  huid  Skillerts  Vn- 
derdret,  et  Lærritz  Skiørt,  tryckt  med  Sort  i  Kniplings 
Munster  omkring,  et  Par  Silcke  Strømper,  et  Par  Tøff- 

ler,  en  Serck,  ett  Forklæde,  en  Nattmantel  oc  tuende 
Kamme.  De  helssede  mig  icke.  Abel  Catli.  holt  Orded 
oc  sagde:  »Ded  er  Ilenders  Majts.  Dronningens  Befa- 
ling, att  wi  skal  klæde  Eder  aft'  Eders  Klæder,  oc  att  I 
skal  hafifue  disse  igien«.  leg  suarte :  »I  Guds  Naffn«  ! 
Saa  løste  de  afF  mit  Hoffuet  min  Walck,  vdi  huilcken 
leg  Ringe  oc  mange  løsse  Demanter  haft'de  indsyet.  Abel 
Cath.  følte  offuer  alt  i  mit  Hoffuit,  om  Intet  war  stucken 
i  Haaret;  sagde  til  de  Andre:  »Der  er  Intet,  wii  liafFuer 
icke  Kammene  behoff«.  Abel  Cath,  begierte  Arrabaan- 
dene  oc  Ringene,  som  for  den  anden  Gang  mig  blefFue 
fratagne.  leg  tog  dennem  aff  oc  flyde  hender,  saa  nær 
som  en  liden  Ring,  mig  gick  paa  ded  yderste  Leed  aff 
min  Liden-Finger,  kunde  [icke]  werret  til  meer  end  som 
en  Rdr.  wært ;  den  bad  ieg  om  att  maatte  beholde. 
iNein«  (suarte  Hoffmesterinnen),  »Ihr  sollet  Nichts  be- 
halten«.  Abel  Cathr.  sagde:  »Ded  er  oss  saa  høyt 
forbøden  att  lade  Eder  ded  Allerringeste ;  ieg  haflfuer 
maat  swære  Dronningen  paa  min  Siæl  oc  Salighed,  att 
ieg  skulle  flittig  søge  oc  icke  lade  Eder  ded  Allerring- 
ste ,  men  der  for  skal  I  icke  miste  ded ;  ded  skal  Alt- 
sammen forseglis  oc  Eder  til  Beste  forwaris,  ded  haff"uer, 
som  Gud!  Dronningen  sagt«.  »Wel,  wel,  i  Guds  Naffn !■> 
suarte  ieg.  Hun  drog  mig  alle  mine  Klæder  afi".  Vdi 
mit  Vnder- Skiørt  haffde  ieg  giemt  Ducater  vnder  de 
brede  Guld-Kniplinger,  vdi  min  Silcke-CamisoWe  ett  lided 
Demants-Smycke,  vdi  Foeden  aff"  miine  Strømper  laco- 
husser  oc  Saphirer  i  mine  Skoe.  Der  hun  wille  drage 
mig  Sercken  aff",  bad  ieg  den  att  beholde.  Ney,  soer 
hun  wed  sin  Siæl  ey  att  torde.  Saa  blottede  de  mig 
gandske,   oc  gaff"  Hoffmesterinnen  Abel  Cathr.  en  Nick, 

huilcken  hun  icke  strax  forstoed,  huorfor  Hoffm.  sagde : 
»Wisset  Ihr  wol,  was  Euch  befohlen  ist?«  Derpaa  søgte 
Abel  Cathr.  med  sin  Haand  paa  ett  himlig  Sted  oc  sagde 
til  HofFm. :  »Neen,  biiGott!  dar  ist  Nichts.«  leg  sagde: 
»I  handler  v-christeligen  oc  v-tilbørligen  med  mig.« 
Able  Cathr.  suarte:  »Wii  erre  ickun  Tiennerinder,  wii 
faar  att  giøre ,  huad  oss  er  befalet ;  wii  skal  leede  efF- 
ter  BrefFue  oc  icke  effter  Anded,  alt  ded  Anded  skal  I 
faa  igien,  ded  skal  wel  forwaris.«  Der  de  mig  saaledis 
spoleret  oc  i  de  Klæder,  de  mig  bragte,  igien  i  klæd  haffde, 
kom  Hoffmesterindens  Dreng  ind  oc  leete  oiFuer  alt  med 
Able  Cathr.,  fant  oc  Alt,  huis  ieg  haflfde  skiult.  Gud 
forblindede  dennem  alligewel,  saa  de  icke  bleflfue  mine 
Demants  Ørringe  war  oc  nogle  Ducater,  ieg  vdi  Lær  ind- 
syed  haffde  om  mit  eene  Knæ;  en  Demant  paa  en  200 
Rdr.  reddede  ieg  oc,  den  haffde  ieg  paa  Skiibet  bit  vd 
aff  Gullet  oc  kast  Gullet  i  Stranden;  Steenen  haffde 
ieg  da  i  Munden.  Hoffmesterinden  war  meget  haard; 
de  kunde  icke  leede  hender  wel  nock.  Hun  loe  mig  vd 
nogle  Gange  oc  kunde  ey  heller  'liide ,  ieg  saed,  spurte, 
om  ieg  icke  kunde  staa,  om  mig  skade  Noget.  Ieg 
suarte :  »Mig  skader  alt  for  Meget,  men  ellers  kand  ieg 
wel  staa,  naar  fornøden  giøris  (ded  war  ey  Vnder,  att 
Hoffmesterinnen  kunde  wel  Pliindrings  Ordre  excequere, 
hun  haffde  lenge  fult  henders  si.  Mand,  Obr.  Schaffs- 
haussen,  vdi  Kriigen.)  Der  de  nu  alle  Steder  med  Fliid 
haffde  offuersøgt,  toge  de  alle  mine  Kleder  foruden  en 
Tafftis  Kappe  til  Hoffueded  med  sig  oc  ginge  bort. 
Oc  kom  Slotzfogden  strax  ind  med  sin  Hatt  paa  oc 
sagde:  »Leonora,  warumb  håbet  Ihr  Ewre  Sachen 
versteckt?"     Ieg   suarte   hannem   icke   ett  Ord,    thi  ieg 

haffde  fattet  den  liesohition  icke  att  suare  hannem ,  i 
huad  haud  oc  kunde  sige;  bands  Qualiteter  ware  mig 
bekiente ,  ieg  wiste ,  att  band  mesterligen  en  Snack 
kunde  forbedre  oc  dreye  Ordene  paa  den  Maade,  ban- 
nem  syntist,  de  gierne  hørtist,  de  Betrengte  til  Skade. 
Hånd  spurte  atter  igien  med  de  samme  Ord,  tilføyende 
alleene  ded:  »Hort  Ihr  nicbt?«  leg  saae  ofFuer  Skul- 
deren til  bannem  oc  loed  bands  Foract  mig  intet  irre. 
Der  eflfter  bleflf  Borded  tecket,  oc  4  Retter  Maed  ind- 
borren, men  boes  mig  war  ingen  Apetit,  ibuor  wel  ieg 
Lided  eller  Intet  den  Dag  baffde  nøt.  En  Tiime  effter, 
att  Madden  war  vdborren ,  kom  en  Pige  ind  wed  NafFn 
Maren  Blocks,  som  sagde  sig  aff  Dronningen  wære  be- 
falet den  Nat  boess  mig  att  bliffue.  Slotzfogden  skem- 
tede  meget  med  forneffnte  Maren  oc  war  saare  glad, 
hitte  paa  alleslags  galle  Snack.  Endeligen,  der  Klocken 
gick  mod  10,  bød  band  Goede  Natt  oc  lucte  tuende  Døre 
for  Fengselet,  buor  alf  den  eene  med  Kaabber  er  be- 
slagen.  Der  Maren  saae  sig  eene  boess  mig,  beklagede 
hun  min  Tilstand,  berettede  mig  oc,  att  Mange,  som 
hun  Naffn  gaff  (aff  huilcke  en  Deel  mig  ware  bekiendte) 
med  TVeemodigbed  oc  Taarer  min  Friimodigbed  haffde 
anseet,  særdelis  H.  Hendrick  Bielckis  Frue,  som  haffde 
daanet  aff  Graad.  Ieg  sagde:  »De  gott  Folck  haffuer 
seet  mig  vdi  Weistanden ;  er  icke  Vnder,  att  de  Lyckens 
V-bestandigbed  begræder;«  ynskede,  att  Gud  en  Huer 
i  sær  fra  Vlycke  wille  beware,  som  sig  min  Vlycke 
loed  gaa  til  Hiertet.  Ieg  trøstede  mig  wed  Gud  oc  wed 
en  goed  Samwittighed,  wiste  mig  slet  intet  Ont  paa  att 
staa,  spurte,  buem  hun  war,  oc  huem  hun  tiente. 
Hun   sagde    att  tienne   i  Dronningens   liden  Køcken   oc 

Sølffuet  i  Forwaring  att  haffue  (ieg  forstoed  der  aff,  att 
hun  vden  Tuiffl  skurede  Sølffuet,  huilcket  oc  saaledis 
war.)  Hun  sagde,  att  Dronningen  kunde  Ingen  faa,  som 
eene  sig  torde  vnderstaa  hoess  mig  att  were ,  thi  ieg 
war  holt  for  ond;  der  sagdis  oc,  att  ieg  war  meget 
wiiss,  ieg  wiste  tilkommende  Ting.  Ieg  suarte  :  »Dersom 
ieg  haffde  hafft  denWiissdom,  troer  ieg  neppe,  att  ieg 
haffde  kommen  her  ind,  thi  da  haffde  ieg  kundt  woctet 
mig  derfor.«  Maren  meente,  man  ded  wel  kunde  wide 
oc  sig  alligeuel  ey  derfor  kunde  wocte.  Hun  sagde 
ydermere,  att  Dronningen  selffuer  med  hender  haffde  talt 
oc  saaledis  sagt :  »Du  solst  diese  Na[c]ht  bey  Leonora 
seyn;  du  solst  dich  nicht  fiirchlen,  sie  kan  nu  nichts 
Bosses  thun.  All  kan  sie  hacksen,  so  ist  sie  nu  gefangen 
vnd  hatt  Nichtes  bey  sich;  vnd  wo  sie  dich  schlagt,  so 
gebe  ich  dir  Vrlaub  ihr  dicht  wieder  zu  schlagen,  das 
sie  bluten  kan.  1)  Maren  sagde  widre:  »Dronningen  wed 
wel ,  att  ieg  vdi  en  hitzig  Sygdom  haffuer  werret  for- 
styrret, derforwille  hun,  att  ieg  skulle  were  hoess  Eder; » 
fløy  i  ded  Samme  mig  om  Halssen,  som  ieg  saed,  oc 
caresserfe  mig  paa  henders  Wiiss  oc  sagde:  »Slaa 
mig,  mit  Hierte,  slaa  mig!  Ieg  skal,»  soer  hun,  »icke 
slaa  igien.«  Ieg  vntsætte  mig  noget,  fryctede  Galskaben 
at  komme.  Hun  sagde  ydermere,  att  wed  hun  saae  mig 
komme  op  aff'  Broen,  war  ded,  lige  som  henders  Hierte 
skulle  haffue  gaaet  i  Stycker,  betydende  mig  med  mange 
Ord,  huor  wel  hun  mig  ynte,  oc  huorledis  lorafrue  Ca- 
risius,  som  hoess  hender  stoed  vdi  Winduet,  mig  roste 
oc  tillige  ynckede,  ynsket  Noget  til  min  Frelssning  att 
kunde  formaa,  med  mange  disslige  Ord  oc  Tale.  Ieg 
tog  wel  imod  den  v-sædwanlige  Caresse,  eft'tersom  Tiiden 

ded  ey  anded  wille,  smilte  oc  sagde,  ded  skulle  were 
imod  all  Billighed  att  byde  den  Huck,  som  loed  see  saa 
stoer  Affection,  som  hun  giorde,  i  Synderlighed  naar  de 
ware  aflf  henders  Kiøn;  ieg  kunde  icke  wiide,  huorledis 
ieg  hoess  Dronningen  war  kommen  i  den  Tancke  att 
slaa,  der  ieg  dog  aldrig  nogen  aff  mine  Kanimer-Piiger 
haffde  giflfuen  en  Orfigen.  Ieg  tackede  hende  for  sit 
goede  Hiertelaw;  ieg  haabte,  att  Aliting  skulle  bliffue 
gott,  ihuor  suurt  ded  end  saae  vd;  ieg  wille  holde  fast 
wed  Gud,  som  wiste  min  Vskyllighed,  att  ieg  intet 
V-forsuarligt  haffde  giort;  hannem  wille  ieg  min  Sag 
befale,  hånd  reddede  mig  wel,  der  tuifflte  ieg  icke  paa, 
om  ey  strax,  saa  skeede  ded  dog,  der  war  ieg  wiss  paa. 
Maren  begynte  om  Adskilligt  att  tale,  iblant  Anded  om 
min  Søster  Elisabet  Augusta,  huor  hun  haffde  sit  i  sit 
Biislag,  der  de  førte  mig  fangen  frem,  oc  haffde  sagt, 
dersom  ieg  war  skyllig,  da  war  der  Intet  vdi  att  sige, 
men  war  ieg  v-skyllig,  da  skeede  mig  for  Meget.  Ieg 
sagde  Intet  der  till,  suarte  oc  Intet  til  megen  anden 
Snack,  hun  haflfde.  Hun  begynte  att  fortelle  om  siin 
egen  Forfølgelse ,  som  hun  giorde  flux  witløfftig  med 
andre  Historier  der  vdi  att  flicke,  saa  att  den  discoiirs 
mig  (vdi  da  werende  Tilstand)  war  meget  keedsommelig; 
war  diss  foruden  træt  oc  aff  Sorrig  matt,  sagde  att 
wille  forsøge,  om  ieg  kunde  soffue,  bød  hender  Goede 
Natt.  Mine  Tancker  forhindrede  Søffnen  att  komme. 
Ieg  betenckte  min  nærwærende  Tilstand,  kunde  mig  in- 
genlunde der  vdi  finde  eller  Aarsagen  til  saa  stoer  en 
Vlycke  vdgrunde.  Let  war  ded  att  bemercke,  att  noget 
Anded  end  Fuxis  Død  mig  tillagdis,  eflftersom  ieg  saa 
spotteligen   medhandledis.     Der   ieg   lenge   haffde   ligget 

omwent  til  Weggen,  wente  ieg  mig  til  GulfFuet  oc  bleff 
war,  att  Maren  græd  saa  himmeligen  for  sig  selftuer, 
huorfor  ieg  hender  spurte  om  Aarsagen  til  henders  Graad. 
Hun  nectede  først,  att  hun  græd;  siden  bekiendte  hun 
att  were  offuer  dette  Dont  fallen  vdi  dybe  Tancker. 
Hinder  rant  i  Sinde  att  haffue  saa  meget  hørt  tale  om 
Frøeken  Leonora  oc  henders  Herlighed  etc. ,  huor  høyt 
Kongen  ælskede  hender,  oc  Alle  roeste  hender  etc,  oc 
nu  skulle  hun  sidde  i  ded  forbandede  Tyffue-Fengsel, 
huor  man  huercken  kunde  see  Dag  eller  Dør,  oc  huor 
der  war  saadan  Stanck,  att  man  maatte  forgiffue  Men- 
nisker  der  med,  som  ickun  gick  ind  oc  strax  vd  igien, 
end  sige  de ,  der  skulle  blifFue  der  inde.  Ieg  meente, 
att  maaskee  ded  war  Aarsagen  til  henders  Graad,  att 
hun  hoes  mig  i  ded  slemme  Fengsel  skulle  were  inde- 
luct,  huor  for  ieg  hender  trøstede  oc  sagde,  att  hun  icke 
lengre  bleflf  hoess  mig,  endtil  en  Anden  der  til  blefF 
ordineret,  efFterdi  hun  war  i  anden  Tienneste;  men 
ieg  for  min  Persohn  tenckte  nu  icke  paa  forrige  Tiider, 
nerwærende  gafFue  mig  Nock  att  tage  ware;  wille  ieg 
forbigaaende  Tiider  ihuekomme,  saa  wille  ieg  mig  oc 
stoere  Herrers,  Keysere,  Konger,  Fiirster  oc  andre  Stands 
Persohners  v-lyckelige  Tilfelle  errindre ,  huis  Herlighed 
oc  Weistand  min  langt  offuergick,  oc  huis  Vlycke  endoc 
haffde  werret  større,  end  som  min  nu  war;  thi  de  ware 
faldne  vdi  Tyranners  Hender,  som  dennem  v-menniske- 
ligen  tracterede,  men  denne  Konge  war  en  christen  Konge 
oc  en  Samwittigheds  Herre,  hånd  kom  wel  til  bedre 
Tancker,  naar  hånd  fick  Tiid  sig  att  betencke,  mine 
V-wenner  gafFue  hannem  nu  icke  der  til  Stunder.  Der 
ieg  ded  sagde,   græd  hun   meere   en[d]    som  før,    sagde 

dog  Intet,  men  tenckte  wed  sig  (som  hun  mig  nogle 
Dage  der  eft'ter  gaff  tilkiende),  att  ieg  icke  wiste,  huad 
for  en  skammelig  Dom  der  war  fællet  oftuer  min  si. 
Herre,  huilcken  hun  fryctede  oc  mig  att  skulle  oftuergaa, 
oc  græd  Imn  saa  meget  diss  meere,  fordi  ieg  troede 
Kongen  saa  wel.     Den  Natt  snackede  wii  saa  bort. 


76 


Kulturmeddelelser. 

Møens  Klint.  Naar  Talen  er  om  Kridt,  nævner  man 
gjerne  i  samme  Aandedræt  Stevns  Klint  og  Møens  Klint ,  og 
man  nævner  da  to  Punkter,  som  for  Geologen  have  lige  stor 
Interesse,  hvorimod  Turisten  snart  er  færdig  med  det  ene  og 
ikke  kan  blive  kjed  af  det  andet.  Naar  han  seiler  tæt  forbi 
Stevns  Klint ,  kan  han  vist  ikke  holde  sine  Øine  derfra ;  de 
mange  Pynter,  der  efterhaanden  skyde  frem,  den  ene  bag  den 
anden,  ligesom  Kulisser,  frembyde  et  underligt  Skue,  men  de 
ere  alle  næsten  ens ;  besøger  han  Klinten  selv ,  er  han  vist 
tilfredsstillet,  naar  han  har  været  i  et  Par  af  Kridtstens- 
bruddene  og  et  Par  Gange  har  kravlet  op  og  ned  ad  de  høie, 
halsbrækkende  Stiger  —  han  bliver  træt  af  Ensformigheden 
og  søger  forgjæves  noget  Smukt.  Hvor  ganske  anderledes  er 
ikke  Møens  Klint !  Her  ere  ikke  to  Punkter  ens.  Hvad 
enten  Vanderen  gaaer  oppe  paa  Klintens  Rand,  eller  langs 
med  Havet  ved  dens  Fod,  bestandig  har  han  noget  Nyt,  be- 
standig noget  Smukt  for  Øie.  En  berømt  Reisende  siger  et 
Sted:  »Man  gruppere  store  Masser  af  nøgne  Fjelde  selv  i  de 
vildeste  Former  —  en  Tid  give  de  et  ophøiet  Skue ,  men  de 
blive  snart  ensformige  j  man  male  dem  med  lyse  og  brogede 
Farver,  saa  blive  de  fantastiske;  først  naar  de  bedækkes  med 
Plantevæxt,  kunne  de  give  et  skjønt  Billede.«  Og  det  er  vel 
saa,  at  hvis  Klinteskoven  forsvandt,  saa  vilde  Khnten  miste  sin 
Ynde ;  man  vilde  maaske  ogsaa  snart  blive  træt  af  at  see  paa 
den,  men  den  store  Afvexling  vilde  være  der  alligevel,  thi  den 
har  sin  Grimd  i   Stedets  geologiske  Bygning. 

Stevns  Klint  er  bleven  hævet  over  Havet  saaledes,  at  de 
Lag,  af  hvilke  den  er  sammensat,  ikke  ere  blevne  forstyrrede 

i  deres  Forhold  til  hverandre,  Moens  Kridt  er  oprindelig  af- 
sat i  vandrette  Lag  paa  Bunden  af  et  dybt,  roligt  Hav.  Men 
nu  træffe  vi  blot  ved  Enderne  af  Klinten  Lag,  der  ere  nogen- 
ledes vandrette,  og  storste  Delen  af  Klinten  har  været  Skue- 
pladsen for  de  mest  voldsomme  Forstyrrelser.  Kridtlagene  ere 
heldende ,  undertiden  lodrette  eller  kastede  helt  over ;  de  ere 
bøiede  halvkredsf ormet  eller  S-formet  eller  knækkede  i  Zigzag : 
eller  Bjergmassen  er  gjennemskaaren  af  Revner,  og  Lagene 
paa  begge  Sider  af  Revnen  forskudte :  og  det  samme  Lag, 
der  paa  et  Sted  er  vandret,  er  ofte  tæt  ved   Siden  af  lodret. 

Det  er  denne  Revolution ,  som  har  lagt  Grunden  til  den 
store  Forskjel  i  Klintens  Udseende  paa  de  forskjellige  Steder. 
Imidlertid  er  det  Naturkræfternes  rolige  Virken,  som  har  ud- 
arbeidet  Enkelthederne.  Vandet ,  som  løber  ned  ad  Klinten, 
graver  Furer  og  tragtformede  Fordybninger  deri.  Regnvandet 
siver  ind  i  alle  storre  og  mindre  Revner  i  Kridtet;  naar  Vandet 
fryser  deri,  udvider  det  sig  lidt  og  presser  Revnens  Vægge  fra 
hinanden,  og  tilsidst  spaltes  der  et  helt  Stykke  af:  hvert 
Foraar  styrte  Kridtmasser  ned  fra  Klinten.  Sandet  og  Leret 
i  de  store  Klofter  eller  »Fald«  bUver  opblodt  af  Regnen  og 
skrider  ned  mod  Søen.  Ved  disse  Indvirkninger  forandres 
Klintens  Udseende  efterhaanden,  men  saare  langsomt.  Kridtet 
selv  er  en  løs  Stenart ,  men  Flintlagene  deri  styrke  det ,  og 
mange  fantastiske  Spidser  og  Kamme,  som  man  ikke  skulde 
tro  kunde  holde  en  Vinters  Frost  ud ,  have  staaet  uforan- 
dret i  lange  Aar. 

Et  af  de  høieste  Punkter  paa  Klinten  er  Dronning- 
stolen; over  en  meget  steil  Kridtskraaning  hævede  dens 
lodrette  og  paa  nogle  Steder  endog  overhængende  Væg  sig 
til  en  Høide  af  403  Fod.  Midt  paa  Væggen  vare  to  ved  en 
KridtpiUe  adskilte  Huller,  der  rimeligvis  vare  Mundingen  af 
større  Huler :  der  boede  Klintekongen  eller  Jetten  fra  Upsal, 
Navnet  skal  hidrøre  fra,  at  en  Dronning  fra  dette  Sted  var 
Vidne  til  et  Søslag.  I  Julen  er  en  Del  af  Dronningstolen 
styrtet  ned :  der  var  dengang  Ingen  paa  KJinten ,  men  det 
antages    at    være    sket   Juledags   Aften .    thi  flere  af  Omegnens 

Beboere  hørte  paa  den  Tid  en  hul  buldrende  Lyd ,  soni  de 
antog  for  Torden.  Stedets  Udseende  er  nu  meget  forandret, 
idet  alt  det  Fremspringende  af  Væggen  er  faldet  ned,  for 
størte  Delen  ud  i  Havet.  Ved  Dronningstolen  naaer  Forstyr- 
relsen i  Kridtlagene  sit  Hoieste;  foruden  Klintekongens  Huler 
har  der  vel  inde  i  Massen  været  andre  Huler  og  Kløfter,  der 
i  Tidernes  Løb  ere  voxede  og  have  forenet  sig  med  hveran- 
dre ;  tilsidst  er  den  ringe  Indvirkning  traadt  til,  som  har  fuld- 
byrdet hvad  der  længe  var  forberedt  —  hele  den  overliggende 
Masse  har  tabt  Ligevægten  og  er  styrtet  ned.  Men  i  For- 
hold til  den  hele  Klint  er  det  kun  en  Enkelthed,  som  er 
forandret. 

Carl  Elberling. 

Undersøgelser  paa  Hveen.  Levningerne  af  Tycho  Brahe's 
Observatorier  paa  Hveen  ere  i  August  1868  blevne  underka- 
stede en  grundig  Undersøgelse  af  Direktøren  for  Kjøbenhavns 
Observatorium  ,  Professor  d' Arrest ,  der  har  nedlagt  Udbyt- 
ett  af  sine  Efterforskninger  i  en  meget  interessant  Artikel 
i  »Astronomische  Nachrichten «  (Nr.  1718).  Udrustet  med 
fortroligt  Kjendskab  til  Tycho's  literære  Arbeider  og  begun- 
stiget af  den  regnløse  Sommer  har  Professor  d'Arrest  mel- 
lem de  sparsomme  Ruiner  kunnet  paavise  Obervatoriernes 
Grundrids  bedre  end  det  tidligere  er  skeet,  og  det  er  desuden 
lykkedes  ham  ved  Maalinger  paa  selve  Stedet  at  gjøre  en 
vigtig  Iagttagelse  med  Hensyn  tU  Tycho's  Længdeangivelser. 
Han  har  nemlig  viist,  at  de  Forestillinger  man  hidtil  har  havt 
om  Udstrækningen  saavel  af  Uranienborgs  Bygninger  og  Stjer- 
neborgs Krypter  som  af  de  deri  opstillede  Instrumenter ,  ere 
urigtige,  idet  det  Maal,  Tycho  kalder  en  Fod,  kun  er  omtrent 
*ViT  Pariser-Fod  og  den  saakaldte  »Cubitus«  ,  som  man  tid- 
ligere har  antaget  for  2  Fod,  kun  er  15^/to  Pariser-Tomme. 
De  Angivelser .  der  ere  bekjendte  f.  Ex.  fra  J.  L.  Heiberg's 
Urania  for  1846,  ville  altsaa  være  at  ændre  i  Overensstem- 
melse hermed.  løvrigt  fremgaaer  det  af  de  nævnte  Medde- 
lelser .    at  Ruinerne    have    lidt    ikke   uvæsenligt   siden  Heibergs 

Besøg  paa  Hveen  i  1845.  Saavidt  vides,  vil  dog  yderligere 
Ødelæggelse  nu  forebygges ,  idet  det  fysiografiske  Selskab  i 
Lund  har  besluttet  at  træfle  Foranstaltninger  til  at  lægge 
Terrænet  omkring  Ruinerne  tort  og  bedre  end  hidtil  frede 
om  Levningerne. 

S.   Hertz  spr  ung. 

Den  Westermannske  Insektsamling  og  det  naturhi- 
storiske Museums  entomologiske  Afdeling.  Det  vil  maaske 
være  de  færreste  blandt  Tidsskriftets  Læsere  bekjendt.  at  den 
for  ikke  lang  Tid  siden  afdøde  Grosserer  Westermann  efterlod 
sig  en  Insektsamling ,  hvis  Ry  naaede  langt  udenfor  Europas 
Grændser,  og  som  med  Rette  nod  en  Anseelse,  der  kun  sjel- 
dent  bliver  Privatsamlinger  til  Del.  Endnu  Færre  vide  sand- 
sjTiligvis ,  at  denne  i  sit  Slags  enestaaende  Samling,  hvis  en- 
delige Skæbne  indtil  for  kort  Tid  siden  var  uafgjort ,  nu  er 
reddet  for  Efterverdenen  ved  —  i  Overensstemmelse  med  den 
Afdodes  Villie  —  at  være  bleven  skjænket  til  det  naturhisto- 
riske Museum.  Da  denne  Tilvæxt  til  Museets  entomologiske 
Afdeling  ikke  er  at  betragte  som  en  blot  og  bar  Masse-For- 
Ggelse,  men  som  en  Akkvisition,  der  udfylder  store  og  væ- 
senlige Huller  i  den  ældre  Samling,  vil  det  muligvis  være  af 
Interesse  at  faae  lidt  Nærmere  at  vide  om  den.  Da  der  imid- 
lertid paa  andet  Sted  vil  blive  meddelt  en  udførligere  Skildring 
af  Samlingens  Tilbliven  og  en  Mængde  interessante  Enkelthe- 
der angaaende  dens  Historie,  skal  jeg  her  indskrænke  mig  til 
at  fremhæve  nogle  enkelte  Punkter  til  Belysning  af  dens 
Omfang  og  Eiendomraeligheder. 

Den  Del  af  den  Westermannske  Samling,  der  fortrinsvis 
udmærker  sig  ved  sin  Righoldighed,  er  Billernes  Orden.  Ved 
en  i  disse  Dage  foretagen  Tælling  har  det  viist  sig",  at  denne 
Orden  alene  er  repræsenteret  i  Samlingen  af  noget  over  31,000 
Arter  *)  ,    og  at  den  saaledes,    hvad  Artsantallet  angaaer,    ho- 


^)  Efter  en  allerede  temmelig  gammel  Beregning  af  Sundewall  kan 
Billernes  Artsantal  paa  vor  Klode  anslaaes  til  mindst  100,000.  Den 
europæiske  Fauna  alene  indbefatter  over  10,000  Arter. 

rer  til  de  første  blandt  alle  existerende  Samlinger ;  men 
endnu  mere  udmærker  den  sig  ved  sin  fortrinlige  Præparation 
og  Konservationstilstand ,  i  hvilke  Henseender  den  —  ligesom 
de  øvrige  Partier  —  er  næsten  enestaaende  blandt  de  offen- 
lige  Museers  Insektsamlinger.  Exemjielvis  kan  anføres ,  at 
Billesamlingen  indeholder  c.  5,000  Arter  Snudebiller,  c,  4,400 
Arter  Bladbiller,  c.  4,000  Arter  Scarabæer  (Torbister),  3,250 
Caraber  (LøbebillerJ  ,  2,800  Træbukke,  og  af  Staphylinernes 
(RovbiUernes) ,  Buprestemes  (Pragtbillernes)  og  Elateremes 
(Smeldernes)  Familier  omtrent  1,000  Arter  af  hver.  —  Af 
Sommerfuglenes  Orden  indeholder  Samlingen  noget  over  5,000 
Arter*),  hvoriblandt  henved   3,000  Phalæner. 

Den  hele  Westermannske  Samling  kan  anslaaes  til  at 
indbefatte  omtrent  45,000  Arter  af  Insekter;  dog  maa  det 
bemærkes ,  at  der  er  forbundet  adskillige  Vanskeligheder  med 
en  Optælling  af  Arterne ,  og  at  Resultatet  kun  kan  angives 
tilnærmelsesvis.  Samlingen  har  nemlig  helt  igjennem  den 
store  Mangel,  at  Exeniplarernes  Antal  indenfor  hver  Art  er 
saa  ringe  (1  —  2)  .  at  Arternes  Gyldighed  i  mang-foldige  Til- 
fælde ikke  lader  sig  bedømme  med  tilstrækkelig  Sikkerhed 
efter  det  foreliggende  Materiale.  Men  hgeoverfor  denne  Man- 
gel besidder  den  saa  store  og  væsenlige  Fortrin  for  de  aller- 
fleste andre  Samlinger,  at  det,  saa  at  sige,  kun  er  dens  udmær- 
kede Egenskaber,    der  give  den   dens   eiendommelige  Karakter. 

Westermanns  vidtstrakte  Forbindelser,  hans  egne  vidtløf- 
tige Reiser ,  hans  betydelige  Formue  og  fremfor  Alt  hans  le- 
vende Kjærlighed  til  Entomologien  —  om  ikke  just  til  dens 
strengt  videnskabelige  Side  — ,  Alt  dette  satte  ham  istand  til 
at  oprette  en  Pragtsamling.  Han  skyede  ingen  Udgift  for  at 
komme  i  Besiddelse  af  et  eller  andet  sjeldent  Insekt,  han  veg 
ikke  tilbage  for  Besværligheder  og  Bryderier,  naar  han  blot 
derved  kunde  tilbytte  sig  eller  kjobe  et  smukkere  Exemplar. 
end  han   forhen   havde  eiet   af  denne  eller  hin   Art ,    og  det  er 


')  Af  Sommerfugle   findes   efter   de  hidtil  foreliggende  Undersøgelser 
herived  B,000  Arter  i  Europa. 

derfor  intet  Under,  at  hans  Samling  indeholder  en  saadan 
Kigdora  af  Pragtstykker  og  Kostbarheder,  som  kun  faa  andre 
Samlinger  kunne  opvise  Mage  til,  Westermann  lagde  ogsaa 
netop  en  særlig  Vægt  paa  Anskaftelsen  af  slige  Sjeldenheder 
og  satte  en  Stolthed  i  at  besidde  de  mest  udmærkede  Exem- 
plarer:  de  meget  smaa  Former,  de  uanselige  og  nærstaaende 
Arter,  havde  derimod  —  som  naturligt  var  —  for  ham  ringere 
Interesse,  og  han  vilde  uden  stor  Vanskelighed  have  kunnet 
foroge  Samhngens  Artsantal  med  Tusinder,  dels  ved  at  have 
indlemmet  saadanne  smaa  Arter  deri ,  dels  ved  at  have  været 
mindre  noieregnende  med  Exeraplarernes  Fortrinlighed. 

Det  vil  af  denne  kortfattede  Fremstilhng  være  klart,  at 
Samlingen  aldrig  kunde  have  været  anlagt  efter  en  heldigere 
Plan,  selv  om  den  fra  sin  forste  Begyndelse  havde  været  be- 
stemt til  at  skænkes  til  Museet.  De  Forhold  og  Vilkaar, 
hvorunder  vore  naturhistoriske  Samlinger  herhjemme  hidtil  ere 
blevne  bestyrede ,  have  nemlig ,  hvad  det  Pekuniære  angaaer, 
været  yderst  tarvelige .  og  Bestyreren  af  den  entomologiske 
Afdeling  har  i  saa  Henseende  neppe  havt  de  mindste  Van- 
skehgheder  at  overvinde ,  fordi  de  ham  betroede  Samlinger 
dels  maatte  anlægges  lige  fra  Begyndelsen  (saaledes  den  nu 
allerede  meget  betydelige  Samling  af  Arachnider  (Spindeler) 
og  ^Myriapoder  (Tusindben)  i  Spiritus) ,  dels  krævede  en  saa 
vidtløftig  og  omhyggelig  Restaureren,  for  at  Levningerne  kunde 
frelses  fra  Undergang,  at  der  af  de  Midler,  som  stode  til  hans 
Raadighed,  saa  godt  som  Intet  blev  tilbage  til  Anskaffelsen  af 
sjeldnere  og  mere  kostbare  Sager. 

At  Museets  oprindelige  Samling  af  torrede  Insekter  ikke 
er  gaaet  fuldstændig  tilgrunde,  skyldes  udelukkende  den  nu- 
værende Bestyrers ,  Professor  Schiodtes  energiske  Forholds- 
regler. Det  Tab  for  Videnskaben,  han  derved  har  forebygget, 
vilde  have  været  større  og  af  en  mere  sorgehg  Natur,  end 
man    maaske    troer ,    thi    den    nævnte   Samhng  har    en    ganske 

betydehg  Interesse    saavel  i  naturvidenskabelig  som  i  historisk 

# 
Henseende.      Den  grunder  sig  nemlig  paa  den  bekjendte  Sehe- 

stedt"ske    og  Tønder  -  Lund'ske   Samhng,    der    indbefattede  ad- 

For  Ide  og  Virkelighed.  6 

skillige  ældre  Samlinger  (dannede  af  Schlangbusch  o.  fl.  A.) 
og  tjente  til  Grundlag  for  en  stor  Del  af  Fabricius's  berømte 
Arbeider.  Fra  den  er  den  første  nogenlunde  exakte  Kundskab 
til  den  tropiske  Verdens  Insekter  udgaaet,  idet  den  indeholdt 
en  efter  Datidens  Forhold  forbausende  Rigdom  af  Arter  fra 
Guinea ,  Ostindien ,  Vestindien ,  Sydamerika  o.  s.  v.  Denne 
Samling  er  under  Professor  Schiødtes  Bestyrelse  ikke  alene 
fuldstændigt  ompræpareret  og  omordnet,  men  tillige  forøget 
til  det  Firdobbelte.  Foruden  de  ovenfor  nævnte  Samlinger 
har  Professor  Schiødte  endvidere  oprettet  en  ganske  fortrinlig 
Samling  af  Larver,  Pupper  og  en  Mængde,  for  største  Delen 
i  Spiritus  opbevarede,  Præparater  til  Oplysning  af  Insekternes 
Udviklingshistorie  ;  til  denne  Samling,  der  nu  omfatter  c.  2,000 
Arter ,  af  hvilke  de  fleste  hore  til  den  danske  Fauna ,  lindes 
intet  blot  nogenlunde  Tilsvarende  i  nogen  anden  oftenlig  Sam- 
ling  med   Undtagelse  af  Wiener-Museet. 

Man  forstaaer  neppe.  hvorledes  Prof.  Schiødte  har  været 
istand  til  med  saa  sparsomt  tilmaalte  Pengemidler  at  bringe 
Samlingerne  op  til  den  Høide ,  de  nu  have ,  saa  meget  mere 
som  det  Lokale,  hvortil  den  entomologiske  Afdeling  var  hen- 
vist i  det  gamle  Museum  i  Stormgade ,  var  saa  indknebet  og 
uhensigtsmæssigt  som  vel  muligt,  og  at  han  som  Følge  deraf 
havde  endyderligere  ugunstige  Forhold  at  arbeide  under.  Ved 
Bygningen  af  det  nye  Museum  er  denne  sidste  Ulempe  hævet, 
idet  der  er  blevet  overladt  en  Række  af  sex  Værelser  til 
Opstillingen  af  den  entomologiske  Samling,  Enhver,  der  for 
Fremtiden  tager  denne  i  Oiesyn ,  vil  overraskes  af  den  møn- 
sterværdige Orden  der  hersker,  og  af  den  mageløse  Omhu  og 
Zirlighed,  hvormed  Samhngerne  ere  opstillede  og  præparerede ; 
men  for  det  store  Publikum  og  for  Enhver,  der  ønsker  at  see 
det  mest  Glimrende  og  Pragtfulde ,  som  Insektverdenen  frem- 
byder, vil  den  storartede  Westermannske  Samling  dog  have 
størst  Tiltrækningskraft, 
Skrevet  i  December  -1868. 

Jonas   Collin, 

Et  af  Tidens  store  Spergsmaal.  Alle  de  store  Sam- 
fundsbevægelser, selv  oiu  de  tilsyneladende  kun  have  en 
enkelt  Side  af  Samfundslivet  til  Gjenstand,  meddele  sig 
mere  eller  mindre  til  alle  Sider  og  Grene  af  det  Samfund, 
hvori  de  finde  Sted.  Det  ligger  saa  nær,  at  man  ikke  har 
Lov  til  at  undre  sig  herover.  Samfundet  er ,  naar  det  virke- 
lig fortjener  sit  Navn ,  noget  saa  Helt ,  saa  Sammensluttet  og 
Sammenhængende ,  at  enhver  stærk  Bevægelse  i  en  Hoveddel 
deraf  ikke  kan  Andet  end  at  gribe  det  Hele  mere  eller  mindre 
stærkt.  For  at  tage  et  Exerapel,  vare  de  religiøse  Storme  og 
Bevægelser,  som  afsluttede  Middelalderen,  ingenlunde  indskræn- 
kede til  det  religiøse  Omraade.  Bevægelsen  havde  paa  mange 
Steder  nok  saa  meget  en  politisk  og  social  Karakter,  hvorom 
noksom  vidne  de  mange  Bondeoprør  og  andre  politiske  For- 
styrrelser, som  samtidig  fandt  Sted.  Det  lykkedes  nu  vel  de 
fleste  Steder  —  ikke  alle,  ikke  i  England  —  at  imdertrykke 
denne  social-politiske  Bevægelse,  men  kun  for  en  Tid:  og  da 
den  titter  reiste  sig ,  skete  det  med  en  Voldsomhed ,  som  ka- 
stede enhver  Modstand   overende. 

Da  den  politiske  Bevægelse  atter  reiste  sig  i  Slutningen 
af  forrige  Aarhundrede,  gjaldt  Kampen  politisk  Frihed,  politisk 
Selvbestemmelsesret.  Enevælden,  som  i  de  fleste  Lande  havde 
afløst  den  middelalderlige  aristokratiske  Selvregering,  maatte 
efterhaanden  udlevere  sit  Rov ,  snart  i  et ,  snart  i  et  andet 
Land.  Det  var  let  at  forudsee ,  at  Kampen  i  dette  Tilfælde 
ikke  kunde  indskrænke  sig  til  sit  første  og  oprindelige  For- 
niaal,  at  tilbagetage  Folkets  Selvbestemmelsesret ;  thi  var  Sei- 
ren  først  vunden,  reiste  sig  med  Nødvendighed  det  næste  Spørgs- 
maal .  —  hvorledes  skulde  Seiren  benyttes?  Folke  suveræni- 
teten havde  seiret  over  Kongesuveræniteten ;  men  hvor  var  nu 
det  suveræne  Folk  at  finde ;  hvem  skulde  repræsentere  Fol- 
kets gjenerhvervede  Magt  og  Herlighed?  Skulde  Magten  og 
dens  Udøvelse,  som  i  en  tidligere  Tid,  betroes  enkelte  udvalgte 
Klasser,  og  Folkets  store  Masse  være  udelukket ,  eller  skulde 
Folket  i  sin  Helhed,  de  Smaa  med  de  Store,  de  Lave  med  de 
Høie.  have  en  mere  eller  mindre  umiddelbar,  mere  eller  mindre 

lige  Andel  i  denne  Suverænitetsudørelse  ?  Her  begyndte  Kam- 
pen forfra.  Paa  den  ene  Side  stode  de,  som  kun  fordrede  lige 
Ret  til  Frihed,  som  fordrede,  at  de  Bedste,  de  Forstandigste, 
de  Rigeste,  de  Mægtigste,  kort  sagt  de,  som  i  det  sociale  Liv 
vare  udmærkede  af  selve  dette  sociale  Liv,  skulde  være  mere 
eller  mindre  ene  om  at  repræsentere  Folkesuveræniteten  middel- 
bart og  umiddelbart.  Ikke  alene  Valgbarhed,  men  ogsaa  Valgret 
skulde  være  forbeholdt  en  mindre  Del ,  den  rigeste .  mest  op- 
lyste Del  af  Folket.  Disse  fordrede  i  selve  Folke  suveræni- 
tetens Navn  et  aristokratisk  Element,  om  just  ikke  et  exklu- 
sivt  Aristokrati,  stillet  over  og  udenfor  Folket,  som  den  egen- 
lige Magthaver.  Paa  den  anden  Side  stode  de,  som  ikke 
lode  sig  noie  med  lige  Ret  til  Frilied ,  men  foruden  hin  Lige- 
berettigelse,  krævede  politisk  og  social  Lighed.  Det  gamle 
Samfund ,  saa  mente  de ,  var  altfor  fordærvet  og  i  sin  For- 
dærvelse altfor  uretfærdigt  i  sin  Fordeling  af  Anseelse  og  Rig- 
dom. De  Ansete  og  de  Rige  fortjente  ikke  den  Anseelse  og 
den  Rigdom,  de  node :  det  hele  Samfund  var  raaddent  og  ni^atte 
lægges  ede ;  ikkun  de  lavere  og  laveste  KJasser  besade  brug- 
bare Elementer  i  Retning  af  klart  og  sundt,  uforfalsket  Folke- 
instinkt, med  andre  Ord  Redelighed  og  sund  Sands.  Paa  begge 
Sider  gik  man  til  Yderligheder.  Paa  den  ene  Side  holdt  man. 
det  vil  sige  Mange,  paa  det  Nedarvede  i  alle  Retninger :  paa 
den  anden  Side  vare  de  blotte  Ord  ,  Arv  og  Overlevering ,  en 
Vederstyggelighed  for  Mange.  Af  disse  erklæredes  Eiendom 
—  Samfundets  Grundvold  —  for  et  Rov.  —  Det  var  Kampen 
imellem  Frihed  og  Lighed ,  som  nu  varer  og  vel  vil  vare  en 
Tid  endnu.  —  Det  fulgte  af  sig  selv,  at  Kampen  for  politiske 
Rettigheder  efterhaanden  og  nok  saa  meget  var  bleven  en 
Kamp  for  sociale  Rettigheder ;  thi  Ingen  kan  være  blind  for, 
at  der  nok  saa  meget  kæmpes  for  social ,  som  for  politisk 
Ligestilling.  Vi  staae  ligeoverfor  det  vældige  Samfundsproblem 
og  spørge  ængstelig:  hvad  vil  Demokratiet,  Lighedsdemokra- 
tiet,  hvor  stævner  det  hen?  Vil  det  gjenføde  Samfundet  eller 
blot  helt  opløse  det .  for  saa  at  give  Plads  for  en  virkehge 
Gjenfodelse  ? 

For  dem,  som  virkelig  troede  paa  Friheden,  paa  den  lige 
Ret  til  Frihed  for  Alle.  maatte  det  ligge  nær  at  spørge,  hvor- 
vidt de  Mange,  som  stode  ved  Samfundets  Fod,  vare  skikkede 
til  at  benytte  denne  Frihed  paa  den  rette  Maade.  Spørgs- 
maalet  blev  i  Aarenes  Løb  saa  meget  mere  paatrængende,  som 
Samfundet  netop  i  den  samme  Periode  undergik  en  industriel 
Revolution ,  idet  Haandværksdriften  i  flere  Lande  i  stor  Ud- 
strækning afløstes  af  Fabrikdriften  med  Maskiner,  hvorved  det 
gamle  Samfunds  Grupper  end  yderligere  opløstes ,  til  samme 
Tid  som  enkelt  Mands  personlige  Dygtighed  og  Rigdom  stil- 
lede ham  som  Arbeidsherre  over  en  stor  Skare  Mennesker,  der 
ikke,  saaledes  som  Haandværks svenden  i  det  gamle  Samfund, 
havde  noget  rimeligt  Haab  om  i  Tidens  Lob  at  opnaae  en  Stil- 
ling som  Arbeidsherren ,  der  i  social  Henseende  var  stegen 
ligesaa  meget  over  de  ældre  Tiders  Haandværksmestre ,  som 
Fabrikarbeiderne  var  sunkne  under  hine  Dages  Haandværks- 
svend  ,  navnlig  hvad  Udsig^ter  og  Forhaabninger  angik.  De, 
som  fodtes  for  at  doe  som  simple ,  underordnede  Arbeidere , 
voxede  pludselig  og  hurtig  til  en  iihyre  Masse,  og  Sam- 
fundet kunde  i  Virkeligheden  siges  at  staae  overfor  en  ny  Sam- 
fundsklasse, hvilken  ikkun  Faa,  saare  Faa  af  dens  Medlemmer 
kunde  have  Haab  om  at  forlade.  Denne  Klasse ,  som  ogsaa 
i  Lande  ,  hvor  Fabrikvirksomieden  endnu  ikke  har  spillet  no- 
gen stor  Rolle,  er  voxet  uhyre  i  Tal,  indirekte  som  en  Folge 
af  Fabrikvirksomheden  i  andre  Lande,  direkte  som  en  Folge 
af  det  gamle  Samfunds  Opløsning ,  —  denne  Klasse  havde 
ganske  vist  et  særhgt  Krav  paa  Menneskevennens  og  Friheds- 
vennens  varmeste  Medfølelse,  Den  Første  saae  og  følte,  at  i 
samme  Grad,  som  den  store  Masse  Arbeidere  var  udelukket  fra 
Haabet  om  at  forlade  sin  Klasse,  i  samme  Grad  havde  han 
Krav  paa  lidehge  Kaar  i  den  ;  den  Sidste  erkjendte ,  at  Fri- 
heden truedes  af  Fare  fra  denne  Side ,  dersom  ikke  denne 
Masse  kunde  hæves  til  et  hoiere  moralsk  og  intellektuelt 
Standpunkt.  Kunde  dette  ikke  skee,  blev  jo  ogsaa  den  Lige 
Ret  til  Frihed  en  meningsløs  Frase  for  disse  Manges  Ved- 
kommende.     Ædle    Mennesker    af    de    hoiere    Samfundsklasser 

traadte  til  med  Raad  og  Daad  og  søgte  at  veilede  denne  Masse 
til  en  bedre  Opfattelse  af  sin  Stilling  og  dens  Krav ,  saa  at 
den  kunde  gjore  det  Meste  ud  af  den.  Ikke  uden  personlige 
Opoft'relser  fik  de  saaledes  dannet  de  første  Arbeiderforenin- 
ger ,  i  hvilke  det  ledende  Princip  skulde  være  Selvhjælpen. 
Mange  af  disse,  Arbeidernes  første  Hjælpere  og  Raadgivere, 
virke  endnu  lige  ufortrødent,  men  hvad  de  maatte  vente,  skete 
ogsaa.  Der  var  altfor  Mang-e ,  som  fandt  deres  Regning  ved 
at  vække  den  store  Hobs  letvakte  Mistænksomhed.  De  mis- 
tænkeliggjorde hine  Hjælperes  Hensigter,  paa  samme  Tid,  som 
de  indbildte  Massen,  at  den  i  sin  egen  Kreds  havde  dem,  som 
fuldkommen  vare  en  Leders  og  Raadgivers  Post  voxen.  Og 
virkelig  optraadte  nu  og  da  enAlmuesmand  og  tog  Ordet  med 
ikke  ringe  Begavelse  og  med  laug"t  mere  Redelighed  i  Tanke 
og  Idræt  end  de  Herrer,  som  havde  saaet  Mistillidens  og  Mis- 
tænksomhedens Sæd,  og  hvis  største  Fortrin  var,  at  de  høiere 
Klasser  med  god  Grund  skammede  sig  ved  dem ,  hvorved  de 
fik  Leilighed  til  at  smykke  sig  med  en  falsk  Martyrkrone. 
Mistanken  var  nu  engang  vakt,  og  den  lod  sig  ikke  længer 
besværge.  Den  store  Arbeidermasse  havde  i  de  andre  Klasser 
lært  at  see  Fjender,  som  maatte  beki-iges  paa  Liv  og  Død. 
Saa  kom  alle  disse  falske  Læniomme  om  Kapitalens  Tyranni, 
om  Maskinernes  Fordærvelighed ,  om  det  Hensigtsvarende  i  al- 
mindelige Arbeidsstandsninger  o.s.v.  Vilde  Doktriner  om  en 
evig  Fred,  politiske  Drømme  om  kommunistiske  og  socialistiske 
Republiker  staae  stadigt  paa  Dagsordenen.  Det  kunde  da 
ikke  være  Andet,  end  at  det  paa  enkelte  Steder,  da  navnlig  i 
England ,  Vuggen  for  Associationerne ,  kom  til  hæslige  Ud- 
skeielser.  Hvad  der  skete  ved  Sheffield,  henledede  baade  Re- 
geringens og  Publikums  Opmærksomhed  paa  Associationernes 
indre  Virksomhed.  Man  erfarede  da,  at  der  under  en  tilsyne- 
ladende Frihed  og  Frivillighed  kunde  skjule  sig  og  virkelig- 
skjulte  sig  et  Despoti  og  et  Tyranni,  som  ikke  betænkte  sig 
paa  at  begaae  de  værste  Forbrydelser  og  Grusomheder,  naar 
det  behagede  Associationen  eller  vel  rettere  dens  Ledere. 
Man  begyndte  at  faae  en  Formodning    om,    at  Associationerne 

ved  saaledes  ganske  at  overlades  til  a'\g  selv  kunde  blive  far- 
lige Samfund ,  en  Slags  Stater  midt  i  Staten ,  som  tilsidesatte 
og  overtraadte  dennes  Love. 

I  afvigte  Eftersommer  ere  tvende  betydningsfulde  Arbei- 
dermøder  blevne  afholdte,  nemlig  det  store  tydske  Arbeider- 
møde  i  Nymberg  og  den  store  internationale  Arbeiderkongres 
i  Bryssel.  Ingen  oprigtig  Ven  af  den  store  Arbeiderbefolkning 
kan  have  fulgt  disse  Møders  Forhandlinger  uden  Sorg  og  Be- 
kymring. Paa  dem  begge  bleve  de  egenlige  sociale  Spørgs- 
maal  om  samvirkende  Arbeidersamfund  og  om  Foreninger  for 
at  udbrede  Oplysning  imeUem  Arbeiderne  i  det  Hele  kun  løst 
behandlede  og  i  Hovedsagen  skudte  tilside  for  rent  politiske 
Spørgsmaal  om  en  demokratisk  og  fri  Stat  og  en  Bekæmp- 
ning  af  Feudalparti  og  Bourgoisi.  Paa  det  førstnævnte  Møde 
havde  disse  Udskeielser  en  Spaltning  og  Oplosning  tilfølge,  og 
paa  dem  begge  bleve  Forhandlingerne  temmelig  golde ,  hvad 
de  egenlige  Formaal  angik.  Der  blev  talt  en  hel  Del  om 
staaende  Hære,  om  Krigenes  Ophør  ved  Hjælp  af  almindelige 
Arbeidsstandsninger,  om  Maskinernes  Skadelighed,  om  Kapi- 
talens Tyranni  o.  s.  v.      Vildt  og  forstyrret  var  det  Meste. 

Danmark  er  endnu  ikke  noget  Fabrikland ,  men  vi  have 
dog  i  en  forholdsvis  kortAarrække  i  en  betænkelig  Grad  for- 
øget vor  Arbeiderbefolkning ,  hvis  Kaar  og  Oplysning  ingen- 
lunde ere  tilfredsstillende.  Associationsvæsenet  er  her  endnu 
i  sin  Barndom,  men  det  er  klart,  at  det  ogsaa  her  har  en  be- 
tydningsfuld og  alvorlig  Fremtid  for  sig.  Vi  have  den  Fordel, 
at  kunne  benytte  os  af  andre  Landes  Erfaringer  og  saaledes 
at  kunne  undgaae  de  Misvisninger  og  Udskeielser,  som  have 
plettet  og  skæmmet  disse  Bevægelser  andetsteds.  Hænderne 
maae  imidlertid  ikke  lægges  i  Skødet.  Vil  man  ikke  lukke 
Øinene  derfor ,  maa  det  indrømmes ,  at  dette  Spørgsmaal  om 
den  store  Arbeiderklasses  Stilling  paa  det  Nøieste  er  knyttet 
til  de  allervigtigste  nationaløkonomiske  og  politiske  Interesser, 
at  det  for  Tiden  er  Spørgsmaalenes  Spørgsmaal.  Det  er  ikke 
for  tidlig  at  reise  Spørgsmaalet  og  tage  det  alvorligt  under 
Behandling.      Vore  politiske  Kampe  have  ført  det  med   sig,   at 

der  er  udsaaet  megen  Mistillid  imellem  det  store  menige  Folk 
og  de  hoiere  Samfundsklasser.  Med  en  vis  næsten  barnagtig 
Skinsyge  udarbeide  f.  Ex,  Husmænd  og  Indsiddere  uden  Hjælp 
og  Anvisning  deres  Sygekasselove  og  andre  lignende  Bestem- 
melser, der  derfor  ogsaa  i  mange  Tilfælde  ere  yderst  mangel- 
fulde og  uhensigtsvarende.  Man  kan  ikke  undre  sig  over,  at 
de  slette  og  ukaldede  Raadgivere  træde  til,  naar  de  gode  og 
de  kaldede  holde  sig  tilbage.  Slippe  de  hoiere  Samfundsklas- 
ser de  lavere,  hvad  enten  det  skeer  af  Ladhed,  Ligegyldighed 
eller  Omtaalighed ,  maae  de  ikke  undre  sig'  over ,  at  de  faae 
Stedfortrædere,  som  ville  reise  Masserne  imod  dem.  Det,  som 
derfor  forst  og  fremmest  bør  efterstræbes  ,  er  en  virksom  og 
varm  Deltagelse  fra  de  Dannedes  og  de  Formuendes  Side.  Det 
er  en  Hovedbetingelse.  Hvilke  Grundprinciper  der  skulle  føl- 
ges —  for  Tiden  følges  ingen  —  ,  bliver  det  næste  Spørgs- 
maal.  Om  man  nærmere  skal  slutte  sig  til  Lassalle's  eller  til 
Schultze  Delisch's  Anskuelser,  bliver  et  andet  Sporgsmaal,  kun 
maa  man  ikke  forfalde  til  Principrytteri ;  og  fremfor  Alting  maa 
man  ikke  glemme,  at  den  store  Almue  baade  her  og  andetsteds 
slet  ikke  har  saa  meget  imod  at  raades  og  regeres,  som  man  er 
tilboielig  til  at  mene.  Den  foretrækker  Trj'ghed  og  Garantier 
for  abstrakt  Frihed ,  og  den  seer  gjerne  Regeringsmagtens 
Stempel  paa  sine  Foretagender.  Den  foler,  at  den  i  mange 
Punkter  trænger  til  at  beskyttes  imod  sig  selv  og  sine  Skrøbe- 
ligheder. Vist  er  det ,  at  mange  af  vore  Sygekasser  og  lig- 
nende Foreninger  vilde  have  havt  en  ganske  anden  Tilgang, 
dersom  de  havde  kunnet  fremtræde  med  en  hoiere  Garanti. 
Det  gjælder  om  at  bringe  Bevægelsen  i  det  rette  Spor ,  me- 
dens det  endnu  er  Tid. 

Fr.  Krebs. 

En  tydsk  Kro  i  det  sextende  Aarhundrede.  Den  be- 
rømte Humanist  Erasmus  af  Rotterdam  giver  i  sine  »  c  o  1 1  o  - 
quia«  en  Skildring  af  de  tydske  Herbergers  Tilstand.  Heraf 
har  G.  T.  Rudhardt  gjort  et  Sammendrag,  i  hvilket  Dialog- 
formen er  undgaaet.      Yi  antage,    at  dette  vil  være  det   store 

Flertal  af  Tidsskriftets  Læsere  ubekjendt.  Som  man  vil  see, 
var  Talemaaden,  »at  unde  Stedet  sin  Sogning«,  ikke  anerkjendt 
af  Datidens  Kroholdere.  »Ved  Ankomsten  er  der  Ingen,  der 
tager  imod  En;  dette  vilde  tage  sig  ud,  som  var  man  ivrig 
efter  at  faae  Gjæster,  og  Saadant  er  under  de  Tydskes  Vær- 
dighed*). Naar  man  længe  har  raabt,  stikker  endelig  En 
Hovedet  ud  gjennem  et  lille  Vindue  i  den  stærkt  ophedede 
Stue :  de  vedblive  at  opvarme  Stuerne  ligetil  Sommersolhverv. 
Den.  som  kiger  ud,  sporger  man,  om  man  kan  faae  Ly,  og 
naar  han  ikke  afslaaer  det,  har  man  I;Ov  til  selv  at  anbringe 
>in  Hest  i  Stalden.  Kun  i  de  storre  Kroer  er  der  en  KarL 
som  viser  En  Pladsen.  De  bedste  Pladser  opspares  til  Brug 
for  senere  Ankommende,  fornemmelig  Adelsfolk.  Gjor  man 
nogen  Udsættelse,  faaer  man  strax  til  Svar:  »Er  det  Dig  ikke 
tilpas ,  sog  Dig  saa  en  anden  Kro ! «  Naar  der  er  sorget  for 
Hesten,  begiver  man  sig  med  Stovler,  Smuds  og  Oppakning 
ind  i  Stuen.  Der  er  kun  eet  stærkt  opvarmet  Rum  til  fælles 
Brug  for  Alle.  Man  faaer  ikke,  som  hos  Franskmændene,  an- 
vist et  eget  Kammer  til  at  omklæde  sig,  vaske  sig,  varme  sig 
og  hvile  sig.  I  den  for  Alle  fælles  Stue  trækker  man  sine 
Stovler  af,  kan,  om  man  vil,  ogsaa  skifte  Skjorte.  Ere  Klæ- 
derne gjennemvædede  af  Regnen .  maa  man  selv  hænge  dem 
paa  Ovnen  til  Torring.  Der  er  jo  vistnok  Vaskevand ;  men 
det  er  for  det  Meste  saa  skident,  at  man  maa  see  sig  om  efter 
andet  Vand ,  for  at  blive  af  med  Mærkerne  af  den  foretagne 
Tvætning.  Selv  om  man  kommer  Kl.  4  om  Eftermiddagen, 
faaer  man  dog  Intet  at  spise  for  Kl.  9 ,  ikke  sjeldent  endog 
forst  Kl.  10.  Der  bliver  forst  anrettet ,  naar  Alle  ere  sam- 
lede ,  og  Alle  nyde  da  ens  Behandling.  I  det  samme  opvar- 
mede Rum  ere  da  ofte  80 —  90  Gjæster  samlede :  Fodvandrere, 
Ryttere,  Kjobmænd,  Skippere,  Fragtmænd,  Bonder,  Bom.  Kvin- 
der,  Sunde  og  Syge.      Her  kæmmer  En  sig,  der  torrer  en  An- 


')  I  H.  F.  Ewalds  Roman:  „Johannes  Falk"  anføres  det.  at  Vogn- 
mændene i  Kjøbenhavn  endnu  i  Fred.  Vis  Tid  ikke  vilde  bekjendt- 
gjøre  Dagvognenes  Afgangstider,  for  at  det  ikke  skulde  see  ud, 
som  om  de  nødte  sig  Kunderne  paa. 

den  Sveden  af  sig,  en  Tredie  renser  sine  Sko  eller  Stovler. 
Der  er  et  Virvar  af  Sprog  og  Personer  som  ved  det  baby- 
lonske Taarn.  Lægges  der  Mærke  til  en  Fremmed ,  som  ud- 
mærker  sig  ved   værdig  Holdning,    saa   ere   Alles   Øine  fæstede 

paa  ham,   som  var  han  et  nyt  afrikansk  T)jr. Sent  paa 

Aftenen,  naar  ikke  flere  Gjæster  kunne  ventes,  træder  en  gam- 
mel Karl  med  graat  Skæg ,  kortklippet  Haar,  med  et  muggent 
Ansigt  og  snavsede  Klæder  ind,  lader  sit  Blik  løbe  rundt,  idet 
han  tæller  Gjæsterne,  og  fyrer  med  det  Samme  mere  i  Ovnen, 
selv  om  Solvarmen  er  saa  stærk ,  at  den  besværer :  thi  det 
hører  her  med  til  god  Befærtning ,  at  Alle  dryppe  af  Sved. 
Vil  Nogen  blot  aabue  Vinduet  paa  Klem ,  hedder  det  strax : 
»I  med  det!«  Og  svarer  han  saa,  at  han  ikke  kan  holde  det 
ud  for  Hede,  da  lyder  det  atter:  »Søg  Dig  saa  en  anden 
Kro  I «  Og  dog  er  det  saare  farligt,  naar  mange  Mennesker  i 
en  saadan  Hede,  mens  Porerne  ere  aabnede,  spise  og  tilbringe 
flere  Timer  sammen  i  et  saadant  Rum.  Der  lægges  nu  Duge 
paa  Bordene  —  de  ere  saa  grove  som  Seildug;  man  sætter 
sig,  hvor  man  helst  vil,  der  gjøres  ingen  Forskjel  paa  Fattig 
og  Rig,  Herre  og  Tjener.  Den  sui'mulende  Ganymed  viser  sig 
atter,  tæller  Gjæsterne  endnu  engang  og  sætter  foran  hver  en 
Træbrik ,  en  Træske  og  et  Glas.  Derpaa  bringer  han  Brød. 
som  Enhver  til  Tidsfordriv  kan  rense,  mens  Maden  bliver  kogt. 
Saaledes  sidder  man  ikke  sjeldent  en  Time ,  uden  at  det  fal- 
der Nogen  ind  at  begjære  Noget  at  spise.  Endehg  bliver  der 
sat  en  meget  sur  Vin  frem.  Falder  det  en  Gjæst  ind  for  Be- 
taling at  forlange  en  anden  Slags ,  lader  man  først ,  som  om 
man  ikke  horte  det,  men  sætter  et  bistert  Ansigt  op.  Gjen- 
tages  Begjæringeu,  faaer  han  til  Svar:  »Nu  ere  saamange 
Grever  og  Markgrever  tagne  ind  her,  og  endnu  har  ingen  kla- 
get paa  min  Vin ;  synes  Du  ikke  om  den .  saa  søg  Dig  en 
anden  Kro ! «  Thi  kun  Adelige  af  deres  eget  Folk  ansee  de 
for  Mennesker;  de  fremvise  jævnhg  deres  Vaaben.  Endelig 
bhve  med  megen  Prunk  Fadene  baarne  ind.  Den  første  Ret 
er  altid  Brodstumper  med  Kjodsuppe  over,  eller,  naar  det  er 
Fastedage .    med  Urtesuppe.      Derpaa    folger  en  anden   Suppe, 

derpaa  igjen  opvanuet  Kjød  eller  saltet  Fisk.  Tilsidst .  naar 
Mavens  Fordringer  saa  omtrent  ere  tilfredsstillede,  fremsættes 
der  stegt  Kjod  og  Fisk  af  ikke  forkastelig  Smag.  Men  det 
bliver  hurtig  baaret  bort  igjen.  Man  maa  blive  siddende  den 
foreskrevne  Tid  ved  Bordet,  og  denne  maales,  troer  jeg,  efter 
Vanduliret.  Endelig  viser  den  Skæggede  sig  igjen,  eller  ogsaa 
kx)mmer  Værten  selv;  en  bedre  Vin  bliver  nu  sat  frem.  De. 
som  drikke  mest,  synes  Værterne  bedst  om ,  skjondt  de  ikke 
betale  mere  end  de ,  som  kun  drikke  lidet.  Det  er  forbau- 
sende,  hvilken  Stoi  og  Larm  der  opstaaer,  naar  Hovederne  ere 
blevne  hede  af  Vinen.  Men  dette  synes  Tydskerne  netop  godt 
om ,  og  man  er  nodt  til  at  blive  siddende  til  langt  ud  paa 
Natten.  Naar  Osten  er  baaret  bort,  hvilken  de  kun  synes  om. 
naar  den  er  fuld  af  Orme,  viser  den  Skæggede  sig  atter  med 
en  Spisebrik  i  Haanden,  paa  hvilken  han  med  Kridt  har  teg- 
net nogle  Cirkler  og  Halvcirkler.  Med  et  Ansigt  saa  mørkt 
som  Karons  sætter  han  den  paa  Bordet.  De ,  som  forstaae 
hans  Krimskrams,  lægge  Penge  derpaa,  til  Brikken  er  fuld. 
Han  mærker  sig  dem,  der  have  betalt,  regner  i  Taushed  efter. 
og  naar  Regningen  er  rigtig,  nikker  han  med  Hovedet.  Ingen 
beklager  sig  over  en  urigtig  Beregning ;  klagede  han ,  vilde 
han  faae  til  Svar:  »Hvad  er  Du  for  en  Karl?  Betaler  Du 
kanske  mere  end  de  Andre?«  Ønsker  En,  som  er  træt  af 
Reisen  at  gaae  til  Sengs  strax  efter  Maaltidet,  betydes  det  ham. 
at  han  maa  vente  til  de  Øvrige  gaae  til  Ro.  Sluttelig  anvises 
der  Enhver  et  Sted  ,  hvor  han  kan  ligge  ;  med  Undtagelse  af 
Sengen  er  Intet  forhaanden,  som  man  ellers  kunde  ønske  sig. 
Haandklæderne  have  i  et  halvt  Aar  ikke    været  vaskede. « 

Rud.    Schmidt. 

Spektralanalysen.  Betragter  man  igjennem  et  Glasprisme 
en  smal  Spalte ,  igjennem  hvilken  Lyset  trænger  ind  ,  saa  at 
den  for  det  blotte  Øie  viser  sig  som  en  lys  Linie  paa  mørk 
Grund,  sees  den  gjeiuiem  Prismet,  naar  dettes  Kant  holdes 
parallelt  med  Spalten  som  et  farvet  Baand,  hvori  Regnbuens 
Farver  vise  sig.      Det   hidrører .    som  bekjendt ,   derfra ,  at  det 

hvide  Lys  indeholder  en  utallig  Mængde  forskjellige  Farve- 
straaler,  der  brydes  forskjelligt  efter  det  forskjellige  Farve- 
indtryk, de  medføre,  og  hver  Art  af  Farvestraaler  vil  da  frem- 
bringe sit  Billede  af  Spalten  paa  et  Sted,  der  afviger  desto 
mere  fra  den  Retning ,  hvori  Spalten  sees  ,  jo  stærkere  Straa- 
len  brydes.  Da  disse  forskjelligt  farvede  Billeder  ligge  tæt 
op  ad  hinanden ,  indseer  man ,  at  de  ville  gribe  desto  mindre 
ind  i  hinanden  og  altsaa  vise  Farverne  desto  mere  ublandede, 
jo  smallere  Spalten  er.  I  dette  Farvebillede  opdagede  først 
WoUaston  nogle  morke  Linier,  men  senere  bleve  disse  nær- 
mere undersøgte  af  Fraunhofer,  som  med  et  langt  mere 
fuldkomment  Apparat  fandt  en  stor  Mængde  af  dem,  naar 
Lyset  enten  direkte  eller  indirekte  var  udgaaet  fra  Solen, 
altsaa  fra  den  blaa  Himmel,  fra  Maanen  eller  Planeterne;  i 
Lyset  fra  glødende  Metaller  eller  fra  de  Flammer,  vi  sæd- 
vanlig benytte,  fandtes  ingen  saadanne;  men  i  Lyset  fra  Fix- 
stjernerne  fandtes  andre  Linier  end  i  Sollyset.  Ved  paa  lig- 
nende Maade  at  undersøge  Lyset  fra  den  elektriske  Gnist  fandt 
senere  Bunsen,  at  Farvebilledet,  som  derved  dannedes,  havde 
et  særeget  Udseende  og  bestod  af  smalle  lyse  Linier  adskilte 
ved  brede  mørke  Mellemrum,  og  det  viste  sig  senere,  at  de 
lyse  Linier,  som  her  traadte  frem,  dels  beroede  paa  de  Me- 
taller, imellem  hvilken  Gnisten  slog  over,  dels  paa  Beskaffen- 
heden af  det  luftformige  Legeme,  hvori  den  blev  frembragt. 
Vare  de  af  de  forskjellige  Metaller  frembragte  lyse  Linier  een 
Gang  nøiagtig  bestemte ,  kunde  man  altsaa  ved  en  simpel  Be- 
tragtning af  de  Linier,  Gnistens  Farvebillede  indeholdt,  be- 
stemme alle  Bestanddelene  af  de  Metaller,  imellem  hvilke  den 
slog  over;  thi  Billedet  indeholdt  alle  Bestanddelenes  Linier  og 
det  temmelig  tydeligt,  om  ogsaa  Bestanddelene  kun  fandtes  i 
ringe  Mængde.  Herved  var  Veien  banet  for  den  af  Bunsen 
og  Kirchhoff  opfundne  Spektralanalyse,  Skulde  Bestand- 
delene af  et  Stof  bestemmes,  anbragtes  det  i  en  svagt  lysende 
Gasflamme,  hvorved  det  kom  til  at  fordampe,  og  i  det  fra 
Flammen  udspredte  Lys  gjorde  sig  da  Stoffernes  eiendomme- 
lige  Linier  kjendelige.    De  paaviste  fremdeles,    at  en  Flamme, 

som  fortrinsvis  udsendte  visse  Arter  af  Farvestraaler,  netop  er 
mindst  gjenuenisigtig'  for  de  samme  Straaler,  saaledes  at  Far- 
vebilledet ,  iiaar  man  lod  et  stærkt  Lys  trænge  igjennem  en 
saadan  Flamme  og-  træffe  Spalten ,  viste  morke  Linier  netop 
paa  de  Steder  hvor  Flammens  Lys  havde  havt  lyse.  Dermed 
var  Udtydningen  af  de  morke  Linier  i  Sollyset  givet,  idet  So- 
lens Lys  forst  kan  komme  til  os  ved  at  gaae  i  dens  Atmo- 
sfære ,  og  Sollyset  maatte  altsaa  mangle  de  Farvestraaler,  som 
svarede  til  denne  Atmosfæres  Bestanddele.  Senere  er  det 
fra  mange  forskjellige  Fixstjemer  udsendte  Lys  blevet  under- 
søgt navnlig  af  Janssen  og  Huggins  og  Miller,  og  man 
har  derved  naaet  at  kunne  anstille  en  kemisk  Undersøgelse 
af  Gjenstande,  som  befinde  sig  i  en  umaadelig  Afstand ,  hvad 
man  for  30  Aar  siden  vilde  holdt  for  umuligt. 

C.   Holten. 

Middelalderlig  Literaturs  Skæbne.  Som  et  mærkeligt 
Exempel  paa  den  Ligegyldighed ,  for  ei  at  bruge  et  stærkere 
Udtryk,  hvormed  de  haandskrevne  Kilder  til  Landets  Historie 
i  gamle  Dage  ere  blevne  behandlede,  fortæller  Vedel  Simonsen 
i  sin  »Udsigt  over  Nationalhistoriens  ældste  og  mærkeligste 
Perioder,«  at  der  i  Aaret  1634,  for  at  skaffe  Materiale  til  et 
stort  Fyrværkeri  i  Anledning  af  den  udvalgte  Konge  Christian 
den  Femtes  Bryllup,  blev  affordret  Kjobstædemes  og  især  Dom- 
kirkernes Arkiver,  hvad  de  besade  af  gamle  Pergament sbreve 
og  Membraner;  hvad  der  heraf  blev  tilovers  fra  Fynærkeriet, 
solgtes  for  Spotpris  til  Høkere,  Bogbindere  o,  s.  v.  Af  en 
i  1641  udfærdiget  Befaling  om  fra  Herrisvad  Kloster  at  ind- 
sende de  gamle  Munkebøger  til  Tøihuset ,  saafremt  Universi- 
tetet ingen  Brug  havde  for  dem ,  slutter  Vedel  Simonsen  end- 
videre, at  det  maa  have  været  Skik  og  Brug  i  Krigstider  at 
indsende  slige  gamle  Pergaments  Dokumenter  til  deraf  at  lave 
» Patron-Fouteraler. « 

Rigtigheden  af  denne  Slutning ,  kun  med  den  Udvidelse, 
at  saadant  fandt  Sted  baade  i  Freds-  og  i  Krigstider,  stadfæstes 
ved  et  opbevaret  Regnskab  for  Kjøbenhavns   Tøihus  for  Regn- 

skabsaaret  fra  1ste  Mai  1608  til  s.  D.  1609.  I  Materiel- 
beholdningen  ved  Aarets  Begj'ndelse  findes  opfort  »3  Munke- 
bøger« uden  nærmere  Betegnelse;  det  sees  endvidere,  at  Hin- 
rich  Walkirch ,  Bogprenter  i  Kjobenhavn ,  foruden  et  større 
Kvantum  Papir  har  leveret  til  Toihuset  25  Ark  Pergament  af 
store  )) Munckebøger«  ;  endelig  finder  man  blandt  Materielregn- 
skabets  Indtægtsposter  følgende : 

»Soor  Kloster. 
»Thend  30.  Julj  1608  er  forst  forti  thertill  Indtægt  .... 
»76  gammele  Munckeboger.  De  halfuer  staat  her  till  for- 
»waaring  till  denne  Dagh  fordj  mannd  wiste  icke  huortt 
»K-on.  May.  wille  haftue  dennom  henn  forend  nu  att  Hanns 
»May.  gaff  befalling  at  forbrwge  dennom  till  fiorwergh.« 

76  Munkeboger,  med  andre  Ord  gamle  Skindbøger,  der 
have  tilhørt  Danmarks  berømteste  Kloster,  ere  altsaa  blevne 
kasserede  for  at  bruges  til  Fyrværkerisager ,  efter  i  Forveien 
at  have  henstaaet  nogen  Tid,  maaskee  nogle  Aar,  paa  Tøi- 
huset,  i  hvilken  Tid  man  ikke  har  dristet  sig  til  at  kassere 
dem  uden  Ordre  fra  høiere  Sted ;  om  de  forinden  ere  blevne 
underkastede  nogen  Slags  kritisk  Undersøgelse  med  Hensyn 
til  deres  historiske  Værd ,  sees  ikke :  det  er  forsaavidt  ogsaa 
ligegyldigt,  da  Nutiden  dog  ikke  vilde  have  fæstet  Lid  til  en 
Dom  fra  hin  Tid  om,  hvad  der  af  Haandskrifter  eller  Arkiv- 
sager ikke  var  værd  at  gjemme  paa.  Da  Regnskabet  ikke 
som  ellers  i  Reglen  anfører  en  Ordre  fra  Befahngsmanden  paa 
Kjøbenhavns  Slot,  men  henholder  sig  til  en  Befaling  fra  Kong 
Christian  den  Fjerde  selv,  fristes  man  til  at  formode,  at  Be- 
stemmelsen i  Sagen  er  taget  personlig  af  Kongen ,  som  af 
andre  Steder  af  Regnskaberne  sees  jævnlig  at  have  havt 
sin  Gang  nede  paa  sit  nybyggede  Tøihus,  snart  for  at  udsøge 
en  Kaarde  til  sin  yngre  Broder  Prmds  Ulrik ,  snart  for  at  more 
sig  med  at  skyde  tilmaals  med  Kanoner  mod  et  Vrag  paa 
Kysten  af  Amager,   o.   s.   f. 

De  gamle  Skindbøger  skulde  bruges  til  Fyrværkeri;  det 
er  derfor    dog    ikke    sagt ,     at    det    netop    er    til    Rakethylstre 

0  desl.,  at  de  ere  blevne  amendte ;  det  er  meget  rimeligt,  at 
det  har  været  til .  hvad  der  endnu  stundom  benævnes  Krigs- 
fyrværkeri  og  deribland  især  til  Karduser.  Det  var  netop  i 
Begyndelsen  af  det  17de  Aarhundrede  at  man  begyndte  at 
lade  Kanonerne  med  Krudt  i  Karduser  istedenfor  med  løst 
Krudt.  Tøihusreguskaberne  fra  Aarhundredets  første  Decen- 
nium vidne  om,  at  man  dengang  her  i  Danmark  i  en  paafal- 
dende  Grad  har  draget  sig  Vaabnenes  Udvikling  til  Nytte ,  at 
saaledes  ikke  faa  af  de  Fremskridt  i  Hærenes  Udrustning, 
for  hvilke  Æren  almindeligt  tillægges  Gustav  Adolf,  allerede 
før  hans  Tid  hare  været  g;jennemførte  i  Danmark;  man  kan 
derfor  ikke  ret  vel  tvivle  om ,  at  ogsaa  et  saa  betydeligt 
Fremskridt  som  Indførelsen  af  Karduser  har  været  kjendt  her. 
Men  Karduserne  forfærdigedes  dengang  helst  af  Pergament, 
og  deres  Indførelse  har  derfor  sagtens  været  til  liden  Baade 
for  Arkiverne  og  Bibliothekerne  saavel  her  som  i  andre  Lande. 
Dog  hint  Fremskridt  var  netop  et  af  de  mange,  som  Gustav 
Adolfs  Hær  havde  forud  for  de  liguistiske  og  keiserlige  Hære, 
og  den  Andel ,  Artilleriet  kan  tilskrive  sig  i  Seirene  ved  Brei- 
tenfeld  og  Liitzen,  faaer  at  bede  paa,  hvad  Vaabnet  kan  have 
paa  Samvittigheden  med  Hensyn  til  Ødelæggelsen  af  de  histo- 
riske Mindesmærker ,  som  hin  Tid  naivt  slog  i  Hartkorn  under 
Navn  af   »gammele  Munckebogger.« 

Otto  Blom. 

En  hidtil  utrykt  Optegnelse  fra  Christian  IVs  Tid. 

1  et  Exemplar  af  H.  Bunting:  »En  Reisebog  offuer 
den  hellige  Schrifft«.  Kbhvn.  1608.  Fol.,  der  eies  af 
Hr.  Boghandler  H.  Lynge,  findes  følgende  Optegnelse,  som  Hr, 
Lynges  Forekommenhed  sætter  Red.  i  Stand  til  at  meddele. 
Den  giver  et  Par  nye  oplysende  Træk  til  det  Billede,  man 
allerede  har  af  Christian  IVs  Personlighed. 

»Anno  1609  den  14  februarij  Læste  kong.  Mai. 
vdj  denne  bog  Och  Sagde ,  Att  dette  war  dett  første 
hånd  haffde  werett  vdj  Nogen  mandtz  huss  y  Randers. 
Och    daa    Samme    tid    haffde    hans    Mai.    Alle    mine    Sex 

børn  Och  Peder  Saxessen  for  sig  forsamblett  wid  kackell- 
offnen,  Och  haffde  den  gode  herre  hiell  skiembtt  Om 
Dennem,  for  dj  war  Saa  Mange  Och  Nestinde  lige  store. 
Gud  beuare  hans  Naade  Euindelige. 

Niels  Jacobsson 
Egen  haaudt. 
Anden  Dagen,   som  var  den  15  februarij,  war  Peder 
Lassen ,    Jens    korde ,    Poull  Nielssen   Och    ieg  hoss    hans 
Mai.    Paa    Drottningborig.       Och    fick    kong.    Mai.    breff, 
Att  hans  Naade  Aff"  kronens    her  epther  vill    holde  Ran- 
dersbroe ferdige ;    Der  till  med  fick  wy  en  god  Ruuss.« 
Niels  Jakobsen    var   Raadmand    i    Randers ;     han    blev    Borge- 
mester 19   Oktober  1619. 

I. 

JCin  Tvivl,  ikke  ublandet  med  Forfærdelse,  griber  mere 
og  mere  om  sig  overalt  i  de  gamle,  civiliserede  Sam- 
fund. Overalt  synes  de  mere  Alvorlige  og  mere  Frem- 
synede i  Samfundet  at  opkaste  sig  det  Spørgsmaal:  har 
ikke  hin  varme,  men  i  sin  Verdslighed  ensidige  og 
kortsynede  Humanitetsbevægelse ,  der  kom  til  Udbrud  i 
den  sidste  Halvdel  af  forrige  Aarhundrede  og  med  kor- 
tere eller  længere  Afbrydelser  fortsattes  indtil  vore 
Dage,  ført  os  længere  og  længere  ind  paa  en  farlig 
Afvei,  saa  langt,  at  vi  ville  have  ondt  ved  at  vende 
tilbage  og  tinde  den  rette  Vei?  Til  at  tvivle  om  denne 
Bevægelses  inderlige  Oprigtighed  er  man  ikke  beretti- 
get; men  vel  om  dens  Begrundelse  og  Mangel  paa  rig- 
tig Begrændsning.  Den  gik  ud  fra  en  materialistisk 
Livsopfattelse,  som  altfor  stærkt  lagde  Eftertryk  paa 
dette  Livs  saakaldte  gode  Ting:  Føde,  Klæder,  Bolig, 
verdslig  Magt  og  Anseelse,  og  ikke  ret  vilde  anerkjende 
andre  Onder  end  Manglen  af  disse.  Denue  Verden 
kunde  og  maatte  gjøres  til  et  Paradis  for  Alle,  de 
Store  med  de  Smaa,  eller  rettere  de  Store  med  de 
Smaa  skulde  omsluttes  af  det  samme  broderlige  Favn- 
For  Iile  og  Virkelighed.  7 

tag  Og  i  Fællesskab  nyde  denne  Lyksalighed,  hvorfra 
Ingen  burde  udelukkes.  For  saa  vidt  man  offrede  Li- 
vets høiere  Formaal  en  Tanke,  for  saa  vidt  Nogle  saae 
ud  over  dette  Liv  til  et  evigt  Hinsides,  saa  mente  man, 
at  Gudsfrygt,  Retfærdighed,  Stræbsomhed,  kort  alle  de 
egenlige  Dyder  vilde  komme  af  sig  selv,  saasnart  man 
havde  sikkret  Alle  hin  attraaede  verdslige  Velvære. 
Virtus  post  numen.  Havde  Mennesker  det  blot  godt, 
bleve  de  nok  dydige.  Nølere  betragtet,  reiste  man  i 
Virkeligheden  Altere  for  Guldkalven;  og  den  har  ogsaa 
i  den  forløbne  Tid  været  Gjenstand  for  en  Dyrkelse 
som  ingensinde  tidligere. 

Alt  skulde  nu  være  saa  mildt  og  kjærligt;  Streng- 
hed og  Alvor  var  noget  Unaturligt,  som  skulde  ban- 
lyses.  Først  vendte  man  sig  til  de  Fattige  og  i  det 
Hele  til  de  lavere  Klasser.  Deres  Kaar  skulde  mild- 
nes ,  de  skulde  støttes  og  hjælpes  paa  alle  Maader  og 
i  alle  Ting.  Det  faldt  Ingen  ind,  at  al  Hjælp  udenfra, 
der  ikke  vækker  og  nærer  en  sund  Selvfølelse  hos  den, 
der  hjælpes,  ikke  alene  er  ørkesløs,  men  ligefrem  for- 
kastelig, fordi  den  nedtrykker  og  fornedrer.  Fra  de  Fat- 
tige og  Nødlidende  vendte  man  sig  til  Forbryderne  og 
de  Lastefulde.  Ogsaa  her  skulde  Alt  være  Mildhed  og 
Kjærlighed ,  næsten  med  Tilsidesættelse  af  Alvor  og 
Strenghed.  Straffelovene  bleve  formildede,  Fængsels- 
disciplinen  blev  efterhaanden,  fra  at  have  været  grusom 
og  hensynsløs,  saa  mild  og  slap,  at  Forbrydelsens  egen- 
lige Veteraner  nu  og  da  søgte  tilbage  til  deres  Fængs- 
ler som  til  Asyler ,  hvor  de  saramenlignelsesvis  havde 
det  godt  og  bekvemt.  Fængsel  og  Straf  havde  for  disse 
tabt  det  Skrækindjagende  og  for  Samfundet  det  Betryg- 

gende;  og  hvad  Fattighjælpen  angik,  da  blev  den  al- 
drig tilstrækkelig  og  bliver  det  aldrig,  hvor  rigelig  den 
og  maatte  være.  Den  var  saa  langtfra  at  være  til- 
strækkelig, at  den  tvertimod  gjorde  Savnet  og  Manglen 
føleligere.  De  fattige  Arbeidere  tiltoge  i  Tal,  og  selv 
de  Bedste  blandt  dem  skævede  med  Misundelse  og  Bit- 
terhed hen  til  Fattiglemmet  og  Arbeidshusleramet,  som 
havde  det  saa  meget  bedre.  Og  hvad  der  var  endnu 
værre,  denne  moralske  Slaphed  forplantede  sig  opad  til 
alle  mulige  Forhold  —  til  Familielivet,  Administratio- 
nen, Politimagten  og  Lovgivningsmagten.  Alt  skulde 
være  saa  sødt  og  blødt,  at  den  dygtige  Mand  stod  Fare 
for  at  stemples  som  Tyran  og  Bøddel,  naar  han  under 
vanskelige  Forhold  søgte  at  opfylde  sin  Pligt  med  Streng- 
hed og  Alvor.  Derved  slappedes  paa  mange  Steder  al 
Bestyrelse  og  al  Regering.  Samfundet  bandt  Hænderne 
paa  dem,  det  betroede  sine  vigtigste  Hverv.  Hindrede 
en  kraftig  Mand  ved  strenge  Forholdsregler  Mytteri  fra 
at  gaae  over  til  aabenbart  Oprør,  blev  i  ni  af  ti  Til- 
fælde hans  Strenghed  fordømt,  og  han  blev  et  Offer  for 
Opinionen.  Fik  Mytteriet  Lov  til  at  udvikle  sig  til  et 
Oprør,  der  rasede  med  Mord  og  Brand,  blev  han  ogsaa 
fordømt.  * 

For  saa  vidt  Kristendommen  kunde  siges  at  have 
noget  med  denne  Bevægelse  at  gjøre,  saa  var  det  i  alle 
Tilfælde  en  misforstaaet  Kristendom.  Det  er  en  Kjends- 
gjerning,  at  den  Humanitet,  hvorom  her  er  Tale,  blom- 
strer frodigst  paa  irreligiøse  Tider.  Det  var  i  alle  Til- 
fælde en  Kristendom,  som  tog'^Evangeliet  paa  Borg  uden 
at  have  betalt  for  det  med  Lovens  Mønt.  Med  Loven 
i  snevrere  og  videre  Forstand  gik  man  paa  Akkord,  saa 

ofte  det  lod  sig  gjøre,  men  Evangeliet  vilde  man  lige- 
fuldt tage  sig  helt  og  holdent  til  Indtægt.  Om  sin  Ret 
tik  Enhver  store,  ofte  overspændte  Forestillinger,  me- 
dens man,  naar  Talen  blev  om  Pligt,  vendte  Kikkerten 
om,  for  at  see  den  saa  lille  og  saa  fjernt  som  mulig. 

Det  var  en  naturlig,  ja  en  nødvendig  Følge  af  hele 
denne  Livsanskuelse,  at  man  saae  sig  blind  paa  de  en- 
kelte Individer,  paa  det  enkelte  Individ  og  derover 
glemte  Samfundet,  de  mange  Individer.  Den  Barni- 
hjertighedsfølelse,  der  saaledes  havde  tabt  sit  Kompas, 
kom  netop  derved  tilkort  trods  alle  sine  oprigtige  og 
anstrængende  Bestræbelser.  Ved  saaledes  ensidig  ide- 
lig at  hævde  de  enkelte  Individers  Ret,  forsyndede  man 
sig  imod  det  store  Samfund ,  som  næsten  blev  retiøst 
ligeoverfor  de  Enkelte.  Man  begynder  nu  at  ane ,  at 
denne  ofte  storskaarne  Barmhjertighedsudøvelse  har  paa- 
taget hig  et  uoverkommeligt  Arbeide,  og  at  den  Nød  og 
Forbrydelse,  man  vil  formindske,  i  Stedet  for  at  aftage, 
idelig  tiltager. 

I  et  engelsk  Tidsskrift  ^)  er  for  nogen  Tid  siden 
fremkommen  en  Udtalelse  netop  i  denne  Retning.  Ar- 
tiklen støtter  sig  helt  igjennem  paa  nøiagtige  statistiske 
Tabeller,  der  i  en  næsten*  forfærdende  Grad  godtgjøre 
Rigtigheden  af  Forfatterens  Paastande.  Han  begynder 
med  en  Angivelse  af  Folkeforøgelsen  i  de  10  Aar  fra 
1851  til  1861.     Den  beløber  sig  til  6  pCt.  for  det  for- 


*)  ^Journal  ol"  the  8tatist,ical  Socioty  of  London"  ,  som  har  GlaJ- 
stoae  til  Præsident.  I  sidste  Kvartalshefte  at'  dette  Tidsskrilt 
flndés  den  Aitiliiel ,  vi  her  sigte  til;  „Tlie  lucrease  of  Material 
Prosperity  and  of  Moral  Agents,  compared  with  the  :Stato  ofCriui«! 
and  Pauperism.     By  J.  U.  Elliot.     Escj. 

enede  Kongerige.  En  Forøgelse  af  12  pCt.  tor  Eng- 
land og  Wales,  af  6  pCt.  for  Skotland  og  en  Formind- 
skelse af  12  pCt.  for  Irland.  « Denne  numeriske  Til- 
væxt  maa  vel  fastholdes,  medens  man  gjennemgaaer  de 
efterfølgende  Tabeller,  som  angive  en  langt  større  rela- 
tiv Forsyning  med  de  forskjellige  Gjenstande ,  som  bi- 
drage til  at  skabe  Grundlaget  for  menneskeligt  Velvære, 
nemlig :  Føde,  Klæder  og  Brændsel.  Foi  hertil  Opdragelse 
i  snevrere  Forstand ,  nemlig  Skoleundervisning,  og  Op- 
dragelse i  videre  Forstand  til  Godt  og  Ondt,  samt  re- 
ligiøs Undervisning.  Føi  endnu  hertil  Folkets  bedre 
Sundhedstilstand,  paa  Grund  af  det  bedre  Vandafløb, 
til  en  vis  Grad  bedre  Boliger,  mere  almindelig  Læge- 
hjælp og  Hospitalspleie,  ædrueligere  Sædvaner  og,  hvad 
der  ikke  vel  lader  sig  udmaale ,  det  velvilligere  sociale 
og  moralske  Forhold  mellem  de  forskjellige  Samfunds- 
klasser. For  saa  vidt  de  Rige  og  de  Oplyste  feile  i 
deres  Samkvem  med  deres  mindre  begunstigede  Med- 
skabninger, feile  de  nu  i  Retningen  af  for  megen  Omhu 
og  aktiv  Hjælpsomhed.  Gjensidig  Velvillie  og  Høflighed 
synes  daglig  at  voxe.  Blidere  Sæder,  som  skyldes  de 
høiere  Klasser  og  Middelklassens  bedre  Opdragelse  og 
gode  Exempel,  øve  en  gavnlig  Indflydelse  paa  Alle. 
Meget  Godt  maa,  saa  lidet  det  end  paaagtes,  tilskrives 
Jernbanedisciplinen  og  det  hæderlige,  langtfra  smaalige 
Politi,  der  sædvanlig  gjør  sig  gjældende  i  Jernbanesty- 
relsen. Alt  dette  udøver  en  moralsk  Indflydelse  paa  de 
Millioner ,  som  befare  Banerne.  Den  mindre  Brug  af 
spirituøse  Drikke ,  en  ligefrem  Følge  af  denne  Reise- 
maade,  tilsteder  Hjernen  at  arbeide  i  den  rolige  Sund- 
heds normale  Tilstand ,   hvad    der   ikke    kan  Andet  end 

paavirke  Menneskenes  Maade  at  være  paa.  Alt  dette, 
nøie  overveiet,  antyder  en  meget  stor  Forøgelse  baade 
af  Betydningen  og  af  Mængden  af  de  Momenter,  som 
tjene  til  at  forbedre  Folkets  Moral  og  Sæder.  De 
burde  hidføre  store  praktiske  Resultater  af  den  glæde- 
ligste Art,  men  de  gjøre  det  ikke  nær  i  den  Grad,  de 
burde  det.  Der  er  en  Del  af  Folket,  som  ikke  i  nogen 
mærkelig  Grad,  maaske  slet  ikke  bærer  Vidnesbyrd 
om  disse  glædelige  Resultater,  ellers  kunde  ikke  Mæng- 
den af  Vold,  Forbrydelse  og  Trang  i  den  Grad  tiltage. 
Det  er  ikke  tilstrækkeligt,  at  Forbrydelsen  kun  holder 
sig  stationær,  hvad  den  ikke  gjør;  thi  dersom  disse  hel- 
dige Momenter  uforstyrrede  udøvede  deres  sædelige  Ind- 
flydelse ,  vilde  den  moralske  Sygdom ,  Forbrydelse  og 
Elendighed,  i  høi  Grad  aftage,  og  hos  saa  rigt  og  frem- 
adskridende et  Folk  som  det  britiske ,  have  vi  Ret  til 
at  vente  dette  Udbytte.  Dersom  visse  medicinske  Behand- 
lingsmaader  vare  anerkj endte  som  skikkede  til  at  hæve 
visse  sygelige  Symptomer,  men  dog  ikke  havde  denne  Virk- 
ning i  flere  eller  færre  Tilfælde,  saa  vilde  Lægen  sige, 
hvad  han  ofte  siger  —  især  naar  han  behandler  uvidende 
og  lastefulde  Mennesker  — :  "Der  er  noget  Galt  her;  det, 
som  Erfaringen  lærer  burde  tinde  Sted,  finder  ikke  Sted; 
et  antagonistiskt  Moment  maa  her  gjøre  sig  gjældende. 
Jeg  anvender  bekjendte  og  som  virksomme  anerkjendte 
Midler,  ikke  desto  mindre  vedbliver  Sygdommen,  og  ta- 
ger endogsaa  til.»  Naar  derfor  Last  og  Elendighed, 
Forbrydelse  og  Fattigdom  tiltage  hos  et  Folk,  i  hvis 
Midte  saa  mange  helbredende  Indflydelser  tiltage, 
maae  vi  gaae  tilbunds  i  Sagen  og  udfinde ,  hvilke  de 
stridige   Indflydelser    ere,    som   fordærve   vort  Arbeide, 

gjøre  vore  Forliaabninger  tilskamrae  og  modstaae  vore 
helbredende  Indflydelser ,  baade  de  moralske  og  de 
fysiske.« 

»Naar  vi  nu,  trods  alt  dette,  som  ifølge  moralske 
og  fysiske  Love  burde  følges  af  en  stedse  aftagende 
Elendighed,  finde,  at  Elendigheden  voxer  under  vore 
Hænder,  nødes  vi  til  at  spørge:  Hvad  er  det,  vi  endnu 
have  undladt,  eller  hvad  er  det,  der  gaaer  for  sig  i  en 
slet  Retning  og  fordærver  vort  Arbeide?  Hvilke  an- 
dre Ting  er  det,  vi  gjøre,  som  muligvis  kunne  op- 
elske Slanger  i  Græsset?  Hvilke  de  saa  end  ere,  raaae 
vi  uden  Frygt  afsløre  dem,  aabent  og  ærligt  vedgaae 
dem  og  derefter  forandre  vor  Handlemaade.  Nogle  Ting 
ere  gode,  naar  de  anvendes  med  Maade,  men  ødelæg- 
gende, naar  de  overdrives,  men  andre  Ting  ere  slette, 
hvorledes  de  saa  anvendes.« 

»Megen  menneskelig  Elendighed  har  sin  Grund  i  Or- 
ganisationen, og  lader  sig  ikke  bekæmpe  ved  Indgriben 
af  Mennesker,  idetraindste  ikke  ved  de  Midler,  som  for 
Tiden  staae  til  vor  Raadighed,  men  en  større  Del  af 
den  menneskelige  Elendighed  lader  sig  aflijælpe  ved  for- 
standig Fremgangsmaade.  De  Aarsager  til  menneske- 
lig Elendighed,  som  hidrøre  fra  vor  Organisation,  ere 
Mangel  paa  fysisk  Kraft,  fordærvede  Tilbøieligheder, 
mangelfuldt  Begreb,  utilstrækkelig  Selvbeherskelse,  der 
sædvanlig  røber  sig  i  Fraværelsen  af  stræbsomme  og 
tarvelige  Sædvaner  eller  i  den  utilbørlige  Kraft  af  Til- 
bøielighederne,  hvis  sunde  Virksomhed  er  nødvendig  til 
et  lykkeligt  Liv.  —  Den  rette  Ligevægt  er  Dyd,  for 
meget  eller  for  lidet  er  Last.« 

•  Uforsynlighed,  o:  Mangel  paa  Sparsommelighed,  er 

den  sædvanlige  Aarsag  til  Elendighed  hos  Masserne, 
Almindelig  Forstand  synes  at  være  en  meget  ualminde- 
lig Egenskab;  men  ved  Forøgelsen  af  saa  mange  gode 
Indflydelser  burde  Uforsynlighed  aftage  og  Sparsomme- 
lighed tiltage ;  men  det  forholder  sig  neppe  saa.  Netop 
de  lavere  Klasser  fortære  meget  mere  end  tidligere  og 
fortære  det  paa  en  ødsel  Maade.  Naar  Luxusgjen- 
stande  tiltage,  maa  Nydelsen  af  dem  ikke  forøges  uden 
et  passende  Henblik  til  Fremtiden." 

•  Det  menige  Folk  modtager  flere  og  flere  gode  Ting, 
men  Mange  fortære  og  forøde  saa  meget  heraf,  at  de 
stadig  komme  i  Nød;  de,  hvem  det  hændes,  faae  deres 
fortjente  Løn,  og  man  burde  lade  dem  skøtte  sig  selv. 
Aar  for  Aar  er  der  mindre  Undskyldning  for  Fattigdom 
her  i  Laudet,  og  derfor  burde  de,  som  lide  paa  den  Maade, 
ikke  hjælpes,  eller  i  alle  Tilfælde  ikkun  med  den  yderste 
Strenghed;  thi  ellers  ville  de  opmuntres  i  deres  laste- 
fulde Levemaade ,  og,  hvad  der  er  meget  værre,  deres 
Jevnlige  demoraliseres,  det  vil  sige,  berøves  Modet 
til  deres  egen  svære  Selvfornegtelse  og  opmuntres  til 
at  glemme  Fremtiden.  Kunne  vi  end  ikke  tilintetgjøre 
Elendigheden,  maae  vi  dog  bestræbe  os  for  at  nedbringe 
den  til  det  mindst  Mulige;  men  istedetfor  arbeide 
vi  ved  vor  ufornuftige  Fremgangsmaade  paa  at  holde 
den  paa  det  Høieste.  Det  vilde  endog  være  mere  men- 
neskeligt, at  overlade  alle  paa  den  Maade  lidende  Per- 
soner til  deres  Skæbne  —  hvad  der  dog  ikke  er  nød- 
Yendigt  —  thi  Elendigheden  vilde  formindskes  ved  slige 
strenge ,  men  heldbriugende  Exempler.  I  Praxis  lyder 
vor  Lære  saaledes :  vær  doven ,  ødsel  og  extravagant 
—  gaaer  det  galt,  er  der  dem,  som  ville  hjælpe  Dig.» 

Forfatteren  gaaer  herfra  over  til  at  fordømme  denne 
planløse  private  Godgjørenhed,  som  ikke  kan  Andet  end 
forværre  Tilstanden.  Alle  hine  fortabte  Væsener  burde 
efter  hans  Mening  behandles  ens  og  helt  overlades  det 
officielle  Fattigvæsen.  Om  disse  Uforbederlige  udtaler 
han  sig  saaledes : 

•  Hin  uhyre  Masse  Elendighed,  som  hidrører  fra  eu 
sygelig  Organisation  eller  en  organisk  Fordærvelse,  er 
—  uforklarligt  som  det  maa  være  —  ligesaa  meget  be- 
grundet i  vor  oprindelige  Legemsbeskaifenhed,  som  Kjer- 
telsyge,  Idiotisme  og  Døvhed,  og  burde  ikke  behandles 
paa  en  Maade,  der  bidrog  til  at  formere  og  forplante 
slige  fordærvede  Konstitutioner.  Eu  stor  Del  af  disse 
usunde  Personer,  men  langtfra  alle,  burde  overlades  til 
sin  egen  Skæbne.  Det  var  Naturens  Hensigt,  at  den 
usunde  Stamme  skulde  forsvinde  og  gaae  under,  og  den 
har  indrettet  sig  derefter.  Organisk  Fordærvelse  burde 
ikke  forplantes  og  udbredes  ved  uforstandig  konstig 
Indblanding.  Naar  det  animalske  Liv  faaer  Lov  til  at 
arbeide  sundt  og  uforstyrret,  vil  det  udskille  det  Usunde. 
Gartneren  forplanter  og  fremdriver  kun  de  bedste  Frug- 
ter og  Blomster,  hver  i  sin  Art.  Skandinaviens  Folk 
samle  de  usalige  Skabninger,  som  ere  beladte  med  Spe- 
dalskhed, i  særskilte  Hospitaler.  I  Norge  er  der  to  saa- 
danne,  et  ved  Molde,  et  andet  ved  Bergen,  i  hvilke 
Nordmændene  underholde  og  pleie  dem  af  deres  Med- 
skabninger, som  ere  beladte  med  hin  væmmelige  og 
uhelbredelige  Sygdora.  De  sige:  «her  skulle  I  leve,  men 
I  maa  ikke  gaae  frit  omkring  eller  indgaae  Ægteskaber 
og  saaledes  fra  Slægt  til  Slægt  forplante  Eders  forfær- 
delige Hjemsøgelse.n      Der   gives   megen   Last,    som    er 

en  Sjælens  Spedalskhed  og   som  er  ligesaa  uhelbredelig, 
og  derfor  skulde  behandles  paa  samme  Maade.« 

«Men  de  Helbredelige  udgjøre  dog  en  stor  Brøkdel 
af  Misdæderne. »  Hvad  nu  disse  Helbredeliges  Kur  an- 
gaaer,  da  er  Forfatteren  lidet  tilbøielig  til  at  anei'kjende 
den  hidtil  brugte  Fremgangsmaades  Virksomhed.  Han 
henviser  i  saa  Henseende  til  sine  Lister,  som  tydelig  nok 
vise,  at  Ondet,  i  Stedet  for  at  aftage,  er  voxet,  og  det 
tiltrods  for  de  mange  gode  Betingelser,  hvorunder  man 
har  virket.  De  forskjellige  Velgjørenheds-  og  Forbe- 
dringsselskabers  Beretninger  udvise  i  det  Høieste  et 
meget  tvivlsomt  Udbytte;  den  største  Del  af  dem,  der 
angives  som  forbedrede,  er  i  bedste  Tilfælde  afen  tvivl- 
som Beskaffenhed.  Det  er  ikke  muligt  at  følge  de  enkelte 
Tilfælde,  saa  at  man  faaer  Vished.  De  bedste  og  sik- 
kreste  Exempler  frembyder  en  Del  af  dem,  som  sendes 
til  Kolonierne,  og  som  der  under  nye  Forhold  og  imel- 
lem nye  Omgivelser  opnaae  et  rigeligt  Vederlag  for 
deres  Stræben.  Der  udkræves,  mener  han,  ikke  meget 
af  Moralens  Farmokope  eller  de  gode  Raads  Lægemid- 
ler til  at  gjøre  nyttige  og  skikkelige  Arbeidere  af  unge 
Mænd,  selv  naar  de  have  faaet  deres  Opdragelse  i 
Fængslerne,  naar  de  kun  have  Valget  iraellem  at  op- 
føre sig  ordenlig  eller  gaae  til  Grunde  i  Ørkenen.  Det 
er  vel  neppe  deres  moralske  Natur,  som  er  undergaaet 
nogen  væsenlig  Forandring;  men  det  er  den  hidtil 
ukjendte,  rigelige  Løn  for  deres  Anstrængelser,  som 
sætter  dem  i  Stand  til  at  modstaae  Fristelsen.  Der 
gives  nogle  Faa,  som  ere  onde,  uforbederlig  onde,  som 
finde  en  Fornøielse  i  det  Onde;  men  naar  disse  fra- 
regnes,   kommer  det  for  Størstedelen  an  paa,    om    man 

kan  byde  de  Øvrige  et  passende  Vederlag  for  deres 
Anstrængelser.  Mange  Mennesker,  som  helbredes  under 
Lægens  Beliaudliug,  vilde,  overladte  til  sig  selv,  komme 
sig  ligesaa  godt.  «Der  er  Intet  i  denne  Afdeling, » 
sagde  engang  en  Hospitalslæge  til  sine  Lærlinge,  «som 
frembyder  Interesse.  En  Del  af  disse  Syge  vil  komme 
sig,  naar  vi  lade  dem  skøtte  sig  selv;  Resten  vil  døe, 
og  vi  kunne  ikke  hjælpe  dem.» 

Forfatteren  viser  nu  i  det  FJnkelte,  i  hvilken  Grad 
de  gode  Betingelser  for  Fremskridt  og  Velvære  ere  til- 
stede i  det  engelske  Samfund.  I  Løbet  af  15  Aar  er 
Indførselen  af  animalske  Fødemidler  stegen  med  2  til 
HOO  pCt.,  af  Smør  med  235  pCt.,  af  Ost  med  162  pCt. 
o.  s.  V.,  og  alt  dette  er  kommet  Massen  tilgode.  De 
øverste  Titusinde  eller  Hundredtusinde  have  ikke  for- 
brugt det,  af  den  gode  Grund,  at  de  ikke  kunde  det, 
(da  deres  Bæger  alt  forinden  flød  over.»  Forbruge  de 
mere  bliver  det  ødt;  men  det  kan  ikke  beløbe  sig  til 
stort,  da  de  —  hovedsagelig  —  høre  til  den  stræbsomme, 
sparsommelige  og  derfor  ogsaa  velhavende  og  husholde- 
riske  Del  af  Folket. 

Paa  samme  Tid,  som  Arbeidstiden  er  indskrænket, 
er  Arbeidslønnen  i  Løbet  af  15  til  20  Aar  i  de  for- 
skjellige  Industrigrene  forøget  med  fra  10  til  45  pCt. 
Arbeidstiden  er  indskrænket,  for  at,  som  det  hedder, 
Arbeideren  kan  benytte  Tiden  til  at  udvikle  sig  selv 
ved  Studiet  af  Mathematik,  Geografi,  Historie  o.  s.  v. 
« Forøg  Lønnen  og  indskrænk  Arbeidstiden  saa  meget 
som  I  ville,  men  bild  Eder  ikke  ind,  at  Tiden  i  nogen 
synderlig  Grad  vil  blive  benyttet  til  aandelig  Udvikling. 
Mange    af  disse  Arbeidere   benytte    den   forøgede  Fritid 

til  at  arbeide  for  sig  selv,  og  deri  gjøre  de  ret.  De 
Bedste  blandt  Bygningshaandværkerne  og  andre  lignende 
Arbeidere  benytte  Løverdag  Eftermiddag  til  at  udføre 
løbende  Smaabestillinger,  dersom  de  ellers  ikke  drive 
omkring,  og  selv  denne  Hvile  kan  man  ikke  misunde 
Mænd,  som  den  øvrige  Tid  arbeide  strengt  med  Hjer- 
nen eller  med  Musklerne.  Studere  gjøre  de  ikke,  og 
forsøgte  de  det,  vilde  de  ikke  høste  synderlig  Gavn  deraf. » 
—  Markarbeideren  —  af  alle  Arbeidere  den  uundvær- 
ligste og  i  sine  Fordringer  den  mest  beskedne  —  har  i 
Løbet  af  en  Snes  Aar  faaet  sin  Dagløn  forøget  med 
omtrent  12  pCt,  Ogsaa  har  Udvandringen,  til  stort  Tab 
for  Landet,  bidraget  til  at  stille  Arbeiderne  gunstigere, 
idet  den  har  formindsket  Konkurrencen  paa  Arbeidsmar- 
kedet.  Staten  burde  ikke,  saaledes  som  nu  er  Tilfældet, 
give  Tilskud  for  at  lette  Udvandringen.  England  har 
Udgiften  af  mange  Menneskers  Ernæring  og  Opdragelse, 
som,  naar  de  naae  den  voxne  Alder,  forlade  Landet,  for 
at  berige  fremmede  Lande  med  deres  Arbeidskraft.  Paa 
samme  Tid,  som  vi  selv  savne  Hustyende,  gives  der 
gode,  men  lidet  forstandige  Mennesker,  som  udvælge  de 
kraftigste  og  skikkeligste  af  vore  unge  Kvinder,  for  med 
gode  Anbefalinger  at  sende  dem  til  Australien.  Ønske 
unge  Kvinder  at  forbedre  deres  Stilling  ved  Udvandring, 
kan  man  vel  forlange  af  dem,  at  de  selv  først  ved  nyt- 
tigt Arbeide  erhverve  sig  Midlerne  hertil.  De  ville  da 
ogsaa  være  bedre  skikkede  til  deres  koloniale  Liv. 

For  Opdragelsen  er  der  i  alle  Retninger  gjort  overor- 
denlig meget.  1854  anvendtes  der  af  Staten  til  Skolerne 
715,000  Lstr.,  1865  1,369,000  Lstr.,  1854  besøgte  1  af  38 
Skolerne,  18651  af  22.  —  Om  den  religiøse  Undervisning 

gjælder  noget  Lignende ;  der  er  ogsaa  i  den  Retning  gjort 
store  Offre.  —  Ogsaa  et  tredie  Opdragelsesmiddel,  Pres- 
sen, har  udviklet  sig  i  en  forbauseude  Grad.  Alene  Antallet 
af  de  maanedlige  Magasiner  med  novellistisk  Indhold  er, 
efter  Ophævelsen  af  Stempel-  og  Avertissementsafgiften, 
voxet  fra  150,000  til  2,200,000  Exemplarer  og  al  anden 
folkelig  Literatur  i  samme  Forhold.  Der  udgives  saale- 
des  nu  over  en  Million  Exemplarer  Penny-Journaler, 

«Den  egenlige  Skoleundervisning  (pedagogy  of  edu- 
cation)  har  lidet  at  gjere  med  Forbrydelse  og  Pau- 
perisme,  ihvorvel  den  betragtes  som  et  Specifikum  imod 
disse  Onder.  Læsning  og  Skrivning  som  slet  og  ret 
Læsning  og  Skrivning  kunne  anrette  lige  saa  meget 
Ondt  som  Godt  og  kunne  ikke  mere  skabe  et  dannet 
Menneske,  end  Pennen  kan  skabe  en  Skriver  eller  en 
Ivasse  Tørarerværktøi  kan  skabe  en  Baadebygger;  meu 
.log  er  denne  Slags  saakaldet  Opdragelse  med  Rette 
anseet  for  et  Tegn  eller  Symptom  paa  en  mere  eller 
mindre  virkelig  god  Opdragelse.  De  Forældre,  som 
have  sørget  for  ai  skaffe  deres  Børn  Skoleundervisning, 
ere  i  Almindelighed  ret  skikkelige  Folk  og  have  desfor- 
uden anvendt  meget  paa  deres  Børns  Hjemmeopdragelse, 
Ligesom  Veirhanen  viser  Vindens  Retning,  saaledes  an- 
giver Skolegangen  Familiens  Standpunkt.« 

«Ved  god  Opdragelse  maa  forstaaes  stadigt,  flit- 
tigt Arbeide  og  alvorlig  indskærpet  Selvfornegtelse.  Ea 
god  Arbeiders  Udvikling  begynder  lige  fra  det  Øieblik 
af,  at  han  som  Dreng  følger  sin  Fader  i  Marken.« 
Forfatteren  synes  i  det  Hele  at  misbillige  den  Retning, 
de  lavere  Klassers  Skoleundervisning  har  taget.  -Navn- 
lig hvad  det  kvindelige  Tyende  angaaer,   er   falsk  Sko- 

leundervisning  traadt  i  Stedet  for  sund  Opdragelse.  An- 
tallet paa  mandligt  og  kvindeligt  Hustyende  beløb  sig 
1861  til  1  Million.  Til  at  opnaae  de  nyttige  Færdighe- 
der, som  deres  egen  tilkommende  Stilling  som  Hus- 
bestyrerinder og  navnlig  som  Hustruer  og  Mødre  kræver, 
yder  Opfyldelsen  af  Husholdningens  Pligter  den  bedste 
Skole,  og  saalænge  Markedet  for  kvindeligt  T}^ende  ikke 
er  overfyldt,  burde  Godgjørenheden  ikke  hjælpe  fattige 
Piger  ind  i  andre  tilsyneladende  mere  gentile  Sysler.  •> 

«Saa  nyttige  de  Ting  kunne  være,  som  læres  i  Sko- 
len, ere  de  dog  af  ringe  Værd  i  Sammenligning  med 
den  praktiske  Opdragelse,  som  unge  Piger  modtage  i 
den  sande  Skole  for  hine  Klassers  Liv  —  Kjøkkenet, 
hvor  de  lære  at  lyde  og  underordne  sig  og  tilegne  sig 
megen  virkelig  Dygtighed ;  og  vi  give  de  godgjørende  Da- 
mer, som  saa  ivrigt  sysselsætte  sig  med  Skoleundervis- 
ning og  andre  Barmhjertighedsgjerninger,  at  "<?tænke, 
om  de  ikke  burde  henvende  deres  Opmærksomhed  paa 
deres  egen  Husholdning,  deres  Kjøkken,  Spisekammer 
og  Børnekammer.  Kunne  de  ikke  opdrage  der ,  saa 
kunne  de  det  intetsteds.« 

Her  ville  vi  foreløbig  standse  og  opkaste  det 
Spørgsmaal:  »hvor  meget  af  denne  Skildring  passer 
paa  vore  danske  Forhold?«  For  det  Første  ere  vi  nu 
ikke  i  Stand  til  at  opstille  et  Regnestykke  for  Dan- 
marks Vedkommende,  som  det  P'orfatteren  opstiller  for 
England.  Medens  England  i  en  stor  Udstrækning  nsaa 
tye  til  Udlandet  om  sine  vigtigste  Livsfornødenheder, 
navnlig  i  Retning  af  Fødemidler,  er  Danmark  netop  i 
denne  Retning  et  udførende  Land.  Det  er  derfor  me- 
get vanskeligt   blot   tilnærmelsesvis  at  angive  Forholdet 


Den  sentimentale  Humanitet.  111 

imellem  det  indenlandske  Forbrug  og  den  saa  meget 
forøgede  Udførsel  af  Korn,  Kreaturer,  Smør,  Ost  o.  s.  v. 
Det  kan  endog  være  tvivlsomt,  om  Forbruget  af  f.  Ex. 
Kjød,  Smør  og  anden  animalsk  Føde  er  steget  i  samme 
Grad  som  Folkemængden;  men  selv  om  dette  kunde 
godtgjøres,  bliver  det  dog  vanskeligt  at  afgjøre,  om 
Fordelingen  har  været  ligelig  mellem  de  forskjellige 
Klasser.  Ved  Begyndelsen  af  den  Periode,  hvorom  her 
er  Tale,  kan  det  saaledes  ikke  siges  om  de  høiere  Klas- 
ser eller  Middelklassen,  at  «deres  Bæger  flød  over«, 
og  at  de  ikke  vel  uden  Ødselhed  kunde  forbruge  syn- 
derlitf  mere,  end  de  dengang  gjorde.  Tvertimod  kan 
det  siges  om  disse  Klasser,  at  de  Fleste  i  dem  for  no- 
get over  en  Menneskealder  siden  af  Nødvendighed  niaatte 
iagttage  en  Sparsommelighed,  ogsaa  hvad  Forbruget  af 
de  første  Fornødenheder  angik,  som  gik  til  Yderlighed. 
Forbruget  i  disse  Klasser  er  sikkert  nok  tiltaget  ganske 
overordenlig;  men  medens  de  høiere  og  rigere  Klasser 
nu  ere  hævede  over  al  smaalig  Hensynstagen  i  denne 
Retning,  er  Middelstanden  nødt  til  at  tage  mange  Hen- 
syn. Den  har  af  de  høiere  Klasser  lært  at  stille  store 
Fordringer,  hvad  Luxus  i  Klæder,  Bohave,  Bolig  og 
Adspredelser  angaaer,  og  for  at  tilfredsstille  dem,  ere 
idetmindste  Mange  i  denne  Klasse  nødte  til  at  iagttage 
en  meget  stor  Tarvelighed,  hvad  Livets  første  Fornø- 
denheder angaaer;  thi  i  store  Familier  er  det  netop  Ud- 
giften til  Kjød,  Brød,  Smør,  Æg  o.  s.  v.,  som  trykker. 
Vil  Middelklassen  følge  de  høiere  Klasser  i  Pragt,  maa 
(len  endnu  den  Dag  i  Dag  iagttage  streng  Tarvelighed 
indenfor  de  tire  Vægge. 

Men   den    egenlige    Dagleierklasse    samt    de    Sraaa- 

haandværkere  og  Smaahandlende,  hvis  økonomiske  Stil- 
ling ikke  er  synderlig  bedre  end  Dagleiernes,  hvorledes 
forholder  det  sig  med  dem?  Alene  den  Omstændighed, 
at  Landets  Hovedindtægt  er  forøget  saa  betydelig,  kan 
sige  En,  at  der  for  Dagleier,  Haaudværker,  Høker  o.  s. 
V.  har  aabnet  sig  en  tilsvarende  Adgang  til  Arbeide  og 
Fortjeneste.  Dersom  nu  disse  Klassers  Forøgelse  ikke 
havde  holdt  Skridt  med  Arbeidets  Forøgelse,  følger  det 
af  sig  selv,  at  deres  Stilling  vilde  have  forbedret  sig 
betydeligt  i  den  sidste  Menneskealder;  thi  de  vilde  i 
saa  Fald  have  været  de  egenlige  Herrer  paa  Arbeids- 
markedet.  Men,  ihvorvel  det  er  vanskeligt  at  afgjøre, 
hvor  stort  Arbeidets  egenlige  Behov  har  været  og  er, 
tør  det  dog  nok  antages  for  vist,  at  Forøgelsen  af  de 
lavere  Klasser  har  mere  end  holdt  Skridt  med  Arbei- 
dets Forøgelse.  Uomtvistelig  gjælder  det  om  en  enkelt 
Klasse ,  nemlig  de  Smaahandlendes  Klasse.  I  denne 
Retning  er  Samfundet  beriget  langt  udover  dets  Krav. 
At  Smaahaandværkernes  Stilling-  ikke  er  stort  bedre, 
har  maaske  nok  saa  meget  sin  Grund  i,  at  altfor 
Mange  af  dem  i  altfor  høi  Grad  gaae  til  Haandværket 
uden  den  tilstrækkelige  Dygtighed,  Tarvelighed  og  Ka- 
pital. Begge  disse  Klasser  bidrage  i  høi  Grad  til  at  for- 
øge Konkurrencen  paa  Arbeidsmarkedet,  da  de  i  mange 
Tilfælde  maa  tye  til  Dagleierarbeide ,  naar  og  saa  ofte 
deres  egenlige  Erhverv  slipper.  —  Daglønnen ,  som  er 
den  bedste  Alen  til  at  maale  Dagleierens  Kaar  med, 
er  ganske  vist  stegen  i  Hovedstaden  og  Kjøbstæderne 
taldt  saa  meget  som  Prisen  paa  de  første  Fornødenhe- 
der. Paa  Landet  ved  Agerbruget  er  den  ogsaa  stegen, 
om    end    ikke    i   samme    Grad    saa    dog    i    et   passende 

Forhold;  men  den  er  niaaske  mere  fluktuerende.  Lange 
og  strenge  Vintere  trykke  jo  altid  Dagleierklassen,  men 
de  bør  ogsaa  altid  tages  med  i  Beregningen  af  den  or- 
denlige Arbeider.  Vist  er  det  imidlertid  paa  den  anden 
Side,  at  der  idelig  klages  over,  at  man  ikke  kan  faae 
Arbeide  udført  af  Mangel  paa  Arbeidere,  medens  det 
er  ligesaa  vist,  at  der  paa  samme  Tid  kan  træffes  fuldt 
op  af  Arbeidere,  som  foregive,  at  de  ikke  kunne  faae 
Arbeide.  Visse  Slags  Arbeider  er  det  ofte  meget  van- 
skeligt og  altid  dyrt  at  faae  udført.  Overhovedet  er 
det  altid  her  i  Landet  en  mislig  Sag,  at  begynde  paa 
nye  industrielle  Foretagender;  thi  vore  Arbeidere  ind- 
lade sig  ugjerne  paa  uvant  Gjerning,  og  hvad  deres  Børn 
angaaer,  lade  de  dem  hellere  løbe  om  med  Tiggerposen 
end  deltage  i  et  Arbeide,  som  forøvrigt  ingenlunde  er 
over  deres  Kræfter.  Den  egenlige  Vindskibelighed  er 
sikkerlig  i  Aftagende  hos  Folkets  store  Masse.  —  Mark- 

arbeiderklassen ,    hvorfra    vor    hele    Dagleierklasse    re- 

• 
kruteres,  er  i  visse  Henseender  ikke  heldig  stillet.    Den 

egenlige  Arbeidsherre  paa  Landet,  Gaardmandsklassen, 
er,  navnlig  paa  Øerne,  ikke  tilbøielig  til  at  betale  Dag- 
lønnen fuldt  ud  i  rede  Penge.  Nu  som  før  maa  hans 
Dagleier  modtage  en  Del  af  sin  Løn  in  natura.  Det 
vil  sige,  han  faaer  sin  Kost  hos  Gaardmanden.  Dette 
bliver  især  om  Vinteren  føleligt,  naar  Indsidderen  skal 
lade  sig  nøie  med  16,  18,  20,  22  Sk.  og  Kosten.  Med 
disse  Skillinger  skal  han  føde  en  Familie,  og  det  paa 
eu  Tid,  da  Prisen  paa  Kjød  og  Smør  er  stegen  til  det 
Tredobbelte  af,  hvad  den  var  for  en  40  Aar  siden.  At 
denne  Maade  at  lønne  paa  tillige  ofte  virker  demorali- 
serende paa  Markarbeiderens  Familieliv,  er  ganske  vist. 

For  Ide  og  Virkeligbed.  o 

Men  selv  denne  uheldige  Lenningsmaade  vilde  ligesaa 
lidt  som  andre  Overgreb  fra  Arbeidsherrens  Side  kunne 
holde  sig,  dersom  Dagleierne  som  Klasse  ikke  i  en  be- 
tænkelig Grad  vare  blevne  mindre  forsynlige,  mindre  vind- 
skibelige. Den  har  Akkordarbeidet  og  andre  Udveie, 
som  snart  vilde  frigjøre  den  for  dette  Tryk.  Men  hvad 
er  saa  Grunden  til  denne  sørgelige  Tilbagegang?  —  x\r- 
beidsklassen  maa  have  andre  og  nemmere  Udveie;  om 
disse  mere  siden. 

Har  end  Sundhedstilstanden  hele  Landet  over  for- 
bedret sig,  saa  tør  man  dog  ikke  søge  Grunden  hertil 
i  en  Forbedring  af  Dagleierklassens  Boliger.  Den  har 
andre  Grunde.  Næsten  hele  Landet  over  har  man  i 
den  sidste  Menneskealder  skilt  sig  af  med  en  Mængde 
skadeligt  Vand.  Det  Vand,  som  gjør  Jorden  kold  og 
skader  Plantelivet,  udøver  en  tilsvarende  Indflydelse  paa 
Dyreliv  og  Menneskeliv.  Utallige  Sumpe,  Overdrev  og 
Fladvande  ere  paa  den  Maade  skaffede  af  Veien,  og  Lan- 
det er  derved  i  en  stor  Udstrækning  blevet  befriet  for 
usunde  Uddunstninger.  Et  bedre  Gadepoliti  har  ogsaa 
bidraget  Sit  til  at  fjerne  Møddinger  og  Uhumskheder 
fra  Byerne.  Let  Adgang  til  Lægehjælp  og  Hospital 
har  bidraget  sin  Del,  og  paa  en  lignende  Maade  har 
den  større  Oplysning  bidraget  til  at  fjerne  mange  For- 
domme og  Særheder,  som  tidligere  stillede  sig  iveien 
for  en  god  og  forstandig  Sundhedspleie.  Men  alle  disse 
gode  Momenter  ere  dog  mere  eller  mindre  blevne  mod- 
arbeidede  af  Manglen  paa  gode  Boliger  for  Arbeids- 
klassen.  I  denne  Retning  er  der,  hvad  den  store  Ar- 
beidsklasse  angaaer,  en  kjendelig  Tilbagegang.  Hverken 
i   Byerne    eller    paa    Landet    ere    Boligerne    forøgede    i 

samme  Grad  som  Arbeidsklassen.  Har  end  en  enkelt 
lille  Del  af  Arbeidsklassen  gjort  et  Fremskridt  i  denne 
Retning,  den  langt  overveiende  Del  boer  slettere  end 
tidligere.  Navnlig  gjælder  det  om  den  talrige  Indsid- 
derklasse paa  Landet  og  den  laveste  Dagleierklasse  i 
Hovedstaden  og  i  Kjobstæderne,  Hvor  en  saa  stor  Del 
af  Befolkningen  tager  til  Takke  med  saa  ringe  Boliger 
som  dem,  her  er  Tale  om,  der  er  man  berettiget  til  at 
slutte ,  at  samme  Del  staaer  for  lavt  til  at  sætte  den 
rette  Pris  paa  en  god  Bolig ;  thi  ellers  vilde  den  ganske 
sikkert  komme  til  at  boe  bedre.  Den  egenlige  Grund 
maa  nemlig  søges  i  den  Omstændighed,  at  utallige  Ar- 
beidere  gifte  sig  og  sætte  Bo  uden  at  tage  tilbørligt 
Hensyn  til  Boligens  Beskaffenhed;  men  hermed  er  og- 
saa  sagt,  at  de  ikke  vide  at  sætte  den  rette  Pris  paa 
Familielivets  egenlige  Hygge,  paa  Renlighed  og  paa 
Sømmelighed.  De  ansee  ikke  disse  Momenter  for  nød- 
vendige eller  uundværlige  Sider  af  Livet.  En  Tilbage- 
gang i  denne  Retning  er  meget  beklagelig. 

I  mange  Aar  har  den  danske  Regering  paa  en  pris- 
værdig Maade  arbeidet  for  de  lavere  Klassers  Skole- 
undervisning. Man  har  ganske  vist  stræbt  ærlig ;  men 
man  begynder  dog  mere  og  mere  at  tvivle  om  denne 
Stræbens  gode  Virkninger,  og  er  denne  Tvivl  begrundet, 
saa  maa  ogsaa  vor  Stræben  være  slaaet  ind  i  en  falsk 
Retning.  Mon  vi  ikke  fra  Overst  til  Nederst  ere  for- 
faldne til  at  overvurdere  Bogens  Skole  og  undervurdere 
Livets  Skole?  Og  mon  vi  ikke  netop  ved  denne  Mis- 
forstaaelse  ere  komne  til  at  tage  falsk  Sigte  paa  Tin- 
gen ?  Skolekundskab  tages  altfor  ofte  som  ensbetydende 
med    god  Opdragelse    og  Dannelse ,    og   det  er  en  farlig 

8* 


116  Den  sentimentale  Humanitet. 

Misforstaaelse.  Men  for  at  vi  ikke  skulle  fjerne  os  alt 
for  langt  fra  Sagen ,  er  da  Almueskolen  afpasset  efter 
Almuens  Tarv  og  særlig  efter  den  store  Arbeidsklasses 
Tarv?  Læres  der  det,  som  Arbeidsraanden  trænger  til, 
og  læres  det  saa  paa  den  Maade  og  den  Tid,  der  er 
ham  tjenlig?  Det  maa  betvivles;  og  som  det  synes  er 
der  dem,  som  ville  fjerne  Almueskolen  endnu  mere  fra 
den  Opgave,  den  har  at  løse,  ved  at  forsøge  paa  at 
gjøre  den  til  en  Miniaturudgave  af  den  høiere  Skole. 
Ethvert  Menneske  og  endnu  mere  enhver  Klasse  har  til 
en  vis  Grad  Ret  til  at  fordre  sin  Individualitet  respek- 
teret; men  det  kan  ikke  siges,  at  man  tilstrækkelig  har 
taget  Hensyn  til  Arbeidsklassens  Tarv  i  denne  Retning. 
Lagde  man  det  rette  Eftertryk  paa  Undervisning  i  Mo- 
dersmaalet,  baade  Læsning  og  Skrivning,  og  paa  Reg- 
ning; holdt  man  sig  paa  dette  Omraade  indenfor  den 
rette  Begrændsning;  afskaffede  man  den  meningsløse 
Opremsning  af  uforstaaede  religiøse  Lærebøger,  og  over- 
lod man  Præsterne  den  religiøse  Under\dsning;  indret- 
tede man  endelig  Skoletiden  noget  mere  efter  den  ar- 
beidende  Klasses  billige  Krav,  vilde  en  Del  være  vun- 
den. For  Drengene  af  den  egenlige  Arbeidsklasse  er 
Almueskolen  ikke  den  bedste  Indledning  til  Livet.  Med 
det  tiende,  ellevte  Aar  burde  den  egenlige  Dagskole 
ophøre,  og  efter  den  Tid  burde  Drengen  være  henvist 
til  Aftenskolen.  Tog  man  dernæst  et  passende  Hensyn 
til  Aarstiden,  vilde  man  vistnok  kunne  undvære  det  hele 
Mulktsystem.  Tvang  i  denne  Retning  bør  kun  anven- 
des mod  Børn,  som  forsørges  af  det  Oflfenlige,  der  her 
træder  i  Forældrenes  Sted,  og  mod  Børn,  som  ikke 
opholde  sig  i  deres  Forældres  Hus;    men  der  vil   neppe 

i  nogen  hyi  Grad  blive  Tale  om  Tvang,  naar  man  lem- 
per sig  efter  Klassens  Tarv.  Drengen,  hvis  hele  Liv 
skal  helliges  anstrengende  legemligt  Arbeide,  maa  i  Tide 
udvikle  sine  fysiske  Kræfter,  og  Pigebarnet,  der  skal 
blive  et  dueligt  Tyende  og  senere  en  dygtig  llustru 
for  en  Dagleier,  trænger  nok  saa  meget  til  at  udstyres 
med  Færdighed  i  Syning  og  al  huslig  Dont,  som  til  at 
lære  Historie  og  Geografi,  og,  livad  der  har  mere  at 
sige,  i  bedste  Forstand  ville  hendes  Evner  udvikles 
mere  derved.  Vi  ere  altfor  tilboielige  til  at  overvur- 
dere Bogen  og  undervurdere  Livet.  Det  Værste  ved  det 
Hele  er,  at  Skolesystemet  mere  og  mere  har  sløvet  Foræl- 
drenes og  Hjemmets  Indflydelse  paa  Barnets  Opdragelse. 
Forældrene  mene,  at  den  er  Skolens  Sag,  paa  samme 
Tid  som  mange  af  vore  Skolemænd  strengt  holde  paa, 
at  deres  Opgave  er  Undervisning,  ikke  Opdragelse. 
Hjemmet  er  navnlig  paa  Landet  blevet  mindre  og  min- 
dre opdragende  og  udviklende  i  samme  Grad,  som  Hus- 
fliden er  indskrænket  og  næsten  banlyst  fra  Hjemmet.  — 
Lad  være,  at  Skolen  for  de  høiere  Klassers  Vedkom- 
mende kan  være  berettiget  til  at  fjerne  det  materielle 
Nyttighedskrav  fra  Undervisningen  og  baade  i  Valget 
af  Fag  og  Methode  har  Ret  til  at  fæste  Blikket  paa 
det,  som  danner  og  udvikler  i  høiere  Forstand,  ihvorvel 
man  ogsaa  for  de  høiere  Klassers  Vedkommende  kan 
drive  Afguderi  hermed;  hvad  Arbeidsklassen  og  den 
lavere  Middelklasse  angaaer,  er  man  aabenbart  uberetti- 
get til  at  vise  denne  fornemme  Ringeaagt  for  det  Nyttige. 
Nyttigt  Arbeide  er  ogsaa,  ja  netop  i  Barnealderen  op- 
dragende og  udviklende,  og  det  er  en  falsk  Humanitet,  som 
farer  til  Felts  imod,  at  Barnet  gjør  Nytte  efter  sine  Kræf- 

ter.  Man  tager  ikke  i  Betænkning  at  anvende  en  haard 
Skoletvang  paa  et  tungnemt  Skolebarn;  men  man  for- 
arges, naar  Faderen  tager  sin  Søn  med  i  sin  Baad  eller 
lader  ham  hjælpe  sig  i  Værkstedet,  Forfatteren  har  seet 
Fiskerbørn,  som  i  en  Alder  af  8  -  10  Aar  have  kunnet, 
ikke  blot  ernære  sig  selv,  men  endog  samle  sig  en 
anseelig  Spareskilling  ved  at  knytte  Net;  og  disse  Børn 
vare  blandt  de  sundeste  og  livligste  i  denne  Klasse. 
Skulde  denne  Fremgangsmaade  være  usund? 

Der  er  her  i  Landet  gjort  meget  for  de  lavere 
Samfundsklasser,  og  er  vor  Stræben  ikke  altid  bleven 
kronet  med  tilsvarende  Held,  saa  er  det  dog  neppe  den 
gode  Villie,  det  har  skortet  paa.  Vi  kunne  ikke  Andet 
end  beklage,  at,  hvad  der  er  sagt  af  hin  Forfatter  om 
England,  tildels  ogsaa  gjælder  om  Danmark.  Tiltrods 
for  de  gode  Bestræbelser,  tiltrods  for  mange  gode  Be- 
tingelser, er  Pauperismen  ikke  alene  ikke  aftagen,  men 
tvertimod  tiltagen  i  en  betænkelig  Grad.  Vor  Kriminal- 
statistik synes  ogsaa  at  indeholde  alvorlige  Advarsler. 
I  det  Mindste  sporer  man  en  betænkelig  Tiltagen  af 
visse  grovere  Forbrydelser.  Kan  det  siges  om  England, 
at  Armoden  der  finder  stedse  mindre  Undskyldning,  saa 
kan  det  ogsaa  siges  med  Hensyn  til  Danmark,  at  den 
flittige ,  skikkelige  og  blot  nogenlunde  dygtige  Arbeider 
i  Reglen  altid  kan  faaeArbeide  og  Løn  for  sit  Arbeide. 
Kan  det  i  Almindelinghed  til  en  vis  Grad  bebreides  den 
enkelte  Familie,  naar  den  nedsynker  i  Armod,  eller 
naar  dens  Børn  vanslægte,  saa  maa  den  samme  Dadel 
eller  Bebreidelse  med  nok  saa  stor  Ret  ramme  Sam- 
fundet i  sin  Helhed.  Den,  der  ikke  kan  anstrenge  sig, 
maa  indskrænke   sig.      Intet   Samfund   oversvømmes   af 


Den  sentimentale  Humanitet.  119 

Tiggere  eller  Vagabonder,  uaar  det  ikke  selv  vil  det. 
Tiggere  og  Vagabonder  ere  Samfundets  egne  frivillige 
Frembringelser.  Det  Samme  fælder  om  Forbrydel- 
sen; den  avles  og  fostres  af  Samfundets  egen  Svag- 
hed, Uforstand  eller  Ryggesløshed. 

Igjennem  mange  Aar  har  man  her  i  Landet  ærligt 
stræbt  at  raade  Bod  paa  disse  Onder,  og  naar  vore 
Bestræbelser  ligefuldt  ere  mislykkede,  saa  maa  det 
have  sin  Grund  i,  at  vi  med  al  vor  gode  Villie  dog  ere 
komne  paa  Afveie  i  Valget  af  Maade  og  Midler.  Hvori 
den  engelske  Forfatter  søger  Aarsagen  til  disse  Sam- 
fundets Vildfarelser  og  hvorvidt  denne  Aarsag  ogsaa 
skulde  være  virkende  hos  os,  vil  blive  udviklet  i  næ- 
ste Afsnit. 

Fr.  Krebs. 


En  siummel  Begivenlied. 

En  rimet  Fortælling. 


1. 

lolv  Slag  der  lød  fra  Skoleklokken, 
Og  hujende  som  Volmers  Jagt 
Fra  alle  Klasser  brused  Flokken 
Ned  gjennem  Portens  snevre  Tragt. 

Jeg  selv  var  ikke  blandt  de  Sidste, 
Og  flyvende  det  gik  i  Fart; 
Ei  nogen  Tid  jeg  vilde  miste, 
Mig  hvert  Minut  var  dyrebart. 

Paa  Veien ,  som  jeg  vilde  træde, 
Der  vented  mig  saa  meget  Godt,  — 
Saameget  Kjært,  saamegen  Glæde,  — 
Ei  Juletidens  Gammen  blot. 

Mit  unge  Hjerte  gjemte  Noget, 
Som  tændte  Blusset  paa  min  Kind; 
Det  uden  Udtryk  er  i  Sproget,  — 
Mer  fint  end  Silkeormens  Spind. 

Thi  hvad  er  finere  for  Tanken, 
Af  Tanken  nier  urørligt  vel 
End  denne  første  Hjertebanken? 
Den  første  Blomstring  i  en  Sjæl? 


2. 


Jeg  skrifte  maa,  —  skjøndt  jeg  er  bange, 
At  naar  jeg  slaaer  min  egen  Streng, 
Jeg  høre  faaer  —  som  mange  Gange  — 
Hvor  jeg  dog  var  en  tosset  Dreng. 

—  Det  var  i  »Krigens  Tid«.     Soldaten 
Sig  bryste  overalt  man  saae ; 
Og  han,  den  Vigtigste  i  Staten, 
Som  Herre  i  Kvarteret  laa. 

For  ham  til  ret  Forstand  at  bringe 
Man  lod  dog  i  Kvadrille  lang 
En  »cavalier  seul«  ham  stundom  springe 
Til  Trommeslag  og  Pibers  Klang. 

Men  for  de  Folk  med  Epauletter 
Og  Sabelkvast  blev  nok  saa  flot 
Gjort  Bal,  Koncerter  og  Banketter,  — 
De  burde  have  det  saa  godt  I 

Man  hverved  musikalske  Kræfter 
I  hver  en  Krog,  hvor  man  dem  fandt, 
Og  skjøndt  de  ofte  var  derefter, 
Til  Enhed  man  dem  dog  forbandt. 

I  Symfonien  Bratsch  jeg  spilled, 
I  Koret  sang  jeg  anden  Bas, 
Og  derfor  var  det  frit  mig  stillet 
At  være  med  til  Bal  og  Stads. 

I  Skolens  sidste  Klasse  sad  jeg; 
Alt  sytten  Aar,  med  al  min  Kraft 
Apollo  og  de  Ni  tilbad  jeg,  — 
Just  ei,  som  Rektor  vilde  havt. 

Med  Fliden  gik  det  ikke  rigtig. 
Der  var  saa  mangen  anden  Ting, 
Der  mer  end  Plato  var  mig  vigtig, 
Og  fik  min  Tanke  sat  i  Sving. 

Mer  end  paa  Græsken  og  Latinen 
Jeg  paa  »min  Goethe«  satte  Pris, 
Jeg  Bratschen  strøg  og  Violinen, 
Og  jeg  skrev  Vers  —  naturligvis! 

Og  dandse  gjorde  jeg  saa  gjerne, 
Frit  Bal  jeg  fik  som  Ripieuist; 
Først  paa  et  Bal  oprandt  min  Stjerne, 
Og  den  mig  vinked  —  det  er  vist. 

Det  var  nu  Pastor  Her  manus  Datter; 
Hid  kom  hun  fra  den  anden  0, 
Og  fuld  af  Liv  og  Lyst  og  Latter 
Hun  dandsed  som  en  Ellemø. 

Saa  livlig,  sød  som  Lærken  var  hun, 
Der  kviddrer  i  et  Morgenblaa; 
En  Krands  af  blonde  Lokker  bar  hun, 
Og  hendes  Smil  og  Øine  —  naa! 

Men  tæuker  jeg  nu  ret  tilbage, 
Undselig  bliver  jeg  og  trist; 
Hun  vidste  i  de  unge  Dage 
Nok  mere,  end  hun  burde  vidst. 

Naar  i  Balsalen  hun  paa  Stolen 
Hos  Søstren  sad  og  om  sig  saae, 
Var  det  mig  jo  saa  klart  som  Solen, 
At  det  var  mig,  hun  vented  paa. 

Men  var  min  Sara  en  Sylfide, 
Saa  svai  og  sirlig  som  et  Ax, 
Var  Søsteren  ved  hendes  Side 
En  Skjønhed  af  et  andet  Slags. 

Det  var  en  stolt,  bredbarmet  Kvinde, 
Med  sorte  Øine,  fyldigt  Haar; 
Og  »Militæret«  kaldte  hende 
En  Juno  fra  en  Præstegaard. 

Hun  Clara  hed.     Det  kan  nok  hænde, 
Slet  Witz  til  Jorden  sjelden  faldt: 
Derfor  blev  ogsaa  disse  Tvende 
De  rimelige  Søstre  kaldt. 

Om  hende  sværmed  de  som  Bremse 
Og  bøied  deres  stive  Hals 
Hel  dybt  ved  den  bekjendte  Remse: 
»Min  Frøken  næste  Extravals?« 

Hun  sjelden  havde  nogen  anden 

At  unde  den,  der  sent  kom  hid; 

Dog  var  der  En  —jeg  kjendte  Manden  — 

Som  stedse  kom  i  rette  Tid. 

Og  det  var  Lieutenant  Will,  den  smukke, 
Den  ædle  Ungersvend,  hvis  Blik 
Vist  mangen  Tanke,  fulgt  af  Sukke 
Fra  mangen  Barm  imøde  gik. 

Hun  elsked  ham,  —  det  Alle  troede. 
Han  hende  —  det  var  aabenbart; 
At  derfor  En  og  Anden  gloede 
Paa  ham  med  Had,  var  ogsaa  klart. 


3. 


Den  sidste  Gang  før  Julefesten 
En  glimrende  Koncerfr  vi  fik ; 
Den  var  saa  rig,  jeg  siger,  næsten 
Os  selv  vi  dengang  overgik. 

Saavidt  jeg  mindes,  blev  serveret 
En  Symfoni  af  Gyrowetz, 
Og  Bendas  Drama  deklameret 
Af  Madame  Rolf  og  Adjunkt  Petz. 

En  Valdhornsolo  blev  der  tuttet,  — 
Af  en  Major  med  vældigt  Mod 
En  Arie  brølt,  og  derpaa  sluttet 
Med  Kor  af  »Erik  Eiegod.« 

Saa  kaldte  os  til  Dands  Trompeten, 
Og  Par  og  Par  man  hvirvled  rask 
I  Ecossaisen,  i  Tempeten, 
I  Wienervals  og  Molinask. 

Det  var  mig  kjært  at  see  om  Clara 
De  røde  Uniformers  Flok 
Sig  trænges  tæt,  saa  jeg  og  Sara 
Hinanden  maatte  være  nok. 

Mens  de  i  Glædens  Rosenlue 

Sig  gyngede  som  Fugl  paa  Kvist, 

Fik  sig  Papa  i  Værtens  Stue 

En  Punch,  en  l'Hombre  eller  Whist. 

Med  Sara  sprang  jeg  ufortrøden 
Hver  Dands,  saamange  som  der  var, 
Skjøndt  det  paa  Livet  gik  og  Døden 
I  Ecossaisens  tred've  Par. 

Nihundred  Gange  sexten  Takter 
Kan  sagtens  gjøre  Øret  mæt; 
At  Foden  efter  Hvile  tragter, 
Begriber  nu  man  ogsaa  let. 

Jeg  listed  derfor  gjennem  Sværmen 
Mig  til  et  Sidekabinet; 
Ved  Kakkelovnen ,  lidt  bag  Skærmen 
Jeg  paa  en  Sofa  segned  træt. 

Her  var  det  netop,  som  jeg  vilde, 
Saa  hyggeligt,  saa  tyst,  saa  godt; 
Mat  som  et  Maaneskin  en  lille, 
En  døsig  Lampe  tindred  blot. 

Ei  længe  fik  jeg  dog  den  Glæde 
At  nyde  Hvile  her  i  Fred; 
I  Kabinettet  snart  indtræde 
Jeg  hørte  To  med  lette  Fjed. 

At  det  var  Will  og  Clara  saae  jeg; 
Jeg  burde  reist  mig,  det  er  sandt! 
Men  paa  mit  Leie  stille  laa  jeg, 
Som  om  en  Trolddom  fast  mig  bandt. 

Hun  Armen  om  hans  Epauletter,  — 
Hans  om  den  ranke  Midie  lagt  — 
Hvor  Tanken  var,  man  sagtens  gjetter. 
Men  knap,  hvad  Læberne  fik  sagt; 

Det  var  ei  Ord,  ei  Graad,  ei  Latter,  — 
Det  var  en  Lidenskab  saa  vild, 
Saa  glødende,  som  Den  kun  fatter. 
Der  selv  har  svælget  i  dens  Ild. 

Og  hvilke  Suk !  —  og  hvilke  Navne !   — 
Hun  lagde  Haanden  om  hans  Kind, 
Og  blev  saa  ved  at  favne  —  favne  — 
Og  stirre  ham  i  Øiet  ind. 

Hun  hvisked:   »Lov  mig,  lov  mig.  Søde! 
At  vi  til  Juleaften  sees ! « 
I  hendes  Kys  hans  »Ja!«  hendøde,  — 
Han  stod  som  i  en  Tryllekreds. 

Der  hørtes  Trin !   —  Let  som  en  Due 
Hun  fløi  ud  af  en  anden  Dør, 
Og  han  forlod  min  stille  Stue 
Halv  svimmel,  syntes  mig,  og  ør. 

Nu  var  jeg  ene;  men  hvorlænge 
I  Paradis  fik  Adam  Ro? 
Jeg  saae  sig  ind  med  Stoi  at  trænge 
I  Stuen  Officerer  to. 

Ei  kjendte  jeg  den  Ene  rigtig; 
Men  Lieutenant  Grant  jeg  kjendte  strax. 
Det  var  en  raa  Person,  en  vigtig 
Vindbeutel  af  det  værste  Slags. 

En  Tjener  Glas  og  Flaskebakken 
Paa  Bordet  satte  i  en  Krog. 
De  toge  Plads.     Paa  deres  Snakken 
Ei  let  man  kunde  blive  klog. 

Snart  hvisked  de  og  snart  de  grinte; 
Jeg  lyttede  med  al  min  Magt, 
Men  fatted  ei  —  hvor  det  mig  pinte!   — 
Alt,  hvad  til  Vennen  Grant  fik  sagt. 

»At  der  var  Een,  han  haded  fyndigt,  — 
At  der  var  Een,  han  elsked  høit,  — « 
Det  deklamered  han  saa  yndigt, 
Og  svor  og  bandte  dyrt  og  droit. 

»Nei,  Kammerat!  tro  mig  paa  Ordet: 
Min  skal  hun  blive,  —  aldrig  hans!« 
Her  lagde  Næven  han  i  Bordet, 
Saa  Glas  og  Flasker  fik  en  Dands. 

De  reiste  sig,  de  hvisked  atter. 
De  tømte  Glasset,  Haand  i  Haand, 
Og  tramped  ud  med  haanlig  Latter,  — 
Saa  løst  jeg  blev  af  Angstens  Baand. 

At  jeg  var  bange,  nægtes  ikke. 
Jeg  blev  først  rigtig  let  i  Sind, 
Da,  mødt  af  Saras  søde  Blikke, 
Igjen  jeg  kom  i  Salen  ind. 

Mens  i  Kehrausens  Irregange 
Med  Fryd  jeg  svang  min  unge  Skat, 
Jeg  glemte,  hvor  jeg  nys  var  bange, 
Og  hvad  jeg  saae  i  denne  Nat. 

Saa  holdt  vi  ud ,  til  Vintersolen 
Søvndrukken ,  mat  paa  Himlen  kom ; 
Hvordan  det  da  mig  gik  i  Skolen, 
Jeg  har  ei  Lyst  at  melde  om. 


Nu  var  da  Juleaften  kommen, 
Som  jeg  nok  een  Gang  før  har  sagt; 
Med  nogle  Skillinger  i  Lommen 
Jeg  fik  mig  over  Sundet  bragt. 

Jeg  vidste  meget  godt,  jeg  turde 
Besøge  Saras  kjære  Hjem, 
Og  troede  derfor,  at  jeg  burde 
Den  Omvei  tage  —  ligefrem. 

Thi  ligefrem  jeg  maatte  trave, 
Ei  følge  Landeveiens  Sving, 
Men  over  Grøfter,  Vandløb,  Grave 
Tit  gjøre  mangt  et  dristigt  Spring. 

Naar  saa  jeg  havde  talt  med  hende 
Og  talt  med  hendes  Oine  blaae. 
Jeg  haabed  nok ,  jeg  kunde  vinde 
Til  Hjemmet  end,  før  Nat  faldt  paa. 

Men,  som  sædvanligt,  min  Beregning 
Letsindig  var  og  holdt  ei  Stik; 
Thi  Mørket  kom;  kun  svag  en  Tegning 
Af  Maanen  gjennem  Taagen  gik. 

Jeg  maatte  snoe  mig  gjennem  Skoven, 

Der  strakte  sig  til  Saras  By; 

Det  tætte  Grenetag  foroven 

End  mer  fordunkled  Maanens  Ny. 

Klap  fik  jeg  nok  af  Hvidtjørnkvisten, 
Hvis  Haand  just  ei  var  blød  og  from; 
Saa  vaded  jeg  i  Ler  til  Vristen, 
Naar  jeg  paa  Kongeveien  kom. 

Af  Buskes  Favn  jeg  maatte  slide 
Mig  løs  og  snuble  tit  i  Kvas; 
Men  for  mit  søde  Maal  at  lide. 
Mig  syntes,  var  just  ret  tilpas. 

Ved  Veien,  som  til  Byen  førte, 
Et  lille  Pusterum  jeg  tog; 
Min  Tinding  sittred,  og  jeg  hørte, 
Hvor  Puls  og  Hjerte  voldsomt  slog. 

Da  hørtes  Fjed  i  Løvet  traske  ! 
Jeg  blev  lidt  ræd,  og  hurtigt  steg 
Jeg  —  En  af  Gymnastikens  Raske  — 
Op  i  en  gammel,  knudred  Eg. 

Det  var  to  Bønderpiger  lange. 
Som  sagte  ud  mod  Veien  kom; 
De  teede  sig,  som  var  de  bange,  — 
Ved  hvert  et  Skridt  de  saae  sig  om. 

For  Ide  og  Virkelighed.  'J 

I  Haanden  bar  de  Knipler  tykke, 

Og  tæt  ved  Roden  af  det  Træ, 

Hvor  jeg  sad  godt  i  Skjul  —  til  Lykke^ 

Tog  de  for  Maanelyset  Læ. 

Paa  Grenen  sad  jeg  som  et  Egern 
Saa  samraenkrympet ,  taus  og  tyst, 
Naar  det  fra  Høiden  øiner  Jægren,  — 
Men  det  var  snevert  i  mit  Bryst! 

Hvad  vilde  de?  —  Som  Pæle  stive 
De  stod  og  rørte  ei  et  Lem, 
Og  røbed  kun ,  de  var  i  Live 
Ved  sagte  Hvisken  mellem  dem. 

En  Gangers  Hov  lød  fjernt  paa  Veien. 
Nu  Støtterne  fik  Liv!     Jeg  saae 
Af  deres  Venden ,  deres  Dreien, 
Det  var  nok  den,  de  vented  paa. 

Den  Rytter  hortes,  mens  han  traved. 
At  synge  klart  en  Melodi ; 
Den  klang,  som  Hjertet  selv  den  laved, 
Thi  Fryd  og  Længsel  var  der  i. 

Men  da  han  just  var  kommet  lige 
For  Træet,  paa  hvis  Gren  jeg  hang, 
Jeg  saae  de  tvende  Kvinder  snige 
Sig  frem,  —  de  over  Grøften  sprang. 

Den  Ene  tog  et  Tag  i  Bidslet, 
Saa  Hesten  segned  fast  paa  Bag; 
Mens  Dyndet  sprøited  op  og  hvisled, 
Hun  løfted  Stokken  som  til  Slag. 

Den  anden  Kvind  sin  Knippel  svinger, 
Paa  Ryttrens  Hoved  faldt  tre  Hug  ! 
End  i  mit  Ore  fælt  det  klinger,  — 
Han  sank    -   der  hørtes  ei  et  Suk. 

Dog  —  da  hun  atter  vilde  hæve 
Til  tjerde  Slag  sin  nøgne  Arm, 
Mit  Hjerte  følte  jeg  at  bæve 
Forbittret,  i  ustyrlig  Harm. 

Glemt  var  min  Angst!    Jeg  hvined,  brølte, 
Og  kjækt  jeg  ned  fra  Grenen  steg; 
Mit  Mod  var  vakt,  —  Mandskraft  jeg  følte 
Som  rasende   »Til  Hjælp«  1  jeg  skreg. 

Men  som  en  Stormvind  havde  veiret 
Dem  bort,  de  begge  To  forsvandt! 
Mit  Skrig  alene  havde  seiret,  — 
Men  ak!  hvad  var  det,  Seiren  vandt? 

Paa  Veien  sprang  jeg  ud  fra  Gjerdet, 
Og  da  jeg  nu  saae  nøie  til. 
Hvem  Offret  var,  jeg  saae  forfærdet. 
Det  var  den  unge  Lieutenant  Will. 

Han  laa  med  høire  Fod  i  Bøilen, 
Paa  Ryggen ,  nær  den  vaade  Grøft ! 
Krampagtigt  Haanden  holdt  i  Tøilen,  — 
Uhyggeligt  var  Hestens  Snøft. 

Tvivlraadig  stod  jeg  ikke  længe. 

Af  Bøilen  friede  jeg  hans  Fod, 

Men  lod  ved  Tømmen  Haanden  hænge^ 

Saa  Dyret  taaligt  stille  stod. 

Jeg  skraaede  rask  hen  over  Vænge 
For  Byens  første  Gaard  at  naae, 
Hvor  Alt,  hvortil  jeg  kunde  trænge, 
Jeg  turde  haabe  strax  at  faae. 


I  Præstegaarden  var  der  Gilde 
Med  Gaas  paa  Spid  og  Grød  paa  Fad; 
Det  var  paa  Tiden  just,  de  vilde 
Sig  sætte  ned  til  Vin  og  Mad; 

En  Vogn  kom  rullende  for  Døren, 
Saa  Lægen,  som  var  indbudt  med, 
Udbrød :   »Nu  gjælder  denne  Kjøren 
Vist  mig,  og  saa  maa  jeg  afsted!« 

Men  ak !  jeg  glemmer  aldrig  Skrækken, 
Der  greb  dem  Alle,  da  de  saae 
Tre  Karle  i  et  Hestedækken 
Indbære  den,  som  laa  derpaa. 

Han  kjendt  og  yndet  var  af  Alle,  — 
Og  Clara  —  hun  —  ved  dette  Syn 
Ligbleg  paa  Gulvet  saaes  at  falde. 
Som  var  hun  truffet  af  et  Lyn. 

Jeg  gav  —  unægteligt  lidt  vigtig  — 
Beretning  om ,  hvad  der  var  skeet. 
Men  holdt  mig  strengt ,  som  jeg  var  pligtig, 
Kun  til,  hvad  der  var  hørt  og  seet. 

W  i  1 1  paa  en  Sofa  laa,  behandlet 
Af  Lægens  konsterfarne  Haand; 
Hans  dunkle  Haarvæxt  var  forvandlet 
Til  en  Kalot  af  hvide  Baand. 

At  Sara  om  min  Hals  sig  snoede 

Og  kyssed  mig  mit  Ansigt  vaadt, 

Var  —  som  hun  sagde  —  og  jeg  troede  — 

Af  lutter  Angst  og  Rædsel  blot. 

Men  under  al  den  Sorg  og  Jammer, 
Og  i  min  egen  Skræk  og  Ve, 
Var  inde  i  mit  Hjertekammer 
Knap  Saras  Billed  mer  at  see. 

Man  saae ,  at  W  i  1 1  var  end  i  Live, 
Bevidst,  men  stum.     Med  Haand  og  Blink 
Han  lod  forstaae,  han  vilde  skrive ,  — 
Man  hurtigt  efterkom  haus  Vink. 

En  Tavle  blev  ham  bragt;  han  stræbte 
At  skrive ,  kunde  man  vel  see , 
Men  Haanden  mat  kun  Griflen  slæbte,  — 
Det  Hele  blev  kun  til  et  G. 

Saa  sank  paa  Leiet  han  tilbage, 
Han  sine  Øine  lukked  i; 
Det  sidste  Suk  han  hørtes  drage 
Og  Lægens  Dom:   »Det  er  forbi!« 

Saa  det  var  godt,   at  man  med  Lempe 
Til  Sengs  alt  havde  Clara  bragt; 
Som  Hjælp  til  Sorgens  Kamp  at  kæmpe 
Sad  hendes  Moder  der  paa  Vagt. 

En  Birkedommer  kom  tilstede, 
En  Skriver  og  en  Protokol; 
Jeg  frem  for  Skranken  maatte  træde, 
Og  Spørgsmaal  fik  jeg  mangefold. 

Da  med  Forhøret  han  var  færdig. 
Han  snøvled:   »Nok,  min  lille  Ven!« 
Og  gik,  tykmavet,  stolt  og  værdig 
Til  Dødens  Høst,  at  syne  den. 

Nu  var  det,  følte  jeg,  paa  Tide, 
At  jeg  fra  Scenen  bort  mig  drog. 
Levvel!  jeg  sendte  til  den  Side, 
Hvor  Sara  slumred  i  en  Krog. 

Taus  listed  jeg  mig  ud  af  Stuen, 
Jeg  tog  min  Frakke  paa  og  Hat, 
Og  traadte  uden  Gys  og  Gruen 
Ud  i  den  skumle  Vinternat. 

Mig  tyktes,  jeg  var  blevet  ældre, 

At  Livets  Alvor  var  begyndt. 

Til  mine  ventende  Forældre 

Jeg  iled  gjennem  Tykt  og  Tyndt!  — 

—  Udaadens  Haand  blev  aldrig  fundet. 
Og  Sagen  blev  —  som  Sligt  jo  skal, 
Naar  man  omsonst  har  veiet ,  grundet , 
Lagt  til  uløste  Gaaders  Tal. 

Lang  Tid  svandt  hen.     Med  Flid  studeret 
Jeg  havde  baade  Dag  og  Nat. 
Forlængst  jeg  alt  var  gradueret 
Og  bar  den  røde  Doktorhat. 

Thi  Digteriet  laa  i  Graven, 
Som  knap  Apoll  jeg  havde  kjendt, 
Og  til  hans  Sen  med  Slangestaven 
Min  hele  Hu  sig  havde  vendt. 

I  pæne  Huse  —  som  man  siger  — 
Lidt  efter  lidt  min  Praxis  gik; 
Som  en  Ballon,  der  langsomt  stiger, 
Min  Lykke  Fyld  og  Runding  fik. 

Blandt  mine  bedste  Patienter 
En  prægtig  General  der  var, 
Med  Alders  Vægt  og  svære  Renter, 
Som  begge  han  gemytligt  bar. 

Men  skjøndt  han  havde  Bjørnens  Kræfter 

Og  Ulvens  gode  Appetit, 

Og  sov  i  Forhold  godt  derefter, 

Hver  Dag  han  ønsked  min  Visit. 

Een  Gang  for  alle  var  jeg  buden 
Til  disse   »Router«,  som  han  gav 
Hveranden  Uge  ;  og  desuden 
Var  han  til  Nytaar  meget  brav. 

Saa  var  jeg  da  hos  Generalen 

En  Aftenstund,  jeg  havde  fri. 

Jeg  kasted  Blikket  rundt  i  Salen,  — 

Jeg  vented  just  paa  mit  Parti. 

Da  saae  jeg  over  Gulvet  skride 
En  Dame,  grandios  og  svær, 
Udmelet,  som  jeg  kan  ei  lide, 
Med  Blomster,  Flor  og  høit  Stavær. 

Mens  kneisende  hun  mod  mig  seiled. 
Med  Velbehag  sit  Blik  hun  lod 
Ved  hver  en  Pille  strøife  Speilet,   — 
Til  smilende  hun  for  mig  stod : 

'>Det  lader  til,  De  mig  ei  kjender?« 
»Ah!  Clara  Hermann?  —  Ikke  sandt?« 
-Javist!  De  er  blandt  gamle  Venner,  — 
Der  gaaer  min  Husbond,  Major  Grant!« 

Paris,  i  Januar  1869. 

Christian  Winther. 

-Ua  »OldDeccan  days  orHindoo  fairy  legends« 
af  Miss  M.  Frere  i  forrige  Aar  kom  ud,  blev  det  strax 
af  den  engelske  Kritik  udtalt,  at  Eventyrliteraturen  her 
havde  faaet  en  virkelig  Berigelse,  og  at  denne  Samling 
af  Sagn  fra  Hindostan  i  flere  Henseender  endog  havde 
Betydningen  af  et  Hovedværk.  Da  Samlingen ,  under 
Navn  af  »Hinduiske  Eventyr«  ved  Juletid  blev  ud- 
givet i  Oversættelse  af  L.  Moltke,  fremkom  der  paa 
Dansk  lignende  Udtalelser,  og  foruden  den  Fornøielse, 
man  føler  over  de  brogede,  vexlende  Billeder,  kan  man, 
selv  ved  en  flygtig  Gjennemlæsning,  ikke  Andet  end 
faae  et  Indtryk  af,  at  den  forskende  Videnskab  her 
har  fundet  et  rigt  Materiale  til  Prøvelse  og  Sammen- 
stilling. Det  er  det  fjerne  Østens  Folkefantasi,  der 
gjennem  denne  Samling  mødes  med  Nordens  og  Vestens, 
og  mange  vigtige  Undersøgelser  faae  ved  dette  Stævne 
en  væsenlig  Fremhjælp.  Den  mærkelige  Lighed  mellem 
de  forskjellige  Folkefærds  Eventyrdigtning,  hvorom  der 
atter  her  gives  nyt  Vidnesbyrd,  kan  selvfølgelig  ikke 
være  tilfældig.     Ved  Siden  af  den  ihærdige  Flid,   hvor- 

med  Lighederne  ere  fremdragne  og  forfulgte,  have  en  nyere 
Tids  Forskere  ogsaa  med  Skarpsindighed  godtgjort,  at 
Sagnene  have  tilbagelagt  en  historisk  paaviselig  Van- 
dring, der  mangen  Gang  med  overraskende  Sikkerhed 
lader  sig  bestemme.  Det  tør  ansees  for  bevist,  at 
det  er  fra  Østerland,  »Fantasiens  Vugge«  og  Menneske- 
livets første  Arne,  at  de  fornemste  af  de  Grundbilleder 
ere  udgaaede,  der  under  mangehaande  Krydsninger  i 
Oldtid  og  Middelalder  have  banet  sig  Vei  til  alle  Kul- 
turfolk og  sat  Fantasien  i  Bevægelse  som  en  lys  straa- 
lende  Tilsyneladelse,  der,  skjøndt  ukjendt,  dog  ligesom 
blev  mødt  med  Gjenkj endelsens  Glæde.  Thi  Fantasien 
bemægtiger  sig  aldrig  et  Billede,  uden  at  Billedet  gjør  et 
Greb  i  Menneskets  Sind ,  fremlokker  dulgte  Stemninger 
og  halvbevidste  Tanker  og  giver  det  Skjulte,  Drøm- 
mende sin  stærke,  farverige  Tydning.  Dette  er  ved  Sammen- 
stillingen af  Sagnene,  ved  Paavisningen  af  deres  Van- 
dringer og  de  Ændringer,  de  ere  undergaaede,  imidlertid 
ofte  blevet  overseet.  Man  har  opfattet  disse  Ændringer 
som  blotte  Omskiftninger  i  den  udvortes  Dragt,  som  Ind- 
virkninger af  en  ny  Naturomgivelse,  og  man  har  ikke 
seet,  at  det  er  den  samme  skabende  Evne  i  Menneske- 
sjælen, hvoraf  hine  Grundbilleder  oprindelig  ere  frem- 
gaaede ,  der  ogsaa  har  tilveiebragt  Omdannelserne.  De 
forskjellige  Skikkelser,  et  Sagn  kan  have  faaet,  ere  ikke 
fremkomne  ved  udvortes  Forandring,  men  ved  indre 
gjennemgaaende  Forvandling.  Den  mærkelige  Kraft  have 
hine  Billeder  havt,  at  hvor  de  ere  naaede  hen,  der  have 
de  fæstet  sig  dybt  i  Menneskenes  Sind;  de  ere  paa 
deres  Tog  komne  som  Bud  om  noget  Alment  og  Fælles, 
der  blot  behøvede  at  vise  sig  for  at  gjenkjendes.     Men- 

neskenes  Sind  er  dog  aldrig  passivt  og  blot  modtagende ; 
det  torholder  sig  ikke  til  sine  Indtryk  som  Vandtladen 
til  de  Billeder,  den  speiler.  Intet  gjør  Indtryk  paa  Men- 
neskene ,  uden  derved,  at  det  møder  en  skjult  Trang  i 
deres  egen  Sjæl.  Men  denne  Trang  fødes  af  Livets 
nærværende  Krav;  udfra  disse  bestemmes  Mennesket 
saavel,  hvor  han  modtager,  som  hvor  han  skaber.  Hine 
vandrende  Sagns  universelle  Magt  bestaaer  da  deri ,  at 
de  have  virket  forløsende  og  klarende  paa  Rørelserne 
i  Menneskenes  Sind  til  meget  forskjellige  Tider  og  i 
meget  forskjellige  Jordegne.  Men  hvis  de  ikke  havde 
fyldestgjort  en  Fordring,  frigjort  en  Grundstemning,  der 
i  Stilhed  var  voxet,  dengang  de  mødte  det  paagjældende 
Folkefærd,  vilde  de  have  fundet  Døren  lukket,  da  de 
kom.  Den  Stemning,  hvormed  Billedet  blev  grebet, 
gjorde,  at  det  strax  blev  til  et  andet.  Det  var  et  nyt 
Syn,  der  skulde  klares ,  en  ny  Trang,  der  skulde  løses, 
da  det  blev  udfoldet,  og  derfor  var  Udfoldningen  et  Værk 
af  en  nyskabende  P'antasi.  Sagnene  faae  ingen  tynd 
Klædedragt  under  Sydens  Himmel,  og  de  hylles  ikke  i 
Bjørneskind,  naar  de  komme  mod  Nord;  der  er  ingen, 
eller  kun  faa,  blotte  Omsætninger  i  det  Enkelte:  Sag- 
nene forvandle  sig,  de  udsige  et  andet  Grundord,  de 
tolke  en  anden  Mening,  hvergang  de  frigjøre  en  ny 
Folkeindividualitet. 

Den  Forskning,  der  gaaer  ud  paa  at  klare  og  ud- 
tyde Menneskeaandens  Væsen,  vil  derfor  have  mangt  et 
Mellemværende,  mangen  Forhandling  med  den  Under- 
søgelse, der  gaaer  ud  paa  at  fremstille  Sagnenes  fak- 
tiske Forekomst  og  afdække  deres  historiske  Spor.  Det 
er  ingenlunde   den   sidste  Art   af  Forskning   alene,    som 

vil  bringe  den  fuldstændige  Løsning.  Der  gives  Sagn- 
forestillinger, der  kun  trives  paa  et  afgrændset  Hjem- 
sted; der  gives  andre,  som  have  vandret  den  hele  Kul- 
turverden over:  er  dette  Tilfældets  Værk,  eller  have 
hine  sidste  Sagnbilleder  en  dybere  Rod  i  det  Almen- 
menneskelige? Det  er  i  saa  Fald  kun  Tanken,  der  kan 
vise  den !  Og  disse  Sagnbilleder,  der  have  den  proteus- 
agtige  Eiendommelighed,  at  de  hos  hvert  Folk  vise  sig 
i  en  ny  Skikkelse :  gjælder  det  ikke  om  dem,  hvad  der 
gjaldt  om  Guden  Proteus?  Denne  aabenbarede  Sand- 
heden for  Den,  som  med  stærke  Arme  holdt  ham  fast 
under  alle  Forvandlinger,  Saaledes  er  det  kun  for  Tan- 
kens Øie,  der  seer  Forvandlingen,  fastholder  Overgan- 
gen ,  gjennemskuer  dens  Lov  og  ikke  udleder  den  af 
flad  Udvorteshed,  at  disse  Grundbilleder  aabenbare  deres 
egenlige  Sandhed. 

I  nærværende  Afhandling  skal  Opgaven  i  høi  Grad 
begrændses.  Her  skal  en  enkelt  Eventyrfortælling  kun 
udvælges,  en  af  dem,  som  har  vandret  videst  om,  og 
hvis  Magt  til  at  gribe  har  været  størst.  Med  Forbi- 
gaaelse  af  uvæsenlige  Mellemformer  skal  den  fremstilles 
i  de  fire  forskjellige  Skikkelser,  hvori  den  siden  Udgi- 
velsen af  det  ovennævnte  Værk  kjendes.  Det  skal  sees, 
at  de  samme  oprindelige  Træk  komme  til  at  vise  et  for- 
skjelligt  sjæleligt  Syn,  bæres  af  en  forskjellig  Stemning. 

Naar  man  staaer  foran  Thorvaldsens  Basrelief: 
Psyke,  der  holder  Lampen  over  den  sovende  Amor, 
faaer  man  et  bestemt  Indtryk  af,  at  Konstneren  i  Sam- 
menstillingen af  den  unge  frygtsomme  Kvinde  og  den 
sovende  Yngling  ligesom  i  et  enkelt  Moment  har  givet 
den  hele  Mythe,    saaledes   som   den    staaer  for  den  al- 

mindelige  Forestilling.  Denne  vil  nemlig  n«dig  lade  sig 
dens  græske  Karakter  aftrætte;  den  seer  hvert  enkelt 
Træk  døbt  i  Skjonhed;  hver  Overgang  fremstiller  sig  i 
plastisk  Beskuelighed.  Den  skrevne  Fremstilling,  som 
haves  af  Mythen,  er  dog,  som  bekjendt,  af  forholdsvis 
sen  Oprindelse.  Apuleius  har  i  Romanen:  »Det  gyldne 
Æsel«,  udskrevet  den  efter  Patrenseren  Lukios,  der  atter 
synes  at  have  benyttet  en  railesisk  Fortælling.  Videre 
har  den  afdøde  Fr.  Nutzhorn,  som  har  leveret  en  vel 
udarbeidet  Oversættelse  af  Episoden  om  Amor  og  Psyke, 
ikke  formaaet  at  efterspore  Sagnet.  Den  Gisning,  hvor- 
med han  slutter,  at  det  er  et  østerlandsk  Eventyr,  der, 
uden  at  miste  Præget  af  sin  Oprindelse,  i  denne  Søstad, 
hvor  Østen  og  Vesten  mødtes,  har  formælet  sig  med 
den  græske  Fantasi,  synes  at  være  saare  rimelig.  Men 
selv  om  den  historiske  Eftersporing  kunde  paavise  det 
oprindelige  Sagn,  er  det  dog  ikkj  mindre  afgjort,  at  de 
væsenlige  Træk  i  det  Gudeeventyr,  der  for  det  alminde- 
lige Omdømme  staaer  som  græsk  Mythe,  ogsaa  have  en 
afgjort  græsk  Karakter. 

Det  er  Rædselen  for  det  formentlige  Uhyre,  der 
giver  Psyke  Dolken  i  Haanden ;  det  er  ved  Fortællingen 
om  den  afskyvækkende  Skikkelse,  Jægere  og  Fiskere 
have  seet,  at  de  troløse  Søstre  faae  hendes  Uro  vakt 
og  skræmme  hende  til  den  onde  Beslutning.  Vistnok 
bruge  de  ogsaa  som  Middel  Frygten  for  det  Barns 
Skæbne,  hun  skal  føde;  men  i  det  afgjørende  Øieblik, 
da  hun  staaer  ved  Amors  Leie  med  den  hævede  Lampe 
og  den  blinkende  Dolk,  sees  det  bedst,  hvad  det  er,  der 
har  væbnet  hende.  Thi  det,  som  bøier  hendes  Tanker, 
bringer   hende    til    at    »lemme    sit  Forsæt  og  berøver  de 

ængstende  Udsagn  deres  Kraft,  er  Gudens  S  kj  enhed. 
Derfor  hedder  det  ogsaa  hos  den  Digter,  der,  vistnok 
ikke  gjennemgaaeude  med  lige  Sikkerhed,  men  dog  i  mange 
Tilfælde  paa  en  i  Sandhed  lykkelig  Maade  har  udrullet 
det  antike  Billede  paa  en  romantisk  Poesis  Baggrund: 

»Hvor  hviler  Blikket, 
At   det  kan   samle   sig  og  dvæle  ved 
Hver  enkelt   Skjønlied   hos   den   Underfulde  ? 
Hvad  var  mit  Hjertes  Billed  imod   dette, 
Hvad  hvert  et  jordisk  Syn.   som  jeg  har   skuet. 
Mod  denne   Guddoms  lyse  Majestæt!« 

Amor  forlader  Psyke  i  Vrede,  fordi  hun  har  over- 
traadt  hans  Befaling.  Han  havde,  hedder  det  i  Moritz's 
Mythologi,  advaret  hende,  »at  hun,  under  Tabet  af  hans 
Kjærlighed,  ingensinde  af  Nysgjerrighed  maatte  efter- 
spore, hvo  der  var  hendes  Elsker.«  Apuleius  har  ganske 
vist  her  en  Antydning  af  et  romantisk  Motiv:  »Af 
Dit  hidtil  saa  slanke  Liv  skal  fødes  et  Barn ,  der  vil 
blive  udødeligt,  hvis  Du  bevarer  vor  Hemmelighed,  men 
kun  Menneske,  hvis  Du  forraader  den').«  Dette  Motiv 
har  ogsaa  Paludan-Miiller  flygtig  benyttet,  men  dog  me- 
get hurtig  forladt.  Det  er  forladt  i  den  Scene,  hvor 
Venus  lader  Nymferne  afklæde  Psyke,  og  det  er  forladt 
i  Digtets  Slutning,  hvor  Digteren  paa  en  sindrig  Maade 
forbinder  Sagnets  Træk  med  Navnenes  symbolske  Me- 
ning og  lader  Amor  og  Psyke  tilsammen  svæve  hen  un- 
der Stjernehimlen.  Som  Baggrand  for  hint  Motiv  har 
Paludan-Miiller  atter  anbragt  Grækerens  ethiske  Grund- 
tanke: den  ubøielige  Nødvendighed,  den  haarde  Skæbne, 

')  ¥t.  Nutzhorn :  Apuleius's  Amor  og  Psyke  S.  51. 

»Ei   bpier  jeg,   o  Psyke,    Skæbnens    Villie ; 
Dens   Bud  Du  hørte,  naar  jeg  omt  Dig  bad«    — 

siger  den  vrede  Amor,  og  senere  hen  minder  Venus  sin 
Søn  om,  at  »ingen  Gud,  selv  ikke  Himlens  Konge«  kan 
bøie  Vægtskaalens  Tunge.  Dog  bryder  Digtets  moderne 
Strømning  frem  ved  Siden  af  den  antike  Bestemmelse; 
idet  hun  tilføier  : 

»Selv  niaa   den  Dødelige  Loddet  lægge 
I  Lykkeskaalen.    og  den  lyse  Krands, 
Der  smykker  de  Udødeliges  Tinding, 
Hun   selv  maa  vinde,   hvis  Du   seire  skal.« 

De  Prøver,  som  Psyke  gjennemgaaer,  have  flersidig  In- 
teresse. Hos  Apuleius  ere  de  alle  fortalte  med  lige  stor 
Vidtløftighed.  Psyke  maa  skille  sex  Arter  Korn,  der 
ligge  i  een  Dynge,  fra  hverandre.  Hun  bliver  hjulpen 
af  Myrerne.  Hun  maa  hente  Uld  af  Guldfaarene.  Det 
huskende  Siv  fortæller  hende ,  hvorledes  hun  skal  for- 
holde sig.  Hun  maa  øse  Vand  af  Styx.  Ørnen  bringer 
hende  det  i  en  Skaal.  Hun  bliver  sendt  til  Underver- 
denen efter  Skjønhedsmidler  og  vil  styrte  sig  ned  fra  et 
Taarn.  Taarnet  advarer  hende  og  angiver,  hvorledes  hun 
skal  røgte  sit  Ærinde.  Om  alle  disse  Træk  bemærker 
Nutzhorn  med  Rette,  at  de  ere  saa  fremmede  »som  No- 
get kan  være  for  den  græske  Mythologi,  men  at  de  høre 
hjemme  i  Østen,  Eventyrets  Land.«  I  den  Grad  er  da 
ogsaa  for  den  moderne  Bevidsthed  Sagnet  blevet  et  græsk 
.Sagn,  at  den  af  alle  hine  Prøver  har  udskilt  den  ene: 
Gangen  til  Underverdenen  efter  Skjønhedsmidlerne  og 
ladet  de  andre  synke  som  et  Grums,  der  ikke  med  Sand- 
hed tilhører  Grundforestillingen.  Ogsaa  Paludan-Miiller 
haster  hurtig  hen  mod  den  afgjørende  Prøve.     Hos  ham 

har  Hermes  overtaget  Taarnets  Rolle.  Selve  Udfaldet 
af  Prøven  viser  eudnu  tydeligere  Sagndigtuingens  rent 
græske  Karakter.  Psyke  bestaaer  nemlig  ikke  Prøven, 
hun  lægger  ikke  Loddet  i  Lykkeskaalen;  thi  hun  aab- 
ner  den  Æske,  det  var  hende  forbudt  at  aabne.  Men 
Amor  tilgiver  hende.  Han  havde,  siger  Moritz,  »al- 
lerede fattet  den  Beslutning  at  gifte  sig  med  hende«. 
Paa  hans  Forbøn  optager  Zeus  hende  i  Gudernes  Kreds, 
ogsaa  Venus  formildes.  Den  ved  Skæbnen  satte  Lov 
er  helt  fortrængt;  det  er  Himmelens  raadende  Gud,  den 
samme,  der  i  guddommeligt  Lune  løftede  Hyrden  fra 
Idabjerget  op  i  Olympen ,  som  i  guddommeligt  Lune 
forbarmes  og  aabner  Olympen  for  den  unge  Kvinde. 
Men  det  er  det  samme  guddommelige  Lune  —  det  eneste 
Vilkaar,  paa  hvilket  Grækeren  kjender  en  Samfærd 
mellem  Guder  og  Mennesker  —  der  oprindelig  har  ledet 
Amors  Valg,  indskærpet  hans  Paabud  og  foranlediget  hans 
Vrede.  Moritz,  der  paa  saa  mange  Punkter  røber  en 
dyb  Forstaaelse  af  de  græske  Myther,  berører  derfor 
med  genial  Takt  slet  ikke  det  foranførte  Motiv.  Hos 
ham  er  det  simpelthen  Guden,  der  udkaarer  den  unge 
Kvinde  og  forlader  hende,  da  hun  viser  sig  ulydig. 
Psyke  er  den  anelsesfulde  jordfødte  Natur,  der  i  Læng- 
selens Mørke  omslutter  det  Guddommelige ,  skræmmes 
til  Mistvivl  og  gjennem  Prøvelse  vinder  Adgang  til  Guder- 
nes, til  den  ideale  Skjønheds  Kreds. 

Hos  Asbjørnsen  og  Moe  findes  under  Navnet :  »Østen- 
for Sol  og  vestenfor  Maaue«,  et  Eventyr,  der  øiensynlig 
er  udformet  af  det  samme  Sagn.  Heltinden  er  her  yngste 
Datter  af  en  fattig  Husmand,  men  er,  som  den  græske 
Kongedatter,    vidt   berømt  for  sin  Deilighed.     Den  unge 

Kvinde  er  opvoxet  paa  eu  fattig  Plet  Jord  mellem 
truende  Fjeldkamme.  Den  Rædsel  for  det  Uformelige  og 
Stygge,  der  væbner  Heltinden  i  det  græske  Sagn,  kjen- 
der  hun  ikke.  Prindsen  lader  hende  da  heller  ikke  bort- 
føre af  Zefyr,  inen  kommer  selv  som  Beiler  i  en  Hvid- 
bjørns Skikkelse.  Den  unge  Pige  har  vistnok  Betænke- 
ligheder; men  da  Hvidbjørnen  kommer  igjen,  er  hun  dog 
reisefærdig.  »Er  Du  ræd?«  spørger  denne,  da  han  traver 
afsted  med  hende  paa  Ryggen,  og  hun  giver  et  benæg- 
tende Svar.  Han  bringer  hende  ind  i  et  Fjeldslot,  hvor 
Alt  er  saare  prægtigt,  men  hvor  hun  lever  ligesaa  ensomt 
som  Psyke.  Naar  hun  er  gaaet  til  Hvile  om  Aftenen, 
kommer  der  »et  Menneske«  og  lægger  sig  hos  hende; 
Hun  faaer  ham  aldrig  at  see ;  thi  han  er  altid  borte  ved 
Dagens  Komme.  Ligesom  Psyke  længes  hun  efter  sin 
Slægt,  og  Hvidbjørnen  bringer  hende  til  Forældrenes 
Hus.  Betegnende  er  det,  at  det  er  for  Moderen,  ikke 
for  Søstrene  han  advarer  hende :  hun  maa  ikke  tale  ene 
med  sin  Moder,  ellers  times  der  dem  begge  stor  Ulykke. 
Moderen  faaer  hende  dog  ind  med  sig  i  Kamme- 
ret, og  hun  fortæller,  hvorledes  hun  lever.  Moderens 
Ord  indgyde  hende  just  ingen  Frygt;  men  de  bringe 
hende  til  Forstaaelse  af  sin  Længsel.  Da  hun  atter 
er  kommen  tilbage  til  Fjeldslottet,  og  hendes  Ægtefælle 
sover  hos  hende,  staaer  hun  op  og  slaaer  Ild.  Hun  er 
ikke  væbnet,  hun  belurer  ham  ikke  i  Forventning  om  at 
see  et  Uhyre,  men  af  Attraa  efter  at  see  ham  i  haus 
menneskelige  Skikkelse.  Nu  kommer  en  Situation,  der 
svarer  til  den,  Thorvaldsen  har  grebet;  men  den  egner 
sig  mindre  for  et  Basrelief.  Den  norske  Psyke  holder 
ingen  Lampe,  men  en  Stump  Lys,  hun  har  faaet  af  sin 

For  Ide  og  Virkelighed.  JO 

Moder,  og  hun  spilder  ikke  Olie  paa  sin  Elskers  Bryst 
—  men  Talg  paa  hans  Skjorte.  Forsaavidt  de  alle- 
rede meddelte  Træk  ikke  maatte  have  gjort  det  klart, 
at  her  er  mere  end  en  Kostumeforandring,  men  at  det 
er  et  andet  sjæleligt  Krav,  der  har  villet  fyldestgjores 
ved  det  samme  Billede,  saa  fremlyser  dette  nu  af  El- 
skerens Ord:  »Nu  har  Du  gjort  os  ulykkelige  begge  to; 
havde  Du  bare  holdt  ud  Aaret,  saa  havde  jeg  været 
frelst,  for  jeg  har  en  Stedmoder,  som  har  hexet  paa 
mig,  saa  jeg  er  Hvidbjørn  om  Dagen  og  Menneske  om 
Natten.«  Her  er  ingen  Lunets  Vilkaarlighed,  her  er 
ingen  tilhyllet  Skæbne ;  her  er  et  bestemt  og  klart  For- 
løsningsvilkaar,  beroende  paa  et  frit  Forhold  mellem 
Menneske  og  Menneske.  Elskeren  forlader  hende  hel- 
ler ikke  i  Vrede,  men  i  Smerte.  Paa  dette  Punkt  af 
Eventyret  kommer  der  en  Mindelse  om  Psykes  Bort- 
førelse ved  Zefyi'.  Men  den  har  her  en  Tilsætning  af 
det  Ubændige  og  Barokke.  Efter  forskjellige  Oplevelser 
betroer  den  unge  Pige  sig  til  Østenvinden;  denne  bærer 
hende  afsted  til  til  sin  Broder  Vestenvinden,  Vestenvin- 
den fører  hende  til  Søndenvinden ,  der  atter  bringer 
hende  til  den  kolde,  stærke  Nordenvind.  Mens  Skibe 
forlise  under  dem  og  Huse  styrte  sammen,  bærer  denne 
hende  saa  i  vældig  Fart  paa  sine  kraftige  Arme 
til  Slottet  ostenfor  Sol  og  vestenfor  Maane.  Her 
vasker  hun  nu  Talgpletterne  ud  af  Skjorten,  som  Prind- 
sessen  med  den  lange  Næse  ikke  kan  faae  ren.  Mær- 
ket af  hendes  Skyld  gjør  en  ny  Forløsning  mulig!  Alle 
Træk  spille  her  mellem  det  Stærke  og  det  Sære,  de 
skære  dybt  ind,  de  riste  en  Villiesrune;  Billedet  er  ikke 

længer   nogeu   lys,    i   gjennemsigtig   Skjønhed  glimrende 
Episode  i  et  saligt  Gudeliv. 

Den  Fremstilling,  der  foreligger  i  »Ostenfor  Sol  og 
vestenfor  Maane« ,  har  det  Fortrin  for  Sagnet  i  dets 
antike  Form,  at  den  med  Troskab  og  dyb  Sands  er 
hentet  af  Folkemunde ;  Skildringen  hos  Apuleius  er  over- 
groet af  Rhetorik,  og  han  er  tilmed  Oversætter  af  en 
græsk  Original,  der  giver  det  yndige  naive  Eventyr  reflek- 
teret i  en  ætsende  og  forvanskende  Skepsis.  Hvorledes 
det  har  taget  sig  ud  i  den  folkelige  Forestilling,  kan  nu 
ikke  vides.  Det  Samme  gjælder  om  en  tredie  Fremtræ- 
delse af  det  samme  Sagn,  som  findes  hos  Madame  de 
Beaumont.  Den  berømte  Opdragerske  udgav  1757  sit 
»Magasin  des  enfauts« ,  en  Bog  af  meget  blandet  Ind- 
hold, holdt  i  Dialogform  og  tilskaaren  efter  Datidens 
pædagogiske  Mønstre.  Hun  havde  poetisk  Sands  nok 
til  deri  at  optage  ikke  faa  Sagn  af  overraskende  og  be- 
tydelig Skjønhed,  hvorfor  ogsaa  adskillige  dramatiske 
Digtere  have  hentet Æmner  hos  hende*);  men  hun  sav- 
nede den  Ærbødighed  for  den  sagndigtende  Fantasi,  der 
lader  Sagnet  tegne  sig  paa  Folkebevidsthedens  egen  Bag- 
grund. Hendes  Fremstilling  er  gjennemkrydset  af  intet- 
sigende Spørgsmaal  og  spækket  med  allehaande  Indrøm- 
melser til  Velopdragenhed,  Oplysning  og  Moralitet.  »La 
Belle  et  la  Bete«  bærer  mange  skæmmende  Mærker, 
hidrørende  fra  de  udvortes  stridige  Hensyn,  som  Frem- 
stillingen maa  tjene.  Disse  Mærker  ere  ingenlunde  for- 
svundne i  den  Gjengivelse,    der  under  Xavn  af  »Deilig- 


')  J.   L.  Heibergs   tydske   Drama    „Fortunat   und  Fatalis"   er   øst   ai' 
denne  Kilde. 

heden  og  Uhyret«  findes  i  Chr.  Molbechs  »Udvalgte 
Eventyr« ,  fra  hvilken  Samling  Digtningen  vel  nærmest 
er  danske  Læsere  bekjendt.  Det  afgjørende  Træk  i 
denne  Fremtrædelse  af  Sagnet  er  romantisk  i  Ordets  mest 
kategoriske  Betydning.  Ogsaa  her  er  der  en  Fader  med 
tre  Døttre,  af  hvilke  den  yngste  er  vidtberømt  for  sin 
Skjønhed  og  Gjenstand  for  de  Andres  Nag.  Faderen 
falder  i  et  Uhyres  Vold,  og  den  yngste  Datter  indtinder 
sig  hos  Uhyret  for  at  lade  sig  opæde  i  hans  Sted.  Det 
viser  sig  imidlertid  som  hendes  lydige  Tjener,  udbe- 
der sig  Tilladelse  til  at  see  paa  hende,  mens  hun  hol- 
der Maaltid  og  besværer  hende  forøvrigt  ikke  med  sin 
Nærværelse*).  Hun  lever,  ligesom  Psyke  og  Hvidbjør- 
nens Hustru,  ensomt  paa  det  pragtfulde  Slot  og  længes 
ligesom  disse  efter  sin  Slægt.  Uhyret  føier  hendes  Bøn 
om  at  lade  hende  komme  tilbage.  Skjøndt  hun,  ligesom 
i  det  norske  Eventyr,  kommer  til  sin  Slægt  og  ikke 
lader  den  komme  til  sig,  saa  vender  hun  dog  saa  rigt 
udstyret  tilbage,  at  hun  opvækker  en  ligesaa  giftig  Mis- 
undelse hos  de  ældre  Søstre  som  Psyke  opvakte  hos 
sine.  Ligesom  disse  søge  de  at  styrte  hende  i  Fordær- 
velse; de  bevæge  hende  til  at  forblive  hos  dem  udover 
den  Uge,  i  hvilken  det  er  tilladt  hende  at  være  borte. 
Der  skeer  hende  imidlertid  intet  Ondt;  hun  bliver  fuld- 
stændig ufortrædiget.  Men  Uhyrets  hæslige  Skikkelse 
er  blevet  hende  kjærl  Hun  vender  frivilHg  tilbage;  thi 
Længselen  driver  hende.  I  samme  Øieblik  hun  saa  med 
Kjærtegn  bøier  sig  over  Uhyret,  falder  det  grimme  Hylster : 


*)  Det  er  kun   lidet  rimeligt ,    at  den  folkelige  Fremstilling  har  iadet 
Uhyret  vise  en  ligesaa  galant  Opførsel. 

det  er  en  fortryllet  Prinds,  over  hvem  Trolddommen  først 
mister  sin  Magt  i  det  Oieblik,  han  i  sin  forkoglede 
Skikkelse  kan  vinde  en  K\nndes  Kjærlighed. 

Det  Eventyr,  som  her  er  skildret  i  tre  Skikkelser, 
møder  os  nu  høilig  ændret,  men  ingenlunde  ukjendeligt 
i  den  indiske  Eventyrsamling.  Mellem  denne  Form  og 
de  europæiske  har  der  uden  Tvivl,  som  anført,  ligget  en 
anden  østerlandsk  Form,  af  hvilken  der  tindes  Spor  hos 
Apuleius.  Det  er  neppe  det  sjælelige  Forhold  mellem 
Elskeren  og  den  unge  Kvinde,  men  snarere  den  sære, 
omfangsrige,  fantastiske  Udmaling  af  denne  Sidstes  Prø- 
velser, der  her  har  været  Hovedsagen.  Forholdet  maa  alli- 
gevel have  været  fastholdt  som  Digtningens  Udgangspunkt 
og  Afslutning.  Anderledes  i  den  Omdannelse  af  Sagnet, 
der  i  Indien  lever  blandt  Folket,  og  som  Miss  Frere 
har  optegnet  efter  en  gammel  Hindukvindes  mundlige 
Fortælling.  I  »Chakalen,  Barberen  og  Brahminen  med 
de  syv  Døttre«  er  dette  Ipderlighedsforhold  aldeles  for- 
svundet og  det  oprindelige  Billede  ligesom  klemt  tilside 
af  den  Fantastik  og  Magi,  der  i  underlige  Spring  og 
Bugtninger  bevæger  sig  gjennem  den  hele  Skildring. 
Helten  er  her  en  Raja,  der  optræder  i  en  Chakals  Skik- 
kelse; han  trænger  ikke  til  Udløsning,  thi  han  er  Trold- 
mand og  iklæder  sig  selv  for  Morskab  denne  Formum- 
ning. Han  gaaer  da  ogsaa  fuldstændig  ind  i  den  Rolle, 
som  tillægges  Chakalen  i  den  indiske  Eventyrdigtning. 
Denne  har  nemlig  her  den  samme  Plads  som  Reineke 
Foss  i  den  germaniske,  er  som  denne  vims,  snedig  og 
behændig  og  indtager,  trods  sin  Uredelighed,  ved  spil- 
lende Kløgt  og  skalkagtigt  Lune.  Den  til  Chakal  for- 
vandlede Raja,   bringer   sig   i  allehaande  Forlegenheder, 

af  hvilke  han  ved  List  frier  sig  ud.  Da  han  en  Dag 
hører  en  Brahmin  klage  over,  at  han  har  hele  syv  ufor- 
sørgede Døttre,  tilbyder  han  at  tage  en  af  dem  til  Ægte, 
og  Tilbudet  bliver  uden  Tøven  modtaget.  Han  faaer 
den  ældste  Datter.  —  Psyke  væbner  sig  med  Dolk  for  at 
dræbe  det  Udyr,  med  hvem  hun  troer  sig  formælet;  den 
norske  Bondedatter  længes  efter  at  kjende  Hvidbjørnen 
i  hans  sande  Skikkelse;  »Deiligheden«  fatter  Kjærlig- 
hed til  Uhyret  netop  formedelst  dets  Hæslighed.  No- 
get Saadant  finder  ikke  Sted  her,  der  er  her  slet  intet 
Forhold  mellem  Mand  og  Hustru.  Skildringens  Hoved- 
gjenstand  er  de  Gaver,  med  hvilke  Chakalen  hjælper  sin 
forarmede  Svigerfader.  Den  forærer  ham  en  Melon,  som 
han  skal  plante  i  sin  Have;  Dagen  efter  er  den  voxet 
op  til  en  kraftig  Plante  med  modne  Meloner  i  Hundre- 
detal. Det  falder  ikke  Brahminen  ind  selv  at  fortære 
en  eneste  af  dem;  han  sælger  dem  for  en  ringe  Beta- 
ling, og  Kjøbersken  finder,  at  det  Indre  bestaaer  af  Dia- 
manter, Rubiner  og  Smaragder,  samt  at  Kjernerne  ere 
umaadelige  store  Perler.  Da  Brahminen  saa  daarlig 
forstaaer  at  omgaaes  den  Art  Gaver,  giver  Chakalen 
ham  en  Krukke,  hvori  der  altid  findes  et  godt  Maaltid 
Mad.  Heller  ikke  denne  Gave  har  han  Glæde  af;  den  bliver 
ham  frataget  af  Stadens  Hersker.  For  tredie  Gang  gaaer 
han  nu  til  Chakalen,  og  denne  forærer  ham  en  ny  Krukke, 
hvori  der  er  en  tyk  Stok,  fastgjort  til  et  langt  Reb. 
Denne  Stok  farer  ud  og  uddeler  Prygl,  naar  Krukken 
aabnes.  Ved  Hjælp  af  den  tredie  Gave  tugter  Brahminen 
Ransmændene  og  faaer  de  to  tidligere  Gaver  tilbage.  Først 
mod  Eventyrets  Slutning  fortælles  det,  at  den  yngste 
Søster,  da    hele   Familien   engang  er  i   Besøg  hos   den 

løierlige  Slægtuiug,  en  tidlig  Morgen  træffer  ham  afført 
Chakalskindet  og  hurtig  kaster  det  paa  Ilden.  Derpaa 
vækker  hun  sin  ældre  Søster,  hans  Hustru,  og  denne 
gjør  nu  den  Opdagelse ,  at  hendes  Mand  er  en  deilig 
Prinds,  som  er  bleven  sin  Dyreskikkelse  kvit,  mens  hun 
sov.  Da  Skindet  er  brændt,  maa  Rajaen  finde  sig  i 
at  være  Menneske  sin  øvrige  Levetid  og  lade  de  Stre- 
ger fare,  han  som  Chakal  har  bedrevet. 

Rudolf  Schmidt. 

-L/et  er  nu  over  sex  Decennier  siden  hint  sørgelige 
Drama  hlev  opført  her  i  og  om  vor  kjære  Fødeby,  til 
hvilket  jeg  som  Barn  var  Øienvidne,  og  om  hvilket  jeg 
vil  forsøge  at  nedskrive  mine  Erindringer.  Over  tred- 
sindstyve  Aar  ere  henrundne  siden  Englands  Overfald 
paa  vort  fredelige  Land,  vor  Hovedstads  Ødelæggelse  og 
vor  Flaades  Bortførelse.  Det  er  imidlertid  ikke  hin 
skæbnesvangre  Begivenheds  Histore,  jeg  vil  fortælle,  det 
vilde  være  fuldstændig  overflødigt.  Den  er  behandlet  saa 
ofte,  saavel  episk  som  kritisk,  at  jeg  ikke  vilde  være  i 
Stand  til  at  belyse  den  fra  noget  nyt  Standpunkt,  hvortil  jeg 
desuden  ikke  er  i  Besiddelse  af  det  nødvendige  Materiale. 
Det,  jeg  vil  forsøge  her,  er  blot  at  fortælle  hvad  jeg 
erindrer  om  hine  Dages  Begivenheder,  og  hvad  der  maa- 
ske  kan  give  disse  Erindringer  nogen  Interesse  er  dels  den 
Omstændighed,  at  Øienvidner  fra  dette  Tidspunkt  be- 
gynde at  blive  sjeldne,  dels  den  særlige  Stilling  hvori 
jeg,  den  9-aars  Dreng,  befandt  mig.  —  Min  Fader 
var  nemlig,  som  bekjendt,  Høistkommanderende  over  Sø- 
forsvaret, og  medens  han  selvfølgelig  færdedes  uafbrudt 
Dag  og  Nat  paa  Holmen  og  paa  Søen,  vidste  man 
hjemme   i  Huset   meget   god  Besked  om  Alt,   hvad  der 

foregik  i  Førstningen.  Dertil  kom,  at  da  min  Fader  holdt 
af  at  have  mig  om  sig,  og  paastod,  naar  min  Moder 
vilde  holde  mig  tilbage,  at  jeg  var  ligesaa  sikker  eller 
vel  rettere  ligesaa  usikker  hos  ham  som  hjemme,  saa 
fulgte  jeg  ham  jevnlig,  hvor  han  gik  og  stod,  og  fik 
derved  Meget  at  see  og  høre,  som  prentede  sig  dybt  i 
min  Erindring.  Det  er  herfra,  at  mine  Kundskaber  skrive 
•^ig;  J6g  har  ingen  Optegnelser,  Alt  skylder  jeg  Hu- 
kommelsen. 

Sommeren  1807  var  en  af  de  varmeste  og  mildeste,  jeg 
mindes  her  i  Danmark.  Mark  og  Skov  stod  i  sit  frodigste 
Flor.  I  Juli  Maaned  gav  Efterslægtskolen  os  Drenge  den 
sædvanlige  Sommerferie,  og  vi  forberedte  os  til  at  tage 
paa  Landet  til  vore  respektive  jordiske  Paradiser.  Da 
lud  det  som  et  Tordenskrald  fra  skyfri  Himmel:  en 
engelsk  Orlogsflaade  med  en  betydelig  Transportflaade, 
med  30,000  Mand  Tropper  ombord  ligger  paa  Helsingørs 
Rhed;  Danmark  har  Valget  mellem  den  dybeste  Ydmy- 
gelse, eller  Krigen  med  alle  dens  Følger  mod  eu  langt 
overlegen  Fjende.  Kronprindsen ,  som  var  i  Holsten 
med  Armeen ,  der  var  opstillet  paa  Grændsen  for  at 
værge  Landets  Neutralitet  mod  Krigen,  som  rasede  mod 
Syd,  —  Kronprinds  Frederik  valgte  Krigen.  Han  kom  til 
Kjøbenhavn  i  største  Hast,  indsatte  General  Peymann  til 
Kommandant  i  Fæstningen,  General  Bielefeldt  til  at  kom- 
mandere under  ham,  og  min  Fader,  Kommandør  Steen  Bille, 
tilHøistkommanderende  over  Søværnet,  dog  underlagt  Pey- 
raanns  Kommando.  Saa  reiste  han  bort  igjen,  medtagende 
den  sindssvage  Christian  den  7de  og  de  kongelige  Børn. 

Og  nu  begyndte  der  et  helt  nyt  og  uvant  Liv 
at  udvikle  sig  over  hele  Byen.      Landeværnet  blev  ind- 

kaldt,  Studenterkorpset  dannede  sig  paany,  Livjæ- 
gerne samledes  til  Øvelser,  alle  Herregaardsskytter 
bleve  opfordrede  til  at  møde  i  Byen,  de  regulære 
Tropper,  danske  og  norske  Livregiment  og  Garden  til 
Fods,  indkaldte  deres  Folk,  store  Transporter  af  Artil- 
leri og  Ammunition  raslede  gjennem  Gaderne;  en  Eska- 
dron af  sjællandske  Ryttere  og  Garden  til  Hest  ud- 
gjorde Garnisonens  Kavaleri,  Ordonanser  og  Adjudan- 
ter fløi  til  alle  Kanter,  Trommehvirvler  og  Musik 
hørtes  hvert  Øieblik,  det  borgerlige  Infanteri  og  Artilleri 
besatte  Voldene,  Brandkorpset  prøvede  Sprøiter  paa 
Kongens  Nytorv,  kort,  der  var  Liv  og  krigersk  Virk- 
somhed Dag  og  Nat. 

Landeværnet  samledes  hovedsagelig  ude  i  Landet 
under  Generalerne  Castenskjold  og  Oxholm;  men  en 
Del  kom  dog  ogsaa  her  til  Byen.  Det  var  en  temme- 
lig ynkelig  Parade.  De  brave  Bondemænd  kom  her- 
ind i  deres  egne  Klæder  og  bleve  her  forsynede  med 
en  rød  Soldatertrøie ,  til  at  trække  over  disse,  en 
lille  spidspullet  Hat,  opfæstet  paa  den  ene  Side  med 
en  hvid  Snor  og  en  lille  grøn  Fjer,  Gevær  og  Læder- 
tøi;  det  Ovrige  var  deres  eget  og  saae  temmelig  broget 
ud.  Jeg  mindes,  at  jeg  en  Dag  saa  et  Kompagni  af 
dem  opstillet  paa  St.  Annæ  Plads,  hvor  deres  Kapitain,  en 
Herremands  Søn  fra  Lolland,  exercerede  dem.  Tydsk 
var  den  Gang  endnu  temmelig  almindelig  Officers- 
sproget  i  Armeen;  maaske  var  det  under  Indflydelsen 
heraf,  at  følgende  Kommando  lød  fra  den  brave  Lollike : 
»Kompagni  holdt,  høire  om,  rettet  Eder,  baglænds  aab- 
ner  Eder  —  holdt  —  rettet  Eder  —  ikke  saa  ganske  al- 
deles formeget  til  baglænds«   o.  s.  v.  —  Alt  med  et  tydsk 


Nogle  Barndoms-Erindringer.  155 

Sving  paa  Udtalen  og  til  stor  Morskab  for  den  forsamlede 
Ungdom,  som  peb  i  Fingrene  og  raabte  Hurra. 

Studenterne  uniformerede  sig,  som  de  bedst  kunde; 
en  rød  Krave  blev  sat  paa  den  sorte  Kjole ,  som  jo 
Alle  havde;  en  rund  sort  Hat,  som  de  ogsaa  Alle  havde, 
fik  en  sort  Krampe  og  en  sort  Fjær  med  rød  Top ;  saa 
fik  de  sort  Lædertøi  og  Gevær  paa  Nakken,  og  dermed 
stillede  de  i  Geledder  og  besatte  Voldene  og  kæmpede 
hæderligt,  hvor  det  blev  befalet.  Overhofmarschal  Hauch 
var  Studenter  -  Korpsets  Chef,  og  jeg  mindes  at  have 
seet  Rahbek  i  den  ovenbeskrevne  Studenter-Uniform. 
Senere  blev  den  langt  pynteligere  med  røde  Rabatter 
og  en  glimrende  Chakot. 

Herregaardsskytterne  kom  ind  i  temmelig  stort  An- 
tal. De  vare  til  Hest,  men  de  blev  i  deres  egne  Klæ- 
der og  førte  Riffel  og  deres  egen  Ammunition.  Major 
Krogh,  senere  Direktør  ved  Øresunds  Toldkammer,  fik 
Kommando  over  dem. 

Ogsaa  Kjøbenhavns  Politi  forstærkede  sig  ved  Fri- 
villige, som  meldte  sig  til  denne  Tjeneste.  Jeg  erind- 
rer at  have  seet  min  Fætter  Wilhelm  Zeuthen,  der  døde 
som  Assessor  i  høieste  Ret,  med  et  stort  Politiskilt 
paa  Brystet.  Stakkels  Fyr,  han  var  ved  et  Uheld  som 
Barn  bleven  Krøbling,  saa  at  han  haltede  stærkt,  hvil- 
ket hindrede  ham  i  at  følge  sit  varmeste  Ønske,  at 
melde  sig  ind  i  Livjægerkorpset,  hvor  han  havde  sine 
nærmeste  Ømgangsvenner:  Mangor,  Bartholinerne,  Du- 
puy  og  flere  Andre.  Han  var  en  kjærkommen  Ven  i 
mine  Forældres  Hus  og  kom  der  daglig,  naar  hans  Tje- 
neste tillod  det.  Under  hans  Beskyttelse  kom  jeg  om- 
kring i  Byen  og  saae  Alt,  hvad  der  foregik. 

Men  min  bedste  Glæde  havde  jeg  paa  Værftet  — 
paa  Holmen,  som  det  den  Tid  og  længe  efter  kaldtes.  — 
Der  kunde  jeg  komme  saa  ofte,  jeg  vilde,  dels  ledsa- 
gende min  Fader,  dels  under  Opsigt  af  en  gammel  Or- 
donans,  som  hed  Kield.  Han  var  en  af  de  12  x\dmi- 
ralitets  -  Sluproere ,  hvoraf  de  6 — 8  roede  min  Faders 
Slup,  de  øvrige  gjorde  Ordonans- Tjeneste.  —  Hvilket 
Liv,  hvilken  Travlhed  herskede  derude !  Alt  Skibsbyg- 
geri var  selvfølgelig  ophørt;  men  Alle,  Tømmermænd, 
Smedde,  Snedkere,  Rebslagere,  Seilmagere,  og  alt  Divi- 
sions-Mandskabet, foruden  hvad  man  havde  kunnet 
samle  af  indrolleret  Mandskab,  og  Frivillige,  som  hver- 
vedes mod  15  Rdl.  Haandpenge,  vare  i  fuld  Virksom- 
somhed  med  Udrustning  af  Blokskibe,  Stykpramrae  og 
Kanonbaade;  der  arbeidedes  uophørlig.  Nat  som  Dag. 
Men  Flaaden,  den  store  stolte  Flaade,  17  Linieskibe^), 
10  Fregatter  og  en  Del  Korvetter  og  mindre  Fartøier, 
den  laa  stille,  aftaklet,  svinebunden  i  Flaadens  Leie; 
der  var  hverken  Tid  eller  Mandskab  til  at  udruste  den ; 
de  stolte  Snekker  maatte  finde  sig  i  at  ligge  værgeløse 
langs  Hønsebroen,  fortøiede  med  Agterenden  vendt  mod 
Havnen ,  visende  deres  forgyldte  Navne  og  rigt  udsty- 
rede Agterspeile.  Kun  det  80  Kanonskib  »Valdemar" 
laa  langskibs  nærmest  Bomløbet  fuldt  tiltaklet.  Det 
skulde  have  været  paa  et  Togt  til  Østersøen,  jeg  troer, 
for  senere  at  tage  Station  i  Kiel.  Hvorfor  dette  Skib 
ikke  kom  ud  som  Defensionsskib,  veed  jeg  ikke.  Dets 
Mandskab  blev  anvendt  paa  Kanonbaadene. 

Sydligst  i  Flaadens  Leie  laa  et  meget  mindre  Fartøi, 


')  To  Linieskibe  .jPrinds  Christian"  og  „Lovisa  Augusta"  vare  i  Norge. 

med  Tag  over.  Det  var  Kronprindsens  Lystjagt,  for- 
æret ham  1785  af  Kong  Georg  den  3die  af  England. 
Om  den  blev  det  fortalt,  at  den  skjulte  Skatte  af  Pragt  i 
Speile,  Forgyldninger,  Mahogni  Udstyring  o,  a.  m.  Jeg  var 
aldrig  der  ombord,  thi  det  var  strengt  forbudet,  og  Over- 
Ekvipagemesteren  gjemte  selv  Nøglen  til  Kahytten, 

Der  laae  da  alle  disse  herlige  Skibe,  Maalet  for 
den  blodige  Kamp ,  der  førtes  udenfor.  En  Del ,  de 
ældste,  vare  efter  Gernes  Tegning,  kjendelige  paa  de 
stærkt  indfaldende  Sider;  andre  vare  byggede  af  Sti- 
bolt, der  saa  snildt  havde  vidst  at  tilegne  sig  den  be- 
rømte franske  Skibsbygger  Sanés  elegante  Former;  de  nye- 
ste endelig  vare  efter  Hohleubergs  Tegning  —  »Christian 
den  7de »  paa  90  Kanoner,  »Norge"  paa  74  Stykker 
og  saa  hans  deilige  Fregatter  « Perlen«  og  «Rota»  og 
den  min  Fader  saa  kjære  »Najaden »  —  alle  kjendelige 
paa  deres  stærkt  indknebne  Agterspeil  med  kun  to  Ka- 
nonporte og  uden  Forsiringer.  Jeg  kjendte  dem  alle, 
det  havde  været  min  største  Fornøielse  om  Søndagen 
at  faae  Lov  til  at  spadsere  paa  Hønsebroen  med  min 
gode  Ven  og  Fætter  Kapitainlieutenant  Daniel  Bille, 
at  læse  Skibenes  Navne  og  høre  hans  Fortælling  om 
deres  Togter  og  Egenskaber. 

Men  nu  var  det  ikke  til  den  stille  Hønsebro  at  jeg 
styrede  min  Kurs.  Det  var  til  den  østlige  Del  af  Or- 
logshavnen,  hvor  der  herskede  Liv  og  Virksomhed, 
jeg  vendte  mine  Skridt.  Der  saae  jeg,  hvorledes  den 
ene  svære  Kanon  efter  den  anden  blev  heist  ind  i  Blok- 
skibene uMars«  og  «St.  Thomas »  og  flere  andre;  der 
saae  jeg  med  bankende  Hjerte  Mandskabet  blive  myn- 
stret  i  Stykprammene  cHaien«,  uSværdfisken«,  «Kæmpen" 

Og  hvad  de  andre  hed,  og  Flaget  blive  heist  under  lydeligt 
Hurra  fra  de  kamplystne  Gutter.  Disse  Stykpramme 
vare  slet  og  ret  fladbundede  firkantede  Pramme,  dræg- 
tige nok  til  at  føre  20  Stykker  24  Pd.s  Kanoner,  som 
stode  paa  et  Dæk,  lagt  lige  med  det  faste  Opstaaende, 
ovenpaa  hvilket  der  da  var  sat  et  Finkenet,  hvori 
Kanonportene  vare  anbragte.  Man  havde  givet  dem 
Master  og  Seil;  men  de  vare  naturligvis  kun  maadelige 
.Seilere.  Alle  disse  Defensionsfartøier  bleve  lagte  ud,  alt 
som  de  blev  færdige,  dels  paa  Stubbegrunden,  dels  Syd 
for  Trekroner,  dels  til  Assistance  for  Prøvesten.  Kanon- 
baadene  samledes  under  Kommandør  Kriegers  og  Kapi- 
tain  Baron  Holstens  Kommando  paa  Indre-Rheden*). 

Briggen  MMercuriuS'>  blev  lagt  tværs  for  Langebro 
for  at  bestryge  Kallebostrand.  Den  blev  kommanderet 
af  Kapitainlieutn.  Wleugel,  som  var  Navigationsdirektør. 
Man  manglede  Mandskab  til  den;  men  Wleugel  paatog 
sig  at  skaffe  frivillige  Folk  blandt  Styrmænd  og  Styr- 
mands-Elever,  som  fandtes  i  Byen.     Jeg  husker  grant, 


')  Kormnaudør  Johan  Cornelius  Krieger  var  en  af  Marinens  mest 
udmærkede  Officerer.  Han  havde  kommanderet  Fregatten  „Naja- 
den" 1  Middelhavet  i  Slutningen  af  forrige  Aarhundrede  og  førte 
en  Eskadre  af  1  Linieskib  og  4  Fregatter  hjem  derfra,  da  Begiveii- 
herne  ISOl  tvang  Danmark  til  at  ophøre  med  Konvoierings-Sy- 
stemet.  Under  Krigen  1S07  — 14  havde  han  stadig  Overkommando 
her  i  Sundet  og  kæmpede  i  ISOS  med  sine  Kanonbaade  mod  Li- 
nieskibet ..Afrika.'-  Efter  Krigen  blev  han  Over-Ekvipagemester* 
i  hvilken  Post  han  døde  Som  ung  Officier  var  han  i  fransk 
Tjeneste  under  den  amerikanske  Krig,  og  var  dekoreret  med  den 
franske  Orden  pour  le  merite  militaire.  —  Kapitain  Baron  Hol- 
sten vil  endnu  være  i  frisk  Minde  hos  mange  Samtidige  som  den 
elskelige  gamle  Mand,  der  indtil  1S48  stod  i  Spidsen  for  Mari- 
nen og  døde  over  UO  Aar  gammel.  Han  var  den  Sidste  i  Mari- 
nen, der  bar  Medaillen  for  2den  April  IS'Jl. 

da  han  eu  Morgen  kom  og  meldte  sig  hos  min  Fader. 
Han  var  tillige  Lærer  i  Mathematik  og  iS'a\'igation  paa 
Søkadetakademiet,  og  da  jeg  skulde  være  Kadet,  havde 
jeg  allerede  hørt  en  Del  om  de  forskjellige  Lærere  og 
da  ogsaa  om  "Wleugel,  at  han  skulde  være  saa  streng ; 
han  var  altsaa  en  Bussemand  for  mig.  Men  han  var  i 
Virkeligheden  slet  ikke  saa  farlig,  tverimod  var  han  en 
rar  godmodig  Mand ,  som  Enhver  maatte  holde  af,  der 
lærte  ham  at  kjende.  Da  Kapitulationen  blev  uund- 
gaaelig,  forhalede  Wleugel  sin  »Mercurius«  tilligemed 
Kanonbaadene  fra  Kallebostrand  ind  imellem  en  Del 
Koffardiskibe,  som  laae  i  Kanalen  ved  Børsen,  men  da, 
senere,  tværtimod  Kapitulationens  første  Bestemmelser, 
et  vist  Antal  fjendlige  Ofticerer,  Soldater  og  Matroser 
tik  Lov  at  komme  ind  i  Byen,  blev  ogsaa  denne  sidste 
Rest  af  vor  Flaade  opdaget  og  bortført. 

De  ovennævnte  Kanonbaade  fra  Kallebostrand  var 
en  Division  under  Lieutenant  Ch.  "Wulffs  Kommando^). 
Senere  blev  ogsaa  Lieutenant  Jean  Jacques  Suenson 
beordret  derhen.  Paa  Trekroner  Batteri  var  Oberst- 
lieutenant  Meyer  Høistkommanderende.  Han  havde  en 
Garnison  af  Mariner-Regimentet.  Om  disse  hvervede 
Troppers  slette  Opførsel  blev  der  fortalt  en  hel  Del. 
Størstedelen   af  dem    deserterede   til  Fjenden  efter  Ka- 


')  Det  var  Wulff  som  senere  —  ISOS  —  erobrede  den  første  en- 
gelske Orlogsbrig  .,Tikler'-  i  store  Belt  med  fire  Kanonbaade. 
Som  gammel  Kommandør  fik  han  Kommandoen  af  Fregatten 
„Bellona"  paa  dens  Togt  til  Sydhavet  i  Aarene  1S4U — 41.  Han 
døde  som  Generaladjudant  for  Kong  Christian  den  Sde.  —  J.  J. 
Suenson  udmærkede  sig  flere  Gange  i  den  paafalgende  Krig. 
Han  døde  som  Kommandør.  Han  var  Fader  til  nuværende  Kon- 
tre- Admiral  Suenson,  som  kæmpede  ved  Helgoland. 

pitulationeu.  Prøvestens  Batteri  var  kommanderet  af 
den  brave  Kapitain  van  Dockum,  der  senere  under 
Krigen  blev  beordret  til  Vliessingen,  hvor  han  kom- 
manderede en  Eskadre  af  fire  franske  Linieskibe.  Na- 
poleon gjorde  ham  til  Admiral. 

Saaledes  vare  Forberedelserne  fra  Søsiden.  En 
Eftermiddag  kom  min  Fader  hjem,  for  i  Hast  at  spise 
til  Middag;  træt  og  mødig  satte  han  sig  i  Sofaen.  Jeg 
mindes  det,  som  det  var  i  Gaar.  «Er  Du  nu  færdig?« 
spurgte  min  Moder.  «Ja,  for  det  Første,«  svarede  han, 
("færdig  bliver  jeg  ikke,  før  Alt  er  forbi,  men  det  blive 
vi  tidsnok.  Jeg  seer  det  forud,  det  tager  en  forfærdelig 
Ende.  Havde  vi  blot  faaet  Tid  og  Folk  til  at  udruste  Flaa- 
den,  saa  kunde  Piben  faaet  en  anden  Lyd,  men  nu!» 

Min  Faders  Adjudanter  vare  Lieutenanterne  Groot- 
schilling  ogWilde^).  Foruden  sine  Sluproere  havde  han 
en  ridende  Ordonans.  Det  var  en  gammel  Herregaards- 
skytte  fra  min  Onkel  Zeuthens  Gods,  som  hed  Lassen. 
Han  var  for  gammel  til  den  aktive  Tjeneste  i  Marken. 
Han  var  min  meget  gode  Ven,  men  dette  Venskab  gik 
ud  over  hans  Hest,  paa  hvilken  jeg  gjorde  forcerede 
Rideøvelser  i  Gaarden  bag  det  BernstorflFske  Palais, 
hvoraf  min  Fader  eiede  Halvdelen.  Det  er  det  nuvæ- 
rende Arveprindsesse  Carolines  Palais. 

Den  16de  August  gjorde  den  engelske  Armee  Land- 
gang ved  Vedbæk").    Der  var  sendt  et  Troppekorps  ud  for 


')  Grootschilling  døde  som  Kapitain.  Under  Krigen  førte  han  Brig- 
gen „Samsø"  i  den  lille  Eskadre,  som  laa  i  den  norske  Skærgaard. 
Da  Begivenhederne  1S14  brød  ud  i  Norge,  gik  han  med  sin  Brig  tilsøes 
og  bragte  den  hertil.     Wilde  blev  senere  Toldinspektør  i  Nyborg. 

^)  Naar  jeg  her  og  i  det  Følgende  nævner  Datoer,  da  er  det  efter 
Andres  Optegnelser;  huske  dem  kan  jeg  naturligvis  ikke. 

at  observere  den ;  men  Landgangen  skete  uden  Modstand. 
Det  hed  sig,  at  der  var  givet  Befaling  til  ikke  at  irritere 
Fjenden;  men  det  var  sagtens  ondskabsfuld  Tale,  thi 
den  var  der  nok  af,  som  i  det  Hele  skarp  Kritik,  navn- 
lig over  Landforsvaret,  hørte  til  Dagens  Orden,  trods 
eller  maaske  rettere,  just  paa  Grund  af  den  exalterede 
patriotiske  Stemning,  som  herskede  i  Byen.  Jeg  min- 
des, at  en  Kapitain  Hummel  af  Artilleriet  var  Dagens 
Helt,  eftersom  han  ved  den  ovennævnte  Rekognosering 
skulde  have  gjort  meget  indtrængende  Fordring  om  at 
maatte  angribe,  men  forgjæves. 

Og  nu  nærmede  Fjenden  sig  Byen  saavel  til  Lands 
som  til  Vands,  og  Udfald  fra  Fæstningen  og  Angreb 
mod  de  fjendlige  Bombarder -Fartøier  hørte  til  Da- 
gens Orden.  Jeg  mindes  som  om  det  var  i  Gaar  den 
17de  August.  Min  Fader  var  gaaet  ud  paa  Værftet 
med  Lieut.  Grootschilling,  men  havde  givet  os  Alle 
Stevne  paa  Christiani  Sexti  Batteri  omtrent  Kl.  5 
Efterm.  for  at  see  ud  over  Rheden  og  den  engelske 
Flaade,  som  laa  derude  i  Sundet;  Lieut.  Wilde  skulde 
ledsage  os.  Det  var  en  deilig  Sommeraften,  og  Havet 
var  blikstille.  Saa  kom  vi  da  over  den  faste  Bro  og  Ele- 
fanten ,  hvor  der  herskede  travl  Virksomhed  med  Ud- 
rustningen af  Stykprammene,  og  op  paa  Batteriet  ved  Flag- 
stangen ,  hvor  Schrødersees  Monument  staaer  nedenfor 
Volden.  Men  min  Fader  var  der  ikke.  Hvor  var  han 
da?  Ja  det  vidste  man  ikke  at  svare  paa,  han  havde 
været  der,  men  var  gaaet  igjen.  Pludselig  hørte  vi  en 
voldsom  Skydning  ude  fra  Kalkbrænderikanten  og  Svane- 
møllebugten. Der  faldt  Skud  paa  Skud,  og  svære  Drøn 
rullede  over  den  blanke  Sø,  medens  den  hvide  Røg  sam- 

For  Ide  og  Virkelighed.  <i 

lede  sig  i  tætte  Masser  og  langsomt  drev  ud  over  Hav- 
fladen. Det  begyndte  at  mørknes,  og  nu  saae  vi  Glim- 
tene af  Skuddene  som  Lyn  sittre  gjennem  Røgmasserne. 
Der  reiste  sig  da  en  let  Brise,  og  for  den  gled  skynd- 
somt nogle  fjendlige  Skibe  ud  af  Røgen  og  søgte  ud- 
efter ,  og  kort  efter  vendte  vore  Kanonbaade  seirrige 
tilbage  til  den  indre  Rhed.  Midt  imellem  dem  roede  en 
hvid  Chaluppe  med  en  Stander  i  Forstævnen.  Det  var 
min  Faders  Fartøi,  han  havde  selv  ført  den  i  Ilden; 
"Vi  ilede  ham  imøde.  Paa  Toldboden  havde  der  sam- 
let sig  en  stor  Mængde  Mennesker,  som  modtog  de 
hjemvendende  Kanonbaade  med  skingrende  Hurraraab. 
Da  min  Fader  steg  i  Land,  omringedes  han  af  Mæng- 
den, jeg  troer,  de  vilde  bære  ham  hjem.  Men  han  bad 
for  sig  og  sagde  dem,  at  han  skulde  først  ud  paa  Hol- 
men. Saa  kom  han  hen  til  os,  bad  min  Moder  om 
Undskyldning  fordi  han  havde  narret  hende,  men  han 
havde  faaet  Forfald,  og  saa  gik  han  paa  Holmen  og 
vi  hjem. 

Mine  Forældres  Hus  var  jevnlig  Samlingspunkt 
for  Venner  og  Bekjendte,  som  mødtes  for  at  samtale 
om  Dagens  Begivenheder,  for  at  trøste  og  opmuntre  hin- 
anden og  for  at  høre  Nyt.  Her  husker  jeg  at  have  seet 
ofte  Grev  Joachim  Bernstorff,  Direktøren  i  Udenrigs- 
ministeriet; Christian  Colbjornsen  og  min  Onkel  Borne- 
mann,  den  Gang  Generalauditør,  vare  næsten  daglige 
Gjæster.  Kommandørerne  Kjerulff,  Overekvipagemeste- 
ren,  og  Krieger,  Ciiefen  for  Sødefensionen  kom  ofte,  dog 
mest  i  Tjenesteanliggender. 

En  Mand,  som  jeg  ogsaa  saae  flere  Gange  hos 
min  Fader,  var  Skuespiller  Knudsen.     Han  kom  for  at 

erholde  Tilladelse  til  at  uduve  sin  Virksomhed  ogsaa 
ved  Sødefensionen  og  paa  Værftet.  Denne  patriotiske 
Mand  var  utrættelig  i  at  gaae  omkring  mellem  Garni- 
sonens forskjellige  Afdelinger,  saavel  til  Lands  som  til 
Søes,  hvor  han  virkede  elektriserende  ved  Sang,  Tale 
og  Oplæsning  om  Forfædrenes  Heltebedrifter.  Han  var 
derhos  en  munter,  gemytlig  Mand.  Jeg  mindes  godt  en 
Aften ,  han  var  kommen  for  at  tale  med  min  Fader, 
som  da  bad  ham  gaae  ind  til  Familien ,  medens  han 
fuldførte  nogle  andre  Forretninger.  Her  sad  da  Knud- 
sen ned  og  drak  The,  og  fortalte  Historier,  som  voldte 
almindelig  Latter  og  Glæde.  Sidste  Gang  jeg  saae 
Knudsen,  var  nogle  Aar  senere,  da  han  gav  Forestil- 
linger paa  Theatret  til  Fordel  for  vore  Krigsfanger, 
som  sad  paa  de  engelske  Pontonskibe  paa  Themsen. 
Han  havde  et  lille  Skib  i  Haanden,  forfærdiget  af  Fan- 
gerne af  de  Kjødben,  de  havde  faaet  i  deres  Rationer, 
og  saa  sang  og  talte  han;  paa  begge  Sider  af  Theatret 
var  opstillet  Skibsmaster,  behængt  med  Flag.  Det  maa 
have  været  i  Aarene  1811  eller  saa.  Der  fandtes  i  den 
Tid  et  Kobberstik,  forestillende  Knudsen  paa  Theatret, 
i  ovennævnte  Stilling,  som  vist  maa  findes  endnu  i  Kob- 
berstiksamlingen ,  ihvorvel  det  sagtens  ikke  har  stort 
Konstværd. 

Ligesom  Li\'jægerne  og  Herregaardsskytterne  vare 
Folkets  Yndlinge,  saaledes  var  disse  Korpsers  Chefer 
Oberst  Holstein  og  Major  Krogh,  og  da  navnlig  Hol- 
stein, Dagens  Helte.  —  Hans  Navn  blev  nævnet  med 
Ærefrygt  og  Beundring.  I  senere  Tider  have  vi  jo 
kjeudt  ham  som  den  ældre  Mand,  som  Chef  for  Theatret 
og  Overceremonimester  ved  Hoflfet.     Men  den  Gang  var 

ir 

han  i  sin  fulde  Manddoinskraft,  en  høi,  smuk  Mand,  med 
et  godmodigt,  men  dog  fast  og  bestemt  Udtryk  i  sit  Ansigt. 
Jeg  saae  ham  jevnlig,  naar  han  drog  ud  eller  kom  ind 
med  sine  Jægere.  En  Dag  var  jeg  kommen  ud  i  Ka- 
stellet med  min  Fader,  som  skulde  tale  med  General 
Peymann.  Jeg  blev  nede  paa  Torvet  med  Ordonausen. 
Der  stod  Livjægerne  opmarcherede ;  de  vare  komne  ind 
fra  en  Rekognosering,  hvor  der  havde  vanket  Skud  og  var 
^ydt  Blod.  Sorte  i  Ansigtet,  støvede  helt  op  til  Knæ- 
erne stode  de  der,  og  ventede  paa  Obersten,  som  var 
oppe  hos  Generalen.  Marketenderkouer  gik  om  imellem 
dem  og  solgte  Forfriskninger,  Gadeungdommen  dand- 
sede  om  dem,  raabte  Hurra  og  vilde  gjerne  knibe  Pa- 
troner. Nu  kom  Holsten  ned  fra  Hovedkvarteret. 
(»Korpset  ret!»  blev  der  kommanderet,  og  Obersten  gik 
frem  for  Fronten.  «Mine  Herrer«,  sagde  han,  "Gene- 
ralen er  tilfreds  og  sender  Dem  sin  Tak.  Han  har  be- 
falet et  nyt  Udfald,  og  De  skulle  som  sædvanlig  have 
den  Ære  at  være  ved  Avantgarden.  Høire  om.  March  ! » 
Og  saa  gik  det  under  Klangen  af  Dupuy's  muntre  Jæ- 
germarch afvexlende  med  Sang  og  Hurraraab  ud  igjen 
til  den  hæderlige,  blodige,  men  desværre  saa  lidet 
lønnende  Daad,  at  bekæmpe  den  stedse  fremtrængede 
Fjende. 

Min  Fader  havde  jevnlig  nogle  Officerer  ved  sit 
Bord ,  navnlig  Kommandør  Krieger  og  Baron  Holstein 
samt  Adjudanterne.  Men  der  herskede  stor  Tarvelighed, 
thi  der  var  sandelig  hverken  Tid  eller  Raad  eller  Lei- 
lighed  til  at  gjøre  Gilder.  Men  en  Dag  havde  vi  dog 
et  stort  Middagsselskab  af  Kanonflotillens  Officerer. 
Der   var   nemlig,  kort  før  Krigen   brød  ud,  kommen  en 

Skildpadde  til  Huset,  og  den  skulde  spises.  Det  maa  have 
været  den  23de  August,  en  Søndag  var  det,  det  mindes 
jeg  grant.  Vore  Kanonbaade  havde  bestaaet  en  smuk 
Kamp  i  Kalkbrænderibugten  under  Kriegers  Kommando  og 
fordrevet  de  engelske  Bombarderere,  som  bleve  forfulgte 
af  Kanoubaadene  helt  ud  Nord  for  Stubbegrunden.  Først 
Kl.  3  eller  3V/2  vendte  de  tilbage.  Der  skulde  spises  Kl. 
4.  Gjæsterne  samledes  da,  og  der  var  almindelig  Jubel ; 
thi  vel  var  der  flydt  en  Del  Blod'),  men  man  til- 
skrev sig  dog  med  Rette  at  have  seiret.  Kun  een  Gjæst 
manglede  endnu,  det  var  Hedemann.  (.Ja»,  sagde 
Krieger,  -han  var  den  Første  i  Ilden,  den  Forreste  un- 
der Jagten,  og  den  Sidste  til  at  vende  om,  men  han 
kommer  vist  strax.»  Min  Fader  saae  ud  af  Vinduet, 
og  jeg  naturligvis  med;  der  kom  Hedemann  løbende,  sort 
i  Ansigtet  og  forpjudsket  i  Paaklædning.  »Jeg  skal 
strax  være  hos  Kommandøren«,  sagde  han,  «tør  jeg  blot 
klæde  mig  om?«  "Neil  min  gode  Hedemann«,  svarede 
min  Fader,  »kom  De  kun  ind  som  De  er,  De  er  i  den 
smukkeste  Paaklædning,  en  Officer  kan  bære  i  denne 
Tid.«  —  Saa  kom  han  ind,  fik  blot  Lov  at  vaske  sig 
lidt  og  saa  til  Bords  ^). 


V)  Efter  Journalen   7  Døde  og  11    Saarede. 

^)  Hedemann  Tar  nylig  kommen  hjem  fra  Vestindien,  hvorfra  det 
var  faldet  i  hans  Lod  at  føre  Korvetten  .,rylla''  tilbage  til  Dan- 
mark. Dette  Skib  var  nemlig  bleven  hjemsøgt  af  den  gule  Feber, 
for  hvilken  Sygdom  Chefen,  Kapitain  Daniel  Bille,  Næstkomman- 
derende Lieutenant  De  Witt  og  Lieutenanterne  Nicolai  Wulff  og 
Gyldenpalm  vare  blevne  Offre.  Da  Hedemann  paa  Hjemreisen 
gik  ind  til  Portsmouth,  blev  han  af  den  kommanderende  Admiral 
for  den  engelske  Flaade,  Admiral  Gambier,  modtaget  med  de  Ord: 
„Hvad  vil  De  her,  unge  Mand?  skynd  Dem  bort,  jeg  kan  maaske 
alt   i  Morgen   faae  Ordre   til    at  stoppe  Dem."      Hedemann  gik  da 

Blandt  min  Faders  Gjæster  den  Dag  var  min  Fæt- 
ter, Lieutenant  Julius  Zeuthen.  Det  var  en  ung  Mand 
paa  19 — 20  Aar;  glad  og  munter  sad  han  der  og  tog 
Del  i  den  almindelige  Lystighed,  der  herskede  over 
det  smukke  Udfald  af  Angrebet,  som  havde  fundet 
Sted  om  Formiddagen.  Ak!  hans  Dage  vare  talte. 
Faa  Dage  efter  kom  hans  Broder  Wilhelm  ind  til  os 
med  Taarer  i  Øinene ;  man  havde  bragt  ham  Julius 
Zeuthens  Lig  i  Huset.  Han  hørte  til  WuliFs  Di- 
vision og  var  falden  paa  sin  Kanonjolle  under  An- 
grebet paa  de  engelske  Batterier  ved  Kallebostrand. 
Zeuthen  var  i  sin  Ivrighed  roet  for  langt  frem.  Han 
blev  pralet  af  Wulff  og  tilholdt  at  holde  sig  paa  den 
befalede  Afstand.  Idet  han  stod  opreist  med  Hatten 
i  Haanden  for  at  modtage  Tilrettevisningen,  blev  han 
truffen  af  en  Kugle  i  Brystet,  som  kastede  ham  død  om 
paa  Dækket,  ved  Siden  af  sin  Kanon.  Han  ligger  be- 
gravet paa  Tølløse  Kirkegaard.  I  denne  Fægtning  blev 
den  unge  Kadet  Bull  saaret  og  mistede  sin  venstre 
Arm.  Han  blev  kort  efter  gjort  til  Officer  15  x\ar 
gammel.  Ved  Anholt  førte  han  en  Kanonbaad  og  blev 
atter  saaret.  1812  var  han  Lieutenant  ombord  i  Fre- 
gatten «Najaden»  under  Kapitan  Holm  og  faldt  tillige- 
med Sandholt  og  Georg  Grootschilling')  i  det  blodige  Slag 
i  Lyngør  Havn.  Det  gik  saaledes  virkelig  i  Opfyldelse 
hvad   han  en  Gang  havde  sagt  til  sin  Ven  og  Kamme- 


strax  under  Seil ,  og  meldte  ved  sin  Hjemkomst  hvad  der  var 
hændet  ham.  (jfr.  Ræder,  Danmarks  Krige  og  politiske  Historie, 
1.  B.,  Side  38-39).  Hedemann  var  en  af  de  smukkeste  Mænd 
jeg  nogensinde  har  seet.  Han  dede  i  Vestindien,  som  Chef  for 
Briggen  „St.  Jan"  182C. 
*)  En  yngre  Broder  af  Adjudanten. 

rat,  Zahrtnianu,  som  igjen  har  fortalt  mig  det,  at  han 
havde  en  Anelse  om,  at  han  var  bestemt  til  at  skydes 
bort  i  Stumper  og  Stykker  i  denne  Krig. 

En  Dag  (efter  Journalen  den  2Gde  August)  kom 
min  Fader  mismodig  hjem.  Han  havde  fra  Sexti  Bat- 
teri med  sin  Kikkert  observeret  en  af  de  sædvanlige 
Kauonbaadfægtninger  i  Svanemollebugten,  og  seet  en  af 
Kanonbaadene  springe  i  Luften.  Han  beklagede  dybt 
de  mange  brave  Mænds  Tab,  navnlig  Chefen  Lieutn. 
Bruun,  hvem  han  omtalte  som  en  udmærket  flink  Offi- 
cier.  Det  var  derfor  en  glædelig  Overraskelse,  da  en 
Time  efter  Lieutn.  Bruun  kom  og  meldte  sig  som  op- 
standen fra  de  Døde.  Han  var  sprungen,  eller,  ifølge 
Ræder,  skuppet  overbord  af  en  Kvartermester,  som 
selv  var  sprungen  bag  efter,  da  han  saae  en  Granat 
slaae  ned  i  Krudtmagasinet,  Men  31  Mand  fandt  de- 
res Grav  i  Søen,  12  Mand  fiskedes  saarede  op  de  an- 
dre Kanonbaade. 

Iblandt  de  Mænd,  jeg  jevnlig  saae  i  vort  Hus,  har  jeg 
glemt  at  nævne  en  meget  mærkelig  Personlighed,  det  var 
vor  Huslæge  og  Husven,  Professor  Winløv.  Der  er  vel  nu 
ikke  ret  Mange,  der  mindes  at  have  seet  Winsløv.  For  mig 
staaer  han  tydelig,  som  om  jeg  havde  seet  ham  i  Gaar. 
En  lille  firskaaren  Mand  i  graa  Kjole,  med  Staalknap- 
per, graa  Vest,  sorte  Knæbuxer,  blaa-  og  hvidstribede 
Bomuldsstrømper,  brede  Sølvspænder  paa  Skoene,  Pud- 
der i  Haaret,  en  lille  Pidsk  i  Nakken  med  en  lille  hvid 
Dusk  i  Enden,  som  altid  nysgjerrig  tittede  frem  over 
Skulderen,  som  om  den  vilde  vide,  hvad  dens  Herre  bestilte, 
og  en  trekantet  Hat  paa  Hovedet,  saaledes  var  han  klædt; 
dog,   Klædedragten   kunde   vel  forandre  sig,    men  hvad 

der  var  uforanderligt,  var  hans  kloge  Ansigtstræk,  hans 
skarpe  Blik  og  dog  saa  godmodige  Smil,  hans  bestemte 
villiefaste  Udtalelser  som  Læge,  og  hans  dog  saa  milde  og 
venlige  Omgang  i  det  daglige  Liv.  Winsløw  var  Over- 
læge ved  alle  Lazaretherne  og  under  hele  Beleiringen 
utrættelig  paa  Færde  baade  Dag  og  Nat, 

Beleiringen  havde  nu  varet  i  henved  3  Uger.  Skyd- 
ning hørtes  daglig  saavel  fra  Voldene  som  fra  Fjenden. 
Adskillige  Bomber  vare  af  og  til  kastede  over  Byen ; 
men  hidtil  havde  de  liden  eller  ingen  Skade  gjort,  og  det 
var  blevet  en  almindelig  Tro,  at  de  ingen  Skade  kunde 
gjøre.  Adskillige  Kjendetegn  viste  mig  imidlertid,  at 
min  Fader  ikke  delte  denne  Mening,  og  at  han  frygtede, 
at  et  Bombardement  var  nær  forestaaende.  Brolæg- 
ningen i  den  lange  Gaard  bag  det  Bernstorffske  Palais, 
hvor  vi  boede ,  blev  brækket  op  og  Stenene  kastede  i 
Haven  bag  Staldbygningen;  en  Dag  hørte  jeg  min  Fa- 
der beordre  min  Moder  at  lade  alt  Sølvtøi  indpakke  og 
bringe  over  i  Landkadetakademiets  hvælvede  Kjældere; 
endvidere  sagde  han:  "Dersom  der  kommer  Ild  i  Hu- 
set saa  lader  Du  først  og  fremmest  denne  Sekretær 
bringe  ud  i  Haven,  med  det  Øvrige  faaer  det  at  gaae 
som  det  kan.»  — Alt  dette  saae  jo  noget  betænkeligt  ud. 

Klokken  var  mellem  7  og  8,  den  2den  Septbr.  om 
Aftenen,  da  de  første  Bomber  fløi  over  Byen.  I  vor  Dag- 
ligstue vare  fiere  Venner  samlede,  deriblandt  den  sven- 
ske Chargé  d'affaires  Baron  Taubes  smukke  unge  Kone, 
Colbjørnsen  og  Bornemann.  En  Bombe  viste  sin  røde 
Ildtunge  over  Marmorkirken  og  sprang  i  Luften.  Da- 
merne stimlede  til  Vinduet  og  raabte  at  det  var  Ingen- 
ting.     Men   saa  kom   en   endnu    og  mange  flere.      «Nu 

bliver  det  min  Tro  Alvor«,  sagde  Colbjørnsen ,  og  saa 
tog  han  min  Moders  Thebord  og  flyttede  det  helt  ind  til 
den  inderste  Væg.  Min  Fader  lo  deraf,  men  bad  derpaa 
Selskabet  dog  at  forføie  sig  hjem  hver  til  Sit;  selv  tog 
han  Kaarde  og  Hat  og  ilede  ud,  ledsaget  af  Lieutn. 
Grootschilling  og  sin  Ordonans.  Da  han  kom  tværs 
for  Landkadetakademiet  sprang  en  Granat  i  Gaden, 
min  Fader  blev  kastet  op  imod  Muren,  Ordonansen 
blev  saaret  i  Benet  og  faldt  om.  Han  blev  bragt  blø- 
dende ind  til  os,  hvor  han  blev  lagt  paa  en  Madras 
i  Vestibulen.  Min  Moder  ilede  til  med  Linned  og  Charpi, 
og  i  samme  Øieblik  stod  Winsløw  der.  Han  havde  været 
paa  Landkadetakademiet,  hvor  der  varLazareth.  Jeg  stod 
og  græd  ved  at  høre  min  gamle  Ven  jamre  sig  —  alle  de 
Ordonanser  vare  gamle  Folk,  og  de  vare  alle  mine  Ven- 
ner—  saa  blev  han  bragt  over  paa  Lazarethet,  og  jeg  saae 
ikke  mere  til  ham,  men  erfarede  senere,  at  han  var  død  af 
sit  Saar.  Om  Morgenen  kom  min  Fader  hjem;  han  havde 
tilbragt  Natten  dels  paa  Holmen,  dels  med  Kanonbaadene 
ved  deres  Angreb  paa  de  fjendlige  Bombarderer,  som  det 
atter  var  lykkedes  at  fordrive  fra  Svanemøllebugten. 

Næste  Morgen  ophørte  Bombardementet.  Hvad  der 
foregik  i  Byen,  veed  jeg  meget  lidt  at  fortælle  om  af 
egen  Erfaring,  thi  jeg  fik  ikke  Lov  at  komme  ud  af 
Huset.  Man  trøstede  sig  med,  at  der  dog  ikke  var 
skeet  saa  megen  Skade;  den  Ild,  der  var  opstaaet,  var 
bleven  slukket,  og  man  var  i  det  Hele  taget  endnu  ved 
godt  Mod.  —  Fra  Vinduerne  saae  jeg  den  daglige  travle 
Virksomhed  paa  Gaderne  af  militære  Transporter,  men 
dertil  kom  endnu  af  og  til  Baarer  med  Saarede  og 
Vognlæs  med  Flyttegods. 

Om  Aftenen  skikkede  min  Moder  mig  til  Sengs; 
jeg  skulde  sove,  sagde  hun,  og  det  lykkedes  mig  vir- 
kelig, skjønt  Bombardementet  begyndte  med  samme 
Voldsomhed.  Men  midt  om  Natten  blev  jeg  vækket 
ved  et  frygteligt  Knald,  som  rystede  hele  Huset  og 
med  det  Gulvet  og  Sengen  under  mig,  saa  at  jeg  fløi  ud 
i  Stuen  og  ud  paa  den  store  Marmortrappe.  Her  her- 
skede det  uigjennemtrængeligste  Mørke,  Lamperne  vare 
slukkede,  og  en  tæt  Røg  opfyldte  det  store  Rum.  En 
Bombe  var  slaaet  ned  tæt  udenfor  og  sprunget  i  Grun- 
den, alle  Vinduerne  vare  slaade  ind,  et  stort  Bombe- 
stykke  var  fløiet  ind  og  var  gaaet  gjennem  den  inderste 
Væg  —  lykkeligvis  var  Ingen  bommen  til  Skade.  Da 
Røgen  nogenlunde  havde  fordelt  sig,  saa  et  Lys  kunde 
brænde  paany,  stod  en  gammel  Mand  for  os,  støttende 
sig  til  en  gammel  Livre  -  Tjener.  Det  var  min  Mo- 
ders Onkel,  -  Onkel  General,  som  han  hed  i  Familien 
-  han  boede  paa  Hjørnet  af  Frederiksborg-  og  Rosen- 
borggade i  Hørkræmmer  Froms  Gaard;  men  nu  blev  det 
ham  for  varmt  hjemme,  sagde  han,  ogsaa  hans  Ru- 
der vare  alle  slaaede  ind,  og  saa  kom  han  og  bad  om 
Husly,  hvilket  han  selvfølgelig  fik,  men  Gud  bedre 
det!  for  den  gamle  Mand  var  det  fast  af  Dynen  og  i 
Halmen,  thi  næste  Nat,  den  tredie  Bombardementsnat, 
slog  atter  en  Bombe  ned  i  Fortouget  tæt  udenfor  Hu- 
set og  kastede  en  Bordursten  ind  gjennem  Vinduet, 
just  i  det  Værelse,  der  var  bleven  ham  anvist  —  og 
lagde  sig  i  Sofaen,  hvor  han  og  min  Fader  kort  for- 
inden havde  siddet  sammen  for  at  tage  en  Smule  Hvile. 

Denne  sidste  Nats  Rædsler  mindes  jeg  grant:  paa 
at    sove    var    ikke   at   tænke   hverken   for   Voxne    eller 

for  Børn ,  hele  Himlen  stod  i  Lue ,  allevegne ,  hvor  vi 
saae  rundt,  hvirvlede  Flammer  i  Veiret,  og  gjennem  den 
tykke  Luft,  som  var  opfyldt  med  Regn,  kom  Lyn  paa 
Lyn  og  Knald  i  Knald  af  Raketter  og  Bomber.  En 
af  Pigerne  tog  mig  op  med  paa  Loftet  i  den  hele  Byg- 
ning; lierfra  kunde  man-  see  temmelig  vidt  ud  over  en 
stor  Del  af  Byen.  Det  var  et  frygteligt  Syn ,  et  helt 
Ildhav  hvirvlede  i  Veiret,  og  midt  deri  stod  en  høi  slank 
Ildkolonne  og  kastede  lange  Ildtunger  ud  til  alle  Sider; 
det  var  det  stolte  Frue  Kirkespir,  der  denne  Nat 
sank  i  Ruiner,  for  aldrig  mere  at  reise  sig  over  vor 
Fødeby.  —  Jeg  blev  kaldt  ned  igjen,  saa  at  jeg  ikke 
saae  det  falde;  men  Dagen  efter  hørte  jeg  Fortællingen 
om  denne  sørgelige  Begivenhed ,  saavel  som  om  alle 
denne  Nats  forfærdelige  Tildragelser,  om  Tømmerplad- 
sens Brand,  om  flere  Kvarterer  omkring  Frue  Kirke, 
som  stode  i  Luer,  om  de  mange  Døde,  Saarede  og  Hus- 
vilde ,  om  mange  Familiers  Flugt  til  Amager ,  om  den 
hæderlige  gamle  Admiral  Liitkens  utrolige  Anstrængel- 
ser  i  Spidsen  for  sine  brave  Holmens  Tømmermænd, 
som  vare  beordrede  til  Brandkorpsets  Hjælp,  om  at 
der  var  hugget  Hul  i  alle  Skibene  i  Flaaden,  for  at 
kanne  sænke  dem,  og  saa  —  om  at  man  havde  begyndt 
at  underhandle  om  Overgivelse.  Ja,  Underhandlingerne 
vare  begyndte,  der  var  Vaabenstilstand,  og  Dødsstilhed 
herskede  over  Byen  efter  den  foregaaende  Nats  forfær- 
delige Larm. 

Jeg  skriver  ikke  Beleiringens  Historie ,  men  kun 
mine  egne  Indtryk  fra  hin  skæbnesvangre  Tid;  jeg  skal 
derfor  heller  ikke  fortælle  noget  om  Kapitulationens  Gang 
og  dens  forskjeliige  Stadier,  hvorom  jeg  selvfølgelig  ikke 

kunde  vide  Besked.  Kun  eet  Moment  deraf  vil  jeg  be- 
røre: min  Fader  underskrev  ikke  Kapitulationen,  han 
vilde  hellere  vove  et  Udfald  med  Alt,  hvad  der  kunde 
bære  Vaaben  og  imidlertid  ødelægge  Flaaden.  Havde 
han  Ret,  eller  havde  han  Uret?  —  derom  vil  jeg  ikke 
indlade  mig  paa  nogen  Undersøgelse,  jeg  kan  umulig 
være  upartisk.  Datiden  fandt  det  herligt,  den  senere 
Tids  Historieskrivere  have  misbilliget  det.  Jeg  har  i 
sin  Tid  havt  en  Kontrovers  med  Ræder  derom  og  skal 
her  vel  vogte  mig  for  at  opfriske  den,  allerhelst  da-  denne 
værdige  Officer  og  dygtige  Historieskriver  forlænge  siden 
ligger  i  sin  Grav.  Men  et  Ord  er  der  faldet  om  denne 
Sag  fra  en  anden  Historieskriver,  min  afdøde  Ven  Oberst 
Blom ,  som  jeg  først  nu  ved  at  nedskrive  disse  Linier 
er  bleven  opmærksom  paa.  Han  har  i  en  Piece,  udgiven 
i  sin  Tid  for  Trykkefrihedsselskabet,  sagt  at  Billes  Op- 
førsel ved  denne  Leilighed  var  tvetydig.  Mod  denne 
Mening  nedlægger  jeg  den  bestemteste  Protest,  og  jeg 
føler  mig  overbevist  om,  at  Enhver  uden  Undtagelse, 
som  har  kjendt  min  afdøde  Fader,  vil  protestere  med 
mig.  Intet  var  fjernere  fra  hans  Karakter  end  netop 
Tvetydighed;  han  kan  ganske  vist  som  alle  Dødelige, 
have  handlet  efter  feile  Anskuelser,  altsaa  ogsaa  her, 
men  skjulte  Motiver  havde  han  aldrig,  hans  Valgsprog 
var:  «Gjør  Ret  og  frygt  Ingen«,  og  derefter  handlede 
han  efter  bedste  Overbevisning  hin  skæbnesvangre  Dag 
som  altid  baade  før  og  siden,  indtil  sit  sidste  Aandedræt. 
Kampen  var  forbi.  Folk  vare  fra  nu  af  sikkre  paa 
Liv,  Lemmer  og  Eiendom ;  men  Harmens  og  Ydmygelsens 
bittre  Kalk  var  iskænket  til  Bredden  af  Bægeret,  og 
det  skulde  nu  tømmes  til  Bunds,  til  den  sidste  Draabe. 

Kastellet  og  begge  Holmene  bleve  besatte  af  Fjenden,  og 
Plyndringen  at  Værfterne  og  Flaadens  Bortførelse  be- 
gyndte og  fuldendtes  i  Løbet  af  6  Uger.  Det  var  den 
stakkels  Kapitain  Rosenvinge,  i  hvis  tunge  Lod  det 
faldt  at  være  den ,  der  skulde  udlevere  Alting ,  og  at 
staae  i  direkte  Forbindelse  med  den  hovmodige,  raa  og 
anmassende  Sir  Home  Popham.  Dette  skete  under 
idelige,  men  forgjæves  Protester  mod  den  overmodige 
Fjendes  Anmasselser,  som  voxede  med  hver  Dag.  De 
Engelske  vare  Seirherrer  og  vi  de  Overvundne.  Men  da 
Pophani  en  Dag  drev  sin  Uforskammethed  saavidt,  at  han 
beskyldte  Rosenvinge  for  at  ville  skjule  visse  Sager,  som 
ifølge  Kapitulationen  skulde  udleveres ,  og  kaldte  det  en 
uhæderlig  —  ungentlemanlike  —  Fremgangsmaade ,  tog 
denne  hæderlige  Officer  alvorlig  til  Gjenmæle  og  udfor- 
drede Popham  paa  Pistoler.  Sagen  blev  imidlertid  bilagt 
ved  Admiral  Hoods  Mægling,  og  Popham  maatte  gjøre 
Rosenvinge  Afbigt  i  flere  engelske  Officerers  Nærværelse. 
Men  dette  var  kun  en  ringe  Trøst.  Flaaden  blev  bort- 
ført, og  Værftet  blev  plyndret,  lige  fra  alt  virkeligt 
Skibsmateriel  indtil  Haandværkernes  private  Værktøi, 
fra  de  store  Magasin-Beholdninger  og  Tømmeroplag  til 
Dørlaase  og  Vinduesgardiner.  Intet  var  dem  helligt, 
ikke  en  Gang  Sølvkalk  og  Disk  til  Skibenes  Guds- 
tjeneste, de  paa  Stabel  staaende  Skibe  blev  ituhuggede 
og  væltede  i  Overværelse  af  de  kommanderende  Admi- 
raler og  Generaler,  og  under  Soldaternes  og  Matroser- 
nes Hurraraab,  og  det  Skib,  som  stod  i  Dokken,  blev 
sønderslaaet  og  sænket. 

Af  alt    dette  Hærværk  saae  jeg    naturligvis   Intet, 
men  hørte  destomere.    Derimod  saae  jeg  daglig,  da  den 

engelske  kommanderende  General  Catcarth,  trods  Kapi- 
tulationens klare  Ord,  havde  fordret  Tilladelse  for  sine 
Officerer  og  menige  Folk  til  at  komme  ind  i  Byen,  en 
stor  Mængde  engelske  Militære  af  alle  Vaabenarter  at 
spadsere  omkring  i  Gaderne.  Deres  røde  glimrende 
Uniformer  vare  selvfølgelig  meget  tiltrækkende  for  den 
kjøbenhavnske  Ungdom,  især  faldt  Bjergskotterne  med 
deres  Skjørter  og  høie  Grenaderhuer ,  og  Musiken  i 
dens  meget  brogede,  fantastiske  Paaklædning,  stærkt  i 
Øinene.  De  vare  altid  ubevæbnede ,  i  det  Hele  opførte 
de  sig  meget  ordenligt,  og  der  hørtes  ingen  væsenlige 
Klager  over  Udskeielser.  At  deres  Indtrængen  i  Byen 
kom  Værtshusholderne  og  Kræmmerne  til  Gode,-  er  vel 
upaatvivleligt.  Jeg  har  tit  senere  tænkt  paa,  om  de 
ikke  morede  sig  med  at  kjøbe  nogle  af  de  mange 
daarlige  Karikaturer,  hvormed  man  efter  ringe  Evne 
søgte  at  hævne  sig  paa  Fjenden.  Alle  smaa  Bog- 
handlervinduer stode  fulde  af  dem,  saavel  den  Gang  som 
længe  efter.  Det  var  Popham  i  Skikkelse  af  Djævelen 
med  Hestefoden  i  Søofficers  -  Uniform ,  en  Congreve- 
Raket  til  Hale  og  et  Par  Granater  liængende  ud  af 
Spidserne  paa  den  trekantede  Hat ,  eller  det  var  en 
engelske  Officer,  ridende  paa  en  røvet  Bondehest,  som 
han  har  hugget  Halen  af,  Bonden  løber  bag  efter  med 
Halen  i  Haanden  og  raaber:  «Har  Du  taget  Øget,  kan 
Du  tage  Halen  med.»  Ogsaa  Canning  og  Congreve  maatte 
i  disse  Karrikaturer  underkaste  sig  den  kjøbenhavnske 
Vittigheds  Svøbe.  Ved  Siden  af  disse  Billeder  saaes  andre, 
forestillende  Bombardementet,  Frue  Taarns  Brand,  Øde- 
læggelsen i  Gaderne,  flygtende  Kvinder  og  Børn  m.  m. 
En  Dag   midt  i  denne  Tid   blev   Lieutenant   Bruun 

af  Livjægerne,  som  var  falden  ved  Udfaldet  i  Classeus 
Have,  begravet  med  stor  iløitidelighed.  Jeg  stod  paa 
St.  Annæ  Plads  og  saae  derpaa;  han  blev  begravet 
paa  Garnisonskirkens  Gaard;  mange  tusind  Mennesker 
fulgte  Processionen.  xVllerede  paa  Østergade  havde 
Uordener  tundet  Sted,  foraarsaget  ved  en  bereden  en- 
gelsk Husar,  som  kun  ved  Major  Kroghs  Aandsnærvæ- 
relse  blev  reddet  fra  at  blive  et  Offer  for  Publikums 
Raseri  (jvr.  Ræder  Side  531).  Dette  saae  jeg  ikke;  men 
jeg  saae,  hvorledes  en  Flok  engelsk  Militære,  som  stod  paa 
Fortouget  i  Bredgade,  med  stor  Møie  blev  frelst  fra  Fol- 
kets Raseri  af  vore  Officerer  og  Soldater  af  Ligparaden, 
og  der  opstod  en  almindelig  og  meget  uhyggelig  Tumult, 
hvori  jeg  blev  reven  ind  i  Hvirvelen  ai  den  støiende  Menne- 
skemasse, og  fik  mine  Klæder  revne  itu.  Da  jeg  kom  hjem, 
fik  jeg  alvorligt  Tilhold  om  ikke  mere  at  løbe  paa  Ga- 
den, og  da  min  Fader  var  bortreist  til  Kiel,  ifølge  Kron- 
prindsens  Ordre,  maatte  jeg  for  Fremtiden  lade  mig 
noie  med  hvad  jeg  kunde  faae  at  see  fra  Vinduerne,  og 
det  var  lidet  eller  Intet,  som  det  er  værd  at  antegne. 

Endelig  den  19 — 20de  Oktober  forlod  den  engelske 
Hær  og  Flaade  vor  saa  haardt  mishandlede  Hovedstad, 
medtagende  vor  Flaade  og  Alt,  hvad  de  havde  plyndret 
paa  Værftet,  efterladende  Byen  i  Ruiner  og  ledsaget  af 
det  hele  danske  Folks  Forbandelse.  Men  medens  de 
havde  bortfort  Alt,  hvad  der  kunde  medtages,  og  øde- 
lagt Alt,  hvad  som  ikke  kunde  rummes  i  deres  Skibe, 
havde  de  dog  ladet  et  eneste  Skib  tilbage:  det  var 
Kronprindsens  Lystjagt,  som  ovenfor  omtalt,  en  For- 
æring fra  Kong  Georg  af  England.  Den  laa  der,  en- 
som og  forladt  tilbage;  forgjæves  havde  Rosenvinge  op- 

fordret  dem  til  dog  ogsaa  at  tage  den  og  tilbudt  dem 
alt  dens  oplagte,  tildels  kostbare  Inventarium :  de  vilde 
ikke  have  den.  Men  Kronprindsen  vilde  for  ingen  Pris 
i  Verden  beholde  den,  og  han  gav  derfor  Ordre  at  ud- 
ruste den,  bemande  den  med  engelske  Krigsfanger  og 
sende  den  til  England.  Og  saaledes  blev  da  Flaadens 
Leie  fuldstændig  tomt.  Det  første  Skib,  der  atter  væ- 
dede sin  Køl  deri,  blev  kaldet  « Fønix » ;  det  blev  sat  i 
Vandet  den  5te  Decbr  1810,  Kongen  var  ude  at  see  paa 
det,  og  vi  Kadetter  paraderede  ved  Indgangentil  Pavillo- 
nen. Det  var  i  Sandhed  en  <(Fønix»,  som  reiste  sig  af  sin 
Aske;  thi  det  var  bygget  af  Ruinerne  af  de  paa  Stabelen 
væltede  eller  ødelagte  Skibe,  men  det  var  et  meget  lille  58 
Kanonskib,  som  aldrig  kom  udenfor  Bommen,  og  maatte 
vel  mest  betragtes  som  et  Vidnedsbyrd  om,  at  Danmark 
paa  ingen  Maade  havde  opgivet  at  være  Sømagt. 


Mod  Slutningen  af  Beleiringen,  den  31te  August 
{jfr.  Ræder  Side  219)  kom  Efterretningen  om  det  ulyk- 
kelige Slag  ved  Kjøge  til  Byens  Kundskab,  og  udbredte 
sig,  som  alle  onde  Tiender,  med  utrolig  Hurtighed 
blandt  Befolkningen.  Harme  og  Forbittrelse  var  den 
almindelige  Følelse  hos  Alle.  Hvorledes  skulde  vel  og- 
saa en  rolig  og  upartisk  Bedømmelse  skafte  sig  Indgang 
hos  en  til  det  Yderste  opbragt  Masse.  De ,  der  dømte 
mildest,  talte  om  slet  Anførsel,  men  Mange  talte  om 
Feighed,  ja  om  Forræderi.  Ingen  tænkte  paa  den  slette 
Udrustning,  det  i  Hast  sammenskrabede  Mandskab,  uden 
Øvelse,  uden  militær  Disciplin.  De  Danske  vare  et  mo- 
digt, fædrelandskj ærligt  Folkefærd,  det  var  bleven  os  sagt, 

baade  paa  Vers  og  i  Prosa,  det  var  bleven  sunget,  fortalt 
og  skrevet  for  os  i  det  Uendelige  saavel  af  Biskop  Balle 
og  Rahbek  som  af  Skuespiller  Knudsen  og  mange  An- 
dre, men  var  det  sandt,  hvorfor  lode  vi  os  da  slaae?  hvor- 
for havde  Landeværnet  ikke  staaet  fast?  Der  maatte  være 
andre  skjulte,  følgelig  slette  Bevæggrunde  —  saaledes 
tænkte  man,  saaledes  talte  Mængden;  der  blev  skrevet 
Smædeviser,  som  bleve  sungne  paa  Gadehjørnerne,  og  som 
med  Begjærlighed  bleve  slugte  af  Mængden  og  endnu  længe 
efter  forlystede  Skoleungdommen  og  sloge  Rod  i  Folket, 
saa  at  det  stakkels  Landeværn  i  laug  Tid  var  til  Spot 
for  Almenheden.  Men  alt  dette  er  Gud  skee  Lov  dog 
forlængst  veget  for  Historiens  rolige  Overveielse.  Der 
er  Ingen,  som  nutildags  udtaler  sig  anderledes  end  be- 
klagende over,  at  man  virkelig  kunde  troe  paa  Mulighe- 
den af  en  saadan  Ting,  som  at  vort  daværende  Laude- 
værn med  en  saadan  Organisation  skulde  kunne  byde 
en  fjendlig  Armee  nogen  alvorlig  Modstand.  Det  lig- 
ger uden  for  Mulighedens  Grændser.  Man  maa  være 
sig  vel  bevidst,  at  en  Fjende,  der  indlader  sig  paa  et 
saa  vanskeligt  Foretagende,  som  at  gjøre  Landgang  paa 
en  tjendlig  Kyst,  dertil  vil  bruge  sine  bedste  Tropper; 
mod  dem  er  det  kun  Selvforblindelse  at  troe ,  at  man 
kan  gjøre  heldig  Modstand  med  uøvede,  i  Hast  sammen- 
skrabede Soldater,  og  ihvor  gammel  Historien  om  Sla- 
get ved  Kjøge  end  er,  saa  kan  det  være  godt  at  brini^e 
sig  den  i  Erindring  ogsaa  nutildags  —  med  uøvede  Folk 
kan  man  ikke  vente  at  slaae  sin  Fjende,  hverken  til 
Lands  eller  til  Søes, 

Over  et  halvt  Aarhundrede  er  henrundet  siden  hin 
sørgelige  Begivenhed  fandt  Sted.  Ethvert  Spor  af  den 
Ulykke  5  der  ramte  vor  Fødeby,  er  saa  godt  som  for- 
svundet. De  nedbrændte  Kvarterer  af  Byen  ere  op- 
byggede større  og  smukkere,  Frue  Kirke  har  reist  sig 
af  sin  Aske;  vel  staaer  det  kullede  Taarn  med  det 
forgyldte  Kors  stedse  som  et  Sørgemonument  paa  den 
faldne  Kirkes  Grav;  men  den  nye  Kirkes  Indre  er  til 
Gjengjæld  blevet  et  varigt  Minde  om  den  udødelige 
Billedhuggers  skabende  Aand  og  Haand.  Et  af  de 
Punkter,  som  nødtvungent  var  givet  i  Fjendens  Vold, 
er  nu  omskabt  til  et  af  Byens  smukkeste  Kvarterer;  fra 
det  Sted,  hvor  den  Gang  Fjendens  udfordrende  Janitschar- 
Musik  lød  over  det  smalle  Vand,  lyder  nu  Polkaens 
brusende  Toner  under  Gaslysekroners  blændende  Lys, 
og  der,  hvor  Bjergskotter  og  Husarer  holdt  Vagt  over 
deres  ranede  Bytte,  staaer  nu  den  alvorlige  Bankbyg- 
ning, der  om  føie  Tid  skal  holde  Vagt  over  Grundpillen 
for  Danmarks  Velstand,  som  den  vil  gjemme  i  sit  Skjød. 
Et  nyt  Orlogsværft  har  reist  sig  paa  det  gamles  ud- 
plyndrede Ruiner,  i  Flaadens  Leie  ligger  atter  Dan- 
marks Søforsvar,  rede  til  Udrustning,  Magasinerne  ere  at- 
ter fyldte,  og  Dampens  mægtige  Kræfter  arbeide  her  som 
allevegne  i  Menneskenes  Tjeneste.  Intet  Under  derfor,  at 
Mindet  om  hine  Begivenheder  kun  viser  sig  for  den  nuvæ- 
rende Generation  som  et  Skyggebillede  gjennem  Fortidens 
Taager,  hvorom  maa  maa  søge  Oplysning,  naar  man  ønske 
den,  i  Historiens  Aarbøger.  Det  fortærende  Nag,  det 
brændende  Had  til  Alt,  hvad  der  var  Engelsk,  som  i  hin 
Tid  opfyldte  hver  dansk  Mands  Bryst,  er  forlængst  for- 
svundet.    Kun  af  og  til,  naar  Forholdene  stille  sig  saa- 

ledes,  at  man  uvilkaarlig  kaster  et  Blik  tilbage  paa  hin 
T\å,  som  f.  Ex.  da  for  faa  Aar  siden  nye  Voldshandlin- 
ger truede  Danmark  fra  en  anden  Kant,  da  forekommer 
det  vel  en  og  anden  eftertænksom  Mand ,  at  det  vilde 
være  en  ønskelig  Leilighed  for  England  til  at  gjøre  hin 
blodige  Uret  god  igjen,  til  i  Gjerningen  at  vise,  at  det 
fortrød  sin  Handlemaade,  der  den  Gang  saavel  i  som  uden- 
for England  blev  stemplet  som  den  mest  uhørte  Volds- 
gjerning,  hvad  enten  den  betragtedes  fra  det  rent  mo- 
ralske eller  fra  det  folkeretlige  Standpunkt.  Ja  saaledes 
tænke  vel  de  Fleste,  som  granske  mere  i  Historien  end 
i  Politiken;  men  for  den  store  Mængde  af  de  Nulevende 
hører,  som  sagt,  hine  Begivenheder  til  de  forsvundne  Ti- 
der, og  de  Følelser,  de  fremavlede,  ere  kvalte  i  Nu- 
tidens Alt  nivellerende  Malstrøm. 

Men  os  Gamle,  der  have  været  Øienviduer  til  hvad 
der  den  Gang  foregik,  maa  man  tilgive,  at  vi  ikke  gan- 
ske kunne  glemme.  Had  og  Nag  er  vel  ikke  mere  til- 
stede i  vore  Hjerter ;  men  en  bitter  Følelse  ved  Min- 
det om  al  den  Jammer  og  Elendighed,  om  al  den 
Tort  og  Ydmygelse,  som  overgik  os,  den  bliver  dog  til- 
bage. Synet  af  Frue  Taarns  Brand  vil  følge  mig  til 
min  Grav. 

Steen   Bille, 
Vice-Admiral. 

Kulturmeddelelser. 

En  forglemt  og  gjenfonden  Bjergværksdrift.  I  Uni- 
versitetets mineralogiske  Museum  findes  der  adskillige  Minera- 
ller, dels  bestaaende  af  gedigent  Sølv,  Guld  og-  Kobber,  dels 
af  Sølv-,  Kobber-,  Bly-,  Zink-  og  Antimoumabn,  paa  hvis  Eti- 
ketter der  angives  som  Findested  «Båren-Eiland»  ,  men  uden 
nogen  nærmere  Antydning  af,  hvor  denne  0  er  beliggende. 
Vel  findes  der  i  den  nordligste  Del  af  det  Atlantiske  Ocean 
en  «Bjøme-0»  (ogsaa  kaldet  Cherry  -  Øen) ;  men  der  er  flere 
Grunde^),  der  tale  mod,  at  alle  disse  Mineraller  kunne  hidrøre 
derfra,  ligesom  det  heller  ikke  har  været  mulig-t  at  finde  denne 
Lokalitet  angivet  i  nogen  af  de  mange  Foi'tegnelser  over  Mi- 
neraller i  de  oflenlige  saavelsom  private  Samlinger  i  Europa. 
Da  nu  de  oveunævnte  Miueraliers  Beskaffenhed  tydede  afgjort 
hen  paa  malmforende  Gangdannelser,  maatte  de  enten  antages 
at  hidrøre  fra  ubekjendte  og ,  som  det  syntes ,  meget  rige 
Gruber,  eller  ogsaa  maatte  der  være  begaaet  en  Navneforvex- 
ling  ved  Forfattelsen  af  Etiketterne ,  hvilket  dog  ved  nogle 
for  nylig  erholdte  Oplysninger")  har  vist  sig  ikke  at  være 
Tilfældet.  —  At  flere  af  Oldtidens  literære  Skatte  for  en 
Tid  have  været  ansete  for  tabte  og  ere  atter  gjenfundne ,  er 
ikke  noget  Nyt :  men  at  en  udstrakt  og  sandsynligvis  løn- 
nende Bjergværksdrift  næsten  kan  siges  at  have  havt  samme 
Skæbne ,  skulde  man  ikke  troe  var  muligt  i  Europa  i  Løbet 
af  de  sidste   120  Aar. 


')  Jfr.  Keilhau:  Reise  til  Øst-  og  Vest-Fiiimarkeii,  samt  til  Bee- 
ren-Eiland  og  Spitsbergen  i  Aarene  1827  og  1828,  S.  2.31. 

-)  Bulletin  de  rAcademie  imperiale  des  sciences  de  St.  Petersbours. 
Tom.  Vil. 

1  St.  Petersborg  havde  man  eu  Erindring  om,  at  der  i 
det  18de  Aarhundrede  skulde  være  drevet  nogle  Solv  -  og 
Kobberminer  paa  M  ed  weski-0  strow  (Baren  Eiland),  en  lille 
ubeboet  0  (eller  rettere  en  af  5  smaa  Øer  bestaaende  Gruppe) 
i  det  Hvide  Hav,  saavelsom  paa  Kola-Halvøen  i  Russisk  Lap- 
laud, og  for  at  kouuue  paa  Spor  efter,  hvorvidt  nogen  virke- 
hg  Kjendsgjerning  laa  til  Grund  for  disse  Rygter,  begyndte 
Mag.  G  o  eb  el  i  St.  Petersborg  for  et  Par  Aar  siden  at  gjen- 
nemgaae  de  ældre  Kataloger  over  en  akademisk  Mineraliesam- 
ling,  som  for  en  Del  gik  til  Grunde  ved  en  Ildebrand  i  Aaret 
1747.  Han  gik  nemlig  ud  fra  den  Forudsætning,  at  havde 
disse  Miner  virkelig  existeret  og  været  drevne  i  større  Om- 
fang, maatte  der  ogsaa  i  Hovedstadens  ældre  Samlinger  have 
været  Prover  deraf.  Hans  Sogen  var  heller  ikke  frugtesløs; 
thi  af  Katalogerne  fremgik  det.  at  man  ganske  rigtig  før 
Branden  havde  været  i  Besiddelse  af  ikke  mindre  end  179 
Numniere  Kobber-  og  Sølvmalme,  indeholdende  over  35  Pund 
gedigent  Sølv,  fra  Båren-Eiland  og  Lapland,  men  heraf  kxinde 
nu  kun  3  Stykker  findes.  At  disse  Gruber  altsaa  havde 
existeret  og  leveret  righoldige  Malme,  var  derved  hævet  over 
enhver  Tvivl.  Dette  gav  ham  Lyst  til  at  forfølge  Sagen  vi- 
dere, og  ved  at  gjeimemgaae  forskjellige  Arkiver  i  St.  Peters- 
borg og  Dresden  lykkedes  det  ham  efterhaanden  at  faae  et 
Indblik  i  disse  Bjergværkers  Skæbne,  der  tillige  falder  sam- 
men med  en  enkelt  Mands  Historie,  nemlig  den  sachsiske 
Oberberghauptmann ,  Baron  Schoenberg,  der  spillede  eu 
fremragende ,  men  kun  kortvarig-  Rolle  i  Rusland  i  Aarene 
1735  —  1744. 

Ifølge  en  Ajimodning  fra  Keiserinde  Anua  til  Kurfyrst 
August  n.  af  Sachsen  om  at  fomiaae  en  erfaren  og  kyndig 
Mand  til  at  paatage  sig  at  ophjælpe  Bjergværksdriften  i  Rus- 
land og  Sibirien ,  henvendte  August  sig  til  Schoenberg ,  som 
erklærede  sig  villig  til  at  overtage  dette  Hverv.  Ledsaget  af 
en  Skare  tydske  Bjergmænd  drog  han  1735  til  Rusland, 
hvor  Overbestyrelsen  af  samtlige  Bjergværker  lagdes  udeluk- 
kende i  hans    Haand.      Det    tidligere  Bjergkollegium    blev  op- 

hæyet  og  Schoenberg  gjort  aldeles  uafhængig  af  Senatet,  saa 
at  han  ene  havde  at  forhandle  med  Keiserinden  uden  nogen 
Mellerainstans,  hvilket  naturligvis  strax  skaffede  ham  en  Mængde 
Fjender,  der  paa  enhver  Maade  søgte  at  undergrave  hans 
Stilling. 

Udrustet  med  denne  udstrakte  Myndighed  søgte  han  ved 
energiske  Foranstaltninger  at  gjøre  Ruslands  mange  Mineral- 
produkter mere  frugtbringende  for  Staten ,  men  ved  Siden 
deraf  forsømte  han  heller  ikke  sine  private  Interesser.  Efter 
nemlig  at  have  lært  de  rige  Malmgange  paa  Kola- Halvøen 
og  paa  Båren -Eiland  at  kjende,  fik  han  dem,  saavelsom  et 
andet  Bjerg'distrikt  (Goroblagodat)  overdraget  som  Eiendom 
mod  at  svare  en  aarlig  Afgift  deraf  til  Staten.  Paa  de  først- 
nævnte Steder  anlagdes  Bjei'gværker  og  Smeltehytter  efter  stor 
Maalestok,  og  Alt  gik  godt  for  ham.  saalænge  Anna  levede, 
og'  Biron  var  istand  til  at  modarbeide  alle  de  Intriguer,  der 
bleve  spundne  mod  Schoenberg.  Da  Elisabeth  var  kommet 
paa  Thronen,  begunstigede  hun  ham  ogsaa  i  Begyndelsen  og  søgte 
at  fremme  hans  Planer,  men  fattede  senere  et  uforsonligt  Had 
til  ham,  og  benyttede  i  Aaret  1744  det  Paaskud  til  at  fængsle 
ham,  at  han  ikke  i  rette  Tid  havde  betalt  sin  Afgift  til  Sta- 
ten. Han  blev  sat  under  kriminel  Tiltale ,  beskyldt  for  Be- 
drageri og  Uduelighed ,  og  uden  at  faae  Lov  til  at  forsvare 
sig ,  blev  han  dømt  til  at  have  sin  Eiendom  forbrudt  og  til 
at  deporteres  til  Sibirien.  Kun  ved  den  engelske  og  den 
sachsiske  Regering's  Indskriden  formildedes  Dommen  til  Lands- 
forvisning, hvorpaa  Schoenberg  vendte  tilbage  til  Sachsen,  og 
atter  der  indtog   sin  tidligere  Embedsstilling. 

Alle  de  indvandrede  tydske  Bjergmænd  forlede  samtidigt 
Minerne  paa  Båren-Eiland ;  Gruberne  forfaldt  og  bleve  senere 
næsten  forglemte ;  dog  skete  dette  ikke  paa  Gnmd  af  Van- 
skeligheder ved  Driften  eller  af  Mangel  paa  Arbeidskraft  og 
Proviant  i  disse  sparsomt  befolkede ,  ja  næsten  øde  Egne, 
men  blev  alene  bevirket  ved  Schoenbergs  Forviisning. 

For  nu  at  erhverve  et  nøiere  Kjendskab  til  Beskaffenhe- 
den   af   disse    for    mere    end    120  Aar    siden    forladte    Gruber, 


Kuliurmeddelelser  183 

blev  det  i  ]  868  overdraget  Goebel,  i  Forening  med  en  Bjerg- 
iugenior  fra  Freiberg ,  at  anstille  geologiske  Undersøgelser 
over  Malmgangene  paa  Båren-Eiland,  men  der  foreligger  endnu 
ikke  nogen  Beretning  om  Resultaterne  af  denne  Reise.  —  Det 
er  maaske  ikke  overflødigt  at  gjøre  opmærksom  paa,  at  og- 
saa  i  videnskabelig  Henseende  har  enhver  Oplysning  om  de 
der  forekommende  Metaller  en  ganske  særegen  Interesse  der- 
ved, at  de  i  flere  Henseender  minde  om  de  berømte  Kongs- 
bergske Malmgange  og  begge  ligge  nær  Randen  af  det 
store  skandinavisk-finske  Granitparti,  men  i  en.  saa  at  sige, 
diametralt  modsat  Retning. 

Som  Supplement  til  de  indledende  Bemærkninger,  skal 
jeg  kun  tilfoie ,  at  efterat  have  underrettet  Generallieutnant 
Helmersen,  Direktør  ved  Bjerginstitutet  i  St.  Petersborg, 
om  Tilstedeværelsen  af  den  forannævnte  Samling  her  i  Uni- 
versitets-Museet, samt  om  de  paa  Etiketterne  anførte  Grube- 
navne (der  schwarze  Adler ,  Rebsuken  og  die  Alexandrinische 
Grube),  modtog  jeg  fra  ham  en  Meddelelse  om,  at  de  stemmede 
nøiagtig  med  de  Na^-ne,  der  fandtes  i  Katalogerne  i  St.  Peters- 
borg, saa  at  det  altsaa  nu  maa  ansees  for  afgjort,  at  hine  Mine- 
ralier  stamme  fra  Minerne  ved  det  Hvide  Hav ;  de  synes  næsten 
at  være  den  eneste  Samhng  udenfor  Rusland  fra  disse  Gru- 
ber. Hvorledes  de  ere  komne  her  til  Kjøbenhavn,  er  det 
endnu  ikke  lykkedes  mig  at  komme  til  Kundskab  om ,  men 
af  Museets  ældre  Kataloger  kan  det  sees ,  at  de  oprindeligen 
hare  udgjort  71  Nummere  og  været  indlemmede  i  Grev  Adam 
Gottlob  Moltkes  Mineralsamling,  der  dannedes  i  Midten  af 
forrige  Aarhundrede,  og  som  i  Aaret  1810  tilligemed  flere  an- 
dre Samlinger  skænkedes  til  Universitetet  af  Sønnen,  Grev  Joa- 
chim  Godske  Moltke. 

F.  Johnstrup. 

Et  Grundstofs  Forandringer.  I  Slutningen  af  forrige 
Aar  døde  den  bekjendte  tydske  Kemiker  Schonbeiu,  som  i 
Modsætning  til  de  fleste  andre  tydske  Naturforskere ,  der  an- 
stille en  Mangfoldighed  af  forskjelligartede  Undersøgelser,  kun 

har  knyttet  sit  Navn  til  en  eneste  Opdagelse ,  han  i  henved 
30  Aar  har  bearbeidet  med  en  Udholdenhed ,  som  man  ikke 
noksom  kan  beundre ,  naar  man  seer  hen  til  de  overordenlige 
Anstrængelser ,  nied  hvilke  ethvert  endog  ganske  ubetydeligt 
positivt  Resultat  paa  det  paagjældende  Omraade  er  bleven 
indvundet.  Men  om  det  positive  Udbytte  af  alle  hans  Ar- 
beider  end  har  været  ringe ,  saa  have  disse  dog  havt  den 
Virkning,  mere  bestemt  end  tidligere  at  henlede  Naturforsker- 
nes Opmærksomhed  paa  et  Fænomen .  som  er  af  største  Be- 
tydning for  Kemien ,  nemlig  Gruudstotiernes  Evne  til  under 
givne  Betingelser  at  forandre  Væsen  uden  dog  derfor  at  op- 
høre at  være  sig  selv ,  og  man  har  da,  væsenlig  foranlediget 
red  hans  Arbeider  og  de  Undersøgelser,  som  disse  have  frem- 
kaldt, faaet  et  ringe  Indblik  i  Legemernes  indre  Bygning,  som 
paa  Videnskabens  nuværende  Standpunkt  er  givet  til  Pris  for 
vilde  Fantasier  og-  Hypotheser,  da  Bygningsmaterialet  —  Ato- 
merne   —    er  unddraget  vor  umiddelbare   Opfattelse. 

Det  er  dette  Forhold,  som  jeg  i  det  Følgende  skal  gjøre 
til  Gjenstand  for  nogle  Betragtninger ,  ved  i  al  Korthed  at 
berøre  Schønbeins  Opdagelse  af  "Ozonet. »  Det  er  bekjendt, 
at  den  elektriske  Gnist  ved  at  springe  gjennem  Luften  frem- 
bringer en  eiendommelig  «fosforag"tig»  Lugt,  som  fremtræder 
meget  stærkt  og  fra  de  ældste  Tider  har  været  anført 
som  mærkelig  ved  Lynnedslag.  Man  har  ligeledes  tidlig  be- 
mærket den,  naar  Elektricitet  strømmer  ud  i  Luften  af  spidse 
Legemer ,  et  Fænomen,  som  man  undertiden  har  Leilighed  til 
at  iagttage  i  Naturen  ved  den  saakaldte  »St.  Elmsild »  der 
om  Aftenen  i  en  elektricitetsvanger  Atmosfære  kan  vise  sig 
som  et  vifteformigt  Lys ,  udstraalende  fra  spidse  Gjenstande 
som  Trægrene.  Veivisere,  Skibsmaster  osv.  Den  samme  eien- 
domnielige  Lugt  optræder  hgeledes,  naar  man  leder  en  galva- 
nisk Strøm  gjennem  Vand  og  derved  adskiller  dette  i  sine  to 
luftformige  Bestanddele ,  Ilt  og  Brint :  men  her  viser  den  sig 
kun  der,  hvor  den  ene  af  dem,  nemlig  Ilten,  udvikles.  Dette 
almindelige  Fænomen ,  som  synes  at  ledsage  den  elektriske 
Strøms  Gang   gjennem    iltholdige  Legemer ,    dannede  Udgangs- 

pimkt<»t  for  Schoubeins  Undersøgelser,  der  gik  ud  paa  at  vise, 
at  den  eiendoninielige  Lugt  skyldes  Dannelsen  af  et  nyt  Stof, 
som  han  paix  Grund  af  denne  karakteristiske  Egenskab  kaldte 
Ozon.  Senere  lykkedes  det  ham  at  fremstille  det  samme  Stof 
ad  kemisk  Vei  —  saaledes  ved  at  lade  en  befugtet  Fosfor- 
stang henligge  i  Luften ,  eller  ved  at  sønderdele  forskjellige 
iltholdige  Stofter  —  men  ved  alle  disse  forskjellige  Fremgangs- 
maader  har  man  hidtil  ikke  opnaaet  at  fremstille  det  i 
ren  og  ublandet  Tilstand  eller  i  saa  rigelig  en  Mængde,  som 
man  ellers  pleier  at  maatte  anvende  til  en  kemisk  Undersø- 
gelse, og  det  er  derfor  let  forklarligt,  at  der  hengik  lang  Tid, 
førend  man  kom  paa  det  rene  med  det  interessante  Stofs  Natur. 
I  Begyndelsen  antog  Schonbein,  at  Ozonet  var  et  nyt 
(jrundstof.  der  altsaa  maatte  være  tilstede  i  Vandet  og-  i  Luf- 
ten .  men  senere  kom  man  —  efter  overordenlig*  mange  for- 
skjeUige  Hypotheser  —  til  det  Resultat  .  at  det  er  en  eien- 
dommelig  Modifikation  af  et  af  de  i  Naturen  mest  udbredte 
Grundstoffer,  nemlig  Ilten.  Dette  er  ikke  den  første  Iagttagelse 
af,  at  et  Stof,  og  det  tilmed  et  Grundstof,  kan  optræde  i 
høist  forskjellige  Tilstande  og  med  forskjellige  Egenskaber. 
Saaledes  havde  man  allerede  i  Slutningen  af  forrige  Aarhun- 
drede  opdaget,  at  Svovl  ved  at  ophedes  til  Smeltning  og  der- 
paa  pludselig  afkøles  —  f.  Ex.  ved  at  hældes  i  Vand  — 
bliver  omdannet  til  en  graa,  blød,  plastisk  Masse,  der  aldeles 
kke  ligner  det  almindelige  gule  og  skøre  Svovl,  endskjøndt 
den  kemiske  Analyse  aldeles  ikke  kan  paavise  nogen  stoflig 
Forskjel.  Og  vi  kjende  jo  alle  -  for  at  tage  et  af  Nuti- 
dens « brændende«  Spørgsmaal  —  to  forskjellige  Fremtrædel- 
sesformer af  et  andet  Grundstof,  nemlig  Fosforet.  Naar  man 
opvanner  dette  i  længere  Tid  til  Smeltning  i  en  Luftart,  der 
hindrer  dets  Forbrænding  —  som  Kvælstof  —  omdannes 
det  til  en  rød  pulverformig  Masse ,  som  først  antændes  ved 
stærk  Ophedning .  medens  det  almindelige  Fosfor  antændes 
ved  en  meget  lav  Temperatur,  og  som  er  uopløseligt  i  Vædsker. 
af  hvilke  det  andet  derimod  med  Lethed  opløses  ;  kortsagt,  det 
omdannes  til   et  Stof,   hvis  Forskjellighed   fra  almindeligt  Fosfor 

Alle  viUe  indrømme,  naar  jeg  minder  om ,  at  det  er  det,  som 
ved  de  saakaldte  « svenske »  Fyrstikker  er  anbragt  udenpaa 
Æsken,  medens  det  almindelige  Fosfor  indeholdes  i  selve  Tænd- 
satsen paa  de  gammeldags  Fyrstikker,  der  ofte  « ligge  og 
antændes  af  sig  selv. » 

Ligesom  Svovl  og  Fosfor  ved  Varmens  Indflydelse  kunne 
omdarmes  til  nye  Modifikationer,  saaledes  bliver  Ilten  ved  Indvirk- 
ning af  den  elektriske  Strøm  omdannet  til  Ozon,  der  er  lige- 
saa  forskjellig  fra  Ilten  som  det  rode  Fosfor  fra  det  alminde- 
lige Fosfor;  men  Forholdet  mellem  Ozon  og  Ilt  er  det  om- 
vendte af  det,  som  finder  Sted  ved  de  to  Fosforarter,  tlii  me- 
dens det  almindelige  Fosfor  er  langt  mere  tilbøieligt  til  at 
indgaae  Forbindelser  —  eller  om  jeg  raaa  udtrykke  mig  saa : 
er  af  en  langt  mere  hidsig  Karakter  end  det  røde  Fosfor,  see 
vi ,  at  den  almindelige  Ilt  er  apathisk  i  Forhold  til  den 
Letbevægelighed,  som  Ozonet  —  der  ogsaa  derfor  kaldes  ak- 
tiv Ilt  —  er  i  Besiddelse  af.  Saaledes  tilintetgjør  dette  de 
fleste  organiske  Stofler,  som  Ilten  under  almindelige  Omstæn- 
digheder ikke  paavirker;  det  bleger  Farrestofter,  indgaaer  di- 
rekte Forbindelse  med  Metaller  som  Kviksølv,  Sølv,  Kobber 
osv.,  der  jo  aldeles  ikke  paa  virkes  af  Ilten,  og  det  indgaaer 
endelig  Forbindelse  med  Kvælstof,  der  jo  i  den  atmosfæriske 
Luft  forekommer  blandet  med  Ilt.  uden  at  disse  to  Stoffer 
paavirke  hinanden :  lader  man  saaledes  en  Række  elektriske 
Gnister  slaae  gjennem  en  Flaske  indeholdende  atmosfærisk  Luft, 
sees  Flasken  efterhaanden  at  blive  opfyldt  med  gulrøde  Dampe, 
der  ere  opstaaede  ved  Indvirkning  af  det  dannede  Ozon  paa 
Kvælstofl'et.  Uagtet  Ozonet  saaledes  er  i  Besiddelse  af  Egen- 
skaber ,  der  aldeles  ikke  ligne  Ilten ,  er  dens  Stofmasse  dog 
den  saimne.  Noget  som  jo  fremgaaer  af  Ozonets  Dannelse  af 
Ilt,  af  de  ved  Ozonets  Indvirkning  paa  de  forskjellige  ovenfor 
berørte  Stofter  frembragte  Legemer,  i  hvilke  det  tidligere  Ozon 
optræder  som  almindehg  Ilt  —  og  endelig  af  den  Lethed,  med 
hvilken  Ozonet  selv  omdannes  til  Ilt,  hvortil  der  nemlig  kun 
udfordres  en  ganske  svag  Opvarmning.  Nu  bliver  ganske  na- 
turlig Spørgsmaalet :     hvorledes    er    det  muligt ,    at   det  samme 

Grundstof,  der  jo  inaa  antages  at  udgjore  et  ensartet  Hele, 
kan  optræde  med  saa  forskjellige  Egenskaber ;  hvorledes  kan 
det  eneste  i  Kemien  Uforanderlige  tænkes  at  undergaae  saa 
store  Forvandlinger  uden  at  ophøre  at  være  sig  selv?  Man 
kunde  jo  maaske  tænke ,  at  denne  Omdannelse  varslede  om 
en  ny  Kemiens  Guldalder,  og  kun  dannede  en  ringe  Begyn- 
delse til  at  forvandle  det  ene  Grundstof  til  det  andet,  da  der 
mellem  de  forskjellige  Modifikationer  af  samme  Grundstof  til- 
syneladende findes  større  ForskjeUigheder  end  mellem  to  for- 
skjellige  med  hinanden  beslægtede  Grundstoflfer. 

At  det  paa  et  senere  Stadium  af  Kemiens  Udvikling  vil 
blive  muligt  at  omdanne  det  ene  « Grundstof)'  til  det  andet, 
eller  rettere  at  de  forskjellige  Grundstoffer  ville  vise  sig  som 
forskjellige  Fremtoninger  af  en  og  samme  Materie ,  er  meget 
sandsynligt ,  men  for  Øieblikket  maae  vi  holde  os  strengt  in- 
denfor de  Grændser,  som  Nutidens  experimentale  Undersøgelser 
afstikke  for  Kemien;  vi  maae  holde  os  til  Kemien  som  Erfa- 
ringsvidenskab, som  nødvendigvis  til  enhver  Tid  er  begrændset 
af  de  foreliggende  Unders øgelsmethoder ,  der  jo  efterhaanden 
som  de  udvikles  og  omdannes  ville  give  Resultater,  der  stedse 
forandres ,  men  som  mere  og  mere  nærme  sig  til  Sandheden. 
Naar  vi  altsaa  holde  paa  de  kemiske  Forsøg  som  det,  der  be- 
stemmer vore  Anskuelser  over  Legemernes  Konstitution ,  ville 
de  kemiske  Grundstoffer  efter  Lavoisiers  Definition  være  «de 
Stoffer,  som  vi  endnu  ikke  ved  noget  Middel  have  været  i  Stand 
til  at  sønderdele  og  adskille. »  Heri  ligger  en  Indrømmelse 
af  Kemiens  Ufuldkommenhed  som  Experimentalvideuskab  ;  idag 
have  vi  64  Grundstoffer ,  men  hvo  borger  for ,  at  der  ikke 
imorgen  opdages  en  ny  Kraft,  der  som  den  galvaniske  Strøm 
i  Aarhundredets  Begyndelse ,  formindsker  dette  Antal  og  re- 
ducerer dem  til  Forbindelser  af  nogle  ganske  faa?  Imidlertid 
vi  maae  «tage  Verden  som  den  ern  —  for  Øieblikket,  og  idet 
vi  fastholde  den  ovenfor  angivne  Definition  ville  vi  søge ,  om 
der,  uden  at  Sagens  empiriske  Karakter  lider  nogen  Overlast, 
kan  gives  en  nogenlunde  plausibel  Forklaring  af  et  Grund- 
stofs Forandringer. 

Lader  os  tænke  os  Legemerne  underkastede  en  meka- 
nisk Deling,  som  kan  drives  videre,  end  til  at  Produkterne 
kunne  opfattes  paa  almindelig  Maade  af  roreSandser;  vi  ville 
da  tilsidst  komme  til  en  vis  Grændse,  hvor  al  yderligere  De- 
ling er  umulig.  Man  har  da  Legemet  opløst  i  lutter  Smaa- 
partikler,  som  modstaae  euliver  mekanisk  Indvirkning,  idet  de 
i  deres  formindskede  Størrelse  udgjøre  et  ensartet  Hele.  den 
mindste  Del  af  et  Legeme  ,  som  kan  existere  i  fri  Tilstand : 
disse  Smaapartikler,  som  saaledes  tænkes  erholdte  ved  meka- 
nisk DeUng  af  et  hvilketsomhelst  Legeme,  Grundstof  eller  For- 
bindelse, kalde  vi  Molekuler.  Ad  kemisk  Vei  ere  vi  imid- 
lertid i  Stand  til  yderligere  at  spalte  disse  Smaadele,  til  at  ad- 
skille dem  i  endnu  mindre  Dele,  « Atomer«,  som  ere  de  mind- 
ste Dele  af  et  Legeme,  som  overhovedet  kunne  tænkes.  Disse 
Atomer  sammensætte  altsaa  Molekulerne  ved  at  leire  sig  sam- 
men i  forskjelligt  Antal  og-  paa  forskjellig  Maade :  naar  ens- 
artede Atomer  forene  sig,  faaes  Grundstoffets  Molekuler, 
hvorimod  forskjelligartede  Atomer  ved  deres  Samleiring  frem- 
bringe et  sammensat  Stofs  Molekuler.  Enhver  nok  saa  ringe 
synlig  Partikel  af  den  bekjendte  smukke  røde  Farve ,  Cinno- 
ber ,  der  bestaaer  Svovl  og  Kviksølv ,  tænke  vi  os  saaledes 
dannet  ved  Sammenhobning  af  utallige  ensartede  Molekuler, 
der  alle  indeholde  Svovlatomer  leirede  ved  Siden  af  Kviksølv- 
atomer:  men  disse  Molekuler,  der  stedse,  saalænge  Cinnoberen 
er  Cinnober,  holde  sig  aldeles  uforandrede,  kunne  ved  Kemiens 
Hjælp  spaltes  i  forskjelligartede  Atomer,  Svovl  og  Kviksølv; 
men  samtidig  har  Cinnoberet  ophørt  at  existere ,  og  vi  have 
faaet  to   Grundstoffer  i   Stedet. 

I  Modsætning  til  et  saadant  sammensat  Stof  bestaaer  et 
Grundstofs  Molekuler  af  Atomer,  som  i  stofhg  Henseende  ere 
fuldkommen  ens :  Iltmolekulerne  bestaae  af  Iltatomer,  som  fri- 
gjorte og  bragte  i  Bevægelse  ad  kemisk  Vei  dog  aldrig  op- 
høre at  være  Stoffet  Ilt.  Dette  kunde  nu  imidlertid  sy- 
nes at  stride  mod  de  ovenfor  berørte  Kjendsgjeminger  an- 
gaaende  Ozonets  store  Forskjellighed  fra  Ilten ,  dersom  man 
ikke    kom    i  Hu ,    at    der    er    Noget ,    som    overalt  i   Tilværel- 


Kulturmeddelelser.  189 

sen  er  ligesaa  væseniig-t  som  Materien,  nemlig  Kraften.  Det 
er  jo  en  bekjendt  Sag,  at  Legemer  ved  at  indgaae  Forbindel- 
ser udvikle  Varme  eller  Elektricitet ,  medens  en  Forbindelse.s 
Sønderdeling  udkræver  Indvirkning  af  de  samme  Kræfter; 
at  Legemer  indgaae  Forbindelser  er  nu  det  Samme  som ,  at 
deres  Atomer  leire  sig  sammen  —  at  en  Forbindelse  sønder- 
deles er  ensbetydende  med,  at  Atomerne  tvinges  ud  af  deres 
Samleie.  Atomer,  som  forene  sig,  udvikle  altsaa  ved  selve  demie 
Proces  en  Virksomhed ,  Kraft,  som  igjen  medgaaer  til  at  ad- 
skille dem.  Nu  sees  det.  at  overalt  i  Naturen  det  Uensartede 
stræber  sammen  —  som  f.  Ex.  den  positive  og  den  negative 
Elektricitet  —  og  søger  at  danne  et  harmonisk,  neutralt  Hele, 
i  hvilket  Modsætningerne  ere  ophævede,  saaledes  som  den  po- 
sitive og  den  negative  Elektricitet  ved  deres  Forening  frem- 
bringe en  Neutralitet,  af  hvilken  begge  igjen  kunne  springe 
frem,  væbnede  med  deres  modsatte  Natur  og  rede  til  at  kæmpe, 
ikke  mod  hinanden ,  men  for  at  indgaae  det  samme  neutrale 
Forbund,  af  hvilket  de  ere  blevne  udresTie.  Tænke  vi  os  nu 
Atomerne  i  Besiddelse  af  en  saadan  Kraft,  som  de  jo  udvikle 
ved  at  indgaae  Samleiring  og  udkræve  for  atter  at  adskil- 
les og  blive  frigjorte,  vil  det  sees,  at  deres  indbyrdes  Tiltræk- 
ning er  Resultatet  af  Tiltrækningen  mellem  de  modsatte  Kraft- 
yttringer,  og  at  det  Baand ,  der  holder  dem  sammen  til  at 
danne  Molekulet  -  -  hvad  enten  Atomerne  ere  ensartede  eller 
uensartede  i  Henseende  til  Stof  —  er  Kraftyttringernes  Stræ- 
ben efter  gjensidig  at  ophæve  hinanden.  Svovlatomet  leirer 
sig  ved  Siden  af  Kviksølvatomet  og  danner  Cinnoberpartiklerne, 
fordi  Svovlatomets  Kraft  yttrer  sig  som  Modsætning  til  den 
Kviksolvatomet  iboende  Kraft ;  de  holdes  sammen  ved  den  al- 
mindelige Stræben  efter  Udjevning-  og  for  at  spalte  dem,  ud- 
kræves en  vis  Mængde  Kraft,  der  giver  de  frigjorte  Atomer 
deres  oprindehge  Modsætning  tilbage. 

Det  Samme  gjælder  om  Iltatomerne ;  de  ere  i  stoflig  Hen- 
seende fuldstændig  de  samme ;  men  de  forskjellige  Kraftyttriu- 
ger,  der  boe  i  dem  og  i  den  frie  lit  holde  dem  sammen  til 
Molekuler  ved   at  neutralisere   hinanden,  fremtræde    skarpt  som 

Modsætninger ,  naar  de  stoflig  identiske  Atomer  skilles  ad  og 
optræde  i  fri  Tilstand.  Ved  omhyggelige  kemiske  Undersø- 
gelser over  Ozonet  har  det  nu  vist  sig,  at  dets  Molekuler, 
der  jo  ere  de  ringeste  Dele,  der  kunne  existere  i  fri  Tilstand,  maa 
bestaae  af  tre  Iltatomer,  hvorimod  den  almindelige  Ilts  Mole- 
kuler antages  at  bestaae  af  to.  Her  have  vi  nu  Aarsageu  til  de  to 
Legemers  ForskjelUghed.  Antage  vi,  at  de  to  Iltatomer  i  den 
almindelig-e  Ilts  Molekuler  ere  forenede  til  den  omtalte  neutrale 
Tilstand,  af  hvilken  de  dog  kunne  udrives,  naar  de  skilles  ad 
og  hver  gaae  sin  Vei,  vil  det  indsees .  at  der  vil  komme  en 
Mangel  paa  Ligevægt  tilstede,  naar  der  til  den  neutrale  Gruppe 
knytter  sig  et  Atom  med  sin  bestemt  udprægede  Kraft,  og 
den  ny,  af  3  Atomer  dannede  Gruppe  vil  da  faae  en  hel  anden 
Karakter  end  den  neutrale  Gruppe.  Paa  Grund  af  den  Man- 
gel paa  Ligevægt,  som  Tilknytningen  af  et  tredie,  aktivt  Ilt- 
atom  frembringer ,  vil  naturligvis  den  nye  Gruppering  have 
ringe  Stabilitet  og  ved  enhver  given  Leilighed  søge  at  skafte 
sig  af  med  det  ene  Atom ,  som  saa  at  sige  forstyrrer  Hus- 
freden. Dette  passer  nu  særdeles  godt  paa  Ozonet,  der  er 
virksomt ,  idet  dets  tredie  Atom  er  løst  bundet  og  derfor 
kan  indgaae  Forbindelse  med  andre  Stofter,  uden  at  der  anven- 
des saa  stor  Kraft  paa  at  løsne  det  fra  de  andre  to  Atomer, 
som  der  vilde  udfordres  til  at  bringe  disse  i  deres  fri  og  be- 
vægeUge  Tilstand,  og  paa  den  anden  Side  see  vi  jo  ogsaa, 
at  Ozonet  ved  svag  Opvarmning  bliver  til  almindelig  Ilt.  idet 
Varmen  losuer  Forbindelsen. 

Da  der  er  to  forskjellige  Kraftyttriuger  hos  Iltatomerne 
maatte  man  jo  nødvendigvis  forudsætte,  at  det  tredie  Iltatom, 
som  ved  at  knyttes  til  den  neutrale  Gruppe  frembiinger  ak- 
tiv Ilt,  kunde  være  af  to  Arter,  snart  med  den  ene  og  snart 
med  den  anden  Karakter,  og  at  vi  altsaa  maatte  have  to 
Arter  Ozon.  Og  man  har  virkelig  i  den  nyeste  Tid  fremstil- 
let en  ny  Ozon ,  der  ligesom  dette  er  aktiv  Ilt ,  men  som 
iovrigt  fremtræder  med  væseuligt  modificerede  Egenskaber.  Det 
nye  Stof,  som  man  i  Modsætning  til  Ozon  har  kaldt  Antozon, 
udøver    tillige  en   mærkelig  Virkning  paa    Ozonet,    idet  neT^''" 

begg€  Stoffer  ved  at  komme  i  Berøring  frembringe  almindelig 
Ilt.  Her  have  vi  nu  en  Bekræftelse  paa  Theorien,  thi  de  to 
«Extra  Iltatomer »  ,  der  jo  ere  af  modsat  Natur,  ville  have 
langt  større  indbyrdes  Tiltrækning  paa  Grund  af  deres  Mod- 
sætning, end  de  have  til  de  neutrale  Grupper,  til  hvilke  de  ere 
knyttede  i  Ozon  og  Åntozon;  de  ville  derfor  løsrive  sig,  for- 
ene sig  med  hinanden  til  neutral  Ilt  og  efterlade  de  to  neu- 
trale Grupper  i   samme  Tilstand. 

Det  er  disse  Resultater,  som  SchSnbeins  Arbeider  have 
frembragt ;  de  bevæge  sig  paa  et  Omraade,  hvor  Theorien  har 
et  overordenligt  stort  Raaderum ,  og  hvor  den  kan  tabe  sig  i 
tomme  og  intetsigende  Spekulationer ;  men  som  jeg  har  bestræbt 
mig  for  at  vise,  taler  Experiraentet  for  Theorien ;  Theorien  er 
bygget  paa  Forsøg,  og  om  disse  vel  i  flere  Henseender  lade 
Meget  tilbage  at  ouske ,  som  maaske  i  Fremtiden  vil  blive 
klaret,  og  derpaa  medfore  Theoriens  Forkastelse,  saa  vil  man 
dog  ikke  kunne  negte,  at  den  givne  Forklaring  paa  Viden- 
skabens nuværende  Standpunkt,  hvor  vi  i  Grunden  aldeles  In- 
tet vide  om  Atomerne  og  den  Kraft,  der  boer  i  dem  og  frem- 
kalder deres  Onileiringer  og  den  dermed  følgende  Udvikling  af 
Varme  og  Elektricitet,  er  ret  tilfredsstillende  ,  og  dog  giver 
Tanken  om  Aarsagen  til  Grundstoffernes  Modifikationer  et  vist 
Holdepunkt.  Men  foruden  at  have  denne  strengt  theoretiske 
Betydning,  have  Schonbeins  Undersøgelser  en  ikke  ringe  prak- 
tisk Interesse ,  idet  han  har  paavist,  at  det  interessante  Stof 
Ozon  synes  at  spille  en  vis  Rolle  i  Naturen ,  hvor  Stoffernes 
Betydning  i  den  store  Husholdning  ikke  beroer  paa  den 
Mængde,   i   hvilken   de   forekomme. 

Det  er  saaledes  bleven  paavist,  at  der  stedse  i  Luften 
findes  en  ringe  Mængde  Ozon,  som  ved  sin  destruerende  Na- 
tur upaatvivlelig  virker  til  at  tilintetgjøre  de  forskjeUige  ska- 
delige Uddunstninger,  der  skyldes  de  ved  organiske  Legemers 
Forraaduelse  dannede  Stoffer,  og  man  iagttager  ogsaa,  at  Ozon- 
mængden paa  Steder,  hvor  saadanue  Uddunstninger  ere  rige- 
lige —  som  i  og  ved  større  Stæder  —  er  langt  ringere  end 
paa  Landet,  ja   at   den   endog  ganske   kan   forsvinde.       En   an- 

den  ligesaa  stor  Indflydelse  synes  Ozonet  at  udoye  paa  de 
Smitstoffer,  som  give  Sygdommene  deres  epidemiske  Karakter, 
idet  man  har  paavist,  at  det  er  forsvundet  af  Luften  i 
Egne ,  hvor  en  Epidemi  har  raset,  hvorimod  saadanne  Steder, 
hvor  Ozonmængden  har  været  rigelig,  ere  blevne  forskaanede 
for  Smitten.  Dette  Æmne  er  imidlertid  endnu  langtfra  til- 
strækkelig undersøgt  og  er  her  kun  berørt,  for  at  vise  hvil- 
ken Betydning  man  ogsaa  i  praktisk  Henseende  har  tillagt 
dette  i  lang  Tid  upaaagtede  Stof,  der  daglig  i  ringe  Mængde 
dannes  ved  de  elektriske  Udvexlinger,  som  næsten  uafbrudt  finde 
Sted  mellem  Atmosfæren  og  den  faste  Jord ,  og  som  i  lang^ 
større  Mængde  opstaaer  ved  de  sjeldnere,  kraftige  Udladninger 
og  derved  gjør  det  gamle  Ord  til  Sandhed,  at  « Tordenvejr 
renser  Luften. » 

Haldor  Topsøe. 

Om  Konstudstillinger.  Det  var  i  sin  Tid  almindelig 
Skik  blandt  Konstnerne  i  Rom,  om  Søndag  Formiddag  at  be- 
søge Thorvaldsen  i  hans  Bolig,  hvor  han  havde  et  lille  Atelier, 
og  hvor  han  da  ofte  havde  et  nyt  Arbeide  at  fremvise.  En- 
gang, da  der  netop  var  offenlig  Udstilling  af  Malerier,  frem- 
førte en  af  Konstnerne  det  Spergsmaal:  hvad  vel  egenlig 
Grunden  kunde  være  til ,  at  Publikum  paa  Udstillingen  mest 
flokkedes  foran  saadanne  Billeder ,  som  enten  udmærkede  sig 
ved  pralende  Farvegivning  eller  ved  usand  Overdrivelse  i  Frem- 
stillingen —  kort  sagt  —  ved  de  slette  Ting,  medens  de  dyg- 
tigste Arbeider  ikke  udøvede  nogen  stor  Tilkrækningskraft  ? 
Thorvaldsen  svarede  hertil:  "Aahl  Det  er  ligesom  naar  der 
gaaer  en  Nar  paa  Gaden  og  skaber  sig ,  saa  see  Alle  efter 
ham ,  men  naar  der  gaaer  en  fornuftig  Mand .  lægger  Ingen 
Mærke  til  ham«  ! 

Denne  lille  Anekdote  fremhæver  skarpt  den  svage  Side 
ved  de  store  Maleriudstillinger;  den  nemlig,  at  i  den  brogede 
Blanding  af  en  Mængde  forskjelligartede  Billeder ,  det  Grelle, 
det  Overdrevne,  den  gUmrende,  om  end  falske  Kolorit  tiltrækker 
Øiet   paa  de  beskednere,  om  end  ofte  dygtigere  Arbeiders  Bekost- 

iiing'.  —  Af  denne  (iriuul  blev  der  paa  den  store  Udstiilingf  i  Paris 
1855  indromniet  den  bekjendte  Historiemaler  Ingres  en  egen 
Sal,  hvori  kun  hans  Arbeider,  for  sig  alene,  opstilledes 
af  ham   selv. 

Nuomstunder  blive  de  fleste  Billeder  malede  uden  Hensyn 
I  il  nogen  bestemt  given  Plads,  hvor  de  kunne  harmonere  med 
Omgivelserne.  Udstillingerne  blive  et  Slags  Konstmarkeder, 
il  vor  Konstneren  fremviser  sine  Varer,  i  Haab  om  at  liiulo  en 
K jober.  Har  man  nu,  som  her  paa  Charlottenborg,  et  uhel- 
digt T.okale.  er  det  en  Selvfølge,  at  P.illederne  indbyrdes  raaae 
skade  hinanden .  at  det  Hele  ikke  kan  gjøre  nog'et  liarraonisk 
Indtryk.  Det  A'ilde  derfor  være  hoist  onskeligt ,  om  den  alt 
henge  paatænkte  Plan  til  en  ny  L^lstillingsbygning-  kunde  rea- 
liseres ,  hvorved  der  dog  for  en  Del  kunde  bodes  i)aa  den 
ovenomtalte  Mangel.  Men  herved  vilde  tillige  en  anden  og 
væsenlig  P'ordel  opnaaes :  der  kunde  i  saa  Fald  nemlig  indret- 
tes en  vedvarende  Udstilling,  som  naturligvis  vilde  bestaae  af 
faa  Arbeider  —  eftersom  de  i  Aarets  Lob  bleve  færdige  —  og  som 
da  med  Ro  kunde  sees  og  nydes.  Paa  denne  Maade  vilde  der 
tilveiebriuges  en  stadig*  Forbindelse  mellem  Publikum  og  Konst- 
nerne.  istedetfor  at  det  nu  kun  er  eng-ang  om  Aaret,  at  Konst- 
virksomheden  træder  frem  for  Dag'ens  Lys  .  for  snart  atter  at 
forsvinde ,  efter  at  den  reglementerede  Kritik  har  fyldt  Dag*- 
bladenes  Spalter. 

Const.  Hansen. 

Om  Veirliget  i  Vinteren  1868 — 69.  Det  er  alminde- 
lig bekjeudt.  at  Golfstrømmen,  deiuie  Atlanterhavets  varme 
Saltvahdsflod,  der  allerede  opdagedes  1619  af  Cortes's  berømte 
Pilot  Alaminos,  hvis  Teraperaturforliold  i  Slutningen  af  forrige 
Aarhundrede  saa  grundigt  studeredes  af  Franklin ,  og  som 
Maury  saa  træffende  kalder  (ithe  storm  king  of  the  Atlantic«, 
udøver  en  stadig  og  betydelig  Indflydelse  paa  det  vestlige 
Europas  Kystlande.  Det  er  Golfstrømmen,  som  ved  den  Var- 
meforhoielse,  den  meddeler  Nordatlanterhavet  og  de  herskende 
s.V.  Vinde,  hovedsagelig  bidrager  til.  at  Klimaet  i  ConnvalU 
For  Ide  og   Virkelighed.  13 

Kystegne  er  saa  mildt,  at  Myrter  og  Laurbær  kunne  staae 
ude  hele  Aaret  rundt :  det  er  den  ,  der  foranlediger ,  at  den 
norske  Vestkyst  er  isfri  hele  Vinteren  over  ligefra  Lindesnæs 
til  Nordkap  ;  ja  det  er  endogsaa  den,  som  bevirker,  at  Havet 
V.  for  Novaja  Semlja  saa  temmelig  er  frit  for  Is ,  medens 
det  paa  Ostsiden  af  denne  Øgruppe  er  et  sandt  Pakkam- 
mer for  de  polare  Ismasser.  Det  er  ligeledes  bekjendt, 
at  Golfstrømmens  Hastighed  og  Udstrækning  er  underkastet 
periodiske  Forandringer  i  Aarets  Lob ,  idet  den  nemlig  om 
Sommeren  har  en  storre  nordlig  Udbredelse  og  om  Vinteren 
trækker  sig  længere  sydpaa ,  men  derimod  er  det  maaske 
mindre  blevet  paaagtet ,  at  den .  rimeligvis  paa  Grund  af  en 
storre  Begyndelseshastighed  i  den  mexikanske  Havbugt,  underti- 
den træder  ud  over  sine  sædvanlige  « Bredder »  og  ved  en  Side- 
udvidelse skyller  sine  varme  Vande  frem  lige  til  Kysten  af 
Spanien  og  Frankrig.  Noget  saadaut  blev  allerede  iagttaget  af 
Franklin  i  Novbr.  1776  og  senere  af  Sabine  i  Jan.  1822,  og 
det  er  derhos  interessant  nok,  at  Vinteren  1821  —  22  ikke 
alene  i  England  og  Frankrig  men  ogsaa,  efter  hvad  jeg  har 
overbevist  mig  om ,  her  i  vort  Fædreland  var  ualmindelig 
mild ,  fugtig  og  stormfuld.  Regn,  Hagl  og  Torden  i  For- 
bindelse med  orkanagtige  S.V.  Storme  gave  denne  Vinter  her 
i  Danmark  et  ganske  særeget  Præg",  og  Temperaturen  var 
derhos  saa  mild .  at  man  ved  Juletid  fandt  Hassel ,  Kamille. 
Brandbæger ,  Tusindfryd .  Kommen  og  mange  andre  Planter 
blomstrende  i  Omegnen  af  Kjobenbavn  og  i  Begyndelsen  af 
Febr.  saae  Stikkelsbær  og  Hyld  udfolde  deres  Blade  i  Egnen 
ved  Viborg;  paa  den  norske  Vestkyst  var  Vinteren  1776  —  77 
af  en  lignende  Beskatfenhed.  Vinteren  1845—46  var  ligele- 
des ualmindelig  mild  og  stormfuld  i  hele  Vesteuropa  incl.  Dan- 
mark, og  Sabine  undlod  ikke  at  udtale  den  Formodning  (hvil- 
ken han  dog  ikke  ved  Kjendsgjerninger  var  i  Stand  til  at 
bevise),  at  den  paagjældénde  særegne  Temperaturforhoielse  be- 
roede paa  en  samtidig  abnorm  Overflydning  af  Golfstrommens 
varme  Vande.  —  Høist  interessant  vilde  det  være ,  om  den 
sidst   forlobne,   paafaldende   lune   og   stormfulde   Vinter  bevisligt 


Kulturmeddelelser.  195 

lod  sig  bringe  i  Forbindelse  med  samtidige  Særegenheder  i 
Golf-strommeus  Forhold,  især  da  en  Arm  af  Golfstrømmen  træ- 
der ind  i  Nordscen  og  Kattegattet,  ja  endog,  efter  Forch- 
hammers Undersøgelser,  om  Vinteren  gjor  den  indgaaende, 
salte  Bundstrom  ved  Helsingør  et  Par  Grader  varmere  end 
Vandet  i  Overfladen. 

E.   Loffler. 

Stenalderen  —  elier  det  Kulturstadium ,  paa  hvilket 
Menuesket  er  henvist  til  Stenen  for  deraf  at  forfærdige  det 
Egværktøi  og  tildels  de  Vaaben,  som  betinge  hans  materielle 
Tilværelse,  har  engang  hersket  over  hele  den  beboede  Del  af 
Jorden,  men  er  nu  i  Begreb  med  at  forsvinde.  Skjøndt  dette 
Stadium  har  gjort  sig  gjældende  til  meget  forskjellige  Tider  i  de 
forskjellige  Verdensdele,  er  der  dog  i  Stenredskabernes  For- 
mer en  forunderlig  Lighed,  vistnok  begrundet  i  det  menneske- 
lige Instinkt;  sammenligne  vi  saaledes  de  Stensager,  som  ere 
fundne  i  Japan,  Brasilien  og  Danmark,  viser  der  sig  et  mær- 
keligt Fællesskab ;  vel  kan  der  være  nogen  Forskjel  mellem 
dem ;  men  dels  er  den  ikke  af  nogen  væsenlig  Betydning, 
dels  er  den  for  en  stor  Del  begrundet  i  de  forskjellige  Sten- 
arter, der  ere  blevne  anvendte. 

Ikke  mindre  mærkeligt  er  det,  at  der  i  de  Lande,  hvor 
Stenen  har  maattet  vige  Plads  for  Metallerne  til  Forfærdigelse 
af  skærende  Redskaber  og  Vaaben,  af  Almuen  tillægges  de 
Stensager,  som  tindes  i  Jorden,  en  mystisk  Oprindelse  og 
Betydning. 

Hos  Jøderne  blev  Omskærelsen  foretagen  med  en  Sten- 
kniv ;  ifølge  Herodot  blev  Maven  paa  ethvert  ægyptisk  Lig 
<kaareu  op  med  en  »æthiopisk  Sten«  ,  naar  det  skulde  bal- 
sameres. 

Indianeren,  som  jager  hen  over  de  amerikanske  Stepper, 
bruger  nu  enten  Bøssen  eller  i  det  mindste  Pile  med  Jern- 
spidser; finder  han  paa  sin  Vei  en  Pilspids  af  Sten,  anta- 
ger han  den  for  at  være  udslynget  med  Lynstraalen.  Vor 
berømte  Landsmand ,    Dr.   P.   W.  Lund  ,    har  berettet,    at  Al- 

inuen  i  Brasilien  troev,  at  der  i  hver  Lynstraale  findes  eu 
Stenkile,  som  anretter  Ødelæggelse,  hvor  den  rammer ;  derfor 
kaster  Brasilianeren  ogsaa  en  saadan  langt  bort,  naar  han  tinder 
den;  thi  hvor  den  ligger,  slaaer  Lynstraalen  ned  »for  at  soge 
sin  Broder. «  Stensagerne  antages  af  Japans  nuværende  Bebo- 
ere at  være  faldne  med  Regnen  ned  fra  Himlen  i  Tordenveir. 
Heri  Danmark  vidner  Benævnelsen:  Tordensten,  Tordenkile  for 
Stenkile  om  den  samme  Opfattelse  af  dette  Redskabs  Her- 
komst, løvrigt  kaldes  den  af  Brasilianeren:  corisco  og  af 
Japaneseren :   raieski   —   hvilket    netop   betyder :   Tordensten. 

Den  mystiske  Lægekraft ,  som  i  mange  Lande  tillægges 
Stensagerne ,  fortjener  ogsaa  at  anføres ;  mange  Steder  bæ- 
res de  som  Amuletter;  fra  Grækenland,  Etrurien  og  Skotland 
kjender  man  saaledes  Stenpilspidser ,  indfattede  i  Sølv  og- 
indrettede  til  at  bæres  som  Amuletter.  Vore  Bønder  troe 
endnu  paa  Stensag'ernes  heldbringende  Kraft  og  lægge  f.  Ex. 
Kiler  i  Mælkestuen,  for  at  Mælken  ikke  skal  blive  sur  o.  s.  v. 
Et  mærkeligt  Exempel  paa,  hvor  kraftig"  denne  Overtro  endnu 
er  i  visse  Egne  af  vort  Fædreland ,  kan  følgende  lille  Begi- 
venhed afgive.  For  nogle  Aar  siden  slog  en  Lynstraale  ned 
tæt  ved  en  Bondegaard  i  det  nordøstlige  Sjælland  og  ka- 
stede en  Mængde  Jord  høit  op  i  Luften  ;  en  Bonde,  der  til- 
fældigvis var  i  Nærheden ,  ilede  til  og  fandt  mellem  den  op- 
kastede Jord  en  smuk  og  stor  Stenkile.  »Ja  der  kan  man 
da  see«  ,  udbrød  han,  »at  Tordenstenen  er  nedslyuget  med 
Lynstraalen«  —  og  uagtet  der  blev  budt  ham  en  meget  høi 
Betaling  for  Kilen ,  vilde  han  ikke  for  nogen  Pris  sldlle  sig 
ved   denne   Skat. 

I'ormeningen  om,  at  »Tordenstenene«  ere  udslyngede  med 
Lynet,  turde  dog  for  Nordens  Vedkommende  være  et  svagt 
Minde  om  Thors  Mjølner. 

Men  denne  Overtro  i  saa  mange  og  saa  fjernt  fra  hin- 
anden liggende  Lande  —  er  ogsaa  den  begrundet  i  det  men- 
neskelige  Listinkt '.'' 

V.    Boye. 

Qunild  og  Tyrken  (Peder  Paars  2  B.  2  S.).  Som  bc- 
kjondt  spiller  Tvrkcii  en  stor  Rolle  i  Folks  Fantasi  paa  An- 
iiolt  :  Præsten  præker  om  ham  hver  Sondag,  og  gamle  Giinild 
bander  liam  tastende  hver  Morgen.  Det  kunde  synes  paafal- 
dfiide,  at  Jlolberg  iiar  valgt  en,  som  det  synes  saa  fjerntlig- 
gende og  taabelig  Fr^gt,  for  at  sætte  sine  Helte  i  Bevægelse, 
og  man  kunde  maaske  være  tilboielig  til  at  henregne  dette 
Træk  til  de  Overdrivelser,  der  idetmindsto  for  os  grændsc  til 
det   Urimelige. 

Dette  er  dog  ingenlunde  Tilfældet ;  tvertiniod  skildrer  Dig- 
teren vistnok  netop  her  en  Ungdoms  eller  Barndomserindring-, 
der  meget  let  kom  til  at  staae  i  et  komisk  Lys.  Medens  vi 
nemlig  vistnok  ere  mest  tilboielige  til  ved  denne  Frygt  for 
Tyrkerne,  der  for  os  har  sit  Tilsvarende  i  Folkesagnet  om,  at 
denne  Kristenhedens  Fjende  engang  skal  vande  sine  Heste  i 
Viborg  So ,  at  tænke  paa  en  sydfra  fremtrængende  Hær  — 
saa  tænkte  Holberg  og  hans  Samtid  øiensynlig  paa  de  tyr- 
kiske (d.  e.  barbareske)  Sorovere,  der  fra  Middelhavet  vovede 
sig  helt  op  i  de  nordlige  Farvande ,  saa  de  endog  efter  hans 
egen  Bemærkning  i  Aaret  1627  hærgede  Island.  Derfor  siger 
ogsaa  gamle  Gunild,  da  hun  hører  Larmen  i  Per  Paars's  Sove- 
kammer : 

Jeg  troer,  paa  Landet  vi  har  Tyrken  eller  Paven ; 
Hvor  han  er  kommen  hid,   fra  Læssøe  eller  Scaven, 
Det  maa  1  vide  best,  jeg  Landkort  ey  forstaaer. 
At  denne  Frygt,  der  idetmindste  tildels  kunde  være  begrundet, 
strakte    sig    helt    ned    i  Holbergs  egen  Tid ,    fremgaaer  blandt 
Andet  af  et  Par  Andragender  fra  Aaret  1687,  der  netop  om- 
tale   et  Overfald    af  mauriske    Sørøvere    i    Kanalen    og    tillige 
vise   os   den   paniske   Skræk,   Sligt  kunde   udbrede   over  de   om- 
kringliggende Kyster.     IJuni  1686  blev  nemlig,  som  det  sees  af  en 
Ansøgning    fra  Borgemester  Jens  Rasmussen  Taasby  i  Aarhus, 
dennes   Skib,     »den  gyldne   Løve«,    taget  af  Sørøvere   i  Kana- 
len,   olche  Alleeneste   Skibe  Rommit  men  og  Ladningen,    Som 
det  kom  fra  Franck :  Riige  ,  Indehafuende  48   oxhofueder  Viin, 
24   oxhofue.    Brendeviin,   500  T.   frans   Salt.   med   endeel   andet 

Sniaa  tye  — " .      At  dette   forholdt   sig   saaledes   bevidnes  i  flere 
hoslagte  Skrivelser ,  hvoraf  en  fra  J.   Friis  lyder  saaledes : 

»Af  dend  Skrivelsze  hr.  Borgemester  Jens  Rasmusen  Taasbye 
fra  Hans  Kongl.  May.t-A  Consul  oc  Coniraissarius  udj  Amster 
Dam  Seig  L  Johan  Aaboe  d.  6  Julij  1686  bekonimit ,  Saavel- 
soni  af  fleeris  beretninger  skal  dette  Skib  være  af  T  y  r  c  k  e  n 
Tagit  Oc  de  paa  Skiberommit  werende  til  Sclavegiort,  Oc 
alt  Skibet  med  dets  forende  Baadzfolck  iche  igien  er  her  til 
Stædet  ankommen  kand  ieg  med   Sandhed  attestere.« 

At  noget  Lignende  har  gjentaget  sig  i  de  folgende  Aar 
sees  af  Gardes  »Den  dansk-norske  Sømagts  Historie  1536  — 
1700«,  (Side  325),  og  Fryg-ten  vai'ede  ved.  Saaledes  fortæller 
en  stor  kjobenhavnsk  Skibsrheder,  Nik.  Jansen  Arf,  i  et  An- 
dragende af  2  Aug.  1687,  at  han  havde  to  Skibe  liggende  i 
Norge,  et  i  Christiania  og  et  i  Drammen :  'Men  som  det  Rogte 
om  Torckens  ankomst  i  Canalen  og  Westersøen  er  indkommen, 
er  Baadsfolcket  fra  det  Skib  kaldet  Kiobenhafns  Waaben  til 
Nantes  udj  Franckerige  destineret,  Bortløben  i  Drammen  udj 
Norge,  effterat  det  sin  Last  afdeeler  d.e.  Planken  hafde  ind- 
taget, alligeuel  Jeg  Dennem  her  deris  Halfue  Hyre  Hafuer  Be- 
taelt  «.  Noget  Lignende  kan  Holberg  da  vel  have  oplevet 
eller  hørt  Tale  om  i  Bergen. 

A.  D.  Jørgensen, 

Nogle  Ord  om  Pandserskibe.  Den  forskjellige  Maade, 
hvorpaa  Pandservæsenet  har  udviklet  sig  i  Amerika  og  Europa, 
er  ret  betegnende  og  mærkelig.  Den  nye  Verden  staaer  som 
Repræsentant  for  Taarnskibssystemet ,  den  gamle  derimod  for 
Bredsideskibene.  Medens  man  i  Amerika  optog  og  udviklede 
det  Princip ,  at  enkelte  meget  svære  Kanoner  ere  at  fore- 
trække for  talrige  mindre,  holdt  man  i  Europa  fremdeles  i 
Hovedsagen  paa  det  gamle  System.  Amerikanerne  brod  med 
alle  igjennem  Tidsaldere  nedarvede  Begreber  om  Skibsfonuer, 
frembragte  Monitoren  og  bestykkede  den  med  Kanoner  af 
hidtil  uhorte  Dimensioner ;  Europæerne  modificerede  alene  sine 
Skibe  efter   Tidens    Fordringer,    lioldt    sig    til   de  gamle   Former 

og  anbragte  eftorhaanden  saa  svær  Pandsring ,  som  lionned 
var  forenelig.  Da  den  forste  Monitor  —  indtil  da  kun  et  tvivl- 
somt Experinicnt  —  den  Dde  Marts  1802  paa  Hanipton  llhed 
saa  heldigt  havde  bestaact  sin  Prove ,  fremstod  i  Amerika  en 
hel  Flaade  af  denne  Slags  Skibe.  Ifolge  Marineministerens 
Beretning  af  December  1864  var  der  da  bygget  eller  sat 
under  Bygning  ikke  mindre  end  61  Monitorer,  hvoraf  I))  med 
to  Taarne.  Den  forste  Monitor  var  173  Fod  lang  og  havde 
en  Taamtykkelse  af  9  Tommer  Jeni;  de  sidste  vare  342  Fod 
eller  næsten  dobbelt  saa  lange  og  havde  en  Taarnvæg  af  15 
Tom.  Jern.  hvoraf  de  10  T.  i  1  Tommes  Plader  og  de  øvrige 
5  i  een  Tykkelse.  Kampen  jiaa  Hampton  Rhed  forte  til  An- 
tagelsen af  den  15  T.  glatlobede  Kanon ,  der  veier  omtrent 
45,000  Pd.  og  udskyder  et  Projektil  af  450  Pd.s  Vægt. 
Men  man  lod  sig  ikke  noie  hermed ;  Udfaldet  af  Skydningen 
mod  Fæstningsværkerne  i  Charleston  og  andetsteds  forte  til 
Antagelsen  af  20  T.  Kanonen ,  som  i  Sandhed  kan  kaldes 
et  Jætteskyts.  Den  veier  henved  120,000  Pd.  og  udskyder 
et  Projektil,  der  har  den  uhyre  Vægt  af  1,000  Pd.  Den 
forste  af  disse  Kanoner  stobtes  i  18G4,  men  vides  ikke  at 
have  været  benyttet  forend  i  BegA'ndelsen  af  det  folgende  Aai- 
ombord  paa  Monitoren  MMonadnockn  i  det  andet  Angreb  paa 
Fort  Fisher  ved  Wilmington. 

I  Europa  har  man  kun  i  Rusland ,  Sverig  og  Norge  i 
nogen  Udstrækning  antaget  Monitorsystemet.  I  det  første  Rige 
eier  Marinen  en  meget  betydelig  Monitorflaade .  og  i  SA'erige 
har  man  tre  færdige  samt  en  under  Bygning ,  medens  man  i 
Norge  har  to  færdige,  en  næsten  færdig  og  Midler  af  Stor- 
tiiinget  bevilgede  til  en  fjerde.  Denne  Monitor  vil  blive  stær- 
kere bygget  og  pandsret  end  de  tidligere,  der  høre  til  samme 
Klasse  som  de  foran  Charleston  i  1863  anvendte.  Den  vil 
som  Sikkerhedsmiddel  mod  Grundstød  og  Torpedoer  faae  dob- 
belt Bund,  og  vil  paa  Underskibets  Sider  faae  vandtætte  Af- 
delinger til  Beskyttelse  mod  Stød  fra  Vædderskibe.  De  nor- 
ske Monitorer  have  37,000  Pd,  vægtige  350-pundige  Ann- 
-trongske  sammensatte  Riflekanoner ;   de   Svenske   benytte  deri- 


200  Kulturmeddelelser. 

mod  omtrent  43,000  Pd.  væg-tige  glatlobede  af  samme  Slags 
som  de  amerikanske  15  T.  I  Frankrig  har  man  fra  de  For- 
enede Stater  indkjøbt  Dobbelttaarns -Monitoren  <'Onondaga», 
men  holder  sig  forøyi-igt  til  Bredsideskibe  og  flydende  Batte- 
rier, I  Danmark  og  andre  europæiske  Mariner  benyttes  af 
Taarnskibe,  hovedsagelig  de  engelske  efter  Opfinderen  saa- 
kaldte  Coles'ske.  Af  saadanne  vil  man  i  England  efter  den 
nuværende  Flaadeplan  om  kort  Tid  have  11  færdige  og  blandt 
disse  tvende  overmaade  stærke,  idet  deres  Pandsring  vil  blive 
12  til  14  T.  tyk,  og  deres  Bestykning  skal  bestaae  af  fire 
50,000  Pd.  væg-tige  15  T.  Kanoner,  der  ville  udskyde  Pro- 
jektiler af  600  Pd.s  Vægt.  Fartøierne  skulle  have  Maskiner 
paa  5,600  Hestes  Kraft,  og"  ere  beregnede  paa  12^2  Miles 
Fart.  I  det  Hele  synes  et  Vendepimkt  at  være  indtraadt  i 
det  engelske  Flaadesystem .  idet  man  for  Tiden  af  nye  Far- 
toier  kun  har  i  Sinde  at  bygge  Taarnskibe.  Tfolge  den  nu- 
værende Plan  vil  Pandsei-flaaden  komme  til  at  bestaae  af  36 
Bredsideskibe  og  11  Taarnfartøier.  Bestykning'en  paa  disse 
Skibe  vil  bhve  598  Kanoner,  hvoraf  18  Stkr.  50,000  Pd., 
9  Stkr.  36,000  Pd.  .  og  111  Stkr.  24,000  Pd.  vægtige. 
Den  franske  Pandserflaade  antages  paa  samme  Tid  at  ville 
bestaae  af  37   Bredsideskibe  og-   11    flydende  Batterier. 

H.   J.    Muller. 

II. 

1  dette  Afsnit  skulle  vi  nu  see  at  udfinde  den  egenlige 
x\arsag  til  Samfundets,  om  ikke  Tilbagegang,  saa  dog 
Stilstand  i  moralsk  og  materiel  Velvære.  Vi  ville  lade 
den  engelske  Forfatter  fremtræde  først  med  sit  Indlæg. 
»Alle  disse  gode  moralske  og  materielle  Indflydelser 
ere«,  siger  Forfatteren,  »i  Løbet  af  ti  til  femten  Aar 
tiltagne  i  overordenlig  Grad  og  meget  stærkere  end 
FolkeforøgelsenM,  og  vi  speide  efter  Virkningerne  paa 
Folkets  Levevis.  Dersom  disse  nu  ikke  vise  sig  at 
være  gode  eller  i  alle  Tilfælde  ikke  svarende  til  vore 
Anstrængelser,  gjorde  vi  bedre  i  at  spare  os  Udgiften 
og  vor  frugtesløse  Møie.  Men  disse  gode  Indflydelser 
ere,  modarbeidede  som  de  ganske  vist  blive,  dog  af  en 
uskatterlig  Værdi,  og  havde  de  ikke  været  der,  vilde  vi 


')  Især  i  England  er  Befolkningen  tiltagen  uforholdsmæssig  stærkt 
paa  Grnnd  af  den  irske  Indvandring,  som  i  en  betænkelig  Grad 
har  forøget  Fattigbefolkningen.  Af  Forbryderne  i  England  udgjere 
Irlænderne  et  uforholdsmæssigt  Antal.  Forfatteren  seer  heri  en  i 
høieste  Grad  truende  Fare,  der  vil  ende  med  en  eller  anden  Kata- 
strofe, dersom  Regeringen  ikke  tager  sig  af  Sagen. 

For  Ide  og  Virkelighed.  14 

være  sunkne  endnu  dybere  i  Pauperisme  og  Forbrydelse, 
Den  ringe  Formindskelse  af  Forbrydelse  —  dersom  den 
ellers  nogetsteds  er  formindsket,  hvorom  man  har  Grund 
til  at  tvivle  —  staaer  ingenlunde  i  Forhold  til  den  over- 
ordenlige Forøgelse  af  alle  disse  gode  Indflydelser,  som 
i  og  for  sig  vilde  have  frembragt  deres  eiendommelige 
gode  Virkninger,  dersom  de  ikke  saa  overmægtigt  vare 
blevne  modarbeidede  af  onde  Kræfter.  Hvilke  disse 
Kræfter  ere,  vide  og  forstaae  tænkende  Mænd  tilfulde, 
ihvorvel  Folket  i  Almindelighed  ikkun  nødig  vil  give 
dem  Ret  heri,  og  man  neppe  nogensinde  vil  vedgaae  det 
offenlig.  De  udgjøre  en  eneste  Gruppe  og  ikkun 
een.  Alt  er  her  i  Landet  skredet  godt  fremad,  men 
en  sentimental  Humanitet,  som  har  modarbeidet  Straffe- 
loven  og  Fængselsdiscip linen,  og  som  har 
frembragt  en  tankeløs,  mangear  tet  Almis  se- 
uddeling,  har  gjort  de  naturlige  og  menneske- 
lige Love  magtesløse.  Kunde  en  Mand  angive 
nogen  anden  Grund  til,  at  Pauperismen  tiltager,  til  at 
Forbrydelsen  tiltager,  eller  i  bedste  Tilfælde  ikke  aftager, 
end  Mangel  paa  god  Disciplin  i  begge  Retninger,  vilde 
han  have  fundet  de  Vises  Sten.  Undersøgelsen  er  ud- 
tømt. Ingen  tør  benægte,  at  alle  de  opregnede  Aarsager 
vilde  have  lutter  gode  Virkninger,  dersom  de  ikke  for- 
styrredes —  alle  med  Undtagelse  af  een,  og  der- 
som denne  ene  ikke  er  den  forstyrrende  onde  Haand, 
som  fordærver  alle  de  andre,  hvorfor  tiltager  da  Last 
og  Elendighed  saaledes  ligefor  vore  Oine?  Forøgelsen 
maa  have  en  Aarsag,  og  der  ligger  Aarsagen  aaben  for 
Alles  Øine ;  thi  er  dette  ikke  Aarsagen,  have  vi  en 
Virkning  uden  Aarsag,    eller   ogsaa    er  Aarsagen  endnu 

skjult,  ukjendt,  uopdaget  og  neppe  til  at  udfinde  ved 
menneskelige  Forskninger.  Men  at  paastaae,  at  den 
udpegede  Aarsag  ikke  er  den  sande  Aarsag,  er  det 
Samme  som  at  fornægte  al  menneskelig  Erfaring,  at 
fornægte  sine  egne  Instinkter  og  at  oversee  Lovene  for 
vor  moralske  Natur,  ja  for  den  hele  dyriske  Verden. 
Dersom  rigeligere  Føde,  rigeligere  Fortjeneste,  større 
Oplysning,  større  Nydelse,  større  social  Velvillie  ikke 
bevirker,  at  de,  som  modtage  disse  Goder,  blive  bedre 
og  virkelig  lykkeligere,  saa  maa  der  være  en  eller  anden 
forstyrrende  Aarsag,  som  vi  da  maae  søge  at  udfinde. 
Dersom  en  Mand,  det  være  hvem  det  vi],  besidder  alle 
disse  Ting  i  Overflødighed  og  dog  synker  ned  i  hjælpeløs 
Svaghed,  saa  maa  der  enten  i  hans  egen  Natur  eller  i 
en  eller  anden  Gift,  som  har  angrebet  ham,  forefindes 
noget  Skadeligt,  der  modstaaer  og  afviser  alle  de  nærende 
Kræfter. " 

Forfatteren  fremhæver  nu,  hvorledes  denne  onde 
Kraft  har  virket  i  de  enkelte  Retninger,  hvorledes  vis 
medicatrix  natiiræ,  understøttet  som  den  har  været  af 
moralske  og  intellektuelle  Hjælpemidler,  har  staaet  af- 
mægtig ligeoverfor  Pauperismen,  og  hvorledes  Stats- 
mand og  Filosof  i  mange  lange  Aar  uden  Virkning 
have  anvendt  deres  kostbareste  Midler;  og  dog  vilde  en 
sund  Opdragelse  fra  Lovens  og  den  off"enlige  Menings 
Side  for  længe  siden  have  belært  Menneskene  og  tvunget 
dem  til  i  Medgangstid  at  tænke  paa  Modgangstid,  naar 
de  ellers  ikke  vilde  lide  derfor.  Det  er  en  gammel 
Trivialitet,  at  Almisselemmet  i  alle  Henseender  er  slettere 
stillet  end  den  simpleete  Arbeider,  der  lever  af  sit  Eget; 
men  vi  have  ligefuldt  svækket  alle  Bevæggrunde  til  Flid 

14* 

Og  Sparsommelighed.  De  sunde  Regeringsregler  ere 
saa  gamle  som  selve  Verden.  Skriften  taler  tydelig 
nok  i  saa  Henseende,  og  allerede  hos  Tacitus  findes 
følgende  Ord:  »Ved  falsk  Medlidenhed  skade  vi  Sam- 
fundet. Arbeidsomheden  vil  gaae  tilgrunde  og  Doven- 
skab vil  tage  Overhaand;  Mennesker  ville  ophøre  at 
stole  paa  sig  selv,  og  naar  de  have  ophørt  at  haabe  og 
frygte  Noget  af  deres  egen  Færd,  ville  de  vende  sig  til 
deres  Naboer  om  Hjælp.  Først  ville  de  forsømme  deres 
Pligt  og  derefter  blive  en  Byrde  for  det  Oflfenlige." 

Og  hvad  nu  angaaer  Insolvensen,  Falliten,  Ban- 
kerotten, det  vil  sige  Pauperismen  i  Middelklassen 
og  de  høiere  Klasser,  da  vilde  efter  Forfatterens 
Mening  Fallitlovene  kunne  udøve  en  god  Virkning,  der- 
som de  lagde  Baand  paa  de  Laster,  som  fremelske  Fal- 
liten. Men  saaledes  som  Lovene  nu  ere  og  udøves, 
udøve  de  en  Indflydelse  i  det  nationale  Opdragelsessy- 
stem,  ikke  til  det  Gode,  men  i  Hovedsagen  til  det  Onde, 
og  for  saa  vidt  nyder  Folket  en  slet  Opdragelse.  Igjen- 
nem  50  Aar  har  man  idelig  forandret  dem,  og  man  har 
kun  opnaaet,  at  de  ere  slettere  end  nogensinde.  Naar 
slige  Love  skulle  udrette  Noget,  maae  de  ved  Straf  tvinge 
dem,  som  ved  forsætlige  og  frivillige  Handlinger  komme 
til  at  mangle  Evne  eller  Villie  til  at  betale,  hvad  de 
virkelig  skylde. 

Man  veed,  mener  Forfatteren,  ikkun  lidet  om  Fal- 
liternes  virkelige  Omfang  i  England;  man  kjender  ikke 
det  virkelige  Antal  paa  Fallenter,  og  man  veed  ligesaa 
lidt  om  Størrelsen  af  det  Beløb,  for  hvilket  de  bedrage 
deres  Kreditorer.  Dersom  vi  kj endte  det  aarlige  Tab, 
Falliterne  paaføre  os,  ligesaa  godt  som  det,  vi  lide  ved 

Pauperismen,  vilde  vi  være  saa  meget  nærmere  ved  en 
Lovreform.  Ifolge  Forfatterens  Angivelse  kunde  dette 
Tab  for  en  Snes  Aar  siden  anslaaes  til  50  Millioner 
Lstr.,  og  efter  al  Sandsynlighed  er  det  langt  større  nu, 
især  naar  man  medregner  de  vældige  Katastrofer  i 
1866  og  LS67,  der  skyldtes  Falliter  af  Aktieselskaber 
med  begrændset  Ansvar  (limited  liability).  Af  8300 
Fallenter  søgte  6000  Lovens  Beskyttelse  imod  deres 
forurettede  Kreditorer,  og  i  ikke  mindre  end  5200  Til- 
fælde foretrak  Kreditorerne  at  gaae  paa  Akkord  med 
Fallenterne  fremfor  at  tye  til  Domstolene.  Mange  af 
disse  Tilfælde  komme  aabenbart  Bedrageri  saa  nær,  at 
Moralen  har  ondt  ved  at  opdage  en  Skygge  af  Forskjel. 
9  Pence  paa  Pundet  likviderede  for  nylig  en  Gjæld  paa 
to  Millioner  Pund  og  en  anden  paa  en  halv  Million 
Pund.  Slige  Dividender  høre  nu  ikke  til  Sjældenhederne. 
»Den,  der  dræber  Een,  er  en  Morder;  den,  der  dræber 
Tusinder,  er  en  Helt.« 

Uagtet  Politistyrken  er  voxet  op  til  en  anselig 
Armee  —  23,728  Mand,  der  koste  1,827,106  Lstr.  — 
er  den  dog  knap  i  Stand  til  at  hindre  Tilstanden  fra  at 
forværres.  En  langt  mindre  Styrke  vilde  udrette  langt 
mere,  dersom  den  støttedes  bedre  af  Loven  og  Opinionen; 
ug  den  vilde  da  ogsaa  afgive  et  bedre  Opdragelsesmiddel 
for  Folket.  Forfatteren  har  ganske  vist  Ret,  naar  han 
mener,  at  Civilisationen  ikke  kan  staae  høit,  saa  længe 
brutale  Angreb  paa  Politiembedsmænd,  især  af  Straten- 
røvere, straffes  altfor  mildt  og  bedømmes  altfor  skaan- 
somt  af  en  offenlig  Mening,  der  mener,  at  Politimandens 
Pengeløn  er  tilstrækkeligt  Vederlag  herfor.  Den  ringeste 
Politiembedsmands  Person  burde  være  ligesaa  hellig  som 

Dommerens  og  Biskoppens  og  beskyttes  ved  meget  al- 
vorlige Straffe.  Den,  der  slaaer  eller  sparker  en  Po- 
litiembedsmand, burde  efter  Forfatterens  Mening  ikke 
kunne  undgaae  en  god  Portion  Tamp.  Enhver,  der, 
skyldig  eller  uskyldig,  anholdes  af  en  Politiembedsmand, 
bør  ubetinget  finde  sig  deri.  Det  er  saare  ubehageligt 
uden  Brøde  at  blive  arresteret;  men  det  lader  sig  ikke 
aldeles  forebygge,  og  den,  hvem  Sligt  hænder,  maa 
betragte  det  som  en  Del  af  det  Vederlag,  vi  Alle  skylde 
for  saa  megen  Beskyttelse.  Forfatteren  viser  ogsaa, 
hvorledes  strengere  Straffe  imod  denne  Art  af  Overtræ- 
delser har  formindsket  Ondet  i  London.  Overbeviste  om 
denne  Forbrydelse  bleve  aarlig 

i  Treaaret  1850 — 52  gjennem snitlig  3543 

_        1860—62  —  3123 

-        1863-65  —  2718 

i   Aaret       1866  2514 

Det  er  en  betydelig  Formindskelse,  især  naar  den 
betydelige  Tilvæxt  af  Byens  Folkemængde  tages  i  Be- 
tragtning. I  denne  Retning  er  Opdragelsen  bleven  bedre, 
idet  Straffen  for  denne  Art  Forbrydelser  er  bleven 
skærpet.  Af  3543  Sager  bleve  ikkun  86  henviste  til 
Domstolene;  men  af  det  ringere  Tal  3123  bleve  170 
henviste  dertil.  Tidligere  bleve  saaledes  Flere  behand- 
lede med  ufortjent  Mildhed,  det  vil  sige,  de  bleve  slet 
opdragede,  og  Politiembedsmændenes  Sikkerhed  led  der- 
ved. Loven  har  viist  en  mere  menneskelig  Strenghed, 
deres  moralske  Opdragelse  har  forbedret  sig,  og  vi  spore 
den  gode  Virkning  i  Folkets  bedre  Opførsel  og  deri,  at 
Politiet  lider  mindre  Overlast. 

Saa  vidt   man   kan  slutte  af  forskjellige  Udtalelser 

i  den  senere  Tid,  vil  man  i  England  vist  ikke  lade  det 
beroe  herved.  Man  kommer  mere  og  mere  til  den  Er- 
kjendelse,  at  den  Stilling,  der  er  givet  Politiet,  ikke  er 
tilfredsstillende.  Dets  Ret  til  at  skride  ind  i  rette  Tid 
er  altfor  ringe,  selv  naar  der  ikke  er  ringeste  Tvivl  om, 
at  en  Forbrydelse  er  i  Færd  med  at  blive  begaaet.  En 
overdreven  Frygt  hos  Publikum  for  Overgreb  fra  Politiets 
Side  har  hidtil  i  høi  Grad  bundet  Ilænderne  paa  dette. 
Den  Mangel  paa  Beskyttelse,  som  Politiembedsmanden 
lider  under,  gjor  det  ogsaa  Dag  for  Dag  vanskeligere  at 
rekrutere  Politistyrken  med  gode  Kræfter. 

1 1854  foregik  der  en  Forandring  med  den  engelske 
Rettergang,  som  vanskeliggjør  og  tildels  umuliggjør  en 
Sammenligning  imellem  Tiden  før  og  efter  dette  Aar. 
Mange  Sager,  som  tidligere  behandledes  processuelt, 
behandles  nu  summarisk,  og  Følgen  heraf  er  igjen  en 
betydelig  Formindskelse  af  de  egenlige  Kriminalsager, 
ikke  fordi  disse  Forbrydelser  ere  aftagne,  men  fordi  de 
behandles  anderledes.  Sammenlægger  man  begge  Slags 
Sager,  viser  der  sig  en  Forøgelse  af  16  pCt.  i  10  Aar, 
medens  Befolkningen  i  samme  Tid  kun  er  forøget  med 
10  pCt. 

Hvad  angaaer  de  egenlige  Forbrydelser,  da  er 
det  ganske  vist,  at  der  viser  sig  en  betydelig  Formind- 
skelse af  de  ringere  Forbrydelser,  saasom  Smaatyverier 
og  deslige;  men  ligesaa  vist  er  det,  at,  ihvorvel  grovere 
Forbrydelser  i  det  Hele  ere  aftagne  ganske  ubetydeligt, 
ere  enkelte  Klasser  af  disse  f.  Ex.  Brandstiftelse  tiltagne 
i  en  meget  betænkelig  Grad.  Tages  en  længere  Aar- 
række  —  fra  1817  til  1857  —  er  det  let  at  paavise 
en  meget  betydelig  Forøgelse   af  Forbrydelsernes  Antal, 

der  synes  at  staae  i  et  direkte  Forhold  til  en  Formildelse 
af  Straffeloven.  »I  den  sidste  Tid,«  siger  Forfatteren, 
»taler  man  saa  meget  om  Livsstraf,  og  man  røber  en  saa 
kjærlig  Interesse  for  Morderen,  medens  Offeret  og  hans 
ulykkelige  Familie  skydes  helt  i  Baggrunden,  at  den 
offenlige  Mening  i  denne  Retning  synes  at  have  mistet 
meget  af  sin  Rædsel  og  al  sin  hellige  Vrede.« 

I  Irland  ere  Forbrydelserne  aftagne  kjendelig  fra 
1861  til  1865,  nemlig  fra  3271  til  2663;  men  denne 
Formindskelse  er  fulgt  af  en  mærkelig  Forøgelse  af 
Forbrydelser,  begaaede  af  Irlændere  i  De  Forenede  Stater 
og  i  England.  Af  80,532  Personer,  som  i  1867  arreste- 
redes i  New  York,  vare  38,128  fødte  i  Irland. 

Forfatteren  anfører  et  mærkeligt  Exempel  paa  det 
Bedrageri,  der  gaaer  for  sig  i  Fængslerne.  Mange  For- 
brydere vende  idelig  og  idelig  tilbage  til  Fængslerne,  og 
hvergang  angive  de,  at  de  ikke  kunne  læse,  ihvorvel  de 
ligesaa  ofte  have  lært  at  læse  og  skrive,  som  de  have 
været  i  Fængsel.  De  faae  saaledes  mere  Skoleunder- 
visning og  slippe  i  samme  Grad  for  at  plukke  Værk. 
En  Lektie,  som  engang  er  lært,  læres  hurtig  nok,  og 
Tyven  vinder  saaledes  ovenikjøbet  et  godt  Skudsmaal 
fra  Præst  og  Skolelærer.  See,  det  er  Grunden  til  at 
saa  stort  et  Antal  af  Fangerne  angives  at  have  manglet 
Skoleundervisning. 

Selv  den  nøiagtigste  Kriminalstatistik  er  yderst  man- 
gelfuld i  de  Oplysninger,  den  meddeler.  Megen  For- 
brydelse gaaer  upaaagtet  hen,  uagtet  den  er  Alle  bekjendt. 
Mangen  Forbryder  fortsætter  længe  sin  Forbryderbane,  før 
Retfærdigheden  griber  ham,  og  ikkun  den  ringeste  Deel 
af  Forbryderne  gribes  i  deu  allerførste  Forbrvdelse.    Og 

saa  kommer  hertil   deu  store   Masse   Forbrydelser,    soiii 
aldrig  opdages  og  saaledes  ganske  undgaaer  Straffen. 

En  Hovedaarsag  til  Forbrydelsen  søger  Forfatteren, 
foruden  i  en  fordærvet  Natur,  i  Folkets  Ligegyldighed 
for  Person  og  Eiendom.  Man  burde,  mener  han,  gaae 
bevæbnet  omkring  ligesom  i  gamle  Dage,  og  Enhver 
burde  opdrages  til  at  forsvare  sig  selv.  Saasnart  der 
er  Fare,  raaber  man  »Politi«;  men  dette  burde  alene 
for  Loudons  Vedkommende  bestaae  af  20000  Mand 
istedetfor  7000,  naar  det  skulde  være  tilstrækkeligt.  En 
eneste  Strateurover,  der  lemlæstes  paa  Stedet,  virker 
mere  afskrækkende  end  Mange,  der  straff"es  efter  en 
lang  og  usikker  Rettergang.  Hertil  kommer  endnu  den 
almindelige  Ulyst  til  at  optræde  som  Anklager,  fordi 
man  anseer  det  for  smukt  og  fortjenstligt  at  tilgive 
Overtræderen.  Desuden  har  man  Udgift  og  Uleilighed 
deraf  og  udsætter  sig  for  alvorlig  Mishandling  af  den 
Anklagedes  Defensor.  Den,  der  nutildags  vil  søge  at 
faae  en  Forbryder  straffet,  maa  enten  være  en  meget 
oplyst  Menneskeven  eller  en  meget  haard  og  ondskabsfuld 
Person.  Selv  naar  det  klareste  Bevis  foreligger,  ømmer 
en  Nævningsret  sig  ved  at  udtale  sit  »Skyldig«,  og 
Dommerne,  som  ere  smittede  af  Tidsalderens  Mildheds- 
retning,  idømme  ubetydelige  Straffe,  der  staae  i  skri- 
gende Modsætning  til  Forbrydelserne,  og  naar  endelig 
det  Værste  skeer,  og  der  idømmes  Dødsstraf  eller  lang- 
varig Fængselsstraf,  saa  kommer  Justitsministeren  med 
Udsættelse  og  Formildelse  af  Dommen.  Et  slaaende 
Exempel  i  denne  Retning  indtraf  den  23.  Februar  1868 
ved  Thames  Politiret.  En  Person,  som  var  anholdt, 
blev    overbevist  om   at   have    tigget    under   falske  Angi- 

velser.  Han  befandt  sig  »selvfølgelig«  paa  fri  Fod, 
uagtet  han  i  Løbet  af  de  sidste  ti  Aar  var  idømt  ikke 
mindre  end  23  Aars  Fængselsstraf;  to  Gange  for  Falsk, 
engang  paa  syv,  en  anden  Gang  paa  fjorten  Aar  —  tre 
Gange  var  han  løsladt  under  Polititilsyn.  Det  er  vis- 
selig at  gjøre  et  Fugleskræmsel  af  Loven;  men  gamle 
Fugle  lade  sig  ikke  skræmme  af  Sligt.  Hvilken  saa 
Straffen  maatte  være,  den  bør  ubetinget  exekveres. 
Desiutt  Tracy  siger:  »Les  plus  puissans  de  tous  les 
moyens  moraux,  et  auprés  desquels  les  autres  sont  presque 
nuls,  sont  les  lois  repressives,  et  leur  parfaite  et  entiére 
exécution.o 

Det  er  Mængdens  Feil  altid  at  gaae  til  Yderlighed. 
Forhen  vare  Loven  og  den  offenlige  Mening  utilbørlig 
strenge;  nu  ere  de  til  Grusomhed  milde.  Vi  have  san- 
delig inden  Grund  til  at  lykønske  os  selv  i  Anledning 
af  denne  sentimentale  Lægekonst.  Det  er  meget  tvivl- 
somt, om  den  Skibs-  eller  Regimentschef,  der  har  idømt 
700  Slag  eller  den,  der  slet  ingen  har  idømt,  har  handlet 
mildest.  Ifølge  Forfatterens  Mening  burde  visse  raae  og 
voldsomme  Misgjerninger  straffes  paa  Kroppen  eller  med 
andre  vanærende  Straffe,  f.  Ex.  Gabestokken.  I  Indien, 
anfører  han,  har  man  funden  korporlige  Straffe  meget 
virksomme  til  at  forbedre  Forbryderne  og  til  at  tømme 
Fængslerne,  og  han  ender  med  følgende  Udtalelse:  »Til 
Bekræftelse  heraf,  nemlig  den  legemlige  Revselses  gode 
og  forbedrende  Virkning,  have  vi  ikke  blot  den  Aller- 
høiestes  Ord,  men  og  den  Allerhøiestes  Exempel,  Der 
fortælles  os  om  Een,  som,  og  det  ingenlunde  for  den 
værste  Overtrædelse,  gjorde  en  Svøbe  af  Snore.« 

Det  kan  vel   ikke   være    Andet,    end   at  Meget   af 

hvad  ovenfor  er  bemærket  har  stødt,  maaske  eudog 
oprørt  den  danske  Læser.  Indsenderen  tor  idetmindste 
ikke  fragaae,  at  han  oftere  maatte  standse  og  fatte  sig 
for  atter  at  fortsætte  Læsningen.  Forfatterens  Ud- 
talelser ere  strenge,  barske,  tilsyneladende  grusomme. 
Han  berører  Samfundet  meget  haardt  og  det  paa  et 
meget  ømt  Sted.  Men,  maa  man  saa  spørge  sig  selv, 
hvorfor  er  Stedet  saa  ømt?  Mon  ikke  Grunden  skulde 
være  den,  at  han  netop  har  truffet  det  Sted,  hvor  Syg- 
dommen har  sit  egenlige  Sæde?  Man  maa  for  Alting 
ikke  slaae  det  hen  i  den  Tanke,  at  Sligt  kun  gjælder 
om  England,  ikke  om  andre  Lande  og  allermindst  om 
Danmark ;  thi  hvad  selve  Sygdommen  og  Ondet  angaaer, 
da  lider  hele  den  civiliserede  Verden  derunder,  om  end 
i  forskjellig  Grad.  Det  er  Tidsalderens  store  Skrøbe- 
lighed, og  det  er  først  i  den  allersidste  Tid,  at  man  har 
faaet  Mod  til  at  vedgaae,  ikke  alene,  at  Ondet  er  der, 
men  ogsaa,  at  \i  ved  vor  egen  Mangel  paa  FremsjTi  og, 
hvad  der  vel  egenlig  ligger  bagved,  ved  vor  egen  Mangel 
paa  sund  Moral  have  udviklet  og  pleiet  Ondet,  saa  at 
det  nu  næsten  er  voxet  os  over  Hovedet.  Mon  der  i 
hele  det  vestlige  Europa  findes  et  Land,  som  ikke  nu 
ræddes  ved  Pauperismens  stedse  voxende  Størrelse? 
Og  Insolvensen  —  Pauperismen  i  de  høiere  Klasser  og 
Middelklassen  —  truer  den  ikke  Samfundets  Velfærd  i 
en  nok  saa  høi  Grad?  1857  viste  os  her  i  Landet 
tydelig  nok,  at  hvad  vi  maatte  have  forsømt  i  denne 
Retning,  vare  vi  nu  paa  gode  Veie  til  at  indhente. 
Der  var  ingen  Kjøbstad  saa  ubetydelig,  at  den  jo  var 
greben  af  denne  »Swindle«.  Det  Samme  gjælder  om 
Forbrydelsen    ogsaa   hos    os.     Tiltrods   for  Alt,  hvad  vi 

have  gjort  i  Retning  af  et  skarpt  Polititilsyn  (idetmindste 
i  Hovedstaden),  af  nye  og  velindrettede  Fængsler  osv. 
see  vi  dog  de  grovere  Forbrydelser  tiltage.  I  vor  indtil 
Sygelighed  milde  Omhu  for  de  Fattige,  for  Fallenterne, 
for  Forbryderne  glemme  vi  hele  det  store  Samfund, 
som  kommer  til  at  lide  ved  vor  tankeløse  eller  feige 
Mildhed,  hvis  rette  Xavn  er  Svaghed.  Roden  til  Ondet 
er  overalt  at  søge  i  den  samme  Aarsag,  i  en  falsk  Fi- 
lanthropi,  i  en  blødsøden  eller  sentimental  Humanitet, 
eller  hvad  man  nu  vil  kalde  Sygdommen.  At  denne 
sentimentale  Humanitet  er  paa  Veie  til  at  blive  under- 
kjendt,  det  er  klart  nok,  om  end  ikke  Alle  see  Sagen 
lige  klart  og  skarpt.  At  den  bør  underkjendes  og  mod- 
arbeides,  deri  har  Forfatteren  ogsaa  Ret.  Om  derimod 
Midlerne  og  Veien,  han  anbefaler,  ere  de  rette,  eller 
om  de  ikke  ere  for  strenge  til  strax  at  tinde  Anvendelse, 
om  man  ikke  i  sin  Iver  for  at  bekæmpe  Ondet  maa 
vogte  sig  for  at  gaae  over  til  den  modsatte  Yderlighed, 
det  er  et  Spørgsmaal,  som  vel  kunde  trænge  til  at  drøftes 
alvorlig. 

Det  er  ikke  saa  ganske  let  at  løbe  fra  sine  Feil 
eller  med  andre  Ord,  det  er  ikke  saa  let  at  løbe  fra 
sig  selv.  Det  gjælder,  hvad  enten  Talen  er  om  Individer 
eller  Folk.  Har  en  Feil  først  slaaet  dybe  Rødder,  har 
den  ogsaa  mere  eller  mindre  udøvet  Indflydelse  paa 
vort  Grundvæsen,  saa  at  dette  i  sig  selv  er  mindre  til- 
gængeligt for  en  sundere  Sæd.  Al  Bevægelse,  ogsaa 
den  moralske,  vil  bevare  en  Slutningshastighed,  som  vil 
holde  sig  længe  efter,  at  den  bevægende  Kraft  har  op- 
hørt at  virke.  Den  bevægende  Kraft  kan  man  tilintet- 
gjøre   og    sætte  ud  af  Virksomhed   i    et  Nu;    men    Slut- 

ningshastigheden  maa  der  indrømmes  et  vist  Spil,  dersom 
man  ikke  vil  see  den  bevægede  Masse  ligge  knust.  Det 
er  ganske  vist  paa  den  høie  Tid  at  slaae  ind  paa  en 
ny  Yei;  men  det  maa  skee  nogenlunde  lempelig,  ikke 
ved  et  pludseligt  og  brat  »Omkring.«  Det  vilde  desuden 
forbyde  sig  selv. 

Heller  ikke  er  man  berettiget  til  at  kaste  al  Skyl- 
den ene  og  alene  paa  den  sentimentale  Humanitet. 
Samtidig  med  denne  Humanitetsbevægelse  indtraf  Sam- 
fundsomvæltningen, som  i  allerhøieste  Grad  omformede 
Samfundet.  De  afsluttede  Stænder,  Korporationerne, 
Laugene,  kort  alle  det  gamle  Sarafunds  større  og 
mindre  Kredse,  fik  paa  samme  Tid  Dødsstødet,  efter 
at  det  længe  havde  arbeidet  sig  Opløsningen  imøde. 
Længe  inden  man  besluttede  sig  til  ved  ydre  Magtbud 
at  sløife  disse  mange  Grændser  og  Skranker,  vare  de  i 
Hovedsagen  sprængte  indenfra.  Det  nye  Liv,  som  havde 
udviklet  sig,  kunde  ikke  mere  rummes  indenfor  den 
gamle  Afpæling.  I  de  Lande,  hvor  man  havde  holdt 
bedst  paa  de  gamle  Skranker,  var  dog  kun  en  Skygge  af 
dem  tilbage;  Virkeligheden  var  forsvunden;  men  selv  da 
dette  gamle  Samfund  laa  mere  end  halvt  i  Ruiner,  havde 
det  bevaret  noget  af  sit  Oprindelige,  og  hertil  hørte 
navnlig  en  Gruppering,*  som  gav  dem,  den  omsluttede, 
et  gjensidigt  Krav  paa  hverandre.  At  Flere  og  Flere 
kom  til  at  staae  udenfor  disse  Grupper,  tør  ikke  be- 
nægtes, og  denne  Omstændighed  fremskyndede  vel  ogsaa 
deres  Sprængning;  men  saa  længe  de  bestode,  ydede  de 
en  vis  Beskyttelse  for  dem,  de  omsluttede.  Men  i  det 
nye  Samfund,  som  sløifede  alle  disse  Skranker,  kom 
den  Enkelte  til  at    staae  ene   ligeoverfor  Alle,   og   Alle 

ligeoverfor  den  Enkelte.  Samfundet  blev  uoverskueligt 
for  den  Enkelte.  Det  var  en  social  Revolution,  som 
havde  hidført  den  politiske,  ikke  den  politiske  Revolution, 
sora  havde  hidført  den  sociale,  og  denne  sociale  Om- 
væltning havde  i  en  mærkelig  Grad  forandret  Forholds- 
tallet imellem  de  mere  og  mindre  Begunstigede  i  Sam- 
fundet. Det  var  ikke  saa  meget  det,  at  Forholdstallet 
imellem  Stor  og  Ringe,  Fattig  og  Rig  forandrede  sig, 
som  snarere  den  Omstændighed,  at  der  havde  dannet 
sig  en  hel  ny  Klasse,  der  fødtes  til  at  leve  og  døe  som 
Samfundets  Tjener,  og  af  hvilken  ikkun  en  ganske  lille 
Brøkdel  kunde  haabe  at  naae  op  i  de  høiere  Samfunds- 
klasser. Samfundssamvittigheden  maatte  røre  sig  stærkt 
herved;  thi  man  saae  en  Klasse,  der  med  alle  sine  poli- 
tiske Rettigheder  i  materielle  Kaar  knap  var  stillet 
bedre  end  den  tidlige  Middelalders  Trælle.  Der  var 
dem,  der  følte,  at  her  var  en  Uret  at  gjøre  god  og  paa 
samme  Tid  folte  deres  egen  begunstigede  Stilling  som 
en  Bebreidelse.  Der  var  dem,  som  ved  at  see  denne 
Elendighed  frygtede,  at  denne  Masse  ogsaa  i  høiere 
aandelig  Forstand  skulde  fortabes,  og  det  var  dem  en 
ufordragelig  Tanke.  Noget  maatte  der  gjøres,  og  de 
gjorde  Xoget,  maaske  endogsaa  Meget,  og  det  med 
store  personlige  Offre.  At  de  grebe  feil  af  Veien  og 
Midlet,  beviser  endnu  ikke,  at  de  lededes  af  hin  usande 
Rørelse,  som  her  er  Tale  om.  Blandt  dem  linde  vi 
mange  sande  Menneskevenner,  om  end  deres  Fremsyn 
ikke  altid  svarede  til  deres  ærlige  Villie.  De  udøvede 
Godgjørenhed  i  Stilhed  og  det  ad  den  mest  private 
Vei.  Men  der  er  ogsaa  en  anden  Klasse  Mennesker, 
som  sandelig  heller  ikke  kan  beskyldes   for  sentimental 

Humanitet.  De,  der  i  Masse  henviste  den  fattige  Ar- 
beidsklasse  til  det  oftenlige,  det  officielle  Fattigvæsen 
og  gjorde  det  blot  af  Magelighed,  blot  for  at  faae  Ro 
eller  for  paa  den  Maade  at  afbetale  deres  egne  Forplig- 
telser; de,  der,  for  at  berolige  deres  egen  med  god  Grund 
beængstede  Samvittighed,  aldrig  kunde  faae  Straffen  mild 
nok,  Fængselstugten  slap  nok,  og  som  med  det  Mund- 
held »vi  ere  alle  Mennesker«  brugte  Mildheden  og  Over- 
bærenheden til  at  løse  alle  de  moralske  Samfundsbaand, 
de  kunne  aldrig  beskyldes  for  sentimental  Humanitet. 

Vi  skulle  her  holde  os  nærmest  til  Pauperismen  i 
de  lavere  Klasser.  Pauperismen  i  de  høiere  Klasser  og 
Forbrydelsen  kunne  vi  idetmindste  foreløbig  ikke  drøfte 
nøiere.  Alle  tre  udspringe  de  af  samme  Rod,  og  naar 
vi  fortrinsvis  vende  os  mod  Pauperismen  i  strengere  For- 
stand, saa  skeer  det,  fordi  netop  den  er  bleven  et  bræn- 
dende Spørgsmaal  her  i  Landet.  Det  er  sammenlignel- 
sesvis  en  temmelig  ligegyldig  Ting,  hvilken  Side  af 
Sagen,  man  først  tager  for;  thi  derpaa  kan  man  være 
vis,  at  vender  Blikket  sig  først  med  redelig  Alvor  i  een 
bestemt  Retning,  vil  det  snart  med  samme  Alvor  be- 
tragte Alt,  hvad  der  kommer  indenfor  dets  Synskreds. 

De  Hovedlove,  hvorpaa  vort  Fattigvæsen  hviler,  ere 
alle  dikterede  under  Trykket  af  den  Humanitetsbevæ- 
gelse,  hvorom  vi  her  tale.  Det  gjælder  om  »Kongelig 
approberet  Plan  for  Fattigvæsnets  Indretning  og  Be- 
styrelse i  Kjøbenhavn  med  Forstæder  af  1ste  Juli  1799« 
og  om  »Reglement  for  Fattigvæsnets  provisoriske  Ind- 
retning i  Danmarks  Kjøbstæder«  og  et  tilsvarende  for 
Landsognene,  begge  af  5.  Juli  1803.  Fra  dette  Standpunkt 
bedømte  ere  de  gode  og  udtømmende  Lovarbeider;  men 

man  havde  vistnok  tilgavns  taget  feil  i  Valget  af  Stand- 
punkt. Staten  sætter  sig  i  alle  disse  Love  et  Formaal, 
som  vistnok  aldrig  kan  eller  bør  være  et  Statsformaal.- 
Staten  kan  næppe  ligeoverfor  de  Fattige  og  Trængende 
optræde  anderledes  end  som  Politimester,  og  liaardt  som 
det  kan  lyde,  kan  den  ikke  forlade  dette  Standpunkt, 
uden  at  komme  ind  paa  en  slet  Uendelighed,  som  ikke 
kan  Andet  end  gjøre  Ondt  værre.  Den  skal  optræde 
hæmmende  og  straffende  ligeoverfor  Tiggeri  og  Vaga- 
bonderi,  den  kan  ikke  taale  at  see  Mennesker  døe  af 
Sult  eller  Kulde  paa  offenlig  Gade  eller  Vei,  at  umyn- 
dige Børn  løbe  forladte  omkring;  end  mindre  kan  den 
tillade,  at  Elendighedens  Boliger  blive  Brændpunkter  for 
moralsk  og  fysisk  Smitte  o.  s.  v.  Overalt,  hvor  Sligt 
træffes  eller  er  at  befrygte,  skal  den  optræde  med  Alvor 
og  Kraft,  og  den  maa  derfor  være  i  Besiddelse  af  Midler 
til  at  hæmme  og  hjælpe.  Den  maa  derfor  have  Fæng- 
sler, Arbeidshuse,  Hospitaler,  Opfostringshuse,  Fattig- 
skoler og  lignende  Stiftelser.  Men  forlader  Staten  dette 
Standpunkt,  paatager  den  sig  at  udøve  Barmhjertigheds- 
gjerninger,  vil  den  af  sine  officielle  Fattigbestyrere  skabe 
et  stort  Korps  af  »Soeurs  de  Charité«,  vil  den  aaben- 
bart  forfeile  sin  egenlige  Opgave.  Dette  Standpunkt 
havde  vor  Lovgivning  forladt  i  Alt,  hvad  Fattigvæsnet 
angik,  og  alle  de  gode  Hensigter  forbleve  uopnaaede, 
fordi  den  havde  indladt  sig  paa,  hvad  der  ligger  udenfor 
de  egenlige  Statsformaal.  Alle  de  nævnte  Love  inde- 
holdt Bestemmelser,  som  selv  under  de  mest  primitive 
Forhold  let  vilde  komme  til  at  udøve  en  skadelig  Virk- 
ning, og  som  ogsaa  have  udøvet  disse  Virkninger.  Naar 
Statsmagten   efter   bedste   Indsigt  og   Evne  fjerner  Alt, 

hvad  der  kan  virke  liiudreude  og  hæmmende  paa  Bor- 
gernes Virkelyst  og  Drift,  naar  den  efter  sit  Skjøn  under- 
støtter Alt,  hvad  der  kan  fremme  denne  Lyst  og  Drift, 
saa  har  den  i  denne  Retning  opfyldt  sin  Pligt.  Naar 
den  derimod  erklærer  sig  selv  forpligtet  til  at  skaffe 
enhver  Arbeidsløs  Arbeide  og  Fortjeneste  eller  i  Man- 
gel af  Arbeide  frit  Underhold  paa  det  Offenliges  Be- 
kostning, naar  den  paa  samme  Maade  erklærer  sig  for- 
pligtet ligeover  for  Husvilde  og  for  Børn ,  som  have 
deres  naturlige  Forsørgere,  og  naar  den  gjør  alt  dette, 
uden  at  træffe  tilsvarende  Foranstaltninger  for  at  sikkre 
sig  selv  imod  utilbørligt  Overgreb,  saa  vil  den  arbeide 
sig  ind  i  et  bundløst  Uføre.  Man  kan  længe  nok  paa- 
byde den  strengeste  Undersøgelse  af  Vedkommendes 
Arbeidsløshed,  Mangel  paa  Husly  o.  s.  v.,  ingen,  ikke 
engang  den  samvittighedsfuldeste  Undersøgelse,  vil  her 
forslaae.  Hvor  er  den  Mand,  Læge  eller  Ikke-Læge, 
som  i  alle  Tilfælde  kan  komme  længere  end  til  For- 
modning om  en  anden  Mands  Arbeidsførhed,  naar  denne 
Mand  maatte  finde  det  hensigtssvarende  at  skjule  den? 
Og  naar  en  anden  Mand  maatte  finde  sin  Regning  ved 
at  erklære,  at  han  intet  Arbeide  kan  erholde,  hvo  vil 
da  uden  uforholdsmæssige  Anstrængelser  blive  i  Stand  til 
overbevise  ham  om,  at  han  slet  ikke  har  spurgt  efter 
Arbeide?  Og  naar  han  erklærer  sig  husvild,  skal  saa 
vedkommende  Kommune  ikkun  have  Valget  imellem  at 
opsøge  ham  en  privat  Bolig  eller  anvise  ham  en  saadan 
paa  det  Oflfenliges  Bekostning?  Naar  unaturlige  For- 
ældre forlade  eller  forsømme  deres  ægte  eller  uægte  Af- 
kom, skal  saa  det  Off'enlige,  uden  at  kunne  kræve  slige 
Forældre  til  Ansvar,  i  al  Godmodighed  antage  sig  disse 

forladte  Stakler?  Indlader  Statsmagten  sig  paa  Sligt, 
vil  den  i  Virkeligheden  sætte  en  Præmie  for  Ladhed, 
Uforsynlighed  og  Usædelighed.  Ikke  engang  i  den  aller- 
mindste Landkommune,  hvor  Forhold  og  Mennesker  dog 
ere  forholdsvis  lette  at  oversee,  vil  man  være  i  Stand 
til  at  udøve  blot  tilnærmelsesvis  den  fornødne  Kontrol. 
Arbeiderne  vænnes  efterhaanden  til  at  see  hen  til  Fat- 
tighuset og  Almissehjælp  som  Livets  egenlige  Maal. 
Den  Ene  efter  den  Anden  vil  give  sig  Udseende  af  at 
være  svag  og  affældig,  for  at  han  saa  tidlig  som  mulig 
kan  komme  paa  Kommunens  Pensionsliste.  Den  Ene 
efter  den  Anden  vil  komme  og  begjære  Arbeide  og  Løn 
eller  Underhold  af  Kommunen.  Istedetfor  at  søge  Ar- 
beidet  og  Fortjenesten,  forlanger  han,  at  Arbeidet  og 
Fortjenesten  skal  søge  ham,  og  hvor  det  først  bliver 
Tonen,  der  forsvinder  den  egenlige  Vindskibelighed. 
Naar  visse  almindelige  Dagleierarbeider  —  paa  Landet 
de  almindelige  Markarbeider,  i  Byen  det  saakaldte  Sjov 
og  deslige  —  ikke  frembyde  sig  i  tilstrækkelig  Mængde, 
saa  lægger  man  Hænderne  i  Skødet;  thi  Tanken  er  alt 
for  længe  siden  kommen  ud  af  Vane  med  at  anstrænge 
sig  for  at  finde  Udveie  i  denne  Retning.  Man  har  hver- 
ken i  Hjemmet  noget  Haandarbeide  eller  udenfor  Hjemmet 
nogen  Bifortjeneste,  man  kan  tye  til.  Arbeidsklassens 
Ubehjælpsomhed  og  Ulyst  til  at  gjøre  selv  den  mindste 
Forandring  i  sin  tilvante  Syssel  stiger  da  til  en  utrolig 
Høide.  Den  foretrækker  ubetinget  at  tye  til  Fattig- 
hjælp fremfor  f.  Ex.  at  gaae  tilhaande  i  en  Fabrik 
eller  luge  en  Roemark;  og  hvad  dens  Børn  angaaer, 
da  foretrækker  den  at  lade  dem  løbe  om  med  Tigger- 
posen for  et  hvilketsomhelst  nyttigt  Arbeide.    At  skulle 

begive  sig  over  i  et  andet  Sogn  for  at  søge  Arbeide, 
ansees  af  Mange  for  Noget,  man  ikke  behøver  at  ind- 
lade sig  paa.  Og  naar  det  hedder,  at  der  skal  skaffes 
den  Husvilde  Bolig,  saa  lyder  det  ganske  vist  baade 
smukt  og  menneskekjærligt;  men  der  er  dog  maaske 
ikke  nogen  Bestemmelse  i  vor  Fattiglovgivning ,  som 
misbruges  i  den  Grad  baade  i  Byerne  og  paa  Landet ; 
maaske  mest  paa  Landet,  thi  i  Hovedstaden  og  i  Kjøb- 
stæderne  kan  Politi  og  Fattigvæsen  med  forholdsvis 
Lethed  skaffe  sig  at  vide,  hvor  der  findes  ledige  Leilig- 
heder,  hvilket  ikke  altid  er  saa  let  paa  Landet.  Per- 
soner, der  meget  vel  vide,  at  de  ikke  kunne  gjøre  Krav 
paa  Fattighjælp  under  nogensomhelst  Skikkelse,  hen- 
vende sig  til  Sogneraadet  og  forlange  Leiligheder  anviste 
og  ere  selv  ikke  at  bevæge  til  at  see  sig  om  efter  en 
saadan.  De  gjøre  Regning  paa,  at  Sogneraadet,  for  at 
slippe  for  videre  Uleilighed,  skal  anvise  dem  Bolig  i 
Fattighuset,  enten  mod  en  nominel  Leie  eller  aldeles 
frit.  Det  er  desuden  altid  vanskeligt  at  af  gjøre,  om  en 
Mand  er  for  fattig  til  at  betale  Huusleie  eller  ei.  Det 
gaaer  med  fri  Bolig  som  med  al  anden  Hjælp;  jo  Flere, 
der  faae  den,  desto  Flere  ville  begjære  den.  Exemplet 
smitter  i  en  forfærdelig  Grad,  og  tilsidst  lykkes  det  at 
undergrave  al  Selvfølelse  og  Familiefølelse.  Forældre 
ville  ikke  hjælpe  Børn,  Børn  ikke  Forældre.  De  fjer- 
nere Slægtninge  og  gode  Venner  ere  derimod  rede  til 
at  hjælpe  —  med  en  Anvisning  paa  Fattigvæsnet.  Selv 
hvor  der  kun  er  Tale  om  en  aldeles  forbigaaende  For- 
legenhed, foretrækker  man  at  henvende  sig  til  Fattig- 
væsnet fremfor  at  søge  Hjælp  hos  Andre.  En  Mand 
behøver  blot  at  begynde  at  sælge  sine  Redskaber  og  sit 

Værktøi,  saa  skal  han  have  Hjælp  af  Fattigvæsnet, 
for  at  han  ikke  skal  blive  Almisselem;  med  andre  Ord, 
man  gjør  ham  strax  til  Almisselem  for  at  undgaae  at 
faae  ham  senere  i  denne  Egenskab.  Det  er  især  den 
temporære  eller  interimistiske  Fattighjælp,  som  senere 
eller  tidligere  bliver  en  Snare  for  det  officielle  Fattig- 
væsen, hvoraf  det  ikke  er  i  Stand  til  at  \ikle  sig  ud; 
tvertimod,  det  indvikler  sig  stedse  dybere.  Efterhaandeu 
undergraver  man  Villien  og  Evnen  til  at  arbeide. 
Fattigvæsnet,  som  skulde  være  Arbeiderens  allersidste 
lovlige  Tilflugt,  bliver  hans  allerførste.  Og  Grunden  er 
den,  at  det  Offenlige  indlader  sig  paa  Noget,  som  alene 
Borgerne  selv  som  private  Mænd  kunne  raade  Bod  paa, 
medens  Borgerens  Pligtfølelse  mere  og  mere  sløves  i 
denne  Retning.  Naar  han  har  betalt  sin  Fattigskat,  er 
han  altfor  ofte  tilbøielig  til  at  mene,  at  han  har  opfyldt 
alle  sine  Pligter.  Naar  det  Offenlige  saaledes  vil  paa- 
tage sig  at  være  det  Forsyn,  der  raader  Bod  paa  men- 
neskelig Elendighed,  vil  det  altid  komme  tilkort.  Det 
er  en  Bebreidelse,  som  ganske  vist  \il  ramme  vore 
væsenligste  Fattiglove,  at  de,  og  det  lader  sig  ikke 
miskjende,  søgte  at  optage  al  offenlig  og  privat  Fattig- 
hjælp i  sig,  og  saaledes  at  gjøre  det  Offenlige  til  den 
eneste  Almisseuddeler. 

Men  under  forøvrigt  gunstige  Forhold  kunne  selv 
meget  uheldige  Love  virke  en  Tid,  uden  at  man  bliver 
deres  skadelige  Virkninger  vaer.  Den  Slags  Fattiglove 
udøve  altid  en  uheldig  Virkning,  om  man  end  ikke  lige 
tidlig  opdager  denne  Virkning.  Men  indtræffer  der  saa 
uheldige  Tidsforhold  —  slet  Høst,  Pengekriser  eller 
andre  Omstændigheder,  der  medføre  Arbeidsstandsninger, 

viser  det  sig  strax,  i  hvilken  Grad  et  saadant  Fattig- 
væsen udhuler  Grunden  under  Samfundet,  paa  samme 
Tid  som  det  væsenlig  bidrager  til  at  forøge  den  eie- 
blikkelige  Nød,  idet  Alle  vente  Hjælp  af  Fattigvæsnet. 
Paa  engang  opdager  nu  Samfundet,  hvorledes  Nøden  og 
Elendigheden  er  voxet  det  over  Hovedet.  Det  seer,  at 
det  officielle  Fattigvæsen  med  alle  sine  Anstrængelser 
ikke  kan  magte  Opgaven,  saa  kommer  den  private  Fat- 
tighjælp, og  i  ni  af  ti  Tilfælde  gjør  den  Ondt  værre, 
ikke  fordi  den  ikke  er  udsprungen  af  en  god  og  hellig 
Følelse,  men  fordi  den  i  Reglen  er  planløs  og  giver 
iblinde.  Gode  og  varmtfølende  Mennesker  kunne 
ikke  see  paa  denne  Nød,  uden  at  hjælpe.  De  kunne 
ikke  bære  det  over  deres  Hjerte  at  afvise  Tiggeren 
ved  Døren  eller  Tiggeren  i  Avisen,  og  Tiggeriet  drives 
efterhaanden  som  Haandtering,  og  det  som  en  Haand- 
tering,  hvoraf  Bedrageren  og  Vagabonden  høster  den 
største  Fordel.  En  ringe  Del  af  de  uhyre  Summer, 
som  paa  denne  Maade  udøses,  vilde  virke  heldbrin- 
gende, naar  de  uddeltes  efter  en  fast  Flan.  Det  Of- 
fenlige  giver  og  dé  Private  give,  og  alligevel  tiltager 
Nøden  istedetfor  at  aftage;  og  det  er  simpelthen  fordi 
al  planløs  Godgjørenhed  undergraver  Selvtilliden  og  Ar- 
beidsomheden.  Selvhjælpen,  den  eneste  Hjælp,  som  i 
Længden  kan  udrette  noget  Godt  og  Gavnligt,  vil  man 
ikke  appellere  til,  og  enhver  Appel  i  denne  Retning 
kommer  til  at  lyde  for  døve  Øren,  saalænge  Almissen 
er  saa  let  at  erholde. 

Lovkoncipisten  har  hverken  i  Plan  af  1.  Juli  1799 
eller  i  Reglement  af  5.  Juli  1803  ganske  overseet  det 
eneste  Korrektiv,  der  kan  støtte  et  officielt  Fattigvæsen 

saaledes,  at  det  ikke  bliver  samfundsopløsende.  Loven 
giver  rigtignok  Anvisning  paa  Arbeidshus  og  Tvangs- 
arbeidsanstalt;  men  den  gjør  det  paa  en  saa  usikker  og 
svag  Maade ,  at  dette  Korrektiv  taber  sin  Betydning 
som  Modvægt.  Arbeidshus  og  Tvangsarbeidsanstalt  kan 
Fattigvæsenet  tye  til  som  sidste  Middel,  hvis  det  saa 
synes;  men  hvor  lidet  man  har  anseet  det  fornødent, 
fremgaaer  alene  af  den  Omstændighed,  at  man  ikke  en- 
gang fandt  sig  foranlediget  til  at  paabyde  Opførelsen  af 
slige  Anstalter,  end  ikke  et  blot  for  hvert  Amt.  Som 
Korrektiv  kunde  det  jo  ikke  virke,  hvor  det  slet  ikke 
fandtes;  og  det  var  dog  at  forudsee,  at  man  ikkun  nødig 
vilde  indlade  sig  paa  de  Udgifter,  som  slige  Anstalters 
Opførelse  vilde  medføre,  før  Trangen  var  bleven  meget 
stor,  det  vil  sige,  for  det  Onde,  de  skulde  modvirke, 
alt  havde  slaaet  dybe  Rødder.  Det  er  ikke  for  meget 
sagt,  at  slige  Anstalter  ere  aldeles  uundværlige,  naar 
et  officielt  Fattigvæsen  skal  virke  heldbringende.  Det 
ældste  Fattigvæsen,  man  kj ender,  det  engelske,  som 
daterer  sig'  fra  Elisabeths  Tid,  havde  forstaaet  Sagen, 
idet  det  ingen  Fattighjælp  ydede  u(tenfor  Arbeidshuset; 
og  da  man  a.f  misforstaaede  Humanitetshensyn  ophævede 
denne  Bestemmelse  og  tilstod  Hjælpen  i  Hjemmet,  be- 
høvedes der  forholdsvis  ikkun  faa  Aar  for  at  demorali- 
sere den  hele  Arbeiderbefolkning ,  hvorfor  man  ogsaa 
hurtigt  maatte  vende  tilbage  til  det  gamle  System.  Og 
naar  man  i  den  seneste  Tid  har  henvist  til  Skotland 
som  et  Land,  der  i  Hovedsagen  hjælper  sig  uden  slige 
Tvangsanstalter,  saa  glemmer  man  for  det  Første,  at 
Skotland  ikkun  paa  Papiret  har  et  officielt  organiseret 
Fattigvæsen,  og  dernæst,  at  Skotland  vel  nok  kan  hjælpe 

sig  uden  nogen  af  Delene,  saa  længe  det  har  det  rige 
England  at  henvise  sin  overflodige  Arbeiderbefolkning 
til.  Den  Stilling,  som  England  i  denne  Retning  indtager 
ligeoverfor  Skotland  og  Irland,  har  Danmark  alt  i  læn- 
gere Tid  indtaget  ligeoverfor  baade  Tydskland  og  Skan- 
dinavien. De  Kaar,  der  i  Danmark  bydes  Arbeideren, 
forekomme  vore  fattigere  Naboer  saa  fristende,  at  man 
ikke  kan  undres  over  den  Indvandring,  der  finder  Sted. 
Men  selv  om  man  i  hin  Tid  ganske  havde  fattet  Be- 
tydningen af  Arbeidshuset,  saa  vilde  man  sikkerlig  have 
modarbeidet  sin  Hensigt  ved  det  Spillerum,  der  i  Lov- 
givningen gaves  den  delvise,  temporære  og  interimistiske 
Fattighjælp.  Med  saa  frie  Hænder  kunde  et  kortsynet 
og  slapt  Fattigvæsen  gjøre,  hvad  det  vilde,  og  i  de 
færreste  Sogne  valgte  man  det  Rette.  Men  selv  da  man 
længere  hen  i  Tiden  følte  Nødvendigheden  af  Tvangs- 
arbeidshuse  og  skred  til  Opførelsen  af  Amtsarbeidshuse, 
fattede  man  ikke  skarpt  det  egenlige  Formaal.  Det 
burde  have  staaet  klart  for  Administrationen,  at  Arbeids- 
huset skulde  tjene  til  at  skille  Sognene  af  med  saa  vidt 
mulig  alle  Vagabonder  og  ørkesløse  Tryglere.  Men 
skulde  denne  Hensigt  opnaaes,  maatte  den  Betaling, 
som  Sognene  havde  at  erlægge  for  de  enkelte  Lemmer, 
de  indlagde,  være  meget  lav,  saa  lav,  at  Sognene  ikke 
af  Hensyn  til  Betalingen  beholdt  deres  Vagabonder  i 
Hjemmet;  Hovedudgiften  til  Arbeidshuset  burde  saa  være 
reparteret  paa  Amtet.  Men  istedetfor  var  Betalingen, 
som  Sognet  maatte  betale  for  de  Lemmer,  det  indlagde, 
saa  høi,  at  man  nok  kan  forstaae,  at  den  fristede  det 
til  at  beholde  dem.  En  anden  Feil  ved  flere  af  vore 
Arbeidshuse  var  en   mangelfuld  Disciplin,    der  ofte   var 

saa  slap,  at  den  blev  skandaløs').  Men  Disciplinen, 
naar  den  er,  hvad  den  skal  være  —  og  den  behøver 
slet  ikke  at  være  grusom  —  er  det  Baand,  som  piner 
Vagabondnaturen  allermest.  Han  er  sjeldent  forvænt 
med  Føde,  Husly  og  Klæder,  og  i  denne  Retning  kan 
Opholdet  paa  Arbeidshuset  ikke  trykke  ham  synderlig; 
men  streng  Orden,  Renlighed  og  regelmæssigt  Arbeide 
kan  han  ikke  døie.  Kan  han  ikke  drive  og  tilfredsstille 
sin  Tilbøielighed  til  at  udskeie,  er  han  et  ulykkeligt 
Menneske.  En  anden  Mangel  ved  vore  x\rbeidshuse  og 
vore  Fattigbestyrelser  er  den,  at  man  altfor  hurtig  og 
let  slipper  Vagabonden  ud  af  Arbeidshuset,  naar  han 
erklærer,  at  han  nu  vil  ernære  sig  selv.  Saasnart  den 
gode  Aarstid  begynder,  slipper  man  hele  Skarer  ud, 
om  hvilke  det  er  vitterligt,  at  de  hverken  kunne  eller 
ville  arbeide.  Disse  Landstrygere  fare  Landet  rundt 
som  Tiggere,  indtil  de,  Xogle  efter  faa  Ugers,  Andre 
efter  Maaneders  Forløb,  hjemsendes  ofte  med  betydelige 
Omkostninger;  thi  de  havne  gjerne  Alle  paa  en  eller 
anden  Sygestue,  i  en  eller  anden  Arrest.  iVf  denne 
Landeplage  hjemsøges  vi  nu  hvert  eneste  Aar,  og  der- 
som Nogen  troer,  at  det  koster  mindre  at  underholde 
dem  som  Landstrygere  end  som  Arbeidshuslemmer,  turde 
han  tage  høilig  feil. 

Der  kan  vel  neppe  være  Tvivl  om,  at  Landet  i  det 
Hele  vilde  være  bedre  farent,  dersom  Fattiglovgivningen 


')  Et  Amtsarbeidshus  hjemsendte  et  Lem,  fordi  han  besvangrede 
saa  mange  af  de  kvindelige  Lemmer.  —  Der  er  Arbeidshuse,  der 
jevnlig  afgive  Delirkister  til  Hospitalerne.  I  det  Hele  er  umaadelig 
Nydelse  af  Brændevin  ikke  usædvanlig  paa  Arbeidshuse.  Det  er 
den  Slags  Friheder,  som  bevirker,  at  Arbeidshuset,  saa  langt  fra 
at  virke  afskrækkende,  ofte  virker  tillokkende. 

fra  Først  af  havde  fastholdt  den  Grundsætning,  at  det 
oftenlige  Fattigvæsen  ikke  kan  hjælpe  Nogen  udenfor 
Arbeidshuset.  Det  havde  været  bedre  i  alle  Retninger. 
Det  Offenlige  vilde  have  kjendt  og  kunnet  magte  sin 
Pligt,  den  private  Godgjørenhed  vilde  heller  ikke  være 
kommen  paa  Afveie,  og  hvad  der  er  det  Væsenligste, 
Ondet  vilde  aldrig  have  antaget  saa  umaadelige  Dimen- 
sioner. Et  kraftig  styret  Fattigvæsen  er  een  af  Arbeids- 
markedets  bedste  Regulatorer.  Pludselig  og  paa  eengang 
at  vende  tilbage  til  det  rigtige  System,  lader  sig  imid- 
lertid ikke  gjøre,  dertil  ere  vi  nu  komne  altfor  langt 
ind  paa  den  urette  Vei.  Var  der  ingen  anden  Hindring, 
saa  er  der  den,  som  ligger  i  Manglen  paa  det  fornødne 
Apparat  af  Arbeidshuse  og  Tvangsarbeidsanstalter.  Der 
er  imidlertid  ingen  Tid  at  give  bort.  Det  oflfenlige 
Fattigvæsen  maa  strax  tage  fat  og  tage  alvorlig  fat; 
men  skal  det  paa  den  anden  Side  kunne  tage  fat  med 
den  Alvor  og  Bestemthed,  som  Sagen  kræver,  saa  maa 
det  kunne  stole  paa,  at  det  ikke  lades  i  Stikken  af 
selve  Samfundet.'  Det  danske  Folk  maa  kjende  sig  selv 
tilstrækkelig  til  at  vide ,  at  det  ikke  holder  af  Noget, 
der  tager  sig  ud  som  alvorlig  Strenghed,  end  sige  Haard- 
hed;  og  det  offenlige  Fattigvæsen  vil  let  faae  Udseende 
af  at  handle  hensynsløst,  haardt  og  grusomt,  dersom 
ikke  Samfundet  selv  i  Skikkelse  af  en  privat  organi- 
seret Fattighjælper  vil  hjælpe  det  Overgangen  fra  det 
hidtil  fulgte  System  til  et  bedre  og  naturligere.  Saaledes 
som  den  private  Godgjørenhed  hidtil  har  virket,  har 
den  med  sine  særdeles  rige  Midler  ved  Siden  af  noget 
Godt  og  Glædeligt,  som  den  ganske  vist  har  udrettet, 
hjulpet    det    oflfenlige    Fattigvæsen   til    at    afstedkomme 

uendelig  megen  Ulykke  og  Fordærvelse.  Med  en  ringe 
Del  af  de  Midler,  den  har  havt  at  raade  over,  vilde 
den  kunne  have  udrettet  langt  mere  virkelig  Godt  og 
undgaaet  meget  Bedrag,  dersom  den  havde  været  orga- 
niseret og  styret  af  sunde  Grundsætninger. 

Naar  den  engelske  Forfatter  kun  vil  vide  af  een 
Slags  Fattighjælp,  nemlig  den  olfenlige,  at  sige,  og  som 
det  synes,  vil  have  den  meget  skarpt  begrændset  ved 
Hjælp  af  strenge  Forholdsregler,  saa  er  han  sikkerlig 
kommen  til  dette  Resultat  ved  at  see  det  forfærdelige 
Misbrug,  der  gjøres  af  den  private  Godgjørenhed,  og  den 
ødsle  Rundhaandethed,  hvormed  man  opmuntrer  til  Hyk- 
leri og  Ladhed.  Et  oftenligt  Fattigvæsen  er  Alt,  hvad 
man  efter  hans  Mening  behøver;  men  han  forudsætter 
saa  rigtignok,  at  Enhver  tillige  i  sin  Kreds  afhjælper 
den  Nød,  der  har  Krav  paa  Medlidenhed.  Men  denne 
Forudsætning  er  ikke  begrundet.  Overalt,  selv  i  den 
mindste  Kommune,  vil  der  findes  fattige  Mennesker,  som 
ikke  høre  til  Nogens  Kreds.  Overalt  vil  der  findes 
Smaahaandværkere  og  Dagleiere,  som  ikke  have  faste 
Kunder,  men  som  udelukkende  ere  henviste  til  tilfældigt 
Arbeide.  Mon  der  ikke  blandt  dem  vil  kunne  findes 
værdige  Trængende ,  som  ikke  medregnes  til  Nogens 
Kreds?  Han  forudsætter  en  paradisisk  Tilstand,  som 
vel  aldrig  vil  opnaaes,  og  som  vel  ikke  engang  er  øn- 
skelig ;  thi  Nød  og  Fattigdom  er  ikke  et  tilfældigt  Onde, 
som  man  med  en  Smule  god  Villie  kan  skaffe  ud  af 
Samfundet.  Det  er  en  Ingrediens  i  det  menneskelige 
Samfundsliv,  som  vil  vedblive  at  findes,  saa  længe  der 
findes  et  Samfund;  det  gjælder  kun  om  at  holde  den 
indenfor    den   rette   Begrændsning    og    ikke    at    forvexle 

Ulykke  med  Last.  Et  Samfund,  hvor  der  ikke  skulde 
tindes  Anvendelse  for  menneskelig  Barmhjertighed  og 
Godgjørenhed,  hverken  kunne  eller  ville  vi  tænke  os. 

At  den  private  Godgjørenhed  maa  organisere  sig, 
erkjendes  nu  af  saa  Mange,  at  man  tør  haabe,  at  en 
saadan  Organisation  virkelig  vil  lade  sig  gjennemføre. 
Men  man  maa  ikke  troe,  at  Sagen  ikke  har  Modstandere 
og  det  erfarne  og  retsindige  Modstandere,  som  have 
tænkt  alvorlig  over  Tingen.  De  frygte  for,  at  en  Organi- 
sation af  den  private  Godgjørenhed  skal  etablere  et  nyt 
Fattigvæsen,  der  ikke  blot  er  ligesaa  ødelæggende  som  det, 
vi  nu  have,  men  endnu  mere.  Netop  den  Omstændighed, 
at  den  private  Godgjørenhed  virker  stille  og  tildels  skjult 
og  ikke  sætter  nogen  Plet  paa  Dens  borgerlige  Ære  og 
Anseelse,  som  den  hjælper,  gjør  den  i  deres  Tanker 
farlig.  Ingen  vil  betænke  sig  paa  at  appellere  til  den, 
og  den  vil  derfor  i  endnu  høiere  Grad  hjælpe  til  at  opelske 
Ladhed,  Løgn,  Bedrageri  og  Hykleri.  Ikke  den  skarpeste 
Kontrol,  mene  de,  er  i  Stand  til  at  afsløre  den  Underfundig- 
hed, som  Ørkesløsheden  og  Hykleriet  er  i  Stand  til  at  an- 
vende, naar  Vedkommende  først  mærke,  at  de  kunne  til- 
lyve  sig  ufortjent  Hjælp.  Til  en  vis  Grad  have  disse  vore 
Modstandere  Ret;  den  private  Godgjørenhed  kan,  selv 
om  den  er  nok  saa  godt  organiseret,  afstedkomme  lige- 
saa store  Onder  som  et  slet  organiseret  Fattigvæsen, 
dersom  de,  der  skulle  lede  den,  ikke  holde  sig  Maalet 
fast  for  Øie.  Glemmer  man  blot  et  Øieblik,  at  al  Gave  i 
Reglen  er  og  bør  være  nedtrykkende  og  ydmygende 
for  Modtageren,  og  at  den  er  ligefrem  ødelæggende,  dersom 
man  sætter  sig  andet  Formaal  end  saa  vidt  mulig  at 
gjøre  Gave  og   fremmed   Hjælp  mere  uundværlig  og  til- 

sidst  i  stor  Udstrækning  overflødig,  saa  vil  man  anrette 
Skade  og  demoralisere.  Træder  den  private  Godgjørenhed 
nogensinde  hindrende  iVeienfor  den  eneste  ubetinget  gode 
Hjælp,  Selvhjælpen,  har  den  aldeles  misforstaaet  sin  Op- 
gave. —  Hine  vore  Modstandere  kunne  vi  paa  den  anden 
Side  svare,  at  naar  man  hverken  kan  eller  bør  modarbeide 
den  private  Godgjørenhed,  saa  gjør  man  dog  bedst  i  at 
faae  den  organiseret.  Det  Onde,  som  de  frygte  vil  blive 
Følgen  af,  at  den  organiseres,  er  alt  i  saa  fuldt  Maal 
tilstede,  at  Organisationen  i  og  for  sig  ikke  vil  kunne 
forværre  Tilstanden.  Tvertiraod  er  det  at  haabe,  at  en 
Del  af  de  Onder,  der  for  Tiden  klæbe  ved  den  private 
Godgjørenhed,  vil  blive  hæmmet  og  indskrænket.  Det 
alene,  at  man  faaer  at  vide,  hvad  og  hvor  meget  der 
gjøres,  er  ikke  saa  ringe  en  Hjælp,  naar  man  \il  ind 
paa  en  bedre  Vei.  Saa  meget  er  i  alle  Tilfælde  vist, 
at  skal  det  officielle  Fattigvæsen  blive  sat  i  Stand  til  at 
reformere  sig  og  til  at  optræde  med  den  fornødne  Kraft, 
maa  det  idetmindste  for  en  længere  Tid  kunne  forlade 
sig  paa  et  organiseret  privat  Fattigvæsen;  thi  den 
maalløse  Godgjørenhed,  som  handler  aldeles  iblinde 
uden  at  vide  hvad  den  gjør,  kan  ikke  afgive  nogen  Støtte 
for  det. 

Fr.   Krebs. 

To  Digte  fra  Rom. 

(Skrevne  1861.J 


Suk.') 


Aftensolens  Hygge 
Ikke  kan  mit  Vindu'  naa, 
Morgensolen  ligesaa;  — 

Her  er  altid  Skygge. 

Sol  paa  begge  Sider, 
Vil  du  ei  i  Kamret  ind? 
Her  faldt  Straaler  paa  et  Sind, 

Som  i  Mørke  strider. 

Morgensolens  Glæde, 
O,  du  er  min  Barndomstid; 
Mens  du  leger  ren  og  hvid. 

Kan  jeg  næsten  græde. 

Aftensolens  Hvile, 
Ak,  du  er  den  Vises  Ro;  — 
Længer  frem,  saa  vil  du  jo 

Mod  mit  Vindu'  smile? 


')  Skrevet,  mens  jeg  arbeidede  paa  „Sigurd  Slembe"- 

Morgensolens  Sange, 
O,  du  er  den  Fantasi 
Verden  solglad  løftes  i,  — 

Den,  jeg  ej  kan  fange. 

Aftensolens  Mildhed, 
Du  er  mer  end  Visdoms  Ro, 
Thi  du  er  den  Kristnes  Tro: 

Naa  mig  med  din  Stilhed ! 


Før  og  efter  Solnedgang. 

(Indtryk  fra  Moiite  Pincio'). 


Aftenen  kommer.  Solen  staar  rød, 
Farvende  Straaler  i  Rummet  henskylle 
Lyslængsel'ns  Glands  i  uendelig  Fylde;  — 
Fjeldet  forklares  som  Aasyn  i  Død. 
Kuplerne  gløder,  men  længere  borte 
Taagen  langs  Markernes  blaalige  Sorte 
Vugger  opover  som  Glemselen  før: 
Over  hin  Dal  dækker  tusind  Aars  Slør. 

Aft'nen,  hvor  rød  og  varm, 

Blusser  af  Folkelarm, 

Glødende  Hornmusik, 

Blomster  og  brune  Blik.  — 
Fortidens  Store  staa  rundtom,  knap  kjendte, 
Bundne  i  Marmor  og  vente.  ^) 


*)  En  Høide  over  Rom,  Stadens  Spadseregang,   hvor  Musiken  spiller 

og  den  fornemme  Verden  mødes  hver   Aften. 
')  Marmorbuster   af  Italiens   navnkundige  Mænd  staar  rundt  Pladsen 

paa  Monte  Pincio. 

Vesper  det  ringer,  i  rødmende  Luft 
Tonernes  Oft'erdamp  taager  og  spredes, 
Kirkernes  hellige  Halvmørke  bredes, 
Aftenbøn  bæver  i  Ord  og  i  Duft. 
Ildbæltet  over  Sabinerne  spændes. 
Blus  paa  Kampagnen  af  Hyrderne  tændes, 
Roma  med  Lamperne  frembryder  mat. 
Ligesom  Sagn  af  Historiens  Nat. 

Gjennem  den  unge  Kveld 

Hopper  en  Saltarell'; 

Sværmere  knalder  til 

Latter  og  Morraspil;  — 
Tankerne  stræber  i  Farver  og  Toner 
Trofast  mod  det,  som  forsoner. 


Lyset  har  tabt  i  sin  lydløse  Kamp, 
Himmelen  hvælver  de  dunkelblaa  Buer, 
Dybt  fra  dens  Evighed  Stjernerne  luer, 
Jordmassen  synker  i  Taage  og  Damp. 
Øjnene  flygter  fra  Mørket  mod  Staden, 
Møder  et  Ligtog  med  Fakler  i  Gaden ; 
Natten  det  søger,  men  Lysenes  Flag 
Vifter  dog  Haab  fra  den  evige  Dag. 

Muntert  en  Mandolin 

Lyder  til  Dands  og  Vin, 

Munkesang,  Gadeleg 

Døves  af  Tappenstreg;  — 
Gjennem  det  Drømmende  Livsaarens  Banken 
Glimter  med  Daglys  i  Tanken. 

Stille  det  bliver,  end  dunklere  blaa 
Himmelen  vaager  og  venter;  —  opunder 
Fortid,  som  drømmer,  og  Fremtid,  som  stunder, 
Usikkre  Blus  i  det  rugende  Graa. 
Men  de  vil  samle  sig!    Roma  fremstige 
Lystændt  en  Nat  for  Italiens  Rige: 
Klokkerne  kime.  Kanonerne  slaa. 
Minderne  flamme  paa  Fremtidens  Blaa !  — 

Yndigt  om  Haab  og  Tro 

Op  mod  nygifte  To, 

Jubler  en  Sanger  til 

Cither  og  Fløjtespil. 
Stærkere  Længsler  faar  barnesød  Hvile;  — 
Mindre  tør  vaagne  og  smile. 

Bjørnstjerne  Bjørnson. 

Kong  Kristjerii  paa  Lille  Belt/) 


JVong  Kristjern  seiler  paa  Beltets  Vand 

I  Natten  gaaer  Bølger  stride. 

Der  glittrer  Skum  over  Baadens  Rand;  - 

Blot  frem  mod  den  anden  Side! 
Mod  Jyllands  Kyst  og  til  Fyens  igjen 
Det  gaaer  med  Fart  gjennem  Natten  hen; 

Tungt  drager  Søen  sin  Aande: 
Roer,  roer,  Kong  Kristjerns  Mænd,  — 

Kongens  Sjæl  er  i  Vaande ! 

Kong  Kristjern  seiler  i  Nattens  Stund: 

Hvorlielst  han  Hvile  vil  tage, 

Der  stimle  Skygger  fra  sorten  Grund  — 

Hans  Tanker  i  Ring  de  jage! 
Hvor  er  der  Sted,  og  hvor  skal  han  hen? 
Og  Hjælp  den  sikkre,  hvor  findes  den? 

Hvad  gjør  ham  Tankerne  klare? 
Roer,  roer,  Kong  Kristjerns  Mænd,  — 

Kongen  maa  raadløs  fare! 


')  I  Slutningen  af  Januar  1523  lod  Christian  II.   sig  i  een  Nat  tyve 
Gange  sætte  over  Beltet  mellem  Middelfart  og  Høneborg. 

For  Ide  og  Virkelighed.  16 

Kong  Kristjem  seiler  med  tynget  Bryst: 

Det  er,  som  en  Skæbne  vil  fange ! 

Imellem  Fyen  og  den  jydske  Kyst 

Gaaer  Farten  vel  tyve  Gange. 
Alt  Mørket  graaner  i  Dagning  hen; 
Dog  mørk  og  angstfuld  er  Farten  end;  — 

Blot  frem  mod  den  anden  Side ! 
Roer,  roer,  Kong  Kristjerns  Mænd,  — 

Kongens  Sjæl  er  i  Kvide ! 

Rudolf   Schmidt. 

Dr.  H.  IS.  Clausens  seneste  Fremstilling  af 
Grrundtvigianismen. 

J:  or  ti  Aar  siden  yttrede  Professor  Clausen  om  Grundt- 
vigianismen, at  den  for  Fremtiden  »med  fuldkommen  Ro 
kunde  overlades  til  stille  Selvoverlevelse «^).  Dette  er  ikke 
indtruffet  og  kan  det  ei  heller  mere ;  stille  bliver  Selvover- 
levelsen i  ethvert  Tilfælde  ikke;  ikke  engang  Professoren 
selv  har  forholdt  sig  som  stille  Tilskuer,  men  er  gj en- 
tagne  Gange  siden  traadt  frem  paa  Kamppladsen  og  har 
bevist,  at  Grundtvigianismen  er  en  Uting;  og  Bladene 
have  stemt  i  med,  den  offenlige  Mening  har  for  største  Delen 
været  paa  Professorens  Side ;  og  dog,  trods  de  Lærdes 
Lærdom,  de  Dannedes  Spot,  de  Vittiges  Vid,  trods 
Bladene  og  den  offenlige  Mening  er  det  nu  kommet 
saavidt,  at  Grundtvigianismen,  efter  Professorens  egen 
Indrømmelse,  »øver  en  bestandig  stigende  Tiltrækning 
paa  det  danske  Folk«. 

I  en  Afhandling,  som  findes  i  «Dansk  Tidsskrift« 
Nr.  0-),  er  Professor  Clausen  rigtignok,  støttet  paa  de 
sædvanlige    Grunde,    i   første   Afdeling   kommen  til   det 

')  ,,Det  evangeliske  Kirkelivs  Nutid  og  Fremtid"  af  Dr.  H.  N.  Clausen. 

1859,  Side  247. 
^)  „Grundtvigianismen  som  Læreretning  og  som  Livsretning." 

16* 

sædvanlige  Resultat,  at  »Grundtvigianismen  som 
Læreretning«  er  Intet.  Med  desto  større  Forbauselse 
seer  man  i  anden  Afdeling,  at  »Grundtvigianismen 
som  Livsretnin  g«  raader  over  en  virkelig  Begeistrings 
Stormagt;  for  ti  Aar  siden  hed  det:  »den  Grundtvigske 
Paastand  er  i  sit  Væsen  aandsdræbende  og  æder 
om  sig  som  dødt  Kjød!«  —  Imod  de  iforveien  .vel- 
kjendte  Modgrunde,  Professoren  anfører,  skal  jeg  i  Korthed 
anføre,  hvad  man  fra  Grundtvigsk  Side  pleier  at  svare. 
Men  dernæst  skal  jeg  stræbe  at  paavise  det  besynderlige 
Forhold  hvori  Afhandlingens  to  Dele  ved  hin  ganske  nye 
Indrømmelse  ere  komne  til  at  staae  til  hinanden. 

»Grundtvigs  Lære  om  Daabspagten  som  hel  og 
holden  given  af  Herren  selv,  kan  ikke  videnskabelig 
godtgjøres.«  Selv  om  den  kunde,  hvortil  skulde  saa  det 
egenlig  hjælpe?  Visheden  blev  en  Vished  for  Professorer, 
Menigheden  maatte  da  nøies  med  at  troe,  hvad  disse  og 
andre  lærde  Folk  sagde,  ligesom  Lægfolk  i  Regelen  maa 
nøies  med  at  troe  paa  Astronomernes  Forsikkring  om  Ju- 
piters Maaner  eller  slige  Ting.  Men  Gud  er  ikke  de 
Lærdes  Gud,  Vished  i  Troessager  skal  og  maa  kunne 
være  en  Vished  paa  første  Haand  for  enhver  Troende, 
derfor  er  Visheden  om  Daabspagtens  Oprindelse  fra 
Herren  indesluttet  i  den  kristne  Tro,  som  ikke  kan  tænke 
sig,  at  den  Pagt,  der  skal  binde  baade  Gud  og  Menne- 
sker, skulde  være  Menneskeværk. 

Kan  da  ikke  Videnskaben  bevise  Umuligheden  af, 
at  Pagten  skulde  være  fra  Herren?  det  paastaaer  end 
ikke  Professor  Clausen;  den  kan  eftervise,  at  visse 
Menigheder  i  Oldtiden  forandrede  Pagten,  men  hvad  om 
dette  netop  var  deres  Brøde  ?   hvad  om  dette  var  en  af 

Grundene  til,  at  den  jerusalemske  og  den  græske  Menig- 
hed saa  omtrent  have  ligget  Lig  indtil  vore  Dage? 

En  saadan  Afvisning  af  Videnskaben  som  høieste 
Ret  i  et  Troesspørgsmaal  skal  nu  være  »papistisk«.  Ja 
hvor  mon  det  Papistiske  egenlig  findes?  Skal  Menigheden 
vente  med  at  troe  f.  Ex.  paa  Herrens  Opstandelse  til 
den  theologiske  Videnskab  kan  gjendrive,  hvad  Natur- 
videnskaben indvender  derimod,  saa  ere  jo  Videnskabs- 
mændene de  Eneste,  som  have  Sandhed  paa  første  Haand, 
alle  Andre  ere  og  blive  ufrie,  aandelig  trælbundne  deres  hele 
Liv.  Men  ogsaa  paa  en  anden  Maade  kastes  Beskyldningen 
tilbage.  Det  Papistiske  ligger  dog  vel  deri,  at  ville  med 
selvgjorte  Nøgler  aabne  eller  lukke  Himmerige  for  sine 
Medmennesker.  Naar  nu  Professor  Clausen  og  Andre 
gjøre  Daabspagten  til  Menneskeværk,  o:  Noget,  som  er 
opkommet  i  Kirken  selv,  lidt  efter  lidt  forøget,  men 
endnu  mangelfuld,  da  flere  Hovedlærdomme  ikke  findes 
deri,  hvad  skal  man  da  sige  om  en  Kirke,  som  gjør  en 
saadan  Daabspagt  til  A^ilkaar  for  Optagelsen  i  Herrens 
Menighed,  altsaa  til  det  Vilkaar,  hvortil  den  paatager  sig 
at  binde  baade  Gud  og  Mennesker?  Kan  Noget  være 
mere  papistisk? 

Grundtvigianismen  er  »sneverhjertet«,  fordi  den  ved 
at  hævde  Daabspagtens  Uforanderlighed  dømmer  de 
Samfund,  som  have  forandret  den.  Da  den,  der  f.  Ex. 
bekjender  sig  til  den  kristne  Tro,  derved  udelukker  sig 
fra  Muligheden  af  ogsaa  at  erkjende  andre  Religioners 
Sandhed  og  forsaavidt  bliver  at  erklære  for  sneverhjertet; 
da  denne  Beskyldning  maatte  ramme  Enhver,  som  vil 
hævde  den  absolute  Sandhed  af  Noget  i  Himlen  eller 
paa  Jorden,  er  den  ikke  af  megen  Vægt. 

»Grundtvigianismen  er  aandløs,  den  binder  sig  til 
en  Formel  og  venter  Trolddomsvirkninger  deraf!«  Ikke 
af  Formlen,  som  Formel,  men  af  den,  som  bruger  Ordet 
i  Forhandling  med  Menigheden,  af  Herren,  som  selv  er 
tilstede  i  Sakramentet,  ventes,  ikke  Trolddom,  men  Aand. 
Beskyldningen  er  gjensidig  og  Spørgsmaalet  er,  om  det 
viser  mest  Aand :  at  søge  Aanden  hos  den  levende  Herre 
selv  eller  i  Beskrivelsen  af  ham  og  hans  Gjerning  i  Bi- 
belen. At  der  af  det  Første  skulde  følge  en  Forkastelse 
af  Bibelen  og  af  Bøger  overhovedet  er  efter  Grundtvigi- 
anernes Mening  en  meget  aandløs  Misforstaaelse  fra 
Modstandernes  Side  af  en  Lære,  der,  »efter  paalidelig 
Kilde«,  lyder  saaledes :  »Man  faaer  ikke  Aand  af  Bøger, 
men  læser  dem  med  den,  man  har«. 

Men  et  saadant  Fjerboldtspil  med  Beskyldninger  er 
nu  længe  nok  fortsat  baade  i  Literatureu  og  Livet,  nu 
maa  snart  den  Tid  være,  hvor  Livet  selv  kan  og  skal 
fælde  Dommen.  Efter  Professor  Clausens  Syn  paa 
Grnndtvigianismen  mangler  den  ikke  blot  videnskabelig 
Grundighedj'^men  Sandhedskjærlighed  (»man  tier  overfor 
Videnskabens  Indvendinger«;  »man  stoler  paa,  at  Menig- 
mand ikke  vil  kræve  saa  dybtgaaende  Regnskab«  osv.), 
og  følgelig  kan  Ingen  paa  ærlig  Maade  være  kommen 
til  Overbevisning  om  Sandheden  af  Grundtvigs  Lære ; 
det  maa  altsaa  være  en  bestandig  tiltagende  Flok  af 
Eftersnakkere,  der  hjemsøger  det  danske  Folk  omkring 
i  alle  Provindser.  —  Allerede  dette  er  usandsynligt:  det 
Tilløiede  forudsætter  noget  Sandt,  man  har  forseet  sig 
paa,  det  Usande,  i  Smaalighed  Forvendte  forudsætter 
det  Ægte,  som  Djævelen  forudsætter  Gud,  som  Jesuiterne 
forudsætte    Jesus,    som    Paven   forudsætter   Set.   Peter, 


Fremstilling  af  Grandtvigianismen.  239 

som  Don  Quijote  forudsætter  Cid  o.  s.  v. ;  mangfoldige 
Grundtvigianske  Eftersnakkere  forudsætte  ikke  faa  vir- 
kelig Overbeviste,  især  i  et  Folk  som  vort,  der  ingen- 
lunde mangler  Syn  for  det  Uægte  eller  Frygt  for  Lat- 
teren, eller  har  tilsat  sin  Arv  efter  Holberg:  Lysten  og 
Evnen  til  at  gjore  uhjemlede  Krav  paa  Ærbødighed  og 
Ærefrygt  komiske. 

Men  sæt  nu,  det  var  saa,  sæt  at  en  Flok  marvløse 
Eftersnakkere,  uden  nogetsomhelst  ydre  Tilhold,  i  Kamp 
med  det  Bestaaende,  fik  mere  og  mere  Magt  iblandt  Folket, 
hvilken  uslukkelig  Skam,  hvilken  Dom  over  dette  og 
over  Kirkens  Lærerstand,  over  Videnskaben  og  Dan- 
nelsen hertillands!  hvorfor  har  den  ikke  kunnet  veire 
dem  hen  som  Avner  for  Vinden?  er  den  selv  da  endnu 
mere  marvløs?  Noget  saadant  har  Professor  Clausen 
selv  havt  en  Følelse  af  og  derfor  er  der  i  Professorens 
Artikel  kommet  en  forbausende  Selvmodsigelse.  Thi 
efter  at  Grundtvigianismen  som  Læreretning  er  afklædt 
til  den  yderste  Grad  af  Nøgenhed,  til  at  være  Mangel 
paa  Sandhedskjærlighed,  til  at  være  Papisteri,  Snever- 
hjertethed,  Aandløshed  osv.,  faaer  den  som  Livsretning 
følgende  Vidnesbyrd:  »uforsagt  Haab  og  Fastholden  ved 
Evangeliets  Grundtone«  (hvori  jo  maa  være  indbefattet 
Tro);  »Kjærlighed  til  Friheden;«  klart  »S}ti  paa  Menig- 
mands Tarv  og  Trang,  som  har  ført  til  en  virkelig 
Bedrift:  Oprettelsen  af  Folkehøiskolerne«  (da  det 
rette  Syn  paa  Medmenneskers  Tarv  og  Trang  kun  ud- 
springer af  sand  Kjærlighed  til  dem,  saa  indrømmes 
herved,  at  der  i  denne  Retning  viser  sig  Kjærlighed, 
ikke  som  en  sentimental  Følelse,  men  som  handlekraftig 
Dyd);  endelig  »Mod,  Kraft,  tændende  Glød« ;  der  er  na- 

turligvis  tilføiet  mangt  et  »Men«,  men  disse  Ting  tillægges 
dog  Grundtvigianismen  som  Livsretning.  Saasandt  som  det 
nu  er  ædelt  og  ikke  Hvermands  Sag  at  kunne  see  Sligt 
lios  Modstandere,  som  ingenlunde  have  skaanet  Professor 
Clausen;  ligesaa  sandt  er  det  paa  den  anden  Side,  at  der 
ligger  en  uhyre  Modsigelse  i  først  at  bevise,  at  den  Grundt- 
vigske Lære  er  aandløs,  og  dernæst  i  Livet  indrømme 
Grundtvigianismen  saadanne  Ting,  som  jeg  har  anført, 
det  vil  sige:  lutter  Mærker  paa  Aand.  Aand  skulde 
være  blevet  Eftersnakkere  til  Del?  gives  der  da  noget 
vissere  Middel  til  at  narre  sig  selv  for  Aanden  end  at 
eftersnakke  den  Aandfuldes  Ord  og  eftergjøre  hans  Fag- 
ter uden  egen  Overbevisning?  gives  der  da  noget  andet 
Middel  til  virkelig  at  naae  Aand  end  det  at  begynde 
med  at  være  sand,  til  Marv  og  Ben  sand  mod  sig  selv? 
Jeg  troer,  det  kan  være  oplysende  at  gjøre  en  Sam- 
menstilling :  lad  os  see  hen  til  vort  Universitet,  særlig 
det  theologiske  Fakultet;  der  skulde  jo  da  den  sande 
Lære  lyde;  men  Professor  Clausen  vil  vistnok  selv  med 
Smerte  indrømme,  at  » uforsagt Haab«,  »Mod«,  »Kraft«, 
»tændende  Glød«  o.  s.  v.  ikke  ere  Ting,  man  nu  for  Ti- 
den fører  med  sig  fra  sit  theologiske  Studium  ved  Uni- 
versitetet; tvertimod  mærkes  der  Forknythed,  Misfor- 
nøielse.  Klage  over  Overbebyrdelse;  mange  unge  Men- 
nesker have  faaet  deres  Helbred  halvt  ødelagt,  deres 
Sind  kuet;  deres  frie  Virkelyst  er  ikke  vakt,  kort  sagt, 
der  er  Intet,  som  tyder  paa,  at  de  theologiske  Stu- 
derende ved  Universitetet  have  lært  det  Bedste  o :  lært, 
hvad  Aand  egenlig  vil  sige  eller  faaet  dens  Kræfter  til 
med  Lethed  at  bære  Byrden.  Men  hvorledes  er  det  nu 
paa   nogen   Maade   tænkeligt,    at   usand   Lære   har  ført 

Aanden  med  sig,  sand  Lære  har  ikke  givet  Aanden? 
Maa  ikke  aandløs  Lære  nodvendig  være  aandsdræbende? 
Eller  skulde  Læren  være  ganske  ligegyldig,  og  Alt  komme 
an  paa  Personerne?  Dette  vilde  ikke  være  noget  godt 
Vidnesbyrd  for  Fakultetet,  det  kan  eiheller  være  Pro- 
fessor Clausens  Mening;  thi  hvorfor  da  gjøre  sig  saa- 
megen  Flid  for  at  eftervise,  at  Grundtvigianismen  som 
Lære  har  saamange  Ulemper?  Og  hvad  skulde  saa  være 
den  Kilde,  hvoraf  Grundtvigianerne  øste,  mon  Grundtvig 
selv?  men  et  Menneske  kan  jo  dog  aldrig  i  dybere  For- 
stand selv  være  Kilde,  saa  udrettede  store  Mænd  i  Hi- 
storien jo  intet  Andet  end  at  gjøre  deres  Medmennesker 
dobbelt  ufrie,  mens  de  dog  i  Virkeligheden  virke  fri- 
gjørende,  fordi  de  »opdage«  fælles  menneskelige  Kilder, 
fordi  de  ikke  som  katholske  Præster  drikke  deraf  for 
de  Andre,  men  lære  dem  selv  at  finde  Vei  derhen. 
Men  er  Kilden  ikke  Grundtvig  selv,  saa  maa  den  være 
at  finde  i  hans  Lære;  og  nu  er  Spørgsmaalet,  om  ikke 
Livet  snart  y\\  lære  det  danske  Folk  at  fælde  den  Dom, 
at  den  Videnskabelighed,  som  vel  havde  Øie  for,  at  der 
fødtes  Aand  og  Liv,  men  ikke  kunde  forklare,  hvorfra 
de  kom,  maa  enten  være  den  overlevede,  hvis  Mærke 
er:  at  besvare  Spørgsmaal,  som  ikke  mere  gjøres,  alt- 
saa  at  være  Svar  uden  Spørgsmaal,  eller  den  tvivlende, 
hvis  Mærke  er:  at  være  Spørgsmaal,  uden  at  have 
Svaret;  men  at  den  ikke  kan  være  den  sande,  hvis 
Mærke  og  hvis  Lykke  det  er:  at  være  Svar  paa  Spørgs- 
maal ;  kan  ikke  være  det,  siden  den  ikke  mægtede  at 
tyde  Tidernes  Tegn,  som  er  det,  hvorom  der  spørges. 

Fredrik  Jungersen. 

X)landt  de  mange  Begivenheder,  om  hvilke  Historien 
beretter,  er  der  nogle,  som  fortrinsvis  fæste  sig  i  Er- 
indringen, fordi  de  danne  ligesom  stærkt  belyste  Partier, 
hvorom  alt  det  Øvrige  i  Billedet  af  Verdens  Udvikling 
grupperer  sig.  Iblandt  dette  ringere  Antal  Begivenheder 
er  det  de  fredelige,  som  indtage  de  mest  fremtrædende 
Pladser,  thi  enhver  Periode  i  Udviklingen  begynder  med 
Undfangelsen  af  en  Tanke,  som  sætter  Mennesket  i 
Stand  til  bedre  at  erkjende  Livets  Vilkaar  og  Formaal, 
hvad  enten  den  gives  Erkjendelsen  som  en  Belæring  eller 
hjælper  til  en  Erkjendelses  Udbredelse,  saaledes  som  Op- 
findelser og  Opdagelser  gjøre  det.  Alt  som  Tanken  med- 
deles videre,  finder  den  Tilslutning  hos  Nogle,  Modstand 
hos  Andre,  og  det  synes  at  være  en  Naturlov,  saafremt 
den  medfører  en  Omordning  af  Samfundsforholdene,  at 
denne  Modstand  maa  voxe,  indtil  det  ikke  længer  er  de 
aandelige,  men  de  legemlige  Vaaben,  der  bryde  Modstan- 
den.   De  Slag,  som  da  ere  de  afgjørende,  eller  de  Slag, 

som  tydeligt  betegne  til  hvilken  Side,  Seiren  vil  lielde, 
danne  den  anden  Række  af  fremtrædende  Begivenheder, 
de  som  forelobigt  afslutte  Perioderne,  saa  Udviklingen 
derefter  kan  skride  videre  paa  det  sikkrede  Grundlag. 

Beretningerne  om  disse  Slag  staae  saaledes  som 
Bautastene  ved  den  Vei,  som  Menneskeslægten  i  sin 
Udvikling  har  fulgt.  De  pege  stadigt  hen  paa,  at  den 
fysiske  Kamp,  som  i  Virkeligheden  fandt  Sted  i  dem, 
kun  var  den  ydre  Form  for  en  Kamp  af  en  mere  ideel 
Natur,  ført  mellem  Livsanskuelser,  Sæder  og  Sarafunds- 
forhold,  som  de  havde  udviklet  sig  gjennem  Slægtrækker 
hos  de  Folk  eller  de  Samfund,  der  udsendte  Hærene. 
De  vise  tillige,  at  om  det  end  altid  var  den  Stærkere, 
der  seirede,  saa  havde  dog  Styrken  ikke  sit  egenlige 
Maal  i  Landenes  Omfang,  Folkemængde  og  Rigdomme, 
men  langt  mere  i  den  Aand,  som  besjælede  de  Folk 
eller  Samfund,  som  beboede  dem,  og  de  Anførere,  som 
vare  udgaaede  fra  dem.  Kampen  paa  Slagmarken  viser 
sig  ikke  som  Sammenstødet  af  fysiske  Kræfter,  men 
som  Sammenstødet  af  Kulturer,  af  hvilke  altid  den,  der 
har  optaget  forholdsvis  flest  af  de  Grundsætninger,  som 
ere  mest  tjenlige  for  den  almene  Udvikling,  bliver  den 
seirende. 

Det  er  nogle  enkelte  af  disse  Slag,  som  vi  ville 
fremstille,  idet  vi  vælge  dem  baade  fra  ældre  Tider, 
hvor  alle  Forhold  omtrent  ere  saa  vel  udredte  og  over- 
skuelige, som  de  tør  antages  nogensinde  at  blive,  og  fra 
en  Tid,  der  ligger  os  saa  nær,  at  det  endnu  ikke  med 
fuldstændig  Sikkerhed  kan  afgjøres,  om  de  Begivenheder, 
der  for  os  synes  saa  væsenlige,  ogsaa  ville  blive  dem, 
der  staae  som  saadanne  for  Efterverdenens  Øine. 


244  Fire  Landslag. 

I.    Zama. 

Da  Romerne  begyndte  at  trænge  frem  til  de  Lande, 
i  hvilke  Karthago  søgte  at  udøve  Indflydelse,  havde  det 
romerske  Hærvæsen  alt  naaet  en  høi  Grad  af  Udvikling. 
Ingen  af  de  Betingelser  fattedes,  af  hvilke  en  Stats 
gode  Forsvarsevne  afhænger,  endnu  mindre  nogen  af  de 
Egenskaber,  hvorpaa  en  Hærs  Dygtighed  beroer. 

Den  romerske  Hær  havde  sin  særegne  Opstilling  til 
Kamp  og  Fægtningsmaade,  der  begge  ikke  vare  laante 
andetsteds  fra,  men  udtænkte  af  Romerne  selv  og  nær- 
mere udviklede  og  prøvede  i  talrige  Kampe. 

I  Slagordenen  udgjordes  Hærens  Hovedmasse  af 
Fodfolk,  som  var  udrustet  med  Sværd  og  Spyd,  Bryst- 
plade eller  Brynje,  Hjelm  og  Skjold.  Det  opstilledes  i  Fir- 
kanter, de  saakaldte  Manipier,  med  betydelige  Mellemrum 
til  alle  Sider,  i  tre  Træfninger.  Firkanterne  talte  i  de 
to  forreste,  Hastatierne  og  Principes,  120  Mand,  12  i 
Breden  og  10  i  Dybden,  i  den  bageste',  Triarierne,  60 
Mand,  nemlig  6  i  Breden  og  10  i  Dybden.  I  dem  alle 
stode  Soldaterne  ikke  tæt  sammensluttede,  men  havde 
saamegen  Plads,  at  enhver  uden  Hindring  kunde  bruge 
sine  Vaaben.  Tre  saaledes  bag  hinanden  stillede  Ma- 
nipier udgjorde  tilsammen  en  Kohorte  og  ti  af  disse  en 
Legion.  Talte  Hæren  flere  Legioner,  saaledes  som  det 
oftest  var  Tilfældet,  opstilledes  de  ved  Siden  af  hinanden 
paa  den  angivne  Maade  og  uden  større  Mellemrum. 

I  Kampen  faldt  det  let  at  bevæge  og  lede  Mani- 
pierne paa  ethvert  Jordsmon,  da  de  vare  uafhængige  af 
hverandre.  Angrebes  der,  kunde  de  samle  sig  i  en  be- 
tydelig Styrke  paa  det  bestemte  Punkt  for  der  at  bryde 


Fire  Landslag.  245 

igjennem;  niaatte  de  forsvare  sig,  kunde  de  paa  flere 
Maader  bringes  til  at  danne  en  sammenhængende  Linie, 
f.  Ex.  ved  at  2den  Træfnings  Manipier  rykkede  ind  i 
første  Træfnings  Mellemrum,  medens  endda  Triarierne 
bleve  tilbage  som  Reserver.  Af  Hensyn  til  denne  Be- 
vægelse stode  Manipierne  i  Reglen  i  Skaktavl. 

I  alle  Kampe,  saalænge  Krudtvaabnene  ikke  endnu 
benyttedes  i  Mængde,  saa  at  det  var  de  blanke  Vaaben, 
der  havde  Afgjorelsen,  var  der  Intet  farligere  end,  at 
de  forreste  Geleder  ved  Fjendens  Overmagt  bleve 
tvungne  til  saa  pludselig  at  vige  tilbage,  at  der  opkom 
Trængsel,  De  bagved  Staaende  kunde  da  ikke  bruge 
deres  Vaaben,  og  der  opstod  let,  idet  tillige  den  mo- 
ralske Indflydelse  gjorde  sig  gjældende,  en  Kamp,  hvori 
de  Forsvarende  vare  saa  godt  som  værgeløse  og  uden 
egenlig  Modstand  bleve  dræbte.  Det  var  vistnok  af 
denne  Grund,  at  i  Oldtidens  og  Middelalderens  Slag 
Nederlagene  ofte  ledsagedes  af  et  overordenlig  stort 
Mandefald  paa  de  Tabendes  Side,  men  af  et  kun  saare  ringe 
paa  de  Seirendes.  Faren  herfor  havde  Romerne  i  høi  Grad 
forebygget  ved  Opstillingen  i  flere  Træfninger,  saaledes 
at  den  Uorden,  der  kunde  opstaae  i  den  forreste,  ikke  med 
Nødvendighed  forplantede  sig  til  Soldaterne  i  de  bageste. 

Som  Tilhæng  havde  Legionen  et  Antal  lettere  be- 
væbnede Soldater,  Veliterne,  der  i  Slagordenen  opstil- 
ledes i  Firkanter  af  større  Bredde  end  Dybde,  i  Reglen 
mellem  Triariernes  Manipier.  Tillige  fulgte  med  Legio- 
nen, men  uden  egenlig  at  høre  til  den,  omtrent  300 
Ryttere,  der  vare  inddeelte  i  10  mindre  Styrker,  som 
rede  med  kun  3  Geleders  Dybde. 

Legionen  talte  saaledes  i  Alt  lidt  over  4000  Mand 

Fodfolk,   blandt  hvilke  som  Regel  fandtes  600  Triarier, 
de  ældste  og  mest  prøvede  Folk. 

,  Kampen  indlededes  af  Veliterne.  De  brøde  frem 
mellem  Linierne,  nærmede  sig  Fjenden  og  foruroligede 
ham  med  lettere  Kastespyd,  Pile  og  Stene,  kastede  ved 
Slynger.  Under  Veliternes  Beskyttelse  rykkede  derpaa 
de  Sværtbevæbnedes  Træfninger  frem,  og  naar  de  vare 
tæt  ved  Fjenden,  i  kun  10  til  12  Skridts  Afstand,  be- 
gyndte den  afgjørende  Del  af  Fægtningen,  idet  Veliterne 
trak  sig  tilbage,  de  Forreste  i  Manipierne  kastede  deres 
sværere  Spyd  mod  Fjenden,  og  Sværdene  bleve  dragne. 

Allerede  disse  Kastespyd,  hvormed  hver  sværtbe- 
væbnet Soldat  i  de  to  forreste  Træfninger  var  bevæbnet, 
saaledes  at  hver  havde  et  lettere  og  et  sværere,  vare  vel 
egnede  til  strax  ved  Angrebets  Begyndelse  at  forulempe 
enhver  af  de  Modstandere,  som  Romerne  traf.  Det  sværere 
Spyd,  det  navnkundige  «Pilum»,  Romernes  karakteristiske 
Vaaben ,  besad  ved  sine  store  Jernbeslag  en  betydelig 
Tyngde  og  kunde  derfor,  naar  det  kastedes  af  en  kraftig 
Arm,  trænge  igjennem  de  Skjolde  og  Harnisker,  hvor- 
med det  fjendlige  Fodfolk  var  udrustet.  I  ethvert 
Tilfælde  hæftede  Spydene,  idet  Bladet  var  forsynet  med 
Gjenhager,  sig  fast  i  Skjoldene  og  berøvede  saaledes 
Fjenderne  den  Nytte,   de  ellers  vilde  have  haft  af  dem. 

Det  Vaaben,  som  Soldaterne  fortrinsvis  skænkede 
Tillid,  var  dog  Sværdet.  Dets  korte,  tunge,  tveæggede, 
spidse  og  vel  hærdede  Klinge  virkede  i  et  Hug  næsten 
som  en  Øxe,  og  var  det  en  stærk  Mand,  som  førte  den 
i  et  Stød,  trængte  den  igjennem  et  tyndere  Harnisk.  Det 
berettes,  hvorledes  nogle  af  Romernes  Modstandere,  der 
kun   vare   vante   til  at  see  de  lettere  Saar,   som    andre 

Folkeslags  Sværd  gave  i  et  llaandmæng,  forskrækkedes 
over  de  voldsomme  Lemlæstelser,  som  det  romerske  Sværd 
kunde  frembringe.  Det  var  dette,  som  egenlig  afgjorde 
Slagene,  og  det  hændtes  stundom,  at  Soldaterne  slængede 
Kastespydene  skødesløst  og  ilfærdigt,  blot  for  saameget 
des  hastigere  at  komme  til  at  bruge  Sværdene,  idet  de 
trængte  ind  mellem  Fjendernes  Rækker  og  blandede  sig 
imellem  dem.  Dog  var  der  een  Mangel,  som  stundom 
føltes,  naar  det  fjendlige  Fodfolk  ikke  oppebiede  An- 
grebet, men  med  stor  Voldsomhed  selv  brød  frem,  ogsaa 
naar  det  var  et  godt  Rytteri,  som  angreb;  den  var,  at 
der  ikke  i  tilstrækkelig  Mængde  fandtes  lange  Spyd, 
hvormed  Fjenden  foreløbig  kunde  standses. 

Vel  havde  Triarierne  en  Art  Spyd,  længere  end  de, 
hvormed  Hastatierne  og  Principes  vare  bevæbnede, 
og  disse  Spyd  vare  beregnede  paa  ikke  at  bruges 
som  Kastevaaben ;  men  om  der  end  derved  havdes  et 
Værn  mod  et  Rytteri,  som  var  Legionens  overlegent  og 
kunde  falde  Fodfolket  i  Ryggen,  saa  manglede  dog  et 
tilsvarende  Værn  i  de  forreste  Træfninger.  Vistnok  har 
denne  Omstændighed  i  Forbindelse  med,  at  den  enkelte 
Manipel  talte  forholdsvis  faa  Folk,  saa  at  der  fandtes 
mange  ubeskyttede  Flanker,  bidraget  Sit  til,  at  Romerne 
i  de  puniske  Kriges  Tid  ofte  bleve  overvundne  i  aaben 
Mark  og  været  en  Hovedaarsag  til  de  Forandringer  i 
Opstillingen,  der  bleve  trufne  1  en  senere  Tid. 

Romernes  Rytteri  spillede  den  Gang  kun  en  under- 
ordnet Rolle.  Det  var  i  Reglen  samlet  paa  Fodfolkets 
Fløie,  hvad  enten  dette  talte  flere  eller  færre  Legioner. 
Det  kæmpede  først  med  det  Qendlige  Rytteri  og  søgte, 
hvis  dette   blev  fordrevet,  ved  omgaaende   Bevægelse  at 

angribe  det  Qendlige  Fodfolk  i  Ryg  eller  Flanke.  Under- 
tiden holdtes  det  tilbage  og  brugtes  som  Reserve. 

Det  kunde  benyttes  til  at  adsprede  det  letbevæbnede 
Fodfolk,  og  til  Kamp  mod  Rytteri,  men  ikke  med  syn- 
derlig Fordel  angribe  Sværtbevæbnede,  da  dets  Vaaben 
kun  vare  Sværd  og  lette  Spyd,  omtrent  som  de  letteste 
ved  Fodfolket,  og  da  man  dengang  ikke  benyttede  Sadel 
og  Stigbøiler.  Derhos  havde  det  i  Reglen  ikke  saa 
svært  Harnisk  som  Fodfolket  for  at  kunne  være  mere 
let  bevægeligt.  I  Anvendelighed  paa  Slagmarken  stod 
det  i  det  Hele  taget  under  Fodfolket  og  havde  dengang 
endnu  saa  ringe  Kjendskab  til,  hvad  der  egenlig  udgjør 
et  Rytteris  Styrke,  at  det  fandt  det  hensigtsvarende 
stundom  at  sidde  af  og  fægte  tilfods.  Det  stod  tilbage 
for  Karthageniensernes  Rytteri  og  lærte  egenlig  først 
af  dette,  hvorledes  det  skulde  kæmpe. 

I  Modsætning  til  Romerne  havde  Karthagenienserne 
hverken  nogen  Opstilling  til  Kamp  eller  Fægtningsmaade, 
som  var  eiendommelig  for  dem.  Deres  Hære  havde  end 
ikke  noget  ensartet  Udseende.  Afdelingerne  tilhørte 
mange  Folkefærd,  der  tildels  havde  bevaret  den  samme 
Ordning  og  Kampmaade,  som  brugtes  i  deres  Hjemstavn. 
Derfor  afgave  nogle  Folkeslag  alene  Afdelinger  af  lette 
Tropper,  Slyngekastere  eller  Bueskytter,  andre  Rytteri, 
atter  andre  sværere  bevæbnet  Fodfolk. 

Hvad  dette  sidste  Vaaben  angaaer,  havde  de  Af- 
delinger, som  hørte  hjemme  i  de  afrikanske  Lande,  og 
som  udgjorde  Hovedmassen  af  Vaabnet,  den  Ordning, 
Kampmaade  og  Udrustning,  som  Grækerne  oprindelig 
havde  udtænkt,  og  som  ved  Grækernes  og  Macedoniernes 
Seire  havde  erhvervet   sig  en  saadan  Anseelse,    at  ikke 

alene  de  høit  civiliserede  Folk  ved  Middelhavets  sydlige 
og  østlige  Kyster  troede  ei  at  kunne  gjøre  bedre  end  at 
antage  dem  uforandrede,  men  at  ogsaa  de  barbariske 
Stammer,  som  kun  stode  i  en  fjern  Berøring  med  Græ- 
kerne, optoge  Brudstykker  af  Ordningen  og  bevarede 
dem  i  mange  Aarhundreder,  saaledes  de  gotiske  Stammer 
baade  i  Norden  og  i  Syden. 

Som  Grækerne  kæmpede  største  Delen  af  det  kar- 
thageniensiske  Fodfolk  i  Falanx.  I  denne  Slagorden 
dannedes  den  Firkant,  der  er  at  ansee  for  den  væsen- 
ligste  Enhed,  af  16  Mand  i  Breden  og  16  Mand  i 
Dybden.  Disse  Firkanter  stode  dog  ikke  som  hos 
Romerne  bag  hinanden  i  flere  Træfninger,  men  de  vare 
stillede  op  tæt  sammensluttede  i  en  eneste  Træfning. 
Efter  Reglerne  skulde  en  Falanx  bestaae  af  16  saa- 
danne  Firkanter,  saa  at  den  i  Alt  indeholdt  omtrent  4000 
Mand  sværtbevæbnet  Fodfolk.  Falanxerne  stilledes  atter 
op  ved  Siden  af  hinanden,  alt  efter  Hærens  Størrelse. 

Naar  det  viste  sig  nødvendigt  for  at  opnaae  en 
større  Kraft,  og  Forholdene  tillode  kun  at  overspænde 
en  mindre  Strækning,  fordobledes  Rækkerne,  saa  at  der 
stilledes  32  Mand  i  Dybden;  omvendt  naar  det  gjaldt 
om  at  forhindre  Fjenden  i  at  strække  sig  ud  over  Hæ- 
rens Flanker,  fordobbledes  Rækkerne  paa  den  anden 
Led,  saa  at  der  i  Dybden  da  kun  stod  8  Mand.  I  alle 
Tilfælde  gjaldt  det  om  at  frembyde  en  stærk  Front,  der 
ikke  var  afbrudt  af  Mellemrum,  og  for  saameget  des- 
bedre  at  opnaae  dette,  stode  i  Firkanterne  Soldaterne 
i  Reglen  indbyrdes  mere  sammensluttede  end  hos  Ro- 
merne, Skjold  ved  Skjold,  de  5  første  Rækker,  saasnart 
Kampen  skulde  begynde,   med  sænkede  Spyd,   der  vare 

saa  lange,  at  alle  Spydoddene  da  naaede  frem  foran 
første  Geled,  de  bagved  værende  Geleder  med  Spydene 
lodret  i  Veiret,  indtil  det  Øieblikkom,  da  de  for  at  er- 
statte Formænd  traadte  ind  i  de  forreste  Geleder. 

De  Letbevæbnede,  i  Reglen  halvt  saa  mange 
som  de  Sværtbevæbnede,  vare  inddelte  i  Grupper,  der 
talte  16  Mand  i  Breden,  men  kun  8  i  Dybden.  Ogsaa 
disse  stilledes  op  sammensluttede,  oftest  bagved  de 
Sværtbevæbnede,  over  hvis  Hoveder  de  da  kunde  skyde 
Pile  eller  kaste  Stene  med  Slynger.  Undertiden  stil- 
ledes de  paa  Fløiene  eller  foran  de  Sværtbevæbnede,  i 
hvilket  Tilfælde  der  maatte  gjøres  Plads  for  dem,  naar 
Fjenden  gik  stærkt  frem,  at  de  kunde  komme  bagved 
de  Sværtbevæbnede,  der  skulde  tage  det  egenlige  Stød  af. 

Denne  Slagorden  for  Fodfolket  havde  en  betydelig 
Modstandskraft,  kunde  ogsaa  i  Angrebet,  naar  den  paa 
een  Gang  sattes  i  Marche  og  Sammenholdet  bevaredes, 
frembringe  megen  Virkning.  Men  dette  Sammenhold  og 
det  enstidige  Frembrud  vare  ikke  under  alle  Omstæn- 
digheder lette  at  opnaae.  Falanxen  fordrede  for  at 
bevare  sine  gode  Egenskaber  et  jevnt,  aabent  Jordsmon, 
og  fandtes  dette  ikke,  saaledes  hvor  der  var  Grave, 
Trægrupper,  Skrænter  eller  Snevringer,  ophævedes  af 
sig  selv  de  Omstændigheder,  hvori  dens  Styrke  egenlig 
laa.  Bleve  derhos  enkelte  Dele  overvældede  og  skulde 
understøttes  andetsteds  fra,  kunde  dette  ikke  skee,  thi 
Reserve  fandtes  der  oprindelig  ikke.  Kun  undtagelses- 
vis synes  der  at  have  været  opstillet  Afdelinger  af 
Sværtbevæbnede  bagved  den  første  Linie  eller  at  være 
dannet  Afdelinger  af  Soldater,  som  i  Bevæbning  stod 
paa  et  Trin  mellem  de  egenlig  Svært-  og  Letbevæbnede, 

Og  som  saaledes  vare  egnede  til  i  Nødsfald  at  udfylde 
Huller  i  de  egenlig  SværtbevæbnedesL  inie. 

Falauxen  havde  staaet  sin  Prøve  ligeoverfor  de  asia- 
tiske Kongers  Rytteri  og  deres  mindre  vel  ordnede  Fodfolk, 
saaledes  hovedsagelig  i  Alexander  den  Stores  Krige,  og 
dens  Mangler  vare  ei  heller  blevne  bemærkede,  hvor 
det  var  begge  Modstanderne,  der  brugte  denne  Orden. 
Derimod  traadte  de  frem,  da  Hærene,  som  anvendte 
den,  traf  sammen  med  Romernes  i  de  puniske  Krige  og 
senere  ved  Grækenlands  og  de  asiatiske  Landes  Ero- 
bring; dog  i  Begyndelsen  mindre  klart.  Det  synes 
næsten,  som  om  der  hos  Romerne  i  en  lang  Tid  har 
været  ført  Tvist  om  virkelig  den  romerske  Slagorden 
var  at  foretrække  for  den  græske,  eller  om  det  ikke 
forholdt  sig  omvendt.  Det  er  rimeligt,  at  nogle  af  de 
anseteste  Mænd  have  hældet  til  den  sidste  Anskuelse, 
at  dømme  efter  de  Bevægelser,  der  undertiden  foretoges 
i  Slagene,  og  det  er  sandsynligvis  gaaet  til  her,  som 
saa  ofte  senere,  naar  en  Forandring  i  Krigskonsten  be- 
gyndte at  gjøre  sig  gjældende;  den  trængte  igjennem 
mere  ved  hvad  Erfaringen  paaviste,  end  fordi  den  støt- 
tedes af  fremtrædende  Personligheders  Vidnesbyrd. 

Modsat  Fodfolket  havde  Karthagos  Ryttere  ube- 
tinget Overvægten  over  Romernes,  sandsynligvis  baade 
ved  Udrustningen ,  idet  de  karthageniensiske  Ryttere 
synes  at  have  haft  bedre  Dækvaaben  og  længere,  stærkere 
Spyd,  samt  ved  Hestenes  Godhed  og  ved  bedre  Kjend- 
skab  til  de  Omstændigheder,  hvoraf  et  Rytteris  Kamp- 
dygtighed afhænger.  Det  blev  derfor  næsten  altid  Herre 
over  Valpladsen,  i  det  Mindste  hvor  det  traf  sammen 
med  de  romerske  Veliter  og  Ryttere. 

Det  særegne  Vaaben,  som  Karthagenienserne  besad 
i  Elefanterne,  var  af  mindre  Betydning,  da  Romerne  alt  i 
tidligere  Krige  kavde  gjort  Erfaringer,  som  bragte  dem 
til  kun  lidet  at  frygte  disse  Dyr. 

Det  vilde  blive  for  vidtløftigt  at  gaae  ind  paa  en 
omstændeligere  Betragtning  af  de  forskjellige  Eiendom- 
meligheder,  som  gave  Romerne  og  Karthagenienserne  hver 
for  sig  Fordele  i  nogle  Retninger,  selv  om  de  nærmere 
vedrøre  Krigsføringen  og  Hærvæsenet.  Kun  er  der  een 
Omstændighed,  der  ikke  kan  forbigaaes,  fordi  den  mere 
end  nogen  anden  bidrog  til  de  puniske  Krigens  Udfald. 
Den  er,  at  Karthagos  store  Rigdomme  og  dets  forfinede 
Sæder  havde  adskilt  Folket  og  Hæren,  medens  i  den 
romerske  Stat  Folket  og  Hæren  vare  Et. 

Det  var  kun  en  meget  ringe  Deel  af  Karthagos 
Hær,  maaske  neppe  andre  end  nogle  Befalingsmænd,  som 
vare  udgaaede  af  Befolkningen  ifølge  Bestemmelser,  hvis 
Enkeltheder  ere  ubekjendte ,  medens  hele  den  øvrige 
Mængde  var  Hvervede.  I  Rom  var  Forholdet  et  andet. 
Ikke  alene  fandtes  der  i  Hæren  saa  godt  som  Ingen, 
som  ikke  befandt  sig  der  ifølge  den  lovmæssige  Udskriv- 
ning; men  Værnepligten  var  i  den  Grad  gjort  til  en  Æres- 
sag, at  den  fornemste  af  alle  Borgerpligter  var  at  tjene 
i  Hæren.  Tildels  fandt  dette  sit  Udtryk  deri,  at  de  mindre 
Formuende  i  Reglen  ikke  maatte  udføre  denne  Tjeneste. 

Karthagos  Hære  kunde  vistnok,  som  det  ofte  har 
været  Tilfældet  hos  hvervede  Tropper,  staae  jevnsides 
og  tildeels  overgaae  de  romerske,  naar  Betragtnin- 
gen indskrænkedes  til  at  gjælde  den  enkelte  Soldats 
Dygtighed  og  Krigsvane.  Dette  kan  neppe  betvivles 
efter  de  Bedrifter,    som    de   udførte    under  Hannibal,  og 

efter  den  Roes,  som  er  bleven  bevaret,  endog  af 
Fjenderne,  over  enkelte  Troppeafdelingers  særlige  Dyg- 
tighed. Men  formindskedes  som  Følge  af  Krigen  Ind- 
tægterne og  de  Landstrækninger,  hvorfra  Tropperne 
kunde  hverves ,  indskrænkedes  dermed  ogsaa  Hærens 
Styrke,  thi  hjemme  var  der  ikke  Mange,  som  egnede  sig 
til  at  være  Soldater.  Værre  endnu  var  det,  at  da  Hæ- 
ren var  fremmed  for  Folket,  gik  det  her  som  saa  ofte 
under  lignende  Forhold:  der  var  ingen  Forbindelse 
imellem  dem;  Folket  understøttede  ikke  Hæren,  og  den 
kæmpede  i  Italien  under  Hannibal  næsten  ganske  som 
om  den  kun  havde  ført  Krigen  alene  for  denne  store 
Feltherres  egen  Skyld,  medens  Hjemlandet  syntes  at 
have  glemt,  at  det  var  dets  Velfærd,  hvorom  der  stredes 
paa  de  fjerne  Valpladser. 

Omvendt  forholdt  det  sig  hos  Romerne.  Her  var 
det  ikke  Formindskelsen  af  Statens  Indtægter  og  Om- 
raade,  men  først  Formindskelsen  i  Mennesketallet  paa 
de  Strækninger,  som  Fjenden  ikke  havde  besat,  der 
vilde  have  kunnet  bringe  en  Standsning  i  Rekruteringen. 
Men  hvor  alle  Mænd  kunne  kaldes  til  at  værne  om 
Fædrelandet,  og  hvor  der  er  Tale  alene  om  en  Forsvars- 
krig, der  skal  der  i  Reglen  adskillige  Aar  til,  inden  en 
saadan  Formindskelse  bliver  kj endelig.  Det  er  over- 
ordenlig mange  vaabenføre  Mænd,  som  endog  forholds- 
vis smaa  Landsdele  kunne  stille  i  Marken.  Dette  har 
man  seet  gjentaget  oftere  baade  i  ældre  og  yngre  Tider. 
Dog  nytter  det  selvfølgelig  ikke,  at  man  kan  opstille 
Mænd,  naar  disse  ikke  tillige  ere  Soldater.  Man  har 
da  kun  en  Hob  og  ingen  Hær,  skaber  Forvirring  og 
yderligere   Nød    og   gavner  Fjenden  istedetfor   at   skade 

ham.  Denne  vigtige  Betingelses  Opfyldelse  manglede 
ikke  hos  Romerne,  hos  hvem  Vaabenøvelser  vare  den 
kjæreste  Idræt  baade  for  Drengen  og  for  Manden.  Re- 
kruterne,  der  samledes  i  Legionen,  vare  kun  Rekruter 
forsaavidt  som  de  ikke  havde  været  i  Slag  og  savnede 
Krigsvane,  men  i  Vaabenfærdighed  stode  de  neppe  syn- 
derlig tilbage  for  de  gamle  Soldater.  Det  var  derfor 
ogsaa  muligt  i  det  farefuldeste  Øieblik  under  de  puniske 
Krige,  da  Hannibal  i  Ilmarcher  med  60000  Mand  mar- 
cherede mod  Staden  Rom,  hvor  der  ikke  fandtes  nogen 
egenlig  Hær,  men  kun  nogle  ny  Udskrevne,  af  disse  og 
Byens  egen  mandlige  Befolkning  i  Forbindelse  med  en 
mindre  Tilgang  af  nogle  Tropper,  der  hørte  til  Belei- 
ringsstyrken  ved  Capua,  at  oprette  en  Hær  af  en  saa- 
dan  Godhed,  at  Hannibal  til  Trods  for  de  lokkende  Ud- 
sigter, ikke  synes  at  have  fundet  det  tilraadeligt  at  ind- 
lade sig  i  en  Kamp  med  den,  skjøndt  den  traadte  under 
Vaaben  udenfor  Murene  og  tilbød  Slag. 

Ved  den  Vexelvirkning,  som  finder  Sted,  uaar  Folk 
og  Hær  ere  Et,  vare  ogsaa  de  krigerske  Dyder  fra  Hæren 
trængte  ind  i  Befolkningens  Masse,  og  de  Styrende  vare 
atter  som  Følge  heraf  i  Stand  til  at  gjennemføre  Beslut- 
ninger, der  i  ethvert  anderledes  ordnet  Samfund  nød- 
vendigvis kun  havde  ført  Oprør  og  indre  Tvedragt  med 
sig.  Som  det  synes  vakte  det  end  ikke  nogen  Knurren, 
at  Senatet  afslog  Tilbudene  om  at  løskjøbe  Krigsfangerne 
efter  Slaget  ved  Cannæ.  Støttet  af  Statsborgernes  Hen- 
givenhed for  Fædrelandet,  behøvede  det  ikke,  selv  da 
Rom  ved  Hannibals  Fremgang  saae  sig  nødtvungent  for- 
ladt af  næsten  alle  de  tidligere  forbundne  og  undergivne 
Stater,  at  fravige  den  gamle  Regel,  at  Rom  ikke  kunde 

indlade  sig  paa  nogen  Underhandling  om  Fred,  saalænge 
Fjenden  endnu  befandt  sig  paa  Romernes  eller  deres 
Forbundnes  Jord. 

Det  var  denne  ubetvingelige  Standhaftighed  i  Ulyk- 
ken og  disse  viist  indrettede  Samfundsforhold,  der  havde 
ladet  Romerne  med  fuldstændig  Fatning  bære  de  blodige 
Nederlag  ved  Ticinius,  Trebia,  Trasymenus  og  Cannæ. 
De  havde  gjort  Hannibals  Anstrængelser  under  et  14aa- 
rigt  Ophold  i  Italien  frugtesløse.  De  havde  givet  Styrke 
til  ikke  blot  at  gjøre  Modstand  paa  denne  Hovedkrigs- 
skueplads ,  men  til  samtidigt  at  gaae  angrebsvis  frem 
paa  fjernere  Steder,  i  Spanien,  paa  Sicilien,  Sardinien 
og  i  Afrika  i  Karthagos  umiddelbare  Nærhed,  indtil  den 
Time  endelig  kom,  da  den  truende  Fare  tvang  Kar- 
thagos Senat  til  at  kalde  Hannibal  og  hans  Hær  hjem 
og  til  at  opgive  hvad  der  i  saa  mange  Aar  havde  været 
kæmpet  for. 

Der  er  en  Omstændighed ,  som  vel  er  indlysende 
nok,  men  dog  ikke  altid  tages  tilstrækkelig  i  Betragt- 
ning; den  er,  at  det  er  uden  Betydning  for  en  Krigs 
Udfald,  om  de  Valpladser,  paa  hvilke  der  kæmpes, 
ligge  fjernere  eller  nærmere  ved  Hjemmet.  Det,  som 
har  Betydning,  er,  at  de  tjendlige  Hære  slaaes,  saa  at 
Fremgangen  kan  blive  ved,  indtil  Fjendens  Kraft  er  brudt; 
men  lykkes  dette  ikke,  og  er  det  afgjørende  Tidspunkt 
gaaet  ubenyttet  bort,  eller  er  det  afgjørende  Slag  tabt, 
da  er  det  i  Virkeligheden  ligegyldigt,  om  Hæren,  da 
dette  indtraf,  stod  ved  sit  Lands  Hovedstad  eller  Hun- 
dreder af  Mile  derfra.  I  sidste  Tilfælde  kan  der  vel 
komme  en  Række  af  Kampe  endnu,  men  de  ere  i  Grunden 
kun  Efterspil,  og  det  endelige  Udfald  er  forlængst  givet. 

Denne  Sandhed  er  ofte  miskjendt,  som  den  blev 
miskjendt  af  Karthagos  Senat.  Krigens  Tyngdepunkt 
laa  i  Italien;  men  her  blev  Hannibal  ladt  næsten  uden 
Understøttelse.  Den  eneste  væsenlige  Hjælp  blev  først 
afsendt  12  Aar  efter  at  Hannibal  var  dragen  ud;  men 
Slaget  ved  Metaurus,  som  fulgte  paa  en  af  de  bedst  an- 
lagte strategiske  Bevægelser,  Historien  taler  om,  for- 
hindrede denne  Hjælp  i  at  naae  ham.  Det  afgjørende 
Tidspunkt  kom  forinden,  den  Gang,  da  Hannibal  med 
uforrettet  Sag  brød  sin  Leir  op  udenfor  Roms  Mure,  og 
de  Opbud,  som,  sendte  til  Hannibal  i  rette  Tid,  sand- 
synligt vilde  have  forhindret  denne  Vending,  undgik  ikke 
Nederlagene  ved  Metaurus  og  i  Spanien,  standsede  ei 
heller  Karthagos  Fald  i  den  senere  Kamp  paa  Hjemmets 
egen  Grund. 

Slaget  ved  Zama  var  saaledes  egenlig  kun  et  Efter- 
spil, om  det  end  fremtræder  med  hele  sin  Berømtheds 
Vægt  som  det  sidste  Optrin  i  hin  store  Kamp  om  Verdens- 
herredømmet, der  kaldes  den  puniske  Krig.  Efter  de 
foregaaende  Begivenheder  var  det  umiskj endeligt  til 
hvilken  Side  Seiren  maatte  helde,  eller  rettere,  det  var 
umiskj  endeligt,  at  om  end  Karthagenienserne  ved  et  eller 
andet  Vidunder  havde  seiret  i  dette  Slag,  saa  maatte  der 
efter  dette  være  fulgt  et  andet  Zama,  hvor  de  vare  blevne 
slagne ;  thi  Karthago  havde  naaet  det  Maal,  hvortil  dets 
Statsstyrelse,  dets  Love  og  Sæder  maatte  føre  det,  lige- 
over for  en  Modstander  som  Romerne. 

Det  var  ei  heller  med  god  Fortrøstning  til  et  hel- 
digt Udfald,  at  Hannibal  indlod  sig  i  Kampen.  Medens 
Senatet  i  blind  Tillid  til,  at  denne  store  Mands  Hær- 
førerdygtighed skulde  kunne  opveie  alle  Statens  og  Hærens 

talrige  Mangler,  med  Overmod  og  Fornærmelser  havde 
brudt  de  Vaabenstilstandsbetingelser,  som  vare  indgaaede 
med  Romerne  inden  Hannibals  Ankomst,  og  kun  fordrede 
af  Hannibal,  at  han  hurtigt  skulde  holde  Slag,  svarede 
denne  Senatet,  at  med  Hensyn  til  Politiken  havde  det 
utvivlsomt  Afgjørelsen  i  sin  Haand,  men  at  det  i  Felten 
alene  tilkom  Overgeneralen  at  bestemme  Tiden  for 
Kampen.  Han  søgte  tværtimod  først  en  personlig  Sam- 
menkomst med  sin  Modstander  for  om  muligt  paa  denne 
Maade  at  undgaae  et  Slag.  Førend  denne  Sammen- 
komst var  Hannibal  marcheret  til  Zama,  .5  Dagsmarcher 
fra  Karthago,  i  Nærheden  af  det  Sted,  hvor  Romerne 
stode.  Han  sendte  herfra  Spioner  ind  i  den  romerske 
Leir;  men  da  disse  bleve  grebne,  straffede  Scipio  dem 
ikke,  saaledes  som  det  ellers  er  Sædvane,  men  lod  dem 
vise  om  i  Leiren  af  en  Befalingsmand,  der  ikke 
skulde  lade  Noget  være  skjult  for  dem,  og  sendte  dem 
saa  tilbage  under  Escorte  til  Hannibal.  Der  berettes, 
at  denne  Begivenhed  bragte  ham  til  at  fatte  Tillid  til 
Scipios  ædle  Egenskaber  og  derfor  begjære  en  Sammen- 
komst, dog  synes  det  neppe  rimeligt,  at  Hannibal  ikke 
skulde  have  bedømt  sin  Modstander  bedre.  Under  Sam- 
talen med  Scipio,  ved  hvilken  der  ikke  var  andre  Fremmede 
tilstede  end  en  Tolk  paa  hver  Side,  fremhævede  Han- 
nibal først,  hvormeget  Erfaringen  havde  belært  netop 
ham  om  Lykkens  Ustadighed,  hvor  Lidet  der  skal  til 
for  at  fortjene  dens  Gunst  eller  paadrage  sig  dens  Mis- 
hag, og  gjorde  derpaa  det  Forslag,  at  Karthago  skulde 
frasige  sig  enhver  Fordring  paa  Spanien ,  Sicilien  og 
Sardinien  og  forpligte  sig  til  ikke  at  gribe  til  Vaaben 
nogensinde  for  at  forsøge  at  erobre  dem  tilbage.   Scipio 

svarede,  at  disse  Forslag  utvivlsomt  vare  blevne  antagne, 
hvis  de  vare  blevne  fremsatte,  inden  Hannibal  forlod 
Italien;  men  nu,  da  Karthago  havde  brudt  de  indgaaede 
Vaabenstilstandsbetingelser,  kunde  blot  et  Slag  frem- 
tvinge bedre  Vilkaar  end  en  Overgivelse  paa  Naade  og 
Unaade. 

Da  Sammenkomsten  saaledes  ikke  var  gaaet  efter 
Hannibals  Ønske,  rykkede  Hærene  ud  af  Leirene  den 
næste  Morgen  ved  Daggry.  Den  Maade,  hvorpaa  Han- 
nibal stillede  sin  Hær  i  Slagorden,  var  meget  afvigende 
fra,  hvad  han  havde  gjort  i  alle  tidligere  Slag,  og  viste 
noksom,  hvor  ringe  Tiltro  han  havde  til  Udfaldet. 

Under  alle  Kampene  i  Italien  havde  Hannibal  stillet 
sit  sværtbevæbnede  Fodfolk  i  een  Træfning,  her  stillede 
han  det  i  to,  idet  han  bagved  de  Tropper  af  denne  Art, 
som  fandtes  ved  hans  Ankomst,  men  som  alle  vare  ny- 
udskrevne  og  lidet  øvede,  i  forholdsvis  meget  betydelig 
Afstand,  omtrent  125  Skridt,  stillede  de  gamle  Tropper, 
som  vare  komne  med  ham  fra  Italien.  Han  valgte 
denne  Opstilling,  fordi  han  forudsaae,  at  det  nyudskrevne 
Fodfolk  ikke  alene  kunde  tage  Kampen  op  med  Romerne, 
og  han  vilde  have  et  stort  Rum  imellem  Træfningerne, 
for  i  værste  Tilfælde,  hvis  der  kom  Uorden  blandt  de 
Nyudskrevne,  at  være  sikkret  imod,  at  disse  skulde  for- 
plante Uordenen  videre  ved  strax  at  kaste  sig  ind  iblandt 
dem,  som  vare  Kjærnen  af  Hæren.  Foran  de  Svært- 
bevæbnede opstillede  han  atter  i  een  Træfning  de  Let- 
bevæbnede,  hvervede  Gallere,  Ligurer,  Balearer  og 
Afrikanere,  og  atter  foran  dem  80  Elefanter,  som  de 
Letbevæbnede  skulde  følge,  naar  Elefanterne  paa  et  givet 
Tegn  søgte  at  bryde  ind  i  den  romerske  Slagorden. 

Det  udmærkede  Rytteri,  som  i  Kampen  i  Italien 
saa  ofte  havde  gjort  Udslaget,  var  ikke  længer  i  til- 
strækkelig Mængde  under  hans  Befaling.  Alt  før  Han- 
nibals Ankomst  havde  Romerne  vidst  at  skille  en  af 
de  storste  numidiske  Fyrster  fra  Karthagos  Sag.  Denne 
Fyrste,  Massinissa,  stod  nu  paa  Romernes  Side  med  en 
Styrke  af  fortrinlige  Ryttere,  medens  der  paa  Hannibals 
Side  kun  fandtes  en  Fyrste  med  en  ringere  Styrke,  2000 
Heste,  foruden  det  Rytteri,  som  Karthago  selv  stillede 
i  Marken,  og  som  i  Slaget  viste  sig  at  være  af  ringe 
Godhed.  Dette  Rytteri  stillede  Hannibal  paa  sin  venstre 
Fløi,  hvorved  det  kom  til  at  staae  ligeoverfor  det  ita- 
lienske Rytteri  i  den  romerske  Slagorden.  Det  numidiske 
stillede  han  paa  den  heire  Fløi  ligeoverfor  Massinissas. 

Den  romerske  Hær  indtog  den  tilvante  Slagorden, 
dog  med  den  Forandring,  som  oftere  var  bleven  brugt, 
hvor  Modstanderen  førte  Elefanter  frem,  at  Manipierne 
ikke  stode  i  Skaktavl,  men  nøiagtig  bag  hverandre,  tre 
og  tre,  saaledes,  at  Mellemrummene  i  den  første  Træfning 
havde  tilsvarende  bagved  i  de  andre  Træfninger.  Det  var 
Hensigten  paa  denne  Maade  at  holde  Gjennemgange 
aabne  for  Elefanterne.  Dog  for  at  Hannibal  ikke  skulde 
blive  opmærksom  paa  denne  Forholdsregel  og  med  Sik- 
kerhed lade  Elefanterne  styre  henimod  Manipierne  iste- 
detfor  mod  Mellemrummene,  lod  Scipio  disse  udfylde 
med  Veliterne ,  saa  at  første  Træfning  tilsyneladende 
dannede  en  sluttet,  ensartet  Linie.  løvrigt  var  det 
Hensigten,  at  Veliterne  om  muligt  skulde  skræmme 
Elefanterne  tilbage  ved  at  møde  dem  paa  Halvveien,  og, 
saafremt  dette  ikke  lykkedes,  søge  at  faae  dem  til  at 
forfølge  sig  ind  igjennem  Mellemrummene. 

Hærenes  Styrke  er  ikke  nølere  bekjendt.  Der  an- 
gives i  Almindelighed  at  have  været  tilstede  paa  Ro- 
mernes Side  4  Legioner,  som,  hvis  de  have  været  nogen- 
lunde fuldtallige,  have  udgjort  omtrent  16000  Mand 
sværtbevæbnet  Fodfolk.  De  Letbevæbnede  vilde  efter 
de  sædvanlige  Forholdstal  have  udgjort  omtrent  5000, 
saa  at  Hæren  i  Alt  vilde  have  været  henved  21000 
Mand  Fodfolk,  1200  Mand  italienske  og  nogle  Tusinde 
numidiske  Ryttere;  men  disse  Tal  synes  dog  for  lave, 
thi  den  romerske  Hær  har  neppe  i  Antal  været  meget 
mindre  end  Karthagos,  der  ikke  kan  have  været  syn- 
derlig under  40000.  Der  nævnes  angaaende  denne  i 
Polybiuss  Beretning,  som  er  Hovedkilden  til  Kjend- 
skabet  om  Slaget,  ikke  andre  Tal,  end  at  de  Letbevæb- 
nede udgjorde  12000  og  de  numidiske  Ryttere  2000. 
Efter  de  Forholdstal,  der  ere  nævnte ,  hvor  Falanxen 
før  omtaltes,  vilde  der  til  12000  Letbevæbnede  svare 
24000  Sværtbevæbnede,  hvad  der  saaledes  nogenlunde, 
naar  Rytteriet  var  svagt,  vilde  give  Tallet  40000. 

Kampen  begyndte  mellem  enkelte  fremsendte  Ryttere 
foran  den  romerske  Hærs  venstre  Fløi,  og  da  dette 
Forspil  havde  varet  nogen  Tid,  gav  Hannibal  Befaling, 
at  Elefanterne  skulde  gaae  frem.  Nogle  af  disse  Dyr, 
som  vare  nærmest  ved  de  Kæmpende,  bleve  dog  skye 
ved  Lyden  af  Trompeterne,  vege  tilbage  og  kastede  sig 
ind  paa  de  Ryttere,  som  endnu  holdt  stille,  saa  at 
de  kom  i  Uorden.  Dette  benyttede  Massinissa  øie- 
blikkelig,  og  idet  han  rykkede  frem  med  hele  sin  Styrke 
bragte  han  hurtig  Alt,  hvad  der  var  ligeoverfor  ham  af 
Rytteri,  til  at  vige  og  sprede  sig  paa  Sletten  bagved 
Hannibals  Slagorden.   De  andre  Elefanter  gik  frem  efter 

Bestemmelsen,  formodeulig  fulgte  af  Karthagenienserues 
Letbevæbuede,  og  mødtes  da  afVeliterne,  som  søgte  at 
skræmme  Elefanterue  med  Pile  og  Steu,  Dette  lykkedes 
dog  kun  ufuldstændigt,  forsaavidt  som  Veliterne  ikke 
kunde  drive  dem  tilbage.  Derimod  tik  de  dem  med 
noget  Tab  dels  ledede  ind  i  Mellemrummene  mellem 
Manipierne  og  derpaa  igjeunem  Træfningerne,  uden  at  de 
skadede  de  Sværtbevæbnede,  dels  jagede  bort  langs 
Fronten  henimod  Romernes  høire  Fløi,  hvor  det  itali- 
enske Rytteri  saa  bidrog  til  at  faae  dem  helt  ud  af 
Rummet  foran  Slagordenen.  Strax  derefter,  endnu  inden 
Karthagenienserues  ligeoverfor  holdende  Rytteri  synes  ret 
at  have  seet  hvad  der  foregik,  gik  det  italienske  Rytteri 
over  til  Angreb  paa  det.  Angrebet  blev  ikke  imøde- 
gaaet ;  de  karthageniensiske  Ryttere  vendte  strax  om  og 
sprængte  bort  med  slappe  Tøiler,  forfulgte  af  det  ro- 
merske Rytteri  paa  denne  Side,  ligesom  det  numidiske 
blev  forfulgte  af  Massiuissa  paa  den  anden. 

Omtrent  samtidig  gik  det  romerske  Fodfolk  over 
til  Angreb,  marcherende  frem  med  fast  Holdning,  under 
høie  Raab  og  slaaende  med  Sværdene  paa  Skjoldene. 
Det  mødtes  da  først  med  Karthageniensernes  Letbevæb- 
nede,  som  i  nogen  Tid  søgte  at  opholde  det  ikke  alene 
paa  den  sædvanlige  Maade  ved  Pileskud,  Kastespyd  og 
Stene,  men  endog  ved  hist  og  her  modigt  at  indlade 
sig  i  en  Nærkamp  og  dette  ikke  uden  Fordel  paa  Grund 
af  deres  Behændighed  og  Dristighed.  Længe  kunde 
denne  Kamp  dog  ikke  vare,  fordi  deres  Udrustning  var 
lettere,  og  da  det  Øieblik  saa  kom,  at  de  efter  den 
sædvanlige  Fægtningsmaade  skulde  trække  sig  tilbage 
igjennem   Rækkerne   af  de   Sværtbevæbnede,    synes    det 

som  om  de  Nyudskrevne,  der  udgjorde  de  Sværtbevæb- 
nedes forreste  Træfning,  af  en  eller  anden  Aarsag,  maaske 
af  Mangel  paa  Øvelse,  maaske  ogsaa  af  Lyst  til  at  have  et 
Værn  imellem  sig  og  Romerne,  ikke  have  udført  de  Bevæ- 
gelser, som  i  denne  Henseende  vare  fornødne.  De  bleve 
staaende,  hvor  de  vare,  og  de  Letbevæbnede  befandt  sig 
saaledes  stedse  mere  og  mere  trængte  tilbage,  uden  at 
kunne  finde  enten  nogen  Understøttelse  eller  nogen 
Plads  til  at  slippe  bort.  Det  synes  da,  som  om  de  ere 
blevne  grebne  af  Forbittrelse  over  den  Medfart,  Kartha- 
genienserne  lode  dem  faae,  eller  snarere,  at  de  i  deres 
Fortvivlelse  have  villet  bane  sig  Vei;  nok,  de  gjorde 
omkring  og  huggede  ind  paa  Karthageniensernes  Svært- 
bevæbnede, som  nu,  hvad  enten  de  vilde  eller  ei,  maatte 
forsvare  sig.  Ved  alt  dette  dreves  Karthageniensernes 
Rækker  stedse  mere  og  mere  sammen,  Trængselen  be- 
gyndte, og  med  den  det  uundgaaelige  store  Mandefald. 
Uordenen  og  Sammenblandingen  af  de  Kæmpende  blev 
saa  stor,  at  endog  de  forreste  af  Romernes  Manipier  næ- 
sten ganske  opløste  sig.  Samtidig  hermed  skete  der 
uafbrudt  en  Tilbagevigen  over  den  Strækning,  som  ad- 
skilte Karthageniensernes  to  Træfninger  af  Sværtbevæb- 
nede, saa  at  Trængselen  nærmede  sig  Reserven,  de  gamle 
Tropper,  der  stode  bagest. 

Hannibal  maa  have  fundet,  at  Forvirringen  foran 
var  altfor  stor  til,  at  det  var  muligt  at  bringe  Hjælp 
ved  nogen  af  de  Bevægelser,  som  Falanxen  kunde  ud- 
føre, medens  det  var  at  befrygte,  at  Trykket  ogsaa 
skulde  forplante  Uordenen  til  Reserven.  Han  befalede 
da,  at  den  skulde  blive  staaende  og  fælde  Spydene,  og 
der  var   nu  ingen  Udvei   for   de  foran   Kæmpende   uden 


Fire  Landslag.  263 

at  trække  sig  ud  til  Siderne  foran  Reservens  Front. 
Om  Hannibal  end  har  været  aldrig  saa  meget  overbevist 
om  Nodvendigheden  af  denne  Befaling,  maa  det  dog 
være  faldet  ham  saare  tungt  at  give  den,  thi  den  lange 
Vei  ud  til  Siderne  satte  kun  de  færreste  i  Stand  til  at 
komme  hort,  og  Trængselen  var  stedse  for  stor  til  at 
noget  andet  Vaaben  end  det  korte  romerske  Sværd  med 
Lethed  kunde  bruges,  saa  at  største  Delen  af  hans 
Landsmænd  i  Hæren  tilligemed  de  hvervede  Fremmede 
nu  faldt,  dræbte  dels  af  Romerne,  dels  iindbyrdes  Kamp. 

Efter  dette  fulgte  der  en  kort  Stilstand.  Paa  Han- 
nibals Side  var  der  ikke  andre  tilbage  end  de  Tropper, 
der  havde  fulgt  ham  fra  Italien,  og  som  stode  rede  til 
at  gribe  ind,  uden  at  det,  der  var  foregaaet,  havde  rokket 
deres  Mod. 

Rummet  imellem  de  to  Hære  var  opfyldt  af  Faldne, 
Saarede  og  bortkastede  Yaahen,  og  imellem  dem  trak 
Hastatierne  sig  tilbage  for  at  ordne  sig  paany  til  det 
sidste  Angreb. 

Da  foretog  Scipio  med  det  Samme  en  Forandring  i 
Opstillingen,  idet  han  benyttede  sig  af  Manipiernes  Be- 
vægelighed til  at  danne  en  Slagorden  næsten  lig  Fa- 
lanxens.  Han  lod  i  alle  Træfninger  Manipierne  slutte 
tæt  sammen  og  satte  derpaa  ved  en  Fremrykning  og 
Deling  af  de  bageste  Træfninger  Principes  og  Triarierne 
paa  Fløiene  af  Hastatierne,  saa  at  de  sidste  kom  til  at 
staae  ligefor  Fjendens  Centrum,  og  det  hele  Fodfolk 
dannede  en  eneste  sammenhængende  Træfning. 

Sandsynligvis  har  Scipios  Bevæggrund  til  denne 
Omordning  været,  at  den  Qendlige  Front  havde  en  saa- 
dan  Længde,  at  han  frygtede  for  at  blive  overfløiet. 

Samtidig  med  Omordningen  lod  han  de  Saarede 
bringe  bort  fra  Valpladsen  for  at  hjælpe  dem  og  for  saa 
lidt  som  mulig  under  den  senere  Fremrykning  at  faae 
sin  Linie  brudt  ved  Overskridelsen  af  Forhindringer. 

Saasnart  Principes  og  Triarierne  vare  komne  op  i 
Høide  med  Hastatierne,  befalede  Scipio,  at  Hæren  skulde 
gaae  frem.  —  Det  kan  synes  besynderligt,  at  Hannibal 
ikke  benyttede  Leiligheden  til  at  gaae  over  til  Angreb, 
medens  Scipio  foretog  Omordningen.  Sandsynligvis  har 
han  antaget,  at  Scipio  strax  efter  de  forreste  Træf- 
ningers Nederlag  vilde  angribe  med  Hæren  i  den  tildels 
uordnede  Tilstand,  hvori  den  da  befandt  sig,  og  i  saa 
Tilfælde  vilde  Hannibals  sluttede  og  hidtil  urørte  Fa- 
lanx  haft  Fordelen  paa  sin  Side.  Oppebiende  dette 
Angreb  har  han  tøvet  for  længe  og  er  bleven  skuffet. 

Først  omtrent  samtidig  med  at  Scipio  befalede  sin 
Hær  at  gaae  frem,  gav  Hannibal  den  tilsvarende  Befaling. 
Der  fulgte  nu  et  Sammenstød  af  begge  Hære,  udført 
med  megen  Kraft  over  den  hele  Linie  paa  een  Gang. 
Antallet,  Tapperheden  og  Bevæbningen  vare  omtrent 
ens  paa  begge  Sider;  der  kæmpedes  med  den  største 
Haardnakkethed,  saa  at  det  var  umuligt  at  afgjøre,  til 
hvilken  Side  Seiren  vilde  hælde.  Da  indtraf  for  Romerne 
en  velkommen  Forstærkning,  idet  deres  hele  Rytteri  nu 
vendte  tilbage  fra  Forfølgningen  af  Fjenden.  Det  an- 
greb Hannibals  Tropper  i  Ryggen,  og  da  disse  saaledes 
bleve  trængte  fra  begge  Sider,  varede  det  ikke  længe, 
inden  deres  Modstandskraft  var  brudt. 

Nederlaget  strakte  sig  nu  ogsaa  til  denne  sidste 
Levning  af  Karthagos  Krigsmagt,  og  kun  faa  undkom, 
da    Sletten,    hvorpaa   Kampen    fandt   Sted,    gjorde    det 

saare  vanskeligt  for  Nogen  at  undslippe.  Dog  lykkedes 
det  Hannibal  med  nogle  faa  Ryttere  at  slaae  sig  igjennem. 

Af  Kartliageniensernes  Tropper  bleve  henved  20000 
paa  Pladsen,  og  et  Antal,  som  neppe  var  mindre,  blev 
gjort  til  Fanger,  medens  Romernes  Tab,  vistnok  for 
lavt  angivet,  ikke  skal  have  været  mere  end  1500. 

Saaledes  foregik  dette  store  Slag,  der  tvang  Kar- 
thago  til  ganske  at  underkaste  sig  Romernes  Vilkaar  og 
i  sine  Følger  gjorde  Rom  til  den  gamle  Verdens  Herre. 

II.     Hastings. 

De  nordiske  Vikingers  Angreb  paa  England  og  Ud- 
videlsen af  de  danske  Kongers  Magt  til  ogsaa  at  om- 
fatte dette  Rige,  havde  efterhaanden  medført  en  saadan 
Sammenblanding  af  Befolkningen  og  en  saadan  Opløs- 
ning af  Landets  oprindelige  Samfundsforhold,  at  den 
Omstændighed,  at  Landet  endelig  igjen  fik  en  indfødt 
Hersker,  ikke  var  nok  til  at  bringe  Styrke  tilstede. 
England  blev  endnu  stedse  af  ærgjærrige  Mænd  betragtet 
som  et  Rige,  hvis  Krone  ingenlunde  var  for  høit  et  Maal 
for  en  modig  Stræben,  og  det  blev  derfor  snart  paany 
Gjenstand  for  flere  Erobringsforsøg,  af  hvilke  det  første, 
der  kun  støttede  sig  til  Tapperhed,  faldt  uheldigt  ud, 
medens  det  andet,  ved  hvilket  romansk  Kultur  gjorde 
sin  Indvirkning  gjældende  i  Forbindelse  med  nordisk 
Kraft,  og  som  blev  udført  med  stor  Kløgt,  tillige  rigtignok 
med  stor  Tilsidesættelse  af  Ret  og  Billighed,  ledsagedes 
af  Held. 

Hertug  Vilhelm  (William)  af  Normandiet,  der  gjen- 
nemførte  det  andet  Forsøg,  var  en  af  de  ualmindeligste 
Mænd,  som  Historien  omtaler;   men  naar  Verden  kunde 

For  Ide  og  Virkelighed.  jo 

see  bort  fra  det  Ydre,  det,  som  blænder  Mængdens  Øine, 
vilde  han  snarere  have  Krav  paa  sit  Tilnavn  » den  Store « 
for  de  Bedrifter,  han  udførte  inden  Englands  Erobring 
end  for  de  Gjerninger,  som  han  udførte  med  Hensyn 
til  denne*). 

Det  var  lykkedes  ham,  inden  han  begyndte  at  nære 
disse  ærgjærrige  Planer,  saavel  ved  Hærførerdygtighed 
som  ved  politisk  Klogskab  at  skaffe  Ro  og  Orden  i  sit 
Len  og  give  det  en  indre  Styrke,  som  neppe  noget  andet 
Len  eller  Rige  havde  i  hine  urolige  Tider,  til  Trods  for 
de  Vanskeligheder,  som  hans  uægte  Fødsel  fra  først  af 
lagde  ham  i  Veien.  De  talrige  Oprør,  som  i  hans  yngre 
Aar  fulgte  Slag  i  Slag  paa  hverandre,  og  hvis  Anstif- 
tere vare  normanniske  Store,  der  gave  til  Paaskud,  at 
de  vare  af  for  god  en  Æt  til  at  være  undergivne  en 
Bastard,  men  i  Virkeligheden  søgte  at  tilrane  sig  Magten, 
havde  han  tilsidst  faaet  Bugt  med,  efter  at  have  bevæget 
sin  Lensherre,  den  franske  Konge,  til  at  understøtte  sig. 

Slaget  ved  Val-es-dunes  1047,  der  var  det  afgjø- 
rende,  om  end  ikke  fuldstændig  Underkastelse  strax 
paafulgte  overalt,  er  ikke  blot  mærkværdigt  derved,  at 
i  det  gav  den  nittenaarige  Hertug  Vilhelm  de  første  Be- 
viser paa  Hærførerdygtighed,  men  endnu  mere  derved, 
at  den  romanske  Indflydelses  Betydning  her  første  Gang 
viste  sig;  den  gav  de  Normanner,  som  havde  ladet  sig 
paavirke  af  den,  en  Overvægt  i  Kampen  over  dem,  der 
uforandret  havde  bevaret  den  skandinaviske  Stammes 
store  Tapperhed,  men  indtil  da  været  uimodtagelige  for 
en  bedre  Krigskonst. 


*)  Jevnfør   i    saa  Henseende  Freemann:     The   history  of  the  Norman 
conquest  of  England.     II.     Oxford  1S68.  Side  170. 

Paa  Oprørernes  Side  stode  Alle  fra  de  Egne,  hvor 
Nordboernes  Børn  havde  holdt  sig  mest  udenfor  Berøring 
med  Fremmede,  medens  alle  Mænd  fra  Egnene  Ost  for 
Floden  Dives  stode  under  Hertugens  Banner.  Det  be- 
rettes af  en  af  de  gamle  Forfattere,  som  har  beskrevet 
dette  Slag*),  at  medens  Hertugens  Mænd  og  de  Franske 
raabte  »Dex  aie«,  havde  Oprørerne  til  Feltraab  »Tur 
aie«,  hvad  der  ikke  mindre  tydeligt  vilde  betegne  For- 
skjellen,  h\ås  det  kan  læses  »Hjælp  Thor«,  saaledes  som 
Nogle  have  villet. 

Efter  dette  Slag  blev  Normandiet  under  Hertug 
Vilhelms  Styrelse  forvandlet  fra  en  Stat,  som  var  søn- 
derreven af  indre  Stridigheder  og  aaben  for  Angreb  fra 
enhver  Side,  til  et  vel  regeret  og  roligt  Land.  Det  gik 
stedse  fremad  i  indre  Kraft,  og  det  -viste  sig,  hvor  høit 
denne  havde  naaet,  da  paa  et  senere  Tidspunkt  den 
franske  Konge  begjærede  Hertug  Vilhelms  Hjælp  mod 
en  af  de  urolige  Lensmænd.  Den  Hær,  som  Normandiet 
sendte,  stod  da  ikke  blot  i  indre  Værd  over  den  franske, 
men  den  overgik  den  ogsaa  i  Talrighed.  Senere,  da 
disse  Forhold  vakte  den  franske  Konges  Skinsyge,  og 
han  paaførte  Hertug  Vilhelm  Krig  for  at  bemægtige  sig 
hans  Len,  viste  det  sig  paany,  hvor  stærkt  Normandiet 
var  blevet,  og  det  var  med  Skam  og  efter  Nederlag,  at 
den  franske  Konge  maatte  slutte  Fred,  Aar  1060. 

Alt  under  den  Ro,  som  fulgte  efter  Oprørets  Be- 
tvingelse, var  det,  at  Hertug  Vilhelm  begyndte  at  sætte 
sine  Planer  i  Værk  angaaende  England. 

Dette   Lands   Konge   var  Eadward   Confessor,   Søn 


*)  Robert  'Wace,   Le  RomaD  de  Rou,   Vers  9059  og  flg.     Der  er  hei 
benyttet  Pluquet's  Udgave,  Rouen  1827. 

18* 

af  Æthelred  og  Ælfgifu-Emma ,  som  efter  Æthelreds 
Død  blev  tagen  tilægte  af  Knud  den  Store,  og  saaledes 
en  Halvbroder  til  Hardeknud.  Han  var  tillige  Fætter 
til  Hertug  Vilhelm,  idet  Dronning  Emma  var  dennes 
Faster.  I  sine  yngre  Aar,  i  al  den  Tid,  de  Danskes  Herre- 
dømme over  England  varede,  havde  han  som  Landflygtig 
opholdt  sig  i  Normandiet,  og  da  han  besteg  Tronen  efter 
Hardeknuds  pludselige  Død,  havde  han  endnu  sine  Ung- 
domsminder og  Venner  i  saa  kjær  Erindring,  at  han, 
der  besad  en  kun  ringere  politisk  Begavelse,  ikke  tog 
Hensyn  nok  til  sine  Undersaatter,  men  tjernede  Angel- 
sakserne fra  mange  af  de  vigtigste  Stillinger  for  istedetfor 
at  lade  dem  beklæde  af  Normanner.  Det  berettes,  at 
han  havde  saa  stor  Forkjærlighed  for  Alt,  hvad  der  var 
normannisk,  at  ingen  Anmodning  fremført  i  dette  Tunge - 
maal  nogensinde  mødte  Afslag.  Herved  fordreves  Lan- 
dets eget  Sprog  fra  Kongens  Hof,  og  det  blev  Gjenstand 
for  Haan  fra  de  indvandrede  Hofmænds  Side.  Alle 
Ærgjærrige  blandt  den  engelske  Adel  talte  eller  forsøgte 
at  tale,  endog  i  deres  Hjem,  Hoffets  nye  Sprog  som  det 
eneste,  der  var  passende  for  en  høibaaren  Mand.  De 
aflagde  de  angelsaksiske  Kjortler  for  at  klæde  sig  efter 
den  normanniske  Mode,  de  efterlignede  Normannernes 
Skrifttræk  og  Maade  at  underskrive,  kort  sagt,  Alt,  hvad 
der  fandtes  af  gamle,  nationale  Skikke,  selv  angaaende  de 
ligegyldigste  Ting,  blev  overladt  til  Almuen*).  Alt  dette 
havde  vel  vakt  stor  Urolighed  i  Landet,  men  denne  var 
netop  dæmpet,  og  England  var  nu  stille,  saaledes  som  et 


')  Thierry:     Histoire   de  la  conquete  de  1  Angleterre.     Septiéme  edi- 
tion.   I.  Paris  1846.   Side  192. 

Land  er,  naar  det  udmattet  af  tidligere  frugtesløse  An- 
strengelser har  naaet  til  det  sørgelige  Standpunkt,  at  det 
ikke  veed  nogen  anden  Hjælp  end  Forsagelse  og  haabløs 
Underkastelse  under  Fremmede. 

Hertugen  indledede  sine  Planer  med  et  Besøg  hos 
Kong  Eadward  Aar  1051,  eller  maaske  det  først  var 
her  de  bleve  modne,  da  han  i  Nærheden  saae  Tilstanden, 
og  ved  Kongens  Hof  kunde  tale  fortroligt  med  Adskil- 
lige, hvis  Interesser  ikke  kunde  blive  haardere  truede, 
end  naar  Kong  Eadward  til  Efterfølger  fik  en  Fyrste, 
der  foretrak  de  Indfødte,  ligesom  Kong  Eadward  fore- 
trak de  Fremmede.  Hertil  kom  endnu,  at  Kongen 
var  barnløs.  Der  fandtes  ingen  nærmere  Slægtning  af 
det  kongelige  Hus  i  England,  end  en  Dattersøn  af 
Æthelred,  som  man  synes  at  have  taget  kun  lidet  Hensyn 
til,  og  overhovedet  intet  mandligt  Afkom  af  Æthelred, 
undtagen  en  Fyrste,  der  fra  Landflygtighedstiden  var 
bleven  i  Ungarn,  hvor  han  havde  fundet  Tilflugt,  og  som 
de  engelske  Hofmænd  den  Gang  vel  neppe  brød  sig  meget 
om  at  erindre.  Det  laa  ikke  heller  nær  for  dem  at 
tænke  stort  paa,  at  efter  Landets  gamle  Love  var  det 
alene  Folkets  frie  Valg,  der  lovligt  kunde  tildele  Nogen 
Tronen,  og  at  Kongen  kun  havde  Magt  til  at  anbefale 
en  Efterfølger,  en  Anbefaling,  som  Folket  ikke  behøvede 
at  følge,  om  det  end  var  bundet  til  at  tage  den  i  Be- 
tragtning. De  Store  ved  Hoffet  have  vel  snarere  ment, 
at  hvis  Folket  ikke  syntes  om,  hvad  der  blev  gjort,  da 
vilde  det  ikke  være  vanskeligere  for  Vilhelm  at  faae  Bugt 
med  dets  Modstand,  end  det  havde  været  for  Svend  Tve- 
skjæg  og  Knud  den  Store. 

Der  kan   neppe   være   Tvivl  om,   at  Vilhelm   under 

sit  Ophold  i  England,  hvor  han  ogsaa  blev  saare  vel 
modtaget  af  Kongen,  har  forstaaet  at  faae  denne  til  at 
give  sig  et  Løfte,  om  hvilket  ingen  af  de  Samtidige  med 
Bestemthed  beretter  Noget,  men  som  for  Vilhelm  blev 
den  Grundvold,  hvorpaa  han  byggede  sin  Adkomst  uden 
Hensyn  til  de  Tronen  nærmere  Staaende  eller  til,  at 
ingen  Draabe  engelsk  Blod  flød  i  hans  Aarer.  Da 
Hertugen  var  vendt  hjem  igjen,  bragtes  det  ikke  mere 
paa  Omtale  af  Kongen,  der  tvertimod,  vistnok  efter 
flere  Gange  at  have  skiftet  Sind,  endelig  afgjørende  ud- 
talte sig  for  en  ganske  Anden,  Harold  Godwinsen,  der 
var  Dronningens  Broder,  og  af  en  Slægt,  til  hvilken  det 
engelske  Folks  Hengivenhed  i  høi  Grad  var  knyttet. 
Hans  Fader,  skjøndt  gift  med  Ulf  Jarls  Søster  Gytha, 
havde  været  den  Virksomste  til  at  udfrie  England  fra 
de  Danskes  Herredømme,  havde  senere  staaet  i  Spidsen 
for  det  Oprør,  som  udbrød  nærmest  fordi  Eadward  omgav 
sig  med  Fremmede,  der  tilsidesatte  Landets  Love  og 
Sædvaner,  men  var  bleven  overvunden  og  dreven  i  Land- 
flygtighed med  sine  Sønner,  medens  Dronningen  havde 
maattet  gaae  i  Kloster.  Vilhelm  traf  derfor  ingen  af 
denne  Slægt  ved  sit  Besøg  i  England;  men  efter  dette 
kom  Godwin  tilbage,  kaldet  af  det  engelske  Folks  Ønsker. 
Efter  flere  Kampe  kom  det  til  et  Forlig,  og  som  Følge 
af  dette  opnaaede  hans  Slægt  igjen  sin  forrige  Magt,  og 
mange  af  de  Normanner,  der  udenfor  Hoff"et  indtoge  høie 
Stillinger,  raaatte  drage  bort. 

En  Omstændighed,  der  meget  støttede  Harolds  Ind- 
flydelse efter  hans  Faders  Død,  men  som  middelbart 
tillige  maatte  bidrage  til  at  hjælpe  Hertug  Vilhelm,  var 
at  Eadward  Ætheling,  den  føromtalte  Sønnesøn  af  Æthel- 

red,  pludselig  døde  1057,  efter  at  være  kommen  tilbage 
fra  Uugarn  med  sin  Hustru  og  sine  Børn,  indbuden  af 
Kongen  og  Folket,  men  uden  endnu  at  være  modtagen 
af  Kongen.  Der  er  ikke  den  mindste  Grund  til  at  mis- 
tænke Harold  for,  at  han  skulde  have  søgt  at  holde  ham 
borte  fra  Kongens  Nærhed,  hvorimod  der  endnu  stedse 
fandtes  normanniske  Store,  som  vel  kunde  have  haft  deres 
Del  deri. 

En  anden  Omstændighed,  som  derimod  ubetinget 
gjorde  Harolds  Stilling  mislig  og  gav  Vilhelm  en  uvur- 
derlig Støtte,  er  forsaavidt  omtvistelig,  som  den  ikke 
findes  hos  nogen  samtidig  engelsk  Skribent.  Fra  den 
modsatte  Side  berettes  den  saaledes,  at  Harold*)  tvert- 
imod  Kong  Eadwards  Raad  begav  sig  til  Hertug  Vilhelm 
for  af  ham  at  begjære  udløst  en  Broder  og  en  anden 
Slægtning,  der  angives  at  have  været  stillede  som  Gidsler 
af  Godwins  Slægt  i  Anledning  af  de  tidligere  Uroligheder 
og  at  være  sendte  af  Kong  Eadward  til  den  normanniske 
Hertugs  Hof.  Under  de  Festligheder,  som  fandt  Sted  paa 
Grund  af  Harolds  Ankomst,  skal  Vilhelm  have  omtalt  Kong 
Eadwards  Løfte,  og  anmodet  Harold  om  at  staae  ham 
bi,  hvorimod  han  vilde  give  ham  sin  Datter  tilægte,  og 
da  Harold  af  Hensyn  til  sin  personlige  Sikkerhed  ikke 
vovede  at  sige  Nei,  have  bevæget  ham  til  at  aflægge  Ed 
i  saa  Henseende. 

Kong  Eadwards  længe  forudsete  Død  indtraf  den 
5te  Januar  1066,  og  to  Dage  derefter  blev  Harold  af 
den  lovlige  Folkeforsamling  kaaret  til  Konge. 

Saasnart  Efterretningen  herom  naaede   Hertug  Vil- 


*)  Formodenlig  Aar  1064. 

helm,  begyndte  han  at  berede  sig  til  at  gaae  over  til 
England  med  Hær  og  Flaade,  dog  synes  han  først  to 
Gange  at  have  forsøgt  et  Forlig  med  Harold.  Roman  de 
Rou,  som  hovedsagelig  er  lagt  til  Grund  for  det  Efterføl- 
gende, siger,  at  Vilhelm  erindrede  ham  om  hans  Løfter,  og 
derpaa  undsagde  ham,  da  Harold  gav  et  afvisende  Svar*). 
Hertag  Vilhelm  søgte  derpaa  at  faae  Understøttelse 
fra  alle  Sider.  Hans  Lensmænd,  der  bleve  sammen- 
kaldte for  at  modtage  Opfordringen  om  at  stille  Skibe 
og  Mandskab  til  Englandstoget,  vare  ikke  strax  villige, 
fordi  det  ikke  var  deres  Pligt  at  tjene  ham  i  fremmed 
Land,  men  gik  dog  ind  paa  hans  Opfordring  efter  nogen 
Overveielse.  Hans  Forsøg  paa  at  bevæge  Kongen  af  Fran- 
krig til  at  tage  Del  mislykkedes,  derimod  fik  han  Pa- 
vens i  hin  Tidsalder  saa  værdifulde  Bemyndigelse,  da  der 
var  givet  det  romerske  Hof  Haab  om  en  Udvidelse  af 
sin  Myndighed  i  England,  hvis  Erobringen  lykkedes,  ja  han 
modtog  endog  en  Banbulle  mod  Harold,  en  indviet  Fane 
samt  en  Ring  med  Relikvier,  synlige  Tegn  paa,  at  Vilhelm 
var  at  betragte  som  Forkæmper  for  Pavens  Sag.  Hans 
Svigerfader,  Greven  af  Flandern,  begunstigede  Foretagen- 
det paa  mange  Maader,  om  han  end  ikke  stillede  Mandskab. 
Hans  Held  udstrakte  sig  endog  til  et  Omraade,  hvor  det 
ikke  kan  sættes  i  Forbindelse  med  hans  kløgtige  Adfærd, 
idet  der  viste  sig  en  Komet,  »denne  Stjerne,  som  man 
ofte  seer,  naar  et  Rige  snart  skal  have  en  ny  Hersker«. 


*)  Med  Hensyn  til  den  Omtale  af  Løfterne,  som  ofte  gjøres  i  Roman 
de  Rou,  skal  bemærkes,  at  Forfatteren  synes  ubekjendt  med,  at 
Harold,  vistnok  i  Aaret  1064,  efter  at  han  havde  været  i  Bes«g  i 
Normandiet,  ægtede  Ealdgyth,  en  Datter  af  den  fordums  Konge  af 
"Wales,  som  var  bleven  dræbt  under  dette  Lands  Erobring  af  Eng- 
lænderne, anførte  af  Harold. 

Den  hele  Sommer  gik  med  til  at  bygge  og  udruste 
Skibene,  der  samledes  i  Saint-Valery  sur  Somme  og  med 
at  sammendrage  Tropper  foruden  dem,  som  Lensmændene 
stillede  i  Marken.  Efter  Afbildingerne  paa  det  berømte 
Tapet  fra  Bayeux  vare  disse  Skibe  uden  Dæk,  afrundede 
for  og  agter,  med  een  Mast  og  et  stort  Seil  paa  en 
Raa,  Alt  af  samme  Bygning,  som  det  samtidig  brugtes 
her  i  Norden.  Hestene  skulde  staae  midtskibs  med 
Hovederne  ud  imod  Rælingen,  saaledes  som  vi  endnu 
see  det  paa  Færgebaadene  herhjemme. 

Store  Løfter  gav  Vilhelm  til  de  Riddersmænd,  som 
frivillig  vilde  træde  i  hans  Tjeneste,  og  mange  indfandt 
sig  fra  de  tilgrændsende  Egne  udenfor  Norraandiet, 
navnlig  fra  Bretagne.  Løfter  og  stor  Sold  lokkede  til- 
lige mange  af  lavere  Stand,  der  indordnedes  i  Fodfolket. 

Sidst  i  August  var  Alt  færdigt  til  Indskibning,  og 
der  fandtes  da  henved  50000  Mand  i  Hæren.  Til  at 
føre  dem  over  var  der  samlet  et  Antal  Skibe,  som  efter 
nogle  Beretninger  skal  have  naaet  til  3000,  men  som 
efter  andre,  mere  troværdige,  deriblandt  Roman  de  Rou, 
neppe  kan  antages  at  have  oversteget  1000.  Modvind 
opholdt  henimod  en  Maaned  Togets  Afgang,  men  med 
saa  stor  Forsynlighed  havde  Vilhelm  indrettet  Alt,  at 
der  ikke  blev  Mangel  paa  nogen  Gjenstand,  og  saa  strængt 
kunde  Forbudet  mod  al  egenmægtig  Forsyning  overholdes, 
at  i  Egnen  rundtom  kunde  Kvæget  græsse  paa  Markerne 
og  Kornet  blive  høstet  og  bragt  ind,  aldeles  som  i  fre- 
delige Tider. 

Endelig  den  29.  September  1066  gik  Flaaden  under 
Seil  og  naaede  uden  Uheld  den  engelske  Kyst.  Land- 
gangen foregik  i  Bugten  ved  Pevensey,  hvor  de  Klinter, 

som  i  Reglen  omkrandse  den  engelske  Kyst  ud  imod 
Kanalen,  afbrydes  af  en  fladere  Strand,  udstrakte  Enge 
og  Moser  omkring  Vandløbene,  samt  lave  Klitter  yderst 
mod  Havet. 

Det  vilde  selvfølgelig  have  været  til  Fordel  for 
Harold,  om  han  havde  været  tilstede  og  tilsøs  eller 
tillands  modsat  sig  Angrebet.  Men  det  traf  netop  saa- 
ledes ,  at  samtidig  med  Udrustningen  og  Afgangen  af 
den  normanniske  Hertugs  Flaade,  skete  det  forste  For- 
søg, fra  en  anden  Side,  imod  England,  idet  Harolds 
Broder  Toste,  hjulpen  af  Harald  Haardraade,  gjorde 
Landgang  med  en  stor  Hær  i  den  nordlige  Deel  af  Lan- 
det. Harold  havde  længe  ved  Søkysten  oppebiet  Nor- 
mannernes Angreb;  men  disse  Begivenheder  tvang  ham 
til  at  drage  bort  for  at  modsætte  sig  de  nye  Fjender. 
Slaget  ved  Stamfordbridge,  i  hvilket  de  bleve  dræbte  og 
deres  Hær  slaaet,  stod  den  24.  September,  og  det  blev 
saaledes  muligt  for  Hertug  "Vilhelm  uhindret  at  foretage 
Udskibningen  og  omgive  sin  Leir  med  en  Forskandsning 
af  Træ  og  Jord.  Da  dette  var  udført  og  Alt  bragt  i 
Land,  gav  han  Befaling  til  at  ødelægge  Skibene  for 
saaledes  at  berøve  Enhver  det  sidste  Haab  om  at  kunne 
komme  frelst  fra  Toget  paa  nogen  anden  Maade  end  ved 
at  vinde  Seir. 

Harold  havde  endnu  ikke  kunnet  forlade  det  nord- 
lige England,  da  han  fik  Efterretning  om  Landgangen. 
Høilydt  udtalte  han  da  sin  Beklagelse  over  ikke  at  have 
kunnet  være  tilstede  for  at  forebygge  den.  Han  satte 
strax  sin  Hær  i  March,  gik  til  London  og  trak  der  For- 
stærkninger til  sig.  Samtidig  modtog  han  Sendebud  fra 
Hertug  Vilhelm,   der   endnu    engang   opfordrede  ham  til 

at  afstaa  Kronen.  Ved  andre  Sendebud  gav  Kong  Ha- 
rold afslaaende  Svar.  Hans  Broder  Gyrth  opfordrede 
ham  til  at  blive  tilbage  og  lade  ham  tage  Befalingen 
over  Hæren,  dels  fordi  Landet  da  vilde  være  bedre 
tjent  i  Tilfælde  af  et  Nederlag,  da  Kongen  saa  dog  var 
i  Behold  og  kunde  reise  en  ny  Hær,  dels  for  at  undgaae 
det  Indtryk,  som  Fremstillingen  af  hvad  der  var  gaaet 
forud  mellem  Harold  og  Vilhelm  mulig  kunde  gjøre  paa 
Nogle  i  Hæren.  Gyrth  ønskede,  at  Harold,  medens  han 
drog  mod  Normannerne,  skulde  ødelægge  Landet  rundtom 
for  at  forhindre  Normannerne  i  at  finde  Levnetsmidler, 
naar  deres  Forraad  var  opbrugt.  Disse  Ønsker  bleve 
ikke  opfyldte.  Harold  vilde  ikke,  at  hans  Undersaatter 
for  hans  Skyld  skulde  blive  bragte  i  Nød,  og  betragtede 
sig  som  den,  der  nødvendigvis,  for  Fremtidens  Skyld, 
maatte  have  Anførselen  i  Slaget. 

Da  Forstærkning  var  indtruflfen,  dog  neppe  af  saa 
stor  Styrke,  som  hvis  han  havde  givet  mere  Tid,  brød 
han  op  fra  London,  marcherede  til  Hastings  og  byggede 
en  forskandset  Leir,  saa  langt  fra  Hertug  Vilhelms,  at 
den  var  udenfor  hans  Synsvidde. 

Den  paafølgende  Nat  tilbragtes  under  Vaaben  paa 
begge  Sider,  da  baade  Harold  og  Vilhelm  ventede  An- 
greb. Tidlig  om  Morgenen  rede  Kongen  og  hans  Broder 
alene  ud  for  selv  at  udspeide  Hertugens  Leir  og  under- 
søge Egnen.  Fra  en  Høide  saae  de  Leiren  og  dens 
mange  Telte  og  Hytter,  byggede  af  Grene,  og  maatte 
opgive  Haabet  om  at  overrumple  den.  For  at  faae  nøi- 
agtigere  Efterretninger,  sendte  de  derpaa  Spioner  ud. 
De  bleve  opdagede  af  Normannerne,  men  ligesom  Scipio 
ved    Zama    gjorde   Vilhelm    dem    ingen  Fortræd.     Han 

lod  dem  føre  om  i  hele  Leiren,  for  at  de  ret  kunde  be- 
see  Alt,   lod  dem   derpaa  bespise  og  frit  vende  tilbage. 

At  udføre  et  Angreb,  inden  et  yderligere  Skridt  var 
foretaget  for  at  indvirke  paa  Kong  Harolds  Ledsagere, 
var  dog  ikke  Hertug  Vilhelms  Hensigt.  Han  lod  fore- 
bringe for  Kongen,  at  han  ønskede  en  personlig  Sam- 
menkomst med  ham,  og  da  Anmodningen,,  som  det  kunde 
ventes,  blev  afslaaet,  og  der  istedetfor  indrettedes  en 
Sammenkomst  af  Udsendinge  paa  begge  Sider,  lod  han 
tilbyde  Harold,  saafremt  denne  vilde  erkjende  ham  for 
Konge  i  England,  alt  Landet  Nord  for  Humber,  og  hans 
Broder  de  Lande,  der  i  sin  Tid  havde  tilhørt  Godwin. 
Vilde  Harold  modtage  dette  Tilbud,  da  skulde  alt  xA.ndet, 
som  var  lovet,  og  hvad  der  ellers  var  foregaaet  imellem 
dem  være  glemt;  men  i  modsat  Fald,  hvis  Harold  lod 
det  komme  til  Kamp,  da  udtalte  han  paa  Pavens  Vegne, 
at  han  og  hans  Ledsagere  vilde  være  i  Kirkens  Ban. 

Dette  Sidste  gjorde  et  stærkt  Indtryk  paa  de  en- 
gelske Herrer,  og  det  var  kun  med  stor  Møie  og  ved  at 
forestille  dem,  hvorledes  det  vilde  gaae  dem,  deres  Ar- 
vinger, deres  Eiendomme  og  det  hele  Land,  hvis  Vilhelm 
blev  Konge,  at  Gyrth  atter  fik  dem  beroliget  og  til  at 
indvilge  i  Kampen.  Havde  Vilhelm  af  Hensyn  til  sine 
Ledsagere  kunnet  udtale  Forsikkringer  i  denne  Hen- 
seende, vilde  der  maaske  kun  have  manglet  dette,  for  at 
Kong  Vilhelm  havde  vundet  England  uden  Sværdslag. 

Kampen  fandt  Sted  den  næste  Dag,  Lørdagen  den 
14de  October.  Roman  de  Rou  siger,  at  Natten,  der  gik 
forud,  tilbragtes  af  Englænderne  med  Drikkelag,  af  Nor- 
mannerne derimod  med  Bønner  og  Skriftemaal.  De 
gjorde  Løfter  om  fremtidig  at  faste  paa  Kampens  Aars- 

dag,  og  den  ene  Soldat  skriftede  den  anden,  hvor  der 
ikke  var  Geistlige  nok.  Hertug  Vilhelm  foregik  dem  med 
sit  Exerapel. 

Han  forsømte  ei  heller,  efter  en  anden  Beretning, 
yderligere  at  kalde  Himlen  til  Hjælp,  thi  da  han  klædte 
sig  paa  til  Slaget,  skal  han  efter  denne  Beretning  have 
hængt  om  sin  Hals  ]de  samme  Relikvier,  paa  hvilke 
Harold  havde  aflagt  Eden. 

Den  samme  Nat  eller  tidlig  om  Morgenen  lod  han 
ogsaa  de  Fornemste  i  Hæren  forsamle  sig,  takkede  dem, 
fordi  de  havde  indvilget  i  at  følge  ham,  og  udtalte,  at 
han  havde  Tillid  til  dem.  Han  sagde  dernæst,  at  han 
var  dragen  til  England,  ikke  blot  for  at  gjøre  sin  For- 
dring gjældende,  men  ogsaa  for  at  hævne  den  Troløshed 
og  Svig,  som  var  viist  imod  ham  og  hans  Landsmænd, 
ved  hvilke  Ord  han  sandsynligvis  sigtede  til  den  For- 
jagelse af  Normanner,  der  var  skeet  i  Eadward  Confes- 
sors  Tid  efter  den  Godwinske  Families  Anstiftelse. 
Han  undlod  end  ikke  at  erindre  om  det  snigmorderiske 
Overfald  paa  de  Danske,  som  havde  fundet  Sted  paa 
Set.  Briccius's  Dag^),  for  derved  at  godtgjøre,  at  de 
Engelske  ikke  vare  i  Stand  til  nogensinde  at  gaae  frem 
med  Mod  og  Mandshjerte,  men  alene  ved  Forræderi. 
Han  lovede  sine  Krigere,  at  Byttet  skulde  være  fælles, 
og  at  der  vilde  blive  rigeligt  af  det.  Endelig  foreholdt 
han  dem,  at  Englænderne  aldrig  havde  kunnet  taale  Nor- 
mannerne, saa  at  de  ikke  havde  Haab  om  at  finde 
Naade,   hvis   de    bleve  overvundne,    og   Tilflugt  var   der 

intetsteds,  thi  den  Flygtende  vilde  jo  ikke  længer  finde 
noget  Skib  til  at  føre  ham  bort. 

Det  hjælper  meget  til  den  bedre  Opfattelse  af  svundne 
Tiders  Optrin,  naar  man  ikke  blot  seer  Begivenhederne 
i  deres  Følgerække,  men  tillige  kan  give  de  handlende 
Personer  ligesom  Kjød  og  Blod  ved  at  forestille  sig  En- 
kelthederne ogsaa  i  deres  Ydre.  Hvor  Talen  er  om  kriger- 
ske Begivenheder  er  dette  især  af  Vigtighed,  fordi  Kamp- 
maaden  betinges  af  Udrustningen  fremfor  af  noget  Andet. 

De  Vanskeligheder,  som  ofte  knytte  sig  til  en 
saadan  Gjenkaldelse  af  det  Svundne,  ere  kun  tilstede 
for  Slaget  ved  Hastings,  naar  man  vil  drive  Betragt- 
ningen til  de  yderste  Grændser  af  Nøiagtighed;  thi  om 
der  end  kun  haves  saare  faa  Gjenstande  bevarede  fra 
Slagets  Tid,  og  om  end  Roman  de  Rou,  som  vi  ellers 
nærmest  følge,  og  som  er  skreven  i  Aarene  mellem  1150 
og  1160,  utvivlsomt  gjør  sig  skyldig  i  den  ofte  fore- 
kommende Feil :  at  lade  Personerne  have  den  Udrustning, 
som  brugtes  i  Forfatterens  Tid,  saa  haves  der  dog  i  det 
bekj endte  Tapet  fra  Bayeux,  der  antages  udført  under 
Ledelse  af  Vilhelm  Erobrerens  Hustru,  en  Række  troe 
Afbildninger  af  Alt,  hvad  der  vedrører  Slaget. 

Det  fremgaaer  af  disse  Afbildninger,  hvad  der  iøvrigt 
ogsaa  maatte  være  en  Følge  af  den  stærke  Samfærdsel, 
som  fandt  Sted  mellem  Normandiet  og  England,  at  de 
to  Landes  Hære  vare  mindre  forskjellige  med  Hensyn 
til  de  enkelte  Krigeres  Udrustning,  end  til  Forholdstallet 
mellem  Rytteri  og  Fodfolk.  Det  første  var  langt 
talrigere  i  den  normanniske  Hær  end  i  den  engelske. 

Betragte  vi  først  dette  Vaaben,  da  finde  vi,  at  Ryt- 
terne alle  vare  klædte  i  Brynjer,  det  vil  sige,  hver  Mand 

bar  over  sine  Underklæder  en  ikke  meget  vid  Kjortel,  som 
omtrent  naaede  til  Knæene,  havde  Ærmer,  der  stoppede 
lidt  nedenfor  Albuen,  omsluttede  Halsen  tæt  indtil  Ha- 
gen, og  var  dannet  af  sammensnoet  Jerntraad  eller  af 
smaa  Jernringe,  der  greb  ind  i  hverandre.  Undertiden 
var  den  syet  af  et  eller  andet  svært  Stof,  saasom  Skind 
eller  Læder,  og  belagt  med  en  Mangfoldighed  af  paa- 
syede  Jernringe,  smaa  Jernplader  eller  Stykker  af  Jern- 
traad. Til  Brynjen  hørte  en  Hætte,  enten  syet  i  Et 
med  den  eller  løs,  af  samme  Slags  og  indrettet  til  at 
drages  op  over  Hovedet.  Det  tør  forudsættes,  at  hver 
Mand  under  Brynjen  har  baaret  det  Klædningsstykke, 
som  senere  kaldtes  Pandser,  og  som  dannede  en  tyk 
Udstopning,  omtrent  som  de  Plastroner,  der  nu  bruges 
ved  Under\'isning  i  Hugning  og  Fægtning.  Den  var 
nødvendig  for  at  svække  Virkningen  af  Stød  eller  Hug, 
selv  om  de  ikke  trængte  gjennem  Brynjen.  Som  det 
følger  af  sig  selv,  kunne  Afbildningerne  ikke  vise  dette 
Klædningsstykke. 

Ovenover  Brynjehætten  bares  en  Hjelm.  Den  gik 
tragtformet  spidst  op,  naaede  langt  ned  i  Nakken  og 
over  Panden.  Den  havde  derhos  foran  ligesom  en  smal 
Skygge,  der  gik  ned  foran  Næsen,  men  iøvrigt  intet- 
somhelst  Visir.  Øine,  Kinder,  Mund  og  Hage  vare 
saaledes  ubeskyttede.  Hverken  Kam,  Fjederbusk  eller 
nogen  af  de  andre  Hjelmprydelser,  som  man  er  vant  at 
finde  paa  Hjelme  fra  andre  Tider,  og  som  tildels  gjorde 
Nytte  ved  at  tiltrække  sig  Fjendernes  Blik  paa  Grund 
af  deres  ofte  besynderlige  Former,  findes  anvendte. 

Paa  Benene  have  nogle  af  de  Fornemste,  saaledes 
Hertug    Vilhelm    selv,    Brynjehoser,    snevre    Benklæder 

af  samme  Art,  som  Brynjen,  men  kun  naaende  til  iVn- 
kelen.  De  Fleste  have  derimod  om  Benene  Læder, 
ligesom  Gamacher,  omsnørede  med  Remme.  Sporen, 
der  var  fastgjort  ovenover  Hælen,  fremtræder  uden  Hjul 
som  en  Pig. 

Som  Dækmiddel  havdes  endnu  et  stort  Skjold, 
oventil  afrundet,  nedentil  spidst.  Det  hængte  om  Halsen 
i  en  Rem,  medens  det  tillige  blev  noget  styret  af  Ryt- 
terens venstre  Arm  ved  Hjælp  af  de  Bøiler,  med  hvilke 
det  holdtes,  naar  der  kæmpedes  tilfods.  Det  hang  ned 
langs  den  venstre  Side,  den,  der  altid  paa  Grund  af 
Tøileføringen  er  den  mest  udsatte,  beskyttende  Rytteren 
næsten  fra  Hals  til  Fod.  Den  nedadgaaende  Spids 
vender  stedse  noget  bagud. 

Angrebsvaabnene  vare  Spyd  og  Sværd.  Hvad  de 
første  angaaer,  vække  Afbildningerne  nogen  Tvivl  om 
hvorledes  de  have  været  brugte.  De  fremstilles  nemlig 
ingensinde,  selv  hvor  Rummet  godt  tillader  det,  af  en 
Længde,  som  er  synderlig  over  Mandshøide.  Naar  der 
rides  frem,  føres  de  dernæst,  naar  Rytterne  ikke  have 
dem  reiste  i  Veiret  og  støttede  paa  Foden,  kun  saare 
sjeldent  lagte  an,  saaledes  som  vi  kjende  det  fra  Af- 
bildninger af  Turneringer  og  som  det  bruges  af  landse- 
bevæbnede  Ryttere  i  vor  Tid,  men  derimod  holdte  i  Høide 
med  Hovedet  og  omfattede  som  om  de  kunde  have  været 
Kastespyd.  Dog  vises  paa  Billederne  intet  Spyd  kastet 
af  Rytterens  Haand,  og  der  omtales  i  Reglen  ei  heller 
en  saadan  Brug  af  Spydet,  saa  at  det  er  rimeligt,  at 
denne  Stilling  af  Spyd  og  Arm  har  været  benyttet  for 
at  føre  Stødet  ligeoverfor  fjendlig  Rytteri  mod  Ansigt 
og  Hoved  og  ligeoverfor  Qendligt  Fodfolk  fra  oven  ned- 

efter,  ovenover  Skjoldene,  uden  at  Spydet  blev  sluppet 
af  Hænder.  løvrigt  vare  Spydene  uden  Indsnit  eller 
fremstaaende  Dele  til  at  beskytte  den  høire  Haand  og 
Arm.  Spydstagen  viser  sig  lige,  vistnok  temmelig  tynd, 
Bladet  er  af  den  i  de  fleste  Tider  sædvanlig  brugte  Form. 

Sværdene  synes  temmelig  lange  og  bredbladede, 
have  iøvrigt  kun  Parerstang,  men  ingen  Bøiler  til  at 
dække  Haand  en. 

Nogle  faa  Ryttere  have  tillige  Køller,  der  føres 
hængende  paa  den  venstre  Arm. 

Hestene  bære  kun  Hovedtøi  med  Bidsel  og  Sadel 
med  Gjord  og  Fortøi.  Sadlen  synes  snever  og  har 
en  forholdsvis  kun  mindre  fremragende  Svidsel  for 
og  bag,  saa  at  Rytteren  ikke  sidder  saaledes  støttet  af 
Sadlen ,  som  det  brugtes  senere.  Ei  heller  findes 
nogen  af  de  store  Dækkener,  Skabraker  eller  Jern- 
klædninger, som  kom  i  Brug  ogsaa  i  den  nærmest  paa- 
følgende Tid  for  at  beskærme  Hestene,  og  der  er  saa- 
ledes al  Grund  til  at  ansee  det  for  en  Feiltagelse,  naar 
Roman  de  Rou  omtaler  en  Rytter  mødende  med  Hesten 
helt  bedækket  med  Jern. 

Hestene  vare  alle  Hingste.  De  synes  at  have  været 
af  en  tætsluttet  Bygning  og  temmelig  smaa,  at  dømme 
efter  den  Omstændighed,  at  Rytternes  Ben  rage  meget 
længer  ned,  end  de  vilde  gjøre  det,  selv  paa  meget 
høie  Folk,  siddende  paa  de  Heste,  som  nutildags  bruges 
i  Krig.  Anløbet  vises  stedse  udført  i  Galop  og  ikke  i 
Firspring. 

Nogle  af  Rytterne  bære  paa  Spydene  smaa  Flag 
af  forskjellig  Form  og  Udseende.  De  vare  formentlig 
Kj endetegn  for  de  Ryttere,  som  anførtes  af  een  Lens- 
For  Ide  og  VirkeUghed.  jg 

mand.  Antallet  af  disse  Ryttere  var  høist  forskjelligt, 
men  har  undertiden  kunnet  naae  til  over  Hundrede. 
Saaledes  angives  der,  at  en  Lensmand  Ralf  af  Tesson, 
Herre  til  Cingueleiz,  ved  en  tidligere  Leilighed,  i  Slaget 
ved  Val  -  es  -  dunes ,  havde  120  Ryttere  i  sit  Følge'). 
Muligviis   vare   disse    dog  indordnede  under  flere  Faner. 

Desuden  førtes  af  betroede  Riddere  større  Bannere, 
dels  for  den  hele  Hær,  dels  for  nogle  af  deres  større 
Afdelinger.  Hertugens  Banner,  der  var  sendt  ham  af 
Paven,  angives  at  have  været  høirødt  med  et  hvidt  Kors 
i  Midten,  altsaa  næsten  som  Dannebrog.  Kong  Harolds 
Banner  havde  som  Mærke  en  Kriger,  broderet  i  Guld. 

Af  Fodfolket  var  det  kun  meget  faa,  som  bare 
Brynjer;  nogle  havde  udstoppede  Pandsere  af  Skind 
eller  Tøi,  men  de  fleste  kun  deres  sædvanlige  Klæder. 

Bevæbningen  var  meget  forskjellig.  Kun  de  færreste 
synes  at  have  haft  Spyd,  og  disse  Mænd  findes  stedse 
afbildede  med  Brynjer.  Det  synes  utvivlsomt  efter  Af- 
bildningerne, at  Fodfolket  har  brugt  Spydene  tildels  som 
Kastevaaben,  det  synes  ogsaa,  som  om  nogle  af  Kri- 
gerne til  Fods  ere  forsynede  med  flere  Spyd.  løvrigt 
var  der  paa  Hertug  Vilhelms  Side  mange  Bueskytter, 
De  skjød  med  almindelige  Buer  og  Qedrede  Pile,  Vaaben, 
som  gjorde  stor  Nytte  i  Slaget,  og  som  paa  Grund  af 
den  Hurtighed,  hvormed  de  kunde  betjenes,  holdt  sig  i 
Brug,  ikke  alene  efter  at  Armbrøsterne  senere  vare 
opfundne,  men  ogsaa  længe  efter  at  Krudtvaabnene 
havde  begyndt  at  gjøre  sig  gjældende,  endog  noget  ind 
i    det    syttende   Aarhundrede.      Idet  Buerne    kunde  af- 

skydes  omtrent  6  Gange  i  Minutet,  formaaede  Geværerne 
længe  ikke  ret  at  tage  det  op  med  dem,  tiltrods  for 
Geværkuglernes  langt  større  Virkning, 

Foruden  Bueskytterne  fandtes  en  Del  Krigere  be- 
væbnede blot  med  Sværd,  med  jernbeslagne  Knipler  og 
Stænger  eller  med  Oxer.  Disse  sidste  Arter  Vaaben 
fandtes  især  i  den  engelske  Hær,  hvor  Krigerne  synes 
at  have  haft  en  vis  Forkjærlighed  for  Øxerne,  dette 
Vaaben,  som  især  i  Skandinavernes  Hænder  havde  viist 
sig  at  udøve  en  forfærdelig  Virkning.  Øxerne  ere  paa 
Afbildningerne  fremstillede  bredbladede,  temmelig  lignende 
vor  Tids  Slagterøxer,  ogsaa  med  Hensyn  til  Skaftets 
Længde. 

Den  vigtigste  Dækning  fik  Krigeren  tilfods  ved 
Hjælp  af  sit  Skjold.  Det  er  ved  Fodfolket  i  Reglen 
af  samme  Slags  som  ved  Rytteriet,  men  tillige  findes 
nogle  faa,  som  ere  helt  runde  med  en  fremstaaende 
Spids  i  Midten  og  derhos  noget  mindre. 

En  Eiendommelighed,  som  findes  gjengiven  i  Af- 
bildningerne, er,  at  Normannerne  aldeles  ikke  have 
Skæg.  Englænderne  derimod  ere  i  Reglen  fremstillede 
med  Overskæg  alene ,  medens  enkelte  Gamle ,  baade 
hos  Normanner  og  Englændere,  have  fuldt  Skæg.  At 
Normannerne  lode  alt  Skæg  afrage,  gav  ifølge  Roman 
de  Rou  Anledning  til,  at  en  af  de  Speidere,  som  Kong 
Harold  havde  udsendt,  ved  sin  Tilbagekomst  meddelte 
ham ,  at  den  normanniske  Hertug  havde  langt  flere 
Præster  eller  Geistlige  i  sin  Hær,  end  Riddersmænd,  en 
Feiltagelse,  som  Harold  selvfølgelig  strax  indsaae. 

Der  findes  intetsteds  udtrykkelig  angivet,  hvorledes 
Hærenes  Opstilling  var;   men   en  Betragtning   af  Vaab- 

19* 


284  Fire  Landslag. 

nene  og  den  Virkning,  som  det  kan  sees,  at  de  have 
udøvet,  gjør  det  sandsynligt,  at  Fodfolket  ikke  har  staaet 
i  nogen  dyb  Opstilling  eller  med  mange  Geleder.  Det 
synes  uomtvisteligt,  at  Englænderne  have  optaget  og 
brugt  den  Kampmaade,  som  oprindelig  var  bleven  an- 
vendt af  Nordens  Mænd  imod  dem;  de  have  staaet  i 
en  Slagorden,  kun  faa  Mand  dyb.  Skjold  ved  Skjold,  og 
mødt  deres  Modstandere  Sværd  imod  Sværd  og  Øxe 
imod  Øxe. 

De  have,  især  i  Begyndelsen  af  Striden,  i  aaben 
Mark,  naar  det  gjordes  nødvendigt,  søgt  Dækning  mod 
Pile  og  Kastespyd  ved  at  støtte  Skjoldene  paa  Jorden 
og  bøie  sig  bagved  dem,  derpaa  have  de,  naar  det  kom 
til  Nærkamp,  tildels  opgivet  Dækningen  for  saameget 
friere  at  kunne  bruge  deres  Vaaben,  ja  de  have  maaske 
endog  undertiden  kastet  de  ubekvemme  Skjolde,  ligesom 
det  i  Oldskrifterne  hedder,  at  Kæmperne  kastede  Skjol- 
dene paa  Ryggen  for  at  hugge  saa  meget  des  bedre. 
Modet  og  den  fysiske  Kraft,  som  Nordboen  besad  i  saa 
høi  Grad,  havde  givet  ham  Seiren  overalt  ved  denne 
Kampmaade;  Englænderne  havde  ikke  vidst  bedre  end 
at  antage  den  uforandret.  Den  havde  endnu  ved  Stam- 
fordbridge  vist  sig  tilstrækkelig  ligeoverfor  Normæn- 
dene, og  da  Kong  Harold  førend  Slaget  tiltaler  sine 
Krigere,  er  den  Veiledning,  han  giver  dem,  at  de  skalle 
hugge  fra  sig  af  al  Magt  og  ikke  skaane  Nogen*). 

Men  Englænderne  stode  her  ligeoverfor  Modstandere, 
hos    hvem    den    store   Forandring,     som    det    pandsrede 

Rytteri  skulde  føre  med  sig,  ikke  alene  i  Krigskonsten, 
men  tillige  i  Samfundsforholdene,  alt  havde  begyndt  at 
indtræde.  Vel  manglede  Hestene  endnu  Jernklædningen, 
men  allerede  ligeoverfor  Rytteriet,  som  det  da  var  ud- 
rustet, kunde  Øxer,  Sværd  og  korte  Spyd  ikke  nytte  meget, 
thi  det  er  ikke  muligt  med  dem  at  standse  en  spydbe- 
væbnet  Rytter,  som  kommer  med  sin  Hest  i  stærk  Fart. 

Englænderne  brugte  at  ramme  Pæle  ned  i  Jorden, 
flette  dem  sammen  med  Grene  og  at  stille  Fodfolket 
op  bag  disse  Forskandsninger.  Dette  Middel  synes, 
ligesom  de  forskandsede  Leire,  som  Hærene  anlagde, 
at  tyde  hen  paa,  at  enkelte  dunkle  Erindringer  vel  havde 
forplantet  sig  fra  Romernes  Tid,  men  at  tillige  saa 
meget  Andet,  der  i  Romernes  Taktik  var  langt  væsen - 
ligere,  ganske  var  gaaet  i  Forglemmelse. 

Dette  Værn  gjorde  nemlig  Hæren  ubevægelig.  Den 
maatte,  hvor  det  benyttedes,  kæmpe  Striden  ud  der, 
hvor  den  en  Gang  stod,  og  overlade  sin  Modstander  den 
Fordel  at  kunne  vælge  Angrebspunkt  og  Tid.  Blev  Hæ- 
ren af  en  eller  anden  Grund  bragt  til  at  gaae  bort  fra 
Værnet,  saa  at  den  ganske  befandt  sig  i  aaben  Mark, 
da  havde  Fodfolket  ingen  anden  Dækning  end  Skjoldene, 
og  Rytteriet  havde  da  let  ved  enten  at  bryde  igjennem 
eller  fremtvinge  Trængsel  og  Uorden.  Alene  lange 
Spyd  i  Forbindelse  med  en  dyb  Slagorden  vilde  have 
givet  Fodfolket  tilstrækkelig  Modstandskraft  paa  ethvert 
Sted;  men  denne  Udrustning  og  Opstilling  fordrede  som 
en  nødvendig  Betingelse  en  ikke  ringe  Grad  af  Øvelse  i 
samlede  Masser,  altsaa  militær  Disciplin,  Opgivelse  af 
den  Enkeltes  Selvstændighed  ved  Indordningen  under 
Førere,  der  ubetinget  og  øieblikkelig  maatte  lydes,  Noget, 

som  umuligt  kunde  indføres  i  den  tidlige  Middelalder 
hos  noget  Folkefærd,  ifølge  det  Kulturtrin,  paa  hvilket 
man  da  befandt  sig. 

At  det  heldige  Udfald  væsenlig  afhang  af,  om 
Striden  kunde  udkæmpes,  medens  Forsvarsstillingen 
bag  Værnet  holdtes,  indsaaes  klart  nok  af  begge  An- 
førere. Kong  Harold  formanede  derfor  sine  Krigere  til 
at  holde  godt  sammen  og  stillede  dem  i  Udsigt,  at  hvis 
de  Qernede  sig,  vilde  de  vanskelig  kunne  skaffe  sig  Dæk- 
ning. At  Hertug  Vilhelm  indsaae  det  Samme,  sees  af 
den  Fremgangsmaade,  han  fulgte,  saaledes  som  det  vil 
blive  omtalt  i  det  Følgende. 

Om  end  Værnet  kunde  standse  Rytteriet,  besad 
Normannerne  dog  i  deres  Bueskytter  Tropper,  som  ved 
deres  Skud  kunde  naae  Englænderne  bag  dette,  og  som 
ikke  kunde  holdes  i  Afstand,  fordi  Englænderne  savnede 
Tropper  af  samme  Slags  i  tilstrækkelig  Mængde.  Lige- 
overfor den  samlede  Optræden  af  Ryttere,  Bueskytter  og 
andet  Fodfolk  maatte  Englænderne  blive  uheldigt  stillede ; 
thi  Bueskytterne  kunde  tvinge  dem  til  at  holde  sig  dæk- 
kede, saa  at  de  Andre  kunde  komme  tæt  ind  paa  Værnet 
og  søge  at  rive  det  ned  eller  saare  dem,  der  stode  dæk- 
kede, ved  Spydstik  over  Værnet  og  Skjoldene. 

Bleve  de  derved  tvungne  til  at  opgive  den  dækkede 
Stilling  eller  fik  deres  Harme  Overhaand,  saa  at  de  selv 
gik  angrebsvis  frem,  da  traadte  endnu  et  uheldigt  For- 
hold til,  naar  Øxerne  skulde  bruges.  Der  var  nemlig 
den  Mangel  ved  dette  tunge  Vaaben,  saaledes  som  ogsaa 
Roman  de  Rou  bemærker^;,   at   naar  det  skulde   bruges 

')  Vers  13737. 

med  Kraft,  maatte  Krigeren  gribe  det  med  begge  Hæn- 
der og  saaledes  give  sig  Blottelse,  ikke  alene  ligeoverfor 
Bueskytterne ,  men  endog  ligeoverfor  sin  umiddelbare 
Modstander.  Det  bebreides  Englænderne,  at  de  ikke 
forstode  at  dække  sig  i  Kampen  med  den  ene  Haand, 
medens  de  førte  Augrebsvaabnet  med  den  anden. 

Tiltrods  for  alle  disse  Mangler  var  det  dog  en  Stund 
ikke  langt  fra,  at  de  normanniske  Rytteres  Iver  havde 
beredet  dem  et  Nederlag. 

Med  Hensyn  til  Antallet  af  Krigere  antager  Roman 
de  Rou,  at  begge  Hære  have  været  lige,  men  den  til- 
føier,  at  Mængden  gjør  kun  lidet  til  Sagen,  naar  »Dy- 
den« mangler*],  et  Udtryk,  som  vel  nærmest  maa  op- 
fattes som  en  Omskrivning  for  militær  Dygtighed. 

Ved  Daggry  indtoge  Englænderne  deres  Stilling,  og 
Fodfolket  forskandsede  sig,  som  førnævnt,  ved  Hjælp  af 
Palisader.  I  Midten,  tæt  ved  det  kongelige  Banner, 
holdt  Kong  Harold,  omgiven  af  sine  Brødre.  Et  yder- 
ligere Værn  havdes  desuden  i  en  bred  Grøft,  der  foran 
Fronten,  i  kort  Afstand  fra  Palisaderne,  gik  tværs  over 
Marken. 

Harold  tog  Stilling  paa  et  Sted,  hvor  en  Aas 
der  kommer  fra  det  Indre  af  Landet  og  gaaer  ud  til 
Kysten,  sender  en  Forgrening  frem  imod  Moserne  Nord 
for  Pevensey,  saaledes,  at  afrundede  Bakker  med  et 
temmelig  jevnt  Fald  amfiteatralsk  omgive  Normannernes 
Landingssted.  Idet  Normannerne  maatte  angribe  op 
ad   Bakke,    havde   Englænderne    saaledes    valgt  et   for 


')  Maiz  multitude  petit  vaut 
Se  la  virtu  du  ciel  i  faut. 

dem  fordelagtigt  Jordsmon.  Egnen  er  endnu  i  vore 
Dage  meget  skovrig.  Valpladsen  er  yderligere  betegnet 
ved  Kirkebyen  Battle,  en  Mil  Nordvest  for  Hastings. 
Den  er  opstaaet  om  det  nu  forsvundne  Abbedi,  St.  Mar- 
tin de  la  Bataille,  som  Vilhelm  lod  bygge  paa  Valpladsen. 

Paa  samme  Tid  som  Englænderne  rykkede  Nor- 
mannerne ud  af  deres  Leir,  delte  i  3  store  Afdelinger, 
af  hvilke  de  to  især  bestode  af  Fodfolk,  dels  det  hver- 
vede, dels  Tropperne  fra  Egnene  udenfor  Normandiet. 
Den  tredie  bestod  af  Rytteriet  tilligemed  adskillige  Bue- 
skytter og  andet  Fodfolk  fra  det  egenlige  Normandi. 
Med  denne  fulgte  Hertug  Vilhelm.  De  tre  Afdelinger 
synes  at  have  gaaet  frem  næsten  jævnsides. 

Roman  de  Rou  beretter,  at  Kong  Harold  udtalte 
sin  Frygt  for  et  godt  Udfald,  da  han  saae  Normannerne 
komme  og  blev  opmærksom  paa,  at  de  vare  talrige, 
godt  bevæbnede  og  havde  mange  Hestfolk. 

Saasnart  Normannerne  vare  komne  frem  i  Marken 
foran  Englænderne ,  marcherede  de  op  for  med  de 
tre  Afdelinger  at  angribe  paa  tre  Punkter.  Bagved 
stillede  Trosset  sig  og  paa  en  Høi  alle  de  Geistlige  for 
at  bede  om  Seir. 

Under  Fremrykningen  havde  Taillefer  redet  forrest 
blandt  Ridderne,  idet  han  sang  den  nu  tabte  Sang  om 
Kari  den  Store,  Roland  og  de  andre  Helte,  der  faldt 
ved  Roncesvalles.  Han  udbad  sig  af  Hertugen  at  maatte 
have  den  Ære  at  indlede  Kampen,  og  da  dette  blev  be- 
vilget, red  han  frem  i  Galop,  kastede  sit  Spyd  3  Gange 
i  Luften  og  greb  det  igjen  ved  Jernet,  kastede  det  saa 
mod  Fjenden  og  saarede  en  Mand.  Saa  drog  han  sit 
Sværd,  kastede  ogsaa  det  3   Gange   i  Luften,   greb   det 

igjen  og  huggede  saa  iiul.  Englænderne  ansaae  hans 
Behændighed  for  Trolddora,  og  unegtelig  har  den  været 
vidunderlig  nok  for  en  Mand  i  den  Tids  Udrustning. 

Efter  Taillefer  rede  Rytterne  frem  mod  Forskands- 
ningen  og  søgte  at  komme  igjennem ,  kæmpende  fra 
Hestene  med  Spyd  og  Køller  mod  Fodfolket,  skjøndt  dette 
var  dækket  af  Skjoldene  og  Palisaderne.  Her  var  For- 
delen dog  saa  ganske  paa  Fodfolkets  Side,  at  de  nor- 
manniske Riddere  tilsidst  maatte  gjøre  omkring,  og  nær 
havde  nu  deres  altfor  store  Heftighed  ført  dem  til 
et  Nederlag,  thi  da  de  kom  til  den  Grav,  som  gik 
igjennem  Marken,  og  som  de  ikke  synderlig  havde  givet 
Agt  paa  under  Fremrykningen,  viste  den  sig  som  en 
betydeligere  Hindring,  naar  den  skulde  overskrides  fra 
den  modsatte  Side,  eller  maaske  paa  et  andet  Sted  end 
det,  hvor  Rytterne  først  vare  komne  over.  Hestene 
styrtede  i  Mængde,  da  de  skulde  over  Graven,  og  et 
vældigt  Blodbad  fulgte,  idet  Englænderne  gik  frem  og 
benyttede  Forvirringen  til  deres  Fordel.  Skrækken  ud- 
bredte sig  endog  saa  vidt,  at  Trosset  satte  sig  i  Be- 
vægelse for  at  flygte,  da  Biskop  Odo  af  Bayeux,  Her- 
tugens Broder  i  det  farligste  Øieblik  skilte  sig  fra  de 
andre  Geistlige  paa  Høien,  red  ned  og  tog  Befalingen 
over  Rytteriet.  Siddende  paa  sin  hvide  Hest  med  den 
hvide  Messeskjorte  under  Brynien,  overensstemmende 
med  den  kirkelige  Anordning,  at  Prælater  altid  skulde 
bære  Messeskjorten,  naar  de  droge  ud  paa  Reiser,  tik 
han  Ridderne  til  paany  at  holde  Stand  og  tvang  Eng- 
lænderne til  at  trække  sig  tilbage  og  søge  Ly  i  For- 
skandsningen. 

Her  omtales  ikke,  hvorledes  Fodfolket  samtidig  op- 

traadte.  Det  berettes  kun,  at  Kampen  nu  blev  staaende, 
uden  afgj ørende  Fordel  for  nogen  af  de  Kæmpende,  fra 
Dagens  tredie  til  dens  niende  Time  eller  ifølge  Aars- 
tiden  og  Stedets  Beliggenhed  omtrent  fra  Kl.  9  Form. 
til  2V3  Efterm.  Da  var  det,  at  de  normanniske  Bue- 
skytter, idet  de  bleve  kjede  af  uden  Nytte  at  skyde  deres 
Pile  ind  i  Englændernes  Skjolde  og  Palisader,  fandt  paa 
at  skyde  Pilene  i  høie  Buer  istedetfor  i  flade,  for  at  de 
kunde  fare  fra  oven  nedefter  bagved  Forskandsningerne. 
Ved  den  store  Mængde  Pile,  som  de  kunde  afskyde, 
havde  de  paa  denne  Maade  Udsigt  til  at  saare  En  og 
Anden  i  de  Dele  af  Legemet,  som  ikke  vare  dækkede 
af  Brynjen  og  Hjelmen.  Midlet  viste  sig  heldig  valgt, 
thi  en  Pil  traf  Kong  Harold  over  det  høire  Øie,  saa  at 
han  ikke  længer  kunde  see  med  det  og  af  Smerte  maatte 
støtte  sig  til  sit  Skjold. 

Nogen  afgj  ørende  Virkning  kunde  dog  ikke  frem- 
tvinges, saalænge  Englænderne  bleve  bag  Forskandsnin- 
gerne. Da  bestemte  Hertug  Vilhelm  sig  til  en  Krigs- 
list, som  Englænderne  ikke  fattede,  førend  det  var  for 
sildigt.  Han  gav  Befaling  til,  at  Normannerne  skulde 
trække  sig  tilbage,  ladende  som  om  de  begyndte  at  flye, 
og  da  dette  udførtes,  kunde  Englænderne  ikke  længer 
holde  sig  rolige,  men  styrtede  frem  med  høie  Skrig  for 
at  sætte  efter  de  formentlig  Flygtende*).     De   lokkedes 


•)  Omtrent  et  lignende  Træk  findes  omtalt  som  anvendt  af  Englæn- 
derne i  Slaget  ved  Stamfordbridge.  Dog  maa  det  bemærkes,  at 
den  Fremstilling,  som  er  given  af  dette  Slag  (Snorre  Sturleson, 
Harald  Haardraades  Saga,  38te  Kapitel  o.  flg.)  i  saa  meget  minder 
om  Slaget  ved  Hastings,  at  man  bliver  tvivlraadig,  om  ikke  en 
Sammenblanding  af  Efterretningerne  om  begge  Slag  har  fundet  Sted. 

saaledes  stedse  længer  og  længer  bort  fra  Forskands- 
n ingen,  men  da  de  vare  komne  langt  nok  frem,  helt 
ud  i  aaben  Mark,  gjorde  Normannerne  omkring,  og 
Rytteriet,  der  nu  satte  ind  paa  det  engelske  Fodfolk, 
havde  da  Fordelen  paa  sin  Side.  Det  var  snart  et  for- 
virret Haandmæng,  hvor  enhver  søgte  sin  Modstander 
for  at  overvælde  ham  med  Hug  og  Stød. 

Der  berettes  mange  Exempler  paa  Englændernes 
Mod  og  Styrke,  og  det  stadfæster  sig  atter  her,  at  jo 
høiere  Krigskonsten  staaer  til  en  vis  Tid,  des  mere  om- 
tales Afdelingerne  og  des  mindre  den  enkelte  Mand, 
medens,  hvor  det  Omvendte  er  Tilfældet,  Striden  frem- 
stilles næsten  som  en  Række  Tvekampe  mellem  enkelte 
fremtrædende  Personligheder  og  Afdelingernes  Færd 
tabes  af  Syne.  Saaledes  omtales  her  blandt  Andre  en 
engelsk,  øxebevæbnet  Kriger,  som  stedse  søgte  frem, 
hvor  Kampen  var  haardest,  og  var  en  djerv  Modstander 
for  Enhver,  han  traf  paa.  En  normannisk  Ridder, 
der  vilde  kæmpe  med  ham,  undgik  vel  hans  Hug, 
da  Øxens  Blad  gled  af  paa  Hjelmen,  men  idet  Bla- 
det derved  traf  Hestens  Hals,  gik  Øxen  helt  igjennem 
og  standsede  først  ved  Jorden.  Han  blev  da  fældet  af 
en  anden  Ridder,  som  i  det  Samme  kom  til  og  strakte 
ham  til  Jorden  med  sit  Spyd.  To  andre  Englændere,  der 
kæmpede,  medens  de  gjensidig  understøttede  hinanden, 
gjorde  længe  stor  Skade  og  bragte  Alle  til  at  vige  eller 
falde  for  deres  Øxer,  da  en  Ridder  red  imod  dem  og  ved 
sit  store  Herredømme  over  Hesten  og  sin  Behændighed  fik 
maget  det  saa,  at  han  kunde  nedlægge  den  Ene  med 
sit  Spyd  og  den  Anden  strax  efter  med  sin  Kølle. 

Forskjellige    lignende    Bedrifter    omtales,    men    de 


292  Fire  Landslag. 

kunde  ikke  forhindre,  at  Englænderne  lede  Tab,  til  Trods 
tor  alt  udvist  Mod  fra  deres  Side.  Deres  Maade  at 
kæmpe  paa  var  den  underlegne,  og  med  stor  Harme  og 
Smerte  maatte  endelig  de,  som  vare  tilbage,  vende  om. 
De  samlede  sig  om  det  kongelige  Banner,  efter  at  have 
taget  mange  Saarede  med  sig,  og  toge  Stilling  paa  en 
Høi,  saavidt  man  kan  skjønne  uden  at  have  kunnet  naae 
Forskandsningen. 

Her  udfægtedes  da  Slaget  henimod  Solnedgang. 
Der  var  intet  Haab  mere  for  Englænderne,  hverken 
om  at  seire  eller  at  undslippe;  men  de  vedbleve  til  det 
Sidste  at  sælge  deres  Liv  dyrt  som  tappre  Mænd.  Flere 
normanniske  Riddere,  der  tragtede  efter  den  Ære  at 
erobre  Banneret,  maatte  betale  Forsøget  ved  at  lade 
deres  Liv  for  Øxerne.  Da  red  Hertug  Vilhelm  selv 
frem  for  at  søge  Kong  Harold;  men  nær  havde  det  og- 
saa  kommet  ham  dyrt  at  staae,  thi  en  Englænder,  der 
iforveien  havde  nedlagt  mange  Normanner,  stillede  sig 
som  Modstander.  Han  sprang  behændigt  tilside  for 
Hertugens  Spyd,  naaede  ind  paa  Siden  af  ham  og  hug- 
gede ham  i  Hovedet  med  Øxen;  men  Hjelmen  holdt, 
om  den  end  fik  et  dybt  Skaar,  og  Hertugen  blev  paa 
Hesten,  medens  Englænderen  strax  efter  blev  dræbt  af 
Hertugens  Mænd. 

En  lang  Tid  endnu  blev  det  umuligt  for  Norman- 
nerne at  trænge  op  paa  Høiden,  men  tilsidst  naaede  de 
irem  til  Banneret,  ved  Siden  af  hvilket  Kong  Harold 
stod,  endnu  stedse  meget  lidende  af  det  Saar,  han  tid- 
ligere havde  faaet.  Med  stor  Haardnakkethed  forsva- 
rede han  sig,  men  tik  af  ubekjendte  Modstandere  først 
et    Stød    eller   Hug   i    Ansigtet,    der   bragte    ham   til    at 

falde,  og  derpaa,  idet  han  forsøgte  at  reise  sig,  et  Hug 
i  det  ene  Laar,  saa  dybt,  at  det  trængte  ind  til  Benet. 
Kampen  varede  endnu  en  Stund  efter  Kongens 
Fald,  hans  Brødre  og  mange  af  hans  Mænd  fulgte  ham 
i  Døden.  Først  da  Mørket  faldt  paa  standsede  Kampen, 
og  først  da  var  det  ogsaa  muligt,  at  de  faa  Englændere, 
som  endnu  vare  tilbage,  kunde  undslippe. 

Emil   Madsen. 

En  paatænkt  Udgave  af  Vedels  Saxo  under  Chri- 
stian V.  Det  er  ikke  blot  ved  selvstændige  Granskninger 
og  ved  Fremkomsten  af  nye  Skrifter,  at  en  Tidsalder  viser  sin 
Sands  for  Fædrelandets  Historie,  men  ogsaa,  og  det  i  høi 
Grad ,  ved  den  Maade ,  hvorpaa  den  stiUer  sig  til  ældre  Tiders 
Frembringelser  i  samme  Retning.  Det  er  derfor  altid  af  nogen 
Interesse  at  fremdrage  Vidnesbyrd  om  en  Syssel  med  vor  histo- 
riske Literaturs  Hovedværker ,  især  naar  den  falder  i  de  Tids- 
rum ,   der  eUers  synes   særlig  uvirksomme  og  ligegyldige. 

Den  danske  Histories  vigtigste  Oldskrift,  Saxes  Krønike, 
blev  udgivet  to  Gange  i  Grundsproget  i  det  16de  Aarhundrede, 
begge  Gange  i  Udlandet;  1644  udkom  den  i  Sorø,  1771  i  Leip- 
zig, og  atter  1839  i  Kjøbenhavn.  Men  ved  Siden  af  gaaer 
der  en  Række  af  danske  Oversættelser :  Vedels ,  der  udkom 
1575,  1610  og  1851,  Grundtvigs,  1818  og  1855,  og  Schous- 
bølles  1752.  Det  er  ikke  tilfældigt,  at  disse  forskjellige  Ud- 
gaver gruppere  sig  om  enkelte  Tidspunkter:  det  er  de  samme, 
der  ogsaa  i  andre  Henseender  maae  betegnes  som  rige  for  den 
historiske  Granskning.  Det  vilde  dog  sikkert  være  Uret  at 
antage,  at  Saxe  i  den  lange  Mellemtid  (1650 — 1750) 
skulde  være  gaaet  i  Glemme,  tvertimod  syslede  vistnok  Mange 
med  ham,  baade  i  Grundsproget  og  i  Oversættelse.  Dette 
Sidste  sees  blandt  Andet  deraf,  at  der  i  lang  Tid  tænktes  paa 
en  ny  Udgave  af  den  »fordanskede«  Saxe,  og  at  der  blev 
gjort  store  Forberedelser  til  den,  skjøndt  der  ikke  udkom  uden 
et  enkelt  Hefte,  1713,  og  der  altsaa  ikke  blev  synderlig  Brug 
for  Biskop  Thurahs  Oversættelse  af  Sangene  og  de  paatænkte 
Kobberstykker,  der  skulde  pryde  Udgaven.  Den,  der  havde 
sat  sig  i  Spidsen  for  dette  Foretagende,  var  Vedels  Datter- 
Datter-Son,  Johan  Laurentzen,  Direktør  for  Kongens  og  Uni- 
versitetets   Bogtrykkeri.      At    Planen  imidlertid    for  hans  Ved- 

kommende  rar  langt  ældre,  secs  af  et  Andragende*)  af  Ode  Juni 
1692,  i  hvilket  han  beder  om  at  maatte  indføre  500  Ris 
Skriv-  og  Trykpapir  toldfrit  »til  Saxo  Gramaticus  hans  for- 
dansckede  BLronicke,  som  Eders  May.'  og  hafuer  givet  mig  sit 
allem,  privilegium  paa  det  (til?)  Kongl.  May.'  hoylofligste  forfe- 
deris  (!)  og  Fædeme  Landets  Ære  paa  ny  at  lade  oplegge  — «, 
Dette  tilstodes  ham  ved  kongl.  Resolution  af  5te  Juli  s.  A. ; 
skjondt  der  alt  10  Aar  tidligere  var  gjort  en  lignende  endnu 
større  Indrømmelse ,  som  det  synes  i  selvsamme  Øiemed ,  ved 
følgende  kongelig  Rescript  til  Rentekammeret: 

CHRISTIAN  den  femte  osv. 

Wor  synderlig  Gunst  tilforn,  Viide  maa  j,  at  Vi  aUern. 
haver  bevilget,  at  it  Tusinde  Riisz  Papier ,  som  Voris  Cancellie 
Raad  og  Cammer  Secreterer  Os  Elschel.  Bolle  Luxdorph  til 
SOrupgaard  haver  fornoden  til  de  gamle  danske  Kongers  Kronicke 
at  lade  trocke  paa,  maa  Toldfrj  hid  indpassere.  Dereffter  o.  s.  v. 
Skrevet  paa  vort  Slott  Kiobenhafn  dend  27  Martij   A.  1683. 

Under  vort  Camer  Zignet. 

Christian. 

C.   Scholler. 

Hvad  der  blev  trykt  paa  denne  halve  Million  Ark  Papir 
er  ikke  godt  at  vide,  Saxes  Kronike  var  det  i  alle  Tilfælde 
ikke.  Derimod  er  det  ikke  usandsynligt,  at  Johan  Laurentzen, 
der  indtil  1698  var  Skriver  i  Geheimearkivet ,  oprindelig  har 
modtaget  den  Tanke,  paany  at  oplægge  sin  Oldefaders  Over- 
sættelse, i  Arv  efter  BoUe  Luxdorph,  og  de  To  faae  saaledes 
dele  Æren  for,  begunstigede  af  Christian  V,  idetmindste  at 
have  paatænkt  og  paabegyndt  et  saa  fortjenstfuldt  Arbeide. 

A.  D.   Jørgensen. 


')  Dette  Andragende  findes,  ligesom  de  i  Noticen  om  Gunild  og  Tyr- 
ken anførte,  i  Rentekammerets  Resolutionsprotokoller  og  originale 
Resolutioner,  i  Kongerigets  Arkivs  anden  Afdeling. 

Et  gammelt  Vers,  I  et  Exemplar  af  »Medicin  eller  Læge- 
boog  med  fliid  samlet  og  sammenskrefiVet  af  Niels  Michelsen, 
Aalb.  Sogn,  præst  til  Kongl.  Majest.  Sogn  Bremerholm  i  Kj5- 
benhaffn,  nu  anden  gang  forbedret  og  tryckt  af  Tyge  Nielson, 
Aar  1638«  —  er  som  Mærke  fundet  følgende  lidet  poetiske, 
men  ret  snurrige  Vers  ,  hvis  egenlige  Mening  Tidsskriftet  dog 
vil  overlade   det  til  Læserne   selv   at  opdage: 

»Jeg  Hader  uden  Roe  Den  som  vel  elske  Paven 

Den  lutterranske  Troe  Eer  Mig  i  Hiertet  graven 

Med  Spodt  ieg  ler  den   ud  al  Messe   og  helkensbud 

Luterri  ord   og  bud  For  mig  er  lerdom  kier 

Tii  den  som  liutter  doer  Til  himmelen  han  kommer 

Han  er  i  Sathans  Klcier  Som  dor  i   Troen  Rommer.« 

si- 

Verset  har  dog  Betydning  som  mere  end  Kuriositet,  Det 
viser,  hvorledes  de  to  Troesbekjendelsers  ForskjeUighed  endnu 
længe  efter  Reformationens  Indforelse  spillede  i  Menneskenes 
Sind,  selv  hvor  Protestantismens  Herredømme  var  sikkret.  Ef- 
ter Orthografien  at  dømme  (og  er  stavet  med  g  og  ikke  med 
C  eUer  ch)  er  Verset  i  det  Mindste  nedskrevet  i  det  at- 
tende Aarhundrede.  Som  man  vil  erindre,  fortæller  ogsaa  Hol- 
berg i  sit  Levnetslob,  hvorledes  han  paa  sin  Reise  jævnlig  hørte 
de  to  Troesbekjendelsers  indbyrdes  Forhold  blive  drøftet, 

Rud.   Schmidt. 


To  Slags  TJndervisniiig. 


I. 

Undervisning  og  Dannelse  kan  anlægges  og  ledes  i 
meget  forskjellige  Retninger;  man  vilde  ved  Forsøg  paa 
at  opregne  alle  mulige  Methoder  komme  til  et  uover- 
skueligt Tal.  Her  skal  kun  gjøres  opmærksom  paa  to 
i  Anlæg,  Formaal  og  Fremgangsmaade  uligeartede  Skoler, 
den  lærde  og  den  folkelige. 

Karaktermærket  for  den  lærde  Undervisning  er  Med- 
delelse af  grundigt  sammenhængende  Kundskaber  med 
tilsvarende  Aandsdannelse;  Hukommelse  og  Forstand  ere 
de  Sjæleevner,  paa  hvis  Udvikling  det  fornemmelig  kom- 
mer an:  her  virkes  oprindelig  paa  Menneskets  intellek- 
tuelle Væsen ,  ikke  paa  det  hele  Menneske.  Opgaven 
for  den  folkelige  Undervisning  er  derimod  en  personlig 
Dannelse,  Indvirkning  paa  Sindet,  Vækkelse  af  Sjæle- 
kræfterne med  tilsvarende  Oplysning  om  Menneskelivets 
Maal  og  Vilkaar  for  den  Enkelte,  for  Samfundet,  for 
Slægten:  her  virkes  fra  Grunden  af  paa  det  hele  Men- 
neske. I  den  lærde  Undervisning  er  og  maa  Kundskabs- 
interessen  være  det  Høieste,  medens  Folkeoplysningens 
oprindelige  Drivtjeder  er  at  søge  i  Livsinteressen.  Som 
Interesserne    ere,   maae  Bestræbelserne   være.      Det   er 

For  Ide  og  Virkelighed.  20 

nødvendigt  at  skille  de  to  Slags  Undervisning  tilbørligt 
fra  hinanden,  naar  man  vil  gjøre  sig  Rede  for  Princi- 
perne;  men  dermed  skal  dog  ikke  negtes,  at  der  imel- 
lem begge  maa  gives  mangfoldige  Bindeled,  at  Kund- 
skabsundervisningen  f.  Ex,  kan  udøve  en,  om  end  mid- 
delbar, saa  dog  betydelig  Indflydelse  paa  Karakter  og 
Livsretning,  ligesom  at  Folkeoplysningen  igjen  fra  sin 
Side  maa,  for  at  naae  nogen  Høide,  baade  forudsætte 
og  fremme  Erhvervelse  af  fornødne  Forkundskaber. 

Den  lærde  Undervisning  er  hos  alle  civiliserede  Folk 
i  fuld  Gang  og  fuld  Anerkjendelse.  Kundskabsskolen 
er  gammel;  den  har  gjennem  Aarhundreder  vidst  at 
skride  frem  med  Tiden,  reformere  sig  selv  og  trods 
mangfoldige  baade  indvortes  og  udvortes  Hindringer  til- 
kæmpe sig  Udbredelse  i  stedse  videre  Kredse.  »Kund- 
skab er  Magt«,  denne  Sandhed  staaer  klart  for  alle 
Dannede,  ligesaa  klart  for  den  industridrivende  Borger, 
der  praktisk  seer  paa  Kundskabernes  Anvendelse  og 
Nytte,  som  for  den  theoretiserende  Forsker,  hvis  ideale 
Maal  er  Kundskaben  selv.  En  saadan  Anerkjendelse  er 
endnu  langtfra  bleven  den  folkelige  Undervisning  til  Del. 
Denne  Undervisning  er  da  heller  ikke  Aarhundreder 
gammel;  den  er  tvertimod  meget  ung,  endnu  i  sin  før- 
ste, famlende  Begyndelse;  Livstanken  i  dens  indre  Eien- 
dommelighed  er  —  naar  vi  nu  blot  kunde  sige  det  uden 
altfor  smertelig  Forargelse  for  dem,  der  have  Disposi- 
tionen —  allerførst  brudt  frem  med  de  Grundtvigske 
Høiskoler. 

Før  vi  imidlertid  forsøge  en  nærmere  Opklaring  af, 
hvad  og  hvormeget  der  ligger  i  denne  Paastand,  maae 
vi  først  afværge  nogle  Misforstaaelser ,  som  i  den  nyere 

Tid ,  vel  særlig  i  Anledning  af  den  vaagnende  tolkelige 
Stræben,  ere  fremkomne  angaaende  det  lærde  Undervis- 
ningsvæsen. 

Man  har  fra  et  noget  almueagtigt  Synspunkt  været 
tilbøielig  til  at  betragte  Universitetet  og  de  lærde  Skoler 
med  Alt,  hvad  derunder  hører,  som  forældede  Indretninger, 
Institutioner,  hvis  nær  forestaaende  Opløsning  maatte 
ansees  som  nødvendig  Betingelse  for  friere  Fremskridt  i 
Aanden;  man  har  i  Klager  over  » Bogaristokratiet",  »det 
lærde  Laugsvæsen«,  »Levebrødsvæsenet«  o.  s.  v.  gjort 
gjældende,  at  Lektielæsning,  Stiløvelser  og  streng  Exa- 
men  forvandlede  Skolen  til  en  Art  Tugthus ,  en  officiel 
Tvangsanstalt,  der  kuede  Ungdommens  Mod,  sløvede  den 
medfødte  Lærelyst,  svækkede  Livskræfterne,  bragte  Iskulde 
ind  i  de  varme  Hjerter  og  paadrog  dem  en  aandelig 
Forkjølelse.  Endskjøndt  nu  mange  af  disse  Indsigelser, 
naar  vi  dømme  efter  den  ydre  Virkelighed,  ikke  just  ere 
saa  ganske  ubeføiede ,  saa  ere  de  dog ,  naar  vi  see  paa 
Ideen,  grundløse. 

Kundskabsskolen  maa  til  Løsning  af  sine  Opgaver 
nødvendigvis  gaae  ud  fra  bestemte  Forudsætninger,  og 
stille  særegne  Fordringer.  Den  første  Betingelse  er,  at 
Eleven  indprenter  sig,  hvad  der  forklares  og  foreskrives 
ham,  ved  at  lære  visse  Lektier;  anden  Vei  til  Kund- 
skabers Erhvervelse  gives  ikke.  Nu  kan  jo  vel  en  saa- 
dan  Lektielæsning,  især  naar  Lektierne  efterhaanden 
blive  flere  og  større,  mangen  Gang  føles  som  en  tryk- 
kende Byrde;  her  kan  da  være  Tale  om  at  lette  den 
Unge  Byrden,  hvis  den  bliver  ham  for  tung,  men  her 
kan  fornuftigvis  ikke  være  Tale  om  at  fritage  ham  for 
Byrden.     Byrde   tyder  paa  Arbeide,   og   den  Unge  skal 

lære  at  arbeide.  Som  nu  Skolen  i  det  Hele  vil  vaage 
over,  at  Eleven  uden  Overanstrengelse  sættes  istand  til 
at  arbeide  med  Alvor,  Dygtighed  og  Lyst,  saa  vil  den 
ogsaa  ved  omhyggelig  Overhoren,  Veiledning  og  Tilrette- 
visning vide  at  kontrollere  Arbeidet.  Eleven  kommer 
paa  denne  Maade  til  en  klar  Forestilling  om,  hvad  han 
kan,  og  hvad  han  ikke  kan;  han  lærer,  hvad  det  er  at 
lære  Noget;  han  indseer  efterhaauden  tydeligere,  hvor 
nødvendigt  det  er,  at  kjende  Noget  tilgavns,  at  kjende 
det  i  Sammenhæng  ,  grundigt ,  sikkert  og  fuldstændigt. 
Saa  kommer  han  mere  og  mere  ind  under  Tankens  Tugt 
og  føler  Vægten  af  gyldige  Grunde  —  et  uundværligt 
Element  i  Karakterens  Udvikling;  thi  det  Menneske,  der 
ikke  har  Agtelse  for  klare  Tanker  og  gyldige  Grunde, 
mangler  noget  Væsenligt  i  at  være  Menneske,  hvor  levende 
Følelse,  hvor  varmt  et  Hjerte  han  end  for  Resten  kan  have. 
Som  en  Anke  mod  det  lærde  Skolevæsen  i  dets 
nuværende  Form  høres  ikke  sjeldent  den  Indvending,  at 
Programmet  har  formange  Rubrikker,  at  der  kræves  alt- 
for mange  uensartede  Ting,  saa  at  Eleverne  lære  Lidt 
af  Alt  uden  at  lære  Noget  tilgavns.  Vi  skulle  her  ikke 
undersøge,  hvorvidt  der  muligvis  for  Tiden  fordres  vel 
mange  Fag,  om  disse  Fag  ikke  maaske  staae  for 
udvortes  sideordnede,  istedenfor  at  underordnes  under 
enkelte  Hovedfag,  der  kunde  give  det  Hele  større  Hold 
og  Sluttethed;  vi  skulle  kun  gjøre  opmærksom  paa, 
at  Kundskabsskolen  maa  sikkre  sit  intellektuelle  Grund- 
lag ,  og  at  dette  Grundlag  bliver  for  smalt  og  Syns- 
kredsen for  snever,  naar  Læregjenstandene  ere  for 
faa  og  ensformige.  Den  videnskabelige  Forberedelses- 
skole    kan    ikke    begynde    som    Fagskole;    just    derfor 

er  det,  at  den  optager  saa  mange  uligeartede  Fag.  De 
mange  Fag  betyde,  at  det  ikke  særlig  kommer  an  paa 
noget  enkelt  for  sig,  at  det  enkelte  Fag  kun  er  et  enkeltEle- 
ment  i  den  hele  Dannelse.  Nu  er  det  jo  vistnok  ganske  na- 
turligt, at  blandt  flere  opvakte  og  begavede  Fiever  vil  En 
have  Blik  og  Forkjærlighed  for  et  Fag,  en  Anden  for 
et  andet,  En  for  Historie,  en  Anden  for  Mathematik,  en 
Tredie  for  Sprogene  o.  s.  frmdl. ;  slige  Yttringer  af  in- 
dividuel Forkjærlighed  kunne  endogsaa  regnes  blandt  de 
meget  lovende  Tegn.  Men  kan  end  Skolen  til  en  vis  Grad 
see  igjennem  Fingre  med  Enkeltes  intellektuelle  Tilbøielig- 
heder,  saa  tør  den  dog  af  Hensyn  til  Evnernes  ligelige, 
saavidt  muligt,  harmoniske  Udvikling,  ikke  give  ungdom- 
melige Liebhaveriei-  utidig  Næring,  saa  lidt  som  den  tør 
godkjende  den  Undskyldning,  at  et  enkelt  Hoved  skulde 
saa  udelukkende  være  organiseret  for  en  enkelt  Undervis- 
ningsgren,at  det  paa  Grund  heraf  umulig  kunde  sætte  sig  ind 
i  Begyndelsesgrundene  til  de  andre.  Naar  da  Fordringen  er 
af  »de  mange  Fag  at  lære  Noget  tilgavns« ,  saa  kan 
dette  fornuftigvis  kun  forstaaes  saaledes,  at  Eleven  lidt 
efter  lidt  kommer  til  Erkjendelse  af,  hvor  vigtigt  det 
er  ham  at  sammenarbeide  det  Forskjelligartede,  saa  at 
Overskueisen  over  det  Hele  staaer  i  det  rette  Forhold 
til  Indsigten  i  dets  Enkeltheder;  det  er  ideelle  Totali- 
teter, et  Rige  af  Love,  en  Verden  af  Erkjendelser,  som 
efterhaanden  skal  opgaae  for  hans  indre  Syn.  Det  saa- 
meget  omtvistede  Examensvæsen  vil  da,  naar  det  sees  i 
denne  Belysning,  netop  bidrage  Sit  til  ØiemedetsOpnaaelse. 
Det  er  en  stor  og  betydningsfuld  Opgave,  den  Stu- 
derende maa  løse,  naar  han  grundig  skal  forberede  sig 
til  en  lærd  Examen.     Det  er  ikke  gjort  dermed,  at  han 

propper  en  Mængde  Kundskaber  og  Læresætninger  ind  i 
sin  Hukommelse;  han  maa  forstaae  at  bearbeide  det  rige, 
høist  uligeartede  Stof,  indtil  han  faaer  den  hele  Masse 
organiseret.  Hertil  udkræves  Mere  end  Forstandsmeka- 
nik,  Hukommelse  og  Flid,  hertil  udkræves  først  og  sidst 
en  vaagen,  virksom,  selvstændig  arbeidende  Tænkning. 
Vel  kan  Tænkningen  endnu  ikke  vise  sin  Selvstændighed 
derved,  at  den  Studerende  paa  egen  Haand  opdager 
enten  nye  Kjendsgjerninger  eller  nye  Sandheder;  han  er 
ligefrem  henvist  til  at  modtage  og  tilegne  sig  det  Over- 
leverede. Men  see  vi  nærmere  til  og  besinde  os  paa, 
hvad  heri  ligger,  da  opdage  vi  let,  at  de  Kræfter,  der 
væsenlig  betinge  videnskabelig  Produktivitet,  allerede 
her  ere  i  fuld  Virksomhed.  Det  er,  som  bekjendt,  in- 
genlunde nogen  let  Sag  at  sætte  sig  fuldstændig  ind  i 
en  given  Lære,  selv  om  Læresætningerne  ere  fremstillede 
i  klar  systematisk  Sammenhæng.  Vanskeligheden  for- 
øges, naar  flere  indbyrdes  modstridende  Anskuelser  skulle 
bedømmes  og  det  Stridige  udlignes ;  der  hører  Aands- 
smidighed.  Selvbesindelse  og  Resignation  til  for  at  tage 
de  fremmede  Tanker  i  Besiddelse,  leve  sig  ind  i  dem  og 
gjøre  dem  til  sine  egne.  Øvelsen  heri  er  saa  langt  fra 
at  svække  den  videnskabelige  Selvtænkning,  at  den  tvert- 
imod  afgiver  en  af  dens  første  ufravigelige  Betingelser. 
Hvormegen  umoden  Kritik,  hvormange  løse,  frække,  kaade 
Overhalinger  af  dybere  gaaende  Arbeider  bringes  ikke 
til  Torvs  paa  det  literære  Marked  alene  af  den  Grund, 
at  de  Kritiserende  have  forsømt  hin  gavnlige  Øvelse  og 
desaarsag  mangle  den  Selvkritik,  der  skulde  advare  dem 
imod  at  tage  fat  paa  Opgaver,  de  saa  lidt  have  gjen- 
nemarbeidet,  at  de  endog,  hvad  den  allertarveligste  Rede- 


To  Slags  Undervisning.  3 OB 

gjørelse  angaaer,  vilde  komme  ynkelig  derfra,  dersom 
de  skulde  bestaae  en  oftenlig ,  upartisk ,  men  streng 
Examen. 

Det  Næste,  Forberedelsen  kræver,  er  at  t'aae  de 
uligeartede  Erkjendelser  grupperede  i  Bevidstheden  saa- 
ledes,  at  Detaillerne  træde  tydelig  frem  uden  at  skade 
Overblikket.  Under  denne  Bestræbelse  er  Enhver  i 
strengeste  Forstand  henvist  til  sig  selv;  thi  den  Frem- 
gangsmaade,  som  passer  for  den  Ene,  kan  være  høist 
ubekvem  for  den  Anden.  Den  psykologiske  Vexelvirk- 
ning  mellem  Fantasi,  Forstand  og  Hukommelse,  hvorpaa 
det  her  kommer  an,  kan  i  de  indre,  fine ,  ofte  umærke- 
lige Overgange  være  høist  forskjellig  hos  de  Forskjellige. 
Den,  der  f.  Ex.  har  en  meget  omfattende  og  tro  Hukommelse, 
vil  være  tilbøielig  til  at  begynde  med  Enkelthederne  og 
betragte  det  Hele  som  en  Sum  af  mangfoldige  Dele  ;  først 
ved  at  huske  hjælpes  han  til  at  tænke  :  Forstanden  opererer 
paa  Hukommelsens  Grundlag.  Den,  hos  hvem  Forstand 
og  Tænkning  har  en  naturlig  Overvægt,  maa  gaae  den 
omvendte  Vei.  For  ham  er  det  allerførst  af  Vigtighed  at 
fremhæve  det  Almene,  trænge  ind  i  Sætningernes  Sam- 
menhæng og  bevare  Overskueisen.  For  ikke  at  be- 
byrdes med  overflødigt  Stof,  maa  han  ved  hvert  Skridt 
fremad  lade  Tænkningen  strengt  prøve  og  nøiagtig  af- 
veie,  hvilke  og  hvormange  Enkeltheder  der  i  den  givne 
Sammenhæng  nødvendig  høre  med  til  Forstaaelsen  af 
det  Hele:  det  er  Forstanden,  som  ved  denne  Økonomi 
kommer  Hukommelsen  til  Hjælp.  At  nu  begge ,  baade 
han  med  den  stærke  Hukommelse  og  han  med  den  ind- 
trængende Forstand,  maa  stræbe  til  eet  og  samme  Maal, 
er  en  Selvfølge ;  men  det  gjør,  hvad  Arbeidsmaaden  an- 

gaaer,  en  væseulig  Forskjel,  om  det  er  Hukommelseu, 
der  oprindelig  bærer  Forstanden,  eller  omvendt. 

Videnskabelig  Gjennemgang  gjennem  en  stor,  i  sig 
selv  afrundet  Lærebygning,  hvis  Portaler  og  Søiler,  hvis  ar- 
kitektoniske Led  og  Dele  staae  i  symmetrisk  Samklang  med 
hverandre  indbyrdes  og  med  det  Hele,  og  derhos  et  tilsva- 
rende psykologisk  Indblik  i  Selvets  intellektuelle  Væsen, 
et  grundigt  Bekjendtskab  med  Ens  egen  aandig-indivi- 
duelle  Natur,  en  Selvkritik,  der  afslører  Mangler  og 
Fortrin  og  afgiver  Maalestok  for  fremtidig  Arbeidsdyg- 
tighed,  ere  Fordele,  som  neppe  Nogen,  der  ved  en  grun- 
dig Examens-Forberedelse  har  holdt  Anstrengelsen  ud, 
vil  fortryde  at  have  erhvervet  sig. 

Der  kan  da,  saasandt  vi  agte  Videnskaben  og  fast- 
holde det  videnskabelige  Synspunkt,  ikke  gjøres  nogen- 
somhelst  begrundet  Indvending  imod  Skolen  som  Kund- 
skabsskole;  det  er  meget  mere  at  ønske  og  haabe,  at 
den  lærde  Undervisning,  uanfægtet  af  Tidens  vexlende 
Stemninger,  maa  i  Eet  og  Alt  blive  sin  Karakter  tro. 
Derimod  er  der  i  de  herskende  Forestillinger  om  Kund- 
skab og  Dannelse  en  Grundvildfarelse ,  som  paa  det 
Kraftigste  maa  modarbeides. 

Det  er  en  hos  Mange  dybt  indgroet  Fordom,  at  Kund- 
skabernes Mangfoldighed  er  Dannelsens  Kjendemærke, 
at  den,  der  har  mange  Kundskaber,  kan  tale  mange 
Sprog  og  tale  med  om  Alt,  er  den  sande  Dannede,  me- 
dens den,  der  har  færre  Kundskaber  og  kun  taler  eet 
Sprog,  røber  Mangel  paa  Dannelse  og  kan  som  ind- 
skrænket Individ  let  blive  overseet  i  det  dannede  Sel- 
skab. At  denne  Synsmaade,  der  staaer  i  nøie  Forbin- 
delse  med   Tidsalderens    herskende   Tilbøielighed    til   at 

sætte  Menneskets  udelukkende  Fortrin  i  det  Intellek- 
tuelle, er  til  ubodelig  Skade  for  Aandslivet  i  alle  Ret- 
ninger, vil  ved  lidt  nærmere  Overveielse  let  kunne  indsees. 
Den  er  for  det  Første  til  Skade  for  den  lærde  Un- 
dervisning; thi  den  bevirker,  at  Kundskabsskolen  idelig 
staaer  Fare  for  at  falde  ud  af  sin  oprindelige  Karakter. 
Er  det  Lærdom  og  Videnskab,  der  væsenlig  skal  be- 
tinge Aandsudviklingen,  da  maa  Skolen  paa  det  Stren- 
geste indskærpe,  at  disse  høie  intellektuelle  Goder  al- 
lerførst eftertragtes  for  deres  egen  Skyld  uden  noget- 
somhelst  Hensyn  til  udvortes,  endelige  Fordele.  At  lade 
sig  optage  i  den  lærde  Skole  er  da  det  Samme  som  at 
indvie  sit  Liv,  sin  bedste  Tid  og  sine  bedste  Kræfter  til 
Videnskabens  Dyrkelse.  Vistnok  bør  der  fra  Statens 
Side  vaages  over,  at  Videnskaben  altid  maa  kunne  sikkre 
sine  sande  Dyrkere  en  virkelig  Livsstilling,  en  hæderlig 
Plads  i  Samfundet;  men  slige  lovende  Udsigter  tør  ikke 
komme  i  Betragtning,  naar  Spørgsmaalet  er  om  de  før- 
ste Bevæggrunde.  Før  Videnskaben  kan  tjene  som  Mid- 
del, maa  den  først  være  Maal  i  sig  selv,  tillægges  Værd 
i  og  for  sig  selv  og  elskes  for  sin  egen  Skyld.  Den 
Discipel,  som,  idet  han  træder  ind  i  Skolen,  ikke  med- 
bringer en  ungdommelig  stor,  om  end  ungdommelig  uklar. 
Forestilling  om  det  Herlige,  det  Ophøiede  i  at  stræbe 
efter  Kundskab  og  Indsigt,  ham  ville  Muserne  ikke  hilse : 
han  træder  ind  som  en  Uværdig;  og  den  Discipel,  som, 
uagtet  Skolen  anvender  sine  bedste  Lærekræfter  paa  at 
aabne  hans  Øie  og  vække  hans  Sands,  dog  ikke  kan 
drive  det  videre  end  til  det  praktiske  Spørgsmaal,  hvad 
Nytte  man  dog  har  af  at  lære  saamange  unyttige  Ting, 
bør,    om   han    end    for  Resten    læser  Lektierne   nok  saa 

upaaklageligt ,  meddeles  consilium  abeundi,  thi  han  er 
ikke  paa  sin  rette  Plads ,  han  er  gaaet  feil.  Men  der- 
som Skolen  paa  denne  Maade  skulde  opretholde  de  ideale 
Fordringer,  da  følger  det  af  sig  selv,  at  den,  for  at 
vinde  i  Indhold,  maatte  tabe  betydeligt  i  Omfang.  For 
at  blive  ved  den  klassiske  Dannelse ,  vilde  to  eller  tre 
Latinskoler,  som  hver  aarlig  i  Gjennemsnit  sendte  ti  a  tolv 
Studerende  til  Universitetet,  vel  omtrent  være  Maximum 
i  et  saa  lille  Land  som  Danmark.  Nu  derimod,  da  uklare 
Forestillinger  om  Aandslivets  Hindringer  og  Betingelser 
for  en  Del  gjøre  Udslaget,  staaer  Sagen  anderledes. 

I  den  skikkelige  Mening,  at  den  studerende  Vei  dog 
altid  er  en  sikker  og  hæderlig  Vei,  at  en  Skat  af  Kund- 
skaber er  en  kostelig  Skat,  og  at  »det  Bedste,  man  kan 
gjøre  for  sine  Børn,  er  at  give  dem  en  god  Opdragelse«, 
see  Forældre  og  Værger  sig  bekymrede  om  efter  høiere 
Dannelsesanstalter,  og  see  da  ofte  feil;  thi  det  gaaer 
en  masse  løs  paa  Latinskolerne ,  Gymnasierne  og  Uni- 
versitetet. Dette  tyder,  især  naar  vi  see  hen  til  en 
kommende  Tid,  hvori  neppe  nogen  velstaaende  Borger 
vil  have  Aarsag  til  at  misunde  Embedsstanden  det 
gyldne  Overflødighedshorn,  aabenbart  paa  en  dybere  lig- 
gende Grundvildfarelse.  Det  kan  umulig  være  Hensyn 
til  Fordelen  eller  de  gode  Udsigter,  som  her  har  Over- 
vægten; det  maa  være  noget  Andet.  Det  er  den  taagede 
Blanding  af  to  Slags  Dannelse,  den  intellektuelle  og  den 
personlige,  der  forvirrer  Opfattelsen.  —  Realskolen  f.  Ex. 
er  utvetydig  en  Kundskabsskole  og  intet  x\ndet.  Den, 
der  vil  sætte  sin  Søn  i  en  Realskole,  bliver  sig  let  be- 
vidst, hvad  det  er,  han  egenlig  vil.  Han  vil,  at  det 
unge  Menneske  skal  arbeide  sig  frem,  skal  erhverve  sig 

en  Sum  af  nyttige  Kundskaber  i  bestemte  Fag.  Han 
kan  for  Resten  have  den  største  Agtelse  for  Videnskabe- 
lighed, særlig  for  Realvidenskaberne;  han  kan  forstaae, 
at  en  Arbeiden  med  Hovedet  styrker  Evnerne  og  giver 
den  Duelige  en  egen  Forstandsoverlegenhed;  men  han 
bedaares  ikke  let  af  uklare  Fantasier  angaaende  det 
Ideale  i  Undervisningen  selv:  at  Realskolen  just  i  sær- 
egen Grad  skulde  forædle  Hjertet  og  forhøie  det  Aan- 
delige  i  Personlighedens  Udvikling,  falder  ham  neppe 
ind.  Anderledes  med  den  klassiske  Undervisning;  den 
synes  nu  engang  at  have  faaet  Privilegium  paa  at  frem- 
elske det  Ædleste  og  Dybeste  i  den  menneskelige  x\and, 
saa  at  den  baade  meddeler  nyttige  Kundskaber  og  til- 
lige giver  de  unge  Sjæle  den  finere  aandelige  Næring, 
der  er  Betingelsen  for  ideal  Personlighed.  Men  netop 
dette  delte,  dobbeltsidige  Hensyn,  Hensynet  dels  til  de 
nyttige  Kundskaber,  dels  til  den  finere  aandelige  Næ- 
ring ,  medfører  en  Tvetydighed ,  der  er  yderst  farlig  for 
Skolen.  Den  tør  nu  ikke  længere  betragte  sine  Elever 
udelukkende  som  en  Kreds  af  unge  vordende  Videnskabs- 
dyrkere ;  langtfra !  her  er  jo  Mange  tilstede,  som  vitterlig 
aldrig  have  tænkt  paa  at  ofFre  deres  Liv  til  Videnska- 
berne; de  ere  her  blot  for  Kundskabsindsamlingens  Skyld 
og  for  at  faae  nogen  klassisk  Dannelse.  Endnu  mindre 
tør  Skolen  lægge  det  afgjørende  Eftertryk  paa  Kund- 
skabernes Nytte ;  thi  hvad  det  Nyttige  angaaer,  kan  den 
umulig  konkurrere  med  Realskolen.  Skal  Latin  og  Græsk 
læres  for  Nyttens  Skyld,  skulle  Herodot  og  Homer,  Ci- 
cero, Virgil,  Ovid  og  Horats  læses  i  Grundsprogene 
udelukkende  for  Kundskabernes  Skyld  og  for  den  praktiske 
Anvendelses  Skyld,  da  seer  det  sørgeligt  ud  med  den  finere 

Næring,  den  klassiske  Dannelse  og  den  forventede  Sjæ- 
leadel, Saa  staaer  Skolen  i  al  Tvetydighed  som  en 
høiere  Dannelsesanstalt  —  med  mange  Karakterbøger 
—  uden  Karakter.  Med  denne  Tvetydighed  kan  det 
nemlig  ikke  undgaaes ,  at  de  tilstrømmende  Elever  jo 
komme  til  at  udgjøre  en  blandet  Befolkning.  Omkring 
de  virkelig  Kaldede ,  Minervas  ægte  Sønner ,  samler  sig 
efterhaanden  en  større  Flok  af  uægte  Sønner,  af  Saa- 
danne,  som,  da  de  nu  engang  skulle  gaae  »den  studerende 
Vei«,  vistnok  paa  Afstand  have  en  vis  Respekt  for  den 
høie  Gudinde,  og  vel  ogsaa  med  Tiden  ville  gjøre  hende 
den  Ære  at  anbringe  hendes  Ugle  paa  Kaskjetten;  men 
som  for  Resten,  hvad  det  Videnskabelige  angaaer,  rentud 
sagt,  ikke  vide  med  sig  selv,  hverken  hvad  det  Hele 
skal  betyde ,  eller  hvad  de  i  aandelig  Forstand  egenlig 
have  at  gjøre.  Stemningen  hos  Flertallet  vil  da  udøve 
en  Indflvdelse  paa  Aanden  i  Skolen,  der  ikke  er  til  det 
Bedre.  En  dygtig  Bestyrelse  i  Forening  med  nidkjære, 
duelige  Lærere  kan  vel  afgive  Sikkerhed  for,  at  Sæde- 
lighed, Orden  og  taalelig  Flid  i  det  Hele  opretholdes; 
men  den  Opvakthed,  der  betinger  dybere  Forstaaelse, 
den  ideale  Sands,  den  aandige  Hunger  og  Tørst  lader 
sig  ikke  indblæse.  Som  det  er  modbydeligt  at  skulle 
spise  og  spise  og  smage  paa  mange  Retter,  naar  man  ingen 
Appetit  har,  saaledes  maa  det  ogsaa  falde  den  Unge 
besværligt  at  skulle  læse  og  læse  og  lære  de  hundrede 
forskjellige  Ting,  af  hvilke  maaske  neppe  mere  end  een 
eller  to  i  Virkeligheden  og  naturligt  kunde,  —  »hvis 
han  blot  havde  Tid«  —  interessere  ham. 

Jo  mere  de  indvortes  Hensyn  aftage,  desmere  voxe 
de  udvortes.     Det  er  ikke  Aanden  i  de  Gamle,  ikke  de 


To  Slags  Undervisning.  309 

store  Verdenstanker,  ikke  Sprogets  Rytmer,  ikke  den 
klare  klassiske  P"'orm,  der  fængsler  Eleven  og  tilskynder 
ham  til  at  lære  sit  Pensum;  nei,  det  er  andre  mere  ud- 
vortes og  reelle  Hensyn,  Hensyn  til  »mg  og  ug«  og  til 
»Oprykning  ved  næste Examen«.  Aandsarbeidet  faaer  paa 
denne  Maade  Lighed  med  et  Fabrikarbeide ;  man  besør- 
ger det  Nødvendigste  af  Hverdagsgjerningen  mekanisk 
og  med  dosig  Flid,  men  arbeider  paa  Kraft  i  den  travle 
Tid;  man  trykkes  bestandig  kun  af  een  Bekymring,  en 
stille  Bekymring,  der  voxer,  alt  som  Afgjørelsens  Stund 
nærmer  sig.  Bekymringen  for  at  »bestaae  ved  Examen  <. 
Under  Trykket  af  Skoletvangen  og  den  i  mange  Maader 
besværlige  Lektielæsning  er  der  imidlertid  et  Noget,  der 
bevæger  sig  i  den  ungdommelige  Fantasi  og  lyser  med 
Idealitetens  Glands,  det  er  Forestillingen  om  det  frie 
Liv  ved  Universitetet.  »I  Skolen  læse  vi  kun  for  Exa- 
mens  Skyld;  først  naar  vi  komme  til  Universitetet,  be- 
gynde vi  at  studere«.  Denne  Forestilling  vil  skuffe 
Mange;  den  vil  i  Reglen  skuffe  alle  dem,  der  ikke 
alt  fra  Begyndelsen  af  have  følt ,  hvad  det  er  at 
sætte  de  indvortes  Hensyn  høiere  end  de  udvortes. 
Thi  den  første  »praktiske«  Fordring,  Universitetet  stil- 
ler til  de  unge  Studerende,  er,  at  de  snarest  muligt 
forberede  sig  ikke  blot  til  een,  men  til  tre  Examina,  at 
hvilke  de  to  første  allerhelst  maatte  afsluttes  i  Løbet  af 
det  første  Aar,  for  at  der  saa  med  udelte  Kræfter  kan 
arbeides  paa  den  store  Embedsexaraen;  »først  naarEm- 
bedsexamen  er  vel  overstaaet,  kan  man  egentlig  begynde 
at  studere«.  Er  allerede  (Skoletiden  Hensynet  til  Examen 
blevet  et  udvortes  Hensyn,  og  Forestillingen  om,  hvad 
det   er  at   læse   til   en  Examen,    slaae   sig  igjennem  og 

bestaae  ved  en  Examen,  behørigt  trivialiseret:  hvad  Un- 
der da,  om  den  gamle  nøgterne,  triviale  Forestilling 
dukker  op  paany,  saa  at  Fabrikvæsenet  med  store  Lek- 
tier, mekaniske  Manuduktioner,  Hastværksrepetitioner  og 
ilfærdige  Overhalinger,  inden  man  ret  veed  deraf,  er  i 
fuld  Gang. 

Det  er  Kundskabsskolens  medfødte  Ensidighed,  at 
den,  naar  den  samvittighedsfuldt  bevarer  sit  oprindelige 
Præg  og  virker  Alt,  hvad  den  formaaer,  i  Aandens  Tje- 
neste, dog  ikke  er  istand  til  at  udvikle  hele  den  men- 
neskelige Aand;  faaer  det  nu  desuagtet  Udseende  af,  at 
den  lærde  Høiskole  er  den  eneste  aandelige  Dannelses- 
anstalt,  der  kan  gives,  saa  maa  den  synke  fra  sit  op- 
rindelige Niveau  ned  til  at  tjene  det  blotte  Udvortes,  til 
Asyl  for  det  tomme  Skin,  et  dødt  mekanisk  Lærdoms - 
væsen,  et  af  endelige  Interesser  drevet  Fabrikvæsen,  for 
hvis  Kvalme  Muserne  flygte. 

Er  den  uklare  Forestilling  om  "Dannelse«,  »Aands- 
dannelse«,  »høiere  Dannelse«,  allerede  til  Skade  for  det 
videnskabelige  Undervisningsvæsen,  da  er  Skaden  endnu 
langt  større,  naar  vi  stige  nedad  og  betragte  Undervis- 
ningen 1  de  Kredse  af  Livet,  hvor  der  ikke  kan  være 
Tale  om  Videnskab.  Alle  vore  oflfenlige  Skoler,  Bor- 
gerskolerne og  Almueskolerne,  ere  jo  uden  Undtagelse 
Kundskabsskoler,  alle  anlagte  paa  Lektielæsning,  Uden- 
adslæsning  og  Examenslæsning,  allesammen  indrettede 
efter  det  lærde  Forbillede.  Dersom  nu  disse  Skoler  alle 
bleve  opfattede  under  Synspunktet  af  populære  Real- 
skoler, saa  kunde  herimod  ikke  være  Noget  at  indvende ; 
thi  nyttige  Kundskaber  ere  nødvendige  for  Alle. 

Men  saaledes  forholder  det  sig  ikke.     I  Borger-  og 

Almueskoler  lægges  der  udtrykkelig  an  paa  at  vække 
det  høiere  Liv  i  deu  unge  Slægt,  at  virke  opdragende. 
Til  Opdragelsen  hører  da  ikke  blot,  at  Børnene  lære  at 
læse,  skrive,  regne  o.s.v.,  dertil  hører  t'ornemmelig,  at 
de  undervises  om  det  for  Livet  Høieste  og  Vigtigste,  at 
de  undervises  i  Religion.  Betragte  vi  nu  Religionsun- 
dervisningen i  disse  Skoler  lidt  nærmere,  da  møde  vi 
deu  ovenfor  berørte  Tvetydighed  igjen ,  men  under  en 
endnu  bedrøveligere  Skikkelse.  At  meddele  Religions- 
kundskaber og  at  vække  det  religiøse  Liv,  disse  to  ulige- 
artede  Opgaver  fremkalde  to  Bestræbelser,  af  hvilke  den 
ene  uophørlig  modarbeider  den  anden.  »Timen  i  Religion 
er  en  Slags  opbyggelig  Time;  de  religiøse  Sandheder 
kunne  ikke  meddeles  enten  som  blotte  Forstandslærdomme 
eller  som  udvortes  historiske  Kjendsgjerninger.  Derfor 
kunne  jødiske  Børn  ikke  undervises  sammen  med  kristne; 
de  kunne  have  alle  de  andre  Timer  fælles,  kun  ikke  Ti- 
men i  Religion.  Religionens  Lærdomme  maae  komme 
fra  Hjertet  og  gaae  til  Hjertet,  de  maae  derfor  medde- 
les af  en  troende  Lærer,  som  paa  bedste  Maade  søger 
at  vække  og  befæste  Troen  hos  de  Unge.«  Dette  er  Be- 
stræbelsen i  den  ene  Retning.  Men  hermed  forbindes 
nu  en  anden  Bestræbelse,  og  den  er  for  Skolen  som 
Skole  endnu  vigtigere,  det  er  Bestræbelsen  for  at  med- 
dele Kundskaberne  i  et  vist  befalet  Omfang. 

Hvad  er  Religion?  »Man  kalder  det  Religion  at 
have  Kundskab  om  Gud  og  hans  Villie,  samt  om  den 
Maade,  paa  hvilken  han  vil  æres  og  dyrkes  af  os« ;  disse 
Begyndelsesord  i  den  ældre  befalede  Lærebog  ere  i  høi 
Grad  betegnende  for  det  Synspunkt,  hvorfra  Religions- 
undervisningen   opfattes   i   Skolen.      Ogsaa   i  Religionen 

er  der  Lektier,  ogsaa  i  Religionstimen  skal  der  høres 
paa  Lektien,  ogsaa  i  Religionen  skal  der  tages  Examen. 
Hvad  er  det  nu,  der  kan  prøves  ved  en  Examen?  Ikke 
Troeslivet  selv,  eller  hvorvidt  de  Unge  hver  især  virke- 
lig have  Troen.  En  saadan  Examen  i  Troen  har  Til- 
værelsens Herre  udelukkende  forbeholdt  sig  selv  at  an- 
stille. Det  Eneste,  der  kan  prøves,  er  Kundskaberne. 
Men  det,  der  ved  Examen  udelukkende  er  Prøvelsens 
Gjenstand,  er  ogsaa  Skoleundervisningens  høieste,  vig- 
tigste Maal,  og  Bestræbelsen  for  Kundskaberne  faaer  da 
af  denne  Grund  en  naturlig  og  nødvendig  Ovei-vægt  over 
den  vækkende  Bestræbelse,  Bestræbelsen  for  Livet. 

Grundlaget  for  den  offenlige,  officielle  Religionsun- 
dervisning er  en  justeret  Lærebog,  et  kort  Udtog  af  den 
kirkelig  systematiske  Dogmatik :  her  have  vi  det  lærde 
Forbillede.  Lærebogen  med  dens  Skriftsteder  er  bestemt 
til  Udenadslæsning,  især  gjælder  det  om  at  kunne  Skrift- 
stederne paa  sine  Fingre.  Udenadslæsning  er  for  Børn 
en  aandelig  mekanisk  Syssel;  saa  begynder  det  med 
Aandsmekanik ;  men  Aandsmekanik  i  Religion  slaaer 
Livet  ihjel.  Det  nytter  ikke,  at  Lærebogen  udtrykkelig 
siger ,  at  Religionen  ikke  alene  er  en  Kundskab ,  men 
ogsaa  et  Liv;  thi,  naar  det  staaer  i  Lektien,  gaaer  det 
øieblikkelig  over  i  Udenadsmekaniken ,  at  Religionen  er 
et  Liv;  det  nytter  ikke,  at  der  autoriseres  en  ny  Lære- 
bog, som  begynder  lidt  mere  hjertelig  med  det  Spørgs- 
maal:  »Hvad  skal  fremfor  Alt  ligge  os  paa  Hjerte?«  thi, 
hvad  der  »fremfor  Alt  skal  ligge  os  paa  Hjerte«,  løber 
uden  videre  med  i  Ramsen.  Dersom  der  blev  udsat  en 
Prisbelønning  for  Besvarelsen  af  det  Spørgsmaal :  »Hvor- 
ledes skal  man   under   Skin   af  at  ville   indprente  Børn 

den  aabenbarede  Religions  Ilovedlærdomme  uden  For- 
argelse bidrage  Sit  til ,  at  de  fra  Begyndelsen  af  kunne 
faae  hemmelig  Lede  til  al  Religion?«  da  vilde  Opgaven 
uden  Tvivl  bedst  kunne  løses  ved  en  grundig  psykolo- 
gisk Udvikling  af,  hvad  der  under  Udenadslæsning  af  en 
dogmatisk  Lærebog  halv  bevidst,  halv  ubevidst  maa 
foregaae  i  Barnets  Sjæl. 

Vistnok  kan  man  med  nogen  Grund  beraabe  sig 
paa,  at  det  ikke  er  en  slavisk  Udenadslæren,  hvorom 
det  gjælder,  at  Lærebogen  kun  er  en  Ledetraad  til  for- 
standig Afbenyttelse,  og  at  Læreren  altid  vil  sørge  for 
at  vække  Børnenes  Eftertanke,  idet  han  forklarer  dem 
det  Læste  saaledes,  at  det  baade  virker  paa  Følelsen 
og  oplyser  Forstanden.  Vi  tvivle  ikke  om,  at  den 
retsindige  Lærer  jo  vil  i  begge  Henseender  gjøre  sit 
Bedste ;  vi  mene  kun ,  at  det  i  sig  selv  Modsigende 
ikke  lader  sig  udføre.  Hvad  Følelsen  angaaer,  er  det 
umuligt,  at  Sandheder,  der  meddeles  i  Form  af  rene 
Læresætninger  og  have  saa  Lidet  med  Barnets  virke- 
lige Liv  at  gjøre,  just  skulde  efterlade  noget  særdeles 
Indtryk  eller  fæste  sig  dybt  i  det  barnlige  Sind.  Man 
tage  f.  Ex.  en  Læresætning  som  denne:  »Ægteskabet 
er  den  inderlige  Forbindelse  mellem  Mand  og  Hustru, 
som  Gud  har  indstiftet  til  gjensidig  Hjælp  og  Menne- 
skeslægtens Forplanteise.  Ægtefolk  skulle  leve  sammen 
i  Kjærlighed  og  Troskab  indtil  Døden.«  Saa  sand  denne 
Sætning  nu  end  i  og  for  sig  er,  saa  vilde  det  jo  dog 
være  unaturligt,  om  den  virkede  stærkt  paa  den  lille 
tiaarige  Pige  eller  vakte  alvorlige  Tanker  hos  den  elleve- 
aarige  Dreng.  Hvis  den  lille  Pige  og  den  lille  Dreng, 
naar  de  udenfor  Skoletiden  talte  med  hinanden  om  det, 

der  naturlig  maatte  ligge  dem  begge  paa  Sinde,  følte 
sig  uvilkaarlig  tilskyndede  til  at  gjennemgaae  og  for- 
klare det  nævnte  Stykke  samt  derunder  hørende  Skrift- 
steder med  hinanden  paa  fri  Haand:  saa  vilde  man  vel 
finde  det  noget  betænkeligt,  ja  uhyggeligt,  fordi  det  var 
unaturligt.  Derimod  vilde  man  finde  det  ganske  i  sin 
Orden,  om  de  flittige  Børn,  den  lille  Dreng  og  den  lille 
Pige,  i  Læsetimer  udenfor  Skolen  overhørte  hinanden  i 
den  foreskrevne  Lektie  og  passede  nøie  paa  Skriftste- 
derne, baade  det  med  »Ægteskabet  være  hæderligt«  og 
det  med  »Mændene  ere  skyldige«  og  det  med  »I  Kvin- 
der! værer  Eders  egne  Mænd  underdanige«;  det  Barn- 
lige er,  at  der  ikke  tænkes  videre  ved  det,  at  det  gaaer 
paaRamse;  jo  raskere  Ramsen  gaaer,  desto  uskyldigere 
er  det  Hele. 

Lærebogen  er  objektiv;  dens  dogmatiske  Sætninger 
ere  alle  indrettede  efter  Systemet,  og  det  objektive  Sy- 
stem kan  ikke  tage  Hensyn  til  den  barnlige  Alders  endnu 
umodne  Subjektivitet.  Man  indvende  ikke,  at  det  kun 
er  enkelte  Læresætninger,  hvis  Anvendelse  og  rette  For- 
staaelse  ligger  udenfor  Børnenes  Synskreds ;  thi  det  lader 
sig  let  vise,  at  der  ikke  er  en  eneste  religiøs  Sætning, 
som,  vel  at  mærke,  i  Form  af  Lærebogssætning  er,  naar 
vi  tage  det  strengt,  tilgængelig  for  den  barnlige  For- 
stand. »Gud  er  retfærdig,  det  er:  han  lader  det  Gode 
faae  Fremgang  og  Løn,  og  han  hæmmer  og  straff"er  det 
Onde«;  denne  Sætning  kan  et  Barn  ikke  forstaae.  Ta- 
ges den  enfoldigt  efter  Ordene,  saa  kommer  den  i  Strid 
med  Kjendsgjerninger,  paa  hvilke  den  Unge  allerede  tid- 
lig vil  blive  opmærksom ;  tages  den  enfoldigt  efter  Aan- 
den,    saa  bliver  Meningen  den,   at  de  i  Sandhed  Gode, 

hvad  jo  kan  sees  af  Profeternes,  af  Apostlenes  og  frem- 
for Alt  af  Kristi  Exempel,  netop  maae  lide  i  denne  Ver- 
den, medens  det  Onde  paa  mange  Maader  faaer  »Frem- 
gang og  Løn« ;  men  op  til  det  Aandens  Høidepunkt, 
hvorfra  et  saa  skærende  Misforhold  viser  sig  forene- 
ligt med  Guds  Retfærdighed,  kan  Barnet  ikke  løf- 
tes. Skal  den  opbyggelige  Fortolkning  gaae  ud  paa  at 
vise,  at  det  Onde  jo  vistnok  til  en  Tid  kan  faae  Frem- 
gang i  Verden,  men  kun  til  en  Tid,  saa  at  man  for 
Udfaldets  Skyld  dog  i  Reglen  staaer  sig  bedst  ved  at 
gjøre  det  Gode:  da  bliver  Forklaringen  ræsonnerende; 
der  fremkommer  et  Blandingsbegreb ,  et  Miskmask  af 
Fromhed  og  Egennytte,  Gudsfrygt  og  verdslig  Klogskab, 
som  forvirrer  Barnets  Tanker  og  nedslaaer  dets  ideale 
Forestilling  om  Guds  Retfærdighed. 

»Men«  —  siger  man  maaske  —  »denne  hele  Be- 
tragtningsmaade  gjør  kun  Virkning  ved  at  overdrive 
Skyggesiderne  og  stirre  paa  den  Ufuldkommenhed, 
som  klæber  ved  alt  Menneskeligt;  den  overseer  Livets 
Kjendsgjerninger  og  staaer  i  Strid  med  den  sikkre  Er- 
faring. Thi  Erfaring  lærer,  at  skikkelige,  sædelige,  flit- 
tige, nogenlunde  begavede  Børn  uden  Besvær  baade  lære 
Lærebogen  og  forstaae  Forklaringen  og  finde  Opbyggelse 
derved.  Den,  der  tvivler  herom,  behøver  blot,  naar  Lei- 
lighed  gives,  at  træde  ind  i  Skolen  og  overvære  en 
Katekisation  eller,  hvad  der  endnu  er  tilforladeligere,  være 
tilstede  ved  den  egenlige  Modenhedsprøve,  den  sidste 
offenlige  Exaraen.  Ved  at  høre  paa  Examen  vil  enhver 
Billigttænkende  kunne  overbevise  sig  om,  at  Børnene 
virkelig  have  forstaaet  Lærebogen,  at  der  ved  sammen- 
hængende  Kundskaber  i    den   hele   Religion    er  lagt   en 

sikker  Grund,  saa  at  Troen  er  vis  og  Forstanden  oplyst. 
Det  er  dog  en  liøist  vigtig  Sag,  at  de  Unges  Forstand 
paa  Religionen  tidlig  udvikles ,  saa  at  de  kunne  gjøre 
Regnskab  for,  baade  hvad  de  skulle  troe,  hvormeget  de 
skulle  troe,  og  hvorfor  de  skulle  troe  det  Altsammen«. 
Vi  forstaae  meget  godt,  hvad  heri  ligger.  Det  er  med 
en  ofte  forbausende  Sikkerhed,  at  opvakte  og  vel  under- 
viste Børn  kunne  ved  en  Skoleexamen  svare  paa  Spørgs- 
maal,  der  ellers  sætte  graanende  Tænkere  i  Forlegenhed. 
»Hvad  vil  det  sige,  at  Gud  har  skabt  Himmelen  og  Jor- 
den?« »Gives  der  andre  fornuftige  Skabninger  end  Men- 
neskene?« »Ere  alle  Englene  gode?«  »Hvad  er  Guds 
Øiemed  med  Verdens  Opholdelse?«  paa  slige Spørgsmaal 
kan  det  halvvoxne  Barn  ofte  svare  saa  tydelig,  rent  og 
bestemt,  at  det  beskæmmer  de  Ældre.  Dersom  der  nu 
virkelig  var  Sandhed  i  al  denne  Forstaaelse,  saa  var 
det  Vidunderlige  naaet.  Men  Sandheden  er,  at  det  Hele 
er  Skin,  et  psykologisk,  sjælefordærvende  Bedrag. 

Enhver,  som  har  givet  sig  noget  af  med  at  under- 
vise, vil  være  bleven  opmærksom  paa  den  Smidighed, 
hvormed  en  ungdommelig  Forstand  formaaer  at  efterligne 
Lærerens  Tanker  uden  egenlig  at  tænke  dem.  Der  er 
en  Tankernes  Efterligning,  der  kan  være  saa  skuffende, 
at  det  livagtig  seer  ud,  som  havde  Lærlingen  virkelig 
forstaaet  Sagen,  idet  han  endog  for  en  Del  med  egne 
Ord  nøiagtig  eftergjør  en  foreskreven  Tankebevægelse; 
og  dog  er  det  en  Skuffelse  ,  en  som  oftest  naiv  Selv- 
skuffelse. I  exakte  Videnskaber,  Mathematik,  Mekanik, 
er  Skuffelsen  endda  temmelig  let  at  opdage;  men  ikke 
saaledes  i  Aandslæren.  Man  vil  i  Filosofien  f.  Ex,  kunne 
fremstille   ethvert   Problem,    selv    det    allervanskeligste. 

paa  en  saadan  Maade,  at  Begynderen  bliver  i  Stand  til 
at  følge  den  nøiagtig  betegnede  Tankevei  gjennem  alle 
Krumninger  med  en  saadan  Klarhed,  Sindighed  og  til- 
syneladende Naturlighed,  at  det  tager  sig  ud,  som  havde 
det  unge  Menneske  tænkt  over  Sagen  i  mange  Aar;  og 
dog  er  det  Hele  maaske  kun  en  skuffende  Efterligning. 
Derfor  raaa  der  ved  den  filosofiske  Undervisning  fremfor 
Alt  sorges  for,  at  Skemaet  ikke  kommer  til  at  gjælde 
for  Systemet,  at  ikke  en  stereotyp  Lærebog  med  af- 
maalte  Kapitler  og  staaende  Paragrafer  Aar  efter  Aar 
sætter  sig  saa  fast  i  Traditionen,  at  Filosofien  selv  bliver 
en  Tankelektie.  At  der  hører  en  vis  Tænksomhed  til 
for  at  lære  en  Tankelektie,  er  jo  vist  nok;  men  det  er 
ogsaa  vist,  at  der  er  Intet,  som  mere  svækker  Evnen 
til  Selvtænkning  end  denne  hule,  overfladiske  Efterligning, 
denne  tankeløse  Tænkning,  der  tilsidst  maa  ende  i  intel- 
lektuel Løgnagtighed. 

Er  den  tankeløse  Tænkning  en  farlig  Snyltegjæst 
ved  den  videnskabelige  Undervisning,  hvor  der  dog  kan 
anbringes  saamange  og  forskjellige  Korrektiver,  da  er 
den,  som  Enhver  vil  forstaae,  endnu  langt  farligere  ved 
Børneundervisningen ,  allerfarligst  ved  Undervisning  i 
Religion.  De  objektive  religiøse  Læresætninger  ligge  i 
den  Grad  udenfor  Børnenes  virkelige  Fatteevne,  at  disse 
hverken  kunne  føle  eller  tænke  noget  i  Sandhed  Væ- 
senligt ved  nogen  af  dem.  Man  tage  f.  Ex.  Nadver- 
læren. »Brødet  og  Vinen  i  den  hellige  Nadvere  ere« 
—  siger  Lærebogen  —  »ikke  blotte  Tegn  paa  Jesu  Le- 
geme og  Blod;  heller  ikke  forvandles  Brødet  og  Vinen 
til  Jesu  Legeme  og  Blod,  men  i,  med  og  under  Brø- 
det  og  Vinen   modtage   vi  i   den   hellige   Nadvere   Jesu 

Legeme  og  Blod ,  som  paa  en  for  os  ubegribelig  Maade 
er  virkeligen  der  tilstede«.  Vi  spørge:  hvad  Indtryk 
skal  denne  dogmatiske  Oplysning  gjøre  paa  den  unge 
Piges  barnlige  Sind  ?  Hvorledes  skal  den  halvvoxne 
Dreng  være  i  Stand  til  enten  at  tænke  eller  forestille  sig 
noget  Bestemt  ved  den  givne  Forklaring?  Det  Na- 
turligste er,  at  han  ikke  engang  forsøger  derpaa. 
Skulde  det  et  Øieblik  falde  ham  ind  at  ville  forstaae 
Forklaringen,  da  er  han  ilde  faren.  »Hvorfra  vide  vi 
Noget  om  den  Maade,  paa  hvilken  Kristi  Legeme  og 
Blod  er  nærværende  i  Nadveren?  Det  maa  vel  være  en 
guddommelig  Autoritet,  der  siger  os  det;  men  hvilken? 
Bibelen  kan  det  ikke  være ;  thi  af  Indstiftelsens  Ord : 
det  er  mit  Legeme;  dette  er  det  Nye  Testa- 
mentes Kalk  i  mit  Blod,  kunne  vi  ikke  see,  hvor- 
ledes det  forholder  sig  med  Maade n.  Der  staaer  jo 
ikke:  i,  med  og  under  dette  (Brødet)  er  mit  Le- 
geme; der  staaer  udtrykkelig,  at  dette  (Brødet)  er 
mit  Legeme;  endnu  mindre  siges  der,  at  Blodet  er  i 
Vinen,  thi  det  ligger  nok  saa  nær  at  forstaae  Indstif- 
telsesordene  saaledes,  at  det  er  Vinen  (det  Nye  Testa- 
mentes Kalk),  der  er  i  Blodet.  Have  vi  nu  ikke  en 
guddommelig  Autoritet,  saa  maae  vi  vel  have  en  men- 
neskelig. Det  maa  være  store  Religionslærere,  lærde  og 
fromme  Mænd,  som  ved  alvorlig  Tænkning  have  udgran- 
sket Maaden,  og  det  saa  bestemt  og  nøiagtigt,  at  vi  nu 
lige  saa  trygt  kunne  støtte  os  til  deres  menneskelige 
som  til  Skriftens  guddommelige  Autoritet;  men  er  det 
muligt?  Her  læres  jo  udtrykkelig,  at  Maaden  er  ube- 
gribelig; hvordan  skal  man  da  forestille  sig,  at  der  er 
Mennesker,   som  nøiagtig  kunne  fastsætte  og  bestemme. 

altsaa  begribe  en  ubegribelig  Maade.  Her  skal  baade 
tænkes  og  dog  ikke  tænkes,  baade  torestilles  og  dog 
ikke  tbrestilles  noget  Bestemt  ved  den  ubegribelige 
Maade:  hvor  besynderligt!« 

Det  er  en  stor  Lykke  tor  Religionslærerne  i  Sko- 
len, at  det  end  ikke  falder  de  bedst  begavede  Drenge 
ind  at  ville  tænke  over,  hvad  der  staaer  i  Lærebogen. 
Hvis  denne  Uskik  kom  i  Gang,  vilde  det  være  til  megen 
Forstyrrelse  i  Læretimerne ;  thi  selv  om  Børnene  vare 
saa  sædelig  oprigtige,  at  de  aldrig  tillode  sig  at  spørge 
enten  af  Selwigtighed  eller  etter  løse  Indfald :  saa  vilde 
der  dog  fremkomme  saamange  Spørgsmaal,  at  der  —  for 
Overhøringens  Skyld  —  ikke  kunde  blive  Tid  til  at  be- 
svare Halvdelen,  og,  hvad  værre  er,  Spørgsmaal,  som 
vilde  sætte  Læreren  selv  i  den  pinligste  Forlegenhed. 
Nu  derimod ,  da  hin  Uskik  lykkeligvis  ikke  linder  Sted, 
gaaer  Sagen  sin  jevne,  rolige  Gang.  De  Unge  lære  af 
Instinkt,  thi  Instinktet  er  en  tin  og  skarpsindig  Læremester, 
at  der  i  de  indprentede  Forestillinger  er  Noget,  man  ikke 
skal  forestille  sig,  iForstaaelsenNoget,  man  ikke  skal  for- 
staae  :  saa  lære  de  Unge,  ikke  at  tænke  religiøst,  nei,  at  efter- 
ligne og  gjengive  foreskrevne  religiøse  Tankelektier,  saa  kan 
Efterligningstalentet  med  dets  glimrende  Hulhed  komme  til 
Ære  og  Anseelse  ved  Examen.  Det  er  ikke  sand  Dan- 
nelse, end  ikke  Begyndelsen  dertil;  det  er  en  mekanisk 
Dressur.  Som  Rekrutten  dresseres  til  at  lære  sine  Reg- 
lementer, saaledes  dresseres  den  opvoxende  Skoledreng 
til  at  lære  sine  Dogmer;  og  dog  ikke  engang  saaledes, 
ikke  nær  saa  praktisk,  thi  den  unge  Soldat  vil  strax 
have  Brug  for  Reglementerne ,  men  Drengen  er  endnu 
langt  fra  at  have  Brug  for  Dogmerne. 

Blev  Livsinteressen  virkelig  sat  over  Kundskabs- 
interessen,  da  var  det  ikke  Lærebogen,  men  Bibelhisto- 
rien, der  kom  til  at  afgive  Grundlaget.  Xu  læres  der 
jo  vistnok  Bibelhistorie  baade  i  Almue- og  Borgerskoler; 
men  ogsaa  i  denne  Henseende  hersker  det  lærde  For- 
billede. Istedenfor  at  lade  de  store  Aandsbegivenheder 
træde  frem  for  Anskuelsen  gjennem  Bibelens  egen  barn- 
lig ophøiede  Fremstilling,  hvori  Modsætningen  af  Gud- 
dommeligt og  Menneskeligt ,  af  det  Himmelske  og  det 
Jordiske,  den  ideale  og  den  triviale  Virkelighed  kan 
føles  og  fattes  uden  ræsonnerende  Omsvøb,  anvendes  der 
nu  til  skematisk  Oversigt  et  lille  aandsfattigt  Udtog  af 
den  hele  Religionshistorie ,  at  Barnet  ligelig  kan  faae 
Noget  at  vide  om  alle  de  Ting,  Gud  har  gjort  fra  Ver- 
dens Begyndelse,  fra  Skabelsens  første  Dag  indtil  Rigs- 
dagen i  Kjøbenhavn  1536.  Her  kan  ikke  dvæles  ved 
enkelte  store  Optrin,  ved  saadanne  tanke-  og  farverige 
Livsbilleder,  der  kunde  give  de  unge  Sjæle  et  dybt  ufor- 
glemmeligt Indtryk  af  Idealets  Herlighed ,  af  Aandens 
Magt,  naar  Gudsstemmen  høres,  naar  det  Vidunderlige 
skeer,  naar  det  Overnaturlige  omstraaler  det  Naturlige. 
For  Udtogets  Skyld  blive  alle  Begivenheder,  de  overna- 
turlige med  de  naturlige  satte  paa  samme  Virkeligheds 
Trin  og  stillede  i  samme  Lys :  at  »Herren  sendte  sin 
Engel  til  Daniels  tre  Venner  i  den  gloende  Ovn«,  er 
virkeligt,  at  »Jonas  blev  slugt  af  en  stor  Fisk,  der 
kastede  ham  op  igjen,  saa  at  han  kom  levende  paa 
Strandbredden«,  er  virkeligt,  virkeligt  i  samme  Forstand 
som  det  er  virkeligt,  at  Rhoboam  var  samtidig  med 
Jeroboam,  at  Titus  var  Biskop  paa  Kreta  og  Kristen 
Pedersen    født   i   Svendborg.      Saa   har   man    et   ligeligt 

Overblik  over  Alt,  faaer  i  en  vis  Sammenhæng  Lidt  at 
vide  om  al  Slags  Virkelighed,  Lidt  om  Titus,  Lidt 
om  Daniel,  Lidt  om  den  gloende  Ovn,  Lidt  om  den 
store  Fisk,  Lidt  om  Jonas  og  Lidt  om  Kristen  Pedersen. 

Det  nytter  naturligvis  ikke  at  ville  ræsonnere  med 
Børn  om  Forskjellen  mellem  det  Sande  og  det  Virke- 
lige, mellem  Virkelighed  af  lavere  og  af  høiere  Orden; 
men  lidt  mere  Varsomhed  med  at  trække  de  mange 
Mirakelhistorier  paa  Traad  og  fremstille  det  Overnatur- 
lige paa  en  saa  sandselig  udvortes  Maade,  at  det  første 
Skridt  paa  Erfaringens  og  Selvtænkningens  Vei  maa 
lede  de  Unge  i  en  farlig  Fristelse,  kunde  man  dog  nok 
anvende. 

Det  er  ikke  Forslag  til  Forbedringer  i  det  be- 
staaende  Skolevæsen ,  vi  her  fremsætte ,  saa  lidt  som 
det  er  Indførelse  enten  af  nye  Lærebøger  eller  nye 
Bibelhistorier,  vi  anbefale.  Vi  gaae  tvertimod  ud  fra 
den  Forudsætning,  at  Skolen,  som  den  nu  er,  fortjener  al 
Anerkjendelse  —  somKundskabsskole.  Kun  dette  maae  vi 
paa  det  Eftertrykkeligste  fremhæve,  at  saalæuge  der, 
selv  hvad  Religionsundervisningen  angaaer ,  ikke  gives 
andre  Folkeskoler  end  de  efter  det  lærde  Forbillede  ind- 
rettede Kundskabsskoler :  da  kunne  disse  Kundskabs- 
skoler,  de  være  iøvrigt  saa  fortræffelige  som  de  ville, 
dog  aldrig  grundlægge  enten  sand  personlig  Dannelse 
eller  »levende  Folkeoplysning«.  Ved  enhver  frugtbar 
Undervisning  maa  enten  Kundskabsinteressen  eller  Livs- 
interessen  være  det  Afgjørende;  at  ville  med  en  vis  Lige- 
lighed gjøre  Fyldest  i  begge  Henseender  og,  som  man 
siger  i  det  jevne  Sprog,  slaae  to  Fluer  med  eet  Smæk, 
er  at  ville  det  Urimelige,  det  Modsigende,  det  Umulige. 

Saalænge  Erhvervelse  af  Kundskaber  er  Dannelsens 
Maal,  og  de  erhvervede  Kundskabers  Mangfoldighed  Dan- 
nelsens Maalestok,  saalænge  vil  Befolkningens  store  Fler- 
tal i  ethvert  Land  leve  hen  i  en  ufri,  almueagtig  Til- 
stand; thi  hvad  Kundskabserhvervelse  angaaer,  kan 
Flertallet  umuligt  konkurrere  med  et  Mindretal  af  mere 
Begunstigede.  Men  dersom  det  store  Flertal  af  Mangel  paa 
Kundskaber  ikke  er  i  Stand  til  at  naae  en  sand.  person- 
lig, selvstændig  Aandsdannelse,  da  vil  Fremtiden,  trods 
politiske  Rettigheder  og  frie  Forfatninger,  ikke  blive 
en  Rettighedernes,  Lighedens  og  Frihedens  Tid,  men  paa 
den  ene  Side  en  Kulturforfinelsens,  paa  den  anden 
en  Raahedens  og  i  begge  Henseender  en  Lovløshedens, 
Forvirringens  og  Trældommens  Tid;  thi  den  udvortes 
Frihed  kan  kun  begrundes  paa  den  indvortes.  »Der  gives 
og  kan  gives  et  frit  Folk,  men  der  gives  ikke  og  kan 
ikke  gives  en  fri  Almue ;  thi  Almuens  Trin  er,  aandelig 
seet,  Umyndighedens,  altsaa  Ufrihedens  Trin.  Det  gjæl- 
der  ved  folkelig  Undervisning  om  at  bringe  den  menige 
Mand  saavidt,  at  han  vil  kunne  tænke  klart  sine  egne 
Tanker,  gjore  sig  tilstrækkelig  Rede  for  sine  egne  Hand- 
linger; indsee  og  forstaae,  at  Ingen  i  Samfundet  kan 
have  Rettigheder,  uden  at  han  tillige  har  Pligter;  indsee 
og  forstaae,  at  Enkeltmands  Interesse  kun  fremmes  paa 
fornuftig  Maade  derved  ,  at  Samfundsinteresserne  vare- 
tages i  det  Store;  indsee  og  forstaae,  at  Samfundsin- 
teresserne i  det  Store  umulig  kunne  fremmes,  med  min- 
dre de  forskjellige  xlrbeidsklasser,  ikke  blot  de,  der 
arbeide  i  det  Legemlige,  men  ogsaa  de,  der  arbeide  i 
det  Aandelige,  nyde  fuld  Anerkjendelse,  hver  efter  de  i 
Forholdenes  Natur  begrundede  Vilkaar.     Kun  den,  som 

er  i  Stand  til  at  give  sig  selv  Grunde  tor,  hvad  han  vil 
og  hvad  han  gjør ,  vil  være  i  Stand  til  at  forstaae  de 
Grunde  ,  der  gives  ham  at'  Andre.  Vanskeligheden  ved 
Menigmands  Frigjorelse  er  ikke  den ,  at  han  mangler 
enten  ædel  Selvfølelse  eller  Forstand  eller  redelig  Villie; 
men  Vanskeligheden  er,  at  hans  Tænkning  er  uklar,  hans 
Synskreds  indskrænket,  hans  Sind  mistænksomt.  Van- 
skeligheden er,  at  han  ikke  ret  veed  enten  at  give  Grunde 
eller  tage  imod  Grunde,  fordi  han  er  væsenlig  ufri. 
Menigmand  er  ufri,  saalænge  hans  Indre  er  dunkelt; 
men,  at  hans  Indre  er  dunkelt,  giver  sig  tilkjende  der- 
ved, at  han  i  de  mest  personlige  Anliggender  er  mørk, 
indesluttet.  —  Der  er  i  Folket  en  dobbelt  Trang,  Trang 
til  Religion  og  Trang  til  Oplysning,  Trang  til  Sjæle- 
frelse og  Trang  til  Kultur«*);  gkal  denne  Trang  af- 
hjælpes, da  maa  der  begyndes  forfra  paa  en  ny  Vei, 
med  en  ny  Undervisning,  thi  Aarhundreders,  ja  Aar- 
tusinders.  Erfaring  har  lært,  at  Maalet  ikke  naaes  med 
den  gamle. 

R.  Nielsen. 


')  Om  Hindringer    og  Betingelser    for    det   aandelige  Liv  i  Nutiden. 
S.  2S7— SS. 

Uen  russiske  Literaturs  Historie  falder  ud  fra  hinanden 
i  to  skarpt  adskilte  Perioder,  i  Tiden  før  og  efter  Peter 
den  Stores  Reform.  Peter  havde  vel  i  Grunden  kun  mi- 
litære og  administrative  Formaal  umiddelbart  for  Øie, 
men  da  han  havde  erfaret,  at  den  for  Rigets  Magt  og 
Storhed  nødvendige  gjennemgribende  Reform  stødte  paa 
en  haardnakket  og  forbittret  Modstand,  grundet  i  den 
Aand,  der  hidtil  havde  hersket  i  det  russiske  Rige  og 
besjælet  hele  det  russiske  Folk,  saa  rettedes  hans  Be- 
stræbelser ved  alle  de  Midler,  der  staae  til  en  absolut 
Enevoldsherskers  Raadighed,  paa  at  faae  denne  Aand 
udryddet,  idet  ikke  blot  Armeen  og  Statsforvaltningen 
omorganiseredes  efter  vesteuropæisk  Mønster,  men  ogsaa 
Familieliv,  Klædedragt  og  Skæg  ved  keiserligt  Magt- 
sprog nødtes  til  at  rette  sig  efter  Vesteuropas  Skik. 
Den  aktive  Modstand  fra  det  gamle  Ruslands  Side  blev, 
som  bekjendt,  druknet  i  Blod,  og  i  hele  det  attende 
Aarhundrede  vovede  ikke  mere  nogen  Talsmand  for  den 
gamle  Tingenes  Orden  at  optræde  offenlig.  Den  nye 
Tilstands  Venner,  som  dels  bestode  af  Nationens  bedste 
og  mest  oplyste  Hoveder,  der  med  Reformatoren  ind- 
saae  Reformens  Nytte  og  Nødvendighed,  saaraeget  mere 

som  Afspærringen  fra  Vesteuropa  allerede  i  det  sidste 
Aarhundrede  før  Peter  den  Stores  Tid  paa  flere  Punkter 
var  brudt,  dels  naturligvis  ogsaa  af  den  talrige  Masse, 
der  altid  slutter  sig  til  den  Part ,  som  har  Seiren  og 
Lykken  paa  sin  Side,  førte  ene  Ordet  i  Literaturen,  der 
kun  blev  en  Efterklang  af  den  franske,  tydske  og  en- 
gelske Literatur.  Vistnok  formaaede  det  eiendommelig 
Russiske,  idet  det  iklædte  sig  de  fremmede  Former,  Tid 
efter  anden  at  yttre  sig,  men  det  er  dog  først  i  vort 
Aarhundrede,  at  den  seige  passive  Modstand,  som  Hoved- 
massen af  det  russiske  Folk  altid  har  stillet  mod  den 
indtrængte  vesteuropæiske  Aand ,  har  kunnet  gjøre  sig 
gjældende  som  en  aktiv  Reaktion  i  den  russiske  Lite- 
ratur. Paa  Grund  heraf  staaer  den  nyere  russiske  Li- 
teratur siden  Peter  den  Stores  Tid  aldeles  afskaaren  fra 
den  tidligere  Periode  ,  og  disse  to  Afsnit  behandles  af 
de  russiske  Literærhistorikere  hvert  for  sig,  da  der  saa 
godt  som  slet  ingen  Forbindelse  er  imellem  dem. 

For  at  forstaae  den  tidligere  Periodes  Karakter  maa 
man  kaste  et  Blik  tilbage  paa  Ruslands  tidligere  Hi- 
storie. Det  nuværende  europæiske  Rusland  var  i  Be- 
gyndelsen af  Middelalderen  med  Undtagelse  af  de  syd- 
lige Stepper,  som  holdtes  besatte  af  asiatiske  Nomade- 
folk, beboet  dels  af  slaviske,  dels  af  finske  Stammer. 
Slaverne,  den  østligste  Afdeling  af  de  egenlige  euro- 
pæiske Folk,  som  desuden  beboede  de  Lande,  der  nu 
kaldes  Ungarn,  Polen,  Nordtydskland  indtil  Elben,  Bøh- 
men, Mahren,  den  sydlige  Del  af  hvad  der  nu  kaldes 
Østerrigs  tydske  Arvelande  og  hele  den  nordlige  Del  af 
det  daværende  græske  Riges  for  en  Del  til  dem  tabte 
Provindser  fra   det  adriatiske  til  det  sorte  Hav,    havde 

af  det  nuværende  Rusland  omtrent  den  vestlige  Tredie- 
del  inde ,  en  Strækning,  hvis  nordligste  Punkt  vi  maae 
tænke  os  lidt  Nord  for  Novgorod,  dens  østligste  Punkt 
lidt  Vest  for  det  Sted,  hvor  nu  Moskva  ligger,  og  dens 
sydligste  Punkt  noget  Syd  for  Kijev.  Disse  Østslavere 
synes  paa  den  Tid,  da  Historiens  Lys  begynder  at  dæmre 
over  disse  Egne,  nemlig  i  det  9de  Aarhundrede  e.  Kr., 
ikke  at  have  været  noget  ganske  uciviliseret  Folk.  De 
have  foruden  Agerdyrkning  drevet  Handel  og  forskjel- 
lige  Næringsveie,  været  delte  i  mindre  Samfund  under 
egne  indfødte  Fyrster,  men,  som  det  synes,  med  meget 
demokratiske  Kommunalforfatninger,  og  havt  ikke  faa  be- 
fæstede Stæder,  som  Novgorod,  Pieskov,  Izborsk,  Po- 
lotsk,  Smolensk,  Ljubecz,  Czernigov,  Kijev,  Perejaslavl, 
Iskorost  o.  ti.  Dog  synes  de  ikke  at  have  været  noget 
særdeles  krigersk  Folk;  de  have  sagtens  nok  ført  ind- 
byrdes Feider  og  ogsaa  vidst  at  gribe  til  Vaaben  mod 
fremmede  Undertrykkere,  naar  disses  Aag  blev  altfor 
tungt,  men  i  Reglen  have  de  dog  foretrukket  at  affinde 
sig  fredeligt  med  de  asiatiske  Nomadehorder,  som  Hun- 
ner, Avarer,  Chazarer  o.  a.,  ved  at  betale  dem  Tribut. 
Omtrent  samme  Kulturtilstand  som  hos  Slaverne  synes 
at  have  hersket  hos  de  Nord  og  Øst  for  dem  boende 
finske  Stammer.  Men  i  disse  Tilstande  indtraadte  der 
ved  Midten  i.f  det  niende  Aarhundrede  en  stor  og  hurtig 
Forandring.  Nordiske  Vikinger,  af  Slaverne  kaldede 
Varæger,  det  \al  sige  Væringer,  eller  Russere,  det  vil 
sige  Svenske  —  thi  saaledes  benævnes  de  Svenske  af  Fin- 
nerne, og  denne  finske  Benævnelse  havde  Slaverne  op- 
taget —  satte  sig  fast  i  Landet  og  opkastede  sig  til  Her- 
skere, samlede  de  mange  smaa  slaviske  og  finske  Sam- 

fund  til  et  stort  russisk  Rige  under  en  nordisk  Hersker- 
slægt, først  med  Novgorod,  og  snart  efter,  da  Riget 
udvidedes  mod  Syd,  med  Kijev  til  Hovedstad,  hvorfra 
de  gjorde  sig  frygtelige,  ikke  blot  for  de  asiatiske  Step- 
pefolk,  men  ogsaa  for  det  græske  Rige  og  sy'entagne 
Gange  truede  Konstantinopel.  Dog  var  det  græske  Rige 
endnu  mægtigt  nok  til  at  holde  dem  Stangen ,  og  det 
russiske  Riges  Herskere  erkjendte  snart,  at  de  vare 
bedre  tjente  med  et  fredeligt  Forhold  til  den  civilise- 
rede Nabo,  hvorved  deres  Rige  opnaaede  betydelige  Han- 
delsfordele.  Varægerne,  der  afvexlende  tjente  i  Kon- 
stantinopel og  i  Rusland,  antoge  gjerne  Kristendomuien 
i  Grækenland  og  bidroge  derved  til,  at  den  ogsaa  fandt 
Vei  til  Rusland;  man  veed  af  mange  sikkre  Kjendetegn, 
at  den  har  havt  betydelig  Udbredelse  i  Landet,  længe 
før  Vladimir  den  Store  i  Aaret  988  gjorde  den  til  Stats- 
religion. Det  var  netop  paa  den  Tid,  det  store  Skisma 
mellem  den  vestlige  og  østlige  Kirke  var  indtraadt.  Nu- 
tildags,  naar  vi  betragte  det  Underordnede  og  Ubetyde- 
lige i  de  dogmatiske  og  rituelle  Spørgsmaal,  hvorom 
Striden  tilsyneladende  dreiede  sig,  saa  kunne  vi  ikke 
noksom  undre  os  over,  at  en  saadan  vims  lille  Aarsag 
kunde  føde  en  saa  kolossal  Virkning  af  sig,  som  Søren 
Kierkegaard  siger,  men  den  virkelige  Grund  maa  vel 
ogsaa  søges  i  det  daværende  kristelige  Samfunds  Raahed 
og  Uvidenhed,  som  de  ærgjerrige  og  herskesyge  Præ- 
later hver  paa  sin  Side  kunde  føre  sig  til  Nytte.  Hos 
det  slaviske  Folk  i  Rusland  vidste  de  græske  eller  græsk- 
dannede  Geistlige  med  den  græske  Kristendom  at  ind- 
pode et  fanatisk  Had  til  Vesteuropa,  hvorved  Rusland 
for  mange  Aarhundreder  blev  lukket  for  enhver  aandelig 

Lysstraale  fra  denne  Kant.  Imidlertid,  skulde  man  troe, 
om  end  Rusland  blev  fremmed  for  Vesteuropas  latinske 
Dannelse ,  saa  maatte  dette  rigelig  erstattes  ved  For- 
bindelsen med  Byzants,  der  aabnede  Adgang  til  den 
græske  klassiske  Oldtids  rige  Skatte,  hvad  der  langt 
maatte  overveie  Fordelen  af  Vesteuropas  historiske  For- 
bindelse med  den  romerske  Kultur  og  allerede  fra  988 
af  give  den  verdslige  Dannelse  i  Rusland  det  Opsving, 
som  den  i  Vesteuropa  først  fik  efter  1453.  Men  dette 
var  langt  fra  at  være  Tilfældet.  Russiske  Literærhi- 
storikere  have  villet  forklare  det  deraf,  at  Grækerne 
paa  den  Tid  selv  vare  blevne  fremmede  for  deres  klas- 
siske Oldtid,  men  dette  er  urigtigt.  Oldtidens  Aand 
levede  naturligvis  ikke  mere,  men  ikke  blot  gaves  der 
lærde  Mænd,  som  endnu  bestandig  syslede  med  Oldti- 
dens Værker,  men  dennes  Literatur  var  en  aandelig 
Livsfornødenhed  for  den  byzantinske  dannede  Verden 
og  en  Betingelse  for  al  Dannelse  i  saa  fuldt  Maal  som 
altid.  Den  sande  Grund  til,  at  den  oldgræske  Lite- 
ratur ingen  Indflydelse  fik  paa  Aandslivet  i  Rusland, 
maa  udentvivl  søges  deri,  at  medens  i  Vesteuropa  det 
latinske  Sprog  efter  Romerrigets  Fald  vedblev  at  være 
Literatursprog  og  Organet  for  al  Dannelse ,  hvorved 
Adgangen  bestandig  holdtes  aaben  idetmindste  til  visse 
Hovedværker  af  den  oldlatinske  Literatur,  ja  gjennem 
latinske  Oversættelser  endog  af  den  græske,  saa  at 
Erindringen  om  Oldtidens  Poesi,  Filosofi  og  Histo- 
rieskrivning aldrig  ganske  kunde  gaae  tilgrunde,  saa 
vedblev  derimod  blandt  de  græsktroende  Slavere  i  Østen 
det  græske  Sprog  at  være  aldeles  ubekjendt.  Den 
græske  Kristendora   blandt  Slaverne   i  Rusland   betjente 

sig  vel  ikke  af  disses  Modersmaal,  men  af  et  andet  der- 
med nærbeslægtet  slavisk  Sprog,  det  bulgariske  eller 
saakaldte  oldslaviske,  der  blev  Kirkens  Organ  og  Rus- 
lands Literatursprog.  Af  den  græske  Literatur  blev  ikke 
Andet  bekjendt  i  Rusland  end  hvad  der  oversattes  paa 
Slavisk,  og  dette  var  kun  gudelige  og  kirkelige  Skrifter. 
Det  russiske  eller  nordiske  Sprog  gik  i  Løbet  af  et  Par 
Aarhundreder  tilgrunde,  efterat  Indvandringen  fra  Nor- 
den var  ophørt,  og  Russerne  eller  Varægerne  tabte  sig 
blandt  Slaverne.  De  havde  imidlertid  givet  Riget  Navn 
og  omdannet  dets  slaviske  Befolkning  til  et  krigskyn- 
digt, erobrende  Folk ;  nordiske  Traditioner  og  Heltesagn 
vare  blevne  omplantede  paa  slavisk  Grund  og  lokalise- 
rede, og  ligesom  den  nordiske  iVand  endnu  længe  viste 
sig  virksom  i  Statens  Liv,  saaledes  har  den  maaske 
ogsaa  yttret  sig  i  Sang  og  andre  folkelige  Aandspro- 
dukter.  Men  denne  Aand  gik  tilgrunde  i  det  trettende 
Aarhundrede,  knækket  af  Mongolerne,  der  bragte  Rus- 
lands Fyrster  og  Folk  under  et  frygteligt  barbarisk  Aag, 
som  varede  henved  tohundrede  Aar.  Herved  vantes 
Folket  til  asiatisk  Despotisme ,  der  ogsaa  vedblev  at 
være  Rigets  Forfatning,  efterat  den  mongolske  Vælde 
var  brudt.  Det  slaviske  Folk  i  Rusland  var  saaledes 
i  kulturhistorisk  Henseende  ganske  overladt  til  sig  selv, 
idet  den  nordiske  Aand  var  uddød,  den  græske  Kultur 
aldrig  var  kommen  ind  i  Landet,  og  den  latinske  var 
spærret  ude.  Det  Eneste,  Rusland  havde  modtaget  fra 
Udlandet  og  beholdt,  var  den  græske  Kristendom,  der, 
som  al  katholsk  Kristendom,  hos  Folkets  store  Masse 
bestod  i  en  udvortes  Bekjendelse  og  Ærefrygt  for  en 
Kirke,    om    hvis   egenlige   Lære    de   kun  iik  en  tarvelig 

Og  forvansket  Kundskab.  Den  mere  dannede  og  opvakte 
Del  af  Nationen,  hvad  der  i  Rusland  falder  sammen 
med  Folk,  som  kunne  læse  og  skrive  (gramotnye 
Ijudi) ,  og  hvis  Kjerne  naturligvis  Geistligheden  ud- 
gjorde ,  men  hvorfra  blandt  Andre  hele  Kvindekjønnet 
var  udelukket,  kjendte  overhovedet  ingen  andre  høiere 
aandelige  Interesser  end  de  religiøse  og  kirkelige,  om 
hvilke  næsten  al  Literatur  dreiede  sig,  saa  at  den  ældre 
russiske  Literaturs  Historie  størstedels  falder  sammen 
med  Ruslands  Kirkehistorie,  hvad  der  visselig  er  et  in- 
teressant Emne,  men  som  dog  ikke  er  det,  hvormed  vi 
her  have  isinde  at  sysselsætte  os.  Blandt  egenlige  lite- 
rære Frembringelser,  som  gjøre  en  Undtagelse  fra  denne 
Regel,  er  Krønikeliteraturen  det  Eneste,  som  ikke  er 
aldeles  ubetydeligt.  En  gudfrygtig,  ærlig  og  elskværdig 
Munk  i  Kijevs  Hulekloster  ved  Navn  Nestor  har  i  Be- 
gyndelsen af  det  tolvte  Aarhundrede  forfattet  en  naiv, 
trohjertig  Krønike,  hvori  han  beretter  hvad  han  har 
kunnet  opspørge  og  udforske  om  det  russiske  Riges  Hi- 
storie indtil  da.  Heri  har  han  fundet  mange  Efterlignere 
og  Fortsættere  lige  indtil  Enden  af  det  syttende  Aar- 
hundrede, hvis  talrige  Arbeider,  uagtet  deres  Tørhed, 
Aandløshed  og  paa  sine  Steder  Affektation,  naturligvis 
som  Kildeskrifter  ere  aldeles  uundværlige  for  russiske 
Historieforskere. 

Men  hvorledes  har  nu  i  denne  lange  Tid  Trangen 
til  et  aandeligt  Liv  hos  dette  isolerede  Folk  skaffet  sig 
Luft?  Vi  høre  til  forskjellige  Tider  om  stærke  kirkelige 
Bevægelser,  men  dem  kunne  vi  her  ikke  indlade  os  paa, 
da  de  vilde  kræve  en  særlig  Behandling.  Hvad  der  der- 
imod her  maa  interessere  os,  er  Folkets  Poesi,  der  her. 

som  overalt,  yder  et  fortræffeligt  Bidrag  til  Forstaaelse 
af  Folkekarakteren.  Opkaste  vi  det  Spørgsmaal,  om  ikke 
den  nordiske  Skjaldekunst  i  de  første  Aarhundreder  af 
det  russiske  Riges  Historie  omplantet  islavisk  Jordbund  har 
skudt  nye  friske  Skud,  befrugtet  af  den  slaviske  Folke- 
aand,  saa  har  den  russiske  Literaturhistorie  herpaa  et 
bekræftende  Svar.  En  Grev  Musin-Puszkin  har  i  Aaret 
1795  i  et  gammelt  Haandskrift  fundet  blandt  andre  Ar- 
tikler af  verdsligt  Indhold  en  saakaldt  »Fortælling  om 
Igors  Tog«,  som  han  i  Forening  med  to  andre  Literater 
har  udgivet  i  Moskva  i  Aaret  1800*).  Haandskriftet  er 
gaaet  tilgrunde  i  Moskvas  Brand  1812.  Det  er  et  Digt 
om  en  fra  Krønikerne  bekjeudt  historisk  Begivenhed. 
Storfyrst  Svjatoslav  III  af  Kijev  havde  i  Aaret  1184  i 
Forening  med  flere  af  sine  Fættere  vundet  en  stor  Seir 
over  det  russiske  Riges  sydlige  Naboer  Polovcerne  eller 
Kumanerne,  hvorved  man  haabede,  at  Rigets  Grændser 
for  lang  Tid  skulde  være  sikkrede  for  disse  røverske 
Fjender.  Hans  Søn  Igor,  Delingsfyrste  i  Novgorod  Sje- 
verski  var  kommen  for  sildig  til  at  deltage  i  dette  Tog, 
og  fortrydelig  herover  foretog  han  paa  egen  Haand  i 
Forening  med  sin  Broder  Vsevolod  af  Trubeck,  sin  Bro- 
dersøn Svjatoslav  af  Rylsk  og  sin  Søn  Vladimir  af 
Putivl  et  Tog  ind  i  Polovcernes  Land,  men  led  her  et 
fuldstændigt  Nederlag  og  blev  tilligemed  de  andre  Fyr- 
ster tagen  tilfange.  Herved  gik  Frugterne  af  den  fore- 
gaaende  Seir  tilspilde,  og  Landet  hjemsøgtes  paany  med 
frygtelig  hærgende  Ødelæggelsestog  af  Polovcerne,  idet 
de  russiske  Fyrster   ikke   hurtigt   nok   kunde  faae  deres 


')  Slovo  o  polku  Igorevje,  vydal  M.  Hattala,  v  Praze  1858. 

opløste  Hære  samlede  igjen  for  at  afværge  det.  Igor 
og  hans  Ulykkesfæller  bleve  imidlertid  vel  behandlede  af 
Polovcerne;  de  havde  en  Æresvagt,  med  hvilken  de 
havde  Lov  til  at  ride  paa  Jagt  og  more  sig  som  de 
vilde.  Men  efter  nogen  Tids  Forløb  lykkedes  det  Igor 
ved  Hjælp  af  en  Polovcer  ved  Navn  Lavor  at  undvige 
og  komme  lykkelig  hjem  til  Rusland,  hvoraf  Følgen  blev, 
at  de  i  Fangenskabet  tilbageblevne  Fyrster  lagdes  i  Læn- 
ker, og  Krønikerne  berette,  saavidt  jeg  ved,  Intet  om 
deres  videre  Skæbne.  Dette  er  i  Korthed  Indholdet  af 
Krønikernes  Beretning  om  denne  Tildragelse  *).  Det  for- 
mentlig gamle  Digt,  som  handler  derom,  maa,  saafremt 
det  er  ægte,  være  forfattet  af  en  Samtidig,  og  bliver  da 
et  Vidnesbyrd  om,  at  der  i  Rusland  før  den  mongolske 
Tid  har  blomstret  en  meget  udviklet  Skjaldekunst.  Den 
anonyme  Digter  begynder  med  den  Erklæring,  at  han 
ikke  kan  eller  vil  synge  i  de  Toner  som  en  berømt  For- 
tidens Sanger,  Bojan,  men  efter  sin  Tids  Skik.  Denne 
Bojan  nævner  han  flere  Gange ,  hvor  han  kalder  Forti- 
dens Begivenheder  tilbage  i  Erindringen.  Sangen  svæ- 
ver i  en  høi  og  dristig  Stil  idelig  frem  og  tilbage  mel- 
lem Fortællingen  om  de  uforfærdede  Helte  Igor  ogVse- 
volod,  der  uden  at  afskrækkes  af  Solformørkelse  og  an- 
dre ildevarslende  Tegn  drage  ind  i  Fjendens  Land,  op- 
fange eller  forjage  de  første  Leire,  de  støde  paa,  men 
derpaa  omringes  af  Polovcernes  Skarer  og  efter  en 
langvarig,  heltemodig  Kamp  bukke  under,  endelig  om 
Igors  Flugt  og  lykkelige  Hjemkomst,  og  paa  den  anden 


*)  Polaoje  sobrauie  raskich  Ijetopisiej,   izdannoje   archeograficzeskoju 
kommissieju,  Sanktpeterburg  1S46,  1,8.167—168;  11,8.129-134. 

Side  lyriske  Udbrud  af  Klager  over  den  nuværende 
ulykkelige  Tid,  da  de  russiske  Fyrsters  indbyrdes  Stri- 
digheder aabne  Landet  for  hedenske  Fjender,  i  Sam- 
menligning med  de  ældre  gode  Tider,  da  en  historisk 
ubekjendt  Trojan ,  i  hvem  Fortolkerne  have  villet  finde 
den  romerske  Keiser  Trajan  ,  da  Vladimir  den  Store  og 
hans  Søn  Jaroslav  herskede  i  Rusland,  Opraab  til  alle 
daværende  russiske  Fyrster  om  at  hævne  Igor  og  redde 
Rusland ,  Storfyrst  Svjatoslavs  ildespaaende  Drømme, 
Igors  Hustrus  og  alle  russiske  Kvinders  Klager  og  selv 
den  stumme  Naturs  Sorg.  Man  seer,  at  Sangeren,  end- 
skjøndt  han  er  Kristen,  thi  han  skælder  uafladelig 
Polovcerne  Hedninger ,  lader  Igor  strax  efter  sin 
Hjemkomst  begive  sig  til  den  hellige  Jomfrus  Kirke  for 
at  takke  for  sin  Frelse,  og  ender  med  Amen,  dog  ikke 
kan  undvære  de  hedenske  Traditioner  for  sin  Poesi : 
han  kalder  det  russiske  Folk  Dazsbogs  Æt  og  Vindene 
Stribogs  Sønner,  benævner  Solen  med  et  hedensk  Gude- 
navn og  lader  flere  mythiske  Væsner  ledsage  Hæren  med 
onde  Varsler.  Der  er  imidlertid  strax  ved  dette  Digts 
Fremkomst  reist  Tvivl  om  dets  Ægthed.  Her  i  Norden, 
hvor  vi  ligge  noget  afsides  for  den  europæiske  Civilisa- 
tions store  Landevei,  ere  vi  overhovedet  lidet  tilbøielige 
til  at  troe  paa  Muligheden  af  dette  Slags  Bedragerier, 
der  ere  fremmede  for  vor  Nationalkarakter,  eller  hvor- 
til ialtfald  Fristelsen  for  os  er  ringe  paa  Grund  af  vor 
egen  ualmindelige  Rigdom  paa  ægte  Oldtidsminder,  og  i 
Reglen  have  vi  for  liden  Erfaring  til  med  Sikkerhed  at 
kunne  dømme  om,  hvad  der  kan  foregaae  paa  det  store 
Fastland.  Jeg  har  selv  i  en  Afhandling  i  nphilologisk- 
historisk  Tidsskrift«   gjort   det  danske  Publikum  bekjendt 

med  et  lignende  bøhmisk  Spørgsmaal  og  er  vel  ikke 
kommen  til  noget  sikkert  Resultat,  men  har  dog  udtalt, 
at  Forsvarerne  for  Ægtheden  af  de  omspurgte  forment- 
lige Oldtidslevninger  syntes  at  have  de  stærkeste  Grunde 
for  sig.  Bagefter  er  jeg  glad  ved  ikke  bestemtere  at 
have  taget  Parti,  thi  jeg  er  senere  ved  at  sysle  med 
Gjenstanden  stødt  paa  nye  Betænkeligheder.  Dette 
hører  nu  ikke  herhen.  Hvad  det  russiske  Spørgs- 
maal angaaer,  saa  er  det  strax  en  mistænkelig  Omstæn- 
dighed, at  Sangen  om  Igors  Tog  kom  tilsyne  paa  en 
Tid,  da  den  macphersonske  Ossian  nylig  havde  gjort 
stor  Opsigt  i  hele  Europa,  og  at  den,  ligesom  denne, 
ikke  er  rhythmisk,  men  i  ubunden  Stil.  Angaaende  det 
Sidste  var  det  jo  vistnok  muligt,  at  der  i  Haandskriftets 
ubrudte  Linier  skjulte  sig  en  for  os  ukj endelig  Rhyth- 
mus,  ligesom  i  den  egenlige  russiske  Folkepoesi,  hvor 
Versemaalet,  selv  i  de  trykte  Udgaver  med  deres  ad- 
skilte Verslinier,  først  ved  de  indfødte  Filologers  For- 
klaring kan  blive  forstaaeligt  for  os;  men  i  Sangen  om 
Igors  Tog  synes  de  indfødte  Lærdes  Forsøg  paa  at  ud- 
finde en  Rhythmus  at  have  været  forgjæves,  og  den 
meget  kyndige  russiske  Literærhistoriker  Szevyrev  er- 
klærer dette  Digts  Form  ligefrem  for  Prosa.  Her  er 
altsaa  en  Grund  mere  til  Mistanke  end  ved  den  mac- 
phersonske Ossian,  thi  denne  udgiver  sig  jo  dog  ikke  for 
Andet  end  en  prosaisk  engelsk  Oversættelse  af  gæliske 
Digte,  som  i  Grundsproget  skulle  være  rhythmiske,  me- 
dens vi  derimod  i  Sangen  om  Igors  Tog  skulle  have 
selve  Originalen  for  os  i  denne  for  al  Oltidspoesi  uhørte 
Form.  Men  ogsaa  Indhold  og  Stil  have  en  paafaldende 
Lighed  med  den  macphersonske  Ossian.     At  ville  paavise 

dette  i  det  Enkelte  er  vistnok  en  mislig  Sag,  da  det 
altid  bliver  let  for  Modstanderen  at  benegte  de  paabe- 
raabte  Overensstemmelser  og  beraabe  sig  paa  ligesaa 
store  Uoverensstemmelser.  Man  har  saaledes  villet  see 
en  Efterligning  af  Vesteuropas  poetiske  Talemaader  deri, 
at  Igor  siger  til  sit  Følge :  jeg  vil  bryde  en  Landse  med 
Eder,  Russere,  paa  Polovcernes  Grændse,  men  har  na- 
turligvis strax  mødt  den  Indvending,  at  man  efter  Vest- 
europas Sprogbrug  bryder  en  Landse  med  en  Modstan- 
der, som  man  møder  i  Kamp,  men  ikke  med  sine  Kam- 
merater, ved  hvis  Side  man  kæmper.  Jeg  vil  derfor 
heller  ikke  lægge  Vægt  paa,  at  Ossian  siger  i  Anledning 
af  tre  unge  Helte,  som  maatte  flygte  fra  Irland  til 
Skotland,  og  hvoraf  En  førte  en  smuk  Kongedatter  med 
sig,  men  af  Modvind  bleve  drevne  tilbage  til  Irland,  hvor 
de  maatte  finde  Døden :  »Hvor  have  I  været,  I  Sønden- 
vinde, da  I  bedroge  mine  elskede  Sønner?  Men  I  have 
leget  i  Dalene  og  viftet  med  Tidselens  Skæg.  O,  gid 
I  havde  suset  i  Nathos's  Seil ,  til  Ethas  Fjelde  vare 
fremstegnel«  *)  og  Igors  Hustru:  »o  Vind,  hvorfor  stor- 
mer du  saa  stærkt?  hvorfor  jager  du  med  din  utrættede 
Vinge  Fjendernes  Pile  mod  min  Herres  Krigere?  kunde 
du  ikke  nøies  med  at  jage  Skyerne  og  gynge  Skibene 
paa  det  sorte  Hav?  hvorfor  har  du  henveiret  al  min 
Lykke  over  Steppegræsset?«  thi  ogsaa  her  kunde  man 
jo  sige :  ja,  det  er  da  en  ganske  anden  Sag,  thi  Ossian 
klager  over  Søndenvindens  Udeblivelse,  den  russiske 
Skjald  derimod  over,  at  den  har  indfundet  sig!  Det 
bliver  aldrig  muligt  at  paavise  nogen  Efterligning,  naar 


')  Steen  Blichers  Oversættelse,  I,  S.  271. 

denne  for  at  erkjendes  som  saadan  nødvendig  skal  vise 
sig  som  ligefrem  Oversættelse,  og  desuden,  selv  om  begge 
Steder  stemmede  fuldkommen  overens,  saa  kunde  det  jo 
være  tilfældigt.  Men  paa  saadanne  Enkeltheder  kommer 
det  heller  ikke  an.  Enhver,  som  læser  Sangen  om  Igors 
Tog  og  forud  kjender  den  macphersonske  Ossian,  vil  sik- 
kert blive  slaaet  af  den  nærbeslægtede  Aand  og  Tone, 
som  gaaer  gjennem  det  Hele.  Jeg  vil  imidlertid  ingen- 
lunde bestemt  erklære  mig  for  den  Mening ,  at  Sangen 
om  Igors  Tog  er  et  literært  Falsum,  saa  lidt  som  jeg 
vover  bestemt  at  paastaae  det  Samme  om  den  macpher- 
sonske Ossian.  Hvad  der  synes  at  tale  for  Ægtheden, 
er  blandt  Andet  Digtets  overordenlige  Dunkelhed,  thi  en 
Falskner,  skulde  man  troe,  vilde  sætte  Pris  paa,  at  hans 
Produkt  ikke  blot  tildrog  sig  de  Lærdes  Opmærksomhed, 
men  ogsaa  vandt  det  store,  blot  æsthetisk  dannede  Publi- 
kum for  sig,  som  i  saa  høi  Grad  var  Tilfældet  med  den 
macphersonske  Ossian,  medmindre  man  vilde  ansee  ham 
for  fiffig  nok  til  at  opgive  dette  for  desto  sikkrere  ved 
en  konstig  Dunkelhed  at  kunne  sætte  den  lærde  Verden 
Blaar  i  Øinene.  Ogsaa  synes  det  rimeligt,  som  Szevyrev 
bemærker,  at  en  Falskner  snarere  vilde  have  valgt  en 
russisk  Seir,  af  hvilke  Krønikerne  skildre  ikke  faa,  til 
sit  Emne  end  et  Nederlag,  medens  derimod  dette  Valg 
bliver  lettere  forklarligt,  naar  vi  antage  Digtet  for  ægte, 
idet  den  samtidige  Digter  ingenlunde  udelukkende  har 
havt  til  Hensigt  at  forherlige  Igor,  men  fremfor  Alt  at 
opfordre  de  russiske  Fyrster  til  at  forliges  for  med  fæl- 
les Kræfter  at  kunne  beskytte  Landet  mod  udvortes 
Fjender,  en  patriotisk  Tendens,  der  var  i  Tidens  Aand 
og  er  velbekjendt  andenstedsfra,  thi  den  gaaer  ogsaa  som 

en  rød  Traad  igjennem  hele  Nestors  Krønike  og  kommer 
ligeledes  idelig  igjen  hos  hans  Fortsættere.  Haand- 
skriftet,  hvori  Sangen  om  Igors  Tog  fandtes,  skal  som 
sagt  være  brændt  1812,  men  flere  ansete  Mænd  have 
bevidnet  at  have  seet  det,  deriblandt  Kararazin,  som 
visselig  var  en  altfor  ærlig  Mand  til  at  være  Medvider 
eller  Deltager  i  et  Bedrageri,  men  det  var  jo  tænkeligt, 
at  han  selv  havde  ladet  sig  bedrage,  hvis  man  i  Rus- 
land allerede  i  Slutningen  af  forrige  Aarhundrede  havde 
forstaaet  den  Konst  at  fabrikere  falske  Haandskrifter, 
som  det  er  notorisk,  at  man  tyve  Aar  senere  forstod  i 
Bøhmen.  Det  kraftigste  Argument,  der  er  anført  for 
Ægtheden  af  Sangen  om  Igors  Tog,  er  det,  at  der  skal 
tindes  en  Efterligning  deraf  fra  Slutningen  af  det  fjor- 
tende Aarhundrede,  og  at  den  altsaa  paa  den  Tid  maa 
have  været  kjendt  i  Rusland.  I  en  Krønike,  kaldet  So- 
tiekrøniken  efter  Sofiekirken  i  Novgorod ,  hvor  den  har 
været  opbevaret,  forfattet  i  Udgangen  af  det  femtende 
Aarhundrede,  findes  adskillige  ældre  selvstændige  Smaa- 
skrifter  optagne  og  indflettede  i  Texten,  deriblandt  en 
saakaldt  »Fortælling  om  Kampen  med  Mamaj«,  det  vil 
sige:  om  Storfyrst  Dimitrii  Ivanovicz's  Seir  paa  Kiilikovo- 
sletten  over  den  mongolske  Chan  Mamaj  i  Aaret  1380*). 
Men  det  maa  være  gjennem  stærkt  slebne  russiske  Bril- 
ler, at  denne  Fortælling  kan  tage  sig  ud  som  en  Efter- 
ligning af  Sangen  om  Igors  Tog.  I  sin  Helhed  har  den 
en  ganske  anden  Karakter;  det  er  et  af  de  i  Krønike- 
literaturen  ikke  sjeldne  Forsøg  i  svulstig  poetisk-religiøs 
Rhetorik  i  byzantinsk  Smag.     Ligheden  med  Sangen  om 

')  P.  s.  r.  !.,  VI,  s.  90. 

Igors  Tog  indskrænker  sig  til  nogle  ganske  enkelte  Sæt- 
ninger, angaaende  hvilke  selv  Szevyrev  antyder  den  Mu- 
lighed, at  Igorskvadet  kunde  have  laant  dem  fra  For- 
tællingen om  Mamajs  Nederlag,  og  ikke  omvendt,  en 
Mulighed,  som  han  rigtignok  kun  gjør  opmærksom  paa 
for  at  bestride  den,  men  dette  Sidste  skeer  med  meget 
svage  Grunde.  Jeg  troer  overhovedet,  at  vi  maae  lade 
Spørgsmaalet  om  Ægtheden  af  denne  formentlige  Oldtids- 
levning staae  hen;  Muligheden  deraf  vil  jeg  paa  ingen 
Maade  negte,  men  at  Sagen  er  tvivlsom,  maa  vistnok 
erkjendes. 

Utvivlsomt  er  det  derimod,  at  det  russiske  Folk 
besidder  en  overordenlig  rig  Folkepoesi,  der  rigtignok 
ikke  er  nær  saa  gammel,  thi  det  er  let  bevisligt,  at  selv 
dens  ældste  Produkter  i  den  Skikkelse ,  hvori  de  nu 
foreligge,  ikke  kunne  være  ældre  end  det  syttende  Aar- 
hundrede  ,  hvad  der  imidlertid  ikke  forhindrer,  at  deres 
Oprindelse  kan  ligge  tilbage  i  en  meget  gammel  Tid, 
hvorfra  Traditionen  under  idelig  Omdannelse  har  ført 
dem  hid.  En  fuldstændig  Kundskab  til  disse  russiske 
Folkeviser  er  her  tillands  vanskelig  at  opnaae,  da  de  ikke 
ere  udgivne  samlede  paa  eet  Sted,  men  spredte  i  for- 
skjellige  Samlinger,  som  for  en  Del  holde  sig  enten  til 
enkelte  Sider  af  Folkepoesien  eller  til  enkelte  Landska- 
bers Frembringelser,  og  hvoraf  de  ældre,  som  sædvanligt 
med  russiske  Bøger,  ikke  mere  ere  i  Boghandelen  uden 
som  kostbare  Sjeldenheder.  Viserne  ere  i  to  forskjellige 
Sprog,  Storrussisk  og  Lillerussisk.  De  storrussiske  Vi- 
ser, som  vi  her  først  og  fornemmelig  agte  at  sysselsætte 
os  med,    ere  dels  episke,    og  disse  ere  de  ældste,   dels 

lyriske.  Storrussernes  episke  Folkepoesi ')  adskiller  sig 
ved  flere  høist  mærkelige  Eiendommeligheder  fra  alle 
andre  europæiske  Nationers.  Det  er  en  Poesi,  som  til- 
hører et  Folk,  der  ingen  Historie  har.  Det  russiske 
Rige  har  en  Historie,  men  det  russiske  Folk  har  ingen ; 
Historien  bliver  her  til  Mythologi.  Vi  vide  jo  ogsaa  fra 
andre  Nationers  Folkepoesi,  som  f.  Ex.  den  danske,  den 
skotske,  den  serbiske,  at  de  saakaldte  historiske  Viser 
ingenlunde  fremstille  Begivenhederne  med  historisk  Tro- 
skab ;  de  fortælle  dem  saaledes ,  som  de  efter  Folkets 
Mening  have  tildraget  sig,  og  om  Kronologi  f.  Ex.  er 
der  ikke  Tanke;  de  indblande  ogsaa  det  Overnaturlige, 
da  Almuen  overhovedet  ingensteds  i  Verden  deler  Nu- 
tidens dannede  Publikums  Fordom  mod  det  Overnatur- 
lige, eller  nærer  nogen  Tvivl  om,  at  dette  jo  kan  være 
faktisk  saavel  i  Historien  som  i  private  Folks  daglige 
Liv.  Men  der  er  altid  en  tydelig  Bevidsthed  tilstede 
om  Forskjellen  mellem  Faktum  og  Digt,  og  naar  Folket 
paa  samme  Tid  fortæller  Eventyr,  saa  er  det  sig  fuldt- 
vel  bevidst,  at  disse,  i  Modsætning  til  de  historiske 
Sagn,  »kun«  ere  Eventyr,  selv  naar  Eventyret  undtagel- 
sesvis, som  det  undertiden,  skjøndt  forholdsvis  sjelden 
hændes,  overleveres  i  Viseform  istedetfor,  som  sædvan- 
ligt, at  fortælles  i  Prosa.  Eventyrenes  Stof  er  altid  et 
ganske  andet  end  Visernes ;  Folkevisen  er  Udtryk  for 
Folkets  Historiekundskab,  Eventyret  for  dets  Mythologi, 
der,  nedstigende  fra  Oldtiden,  i  den  kristelige  Tid  har 
omdannet  sig  i  nye  fantastiske  Skikkelser,  men  tillige 
tabt  sin  objektive  Gyldighed  for  Folkebevidstheden.    I  den 

Storrussiske  Folkepoesi  adskiller  Vise  og  Eventyr  sig  ene 
og  alene  derved,  at  den  ene  er  paa  Vers,  og  det  andet 
i  Prosa;  i  Indhold  ere  de  ikke  mere  forskjellige,  end  to 
Viser  eller  to  Eventyr  om  et  og  samme  Emne  ogsaa 
kunne  være  indbyrdes.  Om  Folket  antager  Indholdet 
for  taktisk,  er  naturligvis  ikke  godt  at  vide,  men  at 
idetmindste  de,  der  foredrage  Viserne,  gjøre  Fordring 
paa  en  saadan  Tro,  sees  af  de  Ord,  hvormed  mangen 
russisk  Vise  sluttes  og  vel  i  Grunden  enhver  kan  sluttes : 
to  starina,  to  i  diejanie  (dette  er  en  gammel  Historie, 
og  den  er  ogsaa  sand).  Men  dette  Indhold  er  i  ethvert 
Tilfælde  aldeles  eventyrligt  og  mythisk,  uanseet,  at  det 
ofte  dreier  sig  om  Personer,  hvis  Navne  kj endes  af  Hi- 
storien. Rigets  Hovedstad  er  bestandig  Kijev,  og  Her- 
skeren er  bestandig  Vladimir  den  Store;  de  Personer, 
der  omgive  ham  eller  dog  kæmpe  for  ham  eller  paa  an- 
den Maade  bringes  i  Forbindelse  med  ham  og  hans  Hof, 
tilhøre  historisk  de  forskjelligste  Tidsaldre ,  saasom 
Dobrynja,  i  hvem  man  troer  at  gjenkjende  hans  Mor- 
broder af  dette  Navn,  som  altsaa  henhører  til  det  tiende 
Aarhundrede,  Alexiej  Popovicz,  der  ifølge  Krøniken  er 
falden  i  Slaget  ved  Kalkafloden  1224,  den  navnkundige 
Kosak  Jermak  Timofejevicz ,  Siberiens  Erobrer  i  sidste 
Del  af  det  sextende  Aarhundrede ,  og  Marina  Mni- 
szkovna,  som  forsvinder  af  Historien  i  et  Klosterfængsel 
1614.  De  Fjender,  mod  hvem  Heltene  kæmpe,  ere  snart 
Chazarer,  hvis  Rige  gik  tilgrunde  i  det  tiende  Aarhun- 
drede endnu  før  Vladimirs  Tid,  snart  Tartarer,  som 
trykkede  Rusland  fra  det  trettende  til  det  femtende  Aar- 
hundrede, snart  Tyrker,  med  hvilke  Russerne  først  stødte 
sammen  mod  Enden  af  det  syttende  Aarhundrede.    Alle 

disse  historiske  og  adskillige  historisk  ubekjendte  Helte 
leve  for  Folkets  Forestilling  samtidigt  i  eu  graa  Oldtid 
og  udføre  deres  Heltebedrifter,  ikke  paa  menneskelig 
Vis ,  i  Spidsen  for  en  tapper  Krigerskare ,  men  som 
mythiske  Heroer,  alene,  med  deres  overmenneskelige  fy- 
siske Kraft,  ganske  som  naar  Thor  kæmper  med  Mid- 
gardsormen  eller  med  Jetterne.  Man  seer,  at  her  er  et 
Folk,  som  er  blevet  uberørt  af  den  Historie,  der  er 
foregaaet  i  dets  eget  Land,  og  som  overhovedet  intet 
Begreb  har  om,  hvorledes  det  gaaer  til  i  den  virkelige 
Verden.  Herved  maa  imidlertid  bemærkes,  at  der  dog 
ogsaa  gives  nogle  ganske  faa  Viser,  der  mere  ligne  de 
vesteuropæiske  Folks  historiske  Viser.  Een  saadan  findes 
som  Nr.  1  i  Berggreens  »russiske  Folke-Sange  og  Me- 
lodier« om  den  falske  Demetrius;  der  skal  ogsaa  gives 
nogle  om  Car  Ivan  IV,  ved  hvilke  der  skal  være  den 
Mærkelighed,  at  de  kun  omtale  hans  berømmelige  Be- 
drifter, men  ikke  hans  berygtede  Tyranni. 

En  anden  Eiendommelighed  ved  Storrussernes  epi- 
ske Poesi  er  en  mærkelig  Mangel  paa  ethiske  Begreber. 
Vi  kjende  jo  ogsaa  fra  andre  Nationers  Folkepoesi  det, 
at  Viserne  kunne  fortælle  høist  oprørende  Ting,  endog 
mere  oprørende  end  det,  der  tindes  i  de  russiske  Viser, 
og  hvad  der  oprører  endnu  mere  end  selve  Handlingen, 
er  den  rolige  Tone,  hvori  Visen  fortæller  den,  som  om 
det  var  i  sin  Orden;  men  der  udtaler  sig  dog  altid  ved 
de  tragiske  Begivenheder  en  tydelig  Syrapathi  for  den 
Uskyldige  og  den,  som  lider  Uret,  om  end  Sangeren 
nok  saa  objektivt  og  upartisk  sætter  sig  ind  i  den  Uret- 
færdiges Bevæggrunde  og  Lidenskaber  (thi  ganske  vist 
gives   der  ingen   saa   fortræffelige    Psykologer  i   Verden 

som  Folkesangerne),  og  selv  hvor  vi  oprøres  allerstær- 
kest ved  Visens  Indhold,  har  det  ikke  sin  Grund  i,  at 
der  mangler  ethiske  Begreber,  men  deri,  at  disse  ere 
andre  end  vore ,  f.  Ex.  ved  Historierne  om  Blodhævn, 
især  hvor  denne  udøves  med  en  Vildhed  og  Grusom- 
hed, der  gaaer  langt  ud  overMaalet  for  en  ligelig  Gjen- 
gjældelse.  Men  hvad  der  i  de  russiske  Viser  findes  af 
ethiske  Begreber  overhovedet,  er  ialfald  overordenlig 
svagt  fremtrædende;  i  det  Hele  faaer  man  det  Indtryk, 
at  hvad  her  beundres  og  prises ,  ene  er  den  raa  fysi- 
ske Kraft,  og  at  Retten,  ifølge  dette  Folks  Poesi,  af- 
gjort sidder  alene  i  Spydstagen.  Troskab,  Hengivenhed 
og  blind  Lydighed  mod  Herskeren ,  der  forøvrigt,  mær- 
keligt nok,  sjelden  tituleres  Car,  men  næsten  altid 
nævnes  med  den  ældgamle  Titel  Fyrste  (knjaz) ,  synes 
at  være  den  eneste  Dyd,  hvorpaa  der  sættes  Pris,  og 
den  eneste  Pligt,  der  erkjendes.  Hans  nærmeste  Om- 
givelser, hans  Bojarer  og  Embedsmænd,  ja  selv  hans 
Hustru,  ere  ingenlunde  Gjenstand  for  samme  hellige  Ære- 
frygt; tværtimod  fremtræder  der  med  Hensyn  paa  disse 
ikke  sjelden  Yttringer  af  det  sædvanlige  plebeiske  Had 
til  de  Store.  Men  hvad  Vladimir  vil,  er  altid  Ret  eller 
ialfald  berettiget;  faaer  han  Lyst  til  en  anden  Mands 
Hustru,  saa  tager  Manden  pligtskyldigst  Livet  af  sig 
selv,  og  er  der  nogen  Skyld,  saa  falder  denne  ialtfald 
ikke  paa  Fyrsten ,  men  paa  hans  Raadgiver.  De  rus- 
siske Helte  ere  ogsaa,  ligesom  det  russiske  Folk,  stolte 
af  at  være  Kristne,  saameget  mere  som  Folket  er  fuldt 
og  fast  overbevist  om  at  være  det  eneste  Folk  i  Ver- 
den, der  fortjener  dette  Navn;  alle  andre  Nationer  ere 
Hedninger   eller   dog  Kjættere,    hvad    der   efter    russisk 


Russisk  Folkepoesi.  343 

Begreb  kommer  ud  paa  Et.  Men  af  Poesien  faaer  man 
rigtignok  det  ludtryk,  at  det  ogsaa  kun  er  om  Navnet 
at  gjøre.  En  Kristen  er  den,  der  ved  at  træde  ind  i 
et  Hus  bøier  sig  for  de  hellige  Billeder;  en  Hedning 
er  den,  der  ikke  gjør  det;  deri  bestaaer  Forskjellen. 
Interessant  er  netop  i  denne  Henseende  Sammenlignin- 
gen med  den  i  national  og  sproglig  Henseende  saa  nær- 
beslægtede ,  men  i  Indhold  saa  himmelvidt  forskjellige 
serbiske  Folkepoesi.  Ogsaa  her  spores  gjennemgaaende, 
at  Nationalstoltheden  hæves  ved  en  religiøs  Selvfølelse 
som  Kristne  ligeoverfor  Tyrkerne,  men  den  hviler  ogsaa 
gjennemgaaende  paa  Følelsen  af  en  netop  i  Kristendom- 
men grundet  høiere  sædelig  Værdighed,  som  viser  sig  i 
trofast  og  samvittighedsfuld  Ordholdenhed,  i  et  sædeligt 
og  humant  Forhold  til  det  andet  Kjøn,  i  et  paa  mo- 
ralske Principer  grundet  Familieliv,  kort  sagt,  Serberen 
føler,  at  han  som  Kristen  staaer  paa  et  høiere  Trin  af 
sædelig  Kultur  end  Tyrken,  og  den  kristelige  National- 
stolthed kommer  næsten  aldrig  til  Orde  uden  tillige  at 
fremhæve  dette  sit  konkrete  Indhold.  Uagtet  Serbien 
har  været  skilt  fra  Vesteuropa  ved  den  samme  skisma- 
tiske Mur  som  Rusland,  og  uagtet  der  ofte  forekommer 
Træk  af  en  Raahed  og  Vildhed,  som  ikke  kan  undre 
os,  da  maugen  serbisk  Helt,  afklædt  sin  poetiske  Nim- 
bus, historisk  vilde  vise  sig  som  en  almindelig  Røver, 
saa  er  dog  ridderlig  Agtelse  saavel  for  den  Svagere, 
som  for  en  tapper  og  høimodig  P^jende  ingenlunde  frem- 
med for  den  serbiske  Folkepoesi,  medens  den  russiske 
for  alle  Fjender  ikke  har  andre  Epitheta  end  Hunde  og 
Tyveknægte.  Dog  maa  ogsaa  ved  alt  dette  ikke  over- 
sees,  at  der  gives  enkelte  Viser  og  Eventyr,  som  synes 

at  udtale  et  Slags  Opposition  mod  den  sædvanlige  i 
Folkepoesien  herskende  Tone;  der  findes  endogsaa  alle- 
goriske Digtninger  om  Kamp  eller  Væddestrid  imellem 
Retten  og  Uretten  personificerede.  Det  kommer  lige- 
som Hjertesuk  fra  en  anden  Folkeklasse  end  den,  der 
fortrinsvis  behersker  Folkepoesien  og  meddeler  denne 
sin  Kosakstemning. 

Med  alt  dette  kan  man  ikke  frakjende  Russernes 
episke  Folkeviser  en  vis  eieudommelig  vild  Skjønhed. 
Vi  ville  noget  nøiere  gjennemgaae  det  Væsenligste  af 
deres  i  flere  Henseender  interessante  Indhold.  Formen 
er  et  Versemaal,  der  kan  betragtes  som  den  oprinde- 
ligste  og  raaeste  Art  af  Rhythmus.  Det  bestaaer  af 
rimfrie  Verslinier  af  et  ubestemt  Antal  Stavelser,  hvis 
Takter  afdeles  ved  et  vist  Antal  Tonstavelser,  sædvan- 
ligvis tre ,  dog  undertiden  til  Afvexling ,  om  end  tem- 
melig sjelden,  fire  eller  to.  Antallet  af  de  mellemlig- 
gende tonløse  Stavelser  er  aldeles  ubestemt;  det  kan 
være  to  til  sex  og  maaske  flere,  men  det  kan  ogsaa 
være  slet  ingen,  hvor  da  Rummet  mellem  de  umiddel- 
bart sammenstødende  betonede  Stavelser  under  Fremsi- 
gelsen kun  kan  optages  af  en  lille  Pause.  Der  gjælder 
kun  den  Regel,  at  den  sidste  Versbetoning  ikke  maa 
ligge  nærmere  ved  Versets  Ende  end  trediesidste  Sta- 
velse; falder  der  en  prosaisk  Akcent  paa  sidste  Sta- 
velse, saa  bliver  den  uden  Betydning  for  Verset;  falder 
den  paa  næstsidste,  saa  trækkes  den  tilbage  paa  tredie- 
sidste, da  der  efter  sidste  Versbetoning  altid  endnu  skal 
være  idetmindste  to  ubetonede  Stavelser,  men  der  kan 
ogsaa  være  flere.     Principet   for  Versbetoningen   er  na- 

tiirligvis    den    prosaiske  Akcent ,    dog  ikke  Ordakcenten, 
men  Sætningsakcenten. 

Den  fornemste  Helt  i  disse  Sange  er  Elias  fra  Mu- 
rom.  Hans  Bedrifter,  der  stykkevis  og  forskjelligt  rao- 
diticerede  gjentages  i  en  Mængde  Viser ,  ere  omtrent 
følgende.  Fra  sin  Barndom  af  sad  han  i  sine  Forældres 
Hus  tredive  Aar  lam,  som  et  Barn,  der  ikke  kan  gaae. 
Da  kom  der  engang  i  Forældrenes  Fraværelse  tre  fattige 
Pilgrimme  til  Huset;  det  var  Kristus  selv  og  to  Apostle. 
De  forlangte,  at  Elias  skulde  hente  dem  Noget  at  drikke ; 
han  undskyldte  sig  med  at  han  ikke  kunde  gaae,  men 
de  befalede  ham  at  staae  op,  og  han  stod  op  og  bragte 
dem  det  Forlangte,  hvorpaa  de,  efter  selv  at  have  druk- 
ket, lode  ham  drikke,  hvad  de  levnede,  og  da  dette  var 
g^jentaget  tre  Gange,  følte  han  sig  saa  stærk,  at  han 
kunde  ryste  Himlen,  dersom  en  Bjælke  fra  denne  var 
befæstet  i  Jorden.  Pilgrimmene  førte  ham  op  paa  en 
Høi,  hvor  han  sov  en  Heltesøvn,  der  varede  i  tolv  Dage. 
Derpaa  lod  han  sig  smedde  Vaaben  og  udbad  sig  sine 
Forældres  Velsignelse  for  at  drage  til  Fyrst  Vladimir 
i  Kijev.  Ifølge  en  enkelt  Vise  skal  Faderen  ved  denne 
Leilighed  have  paalagt  ham  ikke  at  tænke  Ondt  imod 
Tartarerne  og  ikke  at  udgyde  kristent  Blod;  de  andre 
Viser  vide  Intet  herom,  og  Elias  har  ialtfald  ikke  rettet 
sig  efter  denne  faderlige  Formaning.  Uagtet  Elias  skal 
have  forladt  det  fædrene  Hus  i  sit  tredivte  Aar,  som 
jo  ikke  er  nogen  høi  Alder,  saa  omtales  han  dog  ved 
alle  sine  følgende  Bedrifter  som  en  gammel  Helt ,  hvis 
skinnende  hvide  Haar  og  Skæg  sees  vidt  og  bredt,  naar 
han  rider  over  Sletten.  Det  første  Mærkelige ,  han 
træffer  paa,    er  et  Sted,  hvor  Veien  deler  sig  i  tre,    og 

hvor  der  ved  Veien  til  Høire  staaer  paa  en  Sten:  »Hvo 
som  drager  ad  denne  Vei,  skal  blive  rig« ,  og  ved  den 
til  Venstre:  »Hvo  som  drager  ad  denne  Vei,  skal  blive 
gift«,  og  ved  den  midterste:  »Hvo  som  drager  ad  denne 
Vei,  skal  blive  slaaet  ihjel«.  Elias  siger  da:  »At  blive 
rig,  det  bryder  jeg  mig  ikke  om,  og  at  blive  gift,  dertil 
er  jeg  for  gammel;  altsaa  drager  jeg  ligefrem  ad  den 
midterste  Vei«.  Her  ser  han  sig  snart  omringet  af 
Røvere.  Til  dem  siger  han ,  at  de  gjerne  kunne  lade 
ham  fare,  da  der  ikke  er  Noget  at  røve  hos  ham;  han 
har  kun  en  gammel  Kofte  paa  af  50  Rublers  Værdi,  et 
Pilekogger  med  Pile  til  Værdi  af  500  Rubler  o.  d. ;  i 
Lommen  har  han  kun  40,000  Rubler,  og  hans  Hest,  der 
tager  fem  Verster  i  eet  Spring,  er  maaske  ogsaa  en 
Smule  værd.  Røverne  lee  og  sige :  »Nu  have  vi  dog  al- 
drig seet  en  saadan  Tosse  som  denne  Gamle,  der  selv 
fortæller  os,  hvad  han  har!  Løs  paa  ham!«  Elias  spæn- 
der sin  Bue  og  skyder,  ikke  paa  Røverne,  men  imod  en 
Eg,  som  derved  splittes  i  lutter  Knivskafter.  Røverne 
falde  forfærdede  til  Jorden  og  bede  Elias  om  at  være 
deres  Hetman.  »Jo  vist«,  siger  han,  »det  var  en  deilig 
Fornøielse,  at  være  Hetman  for  Jer  og  vogte  Kvæg! 
staaer  I  kun  op  og  passer  Eders  Dont,  thi  medens  I 
have  ligget  her ,  er  der  kommet  mange  Reisende  forbi 
baade  til  Hest  og  til  Fods;  jeg  har  Andet  at  bestille«. 
Han  drager  derpaa  videre  og  kommer  til  Staden  Czer- 
nigov  ,  som  han  tinder  omringet  af  en  tartarisk  Hær 
under  tre  Kongesønner,  som  føre  hver  40.000  Mand. 
Ved  dette  Syn  bliver  Heltens  Hjerte  varmt;  han  farer 
paakryds  og  paatværs  gjennem  den  tartariske  Hær;  hvor 
han  hugger  frem  for  sig,    bliver   der  en  Gade,   og  hvor 

han  vender  sig  til  Siden,  bliver  der  en  Tvergade;  han 
udrydder  hele  Hæren  og  fanger  de  tre  Kongesønner, 
men  da  man  ikke  straft'er  kongelige  Personer,  saa  sen- 
der han  dem  hjem,  for  at  de  kunne  fortælle,  at  Rus- 
land endnu  har  Mænd.  Czernigovs  Voivod  indbyder  ham 
til  et  Gjæstebud,  men  han  modtager  ikke  Indbydelsen 
og  spørger  kun  om  Veien  til  Kijev.  Czernigovs  Bojarer 
svare,  at  den  lige  Vei  i  tredive  Aar  ikke  har  kunnet 
befares  af  nogen  Reiseude,  da  den  er  belagt  af  Røveren 
Soloviej.  Elias  drager  følgelig  afsted  ad  den  lige  Vei. 
Røveren  Soloviej  (paa  Dansk  Nattergal)  har  fæstet  sin 
Rede  paa  ni  Egetræer  og  dræber  de  Reisende  blot  ved 
at  fløite.  Da  Elias  nærmer  sig,  og  Soloviej  hører  Hel- 
tegangerens Hovslag,  fløiter  han  først  som  en  Nattergal, 
derpaa  brøler  han  som  en  Uroxe  og  hvisler  som  en  Slange. 
Elias's  Hest  synker  i  Knæerne  derved.  »Hvad«,  siger 
Elias,  »Din  dovne  Havresæk,  Din  unyttige  Ulveføde,  har 
Du  aldrig  før  været  i  Skoven  og  hørt  en  Nattergal  fløite 
og  en  Uroxe  brøle«?  Han  lægger  en  Pil  paa  Strengen  og 
skyder  Soloviej  i  det  ene  Øie,  saa  han  falder  ned  af 
Træet,  hvorpaa  Elias  rider  til,  griber  ham  og  binder 
ham  til  sin  Stigbøile.  Soloviej  byder  Elias  hjem  til  sig, 
hvor  han  har  Guld  og  Sølv  nok  til  at  løskjøbe  sig  for; 
Elias  følger  denne  Indbydelse,  da  han  vel  ikke  agter  at 
løsgive  Soloviej,  men  nok  ligefuldt  vil  bemægtige  sig 
hans  Sølv  og  Guld.  Da  han  nærmer  sig  Soloviejs  Borg, 
siger  dennes  yngste  Datter:  der  kommer  Fader  og  fører 
en  fangen  Bonde  med  sig  I  men  den  ældste  siger:  ak 
nei,  det  er  Bonden,  der  fører  Fader  fangen!  Efter  een 
Relation  er  det  Soloviejs  to  Svigersønner,  og  det  hver- 
ken mere  eller  mindre  end  de  ellers  saameget  besungne 

23* 

Helte  Dobrynja  Nikiticz  og  Aljosza  Popovicz,  efter  en 
auden  er  det  hans  ni  Sønner,  som  komme  farende  for  at 
befrie  Soloviej,  men  af  denne  faae  Befaling  at  forholde 
sig  rolige  for  ikke  at  opirre  den  vældige  Kæmpe ,  der 
har  overvundet  ham.  Efter  een  Vise  spørger  Elias  So- 
loviej, hvoraf  det  kommer,  at  alle  hans  Børn  see  ens 
ud,  og  faaer  til  Svar,  at  han  har  for  Skik  at  gifte  sine 
Døttre  med  sine  Sønner  for  at  vedligeholde  Slægten, 
hvorpaa  Elias  udrydder  den  hele  Yngel.  Efter  en  an- 
den Vise  forvandle  Solo\åejs  Sønner  sig  til  Ravne  og 
flyve  bort.  I  ethvert  Tilfælde  fører  Elias  Soloviej  med 
sig  til  Kijev  efter  at  have  plyndret  hans  Hus.  Da  han 
ankommer  her,  lader  han  sin  Hest  staae  i  Gaarden  og 
gaaer  uanmeldt  ind  i  Gjæstestuen  til  Fyrsten  og  tilby- 
der sin  Tjeneste.  Vladimir  spørger,  hvo  han  er  og 
hvorfra  han  kommer,  og  da  Elias  siger,  at  han  paa  een 
Dag  er  kommen  hid  ad  den  lige  Vei  fra  Murom,  er- 
klærer Fyrsten  og  hans  Bojarer  dette  for  træk  Løgn  og 
Pral,  da  denne  Vei  i  tredive  Aar  ikke  har  kunnet  be- 
fares for  Røveren  Soloviej.  Elias  svarer,  at  Fyrsten 
blot  behøver  at  umage  sig  ud  i  sin  Gaard,  saa  kan  han 
faae  Soloviej  at  see.  Vladimir  gaaer  ud  i  Gaarden,  og 
da  han  her  med  Forbauselse  seer,  at  det  virkelig  for- 
holder sig,  som  Elias  har  sagt,  siger  han:  »Lad  os  da 
nu  høre,  Soloviej,  hvorledes  Du  kan  fløite  som  en  Nat-  . 
tergal  og  brøle  som  en  Uroxe  og  hvisle  som  en  Slange ! « 
men  Soloviej  svarer:  »Jeg  tjener  ikke  i  Dit  Brød  og 
lystrer  ikke  Befalinger  af  Dig!  Elias  har  at  befale  over 
mig.«  Vladimir  beder  da  Elias  om  at  lade  Soloviej 
fiøite.      Elias  skjuler  først  Fyrsten  og  Fyrstinden  under 

sin  Pels ;  derpaa  befaler  han  Soloviej  at  fløite.  Solo- 
viej  fløiter;  Taget  ryger  af  Paladset,  Floden  oprøres  og 
stiger  over  sine  Bredder,  Heste  og  Kvæg  slaae  sig  løse, 
Fyrstens  Bojarer  og  Kæmper  krybe  paa  alle  Fire.  Vla- 
dimir tinder,  at  det  nu  er  nok  af  den  Spøg,  og  Elias 
slaaer  Soloviej  ihjel.  Elias  deltager  derpaa  i  Fyrstens 
Gjæstebud  og  sætter  Selskabet  i  Forbauselse  ved  i  et 
Drag  at  tomme  Krus,  der  rumme  ti  Kander.  Ifølge  en 
enkelt  Vise,  hvis  Forfatter  ikke  synes  at  dele  sine  Kol- 
legers Veneration  for  kronede  Hoveder,  skal  Elias  der- 
paa have  knækket  Jernskillerummene  mellem  Gjæsternes 
Pladser  og  trykket  alle  Bojarer  og  Kæmper  af  Bæn- 
kene ,  og  da  Vladimir  satte  ham  irette  for  denne  Op- 
førsel, skal  han  have  taget  sin  Pidsk,  pryglet  samtlige 
Bojarer  og  Helte  og  nødt  Fyrsten  selv  til  at  skjule  sig 
bag   Kaminen. 

Førend  vi  fortælle  videre  om  Elias's  Bedrifter, 
ville  vi  her  gjøre  opmærksom  paa  det  øiensynlig  my- 
thiske  Udspring  til  adskillige  af  disse  Sagn.  Det 
synes  næsten  at  indlyse  af  sig  selv,  at  Soloviej,  der 
fløiter  som  en  Fugl,  brøler  som  en  Uroxe  og  hvisler 
som  en  Slange  og  derved  kaster  Skove  og  Huse,  Men- 
nesker og  Dyr  overende,  er  en  Stormgud  eller  en  Jette, 
som  gjør  Vind,  omtrent  som  den  nordiske  Hræsvælger, 
og  at  et  hedensk  Sagn  om  en  Gud  eller  Heros,  som 
har  overvundet  dette  Væsen ,  er  overført  paa  Elias  fra 
Mnrom.  At  saadanne  mythologiske  Elementer  virkelig 
ere  tilstede  i  de  russiske  Viser,  bekræftes  ved  flere 
lignende  Træk ,  navnlig  ved  Viserne  om  den  gamle 
Kæmpe  Svjetogor,  som  jeg  rigtignok  kun  kan  referere 
paa  anden  Haand ,    da  de  findes  i  en  Samling,    der  for 

Tiden  ikke  er  mig  tilgængelig*).  Ogsaa  i  Kiriejevskis 
Samling  nævnes  denne  gamle  Helt  et  Par  Gange,  dog 
uden  at  der  fortælles  Noget  videre  om  ham.  I  Rybni- 
kovs  Samling  findes  en  Vise,  der  til  en  Forandring  har 
Noget  at  fortælle  om  Elias  fra  Murom  som  yngre  Helt. 
Han  finder  her  paa  sin  første  Udflugt  fra  Hjemmet  et 
stort  Telt  og  i  dette  en  Seng,  der  er  ti  Favne  lang  og 
sex  Favne  bred.  I  denne  lægger  han  sig  til  at  sove, 
men  efter  at  have  sovet  i  to  eller  tre  Dage  bliver  han 
vækket  af  sin  Hest,  der  melder  ham,  at  Svjetogor  kom- 
mer hjem,  og  at  han  maa  skjule  sig  i  et  høit  Træ. 
Elias  følger  dette  Raad  og  seer  Svjetogor  komme,  som 
til  Hest  rager  høit  op  over  Skovens  Toppe ;  over  Skul- 
deren bærer  han  et  Krystalskrin;  efter  at  være  stegen 
af  Hesten  aabner  han  dette  med  en  Guldnøgle  og  tager 
en  stor,  overordenlig  skjøn  Kvinde  ud  deraf.  Hun  til- 
bereder ham  et  Maaltid  og  begiver  sig  derpaa  til  Hvile 
med  ham  i  Teltet.  Da  Svjetogor  falder  i  Søvn,  staaer 
Damen  op  og  gaaer  sig  en  Spadseretur,  opdager  Elias 
i  Træet,  kalder  ham  ned  og  anmoder  ham  om  Kjærlig- 
hed under  Trudsel  af,  at  hun  ellers  vil  vække  Svjetogor. 
Elias  maa  altsaa  opfylde  hendes  Forlangende,  hvorpaa 
hun  gjemmer  ham  i  Svjetogors  Lomme.  Da  Svjetogor 
vaagner,  gjemmer  han  atter  Damen  i  Skrinet,  stiger  til 
Hest  og  reiser  videre,  men  snart  snubler  Hesten,  og  da 
Svjetogor  skænder  paa  den,  undskylder  den  sig  med,  at 
den    nu   har    en    langt   tungere   Byrde    at  bære  end  før. 


')  Pjesni,  sobrannye  P.  N.  Rybnikovym ;  cz.  I:  narodnye  byliny,  sta- 
riuy  i  pobyvalszcziny,  Moskva  1861  (Schiefner,  die  russische  Hei- 
densage,  Bulletin  de  l'  Ae.  Imp.  des  sciences  de  St.  Petersbourg 
1862,  p.  2T3. 

Svjetogor  griber  i  Lommen,  trækker  Elias  frem  og  spør- 
ger, hvor  han  er  kommen  der.  Elias  bekjender  den  hele 
Sandhed,  hvorpaa  Svjetogor  tager  Damen  ud  af  Skrinet 
og  slaaer  hende  ihjel,  men  indgaaer  Broderskab  med 
Elias,  som  fra  nu  af  lærer  Helteværket  hos  ham.  Da 
Heltene  engang  ere  paa  Eventyr  i  de  nordlige  Bjerge, 
tinde  de  en  stor  Ligkiste  med  den  Indskrift,  at  den,  for 
hvem  den  er  bestemt,  skal  lægge  sig  deri.  Elias  læg- 
ger sig  først,  men  til  ham  er  den  altfor  stor.  Derpaa 
prøver  Svjetogor  den,  og  til  ham  passer  den  nøiagtig; 
for  rigtig  at  overtyde  sig  herom  dækker  han  sig  ogsaa 
til  med  Laaget,  men  nu  kan  hverken  han  eller  Elias 
faae  Laaget  af  igjen.  Han  opfordrer  da  Elias  til  at  slaae 
Laaget  itu  med  hans  Sværd,  men  dette  formaaer  Elias 
ikke  at  løfte.  Svjetogor  beaander  ham  da  gjennem  en 
Revne  med  sin  Helteaande,  og  nu  kan  Elias  svinge 
Sværdet,  men  alle  hans  Forsøg  paa  at  aabne  Kisten 
ere  forgjæves;  hvor  han  hugger,  danner  der  sig  et  nyt 
Lag  Jern.  Svjetogor  vil  da  beaande  ham  med  hele  sin 
Heltekraft,  men  Elias  siger:  »Nei,  Broder,  lad  det  være! 
jeg  har  Kraft  nok;  faaer  jeg  mere,  saa  vil  Jorden  ikke 
kunne  bære  mig.«  »Du  har  gjort  ret,«  siger  Svjetogor, 
»i  ikke  at  opfylde  mit  sidste  Forlangende,  thi  det  var 
Dødens  Pust,  hvormed  jeg  vilde  beaande  Dig;  lev  nu 
vel,  behold  mit  Sværd,  men  bind  min  Hest  til  min  Kiste; 
den  kan  ikke  rides  af  nogen  Anden  end  mig.«  At  denne 
Sangs  Indhold  stammer  fra  hedensk  Mythologi,  er  uden- 
tvivl klart.  Schiefner  finder  vistnok  med  Rette ,  at 
Elias's  Møde  med  Svjetogor  stærkt  erindrer  om  Thors 
Møde  med  Jetten  Skrymner.  —  Noget  Lignende  synes 
ogsaa  at  gjælde  om  en  Vise,  der  handler  om  Svjetogors 

Giftermaal ,  hvis  Indhold  jeg  ogsaa  vil  meddele  etter 
Schiefners  Referat,  da  vi  bu  engang  ere  ved  dette  Emne. 
Svjetogor  seer  paa  en  af  sine  Farter  en  Vandringsmand, 
som  han  stræber  at  indhente,  først  i  Trav  og  derpaa  i 
Galop,  men  forgjæves ;  Vandringsmanden  er  bestandig 
forud.  Omsider  raaber  han  ham  an,  og  Vandringsman- 
den bliver  staaende  cg  lægger  sin  Tversæk  fra  sig  paa 
Jorden.  »Hvad  har  Du  i  din  Tversæk?«  spørger  Svje- 
togor. »Løft  den,  saa  faaer  Du  det  at  vide,«  svarer 
Vandringsmanden.  Svjetogor  staaer  af  Hesten  og  for- 
søger at  løfte  Tversækken,  men  kan  ikke  rokke  den  af 
Stedet,  uagtet  han  anstrenger  sig,  saa  han  synker  i 
Jorden  til  Knæerne.  »Hvad  kan  Du  have  i  den  Sæk?«  — 
»Deri  har  jeg  hele  Jordens  Vægt.«  —  »Hvem  er  da  du?«  — 
»Jeg  er  Mikuluszka  Seljaninovicz«  (det  sidste  Ord  synes 
at  betyde  Bondesøn).  —  »Saa  sig  mig  da,  Mikuluszka, 
hvor  jeg  kan  faa  Noget  at  vide  om  min  Skæbne.«  — 
»Rid  ligefrem,  og  drei  af  ad  den  første  Vei  til  Venstre, 
og  rid  saa  til  af  al  Magt,  saa  kommer  Du  til  de  nord- 
lige Bjerge;  der  tinder  Du  under  et  høit  Træ  en  Smedie, 
og  Smeden  der  kan  sige  Dig  din  Skæbne.«  Svjetogor 
fulgte  denne  Anvisning  og  kom  efter  tre  Dages  Ridt 
til  Smedien  og  fandt  Smeden  sysselsat  med  at  smede 
tynde  Guldhaar.  »Hvad  smeder  Du  der,  Smed?«  —  »Jeg 
smeder  de  Mænds  og  Kvinders  Skæbne,  som  skulle  have 
hinanden.«  —  »Hvem  skal  jeg  da  have?«  —  »Din  Tilkon)- 
mende  er  i  Pommerland  i  Kongens  Gaard,  hvor  hun  nu 
har  ligget  tredive  Aar  og  sovet  paa  Møddingen.«  Svje- 
togor, der  naturligvis  ikke  var  tilfreds  med  en  Brud, 
som  havde  ligget  tredive  Aar  paa  en  Mødding,  red  til 
Pommerland  for  at  slaae  hende  ihjel.      Han  fandt  Kou- 

gens  Gaard,  som  var  en  ussel  Hytte.  Der  var  Ingen 
lijemnie,  men  paa  Moddingen  laa  ganske  rigtig  en  Pige 
og  sov.  Hendes  Legeme  saae  ud  som  Grannebark. 
Svjetogor  lagde  500  Rubler  paa  Bordet,  huggede  Pigen 
i  Brystet  med  sit  Sværd  og  red  bort.  Pigen  vaagnede; 
det  forekom  hende,  som  om  der  faldt  Grannebark  af 
hendes  Legeme.  Ilun  fandt  de  500  Rubler,  begyndte 
med  dem  en  PLindel,  blev  rig,  byggede  Skibe  og  be- 
seilede  Havet.  Tillige  blev  hun  saa  smuk,  at  en  saadan 
.■^kjonhed  aldrig  for  var  seet  i  Verden.  Da  hun  engang 
var  kommen  til  en  stor  By  for  at  afsætte  sine  Varer, 
kom  Rygtet  om  hendes  Skjønhed  ogsaa  Svjetogor  for 
Oren;  han  kom  for  at  see  hende,  fandt  Behag  i  hende 
og  tog  hende  til  Ægte.  Efter  Brylluppet  opdagede  han, 
at  hun  havde  et  Ar  paa  Brystet,  og  spurgte,  hvor  hun 
havde  faaet  det.  Hun  svarede  da:  »Jeg  havde  ligget 
tredive  Aar  og  sovet  paa  Møddingen  hjemme  i  Pommer- 
land;  da  kom  der  en  fremmed  Mand  og  lod  500  Rubler 
ligge  i  vor  Hytte.  Da  jeg  vaagnede,  forekom  det  mig, 
som  om  der  faldt  Grannebark  af  mit  Legeme,  og  da 
havde  jeg  dette  Ar  paa  Brystet.«  Nu  erkjendte  Svje- 
togor den  Sandhed,  at  Ingen  kan  undgaae  sin  Skæbne. 
Om  det  nu  var  den  samme  Kone ,  som  han  siden  førte 
med  sig  i  Skrinet,  det  veed  jeg  ikke. 

Men  vi  vende  tilbage  til  Elias  fra  Murom.  Han 
ligger  paa  Grændsevagt  med  sine  Vaabenbrødre  Dobrynja 
Nikiticz,  AljoszaPopovicz,  Dunaj  Ivanovicz  og  Drukken- 
bolten Ivan  med  de  lange  Skjøder.  Elias  seer  langt  ude 
i  Marken  en  Kæmpe  tumle  sin  Hest  og  more  sig  med 
at  kaste  Stridskølle  og  Sabel  høit  op  imod  Skyerne  og 
atter  gribe  dem,  en  i  hver  Haand.     Efter  een  Vise  sen- 

der  han  Aljosza  Popovicz  ud  at  kræve  den  Fremmede 
til  Regnskab  for,  at  han  vover  at  ride  forbi  uden  at 
hilse  paa  Elias  fraMurom.  Aljosza  udfører  dette  Ærinde 
med  stor  Grovhed,  hvoraf  Følgen  bliver,  at  den  Frem- 
mede kaster  ham  af  Hesten  og  tildeler  ham  en  dygtig 
Revselse  med  sin  Pidsk.  Aljosza  kommer  tilbage  ding- 
lende paa  Hesten  som  en  fuld  Mand.  Elias  siger  til 
ham:  »Hvor  tit  har  jeg  ikke  sagt  Dig,  at  Du  ikke  maa 
drikke  saa  megen  Vin?«  »Jeg  kan  sagtens  lade  være  at 
drikke  Vin,«  siger  Aljosza,  »saadan  som  det  Uhyre  har 
skænket  i  for  mig  med  sin  Pidsk ! «  Efter  en  anden  Vise 
er  det  Dobrynja  Nikiticz  og  efter  en  tredie  Dunaj  Iva- 
novicz,  hvem  Elias  sender  ud  for  at  udspørge  den  frem- 
mede Kæmpe  og  indgaae  Broderskab  med  ham,  dersom 
han  er  en  russisk  Helt,  men  kæmpe  med  ham,  dersom 
han  er  en  Hedning,  men  Udsendingen  vender  efter  paa 
nært  Hold  at  have  iagttaget  Fjenden  tilbage  med  ufor- 
rettet Sag,  da  han  ikke  vover  at  indlade  sig  med  ham, 
I  ethvert  Tilfælde  indseer  Elias  nu ,  at  her  maa  den 
gamle  Mester  selv  tage  sig  af  Sagen.  Han  rider  ud 
efter  den  Fremmede,  indhenter  ham  og  kæmper  med  ham 
i  tre  Dage;  efter  at  have  slaaet  deres  Køller  itu  og 
brudt  deres  Landser,  springe  de  af  Hestene  og  brydes; 
omsider  glider  Foden  fra  Elias,  han  falder  til  Jorden, 
Fjenden  sidder  paa  hans  Bryst  og  siger:  »Siig  engang, 
Din  gamle  Knark,  hvorfor  overfalder  Du  unge  Menne- 
sker?« Elias  anraaber  Kristus  og  den  hellige  Jomfru  og 
minder  dem  om,  at  det  er  ham  spaaet,  at  han  ikke  skal 
fældes  af  nogen  Fjende;  han  føler  da  pludselig  sin  Kraft 
voxe,  kaster  Fjenden  høit  op  i  Luften,  opfanger  ham 
igjen  i  sine  Arme  og  lægger   ham   paa  Jorden,    spørger 

ham  derpaa  om  hans  Navu  og  Herkomst,  hvorpaa  han 
først  faaer  det  stolte  Svar:  »Dersom  jeg  havde  Dig  uu- 
der  mig,  saa  vilde  jeg  ikke  spørge  om  Dit  Navu,  meu 
strax  gjøre  det  at'  med  Digi< ,  meu  omsider  tvinger  han 
dog  Ungersvenden  til  at  navngive  sig;  hau  hedder  Zbut 
Boris,  haus  Moder  er  Dronning  hinsides  Don.  Da  Elias 
hører  dette,  reiser  han  sig  bevæget  og  siger :  »Rid  hjem 
til  Din  Fru  Moder,  og  bring  hende  min  ærbødige  Hilsen!«. 
Boris  rider  hjem,  tortæller  sin  Moder,  hvad  der  er  mødt 
ham,  og  faaer  nu  af  hende  at  vide,  at  det  har  været 
den  gamle  Kosak  Elias  fra  Murom,  og  at  det  er  hans 
Fader.  Efter  nogle  Viser  ender  Historien  hermed,  men 
efter  andre  udbryder  Boris  forbittret:  »Altsaa  er  jeg  en 
Horunge!«  hugger  Hovedet  af  sin  Moder  og  farer  ud 
igjen  for  at  dræbe  Elias.  Han  tinder  denne  sovende  i 
sit  Telt,  hugger  ham  i  Brystet,  men  støder  paa  et  hel- 
ligt Kors,  som  Elias  bærer  indenfor  sit  Pandser,  og  som 
nu  frelser  hans  Liv,  hvorpaa  Elias  vaagner  og  gjør  det 
af  med  Boris. 

Vi  komme  nu  til  Elias's  Bedrifter  mod  Tartarerne. 
Vladimir  holder  Raad  med  sine  Fyrster  og  Bojarer  om 
hvad  der  skal  foretages  til  Forsvar  for  Kijev  mod  Car 
Mamaj,  som  ventes  med  en  tartarisk  Hær.  Raadet  me- 
ner, at  der  bør  opføres  en  Mur  og  opkastes  en  Vold; 
Elias  fra  Murom  raader  at  sende  en  Kurér  med  kost- 
bare Gaver  til  Mamaj  for  at  bede  om  tre  Maaneders 
Frist ,  at  de  syv  og  tyve  Helte ,  der  ligge  i  Leir  paa 
Kulikovosletten  imidlertid  kunne  blive  hentede  til  Kijev. 
Kureren  kommer  til  Mamaj  og  forebringer  sit  Ærinde. 
Mamaj  leer  og  siger:  »Ja  gjerne,  om  I  saa  vilde  have  tre 
Aar,  thi  I  vilde  dog  aldrig  kunne  ruste  Eder  tilstrække- 

Hg  mod  mig;  jeg  har  flere  Krigsfolk,  end  der  er  Blade 
i  Skoven,  og  jeg  har  syv  og  tyve  Helte,  nemlig  ni  Søn- 
ner, ni  Døttre  og  ni  Svigersønner,  som  rykke  Ege  op 
med  Rod  og  svinge  Roden  i  Luften«.  Kureren  kommer 
tilbage  med  den  Besked,  og  Vladimir  sender  nu  Elias 
til  Kulikovosletten  efter  de  syv  og  tyve  russiske  Helte. 
Elias  sadler  sin  Hest,  fører  den  ud  i  Gaarden ,  rider 
ikke  gjennem  Porten,  men  sætter  over  Muren,  og  He- 
sten, som  tager  fem  Verster  i  hvert  Spring,  forsvinder 
i  en  Støvsky.  Da  Elias  kommer  til  Kulikovosletten, 
kalder  han  paa  Aljosza  Popovicz,  Helt  Samson,  Helt 
Svjetogor,  Dunaj  Ivanovicz,  Ivan  Kolyvanovicz  og  deres 
Kammerater;  de  maae  komme  til  Kijev  for  at  hjælpe 
Fyrst  Vladimir  mod  Car  Mamaj.  De  vældige  Helte  svare, 
at  Elias  fremfor  Alt  maa  komme  ind  til  dem  i  Teltet  og 
drikke  et  Bæger  Vin  paa  otte  Kander  med  dem.  Elias 
staaer  af  Hesten  og  tømmer  saa  mange  Ottekandemaal, 
at  han  maa  lægge  sig  til  at  sove,  og  sover  en  Helte- 
søvn  paa  tolv  Dage.  Vladimir  venter  forgjæves  og  sen- 
der omsider  Elias's  Brodersøn  Jermak  Timofejevicz  efter 
ham.  Jermak  sadler  sin  Hest  og  rider  bort  paa  samme 
Maade  som  Elias,  kommer  til  Kulikovosletten,  stiller 
samme  Opfordring  til  Heltene  og  faaer  samme  Svar.  »Ja, 
skal  jeg  drikke  som  min  Onkel,  den  gamle  Kosak  Elias 
fra  Murom« ,  gjensvarer  Jermak,  »saa  kunne  vi  nok 
spare  vorReise«.  Han  vender  sin  Hest  og  rider  tilbage 
til  Kijev,  men  kan  ikke  komme  ind  i  Byen,  da  den  al- 
lerede er  indesluttet  paa  alle  Kanter  af  Mamajs  Hær. 
Jermak  rider  op  paa  en  Høi  for  at  tælle  den  fjendlige 
Hær,  men  finder  den  uoverskuelig.  Da  han  altsaa  seer, 
at  her  ikke  er  Andet  for  at  gjøre,  farer  han  ind  i  Ma- 

majs  Hær;  hvor  han  hugger  frem  for  sig,  bliver  der  en 
Gade,  og  hvor  han  hugger  til  Siden,  bliver  der  en  Tver- 
gade;  saaledes  bliver  han  ved  i  tolv  Dage  og  nedhugger 
utallige  Tartarer,  men  de  ere  saa  mange,  at  der  slet 
ikke  kan  mærkes  nogen  Aftagen  i  deres  Antal,  og  Jer- 
mak  bliver  træt.  Da  rider  han  igjen  op  paa  Høien,  ud- 
slaaer  sit  Telt  og  vil  just  lægge  sig  til  Hvile,  da  han 
seer  eu  svær  Støvsky  hæve  sig.  Nu  komme  Heltene  fra 
Kulikovosletten  med  Elias  fra  Murom  i  Spidsen.  »Gud 
hjælp,  ung  Jermak  Timofejevicz«  ,  raaber  Elias,  »hvil 
Du  Dig  nu  kun  efter  Dit  Arbeide,  saa  skulle  vi  nok 
gjøre  Resten«.  De  dele  sig  i  tre  Hobe  og  afskære  Fjen- 
den fra  Dnjepr,  for  at  Tartarernes  Lig  ikke  skulle  be- 
smitte den  russiske  Flod,  udrydde  hele  den  tartariske 
Hær  samtCarMamaj  med  hans  ni  Sønner,  ni  Døttre  og 
ni  Svigersønner  og  ride  derpaa  op  paa  Høien  for  at  see 
til  Jermak  Timofejevicz.  Denne  har  imidlertid  udsovet, 
og  alle  drage  ind  i  Kijev,  hvor  Vladimir  modtager  dem 
med  et  prægtigt  Gjæstebud,  som  varer  i  tredive  Dage. 
Derpaa  sender  han  dem  atter  til  Kulikovosletten,  thi  i 
Kijev  kunne  de  ikke  være ,  da  de  paa  deres  Spadsere- 
gang i  Gaderne  knubse  og  støde  alle  Folk  saaledes ,  at 
de  døe  deraf,  og  det  kan  dog  ikke  gaae  an.  Paa  Kuli- 
kovosletten opsloge  Heltene  deres  Telte  og  gave  sig  atter 
til  lystig  at  tømme  deres  Ottekandemaal.  Da  kommer 
pludselig  en  Kjælling  ridende  med  €t  Hoved  saa  stort 
som  et  Bryggerkar  og  Øine  som  Drikkeskaaler  og  raa- 
ber: »Ere  I  der,  I  syv  og  tyve  Helte,  som  have  slaaet 
hele  vor  Hær  og  Car  Mamaj  og  hans  syv  og  tyve  Helte  ? 
Men  det  var  Eders  Lykke,  at  jeg  ikke  var  der;  kommer 
nu   at   slaaes   med   mig  En  for  En ,    thi  det  sømmer  sig 

da  ikke  for  Eder  at  slaaes  alle  syv  og  tyve  paa  engang 
med  en  Kjælling«.  Heltene  raadsloge  om  hvad  de  skulde 
gjøre  ved  Kjællingen;  Elias  vilde  gaae  ud  imod  hende, 
men  Jermak  fandt  det  usømmeligt,  at  Elias  fra  Murom 
skulde  kæmpe  med  en  Kjælling.  »Lad  mig,  Brødre,  prøve 
mine  Kræfter«,  sagde  han,  »jeg  vil  kæmpe  med  hende 
i  tolv  Dage,  og  er  jeg  saa  ikke  kommen  tilbage,  saa 
kunne  I  jo  komme  ud  og  see  til  mig.«  .Jermak  Timofeje- 
vicz  red  altsaa  ud  i  Marken  for  at  kæmpe  med  Kjællin- 
gen. Først  sloges  de  med  Stridskøller;  det  lød  som 
Torden  fra  Skyen;  da  de  havde  sønderbrudt  Køllerne, 
kæmpede  de  med  Landser,  og  da  de  ogsaa  havde  brudt 
disse,  sprang  de  af  Hestene  og  brødes  i  tolv  Dage;  om- 
sider gik  Kræfterne  fra  .Jermak,  og  Kjællingen  var  nær- 
ved at  overvælde  ham.  Da  kom  Elias  til,  og  da  Jermak 
paa  hans  »Gud  hjælp!«  svarer:  »Ja  Gud  hjælpe  mig, 
Onkel,  det  seer  ilde  ud;  min  Død  er  nær;  Kjællingen 
faaer  Magt  over  mig!«  siger  Elias:  ».Jeg  seer  nok,  ung 
Jermak  Timofejevicz,  at  Du  ikke  forstaaer  det  rette  Kneb, 
som  skal  bruges  mod  Kvinder.«  Han  lærer  ham  da 
dette  Kneb,  hvorved  Kjællingen  bliver  kastet  til  Jorden 
og  dræbt  af  Jermak.  Heltene  vende  tilbage  til  deres 
Telte  og  fortsætte  Gildet.  Omtrent  det  Samme  fortæl- 
ler en  anden  Vise  om  Dobrynja  Nikiticz,  der  engang, 
da  han  er  ude  med  Elias  fra  Murom,  paa  dennes  Op- 
fordring skiller  sig  fra  ham,  for  at  de  kunne  ride  paa 
Eventyr  hver  ad  sin  Vei;  Dobrynja  møder  da  en  lig- 
nende Hex,  med  hvem  han  faaer  en  frygtelig  Kamp  og 
er  nærved  at  bukke  under,  da  Elias,  der  imidlertid  har 
bestaaet  det  føromtalte  Eventyr  med  sin  Søn,  kommer 
til  og  lærer  ham  det  Kneb,  hvorved  en  Kvinde  skal  fældes. 

Engang  var  der  Gjæstebud  hos  Fyrst  Vladimir,  og 
alle  Fyrster,  Bojarer,  vældige  Kæmper  og  tappre  Helte 
vare  samlede;  da  de  vare  veldrukne,  pralede  de  og  roste 
sig  hver  af  sin  Rigdom,  men  Vladimir  sagde:  »Ja,  I 
kunne  sagtens  prale,  men  det  er  mig,  der  har  gjort  Eder 
rige.«  Fyrstinden  erindrede  ham  da  om,  at  der  var  En 
blandt  hans  Kæmper,  og  det  endda  den  allerypperste 
Helt,  hvem  han  aldrig  havde  givet  Xoget,  nemlig  Elias 
fra  Murom.  »Du  snakker,  som  Du  har  Forstand  til,« 
siger  Vladimir;  »denne  tappre  Helt  vil  jeg  belønne  med 
de  Gaver,  som  jeg  faaer  af  Tartarerne ;  jeg  giver  ham 
denne  Sobelpels.«  Elias  tager  Pelsen  ved  det  ene  Ærme 
og  slaaer  den  mod  Gulvet  med  de  Ord:  »Er  det  Guds 
Villie,  at  jeg  skal  slaae  Tartarerne  til  Jorden,  saa  er  det 
ogsaa  hans  Villie,  at  jeg  skal  slaae  denne  tartariske  Pels 
i  Gulvet.«  Bojarerne  forestille  Fyrsten  det  Forbryderske 
i  saaledes  at  haane  hans  Gave  og  finde,  at  Elias  havde 
fortjent  at  kastes  i  et  underjordisk  Fængsel,  som  skulde 
stænges  med  Jern  og  tilkastes  med  Kvas  og  Grus.  Fyr- 
sten er  af  samme  Mening,  og  hans  Bøddelknegte  fuld- 
byrde Dommen.  Fyrstinden  er  imidlertid  betænkt  paa 
Fremtiden;  hun  lader  grave  en  hemmelig  Gang  til  Fæng- 
slet og  sørger  for,  at  Elias  ikke  lider  Mangel  paa  Føde. 
Tre  Aar  derefter  kom  Car  Kalin  og  omringede  Kijev 
med  en  Hedningehær.  Vladimir  var  tavs  og  nedslagen. 
»Hvorfor  sørger  Du,  Fyrst  Vladimir,«  spørger  Fyrst- 
inden, »lader  Hovedet  hænge,  og  slaaer  Dine  klare  Øine 
til  Jorden?«  »Du  snakker,  som  Du  har  Forstand  til,« 
svarer  Fyrsten,  »Car  Kalin  staaer  om  Kijev  med  en 
Hedningehær  paa  tredsindstyve  Versters  Omkreds,  og 
vi   have    ikke   vor   tappre  Beskytter  Elias    fra  Murom!« 

"Hør,  Fader  Vladimir,«  siger  Fyrstinden,  »kald  paa  Dine 
tro  Tjenere,  de  ubarmhjertige  Bøddelknegte,  og  lad  dem 
gaa  op  paa  Bjerget  og  bortrydde  Grus  og  Kvas  og  aabne 
Jerngittrene  og  see,  om  ikke  Elias  fra  Murom  skulde 
være  ilive  endnu.«  »Du  snakker,  som  Du  har  Forstand 
til,"  siger  Fyrsten;  »naar  man  hugger  Hovedet  af  en 
Mand,  skulde  det  saa  groe  fast  til  Halsen  igjen,  og 
skulde  Elias  fra  Murom  kunne  leve  uden  Føde  i  treAar?« 
Fyrstinden  mener,  at  det  dog  er  et  Forsøg  værdt,  Vla- 
dimir lader  sig  overtale,  Bøddelknegtene  sendes  afsted, 
finde  Elias  ilive,  drage  ham  op  af  Gruben  og  føre  ham 
til  Fyrsten.  Elias  forlanger  først  sin  Hest  og  sine  Vaa- 
ben ,  og  da  han  har  faaet  dem ,  forlanger  han  de  Hof- 
mænd, som  havde  fortalet  ham  for  Fyrsten.  Ogsaa  disse 
blive  ham  udleverede;  han  hugger  Hovederne  af  dem, 
farer  derpaa  ud  i  den  fjendlige  Hær,  hvor  han  huserer 
i  tre  Døgn,  og  efter  at  have  tilintetgjort  eller  forjaget 
alle  Fjender,  kommer  han  tilbage  og  sover  i  tre  Døgn. 
Efter  en  anden  Vise  drog  Car  Kalin  fra  den  gyldne 
Horde  mod  Kijev  og  slog  Leir  syv  Verster  fra  Byen ; 
hans  Hær  strakte  sig  hundrede  Verster  til  alle  fire  Ver- 
denshjørner; man  kunde  ikke  see  Solen  for  Hestedamp, 
og  kristne  Mennesker  kunde  ikke  holde  det  ud  for  Tar- 
tarstank.  Car  Kalin  skriver  et  Brev  til  Fyrst  Vladimir 
og  udvælger  den  største  Kæmpe  i  sin  Hær,  der  er  tre 
Favne  lang,  har  et  Hoved  som  en  Bryggerkjedel  og  en 
Favn  mellem  Skuldrene,  til  at  overbringe  det.  Tartareu 
rider  til  Kijev  og  ind  i  Fyrstens  Gaard,  springer  af 
Hesten,  binder  den  ikke,  gaaer  uanmeldt  ind  til  Fyr- 
sten, beder  ikke  for  Kristusbilledet ,  bukker  ikke  for 
Vladimir,    kaster  Brevet  for  Fyrsten   og   siger:    »Fyrst 

Vladimir,  overgiv  os  Staden  Kijev  uden  Kamp  og  unyttig 
Blodsudgydelse!«  Vladimir  læste  Brevet  og  blev  meget 
bedrøvet;  til  Ulykke  vare  Heltene  fraværende,  og  Car 
Kaliu  havde  40  Konger  og  Kongesønner  med  sig,  der 
hver  førte  33,000  Mand.  Medens  det  tartariske  Sende- 
bud endnu  var  i  Byen,  gik  Drukkenbolten  Vasilii  op 
paa  Muren ,  speidede  gjennem  en  tydsk  Kikkert  efter 
CarKalin,  lagde  en  Pil  paa  sin  Buestreng  og  skjød  den 
af  efter  ham ,  ramte  vel  ikke  ham ,  men  dræbte  hans 
Svigersøn  Sartak  ved  hans  Side.  Kalin  sendte  da  endnu 
en  anden  Tartar  til  Vladimir  og  fordrede  Gjerningsman- 
den  udleveret.  Imidlertid  kommer  Elias  fraMurom  hjem 
til  Kijev,  rider  ind  i  Fyrstens  Gaard,  binder  ikke  sin 
Hest,  træder  ind  i  Stuen,  beder  for  Kristusbilledet  og 
den  hellige  Jomfru,  bøier  sig  for  Fyrsten  og  Fyrstinden 
og  til  alle  fire  Sider  og  siger  derpaa  med  Latter:  »Hille- 
mænd, Herre,  hvad  er  det  for  en  stor  ubehøvlet  Tølper, 
Du  har  til  Gjæst?«  Vladimir  giver  ham  Brevet  og  siger: 
»Hjælp  mig  at  finde  paa  Raad,  Elias;  skal  jeg  overgive 
Kijev  uden  Kamp  og  unyttig  Blodsudgydelse?«  »Vær 
ubekymret.  Herre,«  siger  Elias;  »den  Herre  Kristus  og 
den  hellige  Jomfru  beskytte  os ;  fyld  blot  et  Skrin  med 
Guld  og  Sølv  og  Perler,  saa  ville  vi  to  drage  ud  til 
Car  Kalin;  denne  tartariske  Klodrian  kan  vise  osVei.« 
Fyrsten  forklæder  sig  som  Kok,  sværter  sit  Ansigt  med 
Sod  og  drager  ud  med  Elias ;  Tartaren  viser  dem  Vei 
og  fører  dem  til  Kalin.  Elias  beder  Kalin  modtage  de 
medbragte  Gaver  og  give  dem  tre  Dages  Frist  til  at 
holde  Gudstjeneste,  berede  sig  til  Døden  og  tage  Afsked 
med  hverandre.  »Udleverer  mig  først  den  Skyldige,« 
svarer  Kalin,    »som  har  skudt   min  kjære  Svigersøn  fra 

For  Ide  og  Virkelighed.  24 


362  Rassisk  Folkepoesi. 

Muren!«  »Hvor  skulde  vi  kunne  finde  ham?«  siger 
Elias,  »hør  dog  vort  Ærinde,  Car  Kalin,  og  tag  imod 
disse  Gaver  fra  Storfyrst  Vladimir!«  Kalin  tog  imod 
Skrinet,  men  skældte  haanende  paa  Russerne  og  vilde 
ikke  bevillige  den  forlangte  Frist.  Da  blev  Elias  vred 
og  sagde:  »Hør  nu,  Din  forbandede  Hund,  Car  Kalin, 
pak  Dig  med  Dine  Tartarer  fra  Kijev,  hvis  I  ellers  have 
Lyst  til  at  beholde  Livet!«  Kalin  befalede  nu  Tarta- 
rerne  at  gribe  Elias;  de  grebe  ham  og  bandt  ham  i 
stærke  Hestetøramer.  Da  Elias  ikke  desto  mindre  gjen- 
tog  sin  Trusel,  spyttede  Kalin  ham  i  Øinene  og  sagde: 
»Russeren  er  altid  en  Storskryder,  altid  gal  som  den 
skaldede  Djævel!  Selv  naar  han  staaer  bunden  for  mig, 
praler  han!«  Da  gjorde  Elias  et  Spring  saa  høit  som 
et  Træs  halve  Høide,  sønderrev  Hestetømmerne,  og  da 
Tartarerne  spærrede  ham  Veien  til  hans  Hest  og  Vaa- 
ben,  tog  han  den  lange  Tartar,  der  havde  overbragt 
Brevet,  ved  Benet,  svingede  ham  over  sit  Hoved  og  gik 
saaledes  Berserkergang  mellem  Tartarerne;  hvor  han 
hug  frem  for  sig,  blev  der  en  Gade,  og  hvor  ban  vendte 
sig,  blev  der  en  Tvergade.  »Han  er  seig  og  senefuld, 
den  tartariske  Hund,«  sagde  han,  »han  gaaer  ikke  itu!« 
Men  i  det  Samme  fløi  det  store  Hoved  af  Tartaren  og 
slog  i  sit  Fald  en  Mængde  Tartarer  ihjel.  De  øvrige 
Tartarer  flygtede  til  alle  Sider,  druknede  i  Moser  og 
Floder  og  lode  deres  Leir  og  Vogne  i  Stikken.  Ende- 
lig greb  Elias  Car  Kalin,  og  idet  han  sagde:  »Eder 
Carer  slaaer  eller  hænger  man  ikke,«  bukkede  han  begge 
Ender  sammen  paa  ham  og  knuste  ham.  De  faa  Tar- 
tarer, som  undkom,  sagde:  »Gud  frie  os  for  oftere  at 
komme  til  Kijev  eller   see  russiske  Folk!     Mon  Alle   i 

Kijev  skulde  være  saadanne?  Een  Mand  ødelagde  vor 
hele  Krigshær!«  Saasnart  Elias  derefter  kom  tilbage  til 
Kijev,  opsøgte  han  Drukkenbolten  Vasilii  Ignatievicz, 
der  havde  skudt  Kalins  Svigersøn,  fandt  ham  snart  i 
Kroen,  førte  ham  til  Vladimir  og  drak  Broderskab  med 
ham  i  Fyrstens  Gaard. 

Vi  komme  nu  endelig  til  Elias's  sidste  Bedrifter. 
Efter  mangen  Stordaad  red  han  omsider  tilbage  ad  den 
Vei,  ad  hvilken  han  først  var  reden  ud.  Da  han  kom 
til  Korsveien,  hvor  der  stod  paa  Stenen:  »Hvo  som  dra- 
ger ad  denne  Vei,  skal  blive  slaaet  ihjel,«  indgravede 
han  her  en  ny  Indskrift  saalydende  :  »Jeg  er  reden  ad 
denne  Vei  og  er  ikke  bleven  slaaet  ihjel,«  og  derpaa 
dreiede  han  om  ad  den  anden  Vei,  ved  hvilken  der  stod : 
»Hvo  som  drager  ad  denne  Vei,  skal  blive  gift.«  Før- 
end man  kommer  til  det  rige  Indien,  og  inden  han  var 
kommen  forbi  det  forbandede  Karelien,  saae  han  en 
skrækkelig  stor  Bygning,  og  udaf  den  traadte  en  skjøn 
Prindsesse  ham  imøde,  kyssede  ham,  førte  ham  ind  i 
Huset  og  beværtede  ham.  Derpaa  vilde  hun  bringe  ham 
til  Ro  i  en  Seng,  men  i  Stedet  greb  han  hende  og  ka- 
stede hende  i  Sengen ;  denne  væltede,  og  hun  forsvandt 
i  et  Dyb.  Den  Gamle  raabte  nu  ned  til  hende,  at  hun 
skulde  sige  ham,  hvor  Kjeldemøglerne  og  Trapperne  vare; 
hun  svarede  ham  fra  Dybet  og  gav  ham  fornøden  An- 
visning. Han  tog  Nøglerne  og  gik  ned  i  Kjelderen. 
Nøglerne  gik  itu  mellem  hans  Hænder,  men  han  spar- 
kede alle  Dørre  op  og  befriede  40  Konger  og  40  Konge- 
sønner af  Fangenskab,  og  tilsidst  førte  han  ogsaa  den 
smukke  Prindsesse  ud,  som  havde  fanget  dem,  men  nu 
selv  var  bleven  fangen.     Til  Kongerne  og  Kongesønnerne 

sagde  han:  »Gaaer  hjem  til  Eders  smaa  Børn!«  men 
Prindsessen  parterede  han  i  fire  Dele  og  kastede  hende  til 
alle  fire  Verdenshjørner.  Derpaa  red  han  tilbage  til  Kors- 
veien  og  skrev  paa  Stenen :  »Jeg  er  reden  ad  denne  Vel 
og  er  ikke  bleven  gift.«  Endelig  red  han  nu  ogsaa  ad 
den  tredie  Vei,  ved  hvilken  der  stod:  »Hvo  som  drager 
ad  denne  Vei,  skal  blive  rig.«  Her  varede  det  ikke 
længe,  inden  han  kom  til  en  uhyre  stor  Sten,  hvorpaa 
der  stod  en  ny  Indskrift:  »Herunder  er  en  stor  gammel 
Jernkiste,  hvori  der  er  umaadelig  Rigdom.«  Den  Gamle 
væltede  Stenen  bort  og  tog  Kisten  op,  men  paa  Kisten 
stod  der  atter  en  ny  Indskrift  saalydende:  »Hvo  som 
faaer  denne  Velsignelse  ihænde,  han  skal  bygge  den 
indiske  Kirke,  og  han  skal  bygge  Huleklosterets  Kirke.« 
Den  Gamle  byggede  da  den  indiske  Kirke,  men  da  han 
begyndte  at  bygge  Huleklosterets  Kirke,  blev  han  for- 
vandlet til  Sten.  En  anden  Vise  siger  i  et  andet  Sam- 
menhæng til  Slutning,  at  Elias  forsvandt,  og  Ingen  veed, 
hvor  han  blev  af.  Ved  at  sammenligne  denne  Slutning 
af  Eliassagnet  med  dets  Begyndelse  vil  man  udentvivl 
finde,  at  vi  her  have  et  ikke  uskjønt  poetisk  Udtryk  for 
den  mere  end  blot  poetiske  Sandhed,  hvori  vist  saa 
temmelig  alle  udviklede  Religioner  have  været  enige, 
men  som  da  fremfor  alle  Kristendommen  gjør  gjældende, 
og  som  kun  den  filistrøse  Verdensbetragtning  finder  pa- 
radox,  at  kun  den,  som  vælger  den  farlige  Vei,  frel- 
ses, og  at  de  jevne,  bekvemme  Veie  gjennem  Livet  føre 
i  Fordærvelse.  Dette  var  de  fleste  og  væsenligste  af 
den  muromske  Elias's  Bedrifter. 

Næst  Elias    fra    Murom   er  Dobrynja  Nikiticz    den 
russiske   Folkepoesis   mest  udmærkede   Helt.       Jeg  har 

allerede  omtalt,  at  man  antager  Sagnene  om  ham  for  at 
være  foranledigede  ved  en  historisk  Person,  Vladimir 
den  Stores  Morbroder  Dobrynja.  Dette  er  imidlertid 
temmelig  usikkert,  thi  allerede  Nestor  nævner  ogsaa  en 
anden  Krigsmand  af  samme  Navn,  der  har  levet  et  Aar- 
hundrede  senere ,  og  en  yngre  Krønike  nævner  ved  at 
fortælle  om  Russernes  Nederlag  ved  Kalka  (1224)  Hel- 
tene »Alexander  Popovicz  og  Dobrynja  med  det  gyldne 
Belte«  som  faldne  i  dette  Slag.  Visernes  Dobrynja  har 
altid  det  Patronymicum  Nikiticz;  Vladimirs  Morbroder 
vilde  efter  nuværende  russisk  Brug  ved  Dannelsen  af 
Patronymica  hedde  Dobrynja  Malkovicz.  Forøvrigt  har 
man  i  Folkepoesiens  forskjellige  Helte  villet  see  Repræ- 
sentanter for  det  gamle  Ruslands  forskjellige  Samfunds- 
klasser, paa  Grund  af  at  Elias's  Forældre  synes  at  være 
Bønderfolk,  Dobrynja  siges  at  være  af  Bojarstand,  Aljo- 
sza  Popovicz  er  en  Præstesøn,  Drukkenbolten  Vasilii 
Ignatievicz  er  maaske  Skriver,  en  anden  Helt  kaldes 
Kjøbmandssønnen  Ivan ,  og  Danilo  Lovczanin  er  Jæger. 
Men  det  forekommer  mig  sandsynligere,  at  dette  er  til- 
fældigt, og  at  det  snarere  er  forskjellige  Landskaber 
end  forskjellige  Stænder,  der  oprindelig  i  Sang  have 
forherliget  hver  sineHelte.  Elias  er  Muroms  Helt,  Aljo- 
sza  er  Rostovs;  begge  disse  Stæder,  der  nu  ikke  ere 
meget  betydelige,  have  i  sin  Tid  været  Hovedbyer,  hver 
i  sit  Delingsfyrstendømnie  ;  Dobrynja  er  udentvivl  Kijevs 
Helt;  vistnok  lader  een  Vise  ham  komme  fra  Rjasan, 
og  et  Eventyr  lader  ham  komme  fra  Novgorod,  hvilket 
Sidste  maaske  kan  staae  i  nogen  Forbindelse  med  den 
historiske  Omstændighed,  at  den  gamle  Dobrynja  en 
Tidlang  har  været  Vladimirs  Statholder  i  Novgorod,  hvor 

hans  Navn  sagtens  en  Tidlang  har  levet  i  Lokalsagn, 
men  af  Skildringerne  i  det  Hele  faaer  man  det  Indtryk, 
at  Bojarsønnen  Dobrynja  har  hjemme  i  Kijev,  medens 
der  i  hans  hele  Væsen  intet  Træk  forekommer,  som 
kunde  erindre  om  den  netop  stærkt  udprægede  eiendom- 
melige  novgorodske  Aand.  Den  Vise,  hvori  en  vis  Helt 
er  Hovedpersonen,  stammer  sandsynligvis  fra  den  By, 
der  er  hans  Hjem,  og  hvis  Stolthed  han  engang  har 
været;  den,  hvori  han  har  en  underordnet  Rolle  eller 
vel  endog,  hvad  der  navnlig  ofte  er  Tilfældet  med  Aljo- 
sza  Popovicz,  viser  sig  i  et  latterligt  Lys,  skriver  sig 
fra  en  anden  med  hin  rivaliserende  By.  Dog  vil  jeg 
ikke  ensidigt  holde  paa  denne  Anskuelse.  Sandheden 
ligger  maaske  snarest  i  Midten.  Viserne  om  Danilo  Lov- 
czanin  bære  unegtelig  særligt  Præg  af  at  være  Jæger- 
viser, og  de  om  Kjøbmandssønnen  Ivan  endnu  stærkere 
af  at  være  udgaaede  fra  den  handelsdrivende  Borger- 
stand, ligesom  ogsaa  det,  der  synges  om  en  Djuk  Ste- 
pano\'icz,  seer  ud  til  oprindelig  at  være  forfattet  af  Tje- 
nere hos  Bojarer.  Men  med  Hensyn  paa  Heltesagnenes 
Hovedpersoner  maa  jeg  dog  fastholde  den  anden  Be- 
tragtningsmaade. 

Helten  Dobrynjas  Fødsel  forkyndes  ved  Jertegn 
og  Varsler  paa  de  store  Sletter,  der  ligge  øde  paa 
Grund  af  Naboskabet  med  de  røverske  Hedninger  ,  og 
som  i  Fremtiden  skulle  være  Skueplads  for  hans  Kampe 
med  disse  Fjender.  Trolddomsagtige  Væsener  i  Skik- 
kelse af  vilde  Dyr,  anførte  af  en  Løve,  fare  som  Stor- 
mens Aander  over  Sletten  langs  Dnjeprs  Bredder  og 
hyle,  saa  Floden  oprøres,  og  Skovene  bøie  sig  til  Jor- 
den.   Medens  Elias  fra  Murom  altid  er  en  bedaget  Helt, 

saa  er  derimod  Dobrynja  Nikiticz  altid  ung,  ikke  blot 
af  Aar,  men  ogsaa  af  Sind,  fuld  af  Ungdomsmod  og 
Fyrighed,  uoget  ubesindig,  som  Bojarsøu  artig  og  be- 
leven, og  gjør  fremfor  alle  andre  russiske  Helte  Indtryk 
af  Elskværdighed.  Efter  Bojarstandens  Skik  er  han 
bleven  meget  tidlig  gift,  men  efter  at  have  været  gift  i 
tre  Aar  kan  han  ikke  længere  holde  det  ud  i  Hjemmet; 
han  længes  efter  Kamp  og  Bedrifter  og  efter  at  slutte 
Broderskab  med  Elias  fra  Murom.  Hertil  udbeder  han 
sig  sin  Moders  Velsignelse,  og  da  Moderen,  som  er  Enke, 
spørger  ham,  til  hvem  han  vil  overlade  sin  Moder  og 
sin  unge  Hustru,  erklærer  han,  at  han  overlader  sin 
Moder  til  Kristi  og  den  hellige  Jomfrus  Beskyttelse,  og 
til  sin  Hustru  har  han  allerede  sagt,  at  hun  skal  vente 
paa  ham  i  tolv  Aar,  og  er  han  saa  ikke  kommen  til- 
bage, kan  hun  gifte  sig  med  hvem  hun  vil,  være  sig  en 
Fyrste,  en  Boj  ar,  en  Kjøbmand  eller  en  tartarisk  Mirza, 
kun  ikke  med  Aljosza  Popovicz ,  den  Forfører  og  Lov- 
trækker, der  holder  Piger,  unge  Enker  og  andre  Mænds 
Koner  for  Nar.  Tiden  gaaer  Dag  for  Dag  som  Regnen 
falder,  Uge  for  Uge  som  Græsset  groer,  og  Aar  for  Aar 
som  Strømmen  rinder;  Dobrynja  kommer  ikke  igjen; 
derimod  kommer  Aljosza  Popovicz  med  den  Tidende,  at 
Dobrynja  ligger  ihj eislagen  ved  en  Busk  i  Steppen,  at 
Ravnene  allerede  for  længe  siden  have  udhakket  hans 
Øine,  og  at  der  groer  blaa  Blomster  ud  af  Øienhulerne. 
Fyrst  Vladimir  selv  indfandt  sig  for  at  frie  for  Aljosza 
Popovicz;  hans  og  Fyrstindens  Overtalelser  kunde  Na- 
stasia  Nikuliszna  tilsidst  ikke  længere  modstaae.  Bryl- 
lupsfestlighederne begyndte.  Dobrynja  var  paa  den  Tid 
i  Konstantinopel.      Hans   Hest    snubler  under   ham ,    og 

da  han  skænder  paa  den,  siger  den:  »Jeg  maa  vel  snuble, 
naar  min  Herre  times  Ulykke!  Idag  holder  Aljosza  Po- 
povicz  Bryllup  med  Nastasia  Nikuliszna.«  Dobrynja  staaer 
af  Hesten,  falder  den  tilfode  og  beder  den  bringe  ham 
inden  Aften  til  Kijev.  »Vær  ubekymret  Herre, >(  siger 
Hesten,  »sadel  mig  blot  med  en  czerkessisk  Sadel,  spænd 
den  godt,  og  hold  Dig  saa  selv  godt  fast,  saa  skulle  vi 
være  der  om  tre  Timer.«  Det  skeer,  og  Dobrynja  kom- 
mer først  til  sin  Moder,  som  ikke  gjenkjender  ham, 
førend  han  trækker  Støvlen  af  og  viser  hende  et  Moder- 
mærke paa  sin  Fod;  han  hører  af  hende  Bekræftelsen 
paa  Hestens  Sandsagn,  og  forlanger  sin  Harpe.  »Harpen 
er  til  endnu,«  siger  Moderen,  »men  Sangbunden  er  til- 
støvet og  Strengene  ere  rustne.«  »Jeg  gaaer  nu  til  Aljoszas 
Bryllup,«  siger  Dobrynja.  »Kjære  Søn,«  siger  Moderen, 
»gaa  ikke  der  og  yp  Klammeri!  Fyrst  Vladimir  er  For- 
lover, og  Elias  fra  Murom  er  Brudesvend!«  »Vær  rolig, 
Moder,«  siger  Sønnen,  »jeg  skal  opføre  mig  ganske  stille 
og  beskedent.«  Han  træder  ind  i  Bryllupshuset ,  hilser 
høvisk  paa  Fyrst  Vladimir  og  Elias  fra  Murom,  lykøn- 
sker dem  og  Brudeparret  og  udbeder  sig  en  Plads  i 
Selskabet.  En  saadan  bliver  ham  anvist,  hvorpaa  han 
tilbyder  sig  at  spille  og  synge  for  dem.  Tilbudet  mod- 
tages, og  Dobrynja  synger  til  græske  Melodier  russiske 
Ord  af  saadant  Indhold  :  min  Harpe,  du  har  ligget  stum 
i  ni  Aar,  og  først  nu  i  det  tiende  har  du  faaet  Lyd  for 
at  sige :  hvor  i  Alverden  er  det  hørt  eller  seet,  at  man 
tager  en  Kone  fra  hendes  levende  Mand  og  gifter  hende 
bort?  Nastasia  reiser  sig  og  bringer  ham  et  Bæger  Vin; 
Dobrynja  griber  hendes  Haand  og  siger,  idet  han  fører 
hende  bort:     »Fyrst  Vladimir  og  Elias  fra  Murom,    jeg 

har  den  Ære  at  indbyde  Eder  til  at  fortsætte  Gildet  hos 
mig,  naar  jeg  først  faaer  Vinen  beredt  og  Øllet  brygget.« 
Ifølge  andre  Viser  er  det  af  Vladimir,  at  Dobrynja  er 
sendt  ud  paa  farlige  Eventyr.  Fyrsten  spørger  nemlig 
sine  Kæmper,  om  Nogen  af  dem  har  Mod  til  at  bringe 
et  Budskab  til  hans  Svigerfader  Kong  Etmanuil  Etma- 
nuilovicz,  bestaae  de  dermed  forbundne  Farer  og  gjøre 
denne  Vei  sikker  for  Fremtiden.  Da  ingen  Anden  vover 
at  paatage  sig  dette  Hverv,  melder  den  nygifte  Dobrynja 
Nikiticz  sig.  Til  sin  Moder  og  Hustru,  der  ere  sorg- 
fulde og  nedslagne  herover,  siger  han:  »Hvad  kunde  jeg 
gjore  Andet?  hvorfor  lønner  Fyrsten  ellers  sine  Helte?« 
Fortællingerne  om  hvad  han  ved  Afskeden  paalægger 
sin  Hustru,  om  Aljoszas  løgnagtige  Budskab  og  om 
Vladimirs  Kobleri  ere  de  samme  som  i  den  forrige  Re- 
lation. Dobrynja,  som  imidlertid  har  bestaaet  mange 
farlige  Eventyr  med  Hedninger  og  Uhyrer,  kommer  til- 
bage til  Kijev  og  møder  udenfor  Byen  to  Pilgrimme, 
af  hvilke  han  underrettes  om ,  at  hans  Hustru  holder 
Bryllup  med  Aljosza  Popovicz.  Han  bytter  nu  Klæder 
med  dem  og  rider  til  Fyrstens  Gaard,  hvor  Bryllupet 
holdes.  Han  bliver  her  unaadigt  modtagen,  da  Dørvog- 
terne komme  ind  med  ham  i  Stuen  og  klage  over ,  at 
han  har  stødt  dem  afveien  og  trængt  sig  uanmeldt  ind, 
og  faaer,  da  han  udgiver  sig  for  vandrende  Sanger  eller 
Hofnar  (thi  dette  er  synonymt :  skomoroszina )  en  Plads 
anvist  bag  Ovnen.  Det  er  ved  Musik  og  Sang,  ligesom 
i  den  forrige  Relation,  samt  ifølge  nogle  Viser,  ved  at 
lægge  sin  Ring  i  et  Bæger,  at  han  gjør  sig  kjendelig 
for  Nastasia,  der  strax  iler  hen  til  ham,  erklærer  ham 
for  sin  retmæssige  Ægteherre  og  beder   om    hans  Tilgi- 

velse.  Dobrynja  gjør  Fyrsten  en  artig  Undskyldning  og 
siger  til  Aljosza:  »Til  Lykke,  Broder,  med  Dit  Gifter- 
maal,  kun  Skade,  at  Du  ikke  har  Nogen  at  gaa  til 
Sengs  med ! «  Ifølge  een  Vise,  der  ikke  har  villet  lade 
Aljosza  slippe  saa  let,  siger  han  til  denne,  der  vil  und- 
skylde sig:  »Jeg  kan  tilgive  Dig,  Broder,  at  Du  har 
villet  taget  min  Hustru,  men  jeg  kan  ikke  tilgive  Dig, 
at  Du  har  bedrøvet  min  Moder  med  Din  løgnagtige  Ti- 
dende,« og  dermed  lægger  han  Aljosza  over  Bordet  og 
vixer  ham  dygtig  med  sin  Pidsk.  Det  er  en  Lykke  at 
blive  gift,  siger  Visen,  men  ikke  paa  den  Maade  som 
Aljosza  Popovicz ! 

C.  W.  Smith. 

iJet  er  altid  til  en  vis  Grad  misligt  at  give  sig  ilag 
med  en  kritisk  Undersøgelse  af  Tildragelser,  der  som 
Grev  Gerts  Drab  med  Rette  i  Aarhundreder  have  været 
Gjenstand  for  et  helt  Folks  Beundring  og  Taknemmelig- 
hed. Thi  det  Folk,  der  frembragte  Helten  og  nød  Frug- 
ten af  hans  Daad,  vil  altid  vaage  over  hans  Minde  med 
en  vis  Nidkjærhed,  ikke  blot  overfor  ethvert  Forsøg  paa 
at  plette  dets  Glands,  men  endog  blot  paa  at  forandre 
dets  tilvante  Form.  Da  Rudolf  Weid  havde  kaldet  Vil- 
helm Tell  for  en  »Bøddel«,  tvang  Kanton  Uri  ham  til 
at  tilbagekalde  sine  Ord,  og  da  Freudenberger  for  om- 
trent hundrede  Aar  siden  udgav  et  Flyveskrift,  hvori  han 
søgte  at  vise,  at  Fortællingen  om  denne  Helt  kun  var 
en  X fable  Danois« ,  blev  det  ofFenlig  brændt,  og  Kanto- 
nerne opfordredes  til  at  udtale  deres   Misbilligelse*). 

Historien  om  Niels  Ebbesen  og  hans  Daad  har  nu 
ganske  vist  ikke  Behov  at  frygte  for  en  slig  Skæbne; 
men  den  vil  dog  heller  ikke  ganske  kunne  hævde  den 
Form,  som  den  i  Tidens  Løb  har  faaet  igjennem  Folke- 
visen, naar  en  omhyggelig  og  fordomsfri  Overveielse  af 
Kildernes  Udsagn  skal  komme  til  sin  Ret. 

Og  en  saadau  Overveielse  skylde  vi  netop  fremfor 
nogen  denne  enestaaende  Bedrift,  hvis  Minde  lyder  gjen- 
nem  Tiderne  som  et  Kæmpesuk,  der  befriede  Danmarks 
Bryst  efter  et  livsfarligt  Mareridt.  Emnet  er  da  heller 
ikke  vanskeligt  paa  Grund  af  sit  Omfang,  —  thi  vi 
kjende  kun  de  sidste  syv  Ma^neder  af  Niels  Ebbesens 
Liv,  —  ei  heller  af  Mangel  paa  Efterretninger,  —  thi 
i  de  syv  Maaneder  bar  han  Danmarks  Skæbne  og  hele 
Fremtid,  og  alle  de,  der  omtale  hin  Tid,  maae  altsaa 
omtale  ham  med  —  ;  dets  Vanskelighed  ligger  i  de  for- 
skjellige  Efterretningers  tilsyneladende  uforenelige  Udsagn, 
og  deri  at  man  har  givet  den  mindst  paalidelige  af  dem, 
men  tillige  den,  der  talte  bedst  for  sig,  Folkevisen,  Med- 
hold paa  de  andres  Bekostning.  Det  vil  imidlertid  neppe 
være  uoverkommeligt  ved  en  fornyet  Undersøgelse  at 
udskille  og  samle  de  enkelte  Træk  i  dette  Billede  og 
derved  komme  Sandheden  adskilligt  nærmere  end  det 
kan  skee  ved  uden  Valg  at  følge  den  tilsyneladende  mest 
poetiske  Kilde. 

Af  samtidige  Kilder  have  vi  en  tydsk  og  en  dansk 
Krønike,  Folkevisen,  og  spredte  Træk  i  Breve  og  andre 
Aktstykker.  Den  holstenske  Beretning  findes  i  den  saa- 
kaldte  lybske  Krønike  af  Detmar,  den  danske  i  den  Fort- 
sættelse af  Saxe,  som  Thomas  Gheysmer  har  opbevaret 
i  sit  Kompendium  fra  1431  ^).  Af  samtidige  Aktstykker, 
der  havde  Hensyn  til  Begivenheden,  har  Arild  Hvidtfelt 
kjendt  to,  som  dog  nu  ere  tabte,  nemlig  Forliget  i  Span- 
dov  mellem  Junker  Valdemar  (Atterdag)  og  Grevens 
Sønner  et  Par  Uger  efter  Drabet,  —  og  disses  Kvitte- 
ring til  Johan  Limbek  for  Drabsbøder  for  Stig  Ander- 
sen.     Dertil    kommer    et  i    den    senere   Tid   fremdraget 

Brev  fra  de  samme  Grevesønner  til  Raadet  i  Lybek, 
der  indeholder  den  Beskyldning  mod  en  Ridder,  Skæn- 
ken Otto  af  Schenkeuberg  og  hans  Fæller,  at  de  vare 
i  Nærheden  af  Grevens  Sovebus,  da  han  blev  dræbt,  og 
hørte  ham  raabe  om  Hjælp  uden  at  yde  den"). 

Ligeoverfor  disse  skriftlige  Kilder  staaer  da  Folkevi- 
sen, der  utvivlsomt  ligeledes  har  sin  Rod  i  Samtiden, 
selv  om  den  først  er  bleven  optegnet  en  halvtredie  Hun- 
drede Aar  efter  og  i  den  Tid  kan  have  forandret  sig 
ikke   lidet*). 

Alle  de  andre  Efterretninger  om  Begivenhederne 
1340  ere  afledte  af  disse,  eller  i  det  Høieste  forøgede 
af  Folkesagnet  og  senere  Formodninger,  saaledes  som 
de  efterhaanden  fremkom  enten  i  Holsten  eller  i  Dan- 
mark. De  ere  derfor  uden  Værd,  og  det  er  kun  und- 
tagelsesvis, at  der  i  det  Følgende  vil  blive  Leilighed  til 
at  minde  om  et  eller  andet  Træk  i  dem^). 

Det  vanskeligste  Punkt  for  Undersøgelsen  og  det,, 
der  i  alle  Tilfælde  først  maa  klares,  er  selvfølgelig  Folke- 
visens Værd  som  historisk  Kilde.  Skal  den  lægges  til 
Grund  for  Fremstillingen,  og  de  andre  Kilder  altsaa  kun 
tjene  til  at  udfylde  dens  Huller,  saaledes  som  det  vel 
er  Tilfældet  for  den  almindelige  Bevidsthed;  eller  skal 
den  tvinges  til  Forsoning  med  Krønikerne ,  saaledes  at 
den  maa  opgive  hvad  der  er  altfor  stridigt,  men  saa  de 
til  Gjengjæld  hvad  der  nok  kunde  tænkes  at  have  til- 
draget sig  som  Visen  fortæller  det,  —  saaledes  som  det 
er  forsøgt  af  S.  Grundtvig  i  Indledningen  til  Visen;  — 
eller  maa  den  fuldstændig  opgives  som  historisk  i  stræn- 
gere  Forstand,  henstilles  som  en  samtidig  Digters  frie 
Skabning  og  vurderes  efter  sine  egne  Love  og  sin  egen 

Tankegang,  uden  Hensyn  til  Historiens  faktiske  Oplys- 
ninger? For  at  komme  paa  det  Rene  hermed  vil 
det  være  nødvendigt  at  underkaste  den  en  sammenlig- 
nende Undersøgelse  i  de  forskjellige  Former,  der  ere 
overleverede  os  og  findes  samlede  i  S.  Grundtvigs  for- 
trinlige Udgave. 

Det  Spørgsmaal,  der  paatrænger  sig  Enhver,  som 
betragter  de  forskjellige  Former  af  vore  gamle  Folke- 
viser, er  dette:  hvorledes  have  disse  Former  kunnet 
danne  sig;  hvorfor  er  det  ofte  saa  vanskeligt,  ja  umuligt 
at  føre  dem  tilbage  til  en  og  samme  Original?  Der  kan 
vistnok  være  forskjellige  Grunde  til  dette  Fænomen,  og 
det  er  ikke  altid  let  at  skjelne  mellem  dem.  Ofte  lig- 
ger det  simpelthen  i  den  mundtlige  Overleverings  Ufuld- 
kommenhed; Sangeren  holdt  sig  ikke  for  bunden  af  det 
Traditionelle,  eller  hans  Hukommelse  slog  ham  feil,  han 
forandrede,  satte  til  eller  glemte,  enkelte  Linier,  Vers 
eller  hele  Partier,  og  den  oprindelige  Sang  skiftede  da 
efterhaanden  Udseende.  I  andre  Tilfælde  er  Forkjellen 
saa  gjennemgribende ,  at  den  kun  kan  forklares  af 
helt  forskjellige  Digteres  Behandling  af  samme  Emne. 
Hvad  En  havde  grebet  ud  af  Historien  eller  Even- 
tyret og  givet  sin  poetiske  Idealitet,  det  kunde  stille  sig 
anderledes  for  en  Anden ,  og  ligesom  kræve  en  ny  Be- 
arbeidelse,  uden  dog  at  komme  bort  fra  den  Grundtanke, 
der  havde  gjennemtrængt  Emnet  fra  første  Færd.  Det 
Samme  gjentager  sig  jo  idelig  og  vil  gjentage  sig  saa- 
længe  der  er  en  Digtning  til;  man  tænke  f.  Ex.  paa  de 
almeneuropæiske  Komedieemner,  paa  Eventyret  om  Faust, 
eller  for  at  blive  ved  noget  der  ligger  nærmere,  paa 
Staffeldts  Efterligninger  af  Øhlenschlægers  Romancer,  de 

moderne  Bearbeidelser  af  Agnetesagnet,  ligefra  Evalds 
til  Heibergs  o.  s.  v.  Endelig  kan  de  forskjellige  Re- 
daktioner af  Visen  skyldes  en  bevidst  Omdigtning  af 
enkelte  Vers,  der  af  en  eller  anden  Grund  ikke  tilfreds- 
stillede den,  der  optegnede  og  syslede  med  Folkesangen. 
Dette  var  vitterlig  Tilfældet  med  Vedel ,  hvis  Udgave 
man  kan  sige  udmærker  sig  ved  sin  Vilkaarlighed.  Men 
det  y\\de  dog  vistnok  være  en  stor  Feiltagelse,  om  man 
vilde  gaae  ud  fra,  at  han  i  den  Henseende  er  ene- 
staaende,  og  at  Haandskrifterne  derimod  overalt  have  holdt 
sig  til  den  levende  Sang;  langt  snarere  maa  man  vist- 
nok antage,  at  Vedel  i  denne  som  i  andre  Henseender 
var  en  Søn  af  sin  Tid,  og  at  man  i  Almindelighed  an- 
saae  sig  for  berettiget  til  at  forandre  Et  og  Andet  ved 
Versene,  som  de  lød  i  Folkemunde  og  ofte  vistnok  skur- 
rede enten  i  høviske  eller  historiske  Øren. 

Medens  vi  saaledes  paa  den  ene  Side  bestemt  maae 
hævde  Muligheden  af  en  Forvanskning  af  den  oprinde- 
lige Vise,  naar  den  ikke  foreligger  i  ældre  Haandskrif- 
ter  end  fra  Slutningen  af  det  16de  Aarhundrede ,  saa 
maae  vi  dog  ligesaa  bestemt  hævde  Muligheden  af  en  høi 
Grad  af  Oprindelighed  hos  en  eller  anden  af  de  over- 
leverede Former.  Fordi  nemlig  de  Afskrifter,  vi  nu  eie, 
ikke  gaae  længere  end  til  Vedels  Tid,  bliver  det  jo  lige- 
godt muligt,  at  der  dengang  kan  have  foreligget  ældre 
Originaler.  Vel  er  den  ældste  og  tillige  den  bedste 
Samling  af  Folkeviser,  der  nu  haves,  fra  omtrent  Aar 
1550  (i  Karen  Brahes  Bibliothek  i  Odense),  men  den 
bærer  Præg  af  at  være  Afskrift  efter  ældre  Optegnelser, 
ligesom  der  endnu  er  levnet  os  enkelte  Vers  af  et  Haand- 
skrift  fra  før  1500''),  og  det  er  i  det  Hele  ikke  usand- 

synligt,  at  der  alt  ved  denne  Tid  kan  have  været  en  Del 
Haandskrifter  til  af  Folkeviser  saavel  som  af  religiøse 
Sange. 

Men  vore  Afskrifter  fra  noget  før  1600  give  ingen 
Underretning  herom,  de  give  os  Viserne  uden  Kommentar, 
og  det  bliver  da  vor  Sag  ud  af  dem  selv  at  komme  til 
rimelige  Slutninger  om  de  foreliggende  Formers  Ælde 
og  Værd.  Der  er  nærmere  beseet  kun  to  væsenlig  for- 
skjellige  Opskrifter  at  vælge  imellem,  og  af  dem  maa 
igjen  den  ene  nødvendigvis  være  den  oprindelige,  den 
hvoraf  den  anden  er  afledt,  saa  meget  ligne  de  hin- 
anden; det  er  A  og  5  i  Grundtvigs  Udgave,  aftrykte 
efter  Rentzels  Kvart-  og  Langebeks  Foliohaandskrifter. 
Den  første  af  disse  to  [A)  kan  nærmest  betegnes  som  den 
almindelig  bekjendte,  den,  der  er  lagt  til  Grund  for  Ve- 
dels og  S.  Grundtvigs  Redaktioner;  C  (efter  Svanings 
Haandskrift)  og  D  (efter  Anna  Munks)  stemme  i  alt 
Væsenligt  med  den,  men  ere  i  det  Hele  mindre  fuld- 
stændige og  meget  skødesløse  i  Enkelthederne,  Noget 
der  dog  i  større  eller  mindre  Grad  maa  siges  om  alle 
Afskrifterne.  Den  sidste  (B)  afviger  derimod  fra  den 
almindelig  bekjendte  Form  i  flere  mindre  Træk,  men  især 
paa  to  Steder,  og  der  maa  her  træff"es  et  bestemt  Valg; 
thi  det  er  umuligt  at  forene  dem ,  eller  at  forklare  For- 
skjellen  anderledes  end  af  en  Forvanskning  hos  den  ene 
eller  den  anden  af  dem. 

Visen  er  i  alle  sine  Former  enig  i  at  lade  Niels  Ebbe- 
sen begynde  sit  Overfald  med  en  List;  han  søger  at  faae 
Greven  til  at  lukke  op,  under  Foregivende  af  at  han  er  et 
Sendebud  fra  hans  Søn,  »Hertug  Henrik«.  Dette  var  nu  fuld- 
stændig uhistorisk;  Krønikerne  berette,  at  Niels  Ebbesen 

brød  ind  i  Grevens  Sovebus  ved  Nattetid.  Visen  afbryder 
da  ogsaa  (efter  A)  sin  Fortælling  om  Listen ;  efterat  de 
have  talt  sammen  en  Stund,  seer  Greven  ud  af  Vinduet 
og  kjender  den  danske  Ridder,  der  nu  bryder  Døren  op  og 
fælder  sin  Fjende,  som  forgjæves  tilbyder  Fred.  Ander- 
ledes har  B  dette  Parti;  den  lader  Listen  lykkes.  Niels 
Ebbesen  fortæller,  at  Ribe  er  beleiret  og  Kolding  brændt, 
men  Niels  Ebbesen  fangen  og  hængt.  I  sin  Glæde  ud- 
bryder Greven  da  i  Visens  ægte  Stil:  »Er  det  sandt  du 
siger,  da  er  det  Tidender  gode,  Hest  og  Klæder  (du  faaer) 
i  min  Gaard  den  Stund  vi  leve  baade.«  Da  lukke  de 
op  for  Buddet,  men  det  er  Psiels  Ebbesen  der  nu  gaaer 
ind  for  Grevens  Seng;  denne  beder  om  Fred,  men  for- 
gjæves, hans  Hoved  falder  over  Sengestokken.  At  dette 
er  Visens  oprindelige  Fortælling  synes  indlysende;  det 
er  den,  man  har  villet  rette  paa,  da  den  saa  aabenbart 
stred  mod  Historien,  men  man  har  ikke  havt  Mod  til 
(saaledes  som  dog  N.  Fr.  S.  Grundtvig  følgerigtigt  har 
gjort  i  sine  »Kæmpeviser  til  Skolebrug«)  at  lade  alt 
det  falde,  der  mindede  om  Listen,  skjøndt  det,  der  nu 
blev  tilbage  overalt  maatte  vidne  om,  at  Visen  intet 
Hensyn  har  taget  til  Historien.  Thi  ikke  blot  er  det 
meningsløst,  at  Niels  Ebbesen  i  en  saa  farlig  Stilling 
skulde  ville  ligesom  lege  med  Greven  først,  uden  egenlig 
Hensigt  gjøre  et  Forsøg,  som  han  maatte  forudsætte 
vilde  mislykkes  —  thi  det  er  kun  i  Digtningen  sligt  kan 
lykkes,  og  derfor  er  det  ogsaa  kun  der  det  kan  falde 
Nogen  ind  — ,  men  alt  det  han  siger  ved  denne  Leilighed 
er  fuldstændig  uhistorisk.  Grevens  Søn  Henrik  var  ikke 
Hertug,  og  Ribe  og  Kolding  vare  ikke  Gjenstand  for 
Holstenernes  Angreb ,  thi  de  to  Borge  havde  i  flere  Aar 

uanfægtet  været  i  deres  Besiddelse.  Men  Visen  vil  frem- 
stille hele  Drabet  som  en  ridderlig  Daad,  en  Frugt  af 
Kjækhed  og  List,  udsprungen  af  et  ægte  ridderligt  Sind, 
saaret  Stolthed  og  ubøielig  Selvstændighedsfølelse.  Der- 
for tænkes  det  udført  en  aarle  Morgenstund,  i  Dagens 
første  Lys  —  der  siges  om  Svend  Trøst:  det  skete 
end  før  Aften  han  tjente  sin  Herre  bedst  —  derfor 
vender  han  Hesteskoene,  for  at  Sporet  skal  dølges,  og 
han  kommer  som  holstensk  Bud  for  at  trænge  ind  i  Sove- 
huset  uden  Larm.  Først  efterat  Drabet  er  skeet,  lader  han 
(ogsaa  aldeles  uhistorisk)  Trommen  røre  og  Drabet 
kundgjøre. 

I  Slutningen  fjerne  de  to  Opskrifter  sig  atter  be- 
tydelig fra  hinanden.  A  (og  dens  Slægtninge)  ender  med 
en  Tak  til  Niels  Ebbesen,  medens  B  fortæller,  at  han 
drog  til  Norge  som  fredløs  Mand.  Dette  Sidste  er  da 
atter  her  at  foretrække,  skjøndt  det  er  uhistorisk.  Vi- 
sen opfatter  ikke  Niels  Ebbsen  som  Frihedshelt;  hvad 
han  gjør,  skeer  fordi  han  er  fornærmet  og  uden  Grund 
er  bleven  fredløs;  han  vilde  hævde  Ridderens  Ret  til  at 
tage  Tjeneste  og  tage  Orlov  efter  eget  Tykke,  det  kunde 
Greven  ikke  taale  at  høre  og  derfor  undsagde  de  hinanden. 
Efter  Drabet  bliver  han  da  fredløs,  men  det  er  ham 
nok,  at  han  gaaer  ubøiet  herfra; 

Saa  foer  han  af  Landet  ud 
Med   Hustru  og  Børn   saa   smaa, 
Det  vil  jeg  for   Sandhed   sige : 
Han  leved'  baade  glad  og  fro. 

Niels   Ebbesen  foer  af  Landet 
Til  Norge  mon  han   ride, 
Det  vil  jeg  for   Sandhed   sige  : 
Han  havde   forvundet   sin  Kvide. 

Niels   Ebbesen   ud   af  Landet   drog, 
Han   slog  den   Greve    ihjel, 
Saa  glade  var  alle  de  Danske 
At  det  gik   saa  vel! 

Denne  Slutning  er  altsaa  i  Konsekvens  med  hele  Visens 
Anlæg  og  Grundtanke"),  Alt  stiler  ligesom  hen  imod 
den,  der  gaaer  en  glad  Seirsfølelse  gjennem  det  Hele, 
en  freidig  Bevidsthed  om,  at  det  kjække  Riddersind  kan 
gaae  ubøiet  gjennem  Verden,  at  ingen  Grevemagt  saa- 
lidt  som  nogen  Kongemagt  kan  kue  det,  og  at  dets  høieste 
Lov  er  at  »fremme  sin  Villie.«  Saaledes  er  denne  Vise 
en  Aflfødning  af  den  samme  Livsanskuelse,  der  formede 
de  uforlignelige  Sange  om  Marsk  Stig  og  Kongedrabet 
i  Finnerup ;  det  historiske  Emne  er  tilfældigt.  Grev  Gert 
er  her  ikke  Landets  Svøbe  som  Holstener,  han  er  Re- 
præsentant for  Fyrstemagten  overfor  Herrevælden. 

Men  bliver  det  saaledes  sandsynligt,  at  den  Form 
af  Visen,  der  er  bevaret  i  Langebeks  Foliohaandskrift, 
er  ældre  end  den  allerede  i  16de  Aarhundrede  gængse, 
der  er  bragt  nærmere  ind  til  det  Historiske,  idetmindste 
i  enkelte  Hovedpunkter  (ligesom  hin  Tid  saa  atter  til 
Gjengjæld  lempede  Historien  efter  Visen),  da  er  det  til- 
lige rimeligt,  at  den  her  foreligger  i  Afskrift  efter  ældre 
Optegnelser,  der  i  det  Hele  have  bevaret  den  i  en  temme- 
lig oprindelig  Form.  Men  det  Samme  fremgaaer  desu- 
den af  en  omhyggelig  Undersøgelse  af  alle  dens  Enkelt- 
heder; thi  vel  lider  den  paa  mange  Steder  af  Skødes- 
løsheder, men  den  er  i  hele  sin  Bygning  og  alle  sine 
enkelte  Dele  saa  klar  og  fuldendt,  at  den  næsten  over- 
alt bærer  Prisen  for  de  andre  Afskrifter.  Man  tage 
saaledes    blot    Lidledningen    med    sit    dobbelte   Varsel: 

Greven  skal  lade  sit  Liv  i  Danmark  (ikke  netop  i  Ran- 
ders, som  de  andre  have),  —  og  alle  underkaste  sig, 
undtagen  den  ene  Niels  Ebbesen;  minder  det  ikke  om 
Begyndelsen  i  en  hel  Række  Oldsagn,  der  ligesom  have 
deres  typiske  Form  i  Mythen:  onde  Drømme  varslede 
Balders  Død;  Alt  aflagde  dog  Ed  paa  ikke  at  skade  ham, 
kun  den  lille  Mistelten  blev  glemt.  Eller  man  tage  Sam- 
talen ved  Randers  Strand,  der  her  er  et  lille  dramatisk 
Mesterværk  med  sit  Spil  af  Lys  og  Skygge;  hvert  Led 
er  fuldendt,  med  sit  Tyngdepunkt  og  sin  Braad,  Sam- 
talen er  som  en  Ridderleg,  i  hvilken  Spydene  kastes 
frem  og  tilbage  og  enten  slaae  mod  den  haarde  Skjold- 
bule  eller  gribes  i  Luften  og  slynges  tilbage  mod  den 
de  kom  fra.  -  Og  overfor  disse  Partier  sætte  man 
saa  de  andre  Haandskrifter  med  deres  Opgivelse  af  Gre- 
vens Styrke,  og  deres  itubrudte  Repliker,  —  det  vil 
da  snart  vise  sig  hvor  vi  skulle  søge  den  mest  ufordær- 
vede Form.  Disse  Enkeltheder  skulle  dog  ikke  fængsle  vor 
Opmærksomhed  paa  dette  Sted,  hvor  det  kun  er  om  at  gjøre 
at  faae  Visens  historiske  Betydning  klaret.  Kun  eet 
Punkt  i  dens  Fortælling  skal  endnu  omtales ,  da  det  er 
blevet  Gjenstand  for  en  meget  bestemt  Dadel  af  en 
æsthetisk  Forfatter,  Semper  Taciturnus,  der  har  forsøgt 
at  hævde  Svannings  Haandskrift  af  Visen  [Cj  som  den 
oprindelige^).  Niels  Ebbesen  spørger  nemlig  først  i 
Hjemmet,  da  han  har  fattet  sin  Beslutning,  om  Sven- 
dene alle  ville  følge  ham,  og  senere  gjentager  han  dette 
Spørgsmaal  ved  Randers  Bro,  hvorpaa  den  lille  Svend 
Trøst  tager  Orlov.  Den  omtalte  Afskrift  udelader  nu 
Spørgsmaalet  den  ene  Gang  og  S.  Tac.  hævder  meget 
stærkt,   at  dette  maa   være  det  Oprindelige,    da  til  hin 

Tid  -let  Ord  var  et  Ord«.  Men  Visen  har  dog  vistnok 
Ret  i  sin  Gjentagelse.  Det  var  let  nok  at  sige  Ja  der- 
hjemme i  den  første  Glæde  over  Planens  dristige  Stor- 
hed; men  Digteren  kunde  tilvisse  ikke  let  skildre  Øie- 
blikkets  Alvor  og  Afgjørelsens  Hjertebanken  ,  da  de 
staae  ved  Broen  ind  til  den  tjendtlige  By,  bedre  end  ved 
det  gjentagne  Spørgsmaal  og  den  gjentagne  Opfordring 
til  at  tage  Orlov.  Og  desuden  benytter  Digteren  netop 
ypperligt  dette  Moment  til  at  forhøie  den  dramatiske 
Effekt  af  Svend  Trøst's  Daad.  Han  sagde  Ja  der- 
hjemme, nu  tager  han  Orlov;  Niels  Ebbesen  troede 
netop  ham  allerbedst,  han  havde  jo  Tilnavn  af  sin  Frei- 
dighed  og  sit  Mod;  det  er  ligesom  man  skal  bringes  til 
at  føle  det  Mislige  i  Ridderens  Stilling  saa  eftertrykke- 
ligt som  muligt.  Men  netop  derved  bliver  atter  Tro- 
skabens Triumf  desstørre:  saa  stor  var  Svendenes  Hen- 
givenhed for  deres  Herre,  at  den  eneste,  der  syntes  at 
ville  svigte,  -  det  var  ham,  de  havde  størst  Fortrøst- 
ning til ,  og  dog  fulgte  ingen  af  de  andre  ham !  —  at 
han  netop  tjente  sin  Herre  allerbedst.  Saaledes  er  for- 
mentlig det  dobbelte  Spørgsmaal  til  Svendene  et  nød- 
vendigt Led  i  den  fuldendte  Helhed;  thi  Digteren  vil 
forherlige  sin  Ridder  ikke  blot  gjennem  Skildringen  af 
haus  Uafhængighedsfølelse  overfor  Greven,  men  ligesaa- 
meget  gjennem  hans  Svendes  trofaste  Hengivenhed. 
Desuden  maatte  Ridderen  jo  til  det  Yderste  agte  det 
hos  sine  Mænd,  som  han  selv  forlangte  af  Landets  Herre: 
Ret  til  at  tage  Orlov  naarsomhelst  de  vilde. 

Visen  udgjør,  som  den  foreligger  i  denne  ældste 
Form,  en  fuldendt  Helhed,  det  er  dens  Styrke  som  Digt- 
ning ,    dens  Svaghed   som  historisk  Aktstykke.     Den  er 

rimeligvis  digtet  ud  af  Samtiden  og  ud  af  fuldt  Kjendskab 
til  Begivenheden ,  men  Digteren  har  dannet  et  poetisk 
Emne  af  det  historiske  efter  eget  Tykke.  De  Brud,  der 
senere  ere  gjorte  paa  den,  for  at  gjøre  den  mere  rime- 
lig, har  forstyrret  dens  Harmoni  uden  at  forandre  dens 
Karakter  som  væsenlig  uhistorisk.  Den  beholder  sin 
Tendens,  thi  Digteren  har  saa  aldeles  sat  sit  Præg  paa 
Emnet,  at  ingen  Del  er  fri  derfor,  men  hver  Enkelthed 
peger  hen  paa  det  Samme :  en  Forherligelse  af  den  stolte 
Ridderdaad.  Men  den  Tanke,  der  forandrer  alt  det  Hi- 
storiske for  at  komme  til  sit  fulde  Udtryk,  er  selv  uhi- 
storisk. Det  er  uhistorisk,  at  det  var  en  »ridderlig« 
Daad  Niels  Ebbesen  udførte  i  Randers,  det  er  uhisto- 
risk, at  han  gik  til  den  efter  Ridderskik,  ligesom  det  er 
uhistorisk,    at  han  tog  Følgerne  af  den  som  en  Ridder. 

Det  Historiske  derimod  er,  at  Niels  Ebbesen  slog 
den  kullede  Greve,  fordi  han  var  Danmarks  onde  Aand, 
at  han  udførte  det  ved  et  kjækt  og  voldsomt  Overfald 
ved  Nattetide,  og  at  han  lod  sit  Liv  i  en  ufortrøden 
Kamp  mod  Holstenerne.  Derom  ere  alle  historiske 
Beretninger  enige;  Gert  faldt  for  de  Danskes  Haand, 
fordi  han  var  Danmarks  Fjende,  det  var  et  politisk  Drab, 
hvis  Følge  var  Landets  Befrielse  ved  en  almindelig  Reis- 
ning.  Men  er  dette  saa,  da  er  Visens  hele  Synsmaade 
falsk,  og  dens  Fortælling  upaalidelig  i  alle  sine  Dele. 
Da  er  det  først  og  fremmest  tvivlsomt,  ja  usandsynligt, 
hvad  der  vel  kan  kaldes  Kjærnen  i  dens  rent  faktiske 
Opfattelse  af  Begivenheden,  at  Niels  Ebbesen  drog  til 
Randers  med  sine  Svende ,  saa  at  sige  i  ridderligt 
Optog. 

Her    er   da   tillige    det   afgjørende  Punkt,    hvor   det 

faaer  sin  Betydning ,  at  Visen  maa  stilles  udenfor  de 
paalidelige  Kilders  Række.  Om  Krøniken  eller  Visen 
har  Ret  i  en  eller  anden  Enkelthed  ved  Overfaldet  er 
mindre  væsenligt,  men  det  er  af  allerstørste  Betydning 
for  Bedømmelsen  af  den  hele  Tildragelse,  om  det  er 
Enkeltmand,  der  for  sin  egen  Skyld  fælder  Grev  Gert, 
eller  det  er  et  Forbund  af  danske  Mænd,  hvis  Tanke  i 
Farens  Stund  ikke  er  Troskab  mod  den  svorne  Herre, 
men  Troskab  mod  det  Fædreland,  der  Ingen  mere  kunde 
tage  i  Ed  og  dog  mere  end  nogensinde  trængte  til  alle 
sine  Sønners  Hjælp. 

Der  er  da  tilvisse  meget  i  de  samtidige  Kilder,  der 
taler  for,  at  dette  Sidste  har  været  Tilfældet,  medens 
Visens  Opfattelse  ikke  finder  Medhold  paa  et  eneste 
Sted.  De  danske  Aarbøger  sige  kun ,  at  han  trængte 
ind  i  Byen  med  47  »Fæller«  (socii-,  det  samme  Udtryk, 
der  strax  efter  bruges  om  de  tydske  Riddere  i  Forhold 
til  Greven.  Den  lybske  Krønike  siger  udtrykkelig,  at  de 
Danske  »samlede  sig«  i  et  Antal  af  omtrent  60,  »kyn- 
dige Mænd«,  altsaa  Folk,  der  vare  kjendte  i  Byen.  Ved 
Forliget  i  Spandov  maa  Junker  Valdemar  love  ikke  at 
forsvare  »dem  som  myrdede  Grev  Gert«,  hvorved  der  vist- 
nok maa  være  tænkt  paa  flere  Adelsmænd  og  frem- 
ragende Folk,  da  Svende  og  ufrie  Mænd  neppe  kom  i 
Betragtning,  hvor  der  kunde  være  Tale  om  Hævn  eller 
kongelig  Beskyttelse.  Det  Samme  tyde  Detmars  Ord 
paa,  naar  han  fortæller,  at  Greven  havde  Hertug  Val- 
demar mistænkt  for  at  have  været  Medvider  i  deres 
Faders  Drab  og  at  have  huset  Drabsmændene  paa  Søn- 
derborg Slot.  Denne  Mistanke ,  som  Hertugen  maatte 
fralægge  sig  ved  Ed,  forbyder  desuden  ligefrem  hele  Vi- 

sens  Situation  og  sammentrængte  Handling.  Ogsaa  det 
at  Detmar  slet  ikke  nævner  Niels  Ebbesens  Navn,  men 
kun  taler  om  dem,  der  slog  Greven  og  deres  -Hoved- 
mand«, tyder  paa  noget  Lignende;  ligeledes  naar  han 
fortæller,  at  efter  Kampen  ved  Skanderborg  alle  de,  der 
havde  været  med  ved  Drabet  blev  lagte  paa  Steile  (for 
saa  vidt  som  de  vare  faldne  her),  ogsaa  deres  Hovedmand 
med  sine  to  Brødre;  thi  derved  kommer  man  atter  til 
at  tænke  paa  mere  fremragende,  selvstændig  bekjendte 
Mænd.  Endvidere  beretter  Hvidtfelt,  at  han  har  seet  en 
Kvittering  fra  Greven  paa  500  Mark  Lybsk,  udstedt 
1351  til  Johan  Limbek,  »som  hånd  haffuer  anammet  aflf 
Her  Stj  Anderssøn,  oc  hånd  haffuer  sonet  faare  om 
deris  Faders  Død,  huorfaare  de  quitlader  forskreffne  Her 
Johan  Limbeck,  Dog  at  Her  Stj  Anderssøn  hannem  be- 
taler igien.«^)  Naar  nu  Hvidtfelt  uden  videre  antager, 
at  dette  gaaer  paa  Niels  Ebbesen,  da  er  det  sikkert  en 
Slutning,  han  kun  kunde  komme  til  fra  den  falske  For- 
udsætning, at  Visen  havde  Ret  i  Hovedpunktet,  og  at 
N.  E.  var  den  eneste  Ridder,  der  var  med  ved  Over- 
faldet. Men  om  denne  Kvittering  havde  gjældet  Niels 
Ebbesen,  vilde  dog  sikkert  hans  Navn  udtrykkelig  være 
nævnt,  saaledes  som  Stig  Andersens,  og  det  bliver  vist- 
nok langt  sandsynligere  at  antage,  at  en  eller  anden  af 
denne  mægtige  Ridders  nærmeste  Slægt  har  været  med 
ved  Overfaldet.  Hvidtfelt  bruger  denne  Kvittering  til 
at  godtgjøre,  at  Holstenerne  ikke,  som  Krøniken  beret- 
ter, kunne  have  faaet  Leilighed  til  at  hævne  sig  paa  Niels 
Ebbesen;  men  Forholdet  maa  snarere  vendes  om,  og  den 
Efterretning,  at  det  lykkedes  Holstenerne  at  fælde  Niels 
Ebbesen  og  lægge  ham  paa  Hjul,  bidrage  til  at  gjøre  det 

sandsynligt,  at  hin  Kvittering  ikke  kan  have  vedkommet 
ham  eller  hans  Slægt. 

Endelig  taler  al  Sandsynlighed  for,  at  der  ikke  blot 
maa  have  været  forvovne  Mænd  i  den  Skare  der  over- 
faldt Grev  Gert,  men  ogsaa  Folk  der  havde  et  nøie  Kjend- 
skab  til  Stedsforholdene  i  Randers,  ikke  blot  som  Byen 
var  under  almindelige  Forhold,  men  som  den  var  nu,  i 
dette  usædvanlige  Øieblik.  I  og  omkring  Byen  laa  der 
4000  Mand,  Riddere  og  Svende,  Ryttere  og  Fodfolk, 
leiede  Bander  allevegne  fra ,  der  var  Vagter  og  Vagt- 
stuer, og  det  var  vistnok  umuligt  at  skjule  sig  blot  et 
Oieblik  i  denne  By  uden  Kjendskab  til  alt  dette,  eller 
uden  ligefrem  at  være  i  Ledtog  med  bosiddende  Folk 
der  paa  Stedet.  Kun  saaledes  kan  det  forstaaes,  at 
de  Sammensvorne  kom  ubemærkede  over  Greven ,  og 
at  Broen  ikke  blot  var  uden  Vagt ,  men  endog  løsnet  i 
sine  Saramenføininger,  saa  en  heldig  Flugt  var  mulig 
efter  en  kort  Gadekamp.  Saaledes  har  ogsaa  den  lyb- 
ske Krønike  tænkt  sig  det,  naar  den  siger,  at  »de  Dan- 
ske samlede  sig,  henved  60  kyndige  Mænd«. 

Men  hvilke  Deltagere  der  nu  end  kunne  have  været  i 
dette  Forbund,  saameget  synes  utvivlsomt,  at  det  ikke 
var  en  enkelt  Ridder  med  den  tilfældige  Samling  af  Svende, 
der  tjente  i  hans  Gaard,  som  trængte  ind  i  Randers  og 
fældede  Grev  Gert,  ligesaalidt  som  det  var  en  tilfældig 
Trætte,  der  giv  Anledning  til  Drabet;  det  var  tvertimod 
efter  Alt,  hvad  der  foreligger,  en  snildt  anlagt  og  kjækt 
udført  Plan ,  der  vistnok  fødtes  i  Niels  Ebbesens  Sjæl 
den  Dag,  Greven  med  sine  Skarer  trængte  ind  i  Landet. 
Saaledes  staaer  den  da  ogsaa  i  fuld  Sammenhæng  med 
den  Kjendsgjerning,    at  han   strax    efter   og   lige    til    sit 

Fald  staaer  i  Spidsen  for  Jyllands  Adel  og  Almue  i  den 
forbittrede  Kamp  mod  Rigets  Undertrykkere ;  ligesom 
paa  den  anden  Side  hans  Flugt  til  Norge  stod  i  fuld 
Overensstemmelse  med  Visens  Opfattelse  af  hans  Daad. 

Dermed  er  da  formentlig  det  rette  Synspunkt  for 
Forstaaelsen  af  denne  afgjørende  Handling  given ;  Vi- 
sens falske  Grundlag  og  dermed  tillige  det,  der  giver  den 
traditionelle  Opfattelse  sin  Karakter,  er  forladt  og  en  uhil- 
det Undersøgelse  af  de  historiske  Kilder  muliggjort.  Der 
staaer  da  kun  tilbage  at  samle  Hovedtrækkene  i  de 
foregaaende  og  efterfølgende  Begivenheder  tilligemed  det, 
vi  vide  om  selve  Afgjørelsen  i  Randers. 

Forholdene  paa  den  jydske  Halvø  vare  ved  Slut- 
ningen af  Aaret  1339  komne  til  et  Vendepunkt.  Grev 
Gert  havde  ved  sine  utrættelige  Bestræbelser  faaet  næ- 
sten hele  Nørrejylland  og  Fyen  i  sin  Haand,  og  Søn- 
derjyllands Indlemmelse  i  det  nye  Rige  syntes  kun  at 
være  et  Tidsspørgsmaal.  Ad  utallige  Veie  skaffede  han 
sig  Indflydelse  ,  og  den  Modstand  han  mødte  fra  dansk 
Side,  var  saa  svag  og  saa  usikker,  at  den  maatte  vige 
for  hans  idelig  gjentagne  Forsøg.  Et  nyt  Lys  over  disse 
Forsøg  kaste  nogle  af  Dr.  L.  N.  Helveg  udgivne,  for- 
hen utrykte  Pavebreve*^),  der  vise,  at  det  efter  mange 
Aars  forgjæves  Anstrængelser  lykkedes  Gert  at  faae  den 
slesvigske  Bispestols  Gaarde  og  Borge  i  sin  Haand,  saa- 
ledes  at  han  nu  (1339)  sad  inde  med  hele  den  sydlige 
Del  af  Hertugdømmet.  Men  denne  stadige  Fremgang 
vakte  endelig  alvorlige  Bekymringer,  ikke  blot  i  Dan- 
mark, men  ogsaa  hos  Nabofyrsterne  og  de  vendiske 
Stæder,  der  saae  »Ligevægten«  truet.  Hertug  Valdemar 
havde    alt   længe    været   misfornøiet   med   sin  Morbroder 

og  tidligere  Formynder  og  stod  i  Forbindelse  med  den 
unge  Valdemar  Kristoffersen  og  hans  Svoger  Markgrev 
Ludvig  at"  Brandenborg,  Keiser  Ludvigs  Søn.  Medens 
Kapitlet  i  Slesvig  henvendte  sig  til  Paven  med  sine  Kla- 
ger over  Biskoppen,  der  overlod  Gert  Embedets  verds- 
lige og  hans  Broder  Giselbert  den  geistlige  Bestyrelse, 
forhandledes  den  Plan  mellem  de  verdslige  Stormænd, 
at  den  unge  Valdemar  skulde  hjælpes  til  sit  Fædrene- 
rige  og  ægte  Hertugens  Søster  Helvig;  Hansestæderne 
sluttede  sig  hertil  for  at  sikkre  Freden  og  Havets  Frihed. 
Men  Grev  Gert  saae  Faren  og  tænkte  paa  Midler 
til  at  møde  den ;  han  hvervede  i  al  Stilhed  en  stor  Hær 
og  satte  den  Stævne  til  tidlig  paa  Aaret  1340;  derpaa 
gik  han  til  Lybek  for  at  handle  om  Forlig  med  de  der 
forsamlede  Fyrster.  Vi  mangle  tilfredsstillende  Oplys- 
ninger om  Enkelthederne  ved  disse  Underhandlinger,  kun 
Forliget  mellem  Hertugen  og  Greven ,  der  sluttedes  den 
Ilte  Februar  ved  Markgrevens  og  de  andre  Herrers 
Mægling,  foreligger  endnu  i  sin  Helhed*^).  Hertugen 
opgiver  heri  sin  Plan  at  give  Valdemar  sin  Søster  eller 
hjælpe  ham  paa  Tronen ,  ligesom  Gert  lover  ikke  at 
støtte  den  fangne  Prinds  Ottos  Kandidatur.  Derimod 
skal  der  foretages  et  Bytte  af  Pantene;  Hertugen  over- 
tager Nørrejylland  for  4.3000  Mark,  og  Greven  faaer  ind- 
til videre  Sønderjylland  for  denne  Sum.  Dette  maa  da 
sikkert  opfattes  som  en  Indrømmelse  fra  Grevens  Side, 
da  det  Samme  i  det  Væsenlige  fastholdtes  fra  dansk 
Side  efter  hans  Drab,  og  det  var  rimeligvis  derfor  For- 
liget ikke  kom  til  Udførelse.  Hos  Hertugen  laa  nem- 
lig udentvivl  den  Tanke  bagved:  at  overdrage  Nørre- 
jylland   til  Kronen ,    naar  Valdemar    var   kommen    i  Be- 

siddeise  af  den ;  det  vilde  da  være  ulige  lettere  for 
ham  at  føre  Kampen  mod  Holstenerne  i  Sønderjylland 
og  paa  Fyen. 

Det  kom  derfor  snart  til  aaben  Kamp  mellem  Her- 
tug Valdemar  og  Grev  Gert.  At  dette  har  været  Til- 
fældet, sees  af  det  senere  Forlig,  der  sluttedes  St.  Hans- 
aften samme  Aar,  øg  ifølge  hvilket  de  Fanger,  der  var 
gjorte  paa  begge  Sider  »i  denne Orlog«,  baade  af  Grev 
Gert  og  hansSønner,  skulde  udleveres  ^^);  dette  ude- 
lukker jo  nemlig  ethvert  andet  Tidspunkt  end  netop  det 
lige  før  og  efter  Grevens  Fald.  Om  den  nærmeste  An- 
ledning til  Krigens  Udbrud  beretter  Detmar,  at  Her- 
tugen havde  faaet  Ribe  By  i  sin  Haand,  rimeligvis 
ifølge  Forliget  i  Lybek ,  og  at  han  havde  lovet  den 
Fred,  men  alligevel  brændt  og  plyndret  den,  maa- 
ske  som  Hævn  over  dens  tidligere  Forhold^*).  Dette 
kunde  da  være  Paaskud  nok  for  Greven  til  med  sin  nys 
samlede  Hær  at  kaste  sig  over  Hertugen  og  hans  Ven- 
ner, de  jydske  Stormænd.  Disse  var  nemlig  misfornøiede 
med  Grevens  Regimente  og  i  Forstaaelse  med  Hertugen 
og  hans  Venner,  og  det  var  da  udentvivl  for  strax  at 
sikkre  sig  deres  Troskab,  at  Gert  med  Kjærnen  af  sin 
Hær  besatte  Nørrejylland,  »hvis  Borge  han  alle  fandt  vel 
forvarede,«  som  Detmar  siger.  Han  delte  sin  Styrke,  der 
ialt  opgives  til  11000  Mand,  i  tre  Hold,  Sønnerne  Henrik 
og  Klaus  (Niels]  fik  hver  et,  og  han  selv  drog  til  Ran- 
ders med  4000  Mand.  Her  var  det  han  blev  farlig  syg, 
saa  han  endog  modtog  Nadveren  og  den  sidste  Olie;  men 
han  kom  sig  igjen  og  holdt  nu  en  Tid  meget  flittig  paa 
med    at    læse    de    hellige    »Tider«    om   Natten    med    sin 


Niels  Ebbesen.  389 

Klerk.     Under  disse  Forhold  udførtes  Overfaldet  Natten 
til  Løverdagen  den  1ste  April  1340. 

Niels  Ebbesen,  der  stod  i  Spidsen  for  det,  var  en 
Ridder  fra  Norringris  i  Folby  Sogn,  i  Nærheden  afAar- 
lius,  halvfjerde  Mil  t'ra  Randers;  vi  kjende  intet  til  hans 
tidligere  Liv  og  øvrige  Forhold ;  Traditionen  har  kun 
fastholdt  Stedet  hvor  haus  Gaard  laa,  overskygget  af  en 
vældig  Eg,  der  endnu  grønnes  over  dens  Tomt.  To  af 
hans  Brødre,  siger  Detmar,  faldt  tilligemed  ham  ved 
Skanderborg;  men  iøvrigt  kjende  vi  Intet  til  haus  Slægt 
og  dens  Skæbne  før  eller  efter  hin  Tid.  De  to  Krø- 
niker ere  ikke  rigtig  enige  om  Maaden,  hvorpaa  Overfaldet 
indlededes.  Den  danske  siger,  atDrabsmændene  rørteTrom- 
raerne  og  satte  Ild  paaByen,  den  tydske  derimod,  at  de  kom 
som  Hærvagt  og  besatte  et  Stenhus  i  Nærheden  af  Gre- 
ven, hvorpaa  de  oppebiede  det  Øiebltk,  da  han  atter 
havde  lagt  sig,  efterat  have  læst  sine  »Tider«.  Begge 
Dele  kan  dog  nok  forenes,  ja  de  danne  i  Grunden  et 
nødvendigt  Supplement  til  hinanden.  Medens  Nogle  af 
de  Sammensvorne  vendte  sig  mod  Grevens  Sovebus  og 
foreløbig  satte  sig  i  Besiddelse  af  Vagtstuen  under  eller 
ved  Siden  af  det,  henvendte  Andre  Fjendens  Opmærk- 
somhed paa  et  andet  Punkt  ved  at  sætte  Ild  paa  og 
røre  Trommerne,  saa  at  Folk  strømmede  til  og  der  kom 
Forvirring  i  Alt.  Dette  Moment  kan  Detmar  dog  ikke 
have  kjendt,  da  han  ellers  neppe  vilde  have  ladet  det 
uomtalt,  og  i  alle  Tilfælde  ikke  vilde  have  ladet  Gert 
lægge  sig  igjen  efter  Bønnen.  Men  den  danske  Beret- 
nings større  Nøiagtighed  i  Opfattelsen  af  den  givne  Si- 
tuation, skjøndt  den  forbigaaer  det  vistnok  paalidelige 
Træk,    at  Niels  Ebbesen  besatte  Vagthuset  for  at  have 

et  fast  Udgangspunkt,  bekræftes  desuden  i  fuldeste  Maal 
af  det  før  omtalte  Brev  fra  Grevens  Sønner  til  Raadet 
i  Lybek,  hvori  deres  Faders  Drab  omtales.  Der  forud- 
sættes her  udtrykkelig,  at  det  kom  til  en  Kamp  mellem 
Greven  og  hans  Banemænd,  at  han  altsaa  har  været 
paa  Benene,  og  at  han  endog  raabte  lydeligt  om  Hjælp, 
medens  Folk  var  oppe  og  hørte  det  rundt  omkring.  Otto 
af  Schenkenberg,  en  af  hans  leiede  Riddere,  tilstod  selv, 
at  han  og  hans  Mænd  havde  hørt  (Kamp-)  Larmen  og 
Grevens  Raab,  uden  at  have  gjort  noget  Forsøg  paa  at 
komme  ham  til  Hjælp  *^).  Grunden  hertil  angives 
ikke ,  men  at  det  vistnok  har  været  af  Frygt,  skjøn- 
nes  af  den  Skjebne ,  der  overgik  en  anden  tydsk 
Ridder,  Henrik  van  Wittinghofen  (Vestfalen);  han 
ilede  nemlig  til  fra  sit  nærliggende  Herberge,  men  blev 
dræbt  tilligemed  Greven  og  hans  Folk,  en  Kapellan  og 
tre  Svende.  Derefter  trak  Niels  Ebbesen  sig  tilbage 
til  Broen,  hvis  Planker  iforveien  vare  løsnede.  Under- 
veis  kom  det  til  en  heftig  Kamp ,  i  hvilken  de  Danske 
dog  kun  tabte  een  Mand,  medens  Fjenden  mistede  to 
Riddere  og  flere  Svende ,  hvad  der  ogsaa  synes  at  an- 
tyde, at  hine  havde  indtaget  en  fordelagtigere  Stilling. 
Der  har  mærkelig  nok  været  opkastet  Tvivl  om,  hvilken 
Bro  Tilbagetoget  iværksattes  over,  idet  man  har  paa- 
staaet,  at  Sønderbros  Tilværelse  paa  den  Tid  var  ube- 
vist; men  herved  har  man  da  ganske  overseet,  at  allerede 
Valdemar  den  Første  skød  netop  denne  Bro  af  efter 
sig,  da  Svend  Grade  kom  over  ham  i  Randers^''). 

Hermed  var  da  den  politiske  Stilling  paa  eengang 
forandret;  Jorden  rystede  under  Holstenernes  Fødder, 
Odden  var  brudt  af  det  grevelige  Sværd.     Sønnerne  førte 

Gerts  Lig  til  Itzeho  og  søgte  at  samle  sig  efter  det  be- 
døvende Slag ;  de  leiede  Tropper  opløste  sig  og  drog 
hærgende  gjennem  Landet  sydpaa,  forfulgte  af  Bønderne 
til  Rigets  Grændse. 

Markgreven  fornyede  strax  sit  Mæglingsforslag,  men 
i  en  haardere  Form  for  de  unge  Grever;  Junker  Valdemar 
skulde  anerkjendes  som  Danmarks  Konge  med  Indløs- 
ningsret  til  dets  Pantslotte ;  Hertugen  skulde  have  Nørre- 
jylland overdraget  paa  noget  billigere  Vilkaar,  og  det 
udtaltes  aabent,  at  det  var  for  Kongen,  der  skulde  ægte 
hans  Søster  Helvig  og  have  en  Del  af  Lenene  i  Med- 
gift. Greverne  derimod  fik  de  sønderjydske  Len  i  Pant 
og  Løfte  paa,  at  Kongen  vilde  være  en  Fjende  af  deres 
Faders  Drabsmænd.  Paa  disse  Vilkaar  sluttede  de  et 
foreløbigt  P'orlig  i  Spandov  tre  Uger  efter  Gerts  Drab; 
men  Kampen  synes  ikke  at  være  standset,  og  Forhand- 
lingerne fortsattes  i  Lybek  efter  Paaske ,  da  der  atter 
samledes  en  Del  Fyrster  og  Herrer  i  denne  Nordeuropas 
Hovedby. 

Men  heller  ikke  Jyderne  laae  paa  den  lade  Side ;  de 
havde  nu  fundet  en  Høvding  og  et  Maal.  Den  2den 
Mai  ødelagde  Niels  Ebbesen  en  Borg,  Holstenerne  vare 
ifærd  med  at  bygge  ved  Skjernaa;  men  iøvrigt  synes  han, 
eller  idetmindste  nogle  af  dem,  der  vare  med  iRanders, 
at  have  været  Tydskerne  af  Syne,  siden  Greverne,  som 
før  omtalt,  kunde  falde  paa  at  beskylde  Hertugen  for  at 
huse  dem  paa  Sønderborg.  Imidlertid  sluttedes  der  et 
endeligt  Forlig  mellem  den  unge  Konge  og  de  andre  Par- 
ter, den  19de  Mai  med  Hertugen,  den  21de  med  Gre- 
verne. De  tidligere  Aftaler  bekræftedes  i  alt  Væsen- 
ligt; kun  er  det  mærkeligt  at  see,  at  Drabsmændene  slet 

ikke  omtales.  Greverne  beklagede  sig  i  det  Hele  over, 
at  Alle  holdt  med  de  to  danske  Valdemarer,  de  stode 
atter  ligeoverfor  den  samme  Koalition,  deres  Fader  havde 
trodset  med  sin  Leiehær.  Ingen  synes  rigtig  at  have 
villet  bryde  Staven  over  Gerts  Drab;  Kongen  fik  hin 
Betingelse  ud  af  det  foreløbige  Forlig,  Hertugen  mis- 
tænktes for  at  være  Deltager  i  det,  og  Greverne  bekla- 
gede sig  forgjæves  for  Raadet  over  Otto  af  Schenken- 
berg,  der  aabent  vedgik  sit  Forhold  i  Randers  og  dertil 
føiede  alskens  Bagtalelser.  Mærkeligt  nok  har  man 
imidlertid  overseet  denne  karakteristiske  Forskj el  mellem 
det  første  Udkast  i  Spandov,  som  vi  iøvrigt  kun  kjende 
af  Hvidtfelts  Uddrag,  og  det  endelige  Forlig  i  Lybek, 
der  findes  trykt  i  Suhms  Historie  af  Danmark,  13de 
Bind  i  Tillæget.  Den  viser  paa  det  Bestemteste,  at 
Kong  Valdemar  ogsaa  i  den  Henseende  var  i  fuld  Over- 
ensstemmelse med  sit  Folk,  at  han  aabent  billigede  Niels 
Ebbesens  blodige  Daad,  idet  han  for  sit  Vedkommende 
høstede  deus  gyldne  Frugt. 

Kort  efter  dette  Forlig  fulgte  Kongen  sin  Lensmand 
til  Sønderborg  og  holdt  Bryllup  med  hans  Søster;  der- 
paa  drog  de  ved  St.  Hanstid  til  Viborg  Thing,  hvor  Her- 
tugen fremstillede  sin  Svoger  og  fik  ham  kaaret  til  Konge, 
til  samme  Tid  som  han  selv  frasagde  sig  al  Ret  til  Kro- 
nen. Ved  samme  Tid  (St.  Hansaften)  sluttedes  Freden 
mellem  Hertugen  og  Greverne,  rimeligvis  i  Jylland ;  Fan- 
gerne udvexledes  og  Pengesagerne  ordnedes.  Hertugen 
fik  Nørrejylland,  »Kongen  til  Haande«.  Dermed  var 
Retsspørgsmaalet  løst,  Danmark  var  atter  et  Rige  og 
havde  atter  sin  Fremtid,  de  Fremmedes  Vælde  var  brudt, 
og  Bruddet   var    anerkjendt   fra   alle    Sider.      Greverne 

glemte  ikke  Hertug  Valdemar  den  Rolle,  han  havde  spil- 
let i  dette  Drama;  Vinteren  derpaa  tog  do  ham  tilfange 
ved  Jagten  paa  Ærø  og  satte  ham  i  Forvaring  paa  Ny- 
borg ,  der  ligesom  hele  Fyen  endnu  la?nge  efter  var  i 
deres  Eie,  og  han  maatte  omsider  bekvemme  sig  til  at 
løse  sig  for  en  anselig  Sum.  Hele  hans  Forhold  vakte 
da  ogsaa  Tydskernes  Harme,  og  den  lybske  Krønike 
siger,  at  »Mange  regnede  det  for  en  stor  Daarskab ,  at 
han  vovede  saa  meget  for  Kongens  Skyld«.  Vi  kunne  da 
ikke  andet  end  være  ham  dobbelt  taknemmelige  for  det, 
han  vovede,  baade  Penge,  Land  og  Folk;  thi  han  var 
dog,  som  det  synes,  en  af  de  første,  der  brød. med  Gert 
og  gav  Stødet  til  hele  den  Bevægelse,  der  endte  med 
hans  Drab  og  Landets  Befrielse. 

Men  imidlertid  havde  han,  der  vovede  mest  af  Alle, 
sin  Ære  og  sit  Liv,  stridt  sin  Strid  tilende.  Sent  paa 
Efteraaret  beleirede  Jyderne  Skanderborg,  der  endnu  var 
i  Grevernes  Vold;  det  var  Adel  og  Almue  i  Forening, 
Niels  Ebbesen  var  deres  Høvding.  Tydskerne  sendte  i 
deres  Nød  Bud  til  Fyen  for  at  faae  Hjælp,  og  600  Ryt- 
tere satte  sig  i  Bevægelse  for  at  komme  dem  til  Und- 
sætning. Da  gjorde  Besætningen  et  Udfald  og  bragte 
Forvirring  i  Bondehæren,  der  overraskedes  ved  det  dob- 
belte Angreb.  Efter  en  haardnakket  Kamp  begyndte 
Bønderne  at  flye,  og  Ridderne  maatte  nu  ligeledes  tænke 
paa  Tilbagetog.  Her  var  det  da  Niels  Ebbesen  faldt 
med  sine  to  Brødre  og  mange  Bønder,  Detmar  siger  ialt 
2200.  Holstenerne  tog  Brødrenes  Lig  og  lagde  dem  paa 
Hjul  og  Steile,  tilligemed  de  andre  Drabsmænd,  hvis  Lig 
de  fandt;  det  var  en  afmægtig  Hævn  for  Grevens  bratte 
Død.     Kampen  ved  Skanderborg  stod  den  2den  Novbr., 

For  Ide  og  Virkelighed.  26 

»de  Dødes  Dag«,  da  der  holdes  Messe  over  alle  de  hen- 
farne Sjæle.  Det  var  syv  Maaneder  efter  hin  Foraars-r 
nat  i  Randers ;  men  hvilken  Sommer  laa  der  ikke  imel- 
lem; hvormange  Taarer  var  ikke  tørrede,  hvormegen 
Glæde  var  der  ikke  fremspiret  siden  hin  Time,  og  til 
hvor  stor  en  Fremtid  var  Frøet  ikke  nedlagt! 

Hvad  Vægt  ligger  der  da  paa,  at  Niels  Ebbesen  og 
hans  Mænd  blev  lagt  paa  Hjul  til  Føde  for  de  vilde 
Fugle?  Han  skaanede  ikke  sit  Fædrelands  Dødsfjende, 
da  han  tiggede  om  Fred,  thi  kun  Døden  kunde  skille 
dem  imellem;  hvordan  skulde  han  da  vente  Skaansel, 
naar  de  naaede  ham,  levende  eller  død;  han  havde  for- 
længst indanket  sin  Sag  for  en  høiere  Domstol. 

Niels  Ebbesens  Daad  staaer  uden  Sidestykke  i  Nor- 
dens Historie.  Ved  den  blev  Jylland,  Danmark,  ja  det 
hele  Norden  udreven  af  en  Udvikling,  der  i  kort  Tid 
uundgaaelig  vilde  have  undergravet  dets  politiske  Selv- 
stændighed, og,  ved  Hjælp  af  Herrevælde  og  Handel,  ført 
dets  Nationalitet  sin  Undergang  imøde.  Hvad  vi  kunde 
være  blevne  til  ad  den  Vei,  er  det  vel  umuligt  at  sige, 
men  med  Rædsel  maae  vi  vende  os  bort  fra  Tanken, 
saavist  som  det  staaer  klart  for  os  Alle,  at  vi  Intet  vilde 
have  været  af  det  vi  nu  ere,  og  at  det  Folkeliv,  der  nu 
giver  vor  jordiske  Tilværelse  sit  Værd,  ikke  vilde  være 
født.  Derfor  vil  Slægt  efter  Slægt  gjentage  sin  Tak  til 
Niels  Ebbesens  Minde  og  velsigne  hans  Navn  som  et 
af  de  dyrebareste,  Danmark  eier.  Som  hin  fattige  Kjær- 
ling  gav  han  sit  Brød,  »fordi  han  vog  den  kullede  Greve«, 
saaledes  vil  dette  Folk,  der  føler  saa  dybt  og  elsker  saa 
inderligt,  kjendes  ved  hans  Daad,  hvorledes  end  Tiderne 
og  Tankerne  skifte,  og  glædes  ved  at  forstaae  dens  Storhed. 

A.  D.  Jørgensen. 

Kildegteder  og  HeoTisniDger. 


*)  Schiern ,  et  nordisk  Sagns  Vandringer,  i  Hist.  Tids- 
skrift I.   67   f. 

-)  Detmars  lybske  Krønike  erudg.  af  Grautoff.  (Seedens  første 
B.  S.  VI  og  246).  Dahlmann  (Gesch.v.  Danemark  1, 484,  Anm,  2) 
mener,  at  han  har  taget  Feil  ved  at  omtale  et  » Hus «  i  Randers  ved 
den  Tid.  men  dette  beroer  vistnok  kun  paa  en  Feiltagelse  hos 
den  lærde  Forfatter  selv;  det  er  nemlig  øiensynUgt  B y  e n  Det- 
mar  mener  med  Randorshus.  Dette  Navn  gaaer  nemlig  gjen- 
nem  Mi'ddelalderen  i  forskjellige  Former ,  aldeles  analogt  med 
Aarhus.  Islænderne  kalde  dem  Aros  og  Randåros ,  Saxe 
Arusia  og  Randrusia,  paaPlattydsk  kalder  selve  Borgemestrene 
dem  1421  for  Arhusen  og  Randerhusen  (Anti-slesv.-holst.  Frag- 
menter 13,  119)  o.  s.v,,  i  Folkesproget  stod  de  senere  jævn- 
sides som  Aars  og  Randers.  Presbyter  Breraensis  siger  da  og- 
saa  netop  paa  dette  Sted  udtrykkelig  »opidum  Randershusen « . 
Thomas  Gheysmers  Kompendium  er  trykt  i  Scriptores  r.  Dan. 
n  392. 

^)  Hvidtfelt,  Kvartudgaven,  HI  419,  423.  Urkundenbuch 
der   Stadt  Lubek  IH  Nr.   95. 

*)    S.  Grundtvig  :   Danmarks  gamle  Folkeviser,  IH  Nr.  156. 

5)   Sst.  m  482  ff.      Script,  r.  D.  ^T  524. 

^)    S.   Grundtvigs    »Prøve«,   2det  Oplag,   S.   41. 

'')  At  denne  Slutning  paa  Visen  er  gammel  sees  ogsaa 
deraf,  at  Kristen  Pedersen  allerede  omtaler  en  gammel  Krønike, 
der  fortalte,  at  N.E.  var  død  udenlands  paa  en  Pilgrimsreise, 
og  at  hans  Grav  var  bleven  seet  af  danske  Mænd  i  Rostok. 
Denne  Misforstaaelse ,  der  vel  havde  sin  Grund  i ,  at  der  laa 
en  dansk  Pilgrim  af  dette  Navn  paa  det  angivne  Sted,  kunde 
selvfølgelig  kun  opstaae,  naar  der  ved  Siden  af  de  historiske 
Beretninger  om  Ridderens  Fald  fandtes  en  Tradition  om  at  han 
var  gaaet  i  Landflygtighed  ,  og  denne  kan  da  atter  kun  tæn- 
kes opstaaet  af  Folkevisen.  —  Om  de  to  her  omtalte  Haand- 
skrifter  af  Kæmpevisen  see  iøvrigt  Molbechs  Bemærkninger  i 
hist. -biografi ske   Samlinger.    S.   28  og  35  fi". 

'')  Semper  Taciturnus :  Folkeviser,  fornyede  i  gammel  Stil, 
1868,  S.   41. 

^)  Detmar  S.  246 :  do  sammelten  sic  erer  wol  sestich 
kundighe  man. 

10)   Hvidtfelt,   m  419.      S.   Grundtvigs   Viser  UI  485. 

'*)  Pavebreve  Nr.  142  —  3.  150.  Kirkehist.  Samlinger 
VI   213,    216.    558.      Kirkehist.   til  Reform.   II   95   ff. 

*-)   Diplomatarium  Flensburgense  Nr.    19.    20. 

1^)  Dipl.  Fl.  Nr.  21 ,  22.  Greverne  sige :  alle  vang- 
hende,  de  de  hertoghe  mit  sinen  hulperen  vseme  vadere 
greuen  Gherde  vnde  vs  vunde  vsen  hvlperen  afge- 
vangen  hebben  o.s.v.    (S.   46). 

1*)  Detmar  S.  245:  do  slek  de  hexloghe  em  af  rypen, 
de  stat  (d.  e.  tilsneg  sig  Byen  R.  —  Sml.  S.  29  :  dat  (Seghe- 
bergh)  wart  eme  (Knut)  avesleken  van  den  holsten:  S.  Gr. 
oversætter  altsaa  feilagtig:  da  sneg  V.  sig  ud  af  R.  III  481) 
unde  seghde  velichlieit  den  borgharen.  De  helt  he  en  ovele. 
He  nam  en  ere  ghut  unde  brande  de  stat.  Darmede  wek  he 
van  dannen.  De  grewe  da  naquam  mit  deme  volke,  unde  vant 
dat  hus  to  rypen  unde  alle  andere  hus  in  deme  lande  van 
sinen  mannen  wol  bewaret.  Sine  viande  weken,  dar  se  moch- 
ten;  ere  ghut   wart  vorw-ustet  mit  rove  unde  mit   brande. 

*^)  Quod  enim  in  presencia  vestra  contra  eos  (Otto.  de 
Sch.  etc.)  loquti  sumus ,  videlicet  patrem  nostrum  quibusdam 
eorxim  presentibus,  audientibus  et  non  resistentibus  esse  inter- 
fectum ,  hoc  adhuc  dicimus ,  et  idem  dominus  Otto  de  Schen- 
kenberghe  postea  in  presencia  vestra  aft'irmauit  profitendo ,  se 
adeo  prope  patris  nostri  hospicio  extitisse,  quod  tumultum  au- 
diuerat,  et  expresse  patrem  nostrum  suos  pro   auxilio  acclamare. 

'**)  Saxfi,  ed.  M.  p.  732:  junctum  vico  (Rand.)  pontem, 
ne  eis  pen-ius  foret ,  partim  discindi  jubet.  Itaque  et  tutum 
militi  munimentum  et  opportunum  contrahendis  viribus  spatium 
ab  amne  mutuatus  est.  Cfr.  p.  735:  —  cum  apud  R an- 
drus ii  pontem  dimicaretur  — . 

Om  de  nyeste  Undersøgelser  over  Dyrelivets  TJdbred- 
ning  i  Havets  Dybder.  Det  er  ikke  saa  lang  Tid  siden,  at 
man  ansaa  de  uniaadelige  Vidder,  der  danne  Bimden  af  Ver- 
densoceanet  soni  aldeles  ode  og  blottede  for  alt  organisk  Liv. 
Sjodyrene  skulde  kun  tinde  de  for  deres  Existens  nodvendige 
Betingelser  nær  Overfladen  af  Havet  og  langs  Kysterne ,  hvor 
man  i  Almindelighed  satte  deres  Forekomst  i  neie  Sammenhæng 
med  og  Afliængighed  af  det  maritime  Plantelivs  Udbredning. 
Da  Sjoplanterne  (Alger.  Tang],  som  bekjendt.  ikke  naa  syn- 
derligt dybt  ned,  sluttede  man  ogsaa  heraf,  at  den  lov  de  ved 
Bunden  levende  Sjødyr  bestemte  Area  kun  kunde  danne  en 
forholdsvis  meget  smal  Zone  langs  Kysterne.  Den  beromte 
engelske  Naturforsker  Forbes  troede  ogsaa  at  tinde  dette  be- 
kræftet ved  sine  omfattende  Undersøgelser  i  det  ægæiske  Hav. 
Han  troede  her  at  bemærke,  at  Dyrelivet,  der  paa  ganske 
grundt  Vande  udfoldede  en  særdeles  rig  Fylde  af  forskjellige 
Former,  hurtigt  aftog,  jo  dybere  man  kom  ned.  Paa  en  Dybde 
af  230  Favne ,  som  var  det  storste  Dyb ,  hvortil  hans  Under- 
søgelser strakte  sig,  fandt  han  endnu  kun  levende  et  Par 
smaa  Orme  og  nogle  faa  2skallede  Mollusker  og  sluttede 
heraf,  at  i  en  Dybde  af  høist  300  Favne  alt  dyrisk  Liv  vilde 
være  ophørt.  Denne  Forbes's  Paastand  blev  dog  allerede 
meget  tidlig  bestridt  af  min  Fader,  Professor  Sars,  som  ved 
Norges  Kyster  leihghedsvis  havde  faaet  op  fra  200 — 300  Favne 
ikke  saa  faa  Sjødyr,  og  hvad  der  var  af  Vigtighed:  flere  af 
disse  viste  sig  saa  langt  fra  at  være  forkrøblede  Former,   saa- 

ledes  som  man  skulde  have  ventet,  dersom  Forbes's  Hypothese 
havde  holdt  stik,  at  de  meget  mere  syntes  netop  i  denne 
store  Dybde  først  at  optræde  i  sin  fulde  Kraft.  Imidlertid 
synes  ikke  denne  Meddelelse  af  min  Fader  at  have  været  al- 
mindelig kjendt  blandt  Zoologerne  eller  ialfald  ikke  at  være 
bleven  lagt  tilbørlig  Vægt  paa,  ligesom  man  heller  ikke  syntes 
at  have  fæstet  den  tilstrækkelige  Opmærksomhed  ved  de  alle- 
rede længe  før  Forbes's  Meddelelser  leilighedsvis  anstillede 
Undersøgelser  af  de  bekjendte  Sjøfarere  John  og  James  Ross. 
Lige  indtil  den  nyeste  Tid  har  nemlig  Forbes's  Faastand  om 
Dybdegrændsen  for  det  dyriske  Liv  ved  300  Favne  gjældt 
blandt  Zoologerne  som  den  eneste  rigtige.  Ogsaa  troede  man 
allerede  paa  Forhaand  ved  visse  fysiske  Forhold  at  maatte 
anse  en  videre  Udbredning  af  Dyrehvet  i  Havets  Dybder  for 
umulig.  For  det  Første  var  det  det  umaadelige  Tryk.  der 
allerede  i  en  Dybde  af  300  Favne  er  lig  56  Atmosfærer 
eller  840  Si"  paa  Kvadrattommen .  der  maatte  virke  knusende 
paa  enhver  her  levende  Skabning,  medmindre  den  var  af  en 
for  den  dyiiske  Bygning  aldeles  uforligelig  Haardhed  og  Fasthed. 
Dernæst  havde  man  fundet,  at  Havvandets  Temperatur  aftog 
jo  dybere  man  kom  ned,  hvorfor  man  antog,  at  denne  i  en 
Dybde,  større  end  300  Favne,  allerede  maatte  være  altfor  lar 
til  at  organisk  Liv  her  kunde  existere.  Endelig  troede  man, 
ifølge  enkelte  herover  anstillede  Forsøg,  at  Lyset  kun  trængte 
forholdsvis  lidet  ned  i  Dybet,  og  at  der  allerede  ved  et  Par 
hundrede  Favne  herskede  et  saagodtsom  fuldkomment  Mørke ; 
og  da  man  vanskelig  kunde  tænke  sig  organisk  Liv  uden  i 
Forbindelse  med  Lys ,  ansaa  man  dette  endnu  som  en  Grund 
mere  for  Rigtigheden  af  Forbes's  Hypothese. 

Stor  Opsigt  vakte  det  derfor,  da  i  Aaret  1861  den  franske 
Naturforsker  A.  Milne-Edwards  bekjendtgjorde,  at  man,  da 
Telegrafkabelen  mellem  Marseille  og  Algier  blev  optaget  for  at 
repareres ,  fandt  fastheftet  til  Dele  af  den ,  som  havde  ligget 
paa  Bunden  i  den  enorme  Dybde  af  indtil  over  1500  Favne, 
ikke  saa  faa  levende  Sjødyr  (Koraller  og  Mollusker).  Man 
fik  altsaa  herved   Syn  for  Sagen,  at  Forbes's  Antagelse  maatte 

Yære  falsk,  og  at  det  dyriske  Liv  havde  eu  laugt  storre  Ud- 
bredning'  i  Havets  Dybder,  end  man  tidligere  havde  anet.  De 
Forudsætninger,  hvorfra  man  var  gaaet  ud.  om  Havvandets 
Tryk,  Temperatur  og  Absorbtion  af  Lyset  kunde  derfor  heller 
ikke  holde  stik.  Aiigaaende  det  forste  Punkt ,  saa  tænkte 
man  ikke  paa,  at  alle  Sjodyr  i  sit  Indre  kun  er  fyldte  med 
flydende  eller  halvtflydende  Stofter,  og  at  deres  ydre  Bedæk- 
ninger altid  ere  porøse  og  saaledes  tilgængelige  for  eu  endos- 
motisk  Indsugning  af  Vandet,  hvorved  Trykket  ganske  taber 
sin  Virkning.  Hvad  Havvandets  Temperatur  angaar ,  saa  er 
det  rigtignok  saa.  at  den  i  Almindelighed  synker,  jo  dybere 
man  kommer  ned;  men  derfor  at  antage,  at  dette  skulde  ske 
i  en  stadig  tiltagende  Progression,  har  ved  senere  Undersøgelser 
vist  sig  at  være  forhastet,  da  man  har  gjort  den  Erfaring,  at 
Temperaturen  nedenfor  en  vis  Dybde  forbliver  uforandret  den 
samme.  Endelig  er  der  Meget,  der  taler  for,  at  Lyset  trænger 
betydelig  længere  ned  i  Dybet,  end  man  ved  tidhgere  an- 
stillede Forsøg  har  troet  at  finde.  Man  finder  nemlig  hos 
enkelte  Dyr ,  der  leve  paa  300  Favne ,  altsaa  lang-t  nedenfor 
den  Grændse,  hvortil  Lyset  skulde  række,  vel  udviklede  Syns- 
redskaber,  der  naturligvis  vilde  være  til  ingen  Nytte  og  derfor 
ogsaa  overflødige,  hvis  her  skulde  herske  et  absolut  Mørke. 

Ved  de  ovenanførte  af  Milne-Edwards  bekjendtgjorte  vig- 
tige Kjendsgjeminger  blev  Interessen  for  Sjødyrenes  Udbred- 
ning  i  Havdybet  vakt  til  nyt  Liv,  og  trods  det  Besvær  og  de 
betydelige  Omkostninger,  som  altid  er  forbundne  ved  lignende 
Undersøgelser,  blev  der  dog  fra  flere  Kanter,  saa  ofte  Leilighed 
dertil  gaves ,  anstillet  Undersøgelser  med  dette  Maal  for  Øie. 
Blandt  disse  Undersøgelser  fortjene  særlig  at  omtales  de,  som  bleve 
anstillede  af  den  engelske  Naturforsker  WaUich,  der  fulgte 
med  ved  Nedlæggelsen  af  Telegrafkabelen  mellem  Europa  og 
Amerika.  Efter  denne  Forskers  Iagttagelser  strækker  det 
dyriske  Liv  sig  i  Atlanterhavet  lige  ned  til  den  enorme  Dybde 
af  3000  Favne  eller  18000  Fod.  Bunden  er  her  ligesom 
overalt  paa  de  større  Dybder  i  Atlanterhavet  formelig  bedækket 
med   Skaller  af  de  rigtignok  yderst  lavt   staaende   Sjødyr,   som 

man  benævner  Rizopoder  eller  Foraminiferer ,  og  navnlig  af 
Slægten  Globigerina,  og  flere  af  disse  havde  ved  Opta- 
gelsen ganske  Udseende  af  at  være  levende.  Paa  1250  Favnes 
Dybde  iik  den  samme  Forsker  op  en  hel  Del  levende  Slange- 
stjerner (Ophiocoma),  der  havde  klamret  sig  fast  til  Enden 
af  Dyblodslinen ,  og  som,  efterat  være  komne  op,  vedblev  at 
bevæge  sine  lange  piggede  Arme  paa  den  for  disse  Dyr  eien- 
dommelige  Maade.  Ved  dette  sidste  Faktum  fik  man  altsaa 
Vished  om,  at  de  store  Dybder  midt  i  Atlanterhavet  ikke  blot 
er  beboet  af  de  lavtstaaende  Foraminiferer,  men  ogsaa  af  be- 
tydelig høiere  organiserede  Sjødyr:  noget  der  ogsaa  vandt 
Bekræftelse  ved  de  paa  den  under  Ledelse  af  Mag.  O.  Torell 
omtrent  samtidig  foretagne  spitsbergenske  Expedition  anstillede 
Dyblodsundersøgelser,  hvorved  der  fra  en  Dybde  af  1400  Favne 
blev  optaget  ikke  blot  Echinodermer,  men  ogsaa  enkelte  Cru- 
staceer  og  Orme. 

Alle  disse  Undersøgelser  havde  imidlertid  det  Mangelfulde 
ved  sig,  at  de  kun  vare  anstillede  ved  Dyblod  eller  den  saa- 
kaldte  Bulldogmaskine ,  som  kun  tager  op  en  liden  Portion  af 
det  Dynd,  hvorpaa  den  tilfældigvis  stoder  an,  naar  den  uaaer 
Bunden.  De  give  os  derfor  i  Grunden  kun  ligesom  enkelte 
Glimt  af  det  her  forekommende  Dyreliv.  Ganske  anderledes 
omfattende  Resultater  ville  kunne  erholdes  ved  Brugen  af  den 
saakaldte  Bundskrabe,  der  kan  drages  lange  Strækninger  henad 
Bunden  og  saaledes  samle  i  sig  de  over  et  forholdsvis  tem- 
melig vidt  Rum  tilstedeværende  Sjødyr.  En  saadan  Indret- 
ning har  vistnok  allerede  meget  tidligt,  allerede  af  den  be- 
kjendte  Naturforsker  O.  Fr.  Miiller,  været  anvendt  til  Sjø- 
dyrenes  Indfangning  paa  grundere  Vand,  men  har  i  Almindelighed 
været  anseet  for  uanvendelig  paa  de  store  Dybder.  Dette  er 
imidlertid  ikke  Tilfældet,  hvilket  allerede  er  vist  af  min  Fader, 
der  ved  enkelte  Leiligheder  har  med  Held  benyttet  den  lige 
til  en  Dybde  af  200 — 300  Favne.  Imidlertid  er  den  Tid  og  de 
Omkostninger,  der  udkræves  ved  Brugen  af  den  hidtil  almin- 
deligvis benyttede  tunge  Jernskrabe  paa  de  store  Dybder  saa 
betydelige,  at  der  vanskeligt  uden  ganske  usædvanlig'e  Hjælpe- 

midler  kan  veutes  noget  Klækkeligt  udrettet  hermed.  I  Be- 
vidstheden herom  har  jeg  til  mine  Undersøgelser  konstrueret 
mig  en  eiendoranieligt  indrettet  betydeligt  lettere  Bundskrabe, 
forsynet,  istedetfor  tykt  Toug,  med  en  ganske  smækker  Line, 
og  har  fundet  denne  særdeles  anvendelig  selv  paa  de  største 
Dybder,  hvor  den  med  Lethed  vil  kunne  haandteres  selv  af 
en  enkelt  Mand.  Under  mine  mange  Reiser  i  Lofoten  har  jeg, 
saa  ofte  Leilighed  dertil  gaves,  benyttet  denne  paa  de  store 
Dybder  i  Vestfjorden ,  og  har  herved  i  de  sidste  Aar  bragt 
sammen  et  stort  Antal  Sjodyr  af  næsten  alle  Dyrklasser  fra 
den  betydelige  Dybde  af  200 — 300  Favne.  Sammen  med  de 
aUerede  tidligere  af  min  Fader  fra  dette  Dyb  tagne  Dyr  be- 
løber deres  Tal  sig  til  mellem  400  og  500  Arter,  et  Antal 
der  er  saameget  mere  forbausende  som  de  fleste  Arter  alene 
ere  tagne  paa  en  enkelt  Lokalitet,  nemlig  ved  Fiskeværet 
Skraaven  i  Lofoten.  Det  viser  sig  heraf,  at  det  saa  langt 
fra  er  Tilfældet,  at  der,  som  Forbes  mente,  ved  den  om- 
handlede Dybde  tindes  Grændsen  for  det  dyriske  Livs  Udbred- 
ning,  at  der  meget  mere  forst  her  begynder  en  eiendommelig 
Dybvandsfauna ,  der  viser  sig  næsten  ligesaa  rig  og  varieret 
som  den  littorale  Fauna. 

I  den  allernyeste  Tid  har  man  ogsaa  i  andre  Lande  be- 
gyndt at  anvende  Bundskraben  paa  de  store  Dybder,  og  de 
herved  vundne  Eesultater  have  allerede  vist  sig  over  Forvent- 
ning rige.  Ved  Amerika  er  der  saaledes  i  den  mexikanske 
Golf  anstillet  Undersøgelser  paa  denne  Maade  lige  til  en  Dybde 
af  500  Favne ,  og  et  særdeles  stort  Antal  forskjelligartede 
Sjødyr  bragt  op  fra  dette  enomie  Dyb.  Særdeles  vigtige 
Undersøgelser  ere  ogsaa  nylig  anstillede  ved  de  britiske  Øer, 
og  den  engelske  Regjering  har  i  Bevidsthed  om  Sagens  store  almin- 
delige Interesse  gjort  betydelige  Opott'relser  for  Iværksættelsen 
af  disse  Undersøgelser.  Under  Ledelse  af  de  dygtige  engelske 
Naturforskere  Dr.  Carpenter  og  Professor  Wyvill  Thomp- 
son blev  der  itjor  Sommer  udrustet  en  Expedition  alene  med 
dette  ^ndenskabehge  Maal  for  Øie.  hvorunder  man  i  noget  over 
en    Maaned    undersøgte    Havet    mellem    Skotland    og    Færoerne 

lige  til  en  Dybde  af  650  Favne.  Disse  Undersøgelser  skulle 
ogsaa  i  dette  Aars  Sommer  fortsættes  og  det  i  en  endnu  mere 
omfattende  Skala ,  da  man  tænker  at  benytte  Bundskraben 
selv  paa  Dybder  over  1000  Fa^iie.  Om  de  allerede  særdeles 
vigtige  Resultater,  der  ere  opnaaede  paa  den  ifjor  foretagne 
Expedition,  foreligger  allerede  en  i  »The  Proceedings  of  the 
Royal  Society  II  for  1868  indfort  kort  Rapport  af  Dr.  Carpenter : 
og  alle  Zoologer  imødese  vistnok  med  spændt  Opmærksomhed 
Beretningen  om  de  yderligere,  vistnok  endnu  langt  betyd- 
ningsfuldere Resultater,  som  det  ikke  vil  feile .  at  de  i  inde- 
værende Aar  anstUIede  Undersøgelser  ville  give. 

Et  af  de  vigtigste  Resultater .  som  ere  vundne  ved  de  i 
det  Foregaaende  omtalte  Undersøgelser,  er.  foruden  Paavisningen 
af  en  eiendommelig  rig  og  varieret  Dybvandsfauna  langt  nedenfor 
den  af  Forbes  satte  Grændse  for  Dyrelivets  Udbredning  i 
Havets  Dybder,  det  interessante  Faktum .  at  mange  af  de  her 
forekommende  Sjødyr  vise  en  imiiskj endelig  Overensstemmelse 
med  tidligere  kun  i  fossil  Tilstand  kjendte  Dyr  (fra  den  ter- 
tiære Formation,  Kridtformationen) .  hvoraf  det  synes  at  frem- 
gaa.  at  de  større  Dybder  i  Havet  have  for  en  stor  Del  været 
uberørte  af  de  Omvæltninger,  der  gjennem  Tidernes  Lob  have 
forandret  Jordens  Overflade  og  medført  en  Forandring  i  den  i 
nøiere  Sammenhæng  med  Landjorden  og  Kysterne  staaende 
Del  af  Faunaen:  saa  at  vi,  som  Dr.  Carpenter  i  sin  Rap- 
port udtrykker  sig  »endnu  paa  en  Maade  kunne  siges  at  leve 
i  Kridtformationen « ,  eller  med  andre  Ord:  denne  Formation 
synes  endnu  uden  Afbrydelse  at  fortsætte  sig  i  Havets  Dybder. 

G.   O.   Sars. 

Et  Stykke  dansk  Operatext  fra  Slutningen  af  det 
syttende  Aarhundrede.  Naar  man  veed,  at  det  musikalske 
Skuespil  i  gamle  Dage  ene  hørte  Hofferne  til.  og  saa  derhos 
tænker  paa.  hvor  gjennemgaaende  udansk  i  Aand  og  Sprog 
Christian  den  Femtes  Hof  var,  vil  man  udentvivl  studse  noget 
ved  at  læse  Overskriften  til  disse  Linier.  Det  var  ogsaa  kun 
som  et   Slags  Kuriosum,  at  Landets   eget   Sprog  ved   den  Lei- 


Kulturmeddelelser.  403 

liijhcd,  her  skal  omtales,  opnaaede  den  Ære  at  lyde  ved  Hoffet 
ovenikjobet  paa  en  Festdag;  det  blev  i  saa  Henseende  und- 
tagelsesvis stillet  Side  om  Side  med  Fransk  og  Italiensk, 
medens  det  Tydske  som  sædvanlig  hævdede  sin  Plads  som 
Hovedsprog.  Anledningen  dertil  var  folgende.  1  Aaret  1693 
var  der  den  16de  Februar  bleven  afholdt  en  Maskerade  paa 
Kjøbenhavns  Slot,  ved  hvilken  enhver  Deltager  skulde  fore- 
stille, hvad  der  var  hans  mest  fremherskende  Tilboieligheder. 
Kongen  havde  for  sin  Person  valgt  Kjærligheden,  Jagten, 
Krigsvæsenet  og  Marinen.  Da  man  nu  sex  Aar  efter  vilde 
feire  Hs.  Majestæts  Fødselsdag  med  et  musikalsk  Skuespil, 
fik  en,  desværre  ubekjendt  Forfatter  det  Indfald  at  sammen- 
sætte en  Opera,  eller  rettere  et  af  talrige  Recitativer,  Arier  og 
Dandse  bestaaende  musikalsk  Divertissement,  i  hvilket  Kupido, 
Diana,  Mars  og  Neptun  som  Guderne  for  de  før  nævnte  konge- 
lige Passioner  skulde  indfores  af  Merkur  og  paa  Jupiters  Befaling 
hver  for  sig  takke  Kongen  for  den  Ære,  han  havde  viist 
dem  ved  sit  Valg.  »Hvorhos  man  ogsaa  i  det  Haab,  at  Af- 
vexling  vilde  gjøre  dette  Værk  saameget  desto  fornoieUgere, 
har  lagt  enhver  af  Afguderne  det  Sprog  i  Munden,  som  af 
alle  Sprogkyndige  holdes  for  bekvemmest  til  at  udtrykke  dens 
Væsen:  tildels  ogsaa  fordi  disse  Nationer  i  saadanne  Sager, 
som  her  fremstilles  i  deres  Sprog,  have  udmærket  sig  og 
vundet  Berømmelse  fremfor  alle  andre.  Og  da  man  altsaa 
har  maattet  bruge  Personer  af  forskjellige  Nationer  til  denne 
Komposition,  saa  har  man  ovenikjøbet  den  Fomoielse,  at  man 
i  et  liEe  Værk  som  dette  kan  sammenholde  og  iagttage  For- 
skjellighedeu  i   deres   Koncepter.« 

Stykket  blev  efter  Taffelet  opført  i  Riddersalen  paa  Kjø- 
benhavns Slot  den  15de  April  1699  Kl.  5  og  hed  »Les  Plai- 
sirs  des  Heros :  Oder  die  IV  Edelsten  Passionen  ...  in  der 
Musick  vorgestellet*.«  I  sit  hele  Tilsnit  minder  det  om  de 
franske   Operadivertissements,    som  Ludvig    den  Fjortendes  Hof 


*)  Teiten  findes  paa  det  kgl.  Bibliothek;  Fortalen,  hvoraf  ovenfor  er 
anført  et  Brudstykke,  er  paa  Tydsk. 

havde  bragt  i  Mode.  Vi  forbigaae  her  Merkurs  plattydske 
Prolog  og  de  tre  første  Akter  med  deres  Indlednings-Recita- 
tiyer  og  Arier  af  Merkur  samt  Entrées  af  Amoriner,  af  en 
Jæger  og  en  Nymfe,  af  Herkules  og  Bellona  og  to  Amazoner, 
der  henholdsyis  skulde  bebude,  at  nu  kom  Italieneren  Kupido, 
nu  den  fransktalende  Diana  og  endelig  den  vrede  Mars,  hvis 
Sprog  selvfølgelig  maatte  være  Tydsk.  Fjerde  Akt  aabnes 
ligeledes  af  Merkur  og  med  Dands,  denne  Gang  af  Nereus  og 
Thetis.  Derpaa  optræder  Aktens  Hovedperson  Neptun  med 
sin  Trefork  i  Haanden,  ledsaget  af  Tritoner. 

Neptunus. 
Bort  Mulm  og  Vinter- Vejr  med  lis  og  Natte-Frost, 
Det  er  høj  Tid  for  mig  jeg  kommer  paa  min  Post, 
Tømmer-Øxen  i  Flaaden  røres: 
Amor,  Diana,  Mars  mod  mig  har  pukked  nok 
Deres  Velde  til  Hofve  høres: 
Jeg  underdanigst  dog,  troer,  min  trej-oddet  Stok 
Til  Kongens  Tjenst  saa  vel  kand  fores. 
Som  Lance,  Pjl  og  Kog,  i  hvor  stort  der  af  giøres. 

Aria. 
1. 
Putzer  kun  Skeg  og  Fingre  reen 
Alle  I,  som  i  Havet  rager, 
Og  med  Eder  til  Hove  tager 
Ambre-Saft  og  Coralle-Green : 
Putzer  kun  Skeg  og  Fingre  reen. 

2. 

Nympher  viser  jers  Klyftighed 
Med  Sireners  Lokke-Stemme 
Munden  paa  Cupidon  temme 
Taaler  ey  den  Dreng  taler  med: 
Nympher  viser  jers  Klyftighed. 

3. 
Glauce  tag  du  en  Springhvall  frem, 
See  om  de  tør  hannem  bide, 
Som  saa  ofte  Haren  slide, 
Og  stolt  af  Jagten  kommer  hiem. 
Glauce  viis  lit  af  Konsten  frem. 

Olaucus  med  sin  Springhval. 

Jeg  kommer  fra  Jordens  Ende 

Hvor  jers  Magt  planted  staar  Stormægtigste  Monark 

Til  Eders  Majestæt  her  underdanigst  sendes 

Et  Tegn  fra  Grenlands  Fiskepark. 


Der  har  Thetys  i  sin  Kjelder 

Flere  Fisk  end  der  Blade  i  Eege-Skov: 

Til  Kongens  Tjenst  hvert  Aar  Tienden  jeg  anmelder 

Af  Hval,  Torsk,  Sild  og  Cabellov, 


I  som  efter  HAREN  stripper 
Med  Spiud  og  Fældegarn  over  Bierg  og  Dal: 
Følger  mig  dog  engang  ind  blant  lise-Klipper, 
Trotz  I  kand  fælde  der  en  Hval. 

Neptunus. 
Aria. 
1. 
Mars  den  Kaaber-brysted  Kiempe, 
I  hvor  krantzed  hånd  sig  teer, 
Blegner  og  lar  Modet  dempe,  • 
Naar  hånd  Styrte-Bølgen  seer, 
Min  Flock  hannem  da  beleer- 

2. 
Dette  Spir  dig  eene  givis 
Nordens  Store  Christian, 
All  Modbør  der  med  fordrivis. 
Som  Siø-farten  hindre  kand. 
Lykke  skee  Kong  Christian ! 

3. 
Die  Sirenen  verdeckt. 
Lykke  med  dit  Spiir  og  Vælde 
Over  voris  Element! 
Vi  din  Ære  ævig  mælde, 
Saa  vit  Skib  og  Vand  er  kient, 
Lykke  i  vort  Element! 

Neptunns. 


Toon  "Vimpel  nu  og  Flag  i  prunke  Fiæle-bukke 

Med  Torden-Knall  mod  Fiende-Magten  pukke, 

Farer  Øst  og  Vest  Kongens  Nafn. 

Den  Store  Christian  ønsker  Lykke  og  Gafn, 

Som  mig  naadigst  ofte  besøger, 

Og  sin  Flaade  aarlig  foreger, 

Den  Store  Christian  ønsker  Lykke  og  Gafn, 

Bringer  ham  Morgenrødens  Gafver 

Som  sine  Svemme-Taarn  til  Rigets  Frelse  lafver, 

Aria. 

O  Seyer-rig  Monark,  dit  Regimente 

Udbrede  sig  saa  vit  som  Havet  gaar. 

Thetis  skal  yde  hvad  hun  formaar, 

Og  give  dig  Aarlige  Rente 

Stor  Lykke  Sieefolket  sig  vente: 

De  skraale  derfor  alle  som  en  Mand: 

Lef  længe  Store  Christian ! 

Neptun  og  Glaucus  gaae,  hvorpå  a  Akten  sluttes  med  en 
Arie  af  Merkur.  I  femte  Akt  opfordrer  denne  endelig  alle 
Guderne  til  at  forene  deres   Stemmer  til  Kongens   Ære : 

Drum  musicert  tho  hop'  van  disser  Saake 
In  eener  Melody,  in  eener  Spraake. 

De  istemme  alle  Slutningskoret  paa  Tyd  sk,  medens  deres 
Suite  opforer  et  » General  Ball « .  Det  Hele  endte  med  en 
Dands    »a  la  Grotesque«. 

Hvem  Musiken  til  alle  de  mange  Recitativer,  Arier  og 
Dandse  skyldes,  er  ubekjendt.  Dog  antager  jeg,  at  den  er 
komponeret,  tildels  maaske  kun  arrangeret  af  den  danske  Kam- 
mermusikus  og  »Viol  de  Gambist«  Poul  Christian  Schindler,  der 
med  Vished  vides  at  have  komponeret  »Der  vereinigte  Gotter- 
Streit«,  den  første  her  i  Landet  opførte  egentlige  Opera  (1689). 
Hvorledes  dette  ældste  og  i  en  lang  AaiTække  ganske  ene- 
staaende  Forsøg  paa  at  sætte  Musik  til  en  dansk  Skuespiltext 
er  faldet  ud ,  derom  kunne  vi  derimod  ikke  have  nogen 
Mening,  saaUdt  som  om  den  Udforelse,  der  blev  Stykket  til  Del ; 

vi  niaae  sige  med  de  uNye  Tidender«  for  Aaret  1(599:  »Om 
de  deilige  Opera,  som  Kongen  til  Ære  udi  det  danske,  tydske, 
italienske  og  franske  Sprog  paa  den  romerske  Maade  under 
en  sød  Musik  bleve  spillede  paa  Kjøbenhavns  Slot,  sige  os  de 
paa  Prent  udgangne  Plaisirs  des  Heros  vel  meget,  men  Synet 
gaar  her  for  Sagn.« 

V.   C.   Ravn. 

Bernene  i  Amerika.  Skotlændercn  David  Macrae  giver 
en  Skildring  af  de  amerikanske  Boms  tidlige  Udvikling,  hvoraf 
nogle  Træk  her  skal  meddeles.  Han  søger  dens  Aarsag  i  Kli- 
matets  oplivende  Indflydelse  samt  i  den  Omstændighed,  at  Bør- 
nene i  en  saa  tidlig  Alder  komme  med  til  Bords.  En  Dame, 
som  havde  havt  elleve  Børn,  fortalte  ham,  at  de  allesanunen  i 
en  Alder  af  syv  Maaneder  vare  bragte  til  Bords,  og  at  de  i 
en  Alder  af  atten  Maaneder  forraaaede  at  haandtere  deres 
Kniv  og  Gaffel  med  samme  Færdighed  som  en  Voxen.  Ved 
saa  tidlig  at  færdes  blandt  Voxne,  begynde  Børnene  i  en  meget 
ung  Alder  at  faae  Interesse  for  Livets  alvorhgere  Anliggender 
og  at  tilegne  sig  de  Ældres  Tænkesæt  og  Udtryksmaade. 
En  liUe  Pige  fortalte  en  gammel  Doctor,  at  en  Vise  var 
brændt  for  hende.  »Havde  jeg  været  Ilden,  skulde  jeg  have 
sagtnet,  til  Du  havde  faaet  den«,  svarede  han.  »Det  vilde  De 
ikke  have  kunnet,  Sir«,  svarede  Barnet  alvorlig.  »Naturlovene 
ere  uforanderlige«.  —  »Hvad  mener  De  om  Landets  Tilstand, 
Sir?«  —  spiu-gte  en  Dreng  paa  otte  Aar  Forfatteren.  Ved 
Aftenbordet  hørte  han  i  New  York  en  anden  lille  Dreng  gjøre 
sin  Fader  Betreidelser,  fordi  han  støttede  Andrew  Johnson.  I 
Boston  spurgte  et  Pigebarn ,  der  knap  var  saa  høi  som  hans 
Knæ,  Forfatteren,  hvad  Indtryk  han  mente  Erhvervelsen  af  Rus- 
sisk Amerika  vilde  gjøre  paa  Storbritanien.  »Aa,  der  vil  vel 
blive  kastet  en  Del  med  Snebolde!«  sagde  han  leende.  Men 
den  lille  Politiker  i  Stumpekjole  fandt ,  at  det  var  at  spase 
med  en  alvorlig  Sag  og  vendte  sig  i  Taushed  fra  ham. 

Denne  altfor  tidlige  Udvikling  fører  til  en  utrolig  Mangel 
paa    Ærbødighed    for    Forældrene.        »Før    ikke    saadan    tosset 

Snak ,  Fader  I «  sag-de  en  lille  Pige  til  sin  Fader.  —  » Husk  paa, 
hvem  Du  taler  til.  Knægt!«  raabte  en  fortørnet  Fader  til  sin 
næsvise  Son.  »jeg  er  Din  Fader.  Sir!«  »Naa  og  hvis  Feil  er 
det  —  er  det  kanske  min?«  svarede  Slubberten.  —  I  Syden 
er  Forholdet  noget  anderledes,  men  i  Norden  er  den  personhge 
Uafhængigheds  Tanke  saa  fremherskende  ,  at  selv  de  af  Natu- 
ren satte  Skranker  forsvinde  i  den  demokratiske  Lighed.  For- 
ældre og  Lærere  forudsætte  selv  ikke  at  finde  den  Ærefrygt 
og  Folgag-tighed .  der  indpodes  o  s  fra  Barndommen ,  og  der  er 
i  Bomenes   Sind  afgjort   Uvilhe  mod  den  bUnde  Lydighed. 

Man  tro  imidlertid  ikke,  at  Børnene  i  Amerika  gjennem- 
gaaende  ere  uvonie  og  vanartede!  De  have  i  det  Hele  gjort 
Indtrykket  paa  Forfatteren  af  at  være  mere  belevne ,  betænk- 
somme og  velopdragne  end  Børnene  i  den  gamle  Verden.  De 
maa  blot  tages  paa  en  anden  Maade.  Man  raaa  henvende  sig 
til  deres  egen  Doramekraft  og  behandle  dem  som  Personer,  der 
selv  have  en  Villie.  »Jeg  veed  ikke  mere,  hvad  jeg  skal 
stille  op  med  Dig,  George!«  sagde  en  Dame  til  sin  lille  Søn. 
efter  at  hans  Larmen  og  Hamren  paa  Døren  havde  nødt  hende 
til  at  tage  ham  ud  af  et  Aflukke,  hvori  han  havde  været 
indespærret.  »Veed  Du  det  virkehg  ikke?«  spurgte  han,  idet 
han  saae  hende  op  i  Øinene.  »Nei!«  »Ja  naar  saa  er.  skal 
jeg  være  ordenlig!«  Og  Fyren  opførte  sig  nu  hele  Aftenen 
som  en  lille  Gentleman. 

Rud.   Schmidt. 

Uersom  Forskj  ellen  mellem  de  nye  og  de  gamle  Skoler 
alene  bestod  deri,  at  hine  ligefrem  tilbøde  en  Fortsæt- 
telse og  Udvidelse  af  den  Undervisning,  der  allerede  var 
grundlagt  i  disse,  da  vilde  det  forhaabede  Fremskridt 
vist  ikke  have  stort  at  betyde.  Skulde  der  uden  videre 
bygges  paa  det  gamle  Grundlag,  da  maatte  man  jo  og- 
saa  i  alt  Væsenligt  anvende  den  gamle  Fremgangs- 
maade.  Om  der  ogsaa  valgtes  et  nyt  Stof,  idet  man  i 
Bondehøiskolerne  særlig  lagde  an  paa  at  gjøre  Menig- 
mand bekjendt  med  Fædrelandets  Sagnhistorie,  Litera- 
tur  og  politiske  Tilstande,  det  vilde  dog  ikke  forandre 
Sagen.  Thi  hvorledes  skulde  man  indrette  Fremgangs- 
maadeu?  At  gjøre  Kundskabsmeddelelsen  lidt  friere, 
livligere  og  fornøieligere  ved  udelukkende  Bi'ug  af  det 
mundlige  Ord  og  ved  at  fritage  Eleverne  for  Lektielæsning 
og  Examen,  skulde  neppe  føre  til  Maalet;  Følgen  af  et 
saadant  Frihaandsforsøg  vilde  vel  snarere  blive,  at  det 
Nye  forstyrrede  det  Gamle  uden  selv  at  komme  til  Kræf- 
ter. Nei ,  Sandheden  er,  at  der  fra  Kundskabsskolen  til 
Folkeskolen  ikke  gives  nogen  ligefrem  brolagt  Overgang. 
Rodfæstet  i  det  Gamle  er  den  doktrinære  Under- 
visningsraand  sat  i  deu  pinlige  Forlegenhed,  at  han  ikke 

kan  Andet  end  føle  den  Livsraagt,  der  aander  i  det  Nye,  og 
dog  maa  stirre  paa  dette  Nye  med  et  ærgerligt  og  for- 
arget Blik,  et  Blik,  der  standser  ved  Skallen  uden  at 
opdage  Kjernen.  Fra  denne  Kant  ville  adskillige  Ind- 
sigelser da  ogsaa  naturlig  lade  sig  høre.  »Man  begyn- 
der nu  med  at  gjøre  Folkeundervisning  til  en  Art  beha- 
gelig Tidsfordriv,  en  Slags  Ordsprogsleg  med  Sang  og 
Klang  og  alskens  opbyggeligt  Morskab.  Men  at  arbeide 
aandelig  er  ikke  det  Samme  som  at  more  sig.  Det  er 
»Alvor  og  Gammen,  der  skal  kunne  saa  godt  tilsam- 
men«; og  saa  vælger  man  den  Gammen,  der  passer  sig, 
ikke  for  Læreren,  men  for  Ammen.  Det  er  jo  at  ned- 
værdige den  guddommelige  Fornuft.  Al  sand  Undervis- 
ning maa  begynde  med  Ærbødighed  for  det,  som  er 
høiere  end  Mennesket,  saa  at  Enhver,  der  træder  ind  i 
en  stor  Læreanstalt,  kan  mindes,  hvad  Ordet  siger: 
drag  dine  Sko  af,  thi  dette  Sted  er  helligt.  Der  er  en 
ammestueagtig  Naturlighed,  hvormed  man  frit  efter  Lune 
og  Indfald  tør  give  sig  i  Snak  om  Livets  allerhøieste 
Anliggender,  og  kige  »Vorherre«  kammeratlig  i  Kortet: 
mon  det  skulde  være  det  Nye?  I  den  selvbehagelige 
Indbildning,  at  djærv  Smagløshed  og  logisk  Ugenerthed 
afgive  det  fortræflfeligste  Bevis  paa  folkelig  Veltalenhed, 
fylder  man  Hovederne  paa  de  unge  Lærlinge  med  Viser 
og  Ordsprog,  Emter  og  Eventyr,  folkehistoriske  og  ver- 
denshistoriske Overblik  saalænge,  at  det  tilsidst  maa 
løbe  rundt  for  Øinene.  Ifølge  en  mere  drømmende  end 
dømmende  Opfattelse  af  Aandsfænomener  i  Billedspro- 
get forklarer  man  Billede  ved  Billede,  og  nikker  beun- 
drende til  ethvert  Mundheld  uden  at  kjende  en  Tanke. 
Langtfra  at  gjælde  for  hvad  de  oprindelig  ere,  Symbo- 

ler  for  Oldtidstanker,  som  kun  i  en  given  Sammen- 
hæng have  en  vis  indskrænket  Almengyldighed,  blive 
Sagn  og  Myther  behandlede  som  Spaadomme  afuudgrmi- 
delig  dybt  Indhold,  og  Fortolkningen  gjort  afhængig  af 
den  allervilkaarligste  Ide-Association.  Hvad  »Mythe- 
smeden«  har  ment,  er  ligegyldigt,  det  Vigtige  er,  at 
Mythen  kan  bruges  til  hvadsorahelst:  en  Billedæske, 
hvori  man  gjemmer,  hvad  Skjaldeblikket  har  seet,  et 
koloreret  Omslag  om  den  profetiske  Aands  allernyeste 
historiske  Aabenbaringer.  Det  er  en  falsk  Stræben  efter 
at  være  paa  en  Gang  dybsindig,  aandrig  og  dog  en- 
foldig. For  at  modarbeide  en  Yderlighed  kaster  man 
sig  over  i  en  anden.  Man  vil  undgaae  de  stive  Former 
og  bliver  formløs;  man  vil  bort  fra  det  Konstlede  og 
forfalder  til  Plathed;  man  forsmaaer  forfængelig  Pynt, 
og  griber  det  Rene  med  uvaskede  Hænder.  En  saadan 
Ligefremhed,  hvorved  man  paa  snaksom  Maade  familia- 
riserer sig  med  Tilværelsens  ideale  Magter,  gjør  et  Ind- 
tryk omtrent,  som  hvis  en  Menighed  i  en  af  Fristaterne, 
for  at  undgaae  det  falsk  Høitidelige,  faldt  paa  at  samle 
sig  og  holde  Bøn  med  Hænderne  i  Lommen  og  Cigar 
i  Munden.«  —  Lad  dette  saa  være  en  Prøve  paa  dok- 
trinær Forstaaelse;  det  er  jo  ganske  naturligt,  at  de, 
der  ikke  formaae  at  trænge  ind  i  Fæstningen  selv,  maae 
holde  sig  til  Udenværkerne. 

Grundforskjellen  mellem  det  Nye  og  det  Gamle  er 
iøinefaldende,  naar  vi  see  hen  til  de  første  Betingelser. 
Den  gamle,  officielle  Folkeskole  er  en  Børneskole.  Mod 
Børn  og  Umyndige  kan  der  anvendes  Tvang;  Børnesko- 
len under  Statens  Formynderskab  er  da  ogsaa  en  Tvangs- 
skole    i  dobbelt  Henseende:    for  Børnene   og  for  Foræl- 

drene.  Den  nye  Folkeskole  er  en  Skole  for  Voxne; 
for  de  Voxnes  Undervisning  har  Sarafundet  ingen  Tvangs- 
love:  her  kan  altsaa  begyndes  med  Frihed.  Den  gamle 
Folkeskole  er  en  Kundskabsskole  og  maa  som  Kund- 
skabsskole  bygge  paa  et  konstigt,  mekanisk  Grundlag; 
den  nye  Folkeskole  derimod,  som  ved  Vækkelse  af  de 
personlige  Aandskræfter  vil  være  en  Skole  for  Livet, 
kan  tale  med  de  levende  Mennesker  om  Livet  selv,  om 
hvad  der  ligger  dem  nær  og  begynde  med  et  natur- 
ligt Grundlag.  Ved  at  betragte  disse  Udgangspunkter 
hvert  for  sig  lidt  nærmere  ville  vi  let  overbevise  os  om, 
hvor  væsenlige  de  ere. 

Det  er  en  Omstændighed,  hvorpaa  der  maa  lægges 
Vægt,  at  Ungdommens  officielle  Undervisning  netop  en- 
der i  det  Tidspunkt,  hvor  i\andslivet  egenlig  først  for 
Alvor  skal  til  at  begynde.  At  man  ikke  ved  Tankelek- 
tier til  Udenadslæsning  kan  foregribe  den  modnere  Al- 
ders forventede  Eftertanke,  er  alierede  viist.  Det  gaaer 
ikke  med  Levevisdom  som  med  en  Konfirmationskjole,  der 
kan  syes  for  lang  og  vid,  for  at  blive  tilpas  med  Aa- 
rene.  Ved  at  give  Barnet  et  systematisk  Udtog  af 
Sædelæren  fremmer  man  ikke  dets  Sædelighed;  endnu 
mindre  styrker  man  dets  Tro  paa  Gud  ved  en  i  Lære- 
bogsform afi'attet  Børnedogmatik,  thi  Børnedogmatiker 
og  dogmatiske  Børn  skulle  vanskelig  »mødes  i  Guds  Rige«. 
Hvad  der  gjælder  om  Religion  og  Sædelære,  gjælder  paa 
tilsvarende  Maade  om  Verdenshistorie,  Fædrelandshistorie, 
det  borgerlige  Livs  Fordringer  osv.,  der  er  en  Grændse 
for  de  Umyndiges  Fatteevne ,  som  ikke  kan  overskrides, 
uden  at  der  gjøres  Brud  paa  den  guddommelige  Orden. 
Det    er    i   denne   Henseende    af  Vigtighed,    at    den  nye 

Folkeskole  begynder  Undervisningen  forfra,  idet  den  be- 
gynder med  de  Voxne. 

Er  det  allerede  i  sig  selv  unaturligt,  at  en  Skole  for 
Voxue  skulde  nedlade  sig  til  at  virke  ved  Tvang,  saa 
bliver  det  Unaturlige  dog  endnu  mere  unaturligt,  naar 
det  udtrykkelig  er  en  Vækkelsesskole,  en  Skole  for  Li- 
vet. Ved  den  blotte  Kundskabserhvervelse,  navnlig  ved 
Alt,  hvad  der  gaaer  ind  under  Lektielæsning  og  Exa- 
men,  er  det  en  temmelig  ligegyldig  Sag,  om  Indøvelsen 
er  skeet  frivillig  eller  ufrivillig.  Naar  en  Dreng  har  lært 
den  store  Tabel,  saa  har  han  lært  den,  og  saa  er  det 
Pust  overstaaet.  Om  det  gik  med  det  Gode  eller  med 
det  Onde,  om  det  var  ham  en  sand  Fornøielse  eller  det 
kostede  Taarer,  kan  han  gjerne  glemme,  naar  han  blot 
ikke  glemmer  Tabellen.  Anderledes  med  de  Sandheder, 
der  skulle  virke  paa  Sindet  og  have  Betydning  for  Per- 
sonligheden. Vistnok  gives  der  i  det  praktiske  Liv 
mangfoldige  Handlinger,  som  hverken  ere  aldeles  frivil- 
lige eller  aldeles  ufrivillige,  men  en  Blandiug  af  begge, 
saasom  at  betale  Skat,  at  gjøre  Krigstjeneste  o.  desl. 
Tvang  og  Frihed  kunne  forliges  i  alle  saadanne  Tilfælde, 
hvor  det  mere  kommer  an  paa  Handlingens  Udvortes 
end  paa  dens  Indvortes,  mere  paa  Gjerningen  end  paa 
Bevæggrunden,  i  det  Hele  mere  paa  Samfundet  end  paa 
Individerne.  Men  Livsanskuelse,  personlig  Overbevisning, 
Kjærlighed  til  Fædrelandet,  levende  Kjærlighed  til  Gud 
og  Næsten,  slige  Aandens  Gaver  lade  sig  ikke  inddrive 
ved  Tvang,  de  ere  Frihedens  Frugter,  og  Friheden  har 
sin  Begyndelse  i  sig  selv. 

Det  Begreb,  hvori  Enhed  af  Tvang  og  Frihed  oprin- 
delig maa  søges,  er  Begrebet:    Opdragelse.     Opdragelse 

forudsætter  Optugtelse  og  er  forsaavidt  betinget  af  Tvang; 
men  sand  Opdragelse  maa  altid  ende  med  Selvopdra- 
gelse. Optugtelse  ved  Andre  faaer  kun  Betydning  ved 
at  lede  til  Selvoptugtelse;  Selvoptugtelse  kræver  en  fast 
Villie,  en  kraftig  Selvbestemmelse:  her  begynder  Frihe- 
den. De  to  i  Opdragelsen  liggende  Opgaver  kunne  nu 
ligelig  fordeles  paa  Modsætningen  mellem  den  gamle  og 
den  nye  Skole. 

Løsenet  i  det  gamle  Opdragelsessystem  har  altid 
været,  og  vil  forhaabenlig  vedblive  at  være :  Respekt  og 
Lydighed.  Med  denne  imponerende  Fordring  træder 
Kundskabsskolen  de  Unge  iraøde,  og  benytter  saa  de  Betin- 
gelser og  Midler,  Undervisningen  stiller  til  dens  Raadig- 
hed,  for  at  lade  dem  føle,  at  der  er  Noget  til,  der  hed- 
der Lov.  At  være  i  Skolen  er  at  være  under  Loven. 
Den  strenge  Disciplin  er  ikke  et  nødvendigt  Onde,  nei 
den  er  et  væsenligt  Gode,  thi  fornuftig  Strenghed  er  \ndt 
forskjellig  fra  despotisk  Haardhed.  Strenghed  er  Alvo- 
rens Udtryk,  der  gjør  det  Ubetingede  føleligt  og  ram- 
mer Uvorenheden  med  Digterens  Ord: 

»Respekt  er  hvad  det   skorter  paa, 

Indijrentes  maa  den  i  Din   Hu, 

Og-  Du  Dig  underordne  maa 

For  det,   som  er  lidt  Mer  end  Du. 

Respekt,  som  sagt,  thi  nu  har  Du  ingen, 

Respekt  for  Stedet,  Respekt  for  Tingen.« 

Det  er  vel  fornemlig  den  Respekt  for  Tingen,  hvortil  den 
gamle  Skole  havde  optugtet  sine  Disciple,  som  Slutnin- 
gen af  forrige  og  Begyndelsen  af  dette  Aarhundrede 
endnu  kunde  takke  for  saamange  store  offenlige,  handle- 
kraftige Karakterer.     Karakter   forudsætter  fast  Overbe- 

visning  og  stærk  Villie;  men  fast  Overbevisning  og 
stærk  Villie  forudsætter  igjen,  at  der  er  Noget,  der 
ubetinget  vil  respekteres.  Ved  Respekt  for  Tingen  kunde 
da  Striden  mellem  modsatte  Livsanskuelser  slaae  igjennem 
i  Samtiden  og  blive  lidt  Mere  end  et  Opinionskævleri 
mellem  avisskrivende  Individer:  hver  Anskuelse,  der  vilde 
staae  og  falde  med  sin  Karakter,  blev  agtet;  kun  den 
vindige,  Intet  villende  Karakterløshed  var  foragtet. 

Hvor  Respekt  for  Tingen  mangler,  indretter  man  sig 
paa  en  anden  Maade.  I  den  Forudsætning,  at  enhver 
bestemt  Anskuelse,  ligesom  ogsaa  enhver  bestemt  Ka- 
rakter, er  en  Ensidighed,  en  Art  Bornerthed  i  Villien, 
indretter  man  sig  en  literær  Butik  med  Principer  og 
Theorier  i  alle  Mønstre,  gamle  og  nye,  positive  og  negative, 
frem-  og  tilbagegaaende  efter  Omstændighederne,  et  Ka- 
leidoskop  af  de  mest  modstridende  Anskuelser.  Hver  Gang 
nu  En  viser  sig  med  en  ny  Anskuelse,  er  der  altid  en 
Svend  i  Butiken,  der  passer  ham  op,  idet  han  gaaer 
forbi,  kaster  ham  til  Publikums  Moro  en  gammel  og 
modsat  Anskuelse  lige  i  Øinene  og  griner  ham  ud,  ikke 
fordi  den  Forbigaaendes  Anskuelse  just  er  daarligere  end 
saamange  Andres,  men  fordi  han  har  den  Anmasselse, 
den  Villiens  Bornerthed,  at  ville  have  en  bestemt  An- 
skuelse og  ligne  Noget,  der  kunde  kaldes  Karakter. 
Lykkes  det  paa  denne  Maade  lidt  efter  lidt  at  forvandle 
et  høistæret  Publikums  Respekt  for  Tingen  til  Respekt 
for  Butiken,  saa  er  Spillet  gaaende.  Saa  kan  en 
hæderlig  Eier  af  en  saadan  hæderlig  Butik  sidde  lunt 
i  Offenlighed  og  slaae  sig  op  i  al  mulig  Hæderlighed; 
det  skulde  da  være,  at  der  dog  var  een  Hæderlighed, 
han  ikke  kunde  naae,  at  han  ikke  kunde  naae  at  blive 

hæderlig  Karakter.  Karakter  er  nemlig  ifølge  Forud- 
sætningen stemplet  som  Ensidighed;  men  stemplet  En- 
sidighed sprænger  Butikken,  thi  Butikken  er  den  luftige 
karakterløse  Alsidighed.  At  nu  et  Individ,  der  ikke  kan 
blive  Karakter,  heller  ikke  kan  blive  hæderlig  Karak- 
ter, er  da  vel  ligesaa  indlysende,  som  at  et  Væsen,  der 
ikke  kan  blive  Menneske,  heller  ikke  kan  blive  Med- 
menneske. »Respekt  er  hvad  det  skorter  paa«,  Respekt, 
ikke  for  Individet,  men  for  Sagen,  naar  Sagen  er  et 
Livsspørgsmaal ,  hvis  Besvarelse  umulig  kan  undgaaes, 
medmindre  Karakterløsheden  selv  skal  være  Tidsalde- 
rens Karakter.  Mangel  paa  Respekt  for  en  vigtig  Sag 
er  Mangel  paa  Opdragelse,  et  Vidnesbyrd  om,  at  de 
ræsonnerende  Individer  have  unddraget  sig  den  strenge 
Disciplin  ved  at  løbe  for  tidlig  af  Skole. 

Den  strenge  Disciplin  er  den  gamle  Skoles  Hæder; 
den  staaer  paa  Lovens  Grund  og  peger  mod  Frihedens 
forjettede  Land,  men  kommer  ikke  selv  derind;  hvor 
Tvangen  ophører,  har  den  sin  Grændse.  Ved  denne 
Grændse  tager  den  Afsked  med  Disciplene,  som  nu  paa 
egen  Haand  maa  vove  det  leukadiske  Spring  ind  i  den 
nye  Region.  Overgangen  fra  det  Gamle  til  det  Nye  er 
betegnet  ved  det  Vendepunkt,  da  Tvangsopdragelsen 
skal  forvandles  til  Selvopdragelse.  Med  Hensyn  paa  den 
høiere  Folkeskole  er  denne  Overgang  udtrykkelig  gjort 
afhængig  af  et  Valg.  Ikke  hvad  der  vælges,  men  at 
der  vælges,  er  her  det  Afgjørende.  Saa  langt  som 
Tvangen  rækker,  falder  Ansvaret  væsenlig  paa  Formyn- 
dere og  Lærere;  naar  Tvangen  ophører,  falder  Ansva- 
ret paa  den  Paagjældende  selv.  Det  bliver  nu  hans 
egen   Sag,  om  han  vil  nøies  med,    hvad  han    har,    eller 

tragte  efter  noget  Bedre.  Frihedsskolen  indbyder  ham, 
tilbyder  ham  sin  Tjeneste ,  men  den  frister  ham  ikke. 
Den  har  ingen  endelige  Fordele  at  tilbyde  ham,  ingen 
lokkende  Udsigter,  hvad  det  Udvortes  angaaer ;  den 
maa  tvertimod  begynde  med  at  fordre  endog  forholds- 
vis betydelige  Offere  af  Penge ,  Tid  og  Arbeidskræf- 
ter.  At  Saaraange  endog  blandt  de  Ubemidlede  alle- 
rede have  modtaget  Vilkaarene ,  er  et  glædeligt  Tidens 
Tegn.  Det  -vddner  om ,  hvad  der  rører  sig  dybt  i  Fol- 
kets Sind:  en  Trang  til  Vækkelse,  til  indre  Frigjø- 
relse.  Det  menige  Folk  aner,  hvad  fornem  Klogskab 
ikke  har  kunnet  udregne,  at  der  maa  gives  en  Sandhed, 
som  uafhængig  af  endelig  Forskjel  i  Kundskab  og  Lær- 
dom er  tilgængelig  for  Alle ,  en  levende  Sandhed ,  som 
tænder  sin  Fakkel  ved  Frihedens  Sol  og  gjør  aandeligt 
Formynderskab  overflødigt.  Der  er  da  al  psykologisk 
Sikkerhed  for,  at  unge  Mænd,  som  under  de  angivne 
Betingelser  indtræde  i  Frihedsskolen,  ikke  ville  enten 
misforstaae  eller  misbruge  Friheden.  Den  høiere  Kund- 
skabsskole  maa  altid  spørge  de  Indtrædende  om  For- 
kundskaberne, thi  i  Forkundskaberne  bestaaer  Forbe- 
redelsen; Frihedsskolen  derimod  spørger  ikke  om  For- 
kundskaberne, den  sætter  Forberedelsen  i  Trangen.  Ikke 
den  Elev,  der  har  de  fleste  Kundskaber,  men  den,  der 
har  den  mest  opvakte  Sands  og  føler  den  stærkeste  Til- 
skyndelse til  virksom  Deltagelse  i  det  aandelige  Arbeide, 
er  den  bedst  Forberedte.  Han  kommer  da  heller  ikke 
for  et  Skins  Skyld,  dertil  er  Opoflfrelsen  for  kostbar; 
nei,  han  kommer  for  Sagens  Skyld.  Han  vil  ikke  dø- 
sig gnave  paa  en  Tankelektie ,  ubekymret  om  Tanken 
selv,   kun    opmærksom  paa,   hvordan  Læreren   »vil  have 

det« ;  han  vil,  saavidt  det  staaer  i  hans  Magt,  anstrenge 
sig  for  at  see  med  egne  Øine,  høre  med  egne  Øren, 
tænke  med  egen  Hjerne:  en  saadan  frisk  Oprindelighed  er 
vel  i  Stand  til  at  opveie  Savnet  af  mangeaarige  Forstudier. 
Grundlaget  for  Undervisningen  giver  sig  nu  af  sig 
selv;  thi  Skolen  begynder  med  Begynderen  der,  hvor  han 
er,  og  taler  kun  til  ham  om  Ting,  han  uden  Vanskelig- 
hed strax  kan  forstaae.  Til  at  tyde  et  Ordsprog  eller 
høre  et  Folkesagn,  et  Eventyr,  et  Stykke  Historie  er 
Enhver  forberedt;  den  daglige  Erfaring  har  desuden  be- 
riget ham  med  et  ikke  ringe  Kjendskab  til  Menneske- 
livet og  den  ham  omgivende  Natur :  her  er  Tilknytnings- 
punkter nok,  naar  Læreren  forstaaer  at  benytte  dem. 
Men  hvorledes  skulle  de  benyttes?  Her  møder  en  Van- 
skelighed, vi  ikke  tør  oversee,  og  det  saa  meget  min- 
dre ,  som  den  let  kan  forstørres  af  dem ,  der  ønske  at 
gjøre  Indvendiger.  »Lad  Begyndelsen«  —  siger  man  — 
»være  nok  saa  naturlig,  og  det  mundlige  Ord  nok  saa 
vækkende :  saa  er  her  jo  dog  et  Stof.  Stoffet  vil  voxe 
hver  Dag  med  hver  Time:  hvorledes  skal  nu  Tilhøreren 
ved  den  blotte  Horen  kunne  samle  og  ordne  det  opho- 
bede Stof,  dersom  han  hverken  har  Bøger  eller  skrift- 
lige Optegnelser?  Men  dersom  han  for  at  have  Gavn 
af  Foredraget  maa  tye  til  Lærebøger  og  skrevne  Hefter, 
saa  bliver  jo  Fremgangsmaaden  ved  Folkehøiskolen  i  alt 
Væsenligt  den  samme  som  ved  den  lærde  Høiskole.  For 
at  det  mundlige  Ord  skal  kunne  bære  sin  Frugt,  maa 
Eleven  i  Forveien  have  lært  baade  at  læse  og  skrive; 
han  maa  begynde  med  Kundskaber  for  at  erhverve  sig 
Kundskaber:  paa  denne  Maade  bliver  Skolen  for  Livet  jo 
dog  en   Kundskabsskole;    og   hvad  Forskjel   er  her   saa 

imellem  det  Nye  og  det  Gamle  ?  At  Folkehøiskolen  ikke 
har  kunnet  holde  sig  paa  Høidepunktet  af  bare  Væk- 
kelse og  Begeistring,  men  har  maattet  nedlade  sig  til  det 
Reale  og  fra  Begyndelsen  indrette  sig  paa  at  meddele 
nyttige  Kundskaber  i  bestemte  Fag,  er  en  Kjendsgjer- 
ning.  Saaledes  finder  man  f.  Ex.  i  »Beretning  om  Folke- 
høiskolen i  Rødding  af  C.  Flor  1846«  Timetabeller, 
der  lyde  paa  »Theoretisk  Landvæsen«,  »Fysik«,  »Geo- 
grafi«, Statistik«,  »Arithmetik  og  Regning«,  »Geometri 
og  Tegning«  osv.  —  Skulde  den  stærkt  betonede  For- 
skjel  mellem  det  Gamle  og  det  Nye  have  principiel 
Gyldighed,  da  maatte  Fremskridtet  jo  være  betegnet  ved 
Opdagelsen  af  en  ny  Methode,  en  Undervisningsmaade, 
der  gjorde  det  muligt,  at  bibringe  uforberedte  Elever 
grundige  Kundskaber  uden  at  uleilige  dem  med  Lektie- 
læsning og  Examen.  Er  en  saadan  Opdagelse  virkelig 
gjort?  Og  hvis  den  var  gjort,  hvad  saa?  Saa  vilde 
den  jo  strax  komme  den  gamle  Skole  tilgode  og  netop 
tjene  til  at  udjevne  enhver  Kløft  imellem  det  Gamle  og 
det  Nye.« 

At  Indvendinger  af  denne  Natur  beroe  paa  en  aaben- 
bar  Misforstaaelse,  er  let  at  vise.  For  at  Kundskabs- 
skolen  kan  svare  til  sit  Begreb,  maa  Kundskabsraedde- 
lelsen  være  Maal,  ikke  Middel;  i  Folkeskolen  derimod 
maa  Kundskabsmeddelelsen  være  Middel,  ikke  Maal.  Det 
gjør  en  væsenlig  Forskjel.  Talen  være  f.  Ex.  om  Geo- 
metri. Dersom  der  nu  begyndes  saaledes :  Geometri  er 
Videnskaben  om  Rumstørrelser,  et  System  af  sammenhæn- 
gende Læresætninger;  det  er  desaarsag  nødvendigt  at  skride 
frem  fra  Bevis  til  Bevis  uden  at  overspringe  noget  væ- 
senligt Mellemled;  ethvert  Bevis  faaer  sin  Betydning  ved 

de  Forudsætninger,  hvoraf  det  fremgaaer,  og  de  Følge- 
sætninger, hvortil  det  videre  kan  føre  osv, ,  saa  høre  vi 
strax,  hvor  vi  ere ;  vi  ere  i  Kundskabsskolen,  I  Folke- 
skolen begyndes  der  fra  et  andet  Udgangspunkt.  Det  er 
ikke  Bevisførelsen  i  og  for  sig,  ikke  Relationerne  mellem 
mathematiske  Linier,  Vinkler  og  Flader,  der  oprindelig 
vækker  Interessen;  det  er  i  Reglen  Opgaver  af  rent 
praktisk  Art.  At  en  Trekant  altid  er  fuldkommen  be- 
stemt, naar  to  Vinkler  med  en  hosliggende  Side  ere 
givne ,  vil  neppe  i  nogen  synderlig  Grad  tiltale  Begyn- 
deren. »Men  hvorledes  er  det  muligt,  at  man  staaende 
paa  Jorden  kan  maale  Høiden  af  et  Taarn  eller  af  et 
Træ  i  Skoven?  Den  Opgave  var  det  nok  værd  at  faae 
løst".  Ved  at  gaae  ud  fra  noget  Virkeligt,  fra  Noget,  der 
er  ham  umiddelbart  bekjendt,  ledes  Eleven  let  til  en 
Forstaaelse  af,  hvad  Læren  om  Forholdet  mellem  Tre- 
kantens Dele  vil  sige.  Interessen  for  Bevisførelsen  afle- 
des af  Interessen  for  den  praktiske  Opgave.  Det  Antal 
Læresætninger  og  Beviser,  han  maa  gjennemgaae,  og  den 
Orden,  hvori  disse  følge  paa  hinanden,  retter  sig  altsaa 
ikke  efter  Systemet,  men  efter  den  valgte  Opgave.  Det 
er  end  ikke  nødvendigt,  at  alle  Læresætninger  blive  be- 
viste. Naar  Eleven  først  har  begyndt  at  indsee,  hvad 
et  Bevis  er,  kunne  mange  Sætninger  ligefrem  tages  paa 
Autoritet.  Ved  et  Gilde  paa  Landet,  hvor  Samtalen  i 
Anledning  af  Almanakken  havde  begyndt  at  tage  et 
høiere  Sving,  var  der  engang  En,  der  spurgte :  »hvor  langt 
monstro  er  der  fra  Jorden  til  Maanen«  ?  »Det  er  der  ingen 
Mennesker,  der  veed«,  svarede  en  gammel  Bonde;  »der  er 
endnu  Ingen  af  de  Lærde,  der  har  kjørt  den  Vei. «  —  Skulde 
en    Elev    uden   Forkundskaber    arbeide    sig  systematisk 

ig_jennem  Arithmetiken  og  Geometrien  ind  i  Astronomien, 
indtil  han  i  Kapitlet  om  Parallaxen  kunde  t'aae  hint  Spørgs- 
maal  besvaret ,  da  vilde  Arbeidet  i  Forhold  til  den  korte 
Tid,  han  kan  anvende  derpaa,  ganske  vist  være  uover- 
kommeligt. Og  dog  kan  Besvarelsen  af  et  eneste  saa- 
dant  Spørgsmaal  være  af  overordenlig  Betydning  for  hans 
personlige  Dannelse;  den  kan  aabne  ham  et  Indblik,  ikke 
blot  i  Verdensbygningen  men  ogsaa  i  den  menneskelige 
Viden,  et  Indblik,  som  hæver  ham  høit  over  det  almue- 
agtige Standpunkt  og  giver  ham  en  Forestilling  om,  at 
Videnskab  og  almindelig  Oplysning  have  Noget  med 
hinanden  at  gjøre.  Heldigvis  kan  han,  hvis  det  virke- 
lig er  ham  om  at  gjøre,  med  en  let  overkommelig  For- 
beredelse faae  sit  Spørgsmaal  besvaret,  uden  at  segne 
under  Systematikens  Byrde.  Det  Samme  gjælder  om 
de  Hovedbeviser,  paa  hvilke  det  Kopernikanske  System 
støtter  sig.  Her  kan  ved  praktisk  Fremgangsmaade  er- 
hverves Kundskaber,  endog  sammenhængende  Kundska- 
ber, f.  Ex.  i  Landmaaling;  men  Kundskaberne  ere  Mid- 
ler, ikke  Øiemed.  Det  Omfang  og  den  Sammenhæng, 
hvori  de  meddeles,  er  afliængig  af  Elevens  individuelle 
Begavelse  og  personlige  Interesse.  Det  er  ikke  for  Vi- 
denskabens Skyld,  men  for  sin  egen  Skyld,  at  han  ar- 
beider;  det  er  ikke  Mængden  af  det,  han  lærer,  men 
den  Veiledning,  han  faaer  til  at  udvikle  sig  selv,  der  er 
Hovedsagen ;  det  er  Vækkelsen ,  hvorpaa  det  først  og 
sidst  kommer  an.  »Det  Vigtigste  ved  vor  Høiskole«  — 
hedder  det  i  anførte  »Beretning«  S.  13  —  »er  ikke  de 
positive  Kundskaber  og  Færdigheder,  som  vi  søge  at 
bibringe  Eleverne ,  men  snarere  det  hele  aandelige  Liv, 
som  bliver  vakt   og   næret  hos  dem,  saa  at  deres  For- 

stand  bliver  skarpere ,  deres  Dommekraft  modnere,  deres 
Hjerter  aabnere  og  ædlere,  at  der  vækkes  hos  dem 
Sands  for  Orden,  Skjønlied  og  et  smagfuldt  Liv,  at  Lyst 
til  Beskæftigelse  kan  træde  istedenfor  den  sædvanlige 
Dorskhedsvane ,  at  deres  Sind  og  derved  deres  Væsen 
kan  blive  frimodigere,  deres  Følelse  for  Kammeratskab 
og  Fædreland  blive  vakt,  næret  og  styrket«. 

Gjælder  det  allerede  om  den  Kreds  af  Kundskaber, 
der  nærmest  angaaer  de  udvortes  og  endelige  Ting,  at 
den  afgiver  Vækkelsesmidler  for  personlig  Selvudvikling, 
da  gjælder  dette  endnu  i  høiere  Forstand  om  de  Dan- 
nelseselementer,  der  ifølge  deres  Natur  udelukkende  til- 
høre Aandens  Rige ;  vi  tænke  paa  Mythologi  og  Histo- 
rie og  begges  Forhold  til  den  aabenbarede  Religion. 

'iHvem  der  vil  have  evig  Krig«  —  siger  N.  F.  S. 
Grundtvig  i  sin  Fremstilling  af  »Nordens  Kæmpeaand« 
(Nordens  Mythologi  1832,  S.  95  flgd.)  —  »har  nemt  ved 
at  naae  sin  afsindige  Hensigt,  thi  han  behøver  blot  at 
forkynde  Ærlighed  og  Sandhed  aaben  Feide ,  da  skeer 
hans  Villie;  men  hvem  der  vil  have  evig  Fred,  og  hvem 
skulde  da  ikke  altid  ville  det?  han  slipper  ingenlunde 
saa  nemt  dertil,  som  de  kjære  Filosofer  allevegne  har 
bildt  dem  ind,  og  som  man  nu  sædvanlig  tænker.  Fred  og 
Ro  er  nemlig  Et,  og  Stilhed  er  et  Andet,  saa  Rolighed 
lader  sig  forene  med  stærk  Bevægelse ,  og  Stilhed  kan 
være  forbundet  med  stor  Uro,  som  man  vel  klarest  seer 
ved  at  sammenligne  den  ædelmodige,  seirrige  Helt  med 
den  bagbundne  Slave.  Dette  var  ogsaa  Billedet,  der 
svævede  for  vore  fribaarne,  høimodige  Stamfædre,  saa 
de  følte  dybt ,  at  Livet  er  den  første  Betingelse  for  hvad 
levende  Folk  kan  kalde  Fred  og  Ro,  og  Kræfternes  frie 

Udvikling  den  anden.  .  .  .  Denne  nordiske  Anskuelse  af 
det  timelige  Liv  hos  Guder  og  Mennesker  som  en  be- 
standig Kamp,  det  kun  gjælder  om  at  føre  saa  ædelt, 
saa  kraftigt  og  saa  klogt,  som  muligt,  da  al  den  virke- 
lige Fred,  der  kan  times  Gudefolket  og  Adelstammen  i 
Tidens  Løb,  udspringer  som  en  Seirsgudiude  af  Kam- 
pen; denne  Anskuelse  maa  i  en  vis  Grad  findes  hos 
ethvert  Folk,  der  skal  hævde  sin  Selvstændighed  og 
faae  Lov  til  at  udvikle  sine  Kræfter,  selv  paa  den  frede- 
ligste Maade,  og  at  den  eiheller  i  Norden  er  uddød,  har 
det  nærværende  Aarhundrede  viist;  men  sit  aandige  Præg 
har  den  dog  næsten  tabt,  saa,  istedenfor  at  udvikles  til 
Klarhed,  fordunkledes  den  mer  og  mer,  til  det  blev 
den  almindelige  Mening,  at  Krige  vel  er  et  nødvendigt 
Onde,  fordi  der  gives  rovgjerrige  Folk,  ærgjerrige  Kæm- 
per og  herskesyge  Fyrster;  men  at  al  Kamp  dog  i 
Grunden  er  afskyelig,  og  mer  afskyelig,  jo  aandeligere 
dens  Gjenstand  er  ...  .  Man  kan  vel  tænke ,  at  det  er 
ei  min  Hensigt  dermed  at  forgude  Asa-Thor  eller  saa- 
ledes  at  vaske  Blodet  af  Nordens  Kæmper,  at  de  synes 
englerene,  thi  alle  Historiens  Kyndige  kan  see,  at  lige- 
som der  kun  har  været  een  Helt  med  uplettet  Skjold, 
saaledes  er  ogsaa  Kristendommens  Kæmpe -Aand  den 
Eneste,  der  fortjener  Guddomsnavn  og  Tilbedelse;  men 
vel  ønskede  jeg  ret  at  indskærpe  alle  mine  Læsere  den 
miskjendte  Sandhed,  at,  uagtet  Kæmpeaandens  jordiske 
Redskaber  var  ligesaa  langt  fra  at  være  lydesløse,  som 
Fredsmæglerne,  saa  var  de  dog  derfor  hverken  mindre 
uundværlige  eller  mindre  berettigede  til  Beundring  og 
skaansom  Bedømmelse  i  en  syndig  Verden.« 

Med  disse  Ord  er  den  afgjørende  Synsretning,  saa- 

vidt  vi  kunne  skjønne ,  engang  for  alle  angivet :  My- 
thologi,  Historie  og  Religion  belyse  hverandre  gjensi- 
dig.  —  Man  kan  være  uenig  om  Maaden,  paa  hvilken  den 
udtalte  Livstanke  bedst  lader  sig  udvikle  og  sætte  i 
Kraft,  men  om  Tanken  selv  maae  Alle,  der  ville  lidt 
Mere  end  en  nysgjerrig  Kigen  i  Døgnkombinationernes 
Kaleidoskop,  upaatvivlelig  være  enige.  Forskjellen  mel- 
lem Kundskabsskolen  og  Folkeskolen  er  her  saa  slaaende, 
som  muligt.  Thi  naar  Eftertrykket  ensidig  lægges  paa 
Kundskaberne,  maae  Mythologi,  Historie  og  Religion  natur- 
ligvis falde  ud  fra  hverandre  i  tre  Fag,  tre  særskilte  Styk- 
ker, der  have  Lidet  eller  Intet  med  hverandre  at  gjøre. 
Af  Mythologien  som  Kundskabsfag  lærer  man  da  en 
hel  Del  om  nordiske,  græske,  romerske  Guder  med  til- 
hørende Gudinder :  det  er  mange  Navne,  mange  Figurer, 
Attributer,  Optrin  og  eventyrlige  Bedrifter,  Eleven  har 
at  indprente  sig,  naar  han  skal  finde  Rede  i  det  Alt- 
sammen. Og  hvad  kommer  saa  alt  dette  os  ved ;  vi  troe 
jo  dog  ikke  længer  paa  de  gamle  Guder?  »Vistnok«  —  sva- 
rer man  —  »hvad  Frihedslivet,  vort  indre  sjælelige  Liv 
med  den  nugj ældende  Verdensanskuelse,  angaaer,  kom- 
mer det  Hele  os  egenlig  slet  ikke  ved :  vi  ere  jo  langt 
udover  hine  gamle  Fantasier«.  Og  hvorfor  skal  man 
saa  lægge  sig  efter  at  kjende  dem?  »Det  er  nødvendigt 
for  Dannelsens  Skyld;  det  er  ganske  nødvendigt  at  kjende 
Noget  til  Oldtidens  ideale  Forestillinger.  De  mythiske 
Digtninger,  i  hvilke  det  Ophøiede  og  Rædselsfulde  ofte 
forbinder  sig  med  Træk  af  barnlig  Ynde  og  naiv  Elsk- 
værdighed, indeholde  desuden  en  rig  Mangfoldighed  af 
kunstneriske  og  poetiske  Motiver.  Hvorledes  skulde  man 
kunne  forstaae  de  mange  Allusioner  hos  Nutidens  Digtere, 

dersom  man  ikke  var  nogenlunde  orienteret  i  sin  My- 
thologi.  Den,  der  ikke  veed,  at  Frigga  var  Odins  Hu- 
stru, at  Venus  var  gift  med  Vulkan,  at  Mars  var  Krigs- 
gud hos  Romerne  ligesom  Thor  hos  Nordboerne,  maa  jo 
sidde  som  en  Idiot  i  dannede  Menneskers  Selskab,  kan 
ikke  besøge  et  Musæum,  ikke  engang  gaae  paa  Udstil- 
lingen og  lukke  sin  Mund  op  uden  at  prostituere  sig.« 
Det  er  altsaa  ikke  Mythens  Væsen,  men  kun  dens  Skin, 
et  æsthetisk  reflekteret  Efterskin,  for  hvis  Skyld  Anstræn- 
gelserne  gjøres. 

Og  nu  Historien?  Man  har,  som  bekjendt.  Kompen- 
dier af  Konsthistorien ,  der  give  en  Udsigt  over  de 
vigtigste  Skoler  i  Konstens  forskjellige  Perioder  med 
Navne  paa  berømte  Konstnere  i  hver  Periode  samt  en 
kort  Beretning  om  hver  Konstners  Levnet,  Arbeider, 
Fødeby,  Dødsaar  osv.  Dersom  nu  et  ungt  Menneske, 
om  ikke  just  af  særdeles  Kjærlighed  til  Konsten,  saa 
dog  fordi  det  nu  engang  hører  med  til  den  høiere  Dan- 
nelse, ønskede  at  sætte  sig  noget  ind  i  Konsthistorien 
og  af  den  Grund  gjorde  en  Reise  til  en  af  de  Byer,  der 
udmærke  sig  ved  rige  Konstskatte  og  berømte  Gallerier: 
da  kunde  dette  jo  meget  vel  lade  sig  høre.  Men  der- 
som han  saa,  efter  at  være  ankommen  til  et  Konstens 
Hovedsæde,  istedenfor  at  gaae  omkring  i  Gallerierne  og 
betragte  Mesterværkerne,  blev  siddende  i  sit  Logi  for 
at  læse  over  paa  Kompendiet,  indtil  han  kunde  det  udenad, 
og  saa,  idet  han  var  lige  nær  ved  at  kunne  det  og  derved 
omsider  forberedt  til  at  nyde  Beskuelsen,  opdagede,  at 
hans  Tid  var  udløben,  at  han  nu  paa  Grund  af  andre 
vigtigere  Forretninger  maatte  forlade  Byen,  saa  vilde  man 
dog  vel  finde,  at  han  havde  taget  Sagen  noget  bagvendt. 

For  Ide  og  Virkelighed.  28 

Hvad  der  ved  sig  selv  er  indlysende  med  Hensyn 
paa  Konsthistorien ,  synes  ikke  endnu  at  være  ganske 
indlysende  med  Hensyn  paa  Verdenshistorien,  tlii  her  er 
det  Kompendiet  først  og  Kompendiet  sidst,  hvorom  Un- 
dervisningen dreier  sig.  Det  koster  i  Reglen  saamange 
Aars  Anstrengelse  at  lære  et  med  Navne  og  Aarstal  vel 
spækket  Udtog  af  Verdenshistorien  nogenledes  udenad, 
at  naar  Maalet  er  naaet,  saa  er  Tiden  omme;  saa  ind- 
træder den  omvendte  Bevægelse :  man  glemmer  med  Let- 
hed, hvad  man  lærte  møisommeligt,  og  det  taagede  Om- 
rids, der  bliver  tilbage,  er  endnu  længere  fra  at  gjøre 
Indtryk  af  virkelig  Historie,  end  Elefanten  i  en  ABC- 
Bog  er  fra  at  gjøre  Indtryk  af  virkelig  Elefant.  Et 
Riges  Erobring  kan  fortælles  i  to  Linier,  en  hel  Revo- 
lution paa  en  halv  Side;  selv  om  der  anvendes  et  Blad 
eller  to  til  Beskrivelse  af  en  Verdensomvæltning,  kom- 
mer saa  Læseren  derved  virkelig  ind  i  de  virkelige 
Begivenheder?  Man  holder  sig  til  Kjendsgjerningerne 
for  at  gribe  det  Virkelige,  og  mærker  ikke,  at  Virke- 
ligheden selv  med  dens  Strid  og  Smerte,  dens  Kræfter 
og  Lidenskaber  er  dunstet  bort.  Hvad  lære  vi  saa  af 
Historien?  »Mange  Ting,  mærkværdige  Ting,  overorden- 
liff  Meget!«  Og  dog,  naar  Spørgsmaalet  er  om  det 
nærværende  Øieblik,  overordenlig  Lidet.  Saalidt  som 
de  Døde  kunne  skrive  Love  for  de  Levende,  ligesaalidt 
kan  den  forbigangne  Tid  umiddelbart  bestemme,  hvad 
der  skal  skee  i  den  nærværende.  Vel  er  det  sandt,  at 
Eftertiden  altid  staaer  paa  Fortidens  Skuldre;  men  det 
er  derfor  ikke  mindre  sandt,  at  enhver  Tidsalder  med 
Aand  og  Liv  har  Opgaver,  med  hvis  Løsning  den  maa 
begynde   forfra.      »Hvad   maa   der   gjøres?«      »Hvad   vil 

der  skee?«  Naar  disse  Spørgsmaal  blive  paatrængende, 
da  nytter  det  kun  lidet  at  slaae  op  i  et  verdenshistorisk 
Kompendium  og  spørge  Fortiden  tilraads;  thi  Fortidens 
Orakler  ere  dunkle.  Det  er  med  Fortiden,  naar  man 
paa  udvortes,  endelig  Maade  tyer  til  den  om  Raad,  som 
med  Spaakvinden  i  Endor:  det  Høieste,  den  formaaer, 
er  at  mane  et  Gjenfærd.  Ethvert  dristigt  Foretagende 
har  i  Fortidsbegivenhederne  altid  ligesaamange  fraraa- 
dende  som  tilraadende  Grunde;  vil  den  Modige  vise  de 
afskrækkende  Exempler  fra  sig  ved  at  sige:  »det  var 
den  Gang,  men  nu  er  det  anderledes«,  da  kan  den  feige 
Tvivler  jo  med  de  selvsamme  Ord  afkræfte  et  hvilketsom- 
helst  opmuntrende  Exempel.  Ved  ensidig  at  holde  sig 
til  de  saakaldte  rene  Kjendsgjerninger,  de  nøgne  Fakta, 
—  og  det  gjør  Kompendiet  paa  Kundskabernes  Vegne  — 
griber  man  et  Udvortes  uden  dybere  Forstaaelse  af  det 
tilsvarende  Indvortes.  Man  mener  i  et  saadant  Udvor- 
tes at  holde  Virkeligheden  fast;  det  er  en  Skuffelse. 
Det  udvortes  Virkelige  i  Historiens  Kjendsgjerninger  er 
ikke  det  Virkelige  selv,  men  kun  et  Billede  deraf,  ei 
engang  et  fuldstændigt  Billede,  kun  nogle  blege  Træk. 
Det,  som  viser  sig,  er  ikke  til;  men  det  har  været: 
fxdmus  Troes,  fuit  lUum  et  ingens  gloria  Teucrum.  Det 
er  Skyggen  af  det  Henfarne,  der  tages  for  Virkelighed, 
og  saa  bilder  man  sig  ind,  at  denne  Skinvirkelighed  er 
den  historiske  Sandhed,  den  virkelige  Historie. 

Skal  nu  Adskillelsen  mellem  Mythologi  og  Historie 
ligefrem  grunde  sig  derpaa,  at  Historien  giver  os  det  Vir- 
kelige, Mythen  det  Uvirkelige,  og  skal  saa  Intet  gjælde 
for  Virkelighed,  uden  det,  som  ligefrem  kan  bekræftes  ved 
Vidnesbyrd  af  de  fera  Sandser:  da  vil  det  være  vanske- 

ligt,  for  ikke  at  sige  umuligt,  at  danne  sig  en  sikker 
Overbevisning  om  den  aabenbarede  Religions  Kjends- 
gjerninger.  Det  kan  nemlig  ikke  skjules  for  et  uhildet 
Blik,  at  de  bibelske  Fortællinger  indeholde  to  uligeartede 
Bestanddele,  en  overnaturlig  og  en  naturlig,  af  hvilke 
den  første  har  en  paafaldende  udvortes  Lighed  med  det 
Mythiske,  den  sidste  med  det  ligefremt  Historiske;  og 
dog  gjøre  Aabenbaringsfænomenerne  Fordring  paa  sand 
Virkelighed.  Det  er  ifølge  Kundskabsudviklingens  hele 
Gang,  især  uaar  vi  betænke  Naturlærens  stedse  voxende 
Indflydelse,  da  heller  ikke  forunderligt,  at  Kløften  mel- 
lem dem,  der  antage,  og  dem,  der  forkaste  den  posi- 
tive Religion,  maa  blive  større  og  større.  Enhver  Un- 
dergjerning,  hvoraf  den  hellige  Skrift  giver  en  Beskri- 
velse, opvækker  jo  naturlig  hos  Læseren  det  Spørgs- 
maal:  er  dette  virkeligt  eller  er  dét  uvirkeligt? 

De,  som  nu,  være  sig  af  Mangel  paa  Dannelse  eller 
af  Mangel  paa  Eftertanke  eller  af  andre,  maaske  dybere 
personlige.  Grunde,  aldeles  ikke  bekymre  sig  om  Na- 
turens saakaldte  »uforanderlige  Love«,  men  uden  alle 
Mellembestemmelser  henføre  Alt  til  Guds  almægtige  Vil- 
iie,  kunne  jo  vel  uden  Selvmodsigelse  antage  Undergjer- 
ninger  for  virkelige;  men  hvad  Modsætningen  af  det 
Naturlige  og  det  Overnaturlige  angaaer,  vil  det,  saalænge 
de  blot  holde  sig  til  det  Ydre  i  Kjendsgjerningerne, 
være  dem  umuligt  at  angive  nogen  bestemt  Grændse 
mellem  Historisk  og  Mythisk.  Man  ræsonnerer  i  Almin- 
delighed saaledes:  »At  Bileams  Aseninde  virkelig  har 
kunnet  tale,  er  historisk,  thi  det  staaer  i  Bibelen,  men 
at  Achilles  Hest  Xanthos  engang  skal  have  havt  »det 
bevingede  Ord« ,  er  mythisk,  thi  det  staaer  ikke  i  Bibe- 

leu,  det  staaer  kun  lios  Homer«.  Et  saadant  Ræsonne- 
ment kan  imidlertid  kun  gjælde,  saalænge  det  staaer 
tast,  at  Alt,  hvad  der  staaer  i  Bibelen,  er  udvortes 
bogstavelig  historisk.  Og  dog  vil  denne  Forudsætning, 
om  hvilken  Katholiker  og  Protestanter  officielt  ere  enige, 
ikke  engang  slaae  til.  Katholikerne  ville,  som  bekjendt, 
ikke  indrømme,  at  Miraklernes  Tid  er  forbi;  de  antage 
tvertimod ,  at  der  i  Kirkens  Historie  idelig  er  skeet 
og  endnu  skeer  Mirakler.  Den,  f.  Ex.  der  ikke  kan  troe, 
at  den  fromme  Kanonikus  A  er  »gaaet  tørskoet  over 
Elben«  eller  at  den  hellige  Biskop  B  har  kunnet  »hænge 
sine  Handsker  paa  en  Solstraale« ,  kan  heller  ikke  troe, 
at  Elias  foer  til  Himlen  i  en  gloende  Vogn,  og  at  Jeri- 
chos  Mure  faldt,  fordi  Josva  lod  Præsterne  blæse  i  Ba- 
suner; men  den,  der  trods  »den  hellige  Kirkes  enstem- 
mige Vidnesbyrd«  ikke  kantroe  Sligt,  er  »en  Hedning«, 
»en  Vantro«,   »en  Kætter«,   »en  Tyrk«! 

De,  som  udelukkende  holde  paa  Ligheden,  vel  at 
mærke,  den  udvortes  Lighed,  mellem  det  Mythiske  i  He- 
denskabet og  det  Overnaturlige  i  Kristendommen,  kunne, 
naar  de  ville  være  konsekvente,  ikke  slaae  sig  til  Ro,  før 
alt  det  Overnaturlige  er  blevet  mythisk,  og  den  hele 
positive  Religion  forvandlet  til  Mythologi. 

Der  er  et  vigtigt  Punkt,  hvorom  Atheister  og  Theo- 
loger  altid  ere  enige,  nemlig  det  udvortes  Historiske. 
»Er  det  sandt,  hvad  Bibelen  beretter,  saa  maa  det  være 
virkelig  skeet,  er  det  virkelig  skeet,  saa  maa  det  være 
historisk«,  det  er  den  fælles  Forudsætning:  paa  den 
udvortes  historiske- Virkelighed,  skal  Sandheden  beroe. 
Naar  Theologien   desuagtet  som    »historisk   Videnskab«, 

vil,  hvad  den  hellige  Historie  angaaer,  komme  til  en 
anden  Slutning  end  Atheismen,  da  kan  den  ikke  rokke 
Oversætningen,  men  maa  forsigtig  indskrænke  sig  til  at 
lirke  ved  Undersætningen. 

»Dersom  det  Overnaturlige  virkelig  er  sandt,  saa  maa 
det  være  historisk. 

Nu  er  det  ikke  historisk  og  kan  ikke  være  det. 

Ergo  er  det  Overnaturlige  i  Virkeligheden  usandt, 
d.  V.  s.  det  er  mythisk«. 

Saaledes  er  Slutningen  atheistisk. 

»Dersom  det  Overnaturlige  virkelig  er  sandt,  saa 
maa  det  være  historisk. 

Nu  er  det  efter  al  Sandsynlighed  virkelig  historisk. 

Ergo  er  det  i  alle  Maader  vist  og  sandt,  og  det 
Mythiske  udelukket." 

Saaledes  er  Slutningen  theologisk. 

Det  er  det  udvortes  Historiske,  det  Skrifthistoriske, 
hvorom  Apologetiken  og  den  negative  Kritik  idelig  dra- 
ges med  hinanden.  Og  saa  trækker  Apologetiken  altid 
det  korteste  Straa;  forstaaer  sig,  det  er  videnskabeligt 
Straa,  ellers  kunde  jo  den  apologetiske  Leg  ikke  fort- 
sættes. Den  første  af  de  anførte  Slutninger  er  dog  idet- 
mindste,  hvad  Formen  angaaer,  logisk  korrekt,  den 
sidste  er  derimod  hinkende,  ukorrekt^).  Man  behøver 
blot   at  besinde  sig   paa  Forskjellen  mellem  historisk  og 


')  Efterat  Mænd  som  G.  E.  Lessing  og  iS.  Kierkegaard  tilstrækkelig 
have  godtgjort  Umuligheden  af  „at  bygge  sin  Salighed"  paa  objek- 
tiv Vished  om  nogetsomhelst  objektivt  Historisk,  kunde  Apologe- 
tiken gjerne  spare  sig  Anstrængeisen  med  at  gavne  Religionen  ved 
at  sammenflikke  .^Synopser''  og  lappe  paa  „den  hellige  Historie". 

religies  Tro,  mellem  Sandsynlighed  og  Vished,  og  man 
vil  faae  en  Forestilling  om,  hvorledes  Sagerne  staae, 
naar  Theologien,  for  at  redde  nogle  historiske  Stumper, 
maa  fire  tor  Kritiken  og,  for  at  bevare  et  Skin  af  Vi- 
denskab, i  Videns  Navn  nedlade  sig  til  at  kokettere 
med  en  let  besloret  Atheisme. 

Ifolge  den  af  Grundtvig  angivne  Synsmaade,  vil  For- 
holdet mellem  Sandhed  og  Virkelighed  vise  sig  i  et 
andet  Lys.  Virkeligheden  er  dobbelsidig;  den  har  ikke 
blot  et  Udvortes,  men  ogsaa  et  Indvortes.  Det  er 
saa  langt  fra,  at  Eftertrykket  kan  falde  paa  det  Ud- 
vortes, at  det,  hvor  Sporgsmaalet  er  om  Sandheden, 
meget  mere  falder  paa  det  Indvortes.  Dette  gjælder 
ligesaa  afgjørende  ior  Mythologien  som  for  Historien ;  thi 
det  indvortes  Virkelige  er  Aand.  Den  samme  Aand, 
der  er  i  et  Folks  Mythologi,  maa  ogsaa  være  i  dets  Hi- 
storie, og  omvendt.  Historie  og  Mythologi  maa  vexel- 
sidig  opklare  og  belyse  hinanden,  dersom  det  ellers  skal 
være  muligt  at  bestemme  Folke-Aanden.  Oldtidshisto- 
rien er  paa  een  Gang  en  Gudernes  og  en  Heltenes  Hi- 
storie:  saadanne  Helte,  saadanne  Guder,  og  da  igjen: 
saadanne  Guder,  saadanne  Helte! 

Ligesom  Heltelivet,  det  høiere  Menneskeliv,  har  sit- 
Forbillede  i  Gudelivet,  og  kun  under  denne  Forudsæt- 
ning kan  være  virkeligt,  saaledes  har  igjen  Gudelivet 
sin  naturlige  Grund  og  sin  Virkeligheds  Kraft  i  Helte- 
livet. Forskjellen  mellem  den  græske  og  den  nordiske 
Mythologi  er  i  Virkeligheden  selv  en  Forskjel  mellem 
den  græske  og  den  nordiske  Folke-Aand,  men  Forskjel- 
len mellem  den  græske  og   den  nordiske  Folke-Aand  er 

jo  netop  den  Grundaarsag,  hvoraf  det  Karakteristiske  i 
begge  Folkeslags  Historie  alene  kan  afledes*). 

Det  gaaer  med  et  helt  Folk  som  med  et  enkelt 
Menneske:  for  at  samle  sig  til  forhøiet  Selvudvikling, 
maa  det  kjende  sig  selv,  sine  Kræfter  og  naturlige  An- 
læg. Vidnesbyrdet  om  dets  naturlige  Anlæg  og  deraf 
betingede  Livsretning  er  at  søge  i  dets  Mythologi;  Bru- 
gen, det  hidtil  har  gjort  af  Kræfter  og  Anlæg,  maa  sees 
af  dets  Levnetsløb,  dets  Historie.  Det  bedste  Middel  til 
at  komme  bort  fra  Øieblikkets  Virvar  og  besinde  sig  paa 
Fremtiden,  er  at  gaae  tilbage  til  Fortiden,  men,  vel  at 
mærke,  ad  Aandens  lige  Vei,  ikke  ad  de  ydre  endelige 
Begivenheders  mangfoldig  snoede,  ofte  vildsomme  Stier. 
Ved  at  tabe  sig  i  det  udvortes  Mangfoldige  adspredes 
Sindet,  Blikket  forvilder  sig,  og  Betragtningen  ender  med 
Bedøvelse;  kun  naar  Begivenhedernes  Mangfoldighed  be- 
herskes af  Tankens  Enhed,  saa  at  enhver  Udvikling 
baade  udgaaer  fra  og  leder  til  Besvarelse  af  et  prak- 
tiske Hovedspørgsmaal,  vil  Historien  bidrage  til,  at  Be- 
vidstheden klares,  at  Folket  virkelig  gaaer  i  sig  selv. 
Her  er  da  i  Fortiden  Meget,  der  styrker  og  opløfter, 
men  ogsaa  meget,  der  ydmyger  og  nedtrykker,  Feil ,  der 
maae  rettes,  Misgreb  og  Forsømmelser,  der  maae  angres. 
Svagheder,  der  maae  bekæmpes.  Skæbnens  Slag,  der 
maae  bæres  med  Resignation.  Men  for  at  Historien  paa 
denne  Maade  skal  kunne  virke  vækkende  og  belærende, 
maa  den  ydre  Virkelighed  overalt  henføres  til  og  for- 
klares af  den  indre.  Historien  er  da  ikke  noget  blot 
Udlevet,    et  Gravsted  for  svunden  Herlighed,  Forbigan- 


*)  Forfatteren    af   denne  Afhandling   har   i    Forelæsninger:    Om  Hin- 
dringer   og  Betingelser    (anden  Forelæsning)  søgt  at  paavise  dette. 

genhedens  døde  Hav,  hvor  kun  Erindringen  boer  mel- 
lem sunkne  Stæder  og  Troner,  men  en  nærværende, 
bevægende  Magt,  en  Livets  Strøm,  den  Tidernes  Elv, 
der  driver  Tilværelsens  Hjul. 

Først  naar  det  aandige  Baand,  der  forbinder  Mytho- 
logi  og  Ilistorie,  er  fundet,  kan  Religionen  erkjendes  i 
sit  eiendommelige  Forhold  til  begge.  Det  Grundbegreb, 
hvortil  Vexelvirkningen  af  Mythologi ,  Historie  og  Reli- 
gion maa  henføres,  er  Begrebet  Frihed.  Frihedens  Prin- 
cip er  Villie,  Villiens  Væsen  er  Aand;  i  Frihedens  Ver- 
den er  det  Aand  og  Villie,  der  behersker  og  bestemmer 
den  ydre  Virkelighed.  Er  Folke-Aanden  vaagen  og  Vil- 
lien stærk,  saa  er  Handlekraften  stor,  og  Historien  rig 
paa  Bedrifter;  er  Aanden  døsig  og  Villien  mat,  saa  er 
Handlekraften  ringe,  og  den  virkelige  Historie  ubetyde- 
lig. Da  nu  Mythologien  er  det  Aandens  Speil,  hvori 
Folket  seer  sine  Livsidealer  og  Formaal ,  saa  angiver 
denne  Folke-Aandens  første  naturlige  Selvaabenbarelse 
tillige  den  Høide,  hvortil  et  Folk  ved  egne  Kræf- 
ter er  i  Stand  til  at  hæve  sig,  det  Maal  af  Frihed,  hvor- 
til dets  virkelige  Historie  kan  naae,  og  hvori  den  natur- 
ligen  maa  have  sin  Grændse.  Saaledes  naaede  Græ- 
kerne i  den  gamle  Verden  netop  til  at  virkeliggjøre  det 
Frihedsideal ,  som  under  Skjønhedens  Form  udtaler  sig 
i  deres  Mythologi;  men  heller  ikke  et  Skridt  længer. 
Hvad  der  gjælder  om  Skjønhedsidealet  hos  -Grækerne, 
gjælder  paa  tilsvarende  Maade  om  Magtidealet  hos  Ro- 
merne. Udvortes  seet,  er  det  Barbarernes  Vaaben ,  der 
gjør  Ende  paa  Romermagten ;  men,  indvortes  seet,  havde 
denne  Magt  allerede  fra  Begyndelsen  af  sit  Maal,  sin 
Grændse  i  sig  selv. 

Dersom  der  nu  i  Virkeligheden  ikke  gaves  anden 
Aand  end  Folke- Aanden,  saa  vilde  det  see  sørgeligt  ud 
med  Friheden.  Enhver  Folkeaand  har  nemlig  i  Folkets 
Individualitet  en  Naturgrændse ,  der  ikke  kan  overskri- 
des. Vel  er  Aanden  som  Aand  altid  det  Almene,  men 
dette  Almene  faaer  kun  Virkelighed  med  Kjød  og  Blod, 
ved  at  leve  og  boe,  i  det  Individuelle.  At  ville  frigjøre 
Aanden  fra  den  naturlige  Indskrænkning  ved  at  opløse 
den  nationale  Eiendommelighed  i  kosmopolitisk  Ensfor- 
mighed, er,  hvad  Erfaringen  noksom  har  viist,  en  meta- 
fysisk Vildfarelse,  et  Forsøg  paa  at  sætte  Skyggen  i 
Legemets  Sted  og  gjøre  Livet  selv  til  et  blodløst  Ab- 
straktum. 

Det  ligger  i  Sagens  Natur,  at  en  tiltagende  Civili- 
sation og  dermed  fremskridende  Tænkning,  efterhaanden 
maa  undergrave  den  mythiske  Folketro  og  forvandle 
Gudeskikkelserne  til  bevidste  Symboler.  Dersom  nu  en 
Mythologi  kunde  tænkes  at  indeholde  den  høieste  Sand- 
hed og  angive  Principet  for  den  virkelige  Frihed:  da 
vilde  den  Omdannelse,  somMytherne  undergik  iReflexio- 
nen,  jo  vistnok  ikke  betyde  en  Afkræftelse,  men  en  For- 
høielse  af  Folke-Aanden,  som  paa  denne  Maade  kom  til 
Klarhed  over  sig  selv.  Men  saaledes  forholder  det  sig 
ikke.  Det  er  ikke  alene  Gudernes  udvortes  Virkelighed, 
Forstandskritiken  angriber;  den  angriber  Gudeverdenens 
Væsen,  dens  Sandhed,  idet  Fornuften  indseer,  at  et  saa- 
dant  Væsen  ikke  længer  fremmer,  men  hemmer  Frihe- 
den. Saa  følger  Opløsningen  som  af  sig  selv;  thi  den 
bevidste  Tænkning,  der  opdager  det  Ufornuftige  og  der- 
med det  Aandløse  i  Gudelæren,  er  ikke  i  Stand  til  at  ind- 
sætte en  ny  Aand  istedenfor  den  gamle.    Saaledes  kunde 

den  græske  Filosofi  vel  opløse  deii  græske  Mythologi, 
men  Opløsningen  angreb  Folke-Aanden;  Filosofien  selv 
var  magisk  behersket  af  Folke- Aandens  Grundformer: 
ved  at  opløse  Mythologien  naaede  den  sin  Fuldendelse, 
men  just  som  den  stod  i  Begreb  med  at  gaae  videre, 
indledede  den  sin  egen  Opløsning,  thi  Grændsen  var  sat 
af  Aanden. 

Med  den  aabenbarede  Religion  kommer  Sandhedens 
Aand,  den  Villiens  og  Frihedens  Aand,  som  alene  for- 
maaer  at  løse  Virkelighedens  Gaader.  Religionens  For- 
hold til  Mythologien  er  fra  dette  Synspunkt  af  at  be- 
stemme ved  den  aabenbarede  Aands  Forhold  til  Folke- 
Aanden.  For  at  see,  hvad  heri  ligger,  kunne  vi  begynde 
med  det  enkelte  Menneske.  Den  aabenbarede  Religion 
er  hævet  over  al  national  Begrændsning;  den  er  be- 
stemt for  alle  Folkeslag,  altsaa  for  alle  Mennesker,  for 
ethvert  enkelt  Menneske  uden  Undtagelse.  Men  uagtet 
ethvert  Menneske  maa  kunne  tilegne  sig  Religionen,  saa 
er  der  dog,  hvad  Dybden,  Inderligheden,  Kraften  og  Selv- 
stændigheden i  en  saadan  Tilegnelse  angaaer,  en  umis- 
kjendelig  Forskjel  mellem  Individerne.  Individualiteten 
er  mere  end  et  passivt  Medium  for  Aandens  Gjeunem- 
gang,  den  er  som  Ædelstenen,  der  bryder  Lyset  og 
kaster  Straalerne  tilbage  med  eiendommelig  Glands  og 
Farvespil.  Det  kan  uden  Overdrivelse  siges,  at  enhver 
sand  og  dygtig  Individualitet  opfatter  de  religiøse  Sand- 
heder paa  eiendommelig  Maade.  Forskjellen  hidrører 
ikke  ligefrem  fra  det  Udvortes,  thi  Bekjendelsen  kan 
være  den  samme  og  Læren  den  samme;  den  væsen- 
lige Forskjel  er  i  det  Indvortes.  Ikke  blot  i  det  Ud- 
vortes, men  ogsaa  i  det  Indvortes  er  en  Mand  forskjel- 


436  To  Slags  Undervisniug. 

lig  fra  en  Kvinde;  hvoraf  igj en  følger,  at  det  religiøse 
Liv  vinder  en  anden  Skikkelse  i  Manden  end  i  Kvin- 
den. Dersom  den  aabenbarede  Religion  ikke  lagde  den 
allerstørste  Vægt  paa  Bevarelse  og  Forevigelse  af  det  i 
Frihedslivet  Individuelle,  vilde  Læren  om  de  Dødes  Op- 
standelse være  uden  Betydning.  —  Men  Individualiteten  i 
den  Enkelte  er  i  det  Hele  uadskillelig  fra  Folke-Indi- 
vidualiteten.  At  der  saavel  i  denne  som  i  hin  er  Me- 
get, der  tilhører  Endeligheden  og  hjemfalder  til  For- 
krænkeligheden, skal  ikke  nægtes  —  det  gjælder  da  især 
om  det  Ydre  —  men  i  det  Almindeliges  Navn  maa  In- 
dividualiteten hævdes.  Holdes  nu  Folke-Individualitetens 
Betydning  fast ,  da  er  der  jo  heller  ikke  noget  Urime- 
ligt i,  at  eet  Folk  kan  være  anlagt  paa  en  dybere  Op- 
fattelse af  Frihedslivet  end  et  andet;  den  nordiske  My- 
thologi  bærer  i  denne  Henseende  Vidne  om  de  nordiske 
Folks  eiendommelige  Begavelse.  At  gjøre  et  folkeligt 
Fortrin  gjældeude,  er  ingenlunde  det  Samme  som  at 
smigre  Folkets  Forfængelighed ;  det  kan  tverimod  være 
et  Forsøg  paa  at  vække  dets  Samvittighed.  Det  gjæl- 
der her  som  overalt:  »Af  den,  hvem  Meget  er  betroet, 
kan  ogsaa  meget  fordres«.  Naar  en  stor  Fortid  staaer 
i  tragisk  Strid  med  en  kummerlig  Nutid,  da  er  der  No- 
get iveien,  der  er  Noget  gaaet  tabt.  Historien  vidner 
imod  det  paagjældende  Folk,  at  det  har  forsømt  den 
beleilige  Tid  og  ikke  brugt  sine  store  Kræfter. 

Jo  dybere  en  Mythologi  er,  desto  dybere  er  Folke- 
Aanden,  og  jo  dybere  Folke-Aanden  er,  desto  inderli- 
gere og  kraftigere  vil  Folket  kunne  tilegne  sig  Aaben- 
baringens  Aand.  Det  er  Frihedslivet,  altsaa  Virkelig- 
heden, den  indre  Virkelighed,  hvorpaa  Alt  først  og  sidst 

koiiinier  an.  Den,  der  ikke  kan  forstaae,  at  de  mythiske 
Symboler  endnu  den  Dag  idag  have  Noget  med  det  vir- 
kelige Liv  at  g,iøre,  vil,  uaar  vi  see  nærmere  til,  heller 
ikke  kunne  føle  og  fatte,  at  Aabenbaringens  overnatur- 
lige Kjendsgjerninger  have  Noget  med  Nutidens  aande- 
lige  Vilkaar  at  gjøre:  Sandheden,  den  indre  Virkelig- 
hed i  hine  som  i  disse,  er  Aandsvirkelighed,  Virkelighed 
for  Aanden.  Men  ligesom  der  er  Forskjel  paa  timeligt 
og  evigt  Liv,  paa  timelig  og  evig  Frihed,  paa  Menne- 
skets Egenvillie  og  Guds  almægtige,  hellige  Villie,  saa- 
ledes  er  der  ogsaa  Forskjel  paa  Folke-Aanderne  og 
Religionens  hellige  Aand;  og  da  ogsaa  en  himmelvid 
Forskjel  mellem  den  Ide-Virkelighed,  der  kan  tillægges 
de  mythiske  Symboler,  og  den  ideale  Virkelighed,  der 
tilkommer  det  Overnaturlige,  en  principiel  Forskjel  mel- 
lem Mythologi  og  Aabenbaring*). 

Den  Grundtanke,  som  her  er  antydet  i  flygtige  Om- 
rids, skulde  nu  i  Folkeskolen  antage  Skikkelse,  Liv  og 
Farve;  dertil  behøves  Lærekræfter.  Det  koster  allerede 
Aandsanstrængelse  og  vedholdende  Tænkning  at  arbeide 
sig  alsidig  og  grundig  ind  i  en  rig  Verdensanskuelse,  og 
dog  er  dette  endda  kun  den  halve  Vei  til  Maalet;  thi 
Vanskeligheden  er  at  faae  det  Indvundne  udfoldet  og 
fremstillet.  Vi  maae  i  denne  Anledning  gjøre  opmærk- 
som paa  den  kategoriske  Forskjel,  der  er  iraellem  at 
docere,  at  snakke  gemytlig  og  at  tale  personlig. 

At  docere  er  at  foredrage  en  Sag  objektivt,  klare 
dens  Sammenhæng  i  almene  Begreber  og  vise  dens  Gyl- 
dighed i  Kraft  af  uimodsigelige  Grunde.      I   det  strenge 


')  Om  Religion  og  Mythologi  jvfr.  Forf.s  Religionsfilosofi  S.  11,  flgd. 

Kathederforedrag  holder  Læreren  sin  Subjektivitet  tilbage; 
hvis  han  i  enkelte  Yttringer  lader  den  skinne  igjennem, 
da  skeer  det  saa  indirekt,  at  de  forbigaaende  Glimt  af 
individuel  Stemning  kun  tjene  til  at  forstærke  Indtrykket 
af  Sagens  Betydning  og  skærpe  Opmærksomheden  for 
Grundenes  Vægt.  Kun  ved  at  lægge  Baand  paa  sin 
Individualitet  og  fjerne  uvedkommende  Hensyn  til  pri- 
vate Meninger  kan  Læreren  tilveiebringe  den  ophøiede 
Ro,  den  kjølige  Besindighed,  den  Bevidsthedens  ufor- 
dunklede  Klarhed,  der  er  en  Betingelse  for,  at  Tilhøre- 
ren uforstyrret  kan  følge  Tankebevægelsen  Punkt  for 
Punkt. 

At  snakke  gemytlig  er  nu  lige  det  Modsatte.  Den 
naturfriske ,  umiddelbare  Subjektivitet  kryber  ikke  i 
Skjul  bag  det  Objektive,  men  giver  sig  ganske  som 
den  er,  ubekymret,  om  det  skeer  i  Søndagsdragt  eller 
in  puris  naturalibus  eller  i  Slaabrok  og  Tøfler.  Det 
gemytlige  Foredrag  kan  spille  i  alle  Farver,  klimpre  paa 
alle  Strenge  og  gjøre  en  høist  forskjellig  Virkning.  Det 
kan  være  tiltrækkende  og  underholdende,  hvis  den  talende 
eller,  for  at  blive  i  Kategorien,  snakkende  Individualitet 
har  Lune,  Vid  og  Humor  i  Overflødighed;  men  hvis  disse 
gode  Gaver  mangle,  kan  det  ogsaa  blive  langtrukket, 
besværligt  og  kjedeligt.  Det  kan  blive  til  noget  Belæ- 
rende, hvis  den,  der  spøgende  spiller  med  Ordet,  har 
Indsigt,  Blik  og  Forstand,  men  i  modsat  Fald  kan  det 
jo  ogsaa  blive  til  noget  Andet,  f.  Ex.  til  Vrøvl.  Over 
alt  dette  raader  en  høiere,  uransagelig  Tilfældighed. 

Den,  der  vil  tale  personlig,  maa  nu  hverken  holde 
sig  i  Objektivitetens  Kulde  eller  varme  sig  ved  Blus  af 
gemytlige  Indfalds  Fyrværkeri.     Han  tør,  hvad  det  Ob- 

jektive  angaaer,  ikke  byde  sine  Tilhørere  en  uden- 
tVa  kommende  Belæring  og  lade  dem  forsøge  at  iføre 
sig  en  Theori,  der  ikke  særlig  er  for  dem,  men  for 
Menneskeheden,  ligesom  man  lader  Rekruten  prøve  en 
Uniform ,  der  ikke  er  syet  til  ham ,  men  til  Armeen ; 
han  maa  allerførst,  om  vi  saa  maae  sige,  have  taget  Maal 
af  sig  selv  og  sine  Tilhørere,  saa  at  han  virkelig  er  i 
Stand  til  at  sætte  sig  paa  Tilhørernes  Standpunkt,  digte 
sig  ind  i  deres  Forestillingskreds,  tale  ud  af  deres  egen 
Bevidsthed,  røre  Strengene  i  deres  eget  Bryst  og  hjælpe 
dem  til  at  tænke  deres  egne  Tanker.  Dette  er  Opgaven, 
seet  fra  den  subjektive  Side.  Men  Sagen,  det  Objek- 
tive ,  er  ham  ligesaa  vigtig.  Han  maa  i  denne  Hen- 
seende medbringe  en  Fylde  af  Kundskaber,  et  rigt 
Stof  og  have  StoflFet  tilbørlig  gjennemarbeidet.  Det 
er  ikke  Emnet  for  sig,  saalidt  som  det  er  Formen  af 
af  blot  individuel  Eiendommelighed ,  der  giver  Talen 
det  personlige  Præg :  det  er  den  aandige  Enhed  af 
begge.  Læreren  maa  i  den  Grad  have  optaget  Sagen 
i  sin  Bevidsthed ,  at  han  bogstavelig  lever  i  den.  Det 
Hele  maa  være  ham  saa  nærværende ,  at  han  i  Ta- 
lens Oieblik,  under  Foredragets  Gang,  efter  Tanke  og 
Stemning  kan  gribe  Exemplerne  frit,  kan  beherske  og 
forme  det  Mangfoldige  saaledes,  at  et  folkeligt  Karak- 
terbillede, et  Sjælemaleri  af  Historiens  virkelige  Liv, 
uvilkaarlig  danner  sig  for  Tilhørerne.  Saa  bliver  det 
Høieste  enfoldigt  og  forstaaes  enfoldigt;  Tanken  iklæ- 
des Fortællingen;  Billeder  og  Reflexioner,  Exempler  og 
Beskrivelser  vexle  med  fuld  Frihed,  men  uden  Omsvøb 
eller  udsvævende  Vidtløftighed :  saa  virker  den  hele 
Fremstilling   til  at   sikkre  Forstaaelsen    og  fremme  Er- 

kjendelsens  Udvikling ,  saa  kan  den  Ulærde  naturlig 
følge  med,  og  den  Lærde  have  sin  Glæde  af  at  sidde 
hos  og  lytte  efter.  Den  bare  Livlighed  kan  ikke  gjøre 
det,  saalidt  som  den  tørre  Grundighed.  Man  er  paa 
Aandslærens  Enemærker  altfor  tilbøielig  til  at  sætte 
Skilsmisse  mellem  det  grundige  og  det  vækkende  Fore* 
drag;  idet  man  antager,  at  det  grundige  udelukkende 
tilhører  Videnskaben  og  derfor  ikke  kan  nedlade  sig  til 
at  være  vækkende ,  medens  det  vækkende ,  der  falder 
udenfor  Videnskaben,  umulig  kan  være  grundigt,  men 
maa  nøies  med  at  være  livligt.  Det  er  en  falsk  Syns- 
maade.  Sandheden  er,  at  et  folkeligt  Foredrag  maa 
holdes  i  en  anden  Form  end  et  videnskabeligt;  men  de, 
som  antage,  at  et  Foredrag  er  ugrundigt,  fordi  det  er 
vækkende  og  levende,  maae  vel  ogsaa  antage,  at  et 
Foredrag  altid  er  videnskabeligt  og  grundigt,  naar  det 
blot  er  dygtig  trægt,  talentløst  og  kjedsommeligt. 

Af  det  her  Afhandlede  vil  det  forhaabenlig  nu  være 
klart,  at  Fremskridt,  der  gjøres  i  de  nye  Folkesko- 
ler, ikke  beroe  paa  Elevernes  Forkundskaber,  men 
paa  Lærernes  Duelighed.  I  Kundskabsskolen  falder  den 
overveiende  Del  af  Arbeidsbyrden  paa  Eleverne,  thi  det 
er  virkelig  lettere  at  høre  i  en  Lektie  end  at  lære 
en  Lektie ;  i  Folkeskolen  derimod  falder  Arbeidsbyrden 
fornemmelig  paa  Læreren,  saasandt  det  altid  er  lettere 
at  høre  paa  et  frugtbart  vækkende  Foredrag,  end  det  er 
at  holde  det.  Kan  det  folkelige  Foredrag  blot  udvikle  sig 
til  den  Klarhed  og  Fuldkommenhed,  som  Sagens  Vig- 
tighed kræver,  saa  kan  man  være  forvisset  om,  at  Til- 
hørerne nok  skulle  komme  i  Arbeide,  at  enhver  mulig 
Veiledning,    den  være  mundlig  eller  skriftlig,   den  være 

at  tinde  i  mindre  Lærebøger  eller  i  større  Værker,  skal 
efter  Tid  og  Leiliglied  blive  benyttet,  thi  driftig  Selvvirk- 
somhed med  friske  Kræfter  udretter  store  Ting. 

Det  har  i  nærværende  Afhandling  ikke  været  vor 
Opgave  enten  at  revidere  givne  Undervisningsplaner  eller 
gjøre  Udkast  til  nye ;  vi  have,  med  særligt  Hensyn  paa 
Ide  og  Virkelighed,  indskrænket  os  til  at  henlede  Opmærk- 
somheden paa  et  stort  Forehavende,  som,  takket  være 
de  mange  unge  Mænd,  der  ikke  alene  hos  os,  men  ogsaa 
i  Broderlandene  med  opoffrende  Begeistring  have  lagt 
Haand  paa  Værket,  vil  med  Styrelsens  Bistand  bære 
Frugter  for  aandelig  Frihed  og  borgerligt  Fremskridt 
til  Held  og  Velsignelse  for  Nordens  Lande.  Vi  have 
fæstet  vort  Blik  paa  den  Vækkelse,  paa  hvilken  der 
efter  vor  Overbevisning  alene  kan  bygges  et  Fremtids 
Haab;  men  vi  have  ikke  villet  enten  oversee  eller  mis- 
kjende  det  Gode  og  Gavnlige,  som  Kundskabsskolen 
saavel  i  lavere  som  høiere  Stil  har  ydet  og  fremdeles 
vil  yde:  vi  have  med  den  principielle  Forskjel  mellem 
lærd  og  folkelig  Dannelse  for  Øie  villet  bidrage  til  en 
Erkjendelse  af,  at  der  i  Nutiden  kan  og  maa  gives 
to  Slags  Undervisning. 

R.  Nielsen. 

Kometen. 

Ug  Kometen  kom,  skinnede  med  sin  Ildkjærne  og 
truede  med  sit  Ris,  der  blev  seet  paa  den  fra  det  rige 
Slot,  fra  det  fattige  Hus,  af  Stimmelen  paa  Gaden  og 
af  den  Ensomme  der  gik  hen  over  den  veiløse  Hede; 
hver  havde  sin  Tanke  derved. 

»Kom  og  see  det  Himmelens  Tegn !  kom  og  see  det 
pragtfulde  Syn!«  blev  der  sagt,  og  Alle  skyndte  sig  at  see. 

Men  inde  i  Stuen  sad  endnu  en  lille  Dreng  og  hans 
Moder;  Tællelyset  brændte,  og  Moder  syntes,  at  der  var 
en  Høvlspaan  i  Lyset;  Talgen  stod  op  i  Spids  og  krøl- 
lede, det  betød,  troede  hun,  at  den  lille  Dreng  maatte 
snart  døe,  Høvlspaanen  vendte  jo  mod  ham. 

Det  var  en  gammel  Overtro,  og  den  havde  hun. 

Den  lille  Dreng  skulde  just  leve  mange  Aar  paa 
Jorden,  leve  og  see  Kometen,  naar  den  efter  mere  end 
tredsindstyve  Aar  viste  sig  igjen. 

Den  lille  Dreng  saae  ikke  Høvlspaanen  i  Lyset, 
havde  heller  ikke  Tanke  om  Kometen,  der  første  Gang 
i  hans  Liv  skinnede  fra  Himlen.  Han  sad  med  en  klin- 
ket Spølkum  foran  sig;  i  den  var  pidsket  Sæbevand,  og 
ned  i  det  dyppede  han  nu  Hovedet  af  en  lille  Kridtpibe, 

satte  saa  Stilken  for  Munden  og  blæste  Sæbebobler, 
smaa  og  store;  de  bævede  og  svævede  med  de  deiligste 
Kulører,  der  skiftede  fra  Gult  til  Rødt,  Lilla  og  Blaat, 
og  saa  blev  det  Grønt  som  Skovens  Blad,  naar  Solen 
skinner  igjennem  det. 

»Gud  unde  Dig  Aar  her  paa  Jorden,  saa  mange 
som  de  Bobler  Du  blæser!« 

»Saa  mange,  saa  mange!«  sagde  den  Lille.  »Sæbe- 
vandet kan  aldrig  blæses  op!«  og  den  Lille  blæste  Boble 
paa  Boble. 

»Der  flyver  et  Aar!  der  flyver  et  Aar!  see  hvor 
de  flyve!«  sagde  han  ved  hver  Boble,  der  løsnede  sig  og 
fløi.  Et  Par  foer  ham  lige  i  Øinene ;  det  sved,  brændte, 
han  fik  Taarer  i  Øinene.  I  hver  Boble  saae  han  lagt 
et  Fremtids  Syn,  skinnende,  glimrende. 

»Nu  kan  man  see  Kometen!«  raabte  Naboerne  »kom 
dog  ud !  sid  ikke  derinde  ! « 

Og  Moder  tog  den  Lille  ved  Haanden,  han  maatte 
lægge  Kridtpiben,  slippe  Legetøiet  med  Sæbeboblerne; 
Kometen  var  der. 

Og  den  Lille  saae  den  lysende  Ildkugle  med  den 
straalende  Hale.  Nogle  sagde,  at  den  viste  sig  tre  Alen 
lang,  Andre,  at  det  var  Millioner  Alen;  man  seer  saa 
forskjelligt. 

»Børn  og  Børnebørn  kunne  være  døde,  før  den  viser 
sig  igjen!«   sagde  Folk. 

De  Fleste  af  dem,  som  sagde  det,  vare  ogsaa  døde 
og  borte,  da  den  atter  viste  sig;  men  den  lille  Dreng, 
for  hvem  Høvlspaanen  stod  i  Lyset  og  Moderen  troede 
om,  »han  døer  snart!«  han  levede  endnu  var  gammel  og 
hvidhaaret.     »Hvide  Haar  ere  Aldrens  Blomster!«  siger 

Ordsproget,  og  han  havde  mange  af  de  Blomster.  Han 
var  nu  en  gammel  Skolemester. 

Skolebørnene  sagde,  at  han  var  saa  klog,  vidste  saa 
Meget,  kj endte  Historie  og  Geografi  og  hvad  man  veed 
om  himmelske  Legemer.  »Alt  kommer  igjen!«  sagde 
han;  »bid  bare  Mærke  i  Personer  og  Begivenheder,  og  I 
skulle  kjende,  at  de  altid  komme  igjen,  i  anden  Kjole,  i 
andet  Land!« 

Og  Skolemester  havde  da  fortalt  om  Vilhelm  TeU, 
der  maatte  skyde  et  Æble  af  sin  Søns  Hoved,  men  før 
han  udskød  Pilen,  gjemte  han  paa  sit  Bryst  en  anden 
Pil  til  at  skyde  i  Brystet  paa  den  onde  Gesler.  Det  var 
i  Schweiz  det  skete,  men  mange  Aar  forud  skete  det 
Samme  i  Danmark  med  P  alnatoke;  han  maatte  ogsaa 
skyde  et  Æble  af  sin  Søns  Hoved  og  gjemte  som  Tell 
en  Pil  til  at  hævne  sig  med ;  og  for  mere  end  tusinde 
Aar  længere  tilbage,  blev  nedskrevet  den  samme  Hi- 
storie som  hændet  i  Ægypten;  det  Samme  kommer 
igjen  ligesom  Kometerne,  de  fare  hen  blive  borte  og 
komme  igjen. 

Og  han  talte  om  Kometen,  som  var  ivente.  Ko- 
meten han  havde  seet  som  lille  Dreng.  Skolemester 
vidste  om  Himmellegemerne,  tænkte  over  dem,  men 
glemte  derfor  ikke  Historie  og  Geografi. 

Sin  Have  havde  han  anlagt  i  Skikkelse  af  et  Dan- 
marks Landkort.  Her  stode  Urter  og  Blomster,  som  de 
bedst  høre  hjemme  i  Landets  forskjellige  Egne.  »Hent 
mig  Ærter!«  sagde  han,  og  saa  gik  man  til  det  Bed, 
der  forestillede  Laaland.  »Hent  mig  Boghvede!«  og 
saa  gik  man  til  Langeland.  Den  deilige  blaa  Entian 
og     Porsurten    var    at    finde    oppe    paa  Skagen,    den 

glindsende  Kristtjørn  ovre  ved  Silkeborg.  Byerne 
selv  vare  antydede  ved  Postamenter.  Iler  stod  St.  Knud 
med  Lindormen,  det  betød  Odense.  Absalon  med 
Bispestav  betød  Sorø;  det  lille  Fartøi  med  Anker  var 
Mærke  for,  at  her  laa  Byen  Aarhus.  Af  Skolemesters 
Have  lærte  man  godt  Danmarks  Landkort;  men  man 
maatte  jo  først  belæres  af  ham,  og  det  var  saa  fornøieligt. 

Nu  var  Kometen  ivente,  og  om  den  fortalte  han  og 
hvad  Folk  i  gamle  J3age,  da  den  sidst  var  her,  havde 
sagt  og  dømt.  »Kometaaret  er  et  godt  Vinaar,«  sagde 
han,  "Uian  kan  spæde  Vinen  med  Vand,  det  mærkes 
ikke.«     Vinhandlerne  skulle  holde  saa  meget  af  Kometaar. 

Luften  stod  med  Skyer  hele  fjorten  Nætter  og  Dage, 
Kometen  kunde  ikke  sees,  men  den  var  der. 

Den  gamle  Skolemester  sad  i  sit  lille  Kammer  tæt 
op  til  Skolestuen.  Det  bornholmske  Uhr  fra  hans  For- 
ældres Tid,  stod  i  Krogen,  de  tunge  Blylodder  hverken 
løftedes  eller  sank.  Perpendikelen  rørte  sig  ikke;  den 
lille  Gjøg.  som  fordum  kom  frem  og  kukkede  Klokke- 
slettet, havde  i  flere  Aar  siddet  taus  bag  lukket  Laage ; 
Alt  var  stumt  og  stille  derinde,  Uhret  gik  ikke  mere. 
Men  det  gamle  Klaveer  tæt  ved,  ogsaa  fra  Forældrenes 
Tid,  havde  Liv  endnu,  Strængene  kunde  klinge,  rigtig- 
nok lidt  hæst,  klinge  en  hel  Menneskealders  Melodier, 
Den  gamle  Mand  erindrede  derved  saa  Meget,  baade 
Glædeligt  og  Bedrøveligt  i  den  Række  af  Aar,  fra  han 
som  Lille  saae  Kometen,  og  til  nu  den  var  her  igjcn. 
Han  huskede,  hvad  Moder  havde  sagt  ved  Høvlspaanen 
i  Lyset ;  han  huskede  de  deilige  Sæbebobler,  han  blæste ; 
hver  var  et  Leveaar,  havde  han  sagt,  hvor  skinnende, 
hvor   farvesprængt!   alt  Deiligt   og   Glædeligt   saae   han 

deri:  Barnelege  og  Ungdomslyst,  hele  den  vide  Verden 
aaben  i  Solskin,  og  ud  i  den  skulde  han !  detvarFrem- 
tidsbobler.  Som  gammel  Mand  fornam  han  fra  Kla- 
verets Strænge  Melodier  fra  den  svundne  Tid:  Erin- 
dringsbobler  med  Mindernes  Farveskær;  der  klang 
Bedstemoders  Strikkevise : 

»Vist  ingen  Amazone 

Den  første  Strømpe  bandt.« 

Der  klang  Visen,  som  Husets  gamle  Pige  havde  sjunget 
for  ham  som  Barn : 

»Her  er  saamangen  Fare 
I  Verden  gjennemgaae. 
For  dem  som  ung  mon  være 
Og  Lidet  kun  forstaae.« 

Nu  lød  Melodier  fra  det  første  Bal :  en  Menuet  og  Moli- 
naski;  nu  løde  bløde,  vemodsfulde  Toner,  der  kom  Taa- 
rer  i  den  gamle  Mands  Øine,  nu  bruste  en  Krigsmarch, 
nu  Psalmesang,  nu  muntre  Toner,  Boble  paa  Boble,  som 
da  han  som  lille  Dreng  blæste  dem  af  Sæbevand. 

Hans  Øine  vare  heftede  mod  Vinduet,  en  Sky  derude 
paa  Himlen  gled  bort,  han  saae  i  den  klare  Luft  Ko- 
meten, dens  skinnende  Kjærne,  dens  lysende  Taageslør. 

Det  var  som  om  han  havde  seet  det  den  Aften 
igaar,  og  dog  laae  et  helt  rigt  Menneskeliv  imellem  den 
Tid  og  nu;  dengang  var  han  Barn  og  saae  i  Boblerne 
»fremad«,  nu  viste  Boblerne  »tilbage«.  Han  følte 
Barnesind  og  Barnetro,  hans  Øine  lyste,  hans  Haand 
sank  ned  paa  Tangenterne;  —  det  klang  som  sprang 
der  en  Stræng. 

»Kom  dog  og  see.  Kometen  er  her!«  blev  der  raabt 

af  Naboerne.      »Himlen  er  saa  deiliti  klar!  kom  dog  for 
rigtig  at  see ! « 

Den  gamle  Skolemester  svarede  ikke,  han  var  afsted 
for  rigtig  at  see ;  hans  Sjæl  var  afsted  paa  større  Bane, 
i  et  videre  Rum,  end  Kometen  gjennemflyver.  Og 
den  blev  der  igjen  seet  paa  fra  det  rige  Slot,  fra  det 
fattige  Huus ,  af  Stimmelen  paa  Gaden  og  af  den  En- 
somme paa  den  veiløse  Hede.  Hans  Sjæl  blev  seet 
paa  af  Gud  og  af  de  kjære  Forudgangne,  dem  han  læng- 
tes efter. 

H.  C.  Andersen. 

II. 

jJe  russiske  Viser  omtale  i  Forbigaaende  mange  tappre 
Bedrifter  af  Dobrynja  Nikiticz,  ligesom  de  ogsaa  lade 
ham  tage  virksom  Del  i  mangen  Bedrift,  hvori  en  anden 
Helt  har  Hovedrollen,  men  ret  udførligt  om  ham  selv 
fortælle  de  egenlig  kun  een  Bedrift,  hans  Kamp  med 
Dragen.  Da  han  engang  drager  ud  paa  Eventyr,  giver 
hans  Moder  ham  den  Formaning:  »Befri  russiske  Fanger 
og  knus  Drageunger,  saamange  Du  vil,  men  bad  Dig 
ikke  i  Floden  Puczaj,  thi  den  er  rivende,  og  dens  mid- 
terste Strøm  syder  som  Ild«.  Dobrynja  efterkommer 
ikke  denne  Formaning.  Træt  af  Kamp  faaer  han  Lyst 
til  at  bade  sig,  klæder  sig  af  og  gaaer  ud  i  Floden, 
svømmer  igjennem  den  første  og  den  anden  Strøm;  den 
tredie  river  ham  med  sig  og  fører  ham  hen  til  Dragens 
Hule.  Dragen  kommer  frem  og  siger:  »Det  > er  mig 
spaaet,  at  Dobrynja  skal  blive  min  Banemand !  Nu  har 
jeg  Dobrynja  i  min  Magt!«  Men  Dobrynja  dukker  ned 
i  Floden ,  og  ved  at  svømme  under  Vandet  naaer  han 
lykkelig  til  Land;  da  han  her  ikke  kan  komme  til  sine 
Klæder  og  Vaaben,  kaster  han  Dragen  Sand  og  Grus  i 
Øinene,    saa    at   den    blindes   og   falder    ned   i   Vandet. 

Dragen  tilbyder  ham  nu  et  Forlig,  idet  den  vil  forpligte 
sig  til  ikke  mere  at  gjæste  Rusland  eller  bortføre  Fan- 
ger derfra,  imod  at  han  aldrig  mere  maa  komme  denne 
Flod  og  Hule  nær.  Dobrynja  indgaaer  denne  Overens- 
komst og  rider  hjem.  Men  Dragen  holder  ikke  For- 
liget. Da  den  engang  flyver  hen  over  Kijev,  faaer  den 
Oie  paa  Vladimirs  Niece,  Zabava  Putjatas  Datter,  gri- 
ber hende  og  bortfører  hende  til  sin  Hule.  Vladimir 
sammenkalder  Hexe  og  Spaakvinder,  for  at  faae  et  Raad 
om,  hvorledes  han  skal  faae  sin  Niece  tilbage,  men  de 
vide  intet  Raad.  Da  siger  Aljosza  Popovicz:  »Fyrste, 
lad  Dobrynja  Nikiticz  hente  hende!  han  har  Fred  og 
Forlig  med  Dragen  og  kan  vist  nok  faae  sin  gode  Ven 
til  at  udlevere  hende  uden  Kamp  og  Blodsudgydelse.« 
Vladimir  befaler  Dobrynja  at  skaff'e  Zabava  tilbage. 
Dobrynja  kommer  nedslagen  hjem  til  sin  Moder,  som, 
da  hun  hører  Aarsagen  til  hans  Mismod,  blot  raader 
ham  at  sove  paa  Sagen ;  imorgen  er  der  atter  en  Dag ! 
Den  næste  Morgen,  da  Dobrynja  sadler  sin  Hest,  giver 
Moderen  ham  en  Silkepidsk,  hvormed  han  blot  skal  slaae 
Hesten  mellem  Ørerne,  dersom  dens  Kraft  til  at  springe 
og  kaste  Drageungerne  fra  sine  Ben  skulde  svigte. 
Dobrynja  rider  til  Floden  og  nedtramper  Slangeynglen; 
bliver  Hesten  bidt  under  Hoven,  saa  den  ikke  kan  springe, 
bruger  han  Pidsken,  og  Hesten  faaer  sin  Kraft  igjen. 
Den  gamle  Drage  kommer  flyvende  og  bebreider  ham,  at 
han  overtræder  sit  Løfte.  »Har  Du  da  holdt  Dit?«  spør- 
ger Dobrynja ,  men  tilbyder  dog  Dragen  Fred  paa  det 
Vilkaar,  at  den  godvillig  udleverer  Zabava  uden  Kamp 
og  Blodsudgydelse.  Da  Dragen  negter  dette  ,  kæmper 
han  med  den  i  tre  Døgn ,  faaer  omsider  Bugt  med  den, 

slaaer   den   ihjel   med    sin  Kølle  og  hænger  den  op  i  et 
Træ.     Hau   stiger    derpaa   ned  i  Dragehulen,   hvor  han 
finder  en  stor  Mængde  fangne  Konger  og  Kongesønner; 
han  finder  ogsaa  Zabava  Putjatas  Datter  og  siger :   »For 
Din  Skyld  har  jeg  gjort  denne  Reise;  lad  os  ride  hjem 
til  vor  naadige  Fyrste  Vladimir !    I  Herrer  ere  alle  frie 
og   kunne    gaae    hvorhen  I  behage.«      Een  Vise   har   nu 
det  besynderlige  Indfald  hertil  at  føie  følgende  Slutning: 
Paa   Hjemveien    seer   Dobrynja   et  Hestespor  saa  væl- 
digt og  dybt,  at  en  Helt  inaa  have  redet  her.     Da  han 
nu   møder   Aljosza  Popovicz,     overgiver    han  ZabaA'a    i 
dennes  Varetægt  og  forfølger  selv  hint  Spor.     Han  ind- 
henter da  snart  en  vældig  Kvinde  til  Hest,  rider  til  og 
giver   hende   bagfra   et   dygtigt  Slag  i  Hovedet  med  sin 
Kølle.    Skjoldmøen  seer  sig  slet  ikke  tilbage.    Dobrynja 
bliver  forfærdet  og  slaaer  med  Køllen  mod  en  sex  Favne 
tyk  Eg;  den  splittes  i  lutter  Spaaner.     »Dobrynjas  Kraft 
er  den  gamle,  men  Dobrynjas  Mod  er  ikke  det  gamle!« 
siger    han ,    indhenter  Skjoldmøen    paany   og   gjentager 
samme  Scene.      Da   han   endelig   tredie  Gang  slaaer  til 
af  al  Magt,  seer  Heltinden  sig  om  og  siger:   »Jeg  troede, 
det  var  Myggestik,   men   nu   seer  jeg,   at  det  er  en  af 
de  vældige  russiske  Helte,  der  morer  sig  med  at  knepse 
mig  med  Fingrene«,  og  dermed  tager  hun  Dobrynja  med 
samt  hans  Hest  og  putter  dem  i  sin  Lomme.    Det  gaaer 
nu  med  Dobrynja  ligesom  med  Elias  fra  Murom  i  Svje- 
togors  Lomme.    Heltindens,  eller  maaske  rettere,  Hexens 
Hest  klager  over  at  have  faaet  for  svær  en  Byrde.   Hun 
siger  da:  »Jeg  vil  dog  see  den  Helt;  er  det  en  gammel 
Helt,  saa  slaaer  jeg  ham  ihjel;  er  det  en  ung  Helt,  saa 
tager  jeg  ham  til  Fange,  og  behager  han  mig,  saa  tager 

jeg  ham  til  Mand.«  Hun  tager  Dobrynja  op  af  Lom- 
men, han  behager  hende,  og  hun  tager  ham  med  sig  til 
Kijev  og  holder  Bryllup  med  ham.  Og  saaledes  skal, 
ifolge  denne  Vise,  Dobrynja  være  bleven  gift  med  den 
føromtalte  Nastasia  Nikuliszna,  thi  denne  Dame  hedder 
ligesaa.  Smagen  i  denne  Kombination  vil  jeg  ikke  for- 
svare, men  derimod  vil  jeg  nok  gjøre  opmærksom  paa 
de  efter  min  Mening  umiskjeudelige  Elementer  af  hedensk 
Mythologi,  som  indeholdes  i  disse  Sagn  om  Dobrynjas 
Kamp  med  Dragen  og  med  Hexen,  ligesom  i  dem  om 
Elias  fra  Murom  og  Svjetogor. 

Heltenes  allerfarligste  Fjender  ere  overhovedet 
Hexene.  Elias  fra  Murom  er  den  eneste,  som  kan 
staae  sig  imod  dem ;  Dobrynja  kommer  her  tilkort,  som 
vi  allerede  i  det  Foregaaende  et  Par  Gange  have  an- 
tydet. Men  det  værste  Puds  spilles  ham  dog  af  den 
skjønne  Hex  Marina.  Denne  Dame  er  velbekjendt  i  det 
russiske  Riges  Historie.  Hun  var  Datter  af  en  polsk 
Magnat  Jerzy  Mniszek.  Da  den  bortløbne  Munk  Gri- 
gorii  Otrepjev  var  kommen  til  Polen  og  her  udgav  sig 
for  Car  Ivan  IVs  Søn  Dimitrii,  blev  hun  bekjendt  med 
ham  og  Gjenstand  for  hans  Kjærlighed.  Efter  at  have 
besteget  Carernes  Throne  lod  han  hende  hente  til  Moskva 
og  holdt  Bryllup  med  hende.  Ved  hans  kort  efter  paa- 
fulgte Fald  blev  hun  sat  i  Fængsel,  men  et  Par  Aar 
derefter  løsladt  paa  det  Vilkaar,  at  hun  skulde  reise 
hjem  til  Polen.  Men  da  der  imidlertid  var  optraadt  en 
ny  falsk  Demetrius,  begav  hun  sig  til  denne  og  erkj endte 
ham  for  sin  Ægteherre.  Da  ogsaa  den  anden  falske 
Demetrius  var  gaaet  tilgrunde,  tog  Kosakhøvdingen  Za- 
rucki  hende  under  sin  Varetægt   og   lod   hendes  og  den 

anden  falske  Demetrius's  Barn  af  sit  Parti  udraabe  til 
Car.  De  bleve  imidlertid  slagne  og  fangne ,  Zarucki  og 
Barnet  henrettedes ,  og  Marina  døde  i  Fængsel.  Hun 
var  Russerne  forhadt  fornemmelig  paa  Grund  af  sin 
romersk-katholske  Religion.  I  Viserne  er  hun  ligesom 
alle  andre  historiske  Personer  omskabt  til  et  rent  even- 
tyrligt mythisk  Væsen.  Om  hende  og  Dobrynja  Nikiticz 
handler  en  hel  Cyklus  af  Viser.  Marina  beboer  et  pragt- 
fuldt Palais  i  Kijev  og  er  en  stadig  Gjæst  ved  Vladi- 
mirs Hof,  hvor  hun  fængsler  alle  de  unge  Helte  og  Bo- 
jarer  ved  sit  Koketteri,  uagtet  det  er  velbekjendt,  at 
hun  er  Hex  og  Kjetterske.  Helten  Dobrynja  forelsker 
sig  i  hende  og  stræber,  skjøndt  indstændigt  advaret  af 
sin  Søster,  paa  flere  Maader  at  vinde  hendes  Gjenkjær- 
lighed.  Marina  holder  ham  for  Nar,  men  en  Drage,  som 
er  hendes  hemmelig  Elskede ,  bliver  skinsyg  og  nøder 
hende  til  et  afgjort  Brud  med  Dobrynja.  Denne  seer, 
da  han  spadserer  forbi  hendes  Bolig,  et  Par  Duer  næb- 
bes paa  et  af  Taarnene;  det  forekommer  ham,  at  de 
gjøre  det  for  at  spotte  ham;  harmfuld  vil  han  skyde 
dem,  men  i  det  Samme  glider  ulykkeligvis  Foden  fra 
ham,  Pilen  faaer  en  gal  Retning,  flyver  ind  gjennem  en 
Glasrude,  slaaer  et  Speil  itu  og  ødelægger  flere  kost- 
bare Sager.  Marina  vender  nu  sin  Trolddoms  frygtelig- 
ste Vaaben  imod  ham.  Relationerne  om,  hvorledes  hun 
udover  denne,  ere  forskjellige;  nok,  hun  omskaber  Do- 
brynja til  en  Uroxe  og  sender  ham  ud  paa  en  Slette, 
hvor  der  allerede  gaaer  ni  saadanne  Oxer,  der  tidligere 
have  været  hendes  Elskere.  Helten  Dobrynja  er  spor- 
løst forsvunden;  i  sex  Maaneder  veed  Ingen,  hvor  han 
er  bleven  af.     Da  er  der  en  Aften  stort  Gilde  hos  Via- 

dimir.  De  gamle  og  unge  Fruer  og  Jomfruer  sidde 
sammen  i  Kreds;  kun  Marina  færdes  blandt  de  unge 
Herrer,  og  først  efterat  liun  til  sin  Ulykke  har  drukket 
mere  end  hendes  Forstand  kan  taale,  kommer  hun  hen 
til  Damerne.  Her  roser  hun  sig  af  at  være  den  Snil- 
deste af  alle  Kvinder,  da  hun  har  omskabt  ni  vældige 
Helte  til  Tyre  og  tilsidst  ogsaa  Dobrynja  Nikiticz,  som 
er  deres  Høvedsmand  og  udmærker  sig  ved  sine  gyldne 
Horn.  Dobrynjas  Moder  reiser  sig,  bringer  sin  Veninde 
Anna  Ivanovna  et  Bæger  Vin  og  beder  hende  drikke  til 
Erindring  om  hendes  ulykkelige  Gudsøn  Dobrynja,  der 
er  falden  i  Marinas  Garn,  som  nu  endog  offenlig  roser 
sig  deraf.  Anna  Ivanovna  vender  sig  mod  Marina,  slaaer 
hende  i  Ansigtet  og  siger:  »Din  fordømte  Hore  og  Kjet- 
terske,  jeg  er  snildere  end  Du,  thi  jeg  sidder  stille  her 
i  Selskabet  og  roser  mig  ikke  af  min  Magt,  men  vogt 
Dig,  at  jeg  ikke  omskaber  Dig  til  en  Tævehund,  som 
alle  Hanhunde  skulle  løbe  efter  paa  Gaden ,  og  som  de 
smaa Drenge  skulle  kaste  Stene  efter.«  Marina  blev  for- 
skrækket, omskabte  sig  til  en  Vagtel,  fløi  ud  paa  Slet- 
ten til  Uroxen  Dobrynja,  satte  sig  paa  dens  Horn  og 
sagde:  »Nu,  Dobrynja,  er  Du  vel  kjed  af  Steppen  og 
de  gyngende  Moser  og  har  faaet  nok  af  Steppegræs  og 
Mosevand;  vil  Du  nu  ikke  gifte  Dig?  Lover  Du  at  tage 
mig  til  Hustru  og  intet  Ondt  at  gjøre  mig?«  »Ja,  jeg 
lover  det,«  siger  Dobrynja,  »jeg  vil  kun  give  Dig  en  lille 
Revselse,  som  en  Ægtemand  kan  give  sin  Kone.'  Ma- 
rina omskaber  ham  da  igjen  til  Ungersvend  og  sig  selv 
til  Kvinde,  hvorpaa  de  begge  begive  sig  til  hendes  Hus. 
Ved  Indtrædelsen  her  bemærker  Dobrynja,  at  der  intet 
helligt  Billede   findes,    som    man    kan   bøie    sig    for,    og 

giver  da  Marina  den  lovede  Revselse,  idet  han  hugger 
Læber,  Bryster,  Arme  og  Ben  af  hende  med  den  Er- 
klæring, at  disse  Dele  ikke  behage  ham,  da  de  have 
været  i  Berørelse  med  en  Drage,  og  tilsidst  Hovedet, 
der  har  forstaaet  sig  paa  Trolddom  og  Kjetteri. 

Om  Dobrynjas  Død  fortæller  en  Vise  Følgende.  Han 
kommer  til  Floden  Smorodina  og  siger:  »Du  gode  Flod, 
Du  er  bred  og  dyb;  har  Du  noget  Vadested,  hvor  man 
kan  komme  over?«  Floden  svarer  med  yndig  Kvinde- 
stemme: »Du  gode  Helt,  Dobrynja  Nikiticz,  jeg  har  intet 
Vadested,  jeg  har  kun  to  Broer,  men  de  ere  langt  her- 
fra." »Hvad  tager  Du  da  for  at  sætte  os  over?«  spør- 
ger Dobrynja.  »Ellers,«  svarer  Floden,  »tager  jeg  en 
god  Hest,  en  czerkessisk  Sadel  og  en  brav  Helt,  men 
Dig,  Du  gode  Helt,  vil  jeg  sætte  over  for  Dine  venlige 
Ord  og  Din  høviske  Bøn.«  Dobrynja  satte  da  ud  i  Flo- 
den og  kom  lykkelig  over,  men  da  han  var  kommen 
i  Land,  begyndte  han  at  prale  og  sagde :  »Man  har  sagt, 
at  denne  Flod  var  rivende  og  bred  og  dyb;  men  den  er 
jo  som  en  rolig  Sø,  som  et  stillestaaende  Regnpyt.«  Da 
sagde  Floden:  »Gode  Helt,  Dobrynja  Nikiticz,  vend  om 
igjen!  Du  har  glemt  to  Knive  paa  den  anden  Bred.« 
Dobrynja  satte  da  atter  ud  i  Floden,  men  ved  det  før- 
ste Skridt  gik  hans  Hest  under,  ved  det  andet  den  czer- 
kessiske  Sadel,  og  ved  det  tredie  gik  han  selv  under. 

Een  Vise  bestaaer  i  følgende  Samtale  mellem  Do- 
brynja og  hans  Moder:  »Ak,  kjære  Fru  Moder,«  siger 
Dobrynja,  »hvorfor  har  Du  bragt  mig  Ulykkelige  til  Ver- 
den? Du  skulde  hellere  strax  have  slaaet  mig  mod  en 
Sten  eller  indviklet  mig  i  et  Linklæde  og  kastet  mig  i 
Havet;  saa  havde  Dobrynja  nu  ligget  paa  Havsens  Bund, 

Og  ikke  redet  om  paa  vilden  Sti,  ikke  bragt  uskyldige 
Sjæle  af  Dage  eller  udøst  Blod,  ikke  gjort  Fædre  og 
Mødre  Sorg,  ikke  gjort  unge  Kvinder  til  Enker  eller 
sendt  sniaa  Børn  ud  at  vanke  faderløse  om  i  Verden !  <• 
Barn,"  svarer  Moderen,  »jeg  er  glad  ved  at  have  bragt 
Dig  til  Verden:  i  Lykke  er  Du  lig  Elias  fra  Murom,  i 
Styrke  Helt  Svjetogor,  i  Dristighed  Aljosza  Popovicz,  i 
Skjønhed  Josef,  i  statelig  Gang  Czurila  Plenkovicz ,  og 
i  Høviskhed  har  Du  ikke  Din  Lige;  har  Gud  givet  saa 
mange  Gaver,  kunne  vi  ikke  forlange  flere.« 

Den  tredie  Plads  blandt  de  russiske  Helte  indtager 
Aljosza  Popovicz.  Vi  have  allerede  lært  ham  at  kjende 
som  en  Art  Don  Juan  i  raa  Stil,  og  af  saadanne  Træk 
forekommer  der  flere.  Ogsaa  en  Vise  om  Elias  fra 
Murom  lader  denne  engang  i  aaben  Mark  møde  en  ung 
Helt  og  efter  at  have  overvundet  ham  i  Kamp  opdage, 
at  det  er  en  forklædt  Pige.  Paa  hans  Spørgsmaal,  hvor 
hun  kommer  til  at  øve  saadan  Færd,  faaer  han  til  Svar, 
at  det  er  hun  nødt  til  for  at  kunne  forsvare  sin  Jom- 
frudom mod  Aljosza  Popovicz.  »Det  skulde  Du  hellere 
have  ladet  mig  vide,«  siger  Elias,  »saa  skulde  jeg  nok 
have  tugtet  Aljosza.«  Samme  Individualitet  møde  vi 
ogsaa  i  følgende  Historie.  Ved  et  Gilde  hos  Fyrst  Vla- 
dimir, hvor  man  har  drukket  godt,  roser  En  sig  af  sin 
gode  Hest,  en  Anden  af  sine  lystige  Streger,  Bojarerne 
rose  sig  af  deres  Rigdomme,  men  Brødrene  Zborodovicz 
rose  sig  af  deres  Søster:  hun  er  ikke  som  andre  Piger, 
hun  føiter  ikke  om  i  Byen,  seer  ikke  ud  af  Vinduet,  smin- 
ker sig  ikke,  skjæver  ikke  til  Ungersvendene,  men  sid- 
der hjemme  i  Jomfruburet  og  syer  paa  sin  Ramme. 
Aljosza  Popovicz,    som  er  tilstede,  siger:    »Praler  ikke 

saa  stort  af  Eders  Søster!  jeg  kjender  hende  godt;  mere 
end  eengang  har  jeg  spist  Aftensmad  hos  hende,  været 
der  om  Natten  og  spist  Frokost  med  hende  den  føl- 
gende Morgen.«  Brødrene  kaste  deres  Knive  efter  ham, 
men  han  griber  Knivene  i  Luften  og  siger:  »Naarlikke 
ville  troe  mig,  saa  rider  kun  hjem,  aflægger  Eders  bro- 
gede Klæder  og  klæder  Eder  i  Sort,  for  at  Eders  Koner 
ikke  skulle  kjende  Eder,  trykker  en  Snebolt  og  kaster 
den  mod  Eders  Søsters  Vindue,  og  hører  saa  efter  hvad 
hun  siger!«  Zborodoviczerne  ride  hurtig  hjem  og  slaae 
en  Snebolt  mod  deres  Søsters  Vinduesskaadde.  Da  hun 
hører  Bulderet,  svarer  hunindenfra:  »Lad  kun  den  Spøg 
være,  Aljosza  Popovicz,  og  kom  ind !  Mine  Brødre  ere 
borte.«  Brødrene  styrte  rasende  ind  i  Huset,  slæbe 
hende  ved  Haaret  ud  paa  Gaden  for  at  hugge  Hovedet 
af  hende;  men  Aljosza  Popovicz  kommer  til  og  raaber 
med  høi  Røst:  »Holdt!  dræber  ikke  Eders  Søster,  men 
giver  mig  hende  til  Hustru!«  Da  Brødrene  høre  dette, 
bukke  de  dybt  for  ham  og  give  med  Fornøielse  deres 
Minde  hertil.  Nogle  Viser  have  imidlertid  ikke  denne 
Slutning,  men  lade  Figen  døe  for  sine  Brødres  Hænder, 
og  slutte  med  det  Udbrud:  »Gud  forlade  Aljosza  Po- 
povicz ! « 

Men  det  er  dog  ikke  alene  saadanne  Bedrifter,  Vi- 
serne vide  at  fortælle  om  denne  Helt.  To  unge  Helte 
droge  ud  fra  Rostov,  Side  om  Side,  Stigbøile  ved  Stig- 
bøile,  det  var  Aljosza  Popovicz  og  Jekim  Ivanovicz.  De 
droge  over  den  øde  Slette,  hvor  de  hverken  saae  Fugle 
eller  Dyr,  og  kom  omsider  til  en  Korsvei,  hvor  der  laa 
en  stor  Sten  med  en  Indskrift.  »Broder  Jekim,«  siger 
Aljosza,    »Du  er  skriftkyndig;    see  ad,  hvad  der  staaer 

jiaa  den  Sten.«  Jekim  Ivanovicz  sprang  af  Hesten  og 
læste  paa  Stenen ,  at  den  ene  Vei  gik  til  Murom ,  den 
anden  til  Czernigov  og  den  tredie  til  Kijev.  Hvilken 
Vei  vil  Du  nu  ride?«  spørger  han.  »Bedst  at  ride  til 
Kijev  til  den  naadige  Fyrst  Vladimir,«  siger  Aljosza. 
Heltene  drage  altsaa  afsted  ad  Veien  til  Kijev  een  Dag- 
reise,  og  da  Høstnatten  falder  paa,  opslaae  de  deres 
Telte  og  lade  Hestene  gaae  paa  Græs.  Den  næste  Mor- 
gen ,  medens  Jekim  henter  Hestene ,  vander  og  sadler 
dem,  gjør  Aljosza  vendt  imod  Østen  sin  Bøn  til  Gud, 
hvorpaa  de  fortsætte  Reisen.  De  møde  da  en  vandrende 
Pilgrim  med  udsyede  Sko,  Sobelpels,  bred  græsk  Hat 
og  i  Haanden  en  Pidsk  med  Blykugler  af  tredive  Cent- 
ners  Vægt.  Denne  siger  til  dem:  »I  tappre  Helte,  jeg 
har  seet  Tugariu,  Dragens  Søn;  han  er  tre  Favne  høi, 
og  een  Favn  mellem  Skuldrene;  mellem  hans  Øine  er 
en  Pils  Længde;  hans  Hest  er  et  vildt  Dyr;  af  dens 
Mule  staaer  der  Ild,  og  af  dens  Ører  Røgstøtter. «  »Bro- 
der Pilgrim,«  siger  Aljosza,  »giv  mig  Dine  Klæder,  og 
tag  mine  i  Stedet,  og  laan  mig  Din  Pidsk.«  De  bytte 
Klæder,  og  Aljosza  stikker  en  Dolk  i  sit  Belte  og  gaaer 
til  Fods  ud  at  opsøge  Dragesønnen.  Da  Tugarin  seer 
ham ,  raaber  han  med  en  Røst ,  som  bringer  Egeskoven 
til  at  bruse  og  næsten  gjør  Aljosza  døv:  »Hør,  Du  Pil- 
grim, har  Du  ikke  hørt  eller  seet  noget  til  Aljosza  Po- 
povicz?  Jeg  vil  spidde  ham  paa  min  Landse  og  kaste 
ham  i  Hd.«  »Rid  lidt  nærmere  herhen,«  siger  Aljosza; 
»jeg  hører  ikke  godt,  og  forstaaer  ikke,  hvad  Du  siger.« 
Tugarin  red  tæt  hen  til  ham,  men  da  rakte  Aljosza  sig 
iveiret  og  knaldede  ham  pludselig  om  Ørerne  med  Pil- 
grimmens Pidsk,    saa   at  han    faldt    af  Hesten;    derpaa 

sprang  Aljosza  til  og  satte  sig  paa  hans  Bryst.  Tugarin 
gav  nu  gode  Ord  og  lovede  at  indgaae  Broderskab  med 
ham,  men  Aljosza  troede  ham  ikke  og  skar  Hovedet  af 
ham.  Derpaa  tog  han  Tugarins  Klædning  og  trak  den 
over  Pilgrimsdragten,  satte  sig  paa  hans  Hest  og  red 
tilbage.  Da  Jekim  Ivanovicz  og  Pilgrimmen  saae  ham 
komme,  troede  de,  det  var  Tugarin,  sprang  paa  Hestene 
og  toge  Flugten,  og  da  Aljosza  forfulgte  dem,  kastede 
Jekim  sin  Stridskølle  bag  sig  og  traf  Aljosza  i  Brystet, 
saa  at  han  faldt  til  Jorden.  Jekim  sprang  nu  i  den  Tro, 
at  det  var  Tugarin ,  til  for  at  dræbe  ham ,  men  da  han 
saae  det  gyldne  Kors,  som  Aljosza  bar  paa  Brystet, 
brast  han  i  Graad  over  at  have  ramt  sin  Fostbroder. 
Han  og  Pilgrimmen  rystede  og  rullede  Aljosza,  til  de 
fik  Liv  i  ham,  styrkede  ham  derpaa  med  Vin  og  bragte 
ham  atter  paafode.  Pilgrimmen  og  Aljosza  udvexlede 
nu  deres  Klæder  igjen;  Tugarins  Klæder  pakkede  Hel- 
tene i  deres  Vadsæk,  og  droge  til  Kijev.  Her  bandt  de 
deres  Heste  i  Fyrstens  Gaard,  traadte  ind  i  Gjæste- 
stuen,  bøiede  sig  for  de  hellige  Billeder,  for  Fyrsten  og 
Fyrstinden  og  til  alle  fire  Sider.  Vladimir  spørger  dem, 
hvem  de  ere,  og  da  Aljosza  nævner  sit  Navn  og  siger, 
at  han  er  Søn  af  Præsten  i  Rostov,  bliver  Vladimir 
glad  og  anviser  ham  en  Hædersplads,  som  han  dog  ikke 
modtager,  men  vælger  sig  selv  den  beskedneste  Plads. 
Kort  efter  ankommer  Tugarin ,  Dragens  Søn ,  med  stor 
Pragt,  baaren  i  Bærestol  af  tolv  Bojarer,  og  indtager 
den  fornemste  Plads  ved  Siden  af  Fyrstinden.  Han  maa 
altsaa  være  opstaaet  igjen  fra  de  Døde,  men  Sagen  er 
udentvivl  den ,  at  Traditionen  her  tankeløst  har  smeltet 
to  oprindelig  forskjellige  Viser  sammen  til  een.    Kokkene 

taae  nu  først  rigtig  travlt  med  at  dække  op.  Tugarin 
æder  med  eu  Kæmpes  Graadiglied ;  han  sluger  hele  Brød 
i  een  Mundfuld  og  tager  i  een  Slurk  Vinkummer  paa 
femten  Kander.  Da  sagde  Aljosza  Popovicz:  »Naadige 
Fyrste,  hvad  er  det  for  en  ubehøvlet  Tølper,  Du  har  til 
Gjæst?  han  sidder  jo  ikke  sømmeligt  tilbords !  han  tager 
uforskammet  Fyrstinden  om  Livet;  hjemme  hos  min  Fa- 
der havde  vi  en  gammel  Hund,  der  neppe  kunde  slæbe 
sig  frem  under  Bordet ;  den  forslugte  sig  engang  paa  et 
Ben ;  da  tog  jeg  den  ved  Halen  og  kastede  den  uden- 
for; dette  maa  jeg  nok  ogsaa  gjøre  ved  Tugarin!«  Tu- 
garin blev  sort  som  Høstnatten;  Aljosza  stod  som  den 
lyse  Maane.  Kokkene  satte  nu  en  Svane  paa  Bordet. 
Fyrstinden  Apraxia  (Evpraxia),  som  skulde  skære  den 
for,  skar  forkert  og  erklærede  med  stor  Aabenhjertig- 
hed,  at  det  kom  deraf,  at  hun  hellere  vilde  see  paa  sin 
kjære  Ven,  Dragesønnen  Tugarin,  end  skære  Svanen 
for.  Men  i  det  Samme  tog  Tugarin  hele  Svanen  og 
slugte  den  i  een  Mundfuld.  Da  sagde  Aljosza:  »Hjemme 
hos  min  Fader  i  Rostov  havde  vi  en  gammel  Ko,  som 
neppe  kunde  slæbe  sig  hen  over  Gaarden;  den  forvildede 
sig  engang  ind  i  Kjøkkenhuset  til  Kokkene,  og  der  ud- 
drak den  et  helt  Trug  syret  Mask,  og  saa  kreperede 
den;  jeg  tog  den  i  Halen  og  kastede  den  udenfpr  Gaar- 
den, og  det  kommer  jeg  nok  ogsaa  til  at  gjøre  ved  Tu- 
garin.« Tugarin  sortnede  som  Høstnatten;  han  tog  en 
Kniv  og  kastede  efter  Aljosza,  men  denne  vendte  sig  til 
Siden,  Jekim  Ivanovicz  greb  Kniven  i  Luften  og  sagde 
til  Aljosza:  »Vil  Du  kaste  igjen,  eller  skal  jeg?«  »In- 
gen af  os,"  svarede  Aljosza,  »men  imorgen  vil  jeg  prøve 
Kræfter  med  ham;  jeg  indgaaer  et  Væddemaal,  ikke  om 

hundrede  ug  ikke  om  tusind  Rubler,  men  om  mit  Ho- 
ved!« Da  væddede  Alle;  Fyrsterne  skreve  sig  hver  for 
hundrede  Rubler,  Boj  årerne  for  halvtreds,  Bønderne  for 
fem,  og  Kjøbmændene  for  hele  Vareladninger;  alle  holdt 
de  paa  Tugarin  Dragesøn,  og  kun  Biskoppen  af  Czerni- 
gov  holdt  paa  Aljosza  Popovicz.  Tugarin  gik  da  ud, 
satte  sig  paa  sin  Hest  og  hævede  sig  op  under  Himlen 
paa  Papirsvinger.  Fyrstinden  Apraxia  skældte  Aljosza 
for  en  Landsbylømmel ;  han  lod  som  han  ikke  hørte  det, 
gik  ud  med  sine  Venner,  steg  tilhest,  red  til  Floden 
Safat,  hvor  de  udspændte  deres  Telte,  lode  Hestene 
græsse  og  lagde  sig  til  Hvile.  Hele  Natten  bad  Aljosza 
til  Gud,  at  han  vilde  give  Regn  og  Hagl;  Gud  hørte 
hans  Bøn;  Regnen  opblødte  den  flp'ende  Dragesøns  Pa- 
pirsvinger, saa  at  han  faldt  til  Jorden  og  altsaa  idet- 
mindste  var  nødt  til  at  blive  paa  denne  ,  naar  det  kom 
til  Kamp.  Men  hans  Overlegenhed  var  stor  nok  endda. 
Da  Jekim  om  Morgenen  meldte,  at  Tugarin  var  seet  i 
Marken,  og  Aljosza  derpaa  red  ud  imod  ham,  brølede 
Dragesønnen:  »Vælg  nu,  Aljosza  Popovicz,  skal  jeg 
brænde  Dig  med  min  Ild,  eller  skal  jeg  knuse  Dig  un- 
der min  Hests  Hove,  eller  skal  jeg  spidde  Dig  paa  min 
Landse?«  Aljosza  raaber:  »Hvad  er  dette,  Tugarin 
Dragesøn?  Du  har  jo  lovet  ene  at  møde  mig  i  Tve- 
kamp, og  nu  har  Du  en  hel  Hær  efter  Dig!«  Tugarin 
saae  sig  tilbage,  og  Aljosza  benyttede  dette  Øieblik  til 
at  hugge  Hovedet  af  ham;  det  faldt  til  Jorden  som  en 
Bryggerkjedel.  Aljosza  stak  en  Hestetømme  gjennem 
Ørerne  derpaa,  bandt  det  til  Halen  af  sin  Hest,  slæbte 
det  til  Kijev  og  kastede  det  hen  midt  i  Fyrstens  Gaard. 
Vladimir  førte  ham  ind  til  sit  Bord  og  sagde :   »Du  har 

befriet  mig  for  en  stor  Sorg,  Aljosza  Popovicz !  bliv  her 
i  Kijev,  og  tjen  mig  tro!"  Fyrstinde  Apraxia  derimod 
skældte  Aljosza  ud  efter  bedste  Evne  og  fik  Svar  i 
samme  Stil. 

Man  seer  altsaa,  at  de  rostovske  Viser,  hvorvel  de 
upaatvivlelig  have  tillagt  deres  Helt  den  samme  over- 
menneskelige Styrke,  som  alle  Heltene  have,  dog  ikke 
have  gjort  denne  til  Hovedsag,  men  fornemmelig  have 
ladet  ham  udmærke  sig  ved  en  Dristighed,  som  vilde 
være  dumdristig,  dersom  den  ikke  var  parret  med  en 
ejendommelig  Kløgt  og  Snildhed,  hvori  han  overgaaer 
alle  andre  Helte,  og  som  opveier  den  raa  fysiske  Kraft. 
Men  tillige  seer  man ,  at  det  russiske  Folk  i  Alminde- 
lighed ikke  har  sat  stor  Pris  paa  denne  Egenskab,  siden 
de  antirostovske  Viser  med  saa  stor  Forkjærlighed  dvæle 
ved  en  vis  uheldig  Anvendelse  deraf.  Naar  vi  tillige 
hyppig  finde  Træk  af  en  Ubehøvlethed,  der  stikker  stærkt 
af  imod  Dobrynjas  Høviskhed ,  og  som  forøvrigt  ikke 
staaer  i  nogen  Modsigelse  med  Snuheden,  saa  have  vi 
heri  maaske  et  Udtryk  af  aristokratisk  Antipathi  mod 
Præstesønnen  fra  Provindsbyen. 

Endnu  et  Træk  til  at  fuldstændiggjøre  Billedet  er 
følgende.  Aljosza  Popovicz  er  paa  Jagt  med  Elias  fra 
Murom ,  men  de  have  den  Dag  kun  daarlig  Jagtlykke. 
Aljosza  skiller  sig  fra  sin  Ledsager  og  rider  misfornøiet 
hen  over  Sletten.  Da  seer  han  en  Ravn  i  et  Træ,  og 
da  han  vil  skyde  den,  raaber  Ravnen:  »Skyd  ikke  mig, 
Aljosza  Popovicz!  jeg  er  kun  et  daarligt  Jagtbytte;  rid 
hellere  til  Steppen  ved  Saratov;  der  finder  Du  bag  en 
Busk  to  Tartarer,  som  have  fanget  en  smuk  Pige,  og 
sige  til  hende:    »Vi   føre  Dig  til  Horden;    der  forære  vi 

Dig  til  vor  Høvedsmand,  en  vældig  Tartar,  der  er  en 
Favn  lang.«  Aljosza  farer  strax  afsted  til  Steppen  ved 
Saratov;  den  ene  Tartar  rider  han  overende  og  knuser, 
den  anden  hugger  han  ned  med  sit  Sværd;  derpaa  sprin- 
ger han  af  Hesten,  falder  ned  for  den  og  siger:  »Hav 
Tak,  min  gode  Hest,  for  at  Du  har  skaffet  mig  en  Kjæ- 
reste!«  Han  kaster  Pigen  bag  sig  paa  Hesten  og  spør- 
ger hende:  »Siig  mig,  smukke  Pige,  er  Du  af  keiserlig 
Slægt,  eller  er  Du  af  Fyrsteslægt,  af  Bojarstand,  af 
Kjøbmandsstand,  eller  af  den  ringeste,  af  Bondestand?« 
Hun  svarer:  »Ingen  af  Delene;  min  Fader  er  Præsten  i 
Rostov."  Da  springer  Aljosza  atter  af  Hesten,  falder 
den  tilfode  og  siger:  »Hav  Tak,  min  gode  Hest!  jeg 
troede,  jeg  havde  faaet  mig  en  Kjæreste,  men  nu  har 
jeg  befriet  min  egen  kjære  Søster!«  Derpaa  fører  han 
hende  hjem  til  deres  Forældre  i  Rostov. 

Den  Karakterens  Eenhed,  som  vi  bemærkede  i  Sagnene 
om  Aljosza  Popovicz,  savne  vi  derimod  i  det,  der  fortælles  om 
en  fjerde  af  Vladimirs  Helte.  Det  er  den  Person,  som  vi 
allerede  eengang  have  hørt  nævne  som  Drukkenbolten  Ivan 
med  de  lange  Skøder,  en  anden  Gang  som  Drukkenbolten 
Vasilii  Ignatievicz ;  han  kaldes  ogsaa  Vasilii  Kazimirovicz. 
Personens  Identitet  sættes  ved  Sammenligningen  af  de  for- 
skjellige  Relationer  udenfor  al  Tvivl,  men  Personligheden 
viser  sig  meget  forskjellig.  I  eenFortælling  er  han  saa  langt 
fra  at  være  Drukkenbolt,  at  han  tvertimod  viser  sig  som 
en  fin  og  besindig  Statsmand.  Vladimir  siger  til  ham: 
»Jeg  har  en  Forretning  til  Dig,  Vasilii  Kazimirovicz; 
Du  skal  ride  til  Horden  og  bringe  Car  Batu  vor  Tribut : 
tolv  Falke,  tolv  Høge,  en  Kasse  med  det  røde  Guld,  en 
med  det  rene  Sølv  og  en  med  rullende  Perler.«      »Hvor 

Dq  sender  mig  hen,  Fader  Vladimir,«  siger  Vasilii,  »der 
gaaer  jeg  gjerne;  men  giv  mig  blot  Dobrynja  Nikiticz 
og  Svenden  Marko  med  I«  Vladimir  befaler  disse  at 
følge  ham,  de  tre  Helte  sadle  deres  Heste,  ride  ikke 
udaf  Porten,  men  sætte  over  Muren  og  fare  afsted  uden 
at  tage  nogen  Tribut  med  sig,  Da  de  kom  til  Car  Batu, 
blev  Dobrynja  tilbage  i  Forstuen,  medens  Vasilii  gik  ind 
for  Caren,  bøiede  sig  for  ham  og  sagde:  »Car  Batu, 
modtag  Din  Skat  fra  Fyrst  Vladimir:  tolv  Falke,  tolv 
Høge,  en  Kasse  med  det  røde  Gnid,  en  med  det  rene 
Sølv  og  en  med  rullende  Perler.«  »Lad  os  først  see,« 
siger  Batu,  »om  I  ogsaa  have  Nogen,  der  er  dygtig  i 
Skaktavl. <•  »Car  Batu,«  siger  Vasilii,  »jeg  vidste  jo 
ikke,  hvad  Leg  der  var  Skik  hos  Dig;  jeg  har  ingen 
dygtige  Spillere  taget  med  mig,  men  jeg  stoler  paa  Kri- 
stus og  den  hellige  Jomfru  og  paa  min  Broder  Dobrynja 
Nikiticz,  han  har  fraBarn  af  spillet  med  Smaasvendene.« 
Dobrynja  bliver  kaldt  ind,  Skakbrædtet  slaaes  op  ;  Caren 
gjør  det  første  Træk,  Dobrynja  det  andet,  Caren  det 
tredie  og  Dobrynja  det  fjerde;  Caren  kan  nu  intet  Træk 
gjøre  mere,  og  dermed  er  den  Leg  tilende.  Vasilii  op- 
fordrer atter  med  de  samme  Ord  som  før  Caren  til  at 
modtage  Skatten,  men  Caren  siger:  »Lad  os  først  see, 
om  I  ogsaa  have  Nogen,  der  er  dygtig  i  at  brydes.« 
Vasilii  bemærker  atter,  at  han  ikke  har  kjendt  Hofskik- 
ken hos  Batu  og  ingen  dygtige  Kæmpere  har  medbragt, 
men  at  han  stoler  paa  Gud  og  Dobrynja  Nikiticz.  Do- 
brynja kaldes  atter  ind;  tre  vældige  Tartarer  træde  op, 
gribe  fat  paa  hinanden  og  kaste  hinanden  til  Jorden. 
»Car  Batu,«  spørger  Dobrynja,  »befaler  Du,  at  jeg  skal 
brydes   med   dem    alle  Tre    paa    eengang,   eller  Een  for 

Een?«  »Som  Du  selv  vil,«  svarer  Batu.  Dobrynja  gri- 
ber da  een  Tartar  i  Struben,  en  anden  i  Nakken  og  en 
tredie  i  Haaret  og  kaster  dem  alle  tre  mod  Jorden  saa 
haardt,  at  de  opgive  Aanden  paa  Stedet.  Vasilii  gjen- 
tager  atter  sin  ærbødige  Anmodning  til  Caren  om  at 
modtage  Skatten,  men  Batu  siger:  »Lad  os  først  see, 
om  I  ogsaa  have  dygtige  Skytter,  som  kunne  skyde  med 
vore  tartariske  Buer.«  Vasilii  giver  samme  Svar  som 
før.  Dobrynja  kaldes  atter  ind.  Trehundrede  Tartarer 
slæbe  stønnende  en  uhyre  Bue  ind;  Dobrynja  lægger 
Strængen  over  sin  høire  Skulder  og  spænder  Buen  med 
venstre  Fod;  Staalskinnerne  hvine,  og  Buen  brister. 
Dobrynja  kaster  den  fra  sig  og  siger:  »Car  Batu,  den 
Bue  kan  jeg  ikke  bruge;  Marko,  hent  mig  min  egen 
Bue,  som  jeg  fører  paa  Reiser.«  Han  faaer  sin  egen 
Bue ,  spænder  den  ligeledes  med  venstre  Fod ,  hvorved 
Strængen  giver  Klang,  lægger  en  Pil  paa  og  siger:  »Car 
Batu,  hvor  befaler  Du  jeg  skal  skyde  hen,  paa  Tarta- 
rerne,  eller  ud  i  Marken?«  »Skyd,  hvor  Du  vil,«  siger 
Batu.  Det  gjorde  dog  Dobrynja  ondt  for  Tartarerne; 
han  skjød  ud  i  Marken  mod  en  gammel  Eg;  den  splin- 
tredes i  lutter  Knivskafter,  og  Pilen  fløi  videre,  ned  i 
en  Klippehule,  hvor  den  dræbte  en  trehovedet  Drage. 
Heltene  sprang  nu  paa  deres  Heste  og  rede  bort  uden 
at  have  betalt  nogen  Skat,  da  Car  Batu  naturligvis  ikke 
vovede  at  kræve  den  af  saadanne  Folk. 

Derimod  finde  vi  Drukkenbolten  i  denne  Egenskab 
som  Helt  i  en  Vise,  der  egenlig  kun  er  en  anden  Frem- 
stilling af  et  Sagn,  som  vi  allerede  have  hørt  fortælle 
om  Elias  fra  Murom.  Car  Batu  drager  mod  Kijev  med 
sine  to  Sønner   og   sin  Svigersøn  Helten  Lukopjor;   han 


Russisk  Folkepoesi.  465 

erklærer,  at  han  vil  afbrænde  Kijev,  lade  Guds  Huse 
gaae  op  i  Rog,  tage  Fyrsten  og  Fyrstinden  fangne  og 
koge  Bojarerne  i  Bryggerkjedler.  Ulykkeligvis  ere  Hel- 
tene ikke  hjemme.  Elias  fra  Murom  er  sendt  til  Lati- 
nerlandet for  at  kjøbe  Heste,  Dobrynja  Nikiticz  til  Czer- 
kesserlandet  for  at  kjøbe  Sadler,  og  Aljosza  Popovicz 
til  Grækenland  for  at  kjøbe  Hvede.  Der  er  ingen  til- 
stede uden  Drukkenbolten  Vasilii;  altsaa  siger  Vladimir 
til  sine  Bojarer:  »Henter  mig  Vasilii  Kazimirovicz !« 
Bojarerne  gaae  til  Kroen,  hvor  Drukkenbolten  er  at 
tinde,  og  sige  til  ham:  »Din  Drukkenbolt,  hvad  ligger 
Du  der  nøgen  paa  Ovnen  for  som  et  Svin?  Veed  Du 
ikke,  at  Car  Batu  Kajmanovicz,  den  Hund,  kommer  imod 
os  og  vil  afbrænde  Kijev,  lade  Guds  Huse  gaae  op  i 
Røg,  fange  Fyrsten  og  Fyrstinden  og  koge  os  Bojarer  i 
Bryggerkjedler?«  Drukkenbolten  kryber  ned  af  Ovnen, 
river  Klæderne  af  Bojarerne,  tager  et  Brædt,  som  hæn- 
ger under  Loftet,  banker  Bojarerne  dygtig  dermed,  ka- 
ster dem  nøgne  paa  Døren  og  lukker  Kroen.  Da  Vla- 
dimir seer  dem  komme  saaledes  tilbage,  leer  han  og 
siger:  »Have  I  nu  drukket  Eder  fulde  hos  mig  og  anden- 
steds tabt  Eders  Klæder  i  Spil?«  »Ak  nei,  Fader  Vla- 
dimir,« sige  de,  »det  er  den  Drukkenbolt  "Vasilii ,  som 
saaledes  har  forhaanet  osl«  »I  Tosser,«  siger  Vladimir, 
•  hvorfor  have  I  ikke  tiltalt  ham  høfligt?«  Fyrsten  gaaer 
nu  selv  til  Kroen,  træder  ind',  bøier  sig  for  de  hellige 
Billeder  og  til  alle  fire  Sider,  særlig  for  Vasilii  Kazi- 
mirovicz, og  forklarer  Sagernes  Stilling.  »Fader  Vla- 
dimir,« siger  Vasilii,  »lad  mig  faae  den  Skaal,  som  Elias 
fra  Murom  drikker  af!«  Han  faaer  den  og  stikker  den 
ud;  den  rummer  28  Kander.     Derpaa  forlanger  han  den. 

som  Dobrynja  Nikiticz  drikker  af;  den  rummer  18  Kan- 
der; han  stikker  den  ud  og  forlanger  den,  som  Aljosza 
Popovicz  drikker  af;  den  rummer  12  Kander,  og  han 
stikker  den  ud.  Derpaa  gaaer  han  ud  i  Marken  og 
skyder  ind  i  den  tartariske  Leir.  Han  træffer  Lukopjor 
i  det  høire  Øie ,  hvorover  Batu  bliver  høiligen  forbittret 
og  fordrer  den  Skyldige  udleveret.  »Fader  Vladimir,« 
raabe  Bojarerne,  »udlever  den  Skyldige!«  Da  Vasilii 
hører  dette,  river  han  det  hellige  Kors  af  sig  og  kaster 
det  paa  Jorden.  »Ven  Vasilii.«  siger  Vladimir,  »nu  er 
Du  nok  virkelig  bleven  Musulman  og  vil  selv  overgive 
Dig  til  Car  Batu?«  Det  lader  virkelig  saa,  thi  Vasilii 
kommer  til  Batu  og  siger:  »Car  Batu,  vil  Du  tage  os 
gode  Helte  i  Din  Tjeneste ,  saa  skulle  vi  med  Dig  ind- 
tage Kijev  og  afbrænde  den,  lade  Kirkerne  gaae  op  i 
Røg,  fange  Fyrsten  og  Fyrstinden  og  koge  Bojarerne  i 
Bryggerkjedler.«  Resten  af  Visen  haves  ikke,  men  vi 
kunne  vist  med  temmelig  Sikkerhed  antage,  at  Vasiliis 
Overgang  til  Islam  kun  er  paa  Skrømt,  og  at  det  ender 
med,  at  han  udrydder  den  tartariske  Hær  paa  lignende 
Maade  som  Elias  fra  Murom  i  en  tidligere  anført  For- 
tælling. 

Foruden  disse  er  der  nogle  Helte,  som  kun  erindres 
hver  i  et  enkelt  Sagn,  hvorvel  ogsaa  dette  kan  være 
flerfoldiggjort  i  forskjellige  Variationer.  Vi  ville  omtale- 
to  eller  tre  af  dem.  Dunaj  Ivanovicz  har  allerede  en- 
gang været  nævnt  i  det  Foregaaende.  Dunaj  er  det 
slaviske  Navn  paa  Donau ;  Helten  skal  ogsaa  forekomme 
under  Navnet  Don  Ivanovicz.  Det  er  ialtfald  en  Heden- 
skabet oprindelig  tilhørende  mythisk  Personifikation  af  en 
stor  Flod,  som  den  kristelige  Tradition  i  Tidens  Løb  har 

omskabt  til  en  Helt  i  Vladimirs  Tjeneste.  Uagtet  dette 
ældgamle  Udspring  have  Viserne  om  Dunaj  Ivanovicz  i 
deres  nuværende  Skikkelse  et  Præg  af  Nyhed,  hvori  de 
endog  overgaae  de  øvrige,  russiske  Viser,  idet  nemlig 
den  Veneration  for  Mouarken,  som  dog  i  de  andre  Viser 
ikke  altid  bliver  sig  selv  lig,  her  endog  er  udviklet  til 
Trældomsfrygt.  Enhver,  som  henvender  Talen  til  Vla- 
dimir, begynder  nemlig  med  at  udbede  sig  Frihed  til  at 
tale  uden  at  blive  pidsket,  hængt  eller  sendt  i  Forviis- 
ning  for  sine  Ord,  og  først  efter  at  have  modtaget  dette 
allerhøieste  Sikkerhedsløfte  kommer  han  frem  med  hvad 
han  har  at  sige.  Dette  synes  at  tyde  paa,  at  den  Slægt, 
gjennem  hvis  Hænder  disse  Viser  sidst  ere  gaaede,  har 
været  en  saadan,  som  har  levet  i  umiddelbar  Nærhed 
af  de  frygtelige  moskovitiske  Despoter,  navnlig  Ivan  IV; 
maaske  er  det  en  Talebrug  ved  dennes  Hof,  som  Rygtet 
har  bragt  ud  iblandt  Folk. 

Dunaj  Ivanovicz  var,  da  han  drog  fra  et  Land  til 
et  andet  for  at  søge  Tjeneste,  først  kommen  til  Kongen 
af  Polen  (efter  en  anden  Relation,  til  Caren  i  den  gyldne 
Horde  Etmanuil  Etmanuilovicz).  Hos  denne,  hvem  han 
tjente  i  adskillige  Aar,  kom  han  i  høi  Yndest,  og  ikke 
alene  hos  ham ,  men  ogsaa  hos  hans  Datter  Nastasia. 
Da  han  engang  skulde  til  et  Gjæstebud  hos  Kongen, 
advarede  Nastasia  ham  imod  at  gaae  derhen,  da  hun 
vidste,  at  der  vilde  blive  drukket  saa  godt,  at  Dunaj 
neppe  vilde  være  i  Stand  til  at  give  Agt  paa  sin  Mund. 
Dunaj  fulgte  ikke  denne  Advarsel,  men  gik  til  Gildet, 
blev  beruset  og  pralede  af,  at  Kongedatteren  havde 
skænket  ham  sit  Hjerte.  Kongen  kaldte  da  strax  paa 
sine    Bøddelknegte    og    befalede    dem    at   føre   Dunaj    ud 

paa  Marken  og  komme  tilbage  med  lians  Hoved.  Da 
han  blev  ført  forbi  Nastasias  Vindue,  raabte  han:  »So- 
ver Du,  Nastasia,  medens  Dunaj  føres  ud  i  Marken?« 
Kongedatteren  kom  ud,  bønfaldt  Bøddelknegtene  og  fik 
dem  ved  Penge  og  gode  Ord  bevægede  til  at  lade  Dunaj 
gaae  og  selv  gaae  til  Kroen,  drikke  Kjeldersvenden  fuld, 
hugge  Hovedet  af  ham  og  bringe  Kongen  det.  Dunaj 
flygtede  til  Kijev  og  gik  i  Tjeneste  hos  Vladimir.  Da 
der  engang  var  Gilde  hos  denne,  og  Bojarerne  og  Hel* 
tene  som  sædvanligt  pralede  hver  af  sine  Herligheder, 
sagde  Fyrsten :  »Ja,  I  have  godt  ved  at  prale,  thi  I  ere 
alle  gifte,  men  jeg  gaaer  her  som  Ungkarl !  Kan  Nogen 
af  Eder  give  mig  Anvisning  paa  en  Ægtefælle ,  som 
maatte  være  mig  lig  i  Væxt,  udmærket  af  Forstand,  med 
Øine  saa  klare  som  en  Falks  Øine  og  med  Øienbryn 
saa  sorte  som  en  siberisk  Sobel?«  Alle  tav,  kun  een 
Hofmand  vovede ,  efter  først  at  have  betinget  sig  det 
ovenomtalte  Sikkerhedsløfte,  at  henvise  Fyrsten  til  Dunaj 
Ivanovicz.  Denne  beretter  nu  under  samme  Forbehold, 
at  han  før  har  tjent  Kongen  af  Polen,  og  at  denne  har 
to  Døttre,  af  hvilke  den  Ene,  Nastasia,  rider  paa  Jagt 
og  i  Krig  som  Skjoldmø,  men  den  Anden,  Apraxia,  sid- 
der indelukket  i  sit  Jomfrubur  og  har  alle  de  Egenska- 
ber, som  Vladimir  forlanger.  Da  siger  Vladimir :  »Hør, 
Dunaj  Ivanovicz,  tag  Alt,  hvad  Du  behøver,  være  sig 
Penge,  være  sig  Krigsfolk,  og  skafraig  Apraxia ! «  »Der- 
til,« svarer  Dunaj,  »behøver  jeg  hverken  Penge  eller 
Krigsfolk,  men  giv  mig  blot  Dobrynja  Nikiticz.«  Dette 
blev  bevilget,  og  Heltene  fore  afsted.  Den  polske  Konge 
modtager  Dunaj  med  det  formodenlig  ironiske  Spørgs- 
raaal ,    »om  han  er  kommen    for   at  tjene  ham  ligesom  i 

forrige  Tider  og  paa  samme  Vis,«  og  da  Dunaj  svarer: 
»Nei,  jeg  er  kommen  i  et  godt  Ærinde,  i  et  Frierærinde; 
giv  vor  Fyrste  Vladimir  Din  Datter  Apraxia  til  Hustru," 
optager  Kongen  dette  saa  ilde,  at  han  strax  vil  lade 
Dunaj  fængsle;  men  Dunaj  tager  en  Bænk  og  svinger 
den  over  Hovedet,  Alle  vige  tilbage.  Heltene  bryde  ind 
i  Jomfruburet,  føre  Apraxia  ud  og  sætte  hende  paa  en 
Hest,  hvorpaa  Kongen  siger :  Dunaj  Ivanovicz,  naar  Du 
tager  min  Datter,  saa  tag  hendes  Medgift  med!«  og 
Heltene  begive  sig  da  med  Brud  og  Medgift  paa  Hjem- 
veien.  (Efter  den  Relation,  der  lader  dette  foregaae  i 
Horden,  ødelægger  Dunajs  Ledsager,  her  Jekim  Ivano- 
vicz, med  en  Vognstang  saa  mange  baade  glubske  Hunde 
og  Tartarer,  at  Car  Etmanuil,  for  ikke  at  see  hele  sit 
Folk  udryddet,  raaa  give  sit  Minde  til  Partiet).  Paa 
Hjemveien  seer  Dunaj  et  stærkt  og  dybt  Spor  som  efter 
en  Helts  Ridt;  han  overlader  da  Apraxia  til  Dobrynja 
for  selv  at  forfølge  dette  Spor.  Han  seer  da  snart  en 
ung  Helt  tumle  sin  Hest  i  Marken  og  farer  løs  paa  ham. 
Efterat  de  have  brudt  deres  Stridskøller  og  sønderhugget 
deres  Sabler  og  dernæst  kæmpet  Bryst  mod  Bryst  i  to 
Døgn,  lykkes  det  omsider  Dunaj  at  kaste  sin  Modstan- 
der til  Jorden.  Han  spørger  ham  da,  fra  hvad  Land 
eller  fra  hvilken  Horde  han  er,  og  hvad  han  hedder, 
men  faaer  til  Svar:  »Dersom  jeg  havde  Dig  under  mig, 
saa  vilde  jeg  strax  gjennerabore  Dig  uden  slige  Spørgs- 
maal.«  Dunaj  drager  sin  Daggert,  men  nu  siger  ende- 
lig den  Fremmede:  »Velkommen,  Dunaj  Ivanovicz!  Du 
husker  vel  nok,  at  Du  har  tjent  min  Fader,  Kongen  af 
Polen?  Jeg  er  jo  Kongedatteren  Nastasia!«  Dunaj 
sprang  op,  tog  Nastasia  op  fra  Jorden,  kyssede  hende. 

førte  hende  til  Kijev,  hvor  nu  begge  Søstre  havde  Bryl- 
lup paa  een  Dag.  Men  nogen  Tid  derefter,  da  der  en- 
gang var  Gilde  hos  Vladimir,  pralede  Dunaj  af  at  være 
den  bedste  Skytte  i  Landet,  og  Nastasia  paastod  da, 
at  hun  skjød  nok  saa  godt  som  han ,  og  at  hun  vilde 
paatage  sig  at  skyde  en  Ring  af  hans  Hoved,  uden  at 
Pilen  skulde  røre  ham.  Dunaj  optager  dette  som  en 
stor  Forhaanelse  og  opfordrer  hende  til  en  Kapskyd- 
ning, hvori  de  begge  gjensidig  skulle  gjøre  denne  Prøve. 
Det  skeer.  Nastasia  skyder  først  paa  en  Versts  Af- 
stand; Ringen  spaltes  i  to  Stykker,  uden  at  Pilen  rører 
Dunajs  Hoved.  Da  derpaa  Ringen  skal  lægges  paa 
Nastasias  Hoved,  søge  Apraxia  og  samtlige  Bojarer  og 
Helte  at  overtale  Dunaj  til  at  lade  den  Spøg  fare  eller 
idetmindste  opsætte  den  et  Par  Dage;  tilsidst  beder 
Nastasia  selv  derom,  ialtfald  for  hans  Barns  Skyld,  som 
hun  om  faa  Dage  skal  føde  til  Verden ,  og  som  har 
Armene  i  Guld  indtil  Albuerne,  Fødderne  i  Sølv  indtil 
Knæerne,  Solen  paa  Panden,  Maanen  paa  Ryggen,  Stjer- 
ner paa  Tindingerne  og  vil  blive  den  største  Helt,  Jor- 
den har  seet.  Men  Dunaj  vil  ikke  troe  dette  og  er 
overhovedet  ubevægelig.  Første  Gang  skyder  han  for 
høit,  anden  Gang  skyder  han  forbi,  men  tredie  Gang 
træffer  han  hende  i  Hjertet.  Han  tager  da  sin  Kniv 
og  skærer  hende  op,  for  at  see,  om  det  virkelig  for- 
holder sig  saale.des,  som  hun  sagde,  og  linder  nu  ogsaa 
et  Foster  ganske  saaledes,  som  hun  beskrev  det.  Dunaj 
sætter  da  sit  Sværd  med  Fæstet  i  Jorden  og  styrter 
sig  deri.     Af  hans  Blod  er  Donaustrømmeu  opstaaet. 

Til  de  smukkeste  russiske  Viser  høre  de  om  Danilo 
Lovczanin.      Der  er  Gilde    hos  Vladimir;    Bojarerne  og 

Heltene  prale  som  sædvanlig,  En  af  sin  Rigdom,  en 
Anden  af  sin  Styrke,  en  Tredie  af  sin  unge  Hustru,  kun 
Danilo  Denisievicz  Lovczanin  forbliver  tavs.  »Hvorfor 
roser  Du  Dig  ikke  af  Noget,  Danilo  Denisievicz?«  spør- 
ger Vladimir;  »har  Du  da  ikke  Sølv  og  Guld?  har  Du 
ikke  en  ung  Hustru?  har  Du  ikke  pragtfulde  Klæder?« 
Danilo  indrømmer,  at  han  ingen  Mangel  har  paa  disse 
Goder,  undskylder  sin  Tavshed  med,  at  han  var  falden 
i  Tanker,  og  forføier  sig  bort.  Da  han  er  gaaet,  siger 
Vladimir:  »I  Fyrster,  Bojarer  og  vældige  Helte  ere  alle 
gifte,  og  jeg  alene  er  Ungkarl!  Kunne  I  ikke  skaffe 
mig  en  smuk  Brud,  som  er  skjøn  af  Ansigt  og  moden 
af  Forstand,  som  kan  læse  og  skrive  og  synge,  for  at 
jeg  kunde  have  Nogen  til  Selskab,  og  I  en  Husfrue  ved 
vore  Gilder?«  Da  gjør  Miszata  Putjaticz  Fyrsten  op- 
mærksom paa  Vasilissa  Nikuliszna,  Danilo  Lovczanins 
Hustru,  som  netop  har  alle  de  forlangte  Egenskaber  og 
skikker  sig  fortræffelig  til  Fyrstinde.  Men  denne  Tale 
behager  ikke  Vladimir.  »Hvor  i  Alverden,«  siger  han, 
er  det  hørt  eller  seet,  at  man  tager  en  Hustru  fra  hen- 
des levende  Mand?«  Han  vil  lade  Miszata  pidske  og 
hænge,  men  denne  beder  dog  om  først  at  maatte  tale 
^^j  og  gjør  da  endvidere  Fyrsten  opmærksom  paa,  at 
man  kan  skille  sig  af  med  Danilo  ved  at  sende  ham  ud 
til  Øen  Bujan  og  paalægge  ham  at  fælde  det  derværende 
Udyr  med  de  graae  Fjedre  og  Svinebørster.  Denne  Tale 
behager  Vladimir;  Miszata  bliver  for  dengang  hverken 
pidsket  eller  hængt,  hvorimod  Elias  fra  Murom,  som 
drister  sig  til  at  sige:  »Om  Du  ogsaa  slipper  Falken 
løs,  saa  bar  Du  derfor  ikke  strax  fanget  Svanen  I«  til 
Straf   for    disse  Ord   kastes   i   et    underjordisk  Fængsel. 

Miszata  rider  til  Czernigov  til  Danilo  Denisievicz's  Gaard 
for  at  overbringe  Vladimirs  skriftlige  Ordre,  som  han, 
da  Danilo  ikke  er  hjemme,  leverer  Vasilissa,  af  hvem 
han  modtages  med  en  Stolthed,  der  bringer  ham  til  hur- 
tig at  fjerne  sig  igjen.  Vasilissa  læser  Ordren,  afforer 
sig  med  Taarer  sin  kvindelige  Dragt  og  ifører  sig  en 
Jægerdragt,  hvorpaa  hun  rider  ud  for  at  opsøge  sin 
Mand.  »Min  elskede  Danilo  Denisievicz ,«  siger  hun, 
»følg  mig  hjem!  Vi  sees  nu  for  sidste  Gang.«  »Saa 
ville  vi  nu  for  sidste  Gang  jage  Vildgæs  og  Svaner 
sammen,«  siger  Danilo.  Hun  opfylder  dette  hans  Ønske, 
og  da  de  komme  hjem  efter  Jagten,  forlanger  han  sit 
mindste  Pilekogger.  Hun  bringer  ham  det  største,  der 
rummer  mange  hundrede  Pile;  han  vredes  over  denne 
Ulydighed,  men  hun  siger:  »Elskede  Ven,  Du  kan  ikke 
have  for  mange  Pile;  Du  kan  maaske  behøve  dem  mod 
Dine  Brødre  og  bedste  Venner.«  Danilo  drog  ud,  op- 
søgte Udyret  og  fældede  det  lykkeligt.  Da  han  derpaa 
havde  sat  sig  til  at  spise,  saae  han  over  ad  Kijev  til 
og  saae  en  Skare  af  trehundrede  Bojarer,  trehundrede 
Tartarer  og  trehundrede  donske  Kosakker  komme  ud 
imod  sig.  »Vi  komme  ikke  for  at  spise  med  Dig,  Da- 
nilo Lovczanin,«  raabe  de,  »vi  komme  efter  Dit  Hoved!« 
Danilo  tager  sine  Pile  frem  af  Koggeret,  afskyder  fem 
i  hvert  Skud  og  dræber  eller  forjager  den  hele  Hær. 
Da  han  derpaa  atter  saae  over  ad  Kijev  til,  da  var  det 
ikke  to  Elefanter,  som  kastede  deres  store  Skygger  hen 
over  Sletten,   men  det  var  to  vældige  russiske  Helte ^); 


^)  I  denne  Form  anbringer   den    russiske  Folkepoesi    altid  sine  poe- 
tiske Lignelser. 

det  var  hans  kjødelige  Broder  Nikita  Denisievicz  og 
hans  Fostbroder  Dobrynja  Nikiticz.  »Sandelig,«  udraa- 
ber  han,  »jeg  seer,  at  Fyrsten  er  vred  paa  mig  I  Naar 
har  man  hort  eller  seet,  at  en  Broder  gaaer  i  Kamp 
mod  sin  Broder?«  1  en  anden  Relation  anføres  kun 
det  første  Motiv).  Han  fæster  sit  Sværd  i  Jorden  og 
styrter  sig  deri.  Heltene  komme  og  finde  ham  død;  de 
vende  grædende  tilbage  til  Vladimir  og  melde  ham ,  at 
den  tappre  Danilo  ikke  er  mere.  Vladimir  lader  strax 
spænde  for  sin  Karm.  kjører  til  Czernigov  til  Danilos 
Gaard  og  kysser  Vasilissa.  »Fyrste,  Fader  Vladimir,« 
siger  hun,  »kys  mig  ikke  paa  min  blodige  Mund!  jeg 
har  mistet  Danilo  Denisievicz!«  Vladimir  befaler  hende 
at  klæde  sig  i  Brudedragt.  Hun  adlyder  og  føres  til 
Kijev.  Underveis  kommer  man  forbi  det  Sted,  hvor  de 
berede  Danilos  Grav.  Vasilissa  beder  da  Vladimir  om 
at  maatte  tage  Afsked  med  sin  elskede  Ven.  Det  til- 
lades hende,  og  hun  siger  til  Tømrerne:  »Gjører  Kisten 
ret  rummelig,  at  han  kan  have  Plads  at  røre  sine  Helte- 
lemmer!« og  til  sine  Ledsagere:  »Beder  Fyrst  Vladimir, 
at  han  vil  lade  mig  og  min  elskede  Ven  ligge  sammen 
og  ikke  under  aaben  Himmel !»  og  derpaa  gjennemborer 
hun  sig  med  en  Dolk.  Vladimir  begiver  sig  hjem  til 
Kijev,  lader  Elias  fra  Murom  hente  ud  af  Fængslet, 
kysser  ham  paa  Hovedet  med  de  Ord:  »Du  har  sagt 
sandt,  gamle  Kosak!«  og  skænker  ham  en  Sobelpels. 
Miszata  Putjaticz  lader  han  koge  i  en  Kjedel  med  sy- 
dende Beg. 

Endnu  ville  vi  medtage  Fortællingen  om  Danilo 
Ignatievicz  og  hans  Søn.  Der  er  Gilde  hos  Vladimir; 
Heltene  prale  som  sædvanlig,  kun  Danilo  Ignatievicz  er 

For  Ide  og  Virkelighed.  31 

tavs  og  lader  Mad  og  Vin  staae.  »Hvad  er  dette,  Da- 
nilo  Ignatievicz?«  spørger  Vladimir,  »hvorfor  roser  Du 
Dig  ikke  af  Noget,  og  hvorfor  spiser  og  drikker  Du 
ikke  ?«  »Hvad  skulde  jeg  rose  mig  af?«  siger  Danilo, 
»jeg  har  nu  tjent  Dig  i  halvtredsindstyve  Aar  og  ud- 
gydt utallige  Menneskers  Blod;  jeg  er  nu  bleven  gam- 
mel; tillad  mig  at  gaae  i  Kloster  og  frelse  min  syndige 
Sjæl!«  Fyrsten  søger  først  at  bevæge  ham  til  at  opgive 
dette  Forsæt ,  og  giver  omsider  høist  ugjerne  sit  Minde 
dertil.  Saasnart  Hedningene  høre,  at  den  vældige  Helt 
er  gaaet  i  Kloster,  nærme  de  sig  med  en  Hær  til  Kijev 
og  opfordre  Vladimir  til  at  sende  en  Mand  til  Tvekamp 
mod  En  af  deres.  Ingen  af  de  tilstedeværende  russiske 
Helte  vover  at  indlade  sig  derpaa,  og  Vladimir  er  høist 
nedslagen  over,  at  han  ikke  har  Danilo  Ignatievicz.  Da 
kommer  Danilos  tolvaarige  Søn  Michail  og  beder  om  at 
blive  sendt  ud  mod  Tartarerne.  »Du  er  for  ung  og 
uerfaren  i  Kamp;  Du  sætter  kun  dit  eget  Liv  til,«  siger 
Vladimir.  Vred  over  dette  Svar  gaaer  Michail  bort, 
slaaer  Døren  saa  haardt  i  efter  sig,  at  hele  Paladset 
ryster  og  rider  ud  for  paa  egen  Haand  at  udføre ,  hvad 
Fyrsten  ikke  vil  betroe  ham.  Dog  siger  han  ved  sig 
selv:  »Jeg  vil  først  hente  min  Faders  Velsignelse,«  og 
rider  til  Klosteret.  Af  Faderen  faaer  han  samme  Svar 
som  af  Fyrsten ,  men  da  han  vred  vil  vende  sin  Hest, 
raaber  Faderen:  »Saa  bliv,  og  tag  min  Velsignelse,  og 
rid  op  paa  hin  Høi  og  raab:  Du  som  har  tjent  min 
Fader,  kom  nu  ogsaa  og  tjen  hans  Søn!  saa  kommer 
min  gode  Hest  løbende;  og  grav  saa  fem  Alen  Øst  for 
Høien;  der  finder  Dn  min  Rustning  og  mine  Vaaben.« 
Michail  følger  denne  Anvisning  og  rider  derefter  paa  sin 

Faders  Hest  og  i  hans  Rustning  mod  Fjenden.  Da  han 
seer  Hedninghæren  opstillet,  siger  Hesten:  »Hug  ind  fra 
Fløien,  saa  faaer  Du  Seir,  men  hug  ikke  ind  i  Midten, 
thi  der  have  Tartarerne  gjort  Ulvegrave;  to  kan  jeg 
springe  over,  men  den  tredie  kan  jeg  ikke  springe  over.« 
»Hvad,  Din  dovne  Havresæk,«  siger  Michail,  »vil  Du  nu 
ikke  lyde  mig?«  og  farer  ind  i  Midten  af  Hedninghæren. 
Den  første  og  den  anden  Grav  springer  Hesten  over, 
men  i  den  tredie  glider  den  ned  med  Bagbenene  og  ka- 
ster Michail  i  Graven.  Tartarerne  gribe  og  binde  ham 
og  føre  ham  for  deres  Car.  Da  beder  Michail  til  Frel- 
seren og  den  hellige  Jomfru  og  lover  at  tjene  dem  sit 
øvrige  Liv.  Han  føler  sin  Styrke  voxe,  sønderriver 
Baandene,  griber  en  Vognstang  og  slaaer  imellem  Tar- 
tarerne; hvor  han  hugger  frem  for  sig,  bliver  der  en 
Gade,  og  hvor  han  vender  sig  til  Siden,  bliver  der  en 
Tvergade;  han  baner  sig  Vei  til  Caren,  knuser  ham  og 
sætter  hans  Hoved  paa  Stangen;  Resten  af  Tartarerne 
tage  Flugten.  Imidlertid  er  Hesten  løben  tilbage  til 
Klosteret,  og  da  Danilo  seer  den  komme  uden  Rytter, 
troer  han,  at  hans  Søn  er  falden.  Han  kryber  da  op 
paa  Hesten  og  farer  afsted  for  at  hævne  sin  Søn.  Han 
seer  et  Telt  opslaget  og  antager  det  for  sin  Søns  Bane- 
mands Telt.  Med  et  Pileskud  feier  han  Teltet  afveien 
og  havde  med  et  Slag  af  sin  Jernkrykke  nær  dræbt  sin 
Søn,  men  denne  tik  dog  endnu  Tid  til  at  raabe :  »Slaa 
Din  Hætte  op.  Gamle,  og  see  Dig  for!  Jeg  er  frelst 
ved  Din  Forbøn  ! «  Michail  begiver  sig  derpaa  til  Vladi- 
mir med  Carens  Hoved,  og  Danilo  vender  tilbage  til  sit 
Kloster. 

Disse  Træk  ville  omtrent  være   tilstrækkelige  til  at 

karakterisere  de  russiske  Kæmpeviser.  Til  Storrussernes 
episke  Folkepoesi  høre  ogsaa  Viserne  om  det  gamle  og 
nye  Testamentes  og  den  græske  Kirkes  hellige  Mænd*). 
1  Rusland,  som  overhovedet  i  alle  katholske  Lande,  af- 
giver Religionen  et  Drivhjul  for  Tiggeri.  Fattige  Men- 
nesker, som  ikke  paa  anden  Maade  kunne  finde  deres 
Underhold,  agere  et  Slags  Pilgrimme  eller  Ereraiter,  op- 
holde sig  i  og  ved  Kirkerne ,  tilbringe  Dagen  i  Andagt 
og  anraabe  andre  Kirkegængere  om  for  egen  Sjæls  Frelses 
Skyld  at  give  dem  Almisse ,  eller  de  vandre  om  paa 
Landet  fra  Gaard  til  Gaard  og  synge  gudelige  Sange, 
som  have  samme  Formaning  til  Formaal.  Disse  Men- 
neskers Stilling  og  Levevis  er  altsaa  fortrinlig  egnet  til 
at  bringe  en  egen  Art  af  Folkepoesi  til  Udvikling.  Om 
Oprindelsen  til  deres  egen  Stand  synge  de  Følgende. 
Da  Kristus  stod  i  Begreb  med  at  fare  til  Himmels,  græd 
de  Fattige  og  sagde:  »Naar  Du  forlader  os,  hvo  skal 
da  føde  og  klæde  os?«  Kristus  trøstede  dem  med,  at 
han  vilde  efterlade  dem  Bjerge  af  Guld  og  Floder  af 
Mjød,  Vingaarde  og  Æblehaver,  saa  at  de  aldrig  skulde 
lide  Mangel,  men  Johannes  Krysostomus  (efter  en  anden 
Relation  Johannes  den  Døber)  sagde:  »Tillad  mig.  Herre, 
at  sige  et  Ord!  Giv  dem  ingen  Bjerge  af  Guld  eller 
Floder  af  Mjød,  ingen  Vinbjerge  eller  Æblehaver,  thi 
det  vil  ikke  komme  dem  til  Gode;  Fyrsterne,  Bojarerne, 
Heltene  og  de  rige  Kjøbmænd  ville  tage  det  altsammen 
fra  dem;  men  giv  dem  Dit  Navn;  lad  dem  prise  og 
forherlige  Dig,  saa  ville  de  i  Dit  Navn  baade  blive 
fødede  og  klædte.«      »Hil  være  Dig,  Johannes,    for  Din 


')  P.  Besonov,  kaljeki  peiechozsie,  I,   1—2,  Moskva  1861. 

\ise  Tale,«  sagde  Herren;  »derfor  skal  Du  have  en 
Mund,  der  taler  gyldne  Ord,  og  der  skal  holdes  hellige 
Fester  til  Din  Ære.« 

Disse  saakaldte  Pilgrimme  eller  Kaljeki  (egenlig 
Krøblinger,  men  bogstavelig  passer  denne  Benævnelse  i 
Reglen  ikke  paa  Personerne)  ere  Organ  for  en  Poesi, 
der  viser  sig  nærbeslægtet  med  Kæmpeviserne.  I  hvil- 
ken Grad  den  kan  forglemme  sig,  og  hvor  vanskeligt 
det  er  saaledes  at  slaae  Verden  ud  af  sine  Tanker,  viser 
følgende  Vise.  Fyrretyve  Pilgrimme  med  en  Høvedsmand 
vandrede  fra  Hof  til  Hof;  deres  Sko  vare  af  Silke,  deres 
Tversække  af  Fløiel,  udsyede  med  Guld,  deres  Stave  af 
Elfenben,  hver  besat  med  en  Ædelsten,  og  paa  Hove- 
derne havde  de  græske  Hatte.  De  kom  til  Litauens 
Konge,  stillede  sig  op  udenfor  hans  Palads  og  raabte 
med  een  Stemme,  saa  at  Vinduesruderne  gik  itu  og 
Spirene  paa  Karnapperne  faldt  ned:  »Konge,  vis  Barm- 
hjertighed mod  Pilgrimme !  vi  tage  ikke  mod  Rubler 
eller  halve  Rubler;  vi  tage  kun  mod  tusind  Rubler  ad 
Gangen ! «  Kongen  førte  dem  ind  i  sit  Palads ,  bevær- 
tede dem  paa  det  Prægtigste,  gav  dem  kostbare  Gaver 
og  sagde:  »I  ere  ingen  Pilgrimme  !  (kaljeki!)  I  ere  væl- 
dige russiske  Helte !  <■ 

Interessantere  er  imidlertid  følgende  udførligere  Va- 
riation af  samme  Emne.  Fyrretyve  Pilgrimme  forsam- 
lede sig  fra  Volynien,  fra  Galicien  og  fra  Karelien  for 
at  vandre  til  Jerusalem,  bede  ved  Herrens  Grav,  bade 
sig  i  Jordans  Flod  og  tørre  sig  med  det  hellige,  ufor- 
gængelige Klæde.  Deres  Dragt  og  Udrustning  beskrives 
paa  samme  Maade  som  i  den  forrige  Vise.  De  valgte 
Kasian  Michailovicz  til  Høvedsmand  og  vedtoge  efter  hans 

Forslag  den  Lov,  at  hvo  af  dem,  der  underveis  gjorde 
sig  skyldig  i  Tyveri,  Svig  eller  Utugt,  skulde  miste  Øine 
og  Tunge,  nedgraves  til  Brystet  i  Jorden  og  saaledes 
overlades  til  Døden.  De  begive  sig  derpaa  afsted  og 
møde  i  Nærheden  af  Kijev  Fyrst  Vladimir,  som  er  paa 
Jagt.  De  stille  sig  i  Kreds,  plante  deres  Stave  i  Jor- 
den og  raabe  alle  med  een  Stemme  om  en  fyrstelig  Al- 
misse. Jorden  ryster  derved,  Bladene  falde  afTræerne, 
Fyrstens  Hest  glider  ud  paa  alle  fire  Ben  og  er  nærved 
at  styrte,  Heltene  falde  af  Hestene.  »Vi  ere  kun  for- 
synede for  Reisen,«  siger  Vladimir,  »Penge  har  jeg  ikke 
hos  mig,  vi  jage  Hare  og  Ræv,  Sobel  og  Maar,  skyde 
Vildgæs  og  Svaner  samt  smaa  Ænder;  men  gaaer  til 
Kijev;  der  vil  Fyrstinde  Apraxia  modtage  Eder,  beværte 
Eder  med  Spise  og  Drikke  og  forsyne  Eder  med  Guld 
og  Sølv  paa  Eders  Vandring.«  Pilgrimmene  gaae  til 
Kijev,  plante  deres  Stave  i  Fyrstens  Gaard,  lægge  deres 
Tversække  fra  sig  og  hæve  atter  et  saadant  enstemmigt 
Raab  om  Almisse,  at  Spirene  paa  Karnapperne  falde 
om.  Istapperne  falde  ned  fra  Taget,  og  Øllet  og  Mjøden 
i  Kjeldrene  bringes  til  skvulpe.  Fyrstinden  blev  for- 
skrækket og  sendte  skælvende  sine  Tjenere  ud  at  ind- 
byde Pilgrimmene  til  et  Gjæstebud.  Pilgrimmene  træde 
ind,  bede  for  de  hellige  Billeder,  bøie  sig  for  Fyrstinde 
Apraxia  og  sætte  sig  tilbords,  Kasian  Michailovicz  i 
Høisædet.  I  to  Timer  opvartes  de  af  de  fyrstelige  Tje- 
nere med  alt  det  Prægtigste  som  Huset  formaaer;  i  den 
tredie  Time  reise  de  sig,  takke  Fyrstinden  for  hendes 
Gjæstfrihed  og  alle  Tjenerne  for  deres  Umage  og  vente 
kun  endnu  paa  de  Gaver  af  Sølv  og  Guld,  som  Fyrsten 
har  lovet  dem,    men  Apraxia  beder    dem    ikke    at  gaae 

strax;  hun  ønsker  at  tale  i  Enrum  med  deres  Høveds- 
mand. Hun  har  ved  Bordet  forelsket  sig  i  Kasian  Mi- 
chailovicz's  straaleude  Oiue;  hun  tager  ham  ene  ind  i  sit 
Sovekammer  og  anmoder  ham  om  Kjærlighed.  Kasian 
afslaaer  det,  da  det  strider  imod  haus  Løfte.  Dette 
krænker  hende  dybt ;  forend  hun  tager  Afsked  med  Pil- 
grimmene, faaer  hun  Vladimirs  Gulddrikkeskaal  prakti- 
seret ind  i  Kasians  Tversæk.  Efter  Pilgrimmenes  Af- 
reise  savnes  Bægeret.  Apraxia  sender  da  Aljosza  Po- 
povicz  ud  efter  Pilgrimmene;  han  indhenter  dem  og 
raaber:  »I  ere  ingen  Pilgrimme,  I  ere  Røvere  og  Tyve- 
pak! I  have  stjaalet  Fyrstens  Guldbæger,  som  han  skal 
drikke  af,  naar  han  kommer  hjeml«  Denne  Tale  be- 
hagede dem  ikke;  de  trak  Fløielsbuxerne  af  Aljosza 
Popovicz  og  tildelte  ham  en  dygtig  Revselse.  Da  han 
saaledes  kom  slukøret  tilbage,  var  Vladimir  imidlertid 
kommen  hjem,  og  nu  sendtes  Dobrynja  Nikiticz  ud  efter 
Pilgrimmene.  Dobrynja  indhenter  dem ,  staaer  af  He- 
sten, bukker  høvisk  for  Kasian  Michailovicz  og  siger: 
»Tag  ikke  Fyrst  Vladimir  det  ilde  op,  men  anstil  en 
Undersøgelse ,  om  der  maaske  skulde  være  en  Uværdig 
iblandt  Eder!«  Kasian  befaler  da  Pilgrimmene  at  an- 
stille Undersøgelse  gjensidig  hos  hinanden  og  tillige  hos 
ham  selv,  og  Bægeret  findes  nu  hos  selve  Høvedsman- 
den. Loven  blev  da  ubarmhjertigt  exsekveret  paa  Be- 
faling af  hans  Broder  Michail  Michailovicz,  der  iforveien 
var  valgt  til  Underhøvedsmand,  og  Pilgrimmene  fortsatte 
under  dennes  Anførsel  deres  Vandring.  Men  Fyrstinde 
Apraxia  faldt  fra  den  Dag  af  i  en  hæslig  Sygdom,  hvor- 
ved hun  levende  gik  i  Forraadnelse  og  stank,  saa  Ingen 
kunde  komme  hende  nær.     Pilgrimmene  vandrede  imid- 

lertid  til  Jerusalem,  bade  ved  Kristi  Grav,  badede  sig 
i  Jordan  og  kom  tilbage  efter  sex  Maaneders  Forløb. 
Da  de  kom  til  det  Sted,  hvor  de  havde  begravet  Ka- 
sian ,  horte  de  pludselig  hans  Stemme ,  ilede  derhen  og 
saae  med  Forbauselse ,  at  han  havde  baade  Øine  og 
Tunge,  at  han  sprang  op  af  Jorden  som  en  Falk  fra  sin 
varme  Rede  og  var  den  samme  friske  Ungersvend  som 
før.  Derpaa  gik  de  til  Kijev  og  lode  sig  melde  hos 
Fyrsten.  Vladimir  modtog  dem  med  sædvanlig  Gjæst- 
frihed.  Ved  Bordet  spurgte  Kasian  til  Fyrstinden.  »I 
de  sidste  fjorten  Dage  har  Ingen  kunnet  gaae  ind  til 
hende,«  svarede  Vladimir.  Kasian  forlangte  at  see  hende; 
Vladimir  førte  ham  ind  i  hendes  Sovekammer,  men  holdt 
sig  for  Næsen.  Hun  bad  Kasian  om  Tilgivelse,  og  han 
tilgav  hendes  kvindelige  Skrøbelighed,  for  hvilken  hun 
havde  lidt  tilstrækkeligt,  beaandede  hende,  lagde  sin 
Haand  paa  hende  og  helbredede  hende.  Derpaa  vendte 
han  tilbage  med  Fyrsten  til  Bordet,  og  da  Pilgrimmene 
havde  spist  og  drukket  nok  og  beredte  sig  til  Opbrud, 
medens  Vladimir  bad  dem  om  at  blive  endnu  nogle 
Dage,  kom  Apraxia  pyntet  ind  med  sine  Jomfruer  og 
Terner,  bøiede  sig  smilende  for  Kasian  Michailovicz,  be- 
holdt sin  Synd  i  Hjertet  og  lod  som  Ingenting.  Kasian 
slog  op  medHaanden  og  sagde:  »Nu  er  det  Tid,  Brødre, 
at  vi  begive  os  paa  Vei!«  Pilgrimmene  stode  op,  bade 
for  de  hellige  Billeder,  bøiede  sig  for  Fyrst  Vladimir  og 
Fyrstinde  Apraxia,  takkede  dem  for  deres  Gjæstfrihed 
og  gik  derfra,  opløste  deres  Selskab  og  droge  hver  ad 
sine  Veie. 

Vi   gjenkjende   i   denne    Fortælling    et  Par  Træk  af 
Josefs  Historie ,   hvad  der  ikke  kan  undre  os ,    da  dette 

gammeltestamentlige  Emne  netop  er  saa  yndet,  at  Josef 
kan  regnes  med  til  den  russiske  Folkepoesis  Helte  næ- 
sten i  samme  Grad  som  Elias  fra  Murom  eller  Dobrynja 
Nikiticz.  Den  velbekjendte  Fortælling  om  haus  Skæbne 
udgjor  Indholdet  af  en  Mængde  russiske  Viser  med  no- 
gen Modilikation  efter  russisk  Fantasi ,  der  dog  ikke 
har  saa  stor  Interesse,  at  vi  her  skulle  opholde  os  der- 
ved. Af  andre  bibelske  Personer  er  især  Lazarus  paa 
Tapetet,  det  vil  sige,  ikke  den  Lazarus,  som  Kristus 
opvakte  fra  de  Døde,  men  den  fattige  Lazarus  i  Parab- 
len, der  kom  i  Himmerige,  medens  den  rige  Mand  kom 
i  Helvede.  Det-  er  let  begribeligt,  at  dette  Emne  maa 
falde  særlig  i  Pilgrimmenes  Smag  og  varieres  i  det 
Uendelige,  da  det  indeholder  en  saa  alvorlig  Advarsel 
tor  de  rige  Folk,  der  maatte  være  mindre  tilbøielige  til 
at  vise  Gjæstfrihed  og  Gavmildhed  imod  dem.  Thi  at 
blive  fødede  og  klædte  er  dog  deres  egenlige  Formaal, 
om  end  deres  Optræden  for  en  Del  giver  sig  Udseende 
af  kristelig  Askese.  Dette  sidstnævnte  Moment  har  og- 
saa  sit  Udtryk  i  den  ved  dem  forplantede  Poesi,  saavel 
episk  som  lyrisk.  Episk  fremtræder  det  i  de  i  Viseform 
udførte  Legender  om  Fyrstesønnen  Alexiej ,  den  Guds 
Mand,  og  om  Kongesønnen  Josaf  (eller  Asafj.  I  over- 
ordenlig skjønne  lyriske  Sange,  der  uden  Tvivl  oprindelig 
hidrøre  fra  virkelige  Asketikere,  prises  den  ensomme 
Ørkens  Hjemlighed  og  Tillokkelser  for  det  fromme  Sind. 
Nogle  af  disse  Sange  have  Form  af  Samtaler  mellem 
Josaf  og  Ørken.  Den  sidstnævnte  Asketikers  Historie 
vil  jeg  her  meddele  for  ogsaa  at  gjøre  Publikum  bekjendt 
med  en  russisk  Version  af  en  religiøs  Roman,  der  menes 
at  stamme  fra  Buddaismen,    men  som  kristelig  Legende 

haves  bearbeidet  paa  Græsk,  Latin,  Gammelfransk,  Old- 
nordisk og  maaske  i  flere  vesteuropæiske  Sprog').  En 
hedensk  Konge  havde  en  Søn,  Josaf,  om  hvem  det  var 
ham  spaaet,  at  han  skulde  gaae  over  til  den  kristne 
Religion.  For  at  forebygge  dette  sørgede  han  for,  at 
Sønnen  altid  var  omgiven  af  Fornøielser  og  ikke  udsat 
for  nogetsomhelst  forstemmende  Indtryk.  Sønnen  var 
ikke  desto  mindre  altid  sørgmodig,  og  naar  Faderen 
opfordrede  ham  til  at  glæde  sig  ved  Livet,  svarede  Jo- 
saf, at  han  altid  maatte  tænke  paa  den  forestaaende 
Alderdom  og  Død.  Faderen  foregav,  at  Folk  i  hans 
Rige  og  af  hans  Tro  aldrig  kunde  blive  gamle  eller  døe. 
Naar  Josaf  begav  sig  ud  paa  Spadsere-  eller  Rideture, 
hvortil  han  ikke  havde  Lyst,  men  som  han  kun  foretog 
for  ikke  at  være  sin  Fader  ulydig,  var  det  alle  gamle 
og  fattige  Mennesker  forbudt  at  vise  sig  paa  Gader  og 
Veie ;  Josaf  saae  kun  pyntede  og  glade  Folk,  samt 
smukke  Piger  og  Ungersvende  forsamlede  til  festlige 
Forlystelser.  I  disse  kunde  han  dog  ikke  formaaes  til 
at  tage  Del,  og  da  han  engang  var  redet  udenfor  Byen, 
kom  ham  dog  uformodet  en  fattig  gammel  Mand  for  Øie. 
Han  spurgte  sin  Ledsager,  hvad  det  var  for  et  Væsen, 
og  da  denne  ikke  kunde  fordølge  Sandheden,  udbrød 
han:  »Hvorledes?  min  Fader  siger  jo,  at  der  ingen  Saa- 
danne  findes  i  hans  Rige!«  »Søn,«  sagde  den  Gamle, 
»Du  skal  selv  engang  blive  en  Saadau!«  »Nu  seer  jeg 
klart,  at  min  Fader  bedrager  mig,«    sagde  Josaf.     Paa 


')  „Barlaam  und  Josaphat  von  Gui  de  Cambiai  •  i  „Publicationen  des 
literarischen  Verein  iu  Stuttgart",  B.  75,  1864;  R.  Keyser  og  C. 
R.  Unger,  Barlaams  og  Josaphats  Saga,  Christiania   1851. 

denne  Tid  kom  der  en  Engel  i  Ørken  til  Varlaam 
og  befalede  ham  at  gaae  til  Kongeborgen  og  oplyse 
Kongens  Søn.  Varlaam  kom  forklædt  som  Kjøbmand 
og  sagde,  at  han  havde  en  kostelig  Ædelsten  at  sælge. 
Derved  fik  han  Adgang  til  Josaf  og  oplyste  ham  nu  om 
Kristendommens  Sandheder.  Josaf  gjemte  denne  Ædel- 
sten dybt  i  sit  Hjerte;  men  da  Kongen  erfarede,  hvad 
der  var  skeet ,  lod  han  alle  hedenske  Filosofer  komme 
sammen  for  at  bibringe  haus  Søn  en  anden  Overbevis- 
ning ,  men  Josaf  overbeviste  dem  alle  og  tilsidst  ogsaa 
sin  Fader.  Efterat  Faderen  var  død  som  Kristen,  blev 
Josaf  Konge,  men  efter  at  have  regeret  i  fyrretyve  Dage, 
som  han  anvendte  til  at  udrydde  Hedenskabet  og  fuld- 
stændig indføre  Kristendommen  i  sit  Rige,  overgav  han 
Krone  og  Scepter  til  sin  Ven  Barak,  formanede  ham  til 
at  holde  over  Ret  og  Retfærdighed  og  begav  sig  ud  i 
Ørken,  hvor  han  tilbragte  tredive  Aar  i  Ensomhed  og 
i  Bøn  til  Gud*).  En  Engel  bragte  ham  daglig  hans 
Føde,  men  en  Dag  efter  tredive  Aars  Forløb  sagde  En- 
gelen til  ham:  »Du  lever  ensom  i  Ørken  og  frelser 
derved  Din  Sjæl,  men  i  næste  Landsby  lever  en  Bonde, 
som  foruden  sin  retmæssige  Hustru  holder  en  Frille  i 
sit  Hus,  og  han  er  dog  større  end  Du.«  Dette  var  en 
mørk  Tale  for  Josaf.  »Jeg  lever  i  Ørken,«  sagde  han, 
»og  seer  aldrig  Nogen  af  Kvindekjøn;  hvorledes  kan  da 
den  Mand,  der  holder  to  Kvinder  paa  eengang,  være 
større  end  jeg?«  For  at  faae  Gaaden  løst  begiver  han 
sig  paa  Veien  til  den  omtalte  Landsby.      Efter  at  have 


*)  Hertil  gaaer  Visernes  Indhold;    Resten    af  Fortællingen  haves  i  et 
Eventyr  og  synes  at  være  original  russisk. 

gaaet  ti  Verster,  finder  han  en  Bonde  pløiende  paa 
Ageren.  Det  var  netop  den  omtalte  Mand,  men  dette 
vidste  Josaf  ikke.  »Gud  hjælp.  Bondemand!«  siger  han. 
»Tak,  Gamle,«  svarer  Bonden;  »vil  Du  være  min  Gjæst 
idag,  saa  er  Du  velkommen!«  Josaf  tog  imod  Tilbudet, 
og  efterat  have  talt  en  Tid  med  Bonden  spurgte  han: 
»Er  det  nu  ikke  Tid  at  spise  til  Middag?«  »Endnu  ikke, 
Gamle,"  siger  Bonden,  »det  er  for  tidligt.«  Da  Josaf 
efter  nogen  Tids  Forløb  for  tredie  Gang  gjentager  samme 
Spørgsmaal,  siger  Bonden:  »Nu  kan  det  maaske  være 
Tid;  træd  paa  min  høire  Fod,  saa  faae  vi  det  at  vide.« 
Josaf  traadte  ham  paa  Foden ,  og  strax  hørtes  der 
Klokkeklang  fra  Himlen.  »Nu  er  Høimessen  i  Himme- 
rige forbi,«  siger  Bonden,  tog  derpaa  sit  Middagsmaaltid 
frem  og  delte  det  med  Josaf.  Derpaa  fortsatte  han  sin 
Pløining  indtil  iVften  og  spurgte  omsider:  »Hvor  agter 
Du  Dig  hen,  Gamle?«  »Hvorhen  Veien  fører,«  svarer 
Josaf;  »jeg  venter,  at  Du  skal  vise  mig  Vei.«  Bonden 
tog  da  Josaf  med  hjem  til  sin  Hytte  og  spiste  til  Af- 
tens med  ham.  Derpaa  gik  han  til  Sengs  og  tog  sin 
Hustru  i  den  ene  Arm  og  sin  Frille  i  den  anden ;  Josaf 
laa  paa  en  Bænk  og  undrede  sig  over  alt  dette.  Den 
næste  Morgen,  efter  at  have  gjort  sin  Bøn,  takkede  han 
Bonden  for  hans  Gjæstfrihed,  men  sagde  dog:  »See,  vi 
leve  i  Ørken  og  see  aldrig  nogen  Kvinde,  og  Du  holder 
endog  To!«  »Saa  var  det  godt,  at  Du  fik  dette  at  see,« 
sagde  Bonden:  »Læg  Dig  engang  i  min  Seng!«  Josaf 
vilde  lægge  sig  i  Sengen,  men  da  opdagede  han,  at  der 
midt  i  denne,  hvor  Bonden  havde  ligget,  fandtes  en  Rad 
tingerlange  Søm  med  Spidserne  opad.  »Da  jeg  var  ung,« 
sagde  Bonden,   »har  jeg  forført  og  beskæmmet  en  Pige; 


Russisk  Folkepoesi.  485 

jeg  kunde  jo  ikke  forlade  hende;  jeg  maatte  jo  give 
hende  Ly  for  sin  øvrige  Levetid.«  Josaf  tog  nu  Afsked 
og  gik  tilbage  til  sin  Ørk.  I  sin  Eremithytte  fandt  han 
paa  Bordet  en  Skrift  saalydende :  Naar  Du  vil  tage  Dig 
af  andre  Menneskers  Synder,  saa  er  her  en  Grube ;  kan 
Du  ikke  fylde  den,  saa  styrter  Du  i  det  underste  Hel- 
vede; ved  Gruben  er  der  en  vissen  Stub;  naar  den 
skyder  friske  Blade,  saa  er  Gruben  fuld."  Josaf  slæbte 
nu  daglig  Vand  til  Gruben,  men  Jorden  slugte  det  lige- 
saa  hurtigt,  som  han  fyldte  det  i.  Han  havde  meget 
ondt  ved  at  faae  sin  nødvendige  Føde,  thi  Engelen  bragte 
ham  ikke  mere  Noget.  Endelig  engang  efter  lang  Tids 
Forløb  nødte  Hungeren  ham  til  at  gaae  til  næste  By 
for  at  faae  Noget  at  spise.  Han  kom  der  ved  Aftens- 
tid og  mødte  et  Ligtog.  Kirken  var  allerede  lukket,  og 
Ligfølget  lod  derfor  Kisten  staae  i  Vaabenhuset  til  næste 
Dag.  Om  Natten  kom  en  Ungersvend  løbende,  hvem 
den  Afdøde ,  som  var  en  smuk  Pige ,  i  levende  Live 
havde  sveget  og  spottet,  og  som  nu  vilde  hevne  sig  paa 
den  Døde.  Han  rev  Liget  ud  af  Kisten,  besudlede  og 
blottede  det,  og  gik  sin  Vei.  Den  gamle  Josaf  ynkedes 
over  den  syndige  Afdøde,  vaskede  Liget  rent  og  lagde 
det  atter  sømmeligt  i  Kisten.  Da  han  kom  tilbage  til 
Ørken,  fandt  han  Gruben  fuld  af  Vand,  og  Stubben 
havde  skudt  grønne  Kviste.  Engelen  mødte  ham  og 
sagde:  »Nu  er  Du  fri  for  Synd;  skriv  nu  Dit  Levnets- 
løb.«  Josaf  skrev  sit  Levnetsløb  og  døde.  I  Byen  hør- 
tes nu  tre  Nætter  i  Rad  en  Stemme  fra  Kirken ,  som 
raabte :  »En  hellig  Mand  er  død;  søger  omkring  Byen!« 
Byens  Folk  søgte  og  fandt  lettelig  Josafs  hellige  Lev- 
ninger, veiledede  af  den  liflige  Duft,  der  udgik  fra  Ør- 

ken.  Man  seer,  at  den  sidste  Del  af  denne  Fortælling 
er  et  mærkværdig  raat  Sidestykke  til  den  vesterlandske 
Legende  om  Eremiten,  der  havde  sagt  om  en  dødsdømt 
Forbryder,  at  han  fik  sin  Ret. 

Men   Legenderne    falde    dog    sandsynligvis    bedst    i 
Folkets  Smag,  naar  de  kunne  formes  efter  de  nationale 
Heltesagn.     Derfor  er  ogsaa  St.  Georg  et  særdeles  yndet 
Emne ;  Viserne  om  ham  indeholde  en  mærkelig  Blanding 
af  græsk  Legendepoesi    og    russisk  Kæmpevise.      Keiser 
Theodorus   af  Jerusalem    har   med   sin  Keiserinde ,    den 
vise  og  hellige  Sofia,  tre  Døttre  og  en  Søn  Georg.    Denne 
Sidste   beskrives    ganske    paa    samme   Maade    som    den 
Søn ,  Dunaj  Ivanovicz  skulde  have  havt :   han  har  Fød- 
derne i  Guld  indtil  Knæerne,  Armene  i  Sølv  indtil  Al- 
buerne og  Legemet  oversaaet  med  Stjerner.    En  hedensk 
Keiser,    Demian   eller   Diklitian    (Diocletian ) ,     overfaldt 
Jerusalem,  indtog  og  afbrændte  Byen,  dræbte  Theodorus 
og   hans   Bojarer    og    førte    hans   Børn    bort  med   sig    i 
Fangenskab.     Han  udspurgte  dem  om  deres  Tro,  og  da 
Georg  frimodigt   bekjendte    sig  til  Kristendommen,    for- 
drede han,  at  han  skulde  forlade  denne  og  antage  hans 
latinske,  musulmanske  Tro,  og  søgte  at  tvinge  ham  der- 
til  ved    en  Række   udsøgte  Pinsler,   der   beskrives    med 
den    for   Legenderne    sædvanlige  Omstændelighed  i  Be- 
skrivelser af  denne  Art.     Men  da  hverken  Øxe  eller  Sav, 
hverken  Ild    eller   sydende  Beg   bider  paa  Georg,   lader 
Demian  ham  kaste  i  en  underjordisk  Hvælving  under  et 
Taarn  og  alle  Indgange  og  Lufthuller  tilkaste  med  Bjæl- 
ker,   Brædder,    Sten  og  Grus.     Men  efter  tredive  Aars 
Forløb   sender   Gud   en    Orkan,   som    omstyrter  Taarnet 
og   feier  Bjælker,    Sten    og  Grus  væk.      Georg   kommer 

frem  igjen  for  Lyset  og  begiver  sig  først  til  Jerusalem, 
blandt  hvis  Ruiner  den  hellige  Kirke  med  Kristi  Grav 
endnu  staaer  uskadt.  Her  tinder  han  sin  Moder,  den 
hellige  Sotia,  og  udbeder  sig  hendes  Velsignelse,  da  han 
agter  at  drage  ud  for  at  opsøge  Deraian  og  takke  ham 
for  sidst.  Moderen  velsigner  ham  og  giver  ham  hans 
Faders  Hest  og  Vaaben.  Georg  foretinder  paa  sit  Tog 
forst  en  uigjennemtrængelig  Skov,  men  da  han  lader 
den  vide,  at  dens  Træ  skal  tjene  til  Bygningstømmer 
for  Kirker,  aabner  den  Vei  for  ham.  Dernæst  kommer 
han  til  Bjerge ,  der  idelig  aabne  og  lukke  sig,  men,  da 
Georg  lover  at  smykke  deres  Tinder  med  Gudshuse, 
blive  staaende  ubevægelige  og  lade  ham  passere.  En 
Flok  tudende  Ulve,  der  spærre  ham  Veien,  begive  sig 
lydige  paa  hans  Bud  til  Orken,  for  der  at  leve  af  hvad 
Gud  beskærer  dem.  Han  kommer  derpaa  til  en  hel 
Hjord  af  Drager,  som  vogtes  af  tre  Hyrdinder;  det  er 
hans  tre  Søstre,  som  af  Demian  have  ladet  sig  tvinge 
til  at  antage  den  latinsk -musulmanske  Tro;  deres  Hud 
er  som  Bark  og  deres  Haar  som  Steppegræs.  Georg 
nedtramper  og  knuser  Dragerne  og  befaler  sine  Søstre 
at  gaae  til  Jordans  Flod  og  bade  sig  der,  for  at  den 
onde,  latinsk -musulmanske  Aand  kan  fare  ud  af  dem 
og  give  Plads  for  Kristendommens  Aand.  Søstrene  ad- 
lyde, og  i  den  hellige  Flods  Vand  falder  Barken  af  deres 
Legemer  og  Græsset  af  deres  Hoveder;  de  blive  atter 
skjønne  Jomfruer  som  før.  Endelig  kommer  Georg  til 
Demians  Borg.  Fuglen  Strachvir  sidder  udenfor  med  en 
stor  Fisk  i  sin  Klo  og  vil  formene  ham  Adgangen,  men 
han  befaler  den  at  tlyve  til  Oceanet  og  leve  der.  Da 
den  er  forjagen,    raaber  han  med  høi  Røst  paa  Demian 

Og  opfordrer  ham  til  at  komme  ud  for  at  faae  Tak  for 
sidst.  Demian  kommer  ud  paa  Svalen  og  beder  ham 
om  tre  Dages  Frist  for  at  kuune  gjøre  Bod  og  omvende 
sig  fra  den  latinsk -musulmanske  Religion  til  Kristen- 
dommen, men  Georg  erklærer,  at  han  ikke  vil  give  ham 
tre  Minuters  Frist,  bryder  ind  i  Borgen  og  slaaer  Demian 
ihjel.  Skade  er  det,  at  een  af  disse  Viser  ikke  haves 
fuldstændig.  Den  afviger  nemlig  fra  de  andre  deri ,  at 
Tyrannen,  der  vil  tvinge  Georg  til  at  forlade  Kristen- 
dommen, ikke  er  en  fremmed,  fjendlig  Magthaver,  men 
hans  egen  Fader.  Denne  Begyndelse  synes  at  maatte 
kræve  en  anden  Ende,  og  det  vilde  være  interessant  at 
see,  hvorledes  Knuden  efter  dette  Anlæg  vilde  blive  løst; 
men  uheldigvis  bryder  Fragmentet  af  ved  Georgs  Be- 
frielse af  Fængslet,  og  i  ingen  af  de  mangfoldige  øvrige 
Viser  er  Handlingen  saaledes  anlagt ,  at  det  Manglende 
deraf  kan  suppleres.  Forøvrigt  seer  man,  at  flere  Træk 
i  ovenanførte  Fortælling  erindre  om  Dobrynja  Nikiticz. 

Der  var  tre  Byer,  som  ramtes  af  Guds  Vrede,  saa- 
ledes lyder  en  anden  Fortælling,  nemlig  Sodoma,  Go- 
morra  og  Antonia  (eller  Arabia),  Sodoma  sank  i  Jor- 
den, Gomorra  gik  op  i  Luer,  og  Antonia  hjemsøgtes  af 
en  Drage,  som  hver  Dag  fordrede  at  fodres.  Først  gav 
man  den  daglig  en  Hest,  men  da  man  ingen  flere  Heste 
havde,  valgte  man  hver  Dag  ved  Lodkastning  et  Men- 
neske, som  maatte  kastes  i  Gabet  paa  Dragen.  Efter 
nogen  Tids  Forløb  traf  Loddet  selve  Kongen,  Agapetus. 
»Fortvivl  ikke  derover,«  siger  Dronningen  til  ham;  »vi 
have  jo  en  Datter,  Elisabeth,  som  ikke  er  os  kjær;  hun 
har  jo  ikke  vor  latinsk-musulraanske  Tro,  men  troer  paa 
de  korsfæstede  Guder;  hende  ville  vi  give  Dragen  i  Dit 

Sted!«  »Staa  tidlig  op  iinorgen,«  sige  de  til  Datteren, 
»klæd  Dig  i  Brudedragt!  her  er  koiniuen  en  Beiler  til 
Dig  over  Havet  at  Din  Tro.«  Elisabeth  adlød,  men  ved 
Synet  af  Vognen,  Hesten  og  Kudsken,  som  skulde  føre 
hende  afsted,  gjættede  hun  Sagens  sande  Sammenhæng, 
aflagde  Brudedragten  og  klædte  sig  i  Sorg,  og  førtes 
derpaa  til  Havets  Bred,  hvor  hun  med  Taarer  afventede 
sin  grusomme  Skæbne.  Da  kom  der  en  Helt  ridende 
og  bød  hende  være  ved  godt  Mod;  det  var  St.  Georg. 
»Jeg  vil  nu  sove  lidt,«  sagde  han,  »løsk  mig  imidlertid, 
og  naar  Havet  kommer  i  Oprør,  saa  væk  mig,  thi  saa 
kommer  Dragen.«  Hun  løskede  ham,  og  han  sov;  Havet 
kom  i  stærkt  Oprør,  Dragen  viste  sig,  og  Elisabeth 
kunde  ikke  faae  Helten  vaagen  eller  vovede  ikke  at 
vække  ham ;  men  da  en  Taare  fra  hendes  Øine  faldt 
paa  hans  Ansigt,  vaagnede  han,  befalede  Dragen  at  være 
rolig  og  Elisabeth  at  løse  sit  Silkebelte.  Med  dette 
bandt  han  Dragen  og  overgav  den  til  Elisabeth  med  de 
Ord:  »Før  den  til  Din  Fader  Agapetus,  og  sig  til  ham 
og  hans  Folk :  Dersom  I  ville  troe  paa  Kristus  og 
bygge  tre  Kirker,  een  for  St.  Georg,  een  for  St.  Nikolai 
og  een  for  den  hellige  Jomfru,  saa  vil  jeg  holde  Dragen 
evigt  i  Lænker,  men  ville  I  ikke  det,  saa  slipper  jeg 
den  løs  paa  Eder,  og  den  skal  udrydde  hele  Eders  Æt. » 
Elisabeth  førte  Dragen  hjem,  overbragte  Budskabet,  Kong 
Agapetus  og  hans  Folk  antoge  Kristendommen  af  Frygt 
for  Dragen,  hvorpaa  denne  forvandledes  til  Sten. 

Endnu  raaae  vi  omtale  Viserne  om  Himmelbrevet,  da 
de  indeholde  et  Slags  halv  kristelig-katholsk,  halv  he- 
densk-russisk  Vafthrudnermaal,  hvori  Vladimir  har  Gang- 
raads  eller  Odins  Rolle,  og  Kong  David,  Isais  Søn,  har 

Vafthrudners.  En  uhyre  stor  Bog  falder  fra  Himlen 
udaf  en  Uveirssky  ned  i  Alatyr  (ved  den  øvre  Volga). 
Alle  Jordens  Konger  forsamles  om  Kong  David  og  for- 
lange ved  Vladimir  som  Ordfører,  at  han  skal  læse  og 
forklare  dem  denne  Bog.  David  svarer,  at  denne  Bog 
er  for  stor  til  nu  at  læses,  da  ingen  menneskelig  Haand 
kan  løfte  den,  hvorvel  dens  Blade  vende  sig  af  sig  selv; 
Profeten  Jesaja  har  eengang  læst  to  Blade  deri,  og  der- 
efter har  han  skrevet  sin  Profeti;  forøvrigt  veed  David 
selv  udenad  Alt,  hvad  der  staaer  i  Bogen,  og  svarer 
paa  Vladimirs  Spørgsmaal,  hvorfra  Lyset,  Solen,  Maanen 
m.  m.  har  sin  Oprindelse,  at  Lyset  er  kommet  fra  Gud, 
Solen  af  hans  Aasyn  ,  Maanen  af  hans  Bryst,  Morgen- 
og  Aftenrøden  af  hans  Oine,  Stjernerne  af  hans  Klæde- 
bon, Vindene  af  hans  xlande.  Natten  af  hans  Fodsaaler, 
men  Menneskene  af  Adam.  Da  Vladimir  dernæst  spør- 
ger, hvilken  der  er  den  ypperste  af  alle  Konger,  hvilken 
af  alle  Byer,  af  alle  Floder,  af  alle  Bjerge,  af  alle  Have, 
af  alle  Træer,  af  alle  Urter,  af  alle  Fisk,  af  alle  Fugle, 
af  alle  Dyr,  svarer  David,  at  den  hvide,  russiske  Car 
er  den  ypperste  af  alle  Konger,  fordi  den  sande  Kri- 
stendom kun  findes  i  hans  Rige,  og  fordi  alle  tartariske 
Horder  skælve  for  ham;  Jerusalem  er  den  ypperste  af 
■  alle  Byer,  fordi  den  ligger  i  Verdens  Midtpunkt,  og  fordi 
Kirken  med  den  hellige  Grav,  hvori  Kristi  Klæder  gjem- 
mes,  findes  der;  Jordan  er  den  ypperste  af  alle  Floder, 
fordi  Guds  Søn  der  blev  døbt;  Tabor  er  det  ypperste 
af  alle  Bjerge,  fordi  han  der  aabenbarede  sin  Herlighed ; 
Oceanet  er  det  ypperste  af  alle  Have ,  fordi  det  om- 
flyder Jorden,  og  fordi  den  Kirke,  hvori  den  hellige  Kle- 
raens's  Relikvier  findes ,    er   opstegen   deraf;    Cypressen 

er  det  ypperste  af  alle  Træer,  fordi  Kristi  Kors  blev 
gjort  deraf;  deu  ypperste  af  alle  Urter  er  Dueurten 
(plakun),  fordi  den  er  fremspiret  af  Guds  Moders  Taa- 
rer,  da  hendes  Søn  var  korsfæstet;  den  ypperste  af  alle 
Fisk  er  Hvalfisken,  fordi  Jorden  hviler  paa  en  Hvalfisks 
Ryg  og  ryster,  naar  denne  rører  sig;  den  ypperste  af 
alle  Fugle  er  Fuglen  Strachvir  (Strichir,  Strachil,  Strafil 
og  flere  Fordreielser) ;  den  boer  ved  Oceanet,  og  naar 
den  slaaer  med  sine  Vinger,  oprøres  Havet  og  Skibene 
gaae  under;  det  ypperste  af  alle  Dyr  er  Dyret  Indrik 
(efter  en  anden  Text  Enhjørningen);  den  græsser  og 
drikker  paa  det  hellige  Bjerg  (Sion  eller  Athos)  og  har 
derfra  sin  Gang  under  Jorden,  ligesom  Solen  under  Him- 
len, og  hvor  den  støder  mod  Hvælvingen,  der  fremsprudle 
Kilder  paa  Jordens  Overflade.  Endelig  forlanger  Vla- 
dimir Tydning  af  en  Drøm,  han  har  havt:  han  saae  to 
Harer  kæmpe  med  hinanden,  en  hvid  og  en  graa;  den 
hvide  overvandt  den  graae,  men  foer  derpaa  til  Himlen, 
medens  den  graae  tog  Flugten  henad  Jorden.  »Det  var 
ikke  Harer,"  svarer  David,  »det  var  Ret  og  Uret;  Ret- 
ten har  overvundet  Uretten,  men  er  derpaa  gaaet  til 
Himlen  og  har  ladet  Uretten  blive  paa  Jorden.« 

De  faa  egenlig  historiske  Viser,  som  jeg  før  har 
omtalt,  om  Ivan  FV,  om  den  falske  Demetrius,  om  Fyrst 
Michail  Skopin,  have  sandsynligvis  alle  oprindelig  hjemme 
i  Hovedstaden  Moskva,  da  de  udelukkende  dreie  sig  om 
Begivenheder,  som  have  tildraget  sig  der,  og  ere  uden- 
tvivl forfattede  strax  eller  meget  kort  efter  disse,  en 
Mening,  som  man  ofte  har  søgt  at  gjøre  gjældende  om 
al  saadan  Folkepoesi  overhovedet,  men  hvis  Uholdbarhed 
i  en  saadan  Almindelighed  ellers  er  let  bevislig;  i  nær- 

værende  Tilfælde  maa  jeg  derimod  selv  erklære  mig  der- 
for, da  det  viser  sig,j  at  det  russiske  Folk  i  det  Hele 
har  en  saa  kort  historisk  Hukommelse.  I  poetisk  Værd 
synes  disse  Viser  at  staae  en  Del  tilbage  for  Kæmpe- 
viserne. Jeg  maa  imidlertid  tilstaae,  at  jeg  kjender  dem 
størstedels  kun  af  citerede  Brudstykker. 

Noget  Lignende  maa  jeg  desværre  ogsaa  tilstaae 
med  Hensyn  paa  Storrussernes  lyriske  Folkepoesi,  For- 
uden hvad  der  indeholdes  heraf  i  Berggreens  Samling, 
kjender  jeg  kun  hvad  jeg  har  fundet  meddelt  i  forskjel- 
lige  russiske  Krestomathier  og  literærhistoriske  Skrifter. 
Det  er  imidlertid  tilstrækkeligt  til  deraf  at  skjønne,  at 
den  er  af  betydelig  yngre  Oprindelse  end  den  episke. 
Dette  sees  blandt  andet  ogsaa  af  dens  Form :  Verse- 
maalet  nærmer  sig  som  oftest  mere  til  den  nu  brugelige 
literære  Form ;  det  har  Enderim,  undertiden  endog  bestemt 
Stavelsetal  og  Strofehygning.  Fra  Indholdets  Side  har  den 
ikke  meget  eieudommeligt  Russisk;  skulde  man  skildre 
dens  Væsen  i  almindelige  Træk,  saa  vilde  det  største- 
dels blive  saadanne  Træk,  som  den  har  tilfælles  med 
alle  andre  slaviske,  særdeles  nordslaviske  Stammers 
folkelige  Lyrik.  Den  har  produceret  en  stor  Mængde 
erotiske  Sange,  saavel  glædelige  som  bedrøvelige ;  Kjær- 
lighed og  Giftermaal  er  her  som  overalt  et  Hovedemne; 
Brudens  Sorg  over  at  skulle  forlade  sit  Fædrenehjem  og 
hendes  Angest  for  den  fremmede  Kreds,  hvori  hun  skal 
indtræde,  og  Kampen  mellem  disse  Stemninger  og  hen- 
des Følelser  for  Brudgommen  er  skildret  i  levende  Træk; 
til  ethvert  enkelt  Stadium  af  en  Bryllupsfest  gives  der 
brugelige  Festsange;  Huslivets  saavelsom  det  selskabe- 
lige Livs  Glæder  og  Sorger,  Lykke  og  Ulykke  besynges 

paa  mangfoldipe  Maader,  hvorved  det  synes  at  være 
noget  eiendomnieligt  Russisk,  at  Manden  idelig  formanes 
til  flittigt  at  banke  sin  Kone,  for  at  hun  kan  blive  god, 
medens  de  andre  slaviske  Folks  Poesi  dog  i  Reglen 
tinder  det  tilstrækkeligt,  at  Fædrene  og  Mødrene  banke 
deres  Døttre ;  ofte  høres  der  melankolske  Klager  over 
Livets  Nød  og  Elendighed  ,  hvorved  atter  en  begeistret 
Lovprisning  af  den  Trøst ,  der  ligger  i  Brændevinen, 
synes  at  være  særlig  russisk.  Karakteristisk  saavel  for 
den  slaviske  Folkepoesi  i  Almindelighed  som  særlig  for 
den  russiske  er  en  opvakt  Sands  for  Naturbetragtning, 
dog  saaledes,  at  Naturskildringer  ikke  anbringes  for  deres 
egen  Skyld,  men  som  Lignelse,  Indledning  eller  Ind- 
klædning  for  Skildringer  af  Menneskelivet.  Egne  for 
Rusland  ere  to  Arter  af  lyriske  Digte :  Kosak-  og;  Rø- 
verviser. Af  Kosakviserne  er  dog  uden  Tvivl  den  større 
og  bedre  Del  lillerussisk.  Af  storrussiske  Kosakviser 
tindes  een  som  Nr.  3  i  Berggreens  Samling :  Kosakken 
i  Fængsel.  Andre  Viser  udtale  Kosakkernes  Sorg  og 
Harme  og  selve  Donflodens  Oprør  over  at  de  skulle 
bringes  under  Soldaterdisciplin ;  dog  er  det  langtfra,  at 
Caren  er  Gjenstand  for  deres  Vrede;  for  ham  have  de 
ingen  andre  Følelser  end  Troskab  og  Hengivenhed ;  det 
er  kun  hans  Hofmænd  og  Officerer,  der  bære  Skylden, 
og  een  Vise  beskriver  en  saadan  Befalingsmands  Drab 
paa  lignende  Maade  som  en  dansk  Vise  beskriver  Hr. 
Tidemands  Død  paa  Tinge  for  Sønderherreds  Bønders 
Øxer.  Af  Røverviser  findes  to  i  Berggreens  Samling : 
Nr.  2  og  17.  Nogle  Viser  beskrive  Røver-  og  Gavtyve- 
livet humoristisk,  andre  tragisk.  Til  det  sidste  Slags 
Skildringer  hører  følgende,   der   bærer  Præg  af  at  være 


494  Russisk  Folkepoesi. 

temmelig  gammel.  En  rig  Enke  i  Kijev  havde  ni  Søn- 
ner og  een  Datter.  Den  Sidste  var  Moderens  og  Brø- 
drenes Yndling.  De  giftede  hende  bort  til  en  ung,  smuk 
Bojar  fra  hinsides  Havet.  Hun  drog  bort  med  ham,  men 
efter  tre  Aars  Forløb  længtes  hun  efter  at  besøge  sit 
Fædrenehjem.  Manden  begav  sig  da  med  hende  paa 
Reisen  til  hendes  Moder.  Efter  at  have  reist  i  to  Dage 
leirede  de  sig  for  at  koge  Maci  og  fodre  Hestene.  Da 
var  det  ikke  Ravne,  som  kom  flyvende,  men  det  var 
Røvere ,  som  kom  ridende  og  dræbte  den  fremmede 
Mand,  kastede  det  fremmede  Barn  i  Havet  og  toge  den 
fremmede  Kvinde  fangen.  Røverne  lagde  sig  derpaa  til 
.  at  sove,  kun  een  af  dem  kunde  ikke  sove,  men  laa  og 
bad  til  Gud;  omsider  sagde  han  til  den  fangne  Kvinde : 
»Siig,  fremmede  Kvinde,  fra  hvilken  By  er  Du,  og  hvem 
ere  Dine  Forældre?«  »Jeg,  Herre,«  svarede  hun,  »er 
fra  Kijev;  der  boede  en  rig  Enke,  hun  havde  ni  Søn- 
ner, og  jeg  Ulykkelige  var  hendes  tiende  Barn,  mine 
Brødre  opfostrede  mig  i  Kjærlighed  og  giftede  mig  med 
en  ung,  smuk  Bojar  fra  hinsides  Havet.«  Da  raabte 
Røveren  høit:  »Vaagner  op.  Brødre!  Det  er  ingen  frem- 
med Mand,  vi  have  dræbt;  det  er  intet  fremmed  Barn, 
vi  have  kastet  i  Havet;  vi  have  dræbt  vor  kjære  Svo- 
ger, vi  have  kastet  vor  Søstersøn  i  Havet,  vi  have  fanget 
vor  egen  Søster!  Søster,  kjære  Søster!  siig  det  ikke  til 
vor  Moder!  Vi  skulle  gifte  Dig  bort  igjen  og  udstyre 
Dig  langt  rigere  end  før.«  Søsteren  svarede  med  Taa- 
rer:  »Ihvor  rigt  I  end  kunne  udstyre  mig,  saa  kunne  1 
dog  aldrig  opvække  min  elskede  Ven  igjen!«  Jeg  regner 
denne  Vise  med  flere  lignende,  uagtet  den  indeholder 
en  Fortælling,   ikke  til  den  episke,    men   til  den  lyriske 

Del  af  Folkepoesien,  paa  Grund  af  at  Fortællingen  har 
en  lyrisk  Tendens.  Det  er  ikke  et  Sagn  fremstillet  og 
opbevaret  i  poetisk  Form ,  men  det  er  en  Digtning,  der 
tjener  til  Udtryk  for  en  Følelse,  i  nærværende  Tilfælde 
Følelsen  af  Røverværkets  ulykkelige  Stilling  og  Følger. 
Rigtigheden  af  denne  Betragtningsmaade  bekræftes  ogsaa 
ved  Formen,  idet  Versarten  er  den  lyriske,  saaledes 
som  jeg  ovenfor  har  beskrevet  dennes  Forskjellighed  fra 
den  episke  Versebygniug. 

Lillerussernes  Folkepoesi  synes  at  være  endnu  rigere 
end  Storrusserues*).  Vanskelighederne  ved  hertillands 
at  opnaae  et  omfattende  Kjendskab  dertil  ere  imidlertid 
de  samme  som  ved  den  storrussiske,  hvortil  endnu  kom- 
mer den  særlige,  hoist  ubehagelige  Hindring,  at  der  hidtil 
ikke  haves  nogen  Ordbog  over  det  lillerussiske  Sprog, 
hvoraf  følger,  at  man  ofte  nødes  til  at  lade  et  Udtryk 
og  undertiden  endog  en  hel  Sætning  henstaae  uforstaaet. 
Jeg  vil  derfor  her  ikke  indlade  mig  paa  Referater  af 
Indholdet,  thi  skjøndt  disse  ikke  gaae  ud  paa  at  gjen- 
give  alle  Enkeltheder  ,  saa  kunne  de  dog  ikke  faae  Liv 
og  eiendomnieiig  Farve,  medmindre  Referenten  har  op- 
fattet Originalen  i  dens  hele  Fylde  af  Smaatræk.  Jeg 
indskrænker  mig  til  almindelige  Bemærkninger.  Lille- 
russernes hele  episke  og  en  stor  Del  af  deres  lyriske 
Folkepoesi  falder  altsammen  ind  under  Kategorien :  Ko- 


')  Metlinski,  narodnye  juzsiioruskie  pjesrii,  Kijev  1854. 

(Lukaszevicz)  Malorossijskie  i  czervonoruskie  dumy  i  pjesni,  Sankt- 
peterburg  IbiSti. 

Kocipiriski,  pisni,  dumki  i  szutuki  ruskogo  Daroda,  v  Kijevi  i 
Kaminci  1S62. 

Waclavr  z  Oleska  (W.  Zaieski),  piesni  polskie  i  ruskie  ludu  gali- 
cyjskiego,  ve  Lwowie  1833. 

sakviser.  At  den  fortrinsvis  maa  dreie  sig  om  denne 
Del  af  Nationen,  er  saa  meget!  mere  begribeligt,  som 
ikke  blot  de  egenlige  Kosakker,  men  hele  Sydruslands 
Landbefolkning  tiltager  sig  dette  Navn  og  er  stolt  af  at 
benævne  sig  saaledes.  Lillerussernes  episke  Kosakviser 
adskille  sig  i  een  Henseende  væsenlig  fra  Storrussernes 
episke  E'olkepoesi.  De  ere  historiske  Viser;  her  er  et 
Folk,  som  har  levet  sin  Historie  med  og  taget  virksom 
Del  i  dens  Gang,  og  for  hvem  derfor  Virkeligheden  har 
Interesse  nok  til  at  besynges.  Det  er  virkelige  Begi- 
venheder fra  Kosakkernes  Kampe  med  Tartarer,  Tyrker 
og  Polakker ,  som  mindes  i  disse  Sange ;  Handlingen 
foregaaer  paa  rent  menneskelig  Vis ;  tappre  Føreres  og 
Kammeraters  Skæbne,  Bedrifter  og  Heltedød  foreviges 
Off  overgives  med  Stolthed  og  Vemod  til  Efterverdenen. 
Paa  det  Eventyrlige  og  Fantastiske  er  der  vistnok  ingen 
Mangel,  men  mythiske  paa  den  Maade  som  de  storrus- 
siske ere  disse  Viser  ingenlunde;  de  kunne  maaske  kal- 
des Gaskonnader,  men  ikke  Myther,  medmindre  man  vil 
kalde  Jakob  von  Thybo  en  Mythedigter.  Som  det  er 
sædvanligt  i  de  saakaldte  historiske  Folkeviser,  men  her 
endog  noget  mere  end  sædvanligt,  seer  Sangeren  kun 
Begivenhedernes  Ydreside;  Røret  og  Tummelen  erGjen- 
stand  for  hans  Deltagelse,  som  oftest  vel  i  mere  end 
een  Betydning  af  dette  Ord;  han  hører  Bulderet  og  er 
med,  men  om  de  indre  historiske  Bevæggrunde  og  Driv- 
ijedre  har  han  lidet  eller  intet  Begreb.  Han  har  hørt, 
at  han  forsvarer  sit  Fædreland  og  sin  hellige  Tro  (thi 
ogsaa  mod  Polakkerne  var  Kosakkernes  Kamp  en  Reli- 
gionskrig, idet  den  polske  Regering  vilde  paatvinge  dem 
den  romersk-katholske  Religion),  men  det  viser  sig  dog, 

at  den  krigerske  Begeistrint;  har  sin  mægtigste  Løfte- 
stang, ikke  i  Fædrelandskjærlighed  eller  Religiøsitet,  men 
i  Leiligheden  til  at  gjøre  Bytte  og  til  at  føre  et  rask 
og  lystigt,  frit  og  ubundet  Liv.  De  zaporogiske  Kosak- 
kers yngste  Viser  udtale  ligesaa  stærk  J^rbittrelse  mod 
Moskoviterne  som  de  ældre  mod  Polakkerne.  Af  ethi- 
ske  Begreber  fremtræder  der  overraaade  Lidt;  heri  ligne 
disse  Viser  ganske  de  storrussiske.  Af  de  Begivenheder, 
som  besynges ,  er  ingen  ældre  end  sidste  Del  af  det 
sextende  Aarhundrede;  de  fleste  henhøre  til  sidste  Del 
af  det  syttende  ;  adskillige  falde  endog  sent  i  det  attende. 
Let  kjendelige  ere  de  i  Reglen  ikke,  dels  paa  Grund  af 
at  de  enten  ere  historisk  ubetydelige  eller  stærkt  poe- 
tisk forvanskede ,  dels  fordi  de  historiske  Personer  ofte 
nævnes,  ikke  med  deres  virkelige  Navne,  men  med  Til- 
navne, under  hvilke  de  i  sin  Tid  have  været  almindelig 
bekjendte  blandt  Kosakkerne,  men  som  nu  ikke  mere 
kjendes.  Dog  høres  Navnene  Chmielnicki,  Dorozsenko 
m.  fl.  Formen  er  helt  forskjellig  fra  de  storrussiske 
Kæmpevisers ;  Verslinierne  ere  af  høist  ulige  Længde, 
men  rimede,  og  have  eller  tilstræbe  ialtfald  en  regel- 
mæssig paa  Stavelsetal  beroende  rhythmisk  Bevægelse. 
Om  Indholdets  og  Behandlingens  poetiske  Værd  vover 
jeg  ikke  at  have  nogen  Dom ,  dels  af  den  Grund ,  som 
jeg  allerede  har  anført,  dels  paa  Grund  af  det  mig  fore- 
liggende Materiales  Ufuldstændighed,  idet  to  af  de  oven- 
nævnte Samlinger,  ifølge  Udgivernes  egen  Erklæring,  kun 
levere  hvad  der  tidligere  havde  været  utrykt,  den  tredie 
er  redigeret  ene  i  musikalsk  Øiemed,  og  den  fjerde  hol- 
der sig  udelukkende  til  Galicien.  Det  er  altsaa  sand- 
synligt,   at   vi   her   kun    have    en  Efterhøst,    og    at  den 

bedste  Del  af  disse  sydrussiske  Kosakviser  netop  inde- 
holdes i  de  ældre  Samlinger  af  Maksimovicz  og  Srez- 
uevski,  som  ikke  haves  her.  Eiendommelig  synes  en 
vis  enfoldig  Bredde  i  Forklaringer  og  Gjentagelser  af 
Forklaringer,  der  undertiden  efterlader  et  Indtryk  af 
Tomhed  og  stikker  af  mod  den  kjernefulde  Korthed, 
som  ellers  pleier  at  være  egen  for  al  Folkepoesi,  hvor- 
ved dog  maa  bemærkes ,  at  vor  Mangel  paa  Modtage- 
lighed for  Rhythmens  mulige  Virkning  sætter  os  ud  af 
Stand  til  at  dømme  om  dette  Fænomen. 

I  Henseende  til  lyrisk  Folkepoesi  synes  Lille-  og 
Røderusserne  at  indtage  en  meget  høi  Rang  blandt  de 
slaviske  Nationer.  Kosakstemningen  kommer  ogsaa  frem 
her,  men  hersker  dog  ingenlunde  udelukkende  saaledes 
som  i  deres  episke  Viser.  Nærmest  til  disse  saavel  i 
Form  som  i  Indhold  slutter  sig  en  Cyklus  lyriske  Ko- 
sakviser, der  afgjort  dreie  sig  om  denne  Krigerstands 
Forhold  og  ofte  kunne  være  rørende  i  deres  forunderlige 
Blanding  af  Vildhed  og  Vemod.  Ogsaa  andre  Folke- 
klasser have  deres  egen  Poesi:  der  gives  Fragtmands- 
viser,  Arbeiderviser,  Soldaterviser  m.  fi.  Af  de  særdeles 
talrige  erotiske  Sange  maa  ogsaa  en  Del  betragtes  som 
Kosakviser,  ikke  fordi  Elskeren  altid  kaldes  Kosak,  thi 
som  ovenfor  bemærket,  tiltager  enhver  sydrussisk  Bonde- 
karl sig  denne  Titel,  men  kun  forsaavidt  Kosakstem- 
ningen tydelig  fremtræder  deri,  f.  Ex.  med  en  principiel 
Fornegtelse  af  Troskabspligten  som  uforenelig  med  Ko- 
saklivets Vilkaar,  eller  med  stolt  Glæde  over  det  Ind- 
tryk, Kosakken  fremfor  andre  Ungersvende  gjor  paa 
Pigerne,  o.  d. ;  men  den  langt  større  Del  af  Folkepoe- 
siens Frembringelser  i  denne  Digtart,  hvori  disse  Kjende- 

tegn  ikke  komme  tilsyne,  og  hvis  Form  ogsaa  er  den 
mere  regelrette  Rhythmus,  er  uden  Tvivl  at  betragte  som 
Bondeviser.  Den  er,  som  sædvanligt  i  dette  Slags  x^l- 
rauepoesi,  saavel  i  Almindelighed  som  særligt  hos  Sla- 
verne, Udtryk  for  en  Lidenskab ,  der ,  skjøndt  den  ikke 
udtaler  sig  i  stærke  Ord,  dog  i  sine  Virkninger  viser 
sig  langt  inderligere,  dybere  og  voldsommere,  end  man 
i  de  dannede  Klasser  er  tilbøielig  til  at  troe  paa  eller 
kjender  af  egen  Erfaring.  Forøvrigt  ere  alle  Livets 
Aldre  Gjenstand  for  særlige  Viser,  Vugge\iser,  Elskovs- 
viser, Bryllupsviser,  Viser  om  Ægtestandens  og  det  øvrige 
Livs  lykkelige  eller  ulykkelige  Kaar  (mest  om  de  sid- 
ste), endelig  Gravviser.  Det  Samme  gjælder  om  Aarets 
forskjellige  Tider,  hvorved  svage  og  dunkle  Erindringer 
om  hedenske  Skikke  og  Festligheder  ere  opbevarede  med 
hedenske  Guders  Navne  som  Omkvæd,  hvis  Betydning 
ikke  mere  forstaaes.  Der  gives  saaledes  Foraarsviser, 
som  maaske  engang  have  sluttet  sig  til  en  bestemt  he- 
densk Fest,  men  i  deres  nuværende  Skikkelse  dog  ikke 
udtale  Andet  end  almenmenneskelig  Livsglæde,  forhøiet 
ved  den  smukke  Aarstids  Nærværelse ;  Rusalkaviser,  der 
s)Tiges  paa  Trefoldighedsdagen  (i  den  græske  Kirke  2den 
Pindsedag) ,  men  have  Navn  efter  den  slaviske  Mytho- 
logis  Flodnymfer,  hvis  Fest  er  falden  paa  denne  Tid 
af  Aaret,  og  hvem  man  endnu  ved  denne  Leilighed  brin- 
ger Festgaver;  Kupaloviser ,  der  synges  paa  St.  Hans- 
dagsfesten,  men  ligeledes  have  Navn  efter  en  hedensk 
Gud,  der  ifølge  et  af  en  Krønike  opbevaret  Sagn  aarlig 
hædredes  med  en  MenneskeofFring ,  som  idetmindste  for 
hundrede  Aar  siden  endnu  antydedes  ved  symbolske 
Skikke,  og  hvoraf  Viserne  endnu  have  et  Spor  deri,   at 

de  advare  Uvedkommende  mod  at  komme  Festgjæsterne 
for  nær;  endvidere  Sommerviser,  der  synges  Peters  og 
Paulsdag  (29de  Juni),  Høstviser,  saavel  ved  Høhøsten 
som  ved  Kornhøsten,  Efteraarsviser,  Jule\nser,  der,  skjøndt 
de  ligeledes  ere  opkaldte  efter  en  hedensk  Gud  (Ko- 
Ijada',  dog  nutildags  kun  ere  af  kristeligt  Indhold,  ende- 
lig Nytaarsviser ,  hvori  man  ønsker  hinanden  alt  Godt. 
Forøvrigt  har  Lillerussernes  lyriske  Folkepoesi  sine  Ho- 
vedtræk tilfælles  med  alle  andre  slaviske  Nationers,  men 
staaer,  som  sagt,  paa  et  forholdsvis  høit  Trin  iblandt 
disse. 

C.  W.  Smith. 

i. 

Det  er  en  Eiendoiumelighed  hos  Bjergbefolkninger ,  som 
ogsaa  Statsokoiionierne  have  mærket  sig,  at  de  ikke  i  samme 
Grad  som  Beboerne  af  Fladlandene  ei'e  skikkede  for  det  sta- 
dige og  vedholdende  Pligtarbeide.  Dette  er  ikke  blot  en  Al- 
mensætning, men  en  Faktor  saa  praktisk,  at  den  maa  tages 
med  i  Kalkulen  for  Fabrik-  og  Industrianlæg  i  et  hvilketsom- 
heist  Bjergland ,  hvor  ikke ,  saaledes  som  f.  Ex.  i  Schweitz, 
lange  Tiders  Opdragelse  paa  den  stadige  Flids  Felter  alt  i  mere 
eller  mindre  Grad  have  omdannet  Folkekarakteren.  Sætningens 
Sandhed  gjælder  ikke  blot  for  det  materielle  og  udvortes  Arbeide. 
Den  kan  forfolges  helt  ind  i  disse  Befolkningers  aandelige  Be- 
gavelse og  hele  psykiske  Habitus.  Den  har  navnlig  sin  For- 
klaring i  selve  den  Fjeldnatur ,  som  har  tildannet  Folket  og 
delt  dets  Liv  mellem  doven,  indolent  Ro  i  en  Solbakke  eller 
i  det  lune  Ly  under  Fjeldet,  og  paa  den  anden  Side  Anstræn- 
gelse  af  Aand  og  Haaud  lige  til  den  yderste  Nerve  i  den 
hastige  Time ,  naar  den  samme  Natur  med  Et  staaer  i  vildt 
Oprør  om  En,  og  det  gjælder,  saa  at  sige,  enten  at  raade 
Fjeldjutulens  Gaade  eller  at  lade  Livet.  Paa  Havet,  som 
Normanden  —  i  Forbigaaende  sagl  —  altid  anseer  for  en 
Del  af  sin  egen  Grund ,  hvorlang-t  det  end  rækker ,  er  Li- 
vet ogsaa  saaledes  delt  imellem  Storm  og  Stille  og  under  en 
stadig  Spænding  mod  det  Uventede.  Paa  det  Felt  duer  der- 
for netop   vor  norske   Arbeidsstok:    thi    her    fortsættes    kun   de 

samme  Naturforhold,  hvori  deu  er  opdraget  hjemme.  Og  her 
har  da  dens  fortrinhge  Begavelse  ogsaa  alt  arbeidet  vort  lille 
Lands  Koftardiflaade  op  til  den  i  Størrelse  fjerde  i  Verden,  idet 
den  nemlig  nu  bestaaer  af  ikke  mindre  end  6,000  Skibe,  der 
seile  udover  alle  Have  med  tilsammen  en  Drægtighed  af 
400,000  Kom.  Læster.  Men  disse  Folk,  som  saaledes  egenlig 
leve  sit  Liv  i  de  Øieblikke ,  de  ligge  oppe  paa  Ræerne  og 
rebe  Seilene  i  en  Storm,  de  samme  vilde  kun  afgive  daarlige 
Arbeidere  i  de  Fabriker,  hvor  Seildugen  væves,  og  kun  gjøre 
en  saare  tynd  Lykke  i  Birmingham  og  Manchester.  Til  at 
spinde  Bomuldsgarn  skal  der  hverken  Dovenskab  eller  Liden- 
skab —  den  første  spinder  for  langsomt,  den  anden  rykker 
Traaden  af  — men  12  Timers  dagstøt,  kjedsommeligt,  fantasi- 
forladt Arbeide  i  den  verdensnyttige  Cottonsags  Tjeneste ,  og 
hertil  er  det,  at  Normanden  nu  engang  efter  sin  Natur  ikke 
er  saa  skikket,  som  han  vilde  være  til  at  være  med  at 
bjerge  hele  Fabriken,  om  den  brændte.  Det  er  overhovedet 
netop,  og-  man  kan  endog  gjerne  sige,  forst  da,  naar  »det 
brænder«  i  nogen  Sag,  at  Normauden  rigtig  er  sig  selv,  og 
at  den  Sjælens  Muskel ,  som  kaldes  Lidenskab ,  spænder  sig 
i  ham  til  et  Krafttag.  Deu  Stund,  da  det  »rønner  paa«, 
har  derfor  ogsaa  været  Sangbunden  i  mangen  Lyra ,  der  har 
havt  vort  Folks  Kjærlighed ,  og*  vil  blive  det ,  saalænge  dets 
Liv  i  saa  mange  Retninger  —  man  tænke  foruden  Skibsfarten 
blot  paa  vort  hele  Kysthv  —  leves  i  Farens  Spænding.  Fol- 
ket beundrer  Bedriften,  fordi  den  er  det  farefulde  Øiebliks  lyk- 
kelige Barn ,  det  foretrækker  overensstemmende  med  dette  sit 
Nationaltræk  ofte  det  enkelte  vovelige  Kup  fremfor  det  sik- 
krere  Erhverv  gjennem  langt  Arbeide,  og  det  elsker  som  sva- 
rende hertil  i  Poesiens  Verden  Wergelands  og  Ole  Bulls  ure- 
gelrette ,  men  i  Enkelthederne  storartede  Geniudbrud  over 
alle  »modne  Frugter«  af  den  erkj endte  ,  regelmæssige  Skjon- 
dannelse  i  Kulturlivet  udenfor  os.  Tordenskjold ,  der  i  ge- 
nialt Mod  giver  sig  i  Kast  med  og  seirer  saagodtsom  over 
selve  Umuligheden,  færdes  endnu  hos  os  tillands  og  tilvands, 
i  Forretningsverdenen   som   i  Politik.   Literatur.    Konst   og  Poesi. 

Han  er  et  Idcul .  i>oni  ingen  nok  >aa  stor  og  mere  overordnet 
Begavelse  nogen>indo  vil  kunne  rigtig  trange  ud  af  vort  Folk.s 
Hjerte.  Thi  han  er  dets  eget  seirrige  Geni  i  det  Farens  Oie- 
blik .  da  Spændingen  staaer  paa  at  briste  eller  bære,  midt 
iniellem  Undergangen  og  Lykken.  Sagnet  om  Heniing,  der 
stod  paa  Ski  udfor  bratte  Fjeldet  og  endda  bjergede  sig,  er 
netop  skabt  ud  af  deime  samme  nationale  Farens  Fantasi. 
Det  er  altsaa  —  for  at  resumere  det  Sagte  —  der,  hvor  Ar- 
beidet  ophøies  til  Kamp  med  sine  Elementer  af  Interesse  og 
Fare .  at  Normanden  i  Kraft  af  sin  Bjergnaturs  Opdragelse 
egenlig  er  paa  sin  Plads.  Kommer  Arbeidet  derimod  uden- 
for denue  hans  Interesserthed  og  ind  i  Kategorien  af  det, 
som  filosofisk  kunde  betegnes  ved  det  »kjedsommeligt  Pligtmæs- 
sige« ,  saa  fortsætter  han  vel  Ai'beidet  —  han  er  for  god  en 
Karl  til  at  lebe  fra  det  —  men  hans  Tag  i  det  er  mærkelig 
-iovet.   og  hans  Lyst  og  Tanke  kun  lidet  med. 

Dette  vort  Lands  Liv  mellem  Storm  og  Stille  afspeiler 
sig  ogsaa  i  det  støn-e  almene  Folkearbeide.  Enten  er  nem- 
lig saagodtsom  alle  vore  offenlige  Sager  paa  een  Gang  oppe 
paa  Dagsordenen,  til  den  Grad  endog,  at  der  neppe  er  Tid 
eiler  Plads  til  at  faae  vende  sig  imellem  dem ,  eller  ogsaa 
ligge  de  saagodtsom  alle  tilhobe  mere  eller  mindre  i  Dødven- 
det.  Nogen  Middelvei  synes  der  ikke  at  være.  Et  Udtryk 
for  denne  vor  Folkekarakters  eiendommelige  Forhold  til  Arbei- 
det er  vistnok  ogsaa  vore  hidtil  havte  treaarige  Storthing, 
skjondt  denne  Institution  dog  tillige  maa  erkjendes  begrundet 
i,  at  vort  Lands  Resourcer  i  1814  endnu  vare  for  svage  til 
at  kunne  holde  et  aarligt  politisk  Maskineri  i  stadig  Gang. 
Skulde  jeg  -  hvad  jeg  forevrigt  af  andre  Hensyn  ikke  finder 
rigtigt  og  heller  ikke  uden  som  Journalist  kunde  havt  An- 
ledning til  -  forsvaret  Opretholdelsen  af  de  treaarige  Stor- 
thing imod  den  nu  af  Storthinget  antagne  Reform ,  hvorefter 
de  skulle  holdes  aarligen ,  vilde  jeg  fremfor  Alt  have  lagt 
Hovedakceuten  paa  hint  ovenudviklede  store  nationale  Ai-gu- 
ment,  og  til  den  Ende  viist  Modstanderne,  hvorledes  Stor- 
thinget   netop   som   treaarigt   er   skabt   ud   af  Nationens   iustink- 

tive  Følelse  af  sin  egen  eieiidon)melige  Arbeidsmaade ,  hvorle- 
des vore  sparsomt  repræsenterede  oftenb'ge  Interesser  netop 
ved  dette  Middel  opsamles,  indtil  Kræfterne  naae  den  Spæn- 
ding, som  maa  til,  for  at  faae  Nationen  med  sin  hele  Sjæl  ind 
i  den  politiske  Aktion ,  kort,  hvorledes  vort  politiske  Liv  ved 
at  blive  tre  Gange  opsparet  til  Gjengjæld  bliver  tre  Gange 
saa  stærkt  og  interessant.  Jeg  vilde  dernæst  som  Modstykke 
holdt  frem  for  Nationens  Oine  et  Fremtidsbillede  —  af  en 
Tilstand  under  kommende  aarlige  Storthing,  hvori  den  iste- 
detfor  sine  vante  varme  politiske  Kampe  har  faaet  paa  Hal- 
sen et  stadigt,  kjedsomraeligt ,  aarligt  politisk  Pligtarbeide, 
og  hvoii  Storthinget  er  forvandlet  til  et  flittigt  Etablisement 
for  den  politiske  Industri.  Nedsunken  fra  den  Festivitas, 
som  Sjeldenheden  og  Kampens  Spænding  giver,  til  et  Hver- 
dagsarbeide,  vilde  Politiken  visselig  tabe  en  Del  af  den  Inter- 
esse, hvormed  den  nu  omfattes  af  Høie  og  Lave  i  vort  Land. 
dersom  man  ikke  tillige  havde  at  haabe  paa,  at  der  vil  freni- 
staae  andre  store  og  afgjørende  Faktorer,  som  rette  paa  Sa- 
gen. Dette  Argument,  som  under  de  vidtløftige  Debatter  i 
Storthinget  ikke  blev  fremholdt  af  Modstanderne,  var  visselig 
dog  det  stærkeste   i   hele  Proceduren. 

Dette  samme ,  om  man  saa  vil  kalde  det ,  Liv  i  Liden- 
skaben eller  ialfald  i  den  spændte  Interesse,  gaaer  ogsaa  igjen 
i  Normandens  Maade  at  elske  sit  Land  paa,  i  hans  for  al 
Sammenligning  med  fremmed  Herlighed  blinde  Fædrelandskjær- 
lighed.  I  en  Tid,  som  vor,  hvor  man  saa  gjerne  boier 
sig  for  de  store  udvortes  Tal  og  Dimensioner,  er  hans  urok- 
kelige Tro  paa  sit  lille  Fædrelands  Fremtidskald  saa  meget 
mere  at  rose.  Det  er  med  Kraften  af  denne  sin  Tro ,  at 
han  saa  at  sige  har  formaaet  at  flytte  sine  egne  Bjerge, 
idet  han  i  de  sidste  50  Aar ,  siden  Laudet  blev  selvstæn- 
digt, har,  under  de  utroligste  Offre  af  Ai-beide  og  Penge 
og  saagodtsom  imod  al  fornuftig-  Mulighed ,  drevet  det  til  at 
faae  det  for  Samfærslen  lagt  saa  fladt  næsten  som  et  Stue- 
gulv. Klippen  er  nu  gjennemmineret  med  et  Net  af  Chaus- 
seer  og  Veie,   der   saavel   i   Anlæg   som   i   luxuriost  Udstyr  sæt- 

tos  i  torste  Rang  af  Veibygningskonst .  Landet  har  et  saa- 
godtsoni  færdigbragt  Telegrafsysteni ,  og .  naar  paa  et  næste 
Storthing  Midler  til  de  paatænkte  Jernbaner  bevilges,  vil  for- 
uden Kjolen,  der  skiller  mellem  Norge  og  Sverige,  ogsaa 
Døvrefjeld ,  der  skiller  mellem  det  søndenfjeldske  og  nor- 
denfjeldske  Norge  .  blive  planeret  under  Jernbaneskinnerne, 
saa  at  altsaa  Hovedstaden  kommer  i  direkte  Forbindelse 
saavel  med  Stokholm  som  med  Throndhjeni.  Norges  nyere 
Historie  har  været  en  Opoftrelsens  Historie,  OflVene  baarne  af 
en  Fædrelandskjærlighed  saa  naiv  og  blind,  at  de,  som  bragte 
dem,  ikke  engang  selv  rigtig  have  forstaaet.  hvor  stort  de  of- 
frede ,  lige  fra  den  Dag  da  Nationen  satte  sit  sidste  Arve- 
sølv ind  i  Nationalbanken,  for  at  fundere  Landets  økonomiske 
Selvstændighed  og  til  den  Dag  idag ,  nu  i  Juni ,  da  den 
kunde  bekvemme  sig  til  at  skyde  over  paa  Efterslægten  en 
dog  saa  rimelig  Byrde,  som  den  at  være  med  paa  at  afdrage 
Laanene  til  de  Jernbaner,  hvorpaa  hin  følgende  Slægt  kom- 
mer til  at  toge.  Det  Norge ,  hvorpaa  der  nu  opererer  en 
Befolkning  af  1,750,000  Mennesker,  er  gjennem  alt  dette 
blevet  et  ganske  andet  Norge  end  det,  hvorpaa  i  1814  800,000 
over  en  Flade  af  5,700  g.  ^  Mil  adspredte,  fattige  Indbyg- 
gere møisommeligen  færdedes.  Men  den  Kraft,  som  har  udrettet 
dette  Kæmpearbeide.  har,  dette  gjentages  her.  været  Norman- 
dens patriotiske  Lidenskab.  Vore  for  den  nøgterne  Betragtning 
saa  fomn'dabelt  svulstige  Nationalsange  have  —  det  maa  man  vel 
erindre  —  været  mente  for  Alvor,  saavel  af  dem,  der  skrev  dem, 
som  af  dem,  der  sang  dem ;  den  norske  Nation  er  bekjendt  for 
sinOverflod  af  Flag  og  sin  endnu  større  Overflod  paa  VilUe  til 
at  heise  det  i  Tide  og  Utide.  Men  —  kosmopolitiser  os, 
borttag  vore  nationale  Illu.sioner  eller,  med  andre  Ord,  gjør 
Normanden  kjed  af  Norge,  og  han  sætter  efter  sit  Sinds  Na- 
tur det  Hele  til  Auktion  for  en  billig  Penge.  Og  Mærket 
paa  dette  vil  blive  den  Dag.  da  man  i  vort  nationale  Liv  op- 
horer at  kæmpe  og  vove  for  Interesserne ,  og  har  faaet  det 
Hele    over    i    det .     som     man    i    Udlandet    forstaaer    ved   jevnt 

og  roligt  at  arbeide ,  for  dem  altsaa  over  i  det  simple  Pligt- 
mæssiges Kategori. 

Det ,  som  her  sagt ,  siges  naturligvis  overalt  under  For- 
udsætning af  en  Forstaaelse  cum  granu  salis  og  tillige  med 
Bevidsthed  om,  at  en  Del  deraf  ogsaa  har  sin  Grund  i  en 
manglende  national  Udvikling.  Men  en  lille  Kontraprøve 
paa  Rigtigheden  skal  jeg  dog  endnu  gjøre.  Det  er  med 
hele  Folk  som  med  enkelte  Personer ,  at  de  Egenskaber, 
som  det  mindst  eier,  til  Gjengjæld  aftekteres  mest  ude  i 
dets  Liv.  I  Norge  staaer  saaledes  den  Evne  i  Karakteren, 
som  kaldes  »Sindighed«  og  »Moderation«  i  en  ganske  unatur- 
lig høit  opskruet  Kurs ,  den  giver  medborgerlig  Tillid  fremfor 
saagodtsom  enliver  anden  Begavelse  og  aftekteres  derfor  stærkt 
ude  i  Livet.  I  andre  Lande,  hvor  en  "gammel  Dannelse  har 
kjølet  Gemytterne ,  aflekterer  man  til  en  Modsætning  hellere 
Lidenskaben  og  skruer  maaske  dens  ensidige  Værd  en  Smule 
for  høit  op. 

Jeg  er  kommen  til  indledningsvis  at  give  denne  vidtløftige 
Tegning  af  Normandens  eiendonmielige  Arbeidsmaner ,  denne 
hans  Livs  Deling  i  Storm  og  Stille,  for  at  man  skal  faae  en 
rigtig  Oj)fatning  af  den  forløbne,  for  vor  indre  politiske  Histo- 
rie saa  mærkelige  Vinter  og  saaledes  f.  Ex.  ikke  af  de  mange 
store  Ting,  som  i  den  er  udrettet  i  vort  oftenhge  Liv,  faae  ind 
den  Mening,  at  saaledes  arbeides  der  i  Norge  alle  Dage  eller 
overhovedet  hver  Vinter.  Thi  saadanne  Pokkers  Karle ,  som 
man   deraf  kunde   slutte,   ere  vi  ingenlunde. 

I  denne  Vinter,  medens  vort  Storthing  har  været  samlet, 
har  saaledes  saagodtsom  alle  vore  oftenlige  Interesser  været 
oppe  paa  Dagsordenen  paa  een  Gang  og  betaget  hinanden 
næsten  Orelyden.  Der  har  været  kæmpet  over  hele  Linien. 
Vort  politiske  Liv  har  været  ladet  med  Reformspørgsmaal, 
det  ene  mere  alvorligt  og  indgribende  end  det  andet.  Ud- 
videlse af  Stemmei'etsbestemmelserne  saavel  i  kommunal  som 
i  pohtisk  Henseende  og  gyennemgribende  Reformer  paa  Uden- 
rigsbudgettets ,  Skolens ,  Kirkens  og  Religionens ,  Marinens, 
Armeens,    Skatte-    og  Pengevæsenets,    Vei-  og  Skydsvæsenets 

in.  fl.  Felter  har  paa  dette  Storthing  været  under  afgjørende 
Beliaudlinger.  I  vort  oftenlige  Liv  er  der  skabt  en  væsenlig 
ny  Situation,  den  Jaabæk-Sverdrupske,  medens  paa  den  anden 
Side  vort  gamle  Bureaukrati  som  indflydelsesrigt  politisk  Parti 
i   mange  Henseender  maa  ansees   sprængt. 


Politiken  er  »et  Babel,  som  muret  er  af  Steiner  tvo,  af 
Daa  og  utaf  Stabell«  ,  skrev  engang  en  af  vore  Poeter.  Nu 
mures  der  paa  Politiken  udover  vort  ganske  Land  og  bl.  A. 
i  Lighed  med  de  tilsvarende  Bevægelser  i  Danmark  og  Sverige, 
af  ikke  mindre  end  60  Bondevenneforeninger.  Vor  Folkepolitiks 
store  Murmestere ,  til  hvem  de  Andre  hovedsagelig  kun  som 
Svende  og  Drenge  »lange  Steen«,  hede  nu  Jaabæk  og  Johan 
Sverdrup.  I  disse  to  Mænd  repræsenteres  vor  politiske  Oppo- 
sitions to  Poler ,  dens  venstre  og  høire  Yderlighed  ,  mellem 
hvilke  dens  hele  Klaviatur  af  Meningsnauncer  har  Plads. 

Den  Jaabæk  ske  Bevægelse ,  der  danner  Underlaget  for 
og  Forklaringsgrunden  til  saagodtsom  Alt,  hvad  der  nu  fore- 
gaaer  i  vor  indre  Politik ,  kan  man  vanskeligt  forstaae  uden 
at  have  et  Begreb  om  den  forunderlige  Egn  i  vort  Land, 
hvor  vor  store  politiske  Profet  og  Tarvelighedsprædikant  Hr. 
Jaabæks  Kamelhaarsskjorte  er  spundet  og  vævet ,  nemlig 
»Listerland.« 

Saa  hedder  Kyststrøget  om  Lindesnæs  og  de  Dalfører, 
som  derfra  gaae  op  igjennem  Landet.  Livet  arter  sig  der  saa 
sparsomt  og  fattigt,  at  de  Samfundsklasser,  som  ellers  udgjøre 
Folkets  ovre  Lag,  og  gjennem  hvis  Dannelse  Folkevillien  na- 
turligen  faaer  sin  KJaring,  her  af  Mangel  paa  Levebetingelser 
næsten  slipper  op.  De  demokratiske  Begreber  ere  dersteds 
selvgivne,  thi  Alle  ere  jevnt  fattige.  En  enkelt  formuende 
Mand  eller  en  Embedsmand  rager  der  op  som  et  Taam ;  han 
staaer  som  en  Skive  for  Egnens  Fantasier  om  de  store  Mag- 
ter :  Pengearistokratiet  og  Bureaukratiet ,  og  at  blive  offenlig 
betroet,  end  sige  saa  meget  betroet  som  valgt  til  Storthingsmand, 
hører  for  ham    til   Utænkelighederne.       Hvad     den  fattige  For- 

stadsbefolkning  er  for  Europas  store  Byer,  er  Listerland  i 
politisk  Henseende  for  Norge.  Her  er  de  radikale  Sætnin- 
gers Arnested  i  vort  Land ,  et  republikansk  rødt  Strøg  paa 
vort  Kart. 

Folket  existerer  paa  Listerland  i  Ordets  egenlige  Betyd- 
ning kun  for  Skillingen ,  lever ,  tænker  og  drømmer  kun  om 
Skillingen. 

Det  er  jo  ogsaa  kun  Skillingens  tynde  Rand,  som  skiller 
mellem  denne  Befolkning  og  Nøden  paa  samme  Vis ,  som  den 
tynde  Bordvæg  i  deres  bekjendte  Listerbaade  paneler  af  mellem 
Liv  og  Død.  Med  begge  Dele  have  de  derfor  lært  sig  til  at 
manøvrere  Uge  mesterligt.  Hvad  Daleren  er  for  det  øvrige  Land, 
er  Skillingen  der.  Paa  den  anden  Side  tænker  man  igjen 
der  mere  ved  Skillingen  og  vover  mere  for  den  ,  end  man 
andetsteds  i  Landet  gjør  for  Daleren.  For  Skillingen  gjør 
Listerboeren  Alt.  og  kan  han  Alt;  thi  han  er  en  begavet 
Mand,  paa  sin  Vis  ogsaa  en  brav  Mand.  For  den  er  han,  alt 
efter  Omstændighederne,  den  modigste  Lods  i  Verden,  den  fine- 
ste juridiske  Haarklover  og  den  mest  absurde  statsøkonomiske 
Paradoxmager ;  for  den  kan  han ,  om  det  kniber ,  og  Sagen 
fordrer  det,  gaae  ud  af  Statskirken  og  ind  igjen  —  at  stifte 
en  religiøs  eller  politisk  Sekt,  er  hans  mindste  Konst  -  ;  for 
den  kan  han  endog  gjøre  Vers.  Ligesom  Havet  giver  Lister- 
land sin  Næring  paa  den  ene  Kant ,  saaledes  er  Landets  al- 
mindelige politiske  Liv  efterhaanden  blevet  det  et  indbringende 
Hav  paa  den  anden ,  der  vender  mod  Indlandet ,  og  Lister- 
væringen  har  ogsaa  deri  sine  Havbaade.  Istedetfor  at  lodse 
Fartøier,  lodser  man  her  frem  til  den  Gyldighed,  som  Magten 
ialfald  giver  de  i  Landet  ellers  nødlidende  politiske  Stem- 
ninger. Men  Spekulationen  er  ellers  i  de  store  Træk  den 
samme  paa  begge  Have,  nemlig*  den  rene,  klare,  private  Egen- 
interesse, Skillingen.  Det  er  overhovedet  Listerpolitikerens 
Styrke ,  som  det  til  de  senere  Aar  har  været  hans  klogt  be- 
varede politiske  Hemmelighed,  at  han  i  Grunden  ingen  Politiker 
er,  men  hovedsagelig  kun  Spekulant.  Den  eg  en  lige 
Politiker    vil    nemlig    altid    ogsaa    til  en   vis   Grad   være  op- 

taget  og  fyldt  af  det  politiske  Ideal  og  derfor  afhængig  af 
dette  IdeaLs  Krav.  Listermandens  Ideal  er  derimod  Spekula- 
tionen, Gevinsten,  og  Politiken  er  ham  kun  et  af  Midlerne  til 
at  naae  dette  ved  Siden  af  de  øvrige  Næringsveie  i  hans  Di- 
strikt, kun  en  Vare  blandt  de  mange  andre,  som  kan  vælges 
til  at  gjore  Forretninger  i.  For  ham  gives  der  ingen  syn- 
derlige politiske  Idealer  eller  Illusioner,  som  ved  deres  Glands 
nogensinde  skulde  kunne  blænde  hans  Blik.  for  Situationens 
sande  Stilling;  han  risikerer  derfor  lige  saa  lidt  at  fortabe 
sig  i  eller  at  forvexle  en  Sags  Værd  i  og  for  sig  med  den 
personlige  Interesse,  som  han  selv  har  i  den,  som  han  kan 
forvexle  sit  Fiskesnore  med  den  Fisk,  han  drager  op  af  Ha- 
vet med  det.  Med  samme  Koldblodighed ,  som  han  ude  paa 
Soen  sætter  sin  Medemark  paa  Krogen ,  sætter  han  ogsaa  de 
blinkende  Frihedsfraser  jiaa  sin  politiske  Krog,  for  dermed  at 
fange  de  hoihjertede  og  begavede  Idealister  paa  Storthinget, 
der  have  Evne  til  at  begribe  Alt .  kun  ikke  denne  under 
alt  Begreb  og  enhver  almindelig  Livserfaring  liggende  Smaa- 
lighed.  Det  er  netop  ved  at  lokke  og  vinde  den  Slags  Mænd 
og  benytte  sig  af  den  Tillid ,  de  kunne  have  hos  Folket,  at 
disse  slue  Spekulanter  siden  1836  have  forstaaet  at  gjore 
deres  interesserede  og  smaalige  Politik  saa  magtfuld.  Enden 
paa  Legen  har  altid  været  en  skuffet  Mand.  der  for  sent  ind- 
seer, at  han  er  misbrugt.  Kun  een  af  vore  ledende  Politikere 
har  tilfulde  gjenneskuet  Listermanden  og  derfor  ogsaa  vundet 
paa  Alliancen  med  ham ,  og  denne  Mand  var  den  afdøde 
Politiker  og  Journalist  A.  B.  S  tabe  11.  Misledet  ved  hans 
falske  Blinkfyr  har  ellers,  som  Enhver,  der  kjeuder  lidt  til 
vor  indre  Historie  veed ,  hel  mangen  en  god  Mand  forlist  sin 
politiske  Tro  paa  dette  svigefulde  Listerland  og  seet  sine  Illu- 
sioner slaaede  til  Vrag.  Det  er  udenfor  dette  samme  farlige 
Listerland ,  at  Hr.  Johan  Sverdrup ,  Odelsthingets  nuværende 
Præsident,  fortiden  udforer  sine  poHtiske  Manøvrer.  Spillet 
er  farligt  og  følges  derfor  med  Interesse  af  Nationens  tæn- 
kende Del. 

Det    er  da   Havfruesangen   fra   det   svigefulde  Lister,    her 

skal  berettes  om.  Den  klinger  ikke  længer  bare  for  den  en- 
kelte politiske  Skipper  —  disse  Folk  vare  desuden  paa  den  senere 
Tid  begyndte  at  blive  temmelig  mistænksomme  —  men  Harpen 
slaaes  nu  for  det  ganske  Folk,  og  Folket  bøier  sig  udover  og 
lytter  til  den.  Det  er  Skillingen,  som  skal  ophøies  til  Folke- 
politik, til  Maal  for  Tanken  og  Præg  paa  Nationen. 

Bekjendt  fra  en  længere  Storthingsfærd  som  et  godt 
Hoved ,  men  tillige  som  en  Særling ,  der  med  en  næsten  til 
den  fixe  Ide  grændsende  Haaruakkethed  og  Utilgængelighed 
for  Argumentionens  Magt  holder  fast  ved  Sit,  har  Hr.  Sø- 
ren Jaabæk ,  nu  gjort  sig  end  yderhgere  mærkværdig  som 
den,  der  har  formaaet  at  sætte  i  Gang  den  største  og  mest 
virkningsfulde  politiske  Agitation ,  der  har  fundet  Sted  i  vort 
Land,  og  hvilken  efter  ham  er  benævnet  den  »Jaabækske 
Bevægelse.« 

Den  økonomiske  Krise,  der  er  gaaet  over  de  fleste  andre 
Lande,  har  ogsaa  i  en  Række  af  Aar  med  stedse  stigende 
Tyngsel  hvilet  paa  vort.  Forretningerne  gik  daarligt,  Skatter 
og  Afgifter  vare  tunge  at  klare,  og  Misfomøielse  og  Tryk  laa 
over  saagodtsoni  det  ganske  l.and.  Til  at  skabe  sig  Guld  ud 
af  dette  skulde  der  mildest  talt  en  Hexemester.  Men  Jaabæk 
var  en  saadan,  I  sin  Afkrog  af  Landet  oprettede  han  sin 
lille  »Folketidende«,  hvori  han  udraabte  sit  pohtiske  Arkanum 
mod  alle  Folkets  Onder,  hvilke  han  tillige  med  store  Bogstaver 
specificerede  paa  det  Nøiagtigste.  Disse  laa  da  i  Mangt  og 
Meget,  i  at  vi  have  Digtere,  Dannelse  og  Embedsmænd,  i  de 
uhyre  Summer,  som  disse  opsluge  i  Form  af  Gager  og  Pen- 
sioner (vor  Pensionsliste  er  dog  kun  store  80,000  Spdlr.),  i  at 
vi  spendere  Penge  paa  saa  økonomisk  ufrugtbare  Ting  som 
f.  Ex.  Videnskabsselskaberne ,  Oldskriftsamlinger ,  Stipendier 
for  Videnskabsmænd  eller  til  de  forenede  Latin-  og  Real- 
skoler, i  Udgifterne  til  Skoledirektører,  Landbrugsskoler  og 
Seminarier ,  i  at  Bondestanden  maa  bære  en  uforhold smæ sig 
Deel  af  Skyds-  og  Veibyrden,  ligesom  Veiene  overhovedet  ere 
for  luxuriøse,  i  at  Rentefoden  for  korte  Laan  er  fri,  hvorved 
Spare-    og  Diskontobankerne    ved    at  forhøie   sin  Indlaausrente 

trække  Laankajjitakrne  bort  tra  Jordbruget,  hvor  Pantelaans- 
renten  er  tvungen  og  indskrænket  til  5  pCt.  (Klagerne  have 
ogsaA  gaaet  ud  paa  det  Modsatte,  nemlig  at  Pantelaan stenten 
er  for  hoi),  i  det  tunge  Militærbudget,  der  for  Armee  og  Flaade 
gaaer  op  til  nær  1.500,000  Spdr.,  i  vor  Frihandelslov,  der  kun 
udbreder  Luxus  udover  Landdistrikterne ,  i  vort  utidsmæssige 
Gjældsindrivelsesvæsen,  i  vore  Jernbaner,  saavel  Udgifterne  til 
dem  som  deres  Indflydelse ,  i  vor  indirekte  og  kostbart  op- 
krævelige  Toldbeskatning,  der  af  vort  Indtægsbudget  paa  5 
Millioner  Spdlr.  alene  skafter  over  de  tre,  samt  mere  middelbart 
i,  at  Folket  mangler  de  store  politiske  Frihedsrettigheder,  som 
ligge  i  almindelig  Stemmeret,  direkte  Valgraaade,  parlamentarisk 
Styrelsessæt  osv.  osv.  Disse  sidste  almindelige  Sætninger  ind- 
toge dog  kun  en  mere  sekundær  Plads  i  Jaabæks  Program. 
Dette  indeholdt  saaledes  en  Protest  mod  saagodtsom  alt  det 
Bestaaende.  Hans  Program  var  tillige,  skjont  væsenlig  hverken 
Frihedens  eller  Fremskridtets  ,  det  mest  populære ,  som  man 
kunde  byde  Folket  i  en  pengetrang  Tid ,  idet  det  nemlig 
gik  ud  paa  at  forespeile  de  mindre  Oplyste  Muligheden  af 
at  skafte  sig  de  fleste  af  sine  Skatter  af  Halsen.  Midlet,  det 
radikale  Middel,  var  at  proklamere  Naturtilstanden  igjen  i  Stats- 
livet og  kaste   Civilisationen   overbord. 

Det  var  lige  efter  forrige  Storthing.  at  Jaabæk  begyndte 
disse  sine  Opraab ,  og  ret  længe  varede  det  heller  ikke .  før 
nogenlunde  gode  Vejrprofeter  deri  erkjendte  det  opdragende 
politiske  Uveir,  som  maatte  komme  til  at  blæse  sammen  et  i 
høi  Grad  radikalt  Storthing.  Den  ene  Bondevenneforening  op- 
rettedes efter  den  anden.  Jaabæks  holdt  sin  Standret  over  de 
gamle  Storthingsmænd ,  og  i  Landdistrikterne  afsatte  hans 
Folketidende  ikke  saa  faa  af  dem.  De  Mænd,  som  rundt  i 
Landet  kom  sammen  i  disse  Bondevenneforeninger,  vare  imid- 
lertid langtfra  overalt  af  samme  Tænkesæt,  som  Jaabæks 
Tilhængere  henne  paa  Lister ;  hans  værste  Skillingsanskuelser 
vilde  ikke  gaae  i  Landets  bedre  Bygder.  Den  norske  Bonde 
er  nemlig  i  Sind  og  Væsen  en  altfor  stor  Aristokrat  til  no- 
gen Gang    helt    ud  at  kunne   sympatisere  med  de  listerske  ni- 

yellerende  Sarafundstheorier  og  derhos  for  storladende  og  selv- 
følende en  Karl  til,  selv  i  den  haarde  Nød,  at  bukke  sig  ned 
i  snavs  Anskuelser  for  at  tage  op  en  listersk  Kobberhalv- 
skilling.  Den  anden  Side  af  det  Jaabækske  Program  nemlig 
den,  sora  omhandler  Indførelsen  af  de  større  liberale  Reformer, 
traadte  derfor  ved  Begivenhedernes  egen  Magt  efterhaanden 
mere  i  Forgrunden ,  og  ved  Storthingets  Aabning  i  Høst  var 
saaledes  det  almindelige  Folkeløsen  over  hele  Landet  vistnok 
stræng  Sparsommelighed ,  men  denne  hovedsagelig  dog  rea- 
liseret gjennem  en  indgribende  Reformpolitik :  aarlige  Stor- 
thing,  Udvidelse  af  den  kommunale  og  politiske  Stemmeret, 
saavelsom  af  den  kommunale  Selvstyrelse ,  Indskrænkning  i 
Embedsniyndigheden ,  Oprettelse  af  Folkehøiskoler ,  yderligere 
Bidrag  til  Skoleundervisningen  ved  at  afknappe  Statens  Bi- 
drag til  de  lærde  Skoler,  Reformer  i  Gjældslovene  og  i  Ret- 
ning af  Folkelighed  og  Besparelse  i  Militærvæsenet,  væsenlige 
Reformer  paa  Kirkens  Oraraade,  Ophævelse  af  Konfirmations- 
tvang,  Indførelse  af  Civilægteskab,  Menighedsraad  osv.  ,  af 
hvilke  Sager  en  Del  —  først  og  fremmest  at  nævne  aarlige 
Storthing  —  allerede  nu  paa  dette  Storthing  gjennemfortes 
tildels  under  stormende  Debatter  og  overvældende  Arbeide  for 
Repræsentanterne. 

De  Jaabækske  yderligt  radikale  økonomiske  Theorier 
tabte  saaledes  Terræn  i  en  Del  Bondevenneforeninger  og  bragte 
ialtfald  for  denne  Gang  kun  det  ringe  Antal  Mænd  ind  paa 
Storthinget,  der,  samlet  om  Hr.  Jaabæk  i  Vinter,  udgjorde  sammes 
yderste  Venstre.  Heraf  at  tage  Tegn  paa,  at  den  Jaabækske 
Bevægelse  er  i  Nedgaaende ,  vilde  imidlertid  være  forhastet. 
Dennes  Barometerstand  bestemmes  af  det  økonomiske  Tryk,  og, 
saalænge  dette  endnu  er  i  Stigende,  A'oxe  dermed  ogsaa  de  Ele- 
menter, hvoraf  Bevægelsen  udgaaer.  Et  stærkt  Agitationsmiddel 
er  ogsaa  fornylig  udleveret  til  den  af  vor  Regering ,  der  har 
nægtet  at  sanktionere  den  af  Storthinget  antagne  temmelig 
moderate  kommunale   Stenmieretlov. 

Den  store  Folkebølge,  som  Hr.  Jaabæk  havde  sat  i  Gang, 
saae    han    saaledes    herimod    Storthingets    Begyndelsestid    igjen 


Fra  Nor?e.  513 

rulle  bort  fra  sig.  Og  han  saae  niere,  han  saae  den  paa  sin 
Ryg  bære  frem  til  Ros  og  Magt  et  ganske  andet  politik  Skib 
end  hans  eget ,  nemlig  det ,  hrorpaa  Hr.  J,  Sverdrup,  Stor- 
thingsmand  og  Oppositionens  Chef  helt  siden  1851,  havde  heist 
sit   store  Keformllag. 

i'orskjellen  mellem  Hr.  Sverdrup  og  Hr.  Jaabæk  er  da  i 
Korthed  udtalt  den ,  at  den  første  repræsenterer  den  Del  af 
Nationen,  der  overst  paa  Programet  sætter  Reform  og  forbedret 
Stel  i  alle  Administrationsgrene,  for  der  igjennem  at  opnaae 
Besparelser  og  lettede  Tilstande,  medens  den  Sidste  repræsenterer 
dem,  som  mere  see  Statens  Velfærd  i  umiddelbart  Kniberi  paa 
Skillingen  og  lade  de  Reformer,  hvortil  der  kan  være  Udsigt, 
indtil  videre  ude  af  Regningen.  Idet  Kniberi-  og  Skillings- 
politiken  saaledes  sank  ned  i  anden  Rang  paa  Programmet,  me- 
dens Refoniipolitiken  steg  op  i  første,  blev  de  politiske  Re- 
formers Mand  i  vort  T.and  Hr.  Joh.  Sverdrup  med  engang  Si- 
tuationens Herre.  I  Alliance  med  de  saaledes  overlloiede  Skil- 
iingspolitikere  paa  yderste  Venstre,  der  forsaavidt  have  været 
kloge  nok  til  at  forstaae  deres  Fordel,  har  han  paa  dette  i  vort 
politiske  Liv  saa  indgribende  Storthing  i  saagodtsoni  alle  Sa- 
ger vidst  at  samle  en  betydelig  Pluralitet  om  sine  Forslag. 
En  saa  ubetinget  Situationens  Herre  har  vort  Storthing  ueppe 
havt  siden  Sorenskriver  Ingebrigt  Knutson  i  Aarene  fra  1818 — 
1827  udovede  en  lig-nende  stor  Indflydelse.  Hvor  stor  denne 
er.  saae  man  fornylig  i  Sagen  om  Skattelaanet  paa  5  Mil- 
lioner til  Jernbaner  og  Befæstninger.  Uagtet  her,  ligesom  i 
sin  Tid  i  den  skandinaviske  Sag,  endog  en  Del  af  hans  Parti  — 
af  den  saakaldte  »intelligente  Oposition«  —  skilte  sig  fra  ham, 
seirede  dog  hans  Mening,  som  gik  ud  paa  ikke  at  optage 
Statslaanet.  i  Stoithinget  næsten  med  -/.t  Pluralitet.  Hvorvidt 
denne  Beslutning  var  rigsgavnlig,  kan  vistnok  omtvivles,  uagtet 
gamle  Storthingskoryfæer  som  Amtmændene  Aall  og  Vogt 
denne  Gang  sloge  sig  paa  Sverdrups  Parti.  Men  Eet  er  ved 
denne  Beslutning  ialfald  klart  og  endelig  paa  det  Rene ,  og 
det  er.  at  det  ikke  længer  er  Regeringsmagten  og  de  i  Sam- 
menhæng   med    denne    raadende  Opinioner,     men   Folkemagten, 

som  nu  i  vor  Landstyrelse  faktisk,  og  ikke  blot  statsretlig, 
bestemmer,  hvor  Skabet  skal  staae.  Og  saa  underligt  er  det 
med  Magten,  at  jo  mere  man  har  af  den,  desto  tyngere  føles 
Ansvaret.  Den  samme  Sverdrup,  der  som  Opponent  gjennem 
en  Række  afAar,  siden  1851,  i  vort  Storthing  nedlagde  Libe- 
ralismens stærkeste  Paastande  —  den  samme  Mand  har  nu 
under  Vægten  af  sit  tunge  Ansvar  i  Regelen  været  den,  hvis 
Forslag  have  været  moderate  fremfor  alle  andre  fra  Oppositio- 
nens Side,  saa  moderate,  at  vor  gamle  konservative  Leir  oftere 
endog  har  fundet  sin  Regning  i  at  søge  Ly  under  dem. 
Og  overhovedet  tor  det  vel  blive  saa,  at  den  Side  af  Opposi- 
tionen, som  under  Hr.  J.  Sverdrups  Ledelse,  i  det  Store  og 
bortseet  fra  den  skandinaviske  Politik,  visselig  nu  udgjør  Ud- 
trykket for  den  største  Del  af  Nationens  Meninger,  efter- 
haanden  vil  faae  sine  Rækker  fyldte  ogsaa  fra  vor  gamle 
konservative  Leir ,  der,  saaledes  som  Tingene  nu  staae,  synes 
at  være  komne  for  langt  bort  fra  den  praktiske  Indflydelse 
paa  Tingenes  Gang.  -I  konservativ  Iver  skilte  den  sig  endog 
fra  Regeringen,  der.  bl.  A.  i  Sagen  om  aarlige  Storthing,  ikke 
fandtes  at  være  konservativ  nok .  og  Forsoningen  fandt  først 
Sted  efter  Storthingets  Slutning,  idet  man  modtog  den  af  Re- 
geringen gjennem  Trontalen  udrakte  Haand.  Man  trøstede  sig 
rigtignok  en  Stund  i  Vinter  med  en  »ny«  Forfatning  med  To- 
kammersystem, der  skulde  indføre  en  politisk  Guldalder,  hvori 
alle  Parter  bleve  forligte,  idet  Oppositionen  paa  den  ene  Side 
skulde  faae  fuldt  ud  sit  Program,  og  Konservationen  paa  den 
anden  ogsaa  sit,  til  Brug  hver  i  sit  Kammer.  Imod  Gjen- 
nemførelsen  af  en  saadan  »ny«  Forfatning  i  vort  Land  stil- 
ler sig  imidlertid  en  Del  Betragtninger ,  som  jeg  ved  en  se- 
nere Leilighed  og  bedre  Plads  skal  tillade  mig  udførligere 
at  behandle.  I  Korthed  kunne  de  fattes  i  to  Sætninger, 
den  ene ,  at  vort  Storthing  neppe  nogensinde  vil  indlade  sig 
paa  at  stemme  sig  selv  ihjel  ved  at  sætte  et  Førstekammer 
med  absolut  Veto  —  hvilken  Ret  i  vort  Land  ikke  engang 
Kongen    har    —    paa    sine    Skuldre ,    og    den    anden ,    at    vort 

Land  ikke,  som  Sverige  og  Danmark,  har  de  Samfundselemen- 
t<?r,  hvorpaa  et  Forstekanmier  som  varig  Institution  kan  byg- 
ges. Vi  have  i  vort  Sarafund  ingen  Adel,  ingen  storartet  Grund- 
eierstand  ,  intet  mægtigt  Pengearistokrati ,  og  ingen  synderlig 
anden  Standsforskjel  end  den ,  som  overhovedet  skiller  mellem 
Ahiiuen  og  den   saakaldte    »konditionerede«    Stand. 

Jonas   Lie. 

Basilisken.  Det  vilde  vistnok  være  urigtigt,  om  man 
aldeles  vilde  benegte  Fantasiens  Betydning  for  Videnskaben  i 
Nutiden:  der  kan  være  Tilfælde,  hvor  Videnskabsmanden,  for 
at  drag'e  fuld  Nytte  af  de  foreliggende  Data  og  bUve  i  Stand 
til  at  naae  længere  fremad ,  nodes  til  at  opstille  foreløbige 
Hypotheser,  ved  hvilke  han  ikke  betænker  sig  paa  at  kalde 
Fantasien  til  Hjælp.  Derimod  har  man  sikkert  Ret,  naar  man 
paastaaer,  at  Nutidens  Videnskab,  navnlig*  den  exakte,  bety- 
dehg  indskrænker  Fantasiens  Spillerum  ,  idet  den  negter  den 
al  selvstændig  Virksomhed ,  sideordnet  med  Erfaring  og  Iagt- 
tagelse,  og  henviser  den  til   en   underordnet,   tjenende   Rolle. 

De  Lærdes  Opfattelse  faaer  da  atter  Indflydelse  paa  den 
store  Mængdes.  Saaledes  har  den  almindelige  Naturbetragt- 
ning i  vore  Dage  frigjort  sig  for  Meget  af  det  Fabelagtige, 
der  i  Oldtiden  og  Middelalderen  udsmykkede  Naturhistorien  og 
med  det  Vidunderliges  Glands  søgte  at  bøde  paa  det  Mørke, 
som  hvilede  over  store  Strækninger  af  Naturens  Omraade. 
Men  Sporene  af  de  ældre  Tiders  Opfattelse  lade  sig  dog  paa- 
vise  paa  mange  Punkter,  og  Kjendskab  til  liine  Fabler  er  i, 
mange  Henseender  endnu  af  Interesse  og  Betydning.  Navnlig 
for  Konsthistorikeren  er  en  saadan  Kundskab  aldeles  uund- 
værlig, hvis  han  vil  indlade  sig  paa  at  tyde  de  Fremstillinger 
af  Dyrenes  Liv,  som  man  saa  hyppig  træffer  i  Middelalderens 
Kirkebygninger.  Det  vilde  være  en  stor  Vildfarelse,  om  man 
antog    disse  Fremstillinger    for    Skabninger    af    et    enkelt   In- 

divids,  af  Konstnerens  Fantasi :  han  gjengav  kun  sin  Samtids 
Opfattelse.  Ligesaa  urigtigt  yilde  det  være,  om  man  undrede 
sig  over  at  finde  Sligt  fremstillet  netop  i  Kirken.  Lige  fra 
den  forste  kristelige  Tid  havde  man  symboliseret  Naturhisto- 
rien :  man  behandlede  den  ganske  som  Digteren,  naar  han  i 
Fablen  skildrer  Dyrenes  Liv ,  men  dog  tager  Sigte  paa  Men- 
nesket ,  hvem  han  vil  belære  med  den  Moral ,  han  drager  af 
sit  Digt.  I  Middelalderens  Dyrebøger  følger  efter  hvert  Dyrs 
Beskrivelse  en  moralsk  eller  religiøs  Udlægning,  der  giver  os 
Nøglen  til  en  Forklaring  af  hine  sælsomme  Konstværker,  som 
nu  for  det  Meste  vække  Forbauselse,  om  ikke  Latter,  men  hvis 
mystiske  Antydninger  vare  fuldkomment  forstaaelige  for  Konst- 
nerens Samtid.  Vi  have  dog  ikke  nødig  at  gaae  saa  langt 
tilbage  For  at  tinde  Exempler  j^aa  Konstens  Benyttelse  af 
fantastiske  Dyr.  Om  de  end  for  største  Delen  have  mistet 
deres  symbolske  Betydning,  anvendes  de  endnu  bestandig  til 
Prydelser  paa  vort  Bohave  og  vore  Bygninger.  Vi  henvise 
blot  til  en  Bygning ,  hvor  man  vel  mindst  skulde  vente  at 
finde  dem:  det  nye  naturhistoriske  Museum,  hvis  Ind- 
gang bevogtes  af  et  Par  fantastiske  Drager ,  som  Bestyreren 
neppe   vilde   tillade   at   træde   indenfor. 

I  Digtningen  leve  endnu  adskillige  fabelagtige  Dyr,  som 
forlængst  ere  dødsdømte  af  Naturforskerne :  i  Eventyret  op- 
træde de  endog  som  handlende .  f.  Ex.  Griffen ,  og  forøvrigt 
fremtræder  det  Fabelagtige  tit  i  Lignelser  og  Udtryk ,  der 
undertiden  endog  ere  gængse  i  den  daglige  Tale,  saasom  Sva- 
nesang og  Krokodillegraad ,  Pelekanens  Selvopoft'relse  og  Fø- 
nixfuglens  Foryngelse.  Paa  samme  Maade  betegner  Ordet 
Basilisk  et  ondt  og  giftigt  Menneske,  og  navnlig  bruges 
BasiUsJtblik  om  et  fortærende,  hadefuldt  Øiekast. 

Vender  man  sig  til  Nutidens  Naturhistorie  for  at  faae 
Oplysning  om  BasiUsken .  erfarer  man ,  at  det  er  et  høist 
uskyldigt  lille  Firben,  som  har  hjemme  i  Amerika,  og  altsaa 
ikke  var  kjendt  i  Oldtiden  eller  Middelalderen.  Det  er  da 
ogsaa  Linué .    der   først  har  givet   dette  Firben  Navn   af  Basi- 

lisk,  fordi  han  syntes,  at  det  i  visse  Henseender  lignede  Old- 
tidsforfattemes  Beskriyelse  af  det  Dyr,  hvem  Navnet  egen- 
lig tilhører. 

Vi  maae  derfor  tilbage  til  Oldtiden.  Der  beskrives  den 
som  en  liUe  Slange  af  en  Haandsbreds  eller  en  halv  Fods 
Længde,  der  har  hjemme  i  Cyrenaica.  Den  er  saa  giftig,  at 
den  ikke  blot  dræber'  Alt ,  hvormed  den  kommer  i  Berøring, 
saa  at  de  Planter  over  hvilke  den  glider  hen,  brat  udtørres 
og  visne,  men  at  endog  dens  Blik  alene  er  tilstrækkeligt  til  at 
fremkalde  Døden ;  ja  den  forpester  Luften  saa  stærkt ,  at  de 
Fugle,  som  flyve  hen  over  den,  styrte  døde  til  Jorden.  Ikke 
engang  efter  Døden  mister  den  ganske  sm  ødelæggende  Kraft, 
hvorfor  man  efter  Solins  Beretning  i  et  Tempel  i  Pergamum,  som 
var  smykket  med  Malerier  af  ApeUes,  havde  ophængt  en  død 
Basilisk ,  der  afholdt  Fuglene  fra  at  flyve  derind  og  skræm- 
mede Edderkopperne  fra  at  udspænde  deres  Væv.  Basili- 
sken fry^gtes  selv  af  de  andre  Slanger ;  have  disse  samlet  sig 
om  et  Aadsel,  flygte  de  strax ,  saasnart  de  høre  den  hvæse, 
og  vende  først  tilbage,  naar  den  ved  en  ny  Hvæsen  tilkjende- 
giver  dem ,  at  den  har  stiUet  sin  Sult  og  tillader  dem  at 
gjøre  sig  tilgode  med  dens  Levninger.  Den  teer  sig  altsaa 
som  Slangernes  Konge,  og  dens  Værdighed  findes  ogsaa  ud- 
trykt i  dens  Navn,  den  lille  Konge,  som  den  formodenlig 
har  faaet ,  fordi  dens  Hoved  er  smykket  med  et  Slags  Dia- 
dem, der  efter  Pltnius  bestaaer  i  en  hvid  Plet,  efter  Solinus  i 
en  lille  Mitra  eller  Hætte.  Efter  de  almindelige  Beretninger 
er  der  kun  eet  Dyr,  der  kan  betvinge  den,  nemlig  Væselen, 
som  imidlertid  —  efter  Plinius  —  selv  synes  at  maatte  lade 
sit  Liv  i  Kampen :  dog  siger  Aelian ,  at  Basilisken  skælver 
blot  ved  Synet  af  en  Hane ,  og  døer  ved  dens  Gal ,  hvorfor 
de  Reiseude  i  Afrika  søgte  Beskyttelse  imod  den  ved  at  føre 
en  Hane  med   sig. 

Med  Hensyn  til  Oldtidens  Basilisk  skulle  vi  endnu  frem- 
hæve et  Par  Punkter,  der  forekomme  os  at  indeholde  Spiren 
til    den    Forvandling ,    som    foregik    med    den    i    Middelalderen. 


KuUurmeddelelser.  f>  1  9 

Det  ene  er  dens  Bevægelse :  der  siges  nemlig  om  den,  at  den 
ikke  ^■onl  de  andre  Slanger  skyder  sig  frem  Ted  Legemets 
Bugtninger,  men  at  den,  hvilende  paa  Legemets  Midte,  skri- 
der frem  med  opreist  Hoved  og  Forkrop.  Det  andet  Punkt 
er  dens  Fødsel ,  som  den  efter  Ægypternes  Tro  skyldte  et 
Æg,  der  lagdes  af  Ibis,  og  dannede  sig  af  al  den  Gift, 
der  samlede  sig  i  hin  Fugls  Legeme  af  de  Slanger,  den  for- 
tærede. 

Hos  Isidor  af  Sevilla,  der  døde  636.  har  den  endnu  be- 
holdt sin  gamle  Skikkelse ,  men  i  en  oldfransk  Dyrebog  fra 
det  12te  Aarhundrede  fremtræder  den  som  en  Blanding  af 
Fugl  og  Slange  under  Navn  af  Basile  coc  Naar  Hanen  har 
fyldt  sit  syvende  Aar,  siges  der,  danner  der  sig  et  Æg  i  dens 
Bug;  betagen  af  Angst  søger  den  hen  til  en  Mødding,  hvor 
den  laver  en  Rede  til  Ægget.  Det  varer  dog  nogen  Tid,  in- 
den det  lykkes  den  at  frigjøre  sig  for  den  ængstende  Byrde  ; 
alt  imedens  sidder  Skrubtudsen  paa  Lur,  og  saasnart  Ægget 
er  lagt ,  giver  den  sig  til  at  ruge  paa  det ,  indtil  der  frem- 
kommer et  Dyr,  som  fortil  er  Hane,  bagtil  Slange:  dette  er 
Middelalderens  Basilisk ,  der  i  Almindelighed  fremstilles  med 
Vinger,  med  en  Kam  eller  Krone  paa  Hovedet  og  to  Ben,  der 
dog  senere  forøgedes  til  otte,  med  hvilke  man  finder  den  afbil- 
det hos  den  utrættelige  Teratolog  Ulisse  Aldrovandi  (f  1605), 
der  ogsaa  giver  Afbildninger  af  det  Haneæg,  hvoraf  den  frera- 
gaaer. 

Ihvor  giftigt  Basiliskens  Blik  end  var,  troede  man  dog  i 
Middelalderen  at  have  fundet  et  Værn  derimod.  Naar  Blikket 
nemlig  ikke  umiddelbart  rammede  den  Gjenstand ,  det  sigtede 
paa ,  prællede  det  tilbage  og  dræbte  Basilisken  selv .  hvorfor 
man  kunde  beskytte  sig  derimod  ved  en  Glasskærm.  Paa  en 
Soileknap  fra  det  12te  Aarhundrede  i  Kirken  i  Yézelai  seer 
man  en  Afbildning  af  en  Basilisk  og  ligeoverfor  denne  en 
Græshoppe,  beskyttet  af  en  Glasklokke,  som  en  menneskelig 
Skikkelse  holder  frem  for  Basiliskens  Øine.  Basilisken ,  der 
i   det  gamle   Testamente    hyppig  bruges   til   at    betegne   den   le- 

gemliggjorte    Ondskab .    er  Antikristen,    og   Græshoppen    er   de 
omvendte  Hedningers   Skare,   der  drager   frem   imod   ham. 

Slige  Forestillinger  knytter  man  vel  ikke  længer  til 
Ordet  Basilisk,  men  om  det  end  er  paa  Veie  til  at  blive 
et  rent  Skældsord .  betyder  det  dog  endnu  den  skinbarlige 
Ondskab. 

Thor  Sun  dby. 


Om  Selvforstaaelse  i  det  Onde, 

med  Henblik  paa  Shakspeares  Richard  den  Tredie. 


JM  aar  en  Rovfugl  slaaer  ned  paa  et  Sødyr,  og  de  stri- 
dende Kræfter  paa  begge  Sider  saa  omtrent  ere  lige, 
vil  Kampens  Udfald  fornemmelig  afhænge  af  det  Ele- 
ment, hvori  der  kæmpes.  Lykkes  det  Havets  Indvaaner 
at  drage  sin  vingede  Fjende  ned  under  Bølgerne,  da 
vinder  den  en  dobbelt  Fordel,  den  strider  i  sit  Element, 
og  Elementet  strider  for  den.  Det  er  nu  ikke  blot  i 
Dyrelivet,  at  Kræfternes  Styrke  i  Striden  betinges  af 
Elementet;  ogsaa  i  Aandslivet  viser  sig  et  Tilsvarende. 
De  aandige  Kræfter  i  Tro  og  Viden  ere  med  Hensyn 
paa  Principer  og  Forudsætninger,  Forestillinger  og  Be- 
greber saa  forskjellige,  at  de  tilsvarende  Ideer  maae 
siges  at  bevæge  sig  i  to  absolut  uensartede  Regioner, 
og  Striden  imellem  dem  hvergang  beroe  paa  det  Ele- 
ment, hvori  den  føres.  At  drage  de  religiøse  Livstanker 
ned  i  Videns  Strøm,  er  vilkaarlig  at  tage  Parti  for  det 
Antireligiøse ;  thi  Viden  strider  i  sit  eget  objektive  Ele- 
ment, og  Elementet  strider  for  den.  Det  er  et  ældgam- 
melt Misgreb,  et  tusindaarigt  theologisk  Bedrag,  at  for- 
vexle  Elementerne,  forgude  det  Objektive  og  drukne 
Troens  Ørn  i  Videnskabens  Vande. 

For  Ide  og  Virkelighed.  34 

Det  er  en  Grundsætning,  som  Enhver,  der  vil,  kan 
forstaae ,  at  en  Samvittighedssag  er  religiøs  og  sædelig, 
men  ikke  videnskabelig;  eller  er  der  maaske  noget  for- 
nuftigt Menneske,  som  i  det  virkelige  Liv  forvexler  et 
Samvittigheds-Anliggende  med  et  videnskabeligt  Problem? 
Dog  vel  heller  ikke  omvendt!  Naar  en  Jesper  Ride- 
foged føler  i  sin  Samvittighed,  at  Jorden  ikke  er  rund, 
saa  leer  man ;  og  hvorfor  ?  Fordi  man  uvilkaarlig  føler, 
at  Fysik  og  Samvittighed  maa  tale  hver  sit  Sprog,  have 
hver  sin  Tankekreds  med  egen  Begrundelse  af  egne 
Grunde.  At  videnskabelige  Spørgsmaal  ikke  umid- 
delbart kunne  underkastes  Samvittighedens  Kjendelse, 
betyder,  at  Videnskaben  selv  er  upersonlig,  at  Videns 
Element  er  objektivt.  De  religiøse  og  ethiske  Sand- 
heder ere  saavel  i  sidste  som  i  første  Instans  Samvit- 
tighedssandheder;  al  sand  og  grundig  Forstaaelse  af 
disse  Sandheder  beroer  paa  Selvforstaaelse ,  men  Selv- 
forstaaelsens  Element  er  Subjektiviteten.  Hermed  er  det 
Objektive  i  Religion  og  Sædelighed  ingenlunde  svækket, 
endnu  mindre  fornægtet;  kun  dette  skal  fremhæves,  at 
Dommen  derover  er  subjektiv,  thi  Dommeren  er  i  Men- 
neskets Selv.  Overhører  man  denne  indre  Dommer  el- 
ler nedsætter  ham  til  en  underordnet  Betjent  og  søger 
Overdommeren  i  det  Videnskabelige,  da  er  det  let  at 
forudsee,  hvad  Følgen  maa  blive.  Det  er  saaledesikke  alene 
for  Religiøsitetens,  men  ogsaa  for  Kulturhistoriens  og  Hu- 
manitetens Skyld  af  stor  Betydning  at  gjøre  sig  Rede 
for  Forskjellen  mellem  Videnskabssandhed  og  Samvit- 
tighedssandhed. 

I  alle  Lande,  hvor  Videnskab  og  Literatur  holde 
Skridt  med  Tiden,  foreligge  nu  literære  Aktstykker,  som 

klarlig  bevise ,  at  Theologien  med  sin  lærde  Oppakning 
er  uden  Princip ,  at  dens  middelalderlige  Rolle  er  ud- 
spillet. Men,  vil  man  maaske  indvende,  dersom  dette 
forholder  sig  saaledes,  hvorledes  skal  man  da  forklare 
sig,  at  en  saa  vitterlig,  for  Kultur  og  Humanitet  saa 
dybt  indgribende  Kjendsgjerning  endnu  ikke  ret  er  gaaet 
op  for  den  dannede  Almenhed?  Sagen  er  let  at  for- 
klare. Ved  at  tvinge  Troen  ned  i  Videns  objektive  Element, 
har  Theologien  fra  Slægt  til  Slægt  hexet  sig  selv  og  Samtiden 
ind  i  den  Fixide,  at  Theologi  og  Religion  ere  uadskillelige; 
»falder  Theologien,  saa  falder  Religionen«,  det  er  det 
dogmatiske  Løsen,  der  skal  indjage  den  civiliserede  Ver- 
den Skræk  for  Atheisme  og  Respekt  for  Theologi.  Hvor 
falsk  dette  Løsen  er,  kan  sees  af  Striden  om  Tro  og 
Viden.  Theologiens  og  Atheismens  øverste  Grundsæt- 
ning er  nemlig  een  og  den  samme,  »Falder  Theologien, 
saa  falder  Religionen«,  kun  af  denne  Forudsætning  lader 
det  sig  forklare,  at  en  atheistisk  Kritik,  der  videnskabelig 
har  opløst  Theologien,  kan  bilde  sig  ind,  at  den  med 
det  Samme  har  opløst  den  positive  Religion  og  saaledes 
vundeten  dobbelt  Seir.  At  Theologiens  »objektive  Tro«  er 
falden  for  Videns  Vaaben,  er  vitterligt  for  alle  Vidende,  og 
dog,  mærkværdigt  nok,  en  ofFenlig  Hemmelighed.  Hvor- 
ledes en  saadan  Hemmelighed  kan  holde  sig  i  en  oplyst 
Tidsalder,  trods  saamange  Kikkerter  og  saamange  klare 
Øine,  kan  vel  forstaaes,  naar  man  betænker,  at  det  ikke 
blot  er  i  Theologernes ,  men  ogsaa  i  Atheisternes  vel- 
forstaaede  Interesse,  at  det  menige  Folk,  »den  store 
Hob«,  ikke  kommer  til  at  kige  for  dybt  i  Gryden.  Fra 
begge  Sider  finder  man  sin  Regning  ved  at  dække  Kjends- 
gjerningen  med  et  tyndt  Flor.     Hvad  Theologien  angaaer, 

34' 

vilde  det  jo  være  et  Selvmord,  om  den  udbasunede  sit 
eget  Nederlag  og  lod  ved  Avertissementer  bekjendtgjøre, 
at  den  virkelig  er  en  forloren  Videnskab;  det  bliver 
Modstandernes  Sag  at  sørge  for  Bekjendtgjørelsen.  Man 
skulde  nu  mene,  at  blandt  disse  Modstandere  maatte 
Atheisterne  med  den  dobbelte  Seir  staae  i  forreste 
Række.  Saaledes  var  det  da  ogsaa  i  forrige  Aarhun- 
drede;  men  i  det  nærværende  har  Situationen  mærkelig 
forandret  sig.  Man  har  gjort  en  psykologisk  Erfaring. 
Atheisten  vil,  naar  han  ret  besinder  sig,  indsee,  at  han 
ikke  kan  være  tjent  med,  at  den  theologiske  Troesvi- 
denskab  i  Folks  Omdømme  taber  al  Kredit,  thi  naar  den 
Fjende,  han  lever  af  at  bekæmpe,  er  død  og  borte,  saa 
har  han  væsenlig  Intet  mere  at  gjøre;  hans  esoteriske 
Viden  er  en  negativ  Magt,  der  ikke  tør  blotte  sit  posi- 
tive Grundlag.  Saalænge  Atheismen  har  det  metafysi- 
ske Slør  over  sig,  er  den  ikke  ulig  Gudinden  i  Sais; 
man  føler  en  Gysen  for  den  mørke  Hemmelighed,  den 
gaadefulde,  forstenende  Sandhed.  Men  naar  Sløret  løf- 
tes, er  det  forbi  med  Ligheden,  Ynglingen  bliver  ikke 
sindssvag  af  Forfærdelse,  tvertimod,  han  bliver  vranten, 
fordi  der  ingen  Forfærdelse  er,  fordi  haus  Forventning 
skuffes:  »Er  dette  Sandheden  selv,  er  det  Gudindens 
Aasyn?  Et  saadant  Ansigt  kan  man  jo  træffe  paa  en- 
hver Dandsebod« !  Den  platte  Fornægtelse  kan  nøies 
med  Vidnesbyrd  af  de  fem  Sandser.  For  at  forstaae 
den  Lære ,  at  der  ingen  personlig  Gud  er  og  ingen 
Sjælens  Udødelighed,  behøver  den  praktiske  Kulturbe- 
vidsthed ikke  at  plage  sig  med  dunkle  filosofiske  Tale- 
maader;  en  saadan  Almindelighedens  Visdom  indaander 
man  med  den  almindelige  Luft.     Af  Atheismen  tør  man 

altsaa  ligesaalidt  vente  en  fuldstændig  Afsløring  som  af 
Theologien.  Under  saadanne  Omstændigheder  maa  den 
offenlige  Mening,  hvad  enten  den  nu  til  en  given  Tid 
helder  til  Theologien  eller  til  Atheismen  eller  raaaske 
—  eftersom  Udstillingen  er  i  »Butikken«  —  til  begge 
paa  een  Gang,  føle  med  sig  selv,  at  den  er  uden  Indsigt, 
uden  Overbevisning,  kun  en  Mening,  og  saa  kan  Hem- 
meligheden nok  blive  bevaret. 

Den  ortenlige  Hemmelighed  har  imidlertid  et  Gode 
ved  sig,  som  vi  ikke  bør  miskjende.  Der  gaaer  igjen- 
nem  den  civiliserede  Verden  en  Fornemmelse  af,  at  Stri- 
den for  og  imod  de  religiøse  Dogmer  er  upraktisk,  at 
det  Praktiske  i  Sagen,  det,  hvorpaa  det  virkelig  kom- 
mer an,  er  Sædelighed  og  sædelig  Selvforstaaelse;  thi, 
hedder  det,  »den,  hvis  Vandel  er  ren  og  ret,  hans  Tro 
kan  umulig  være  slet«.  Theorier,  der  angribe  den  aaben- 
barede  Religion  —  de  kalde  sig  nu  Deisme,  Pantheisme, 
Atheisme  eller,  hvad  de  helst  ville  —  ere  ingenlunde 
farlige  for  Samfundet,  naar  de  kun  ikke  angribe  Sæde- 
ligheden. Fra  Statens  og  Humanitetens  Synspunkt  er 
en  dygtig,  sund  og  kraftig  Sædelære  langt  at  foretrække 
for  dunkle ,  mystiske  Aabenbaringsspekulationer.  Lad, 
siger  man,  en  sindig  tilosofisk  Tænker  levere  os  en  for- 
svarlig Ethik,  en  praktisk  Sædelære,  der  hævder  Pligt  og 
Ret  og  gaaer  tilbunds  i  Modsætningen  af  Godt  og  Ondt, 
og  han  skal  være  os  velkommen :  vi  skulle  visselig  ikke 
genere  ham  med  nærgaaende  Spørgsmaal  om  Troesbe- 
kjendelse.  At  den  Anskuelse,  man  i  populær  Forstand  saa 
let  kan  stemple' som  Atheisme,  ikke  just,  hvad  det  Sæde- 
lige angaaer,  altid  staaer  tilbage  for  orthodoxe  Lære- 
begreber, har  Exemplet  med  den  ældre  Fichte  tilstræk- 

kelig  vist.  Denne  store,  sædelige,  folkelig  sindede  Tænker 
fik  man,  da  mau  ikke  paa  anden  Maade  kunde  komme 
ham  tillivs,  omsider  anklaget  for  Regeringen  som  Atheist, 
Det  hjalp,  at  sige  i  borgerlig  Forstand,  thi  han  blev 
som  Professor  i  Filosofien  ved  Universitetet  i  Jena  vir- 
kelig afsat  fra  sit  Embede;  men  hvad  det  betød  i  viden- 
skabelig og  sædelig  Forstand,  kan  sees  af  hans  man- 
dige, aabne  Forsvar.  Fordi  et  Menneske  opgiver  Troen 
paa  en  personlig  Gud,  derfor  opgiver  han  ikke  Troen 
paa  en  guddommelig  Verdensorden.  »Denne  Tro«,  siger 
Fichte,  »maa  man  ikke  forestille  sig  som  en  vilkaarlig 
Antagelse,  som  Mennesket  kan  gjøre  eller  ikke,  eftersom 
det  behager  ham ,  som  en  fri  Beslutning  at  holde  for 
sandt,  hvad  Hjertet  ønsker,  fordi  det  ønsker  det,  som 
en  Fuldstændiggjørelse  eller  Erstatning  af  overbevisende 
Grunde  ved  at  tage  Haabet  til  Hjælp.  Hvad  der  er  grundet 
i  Fornuften,  er  slet  og  ret  nødvendigt;  og  hvad  der  ikke 
er  nødvendigt,  er  netop  af  den  Grund  fornuftstridigt.  At 
antage  Sligt  er  Indbildning  og  Drøm,  hvor  fromt  man 
endogsaa  drømmer.  Det  sande  Gode  erkjendes  kun  un- 
der den  Betingelse,  at  jeg  finder  mig  fri  for  alle  Sand- 
severdenens  Indflydelser,  absolut  virksom  i  mig  selv, 
altsaa  som  en  over  alt  Sandseligt  ophøiet  Magt.  Denne 
Frihed  er  ikke  ubestemt ;  den  har  sit  Maal,  kun  at  den 
ikke  erholder  det  udenfra,  men  sætter  sig  det  ved  sig 
selv.  Paa  denne  Frihed  og  denne  dens  Bestemmelse 
kan  jeg  ikke  tvivle  uden  at  opgive  mig  selv.  Jeg  kan 
ikke  tvivle,  siger  jeg  —  kan  ei  engang  tænke  mig  Mu- 
ligheden af,  at  det  ikke  skulde  være  saaledes,  at  hin 
indre  Stemme  kunde  bedrage,  at  den  først  raaatte  auto- 
riseres og  begrundes  andenstedsfra.  Her  gjælder  ingen 
Ræsonneren,  ingen  Omforklaren  eller  konstlet  Udtydning. 

Hin  Stemme  er  absolut  positiv  og  kategorisk.  Jeg  kan  ikke 
komme  videre,  naar  jeg  ikke  vil  forstyrre  mit  eget  Indre; 
jeg  kan  just  derfor  ikke  gaae  videre,  fordi  jeg  ikke  kan 
ville  gaae  videre.  Her  ligger  det,  som  sætter  Ræson- 
nementets ellers  utæmmede  Flugt  sin  Grændse,  det,  som 
binder  Aanden,  som  binder  Hjertet;  her  er  det  Punkt, 
som  forener  Tænken  og  "Villen  til  Eet  og  bringer  Har- 
moni i  mit  Væsen.  Dette  er  den  sande  Tro;  den  mo- 
ralske Orden  er  det  Guddommelige,  som  vi  antage. 
Det  konstrueres  ved  at  handle  ret.  Dette  er  den  eneste 
mulige  Troesbekjendelse:  freidig  og  uhildet  at  fuldbringe, 
hvad  Pligten  hvergang  byder,  uden  Tvivlen  og  Ræson- 
neren  over  Følgerne.  Derved  bliver  det  Guddommelige 
os  levende  og  virkeligt,  enhver  af  vore  Handlinger  fuld- 
fores i  dettes  Forudsætning,  og  Følgerne  opbevares  deri  c. 
Man  seer  af  denne  Udtalelse,  hvor  Fichte  vil  hen, 
og  hvad  det  er,  hvori  hans  sædelige  Bevidsthed  grunder. 
Dersom  Fichte  nu  blot  var  enig  med  sig  selv  om  det 
Element,  hvori  det  Godes  Ide  skal  røre  sig  og  leve,  saa 
kunde  vi  trygt  følge  hans  Veiledning;  thi  at  han  for 
Alvor  vil  hævde  Troen  paa  det  Gode  som  det  i  sig 
Sande  og  Guddommelige ,  derom  er  ingen  Tvivl.  Men 
netop  i  Sammenblandingen  af  Troens  og  Videns  Sfære, 
altsaa  i  Elementernes  Forvexling  ligger  hans  Selvmod- 
sigelse. Han  forkaster  Troen  paa  en  personlig  Gud; 
det  er  ingenlunde  af  Trods,  Vantro  eller  Ugudelighed, 
det  er  i  Kraft  af  videnskabelige  Grunde,  det  er  fordi  en 
personlig  Gud,  ifølge  hans  Begreb,  maa  være  en  ind- 
skrænket Gud  og  en  indskrænket  Gud  utænkelig.  Vi 
høre  ham  i  sit  Forsvar:  »I  tillægge  Gud  Personlighed 
og  Bevidsthed.  Hvad  forstaae  I  da  ved  Personlighed  og 
Bevidsthed?     Dog   vel   det,   som  I  have    fundet  i  Eder 

selv  og  betegnet  med  dette  Navn?  Men  at  I  paa  ingen 
Maade  tænke  eller  kunne  tænke  Eder  dette  uden  Be- 
grændsning  og  Endelighed,  det  kan  den  ringeste  Op- 
mærksomhed ved  Eders  Konstruktion  af  dette  Begreb 
lære  Eder.  Ved  at  tillægge  dette  Væsen  hint  Prædikat 
gjøre  I  det  altsaa  til  et  endeligt,  til  et  Væsen,  der  er 
Eder  ligt,  og  I  have  ikke,  som  I  vilde,  tænkt  Gud,  men 
kun  mangfoldiggjort  Eder  selv  i  Tænkningen«.  Men 
spørge  vi  nu  vor  Filosof,  af  hvad  Grund  vi  da  skulle 
troe  paa  det  Godes  Realitet  og  paa  en  guddommelig 
Verdensstyrelse ,  saa  synes  det,  som  om  han  med  Eet 
vilde  flytte  os  over  i  en  helt  anden  Sfære,  et  andet 
Element.  »Overbevisningen  om  vor  moralske  Bestem- 
melse«, siger  han,  »gaaer  allerede  selv  frem  af  moralsk 
Stemning,  og  er  Tro,  og  man  siger  forsaavidt  ganske 
rigtigt:  Elementet  for  al  Vished  er  Tro.  —  Saaledes 
maatte  det  være;  thi  Moralitet,  saa  vis  den  ogsaa  er, 
kan  simpelthen  kun  konstrueres  ved  sig  selv,  ingenlunde 
ved  nogen  logisk  Tanketvang«.  Her  seer  man  Inkon- 
sekvensen: Spørgsmaalet  om  Guds  Personlighed  skal  af- 
gjøres  i  Videnskaben,  herover  tør  man  altsaa  nok  ræ- 
sonnere; men  Spørgsmaalet  om  Moralitetens  Gyldighed 
skal  ikke  afgjøres  i  Videnskaben,  thi  derover  tør  man 
ikke  ræsonnere.  Inkonsekvensen  bliver  endnu  større,  naar 
vi  lægge  Mærke  til ,  at  Forfatteren  efter  at  have  fast- 
sat Selvets  Princip  subjektivt  i  Troen  —  altsaa  uden- 
for Videnskaben  —  ikke  destomindre  vil  have  dets  Ud- 
vikling af  »det  slet  og  ret  Nødvendige«  ført  over  i  Vi- 
denskaben. Naar  altsaa  En  siger:  Jeg  kan  ikke  opgive 
Moraliteten  uden  at  opgive  mig  selv,  da  erklæres  han 
for  Videnskabens  Tiltale  fri  at  være;  her  gjælder  ingen 
logisk  Tanketvang;   men   dersom  Nogen  siger:    Jeg  kan 

ikke  opgive  den  personlige  Gud  uden  at  opgive  mig  selv, 
da  bør  Videnskaben  stævne  ham,  thi  den  personlige  Gud 
er  afsat  ved  »logisk  Tanketvang«. 

Kun  sædelig  Iver  for  at  gjennemføre  en  ubetinget 
rationel  Selvforstaaelse  i  det  Gode  har  kunnet  forlede 
en  Tænker  som  Fichte  til  at  begaae  en  saa  iøinefaldende 
Inkonsekvens.  Det  ethiske  Misgreb,  som  her  foreligger, 
kan  bedst  belyses,  naar  vi,  istedenfor  at  tale  alminde- 
ligt om  det  almindelige  Gode  og  overveie,  hvorvidt  der 
gives  en  rationel  Selvforstaaelse  i  det  Gode,  kaste  etBlikpaa 
det  Godes  Modsætning  og  spørge,  om  der  da  ikke  ogsaa  gives 
en  rationel  Selvforstaaelse  i  det  Onde.  Saalænge  Talen 
blot  er  om  det  Gode,  slaaer  man  sig  let  til  Ro  ved  al- 
mindelige IBetragtninger.  Det  Gode,  hedder  det,  er  Eet 
med  Menneskets  sande  Natur,  idet  jeg  vælger  det  Gode, 
vælger  jeg  væsenlig  mit  eget  Selv;  at  jeg  gjør  det  Gode 
for  det  Godes  Skyld,  betyder,  at  jeg  i  dybeste  Forstand 
gjør  det  for  min  egen  Skyld  osv.  Da  det  nu  gaaer  saa 
glat  med  slige  skjønne,  almindelige  Talemaader,  saa  bli- 
ver man  let  fristet  til  at  behandle  Samvittighedssand- 
heder  som  videnskabelige  Læresætninger  og  drage  Per- 
sonlighedens høieste  Anliggender  ned  i  et  upersonligt 
Element.  Anderledes,  naar  Talen  er  om  det  Onde.  Her 
ville  de  rene  Almenbetragtninger  ikke  slaae  til.  Skal 
det  Ondes  Væsen  begribes  i  Videnskaben,  da  løber  For- 
klaringen tilsidst  ud  paa,  at  det  Onde  kun  er  et  Be- 
drag, et  Skin.  At  forstaae  sig  selv  i  det  Onde,  maatte 
da,  ifølge  denne  Synsmaade,  ansees  for  ligesaa  umuligt 
som  at  gjøre  det  Onde,  fordi  det  er  ondt.  Kun  ved  at 
ombytte  de  almene  Afstandsbetragtninger  med  et  virke- 
ligt Nærsyn ,  det  vil  sige :  med  en  til  Ide  og  Virkelig- 
hed   svarende    Opfattelse    af  det   Personlige   i    Karakter 

Og  Villie,  vil  det  være  Tanken  muligt  at  naae  til  Roden 
af  det  Onde.  Et  fra  dette  Synspunkt  oplysende  Karak- 
terbillede have  vi  i  Shakspeares  Richard  den  Tredie, 
Ridderen  af  det  radikale  Onde,  en  kongelig  Satan  med 
Kjød  og  Blod,  en  inkarneret  Djævel. 

Det  Egne  ved  Richards  Karakter  er  ikke  det,  at 
han  er  blodtørstig,  grusom  og  begaaer  Forbrydelser;  i 
denne  Henseende  er  han  kun  en  Søn  af  sin  Tid.  Den 
Tid,  hvori  Richard  lever,  er  en  ond  Tid:  Vold  og  Fræk- 
hed, Mord  og  Mened  høre  til  Dagens  Orden.  Den  mid- 
delalderlige Stat  med  sit  stærke,  selvraadige  Aristokrati 
er  i  det  femtende  Aarhundrede  given  til  Pris  for  Parti- 
lidenskaber, der  true  den  med  Undergang;  Striden  mel- 
lem den  hvide  og  den  røde  Rose,  en  mere  end  tredive- 
aarig  Borgerkrig,  i  hvilken  tredsindstyve  Personer  af 
Kongehuset  og  Halvdelen  af  den  engelske  Adel  tilsatte 
Livet,  er  et  blodigt  Afsnit  i  Englands  Historie.  Nei,  at 
Richard  er  en  Tyran,  er  ikke  det  Karakteristiske;  det 
Karakteristiske  ligger  i  den  Bevidsthed,  hvormed  han 
udøver  sit  Tyranni.  De  handlende  Personer  i  hans  Om- 
givelse, hvilke  Ugjerninger  de  end  begaae ,  have  dog 
et  Slags  Undskyldning  i  deres  ophidsede  Lidenskaber; 
indhvirvlede  i  Øieblikkets  Hævnkrig,  ere  Alle  mere  eller 
mindre  forblindede,  kun  ikke  Richard.  Det  er  et  Træk 
i  hans  forfærdelige  Overlegenhed,  at  medens  Ingen  iblandt 
deMedstridende,  Ven  eller  Fjende,  ret  er  i  Stand  til  atgjen- 
nemskue  ham,  gjennemskuer  han  dem  alle,  seer  ned  paa 
dem,  foragter  dem  og  bruger  dem  som  blinde  Redska- 
ber; ja,  hvad  mere  er  —  thi  hans  dæmoniske  Blik  er 
ligesaa  indadvendt  som  udadvendt  —  idet  han  gjennem- 
skuer    de    Andre     gjennemskuer    han     tillige     sig     selv 

Og  har,  som  det  synes,  en  fuldstændig  Selvforstaaelse  i 
det  Onde. 

Monologen ,  hvormed  tørste  Akts  første  Scene  be- 
gynder, lader  os  gjøre  et  dybt  Indblik  i  Richards  Sjæl. 
Krigens  Tummel  er  hans  Element,  han  kjeder  sig  i  Fre- 
den; Broderen  Edvard  den  Fjerdes  blødagtige  Hof  er 
ham  modbydeligt.  Ikke  af  sædelig  Indignation,  men  fordi 
han  har  sine  egne  Planer,  og  saa  fordi  han,  »hæslig 
myntet«,  stedmoderlig  behandlet  af  Naturen,  ingen  Lykke 
gjør  hos  Hoffets  Damer,  erklærer  han,  at  han  vil  være 
Nidding  »og  hade  disse  Dages  tomme  Skæmt«.  —  »An- 
slag og  Sammenrottelser  jeg  danned'  ved  mørke  Varsler, 
Drømme  og  Libeller,  som  skal  min  Broder  Clarence  og 
Kong  Edvard  til  Had  og  Fjendskab  mod  hinanden  ægge, 
og  om  Kong  Edvard  holde  vil  sit  Ord,  saavist  som  jeg 
er  listig,  falsk  og  troløs,  skal  Clarence  end  idag  i  Fæng- 
sel spærres.«  Saa  høre  vi  strax  fra  Begyndelsen,  hvad 
Richard  er,  og  hvad  han  vil :  han  er  en  besluttet  Mand, 
en  Mand,  der  er  enig  med  sig  selv.  Det  gruopvæk- 
kende Forsæt,  hvormed  Richard  optræder,  og  den  Maade, 
hvorpaa  han  motiverer  det,  har  foranlediget  en  Misfor- 
staaelse,  som  vi  her  maae  afvise.  Man  har  forstaaet  hans 
Ord,  som  om  han  i  sin  naturlige  Hæslighed  søgte  en 
Undskyldning  for  den  Ondskab,  hvormed  han  vil  hævne 
sig  paa  det  menneskelige  Samfund,  fra  h\ålket  han  som 
Vanskabning  er  udelukket.  Saaledes  A.  W.  Schlegel. 
»Ondskab«,  siger  denne  Forfatter,  »er  ikke  Andet  end 
en  med  Forsæt  samvittighedsløs  Egoisme;  men  alligevel 
kan  den  aldrig  ganske  aflægge  Sædelighedens  Form,  fordi 
denne  er  Lov  for  alle  tænkende  Væsener;  den  maa  søge 
at  henføre  sin   vrange  Handlemaade  til  Grundsætninger. 

Uagtet  Richard  meget  vel  erkjender  sit  Sindelags  Af- 
skyelighed og  sin  Sendelse  fra  Helvede,  søger  han  dog 
at  retfærdiggjøre  sig  for  sig  selv  ved  Skingrunde;  da 
den  Lykke  at  elskes  er  nægtet  ham,  hvad  bliver  ham 
saa  tilbage  uden  den  Lykke  at  herske?«  Denne  Be- 
mærkning, der  forøvrigt  ikke  er  uden  en  vis  psycholo- 
gisk  Finhed,  passer  ikke  paa  Richard;  den  passer  paa 
forsmaaet  Kjærlighed,  men  den,  der  aldrig  har  elsket 
Nogen  uden  sig  selv  alene,  kan  ikke  føle  en  forsmaaet 
Kjærligheds  Kvaler.  Den  Kjærlighed,  hvorom  Richard 
taler,  er  da  heller  ikke  af  den  Natur,  at  den  kan  betragtes 
som  en  Dyd.  Naar  han  siger,  at  han  ikke  kan  »spille  El- 
sker«, at  han  »ei  kan  beile  til  sig  selv  i  Speilet«  og 
»ei  er  skabt  til  strunk  at  kneise  for  en  Nymfe  kaad», 
da  mener  han  ingenlunde,  at  det  er  noget  Dydigt 
eller  Godt,  der  gaaer  tabt  for  ham.  Richard  tænker 
overhovedet  slet  ikke  paa  en  Skælnen  mellem  Dyd 
og  Last,  men  snarere  paa  en  Vælgen  mellem  forskj el- 
lige  Laster;  han  er  ikke  skikket  til  den  ene  Last,  og 
derfor  vælger  han  den  anden;  —  »da  jeg  Elsker  ei  kan 
spille  og  underholde  disse  vakkre  Damer,  har  jeg  be- 
sluttet, jeg  vil  være  Nidding;«  det  er  i  Form  af  Und- 
skyldning, som  om  En  vilde  sige:  »Da  jeg  ei  kan  stjæle, 
har  jeg  besluttet,  at  jeg  vil  være  Røver.«  Det  er  bog- 
staveligt, at  Richard  veed,  hvad  en  Nidding  er,  og  des- 
uagtet eller  rettere  des a årsag  har  besluttet  at  være 
Nidding.  »Saa  vil  han  altsaa  det  Onde,  fordi  det  er 
ondt,  hvilken  uhyre  Modsigelse!«  Ganske  vist  er  det 
en  ubegribelig  Modsigelse,  saalænge  vi  betragte  ham  fra 
Videns  almene  objektive  Standpunkt,  men  ingenlunde, 
naar  vi  forstaae  ham  personligt.      Saalænge  Ordet  Nid- 

ding  er  en  Betegnelse  for  den  Onde  i  streng  Modsæt- 
ning til  den  Gode,  med  andre  Ord:  saalænge  Forskjel- 
len  mellem  Godt  og  Ondt  endnu  ikke  er  udslettet  fra 
Grunden  af,  saalænge  vil  det  ganske  vist  være  umuligt 
for  et  Menneske  at  ville  det  Onde,  fordi  det  er  ondt. 
Men  Forskjellen  mellem  Godt  og  Ondt  har  Richard 
personlig  udslettet.  Ved  at  udslette  denne  Forskjel  er 
han  ingenlunde  kommen  til  at  staae  paa  neutral  Grund 
som  En,  der  hverken  er  god  eller  ond;  han  ertvertimod 
bleven  fordybet  i  det  Onde;  thi  at  nægte  Forskjellen 
mellem  Godt  og  Ondt,  er  at  vie  sig  til  det  Onde.  Hvor- 
ledes er  da  Richard  oprindelig  kommen  til  at  hæve 
Skilsmissen  mellem  Godt  og  Ondt?  Ved  at  fornægte 
Gud,  altsaa  ved  at  stille  sig  paa  et  atheistisk  Stand* 
punkt!  Men  med  Richards  Atheisme  har  det  en  egen  Sam- 
menhæng; den  skyer  det  objektive  Element  og  holder 
sig  konsekvent  i  det  subjektive.  Richards  Grunde  ere 
ikke  videnskabelige,  men  ubetinget  personlige.  Til  at 
skrive  en  kritisk  metafysisk  Piece,  hvori  han  afskaf- 
fede den  aabenbarede  Religion  og  bebudede  en  ny  Æra, 
da  Menneskeslægten  skulde  lyksaliggjøres  med  »en  imma- 
nent Udvikling  af  sit  immanente  Princip«,  havde  han  jo 
ingen  Tid;  at  indføre  en  ny  Liturgi  med  Formular:  der 
er  ingen  Gud,  og  Richard  er  hans  Profet,  ansaae  han 
ikke  for  hensigtsvarende ,  saa  tog  han  Sagen  subjektivt, 
saa  subjektivt,  at  han  nøledes  med  at  »blive  sig  selv 
gjennemsigtig« ,  uden  at  blive  gjennemsigtig  for  Andre. 
Den  indre  Vished,  hvormed  Richard  har  opgivet  Gud, 
fremlyser  netop  af  den  Frækhed,  hvormed  han  hykler 
Gudsfrygt  og  bruger  Religionen,  hvor  den  kan  tjene 
ham  som  Middel,  til  sit  Øiemeds  Opnaaelse.    HansTau- 

ker  desangaaende  udtales  tydelig  nok  i  Monologen,  (Før- 
ste Akt,  tredie  Scene  mod  Slutningen):  »Jeg  Skaden 
gjør,  jeg  først  begynder  Striden;  det  hemmelige  Onde 
jeg  udbreder,  dets  Byrde  lægger  jeg  paa  Andres  Skul- 
dre ....  Nu  troe  de  det,  og  stedse  hvæsser  mig  til 
Hævn  mod  Rivers,  Vaughan  og  mod  Grey.  Da  sukker 
jeg  og  viser  med  et  Skriftsprog,  at  Gud  os  byder  Ondt 
med  Godt  at  lønne.  Saaledes  skjuler  jeg  den  nøgne 
Nidding  med  gamle  Stumper  stjaalne  ud  af  Biblen,  og 
synes  Helgen,  naar  jeg  spiller  Djævel«.  I  hvilken  Grad, 
hans  Hykleri  kan  brillere ,  see  vi  da  især  af  den  gud- 
dommelige Komedie,  han  spiller  med  Londons  Borgere. 
(Tredie  Akt,  syvende  Scene.)  Clarence  er  myrdet;  Ed- 
vard er  død,  og  hans  unge  Sønner  forvarede  i  Tower, 
Rivers,  Grey  og  Vaughan  og  selv  den  ædle,  umistænk- 
somme Hastings  have  alle  besteget  Skafottet;  saaledes 
har  Richard  forberedt  Alt,  og  nu  gjælder  det  kun  om, 
at  hans  Thronbestigelse  kan  faae  Skinnet  af  at  skee  paa 
Folkets  Opfordring  og  være  saa  legitim  som  muligt. 
Richard  maa  naturligviis  lade,  som  om  han  saare  nødig 
tog  Regeringens  tunge  Byrde  paa  sig.  Greben  af  mørke 
Anelser  ville  Borgerne  da  ogsaa  nødig  til  at  vælge  ham. 
Men  Buckingham ,  Richards  Kopi  og  Redskab ,  veed  at 
bygge  Fremtid  paa  »en  hellig  Plan«.  »Lad«,  siger  han  til 
Richard,  »som  I  frygtsom  er,  lad  Eder  længe  bede,  før 
1  sees.  Stil  Eder,  Mylord,  mellem  tvende  Klerke  og  tag  en 
Bønnebog  i  Eders  Haanda  ...  Da  nu  Borgerne  med  deres 
Lord  Mayor  og  Aldermænd  komme,  blive  de  naturligvis 
afviste  af  den  fromme ,  i  gudelige  Betragtninger  fordy- 
bede Richard.  For  at  de  gode  trofaste  Sjæle  dog  ikke 
ganske    skulle    tabe    Modet,    fordi    den    »ædle    Hertug« 

nøler  med  at  modtage  dem,  forklarer  Buckinghara  nu  Sa- 
gens egenlige  Sammenhæng,  idet  han  siger:  »Nei,  My- 
lord,  denne  Prinds  er  ingen  Edvard ;  han  sig  ei  strækker 
paa  den  bløde  Løibænk,  men  paa  sit  Knæ  i  gudelig  Be- 
tragtning. Han  letter  ei  med  et  Par  kaade  Friller,  men 
med  to  Geistlige  han  gransker  dybt.«  Da  saa  Lord 
Mayoren  omsider  seer  Richard  paa  en  Altan  mellem  to 
Biskopper,  forsvinder  al  Tvivl,  og  han  udbryder  i  from 
Begeistring:  »See  hist  hans  Naade  mellem  tvende  Bi- 
sper, to  Dydens  Støtter  for  en  kristen  Prinds,  som 
værne  mod  Forfængeligheds  Glimmer!  og  see  en  Bønne- 
bog   er   i  hans  Haaud,    den    sande  Pryd,    hvorpaa   man 

Fromhed  kjender For  at  blive,  hvad  han  siden  selv 

kalder  sig,  en  »Herrens  Salvede«,  kan  Richard  ret  føle 
Trang  til  at  granske  med  to  Geistlige,  og,  om  saa  skal 
være,  gaae  til  Skrifte  hos  to  Bisper:  en  Mand,  der  daglig 
skrifter  saa  oprigtig  for  sig  selv,  kan  vel  have  et  Par 
Skriftemaal  tilovers  for  Bisperne.  Han  er  en  fuldendt 
Hykler;  Hykleri  er  en  Art  Gudsfornægtelse,  det  fuld- 
endte Hykleri  en  gennemført  Gudsfornægtelse. 

Altsaa:  Richard  er  Atheist;  fra  dette  Standpunkt 
maa  hans  Selvforstaaelse  og  Konsekvenserne  i  hans  Ka- 
rakter bedømmes.  Viser  det  sig  nu,  at  en  atheistisk 
Ethik  ikke  er  i  Stand  til  at  magte  Richard,  da  er  det  jo 
med  det  Samme  bevist,  at  den  atheistiske  Ethik  ikke 
eier  det  Princip,  hvoraf  en  sædelig  Modsætning  mellem 
det  Gode  og  det  Onde  lader  sig  udvikle  og  hævde.  Vi 
skulle  nu  prøve,  hvorledes  Sagen  forholder  sig. 

Naar  Gud  er  fornægtet,  altsaa  Gudsvillien  udeluk- 
ket, saa  er  Mennesket,  seet  i  Ideen,  ubetinget  sin  egen 
Herre,    sin    egen  Lovgiver,    sin    egen    Dommer.      Dette 

maa  naturligvis  ikke  forstaaes,  som  om  Individet  i  sit 
Indvortes  —  thi  hvad  det  Udvortes  angaaer,  behøves 
her  ingen  Forklaring  —  kunde  vilkaarlig  gjøre  sig  selv  til 
hvad  det  vil :  den  individuelle  Villie  er  betinget  af  og  for- 
saavidt  bunden  til  den  individuelle  Natur,  og  Karakterens 
Udvikling  paa  een  Gang  en  personlig  Udvikling  baade  af 
Natur  og  Villie.  Det  nytter  i  denne  Sammenhæng  ikke  at 
skyde  sig  ind  under  det  metafysiske  Almene  og  tale  vidt 
og  bredt  om  det  Almenmenneskelige,  den  almene  Natur, 
den  almene  Fornuft,  den  almene  Tanke,  den  almene  Vil- 
lie; thi  i  ethvert  virkeligt  Menneske  er  det  Almene  be- 
grændset  og  antager  eiendommelig  Skikkelse ;  derfor  har 
enhver  menneskelig  Individualitet  jo  sin  Natur,  sin  For- 
nuft, sin  Tanke  og  sin  Villie:  det  Almene  er  ikke  ude- 
lukket, men  det  er  individualiseret.  Vi  kunne  nu  ikke 
sige,  at  den  virkelige  Menneskenatur,  Naturen  existe- 
rende  i  virkelige  Mennesker,  er  enten  ubetinget  god 
eller  ubetinget  ond;  den  er,  som  bekjendt,  en  Blanding 
af  begge.  Som  vi  maae  antage,  at  der  i  den  onde  Na- 
tur, hvor  mørk  og  fordærvet  den  end  er,  dog  altid  maa 
være  noget  Godt,  efterdi  en  absolut  ond  Natur  vilde 
være  Unatur,  og  en  absolut  Unatur  en  Umulighed,  saa- 
ledes  maae  vi  jo  ogsaa  antage,  at  der  i  den  gode  Na- 
tur, hvor  ædel  og  ren  den  forøvrigt  kan  være,  saasandt 
den  er  af  adamisk  Princip,  maa  være  noget  Ondt, 
Men  saa  er  hermed  udtrykkelig  indrømmet,  at  det  Onde 
i  Menneskenaturen  ligesaavel  har  sin  Almindelighed,  som 
det  Gode.  Men  naar  det  Almindelige  ligesaavel  kan 
svare  til  det  Onde  som  til  det  Gode,  saa  er  det  jo  for- 
gjæves  at  ville  hævde  den  sædelige  Fordring  ved  athen- 
vise   Individet    til    det   i   Menneskenaturen  Almindelige. 

Forskjellen  mellem  den  gode  og  den  onde  Natur  er  rela- 
tiv og  har  til  sine  Extremer  paa  den  ene  Side  saadanne 
Individer,    i    hvilke    det   Gode    har    oprindelig   Overvægt 
over    det     Onde  ,    paa    den    anden     Side    saadanne ,    i 
hvilke  det  Omvendte  er  Tilfældet;  denne  Forskjel  faaer  en 
g.iennemgribende  Betydning,  naar  Opgaven  er  at  bestemme 
det  sædelige  Princip.     Høre  vi  igjen  Fichte,    den  Mand 
om  hvem  Goethe,  skjøndt  hans  fine  Verdensklogskab  ikke 
kunde   billige   Ethikerens    energiske  Optræden ,    selv  til- 
staaer,    at  han   var  »en  af  de  dygtigste  Personligheder, 
man  nogensinde  har  seet« ,  en  Mand,  paa  hvis  »Tænke- 
maade  der  i  høiere  Henseende  Intet  er  at  udsætte«:  saa 
føle  vi,   at  Fichte   taler   ud  af  sin  Sjæls  Inderste,  naar 
han  erklærer ,  at  han  ikke    kan  tvivle  paa  den  sædelige 
Frihed    og  dens  Bestemmelse,    uden   at  opgive  sig  selv, 
og  saaledes  peger  paa   »det  Punkt,  som  forener  Tanken 
og  Villien  til  Eet  og   bringer  Harmoni  i  hans  Væsen.« 
Han  vil  det  Gode,  som  han  vil  sin  egen  sande  Villie ;  han 
kan  ikke  gaae  videre,  naar  han  ikke  vil  forstyrre  sit  eget 
Indre;    han    har   sin   Selvforstaaelse   i    det   Gode,    fordi 
hans   Natur  er  god.      Vende   vi   os  dernæst  til  Richard, 
da   faae  vi   samme  Forklaring  med   samme   Begrundelse 
og   dog   i   aldeles  modsat  Retning.     Ogsaa  Richard  har 
Loven    for    sine   Handlinger    ubetinget    i   sig    selv;    og- 
saa han  vil,  hvad  han  ifølge  sine  eiendommelige  Natur- 
anlæg maa  ville.     Saa  lidt  som  en  Fichte  kan  forandre 
sin  Natur,    ligesaa    lidt    kan    en   Richard    forandre  sin; 
forsøger  han  derpaa,  saa  synker   han   og  gaaer  øieblik- 
kelig   tilgrunde.     Fra   dette    Synspunkt   faaer   den  Selv- 
betragtning,   hvori  han   med  øiensynligt  Velbehag  frem- 
hæver sin  Skabnings  Hæslighed  —  »Af  Mandens  Billed 

er  jeg  en  Forkortning;  bedragerisk  den  hyklende  Natur 
beskrev  mit  Ansigtstræk.  Jeg  ud  i  Verden  fortidlig 
sparket  blev  af  Moders  Liv,  halv  færdig  knap,  saa  lam, 
saa  ufuldendt,  at  Hunde  bjefFe,  naar  jeg  hos  dem  tøver«  — 
en  anden  Betydning  end  den,  at  tjene  til  tom  Undskyld- 
ning, fordi  han  ikke  vil,  hvad  Menneskene  kalde  det 
Gode.  Richard  beklager  sig  ikke,  undskylder  sig  ikke; 
han  tager  sig  selv,  som  han  er,  han  ønsker  ikke  at 
være  anderledes  eller  at  være  en  Anden:  han  er  »sig 
selv  alene«.  Hans  ydre  Hæslighed  er  Symbol  paa  et 
djævelsk  Indre ;  men  han  er  ingenlunde  misfornøiet  med  sit 
Ydre;  han  har  ingen  Grund  dertil,  tvertimod!  Vanskab- 
ningen er  for  den  dæmoniske  Richard,  hvad  det  frastø- 
dende Ydre,  Braknæsen,  de  fremstaaende  Øine,  Vorterne, 
den  hængende  Mave  og  de  plumpe  Fødder,  var  for  den 
ironiske  Sokrates,  —  en  ypperlig  Maske,  der  .passer  til 
hans  Rolle.  Spørgsmaalet  er  her  ikke  om,  hvad  der  er 
hæsligt  og  hvad  der  er  skjønt,  saalidt  som  om,  hvad  der  er 
Ret  og  hvad  der  er  Uret:  Magt  er  Ret.  Richards  Ret 
er  Egenvilliens  Magt  i  Sindets  Kræfter,  og  der  er  Kræf- 
ter i  Richard.  Aanden  vil  frem,  den  mørke  Aand,  der 
gløder  i  hans  Herskesyge,  hans  bittre  Følelse  af  Had 
og  Hævn;  der  brænder  i  ham  en  Vulkan,  og  Vulkanen 
maa  komme  til  Udbrud.  Atheistisk  kan  altsaa  Richard 
i  denne  Henseende  siges  at  forstaae  sig  selv  i  det  Onde 
ligesaa  ubetinget  som  Ethikeren  forstaaer  sig  selv  i  det 
Gode:  Retningerne  ere  modsatte,  men  Standpunktet  er 
det  samme,  Principet  det  samme. 

For  at  hævde  den  principielle  Forskjel  mellem  Godt 
og  Ondt  maa  den  atheistiske  Ethik  nu  søge  at  give  Sa- 
gen  en   anden   Vending.      Den   begyndte  med  at  opgive 

»den  logiske  Tanketvang« ,  denne  Overilelse  maa  den 
bitterlig  fortryde.  Skal  den  kunne  magte  Richard,  maa 
den  beg)'nde,  ikke  personligt  med  subjektiv  Enhed  af 
Fornuft  og  Natur,  men  upersonligt  med  objektiv  Enhed 
af  Fornuft  og  Tænkning.  Er  det  sandt,  hvad  Fichte 
siger,  at  den  sædelige  Selvbevidsthed  finder  sig  »fri  for 
alle  Sandseverdenens  Indflydelser,  absolut  virksom  i  sig 
selv,  altsaa  som  en  over  alt  Sandseligt  ophøiet  Magt«, 
da  maa  den  opgive  Existensen ,  tye  ind  under  Metafy- 
sikens »Almene«  og  føre  Striden  over  i  Videns  logiske 
Element.  Det  Selv,  hvorpaa  Ethikeren  tænker,  naar  han 
i  det  Godes  Navn  taler  om  at  kjende  sig  selv  og  ville 
sig  selv  af  ren  Nødvendighed,  er  da  ikke  det  individuelle, 
men  det  almene.  Kun  det  sandselige,  driftbundne  Selv 
er  individuelt;  det  sande  aandelige  Selv  er  universelt, 
det  er  en  i  sig  gjennemsigtig  Theori.  Ikke  hvad  Individet 
vil,  men  hvad  Fornuften  vil  gjennem  Individet,  er  det  sande 
Gode;  den,  der  tænker  det  Gode,  kan  ikke  Andet  end  ville 
det;  at  gjøre  sig  selv  til  det  Almene  er  intellektuel  Kjær- 
lighed til  det  Gode,  kun  i  en  saadan  Kjærlighed  er  der  Selv- 
forstaaelse.  Richards  Brøde  er  nu  den,  at  han  ikke  theo- 
retisk  vil  gjøre  sit  Selv  til  det  Almene ;  han  elsker 
Intet,  Ingen,  trods  sin  uhyre  Egenkjærlighed  ikke  en- 
gang sig  selv:  derfra  kommer  det  Onde.  Hans  ubøie- 
lig^  Trods  mod  Sædelighedens  guddommelige  Orden  er 
forenet  med  en  Smerte,  en  hemmelig  Angst,  en  urolig 
Higen,  som  han  i  sin  Sjæls  Bitterhed  ikke  forstaaer, 
fordi  han  ikke  vil  forstaae  den.  De  tre  ulykkelige  Kvin- 
der, Dronning  Margrethe,  Hertuginden  hans  Moder  og 
Dronning  Elisabeth,  glemme  for  et  Øieblik  det  gjen- 
sidige  Nag  og  forene    sig  som  tre  Erynnier,    for  at  ud- 

gyde  en  Strøm  af  Forbandelser  over  Richard,  som  just 
gaaer  dem  forbi;  men  han  vil  Intet  høre.  »Giv  Lyd 
Trompeter !  —  Trommer  slaa  Alarm !  Lad  Himlen  ei 
de  Sladderkvinder  høre ,  som  skælde  Herrens  Salvede ; 
slaa,  slaa!«  Som  han  ved  Trods  og  Trommeslag  døver 
Forbandelsens  Raab,  der  lyde  udenfra,  saaledes  søger 
han  ved  kløgtigt,  sofistisk  Ræsonnement  at  værge  sig 
mod  Forbandelserne  indenfra  og  døve  de  Erynnier,  han 
huser  i  sit  Indre.  Med  al  sin  gjennemtrængende  For- 
stands Klarhed  er  Richard  ikke  i  Stand  til  at  sprede  sit 
sædelige  Mørke;  hans  Selvforstaaelse  er  en  fortsat  Selv- 
bedøvelse :  hans  dybere  fornuftige  Selv  kommer  ikke  for 
Lyset. 

Slige  oversvævende  Almenbetragtuinger  have  for  deu 
sædelige  Følelse  noget  Indsmigrende;  kun  Skade,  at  de 
staae  i  Strid  med  Principet.  For  at  hævde  det  Godes 
Ide,  vil  den  atheistiske  Ethiker  stride  med  Richard,  som 
Herkules  stred  med  Kæmpen  Antæus,  vil  løfte  ham  op 
fra  Existensens  moderlige  Jord  og  kvæle  ham  i  den  al- 
mene Tænknings  luftige  Region;  men  han  forløfter  sig 
paa  Karakteren ;  Richard  er  Ethikeren  for  tung :  det  er 
netop  Principet,  der  tynger.  I  det  abstrakt  almene  Ele- 
ment kan  der  tænkes,  men  ikke  villes,  endnu  mindre 
handles.  Almenmennesket  kan  ikke  handle;  thi  Almen- 
mennesket er  et  Begreb,  og  et  Begreb  kan  ikke  haijdle. 
For  at  bestemme  det  Virkelige,  maa  det  Almene  gaae 
igjennem  det  Individuelle;  men  naar  det  Almene  gaaer 
igjennem  det  Individuelle,  saa  gaaer  Nødvendigheden  ind 
under  Friheden,  Tanken  ind  under  Villieu,  og  saa  har 
Richard  et  sikkert  Fodfæste,  Allerede  den  Bebreidelse, 
at  der  er  en  indre  Stemme ,  han  overdøver,  en  Tanke, 
han  ikke  tænker,    fordi   han   ikke  vil    tænke  den,  tager 

lian  til  Indtægt;  thi  herved  er  jo  uden  videre  indrøm- 
met, at  de  sædelige  Karaktertanker  ere  Villiestanker, 
at  Tankernes  Gang  beroer  paa  Villien.  Med  denne  Ind- 
rummelse  er  Richard  tilfreds;  hans  Tanke  er  i  alle  hans 
Handlinger  sig  selv  lig  og  gaaer  konsekvent  i  Eet  med 
hans  Villie;  Selvvillien  er  hans  Lov,  den  eneste  Lov, 
han  ikke  krænker:  at  ville  i  Alt  sin  egen  Villie  er  hans 
Ære.  Men  paa  disse  Vilkaar  er  han  endog  i  bogsta- 
velig Overensstemmelse  med  Ethikeren. 

»Der  gives  Noget,«  siger  vor  Ethiker,  »som  gjæl- 
der  mig  over  xVlt ,  og  for  hvilket  jeg  sætter  alt  Andet 
tilside,  fra  hvis  Hævdelse  jeg  ikke  ved  nogen  mulig 
Følge  lader  mig  afholde.  Noget,  for  hvilket  jeg  uden 
Betænkning  vilde  opoffre  min  hele  jordiske  Velfærd,  mit 
gode  Navn  og  Rygte,  mit  Liv,  den  ganske  Verdens  Vel, 
om  det  kunde  komme  i  Strid  dermed.  Jeg  vil  kalde 
det  Ære.«  Denne  Fichtiske  Haandfæstning  vil  Richard 
strax  uden  Vægring  underskrive;  ja,  han  vil  ordenlig 
blive  rørt  og  af  Henrykkelse  falde  Ethikeren  i  Armene, 
naar  han  hører  den  nærmere  Forklaring.  »Denne  Ære 
sætter  jeg  ingenlunde  i  Andres  Dom  over  mine  Hand- 
linger, end  ikke,  om  det  kunde  være  min  Tidsalders  og 
Efterverdenens  enstemmige  Dom;  men  i  den,  jeg  selv 
fælder  over  den.«  Det  klinger!  Richard  lytter  opmærksomt 
til  og  hører  videre:  »Den  Dom,  jeg  fælder  over  mine 
Handlinger,  afhænger  af,  om  jeg  ved  dem  bliver  i  Over- 
enstemmelse  med  mig  selv,  eller  ved  dem  kommer  i 
Modsigelse  med  mig  selv.  I  første  Tilfælde  kan  jeg 
billige  dem ;  i  sidste  Tilfælde  vilde  jeg  blive  vanæret 
for  mig  selv«  .  .  .  »Konsekvens,  Overensstemmelse  med 
sig   selv!«    hvor    det   klinger    i    Richards    Øren!    til    at 

overdøve  saa  liflige  Stemmer  ønsker  han  vist  ingen 
Trommeslager.  Det  Almenfornuftige,  hvoraf  den  athei- 
stiske  Ethiker  gjør  saameget  Væsen,  kan  da  heller  ikke 
volde  ham  Bryderier.  Mine  Beslutninger  ere  ethiske, 
naar  de  ere  saaledes  beskafne,  »at  jeg  med  mit  bedste 
Vidende  kan  alvorlig  ville,  at  alle  fornuftige  Væsener  i 
samme  Stilling  skulle  fatte  de  samme  Beslutninger«. 
Det  er  jo  et  lovformeligt  Forsvar  for  Richard.  Enhver, 
der  tænker  sig  at  være  af  samme  Natur  som  han,  i  en 
med  Forbrydelser  opfyldt  Tid  sat  med  hans  Kræfter, 
paa  hans  Plads,  i  hans  Sted,  maa  jo  sige  sig  selv,  at 
han  i  Grunden  maatte  handle  som  han.  Xaar  der  i  et 
borgerligt  Samfund  er  Krig  af  Alle  modiVlle,  hvad  gjæl- 
der  da  uden  den  Stærkeres  Ret?  I  denne  Henseende 
gjør  Richard  kun,  hvad  Fornuften  byder :  han  slaaer  sine 
Fjender  til  Jorden,  fordi  han  erkjender,  at  Enhver  af 
hans  Fjender,  naar  han  var  i  hans  Sted,  fornuftigvis 
maatte  slaae  ham  til  Jorden :  han  handler  konsekvent. 
Konsekvensen  af  hans  Handlemaade  medfører  ingenlunde 
Samfundets  Ødelæggelse ;  den  fører  kun  til,  at  den  Stær- 
kere beseirer  de  Svage ,  indtil  de  stridende  Kræfter 
komme  i  Ligevægt.  Hykleri,  Bagtalelse,  Mened  og  Mord 
ere  Midler,  der  kun  bør  anvendes,  hvor  de  behøves;  de 
falde  bort  af  sig  selv,  naar  Tiden  er  bleven  en  anden. 
Hvor  konsekvent  Richard  er,  kan  sees  af  hans  Forhold 
til  Buckingham.  Denne  Tyranniets  Haandlanger,  der 
hidtil  har  fulgt  Richard  som  Ven  og  Raadgiver,  faaer 
pludselig  Skrupler  og  vil  ikke  lade  sig  bruge  til  at  myrde 
de  unge  Prindser;  det  er  en  Inkonsekvens:  ved  at  komme 
i  Modsigelse  med  Richard  kommer  Buckingham  i  Mod- 
sigelse  med  sig   selv:    intet  Under,   at  en  saadan  Mod- 


Om  Selvforstaaelse  i  det  Onde.  54B 

sigelse  koster  ham  haus  Hoved.  Richard  derimod  er, 
hvad  Principet  fordrer,  i  Et  og  Alt  konsekvent,  saa 
ubøielig  konsekvent,  at  ingen  Stoiker  med  sin  »Seiv- 
overenstemmelse«  til  Feltraab,  skal  gjøre  ham  Rangen 
stridig.  Hans  Hjertes  Haardhed  beviser  just,  at  han, 
ophøiet  over  sandselig  Medlidenhed,  kun  føler  sig  »som 
aandig  Magt«.  Han  nærmer  sig  virkelig  den  Theori, 
ifølge-  hvilken  Selvets  Tænkning  skal  med  Videns  abso- 
lut objektive  Nødvendighed  kunne  slaae  over  i  Villie,  i 
Beslutning,  i  Handling.  Han  handler  ikke  af  blot  Na- 
turtilskyudelse  eller  af  bar  Ondskab,  men  efter  en  strengt 
gjennemtæukt  og  dybt  anlagt  Plan;  idet  han  handler  med 
Frihed,  gjør  han  kun,  hvad  der  er  nødvendigt.  Henrik 
den  Sjette  myrdes,  det  er  nødvendigt;  Clarence  myrdes, 
det  er  nødvendigt;  Edvards  Sønner  myrdes,  det  er  alde- 
les nødvendigt;  Buckingharas  Hoved  falder,  ogsaa  det 
er  nødvendigt.  Og  hvad  er  saa  Friheden?  Just,  hvad 
en  atheistisk  Metafysik  saa  sindrigt  forklarer  os,  Nød- 
vendighedens udviklede  Begreb,  dens  immanente  Over- 
gang i  fornuftig  Selvbevidsthed !  Og  saa  skulde  en  Helt 
som  Richard,  en  Karakter,  der  i  saa  høi  Grad  tilfreds- 
stiller Theorien,  ikke  kunne  siges  at  forstaae  sig  selv, 
om  end  hans  Selvforstaaelse  er  i  det  Onde  ? 

For  den  atheistiske  Ethiker  er  der  da  kun  den  Ud- 
vei  tilbage,  at  opgive  det  blot  Formelle,  lægge  Efter- 
trykket paa  Sædelighedens  Indhold  og  appellere  til  Ideen. 
Hvad  der  stemmer  med  Ideen  er  godt,  hvad  der  strider 
imod  den  er  ondt;  det  er  ikke  den  konsekvente  Handle- 
maade  i  og  for  sig,  men  Karakterens  Stilling  til  Ideen 
som  Ide,  der  i  Ethiken  gjør  Udslaget.  Richards  For- 
blindelse viser  sig  saa  deri,  at  han  krampagtig  fastholder 

sit  egoistiske  Selv  og  krænker  Ideen  under  enhver  Skik- 
kelse; Venskab,  Familie,  Stat,  Alt  offrer  han  for  sin 
Egoisme.  Han  er  værre  end  en  Macchiavelist;  thi 
Macchiavelisten  sætter  dog  Ideen  i  Statens  Form  som 
det  Absolute,  men  Kong  Richard  ændser  ikke  det  almene 
Vel,  han  tager  Staten  som  et  Rov;  for  ham  er  Intet 
absolut  uden  hans  eget  herskesyge  Jeg.  Dette  Brud 
med  alle  sædelige  Magter,  er  den  dybe  Modsigelse  i 
Richards  Væsen,  og  Konsekvensen  af  dette  Brud  et 
Gjennembrud,  der  ender  med  Fortvivlelse.  Efter  Thron- 
bestigelsen,  endnu  før  Rygtet  melder  ham,  at  Henrik 
af  Richmond  er  landet  med  en  Hær,  begynder  det  at 
gaae  tilbage  med  Richards  Selvtillid.  Hans  Kraft  er 
brudt,  hans  Sjæl  har  ingen  Fred,  han  er  søvnløs;  Søv- 
nen selv,  der  ellers  vederkvæger  den  Trætte,  har,  naar 
den  endelig  kommer,  ingen  Vederkvægelse  for  ham,  den 
martrer  ham  med  tunge  Drømme;  nagende  Erindringer 
i  Strømme  af  Blod,  Stemmer  fra  Gravene,  der  raabe:  Hævn! 
Broderbaandets  Sønderriveise,  Moderens  Forbandelser, 
fuld  Forvisning  om  Alles  Fjendskab,  Alles  Afsky,  Alles 
Had,  dette  tilsammen  knuger  Richards  Sind,  kuer  hans 
Mod  og  lader  ham  føle,  at  der  er  en  sædeHg  Magt,  der 
straffer  den  Onde.  Saa  nærmer  sig  den  sidste  Ka- 
tastrophe.  Richard  sover  i  sit  Telt  paa  »Bosworth 
Mark«  og  drømmer.  De  Myrdedes  Aander  vise  sig  for 
ham,  En  efter  En,  hver  tynger  paa  ham  med  sit 
Minde,  sin  Klage  og  gjennem  alle  Minder,  alle  Klager 
lyder  Dommens  Ord:  »fortvivl  og  dø!«  Forfærdet  farer 
Richard  op,  —  »det  er  døde  Midnat;  de  kolde  Draaber 
boble  paa  hans  Legeme«.  Saa  følger  den  berømte  Mo- 
nolog, hvori  han  for  første  og  da  ogsaa  for  sidste  Gang 

faaer  sit  ethiske  Selv  i  Tale.  Nu  endelig  forstaaer  han 
sig  selv,  men  Selvforstaaelsen  er  den  forfærdeligste 
Selvmodsigelse.  »Hvad  frygter  jeg?  Mig  selv?  jeg  er 
alene:  ja  Richard  elsker  Richard  —  jeg  er  jeg.  Er  her 
en  Morder?  Nei;  —  jo  jeg  er  en,  da  fly!  —  Hvad,  fra 
mig  selv?  God  Grund:  hvorfor?  jeg  hævner.  Hvem? 
mig,  paa  mig  selv?  jeg  elsker  jo  mit  eget  Selv;  hvor- 
for? for  alt  det  Gode,  jeg  har  gjort  mig  selv.  O,  nei! 
Ak  nei !  jeg  hade  bør  mig  selv  for  hadefulde  Idræt  mod 
mit  Selv.«  Den  ethiske  Selvmodsigelse  er  en  bogstavelig 
Selvfordømmelse  ;  for  at  faae  Richard  dømt,  behøve  vi  ikke 
at  appellere  til  en  oververdslig  Ret;  Retten  er  allerede  sat : 
det  er  ingen  alvidende  Gud  paa  Dommens  Dag ,  men 
slet  og  ret  den  sædelige  Ide,  der  dømmer  Richard. 
Omgiven  af  Dommens  Rædsler  staaer  han  som  for- 
vandlet. Da  han  begyndte  med  at  erklære,  at  han  vilde 
være  Nidding,  da  var  det  kun  en  overmodig  Spot;  der 
var  i  hans  Bevidsthed  ingen  sædelig  Forskjel  mellem  en 
Nidding  og  en  ædel  Helt;  men  nu,  da  han  er  ramt  af 
Aandens  Lyn  og  i  sin  Sjæleangst  udbryder:  »Jeg  er  en 
Skurk!«  nu  er  Forskjellen  mellem  det  Onde  og  det 
Gode  gaaet  op  for  ham :  Ideen  er  kommen  til  Aaben- 
barelse,  men  for  at  knuse  ham.  Hvor  sønderknust  han 
er,  høre  vi  af  hans  Fortvivlelse,  hans  sjælerystende 
Selvbekjendelse;  thi  »hans  Samvittighed  har  tusind  Tun- 
ger, hver  Tunge  bringer  frem  en  særskilt  Klage ,  hver 
Klage  ham  fordømmer,  som  en  Nidding.  Mened  og  fal- 
skest Ed  i  største  Grad,  Mord,  grusomt  Mord  i  frygte- 
ligste Grad,  og  alle  Synder  i  hver  enkelt  Grad,  til  Skran- 
ken trænge  sig  og  raabe :     Skyldig,  Skyldig!« 

Dersom  det  nu  virkelig  forholdt  sig  saaledes,  at  det 

Godes  Ide  alene  ved  sig  selv  uden  Grund  i  Guds  Villie 
har  faaet  Richard  dømt  og  gjort  Retfærdigheden  Fyldest, 
da  har  den  atheistiske  Ethik  ved  denne  immanente 
Domsakt  unægtelig  feiret  en  stor  Triumf.  Det  er  da 
een  Gang  for  alle  gjort  vitterligt,  at  Forskjellen  mellem 
Godt  og  Ondt  ikke  alene  kan  bestaae,  men  endog  først 
da  blive  objektivt  begrundet,  naar  Gud  er  fornægtet,  og 
den  uklare  Forestilling  om  en  hinsidig  Dommer  fuld- 
stændig opgivet.  Men  er  der  i  nogen  videnskabelig 
Undersøgelse  Grund  til  at  tale  om  »Tilsnigelse«,  »Eklek- 
ticisme«,  »Selvmodsigelse«  o.  desl.,  da  er  det  nok  her. 
Den  hele  Begrundelse  beroer  paa  en  Tilsnigelse,  idet 
man  umærkelig  lader  den  sædelige,  umiddelbart  sæde- 
lige Følelse  træde  i  Stedet  for  det  sædelige  Princip. 
At  den  sædelige  Følelse  saares,  naar  det  Onde  sættes  ligt 
med  det  Gode,  er  vist,  ligesom  det  ogsaa  er  vist,  at 
Digteren  har  poetisk  Ret,  idet  han  lader  Richards  bedre 
Natur  komme  til  Gjennembrud  og  bryde  hans  Trods. 
Men  det  er  jo  slet  ikke  det,  hvorom  her  handles.  Spørgs- 
maalet,  det  Spørgsmaal,  Atheisten  her  skulde  besvare, 
angaaer  ikke  Følelsen,  men  Principet,  det  Princip,  i 
Kraft  af  hvilket  Modsætningen  mellem  Godt  og  Ondt 
alene  har  Gyldighed.  Er  Richard  virkelig  dømt  i  Kraft 
af  det  atheistiske  Princip  ?  Ingenlunde !  Han  er  i  egenlig 
Forstand  slet  ikke  sædelig  dømt;  han  er  kun  opskræmmet, 
overvældet  af  Drømmesyner ;  hvad  han  siger,  siger  han,  om 
ikke  halvt  i  Søvne,  saa  dog  i  en  Tilstand,  hvori  han  ikke 
er  sig  selv  og  sit  Princip  mægtig.  Saasnart  han  ret  er 
vaagnet  og  kommen  til  Besindelse,  fragaaer  han  da  ogsaa 
Alt,  hvad  han  i  den  første  Forskrækkelse  har  sagt.  »Sam- 
vittighed, Du  feige,  Du  forfærder!«    Denne  Indlednings- 


Om  Selvforstaaelse  i  det  Onde.  547 

replik  angiver  tydelig  nok,  hvorhen  den  følgende  Strøm  af 
Selvbebreidelser  vil  føre.  Richard  har  havt  et  svagt 
Oieblik,  og  svage  Øieblikke  kan  jo  den  Stærkeste  have, 
enten  han  forøvrigt  er  god  eller  ond.  Til  Ratcliff  som 
just  er  traadt  ind  i  Teltet,  siger  han,  at  han  har  havt 
en  rædsom  Drøm;  han  »frygter,  frygter«!  Paa  Ratcliffs 
opmuntrende  Ord:  »Min  gode  Fyrste,  vær  el  angst  for 
Skygger«,  svarer  han:  »Nu  ved  Apostlen  Paulus,  Nat- 
tens Skygger  har  slaget  Richards  Sjæl  med  mere  Ræd- 
sel, end  tyve  tusind  virkelige  Stridsmænd,  bevæbnede, 
skudfrie,  under  Richmond  kunde«.  Hvad  det  er  for  en 
Rædsel,  hvormed  han  er  slagen,  og  hvad  det  er  for  en 
Frygt,  han  mener,  er  klart  nok :  det  er  ingenlunde  Frygt 
for  Samvittighedens  Dom,  men  alene  Frygt  for  at  tabe 
Slaget.  Skulde  Richard  i  Principet  være  sædelig  overvun- 
den, da  maatte  han  jo  med  fuld  Besindelse  være  bragt  til 
at  give  Ideen  Ret  og  at  anerkjende  Samvittigheden.  Men 
langtfra.  Neppe  har  han  reist  sig,  faaet  sin  Rustning 
paa  og  skal  begynde  Slaget,  før  vi  i  hans  Kommando- 
stemme atter  høre  den  vilde  Trods:  »Gaaer  mine  Mænd, 
enhver  til  sin  Forretning,  lad  ingen  Sladderdrømrae 
skrække  Sjælen;  Samvittighed  er  Lyd,  som  Feige  bruge, 
indført  til  Styrkens  Tugt.  Vor  stærke  Arm  Samvittig- 
heden være,  Sværd  vor  Lov;  saa  styrter  frem!«  Saa 
skal  »Ideen«  da  ikke  rose  sig  af,  at  den  i  Saravittig- 
hedens Navn   har  overvundet  Richard ! 

»Men«,  siger  man,  »just  fordi  Ideen  ikke  kan  beseire 
Richard  subjektivt,  virker  den  som  objektiv  Magt  og 
beseirer  ham  objektivt.«  Nu  har  man  forladt  detEthiske, 
og  Misforstaaelsen  er  i  fuld  Gang;  thi  en  Pil,  en  Kugle, 
en  Sten,  en  Lynstraale  kan  jo   ogsaa  beseire  et  Individ 

objektivt:  hvilken  Ære  for  Ideen  at  blive  sat  paa  lige 
Trin  med  en  simpel  Naturmagt!  Ideen,  siger  man,  er 
ikke  Naturmagt,  den  er  Aandsmagt,  Aanden  selv  i  Hi- 
storien, i  Frihedens  Verden;  som  nærværende.  Individer, 
Handlinger  og  Begivenheder  iboende  Aand  behersker 
den  Alt  og  Alle.  Det  er  kun  i  egen  Indbildning,  at 
Richard  har  kunnet  løsrive  sig  fra  Ideen ;  han  er  i  dens 
Vold;  den  holder  ham  fast  med  usynlig  Haand  fra  først 
til  sidst,  den  bruger  ham  som  Redskab.  Blandt  de 
Mægtige,  som  i  hine  Rædslers  Periode  alle  havde  for- 
brudt sig  mod  Samfundet,  er  Richard,  den  bloddryppende 
Heros,  der  hugger  Hovederne  af  Borgerkrigens  Hydra, 
netop  ved  Ideens  Magt  den  mægtigste.  »Han  er«,  siger 
Røtscher,  »som  Verdensaandens  Nemesis.  Ved  denne  Be- 
tragtning vinder  Richard  allerede  et  ophøiet  Postament. 
Hans  Grundlag  er  den  oprevne  Stat,  hans  Maal  er  Kro- 
nen; hans  absolute  Betydning  er  at  være  Bæreren  af 
den  historiske  Aand,  ved  hvem  alle  de  Hoveder  afmeies, 
der  have  undergravet  Almenvæsenet,  opløst  Staten  og 
betynget  sig  med  Forbrydelser.  Idet  han  nivellerer  Alles 
Ret,  jævner  han  Pladsen,  at  Statens  Enhed  igjen  kan 
hæve  sig  frem  af  Interessernes  Splidagtighed  .  .  .  Men 
som  Produkt  af  den  hele,  sig  opløsende  Stat  gaaer  Ri- 
chard selv  tilgrunde ,  thi  Forbrydelsen  maa  sones  og 
Værktøiet  kastes  bort,  saasnart  det  har  fuldbragt  sit 
blodige  Arbeide«.  Fra  et  historisk-æsthetisk  Stand- 
punkt er  der  Intet  at  indvende  mod  denne  Dom;  men 
hvad  bliver  det  til  med  Ethiken?  Skjøndt  Richard 
just  ikke  staaer  paa  nogen  objektiv  fortrolig  Fod  med 
Ideen  som  Ide  —  en  saadan  objektiv,  intim  Fortrolighed 
maa  være   Stuemetafysikeren  forbeholdt  —  saa    er    han 

jo  dog  for  sin  Tid  Ideens  ivrigste  Tjener,  dens  troeste 
Haandlanger,  den  ufortrødneste  Arbeider  i  dens  Vin- 
gaard;  objektivt  forstaaet,  er  Aanden  da  ogsaa  langt 
mere  tilfreds  med  ham  end  selv  med  den  fromme  Kong 
Henrik,  for  ikke  at  tale  om  de  Andre.  Havde  Richard 
været  en  Helgen  eller  dog  en  ædel,  retskaflFen  Mand, 
saa  kunde  Historiens  Aand  jo  slet  ikke  have  brugt  ham 
til  sit  blodige  Værk.  Men  naar  Richard  kun  har  gjort, 
hvad  Ideen  fordrede :  efter  hvilken  Lov  kan  Ideen  da 
fordømme  ham?  Det  hændes  vel  undertiden,  at  en  Magt- 
haver bortkaster  det  Redskab,  der  mente  at  fortjene 
Tak  for  at  have  opfyldt  sin  Herres  Ønske.  Saaledes 
siger  Bolingbroke  (Richard  H.  5  Akt,  Slutn.)  til  Exton, 
der  bringer  ham  Richard  den  Andens  Lig  i  Kisten : 
»Vent  ingen  Tak  af  mig  I  thi  Du  har  lagt  med  blodig 
Haand  en  Skændsel  uden  Lige  paa  mig  og  mit  berøm- 
melige Rige«.  Exton  minder  Kongen  om  hans  utvetydige 
Opfordring:  »Dit  Ord,  min  Herre,  voldte  min  Bedrift«, 
hvortil  Bolingbroke  {Henrik  IV)  svarer:  »Den  elsker 
ikke  Gift,  som  bruger  Gift;  jeg  ikke  Dig;  hans  Død  var 
mig  fornøden;  men  Dig  jeg  hader,  elsker  ham  i  Døden; 
Samvittighedens  Nag  skal  lønne  Dig,  men  ingen  Ros  og 
Fyrstegunst  af  mig;  gaa  fredløs  om  som  Kain  i  Nattens 
Gys,  og  vis  Dit  Hoved  ei  for  Dagens  Lys!«  Ædel  Fø- 
lelse, høi  Pathos,  et  herligt  Sprog;  Poesien  jubler,  men 
—  Ethiken  græder. 

Skulde  Ideen  virkelig  kunne  behandle  Richard,  som 
Bolingbroke  behandlede  Exton,  da  vilde  det  see  sort  ud 
med  Adskillelsen  af  Godt  og  Ondt.  Hvem  bærer  vel 
Skylden,  »Giften«  eller  »den,  der  bruger  Giften?«  —  »For- 
brydelsen maa  sones!«  dog  vel  ikke  den  Forbrydelse,  at 

have  tilfredsstillet  Ideen  ?  Naar  der  fra  atheistisk  Side 
tales  om  Richards  Forbrydelser,  saa  tales  der  slet  og 
ret  subjektivt  ud  af  naturlig  menneskelig  Følelse,  men 
ingenlunde  metafysisk  objektivt  ud  af  »Historiens  Aand«, 
Det  er  i  det  Hele  betegnende  for  de  gudsfornægtende 
Theorier  under  alle  Former,  at  man ,  efter  at  have  sat 
det  Almenfornuftige  i  Guds  Sted,  nødes  til  at  personi- 
ticere  Ideen  og,  for  at  bevare  et  Sædelighedens  Skin, 
tillægge  den  en  Art  Samvittighed  og  behandle  den  som 
moralsk  Personlighed.  Man  pukker  paa  Begrebet  og  ind- 
smugler Forestillinger,  der  staae  i  skærende  Strid  med  Be- 
grebet; man  forguder  Abstraktionen  og  sminker  det  døde 
Abstraktum  op  til  at  see  ud  som  et  sædeligt  Væsen,  der 
belønner  de  Gode  og  straffer  de  Onde  :  det  er  en  for  Liv  og 
Videnskab  lige  uhyggelig  Mystifikation.  Ideen,  den  fra 
Guds  hellige,  retfærdige  Villie  løsrevne  Ide,  er  ingen 
sædelig  Magt,  hverken  god  eller  ond,  hverken  retfærdig 
eller  uretfærdig.  Dens  Væsen  er  i  Naturens  Orden,  i 
Kræfternes  Virken,  i  Grundenes  Nødvendighed  :  den  lever 
i  objektive  Loves  Opfyldelse.  Dens  Ret  er  en  aandig 
Naturret:  Alt,  hvad  der  er  muligt,  er  tilladt,  kun  det 
Umulige  er  forbudt.  Ogsaa  det  Onde  skeer  efter  Love; 
derfor  er  Ideen  ligesaa  forsonet  med  det  Onde  som  med 
det  Gode;  den  er  uden  Glæde,  men  ogsaa  uden  Smerte, 
uden  Vrede,  men  ogsaa  uden  Medlidenhed;  den  harmes 
ikke  paa  Vold  og  Rov,  den  sørger  ikke,  naar  en  Bøddel 
krones,  saalidt  som  Oxen  sukker,  fordi  en  Uskyldig 
henrettes. 

Resultatet  af  vor  Undersøgelse  er  dette :  paa  Athe- 
ismens  Standpunkt  gives  der  en  ligesaa  klar  og  gjennem- 
gaaende  Selvforstaaelse  i  det  Onde  som  i  det  Gode,  og 

det  af  den  simple  Grund,  at  det  atheistiske  Princip  ikke 
formaaer  at  opretholde  den  sædelige  Forskjel  mellem 
Godt  og  Ondt.  Det  nytter  ikke  at  beraabe  sig  paa 
Menneskets  Natur,  thi  Menneskenaturen  er  kun  til  i  virke- 
lige Mennesker,  og  de  virkelige  Mennesker  have  hver  sin 
Natur,  forsaavidt  de  have  hver  sit  Sind.  Den,  der  har 
et  godt  Sind,  foretrækker  det  Gode,  den,  der  har  et  ondt 
Sind,  det  Onde  ;  skal  Sædeligheden  umiddelbart  beroe 
paa  Sindet,  da  er  den  Onde  ligesaa  berettiget  som  den 
Gode.  Det  nytter  heller  ikke  at  beraabe  sig  paa  Menne- 
skets fornuftige  Væsen,  thi  Tanken,  der  skal  opfatte  det 
Almenfornuftige,  maa,  —  naar  den  da  ikke  ved  tomme 
Theorier  vil  udelukke  sig  selv  fra  Liv  og  Virkelighed,  — 
nødvendigvis  sætte  det  fornuftige  Væsen  i  Menneskets 
tænkende  og  villende  Selv  og  gjøre  den  konsekvente 
Selvtilfredsstillelse  til  øverste  Grundsætning.  Men  naar 
Egenvillien  er  Lov,  og  Konsekvensen  Maalestok,  kan  den 
Onde  paa  sin  Vis  have  en  ligesaa  konsekvent  Selvtilfreds- 
stillelse af  at  ^'ennemføre  sin  Villie,  som  den  Gode  af  at 
gjennemføre  sin.  Tilfredsstillelsen  er  paa  ingen  af  Siderne 
fuldkommen;  den  Onde  har  en  Modstand  i  sin  bedre  Natur 
og  derved  i  sig  selv;  ligesaa  har  den  Gode  en  Modstand  i  sin 
lavere  Natur  og  derved  i  sig  selv;  Vilkaaret  for  denne  som 
for  hin  er  uundgaaelig  Kamp  og  Strid.  Hvor  stor  Tilfreds- 
stillelsen vil  blive,  beroer  alene  paa  den  Karakterstyrke, 
hvormed  Principet  gjennemføres.  Den  konsekvente  Ka- 
rakter har  en  stor,  den  inkonsekvente  en  ringe  Selv- 
tilfredsstillelse, uden  alt  Hensyn  paa  Godt  og  Ondt.  Efter 
at  have  gjort  Principet  saa  subjektivt  som  muligt  og  sat 
det  Almene  i  Selvvillien ,  er  det  forgjæves  at  ville  føre 
Sagen  ind  for  et  objektivt  Forum  og  lade  Ideen  dømme. 

Den  sædelige  Ide  er  Villieside;  har  den  ikke  sit  Midt- 
punkt i  Guds  Villie,  da  er  den  ubetinget  afhængig  af 
Menneskets  Villie;  Ideens  Dom  over  Mennesket  er  da 
kun  Menneskets  egen  Dom  over  sig  selv:  Dommen  er 
ubetinget  subjektiv.  Skal  Ideen  ikke  desmindre  hæve 
sig  over  det  Subjektive  og  gjælde  for  selvgyldig  objektiv 
Magt,  da  ophører  den  at  være  ethisk. 

Herved  er  ingenlunde  bevist,  at  en  Atheist  ikke 
skulde  kunne  være  en  sædelig  Karakter,  tvertimod!  det 
er  netop  bevist,  at  han,  eftersom  hans  Sind  og  Subjek- 
tivitet er,  kan  være  baade  sædelig  og  usædelig,  idet  det 
er  vist,  at  Modsætningen  af  Sædeligt  og  Usædeligt,  ikke 
for  den  enkelte  Atheist,  men  for  det  atheistiske  Princip 
er  uden  Betydning. 

Der  er,  som  bekjendt,  i  Konst,  Poesi  og  Historie 
visse  store  orienterende  Synspunkter,  om  hvilke  den 
Dannede,  hvorlidet  han  iøvrigt  har  Leiiighed  til  at  for- 
dybe sig  i  noget  af  de  nævnte  Fag,  ikke  let  vil  til- 
give sig  selv  at  være  ganske  uvidende.  Burde  det 
Samme  nu  ikke  ogsaa  gjælde,  naar  Talen  er  om  Religion 
og  Sædelighed?  Blandt  de  i  denne  Henseende  orien- 
terende Hovedsætninger  henregne  vi  følgende : 

Guds  Tilværelse,  Samvittighedens  Ret  og  Sjælens 
Udødelighed  ere  personlige  Forudsætninger,  hørende  saa 
ubetinget  til  Sjælens  indre  Liv,  at  deres  Gyldighed,  naar 
vi  tage  det  strengt,  ligesaa  lidt  kan  bevises  som  mod- 
bevises af  Videnskaben.  De  ere  Troessætninger,  hvis 
Eiendommelighed  Videnskaben  vel  kan  belyse,  men  ikke 
begrunde. 

Theologien,  der  vil  begrunde,  og  Atheisraen,  der 
vil  undergraveden  aabenbarede  Religion,  have  begge  lige 

megen  Uret.  Atheismens  umiskjendelige  Overlegenhed 
beroer  alene  derpaa,  at  Striden  føres  i  Videns  Element, 
et  Element,  der  kvæler  Troen.  Theologiens  Afmagt  er 
intet  Bevis  mod  Religionen,  thi  Religionen  med  sit  Prin- 
cip har  Intet  med  Theologieu  at  skaffe. 

Det  sande  personlige  Bevis  for  Sædelighedens  Gyl- 
dighed er  uadskilligt  fra  det  sande  personlige  Bevis  for 
Religionens  Gyldighed;  Beviset  støtter  sig  til  Villiens 
ubetingede  Realitet.  Den  menneskelige  Villie  mister 
øieblikkelig  sit  sande  Evighedspræg,  sin  absolute  Af- 
hængighed og  dermed  tillige  sin  høiere  sædelige  Selv- 
stændighed, naar  Troen  paa  Guds  Villie  er  udelukket. 

Først  naar  det  religiøs-sædelige  Princip  er  aner- 
kjendt  i  fuldkommen  Uafhængighed  af  objektiv  Viden  og 
Videnskab,  kan  det  med  alsidig  Konsekvens  udfolde  sine 
Erkjendelsers  Indhold  i  sin  egen  Sfære  og  Religionslæren 
opstaae  gjenfødt  til  fornyet  Virksomhed.  At  ville  fra 
et  atheistisk  Standpunkt  angribe  denne  Synsmaade  ved 
at  slaae  om  sig  med  »videnskabelige  Modsigelser«,  er 
Nonsens:  da  Videnselementet  ifølge  vort  valgte  Stand- 
punkt er  Religionens  Væsen  imod,  saa  følger  det  jo 
ganske  af  sig  selv,  at  Religionslæren,  naar  den  behand- 
les i  Videnskaben,  nødvendigvis  maa  vrimle  af  Modsigel- 
ser. Den  eneste  Vei  til  at  blive  Modsigelserne  kvit,  er 
at  skille  Religionen  fra  Videnskaben.*) 

Ved  at  fastholde  disse  Grundsætninger  ville  dannede 
Læsere  let  kunne  orientere  sig  i  det  Virvar  af  theolo- 
giske  og  atheistiske  Forsikkringer,  der  sættes  i  Omløb 
under     Paaberaabelse     af    »Grunde«,      »klare    Grunde«, 


')  Jvfr.  Keligionsfllosofl  S.  5—11,  74— SI,  97—108  ff. 
For  Ide  og  Virkelighed.  36 

»uigjendrivelige  Grunde«.  Et  er  det  at  raabe  med 
Grunde ,  et  Andet  at  give  Grunde ;  det  Første  er  lettere, 
men  det  Sidste  er  paalideligere.  De,  der  ivrigst  raabe 
med  Grunde,  ere  ikke  altid  paalidelige,  ikke  saa  paa- 
lidelige,  som  de,  der  raabe  med  Reier:  de  Sidste  have 
dog  i  Reglen  den  Vare,  de  falbyde,  men  de  Første  have 
desværre  tit  ikke  Andet  end  Raabet. 

R.  Nielsen. 

X  aa  det  smalleste  Sted,  hvor  dette  Vand  flyder  hen 
mellem  Jylland  og  Fyen,  synes  det  for  Øjet,  som  om 
det  blot  gjennemskar  Landet,  medens  det  i  Virkelighe- 
den er  Landene  selv,  der  gjennem  Havet  bøje  sig  mod 
hinanden  og  her  have  sit  nærmeste  Møde.  Men  uagtet 
Lyden  i  en  klar  og  stille  Luft  naar  fra  Land  til  Land, 
og  uagtet  man  før  i  Tiden,  naar  en  Ulempe  var  forhaan- 
den  med  den  fyenske  Færgebaad,  kun  behøvede  at  brede 
et  hvidt  Seil  ud  paa  Stribs  grønne  Banker  for  at  give 
Signalet  til  den  jydske  Færges  Overfart,  saa  deler  denne 
korte  Afstand  dog  mellem  to  Folk,  der  ere  hinanden  saa 
ulige  i  Væsen  og  Natur,  at  de  mere  synes  at  være 
to  Nationaliteter  end  Sødskende,  opdragne  i  det  samme 
Fædrehus. 

Der  er  sagt  af  en  dansk  Historieskriver:  at  Fyen 
er  Nordens  Italien  —  de  naturlige  Børns,  som  de  gude- 
lige Forsamlingers  Vugge.  Denne  Dom,  udtalt  over  en 
Tid ,  som  nu  hver  Dag  og  Stund  følges  til  Graven  af 
det  stærke  Folkeliv,  der  rører  sig  i  hele  Danmarks  Land, 
kunde  maaske  synes  at  burde  gravfæstes  tilligemed  alt 
det  Andet;  men  visselig  har  den  rørt  altfor  dybt  ved 
Folkets  Grundstemning,  til  at  den  ikke  nu  og  altid  vil 
have    sin   Rod  i   Sandheden.      Og   da,    hvilken  Afstand 

36* 

mellem  Folkekarakteren  lægger  ikke  dette  lille  Vand! 
Fyenboen  med  sin  heftige  Opblussen,  med  sin  varme  Fan- 
tasi og  sybaritiske  Hang  paa  den  ene  Bred  og  paa  den 
anden  Jyden,  med  sin  tørre  sejgslidende  Natur,  sit  høj- 
tidelige Alvor,  sin  strenge  Nøjeseenhed,  og  med  Resten 
af  det  normanniske  Blod  i  Vredens  Overkog  —  hvilken 
Afstand ! 

Meu  dette  lille  Vand,  som  skiller  saa  vidt  i  aande- 
lig  Forstand,  denne  halve  Times  Overfart  i  stille  Vejr, 
hvor  kan  det  ikke,  ogsaa  efter  Tingenes  ydreMaal,  brede  sig 
til  Afstande  af  Timer  og  Dage!  Ingen  Flod  i  Verden  kan 
skille  mere  voldsomt  mellem  Lande  og  Stæder,  end  denne 
Fjerdedelsmil  før  i  Tiden  gjorde,  naar  Storm  og  Uvejr 
drev  Havet  ind  fra  Kattegat,  saa  det  svulmede  og  skum- 
mede mellem  de  trange  Grændser  og  bar  sig  som  et  vildt 
Dyr  i  sit  Bur,  der  river  og  slider  i  Stængselet  til  det, 
mattet  af  sin  egen  Vildhed,  synker  ned  en  Stund,  for  i 
den  næste  at  springe  op  igjen  og  atter  forny  Kampen. 
Og  da  var  Lillebelt,  som  nok  ellers  kunde  ligge  stille 
hen  og  vugge  sig  paa  Strømmen  med  sit  hviskende  Nyn 
langs  Stranden,  paa  en  Gang  løftet  op  til  en  Stormagt, 
som  hin  Tids  Overfartsbaade  ikke  saa  let  vovede  sig  i 
Kamp  med,  og  som  først  den  senere  Tid  har  funden 
Raad  til  for  en  Del  at  besejre. 

Dog  Stormen  er  en  Magt,  som,  hvor  vildt  den  her- 
sker, dog  aldrig  bedaarer  eller  skuffer,  det  gjør  derimod 
Strømmen,  og  denne  øver  heller  ikke  saa  sjeldent  sit 
Hærværk  i  Lillebelt.  Naar  saaledes  Floden  svulmer  i  de 
nordlige  Have  og  bryder  sig  mod  de  forskjellige  Land- 
dele, som  ligge  den  ivejeu,  da  deler  den  sig  i  to  Arme 
ved  Fyen,    og    slynger    paa   jydsk  og  slesvigsk   Side    et 

Favntag  omkring  Øen;  men  hvor  disse  Arme  mødes  og 
krydse  hinanden,  hvilket  sker  i  den  Del  af  Beltet,  som 
kaldes  Møllebugten,  der  danne  de  en  Hvirvel  i  Havet,  som 
s\inger  i  Kreds  Alt,  hvad  der  kommer  den  nær.  Men 
denne  farlige  Ringdands  er  undertiden  bleven  en  Død- 
ningdands  for  den  forvovne  eller  uvidende  Ungdom,  da 
endnu  Sagens  naturlige  Aarsag  var  ubekjendt,  og  da  det 
var  et  af  Havets  Eventyr,  som  fristede  med  en  Gaade. 
Rigtignok  var  denne  Hvirvel  ikke  meget  stor  og  drog 
heller  ikke  umiddelbart  en  Raad  i  Dybet;  men  den  hin- 
drede Styret,  rev  Aarerne  med  sig  og  fyldte  Baaden  med 
Vand,  og  da  gjaldt  det  om  at  bjerge  sig! 

Der  er  imidlertid  ogsaa  andre  Magter,  som,  hvor 
stille  de  gaa  frem ,  dog  nok  kunne  sætte  Laas  og  Bom 
for  Lillebelt,  baade  i  Dage  og  Uger.  Det  er  Drivisen 
og  det,  som  man  i  Almuesproget  kalder  »Slamp«.  Driv- 
isen sætter  ind  fra  Havet  og  føres  ofte  med  en  rask 
Vind  eller  Strøm,  som  g^jennem  en  Passage,  ud  paa  den 
slesvigske  Side ;  men  det  hænder  og,  at  de  store  Flag- 
ger blive  liggende  og  svalke  omkring  i  Vandet  og  skrue 
sig  sammen  hist  og  her  til  tykke  Lag,  som  en  stærk 
Frost  hurtig  binder  til  hinanden,  og  da  ligger  der  snart  en 
farbar  Vej  mellem  Landene;  men  ikke  altid  forstærker 
Kulden  sine  Baand,  og  da  lurer  den  lumske  Død  ved 
hvert  Fodskifte  paa  denne  ujevne  Vej;  thi  det  ene  kan 
trædes  som  paa  et  Fjeld,  medens  det  andet  er  som  paa 
en  bristende  Glasrude. 

Slampen ,  som  undertiden  er  en  Forløber  for  Isen, 
men  som  dog  oftest  forekommer  i  aabne  Vintere,  er  en 
Snemasse,  som  Vandets  Kulde  bærer  oppe,  og  som 
kommer  ind  fra  Havet  paa  samme  Maade  som  Drivisen. 

Med  lind  Strøm  og  stille  Vejr  hænder  ogsaa,  at  disse 
Masser  skrue  sig  sammen,  og  at  de  lidt  for  lidt  størkne 
saameget,  at  det  Hele  danner  en  gyngende  Slette,  som 
lukker  over  Vandet ,  og  som  hverken  kan  briste  eller 
bære.  Det  er  et  mærkeligt  Skue,  naar  hele  Beltet 
saaledes  ligger  stivnet  og  dog  gynger  i  Strømmen,  som  om 
Havet  sukkede  og  vred  sig  under  den  uhyre  Vægt.  Men  det 
forklarer  paa  en  Maade  det  Syn,  som,  ifølge  en  af  Old- 
tidens Historieskrivere,  skal  have  mødt  Fønicierne  paa 
deres  første  Fart  til  det  yderste  Thule.  Der  fortælles 
nemlig,  paa  Sagavis:  at  hint  yderste  Land  rækkede  langt 
ud  i  Havet,  var  sært  bevægeligt,  og  at  uagtet  det  helt 
igjennem  var  frossen  som  Sne,  gik  dog  Alt  tilbunds  deri, 
hvorfor  og  her  ingen  Landgang  skete. 

Det  være  nu,  som  det  vil  —  i  Lillebelt  er  dette 
Sneland  ingen  Saga,  men  en  simpel  Kjendsgjerning,  der 
vistnok  ikke  forekommer  ofte,  men  som  dog  jevnt  har 
havt  sin  Tilsyneladelse  igjennem  Tiderne.  Og  da  — 
hvor  mange  Hundrede  Mile  er  der  ikke  over  Lillebelt! 
Et  almindeligt  Hverdagsbehov  giver  sig  heller  ikke  i  Kast 
med  Slampen,  og  Trafiken  kan  være  saa  presserende 
den  vil,  den  forsøger  aldrig  paa  at  bryde  dette  Stæng- 
sel.  Det  synes  nu,  som  om  intet  Offer  kunde  falde  for 
en  Magt,  der  er  saa  vel  kjendt,  at  Ingen  vover  sig  i 
Kamp  med  den ;  det  hænder  imidlertid  —  den  gode 
Forstaaelse  af  Tingen  er  ikke  opnaaet  ved  et  Øjemaal, 
eller  et  Skjøn,  den  er  hentet  af  Erfaringen  —  og  en 
saadan  Hændelse  er  det,  jeg  her  vil  berette,  saavidt  Er- 
indringen rækker  til  at  optegne  hvad  Barneøjet  saa,  og 
hvad  Barnesjælen  fornara  gjennem  Oplevelsens  Skræk. 

Det  var  omkring  Aarene   1839  og  40,  at  der  efter 

flere  stærke  Frostvintere  indtraf  en  med  aabent  Vand, 
og  et  umaadeligt  Snefald,  som  stundom  højnede  sig  i  en 
eneste  Nat,  lig  smaa  Volde,  der  paa  flere  Steder  ræk- 
kede  op  til  Tagrenden  af  de  lave  Husrækker,  saaledes, 
at  en  simpel  Mand  i  Reglen  havde  sit  første  Tag  med 
Dagen  ved  at  arbejde  sig  ud  af  sin  egen  Husdør. 

Julen  var  kommen.  Paa  en  liden  Tømmerplads  nede 
ved  Stranden  gik  en  midaldrende  Mand  og  syslede  med 
et  Smaaarbejde  ved  en  gammel  Baad,  som  laa  med 
Kjølen  ivejret  og  fremviste  med  en  vis  Armodsprunk  de 
mange  nye  Indfældinger  i  sit  tjærede  Skrog.  Manden 
havde  et  stærk  Sømandspræg,  uagtet  han  stelte  nøje- 
seende med  sit  Landarbejde  og  heller  ikke  i  sin  Klæd- 
ning bar  noget  Mærke  paa  Sømandslivet;  men  hans 
brune  Kinder,  hans  store  kulsorte  Skjæg,  der  hang  ned 
over  Brystet  og  det  tykke  krøllede  Haar,  der  under  den 
gamle  Hat  faldt  ham  lidt  ned  over  Panden,  Øjnene,  der 
flammede  saa  dristigt  op  og  sendte  Blikket  saa  under- 
lig langt,  næsten  ud  over  den  Ting,  det  søgte,  Haandens 
Greb,  et  slængende  Kast  med  Armen  —  Alt  var  lært 
i  Skolen  under  den  store  Kommando  af  Storm  og  Stille 
—  hans  Væsen  havde  faaet  Havets  salte  Daab. 

Omkring  ham  krøb  en  liden  Gut,  som  samlede 
Smaaspaan  og  stoppede  dem  ned  i  en  halvfyldt  Sæk  ved 
Siden;  og  han  var  saa  nøjeseende  med  hver  liden  Flis,  at 
det  skjønnedes:  han  samlede  ikke  ind,  fordi  Dagens 
Gjerning  var  slut,  men  fordi  Arbejdet  skulde  hvile  i 
længere  Tid;  thi  det  var  Dagen  før  Juleaften. 

Da  kom  en  ældre  Mand,  af  den  saakaldte  bedre 
Klasse  rask  gaaende  hen  over  Jordvejen,  som  førte  langs 
med  Voldbankerne.      En  halwoxen   Gut  var   hans  Vej- 

viser,  og  da  de  vare  naaede  hen  til  Tømmerpladsen, 
viste  Gutten  paa  Arbejdsmanden,  hvem  vi  her  ville  give 
det  Navn,  som  den  jydske  Udtale  havde  forvandlet 
hans  Døbenavn  til:  nemlig  Thames  istedenfor  Thomas. 
Da  Gutten  tillige  havde  nævnt  hans  Navn,  trak  han  sig 
tilbage  og  overlod  den  Fremmede  Resten. 

Denne  hilsede  med  et  livligt  Nik  og  gik  nærmere 
til  Tømmermanden,  som  var  bleven  rolig  staaende  paa 
hin  Side  af  Baaden. 

»Jeg  ser  med  Fornøjelse«,  udbrød  han,  »at  Tiden 
dog  stundom  skaaner  Noget.  Du  er  jo  som  Du  var  for 
tyve  Aar  siden«. 

Den  Tiltalte  skød  Hatten  lidt  op  fra  Panden  og 
saa  lidt  sky,  men  alligevel  meget  nøje  paa  den  Fremmede. 

»Du  kjender  mig  ikke«?  spurgte  hin,  »Undskyld  jeg 
siger  Du,  men  vi  er  jo  gamle  Kammerater!  Du  ser,  med 
mig  har  Tiden  handlet  mindre  honnet;  da  vi  var  sam- 
men sidst,  tog  Engelskmanden  Hatten  af  mig.  Tiden  har 
nappet  Haarene  .  .  .« 

»Aa«,  afbrød  Thames  idet  han  tog  sig  om  Skæget, 
»nu  kjender  jeg  jo  .  .  .  ja,  er  det  ikke  Kommandøren?« 

»Jo  vist  er  det  noget  Saadant,«  svarede  Herren. 
»Du  husker  vel  nok  endnu,  da  Nr.  32  kom  dejsende  ned 
fra  Merset  lige  der,  hvor  Du  og  jeg  stod,  og  han  slog 
Dig  Extrabrændevinen  ud  af  Haanden?  Du  holdt  ogsaa 
en  Ligtale  over  ham  paa  staaende  Fod,  og  det  var 
jo  ikke  en  af  dem,  man  gi'r  ti  Daler  for,  hvad?  Ja  nu 
har  jeg  forresten  en  Tjeneste  at  bede  Dig  om.  Jeg  har 
skrevet  til  min  Familje,  at  jeg  vilde  være  hjemme  til 
Julen. « 

»Det  lider  ind  paa  Tiden«,  afbrød  Thames  smaaleende. 

»Javist  gjør  det,"  g_jensvarede  Hin,  »men  hvad  skal 
jeg  g^jøre?  Jeg  har  naturligvis  været  hos  Færgemænd  og 
Baadsmænd,  og  Gud  veed  hvor  mange  Slags  Mænd;  men 
en  Mand,  det  har  jeg  ikke  fundet !  Ingen  vil  sætte  mig 
over.  .  .  For  Fanden!  er  der  Ingen  her  i  denne  By,  der 
vil  tjene  Penge«  ? 

•Jo  mer,  jo  bedre«,  sagde  Thames. 

»Jeg  har  imidlertid  tilbudt  —  gode  Penge  og  givet 
gode  Ord;  det  har  ikke  nyttet.  —  Saa  hørte  jeg  Dit 
Navn,  jeg  huskede  mig  om;  ganske  rigtig!  Vi  To  havde 
været  sammen  paa  »Den  hvide  Ørnn  mod  Engelskman- 
den. Godt!  tænkte  jeg,  er  han  ogsaa  blevet  en  Kjælling, 
saa  Godnat,  glade  Jul!« 

»Kommandøren  vil  til  Strib«? 

»Jeg  vilde  —  og  jeg  vil;  men  hvad  vil  Du?  Kan 
Du  skaffe  Folk  og  sætte  mig  over,  saa  lover  jeg,  at  I 
skulle,  saamange  I  ere,  have  Jeres  Bolle  Punch  paa 
Bordet  imorgen  Aften«. 

»Aa  Fatter!«  udbrød  paa  en  Gang  Gutten,  som  sam- 
lede Spaan,  idet  han  rejste  sig  op  foran  Baaden  og 
fæstede  de  opspilede  Øine  paa  den  Fremmede,  »Aa  .  .  . 
det  er  grovt  med  Slamp.« 

»Slamp«,  gjentog  Thames  langsomt  og  tog  sig  om 
Skæget.      »Ja  det  var  en  anden  Sag«. 

»Aa  det  har  ikke  Noget  at  sige«  afbrød  Herren 
lidt  utaalmodigt,  » Jeg  har  krydset  saa  tit  gjen- 
nera  Drivis,  det  har  Du  ogsaa,  og  dette  er  vel  ikke 
værre?« 

»Jo,  det  er  værre, u   svarede  Thames  nølende. 

»Ja  det  er  møj'  værre,«  føjede  Gutten  rask  til. 

»Ja  ja,«    sagde    den    Fremmede,     »saa   faar  jeg  jo 

blive  hvor  jeg  er  ...  Et  trægt  Folk  de  Jyder« ,  udbrød 
han  fortrædelig. 

»Aa  ...  er  det  saa  bedre  i  Kjøbenhavn«  ?«  brum- 
mede Thames,  idet  han  trak  Brynene  sammen. 

»I  Kjøbenhavn  veed  jeg  hvad  jeg  har  at  gjøre«, 
svarede  Hin.  »Men  daarligt  er  det,  at  jeg  i  en  jydsk 
Søhavn  ikke  finder  en  modig  Mand,  som  vover  det 
med  mig.« 

»»Stop  lidt,  Hr.  Kommandør!«  afbrød  Manden,  og 
Ilden  flammede  op  i  hans  mørke  Øjne,  »Det  er  ellers 
ikke  værd  at  sige  saa  rent  ud.«  Og  i  det  Samme  vendte 
han  sig  bydende  om  til  Gutten.  »Gaa  over  til  Stor- 
Anders  og  ind  til  Steffen!  sig  til  dem,  at  her  er  god 
Fragt  til  Strib;  men  en,  to,  tre  maa  de  være  her.  De 
kan  ta'  Mads  med  sig  og  Du  kan  si',  jeg  følger  over 
med.« 

Gutten  keg  sin  Husbond  et  Øjeblik  op  i  Ansigtet, 
og  man  saa,  at  det  Ord  »Slampen«!  var  nær  ved  at 
sprænge  sig  ud  af  alle  Miner;  men  han  skjønnede,  at 
nu  fik  han  lystre  uden  Kny,  og  derfor  var  han  ogsaa 
i  næste  Aandedrag  i  fuld  Sprang  henover  Vejen. 

»Tror  Du,  disse  Folk  kommer  saadan  uden  videre, 
naar  Du  fløjter?«  spurgte  Herren. 

»De  kommer  nok,«   svarede  Thames  undvigende. 

»Det  lader  til.  Du  er  bedre  Kommandør  end  jeg«. 

n  Aa,«  knurrede  Manden  mens  han  samlede  sit  Værk- 
tøj sammen.  »Der  er  Folk  nok,  som  vil  vær'  med,  naar 
det  kommer  an  paa  det«. 

»Det  var  mærkeligt« ,  sagde  den  Fremmede  formil- 
dende. 

Men   vor   Mand   var  ikke  af  dem,  som  lod  sig  saa 

let  formilde.  Der  var  kastet  en  Sten  paa  det  ømme 
Sted  —  der  var  sket  en  Sammenstilling  mellem  Kjøben- 
havner  og  Jyde  —  efter  dette  var  der  Noget,  som  skulde 
bevises,  saa  fik  det  gaa,  som  det  kunde! 

Imidlertid  tog  den  Fremmede  foreløbig.  Afsked,  og 
Bestemmelsen  var,  at  de  skulde  mødes  nede  ved  Hav- 
nen om  et  Kvarter.  Men  idet  han  rask  gik  samme 
Vej  bort,  som  han  var  kommen,  steg  Thames  op  ad  den 
skraa  Voldbanke  og  stillede  sig  paa  det  yderste  Punkt 
af  Volden  for  at  tage  et  Skjøn  over  Forholdene.  Han 
stod  en  Stund  og  vendte  det  kloge  Ansigt  i  alle  Ret- 
ninger; han  spejdede  baade  Hav  og  Luft,  og  da  Gutten 
strax  efter  kom  flyvende  op  over  Banken  til  ham  med 
det  Svar :  at  inden  Kvarteret  var  omme,  skulde  de  Bud- 
sendte  være  der,  da  stod  den  Gamle  hos  den  Unge  fast 
som  Jægeren  med  sin  Hund,  vejrende  omkring  sig  efter 
den  mindste  Bevægelse  baade  oven  og  neden. 

Thames  saa  nu  ganske  rigtig,  at  Slampen  var  der; 
den  laa  og  drev  omkring  i  Beltet,  næsten  som  Spring- 
hvaler  i  en  Fjord,  der  tumle  sig  mellem  hverandre  uden 
at  vide  hvorfor  eller  hvorhen.  Han  saa  Masserne  dukke 
op  og  ned,  støde  paa  hinanden  og  atter  løsnes;  der  var 
Uro  i  Havet,  skjøndt  Luften  stod  stille,  rimeligt  var  det 
da,  at  de  vilde  drive  ud  paa  den  slesvigske  Side,  efter- 
som Strømmen  bar  did,  og  da  kunde  det  være  slemt  nok 
at  baxe  Baaden  frem  imellem  dem ;  men  paa  det  var 
der  jo  en  Ende!  At  alle  disse  dukkende  og  gyngende 
Masser  just  netop  i  denne  Tilstand  i  Hav  og  Luft  kunde 
klemme  sig  sammen  om  Baaden ,  ja  det  var  den  dyrt- 
kjøbte  Erfaring,  som  stod  in  mente,  og  som  man  ikke 
kunde  undlade  at  føje  til  enhver  Beregning;  men  uagtet 

den  paa  ingen  Maade  blev  glemt  ved  det  hurtige  Skjøn 
over  Faren,  saa  fik  den  dog  ingen  afgjørende  Ret  —  thi 
her  var,  som  før  sagt,  Noget,  der  skulde  bevises. 

Et  godt  Kvarter  efter  mødte  Thames  frem  med  sine 
tre  Medhjælpere,  brune,  haardføre  Gaster,  med  en  tyde- 
lig Paaskrift  af  de  tre  Passager,  deres  L^v  krydsede 
imellem:  Mangel,  Drik  og  Dødsforagt. 

Paa  Havnehovedet  stod  Færgefolkene  og  en  Del  Løs- 
gængere forsamlede.  At  Thames  vilde  sætte  over,  skjøndt 
Færgemanden  havde  negtet  det,  og  med  ham  et  Par 
Andre,  var  naturligvis  hurtig  blevet  bekjendt  ved  Stran- 
den, og  man  vilde  nu  se  paa,  om  det  ogsaa  blev  til 
Noget  I  Imidlertid  sad  den  Fremmede  allerede  i  Baaden 
med  sin  Tjener,  og  Thames  stod  oprejst  og  saa  til,  hvor- 
ledes Medhjælperne,  flinkt  og  haandsikkert  ordnede  Alt 
til  Afrejsen.  Dette  hidsede  de  Omkringstaaende  til  at 
give  lidt  Ondt  af  sig,  som  det  hed,  og  til  at  slænge  en 
og  anden  ulykkelig  Spaadom  efter  de  forvovne  Gaster, 
som  tiltrodsede  sig  baade  Æren  og  Fortjenesten  af  et 
Foretagende,  disse  havde  undslaaet  sig  for. 

Men  der  vankede  Svar  paa  Tiltale;  og  da  Baaden 
under  de  lange  A åretag  skød  rask  ud  af  Havnemundin- 
gen, lo  Stor- Anders  og  begge  hans  Kammerater,  som  en 
sidste  Hilsen  til  de  Omstaaende;  men  det  var  slet  ikke 
det  Leende,  som  den  Forvovne  sender  tilbage  med  sit 
»godt  Mod«  til  de  ængstlige  Tilbageblevne,  det  var 
Trodsen,  der  slængte  Misundelsen  sin  egen  Sten  i  An- 
sigtet. Thi  at  spaa  Jyden  Uheld  af  et  Foretagende, 
han  nu  engang  er  opsat  paa  at  udføre ,  det  er  at  hidse 
ham  til  det  Yderste. 

Baaden  havde  imidlertid  Fart,  dette  var  et  Tilfælde 

hvor  Øjeblikket  skulde  gribes,  og  det  blev  ikke  forsømt 
Det  varede  heller  ikke  et  Kvarter,  før  den  var  saa  langt 
ude,  at  de  Tilbageværende  saa  smaat  begyndte  at  ærgre 
sig  over ,  at  de  ikke  selv  havde  vovet  det ;  og  der  var 
endog  En  og  Anden,  som  talte  højt  om  det  »Slumpe- 
held«, der  havde  fulgt  dem. 

Yderst  paa  Ha  vuehovedet,  lænet  til  en  Pæl,  stod 
imidlertid  en  ung  Mand,  som  ikke  havde  blandet  sin 
Mening  med  de  Andres,  og  dog  havde  han  en  trods 
Nogen  af  dem.  Denne  Person  var  vendt  tilbage  for 
et  halvt  Aarstid  siden  fra  de  saakaldte  lange  Rejser. 
Han  læste  til  Styrmands-Examen,  var  meget  flink  til 
sit  Studium,  og  gaves  derfor  allerede  af  Strandfolkene 
Tilnavnet:  Styrmand:  Jens  Styrmand  hed  han,  med  et 
Tillæg  af  baade  Godt  og  Ondt;  thi  Jyden  er  skinsyg, 
og  hvad  han  kan  udholde  at  sammenligne  sig  med,  hvil- 
ket vil  sige  det,  hvorved  han  ikke  selv  taber,  giver  han 
fuld  Ret;  men  i  modsat  Fald  haaner  han.  Jens  Styr- 
mand blev  saaledes  behandlet  fra  tvende  Hold,  og  paa 
hans  Vej  faldt  enten  Ros  eller  Dadel,  han  var,  som  han 
selv  udtrykte  sig:  »Ingen  Middelhavsfarer!«  Han  var 
tilvisse  ogsaa  af  en  ualmindelig  Art.  Hvis  nogensinde 
Dristigheden  stod  helt  mejslet  i  et  Menneske  —  og  som 
Sømand  —  da  var  han  idetmindste  en  Afstøbning  af 
Idealet.  Det  er  ofte  set,  at  Mennesket,  som  fulgte  sit 
Kald,  ligesom  smeltede  sammen  med  sin  Gjerning  og 
personliggjorde  et  Begreb  —  Jens  Styrmand  kunde  ligge 
paa  Volden  og  ryge  sin  Pibe,  han  kunde  gaa  gjennem 
Smaagaderue ,  eller  han  kunde  staa  paa  Havnehovedet 
og  spejde  ud  over  Beltet  —  man  saa  ham  desuagtet 
kun  som  Et :    Styrmanden    med    Roret  i  Haanden ,    med 

de  lynende  Øjne  ud  over  Havet,  og  Stormen  hvinende 
omkring  hans  urokkelige  Skikkelse.  Men  idet  han  tog, 
saa  at  sige,  hele  Havet  med  sig,  hvor  han  gik  og  stod, 
kom  hans  dristige  Væsen  ofte  i  Strid  med  Smaating,  og 
han  fik  for  den  jevne  Hverdagsmand  et  irriterende  og 
hovmodigt  Udseende.  —  Hovmodig  var  han  imidlertid  ikke, 
dertil  var  han  formeget  optaget  af  sit  Livsmaal ;  men  han 
var  i  Væsen  og  Tale  simpelthen  uforskammet.  Han 
havde  faret  en  Tid  fra  Kjøbenhavn,  derfor  talte  han 
udpræget  Kjøbenhavnsk  —  dette  var  allerede  en  Udfor- 
dring! Saa  brugte  han  at  udtrække  cg  gjentage  visse 
Ord,  ikke  paa  Grund  af  nogen  Naturfejl,  men  fordi  det 
efter  hans  Mening  passede  sammen  med  hele  det  Væsen, 
han  vilde  have  sig  iklædt;  og  mærkeligt  nok  passede 
det  ogsaa.  Men  det  er  ufatteligt,  efter  den  blotte  Omtale, 
hvormegen  Irritation  denne  Maner  opvakte.  Hans  to,  tre 
Gange  gjentagne  Ord,  at  sige,  naar  de  ikke  behagede, 
og  det  gjorde  de  sjeldent,  hidsede  bestandig  Folks  Vrede 
ud  over  det  almindelige  Maal  —  næsten,  som  naar  En 
bliver  traadt  paa  Foden ,  først  af  Vanvare ,  men  siden 
paa  Trods.  Ved  det  Første  kommer  Vreden  i  Kog,  ved 
det  Andet  lyder  et  Skrig,  men  det  Tredie  tager  Hævn. 

»Hvad  si'erHan,  Jens  Styrmand?«  spurgte  en  gam- 
mel Skipper,  som  ogsaa  havde  holdt  sig  taus  mellem 
de  Andre.   »Troer  Han,  at  de  slipper  over?« 

»Det  skal  jeg  sige  Ham  imorgen,  imorgen.  Skipper 
Brandt,«  var  hans  Svar,  og  idetsamme  vendte  han 
baade  Skipperen  og  de  Andre  Ryggen,  stak  Tommel- 
fingeren ind  i  et  Knaphul  paa  venstre  Side  af  Pijek- 
kerten,  gav  et  Kast  med  Hovedet,  saa  den  høje  Hat 
sank   lidt   bag  af,    satte    den   højre   Arm   i   regelmæssig 

Bevægelse,  ligesom  Stemplet  i  et  Maskinen,  og  skød 
saaledes  Fart  hen  over  Havnevejen,  uden  at  se  til  Højre 
eller  Venstre   og  uden  at  ændse  et  Menneske. 

Der  fulgte  ham  vistnok  mange  Ord,  de  fleste  vare 
dog  af  dem,  som  liste  bagefter  Folk  og  sætte  sine  Kridt- 
streger paa  Ryggen ! 

Ude  i  Baaden  var  Stemningen  sunken  lidt,  eftersom 
Landet  gled  hen  i  den  Graahed,  Frastanden  i  uklart 
Vejr  saa  hurtig  lægger  over  de  flade  Kyster.  Der  var 
kæmpet  dygtigt  med  Slampen,  som  laa  og  dukkede  om- 
kring Baaden  og  stak  frem  sine  sortgraa  Toppe  hist  og 
her  ud  over  hele  Beltet.  Allerede  for  en  god  Stund 
siden  var  Roningen  ophørt,  og  staaende  oprejst  i  Baa- 
den og  staggende  sig  frem  med  Aarerne  var  det  rigtig- 
nok lykkedes  de  utrættelige  Arbejdere  at  drive  Baaden 
igjennem  de  svømmende  Masser,  men  ikke  i  Retning  af 
det  bestemte  Maal,  De  vare  bestandig  drevne  ned  ad 
Møllebugten  til,  og  uagtet  de  nu  vare  et  langt  Stykke 
fra  den  jydske  Strand,  vare  de  dog  derfor  ikke  en  Haands- 
bred  nærmere  ved  Strib. 

Det  begyndte  snart  at  graane  til  Mørkningen,  og 
de  indsaa,  at  Natten  vilde  komme  og  gaa,  før  der  ind- 
traadte  Forandring.  Med  Mørkningen  kom  desuden 
en  tæt  Taage  langsomt  listende  ind  fra  Havet,  og  uag- 
tet den  nok  kunde  være  frugtbar  paa  Midler  til  Hjælp, 
saa  maatte  de  dog  give  sig  paa  den  første  Fordring  af 
Skæbnen :  at  holde  det  gaaende  med  Roning  og  Stag- 
ning Natten  ud;  thi  skulde  Taagen  fortætte  sig  til  Regn, 
eller  lette  til  Storm,  da  maatte  Morgenen  afventes.  Der 
var  imidlertid  ikke  andet  for  dem  at  gjøre.  Af  Nødven- 
digheden kan  læres  Alt,  hvad  Mennesket  behøver  for  at 
bære  Livet. 

Det  blev  en  lang  Nat.  De  skiftedes  Allesammen 
til  at  arbejde,  for  at  holde  Varmen,  og  de  tog  sig  da 
efter  hvert  en  Hvilestund;  men  den  kolde  Taage  svøbte 
dem  hverken  varmt  eller  blødt  til  Søvnen,  og  dog  vaa- 
gede  de  endnu  med  Mod  og  sov  ind  med  Haab.  Men 
da  endelig  Dagen  gryede  frem  gjennem  det  tykke  Skylag, 
og  da  de  søvntunge  Øjne  vare  gnedne  og  anstrængte  til  et 
rigtigt  Syn  paa  Sagen,  da  laa  Beltet  sluttet,  Slampen 
dækkede  fra  Kyst  til  Kyst   —   Stængselet  var  sat! 

»Hvad  i  Himlens  Navn  er  dette«?  udraabte  den 
Fremmede,  idet  han  stod  oprejst  og  keg  sig  omkring  til 
alle  Sider. 

»Det  er  Slampen«,  svarede  Thames,  kort  og  tørt. 

Der  blev  en  Stund  ikke  talt  et  Ord;  thi  Søfolkene, 
kjendte  med  den  Ting  fra  før,  taug  med  unødig  Tale,  og 
den  Rejsende,  som  ved  et  eneste  Skue  havde  faaet  opladt 
Syn  for  Faren,  satte  sig  stille  ned  igjen  —  og  lærte 
maaske  i  denne  korte  Stund  af  Nødvendigheden,  hvad 
der  i  et  langt  Liv,  af  Mangel  paa  streng  Tydelighed, 
ikke  var  blevet  ham  uden  halvt  forstaaeligt :  at  der  er 
en   Grændse,  som  ingen  jordisk  Kommando  kan  rygge. 

Imidlertid  klarede  det  lidt  hen  ad  Dagen,  og  dette 
syntes  jo  at  være  en  Lysning  over  Skæbnen.  Blæsten 
pustede  ogsaa  op  af  og  til,  ret  ligesom  Fuglen,  der  flakser 
med  Vingerne  paa  Redens  Rand ,  men  folder  dem  strax 
sammen  igjen  og  stikker  Hovedet  ind  paa  Brystet. 

»Hvad  spaar  Du  os  af  denne  Klarhed«?  spurgte 
den  Fremmede. 

»Frost*,  svarede  Thames. 

»Frost«?  spurgte  hin.  »Men  saa  kommer  vi  jo  in- 
gen Vej«. 

»Nej«. 

»Men  naar  det  fryser  skarpt  paa,  hvor  lang  Tid 
iraar  der  da  hen,  før  dette  Slapperads  kan  bære«? 

»Godt  fir'  Døgn  .  .  .  saa  kan  man  jo  prøv'.  Sikkrest 
er  det  at  vent"  til  den  femt'  eller  sjet'«,  lød  det  rolige 
Svar. 

»Er  Du  gal,  Menneske«,  udbrød  den  Fremmede. 
»Om  fire  Døgn  er  vi  nu  for  det  Første  frosne  ihjel,  og 
desuden  er  vi  jo  omkomne  af  Sult  og  Tørst«. 

»Ja,  er  vi  først  godt  og  vel  frosne  ihjel,  saa  skal 
det  aldrig  krepere  mig,  hvad  Appetiten  angaar«,  sagde 
Thames. 

Et  Latterudbrud  af  Søfolkene  fulgte  disse  Ord ,  og 
det  var  ikke  frit,  at  der  blandedes  lidt  af  Jydens  Haan 
ind  i;  thi  i  Hjertegrunden  laa  der  dog  hos  dem  Alle- 
sammen en  Beskyldning  mod  den  fornemme  Herre  for 
den  Knibe,  de  nu  sad  i,  og  derfor  lod  de  staa  til!  Tha- 
mes havde  imidlertid  kastet  et  hurtigt  og  snu  Blik  hen 
over  dem;  han  saa,  at  denne  Latter  havde  rystet  baade 
Slapheden  og  Mismodet  af  dem,  og  han  fik  en  Tanke 
deraf. 

»For  Guds  Skyld«!  afbrød  den  Fremmede.  »Le 
ikke  Børn,  Døden  er  en  alvorlig  Sag«. 

»Ja  den  kan  nu  vær'  saa  sur,  som  den  vil«,  sagde 
Thames  med  et  uimodstaaeligt  Humor  over  sig,  »saa  vil 
vi  nu  ta'  os  en  Svingom  med  den;  for  skal  en  Ting 
faa  det  sur'  Ansigt  væk,  saa  er  det  en  Dands.  Hvad 
si'e'r  I  Folkens?«  vendte  han  sig  til  de  Andre. 

»Ja«  ,  svarede  de  med  en  Mund,  uden  at  forstaa 
det  anderledes  end  som  en  Finte  til  den  Rejsende.  Men 
Thames   havde   sin   Tanke,    og   den   kom  Ingen  ved!  — 

Bor  Ide  og  Virkelighed.  37 

Han  satte  i  det  Samme  den  ene  Arm  til  som  en  Violin 
og  strøg  med  den  anden  hen  over  den  som  en  Bue,  peb 
saa  en  Riel  ud  mellem  Tænderne  og  stampede  Takten 
til  med  de  stivnede  Fødder,  saa  godt  det  lod  sig  gjøre 
i  Baadrummet. 

Et  Øjeblik  saa  Folkene  til  og  lurede  lidt  paa  det;  men 
saa  toge  de  dette  i  samme  Mening  som  det  Foregaaende, 
og  det  varede  ikke  længe ,  før  hver  peb  eller  fløjtede 
sin  Lyd  med  i  Musiken  og  trampede  og  drejede  sig 
saa  lystig,  som  om  de  havde  været  paa  Landjorden  midt 
i  Juleløjerne. 

Den  Rejsende  havde  øjeblikkelig  fattet  den  rette 
Mening  med  Dandsen ,  og  efter  en  Stund  at  have  fulgt 
deres  forskjellige  Bevægelser  med  et  vemodigt  Blik,  slog 
han  selv  over  i  den  bedrøvelige  Lystighed  og  trampede 
og  peb  i  Takt  med  de  Andre.  Men  derved  sonede  han 
ogsaa  for  sig!  Den  lille  Bebrejdelse,  som  af  og  til 
rejste  sig  imod  ham  i  de  nedstemte  Gemytter,  gled  væk 
som  en  Taageplet  fra  det  Øjeblik,  han  tog  sin  Svingom 
med  Døden  ligesom  de:  nu  var  han  jo  saa  godt  som  Kam- 
merat. Men  var  end  Rummet  lidet  og  Musiken  saa  som 
saa,  til  større  Nytte  og  Glæde  blev  dog  vist  aldrig  nogen 
Dands  traadt.  Nu  var  der  Liv  i  Ansigtet,  Lys  i  Øjet 
og  Rørighed  i  Lemmerne  —  og  nu  værsaagod,  kunde 
Natten  komme!  Kneb  det  henad  Morgenstunden,  Musi- 
ken var  der  jo,  Dandsesalen  stod  færdig,  og  Støvet 
skulde  ikke  trykke  Aandedraget! 


Dette   Sagens  Udfald  var  imidlertid  ikke  blevet  ret 
forstaaet  og  bekjendt  inde  i  Byen  før  hen  ved  Middags- 

tid;  Og  det  havde  sin  Grund  i,  at  de  sortgraa  Slamp- 
lag højnede  sig  hist  og  her,  og  at  Baaden,  da  den  kom 
frem  af  Tykningen,  som  fra  Morgenstunden  havde  ligget 
omkring  Kysterne,  ikke  var  at  se  til  uden  som  et  sort 
Punkt,  der  snart  syntes  at  tegne  sig  paa  Skyerne  og 
snart  mellem  Slampen.  Der  blev  nu  rettet  Kikkerter 
imod  den  fra  alle  de  højeste  Punkter  paa  Kysten ,  og 
Formodningen  blev  snart  til  Vished.  Men  hvad  var  der 
saa  at  gjere? 

Det  var,  som  før  sagt.  Juleaften.  Arbejdet  var  paa 
det  Nærmeste  henlagt,  men  da  dette  Budskab  spurgtes, 
forlod  Folk  sine  Huse;  man  saa  dem  løbe  i  Gaderne, 
komme  frem  i  Gadedørene  og  raabe  til  hinanden  — 
standse,  spørge,  pege  og  banke  paa  Ruderne  til  Folk, 
som  man  ønskede  at  varsko  om  Tingene  —  selv  Kvin- 
der og  Børn  flokkede  sig  omkring  paa  Volden;  og  da 
Julegrøden  den  Aften  kom  frem  paa  Bordet,  var  dens 
Skæbne  saa  forskjellig  i  de  fleste  Huse  ved  Stranden, 
at  den  uvilkaarlig  fik  sit  lille  Kapitel  med  i  den  bedrø- 
velige Historie. 

Første  Juledag  rant  klar  og  stille  op  over  Land  og 
Strand  og  havde  festlig  Glæde  nok  at  give  —  til  dem, 
som  kunde  modtage;  men  der  var  Mange,  som  ikke 
kunde  det,  og  for  dem  var  dens  stille  Klarhed  netop  en 
Hidsen  til  Uro.  Meget  tidlig  var  Folk  i  Bevægelse,  man 
spurgte  og  man  svarte ;  hvorlænge  kunde  denne  Tilstand 
vare,  hvorlænge  kunde  de  Forulykkede  holde  det  ud? 
Vistnok  var  der  kun  et  Par  Kuldegrader;  men  det  for- 
halede netop  Tiden,  og  den  fuldkomne  Uvirksomhed,  som 
disse  arbejdsvante  Mennesker  nu  var  tvungen  til,  samt 
Umuligheden    af   at    kunne    røre    de    stivnede    Lemmer, 

drog  t'ra  Haabet  Alt,  hvad  Visheden  om  deres  Mod  og 
Udholdenhed  havde  lagt  til.  I  Kirken  blev  dervedHøj- 
tidstjenesten  holdt  en  gribende  Bøn  for  de  Ulykkelige, 
det  var  Fattigmands  Trøst;  men  det  var  tillige  en  sid- 
ste Instans  —  nu  var  der  gjort,  hvad  der  kunde  gjøres! 

Dermed  gik  Dagen  hen.  Da  Aftenen  kom ,  sank 
efterhaanden  en  Taage  ned  over  Egnen,  og  man  begyndte 
allerede  at  spaa  ud  af  den;  men  dette  varede  kun  et 
Par  Timer,  da  klarede  Luften  igjen.  Himlen  højnede 
sig  blank  og  skyfri  med  tindrende  Stjerner,  og  Slampla- 
get  sortnede  som  en  Afgrund  under  det  skinnende  Hvælv. 

Det  var  en  Aftale  mellem  Søfolkene,  at  de  skifte- 
vis skulde  holde  Vagt  Natten  ud,  det  var  dem  en  Trøst 
at  lide  Ondt  med  de  Ulykkelige;  det  var  ligesom  den 
sidste  ugangbare  Mønt,  kastet  i  en  Fattigbøsse  —  der  er 
givet,  men  Gaven  hjælper  Ingen.  Imidlertid  vaagede  de 
trofast,  og  Mange,  som  laa  i  deres  Senge,  vaagede  med. 
I  flere  Huse  nærmest  Stranden  blev  der  holdt  Lys  og 
Varme  hele  Natten,  og  Folk,  som  ellers  vilde  have  gjort 
mange  Ophævelser,  før  de  traadte  ind  der,  hvor  de  ikke 
før  havde  været,  kom  og  gik  nu,  som  efter  gammel 
Vane.  Forskjel  i  Stilling  og  Kaar  var  udslettet,  og  gode 
Ord  skiftedes  mellem  dem,  som  før  knap  havde  lettet 
paa  Hatten  ad  hinanden.  Der  var  kun  en  Eneste,  som 
tik  onde  Ord  af  Alle,  og  det  var,  som  før  sagt,  ikke 
lige  i  Ansigtet,  men  paa  Ryggen  —  denne  Person  var 
Jens  Styrmand. 

Da  Vagten  var  bleven  aftalt,  havde  han  været  nær- 
værende; og  da  han  var  bleven  opfordret  til  at  være 
med,  havde  han  sagt  Nej.  »Jeg  synes  inte  om  at  drive, 
drive«,  svarede  han  paa  sin  uforskammede  Maade.   »Naar 

jeg  sover,  saa  gjor  jeg  Noget,  Noget,  Noget«.  Bette 
Svar  hidsede  Folket. 

»Ja  man  kan  jo  da  snakke  om  det,  lille  Jens<", 
indvendte  den  gamle  Skipper  Brandt,  som  øjensynligt 
var  den  Eneste,  der  holdt  paa  ham. 

»Hør  Han,  Han,  Skipper  Brandt«,  sagde  Styrman- 
den, »Gamle  Folk  og  Børn  plejer  man  at  smøre  om 
Munden  med  Sirup  .  .  .  Vil  Han  inte  ha'e  en  Skraa, 
Fatter«  ? 

Skipperen  keg  op  til  ham  med  et  listigt  Blik  fra 
det  ene  Øje  og  tog  Skraaen.  Men  Jens  Styrmand  saa 
hverken  til  Højre  eller  til  Venstre,  da  han  lidt  efter 
satte  sig  i  Bevægelse  og  skød  Fart  hen  over  Havne- 
vejen gjennem  den  forsamlede  Hob.  Og  uagtet  der  faldt 
mindre  høflige  Ord  paa  hans  Vej,  var  han  dog  saa  ube- 
rørt af  dem,  som  et  Dampskib,  der  lader  staa  til  med 
fuld  Kraft  hen  forbi  de  hoppende  og  skvulpende  Land- 
ingsbaade    med    de    skældende  Passagerer. 

'iHan  bilder  sig  nod' ind,  den  Knægt!  Han  kommer 
ligesaa  langt  som  vi«,  slængte  En  efter  ham. 

»Lur  Fanden,  saa  drikker  han  Vand« !  sagde  Skip- 
peren. »Jens  er  hverken  kommen  til  Verden  idag  eller 
igaar«. 

Til  dette  Orakelsvar  blev  der  Intet  bemærket;  thi 
Ingen  blev  klogere  af  det,  og  den  gamle  Mand  vidste  selv 
knap  nok  hvad  han  mente.  Siden  blev  han  til  en  Spaa- 
mand  ved  det;  da  gjentog  Alle  hvad  Skipper  Brandt 
havde  sagt. 

Af  de  sex  Forulykkede  var,  som  man  veed,  de  To 
Marineofficeren  og  hans  Tjener,  de  Fire  hørte  Byen  til, 
og  af  dem    vare   kun   To    gifte.     Thames  havde  foruden 

Hustru  og  fem  Børn  en  ældgammel  Moder;  Stor-Anders 
var  først  bleven  gift  for  et  Par  Aar  siden  og  havde  en 
ganske  ung  Kone  og  et  aarsgamraelt  Barn.  Om  disse  Væ- 
sener havde  naturligvis  Medlidenheden  fra  første  Stund 
slaaet  en  tæt  Kreds;  men  saalænge  der  er  Haab  — 
eller  naar  den  urokkelige  Vished  staar  der  —  kan  Med- 
lidenhedens Haandtag  være  godt  at  fornemme;  naar  der- 
imod den  haabløse  Uvished  piner  Væsenet  til  inderste 
Grund,  er  Medlidenhedens  Yttring  kun  et  Tryk  paa  Saa- 
ret  til  forøget  Lidelse.  I  slige  yderste  Tilstande  faar 
selv  det  ringeste  Menneske  Kraft  til  at  frigjøre  sig  fra 
Hensynet  og  tage  Kampen  alene. 

Førstnævntes  Hustru  var  bleven  saa  lammet  af  Ulyk- 
ken, at  hun  laa  tilsengs;  hans  gamle  Moder  var  der- 
imod af  en  stærk  ubøjelig  Art,  og  da  nu  denne  Aften 
kom,  tog  hun  sin  Vagt  ved  Stranden  med  de  Andre. 
To  af  Børnebørnene  smøg  sig  rædde  omkring  hende,  de 
lod  sig  ikke  vise  tilbage,  hverken  af  Bønner  eller  Befa- 
linger, og  ud  over  Natten  saa  man  da  den  Gamle  sidde 
i  Læ  af  et  gammelt  Skur  med  Børnene  hos  sig,  en  halv- 
voxen  Gut  og  en  Pige.  De  krøb  ind  til  hende,  hver 
paa  sin  Side,  der  taltes  ikke  et  Ord  imellem  dem,  ingen 
Kjærtegn,  og  ingen  Trøst;  sluttet  sad  de  og  drak  i 
Samlag  gjennem  Nattens  lange,  haabløse  Timer  Sorgens 
ublandede  Drik  —  den  Gamle  til  Dødens  Velkomst,  de 
Unge  til  en  Gysen  for  Livet,  som  siden  kom  igjen  ved 
hvert  Vindpust  af  Skæbnen. 

Den  unge  Kone  derimod  drev  halv  vanvittig  om- 
kring paa  Stranden  med  det  aarsgamle  Barn  paa  Ar- 
men. Hun  skreg  ud  til  Manden,  hun  kaldte  paa  hans 
Navn,  saa  det  gav  Gjenlyd  rundtom;  hun  skreg  til  Gud 

i  en  saadan  jammerfuld  Vildelse,  at  hendes  Ord  næsten 
lød  som  en  Trusel,  fordi  han  var  saa  langt,  angt  borte ! 
Saa  kastede  hun  sig  paa  Knæ  og  bad  ham  om  Forla- 
delse for  sit  Barns  Skyld,  og  da  græd  hun  sig  til  For- 
stand igjen;  men  det  varede  ikke  længe,  før  Fortvivlelsen 
atter  tog  hende  og  tumlede  hende  omkring  i  de  vilde 
Tilstande.  Mærkeligt  var  det,  at  Barnet  under  alt  dette 
sad  rolig  paa  hendes  Arm  og  skreg  ikke;  det  vaagede 
med  hende  og  syntes  at  være  følesløs  for  Kulden. 

Dette  var  Nattens  Tilstand  paa  Landjorden,  ude 
i  Baaden  var  Stemningen  sunken  ned  til  stum  Hengi- 
velse i  Ulykken.  Den  sidste  Riel  var  bleven  dandset 
efter  en  Musik,  der  mere  kunde  kaldes  Stønnen  end 
Tone,  og  den  endte  med  en  fortvivlet  Graad,  som  de 
Svageste  hengav  sig  til,  og  hvori  den  sidste  Rest 
af  Mod  sank  under.  Den  korte  Aftentaage  havde  og- 
saa  fristet  dem  med  et  Haab ,  men  det  svandt,  eftersom 
Lysstrimerne  i  Nordvest  udvidede  sig  og  som  skinnende 
Bannere  viftede  Taagen  væk  fra  den  stjernefulde  Him- 
mel. De  sad  da  stille  i  den  lange  Vinternat  og  stir- 
rede op  paa  Stjernerne,  og  der  hvor  Tusinder  i  samme 
Stund  læste  Livets  glade  Forhaabning,,  læste  disse  sex 
Mænd:  Hertil  og  ikke  videre. 

Endelig  fik  ogaa  denne  Nat  en  Ende;  Tiden  lader 
sig  jo  ikke  forsinke,  og  med  Dagen  forsamlede  Folket 
sig  igjen  ved  Stranden.  Det  blev  det  samme  ørkesløse 
Skue,  hverken  nærmere  eller  fjernere;  men  den  Festlig- 
hed, som  selv  Forskrækkelsen  har  i  sin  Begyndelse,  saa- 
længe  Haabet  endnu  snakker  med,  den  var  der  ikke 
længer.  Der  var  ingen  Langsnak  og  ingen  Indblanden 
af  Dit  og  Dat,  der  var  en  hel,  menneskelig,  deltagende 

Smerte;  og  da  den  endelig,  af  Mangel  paa  Næring  over- 
gav sig,  var  der,  saa  at  sige,  ikke  Andet  tilbage  end 
det  Suk :  Gid  de  havde  udstridt !  Og  det  var  da  baade 
Jordpaakastelse  og  Amen. 

Da  kom  Styrmanden  sættende,  for  fuld  Kraft,  hen- 
over til  Havnehovedet.  »God  Morgen,  god  Morgeni« 
bød  han  rundt  til  Folket.  »Godmorgen«  blev  der  svaret, 
temmelig  tvært.  »Naa,  Di  har  nok  sovet  godt  inat,« 
kastede  En  foragteligt  til  ham. 

»Sovet,  sovet  godt?«  sagde  han  efter,  og  lo  veltil- 
freds. »Jeg  sover  altid  godt.«  —  »Naa,  det  er  saamæn 
godt  for  ham« ,  udbrød  en  Tredie  haanligt. 

»Hid  med  Brætterne!«  raabte  Styrmanden  med  en 
vældig  Stemme,  idet  han  vinkede  til  to  Sømænd,  som 
kom  slæbende  med  hver  sit  Plankestykke  og  den  ene 
desforuden  med  et  let  Ankertoug  over  Nakken.  »Der- 
ned i  Baaden  med  det,»  kommanderede  han,  uden  saa- 
meget  som  med  en  Mine  at  forraade  andre  Menneskers 
Nærværelse.  »Nu,  En,  To,  Tre,  Stadsen  i  Stand,  vi  har 
ingen  Tid  at  spilde«.  Og  dermed  gjorde  han  sig  Plads 
uden  videre,  for  at  komme  ned  til  Baaden. 

»Vorherre  fri  og  frels  os  Jens  !  hvad  er  det  Du  vil?« 
udbrød  en  gammel  Fisker.     Det  var  Styrmandens  Fader. 

»Giv  Trodsen  los.  Fatter  .  .  .  ingen,  ingen  Dikke- 
darer!«  sagde  han  venligt  nikkende  til  den  Gamle. 

»Med  Forlov  at  spørge,«  sagde  en  Bymand,  idet  han 
tog  til  Hatten.  »Er  det  Deres  Mening  at  gjøre  Noget 
for  dem  derude?« 

»Jo  med  Fornøjelse,  jo,  jo,«   svarede  Styrmanden. 

•Og  paa  hvad  Maade?« 

»Jo  —  jo,    det   skal  jeg  si'e   Dem.     Jeg  vil  krybe,. 

krybe  ud  paa  disse  Brætter  .  .  ,  Ser  Di  —  ser  Di,  jeg 
har  Toug  med,  det  spæuder  jeg  om  Livet,  for  at  gjøre 
det  fast  i  Baaden  derude,  Naar  jeg  strammer,  paa  Tou- 
get,  saa  er  vel  di  Herrer  saa  god  at  hale,  hale  .  .  . 
men  piano,  De  forstaar  nok?  Piano  .  .  .  Slampen  rej- 
ser sig  for  Boven.« 

•  Herre  Gud,  hvornaar  tik  Du  detiDitHod',  Jens?« 
sukkede  den  gamle  Fader. 

»Jeg  drømte  det  i  Nat,  i  Nat,  Fatter,«  svarede  han 
med  et  ejendommeligt  Smil. 

»Det  gaar  aldrig  godt,  lille  Søn,  Gud  vær'  med 
Dig,«   stammede  Gamlingen  grædende. 

■  Ja  det  er  han  nok,«  trøstede  Styrmanden  saa  sik- 
kert, som  om  han  havde  ham  synlig  ombord  med  sig. 

Imidlertid  var  den  unge  Kone  ilet  hid,  for  at  se 
Stadfæstelse  paa  hvad  hun  havde  hørt.  Hun  trængte 
sig  hurtigt  gjennem  Hoben,  til  hun  naaede  Landgangs- 
broen, nedenfor  hvilken  Baaden  laa,  og  nu  fulgte  en 
kort  Scene,  men  af  en  saa  gribende  Art,  at  den,  opta- 
get i  et  Minde,  aldrig  forsvinder  deraf.  Hun  stod  først 
stille  et  Øjeblik  og  saa  Styrmanden  ind  i  Ansigtet,  saa 
gik  hun  med  en  vis  ærbødig  Senhed  ned  over  Trinene, 
som  var  hun  gaaet  op  over  Kirkegulvet,  og  da  hun 
stod  ligeved  Baaden,  tog  hun  det  stakkels  blege  for- 
komne Barn  og  rækkede  det  hen  til  Styrmanden.  »Lille 
Hans,«  sagde  han  mildt  og  blødt  paa  sit  Jydske:  »Kys 
æ  Styrmand  for  han  skal  ud  og  hent'  vor  Fatter.« 

Styrmanden  gjorde  en  ynkelig  Griraace  til  dette, 
dog  kyssede  han  Barnet  alligevel,  men  det  gav  et  un- 
derligt forræderisk  Kluk  nede  i  hans  Strube,  som  han 
imidlertid   hurtig   fik   Bugt    med   ved   at   rømme  sig  med 

en  Alarm,  som  om  han  skulde  kalde  Folk  til  sig  en  halv 
Mil  borte.  Han  slap  dog  ikke  saa  let  fra  denne  Scene, 
den  var  af  hin  Naturfylde  og  Sandhed,  som  gjerne  kan 
føde  tyve  andre  ud  af  sig.  Folket  havde  næsten  ikke 
talt,  men  overvældede  af  det  Storartede  og  Forvovne  i 
Styrmandens  Beslutning,  taug  de  stille,  ene  fordi  der  nok 
kunde  tænkes  en  Del  om  dette  Foretagende,  men  der- 
imod ikke  tales.  Det  var  en  Mands  Plan,  det  var  paa 
hans  eget  An-  og  Tilsvar,  Tale  var  overflødig.  Der 
blev  kun  spurgt  et  Par  Gange ,  og  da  Oplysning  var 
givet  tilligemed  de  Forsigtighedsregler,  som  fra  Land- 
jorden var  at  iagttage,  blev  der  kun  tilovers  at  ønske 
ham  Lykke  paa  Rejsen.  Og  under  mange  gode  Ord  og 
Hilsener  af  de  Omstaaende  styrede  endelig  Baaden  ud 
forbi  Havnehovedet;  medens  Styrmanden  stod  oprejst  paa 
en  af  Mid-Tofterne  som  Chefen  paa  et  Kommandobræt, 
med  Hatten  i  den  udrakte  højre  Haand  og  stolt  som  en 
Admiral,  der  modtager  Lykønskninger  af  det  forsamlede 
Folk,  idet  han  lægger  ud  til  Togt  mod  Landets  Fjender. 

Men  nu  kom  der  Liv  i  Strandfolket.  Nu  var  der 
Stof  nok  til  Spænding,  og  den  lod  heller  ikke  vente  paa 
sig.  Baaden  var  snart  ude  ved  det  faste  Slaraplag,  og 
hvad  da  skulde  ske,  var  vel  paa  en  Maade  forudtænkt 
af  de  Fleste ;  men  desuagtet  trængte  de  sig  sammen  paa 
de  højeste  Steder  for  at  se,  og  der  blev  spurgt  og 
raabt  og  svaret  med  et  Liv,  som  vel  forkyndte  Fare, 
men  ogsaaHaab.  Baaden  laa  imidlertid  stille,  det  var 
en  Bestemmelse,  at  først  naar  Signalet  var  givet,  skulde 
den  ro  i  Land  med  Tougenden,  og  derfra  skulde  da  den 
langsomme  Halen  gaa  for  sig. 

Fra  Baaden  blev  nu  begge  Bræderne  skudt  ud  paa 

Slampen,  det  ene  halvt  forbi  det  andet,  og  Styrmanden 
krøb,  med  Tougenden  om  Livet,  forsigtig  ud  paa  det 
nærmeste  af  dem.  Fra  det  Midterste  af  Brættet,  der 
var  af  fire  til  fem  Alens  Længde,  skiftede  han  over 
paa  det  andet,  og  med  denne  Skiften  begyndte  det  egen- 
lige Arbejde,  idet  han  nu  bestandig  maatte  slæbe  det 
ene  Bræt  med  sig  og  fra  Midtpunktet  af  det,  han  krøb 
paa,  skyde  det  løse  frem  foran  sig.  Men  det  gik.  Der 
var  saaraegen  Samhold  i  Slampen,  at  Brættet  under 
Krybningen  kun  sænkede  sig  en  Haandsbred,  og  han  syn- 
tes da  uden  Fare  for  Synkning  at  kunne  fortsætte.  Det 
viste  sig  ogsaa  efterhaanden  tydeligere;  thi  han  skred 
bestandig  fremad,  om  end  det  gik  sent. 

Spørgsmaalet  var  nu,  om  han  kunde  udholde  det; 
thi  en  overordenlig  Kraftanstrængelse  maatte  endnu  til 
for  at  fuldføre  Vovestykket. 

Ude  i  Baaden  havde  de  Forulykkede  set  Noget, 
men  hvad  det  var,  forstod  de  ikke.  En  Ting  rørte  sig 
paa  Slampen —  et  Noget,  som  kom  nærmere!  .  .  .  Da 
forklarede  Thames  paa  en  Gang,  hvad  det  var.  Faren 
skærper  Sandserne;  hans  Syn  havde  trængt  igjennem 
det  ubestemte  Fjerne  og  omsider  forstaaet,  hvad  der  gik 
for  sig.  Haabet  skal  have  mange  Puf  ud  af  Døren,  før 
det  forlader  et  Menneske;  men  det  behøver  blot  et  Øj  en- 
blink  for  at  vende  tilbage.  Og  derfor  var  Haabet  hos 
dem  i  samme  Stund,  som  Forstaaelsen  blev  udtalt;  men 
dog  ikke  uden  Frygt,  dertil  var  Faren  endnu  for  nær 
og  Frelsen  for  usikker. 

De  forstod  nemlig,  hvad  Ingen  paa  Land  drømte 
om,  at  netop  over  den  Strækning,  hvor  Strømdraget 
mødes  fra  Fyens  Odde  og  Kattegattet,  sættes  Slampla- 

get  i  en  langsom  svingende  Bevægelse ;  der  havde  heller 
ikke  Frosten  magtet  at  fastne  Laget,  og  dette  var  da 
det  farligste  —  Stykke  i  Virkeligheden  saa  farligt,  at  den 
djærve  Sømand  selv  erklærec^e:  at  havde  dette  været 
Begyndelsen,  hvor  der  endnu  var  en  Tilbagegang  mulig, 
da  var  det  hele  Foretagende  blevet  opgivet.  Og  her 
ville  vi  kortelig  lade  hans  egne  Ord  tale,  medens  vi  lade 
hans  Ejendommeligheder  ude. 

»Da  jeg  naaede  til  Strømmen,  var  jeg  dødtræt.  Jeg 
havde  begyndt  Sagen  med  Dødsforagt;  men  jo  nær- 
mere jeg  kom  Døden,  jo  nødigere  vilde  jeg  slippe 
Livet.  Efterhaanden  blev  jeg  ligesom  gal.  Jeg  saa 
Brætter  til  alle  Sider,  og  Baade  hvorhen  jeg  vendte 
mig.  Snart  var  Himlen  over  mig  og  snart  under  mig, 
det  blev  sommetider  mørkt  og  sommetider  blændende 
lyst  —  og  under  dette  blev  dog  mine  Hænder  og  Ben 
ved  at  arbejde!  Jeg  havde  aldrig  følt  Søsyge  i  den 
stærkeste  Orkan,  nu  blev  jeg  saa  søsyg  som  et  Fruen- 
timmer. Men  det  hjalp  mig  ud  af  Galskaben.  Gud  maa 
bedst  vide,  paa  hvad  Maade  jeg  havde  arbejdet;  men 
det  var  gaaet  godt  fremad,  og  da  jeg  fik  Noget  af  det 
rigtige  Syn  igjen,  var  jeg  kun  nogle  Favne  fra  Baaden. 
Jeg  tror  nok,  at  var  jeg  ikke  bleven  tosset  i  Hovedet, 
saa  var  det  ikke  gaaet;  thi  Forstanden  ligesom  bereg- 
uede,  Galskaben  lod  staa  til.  Jeg  var,  som  sagt,  kun 
nogle  Favne  fra  Baaden;  men  da  kunde  jeg  ikke  mere. 
Thames  raabte  til  mig  —  med  Skam  at  sige ,  saa  kunde 
jeg  ikke  svare,  for  jeg  græd  som  en  gammel  Kjælling,  og 
jeg  vidste  ikke  rigtig,  hvordan  det  var  fat  med  mig,  før 
jeg  følte  en  Haand  i  Nakken  paa  mig.  Det  var  Tha- 
mes.    Han  havde  revet    et  Par  Tofter  op  af  Baaden  og 

stjaalet  Konsten  fra  mig;  men  saa  kan  det  jo  nok  være 
det  ellers  var  gaaet  galt.  Det  var  heller  ikke  nemt  at 
komme  op  i  Baaden ;  men  vi  fik  dog  Bugt  med  Resten, 
og  det  varede  nok  ikke  længe,  før  vi  sendte  Signalet  i 
Land.  Da  Baaden  gav  det  første  Stød  til  Slampen,  saa 
var  der  Gudske  Lov  endnu  saameget  Liv  i  os  Allesam- 
men, at  vi  kunde  gi*  den  et  Hurra«. 

Dette  var  paa  det  Nærmeste  Styrmandens  Beretning 
om  Sagen. 

Inde  paa  Land  var  der  et  fortsat  Ukig.  Der  havde 
en  lang  Stund  hersket  en  dyb  Taushed  over  Alle;  thi 
man  anede  en  Afgjørelse  til  en  af  Siderne,  Da  hørtes 
den  svage  Gjenlyd  af  de  Frelstes  Hurra;  men  det  for- 
stodes ikke ,  før  et  andet  brøltes  af  Baadfolkene  ,  som 
fornam  Stramningen  af  Touget;  da  man  nu  saa  Baaden 
vende,  forstod  man,  at  Alt  var  lykkedes,  og  et  rungende 
Hurra  strøg  hen  over  hele  Kysten. 

Det  gik  langsomt  med  Indhalingen,  og  først  da  Da- 
gen sænkede  sig,  gled  Baaden  ind  gjennem  Havnemun- 
dingen, med  en  hel  Del  andre  Baade  som  en  lang 
Suite  efter  sig;  thi  Saamange,  som  havde  kunnet  skaffe 
Mand  og  Baad,  var  draget  ud  mod  de  Frelste  for  at  se 
og  lykønske. 

Ingen  af  dem  havde  lidt  Skade.  De  tren  i  Land  med 
glade  Ansigter,  om  end  med  vaklende  Trin,  thi  Lem- 
merne vare  hendøde  af  Kulde  og  Ubevægelighed;  men 
de  vare  urørte  af  Sygdom. 

De  ledsagedes  nu  op  ad  Havnevejen  af  alle  de  for- 
samlede Mennesker,  Det  blev  et  fuldstændigt  Triumf- 
tog, Siden  delte  Hoben  sig  og  fulgte  hjemover  med  de 
Forskjellige ,    eftersom    de    vare    kjendte    til;    kun    Jens 

Styrmand  vedblev  at  beholde  den  egenlige  Folkemasse 
med  sig.  Imod  Sædvane  gik  han  stille  og  langsomt 
fremad;  den  gamle  Fader  havde  trængt  sig  hen  til  ham 
og  med  den  ydmygste  Glæde  grebet  hans  Haand,  og 
fulgte  nu  ved  Siden  af  Sønnen,  som  et  stakkels  gammelt 
Barn,  der  gik  og  saa  sig  omkring  efter  Beundringen, 
ligesom  for  at  indsamle  den. 

Da  Toget  omsider  var  naaet  op  til  Styrmandens 
Bolig,  og  man  gav  ham  et  rungende  Hurra  til  Afsked, 
stod  han  stille  foran  Husdøren  og  tog  Hatten  af  med 
al  den  Fornemhed,  han  formaaede  at  opdrive.  »Jeg  siger 
Tak,  Tak  mine  Herrer!  .  .  ,  Det  er  ellers  inte  nod'  at 
gjøre  Væsen,  gjøre  Væsen  af.«  Dermed  bukkede  han 
og  drog  ind  i  Forstuen,  medens  et  gjentaget  Hurra 
fulgte  denne  Yttriug.  —  Men  som  om  han  pludselig  be- 
tænkte sig  paa  Noget,  vendte  han  fra  den  aabne  Stue- 
dør tilbage  igjen  til  Folket.  »Med  Forlov,  jeg  havde 
nær  glemt  nod'  .  .  .  Ser  Di,  ser  Di,  det  havde  sig  saa- 
ledes,  at  jeg  inte,  inte  rækkede  helt  ud  til  Baaden,  det 
var  lidt  galt  med  Ho'det  —  og  nod'  saadant.  —  Men 
saa  var  Thames  saa  resolut,  at  han  kom  mig  til  Hjælp 
—  Det  var  bare,  bare  det  jeg  nok  ønskede,  Di  skulde, 
skulde  vide.«  Og  atter  bukkede  han  til  Højre  og  Ven- 
stre og  forsvandt  under  de  sidste  Hurraraab. 

Dette  var  blevet  en  lang  Jul;  men  større  Lykke 
og  Ære,  Godhed  og  Kjærlighed  havde  Ingen  af  dem 
før  modtaget,  og  derfor  blev  det  dog,  som  de  selv  sagde, 
den  gladeste  Jul,  de  havde  oplevet. 

Ud  paa  Foraaret  holdt  Styrmanden  Bryllup  med  en 
af  Strandens  smukkeste  unge  Piger.  Hun  havde  efter 
hin    Juledyst   set    saa   mildt   til  ham    og   givet  ham    saa 

mange  venlige  og  beundrende  Smaanik ,  at  han  lidt  efter 
lidt  følte  en  Usikkerhed  og  Beskedenhed  komme  over 
sig,  som  idetmindste  for  en  Tid  gjorde  ham  endnu  mere 
overdreven  i  sine  Gjentagelser,  end  han  ifølge  Planen  for 
sin  Selvopdragelse  havde  fundet  det  passende  at  være. 
Imidlertid  fik  han  dog  i  en  god  og  glad  Stund  saa  mange 
Ord  frem,  som  behøvedes  for  at  klare  Sagen  —  og  ende- 
lig skulde  Brylluppet  staa.  Da  kom  nogle  Dage  før  Bryl- 
liipet  en  af  Byens  fornemste  Embedsmænd  til  Jens  Styr- 
mands lille  Hus  og  bankede  paa;  men  da  han  med  ven- 
lige Ord  og  Hilsener  atter  forlod  det,  sad  Styrmanden 
med  et  underlig  taaget  Blik  og  rystende  Hænder,  og 
vendte  og  drejede  paa  en  stor  skinnende  Ting,  som  man 
skulde  have  taget  for  en  Mønt,  hvis  ikke  der  havde 
hæftet  en  Ring  ved  den,  og  i  Ringen  atter  et  rødt  og 
hvidstribet  Baand  —  det  var  den  store  Redningsrae- 
dalje  i  Sølv,  som  der  af  sær  Gunst  og  Paaskjøn- 
nelse  var  givet  ham  Tilladelse  til  at  bære. 

Der  kom  atter  en  Festdag,  hvori  mange  Flere  tog 
Del,  end  der  var  Indbydelse  til;  thi  Alle  vilde  og  skulde 
jo  se  Brudgommen  med  den  prægtige  Medalje.  Og  der- 
for kjørte  Styrmanden  paa  denne  Dag  i  Byens  lysegule 
Karet  ved  Siden  af  den  smukke  Brud  gjennem  jublende 
Skarer,  og  stolt  som  en  liden  Konge  sad  han  og  tog 
imod  sin  Hyldest  —  han  bar  vistnok  sin  Lykke  med 
knejsende  Pande;  men  han  havde  ogsaa  krøbet  paa  sine 
Knæ  i  fem  Timer  over  en  Afgrunds  svingende  Dække 
for  at  hente  den  —  Den  var  ham  undt! 

Ved  Bryllupsbordet  sad  som  Forlover  Thames  ved 
Brudgommens  højre  Side.  I  hans  mørke  funklende  Øjne 
var  der   en    Stolthed    og  Glæde,   hvergang  han  saa  hen 

paa  Medaljen,  og  man  saa  et  Udtryk  i  hans  Ansigt, 
som  om  han  mente,  at  han  dog  nok  paa  en  Maade 
havde  været  med  at  fortjene  den  —  thi  havde  han  ikke 
vovet  Livet  først,  da  havde  Jens  Styrmand  jo  heller 
ikke  havt  Noget  at  vove  Livet  for.  Det  var  fra  hans 
Side  et  naturligt  Opgjør  med  den  Sag,  og  det  var  jydsk 
—  thi  det  blev  ikke  sagt,  men  tænkt. 

»Det  er  en  kjøn  En,  kjøn  En,  dennehersens,  Du 
Tharaes!«  sagde  Brudgommen  idet  han  atter  og  atter 
smilede  ned  til  Medaljen  og  ringlede  lidt  med  den. 
»Egenlig  skulde  Du,  Du  ha'e  det  Halve  af  den  .  .  . 
hvad  Du?« 

»Aa  lille  Jens,«  svarede  Thames  vemodigt,  »Hvad 
skulde  saa  Vorherre  ha'?« 

Magdalene  Thoreseu. 

iijnhver,  der  kjender  lidt  til  sig  selv  og  Verden,  vil 
vistnok  have  gjort  den  Erfaring,  at  der  gives  en  Over- 
bevisning, der  vanskelig  lader  sig  fremsætte  og  retfær- 
diggøre for  Andre,  og  det  ikke  af  Mangel  paa  Grunde, 
nei  tvertimod,  af  Overflødighed  paa  Grunde.  Det  gjæl- 
der  i  de  flieste  Tilfælde  om  kvindelig  Overbevisning.  En 
ung  Pige,  f.  Ex.,  kan  om  et  høist  vigtigt  Anliggende 
være  ganske  paa  det  Rene  med  sig  selv,  fuldkommen 
vis  i  sin  Sag,  og  dog,  naar  hun  skal  forklare  sig,  er 
det,  som  sank  hun  i  en  Strøm  af  Grunde,  hun  forstum- 
mer. Hun  kan  ikke  udelukkende  beraabe  sig  paa  nogen 
enkelt  Grund,  og  vilde  hun  forsøge  paa  at  opregne  alle 
sine  Grunde,  da  kunde  hun  ligesaa  godt,  det  føler 
hun,  begynde  at  tælle  Bladene  i  Skoven  eller  Draa- 
berne  i  Havet.  At  hendes  Grunde  ere  personlige ,  ikke 
videnskabelige,  er  vel  en  overflødig  Bemærkning.  Man 
vilde  imidlertid  tage  storligen  Feil,  om  man  bildte  sig 
ind,  at  en  Overbevisning  af  subjektive,  personlige  Grunde 
kun  egnede  sig  for  Kvinder,  ikke  for  Mænd.  Absolut 
personlige  Grunde  gjælde  overalt,  hvor  der  handles  om 
en  absolut  personlig  Sag. 

I   Øhlenschlægers    Axel   og   Valborg    er    det,    som 
bekjendt,    Sortebroder   Knud,  der  i  den   Omstændighed, 

at  Brud  og  Brudgom  ere  »Daabsøskinde«,  skarpsindig 
opdager  en  efter  Kirkens  Ret  fuldgyldig  Grund  til 
at  hindre  Vielsen;  at  Grunden  er  objektiv,  en  Grund, 
der  ikke  tilsteder  Indsigelser,  faaer  Axel  at  vide,  da 
han,  der  »ogsaa  kan  læse«,  seer  med  egne  Øine,  at  det 
staaer  i  Kirkebogen.  Den  objektive  Grund  overbeviser 
ikke  Axel  om,  at  hans  Kjærlighed  til  Valborg  er  syndig 
—  i  saa  Fald  maatte  Forbudet  være  opfattet  fra  den 
religiøse  Side,  altsaa  subjektivt  —  nei  den  overbeviser  ham 
ikke,  men  den  viser  ham  en  fjendlig  Modstand,  en  Skranke, 
haard  som  Skæbnen,  ubøielig  som  Nødvendigheden;  den 
viser  ham  Umuligheden  af  at  naae  sin  Længsels  Maal,  sit 
Eden,  »sit  salige  Valhalla«.  Saaledes  kan  en  eneste  objek- 
tiv Grund  trykke  som  Dødens  Haand  paa  den  Levendes 
Bryst  og  kue  alle  Hjertets  Grunde,  om  disse  end  ere 
nok  saa  inderlige,  nok  saa  stærke.  Det  Tragiske  i  Ka- 
tastrofen er  et  Udtryk  for,  at  subjektive  og  objektive 
Grunde   ere   uensartede. 

Men  et  saadant  Udtryk  kan  ogaa  faaes  paa  en  anden 
Maade.  Vi  kunne  jo  forestille  os,  at  Axels  Ven  Vilhelm 
ved  et  af  de  mange  vidunderlige  Tilfælde,  der  altid 
staae  til  Digterfantasiens  Raadighed,  havde  i  rette  Tid 
faaet  Nys  om  Hemmeligheden,  var  kommen  til  Rom 
faa  Dage  efter  Axels  Afreise  og  havde  saa  i  al  Stil- 
hed virket  for,  at  den  oversete  Hindring  blev  hævet. 
Just  som  Knud  har  aabnet  Kirkebogen,  og  Axel  styr- 
ter for  Valborgs  Fødder  med  Fortvivlelsens  Udraab : 
»Valborg!  Valborg!  det  er  forbi«,  træder  da  Vilhelm  op, 
griber  Valborgs  Replik:  Nei,  nei!  og  fortsætter:  Hadria- 
nus  Episcopus,  servus  servorum  Dei,  .  .  .  kort  at  melde : 
Hans  Hellighed  har  af  synderlig  Naade  tilladt,   at  Axel 

Thordsøn  ægter  Valborg  Imraers  Datter,  uanseet,  at  de 
ere  Gudsødskende ,  dog  paa  den  Betingelse,  at  samme 
Axel  Thordsøn  først  med  klare,  uigjendrivelige  Grunde 
viser,  hvorfor  han  netop  elsker  Valborg  og  aldrig  vil 
kunne  elske  nogen  anden  Kvinde.  —  Budskabet  er 
en  glædelig  Overraskelse  for  det  nylig  saa  ulykkelige 
Par;  Axel  spørger  i  Henrykkelse:  Er  det  det  Ilele, 
forlanger  Paven  intet  Andet?  Vilhelm.  Nei,  intet  An- 
det. Og  dog  er  Sagen  besynderlig  nok.  Det  var  en 
Kardinal,  der  gik  i  Forbøn  for  Dig,  et  fint  Hoved,  en 
subtil  Skolastiker.  Nu  maa  Du  vide,  hvad  Du  vist 
ikke  har  lagt  Mærke  til,  at  der  iblandt  de  Lærde  føres 
en  heftig  Strid  om  Villiens  Forhold  til  Bevæggrundene, 
om  den  menneskelige  Friheds  Forhold  til  Nødvendighe- 
den, idet  Nogle  paastaae,  at  den  sande  Frihed  i  Grun- 
den ikke  er  Andet  end  en  Slags  sjælelig  Naturnødven- 
dighed, medens  Andre  mene,  at  der  er  en  dybtgaaende 
Forskjel  mellem  Nødvendighed  og  Frihed,  at  den  frie 
Villie  kun  bestemmes  af  Grunde,  forsaavidt  den  bestem- 
mer sig  selv.  Kardinalen  forestillede  nu  Paven,  at  det 
meget  vilde  bidrage  til  Sagens  Opklaring,  om  nogle 
iblandt  de  mange  Elskere,  der  aarlig  overhænge  den 
hellige  Fader  med  Bøn  om  Dispensation,  bleve  opfor- 
drede til  at  udtale  sig  nærmere  om  deres  Grunde.  Thi  El- 
skere tale  ofte  et  tvetydigt  Sprog,  naar  de  tale  om  Grunde. 
Snart  sige  de,  at  de  elske  af  Nødvendighed,  at  de  ikke 
kunne  Andet;  det  er  da  Livet  om  at  gjøre,  og  man  maa 
see  at  hjælpe  paa  de  Ulykkelige,  saa  godt  man  kan. 
Men  saa  sige  de  igjen,  at  de  elske  med  Frihed,  at  Kjær- 
lighed er  en  fri  Sag,  at  de  med  fuld  Beslutning  have 
valgt  den   Udvalgte,  kaaret  den  Udkaarne,    at  de  ikke 

kunne  Andet,  fordi  de  ikke  ville  Andet;  men  naar  Val- 
get saaledes  afhænger  af  Villien  og  skeer  med  Frihed, 
saa  kunde  Supplikanten  jo  ogsaa  vælge  en  Anden,  og  der 
er  ingen  paatrængende  Grund  til  at  give  ham  Dispensation. 
Ved  at  samle  og  sammenligne  de  mange  Udtalelser  kunde 
Hans  Hellighed  da  erfare  om  Villien  i  dette  vigtige  Punkt 
bevæges  af  »det  Dunkle,  det  Egoistiske  og  Driftagtige«, 
der  »hænger  sammen  med  den  individuelle  Naturværens 
uoplukkede  Enhed«,  eller  af  »Videns  Almene,  Væsens- 
universalitetens  Bestemmelse,  der  udtrykker  sig  i  den 
Forsigværen  i  den  frigjorte  Almindeligheds  Form,  der  er 
Selvbevidsthedens«,  med  andre  Ord,  om  de  virkelig  elske 
af  Nødvendighed  eller  af  Frihed,  eller  tildels  af  Nød- 
vendighed tildels  af  Frihed,  eller  .  .  .  Axel.  Hold 
dog  op  med  dette  lange  Slæng  af  lærde  Fraser;  Du 
veed,  jeg  er  ingen  Klerk.  Jeg  gaaer  til  Sagen  lige- 
frem; jeg  har  en  Grund,  en  eneste  enfoldig;  min  Grund 
vil  Paven  ikke  forkaste,  det  er  min  Valborg  selv  — 
»granvoxne  Valborg,  Rose  for  alle  Blomme«!  Vilhelm. 
Ja  min  Ven,  det  er  en  lyrisk  Grund;  den  Grund  kan  Du 
ikke  byde  hans  Hellighed;  det  var  heller  ikke  den  Slags 
Grunde,  hvorom  Kardinalen  talede,  han  mente  nemlig 
objektive,  videnskabelige  Grunde.  Axel.  Saa  maa  Du 
hjælpe  mig  at  mynte  Grunden  med  det  rette  Præg;  thi 
jeg  vil  sige  Dig,  det  er  med  min  Grund  som  med  Draup- 
ner,  Odins  Ring:  den  er  kun  een  og  bliver  dog  til  mange. 
Tager  Paven  ikke  imod  den  ene  Grund,  saa  maa  han 
tage  imod  den  anden.  Jeg  har  mange  Grunde,  Vilhelm, 
naar  jeg  tænker  efter,  mange;  »Havet  har  ikke  saa  mange 
Dyr  i  sine  Bølger,  aldrig  saae  Natten  saa  mange  Stjer- 
ner  paa  Himlens   Hvælving,    ikke  boer  der   saa  mange 

Fugle  i  Skoven,  ikke  saa  mange  Straa  har  Mark  og 
Eng«,  som  mit  Hjerte  har  Grunde,  hvijeg  elsker  Valborg. 
—  Saa  begynder  Overveielsen.  Vielsen  er  udsat,  Axel 
grunder,  Valborg  venter  —  hun  faaer  at  vente  længe. 

Saameget  er  vel  heraf  klart,  at  en  subjektiv  per- 
sonlig Grund  aldrig  kan  blive  upersonlig,  saa  lidt  som 
omvendt.  Kunde  de  uensartede  Grunde  i  videnskabe- 
lig Forstand  sammensmelte  til  Eet,  da  vilde  den  tæn- 
kende Bevidsthed  ogsaa  være  i  Stand  til  at  omsætte 
den  ene  i  den  anden,  forvandle  den  ene  ved  Hjælp  af 
den  anden.  Men  hvor  umulig  en  saadan  Forvandling  er, 
kan  sees  af  de  anførte  Exempler.  Den  objektive  Grund, 
at  Daabssødskende,  ifølge  Kirkens  Forbud,  ikke  tør  ægte 
hinanden,  kan,  naar  den  virker  i  al  sin  Objektivitet,  i 
det  Høieste  kun  bevirke,  at  de  Elskende  bøie  sig  under 
Tilskikkelsen,  at  de  i  stille  Taalmod  give  Afkald  paa 
Livets  Lykke.  Det  er  en  Ydmyghedens  Kraft  i  Kvindens 
Sjæl,  at .  hun  inderligere  formaaer  at  bøie  sig  under 
det  Uundgaaelige ,  end  Manden ;  vi  høre  Valborg  tage 
Ordet  for  den  stille  Resignation.  »Stille  skal  jeg  sidde 
saadan  i  en  lille  Celle ,  virke  Guld  i  Silke,  henleve  blid 

og  sørgelig  min  Tid,    som  Turtelduen Som   hun 

trøster  sig  selv,  vil  hun  ogsaa  trøste  sin  Ven,  at  han 
skal  være  taalmodig,  stille.  »Du  skal  drage  til  din 
Gaard,  op  til  din  Søster,  den  gode  Helfred.  Tiden  læger 
i  Verden  Alt,  den  læge  dine  Saar.  Naturen  i  sin  ædle, 
stille  Storhed,  en  kjærlig  vSøsters  Omgang  lindre  Hjertet 
mer  end  det  muntre  Selskab«.  Det  Subjektive  er  her- 
ved ingenlunde  blevet  objektivt,  men  den  personlige  Grund 
er  ved  Sammenstød  med  Skæbnen  forvandlet  i  sig  selv. 

Det  er  jo  ikke  Valborgs  Mening,  naar  hun  talerom. 

at  Tiden  læger  alle  Saar,  at  hun  med  Tiden  vil  glemme 
Axel,  eller  at  han  skulde  glemme  hende.  Hvad  der 
forandrer  sig  med  Tiden  er  egenlig  kun  det  Udvortes, 
ikke  det  Indvortes.  Udvortes,  for  Verdens  Øine  maa 
hun  skilles  fra  den  Elskede,  men  hun  taber  ham  ikke; 
hun  kjender  et  Sted,  hvor  han  altid  er,  et  fredhel- 
ligt Sted  i  det  Indre.  Derinde,  hvor  han  altid  er,  der 
bygger  hun  Kirken  —  med  gamle  Grave  for  kjære 
Minder  —  der  lever  hun,  der  vaager  hun  og  holder 
daglig  Gudstjeneste:  krandser  Søilen,  hilser  Pilgrim- 
men ,  græder  ved  hans  Bryst,  følger  ham  til  Alte- 
ret, til  Sorgens  Alter,  til  Vielsen,  den  Vielse,  som 
ingen  Sorteknud  afbryder.  Det  er  jo  kun  subjektivt. 
Altsammen  subjektivt,  men  det  er  personligt.  Skulde 
det  Subjektive  derimod  forvandles  til  det  Objektive,  det 
Personlige  til  det  Upersonlige:  da  maatte  Sagen  tage 
en  anden  Vending.  Det  maatte  da  være,  at  Axel  plud- 
selig ved  Skæbnens  Stød  var  bleven  objektiv  Tænker, 
var  kommen  til  at  indsee,  at  det  Oprindelige  i  Menne- 
skets personlige  Væren  ikke  er  Hjerte  og  Villie,  men 
Tænken  og  Viden;  han  maatte  da  forklare  sig  for  Val- 
borg. Forstaa  mig  Valborg,  det  haarde  Slag,  der  ram- 
mer os,  have  vi  selv  forskyldt;  vi  have  begaaet  en  stor 
Synd,  ikke  mod  Gud  i  Himlen  —  det  er  en  subjektiv 
Sag  —  men  mod  Tænkens  og  Værens  evige  Love,  mod 
Metafysiken.  Seer  Du,  vi  have  i  vor  Ungdommelighed 
begyndt  med  vor  egen  Væren,  med  »Væren  i  Individu- 
alitetens Form«,  vi  have  anseet  denne  vor  indskrænkede 
Subjektivitets  Tilfældighed  som  et  tilforladeligt  Udtryk 
for  »individuel  Væren  i  Almindelighed«,  vi  have  des- 
værre  taget  Existensens   Begreb   i    »en  vilkaarlig  Dob- 

beltbetydning« ;  det  er  en  Uklarhed  i  Tanken,  »en  Til- 
snigelse«, der  hævner  sig,  nu  da  vi  vaagne  til  Bevidst- 
lied.  Forstaa  mig:  »al  Væren  i  Individualitetens  Form 
er  Existens;  der  kan  altsaa  gives  en  saadan  Existens, 
der  ikke  er  Bevidsthed,  ikke  theoretisk.  Men  naar Be- 
vidsthed bliver  Existensens  Subjekt,  saa  indeslutter 
Existens  Theorien,  »thi  Bevidstheden  er  kun  existerende 
som  værende  theoretisk«.  —  Du  stirrer  paa  mig.  Du 
forstaaer  mig  ikke ;  giv  Tid !  Du  skal  vel  komme  til  at 
forstaae  mig.  At  en  Yngling  elsker  en  Pige,  kan  for- 
svares af  objektive  Grunde;  det  er  en  Manifestation  af 
Naturens  Almene;  det  er  Slægtens  Liv,  der  fortsætter 
sig  igjennem  Individerne ,  hvis  Existens  forsaavidt  maa 
siges  at  gaae  ind  under  individuel  Væren  i  Almindelig- 
hed; men  at  to  Forelskede  skulde  have  Ret  til  at  for- 
gude hinanden  i  den  Grad,  at  hun  fortvivler  og  vil  gaae 
i  Kloster,  hvis  hun  ikke  kan  faae  ham,  just  ham, 
uagtet  der  er  andre  unge  Mænd  med  ligesaa  elskværdige 
Egenskaber,  der  tilbyde  sig;  og  at  han  bliver  desperat 
og  vil  i  Krig  og  absolut  slaaes  ihjel,  naar  han  ikke  kan 
faae  hende,  just  hende,  den  Udvalgte :  seer  Du,  Valborg, 
en  saadan  Udvælgelse  lader  sig  ikke  forsvare  af  objek- 
tive Grunde,  det  er  at  sætte  »Væren  i  Individualitetens 
Form«  for  »individuel  Væren  i  Almindelighed« ,  det  er 
at  krænke  »Theorien«.  Viis  nu  i  Gjerningen,  at  Du  har 
begrebet  det  Objektive,  at  din  Bevidsthed  omsider  er 
bleven  din  Existenses  Subjekt«,  og  at  dette  dit  Subjekt 
virkelig  indeslutter  Theorien  :  saa  bliver  Du  Hakons  Brud 
—  til  Ære  for  det  Objektive !  jS'orges  Dronning  —  til 
Held  og  Hæder  for  det  Almene!  Saa  er  jeg  trøstet; 
Du  vil  ogsaa  være  det.     Farvel  1 

Hvorledes  Valborg  vil  opfatte  Forklaringen,  om  hun 
vil  antage  sig  selv  eller  den  Talende  for  afsindig,  om 
hun  i  brusende  Vrede  vil  reise  sig  mod  den  Troløse,  eller 
om  hun  svimlende  vil  synke  sammen  i  Afmagt,  derom  kan 
der  være  forskjellig  Mening;  men  saameget  er  vist:  hun 
vil  ikke  forstaae  Forklaringen,  ikke  fatte  Theoriens  Objek- 
tive. Hun  gav  ham  sit  Hjerte,  sin  Tro;  dette  Ene  for- 
staaer  hun,  dette  Subjektive;  men  det  Objektive?  hvor 
skulde  hun  forstaae  »Theoriens  Objektive« :  hun  er  jo 
—  kun  en  Kvinde  I 

»Kjærligheden (I,  siger  S.  Kierkegaard,  »har  dog  i 
Digterne  sine  Præster,  og  stundom  hører  man  en  Røst, 
der  veed  at  holde  den  i  Hævd;  men  om  Troen  høres 
der  intet  Ord,  hvo  taler  til  denne  Lidenskabs  Ære?  Fi- 
losofien gaaer  videre.  Theologien  sidder  sminket  ved 
Vinduet  og  beiler  til  dens  Gunst,  falbyder  sin  Deilig- 
hed  til  Filosofien.  Det  skal  være  vanskeligt  at  forstaae 
Hegel,  det  er  et  Underværk,  men  at  komme  ud  over 
Abraham,  det  er  en  smal  Sag.  At  gaae  ud  over  Hegel, 
det  er  et  Underværk,  men  at  komme  ud  over  Abraham 
det  er  det  Letteste  af  Alt.«  Om  nu  Kierkegaard  just 
har  Ret,  naar  han  kalder  Troen  en  Lidenskab,  er  et 
Spørgsmaal  for  sig;  men  der  er  Et,  hvori  han  ubetin- 
get har  Ret,  dette  nemlig,  at  Troen  ligesaa  vel  som 
Kjærligheden  er  en  personlig  Sag.  At  ville  i  dette 
Kapitel  overhale  en  saadan  Forfatter  med  Skolekritik 
paa  et  Par  Blade  og  give  det  Udseende  af,  at  man 
gaaer  videre  ,  gaaer  ud  over  Kierkegaard,  medens 
man  i  Virkeligheden  ikke  blot  gaaer  tilbage  til  Hegel, 
men  endogsaa  bagved  Hegel,  er  ikke  til  Sandhedens 
Fremme.     Det  er  ikke  for  Intet,    at  Kierkegaard   i  alle 

sine  Skrifter,  ikke  blot  i  de  æsthetiske  og  filosofiske, 
men  ogsaa  i  de  religiøse,  opbyggelige,  viser  hen  til 
det  Erotiske  og  tager  Exempler  af  naturlige  Kjærlig- 
hedsforhold.  Han  vil  herved  gjøre  det  ret  iøinefal- 
dende,  hvor  skarp  Modsætningen  mellem  det  Personlige 
og  det  Upersonlige  er.  Thi  hvad  der  for  Liv  og  Per- 
sonlighed er  det  Vigtigste,  det  Allervæsenligste :  dette 
Menneske,  denne  Sjæl,  dette  Hjerte,  maa  for  den  Be- 
vidsthed, »der  kun  existerer  som  værende  theoretisk« 
nødvendigvis  blive  til  noget  aldeles  Uvæsenligt,  noget 
Forsvindende  og  desaarsag  Ubetydeligt.  Theorien  naaer 
kun  til  en  Sjæl,  aldrig  til  denne  Sjæl,  kun  til  et  Hjerte 
i  Almindelighed,  Hjertets  Begreb,  aldrig  til  dette  Hjerte. 
Hvad  Hjertet  i  og  for  sig,  det  objektive  Hjerte,  attraaer 
og  i  Kraft  af  Begrebet  maa  attraae,  er  Hovedsagen;  hvad 
et  enkelt  Hjerte,  denne  Sjæl,  dette  subjektive  Hjerte 
begjærer,  er  ligegyldigt.  Om  et  enkelt  Hjerte  brister  af 
Sorg  —  en  enkelt  Flue  drukner  i  en  Flødepotte  —  hvad 
Magt  ligger  vel  derpaa?  Der  er  Hjerter  nok  i  Hjertets 
Begreb,  thi  Hjertets  Begreb,  det  almene  Hjerte,  om- 
fatter  jo    alle  mulige  Hjerter. 

I  denne  Aand  taler  Hegel,  naar  han  i  anden  Del 
af  sin  Æsthetik  karakteriserer  Middelalderens  Ridder- 
væsen  og  den  romantiske  Kjærlighed.  Subjektivitetens 
Valg  viser  sig  for  ham  som  en  Egensindighed,  en  »Parti- 
kularitetens  Halsstarrighed«.  » Kjærlighedens  Kollisioner«, 
siger  han,  »især  naar  de  stilles  kæmpende  imod  substantielle 
Interesser,  beholde  altid  et  Anstrøg  af  Tilfældighed  og  Ube- 
regnelighed; det  er  Subjektiviteten  som  saadan,  dermed 
sine  ikke  i  og  for  sig  gyldige  Fordringer  sætter  sig  op 
imod   det,    som   for    sin    egen   Væsenligheds    Skyld  har 

Fordring  paa  Anerkj endelse.  Individerne  i  de  Gamles 
høie  Tragedie,  Agamemnon,  Klytemnestra ,  Orest,  Ødi- 
pus, Kreon  o.  fl. ,  have  vel  ligeledes  individuelle  For- 
maal,  men  det  Substantielle,  den  Pathos,  der  i  Hand- 
lingens Indhold  er  den  bevægende  Kraft,  har  absolut 
Berettigelse  og  er  i  sig  selv  af  almindelig  Interesse  . .  . 
Naar  Klytemnestras  Brøde  i  dette  konkrete  Tilfælde  ikke 
straffes,  naar  den  Krænkelse,  Antigone  maa  lide  som 
Søster,  ikke  hævnes,  saa  er  dette  en  Uret  i  og  for  sig. 
Men«  —  her  sigter  han  til  Riddervæsenet  —  »disse 
Kjærlighedens  Lidelser,  disse  strandede  Forhaabninger, 
denne  Forlibthed  overhoved,  disse  uendelige  Smerter, 
som  en  Elskende  føler,  denne  uendelige  Lyksalighed  og 
Salighed,  som  han  forestiller  sig,  have  ingen  i  sig  selv 
almindelig  Interesse,  det  er  Noget,  som  kun  angaaer 
ham  selv.  Ethvert  Menneske  har  vistnok  et  Hjerte  for 
Kjærlighed  og  Ret  til  at  blive  lykkelig  ved  den,  men 
naar  han  her  just  i  dette  Tilfælde,  under  disse  og  disse 
Omstændigheder,  netop  med  Hensyn  paa  denne  Pige, 
ikke  naaer  sit  Maal ,  saa  er  dermed  ingen  Uret  skeet. 
Thi  det  er  ikke  i  og  for  sig  nødvendigt  —  dass  er  sich 
geråde  auf  dieses  Mådchen  kapricionire ,  og  saa  skulde 
vi  interessere  os  for  den  høieste  Tilfældighed,  for  Sub- 
jektivitetens Vilkaarlighed ,  der  er  uden  al  Udstrækning 
og  Almindelighed«. 

Denne,  som  det  maaske  kunde  synes,  noget  Jero- 
nymilsagtige  Opfatning  af  den  romantiske  Kjærlighed,  er 
objektiv,  strengt  videnskabelig.  Hvor  ægte  videnska- 
belig den  er,  kunne  vi  let  bevise.  Der  skal  til  Løs- 
ning af  en  geometrisk  Opgave  f.  Ex.  afsættes  et  Punkt 
eller  drages  en  Linie.     Men  hver  Gang  et  Punkt  afsæt- 

tes,  bliver  det  dette  Punkt;  Linien,  der  drages,  bliver 
hver  Gang  en  denne  Linie.  Den,  som  nu  paa  Almin- 
delighedens Vegne  har  Lyst  til  at  drille  Mathematikeren, 
kan  med  en  vis  Grund  gjøre  Indvending.  Du  skal  af- 
sætte et  Punkt,  det  er  nødvendigt;  men  Du  afsætter 
dette  Punkt,  det  er  jo  tilfældigt;  Du  vil  drage  en  Li- 
nie, men  hvorfor  just  denne  Linie?  Du  lover  os  det  Al- 
mene og  byder  os  kun  det  Enkelte,  Du  sigter  paa  det 
Nødvendige  og  rammer  kun  det  Tilfældige:  det  er  en 
underlig  Methode.  Mathematikeren  vil  imidlertid  let  rede 
sig  ud  af  Forlegenheden.  Vel  maa  han  indrømme,  at 
ethvert  bestemt  Punkt,  hvorsomhelst  han  end  afsætter 
det,  aldrig  bliver  det  almindelige  Punkt,  og  at  det  Samme 
maa  siges  om  Linien;  men  den  Tilfældighed,  der  saale- 
des  løber  med  i  Valget  af  det  enkelte  Punkt  og  den  en- 
kelte Linie,  er  saa  langt  fra  at  svække  Nødvendigheden, 
at  den  tvertimod  selv  er  nødvendig  for  at  give  det  Al- 
mene Tilværelse.  Da  nu  det  ene  Punkt  i  denne  Hen- 
seende kan  være  ligesaa  godt  som  det  andet,  den  ene 
Linie  ligesaa  tilfredsstillende  som  den  anden:  saa  kunne 
det  vilkaarlige,  forsaavidt  tilfældige.  Punkt  og  den  vil- 
kaarlige,  forsaavidt  tilfældige.  Linie  meget  vel  betragtes 
som  fuldgyldige  Repræsentanter  for  Punkt  og  Linie  i  Al- 
mindelighed. 

Ifølge  Theorien  skulde  det  nu,  strængt  taget,  for- 
holde sig  med  Elskeren  og  hans  mulige  Valg  som  med  Ma- 
thematikeren og  hans  mulige  Punkter;  men  det  er  umuligt. 
Den  iblandt  alle  fra  Poesien  berømte  Elskere,  der  allermest 
synes  at  nærme  sig  »Væsensuniversalitetens  Bestem- 
melse« med  tilsvarende  »Forsigværen  i  den  frigjorte  Al- 
mindeligheds Form«,  er  uden  Sammenligning  Don  Juan. 

Og  dog  vil  selv  en  Don  Juan  med  sit  frie  Valg,  sin 
næsten  uoverskuelige  Rigdom  af  blomstrende  Muligheder, 
trods  den  Lethed,  hvormed  han  vælger,  og  den  Hurtig- 
hed, hvormed  han  vexler,  umulig  kunne  forholde  sig  til 
»Baronesser  og  Comtesser,  Bønderpiger  og  Prindsesser« 
som  en  Mathematiker  forholder  sig  til  Punkter,  Flader 
og  krumme  Linier.  At  han,  hver  Gang  han  træder  fra  Mu- 
lighed ind  i  Virkelighed,  at  forstaae,  naar  han  paaExi- 
stensens  Vei  erotisk  vælgende  exekverer,  maa  nøies 
med  Een  ad  Gangen,  en  Enkelt,  en  Denne,  er  ikke  Van- 
skeligheden; thi  det  Samme  kan  bogstavelig  siges  om 
Mathematikeren,  der  maa  nøies  med  dette  Punkt,  denne 
Linie.  Don  Juan  vil  indrømme  Hegel,  at  ethvert  Men- 
neske har  et  Hjerte  for  Kjærlighed  og  Ret  til  at  blive 
lykkelig  ved  den,  samt  at  en  Elsker  ikke  for  Liv  og 
Død  ubetinget  skal  binde  sig  til  en  Enkelt  som  til  den 
Eneste  i  Verden,  eftersom  det  jo  ikke  i  og  for  sig  er 
nødvendigt,  »dass  er  sich  geråde  auf  dieses  Mådchen 
kapricionire« ;  og  dog  er  Don  Juan  ligesaa  lidt  enig  med 
Hegel  som  med  Jeronymus :  han  tilfredsstiller  kun  det 
Subjektive,  ikke  det  Objektive;  istedenfor  at  bringe  det 
Tilfældige  til  at  gaae  op  i  det  Nødvendige,  springer  han  hen 
over  »Begrebet«  saa  let  som  han  springer  over  Kirkemuren; 
han  parodierer  Theorien  og  bringer  hvert  Øieblik  det  Nød- 
vendige til  at  gaae  op  i  det  Tilfældige,  og  det  uagtet 
»Subjektivitetens  Vilkaarlighed«  netop  hos  ham  har, 
hvad  Hegel  fordrer,  »Udstrækning  og  Almindelighed«. 

Det  erotiske  Valg,  hvorved  Tilbøielighed  og  Liden- 
skab ofte  faae  en  saadan  Overvægt  over  den  kolde  For- 
nuft, at  Hjertet  løber  af  med  Forstanden,  er  jo  vistnok 
—  siger  man  —  af  saa  subjektiv,  individuel  Natur,  at 

det  Personlige  her  i  mange  Henseender  støder  an  mod 
det  rene  Begreb,  hvisaarsag  Theoriens  Almene,  hvad 
dette  delikate  Kapitel  angaaer,  helst  indskrænker  sig  til 
at  være  begrændsende  uden  at  være  begrundende.  Men 
efterhaanden  som  vi  komme  høiere  op  i  de  sædelige  Re- 
gioner, vil  det  Objektive  komme  til  sin  Ret;  Pligtens 
Stemme  vil  hæve  sig  og  indskærpe  »den  individuelle  Væ- 
rens Almindelighed«.  Man  tænke  f.  Ex.  paa  den  Pligt 
at  elske  sin  Slægt,  sit  Folk,  sit  Fædreland.  —  Her  møde 
vi  igjen  Theoriens  gamle  Vildfarelse. 

Theorien  fordrer,  at  den  sande  Personlighed  skal 
bøie  sig  for  Tilværelsens  Almene  og  tage  sit  Udgangs- 
punkt i  det  Objektive,  det  Nødvendige.  Det  vil  Person- 
ligheden ikke,  den  protesterer;  dens  høieste  Lov  er  ikke 
objektiv,  men  subjektiv:  den  har  sit  Udgangspunkt  i  sig 
selv.  Kun  med  dette  Udgangspunkt,  i  Kraft  af  denne  Lov, 
Selvbestemmelsens,  Villiens,  Selvudviklingens,  Frihedens 
Lov,  anerkjender  den  det  Objektive  og  fyldestgjør  det 
Almene.  Tyngdens  Lov  er  objektiv,  men  Pligtloven  er 
subjektiv,  hin  er  upersonlig,  denne  personlig.  Det  er 
Pligt  at  opgive  sin  Egensindighed  og  beherske  sit  Hjertes 
egenkjærlige  Tilbøieligheder;  det  er  Pligt  at  elske  sin 
Slægt,  sit  Folk;  det  er  Pligt  at  offre  sig  for  sit  Fædre- 
land. Men  hvor  forskjellige  Pligterne  end  ere,  saa  er  dog 
Pligtloven  een  og  den  samme,  den  er  en  indre  Personlighe- 
dens Lov,  en  uforkrænkelig  Selvhedslov.  Personligheden 
giver  sig  hen;  hvorfor?  Fordi  den  i  Selvhengivelsen 
føler,  at  den  ikke  taber,  men  vinder  —  sig  selv!  Per- 
sonligheden opoflFrer  sig;  hvorfor?  Fordi  den  i  Opoflfrel- 
sens  Øieblik  erkjender,  at  den  just  nu  tilfredsstiller  sin 
oprindelige  Drift,  siu  inderste,  sandeste,  dybeste  Trang. 

Naar  en  Arnold  Winkelried  i  Slagets  Trængsel  griber 
omkring  de  Qendlige  Spyd,  samler  dem  i  sit  Bryst  og 
trænger  frem:  da  skeer  det  ikke  af  videnskabelig  objek- 
tive, nei,  af  subjektive,  ubetinget  subjektive,  personlige 
Grunde.  At  Helten  har  indaandet  det  Objektive  og  be- 
væges af  det  Almene,  idet  han  bevæges  af  Ideen,  kan 
Enhver  forstaae;  men  den  bevægende  Grund  er  subjek- 
tiv: den  er  i  Villien,  thi  den  er  i  Hjertet,  der,  hvor 
ingen  Theori  naaer  hen.  Skulde  Theorien  af  objektive 
Grunde  gjøre  det  begribeligt,  hvorfor  just  denne  Enkelte, 
denne  Ene,  i  Farens  Yderste  offrer  sig  for  alle  de  An- 
dre :  det  vilde  blive  en  vidtløftig  Overveielse.  Han  el- 
sker Friheden,  han  elsker  Fædrelandet,  han  elsker  de 
Kjære  i  Hjemmet;  men  Grunden,  den  objektive  Grund? 
Det  er  ligesaa  umuligt  at  angive  den  almene  Grund, 
hvorfor  en  Winkelried  saa  udelukkende,  saa  inderlig  dybt 
er  kommen  til  at  elske  sit  frie  Schweitz,  som  det  er 
umuligt  at  udfinde  den  almene  Grund,  hvi  Romeo  kun 
kan  elske  sin  Julie,  eller  Axel  sin  Valborg. 

At  de  til  den  saakaldte  objektive  Ethik  hørende 
Ideer  ligesaa  oprindelig  røre  sig  i  Sind  og  Hjerte  som 
de  elskende  Individers  gjensidige  Kjærlighedsfølelse,  der- 
paa  afgiver  vor  anførte  Tragedie  jo  netop  et  talende 
Exempel.  Til  at  omgaae  det  objektive  Forbud  aabner 
sig  en  Udvei;  Axels  Ven  har  forberedt  Alt  til  Flugt; 
til  Afsked  knæle  de  Elskende  paa  Harald  Gilles  Grav: 
da  høres  Toner  af  et  Horn  langt  borte.  Axel  kj ender 
disse  Toner;  det  er  »en  Krigerlur«.  Paa  Vilhelms  Op- 
fordring: »følg  hvorhen  din  gode  Norne  vinker«,  svarer 
han:  »min  gode  Norne  vinker  mig  til  Pligt.«  Nu  be- 
gynder Idebevægelsen  personlig  fra  et  nyt  Udgangspunkt ; 

men  Axel  er  øieblikkelig  enig  med  sig  selv:  her  er  slet 
ingen  Strid  mellem  Objektivt  og  Subjektivt;  kun  en 
indre  Forvandling,  en  ethisk  Omsætning  af  personlige 
Grande.  »Nu  kan  jeg  ikke  reise;  det  er  umuligt,  plat 
umuligt,  Valborg!  Vilhelm.  Du  vil?  Axel.  Forsvare 
Hakon  Herdebred.  Vilhelm.  Din  Avindsmand?  Axel. 
Hvad  Avindmand?  Ham  har  jeg  trodsig  Ryggen  vendt; 
nu  er  min  Konge  bestædt  i  Nød,  ham  skylder  jeg  mit 
Liv.  Vilhelm.  Du  skylder  Fædrelandets  Vel  dit  Liv,  ei 
Hakon.  Mener  Du  at  gavne  Norge  med  at  forsvare  ham, 
den  unge  Daare,  som  overtræder  alle  Pligter  for  sin  Li- 
denskab? Som  ringeagter  Dyden  og  Undersaattens  Ret? 
Som  glemmer  ganske  det  Heles  for  sin  egen  Tarv.  Nei 
Axel!  hvo  Konge  være  vil,  ham  bør  det  sig  at  tænke, 
handle  kongeligt.  Kom!  Erling  er  en  berømt  og  tapper 
Høvding,  ædel.  Forsink  ham  ikke  Seiren;  han  vil  ei 
misbruge  den.  Lad  Norges  Scepter  funkle  fra  Heltens 
Haand;  det  ruster  i  en  Niddings«.  —  Det  er  en  egen 
Vending,  Sagen  nu  har  taget.  Saalænge  Hindringen  laa  i 
det  kanoniske  Forbud,  kunde  det  synes,  som  om  Bryd- 
ningen mellem  det  Personlige  og  Upersonlige  fremkom 
derved,  at  Tilbøieligheden  stred  imod  Pligten,  som  var 
det  kun  subjektiv  Lidenskab,  der  vilde  have  det  Objek- 
tive bort,  fordi  almene,  i  sig  gyldige  Grunde  stode  fjend- 
lig  op  mod  Hjertets  kjæreste  Ønske.  Her  er  nu  For- 
holdet lige  det  omvendte;  nu  er  det  netop  det  Objek- 
tive, der  er  paa  Tilbøielighedens  Side  og  begunstiger 
Ønsket.  I  og  for  sig,  vil  sige:  i  objektiv  Forstand,  er 
der  ingen  tvingende  Grunde,  hvi  Axel  skulde  blive  og 
tage  Del  i  Kampen.  Hvorfor  skulde  han  vel  gjøre  det? 
Det  kan  ikke  være  for  Hakons   Skyld,   thi  i  og  for  sig 

har  Hakon  store  Feil,  og  Erling  store  Fortrin.  Det  kan 
ikke  være  for  Fædrelandets  Skyld,  thi  dersom  det  tør 
forudsættes,  at  Erling  muligvis  vil  blive  en  bedre  Konge 
end  Hakon,  saa  har  Fædrelandet  jo  i  og  for  sig  ikke 
tabt,  men  vundet,  hvis  Erling  seirer.  Men  er  det  mu- 
ligt, ja  endog  sandsynligt,  at  Axel  snarere  skader  end 
gavner  Norge  ved  at  blive  og  kæmpe  for  Hakon:  saa 
kan  han  da  heller  ikke  være  forpligtet  dertil  for  Ærens 
Skyld,  thi  at  skade  sit  Fædreland  i  den  Indbildning,  at 
man  gavner  det,  er  i  og  for  sig  ingen  Ære.  Sagen  er 
i  al  Fald  saa  politisk  betænkelig,  at  Vilhelm,  i  det  Mindste 
indtil  videre,  maa  synes  at  have  hele  Retten  paa  sin 
Side;  vi  kunne  med  en  lille  Forandring  anvende  hans  Ord: 
»Naar  Alt  er  lykket,  naar  tryg  den  høie  Schwarzburg 
med  sin  Ringmur  beskytter  os;  naar  Fader  Erland  har  i 
Borgkapellet,  hvor  Leonora  tvunget  blev  til  Rudolf,  lagt 
Eders  Hænder  i  hinanden,  bli'er  Stunder  nok«  —  til 
Overveielse.  Hvor  er  saa  den  for  Axel  sande  afgjørende 
Grund?  Den  er  i  hans  eget  Selv,  hans  stærke  Æresfø- 
lelse, hans  ridderlige  Tænkemaade;  Ridderen  erkjender 
sin  Pligt:    Forpligtelsens  Grund  er  personlig. 

Stille  vi  nu  det  Patriotiske  mod  det  Erotiske,  saaledes 
at  hint  betegner  det  yderste  Objektive,  dette  det  yderste 
Subjektive,  da  raaae  begge  Yderled  nødvendigvis  udgaae  fra 
det  sædelige  Selv;  begge  have  deres  Midtpunkt  i  Sædelig- 
hedens Ide  og  Sædelighedens  Ide  i  Personligheden. 
I  skarp  Modsætning  til  Individernes  Vilkaarlighed,  til- 
fældige Lyster  og  Indfald  har  Sædelighedsideen  tilvisse 
sine  ufravigelige  Pligtlove  og  i  Pligtlovenes  almene  Gyl- 
dighed sit  Objektive;  men  det  maa  paa  det  Eftertryk- 
keligste indskærpes,    at  disse  Pligtlove  alle  uden  Und- 

tagelse  ere  Selvhedslove,  altsaa  i  strengeste  Forstand 
Frihedslove,  at  Forpligtelsen  kommer  indenfra,  fra  Hjer- 
tets Grund,  fra  Villieu;  thi  Villien  er  i  Hjertet,  og  som 
Hjertet  er,  saaledes  er  Villien.  Kant  har  med  Rette 
fremhævet,  at  Agtelse  for  Pligtens  Bud  er  uadskillelig 
fra  Agtelse  for  sig  selv,  at  Moralloven  i  Menneskets 
Bryst  niaa  ligesom  Stjernehimlen  over  hans  Hoved  vække 
hans   høieste  Beundring. 

Kunde  det  nu  med  Rette  siges ,  at  Menneskets  Selv 
er  sit  eget  Princip,  at  det,  hvad  den  atheistiske  Ethik 
forudsætter,  udelukkende  danner  sig  ved  sig  selv,  udvik- 
ler sig  selv,  opholder  sig  selv  o.  s.  v.,  da  vilde  unæg- 
telig heraf  følge,  at  Pligterne  mod  vor  Næste  uden 
videre  gik  op  i  Pligterne  mod  os  selv;  og  Regnskabet 
skulde  nok  vise,  at  Enhver  er  sig  selv  nærmest.  Men 
det  er  netop  en  Grundmodsigelse  at  ville  hævde  det 
menneskelige  Selv  ved  Udelukkelse  af  det  guddomme- 
lige. »Det  Godes  Ide  er  Villiens  Ide:  til  det  absolute 
Gode  svarer  den  absolute  Villie ,  det  absolute  Selv. 
Det  absolute  Selv  er  den  hellige  Gud.  Ligeoverfor 
det  absolute  Selv  staaer  saa,  med  Verden  til  Mellem- 
værende, Mennesket,  det  relative  Selv,  det  Selv,  der 
ikke  er  godt,  men  forpligtet  til  det  Gode,  den  rela- 
tive Villie,  der  ikke  er  hellig,  men  syndig«^).  Her 
er  det  Vendepunkt,  hvor  Sædeligheden  viser  tilbage  til 
Religionen  som  til  sit  oprindelige  Grundlag:  Sædeligheds- 
principet  staaer  og  falder  med  Religionen.  At  Reli- 
gionen maa  bære  Sædeligheden,  kan  paavises,  men 
ikke  bevises;  her  er  den  Kjendsgjerning,  som  Videnska- 


')  Om  Hindringer  og  Betingelser  for  det  aandelige  Liv.     S.  101. 
For  Ide  og  Virkelighed.  39 

ben  kan  belyse,  men   ikke   begrunde;    og  hvorfor  ikke? 
Fordi  Principet  er  personligt. 

Skulde  en  objektiv  Bevisførelse  med  tilsvarende 
Begrundelse  være  mulig,  da  maatte  den  fra  Logiken 
velbekjendte  Modsigelsens  Grundsætning  afgive  Rette- 
snoren. Men  Enhver,  der  kj ender  lidt  til  Kulturhisto- 
rien, raaa  kunne  sige  sig  selv,  at  det  ingenlunde  forhol- 
der sig  med  Livsanskuelser  som  med  videnskabelige  Theo- 
rier :  Aandsbegreberne  bøie  sig  altid  let  efter  den  engang 
valgte  Livsanskuelse,  men  aldrig  omvendt.  Der  høres  Stem- 
mer, som  raabe:  »Vi  have  ingen  Plads  for  en  villende 
Gud,  vi  føle  ingen  Trang  til  personlig  Udødelighed,  vi 
agte  ikke  paa  subjektive  Grunde,  vi  ynde  ikke  den  om- 
vendte Videnskab«  o.  s.  v.  Det  vil  da  sige  med  andre  Ord, 
at  der  gives  tænkende  Individer,  hvis  ethiske  Selvfølelse 
er  saa  yderlig  svag,  at  de  midt  i  den  objektive  Verden 
ikke  kunne  mærke  Subjektivitetens  Selvstændighed,  men 
betragte  Frihedslovene  i  Aanden  som  en  theoretisk  Af- 
speiling  af  Nødvendighedens  Love  i  Naturen.  Herimod 
er  fra  Videns  Standpunkt  Intet  at  indvende.  Den,  der 
absolut  vil  aflede  sit  Selv  af  det  Selvløse  og  bøie 
sig  personlig  under  det  Upersonlige,  lad  ham  bøie  sig, 
lad  ham  aflede,  det  bliver  hans  egen  Sag.  At  afvise 
Religionen  bør  Enhver  i  Viden  have  Lov  til ;  men 
naar  Nogen  i  sit  Selvbedrag  gaaer  saa  vidt,  at  han  i 
Videnskabens  Navn  vil  bilde  Verden  ind,  at  han  virke- 
lig kan  modbevise  Religionens  Princip ,  da  maa  der 
protesteres;  thi  at  afvise  er  ikke  det  Samme  som  at 
modbevise. 

Den  haardeste  Modsætning   og  dog  umiddelbareste 
Sammenblanding  af  subjektive  og  objektive,  personlige  og 

upersonlige  Grunde  finde  vi  i  Stridighederne  om  de  histo- 
risk bestaaende  Religioner.  En  Muhamedaner,  en  Jøde, 
en  Kristen  ville  let  blive  enige  om,  at  der  kun  kan  være 
een  eneste  sand,  saliggjørende  Tro,  at  Religionens  Sand- 
hed er  den  almene,  i  og  for  sig  gyldige  Sandhed,  at 
alle  Mennesker  uden  Persons  Anseelse  ubetinget  maae 
bøie  sig  for  den  ene,  af  Gud  selv  aabenbarede  og  des- 
aarsag  ubedragelige  Sandhed:  den  afgjørende  Vægt  fal- 
der forsaavidt  paa  det  Almengyldige,  det  Objektive.  Men 
naar  der  saa  spørges,  hvilken  Aabenbaring,  hvilken  Tro, 
der  da  i  og  for  sig  er  den  ubetinget  sande,  saa  opløser 
Enigheden  sig  i  Uenighed.  Enhver  af  de  Trende  har  sin 
Religion  og  sin  Tro;  den  Ene  er  ligesaa  forvisset  om 
at  have  Sandheden  paa  sin  Side  som  den  Anden.  De 
ivrige  Religionsbekj endere  kunne  stride  med  hveran- 
dre ;  de  kunne  i  opbrusende  Lidenskab  myrde  hveran- 
dre, men  overbevise  hverandre  af  objektive  Grunde  kunne 
de  ikke. 

Glemmes  det  i  Stridens  Hede,  at  Troens  personlige 
Sandhed  maa  begynde  med  Selvet,  det  Subjektive,  og 
tilegnes  med  Frihed,  saa  skyder  Lidenskaben  sig  øie- 
blikkelig  ind  under  det  Objektive,  det  Upersonlige,  saa 
vil  den  Ene  tvinge  den  Anden  ved  objektive  Beviser, 
med   objektiv   Magt,    og   saa   have   vi   Fanatismen*). 


')  „Troesfanatismen  er  bekjendt  noh;  Særkjendet  er,  at  den  selvsyge 
Subjektivitet  i  lidenskabelig  Forblindelse  vil  forvandle  den  subjek- 
tive Sandhed  til  en  objektiv  Magt,  en  Tilværelseslov,  for  hvilken 
alle  andre  Subjektiviteter  ubetinget  skulle  bøie  sig.  Vidensfanatis- 
men  er  mindre  bekjendt;  men  derfor  ikke  mindre  karakteristisk. 
Den  har  naturligvis  ikke  sit  Udspring  fra  Videnskaben ,  men  fra 
en  selvisk  Fordreielse  af  Videnskaben.  Istedenfor  at  tage  Erkjen- 
delsen  af  det  Personlige  for  hvad  den  er,  en  subjektiv  praktisk 
Erkjendelse,  gjør  den  Vidende  Selverkjendelsen  uden  videre  objektiv 

39* 

Fastholdes  derimod  det  Individuelle,  det  Subjektive  med 
saa  ensidig  Frihed,  at  den  personlige  Sandheds  almen- 
gyldige Indhold  falder  bort,  saa  er  Forskj ellen  mellem 
de  positive  Religioner  uvæsenlig,  og  saa  have  vi  Indif- 
ferentismen. 

Det  sextende  og  syttende  Aarhundredes  skolastiske 
Orthodoxi  gav  den  protestantiske  Troesfanatisme  et 
theologisk  Grundlag;  at  undergrave  dette  Grundlag  var 
en  Opgave  for  Rationalismen,  men  Opgavens  Løsning 
førte  til  Indifferentisme.  Den  aandrigste  Repræsentant 
for  Rationalismen  i  forrige  Aarhundrede  er  uden  Sam- 
menligning  G.  E.  Lessing. 

Det  Skrift,  hvori  Lessing  med  størst  Virkning  har 
bekæmpet  Fanatismen  og   den    orthodoxe    Sneversindet- 


theoretisk.  Det  er  et  stort  psykologisk  Selvbedrag.  Den  Vidende 
bilder  sig  ind,  at  den  Subjektivitet,  hvorfra  han  gaaer  ud,  er  et 
objektivt  almengyldigt  Væsen ,  eu  ubedragelig  Methafysikbevidst- 
hed,  en  sand  Normalsubjektivitet,  medens  den  dog  i  Virkeligheden 
kun  er  en  Abstraktion  af  den  egne  individuelle  Subjektivitets  til- 
fældige Tilstand.  Langt  fra  at  befries  fra  „Egoismen",  bliver  den 
Vidende  ved  dette  Selvbedrag  tvertimod  bedaaret  af  Egoismen;  thi 
at  gjøre  den  egne  Subjektivitets  tilfældige  Hang  til  objektiv  Maa- 
lestok  for  alle  andre  Subjektiviteter,  er  Egoisme.  Hvad  Normal- 
subjektiviteten, „i  Kraft  af  Tilværelsens  objektive  Princip",  har 
Trang  til,  det  skal  nu  hver  menneskelig  Subjektivitet  væsenlig 
have  Trang  til,  nemlig  at  blive  metafysisk ;  hvad  Normalsubjektivi- 
teten ikke  føler  Trang  til,  en  personlig  Gud,  en  Trøst  i  Bønnen, 
et  evigt  Liv  o.  s.  v.,  slige  Drømmerier  og  subjektive  Kjællingerier 
tør  nu  ingen  sand  —  objektiv  sand  —  menneskelig  Subjektivitet 
for  Fremtiden  føle  Trang  til.  At  føle  Trang  til  Sligt  er  jo  at  af- 
vige fra  det  Normale,  at  afvige  fra  det  Normale  er  at  afvige  fra 
det  Almene,  at  afvige  fra  det  Almene  er  at  afvige  fra  Sandheden: 
Maalestokken  er  objektiv.  Med  sin  objektive  Maalestok  behøver 
Normalsubjektiviteten  nu  blot  —  i  al  Upersonlighed  atfaae  et  lille 
Anfald  af  personlig  Sandhedsiver,  og  den  ulmende  Vidensfanatisme 
vil  forraade  sig  ved  Angreb  paa  Troen".  —  Hr.  Professor  Brøch- 
ners filosofiske  Kritik  gjennemseet  af  R.  N.  S.  IS  — 19. 

hed,  er  vistnok  hans  »Nathan  der  Weise«.  Fablen 
er  henlagt  til  Korstogenes  Tid.  Saladin  har  erobret 
Jerusalem ;  en  ung  Tempelherre,  som  er  forelsket  i  Na- 
thans adopterede  Datter  Recha,  henvender  sig  til  Patri- 
arken om  Raad.  Som  en  Legemliggjørelse  af  Kirkens 
over  al  Fornuft  ophøiede  Myndighed  fordrer  Patriarken, 
at  hans  Raad  skal  følges  i  blind  Tro,  og  kommer  der- 
tor  i  nogen  Forlegenhed,  da  han  ikke  kan  faae  at 
vide,  om  det  foreliggende  Tilfælde :  at  en  Jøde  har  med 
faderlig  Ømhed  opdraget  et  kristent  Barn  i  Kjærlighed 
til  alt  Godt,  er  et  Faktum  eller  blot  »et  Problem«.  Tem- 
pelherren, der  kun  saadan  i  Almindelighed  vilde  høre  den 
højærværdige  Mands  Mening,  mener,  at  det  kunde  være  det 
Samme.  »Det  Samme«?  udbryder  Patriarken;  »der  seer 
Herren,  hvor  dog  den  stolte  menneskelige  Fornuft  kan 
fare  vild  i  geistlige  Sager !  —  Paa  ingen  Maade ! »  Pa- 
triarken har  hverken  Tid  eller  Lyst  til  at  befatte  sig 
med  Tankeproblemer  —  Fornuftundersøgelsernes  pro  et 
contra  henviser  han  til  Theatret  —  han  aner  et  haand- 
gribeligt  Faktum  og  vil  i  hellig  Iver  øieblikkelig  have 
fat  paa  Jøden,  »Den  pavelige  og  keiserlige  Ret  bestem- 
mer jo,  at  en  Jøde,  der  forfører  en  Kristen  til  Frafald, 
skal  paa  Baalet.  Saameget  mere  da  en  Jøde ,  der  har 
øvet  Vold  mod  et  kristent  Barn«.  Men,  bemærker  Tem- 
pelherren, naar  Jøden  nu  af  Barmhjertighed  har  anta- 
get sig  Barnet,  som  ellers  maatte  være  omkommet  i 
Elendighed?  —  »Siger  Intet!  Jøden  skal  brændes.  Be- 
dre, at  det  var  omkommet  i  Elendighed,  end  at  det  til 
sin  evige  Fordærvelse,  blev  frelst  saaledes.  Desuden, 
hvad  Ret  har  Jøden  til  at  foregribe  Gud?  Gud  kan, 
naar  han  vil,   frelse   uden  ham«.    —  Ogsaa   trods  ham. 

skulde  jeg  mene,  gjøre  salig.  —  »Siger  Intet!  Jøden 
skal  brændes.«  —  Det  gaaer  mig  til  Hjerte,  vedbli- 
ver den  unge  Mand,  især  da  man  siger,  at  Pigen  ikke 
er  opdraget  i  nogen  bestemt  Tro,  men  kun  har  hørt  om 
Gud,  hvad  Fornuften  lærer.  —  »Siger  Intet!  Jøden  skal 
brændes.«  Da  Tempelherren  ikke  vil  gaae  til  Bekjen- 
delse  og  sige  rentud,  hvem  den  Paagjældende  er,  vil 
Patriarken  strax  til  Sultanen;  thi  Saladin,  har  ifølge 
Kapitulationen,  svoret  at  beskytte  den  katholske  Reli- 
gion med  alle  dens  hellige  Rettigheder. 

I  faa,  men  levende  Træk  har  Lessing  her  udkastet 
et  Billede  af  en  ægte  Fanatiker;  om  Fanatikeren  tilfæl- 
digvis er  Patriark  i  Jerusalem  eller  maaske  »Hauptpastor 
in  Hamburg«,  gjør  jo  intet  til  Sagen,  naar  kun  Tegnin- 
gen er  korrekt.  —  Den  blinde  Autoritet,  den  blinde  Tro 
og  den  blinde  Iver  ere  saa  inderlig  forbundne,  at  man 
fra  to  af  disse  Mærker  altid  kan  slutte  sig  til  det 
tredie.  Idet  Kirken  med  sine  ufeilbare  Dogmer  opstilles 
som  Gjenstand  for  ubetinget  Underkastelse  i  Tro,  svin- 
der det  Subjektive  umiddelbart  hen  i  det  Objektive, 
det  Personlige  i  det  Upersonlige.  Den,  der  ikke  troer 
paa  Kirkens  Ufeilbarhed,  bliver  evig  fordømt.  Nu  kan 
jo  vistnok  Angst  for  en  evig  Fordømmelse  siges  at  være 
en  subjektiv  Grund;  men  hvad  er  det,  der  vækker  denne 
Angst?  Kirkens  myndige  Ord,  et  Ord  mere  objektivt 
end  Solen  paa  Himlen.  Saa  standser  Selvudviklingen  ved 
det  første  Skridt;  thi  Troens  første  Skridt  er,  at  Menne- 
sket giver  Kirken  sin  evige  Sjæl,  sit  inderste  Selv,  sin  Sam- 
vittighed. Enhver  nærmere  Forklaring,  enhver  Grund,  et- 
hvert bestemmende  Hvorfor  er  at  søge  i  Kirkens  Lære,  dens 
Forjættelser,  Bud  og  Forskrifter:  den  Troende   beholder 

lutet  for  sig  selv  uden  den  blinde  Hengivelse,  den  ube- 
tingede Lydighed.  Men  netop  ved  denne  Selvhengivelse 
eller  rettere  Selvopgivelse  bliver  den  religiøse  Subjek- 
tivitet et  Organ,  et  villieløst  og  dog  villiestærkt  Redskab 
for  det  i  sig  Guddommelige,  det  Objektive.  Den  Troen- 
des Sag  gjøres  nu  uden  videre  til  Guds  Sag,  hans  Villie 
til  Guds  Villie,  hans  Venner  til  Guds  Venner,  hans 
Fjender  til  Guds  Fjender.  Saa  tændes  Lidenskaben,  og 
Troesraseriet  begynder;  thi  hvilken  Straf  kan  vel  være 
for  haard,  naar  det  gjælder  Guds  Fjender?  De  maae 
forfølges  med  Ild  og  Sværd,  hudstryges,  korsfæstes, 
brændes:  ethvert  Middel  til  deres  Udryddelse  er  Gud 
velbehageligt.  Patriarken  i  Jerusalem  skulde  Intet  have 
imod,  om  Sultan  Saladin,  skjøndt  han  selv  er  en  Van- 
tro, der  hundede  Gange  har  fortjent  Baalet,  vilde  laane 
den  hellige  Kirke  sin  stærke  Arm  og  være  den  behjæl- 
pelig med  at  brænde  alle  Jøder. 

Den  religiøse  Fanatisme  er  en  ubændig  Troesegoisme. 
I  samme  Grad  som  Selvforstaaelsen  mangler  og  de  per- 
sonlige Grunde  tabe  sig  i  blind  Underkastelse  under  en 
foregiven,  udvortes  guddommelig  Autoritet,  stiger  den 
sehiske  Lidenskab.  Der  gaaer  Ild  i  det  naturlige  Selv. 
Ildfænomenet  er  Tegn  paa  en  psykisk  Forbrænding,  hvori 
det  Upersonlige  og  det  Personlige  gjensidig  hidse  og  fortære 
hinanden.  Den  ophidsede  Egenvillie  bilder  sig  ind  at  gjøre 
Guds  Villie  og  stride  en  personlig  Strid  for  den  personlige 
Gud.  Et  forfærdeligt  Selvbedrag!  Fanatikerens  Gud, 
den  objektive  og  dog  grundløse  Hersker,  er  i  sin  blinde 
Vilkaarlighed  et  selvløst  Selv,  en  ubønhørlig  Magt,  der 
tilintetgjør  Friheden,  en  giftig  Aande,  der  forpester  Per- 
sonligheden.   Dette  fanatiske  Væsen,  dette  for  Civilisa- 

tion  og  Humanitet  fjendlige  Princip,  lige  farligt  og  for  den 
ædlere  Selvfølelse  lige  oprørende,  enten  det,  saaledes  som 
paa  Korstogenes  Tid,  slaaer  ad  i  vilde,  fortærende  Luer, 
eller  det  under  Masken  af  protestantisk  statskirkelig 
Rettroenhed  som  en  ulmende  Glød  pustes  op  ved  dogma- 
tiske Inkvisitioner  og  giver  sig  Luft  i  borgerlige  Pla- 
gerier, dette  Dogmatismens  Uhyre,  mod  hvilket  Lessing 
sikkert,  behændigt  i  mangen  Dyst  havde  svunget  Kriti- 
kens Klinge,  er  det,  han  med  æsthetiske  Vaaben  vil 
tillivs  i  sin  Nathan   den  Vise. 

Samtalen  mellem  Nathan  og  Saladin  angaaende 
Forholdet  mellem  de  tre  Religioner,  den  muhamedan- 
ske, den  jødiske  og  den  kristelige,  er  liøist  sindrig;  \i 
tænke  paa  Lignelsen  om  de  tre  Ringe.  Nathan  for- 
tæller. I  Fordums  Dage,  i  den  graa  Oldtid,  levede 
en  Mand  i  Osten,  som  fra  en  kjær  Haand  besad  en 
Ring  af  uskatterlig  Værdi.  Stenen  var  en  Opal,  der 
spillede  i  hundrede  skjønne  Farver,  og  havde  den  hem- 
melige Kraft,  at  gjøre  hver  den,  som  bar  den  med  fuld 
Tillid,  velbehagelig  for  Gud  og  Mennesker.  Hvad  Un- 
der, at  hin  Mand  i  Østen  aldrig  lod  den  komme  af  sin 
Finger,  og  traf  den  Foranstaltning,  at  den  for  evig 
skulde  bevares  i  Familien.  Nemlig  saaledes :  Han  be- 
stemte Ringen  for  den  af  sine  Sønner,  som  han  elskede 
mest;  og  fastsatte,  at  denne  igjen  skulde  overlade  den 
til  den  af  sine  Sønner,  der  uden  Hensyn  til  Fødsel,  var 
ham  den  kjæreste.  Den  Søn,  der  havde  Ringen,  var 
Familiens  Overhoved.  Saa  kom  da  denne  Ring  fra  Søn 
til  Søn,  omsider  til  en  Fader,  der  havde  tre  Sønner, 
som  alle  tre  vare  ham  lige  lydige  og  følgelig  hans  Hjerte 
lige  kjære.     Det  skete  da,  at  han  fra  Tid  til  Tid,  efter- 

som  han  talede  i  Enrum  med  hver  af  Sønnerne  især, 
og  hver  Gang  fandt,  at  den  han  talede  fortrolig  med, 
stod  hans  Faderhjerte  nærmest,  kom  til  at  love  Ringen 
til  dem  alle  tre.  Da  han  nu  paa  sit  Dødsleie  kun 
havde  een  Ring,  men  tre  Sønner,  og  ikke  nænnede  at 
skuffe  Nogen  af  de  Kjære,  sendte  han  hemmelig  Bud 
til  en  Konstner  og  lod  ham  gjøre  to  andre  Ringe,  der 
i  Et  og  Alt  fuldkomment  lignede  den  ægte. 

Saladin ,  der  noget  utaalmodig  har  hørt  paa  dette 
»Eventyr«,  studser,  da  Nathan  erklærer  ham,  at  den  rette 
Tro  er  ligesaa  ukjendelig,  som  den  ægte  Ring.  —  Hvad, 
siger  Sultanen,  skal  det  være  Svar  paa  mit  Spørgsmaal? 
Driv  ikke  Gjæk  med  mig;  jeg  skulde  dog  mene,  at  de 
Religioner,  jeg  har  nævnet  Dig,  vel  ere  til  at  adskille, 
at  Forskjellen  endogsaa  gaaer  indtil  Klædedragt,  Spise 
og  Drikke.  —  Men,  svarer  Nathan,  hvad  Grundene  an- 
gaaer,  er  der  ingen  Forskjel.  Thi  grunde  de  sig  ikke 
alle  paa  Historie,  mundlig  eller  skreven?  Men  Historie 
maa  dog  vel  antages  paa  Tro  og  Love?  Hvis  Ord  og 
Tro  drager  man  da  mindst  i  Tvivl?  Dog  vel  sine  Egnes? 
dog  vel  deres,  hvis  Blod  vi  ere?  deres,  som  fra  vor 
Barndom  af  have  givet  os  Prøver  paa  deres  Kjærlighed? 
som  aldrig  have  skuflFet  os,  uden  i  Tilfælde,  hvori  det 
var  os  tjenligt  at  blive  skuffede?  Hvor  kan  jeg  troe 
mine  Fædre  mindre  end  Du  dine?  Eller  omvendt.  Kan 
jeg  forlange  af  Dig,  at  Du  skal  erklære  dine  Forfædre 
for  Løgnere,  for  ikke  at  modsige  mine?  Eller  omvendt. 
Det  Samme  gjælder  om  de  Kristne.  Ikke  sandt?  — 
Denne  Argumentation  gjør  et  stærkt  Indtryk  paa  Sa- 
ladin ;  han  udbryder :  Ved  den  levende  Gud ,  Manden 
har  Ret.     Jeg  maa  forstumme. 

Spørgsmaalet  om  Religionens  objektive  Grundlag 
falder  altsaa  sammen  med  Spørgsmaalet  om  historiske 
Kjendsgjerningers  Troværdighed  og  da  særlig  om  For- 
holdet mellem  religiøs  og  historisk  Tro.  I  en  lille  Af- 
handling: tjber  den  Beweis  des  Geistes  und  der 
Kraft,  havde  Lessing  allerede  opstillet  den  for  hans 
Synsmaade  saa  karakteristiske  Sætning,  at  tilfældige 
Historiesandheder  aldrig  kunne  blive  Bevis  for  nødven- 
dige Fornuftsandheder.  Det  er  nu  mærkeligt  at  see 
Sammenblandingen  af  upersonlige  og  personlige  Grunde. 

De  historiske  Begivenheder  ere  udvortes  objektive 
og  tilhøre  det  Forbigangne;  deres  Troværdighed  kan, 
især  naar  Talen  er  om  Fænomener  af  det  Overnatur- 
lige, om  Tegn  og  underlige  Gjerninger,  let  blive  tvivl- 
som. Det  Høieste,  hvortil  man  ad  denne  Vei  kan  naae, 
er  kun  en  vis  Grad  af  Sandsynlighed.  Men  den  blotte 
Sandsynlighed  giver  aldrig  fuld  Vished;  hertil  kommer, 
at  Underet,  det  fra  Naturens  Orden  Afvigende,  altid 
maa  vise  sig  som  det  Usandsynlige.  Dommen  over 
det  Objektive  bliver  paa  denne  Maade  afhængig  af  Fø- 
lelse, afstemning,  altsaa  af  Subjektiviteten.  Og  naar  saa 
den  paa  sig  selv  usikkre  Subjektivitet  griber  efter  det  Ob- 
jektive, hvad  er  da  naturligere,  end  at  Enhver,  som  Nathan 
siger,  holder  sig  til  det  fra  Fædrene  Overleverede  og  helst 
troer  sine  Egne?  Det  historisk  Objektive  er,  at  man 
fødes,  om  just  ikke  med,  saa  dog  til  en  bestemt  Reli- 
gion:  den  fødte  Muhamedaner  troer  paa  Muhamed,  den 
fødte  Jøde  paa  Jehovas  Lov,  den  fødte  Kristne  paa  Kristus. 
Paa  disse  Vilkaar  have  Individer  af  forskjellig 
Troesbekjendelse  ikke  Noget  at  lade  hinanden  høre.  Er 
det  ikke  muligt  af  historisk  objektive  Grunde  at  bevise, 

hvilken  Religion  der  i  og  for  sig  er  den  sande,  saa  kan 
den  ene  jo  forsaavidt  være  ligesaa  god  som  den  anden. 
Det  Objektive  har  givet  efter  og  bøiet  sig  ind  under  det 
Subjektive.  Religionen  er  bleven  et  Pietetsanliggende, 
en  Hjertesag,  og  Valget  er  frit.  Istedenfor  at  lægge  Vægt 
paa  Dogmerne,  lægger  man  nu  udelukkende  Vægt  paa 
det  fromme  Sindelag,  paa  Dyd  og  gode  Gjerninger. 
»Velan«!  saa  taler  Dommeren  i  Nathans  Fortælling  til 
de  tre  Brødre,  der  kives  om  den  ægte  Ring — »saa  stræbe 
da  Enhver  at  lægge  sin  ubestikkelige,  fordomsfrie 
Kjærlighed  for  Dagen,  at  Stenen  i  hans  Ring  maa  vise 
sin  Kraft;  han  komme  denne  Kraft  tilHjelp  med  Sagt- 
modighed, med  hjertelig  Fordragelighed,  med  Velgjøren- 
hed,  med  inderlig  Hengivenhed  i  Gud:  jeg  indbyder  da 
Eder  at  møde  her  igjen,  naar  Tusinder  af  Aar  ere 
svundne;  en  Mand,  der  er  visere  end  jeg,  vil  da  sidde 
paa  denne  Stol  og  afsige  Dommen  ;<.  Saladin,  fortsætter 
Nathan,  dersom  Du  føler  Dig  at  være  denne  vise  Mand, 
den  Forjættede  .  .  .  Denne  Henvendelse  gjør  et  saa  mæg- 
tigt Indtryk  paa  »de  Troendes  Behersker«,  at  han  styrter 
hen  til  Jøden,  griber  hans  Haand  og  udbryder  bevæ- 
get: »Jeg  Støv?  Jeg  Intet?  O  Gud«!  —  Med  en  saadan 
Selvbekjendelse  er  Fordragelighedens  Lov  underskreven; 
Fanatismens  Baal  slukkes :  Humaniteten  har  seiret. 

Men  ved  denne  Sagens  Vending  ere  vi  komne  til 
en  modsat  Yderlighed :  til  Erstatning  for  Fanatismen 
have  vi  nu  faaet  Indiflferentismen  og  med  denne  Tvivle- 
sygen, Skepticismen.  Er  det  først  almindelig  indrøm- 
met, at  ingen  af  de  positive  Religioner,  der  udgive  sig 
for  aabenbarede,  er  i  Stand  til  at  føre  et  historisk  uom- 
stødeligt Bevis  for  sin  Aabenbarings  Ægthed :  da  følger 

ganske  rigtig  heraf,  at  Bekjendere  fra  de  forskjellige  Troes- 
samfund  maae  gjøre  hverandre  Indrømmelser.  En  Bekjen- 
der,  f.  Ex.  af  den  kristne  Religion,  maa  da  sige  til  sig 
selv:  Grunden,  hvorfor  jeg  er  Kristen,  er,  naar  jeg  skal 
være  oprigtig,  egenlig  den,  at  jeg  er  født  i  et  kristent 
Samfund  af  kristne  Forældre;  var  jeg  bleven  født  i  et 
jødisk  Samfund,  var  jeg  naturligvis  bleven  Jøde,  og 
hvis  jeg  var  bleven  født  midt  i  Tyrkiet,  ja  saa  var  jeg 
bleven  Tyrk.  Af  en  saadan  Tilstaaelse  følger  ikke  blot 
Overbærenhed  mod  anderledes  Troende,  altsaa  Tolerance, 
men  ogsaa  Ligegyldighed  mod  de  positive  Religioners 
indbyrdes  Forskjellighed. 

Resultatet  af  det  forrige  Aarhundredes  aandelige 
Kampe  var  et  afgjørende  Brud  med  den  blinde  Auto- 
ritet, en  Emancipation  fra  det  i  Historien  udvortes  Over- 
leverede. Man  skulde  nu  mene,  at  en  saadan  Eman- 
cipation fra  det  Udvortes  maatte  have  ført  til  dyb,  ind- 
trængende Erkjendelse  af  det  Indvortes,  det  Person- 
lige; men  det  skete  ikke.  Der  skete  noget  Andet.  Just 
som  den  fra  sit  gamle  dogmatiske  Fangebur  bortflag- 
rende Subjektivitet  begyndte  at  svæve  høit  over  alle  faste 
Lærebygninger  og  i  Nydelsen  af  den  friske  Luft  med 
den  frie  Udsigt  gav  sig  hen  til  allehaaiwie  religiøse  Fore- 
stillinger, stolende  paa,  at  Enhver  blev  salig  ved  sin  Tro, 
gjorde  Fornuften  sin  guddommelige  Ret  gjældende  og 
satte  paany  det  Objektive  i  Kraft,  om  end  under  en 
ganske  egen  Form.  Vi  skulle  her  ikke  opholde  os  ved 
en  udførlig  Karakteristik  af  den  saakaldte  Fornuftreli- 
gion, men  blot  fremhæve  et  eneste  Punkt  for  at  vise, 
hvorledes  Rationalismen,  nær  ved  at  ramme  det  Rette, 
Skjød  Sandheden   forbi,   idet  den  sigtende  paa  Friheden 

kun  traf  Nødvendigheden,  og  styrende  mod  det  Person- 
lige strandede  paa  det  Upersonlige^). 

Gruudpunktet,  hvori  det  Objektive  mødes  med  det 
Subjektive,  er  Selvet.  Det  menneskelige  Selv  bærer  i 
sig  et  dobbelt  Princip,  et  dobbelt  Anlæg,  et  Anlæg  for 
Viden  og  et  Anlæg  for  Tro.  Naar  da  den  opvaag- 
nende  Fornuft  sætter  Selvtænkningen  i  Bevægelse,  kom- 
mer det  an  paa,  om  Blikket  oprindelig  er  rettet  mod 
det  Objektive  eller  mod  det  Subjektive. 

Er  Blikket  rettet  mod  det  Objektive,  saa  blive  ikke 
blot  Tingene  i  Verden,  men  ogsaa  Sjælens  Indre,  Sel- 
vets Væsen,  Gjenstand  for  Viden,  Ingen,  der  taler 
naturlig,  vil  sige:  Jeg  troer,  at  jeg  er  til,  at  jeg  føler, 
seer,  hører,  tænker  o.  s.  v. ;  han  vil  med  umiddelbar 
Forvisning  sige:  jeg  veed  det.  Det  Samme  gjælder, 
naar  Talen  er  om  Andres  Bevidsthed.  Ingen  vil  sige: 
Jeg  troer,  at  disse  Mennesker,  som  her  omgive  mig, 
virkelig  ere  levende,  at  ogsaa  de  føle,  see,  høre,  tænke 
ligesaa  vel  som  jeg;  men  han  vil,  forudsat,  at  han 
ikke  har  en  metafysisk  Skrue  løs,  sige  ligefrem:  Jeg 
veed  det.  Der  er  et  System  af  Almenbestemmelser, 
der  ligesaa  nødvendig  høre  til  Selvbevidsthedens  Begreb, 
som  Sider  og  Vinkler  høre  til  Trekanten. 

Anlægges  nu  Begrebsudviklingen  saaledes,  at  Spørgs- 
maalet  slet  ikke  er  om  dine  og  mine  Følelser,  dine  og 
mine  Tanker,  din  og  min  Villie,  dit  og  mit  Selv,  men 
om  menneskelige  Følelser  og  Tanker  i  al  Almindelighed,  om 
den  almene  \^illie,  det  almene  Selv,  saa  antage  de  psy- 
kologiske  Begreber   et   objektivt,    videnskabeligt    Præg, 


')  Jvfr.  ReligiOTisfllosofl  S.  28—35;  S.  8S-97. 

saa  skinner  Fornuftens  Lys  i  Bevidstheden.  I  denne 
Belysning  ville  da  ogsaa  Sædelighedens  Love  tage  sig 
ud  som  rene  Nødvendighedslove ;  forsaavidt  her  er  Tale 
om  Tro  paa  Gud  som  sædelig  Lovgiver,  vil  denne  For- 
nufttro være  af  en  saa  almengyldig  Beskaffenhed,  at 
det  livagtig  seer  ud,  som  kunde  dens  Indhold  med  næsten 
mathematisk  Nøiagtighed  begrundes  og  demonstreres  af 
Forstanden. 

Rationalismen  har  ganske  rigtig  indseet,  at  det, 
hvorpaa  det  ved  al  Religion  og  Sædelighed  væsenlig 
kommer  an,  er  en  klar  Erkj endelse  af  det  menneske- 
lige Selv,  dets  Udspring  fra  Gud,  dets  evige  Bestem- 
melse, dets  uendelige  Perfektibilitet;  Rationalismen  har 
indseet,  at  den  sande  Tro  maa  være  noget  Andet  end 
simpel  Antagen  af  det  Ubegribelige  paa  blind  Autori- 
tet; den  har  indseet,  at  Religionens  Sandheder  bør,  lige- 
som andre  Sandheder,  prøves  efter  Selvtænkningens 
Princip  og  bekræftes  ved  Indsigt,  ved  Overbevisning. 
Men  Grundvildfarelsen  er  iøinefaldende. 

Rationalismens  Feilgreb  er,  at  den  tager  Skyggen 
for  Virkeligheden,  Selvets  Tankevæsen  for  det  levende 
Selv  i  Kjød  og  Blod.  Ved  dette  Feilgreb  bliver  al  Selv- 
tænkning til  videnskabelig  Tænkning,  og  Tænkningens 
Love  falde  sammen  med  den  naturlige  Verdens  Love. 
Hvormeget  de  gamle  Rationalister  end  ivrede  for  at 
holde  fast  ved  Gud,  ved  Dyd  og  Udødelighed,  det 
hjalp  ikke.  Gud,  Dyd  og  Udødelighed  ere  Personlig- 
hedskategorier ,  der  vise  tilbage  til  Subjektivitetens 
Selvstændighed;  men  den  Subjektivitetens  Selvstændig- 
hed, hvorefter  Rationalismen  greb,  skylledes  bort  af 
den  objektive  Videns  Strøm:  kun  Nødvendigheden    selv. 

det  Eviges  Form ,  det  kolde  Almene ,  blev  tilbage.  Det 
er  med  Hensyn  paa  Aandslæren  ikke  Tilfældighed,  men 
videnskabelig  Følgestrænghed ,  at  Rationalismen  opløste 
sig  i  spekulativ  Filosofi,  og  den  spekulative  Filosofi  i 
Atheisme. 

Skal  Atheismen  overvindes,  maa  det  skee  ved  Sel- 
vet; men  saa  maa  Selvet  opfattes,  ikke  som  et  almin- 
deligt abstrakt  Væsen,  men  som  en  levende  Existens, 
ikke  som  et  Vidensbegreb,  men,  hvad  Personligheden 
angaaer,  som   et   Troesbegreb. 

At  opfatte  Selvet  som  Vidensbegreb  er,  vi  gjentage 
det ,  at  see  bort  fra  sin  egen  tilværende  Bevidsthed, 
sine  egne  Følelser,  sit  eget  Hjertes  Tanker  og  gribe 
Bevidsthedens  Væsen  i  dets  rene  Almindelighed,  altsaa 
upersonligt.  Fra  Bevidsthedens  Væsen  i  dets  Alminde- 
lighed er  det  Tanken  umuligt  at  naae  hen  til  din  og 
min  virkelige  Bevidsthed,  umuligt  at  naae  fra  det  Uper- 
sonlige til  det  Personlige. 

Anderledes,  naar  det  menneskelige  Væsen  opfattes 
fra  Troens  Synspunkt.  Her  begynder  Enhver  med  sig 
selv.  Opgaven  er  at  erkjende  sin  oprindelige  Bestem- 
melse, opdage  det  Evige  i  sit  eget  Selv  og  forvisse  sig 
om  Selvets  Evighed :  Opgaven  er  at  begynde  personligt. 
At   dette    er  en  Troesopgave,  kan  let  indsees. 

Er  Menneskets  Sjæl  dødelig  eller  udødelig?  For  at 
faae  dette  Spørgsmaal  besvaret,  maae  vi  allerførst  gjøre 
os  Rede  for,  hvor  det  hører  hen,  af  hvad  Beskaffenhed 
det  er,  og  hvad  det  er  for  Grunde,  af  hvis  Gyldighed 
Besvarelsen  afhænger.  Spørgsmaalet  er  personligt;  det 
vil  sige:  her  kan  ikke  begyndes  med  Sjælens  Væsen  i 
Almindelighed;   en  saadan  Begyndelse  er  falsk,   thi  den 

er  upersonlig.  Af  en  falsk  Begyndelse  udledes  aldrig 
en  sand  Slutning;  en  upersonlig  Forudsætning  kan  umu- 
lig afgive  en  personlig  Følgesætning.  For  at  begynde 
personlig,  maa  Enhver  begynde  med  sin  egen  Bevidst- 
hed, og  spørge  sig  selv:  er  min  Sjæl  udødelig?  Tre 
Svar  ere  mulige;  den  Spørgende  kan  svare  sig  selv 
bekræftende,  han  kan  svare  benægtende  og  han  kan 
forholde  sig  tvivlende.  At  de  tre  Svar,  saasandt  de 
skulle  have  personlig  Betydning,  maae  udgaae  fra  tre  In- 
divider, tre  forskjellige  Mennesker,  trænger  ikke  til  Be- 
vis; thi  den,  der  i  det  ene  Øieblik  antager,  at  Sjælen 
er  dødelig,  i  det  andet,  at  den  er  udødelig,  er  jo  usik- 
ker paa  sig  selv,  altsaa  tvivlende.  Det  er  endvidere 
klart,  at  medens  der  ingen  nødvendig  Overgang  kan 
gjøres  fra  det  Almene  til  det  Individuelle,  saa  kan  der 
derimod  gjøres  en  fri,  personlig  Overgang  fra  det  Indi- 
viduelle til  det  Almene.  Thi  dette  staaer  fast:  saale- 
des  som  det  enkelte,  virkelige  Menneske  opfatter  sit 
oprindelige  Selv,  sit  eget  menneskelige  Væsen,  saaledes 
maa  han  nødvendig  opfatte  Menneskeslægtens  Væsen; 
han  gjør  ikke  sin  tilfældige  Individualitet  til  Maalestok 
tor  andre  Individer,  det  er  Selvets  Væsen  han  gjør  til 
Maalestok ;  men  Selvets  Væsen  erkjender  han  i  sit  eget 
Selv :  Lysstraalerne  fra  det  Almene  bryde  sig  i  Individua- 
litetens Prisme,  samle  sig  i  Personlighedens  Brændpunkt. 
Vende  vi  os  til  de  to  Individer  med  de  to  afgjø- 
rende  Svar  og  prøve,  hvorvidt  den  Ene  ved  objektive 
Grunde  er  i  Stand  til  at  overbevise  den  Anden,  da  komme 
vi  strax  til  et  negativt  Resultat.  Den,  der  føler  sig  ab- 
solut forvisset  om  Sjælens  Udødelighed,  med  andre  Ord, 
om  Selvets  Evighed,   har  Grunden   til  denne  Forvisning 

i  sig  selv  og  kan  umulig  hente  den  andensteds  fra. 
Ilvad  der  har  paavirket  ham  udenfra,  hvilke  Tilskikkel- 
ser han  har  prøvet,  hvad  han  i  sig  selv  har  oplevet, 
hvilken  Strid,  han  har  stridt,  hvilke  Kriser  han  har 
gjennemgaaet,  inden  han  opnaaede  Forvisningen,  derom 
er  Spørgsmaalet  ikke;  Spørgsmaalet  er  om  den  opnaaede 
Forvisnings  eiendommelige  Art  og  Natur,  Naar  dette 
Synspunkt  fastholdes,  da  er  det  uimodsigeligt,  at  Vis- 
heden er  Selvvished,  en  Vished  om  Selvet,  som  kun  Sel- 
vet giver,  og  alle  tilsvarende  Grunde  personlige. 

Men  den ,  der  i  Modsætning  hertil  holder  sig  for- 
visset om,  at  Sjælen  er  dødelig,  at  den  dannes  med 
Legemet,  udvikles  med  Legemet,  opløses  og  forgaaer 
med  Legemet,  at  det  menneskelige  Selv,  om  det  end 
er  Bærer  og  Gjennemgangspunkt  for  evige  Ideer,  ikke 
selv  er  evigt,  skulde  han  maaske  ikke  kunne  bygge  paa 
Videnskaben  og  retfærdiggjøre  sin  Livsanskuelse  af  ob- 
jektive Grunde?  Umuligt!  Alle  hans  Beviser,  hvor  skarp- 
sindig han  end  skiller  dem ,  og  hvor  dybsindig  han  end 
samler  dem,  forene  sig  til  et  eneste  stort  Bevis,  Bevi- 
set for,  at  han  befinder  sig  i  et  stort,  psykologisk 
Selvbedrag.  Bedraget  viser  sig  ikke  ligefrem  deri,  at 
han  antager  Sjælen  for  dødelig;  nei,  psykologisk  seet, 
bestaaer  det  oprindelige  Selvbedrag  deri,  at  den  Be- 
dragne bilder  sig  ind  at  kunne  retfærdiggjøre  sin  An- 
skuelse videnskabeligt. 

Den,   der  skal  dømme  om  Naturens  Love,  maa  see 

bort  fra   sit   eget   Selv,    for  at   dømme  videnskabeligt; 

den,  der  dømmer  om  Trekanten,  maa  see  paa  Trekanten, 

ikke  paa  Selvet,   thi  Trekanten   er  jo  ikke  Selvet;  den, 

der  dømmer  om  Grundstofferne,  maa  see  paa  Grundstof- 
For  Ide  og  Virkeligbed.  40 

ferne,  ikke  paa  Selvet,  thi  Selvet  er  intet  Grundstof; 
ligesaa,  naar  der  dømmes  om  Jordudviklingen,  om  For- 
verdenens Fænomener  o.  s.  v. :  alle  slige  Domme  ere 
objektive  derved,  at  den  Dømmende  seer  bort  fra  sig  selv 
for  at  see  paa  Gjenstanden. 

Men  naar  Dommens  Gjenstand  er  den  Dømmendes 
eget  Selv,  saa  maa  Synspunktet  forandres. 

Dommen  om  en  Gjenstand  maa  altid  rette  sig  efter 
Gjenstandens  Beskaffenhed  og  ethvert  uvedkommende 
Hensyn  holdes  borte.  For  at  undersøge  et  Grundstof 
som  f.  Ex.  Svovlet  maa  Kemikeren  jo  vistnok  bringe 
det  ind  i  mangfoldig  Vexelvirkning  med  andre  Stoffer 
og  betragte  det  i  mange  Forbindelser,  men  med  alt  dette 
er  det  dog  Svovlets  Eiendommelighed ,  dets  fysiske 
og  kemiske  Egenskaber,  han  uafbrudt  har  for  Øie. 
Sætte  vi  nu  Selvet  istedenfor  Svovlet,  saa  er  det  jo 
dog  indlysende,  at  den,  der  vil  dømme  om  Selvet, 
uafbrudt  maa  have  sit  Øie  fæstet,  ikke  paa  det  rene 
metafysiske  Selv  —  thi  naar  der  spørges  om  Existens,  er 
det  metafysiske  Selv  et  Fantom ,  —  men  paa  det  virke- 
lige Selv,  dets  Kræfter  og  Væsen,  dets  aandige  Krav. 
Men  det  eneste  virkelige  Selv,  Betragteren  virkelig  kan 
undersøge,  er  uden  Modsigelse  hans  eget.  Det  virke- 
lige Selv,  der  er  Dommens  Objekt,  er  ogsaa  dømmende 
Subjekt. 

Selvet  dømmer  sig  selv  enten  til  Livet  eller  til 
Døden!  saaledes  er  det  psykologiske  Bedrag  hævet; 
Dommen  er  subjektiv:  Grundene  ere  personlige. 

Rationalismens  og  den  spekulative  Filosofis  psy- 
kologiske Feilsyn  ligger  nu  klart  for  Dagen.  Man  vilde, 
ganske  rigtig,    begynde    med  Selvtænkning  og    gaae  til- 

bage  til  Selvet;  men  forvexlende  Selvets  Almenbegreb 
med  det  virkelige  Selv,  greb  man  Viden  og  mente 
Troen,  og  Følgen  blev,  at  Sjælens  Udødelighed  svandt 
hen  i  Fornuftens  Evighed,  og  Personlighedens  Ret  gik 
tabt  i  det  Upersonlige. 

De,  der  erkjende,  og  de,  der  fornægte  Sjælens 
Udødelighed,  kunne  ikke  overbevise  hverandre  psyko- 
logisk, eftersom  deres  Selverkjendelse  er  saa  grundfor- 
skjellig,  at  de  med  Hensyn  paa  Udødelighedsspørgsmaa- 
let  maae  siges  at  have  hver  sin  Psykologi;  men  Mod- 
sætningen bliver  endnu  langt  skarpere,  naar  Talen  er 
om  Religion  og  Sædelighed. 

For  i  sædelig  Forstand  at  kjende  sig  selv,  maa 
Mennesket  ville  sig  selv;  for  at  ville  sig  selv,  maa 
han  vælge  sig  selv.  Dommen  om  Selvets  Realitet  er 
i  strengeste  Forstand  en  Villiesdom.  Den,  der  erkjen- 
der  sin  Sjæls  Udødelighed,  har  valgt  sig  selv  i  evig 
Forstand,  har  ved  dette  Valg  ikke  blot  fundet  det  Evige 
i  Selvet,  men  endog,  bogstavelig  talt,  opdaget  Selvets 
Evighed.  Omvendt  har  den,  der  erklærer  Sjælen  for 
dødelig,  forudsat  at  han  gjør  det  med  fuld  Forvisning, 
opnaaet  denne  Forvisning  ved  en  indre,  oprindelig  Selv- 
bestemmelse, en  Villiesakt,  et  Valg.  Saa  staaer  kun 
Tvivleren  tilbage;  men  Tvivleren,  der  famler  mellem 
objektive  og  subjektive  Grunde,  er  ingen  Personlig- 
hed; det  er  en  løs,  forsvækket  Subjektivitet,  der  løber 
vild  i  sig  selv. 

Dersom  man  nu  blot  vil  indrømme  os,  at  Livet  i 
sig  selv  ikke  alene  er  noget  forskjelligt,  men  absolut  for- 
skjelligt  fra  Døden,  saa  bliver  man  vel  ogsaa  nødt  til  at 
'ndrømme,   at   den   Dom,    der  gjør  Selvet  udødeligt,  og 

40* 

den  Dom,  der  gjør  det  dødeligt,  ere  absolut  forskjellige 
Domme,  og  at  Forskjelligheden  beroer  derpaa,  at  de 
dømmende  Subjektiviteter  have  givet  sig  ind  under  ab- 
solut uensartede  Principer. 

Alle  Erkj  endelser,  der  angaae  Viden  og  Videnskab, 
høre  uden  Undtagelse  ind  under  det  Princip,  der  om- 
sætter det  existerende  Selv  i  Tænkningens  almene  Væsen, 
og  som  vi  derfor  kalde  Fornuft  princip;  alle  Erkj  en- 
delser, som  angaae  Religion  og  Sædelighed,  høre  deri- 
mod ind  under  det  Princip,  der  sætter  det  Almene  i  det 
existerende  Selv  og  gjør  det  levende  Menneskes  egen 
Sjæl  til  ufravigeligt  Middelpunkt,  og  som  vi  derfor,  naar 
der  spørges  om  evigt  Liv,  kalde  Troesprincip. 

At  disse  to  Principer  ikke  blot  ere  uensartede,  men 
absolut  uensartede,  kan  sees  af  de  tilsvarende  Grunde; 
thi  alle  Fornuftgrunde  ere  i  deres  almene  Gyldighed 
objektive,  upersonlige,  og  gjælde  i  Kraft  af  Nødvendig- 
hed; men  Troesgrundene  ere  i  deres  individuelle  Gyl- 
dighed subjektive,  personlige  og  svare  til  Friheden.  Den, 
der  endnu  vil  mene,  at  der  kun  er  en  relativ,  ikke  en 
absolut  Forskjel  mellem  de  to  Principer,  lad  ham  forsøge 
at  aflede  Friheden  af  Nødvendigheden,  det  Personlige  af  det 
Upersonlige,  og  han  skal  visselig  strande  med  Forsøget*). 

Troen  paa  Selvets  Evighed  forudsætter  Tro  paa 
Guds  Tilværelse ;  thi  dersom  det  menneskelige  Selv  ikke 
havde  sin  Oprindelse  fra  det  guddommelige;  dersom 
Evighed,  Almagt,   Alvidenhed,  Hellighed,  Salighed  ikke 


*)  Skal  man  sammenflikke  sig  en  personlig  Livsanskuelse  ved  at  laane 
Lidt  fra  Troen  og  Lidt  fra  Viden,  Lidt  fra  det  Objektive  og  Lidt 
fra  det  Subjektive,  Lidt  fra  det  Upersonlige  og  Lidt  fra  det  Per- 
sonlige: da  bliver  det  Livsanskuelse  derefter. 

tilkom  det  Væsen,  der  er  Altilværelsens  Ophav;  dersom 
den  menneskelige  Sjæl  kun  var  en  organisk  Naturfrem- 
bringelse :  hvorledes  skulde  da  Sjælen  modstaae  For- 
krænkeligheden, og  Selvet  overleve  Døden?  Men  Over- 
bevisningen om  en  personlig  Guds  Tilværelse  er  i  aller- 
dybeste Forstand  personlig. 

Saasandt  nu  Personlighedens  Sag,  saalænge  der  er 
Rest  afx\lvor  tilbage  i  Slægten,  aldrig  kan  blive  en  lige- 
gyldig Sag,  saasandt  maa  Personlighedsprincipet  siges 
at  indeholde  Modgift  mod  religiøs  IndifFerentisme ;  thi 
Enhver  maa  arbeide  for  Sit,  og  Regnskabet  gjælder 
Samvittigheden.  Men  hvormange  Brydninger  der  end 
kunne  opstaae  mellem  Individer  med  forskjellig  Selv- 
erkjendelse  paa  forskjelligt  Udviklingstrin,  idet  de  hver 
paa  sin  Vis  ivre  for  personlige  Opgavers  Løsning,  saa 
vil  det  dog  for  Fremtiden  ikke  kunne  glemmes ,  at  Per- 
sonlighedens Lov  er  Frihedens  Lov,  dens  Liv  et  Frihe- 
dens Liv,  og  Principet  selv  vil  i  denne  Henseende 
indeholde   Modgift  mod  religiøs  Fanatisme. 

Sand  Tro  og  sand  Personlighed  ere  uadskillelige. 
Alt  hvad  der  angaaer  Troen,  angaaer  Personligheden; 
hvad  der  ikke  hører  med  til  Begrundelsen  af  det  per- 
sonlige Liv,  har  Intet  med  Troen  at  gjøre.  Ved  at 
fastholde  denne  Grundsætning  ville  Bekj endere  fra  de 
forskjellige  Religioner  arbeide  sig  frem  til  een  og  samme 
Troesbekjendelse;  thi  de  personlige  Livstrin  ere  forskjel- 
lige, men  Personlighedens  evige  Liv  er  i  Væsen  det 
samme. 

Ophøiet  over  alle  sjæleformørkende  Stridigheder  hæver 
sig  i  Troens  Lys  Sandhedens  Aabenbarer,  Kjærlighedens 
Forklarede,  Personlighedens  evige  Forbillede.    At  kjende 

Selvets  Grund  ved  at  kjende  dette  Forbillede,  at  troe 
paa  Selvets  Evighed  ved  at  troe  paa  dette  Forbillede  er, 
efter  Lignelsen  hos  Nathan,  at  have  den  ægte  Ring.  Naar 
saa  Dommeren  kommer  —  om  han  end  tøver  i  tusinde 
Aar  —  da  vil  han  vist  ikke  dømme  efter  udvortes  Tegn, 
med  blind  Autoritet  efter  objektive  Dogmer;  men  han 
vil  »aabenbare  Hjerternes  Raad«  og  dømme  saaledes ,  at 
Enhver  under  Dommen  maa  dømme  sig  selv  og  give 
ham  Ret:  han  vil  dømme  personlig,  i  Kraft  af  person- 
lige Grunde. 

R.  Nielsen. 


623 


Tovelille. 

JJer  er  vel  kun  faa  eller  ingen  af  de  danske  Kongesagn, 
der  i  poetisk  Ynde  eller  i  tragisk  Storhed  kunne  stilles 
ved  Siden  af  det  om  Volmer  og  Tovelille.  Bøgeskovens 
Duft  og  Falkejagtens  kjække  Færd,  Skovsøens  Stilhed 
og  den  store  Kongegjerning  lægger  sig  som  en  gylden 
Ramme  om  Billedet  af  den  aldrig  mættede  Attraa,  der 
drog  hin  seirsæle  Konge  til  sin  lønlige  Brud.  —  Tør  da 
Historien  træde  til  med  sin  Adskillelse  af  Sandhed  og 
Digtning;  vil  det  ikke  blive  som  en  Adskillelse  mellem 
Legem  og  Sjæl,  der  jo  kun  kan  hidføres  ved  at  dræbe 
Livet?  Den  tør  ikke  blot,  den  bør  træde  til;  thi  Viden- 
skaben dræber  vel,  idet  den  adskiller  og  skælner,  men 
kun  for  at  lade  det  Udødelige  gjenopstaae,  medens  det 
Forkrænkelige  vender  tilbage  til  Jorden.  Og  Sagnet  om 
Tove,  som  det  nu  lever  iblandt  os,  er  netop  en  Blan- 
ding af  høist  forskjellige  Tiders  Paafund  og  den  oprin- 
delige Fortælling,  som  den  lever  i  Folkevisen;  den  har 
draget  beslægtede  Billeder  til  sig  og  derved  vundet  i 
Omfang,  men  ikke  i  Rigdom;  thi  et  Sagns  Rigdom  lig- 
ger i  Tankens  Oprindelighed  og  Billedets  levende  Kraft, 
ikke  i  de  enkelte  Træks  Mangfoldighed. 

Det  er  alt  tilfulde  godtgjort  af  forskjellige  Forfat- 
tere, at  Alt  hvad  der  nu  i  Visen  og  Sagnet  knytter  To- 
velille til  den  sidste  Valdemar  (Atterdag)  er  grundet  paa 
en  Misforstaaelse  hos  dem,  der  i  det  16de  Aarhundrede 
optegnede  Folkesangene ;  det  er  lærerigt  paa  dette  Sted 
at  see,  hvorledes  en  historisk  Gjætning  i  sin  Vilkaar- 
lighed  kan  afføde  altid  vildere  Former,  ikke  mindst  naar 
den  kritikløse  Lærdom  falder  over  den;  (see  f.  Ex.  Ve- 
del Simonsens  Undersøgelse  af  »den  Del  af  Valdemar 
Atterdags  Sagnhistorie,  der  angaaer  hans  Forhold  til 
Tovelille«  i  Annaler  for  nord.  Oldkyndighed,  1838—39). 
En  tydsk  Kritiker,  Wedekind,  gjorde  først  opmærksom 
paa,  at  Sagnets  Tove  rimeligvis  maatte  være  den  histo- 
risk bekjendte  Moder  til  Valdemar  den  Førstes  ældste 
Søn  Kristoffer,  og  i  »Danmarks  gamle  Folkeviser«,  ud- 
givne af  S.  Grundtvig,  er  denne  Anskuelse  i  enhver 
Henseende  hævdet  og  gjennemført. 

Ikke  bedre  er  det  gaaet  den  Del  af  Sagnet,  som  det 
nu  lyder,  der  knyttede  det  Trylleri,  Tovelille  øvede,  til  en 
Ring  eller  en  anden  ydre  Gjenstand,  der  da  atter  efter 
hendes  Død  gav  Anledning  til  Opførelsen  af  en  Borg. 
Den  samme  Fortælling  haves  nemlig  alt  om  Karl  den 
Store  ved  Aachen  og  tildels  om  Harald  den  Haarfagre 
i  Norge,  og  dens  Indvandring  i  det  danske  Sagn  falder 
neppe  før  efter  Middelalderens  Slutning;  —  den  er  da 
ogsaa  i  sig  selv  saa  lidet  skjøn  og  saa  uværdig  til  denne 
Forbindelse,  at  dens  Udskillelse  er  en  Berigelse. 

Vanskeligere  vil  det  falde  for  den  almindelige  Be- 
vidsthed at  give  Afkald  paa  den  traditionelle  Forbin- 
delse mellem  Tovelille  og  Gurre,  og  dog  er  den  sikkert 
ligesaa  uhistorisk   som  Forbindelsen  med  Valdemar  At- 

terdag,  der  har  givet  Anledning  til  den.  Gurre  er  først 
bygget  af  denne  sidste  Valdemar,  saaledes  som  Ruinerne 
endnu  vise  os  dens  gamle  Grundplan;  han  opholdt  sig 
ofte  i  dens  deilige  Skove,  og  han  døde  indenfor  dens 
Mure.  At  der  her  intet  Slot  har  staaet  i  tidligere  Ti- 
der, fremgaaer  ikke  blot  deraf,  at  ingen  ældre  paalide- 
lig  Kilde  omtaler  det,  men  bliver  saa  sikkert  som  den 
Slags  Ting  ifølge  Sagens  Natur  kunne  blive,  naar  man 
tager  Hensyn  til  to  bestemte  Yttringer  fra  en  ældre  Tid. 
Der  fortælles  nemlig,  at  Erik  Menved  gik  paa  Jagt  i 
Tikjøb  (d.  e.  Gurre)  Skove  fra  Søborg,  der  ligger  et 
Par  Mil  derfra  (Suhms  Hist.  af  D.  XI,  207);  men  om 
Valdemarden  Første  siges  der,  at  han  hver  Aften  tog  over 
Øresund  til  Helsingborg,  naar  han  gik  paa  Jagt  i  det  nord- 
østlige Sjælland.  Saxe  fortæller  nemlig,  at  Brødrene  Knud 
og  Karl,  der  stræbte  Kongen  efter  Livet,  havde  beslut- 
tet at  myrde  ham,  naar  han  kom  i  sin  Baad,  som  hau 
pleiede,  længe  efter  Følget.  Denne  Plan  mislykkedes 
imidlertid,  da  den  blev  skruet  ind  i  Drivisen ,  saa  hans 
Mænd  maatte  roe  ud  for  at  bjerge  den.  Men  gik  den 
kongelige  Jagt  saaledes  sent  paa  Aaret  hver  Aften 
over  et  vanskeligt  Farvand,  da  kan  der  vel  neppe  være 
Tale  om,  at  der  laa  et  Slot,  og  det  tilmed  et,  der  var 
Kongen  særlig  kjært,  i  selve  de  nordsjællandske  Skove. 
Det  er  derimod  et  ægte  historisk  Træk,  at  Toves  El- 
sker var  en  ivrig  Jæger ;  Saxe  fortæller  gjentagne  Gange 
om  hans  Ophold  i  Jylland,  paa  Fyen  eller  paa  Smaa- 
holmene  for  Jagtens  Skyld,  snart  med  Falke,  snart  efter 
glubende  Dyr,  og  det  var  paa  denne  Jagtlyst,  de  Sam- 
mensvorne mer  end  een  Gang  byggede  deres  Plan,  ligesom 
Marsk  Stig  ogsaa  slog  Erik  Glipping  en  Høstnat  efter  Jagten. 

Men  hvad  kan  da  den  historiske  Kritik  give  til  Ve- 
derlag for  disse  Træk  i  Sagnet,  der  synes  at  rumme 
saa  megen  Poesi,  som  nu  bliver  hjemløs?  Den  kan  give 
os  det  oprindelige  Sagn,  som  det  udsprang  af  Samtiden, 
og  den  kan  knytte  det  til  Virkeligheden  og  de  Begiven- 
heder og  Forhold,  der  fødte  det. 

Da  Kong  Valdemar  kom  til  Jylland  efter  Overfaldet 
i  Roskilde,  samlede  han  den  myrdede  Kong  Knuds  Parti 
om  sig  ved  at  ægte  hans  Søster  Sofie,  Hun  var  den- 
gang i  sin  første  Ungdom ,  berømt  for  sin  Ynde  og  ven- 
diske Skjønhed.  Valdemar  havde  været  trolovet  med 
hende  i  flere  Aar,  fra  den  Tid  af,  da  han  svigtede  sin 
Ven  og  Frænde  Sven  og  sluttede  sig  til  Knud  Magnus- 
søn, der  ikke  kunde  glemme,  at  Jyderne  engang  havde 
hyldet  ham  som  Danmarks  Konge.  Men  dengang  Val- 
demar fæstede  Sofie  og  fik  Løfte  om  hendes  Gods  og 
Guld  —  (thi  kun  paa  den  Betingelse  fik  Knuds  Venner 
Forbindelsen  bragt  tilveie)  —  svigtede  han  ikke  blot  sin 
Konge  og  sin  Ungdoms  Vaabenfælle,  men  tillige  sin  Ung- 
doms Kjærlighed.  Vel  var  han  nemlig  endnu  kun  23  til 
24  Aar  gammel,  men  han  var  alt  traadt  i  Forhold  til  Tove- 
lille og  skjøndt  han  efter  Kongesønnernes  Skik  ikke  æg- 
tede hende,  havde  de  en  Søn,  der  af  Alle  var  anerkjendt  og 
behandledes  som  Medlem  af  Kongeslægten.  Det  er  kun 
denne  Søn,  Kristofi'er,  de  samtidige  Historieskrivere  kjende, 
han  var  jo  den  mægtige  Konges  Barn  og  en  af  Lan- 
dets Høvdinger;  Folkevisen  derimod  mindedes  den  ulyk- 
kelige Moder  og  skildrede  hendes  Kjærligheds  Lykke 
og  Smerte  med  sine  gribende  Billeder.  Kristoffer  blev 
opfostret  af  en  sjællandsk  Stormand  Peder  Thorstensøn 
paa  Pedersborg(ved  Sorø),  der  er  gift  med  Asger  Rys  Sø- 


Tovelille.  62  7 

ster  og  i  lang  Tid  var  en  af  Kong  Svens  mest  betroede 
Mænd.  Valdemar  var,  som  bekjendt,  opfostret  hos  Asger 
Ry  i  Fjenneslevlille,  en  Milsvei  fra  Pedersborg,  og  her  var 
det  da  uden  Tvivl  ogsaa  han  lærte  Tovelille  at  kjende. 
Men  at  Kristoflfer  fik  en  saa  mægtig  Mand  til  Foster- 
fader viser  tillige,  at  hans  Moder  maa  have  været  af 
ædel  Byrd,  og  at  hendes  Forhold  til  Valdemar  var  aabent 
og  hæderligt,  efter  Tidernes  Leilighed.  Ret  betegnende 
i  den  Henseende  er  de  Ord,  Kong  Sven  sagde  til  Peder 
Thorstensøn,  da  denne  raadede  ham  til  at  forlade  Sjæl- 
land, dengang  Knud  og  Valdemar  truede  med  et  An- 
greb: det  var  let  nok  for  ham  at  raade  til  Flugt,  mente 
han,  Valdemar  vilde  nok  »for  sin  Søns  Skyld«  sørge 
for,  at  Peders  Gods  blev  skaanet,  medens  de  Andres 
sikkert  vilde  blive  et  Bytte  for  Seirherrernes  Venner. 

Valdemar  glemte  ikke  sin  førstefødte  Søn  efter  Æg- 
teskabet med  Sofie,  han  blev  tvertimod  tagen  med  paa 
Vendertogene,  saasnart  han  havde  naaet  den  voxne  Al- 
der —  (han  var  med  i  Aaret  1166  og  maa  vel  altsaa 
have  været  født  1151,  i  Faderens  20de  Aar)  —  og  han 
fik  særlige  Hovmestre,  ligesom  han  sees  at  have  havt 
en  historiekyndig  Engelskmand,  Lukas,  til  Haandskriver. 
Han  deltog  nu  i  flere  farlige  Tog,  som  oftest  i  Følge 
med  Kongen  eller  hans  mest  betroede  Mænd,  Absalon 
og  den  sjællandske  Høiadel.  Og  for  at  fuldende  Præget 
af  Kongesønnen  faaer  han  Sønderjylland  til  Len  af 
Kronen,  paa  samme  Maade,  som  hans  Fader  havde 
havt  det  af  Kong  Sven  og  hans  Farfar  af  Kong  Niels, 
og  med  dets  Flaade  deltog  han  nu  i  adskillige  Hærtog, 
ligesom  Absalon  førte  Sællænderne  og  Erkebispen  Skaan- 
ingerne.     Stadig  behandles  han  paa  disse  Tog   som  »det 

kongelige  Blod«,  der  fremfor  Alt  maa  tages  i  vare,  og 
Valdemar  sender  ham  med  paa  et  farligt  Togt  som  Pant 
paa,  at  han  ikke  vil  lade  sine  Mænd  i  Stikken.  Og  selv 
efter  Døden  mindedes  man  hans  høie  Byrd,  og  han  fandt 
sit  Hvilested  i  Ringsted  Kirke  ved  sin  hellige  Farfaders 
Fødder. 

Før  vi  gaae  videre ,  vil  det  være  nødvendigt  paa 
dette  Sted  et  Øieblik  at  dvæle  ved  et  Par  tvivlsomme 
Yttringer,  der  muligvis  kunde  faae  Indflydelse  paa  Be- 
tragtningen af  denne  Kongesøns  og  hans  Moders  Skæbne. 
Aarbøgerne  fra  det  12te  Aarhundrede  meddele  nemlig, 
at  Kristoffer  døde  1173,  altsaa  henved  en  halv  Snes  Aar 
før  Faderen,  og  det  Samme  bekræftes  af  Knytlingesagas 
udtrykkelige  Vidnesbyrd  og  af  Saxes  Tavshed  om  ham 
efter  den  Tid.  Det  er  da  paafaldende  at  finde  Navnet 
»Kristoffer,  Kong  Knuds  Broder,«  under  et  Gavebrev  fra 
1194,  strax  efter  Kongens  (Knud  VFs)  og  før  Hertug  Val- 
demars; thi  denne  Følgerække  udelukker  den  Mulighed, 
at  det  var  en  yngre  Broder,  der  her  var  tilstede,  og  som 
man  da  kunde  tænke  sig  født  efter  den  første  Kristof- 
fers Død.  Naar  dertil  kommer,  at  Dødebogen  i  Lyne- 
borg Kloster,  der  har  optegnet  en  Del  Navne  af  det 
danske  Kongehus,  og  deriblandt  ogsaa  Kristoffers,  tillige 
har  en  Tove  »peregrina" ,  som  Udgiveren,  Wedekind, 
antager  for  Kristoffers  Moder,  der  skulde  være  død  der 
i  Klosteret  som  bodfærdig  Pilgrim ,  da  kunde  man  falde 
paa  den  Tanke,  at  Kristoffers  tidlige  Død  i  Virkelig- 
heden kun  var  en  Landflygtighed,  foranlediget  af  Dron- 
ning Sofie,  og  at  han  senere,  efter  sin  Moders  Død  og 
efterat  Sofies  Magt  var  brudt,  vendte  tilbage  til  Riget 
og  til  Kongens  Gaard.    Men  dette  er  dog  ikke  blot  meget 

usikkert,  men  endog  høist  usandsynligt.  Den  Maade,  hvor- 
paa  KristoflFers  Underskrift  er  stillet,  vækker  Mistanke 
mod  den  almindelige  Antagelse,  at  der  her  er  ment  en  Bro- 
der af  den  regerende  Konge,  i  saa  Tilfælde  vilde  der 
sikkert  kun  have  staaet  »Kongens  Broder«,  ligesom 
Magnus  i  Breve  af  Kong  Niels  kaldes  »Kongens  Søn«, 
Karl  »Kongens  Broder«,  Margrete  »Kongens  Hustru«. 
Dertil  kommer,  at  i  selve  Brevet  den  myrdede  Kong 
ELnud  omtales  tilligemed  Valdemar,  og  det  er  da  uden  al 
Tvivl  en  Broder  af  ham,  altsaa  en  Søn  af  Magnus  Nils- 
søn, der  her  har  underskrevet  strax  efter  Knud  Valdemar- 
søn; at  vi  iøvrigt  Intet  kjende  til  denne  Kristoffer  vil 
Intet  sige  paa  en  Tid,  da  Kongehuset  talte  saa  mange 
Medlemmer,  uden  at  deres  Navne  kom  til  Efterverdenen 
blot  fordi  de  vare  af  kongelig  Slægt;  iøvrigt  ligger 
det  vistnok  nærmest  at  antage,  at  denne  Kristoflfer  har 
været  klostergiven  som  saa  mange  andre  Kongefrænder. 

Hvad  derimod  Toves  Navn  angaaer,  da  har  Tillæg- 
get »peregrina«  ikke  Behov  at  betyde  Pilgrim;  i  vore 
Love  fra  den  Tid  betyder  det  En,  der  er  udenlands,  »i 
Elende«  som  det  ogsaa  kaldes,  og  det  er  neppe  at  for- 
mode ,  at  denne  Tove  skulde  være  Kristoffers  Moder, 
da  der  i  saa  Tilfælde  vistnok  vilde  have  været  en  nær- 
mere Betegnelse  ved  Navnet;  saaledes  som  det  nu  staaer, 
peger  det  mere  hen  paa  en  eller  anden  nordisk  Kvinde, 
hvis  personlige  Forhold  iøvrigt  vare  ubekj  endte  i  Lyne- 
borg, men  som  døde  der,  efterat  have  givet  Sjælegaver 
til  Klosteret. 

Det  vil  da  altsaa  være  det  Rigtigste  at  slaae  sig  til 
Taals  med  det,  vi  vide  bestemt  om  Tove  og  hendes  Søn 
Kristoffer  af  de    ganske  eller  omtrent  samtidige  Kilder: 

Saxe,  Aarbøgerne  og  Knytlingesaga ;  Sønnen  er  da  død  i 
sin  Ungdom  som  sin  Faders  Lensmand  i  Sønderjylland,  Mo- 
derens Skæbne  er  ubekjendt,  Sagaen  har  kun  hendes 
Navn,  de  andre  Kilder  ikke  engang  det.  Men  ligeoverfor  dette 
staae  Dronning  Sofie  og  hendes  Søn  Knud,  og  hvad  vi  vide 
om  dem  hører  væsenlig  med  til  at  fuldende  Billedet.  Knud 
var  født  1163  og  altsaa  en  12  Aar  yngre  end  Kristofi"er; 
alt  som  Barn  fik  han  Kongenavn  og  hyldedes  af  den  sjæl- 
landske Adel,  og  i  sit  ottende  Aar  blev  han  kronet  i  Ring- 
sted,til  samme  Tid  som  hans  Farfader  Knud  Hertug  blev 
skrinlagt  som  Helgen.  Knud  Valdemarsøn  var  den  første 
danske  Konge,  der  modtog  denne  høitidelige  Indvielse 
herhjemme ,  og  dermed  begynder  der  en  ny  Tidsalder  i 
Kongeslægtens  Historie.  Den  tidligere  Ud\'ikling  kunde 
ikke  fortsættes  under  de  nye  Forhold;  den  sidste  Slægt- 
alder havde  ført  Riget  til  Undergangens  Rand  ved  sine 
vilde  Kampe  om  den  høieste  Magt.  Landets  bedste 
Mænd  vare  enige  om,  at  Tronfølgen  maatte  afgjøres  i 
Tide,  alle  gode  Kræfter  maatte  slutte  sig  sammen  om 
dette  Formaal.  Men  for  at  en  saa  usædvanlig  Forholds- 
regel som  den  at  vælge  et  Barn  til  Medkonge  i  Fade- 
rens bedste  Manddomsaar,  —  (og  nogen  anden  Form 
for  at  afgjøre  Tronfølgen  i  hans  Levetid  havde  man  ikke) 
—  for  at  den  kunde  vinde  almindelig  Anerkjendelse, 
var  det  først  og  fremmest  nødvendigt,  at  ogsaa  Kirken 
satte  sit  Segl  under  den  nye  Pagt,  og  dens  Mænd  derved 
bandt  sig  til  Valget.  Men  her  maatte  da  atter  den  ægte 
Fødsel  faae  en  Betydning,  der  hidtil  var  ukjendt,  baade 
i  Kongeslægten  og  blandt  Almuen.  Det  laa  jo  ikke 
langt  tilbage  i  Tiden,  at  fem  Brødre  efter  hverandre  havde 
besteget  Danmarks  Trone,   uden  at  rimeligvis  en  eneste 

al'  dem  var  fodt  i  Ægteskab,  og  om  det  saa  var  Kong 
Valdemars  Fader,  den  hellige  Knud,  saa  havde  han  aner- 
kjendt  sine  to  Brødre,  Harald  og  Erik,  som  arveberettigede, 
skjøndt  den  ene  af  dem  var  en  Frillesøn,  og  den  anden 
avlet  i  Ægteskabsbrud.  Denne  Erik  (Emune)  blev  senere 
Konge ,  uden  at  der  forlyder  det  Mindste  om  hans  Mo- 
ders Stand,  ja  hans  Søn  Sven,  der  ogsaa  var  en  Frille- 
søn, blev  fra  sin  Ungdom  af  anseet  som  Medlem  af 
Kongeslægten,  uden  mindste  Indsigelse  fra  Kirkens  eller 
Folkets  Side,  hverken  da  han  fremtraadte  som  Sællæn- 
dernes Fører,  eller  da  han  blev  hyldet  som  hele  Dan- 
marks Konge.  Det  staaer  imidlertid  i  inderligt  Sammen- 
hæng med  hele  den  følgende  Tids  Udvikling,  at  dette 
Forhold  nu  maatte  forandres;  det  vilde  være  skeet,  selv 
om  hint  nødvendige  Hensyn,  at  faae  Ende  paa  de  for- 
færdelige Borgerkrige,  ikke  havde  gjort  sig  gjældende ; 
de  kirkelige  Love  og,  hvad  mere  er,  hele  den  kirkelige 
Livsopfattelse  havde  skaffet  sig  en  mægtig  Indflydelse  i 
alle  Retninger,  og  der  var  da  Intet,  der  saaledes  som 
Ægteskabet,  og  hvad  dertil  hørte,  fra  nu  af  faldt  ind 
under  Kirkens  særlige  Omraade.  Idet  da  Knud  modtog 
Indvielsen — (han  blev  efter  Datidens  Talebrug  »crunæth 
oc  til  konung  vight«)  — ,  var  han  tillige  det  første 
Exempel  paa,  at  en  yngre  Søn  blev  foretrukken  for  den 
ældre,  at  et  Barn  hyldedes  af  sin  voxne  Broder.  Kri- 
stoffer maa,  efter  Alt  hvad  der  foreligger,  have  føjet  sig 
i  denne  Afgjørelse  uden  nogen  Indsigelse  eller  Modstand; 
han  var  tilstede  ved  Kroningen  og  den  unge  Konges 
Hylding,  og  det  var  rimeligvis  her  han  modtog  sit  Len, 
det  største  Riget  eiede,  og  det,  der  baade  før  og  efter 
denne  Tid  gaves  til  Kongeslægtens  ældste  Sønner.    Man 

vil  da  ikke  kunne  sige  Andet,  end  at  Faderen  skiftede 
mellem  dem  efter  Ret  og  Billighed,  saaledes  som  de  nu 
engang  vare  stillede  efter  Mødrenes  Vilkaar,  og  Forhol- 
dene i  det  Hele  havde  udviklet  sig.  Landslovene,  der 
ere  optegnede  i  en  noget  senere  Tid  og  indeholde  Re- 
sultaterne af  flere  af  de  Bestræbelser,  der  give  Valde- 
marernes  første  Alder  sit  Præg,  bestemme,  at  Slegfred- 
børn kun  da  kunne  arve,  naar  Faderen  har  thinglyst  dem, 
og  de  faae  Intet  uden  det,  han  i  levende  Live  tilskøder 
eller  udtrykkelig  bestemmer  for  dem  paa  Thinge.  Det 
Høieste,  Loven  synes  at  indrømme  dem,  nemlig  for  det 
Tilfælde,  at  de  ere  ældre  end  Adelkonebørnene  og  oprin- 
delig thinglyste  til  den  fulde  Arv,  er  halv  Lod  imod 
disse;  kun  efter  deres  Moder  og  Sødskende  tage  de 
fuld  Arv. 

De  to  Kongesønners  indbyrdes  Stilling  og  deres  For- 
hold til  Riget  er  omtalt  saa  udførligt  paa  dette  Sted, 
fordi  det  formentlig  kaster  et  stærkt  Lys  over  Mødrene, 
og  giver  et  uundværligt  Bidrag  til  Forstaaelsen  af  Folke- 
visen, der  jo  er  den  eneste  Kilde  til  Tovelilles  Historie. 

De  historiske  Folkevisers  Paalidelighed  maa  vel  i  det 
Hele  taget  kaldes  et  aabent  Spørgsmaal,  der  sikkert  først 
vil  kunne  besvares,  naar  der  er  tilveiebragt  tilstrække- 
lig grundige  Undersøgelser  angaaende  hver  enkelt  af  dem. 
Det  vil  derfor  være  det  Rigtigste,  her  at  holde  sig  til 
den  foreliggende  alene,  som  den  er  overleveret  os,  for  ud 
af  den  selv  at  komme  til  bestemte  Slutninger  om  dens  op- 
rindelige Grundtanke,  der  da  først  og  fremmest  maa 
bringes  i  Forhold  til  Historien. 

Tovevisen  haves  i  tvende  Hovedformer,  en  dansk 
og  en  islandsk,  af  hvilke  den  sidste  i  det  Hele  er  beva- 

ret  i  en  ældre  Skikkelse  end  den  første.  Island  har 
modtaget  saagodt  som  alle  sine  historiske  Viser  fra  Mid- 
delalderen fra  det  sangrige  Danmark,  men,  saavidt  vides, 
ingen  senere  end  dem,  der  omtale  Valdemar  den  Første 
og  hans  Mænd*).  Disse  Visers  Form  taler  tilmed  for, 
at  de  ere  bevarede  temmelig  uforandrede  gjennem  Ti- 
derne, neppe  saaledes  som  de  lød  paa  Dansk,  i  en  Over- 
sættelse, men  som  de  lød  paa  Islandsk  i  de  første  Skjal- 
des Omdigtning.  Der  er  nemlig  noget  saa  Eiendomme- 
ligt  ved  dem  i  deres  hoinordiske  Form,  at  det  sikkert 
er  en  urigtig  Betragtningsmaade,  at  vi  i  dem  skulde  finde 
den  ældste  danske  Skikkelse,  I  Udtrykkenes  Korthed, 
Billedernes  Storhed,  men  Mangel  paa  Farvespil,  gjen- 
kj ender  man  Sagafolkets  strængere  Opfattelse  og  lige- 
som undselige  Ordknaphed  i  Modsætning  til  den  danske 
Vises  bløde  Tone  og  svulmende  Fylde.  Grundtanken  i 
Viseemnet  vil  derimod  vise  sig  at  være  den  samme; 
den  islandske  er  altsaa  frembragt  af  en  selvstændig 
Skjald,  der  ikke  oversatte  Sangen,  men  overførte 
denne  Digtning  i  sit  Modersmaal. 

For  tilfulde  at  anerkjende  dette,  vil  det  være  nød- 
vendigt at  gjenkalde  Visernes  Indhold  i  Erindringen. 
Den  islandske  haves  i  to  forskjellige  Former,  der  ere 
trykte  som  Nr.  53  af  »Islenzk  fornkvæbi«  (ved  S.  Grundt- 
vig og  Jon  Sigurbsson) ;  den  med  »B«  betegnede  er  sik- 
kert den  ældste  og  i  enhver  Henseende  fortrinligste, 
medens    »A«    er    næsten    en    Gang    saa   lang,    og    har 


»)  Se  Fortalen  til  S.  Grundtvigs  Folkeviser  III,  S-  XIII  f.  Det  maa 
i  det  Hele  bemærkes,  at  denne  som  alle  lignende  Undersøgelser 
væsenlig  betinges  af  og  gaae  tilbage  til  det  i  denne  Kildesamling 
tilveiebragte  Materiale. 

For  Ide  og  Virkelighed.  At 


634  Tovelille. 

en  Række  Omskrivninger  og  Overdrivelser,  medens  det 
sidste  gribende  Vers  mangler.  Den  lyder  i  det  Væsen- 
lige saaledes: 

Valdemar  drog  ud  for  at  beile  til  en  Mø  —  (Om- 
kvæd: med  Møde)  —  den  skjønneste  der  var  i  Landet; 
—  (Omkvæd:  den  karapdjærve  Mand,  —  de  drog  over 
mægtige  Bølger).  Derom  spurgte  Valdemar  sin  Tove : 
»hvormeget  holder  Du  af  Sofie  (Suflfaralin)?«  »Og  saa- 
meget  holder  jeg  af  Sofie,  som  af  Kristoff"er,  Sønnen 
min.  Jeg  vil  give  hende  den  Kjortel,  som  syv  Elver- 
piger sømmede;  jeg  vil  give  hende  den  blaa  Kappe,  — 
og  Brudenavn  oven  iKjøbet«.  —  Derom  spurgte  Valde- 
mar Sofie:  »hvormeget  holder  Du  af  min  Tove?«  — 
»Saameget  holder  jeg  af  din  Tove,  som  af  Ulven,  der 
render  i  den  vilde  Skov«.  Saa  skyndsom  er  Tovelille 
til  at  fare:  den  hele  Nat  gjor  hun  sig  rede  ved  Kjerte- 
lys.  Hun  klæder  sig  i  Maar  og  gaaer  ind  for  Dronnin- 
gen. »Vil  Du  hellere  tale  med  Valdemar,  eller  fare  i 
Badstue  med  mig?«  »Hellere  vil  jeg  tale  med  Valde- 
mar, end  gaae  i  Badstue  med  Dig!«  Og  saa  stærk  var 
Sofie  i  sin  Arm,  at  hun  drog  Tove  med  ind  i  Badstuen; 
Ovnen  blev  hedet,  saa  Tovelille  mistede  Veiret;  »Kri- 
stofl'er,  min  Søn,  hjælp  Du  mig  nu,  Sofie  vil  kvæle  mig 
i  Bad«.  »Ikke  kan  jeg  hjælpe  Dig,  min  Moder,  tolv  bryn- 
jeklædte  Mænd  holde  paa  mig«.  —  Da  spurgte  Valde- 
mar midt  i  Kirkeflokken:  »ikke  er  min  Tove  ved  Aften- 
sangen.« Men  dertil  svarede  Sofie  og  blev  rød:  »din 
Tove  er  bleven  badstuemod«.  »Det  skal  jeg  lønne  Dig, 
Sofie,  aldrig  skal  Du  sove  paa  min  Arm.  Bedre  var 
min  Tove  med  en  eneste  Ko,  end  Du,  Sofie,  er  med 
femten  Gaarde;  bedre  var  min  Tove  i  sin  Natsærk,  end 


Tovelille.  635 

Du,  Sofie,  er  med  fem  Hovedguld« !  Veien  var  lang  og 
Gaden  var  trang  —  (med  Møde)  — ,  selv  gik  Valdemar 
under  Baaren  —  i^den  kampdjærve  Mand ,  —  de  drog 
over  mægtige  Bølger). 

Paa  Dansk  haves  Visen  i  tre  forskjellige  Former; 
de  ere  trykte  som  Nr.  121  af  »Danmarks  gamle  Folke- 
viser«. Ogsaa  her  er  den  ældste  og  bedste  trykt  som 
»B« ,  efter  Karen  Brahes  Haandskrift  (see  her  foran 
Side  375) ;  den  danner  den  bedste  Helhed  og  ordner  de 
enkelte  Partier  paa  den  mest  poetiske  Maade.  Men  selv 
i  denne  Opskrift  er  Visen  ikke  saa  lidt  fordærvet  i  Ti- 
dens Løb ;  Tovelille  har  faaet  to  Sønner,  deres  Navne  ere 
forvanskede  (til  Bjørn  og  Knud),  og  senere  Forhold  have 
indvirket  paa  flere  Enkeltheder.  Men  disse  Forvansk- 
ninger lade  sig  uden  Møie  udskille,  og  vi  beholde  da 
uden  Tvivl  i  alt  Væsenligt  den  gamle  Sang  tilbage.  Gan- 
gen i  den  er  følgende: 

Der  gaaer  Dands  ude  ved  Aaen,  der  dandser  Dron- 
ningen med  sine  Jomfruer  —  (Omkvæd:  med  Raade  — 
Kong  Volmer  lover  dem  baadej.  Den  stolte  Tovelille 
kvæder  for  dem  i  Dandsen ;  hun  slaaer  Silke  fra  sin  Fod, 
og  da  Dronningen  beder  hende  holde  den  op  med  sin 
Haand,  svarer  hun  i  lykkeligt  Overmod:  »fuldt  ilde  da 
maatte  jeg  Kongen  love,  kunde  jeg  ei  Silke  paa  Jorden 
drage«.  Deraf  tager  Sofie  da  Anledning  til  at  spørge, 
hvorledes  Kongen  vandt  hendes  Elskov,  og  hun  fortæl- 
ler med  en  gribende  Blanding  af  Glæde  over  sin  Kjær- 
ligheds  Lykke  og  Smerte  over  dens  haarde  Skæbne: 

Jeg  var  mig  saa  liden  en  Maard*), 
da  jeg  stod  i  min  Faders   Gaard ; 


')  Haandskriftet  har  „Barn". 

jeg   stod    ude   baade  liden   og  væn : 
Dankongen  red  frem  med  alle  sine  Mænd. 

Han  sendte  efter  mig  Riddere  ni: 
og  ikke   saa  vilde  jeg  følge   de. 

Saa  kom  han  selv  Kongen  med  alle  sine  Mænd : 
saa  maatte  jeg  Tovelille  følge   dem.   — 

—   Han  gav  mig  saa  godt  et  Guldskrud, 
saa  maatte  jeg  give  den  Herre  min  Tro.  — 

Han  gav  mig  saa  godt  et  Guldbaand, 
Sligt  kom  aldrig  udi  eders  Haand; 

han  klædte  mig  i  Silke  og  Skarlagen  rød, 
saa  var  I  ei.  Dronning,  med  alle  Eders  Møer.  — 

Siden  bar  jeg  saa  blege  Kind, 
for  hans  Magt  var  meget  større  end  min  I 

Derved  optændes  Sofies  Skinsyge  til  en  vild  Liden- 
skab;  hun  spørger  Valdemar,  hvorfor  han  elsker  Tove- 
lille høiere  end  hende,  og  faaer  til  Svar,  at  det  er,  fordi 
hun  har  født  ham  to  djærve  Sønner.  Der  gik  da  et 
Par  Aar,  før  det  lykkedes  hende  at  skille  Tovelille  ved 
Livet.  En  hellig  Juledag  vilde  hun  gaae  i  Kirke;  da 
kaldte  Sofie  ad  hende  og  bad  hende  gaae  i  Badstue  med 
sig  den  Aften.  Tovelille  gik  ind  i  den  kogende  Damp, 
og  Sofie  stængede  Døren;  hun  skreg,  saa  Sønnen  hørte 
det,  da  han  red  i  den  grønne  Vang;  men  han  kom 
for  sent  til  at  frelse  sin  Moder.  Han  gaaer  da  ind  i 
Høienloft  og  slaaer  Dronningen  i  Ansigtet,  saa  Blodet 
flyder  paa  hendes  Skarlagenskind,  og  de  true  hinanden 
med  Landflygtighed.  Rimeligvis  endte  den  danske  Vise 
oprindelig,  som  den  islandske,  med  at  Valdemar  fatter 
et  uslukkeligt  Nag  til  Sofie,  ligesom  han  i  Visen  om 
liden  Kirsten  endog  mishandler  hende  til  Døde. 

Som  det  fremgaaer  heraf,  have  vi  altsaa  to  væsen- 
lig forskjellige  Viseformer  for  os,  hver  med  sin  eiendom- 
melige  Skjønhed ;  den  islandske  med  sin  strænge  Nød- 
vendighed, der  strax  fører  til  den  skæbnesvangre  Af- 
gjørelse,  første  Gang  de  to  Kvinder  mødes,  den  danske 
med  sin  tilfældige  Anledning  til  at  den  dybe  Modsæt- 
ning bryder  frem  midt  under  Sang  og  Dands,  hvorpaa 
Hævnen  atter  udsættes  til  Tid  og  Leilighed ;  den  island- 
ske med  Tovelilles  rørende  Hengivenhed  i  Valdemars 
Villie,  at  hun  skal  elske  sin  Medbeilerske,  den  danske 
med  sin  Skildring  af  hendes  Ungdoms  Lykke  og  den 
vemodige  Tilstaaelse  af,  at  Kongens  stærke  Villie  har 
bleget  hendes  Kinder. 

Men  ved  Siden  af  er  det  lige  saa  klart,  at  begge  ere 
udsprungne  af  et  og  samme  Digtersyn,  at  ikke  blot  Em- 
net er  det  samme,  men  at  det  er  gjennemtrængt  af  den 
samme  Grundtanke.  Denne  ligger  deri,  at  Valdemar 
paa  engang  vil  elske  to  Kvinder,  ikke  saaledes  som  det 
pleier  at  gaae,  at  hver  af  dem  er  en  Verden  for  sig,  men 
saaledes,  at  de  af  Kjærlighed  til  ham  tillige  komme  til  at 
elske  hinanden  indbyrdes.  Det  er  en  Forvildelse  og  en 
Forsyndelse  mod  Menneskenaturen ,  der  her  er  opfattet 
og  fremstillet  i  hele  sin  eiendoraraelige  tragiske  Sandhed, 
idet  den  fører  usigelig  Smerte  over  dem  alle  tre.  Det 
danske  Omkvæd  siger  det  udtrykkeligt:  »med  Raade 
(»med  velberaad  Hu«)  —  Kong  Volmer  lover  dem  baade«, 
og  den  islandske  begynder  sin  Fortælling  dermed. 

Der  er  en  bestemt  udpræget  Forskjel  mellem  de  to 
Kvinder,  det  er  det,  der  giver  Emnet  dramatisk  Liv. 
Valdemar  elsker  Tovelille  først,  eller  rettere  sagt,  han 
elsker  hende  og  ingen  Anden,  derfor  kalder  den  islandske 

Vise  hende  stadig  »hans«  Tove.  Sofie  beiler  han  til, 
fordi  hun  er  rig  og  skjøn  og  af  kongelig  Byrd,  hende  be- 
slutter han  at  elske  og  ære  sona  sin  Dronning.  Han  fører 
dem  sammen  og  vil  ved  sit  inderlige  Forholds  Magt  nøde 
dem  til  at  være  Veninder.  Hvor  forskjelligt  maae  de  da 
ikke  stille  sig  hertil,  og  hvor  sandt  skildres  ikke  denne 
Stilling !  Sofie  staaer  som  den,  der  har  Ret  for  Gud  og 
Mennesker;  hun  hader  sin  Medbeiierske  og  hader  hende 
dobbelt,  fordi  hun  seer,  at  Valdemar  elsker  hende.  Tove 
er  rig  nok  paa  Kjærlighed,  glad  og  sikker  nok  i  Besid- 
delsen af  sin  Elsker,  til  at  kunne  fatte  den  Beslutning 
at  elske  hans  Hustru  med,  ja  at  elske  hende  som  det 
Høieste,  hun  eier  næst  efter  sin  Konge,  som  sin  eneste 
Søn.  Den  islandske  Vise,  der  stiller  Fordringen  saa  høit, 
er  barmhjertig  nok  til  at  skaane  hende  for  Prøven,  den 
lader  liende  døe,  før  det  kommer  saa  vidt.  Den  danske 
lader  dem  leve  sammen  i  rum  Tid  som  »Leger«  (Omgangs- 
veninder),  inden  Afgjørelsen  kommer.  Men  den  kommer  lige 
saa  forfærdeligt  som  i  hin;  Dronningen  optændes  ved  hen- 
des Kjærligheds  Lykke,  det  rører  hende  ikke,  at  den 
glade  Røst  kvæles  i  Taarer,  før  hun  naaer  Enden  af  sin 
Skildring,  hun  fører  hende  ubønhørligt  til  den  pinefulde 
Død.  Og  dog  er  Tovelilles  Skæbne  mild  imod  Kongens, 
som  ogsaa  hendes  Skyld  var  ringe  imod  hans.  Han 
opgav  sin  Ungdoms  Lykke  for  at  vinde  Guld  og  Vælde ; 
han  var  selvkj ærlig  nok  til  at  kræve  det  overmenneske- 
lige Offer  af  hende,  at  elske  hans  Hustru,  og  det  er  kun 
som  et  Billed  paa  de  Kvaler  der  søndersled  hendes  Liv, 
naar  Digteren  lader  hende  døe  i  den  sydende  Badstue. 
Valdemar  bliver  tilbage  med  sin  Sorg  og  sit  selvforskyldte 
Savn ;  det  er  først  efter  denne  Kvindes  Død,  at  han  seer, 

hvilket  Klenodie  han  eiede  i  hende,  og  at  hun  var  bedre, 
som  hun  gik  og  stod,  end  Sofie  i  al  sin  Herlighed. 
Hvad  Dronningen  angaaer,  da  er  hendes  Brøde  ikke  saa 
stor,  som  den  ved  første  Øiekast  kunde  synes;  det  er 
Naturens  mægtige  Røst,  der  taler  gjennem  hende,  naar 
hun  siger,  at  hun  hader  Tovelille  som  det  Vilddyr,  der 
render  i  Skov  og  Hede,  —  hun  staaer  jo  mellem  hende 
og  den  Lykke ,  hun  troer  at  have  erhvervet  sig  Ret 
til.  Alligevel  straffes  hun  retfærdigt,  naar  Følgen  af 
hendes  Grumhed  er,  at  Valdemar  vender  sig  fra  hende 
med  Afsky,  og  at  det  er  den,  der  først  for  Alvor  bringer 
ham  til  at  forstaae,  at  han  aldrig  har  elsket  hende.  Det 
er  derfor  en  uforlignelig  Slutning,  den  islandske  Form 
af  Visen  har  bevaret,  naar  den  siger,  at  Kongen  gik 
under  Tovelilles  Baare  gjennem  den  trange  Gade,  der 
forekom  ham  aldrig  at  skulle  faae  Ende,  medens  Dron- 
ningen stod  ene  tilbage  med  Følelsen  af,  at  hans  Livs 
Blomst  var  visnet  i  denne  Stund,  og  at  han  nu  havde 
glemt  at  elske. 

Dette  er  da  Viseemnets  Tankegang;  Spørgsmaalet 
er  nu,  om  den  er  historisk  eller  ikke.  Det  er  et  Spørgs- 
maal,  der  selvfølgelig  ikke  vedkommer  dets  Værd  i  og 
for  sig,  men  har  sin  selvstændige  Interesse,  baade  for 
Historien  og  Folkeviseliteraturen.  Spørgsmaalet  maa, 
for  at  kunne  besvares  fyldestgjørende ,  deles  i  to :  er 
den  historiske  Situation  og  de  handlende  Personers  Ka- 
rakter og  Forhold  sand;  og  hvis  det  er  Tilfældet,  er  da 
den  ydre  Krisis  i  dette  Forhold  historisk  ?  Eller  har 
omvendt  denne  Begivenhed  fundet  Sted,  men  i  en  anden 
Sammenhæng  og  ifølge  andre  Grunde?  Den  Karakter, 
der  her  egenlig   kun  kan  være  Tvivl  om,  er  Kong  Val- 

demars;  kunde  han  fatte  den  Beslutning,  Visen  lader 
ham  fatte,  da  følger  det  Andet  næsten  af  sig  selv,  naar 
man  kj  ender  det  historiske  Forhold  til  de  to  Kvinder. 
Men  der  er  nu  tilvisse  Kjendsgjerninger,  der  tyde  paa, 
at  Digteren  i  den  Henseende  har  grebet  hans  Karakter 
ud  af  Virkeligheden.  Valdemar  optræder  i  Reglen  som 
en  lidet  udpræget  Personlighed,  hvis  Foretagender  for 
største  Delen  bestemmes  af  hans  Omgivelser,  naar  han  ikke 
undtagelsesvis  bliver  greben  af  en  særlig  tillokkende  Tanke 
og  da  gjennemfører  den  med  den  yderste  Energi,  som  oftest 
til  liden  Baade  for  sig  selv  og  Riget.  Endvidere  sees  det 
tydeligt,  at  det  er  gaaet  Valdemar,  som  det  pleier  med 
svage  Karakterer  i  en  fremragende  Stilling,  at  han  helst 
vil  forsone  Modsætningerne,  gaae  paa  Akkord  med  de 
forskjellige  Fordringer  og  mægle  mellem  Yderlighederne, 
—  uden  dog  at  have  den  Aandens  Myndighed,  der  brin- 
ger Modsætningerne  til  at  tie.  Saaledes  stiller  han  sig 
mellem  Absalon  og  Skaaningerne,  mellem  Almuen  og 
Adelen,  mellem  dem,  der  drog  ham  nordpaa,  som  Absalon, 
og  dem,  der  vilde  vende  sig  imod  Sydens  Solskin,  som 
Dronningen.  Den  samme  Lyst  til  at  mægle  er  alt  stærkt 
fremtrædende  i  hans  Ungdom,  da  han  stiller  sig  mellem 
Sven  og  Knud,  uden  heller  her  at  formaae  det  Mindste 
ud  over  nogle  Aars  Vaabenhvile. 

Paa  samme  Maade  maa  vistnok  ogsaa  hans  Stilling 
overfor  Sønnerne  opfattes,  og  det  er  et  af  de  Steder, 
hvor  Mæglingen  og  Forsoningen  var  skjøn  og  rigtig,  og 
hvor  den  trængte  igjennem  ved  Hjælp  af  den  faderlige 
^Myndighed.  Men  ingen  Steder  kunde  det  være  uheldi- 
gere og  uretfærdigere  at  ville  forsone  og  sammenknytte, 
end  der,  hvor   to   Kvinder  kom  til  at  staae  overfor  hin- 

andeu,  den  ene  ved  hans  Uaand  og  den  anden  ved  hans 
Hjerte,  og  dog  synes  han  for  Alvor  at  have  næret  denne 
Tanke. 

Foruden  Visens  bestemte  Opfattelse  i  den  Hen- 
seende, er  der  nemlig  endnu  en  Omstændighed,  der  for 
den,  som  vil  overveie  alle  Forhold  nøie,  vil  være  en  Bekræf- 
telse af  ikke  ringe  Vægt.  Saxe  kommer  ofte  til  leilig- 
hedsvis  at  yttre  sine  Anskuelser  om  forskjellige  Forhold 
i  Samtiden  paa  andre  tidligere  Steder  i  sin  Krønike,  og 
hans  Dom  er  da  ofte  uforbeholden  og  bestemt  nok. 
Hvad  nu  Sofie  angaaer,  da  er  det  paafaldende,  at  han 
omtaler  hende  saa  lidt,  og  saa  koldt,  hvor  det  niaatte 
skee.  Han  lægger  ikke  Skjul  paa,  at  det  var  hendes 
Skjønhed,  der  af  Knuds  Venner  blev  brugt  til  at  forføre 
Valdemar  til  Frafald  fra  Kong  Sven,  og  han  dadler  hende 
bittert  for  at  have  bevæget  Kongen  til  at  slutte  For- 
bund og  lægge  Ægteskabsplaner  med  Keiser  Frederik 
af  Hohenstaufen  tvertiraod  sine  bedste  Mænds  Raad ; 
det  var  den  kvindagtige  Lyst  til  at  glimre ,  der  drev 
hende  dertil,  siger  han.  Om  Tove  taler  Saxe  slet  ikke ; 
men  han  kommer  leilighedsvis  til  at  yttre  sig  meget 
skarpt  om  en  Dronnings  Forhold  til  Kongens  Friller,  og 
den  Varme,  hvormed  han  her  udtaler  sig,  fører  Tanken 
hen  paa,  at  det  var  et  af  Samtidens  brændende  Spørgs- 
maal.  Det  er  i  Anledning  af  Erik  Eiegod  og  hans 
Dronning  Botilde,  Knud  Lavards  Moder,  der  roses  for  sit 
Forhold  til  sine  Medbeilersker.  Han  siger  nemlig  paa 
dette  Sted:  »Hans  Hustru  B.  var  taalmodig  nok  til  at 
taale  hans  Tilsidesættelse;  thi  de  Piger,  som  hun  saae 
han  havde  fattet  Elskov  til,  tog  hun  sig  af  med  moder- 
lig Ømhed  og  optog  dem  blandt  sine  Terner  for  at  være 

sin  Mand  til  Villie  — ;  ja  for  at  gjøre  dem  saa  tækkelige 
som  muligt,  flættede  hun  endog  ofte  selv  deres  Haar; 
—  saa  der,  hvor  det  vilde  have  været  store  Ting  at 
opgive  al  Vrede,  lagde  hun  sin  Kjærlighed  til  og  søgte 
at  behage  sin  Ægtefælle  ved  en  Andens  Skjønhed,  da 
hun  ikke  kunde  gjøre  det  ved  sin  egen ;  thi  hun  vilde 
hellere  vedligeholde  hans  Tilbøielighed  for  dem  end 
hævne  den  Uret,  der  tilføiedes  hende  selv,  for  ikke  at 
føre  Skændsel  over  den  berømmelige  Helt.  —  Derved 
blev  hun  da  et  Mønster  paa  kvindelig  Sagtmodighed, 
og  hendes  Navn  staaer  for  Efterslægten  med  en  sjel- 
den  Hæder  ved  den  enestaaeude  Overbærenhed,  hun  har 
viist.«  Hvorvidt  dette  er  historisk,  og  hvorvidt  Saxe 
forstod  sig  paa  et  sligt  Forhold,  skal  her  ikke  undersø- 
ges; men  er  det  dog  ikke  væsenlig  samme  Tanke,  der 
her  fremsættes,  realistisk  og  karikeret  (forsaavidt  som 
der  her  er  Talen  om  flere  Friller),  som  den,  der  i  Visen 
tillægges  Valdemar  i  en  idealere  Skikkelse?  Og  at  Sofie 
ikke  har  havt  Botilde's  Taalmodighed,  ligger  da  ikke 
blot  i  Saxes  Ord,  men  freragaaer  paa  det  Bestemteste 
af  en  hel  Række  Folkeviser,  der  dreie  sig  om  hendes 
Skinsyge  og  hensynsløse  Grumhed,  uden  at  vi  dog  kunne 
betegne  nogen  af  dem  som  historisk;  de  vise  kun,  at 
hendes  Navn  var  bleven  Udtrykket  for  denne  Karakter. 
Der  synes  saaledes  at  være  aldeles  overveiende 
Grunde  til  at  antage  Tovevisens  Karakterskildring  og 
dens  hele  givne  Situation  for  historisk  sand.  Heraf  føl- 
ger imidlertid  iugenlunde,  som  tidligere  antydet,  at  ogsaa 
dens  Handling  er  historisk,  at  dette  Forhold  ogsaa  førte 
til  denne  Krisis.  At  Viserne  i  denne  Henseende  stille 
sig  meget  frit  overfor  Virkeligheden,  sees  af  mange  andre 

Træk;  saaledes  ender  den  om  liden  Kirsten  med  at 
Dronningen  blev  pidsket  ihjel,  medens  andre  fortælle, 
at  Beng^jerd  blev  skudt  i  Krigen,  at  Niels  Ebbesen  gik 
i  Landflygtighed  o.  s.  fr.  Digteren  tiltager  sig  den 
Ret,  at  lade  Skæbnen  udvikle  sig  efter  sin  Retfærdig- 
hedsfølelse eller  efter  den  Tankegang,  han  har  fundet 
eller  lagt  i  Emnet;  der  kunde  ingen  Vanskeligheder 
opstaae  heraf  paa  en  Tid,  da  Alle  kjendte  de  virkelige 
Forhold  og  ikke  søgte  historisk  Oplysning,  men  poetisk 
Opløftelse  i  Sangen,  Saaledes  er  det  Træk  i  Tovevisen 
da  i  alle  Tilfælde  uhistorisk,  at  Kongen  ikke  mere 
vilde  vide  af  Sofie  at  sige,  skjøndt  det  svarer  saa  godt 
til  den  hele  Digtning;  de  havde  jo  nemlig  en  Række 
Børn  med  hinanden  i  Løbet  af  20  Aar,  og  det  var 
netop  i  den  sidste  Tid,  hendes  Indflydelse  paa  ham  var 
saa  stor  som  Saxe  fortæller.  Hvad  der  vækker  Mis- 
tanke mod  Visens  Hovedhandling,  er  dels  det  Usandsyn- 
lige i,  at  en  saadan  Forbrydelse  skulde  være  skeet,  saa 
at  sige  i  Kongefamiliens  Skjød,  uden  at  det  kom  til 
et  ulægeligt  Brud  imellem  de  to  Sønner  i  det  Mindste, 
dels,  og  især,  det  Symbolske,  der  er  ved  den  forfærdelige 
Død  i  Badstuens  Hede.  Det  maatte  da  ogsaa  blive  en 
ufravigelig  Betingelse  for  Digteren,  naar  han  skulde 
gjøre  den  tragiske  Konflikt  i  Valdemars  dobbelte  Kjær- 
lighedsforhold  til  Gjenstand  for  en  helstøbt  Digtning,  at 
lade  den  sene  tærende  Kamp  komme  til  et  voldsomt 
Gjennembrud,  for  at  det  Fortvivlede  deri  kunde  komme 
frem  i  hele  sin  dybe  Sandhed  og  derved  tillige  finde 
sin  høiere  Forsoning  og  rensende  Afslutning  gjennem 
Strafi"en,  selv  om  han  til  den  Ende  skulde  blive  nødt 
til  at  øge  Historien  af  sit  Eget. 

Hermed  skal  dog  ingenlunde  være  yttret  nogen  be- 
stemt Mening  om,  at  Visens  Handling  hviler  paa  et  uhisto- 
risk Grundlag ;  i  slige  Forhold  kan  der  aldrig  blive  Tale 
om  Andet  end  en  vis  Sandsynlighed,  og  denne  vil  i 
Reglen  stille  sig  forskjelligt  for  de  Forskjelliges  Over- 
veielse.  Det  er  jo  heller  ikke  derpaa  det  kommer  an; 
Samtiden  har  sikkert  følt  sig  lige  stærkt  grebet  af  denne 
Digtning,  hvad  enten  den  kun  havde  sin  uforgængelige 
ideelle  Sandhed,  eller  den  sluttede  sig  nøiagtig  til,  hvad 
Alle  havde  oplevet  i  sin  forfærdelige  Virkelighed.  For 
os  gjælder  det  da  ogsaa  væsenlig  om  at  forstaae  den 
saaledes,  hverken  som  et  paalideligt  historisk  Aktstykke 
eller  som  en  løsreven  vild  Blomst  i  Poesiens  Have,  men 
som  et  Led  i  vor  Kongesaga,  der  ikke  trænger  til 
Omdannelse  eller  Forædling  for  at  blive  til  Noget,  ei 
heller  taaler  at  miste  et  eneste  af  sine  Træk;  thi  det  er 
ædelt  og  fuldendt,  som  det  er,  og  det  vil  aldrig  døe, 
saalænge  der  er  et  dansk  Sprog  og  en  dansk  Historie  til. 

A.  D.  Jørgensen. 

M.edens  vi  i  videnskabelig  Henseende  blandt  Europas 
Folk  indtage  en  Rang,  der  er  langt  høiere,  end  vi  efter 
vor  Stats  Lidenhed  kunde  synes  at  kunne  gjøre  Fordring 
paa,  og  medens  næsten  ethvert  Videnskabsfag  hos  os  har 
talrige  Dyrkere,  og  man  hos  os  almindeligen  erkjender 
videnskabelige  Forskningers  Betydning  i  de  allerfleste 
Retninger,  kan  dette  ikke  siges  med  Hensyn  til  Sta- 
tistikken. Dens  Vigtighed  for  Statsmanden  og  En- 
hver, der  beskjæftiger  sig  med  offentlige  Anliggender,  er 
neppe  tilfulde  erkjendt  hos  os,  ja,  dens  Betydning  er 
ikke  sjeldent  aldeles  miskjendt,  og  dens  Uundværlighed 
for  rigtigt  at  kunne  bedømme  vor  Tilstand  og  vore  For- 
hold bliver  endnu  ofte  overseet. 

Vel  have  vi  ogsaa  i  denne  Henseende  i  de  sidste 
Decennier  gjort  umiskjendelige  Fremskridt,  og  man  lader 
nu  ikke  længer  saa  aabenbart  Haan  om  de  statistiske 
Forskningers  Værd  som  i  Provindsialstændernes  Tid,  da 
det  ikke  sjældent  hændtes,  at  den,  der  beraabte  sig  paa 
de  statistiske  Forskningers  Resultater,  afspistes  med  den 
Indvending,  at  man  ikke  lærer  Landets  Tilstand  at  kjende 
»af  Bøger«,  og  at  den  egne  Erfaring  har  langt  mere  at 
betyde  end  de  Slutninger,   som    »de  Lærde«  gjøre  efter 

de  Oplysninger,  som  de  »skrabe  sammen«.  Ogsaa  maa 
det  erkjendes,  at  Regjeringen  og  de  offentlige  Myndig- 
heder nu  lægge  langt  mere  Vægt  paa  de  indhentede 
statistiske  Oplysningers  Betydning  end  i  tidligere  Tider, 
og  at  disse  ikke  længer,  som  dengang,  alene  indhentes 
i  et  administrativt  Øiemeed,  naar  det  i  et  specielt  Til- 
fælde er  nødvendigt  at  komme  til  Klarhed  om  et  enkelt 
Samfundsforholds  sande  Beskaffenhed,  men  at  man  nu 
regelmæssigen  Tid  efter  anden  gjør  Rede  for  Udviklin- 
gens Gang  i  visse  Retninger,  og  stræber  efter  at  betegne 
Tilstandens  sande  Beskaffenhed.  I  vore  offentlige  For- 
handlinger, navnligen  i  vore  lovgivende  Forsamlinger,  er 
det  nu  langtfra  Tilfældet  som  i  tidligere  Tider,  at  de 
statistiske  Oplysningers  Værd  ganske  oversees,  eller  at 
man  ikke  bekymrer  sig  om  de  Data,  som  Statistikken 
meddeler  om  Folkets  og  Landets  Tilstand;  tvertimod 
er  Forholdenes  ved  Statistikken  oplyste  Beskaffenhed 
nu  ikke  sjeldent  Udgangspunctet  for  en  Forandring  i 
Lovgivningen,  ligesom  de  statistiske  Oplysninger  under 
Debatten  ofte  gjøre  sig  gjældende.  Alt  dette  maa  ind- 
rømmes og  indrømmes  gjerne;  men  ikke  destomindre 
staaer  den  Paastand  dog  fuldt  ved  Magt,  at  Statistikken 
hos  os  kun  har  faa  Dyrkere  og  at  denne  Videnskab 
ikke  er  saa  frugtbar  for  Livet  her  som  i  andre  Lande, 
eller  at  dens  Forskningers  Resultater  ikke  finde  den  samme 
Erkjendelse  og  den  samme  Indgang  i  den  almindelige 
Bevidsthed  som  det  er  Tilfældet  paa  andre  videnskabe- 
lige Omraader.  At  der  fra  Tid  til  anden  her  er  frem- 
kommet statistiske  Arbeider,  der  vidne  om  Forfatter- 
nes Flid  og  Interesse  for  Videnskaben,  og  at  den  of- 
ficielle Stastistik  hos  os  ikke  staaer  paa  et  lavere  Stand- 

punct  end  i  andre  Lande,  svækker  ikke  denne  Paastands 
Rigtighed;  Sagen  er,  at  Statistikkens  Nytte  og  Vigtighed 
ikke  her  almindeligen  erkjendes  i  samme  Grad  som  i 
andre  Lande,  og  at  de  statistiske  Undersøgelser,  langtfra 
at  understøttes  fra  Befolkningens  Side,  besværliggjøres 
ved  den  almindelige  Ligegyldighed  for  dens  Resultater. 
Det  vilde  ikke  være  vanskeligt  at  anføre  slaaende  Be- 
viser herpaa;  men  hvor  lidet  paaagtet  Statistikken  er 
hos  os,  kan  allerede  sees  deraf,  at  Afsætningen  af  Bøger 
og  Skrifter  i  dette  Fag  er  saa  ringe  som  det,  under 
den  tiltagende  Lærelyst,  neppe  er  Tilfældet  med  Hensyn 
til  noget  andet  Fag.  Selv  de  af  det  statistiske  Bureau 
udgivne  Skrifter,  som  komme  i  Boghandelen  til  en  over- 
ordentlig billig  Priis,  finde  en  yderst  ringe  Afsætning, 
skjøndt  der  fra  Bureauets  Side  er  gjort  alt  Muligt  for 
at  forskaflfe  dem  Indgang  hos  det  større  Publikum.  I 
den  »Indledning«  til  ethvert  større  Arbeide,  som  Bu- 
reauet udgiver,  sammenfattes  nemlig  Undersøgelsens  Re- 
sultater og  fremstilles  de  Slutninger,  som  kunne  udledes 
af  det  samlede  Materiale  —  et  Arbeide,  der  koster  megen 
Tid  og  Flid,  og  som  intet  andet  lignende  Institut  paa- 
tager sig,  men  som  jeg  har  troet  at  burde  underkaste 
mig,  fordi  jeg  kjendte  den  almindelige  Ulyst  hos  os  til 
at  beskjæftige  sig  med  Tal  og  selv  at  uddrage  Slutnin- 
ger af  statistiske  Tabeller.  *) 


')  Jeg  er  oftere  af  mine  Colleger  i  andre  Lande  —  Directeurerne 
for  de  statistiske  Central-Bureauer  —  bleven  spurgt  om  hvorfor 
jeg  underkaster  mig  det  byrdefulde  Arbeide,  at  skrive  en  Indled- 
ning til  ethvert  Bind  af  Tabelværket.  Jeg  har  næsten  skammet 
ved  at  angive  min  egentlige  Grund  lierfor,  saa  meget  mere  som 
jeg  feler  at  den  Hensigt,  jeg  derved  havde  for  Øie ,  ikke  er  op- 
naaet.      Det   hænder   ikke    sjældent ,     at  Bureauet   bliver    adspurgt 


648  Om  Statistikkens  Betydning. 

Jeg  skal  ikke  undersøge,  hvad  Grunden  er  til  den 
—  mildest  talt  —  Mangel  paa  Interesse  for  Statistik, 
som  er  saa  almindelig  hos  os;  navnlig  skal  jeg  ikke 
undersøge ,  hvorvidt  Universitetet  bærer  nogen  Skyld 
herfor,  og  hvorvidt  den  underordnede  Rolle,  som  Stati- 
stik længe  har  spillet  ved  den  juridiske  Examen,  har 
Andeel  heri.  Men  Eet  troer  jeg  ikke  at  burde  undlade 
at  gjøre  opmærksom  paa.  Statistik  har  aldrig  været 
nogen  Læregjenstand  i  Skolerne;  saa  ofte  Studieplanen 
for  vore  lærde  Skoler  er  undergaaet  Forandring,  har 
der  aldrig  været  tænkt  paa,  at  Kundskab  navnlig  til 
Fædrelandets  Statistik  hører  med  til  den  almindelige 
Dannelse  og  at  denne  Kundskab  er  saa  vigtig  for  dem,  der 
skulle  indtræde  i  Statens  Tjeneste,  at  man  tidlig  bør  be- 
gynde med  al  føre  Statens  vordende  Embedsmænd  til  denne 
Kundskab  og  aabneAlmeenhedensØinefor  dens  Betydning. 

Vi  ere  alle  enige  om,  at  Historie,  navnlig  Fædre- 
landets Historie,  væsentlig  hører  med  til  den  alminde- 
lige Dannelse ,  og  at  det  er  en  utilgivelig  Uvidenhed, 
naar  man  mangler  Kundskab  om  Begivenhedernes  Gang, 
der  har  havt  Indflydelse  paa  vort  Folks  Skjæbne.  Men 
om  man  er  uvidende  om  det  sociale  Livs  Udvikling  hos 
os  og  om  Folkets  og  Landets  Culturtilstand  i  alle  Ret- 
ninger, med  eet  Ord  om  Statistikken,  det  betragtes  neppe 
som  en  Forsømmelse  i  vor  Dannelse,  og  ialfald  ikke 
som  en  Mangel,  der  har  Noget  at  betyde,  og  som  man 
behøver  at  gjøre  Undskyldning  for. 


om  Forhold ,  som  ikke  blot  klart  fremgaae  af  de  forlængst  trykte 
Tabeller,  og  hvorom  man  ikke  kunde  være  uvidende,  naar  man 
blot  havde  læst  Indledningen  til  det  Bind  af  Tabelværket,  som  be- 
handler disse  Forhold,  og  som  man  har  faaet  gratis  tilsendt. 

Man  har  blandt  de  mange  Definitioner  af  Statistik 
ogsaa  givet  den,  at:  Statistik  er  en  stillestaaende  Hi- 
storie, ligesom  Historie  er  en  fortløbende  Statistik. 
Denne  Definition  er  hverken  correct  eller  udtømmende, 
men  den  angiver  dog  meget  rigtigen,  at  der  er  en  be- 
stemt Relation  og  et  vist  Sammenhæng  mellem  Historie 
og  Statistik.  Det  er  derfor  saa  meget  mere  besynder- 
ligt, at  medens  Kjeudskab  til  Historie,  og  navnlig  til 
Fædrelandets  Historie  mere  og  mere  har  gjort  sig  gjæl- 
dende  som  almindeligt  Dannelsesraiddel  og  som  Betin- 
gelse for  at  ausees  for  moden  til  visse  Stillinger  i  Staten, 
betragtes  Kjendskab  til  Statistik,  endogsaa  Fædrelandets, 
som  Noget,  der  ikke  kan  tillægges  synderlig  Vægt,  og 
neppe  behøver  at  ændses. 

Denne  Ligegyldighed  for  Statistik  og  Undervurde- 
ring af  dens  Betydning  er  saa  meget  mere  besynderlig, 
og  man  maa  vel  sige:  beklagelig,  som  Alle  erkjende,  at 
under  den  politiske  Stilling,  som  Begivenhederne  have 
skabt  for  Damark,  maae  Hovedbestræbelserne  hos  os 
gaae  ud  paa  at  udvikle  Landets  Kræfter  og  paa  at  be- 
nytte alle  Resourcer,  som  slumre  i  dets  Skjød  og  i  Fol- 
kets Udvikling.  Men  for  at  Bestræbelserne  i  denne 
Retning  ikke  skulle  blive  golde  og  ufrugtbare,  men  skulle 
kunue  lykkes  og  føre  til  Maalet,  er  det  først  og  frem- 
mest nødvendigt  at  vi  kjende  os  selv,  at  vi  have  en 
tydelig  Forestilling  om  vort  hele  sociale  Liv  og  om  Lan- 
dets og  Folkets  Culturtilstand  i  alle  Retninger,  hvad 
der,  som  sagt,  er  Statistikkens  Formaal  at  beskrive  og 
tydeliggjøre.  Statistikken  er  Virkelighedens  Viden- 
skab —  og  jeg  har  derfor  saa  meget  mere  været  op- 
fordret til   at   søge  Plads   for   disse   Betragtninger  i    et 

For  Ide  og  Virkeligbed.  42 

Tidsskrift,  der  er  helliget  Ide  og  Virkelighed  —  men 
uden  at  kjende  Virkeligheden  eller  med  dens  uklare  og 
forvirrede  Billede  for  Øie,  savne  vi  det  rette  Udgangs- 
punet  for  vore  Bestræbelser  til  Udviklingens  Fremme, 
og  ville  disse,  hvor  ærligt  de  end  ere  meente,  ofte  være 
udsatte  for  at  forfeile  deres  Maal. 

Men  det  er  ikke  nok  at  vi  kjende  os  selv  — 
vort  Folk  og  vort  Land  —  men  vi  maae  ogsaa,  for  at 
give  vore  Bestræbelser  den  bedste  og  sikkreste  Retning, 
kjende  andre  Lande  og  andre  Folks  Udvikling  og  Cul- 
turtilstand;  vi  maae  kjende  Betingelserne,  hvoraf  Udvik- 
lingen andetsteds  har  været  og  er  afhængig.  Derved 
ville  vi  blive  satte  istand  til  at  dømme  om,  hvad  der 
overhovedet  er  opnaaeligt,  og  hvad  der  navnligen  er  op- 
naaeligt  for  os  under  de  Betingelser,  der  finde  Sted 
hos  os,  og  hvoraf  ikke  alle  ere  foranderlige,  men  nogle 
dybt  begrundede  i  klimatiske  og  geographiske  Forhold, 
imod  hvilke  det  vilde  oprive  Kræfterne  at  kæmpe.  Denne 
Kundskab  til  Virkeligheden,  ikke  blot  hos  os,  men  ogsaa 
hos  Andre,  er  ikke  blot  en  Betryggelse  for  at  vore  Be- 
stræbelser for  Udviklingens  Fremme  ville  faae  den  hel- 
digste Retning,  men  den  er  ogsaa  et  Værn  imod,  at  de 
stille  sig  et  uopnaaeligt  Maal  og  tabe  sig  i  en  forgjæves  og 
resultatløs  Kamp  enten  mod  Naturen  eller  mod  For- 
hold, der  ikke  umiddelbart  kunne  beseires,  men  først  da 
kunne  overvindes,  naar  Aarsagerne  til  deres  Bestaaen 
ere  ryddede  afveien. 

Indsigt  i  vort  og  andre  Landes  Virkelighed  styrker 
desuden  Fædrelandskjærligheden,  idet  vi  lære  at  kjende 
og  at  skatte  de  Fortrin,  hvoraf  vi  ere  i  Besiddelse,  og 
den   ansporer   vore  Kræfter    til   yderligere  Anstrengelse, 

naar  vi  komme  til  Erkjendelse  af,  at  det  Standpunct, 
hvorpaa  vi  i  dea  eller  den  Retning  staae ,  er  lavt  mod 
det,  som  et  andet  Folk  har  opnaaet,  fordi  det  fulgte 
en  bedre  Vei  og  arbeidede  mod  Maalet  med  større  Flid 
»g  Udholdenhed  end  vi. 

At  den  comparative  Statistik  endnu  har  faa  Dyr- 
kere hos  os  og  endnu  mindre  har  faaet  Indgang  hos  os 
end  Statistikken  selv,  er  ikke  at  undres  over.  Denne 
Videnskab  er  først  i  sin  Tilblivelse,  og  skjøndt  man  tør 
spaae  den  en  stor  Fremtid,  og  at  den  vil  blive  for  Sta- 
tistikken hvad  den  comparative  Anatomi  er  bleven  for 
Anatomien,  maa  det  indrømmes,  at  denne  Videnskab 
egentlig  endnu  kun  er  bearbeidet  i  en  enkelt  Retning, 
nemlig  med  Hensyn  til  Populationsstatistikken .  B  e  c  k  e  s, 
Bernouillis  og  især  Wappæus's  Arbeider  i  denne 
Retning  fortjene  al  Paaskjønnelse  og  give  en  virkelig  Sam- 
menligning imellem  Befolkningsforholdene  i  forskjellige 
Lande,  og  det  Samme  kan  ogsaa  siges  om  det  af  Quetelet 
og  Heuschling  paabegyndte  Værk :  »Statistique  inter- 
nationale, Bruxelles  1864»,  hvis  første  Deel  indeholder  en 
Sammenligning  mellem  Befolkningsforholdene  i  de  forskjel- 
lige Lande.  Men  herved  er  det  ogsaa  blevet,  og  dette 
Værks  Fortsættelse  maa  ansees  for  opgiven.  Hvad  angaaer 
de  andre  i  den  senere  Tid  udkomne  Forsøg  i  den  com- 
parative Statistik,  da  ere  de  uden  synderlig  Værd  og  langt- 
fra hvad  de  skulde  være.  K  olb  s»  vergleichende  Statistik«, 
hvoraf  den  2den  Udgave  allerede  er  udkommen,  er  saa- 
ledes  ikke  andet  end  et  Compendium  af  flere  Landes 
Statistik  uden  indre  Sammenhæng  og  uden  faste  Sammen- 
ligningspuncter,  og  den  ellers  saa  fortjenstfulde  Legoyts 
»la  France  et  l'étranger,  une  etude  de  statistique  com- 

parative,  Paris  1864«  svarer  ikke  til  sin  Titel ,  men  er 
kun  en  Bearbeidelse  af  Frankrigs  Statistik,  i  ganske 
faa  Retninger  sammenholdt  med  Englands. 

Derimod  tør  man  i  en  ikke  tjern  Fremtid  imødesee 
en  omfattende  virkelig  comparativ  Statistik,  idet  de  for 
nylig  i  Haag  forsamlede  officielle  Delegerede  ved  den 
der  afholdte  syvende  internationale  statistiske  Congres 
have  besluttet  at  udføre  den  Idee,  som  oftere  har  været 
bragt  paa  Bane,  i  Forening  at  udgive  en  comparativ 
Statistik,  hvis  enkelte  Afsnit  skulle  bearbeides  og  le- 
veres inden  en  fastsat  Tid  af  Medarbeiderne.  Man  for- 
enede sig  desuden  om  hvilke  Forholds  statistiske  Be- 
skrivelse der  skulde  tilfalde  enhver  enkelt  af  Medarbei- 
derne, ligesom  man  blev  enig  om  visse  Hovedhensyn, 
som  skulle  tages  ved  Udarbeidelsen,  Forfatternes  størst 
mulige  Frihed  iøvrigt  ubeskaaren.  Ligeledes  kom  man 
overeens  om  at  vise  gjensidigen  den  største  Imødekom- 
men med  Hensyn  til  Materialets  Fremskaffelse.  Det 
blev  vedtaget,  at  alle  Begjæringer  om  Oplysninger  fra 
de  respective  Lande,  og  den  hele  Brevvexling  i  denne 
Anledning  skulde  skee  paa  Fransk,  og  at  de  enkelte  Af- 
snit af  Værket  skal  udgives  i  dette  Sprog  i  et  Oplag 
af  2000  Exemplarer,  forbeholdende  de  Enkelte  ogsaa  i 
deres  Lands  Sprog  at  offeutliggjøre  den  Deel  af  den 
comparative  Statistik,  som  er  tilfaldet  enhver  af  dem 
at  bearbeide. 

Hovedafsnittene  af  dette  Værk  ville  blive: 

Territoriet, 

Befolkningen, 

Grundeiendom, 

Agerdyrkning, 

Qvægavl, 

Viinavl, 

Skovavl, 

Fiskeri, 

Bjergværksdrift, 

Industri, 

Handel, 

Søfart, 

Post-  og  Telegraph  Væsen, 

Jernbaner, 

Assurancevæsen, 

Credit  og  Bankvæsen, 

Forsynligheds-Instituterne.  (prevoyance), 

Fattigvæsen, 

Justitsvæsen, 

Fængselsvæsen, 

Finantsvæsen, 

den  væbnede  Magt  (Hæren  og  Flaaden). 
Flere  af  Afsnittene  skulle  have  Underafdelinger,  der  som 
oftest  ere  tilfaldne  særskilte  Bearbeidere. 

Det  er,  som  det  vil  sees,  en  storartet  Plan,  ved 
hvis  Udførelse  Videnskaben  vil  gjøre  et  overordent- 
ligt Fremskridt,  og  hvorved  der  vil  kunne  stiftes  over- 
ordentlig Nytte,  idet  Europas  Folkefærd  derved  ville 
sættes  istand  til  at  lære  at  kjende  sig  selv  og  hin- 
anden indbyrdes  bedre,  end  det  hidtil  har  kunnet  skee. 
At  Planen  er  vanskelig  at  udføre,  og  at  de  Vedkom- 
mende have  paataget  sig  et  svært  og  besværligt  Ar- 
beide,  har  man  tilfulde  indseet;  men  det  er  at  haabe, 
at  de  Mænd,  som  have  forenet  sig  om  denne  Op- 
gaves Løsning ,    og  som  have  lovet  hinanden  den  størst 

mulige  gjensidige  Imødekommen  og  Understøttelse  ville 
være  Arbeidet  voxne,  og  ville  være  ligesaa  standhaf- 
tige og  samvittighedsfulde  i  Opfyldelsen  af  det  Hverv, 
enhver  af  dem  har  paataget  sig,  som  de  maae  erkj endes 
at  være  kundskabsrige  og  besjælede  af  Interesse  for 
Statistikken,  thi  samtlige  Medarbeidere  af  dette  Værk 
forestaae  og  bestyre  i  deres  respective  Lande  det  Bu- 
reau eller  Institut,  der  har  til  Opgave  at  bearbeide  og 
udgive  Landets  officielle  Statistik. 

C.  N.  David. 

Tung  Luft! 

Du  stakkels  Tid,  som  altid  træller 
Og  roder  bøjet  om  i  Muld, 
Hvor  Stykker  smaa  af  Sølv  og  Guld 
Du  finder  frem  og  gjærrigt  tæller  — 
Ak!  om  Du  retted'  Ryg  og  saa, 
Hvor  Himlen  over  Dig  er  blaa. 
Der  staar  Guds  Sol  saa  fuld  og  blank 
Og  øser  Guld  af  Himlens  Bank. 

Du  tror  Dig  stor  af  al  Din  Viden, 
Din  Dygtighed  og  Haandværkskonst 
Og  holder  Aanden  kun  for  Dunst, 
Fordi  Du  ej  ser  Magten  i  den, 
Forstaar  saa  lidt  alt  Aandens  Kald, 

Skjøndt  Du  blir  ræd  ved  hvert  dens  Knald, 

Du  fatter  kun  dens  Explosion, 

Ej  Ericsson,  men  hans  Kanon. 

Du  Tid,  som  staar  med  Visdoms  Briller 
Og  ser  saa  grant  de  mindste  Ting!  — 
Sig,  hvi  forstaar  Du  Ingenting, 
Naar  det  om  store  Tanker  spiller? 
Naar  Englen  staar  foran  Din  Dør 
Du  bange  ham  ei  huse  tør, 
Medmindre  han  vil  komme  ind 
Med   »modereret  Helgenskin.« 

Jeg  ser,  hvor  paa  Din  Gade  vanker 
En  Arbejdsstok  i  trange  Kaar, 
Som  søgte  Arbejd'  gjennem  Aar, 
Og  det  er  —  Dine  bedste  Tanker. 
Din  Synd  er,  at  Du  ikke  tror 
Paa  det,  som  i  Dit  Hjerte  bor; 
Thi  taber  sig  dets  varme  Blod 
I  Mulden  som  den  døde  Flod. 

Som  Luer  vælder  fra  det  Høie 

Der  Aand  og  Sol  ned  i  Din  Dag,  — 

Ak,  om  vi  løftede  vort  Øje 

Og  vilde  se  vor  sande  Sag, 

Som  er  at  gaa  vor  Arbeidsgang 

Paa  Jord  med  Tro  og  freidig  Sang, 

Som  er  at  reise  os  fra  Muld 

Og  se,  at  Aand  er  Livsens  Guld! 


Jonas  Lie. 

Hjerteblod, 

Jijerteblod  raaa  der  altid  til, 
Naar  det  Evige  staaer  paa  Spil: 
En  er  den  Pris,  hvorfor  den  kjøbes, 
Fanernes  Flyven  med  Seirens  Mod; 
En  er  den  Daab,  hvormed  der  døbes: 
Hjerteblod! 

Det  er  det  Vilkaar,  engang  sat: 
Livets  Herre  tog  her  sin  Skat! 
Saa  blev  det  ordnet,  budt  og  føiet: 
Liv  kun  vinder  hin  Livsens  Flod  — 
O  men  Alt  har  Dit  Løb  jo  bøiet. 
Hjerteblod! 

Tyktes  engang  det  ogsaa  spildt, 
Tro  mig,  da  dømtes  der  vrangt  og  vildt; 
Ned  i  det  Skjulte  sank  det  stille, 
Og  Du  værned  om  Livets  Rod 
Som  en  usynlig  fredende  Kilde, 
Hjerteblod! 

Men  naar  det  frem  har  i  Strøm  sig  trængt, 
Da  blev  Tidernes  Dæmning  sprængt! 
Da  blev  det  viist,  hvad  hver  Draabe  veied: 
Ingen  truende  Hindring  stod; 
Bom  da  bred  Du,  saa  Bjergene  neied, 
Hjerteblod! 

r 

—  Den,  som  blev  elsket  af  Naadens  Gud, 
Fik  et  stort  og  enfoldigt  Bud: 
Mens  et  Maal  sig  i  Straaler  tegned, 
Og  hans  Længsel  sig  helt  oplod. 
Risled  Du  hen,  naar  med  Smil  han  blegned. 
Hjerteblod. 

Den,  som  Naaden  ei  kaaret  har, 
Faaer  paa  sin  Længsel  ei  saadant  Svar: 
Maalet  han  seer  i  Skygger  fjæles, 
Og  naar  han  staaer  med  sygnet  Mod, 
Bort  Du  langsomt  i  Draaber  stjæles, 
Hjerteblod. 

Men  om  de  lysnende  Bobler  brast. 
Dog  det  gjælder  at  holde  fast! 
Løn  er  for  egen  Brøst  Din  Kvide; 
Tro  dog:  Aanden  Dig  ei  forlod! 
Oiv,  som  selv  den  gav  Dig  at  stride, 
Hjerteblod! 

Rudolf  Schmidt. 

Et  Blik  paa  Fyrvæsnets  Historie.  Fyrvæsnet  har 
ikke  blot  sin  Historie ;  det  har  endog  en  forhistorisk  Tid, 
som  er  Gjeustand  for  Granskeres  Gisninger.  Disse  gaae  ud 
paa ,  at  de  græske  Folkeslag  i  Oldtiden  identificerede  Kyklo- 
perne med  Fyrene  eller  henforte  Fyrenes  Oprindelse  til  Kyklo- 
perne, som  i  alt  Fald  paa  en  eller  anden  Maade  raadede  over 
dem.  Om  til  Skade  eller  Gavn  afgjores  derimod  ikke.  I  og 
for  sig  er  det  jo  ikke  utænkeligt,  at  Søfolkene  i  en  mythisk 
Tid ,  hvor  man  saae  Guder ,  Halvguder  og  Dæmoner  i  Alt, 
have  fundet,  at  Fyrtaarnets  Blus  havde  en  ængstende  Lighed  med 
den  enøiede  Kyklop,  og  derfor  have  sammenblandet  Indbildning 
og  Virkelighed.  Denne  Formodning  styrkes  ved  et  andet  Ud- 
sagn ,  ifølge  hvilket  der  i  Oldtiden  skal  være  tændt  Fyr  for 
at  vildlede  Søfolk;  den  Ondskab,  som  laa  heri,  svarede  ganske 
til  den  Forestilling,  man  havde  om  Kykloperne.  —  I  Almin- 
delighed tillægger  man  dog  Fønicien  Æren  for  de  første  Fyr; 
der  siges  nemlig,  at  en  føuicisk  Kvinde  har  givet  Ideen  til  dem 
ved  at  tænde  et  Lys  til  VeUedning  for  sin  Husbond,  ligesom 
i  vore  Dage  Fiskerens  Kone  paa  Jyllands  Vestkyst  sætter  et 
Lys  i  sit  Vindue,  naar  hun  venter  sin  Mand  fra  Havet. 

At  man  langt  forud  for  den  klassiske  Tid  har  kjendt  og 
benyttet  VeiledningsfjT,  bevises  ved  den  Omstændighed,  at  de 
Fyrbygninger ,  som  omtaltes  fra  denne  Tid,  have  været  saa 
pragtfulde  og  store  Monumenter,  at  de  kun  kunde  tilhore  en 
Kulminationsperiode.      Der    er    altsaa    ingen    Tvivl    om .     at    der 

forud  for  saadanne  Bygningers  Opførelse  er  forløbet  en  lang 
Tid,  i  hvilken  man  igjennem  en  gradvis  foregaaende  Udvikling  er 
naaet  frem  til   saa  stor  Fuldkommenhed. 

Homer  omtaler  et  Fyr,  som,  anbragt  paa  et  ensomt  Sted, 
tjente  Sømænd  til  Veiledning  under  deres  Seilads,  og  herved 
godtgjøres  altsaa,  at  Fyi'ene  i  al  Fald  have  været  benyttede 
900  Aar  f.  Kr. 

Intet  af  Fortidens  Fyranlæg  er  bevaret  til  vor  Tid ;  men 
Medailler  og  enkelte  historiske  Angivelser  give  en  Forestilling 
om  de  mærkeligste  Bygninger,  som  fandtes  i  den  græske  Glands- 
periode.  FjTene  anbragtes  for  Størstedelen  ved  Havnene.  Hver 
større  Søstad  havde  et  Fjt,  og  disse  overgik  ofte  alle  de  øv- 
rige monumentale  Bygninger  i  Storhed,  Styrke  og  Pragt.  Det 
berømteste  af  disse  opfortes  af  Sostratus  under  Ptolemeus  Fila- 
delfia  300  f.  Kr.  paa  Øen  Faros  udenfor  Havnen  ved  Alex- 
andria —  Denne  Bygning  regnes  som  bekjendt  mellem  For- 
tidens syv  Verdensunderværker,  og  fra  dens  Navn  hidrører  det 
græske  og  latinske   Sprogs   Benævnelse  paa  Fyrtaarnene. 

Kølge  Beretning  af  en  arabisk  Geograf  Edrisi,  som 
levede  i  Begyndelsen  af  det  12te  Aarhundrede  af  vor  Tidsreg- 
ning, veed  man,  at  Bygningen  var  firkantet,  og  at  den  øverste 
Halvdel  var  aftrappet  i  flere  Etager,  saa  at  man  paa  de  derved 
dannede  Gallerier  kunde  gaae  omkring  Bygningen.  Den  var 
overordenlig-  soHd  og  bestod  af  hvide  hugne  Kvadre,  og  skal 
have  havt  en  Høide  af  550  Fod,  saa  at  Fyret  saaes  i  8'/2 
danske  Miles  Afstand.  —  Efter  andre  Forfatteres  Beretning  skal 
Bygningen  have  overgaaet  de  største  P;)Tamider  i  Størrelse  og 
Fyret  være  seet  i  fabelagtig  Afstand.  Der  fortælles,  at  Arki- 
tekten lod  sit  Navn  indhugge  i  Bygningen,  men  dækkede  Ind- 
skriften med  et  Lag  Cement,  hvorpaa  Ptolemeus's  Navn  var 
anbragt,  men  saaledes  at  dette  ved  Tidens  Tand  snart  forsvandt, 
saa  at  hans  eget  Navn  blev  synligt.  Ifølge  Josefus's  Angi- 
velser kostede  Bygningen  en  Sum,  der  i  danske  Penge  svarer 
til  3,500,000  Rdlr. 

Et  andet  ikke  mindre  bekjendt  Fyr  fra  samme  Tid  var 
den  saakaldte  Kolos  paa  Rhodos,    der   byggedes    af  Kåres,    en 

Discipel  at  Lysippus.  Denne  var  af  Bronce  og  forestillede  en 
Kæmpe,  der  stod  over  Indseilingen  til  Havnen,  med  en  Fod 
paa  hver  af  de  hinanden  mødende  Havnemoler,  saaledes  at 
Skibene  seilede  under  den.  I  den  høire  Haand,  som  hævedeg 
høit  mod  Himlen,  holdt  Kæmpen  en  Skaal,  hvorpaa  Fyrbaalet 
tændtes.  80  Aar  efter  dette  mærkelige  Monuments  Fuldførelse, 
odelagdes  det  ved  Jordskælv;  men  i  Historiens  Annaler  vil  det 
bestandig  nævnes  som  et  vidunderligt  dristigt  og  pragtfuldt 
Monument,  der  som  saa  mange  andre  Arbeider  vidner  om  den 
klassiske  Tids  Storhed  ogsaa  i  denne  Retning.  Om  dets  konst- 
neriske  og  tekniske  Værd  har  man  ingen  bestemte  Efterret- 
ninger, men  man  kan  danne  sig  en  Forestilling  om  de  store 
Bekostninger,  der  ere  anvendte  jjaa  det,  ved  den  Omstændighed, 
at  Resterne  af  Statuen  Aar  672  efter  Kr.  solgtes  af  Sara- 
cenerne til  en  Jøde  for  en  Sum  Penge,  der  var  lig  350,000 
Bdlr.   i  vore  Penge. 

Da  Grækerne  i  Almindelighed  forbandt  en  høiere  Tanke 
med  deres  monumentale  Bygninger,  er  det  sandsjTihgt,  at  Ko- 
lossen paa  Rhodos  i  Forbindelse  med  den  Nytte,  den  gjorde 
som  Fyrbygning,  tilhge  har  været  et  Monument  til  Ære  for 
Solen,   ligesom   Øen,   hvorpaa   den   stod,   var  helliget  denne. 

Efter  den  glimrende  Periode,  i  hvilken  ovennævnte  tvende 
mærkeHge  Fyrbygninger  fandtes,  byggede  Romerne,  hvor  de 
trængte  frem,  flere  Fyrtaarne,  der,  om  de  end  ikke  i  Størrelse 
kunde  maale  sig  med  Taamet  paa  Faros,  dog  i  Konstruktionen 
lignede  dette.  Saaledes  omtales  F;)Tbygninger  ved  Ostia,  Ra- 
venna, foran  Guadalquivir,  Cæsars  Altar  ved  Dover,  Tour  d'Ordre 
ved  Boulogne,   Holywell  og  Flamboroughhead.   — 

Af  de  fleste  af  disse  findes  endnu  Levninger.  Tour  d'Ordre, 
der  antages  at  være  bygget  under  Cahgula,  stod  i  sin  fulde 
Høide  endnu  i  det  syttende  Aarhundrede.  Montfaucan,  der 
har  leveret  en  Tegning  af  dette  Taam,  beskriver  det  som  otte- 
kantet og  aftrappet  i  12  Etager  med  et  omløbende  Galleri 
over  hver.  Det  var  200  Fod  høit  og  opført  af  graae  og  gule 
hugne  Sten  og  rode  Mursten.  Man  kan  altsaa  danne  sig  en 
fuldstændig  Forestilling    om  denne  smukke  Bygning,    der    i    sin 

Hovedform  har  lignet  Fyret  ved  Alexandrien.  —  Desvæn-e  øde- 
lagdes denne  sidste  Repræsentant  for  Fortidens  Fyranlæg  ved 
et  Jordskælv  Aaret  1644,  efter  at  den  i  c.  1000  Aar  havde 
henstaaet  ubenyttet.  Ved  det  romerske  Riges  Fald  —  Aar 
650  —  udsliikkedes  saavel  dette  som  alle  øvrige  af  Romerne 
oprettede  Fyr  af  de  efterfølgende  Barbarer.  I  den  lange,  mørke 
Middelalder  gik  man  tilbage  til  den  primitive  Fremgangsmaade : 
at  tænde  Baal  i  Ny  og  Næ  paa  enkelte  fremragende  Pirokter 
af  Kysten.  Først  da  Skibsfarten  igjen  hævede  sig  til  nogen 
Betydenhed  langs  Portugals,  Spaniens.  Frankrigs,  Hollands  og 
Englands  Kyster,  fik  Fyrene  atter  en  mere  udstrakt  Anvendelse, 
men  dog  som  aldeles  simple  Baal.  Da  Brugen  af  Kul  blev 
almindeligere,  bleve  disse  lagte  i  en  stor  Jemkui-v  for  bedre  at 
samle  Flammen,  og  henstilledes  paa  den  aabne  Strand.  Naar 
denne  var  lav,  ophæng-tes  Kurven  i  en  Vippe  omtrent  som  de  al- 
mindeHge  Brondvipper. 

Den  første  større  F;yTbygning,  som  opførtes  efter  det  md- 
traadte  Forfald,  reiste  Repubhken  Genua  i  det  16de  Aarhun- 
drede  foran  Havnemimdingen.  Denne  Bygning,  som  endnu 
pryder  »den  gyldne  Skaal«  bestaaer  af  to  ovenpaa  hinanden 
stillede  firkantede  Taame  og  er  stadig  en  af  de  smukkeste 
Bygninger,  der  findes.  Kort  Tid  efter  i  Aaret  1584  opførtes 
Corduan  Fyr  foran  Girendes  Munding  af  Arkitekten  Louis  de 
Foix  paa  en  i  Havet  fritstaaende  Klippe,  der  overskylles  af 
Høivandet.  Denne  Bygning  er  c.  185  Fod  hoi  og  indeholder 
flere  med  kostbare  Billedhuggerarbeider  smykkede  Gemakker 
og  et  Kapel.  Paa  Toppen  af  Bygningen  var  en  Lanterne  af 
Sten,  hvori  brændte  et  Baal  af  antændt  Egetræ.  Senere  er 
Taarnet  flere  Gange  ombygget.  Bygningens  monimientale  Ud- 
st\Ting  giver  Anledning  til  at  antage,  at  ligesom  Oldtidens 
FATbygninger  er  denne  et  Mindesmærke. 

Ifølge  et  Sagn,  som  Ploug  har  behandlet  i  sit  herlige 
Digt  »Corduan«,  skal  en  ung  Sømand,  der  førte  Skib  for  en 
rig  Rheder,  forgjæves  have  anholdt  denne  om  hans  Datter. 
Den  stolte  Rigmand  fortrød  imidlertid  senere,  da  han  saae  sin 
eneste   Datter  hensygne,   at   han  havde  afvist  hendes   Beiler,   og 

indvilgede  i  Brvlluppet.  Festen  var  alt  berammet,  og  Hrud- 
gommen  ilede  for  fulde  Seil  til  sin  HjemstaTn,  men  strandede 
paa  Corduans  Klippe,  der  som  »en  Huggetand  i  Flodens  Mund« 
søndersplittede  Skibet.  Efter  Faderens  Dod  reiste  »Jomfruen 
af  Corduan«  paa  Klippen,  hvor  hendes  Elskede  fandt  sin  Grav, 
et  herligt  Mausoleum  —  det  beromte  FjTtaam,  som  er  den 
pragtfuldeste  af  alle  nu  existerende  Fyrbygninger. 

Begge  ovennævnte  Fyrtaanie  ligne  i  deres  Arkitektur 
mere  Fortidens  end  Nutidens  Fyrbygninger  og  danne  saalede.s 
Overgangsled   mellem  disse  Perioder. 

Fra  dette  Tidspunkt  og  til  Slutningen  af  det  fon-ige 
Aarhundrede  opførtes  nu  paa  Eui'opas  vestlige  og  nordlige 
Kyster  mangfoldige  Fyrbygninger  af  en  simpel  og  smagløs 
Konstruktion,  men  i  hvilke  Hensynet  til  Fyrets  Nyttevirkning 
alene  gjorde  sig  gjeldende.  De  vare  som  oftest  lave  murede 
Bygninger,  der  paa  alle  Sider  vare  forsynede  med  store  tragt- 
fomiige  Hvælvinger,  hvori  Vinden  opfangedes  og  førtes  gjennem 
et  muret  Rør  op  under  Fyrkurvens  Rist,  for  derved  at  frem- 
bringe en  livligere  Flamme.  De  ældste  Fyrbygninger  i  Dan- 
mark, Norge  og  Sverrig  havde  denne  Foiin,  der  mere  lignei- 
en  stor  Ovn  end  et  Taam,  og  endnu  findes  saadanne  paa 
Fakkebjerg,  Hammershus  og  Halshov,  af  hvilke  dog  kun  den 
sidste  er  et  uforandret  aabent  Kulfyr,  der  i  taaget  Veir  brænder 
til  Veiledning  for  Postdampskibene.  Kulfyrene  have  den  For- 
del fremfor  de  fuldkonmere  F\Tappara'cer,  at  de  oplyse  Taagen. 
der  hænger  over  Baalet  og  derved  bedre  sees  end  disse.  — 
Ihvorvel  denne  Omstændighed  ikke  er  at  foragte,  var  dog' 
Manglerne  ved  de  gamle  Kulf\T  saa  store,  at  de.  efterhaanden 
som  Skibsfarten  tiltog,  ikke  svarede  til  Tidens  Fordringer.  1 
Aaret  1800  lod  Admiral  Lowenom,  der  oftrede  Fyrvæsnet 
megen  Interesse,  anbringe  store  Lanterner  udenom  Kulblussene. 
I  sin  Beretning  herom  til  Videnskabernes  Selskab  forklarer 
han.  at  Kulblusset  herved  bragtes  til  at  brænde  roligere  og 
mere  ensformigt,  end  naar  det  i  fri  Luft  var  udsat  for  Vindens 
Paavirkning,  og  tillige  sparedes  der  meget  Kul.  Han  angiver 
saaledes,    at    der    paa    det    aabne  Baal    paa    Anholt    i    eet   Aar 

brugtes  2800  Tønder  Kul.  hTorimod  der  i  det  lukkede  kun 
brugtes  500  Tønder  aarlig.  Han  fortæller,  at  da  han  første 
Gang  vilde  prøre  et  saadant  lukket  KulfjT  paa  Nakkehoyed 
og  derfor  tændte  Baalet  om  Dagen,  sprang-  aUe  Ruderne  i 
smaa  Stumper  paa  Solsiden,  som  Følge  af  den  Varme,  Lan- 
ternen modtog  uden  og  indenfra,  en  Mangel,  som  han  rettede 
ved  en  større  Ventilation  og  andre  Forandringer.  Det  næste 
Aar  blæste  Kobbertagene,  der  veiede  13  til  14  Skpd.  af  og 
førtes  60  Alen  bort,  uden  at  dog  Baalet  slukkedes.  At  disse 
lukkede  Kulf^T  maae  have  været  hoist  ubehagehge  at  passe 
paa  Grund  af  den  Varme  og  Rog,  som  de  udviklede,  er  ind- 
lysende ;  en  gammel  Fyrpasser ,  som  lever  paa  Skagen  og 
nu  fører  Posten  fra  Frederikshavn,  imderholder  stadig  enhver 
Reisende,  som  vil  søge  nænuere  Oplysning,  om  den  Kvide, 
der  var  forbunden  med  en  saadan  Tjeneste. 

I  Slutningen  af  forrige  Aarhundrede  begjTidte  man  endelig 
at  see  sig  om  efter  andre  Belysningsmidler.  og  da  Lanternen 
allerede  havde  faaet  Indpas,  begyndte  man  at  bruge  OUelamper; 
men  disse  vare  saa  ufuldkomne,  at  man  til  Eddystone  herlige 
Stentaam,  som  i  1759  var  fuldfort  af  Smeaton.  foretrak  Tælle- 
lys,  der  vare  anbragte  i  en   simpel  Lysekrone. 

Først  da  Argand  i  1782  havde  opfundet  den  Lampe,  der 
har  faaet  Navn  efter  ham,  og  hvis  Fortrin  bestaaer  i,  at  den 
har  en  koncentrisk  Væge.  hvorved  Luften  ledes  ind  i  Flanunens 
Midte  og  derved  frembringer  en  fuldstændigere  Forbrænding  af 
de  gasagtige  Luftarter,  forst  da  blev  Lampen  anvendelig 
for  Fyi'ene.  Saa  ubetydehg  denne  Forbedring  end  nu  kan 
synes,  saa  har  den  dog  havt  stor  Indflydelse  paa  Fyrvæsnet. 
Strax  efter  Argands  Opfindelse  lykkedes  det  den  franske 
Ingeniør  Teulere  ved  Bordas  Medvirken  samme  Aar  at  kon- 
struere parabolske  Speile ,  hvorved  Lampens  Lysstraaler  op- 
fanges paa  en  saadan  Maade,  at  de,  istedetfor  at  kastes  til  alle 
Kanter,  samles  i  stort  Omfang  og  sendes  som  et  betydehgt 
forstærket  Lysbundt  ud  imod  Horizonten.  Samtidig  faldt  han 
paa  den  heldige  Tanke,  at  anbringe  Lamperne  med  deres  Speile 
paa  et  omdreiende  Stativ,  hvorved  Blinkfyret  fremstod.      HeiTed 

var  der  banet  Veien  for  en  overordenlig  Udvikling'  af  Fyrvæs- 
net. Det  stod  nu  i  Ingeniørens  Magt  at  give  Fyret  en  saa 
stor  Lysstyrke,  som  han  onskede,  blot  ved  en  Forøgelse  af 
Lampernes  og  Speilenes  Antal,  og  endelig  at  gjore  Fyrene  kjen- 
delige  fra  hverandre,  idet  man  havde  Valget  imellem  faste  Fyr  og 
Blinkfyr.   der  atter  kunde  give   korte   eller  langvarige   Bliiik. 

Allerede  1783  blev  i  Marstrands  Fyr  i  Sverig  anbragt  et 
parabolsk  Speilapparat,  og  det  synes,  som  om  Æren  for  først 
at  have  udfundet  denne  Sort  Apparater  tilkommer  en  svensk 
Ingeniør.  Overhovedet  har  saagodtsom  ethvert  Fremskridt  i 
Farologien  været  tilskrevet  flere  Opfindere,  hvilket  bekræfter  den 
Anskuelse,  at  Spiren  til  enhver  større  Opfindelse  skabes  af  Tids- 
aaudeu.  og  at  det  tildels  er  en  Tilfældighed,  hvem  der  først 
drager  den   frem  for  Lyset. 

Dersom  man  tør  troe  de  Beretninger,  som  haves  om  Fyret 
foran  Alexandria,  ifølge  hvilket  det  skal  have  været  forsy- 
net med  et  lignende,  ihvorvel  fast  Speilapparat,  anbragt  i  en 
Lanterne,  saa  er  det  paafaldende,  at  man  først  c.  2000  Aar 
senere,  men  da  samtidig  paa  to  forskjellige  Steder,  er  kommet  til- 
bage til  det  samme  System.  Naar  det  erindres,  at  Metalspeile 
i  den  Tid  forarbeidedes  til  stor  Fuldkommenhed,  saa  synes  det 
ikke  umuligt,  at  saadanne  have  været  benyttede  i  Fyret,  og 
uden  disse  kan  man  heller  ikke  forklare  sig  Muligheden  af,  at 
Lyset  kunde  sees  i  en  saa  stor  Afstand  som  opgivet.  Først  i 
Begyndelsen  af  dette  Aarhundrede  udførtes,  ogsaa  ved  Admiral 
Løwenøms  Initiativ,  Speilapparater  for  danske  Fyr,  af  hvilke 
Christiansøs  Speilapparat  fortjener  at  fremhæves  som  mærkehgt, 
og,  saavidt  mig  bekjendt,  med  HensjTi  til  sin  Konstruktion  ene- 
staaende,  idet  nemlig,  istedetfor  at  ellers  hvert  Speil  har  sin 
Lampe,  her  9  forgyldte  Speile  af  2  Alens  Diameter,  tilbage- 
kaste Lyset  fra  3  Lamper,  saa  at  altsaa  hver  Lampe  er  stillet 
i   3   Speiles   Fokus. 

Saa  væsenlig  et  Fremskridt  Indførelsen  af  SpeilfjTene  end 
var,  saa  blev  man  dog  ikke  længe  staaende  herved.  Ved 
Speilene  er  der  nemlig  den  Ufuldkommenhed,  at  de  kun  opfange 
omtrent  Halvdelen  af  Lysstraaleme,  hvorimod  Resten  gaaer  tabt. 

For  Ide  osr  Virkelisrhed.  43 

Den  Tanke  laa  altsaa  nær  at  benytte  Glaslindser  istedetfor  Speile 
til Lysstraalemes  Samling:  men  Maaden,  hvorpaa  Opgaven  skulde 
løses,  var  ikke  let  at  udgrunde,  og  i  8aa  Henseende  har  Fresnel 
ved  sin  geniale  Opfindelse  overordenlig  Fortjeneste.  I  1819 
konstruerede  han  det  første  Lindseapparat,  der  siden  den  Tid 
har  naaet  en  saa  stor  Fuldkommenhed,  at  man  kan  sige,  at 
saagodtsom  ingen  Lysstraale  gaaer  tabt  af  den  Lysgiver,  som 
anbringes  i  dets  Fokus.  Tillige  varierede  han  Lindsemes  Kon- 
struktion saaledes.  at  man  blev  sat  i  Stand  til  at  frembringe 
Lysvirkninger  af  saa  forskjelhg  Art,  at  et  Fyr  let  skælnes  fra 
et  andet,  ligesom  ogsaa  Lysstyrken  kan  gjøres  stor  eller  ringe 
efter  Ønske.  Lindseapparateme  ere  derved  bragte  til  at  være 
en  af  Nutidens  skjønneste  tekniske  Frembringelser,  og  efter- 
haanden  er  Størstedelen  af  de  utallige  FjTbygninger,  som  findes 
omkring  Verdenshavene,  forsynede  med  disse.  Hvert  af  de  8 
Lysbundter,  som  et  BlinkfjT  af  første  Slags  udsender  mod  Ho- 
rizonten  fra  sin  i  Fokus  anbragte  enkelte  Lampe,  er  omtrent 
5000  Gange  saa  stærkt  som  en  almindelig  god  Bordlampe, 
medens  Lampen  selv  kun  har  15  Gange  dennes  Lysstyrke  — 
og  kan  under  sædvanlige  Luftforhold  sees  saalangt  som  Jordens 
Runding  tillader  eller  5  a  7  Mile  efter  Fyrets  Høide  og  Luft- 
reflektionens  Beskaflenhed.  I  de  sidste  Aar  har  man  i  enkelte 
Lindseapparater  anbragt  elektrisk  Lys  istedetfor  Olielamper. 
Herved  opnaaes  6  Gange  saa  stor  Lysstyrke,  saaat  altsaa  det 
kraftigste  Blinkapparat,  oplyst  ved  en  elektrisk  Flamme,  ud- 
sender 8  Lysbundter,  hvoraf  hvert  er  30,000  Gange  saa  stærkt 
som  Lysstyrken  af  en  almindehg^  Bordlampe.  Ikkedestomindre 
er  Fordelen  ikke  saa  iøinefaldende  som  man  havde  haabet.  OHe- 
lyset  er  nemlig  tilstrækkehgt  stærkt  imder  almindelig  Luft- 
forhold, og  Fordelen  skulde  altsaa  navnlig  søges  deri ,  at  det 
elektriske  Lys  ved  sin  større  Styrke  kunde  gjennemtrænge 
disig  Luft :  men  netop  i  den  Henseende  skorter  det,  idet  nemlig 
Erfaringen  godtgjor,  at  det  elektriske  Lys  absorberes  meget 
nær  ligesaa  hurtigt   i   disig  Luft   som   det   svagere   Ohelys. 

Hvormeget    man    end    maa    beundre    den  klassiske  Tid  for 
de  Fyranlæg,  som   da  frembragtes,  saa  maa  dog  indrømmes,  at 

i  Tor  Tid  staaer  Fyrvæsnet  paa  et  langl  høiere  Standpunkt, 
ikke  aleue  ved  de  fortrinlige  Fyrapparater,  der  ved  Videnska- 
bernes Hjælp  og  navnlig  ved  Anvendelsen  af  mathematiske 
Konstruktioner  og  Beregninger  ere  tilveiebragte,  men  ogsaa  ved 
den  systematiske  Maade,  hvorpaa  hele  Fymættet  langs  Kysterne 
er  ordnet,  hvilket  navnhg  skyldes  Admiral  Rossel.  Ja  selv  hvad 
Bygningerne  angaaer,  er  der  i  vor  Tid  opnaaet  en  støiTe  Fuld- 
kommenhed. Vi  have  nemlig  seet,  at  Oldtidens  Fyrbygninger 
tjente  to  Fomiaal,  idet  de  dels  vare  Veiledningsmiddel  for  Sø- 
farende, dels  vare  opførte  som  Monumenter  for  en  eller  anden 
Guddom  —  hvilken  sidste  Bestemmelse  gjorde,  at  Bygningen 
ikke  fuldstændig  opfyldte  den  første.  Ikkedestomindre  nøiedes 
man  senere  med  at  kopiere  den  berømte  Fyrbygning  ved  Alex- 
andria, og  først  efter  at  man  i  Middelalderen  var  gaaet  tilbage 
til  den  første  raa  Beg>Tidelse,  slog  man  ved  Overgangen  til 
den  nyere  Tid  ind  paa  den  rette  Vei,  idet  man,  paa  et  Par 
Uudtagelser  nær,  opførte  Bygninger,  i  hvilke  den  praktiske 
Nytte  var  Hovedformaalet,  nemlig  ved  Bygningens  Form  at  give 
Baalet  en  større  LysstjTke.  Paa  Eddystone  opførtes  to  Tøm- 
merbygninger efter  hinanden,  i  hvilke  HensjTiet  til  Bølgernes 
Paavirkning  tiihge  var  taget  i  Beregning.  Den  første  af  disse 
bortskyUedes  med  Arkitekten  og  hans  Arbeidsfolk.  den  anden 
fortæredes  af  Flammerne,  og  forst  derefter  opførtes  i  1759  det 
berømte  Stentaam.  der  har  tjent  som  Model  for  alle  senere 
opførte  Bygninger  af  hgnende  Art.  I  denne  og  alle  efterføl- 
gende F>Tbygninger  er  Konstruktionen  afpasset  i  Et  og  Alt 
efter  den  Brug,  hvortil  de  ere  bestemte,  uden  at  dog  Skjøn- 
hedshensjTiet  er  upaaagtet,  og  netop  herved  er  opnaaet  en  hoist 
karakteristisk  monumental  Form,  som  gjør  et  tiltalende  Indtryk 
paa  Beskueren.  I  Hovedformerne  for  Nutidens  Fyrbygninger  er 
man  ad  denne  Vei  konunet  til  saa  bestemte  Resultater,  at 
der  saagodtsom  er  foreskrevet  en  ufravigelig  Typus  for  hver 
særskilt  KJasse  af  Lokaliteter.  Ved  altsaa  at  omtale  disse  er 
samtidig  alle  nyere  Fyranlæg  i   det   Væsenlige  beskrevne. 

Den   ahnindehge   Grundform    for  et  Fyrtaarn   bestaaer  i   to 
hule  koncentrisk   stillede  Mursøiler,   imellem   hvilke   der  lober   en 

Vindeltrappe.  1  den  inderste  Søile  er  Plads  for  Rotations- 
værkets  Lod,  Signalror  etc.  Den  ydre  Mui-søUe  hæver  sig 
een  Etage  over  den  indre,  og  det  Kammer,  som  derved  dannes, 
lukkes  ved  en  stor,  stærk  Hvælving,  paa  Inrilken  Fyrapparatet 
staaer,  omgivet  af  sin  Lanterne,  der  er  afBronce  med  Speilglas- 
ruder  og  hviler  paa  en  Brystmur.  Udenom  denne  er  et  Galleri, 
hvorfra  Lanternens  Pudsning  udvendig  foregaaer. 

Naar  Taarnet  beskyUes  af  Havet,  der  kan  virke  med  en 
Styrke  af  4300  ja  endog  indtil  6000  tt  pr.  ^  Fod,  gjøres 
dets  Grundvold  og  Murmasse  meget  større.  Smeaton  valgte 
sin  Konstruktion  af  Eddystone  Fyrtaam  som  en  kraftig  Ege- 
stamme  med  bred  Rodbasis  og  kom  derved,  snarere  ledet  af 
sin  Foleise  end  ved  Beregning,  til  en  Foim,  som  senere  mathe- 
matisk  er  godtgjort  at  være  den  retteste,  og  som  er  anvendt 
ved  Bellroch  og  Sherryvore  FjTtaamene,  der  overgaae  Eddystone 
meget  betydeUg  i   Størrelse. 

Under  enkelte  Omstændigheder  udføres  Taamene  af  Jern 
og  gives  da,  naar  de  staae  paa  Land,  i  Regelen  Søileformen. 
Men  ogsaa  anbringes  JembygTiinger  undertiden  ude  i  Havet, 
navnhg  paa  overskyllede  Sandbanker.  For  at  forebygge  Søens 
voldsomme  Paavirkiiing,  blev  af  Mitchell  udtænkt  en  Konstruk- 
tion, der  bærer  Præget  af  stor  GeniaUtet.  Denne  bestaaer  af 
JeiTU'or,  der  skrues  ned  i  den  bløde  Grund  og  samles  ved 
stærke  Jemforbindinger  til  en  Platform,  der  omslutter  og  bærer 
Lanternen  i  en  saadan  Høide,  at  Søen  ikke  kan  uaae  op  til 
denne.  Da  Bølgen  har  fri  Passage  imellem  dens  Soiler,  har 
den  kun  ringe  Magt;  men  ikke  destomindre  ere  dog  tiere  af 
disse  lette  Konstruksioner,  der  i  nogen  Afstand  have  en  paa- 
faldende  Lighed  med  en  mægtig  Soplante,  som  paa  sine  slanke 
Stængler  bære  en  stor  Blomst .  ofte  tilintetgjorte  af  Havet. 
Hvor  Drivis  forekommer,  kimne  de  ikke  benyttes  og  maa  der- 
for i  vore  Farvande  erstattes  ved  Fyrskibe. 

I  Aaret  1564  tændtes  det  første  danske  Kulfyr  paa 
Skagen  og  1582  det  andet  paa  Anholt.  Disse  vare  simple 
Vippefyr.  men  anbragtes  senere  paa  Bygninger,  af  hvilke  An- 
holt Fyrtaam    bør    fremhæves    som    et    for    sin  Tid    ualmindehg 

godt  konstrueret   Taarn ;    det   staaer  nu'' halvtude   i   Havet,    mod 
hvilket   det  beskyttes  ved  et  stærkt  Søværn. 

Boligerne  ere  byggede  saaledes,  at  Aulægets  Omrids  lig- 
ner et  Skib,  hvis  Længderetning  ligger  i  NV  og  SO  for  at 
Flyvesandet  kan  fyge  forbi,  hvorved  Tilsanding  forebygges.  Alle 
de  øvrige  danske  ældre  Fyrbygninger  ere  uden  Intei'esse,  og 
forst  efter  1848,  da  Marineministeriet  overtog  Ledelsen  af 
Fyrvæsnet,  er  der  opfort  FjTbygninger,  der  i  alle  Henseender 
kimne  sættes  ved  Siden  af  Europas  bedste  Fyranlæg.  Blandt 
disse  bor  fremhæves:  Skagens.  Hirtshals,  Hjelms,  Hesseløens, 
Seiroens.  Sprogøs,  Vestborgs  og  Trekroners  Fyrtaame.  Flere 
af  vore  nye  Fyr  ere  opførte  paa  Bakker,  der  i  en  fjern  Fortid 
have  været  befæstede  og  sandsynligvis  prydede  med  smaa 
Borge.  Saaledes  findes  omkring  Toppen  af  de  temmelig-  høie 
Fyrbakker  paa  Hjelm  og  Vestborg  koncentriske  Voldgrave. 
Paa  forstnæmte  Sted  fandtes  ved  Udgravningen  af  Grunden, 
et  Kjældemun,  og  paa  Vestborg  hænger  en  massiv  Murpille 
ud  over  den  steile  Skrænt  mod  Havet  og  vil  sandsynligvis  om 
faa  Aar  blive  undergravet  af  Bølgerne  og  styrte  ned.  Paa 
Sprogø  er  Toppen  af  Bakken  omgivet  af  en  6  a  7  Fod  høi 
Ringmur  af  raa  Granitsten,  der  omslutter  en  firkantet  Plads  af 
c.  40  Alen  i  Kvadrat,  hvorpaa  FjTet  .staaer.  og  ved  Udgrav- 
ningen fandtes  en  stor  Mængde  gamle  Mursten  og  enkelte 
Menneskeskeletter.  Sagnet  har  tildelt  Marsk  Stig  Borge  paa 
alle  tre  Steder.  Hvorvidt  det  forholder  sig  saaledes  for  Hjelms 
og  Vestborgs  Vedkommende,  faaer  staae  hen ;  men  ved  Under- 
søgelserne af  Kongegravene  i  Ringsted  er  det  i  alt  Fald  ved 
en  Indskrift  paa  en  af  Kisterne  godtgjort,  at  Ruinerne  paa 
Sprogø  hidrøre  fra  Valdemar  den  2dens  Tid,  og  at  denne 
Konge   havde    en   Borg  her. 

Fortiden  har  Danmark  60  Fyr.  hvoraf  10  Hovedfyi-  og 
20  Post-  og  KommunalfjT. 

Før  Norges  Adskillelse  fra  Danmark  fandtes  i  hint  Land 
7  Fyr,  hvoraf  det  første  oprettedes  Aar  1700  paa  Hviddingsø. 
Senere  er  der  gjort  overordenhg  meget  for  Søfartens  Opkomst 
i  Norge,   og   saaledes   er  der  nu   91  Fyr,   hvoraf  17   ere  Hoved- 

fyr.  I  Sverig'  er  69  Fyr,  hyoraf  15  HovedfjT.  Ved  Ud- 
gangen af  1868  var  der  i  alle  Verdensdele  3297  Fyr,  hvoraf 
677   Hovedfyr. 

Disse  Tal  ville  klarere  end  nogen  Beskrivelse  vise,  hvilken 
overordenlig  Udvikling  Fyrvæsnet  i  Nutiden  har  naaet,  og  i 
den  Arv,  som  derved  overgives  Efterkommerne,  har  den  reist 
sig  et  hæderligt  Eftermæle. 

C.  F.   Grove. 


En  ny  Feriefart.  Det  norske  Nordland  og  Fin- 
marken er  saa  lidet  kjendt  af  Nordmænd  udenfor  selve  Eg- 
nene og  udenfor  Forretningerne  deroppe ,  ae  man  ikke  kan 
forlange  af  Danske  eller  Svenske,  at  de  skulde  kjende  dem. 
Det  er  imidlertid  ligesaa  meget  til  disse  som  til  Nordmændene, 
at  jeg  henvender  denne  Opmuntring  til  at  gjøre  en  Feriefart 
didop.  Men  jeg  maa  da  strax  tilføje ,  at  de,  som  ikke  har 
Raad  eUer  Tid  til  at  gjore  mere  end  een  eller  et  Par  længere 
Rejser  i  sit  Liv,  naturligvis  ikke  er  dem,  jeg  vil  vise  derhen, 
men  derimod  de  Mange,  som  har  set  Kulturlandene  i  Europa, 
som  ikke  længes  til  de  store  Byer,  men  netop  bort  derifra, 
som  ikke  søger  mere  Adspredelse ,  men  et  Far  Maaneders 
Vederkvægelse  i  en  overordenlig  Natur.  Ogsaa  til  dem  hen- 
vender jeg  mig,  som  vil  sætte  i  Stand  sit  Nervenet,  og  som 
dertil  heller  bør  vælge  en  styrkende  Sjørejse  end  det  kvalme 
Badeliv.  Vistnok  kan  der  følge  lidt  Sjø syge  med,  skjønt  sjeld- 
nere  om  Sommeren  i  det  stille  Vejr;  men  dels  er  Sjosygen  en 
sund  Sygdom ,  dels  er  netop  denne  Rejse  den  mindst  udsatte, 
som  kan  findes  ;  tlii  Farten  gaar  paa  nogle  korte  Undtagelser 
nær  (Jæderen ,  Stat,  Hustadviken,  Folden,  Vestfjorden)  alvej 
indenskjærs ;  selv  i  stærk  Storm  gaar  Dampskibet  ganske 
stille  Døgn  efter  Døgn,  man  lever  som  paa  sit  Stuegulv,  kun 
at  man  nærer  sig  af  den  stærke  Sjoluft  og  har  for  Øje  den 
største  Natur,  som  Norden  ejer.  Englænderne  har  vidst  at 
finde  den,  nu  ogsaa  Amerikanere,  Franskmænd  og  Hollændere. 
Paa    hver  lystfarende  Nordmand    kommer  ti  a  tyve  Fremmede, 

Englænderne  har  kjobt  eller  lejet  alle  de  bedste  Laxeliskerier 
og   Jagtsteder  deroppe. 

Den  gamle  tyske  Maler  Preller,  der  i  sin  Tid  i  Nord- 
landene har  sogt  Studier  for  sine  historiske  Landskaber  (jeg 
saa  just  en  mythologisk  Scene  hos  ham,  som  var  lagt  hen 
i  denne  Natur)  sagde  mig:  »Den,  som  vil  se  Hav  og  Luft 
og  Jord  i  Kamp  og  Menneskenes  Kamp  med  dem  alle ,  han 
bør  rejse  didop.«  En  Lystrejsende  ønsker  maaske  ikke  at 
se  det ,  saasom  det  lettelig  kunde  gaa  ud  over  ham  selr, 
men  foran  disse  Fjeldformer  og  med  de  Tydninger ,  som  jo 
altid  Naturen  vil  sørge  for  at  give,  kan  han  ane  det  og  af 
Folk  paa  Stedet  faa  fuld  Besked.  Jeg  nævner  det,  fordi  Nord- 
lændingens  Fortælling  fra  hans  Natur  og  hans  Bedrift  hører 
til  det  Bedste  fra  min  Rejse:  hans  Fantasi  er  opdraget  af 
Fare  og  Ensomhed  og  har  Slægtskab  med  Naturen. 

En  tysk  Verdensrejser,  Alexander  v.  Ziegler,  var 
den  Første  (jeg  maa  til  min  Skam  bekjende  det),  som  vakte 
nun  Lyst  til  at  se  disse  Egne.  Han  nævnte  tre  Steder  i 
Verden ,  som  han  hvert  i  sit  Slags  kaldte  det  Største,  han 
havde   set,   og  deraf  var  Nordlandene  og  Finmarken  det  ene. 

Rejsen  didop  bør  helst  lægges  saaledes,  at  man  enten  paa 
Optur  eller  Nedtur  rejser  over  Land  fra  eller  tilNamsos,  maa- 
ske er  det  bedst  at  dele  Veien,  altsaa  paa  Opturen  overland  til 
Throndhjem.  og  paa  Nedturen  over  Land  fra  N  am  so  s  til 
Throndhjem,  og  derfra  igjen  med  Dampskib  langs  Ky- 
sten til  de  romsdalske  Byer  (blandt  disse  det  skjønne  Molde) 
og  videre  langs  Bergenskysten ,  hvor  man  saa  i  Bergen  at- 
ter kan  gjøre  en  Stans  til  Fordel  for  Harangerf jorden  eller 
andre  af  de  mange  Fjorde,  som  mindre  Dampskibe  fra  Bergen 
søger  ind  til.  Nordlandene  maa  man  i  hvert  Fald  have  naaet 
i  Slutten  af  Juni  eller  i  Begyndelsen  af  Juli  Maaned  for  Mid- 
natssolens Skyld.  Man  ser  den  med  fuld  Virkning  ogsaa  se- 
nere,  men   da  længere   nord   og  kun   paa  høje   eller  frie   Steder. 

Farten  derhen  er,  synes  mig-,  meget  dyr.  Om  de  forskjel- 
lige  Dampskibsselskaber  fra  Sverige ,  Danmark  og  didop  ene- 
des om  en   Nedsættelse  for  Langfarerne,    i  Forhold  til  Rejsens 

Længde  og  saaledes,  at  niaii  undervejs  kunde  stige  af  og  fare 
ridere  efter  eget  Behag ,  saa  vilde  det  visselig  være  til  deres 
Fordel ;  thi  det  kan  ikke  fejle ,  at  denne  Sonimerrute  om  no- 
gen Tid  er  en  af  de  mest  sogte  i  Norden.  Det  kan  ikke 
fejle ;  thi  saa  sandt  Nordboen  elsker  nordisk  Poesi  og  Saga, 
maa  han  elske  at  se  en  Natur,  der  lægger  Tone  til  Eddaens 
største  Digie  eller  Sagaens  stærkeste  Handling.  Længselen 
efter  at  optage  slige  Naturindtryk  er  nedlagt  i  hver  Nordbo, 
han   bygge  ved   Havet  eller  mellem  Bjerge  * ' . 

Strax  man  har  sejlet  ud  af  Indlobet  til  N  a  m  s  o  s ,  der 
hører  til  et  af  de  skjønneste  i  vort  Land,  som  det  bugter  sig 
frem  mellem  furruvoxede  Fjelde  og  fremskydende  Tanger,  og 
man  lidt  efter  har  forladt  det  Throndhjeraske ,  skifter  ogsaa 
Naturen.  Den  større  Trævæxt  flygter  ind  i  de  bedre  skyttede 
Fjorde ,  hvor  ikke  Havstormene  kan  bryde  den,  —  og  hvor 
Menneskenes  Adgang  til  at  herje  den  ikke  er  fuld  saa  let. 
Thi  at  der  engang  langs  den  hele  Kyst  var  store  Skoger,  er 
udenom  al  Tvivl ;    ligesom  at  Havstormene   sorgede  for  at  tage 


*)  Nordiske  Konstnere  maa  fremfor  alle  drage  didop,  ikke  blot 
Landskabsmalere,  som  her  finder  Stof,  de  ellers  aldrig  kan  naa ; 
ikke  blot  Historie-  og  Genremalere,  som  her  vil  møde  et  Liv,  saa 
stærkt,  saa  mangfoldigt  og  saa  lidet  kjendt,  og  møde  det  under 
Forhold,  der  lige  saa  let  lægger  tilrette  en  historisk  Opfatning 
som  en  Nutidsscene  af  gribende  eller  glad  Virkning;  men  Konst- 
nere af  enhver  Art,  s;iasandt  som  alle  trænger  til  at  højne  sine 
Indtryk  og  derigjennem  sine  Evner,  skaffe  sig  store  Syner,  hvori 
der  er  nordisk  Farve  og  Form,  og  som  har  Fæste  i  vore  første  Fan- 
tasier over  Eventyr,  Gudelære  og  Saga.  Musikere,  Sangere,  Skue- 
spillere har  desuden  Lejlighed  til  i  de  nordlandske  Byer  (Tromsø. 
Hammerfest,  Vadsø)  at  tjene  en  Del  af  sine  Rejseudgifter  ind 
igjen.  Men  det  Raad  maa  da  følge  med,  at  ikke  Enhversomhelst 
maa  byde  sig  frem  ;  man  har  i  disse  samme  Byer  ikke  et  almindeligt 
„Smaastadspublikum"  for  sig,  saasom  man  heroppe  paa  Landet  og 
i  Byerne  møder  en  Læsning  og  en  Dannelse,  som  man  i  det  Før- 
ste studser  ved,  men  senere  finder  fuldkommen  svarende  til  de 
Fordringer,  som  det  ensomme  Liv  i  en  stor  Natur  kræver  af  Sjæle, 
der  er  opdragne  af  Farer,  Savn  og  henrivende  Syner,  og  som  næ- 
sten alle  har  gjæstet  Udlandet,  ligesaaineget  af  Trang  som  fordi 
den  hele  Folkemagt  er  Handelsmænd  eller  Sjømænd. 

den  Rest,  som  Menneskene  levnede.  Det  Græsbelte,  som  følger 
helt  op  i  det  Øverste  af  Finmarken,  er  det  frodigste,  jeg  har  set. 
Det  staar  tæt  som  Haarene  paa  et  Rensdyr,  smukt  grønt  og 
saftigt  af  det  salte  Hav ,  som  stænker  det,  ofte  bogstaveligt, 
altid  gjennem  Luften  som  Mellemmand.  Kvægrøgten  er  en  saa 
vigtig  Faktor  i  Nordlændingens  L\v,  at  selv  et  godt  Fiske  kan 
ikke  nære  ham ,  naar  Væden  et  enkelt  Aar  her  hindret  ham 
i  at  faa  det  altid  frodige  Græs  i  Hus.  Dette  Forhold  er  glæ- 
deligt:  thi  et  Folk  som  kun  tager  sin  Næring  af  Havet,  faar 
formeget  af  dettes  Ustadighed ,  mens  Jorden  binder  Sindet  til 
Tro   og   Orden. 

Fjeldene  bliver  alt  ved  Hel  gel  and  sværere  og  mere 
skilte  fra  hverandre,  saa  de  alt  her  begynder  at  staa  en- 
sonmie  i  Havet.  Fjeldene  har  ofte  en  egen  Slags  Mos- 
klædning  .  der  breder  sig  dels  graagron ,  dels  brunrod  opover 
og  kan ,  naar  det  øvrige  Landskab  giver  kraftige  Modsæt- 
ninger, fremkalde  saa  nye  Farvevirkninger  under  Solspillet, 
at  en  Maler  maatte  fole  det  som  Klang-  af  fremmede  Melo- 
dier og  kunde  —  med  Evne  til  at  fange  dem  —  lokke  frem 
en  samlet  Virkning  af  henrivende  Skjonhed.  Man  rejser  her 
forbi  et  Par  historiske  Steder,  saaledes  det,  hvor  Haarek  af 
Tjotta  bode :  det  skyder  ud  i  Sjøen  som  et  Langskib,  der 
netop   glider   i   Vandet,     Omkredsen  er  vid   og   stor*).      Efugl- 


*)  Jeg  var  denne  Gang  paa  alle  de  tre  Gaarde,  hvor  de  tre  Høv- 
dinger for  Opstanden  mod  Olav  den  Hellige  bode.  Senere 
var  jeg  paa  selve  Stiklestad  i  Værdalen,  hvor  de  førte  sine 
Skarer  frem  mod  den  store  Konge,  som  der  faldt.  Fuldere  har 
intet  historisk  Minde  rørt  mig.  Men  i  Paasyn  af  det  vidunder- 
lige Landskab,  som  her  storladent  aabner  sig,  og  som  var  det 
samme,  Olav  og  bar.s  trofaste  Følge  saa,  da  de  kom  over  Fjel- 
dene efter  langt  Fravær  og  jublede  mod  Hjemmet,  —  hvilket  her  i 
Sandhed  ogsaa  er  værdt  at  falde  for,  —  mindedes  jeg  uvilkaarlig 
Bjarkøj  øverst  i  Lofoten,  hvor  Thorer  Hunds  brede  Gaard 
omsluttes  af  Fjeldrækker,  sønderrevne,  men  høje  som  hans  Sjæl, 
og  af  Havet,  som  paa  to  Sider  gav  Indløb  og  Havn  for  Rævens 
Hule  med  de  to  Udgange;  —  mindedes  jeg  Tjotta  paa  Haalo- 
galand ,    hvor  den  smidige  Haarek  havde  stille  tømret  den   Plan, 

flokkene ,  som  syømmer ,  Maagerne,  som  skriger,  Nordlands- 
baadene ,  som  lægger  til ,  Jægterne  med  det  ene  store  Raa- 
sejl,  som  man  overalt  moder,  og  Løbets  behagelige  Brede 
med  det  bestandig  Fjernsyn  af  store  Fjeld ,  gjør  det  tilsidst 
hjemligt,  næsten  fortroligt ;  saa  ganske  svarer  det  Ene  i  det 
Andet,  og  saa  stærkt  er  det  tillige ;  det  erobrer  og  holder  fast. 
Men  det  Hele  er  kun  en  Indvielse  til  den  Stund,  da  Lo- 
fotfjeldene  begynder  at  blaane.  Jeg  ved  ikke,  hvad  der 
er  herligst,  enten  at  have  dem  i  Fjernsyn,  som  en  eneste  dyb- 
blaa  Mur  med  tusinde  Taarne  paa  —  over  den  umaadelige 
Jættestue  ,  hvori  vi  samtidig  er  svømmet  ind ,  selve  Vestfjor- 
dens Gulv,  i  Solvejr  skinnende  saa  langt  Du  ser ,  men  ogsaa 
ofte  afstængt  af  Lufspejlinger ,  der  sætter  Fjeldrækker  paa 
Hovedet  foran  Dig  og  bag  Dig ,  altid  flyttende ,  mens  Hvaler 
leger,  Fugle  skriger  og  slaar  ned,  -  eller  at  komme  dem 
nær  og  se  Muren  aabne  sig,  hver  Tind  blive  Fjeld  for  sig, 
det  ene  altid  vildere  end  det  andet,  og  dette  i  en  eneste  Linje 
saa'  lang-t  Du  ser,  selv  med  den  bedste  Kikkert.  Naar  man 
roser  Romsdal  med  Troldtinderne,  Vængatinderne ,  Hornet 
o.  s.  V.,  saa  vil  jeg  strax  lægge  til:  Lofoten  giver  disse 
Fjeldtinder  flere  hundrede  Gange  efter  hinanden ;  eller  bedre 
udtrykt:  det  Fjeldpanorama,  som  ses  ved  Molde,  varer 
heroppe    ved,    selv    med    det   raskeste  Dampskib,    i   hele  Døgn. 


som  i  Tidens  Fylde  løb  af  Stabelen  og  bar  ham  til  Stiklestad, 
men  hverken  ham  selv  til  Jarledømme  eller  hans  Æt  til  Thrcnen; 
mindedes  jeg  Egge  i  Thrøndelag,  der  saa  ud  som  en  Sadel,  lagt 
over  Landskabets  brede,  taalmodige  Ryg,  og  som  Kalv  Arnesen 
red ;  han  kunde  ogsaa  tøje  Tøjlen  til  hvad  Side  han  vilde,  længe 
tvivlsom  om  hvorhen,  men  endelig  til  Stiklestad  mod  Kongen, 
mod  sine  fire  Brødre!  Alle  disse  store  Hjem  havde  givet  hver 
af  dem  Karakter.  Man  kan  være  vis  paa .  at  ved  Stiklestad  bar 
de  sine  Hjem  isinde,  der  de  hug  sig  frem ;  thi  at  slippe  Taget  her, 
var  at  slippe  Taget  der.  De  ærgjærrige  Stormænd  kjendte  midt  i 
Hevnen,  midt  i  Forventningen  og  Angsten  Syner  dukke  frem, 
fra  deres  Barndoms  Legepladse,  fra  deres  Fædres  Kæmpehøje;  de 
saae  pludselig  Højsædet  i  Hallen,  de  hørte  en  hjemlig  Visetone 
give  Takt,  og  i  den  steg  atter  Omridset  af  Hjemfjeldene. 

Men  Fjeldfonnerne  er  saa  forrevne,  at  intet  Billede  i  min 
Sjæl  fra  Mythologiens  eller  Bibelens  eller  Dramaets  Kreds 
slaar  til  for  ret  at  udsige  den  forstenede  Beyægelse  ,  jeg  saa 
paa ,  den  truende  Kæmpeorden ,  den  rolige  Rædsel ,  den  tu- 
sindtakkede  Mangfoldighed  i  denne  eneste  Gydning  af  Sten. 
Man  kan  værge  sig  den  forste  Stund,  kanske  den  første  Dag, 
•  og  prove  at  holde  det  paa  Skjouhedens  Afstand,  men  naar 
det  bliver  ved  i  Døgn  og  lige  stort,  enten  man  sejler  til  eller 
fra ,  saa  foler  man  tilsidst  i  den  døde  Natur  en  Spænding 
som  midt  i  en  levende  Handling.  Dette  har  ogsaa  de  følt, 
som  engang  har  digtet .  og  de ,  som  nu  paa  Stedet  for- 
tæller de  store  Sagn,  som  svæver  over  disse  Steder,  og  hvori  » 
Fjeldene  tager  dramatisk  Liv,  optræder  som  Jætter  og  Jæt- 
temoer.  Riddere  og  Jomfruer ;  det  Storstilede  deri  bliver  endnu 
større  ved  den  uoverskueUge  Afstand  mellem  de  Handlende  i 
dette  Stendrama,  De ,  der  sejler  og  drømmer  og  digter 
heroppe ,  betragter  nemlig  Mile  som  vi  Spadsereture .  og  i 
den  rene  Luft  ses  ogsaa  Ting  i  elleve,  ja  tretten  Miles  Af- 
stand ,  som  man  tror  at  komme  hen  til  om  et  Ojebhk.  Og 
det  Lys,  som  skinner  over  denne  Eventyrnatur,  aflader  jo  ikke. 
Vi  er  nu  der,  hvor  der  for  nogle  Maaneder  siden  var  en  ene- 
ste Nat,  men  hvor  der  nu  er  en  eneste  Dag.  Samlede  paa 
Dækket  gaar  Passagererne  i  Paavente  af  Midnatssolen :  man 
har  hørt  det ,  at  hvilke  Forestillinger  man  end  bringer  med, 
de  vil  taage  hen  i  selve  Synets  Naturmagt.  Og  det  er 
sandt.  Strax  den  svømmende  Ildkugle  gUder  stort  op  over 
Horizonten ,  hvor  den  kun  et  Øjeblik  har  havt  Forbud ,  for- 
vandles Himmel ,  Fjeld  og  Hav.  Selv  kan  den  ses  timevis 
med  blotte  Øjne ;  der  staar  ingen  hindrende  Straaleglans  om- 
kring, al  Brand  er  inden  dens  Omkreds,  men  denne  er  ogsaa 
meget  større,  end  man  er  vant  til  at  tænke  sig  den  om  Da- 
gen ,  ja ,  saa  stor ,  at  man  i  Begyndelsen  betages  deraf  og 
længe  af  intet  Andet.  Endelig  vinder  Farven ,  det  er  en 
rødglødende  Meteor,  som  man  kunde  tænke  vilde  smelde  i 
Millioner  Stykker  og  Stumper,  hvis  ikke  Synets  roUge  Højhed, 
Farvernes  Harmonipragt  i  den  Himmel,   det  majestætisk  skrider 

frem  i.  gav  Fred.  fuld  og  forklaret  Fred.  Naar  en  Skystump 
glider  ind  over  Kuglen,  gjennembrændes  den  strax  og  bliver 
mørkere  rød  .  saa  der  tegner  sig  paa  Solen  som  Fjelde  eller 
Landskaber.  Men  naar  en  Skystump  glider  ind  i  deu  farve- 
line Himmel,  tændes  blot  Kanterne,  de  gjøres  hvid-  eller  rød- 
glødende, mens  det  Indre  holder  Farve  og  hæver  derved  alt 
Omliggende.  Thi  Himmelen  staar  i  alle  Farveovergange  fra 
det  stærkeste  Blodrøde  over  Fjeldene  til  det  hvidgraa  Lige- 
gyldige i  Højden ;  men  dette  saaledes,  at  Du  paa  intet  Punkt 
kan  sætte  blot  en  Synaalsspids  ind  og  sige:  der  lober  den 
ene  Farve  over  i  den  anden.  Dersom  nu  dette  Syn  stod  stille, 
.  saa  kunde  man  maaske  dog'  engang  blive  mæt  deraf.  Men 
det  skifter  uafladeligt:  nu  er  Solen  mere  violet,  nu  mere  gul- 
rød ,  nu  med  et  Slør  over  af  Grønt,  nu  atter  opklaret  af 
Hvidt ;  men  altid  varm,  rod  bag  sine  vexlende  Slør.  Nu  glider 
en  Taagestump  ind,  nu  glødes  den,  nu  atter  ud,  nu  hel  blank 
Solbrand,  nu  atter  en  liden  lang  Skystrimmel ,  som  bæver  og 
brænder  og  glider  bort.  Og  den  omgivende  Himmel  skifter 
samtidig  gjeunem  alle  Farveovergange,  som  sittrede  det  gjennem 
den ,  og  Skyerne  deri ,  eftersom  de  fortyndes  eller  fortættes, 
eftersom  de  kommer  i  de  blaalige ,  hvide  Lag  eller  de  røde, 
violette ,  saa  brændes  de  stærkere  i  Kanterne ,  hvidner  eller 
mørkner  i  det  Indre.  Synet  er  saa  bestandig  nyt.  at  jeg  har 
set  gamle  Folk  paa  Stedet  mode  dertil  med  samme  uafla- 
delige  Opmærksomhed   som   vi. 

Særeget  bhver  det  ogsaa  derved,  at  den  øvrige  Himmel 
og  de  Fjelde,  som  ligger  under  den,  staar  urørte.  Der  er  den 
samme  urokkelige  Farvekulde  i  det  staalblaa  Hav,  i  den  mørk- 
grønne  Fjeldfod,  i  de  dybblaa  Fjeldsider  og  Takker,  mens  Alt 
her  gløder,  straaler ,  skifter,  jubler  i  Solen.  Men  saa  kan 
igjen  et  enkelt  Fjeld  henne  i  det  Kolde  skille  sig  helt  ud  og 
staa  i  Rødme  fra  Top  til  Fod ,  det  er,  som  holdt  dette  Fjeld 
sin  egen  lille  Sol  skjult  bag  ved  sig.  Det  vender  nu  engang 
saaledes  til .  at  det  kan  naas  af  Solen ,  og  dets  Glød  hæver 
endnu   stærkere   den   klare  Kulde   i   Omgivelsen. 

Engang,    som   Midnatssolen  var  paa  sit   Skjønnest« ,    kom 

Maanen  op ,  den  vidste  formodenlig  ikke  hvad  her  var  paa- 
færde ;  thi  skidnere ,  grætnere  Fjæs ,  mere  fordrukkent  og 
vantrevent  kan  ingen  til  Opiumsrog  forfalden  Kineser  frem- 
vise. Med  dette  haarlose  Exemplar  af  Drukkenboltenes  Klasse 
havde  den  overhovedet  en  slaaende  Lighed.  At  nogen  Digter 
nogensinde  har  skrevet  Oder  til  ham,  nogen  Elskerinde  noget- 
steds smægtet  mod  ham ,  var  ikke  let  at  forstaa.  Vi  peb 
ham  ud,  saa  ynkelig  han  drog  sig  hen ,  og  dængede  ham  til 
med  Latter.  Han  var  ogsaa  blevet  paafaldende  liden  og 
sammenskiumpet ;  han  maatte  vist  føle  det  selv,  thi  han  holdt 
sig  paa  betydelig  Afstand. 

Den  Fjeldkarakter,  som  Lofoten  har,  optræder  ikke  læn- 
ger nord  uden  enkeltvis  i  Rækker  paa  nogle  faa  Tinder,  om- 
trent som  dem,  vi  beundrer  sydpaa ,  f.  Ex.  i  Rom  s  dal.  1 
Lyngenfjord  har  vi  dem  igjen,  tildels  ogsaa  iBalsfjord, 
maaske  i  flere  Fjorde,  som  jeg  ikke  har  været  indi,  og  langs 
Kysten  nu  og  da .  skjønt  sjeldnere.  Dog  sejler  vi  frem 
mellem  Fjeld  og  ser  blot  Fjeld .  klædte  og  ikke  klædte, 
undertiden  grønne  til  Toppen,  undertiden  milevidt  graa  Masser 
uden  Græstorv.  Derfor  kan  man  komme  til  Steder,  som  synes 
overhængende  stygge:  men  stiger  man  et  Stykke  tilvejrs  og 
faar  Stedet  i  Fjernsyn ,  saa  at  Stenens  Former  og  Forhold. 
Havets  dybe  Farve ,  Luftens  Klarhed  faar  Magt ,  da  kan 
Uendelighedens  Forestilling  suse  ind  over  det  udstrakte ,  vilde 
Land,  og  da  er  det  skjønt.  Saaledes  f,  Ex,  Hammerfest. 
Strax  man  fra  denne  lille,  hist  og  her  af  Jordhytter  sammen- 
æltede  Tranby  kommer  op  paa  »Salen«  ,  et  lidet  Fjeld  bag 
den,  —  ligger  Byen  lun  og  ordnet,  bojet  med  Bugten.  Dens 
overordenlige  Virksomhed  spiller  paa  Fjord  og  Fjøre  i  Far- 
tøjer, store  og  smaa.  Fiskegjælde ,  Trankogerier ,  Finnebaade, 
Dampskibe.  I  den  flere  Mile  store  Dam,  som  Sjøen  synes  at 
være .  indestængt  af  graa  Fjeld  ,  bag  hvilke  Snefjeld  blinker, 
-  -  stiger  desuden  en  Klippeø  op  ,  skyder  et  frodigt  Næs  ud. 
I  Luftens  Klarhed  toner  den  tunge  Natur  venligere  hen,  og 
den  menneskelige  Virksomhed  inden  dens  Ramme  løftes  op 
med  i  et  storladent  Indtryk.      Dette  er  Verdens   nordligste  By, 


678  Kulnirmeddelelser. 

under  71de  Bredegrad.  Alt  norsk  Landskab  synes  mig  ellers 
i  Modsætning  til  et  dansk  at  byde  lidet  Behag  i  det  Nær- 
værende ,  d.  V.  s.  paa  den  Plet,  hvor  man  staar,  men  desto 
oftere   uendelig   Skjonhed  i  Fjernsyn. 

Endvidere  synes  den  norske  Natur  mig  at  fængsle  ved  sin 
Ejendommelighed  .  og  dette  da  især ,  naar  det  gjælder  Ky- 
sten .  og  her  igjen  jo  længer  nordpaa  man  kommer.  Men  til 
ret  at  føle  Ejendommeligheden  horer  det,  at  Sindet  stemmes  til 
Iagttagelse  af  Livet.  Menneskers.  Fugles,  Fiskes,  som  her  mø- 
der frem.  Man  vil  langs  hele  Norges  Kyst  ligesaa  vist  møde 
Forskjel  i  Ansigtsformer,  Sprog,  Væsen  og  Klædedragt,  som 
man  alt  i  det  Fjerne  ser  forskjellige  Baadformer  stevne  imod 
sig.  Nordlændingens  Baad  (forskjellig  hele  Vejen  opover)  viser 
sig  for  den  Langrejsende  som  noget  aldeles  nyt,  efter  mit 
Tykke  som  den  skjonneste  i  Landet,  indrettet  for  hans  Be- 
hov i  de  store  Afstande  deroppe,  nemlig  som  Skarpsejler,  des- 
uden for  Fiskebruget .  idet  den  er  let  at  vende  og  haandtere. 
Dens  Form  er  paa  engang  stærk  og  smidig,  og  noget  af  det 
Samme  synes  Folkene  mig  at  have.  Man  har  kaldt  Nord- 
lændingen  træg.  og  han  vil  endnu  længe  vise  sig  saa:  han  er 
nemlig  mistænkelig.  Et  mere  vanskjottet,  mere  udplyndret 
og  overset  Folk  har  Norden  indtil  fomyhg  ikke  havt.  Op- 
rørende er  det  at  hore  om  Embedsmænd  og  Forordninger  i 
Dansketiden .  om  Bergenserkjøbmændenes  Snyderier  Uge  op  i 
vor  og  om  Landhandlernes  do.  I  Nordland  og  Finmarken  havde 
et  saa  gjennemført  Plyndringssystem  vundet  virkelig  Hævd,  at 
endog  Peder  Da  s  s  ofte  i  sin  »Nordlands  Trompet«  giver  Skil- 
dringer •af  Overgreb  og  Udsugeiser,  som  han  ikke  selv  føler*). 
Men  Nordlændingen ,  Landets  første  Fisker .  dets  modigste, 
ufortrødneste  Sjømand ,  er  ikke  træg.  Se  ham  i  Baaden  — 
Enhver  maa  dømmes  i  sit  Kald  — :  ikke  alene  er  han  en 
vældig  Rorskal,    rask  Losser,  men  hans  Bevægelser,   naar  han 


')  Enhver  Nordlandsrejsende  maa  eje  Peder  Dass's  .,Nordlands  Trom- 
pet", men  ikke  læse  den,  før  paa  Nedturen,  naar  han  selv  har 
faat  Begreb  om ,    hvor  uforlignelig  sand  den  er. 

sætter  Sejl  op  eller  ved  Manovrer.  er  mere  end  raske,  de  er 
lette,  skjønne.  Tal  saa  med  ham !  Hvad  har  han  ikke  læst 
og  tænkt  over ,  hvor  let  folger  han  ikke  med ,  naar  Du  for- 
tæller. Vistnok  er  han  fortiden  vel  meget  fordybet  i  de  Jaa- 
bækske  Kandestøberier:  men  dels  er  det  ikke  til  at  undres 
over .  naar  man  kjender  hans  Fortid .  dels  maa  vi  takke  vor 
Gud,  om  Nordlæudingen  slipper  saa  let  over  fra  at  være  regeret 
til  selv  at  regere  som  ved  i  Samlag  at  varme  nogle  fremmede 
Æg.  som  vil  raadne  under  Rugningen,  og  som  han  derfor  selv 
bliver  den  Første  til  at  sparke  ud.  Hermed  vil  ogsaa  hans 
Embedsstand  hjælpe  ham  .  den  er  i  sin  store  Almindelighed 
nu  det  Modsatte  af  den  gamle*).  Den  nuværende  Embeds- 
stand er  fordetraeste  unge  Mænd,  som  med  Liv  og  Sjæl  slut- 
ter sig  til  Folket.  Disse  Egne  har  det  ved  sig,  at  de  for- 
tryller de  Indflyttede.  Embedsmændene  derfra  taler  altid  siden 
om  sit  Ophold  der  Nord  som  sin  skjønneste  Tid.  I  Pagt  med 
Folket  vil  de  unge  Embedsmænd  snart  vinde  dets  Tillid  ; 
mange  af  dem  har  den  allerede.  Den  sejge  Naturmagt  i 
Folket  selv.  som  har  holdt  ud  Aarhundreders  Forulempning. 
hærdet  som  den  var  af  Sjøens  Slid  og  Lykkespil  med  Liv  og 
Gods ,  mod  hvilke  hine  Plagerier  blev  halvt  latterlige  Smaa- 
ting,  —  denne  prøvede  Naturmagt  vil  nu.  i  Ly  af  Storthin- 
gets  Omsorg ,  hvis  Kjælebarn  Nordlandene  og  Finmarken  er 
blevet,   løfte   disse   Egne   imod   en   stor  Fremtid. 

En  Del  af  Folket  er,    som   kjendt,   Kvæner   og  Finlap- 
per.     De  første    (Finlands   Finner)   er  et   stærkt,   dygtigt  Folk, 


*)  Forat  skildre  Enkelte  af  den  gamle  Embedsstand  hidsættes  Følgende: 
Kort  efter  at  Norge  blev  et  selvstændigt  Land,  blev  en  fordrukken 
dansk  Præst  afsat,  som  i  sin  Vrede  over  at  Storthinget  ingen  Pen- 
sion gav  ham,  skældte  den  norske  Konstitution  ud  for  en  Kjel- 
tring:  han  troede,  det  var  en  Mand!— Endnu  op  i  de  Firti  havde 
Finmarken  en  Præst,  som  lod  Klokkeren  fra  Prækestolen  læse  en 
Præken  op  af  en  Prækenbog,  mens  han  selv  sad  hos  Landhand- 
lerne og  spillede  Kort;  lidt  før  havde  Nordland  en  Præst,  som 
satte  en  Laage  paa  sin  Der,  for  at  Bønderne  kunde  tale  med  ham 
igjennem  den,  og  gav  dem  en  Stok  ud  at  knibe  i,  naar  de  vilde 
tage  ham  i  Haand. 

gode  Sælhundsskytter ,  Hvalrosfangere  og  Haakærriugfiskere, 
ogsaa  Jordinænd.  Naar  de  i  Ægteskab  med  Norske  altid  faar 
disse  til  at  tale  Kvænsk ,  kommer  dette  ikke ,  som  man  har 
troet,  af  Overlegenhed,  men  tvertom  deraf,  at  det  er  Kvænen  en 
fysisk  Umulighed  at  tale  Norsk,  naar  han  ikke  er  vant  der- 
til fra  Barn.  Man  kan  paa  Stedet  overbevise  sig  derom.  Et 
godt  Skolevæsen  sørger  nu  for  at  lære  Børnene  Norsk ,  og 
det  er  en  Erfaring,  at  de,  som  engang  har  lært  Norsk,  tager 
det  til   sit  daglige   Sprog'. 

Finlapperne  er  naturligvis  dem,  man  ser  mest  paa 
og  spørger  mest  efter ,  fra  det  Øjeblik  den  første  Fin  er 
kommet  ombord  i  sin  graahvide  Uldbluse ,  kantet  med  Rødt 
og  med  Belte  om  (om  Vinteren  bæres  Rensdyrspels)  og  med 
sit  ejendommelige  Skotøj  og  Hoveddækning.  De  er  næsten  alle 
smaa .  yderst  venlige ,  snaksomme ,  fulde  af  Fantasi  og  Fø- 
lelse. Mange  af  Havfinnerne  klæder  sig  som  Nordmænd  og 
vil  i  Tidens  Længde  ganske  gaa  over  til  dem.  Fjeldfinnerne 
derimod  holder  sig  for  sig  selv;  fra  at  have  ejet  alt  Land 
deroppe,  er  de  nu  trængt  tilbage  til  Højfjeldene,  kommer  og- 
saa der  ofte  i  Strid  med  de  Indflyttede  og  nærer  i  Reglen 
stærkt  Nag  til  Nordmændene.  I  deres  Eventyr  om  Fanden 
er  han  altid  klædt  som  Nordmand.  Træffes  en  Nordmand 
paa  Fjeldene  uden  i  Følge  med  en  Fin,  bliver  han  ufejlbarlig 
skudt;  dette  hørte  jeg  bekræftet  fra  flere  Sider,  saaledes  og- 
saa af  en  Fin,  som  gav  mig  mange  Oplysninger  om  dette 
særeg-ne  Folkefærd,  han  nu,  i  Kraft  af  sin  Dannelse  og  Stil- 
ling, ikke  længer  kunde  siges  at  tilhøre,  men  som  han  el- 
skede. Hvilken  Udholdenhed  har  ikke  dette  Folk,  som  lever 
i  Sneen  største  Delen  af  sit  Liv ,  i  Kamp  med  Ulv  og  Ele- 
menter !  Paa  Vandring  efter  bortskræmt  eller  stjaalet  Ren 
det  Meste  af  Aaret,  paa  Ski  saalænge  Sneen  ligger,  og  siden 
klyvende  i  Urd  eller  paa  ubanede  Veje ,  har  Fjeldfinnen  faat 
en  egen  Gang  med  skrævende  Ben  og  svigtende  Knær ;  han 
ser  mere  ud  til  at  ghde  end  at  gaa.  De  Vej  stykker,  han  kan 
tilbagelægge  med  uforandret  Hurtighed,  og  ofte  med  svære 
Børe  paa  Ryggen,   forekommer  utrolige,  ligesom  at  han  kan  gaa 

i  Dogn  uden  at  traMige  Hvile.  Mad  har  han  med  sig  inde  paa 
Brystet,  nemlig  et  Stykke  Rensdyrkjød  og  Brød.  Naar  han  paa 
sine  Ski  har  faat  Far  af  Ulven  (set  Ulvens  Spor)  ,  gaar 
han  efter  den,  til  han  naar  den.  Ulven  afsted  nedover  Fjel- 
dene ,  men  Finnen  hurtigere  efter  paa  Skierne ,  og  nu  opover 
og  nedover,  ofte  i  Uogn ;  Finnen  spiser,  Ulven  faar  hverken 
spise  eller  stanse,  den  kan  blive  saa  træt,  at  den  lægger  sig 
ned  i  Bakken  og  bider  imod  Finnen  som  en  Hund  ,  og  da 
skydes  den  eller  slaas  den  simpelthen  ihjel  med  Skistaven.  Ti 
Species  har  da  Finnen  i  Skudpræmie,  desuden  Hudens  Ko- 
stende. En  Ulv,  som  Finnen  faar  Far  af,  kan  paa  Sneen 
aldrig  undslippe  ham.  Ikke  destomiudre  er  Ulven  hans 
værste  Fjende.  Den  konmier  gjerne  i  Mulm  og  Mørke ;  Rens- 
dyrene staar  i  Snefuren ,  som  de  har  sparket  op  for  Mosens 
Skyld  ,  de  staar  Side  om  Side ,  ofte  Hundreder  bortover,  alle 
med  Bagdelen  op  og  Hoved  og  Forkrop  i  Furen  ,  altsaa  ude 
af  Stand  til  at  vejre.  Da  kommer  Ulven  og  er  i  et  Sprang 
paa  Ryggen  af  den  fedeste  Ren ;  før  Hundene,  som  ogsaa  kan 
narres ,  faar  vækket  Finnen ,  og  han  faar  krøbet  frem  af 
Gammen  med  sin  Rifle ,  er  Flokken  spredt ,  det  koster  ofte 
Ugers  Møje  at  samle  dem,  —  om  de  nogensinde  alle  samles  ; 
thi  de  fremmede  Ren,  som  falder  ind  i  en  Fins  Flok.  slagtes 
i  Reglen  strax ,  og  naar  Ejeren  kommer ,  er  Intet  at  se. 
Forstaar  sig,  han  gjør  Gjengjæld,  naar  han  kan.  Men  det 
er  ikke  altid  han  kan. 

Finnen  lever  udmærket.  Rensdyrets  Blod,  hvoraf  han  ko- 
ger Suppe,  og  dets  Kjød  og  Mælk  er  saa  fed  og  stærk  Mad, 
at  ikke  alle  af  os  kan  nyde  den ,  selv  naar  vi  lager  den  til 
paa  vor  Vis.  Naar  Maden  sættes  frem,  bydes  Mel  og  Salt 
med  det  Samme,  man  lager  da  selv  sit  Brød  og  steger  det  paa 
Hellen.  Jeg  fortæller  saa  meget  om  Finnen,  fordi  jeg  selv  al- 
drig kimde  blive  træt  af  at  spørge,  og  forudsætter,  at  det  vil 
gaa  andre  Rejsende  ligesaa.  Embedsmændene  deroppe  holder 
af  Finnerne  og  fortæller  trolig  om  dem.  En  Thingrejse  der  nord 
er  ofte  en  Udfart  over  Ødefjeldene  i  pilsnar  Kjørsel  med  Rens- 
dyr. Vejviseren  kjører  foran,  dernæst  den  Rejsende,  saa  en 
For  Ide  og  Virkelighed.  44 

Ren  med  Tojet :  den  sidste  er  ofte  et  utæmmet  D}T,  heftet  til 
den  Rejsendes  Pulk  for  at  holde  igjen  .  og  heraf  kan  de  ko- 
steligste Scener  opstaa.  Farten  er  farlig  nok  paa  Grund  af, 
at  den  bedst  tæmmede  Ren  dog  er  et  vildt  Dyr,  der  pry'g"ler 
løs  baade  paa  Mand  og  Pulk.  naar  han  bliver  træt,  —  sætter 
sig  selv  paa,  naar  det  gaar  nedover,  og  vil  overhovedet  Ingen- 
ting uden  først  efter  mange  Konster.  Farten  gaar  Vælt  i 
Vælt,  men  Tømmen  er  godt  viklet  om  Armen,  Dyret  maa  føl- 
gelig vente,  og  Pelsklædningen  hytter  mod  Sneen :  derfor  bare 
op  igjen,   —  nogle  Konster  og  atter  afsted. 

Men  jeg  kan  ikke  slutte  med  at  fortælle  om  Finnerne 
uden  ogsaa  at  mindes  Else  Marie  Schancke  i  Tanen,  om 
hvem  jeg  hørte  af  Mangfoldige ,  da  jeg  først  havde  lært  at 
spørge.  Hun  kaldes  »Mor«  af  alle  Finner  paa  Fjeldene  derom- 
kring, og  hun  har  i  Sandhed  været  en  Mor  for  dem !  Gift  med 
en  rig  Handelsmand,  gav  hun  sin  og  Mandens  Formue  til  Fin- 
nerne, og  offrede  det  Meste  at  sit  Liv  til  deres  Omsorg,  skjont 
hun  var  Mor  til  tolv  Børn  og  sad  for  et  stort  Hus.  Et  Exem- 
pel  blandt  alle :  Kvelden  før  Julkveld ,  da  Else  Marie  delte 
Maden  ud  i  en  stor  Kreds  af  Slægt  og  Gjæster,  kom  en  Fin 
ind  og  bad  hende  med  Taarer  at  følge  ham ,  skjont  det  var 
langt  tilfjelds  og  i  Uvejr:  hans  Kone  havde  ligget  to  Døgn 
i  Barselnød ;  hvis  ikke  »Mor«  vilde  tage  med,  saa  gaves  der 
ikke  Frelse.  Men  saavel  hendes  Børn  som  Gjæsterne  sagde 
ham,  at  en  Kvinde  paa  72  Aar  kimde  ikke  tage  tilfjelds 
mod  Natten  og  i  Uvejr  og  endmindre  saalangt  bort.  Men 
Finnen  kjendte  »Mor« ,  han  holdt  sig  til  hende  selv  og  bad 
Gud  hjælpe  ham  at  bede.  Da  rejste  den  Gamle  sig.  En 
maatte  afsted  efter  hendes  Ski,  en  Anden  efter  hendes  Finne- 
pjesk,  mens  hun  selv  fandt  Mad  og  Medicin  sammen  og  klædte 
sig  som  Finnen ;  hun  fulgte  ham  saa  paa  Ski  opover  i  Snefyget. 
Saavel  den  Nat  som  Dag  derefter  blev  hun  borte ;  de  havde 
alt  samlet  sig  over  Julgrodeu  og  just  ikke  med  glade  Tan- 
ker, da  hun  rask  kom  ind,  hilste,  hilstes  og  omringedes. 
Men  hun  vilde  Ingen  ændse ,  him  gav  korte  Befahnger ,  nu 
om  varmt  Vand,    nu  om  Mælk,    nu  om  en  Uden  Kasse,     hvori 

der  havde  været  Sukker,  og  da  liun  fik  det,  saa  tog  hun 
frem  af  Barmen  en  liden  Rull,  viklede  den  ud,  og  saa  laa 
der  et  Spædbarn  i  et  mygt  Hareskind:  »Dette  har  Gud  givet 
mig;  thi  Moderen  er  dod.«  Hun  forede  den  lille  Kasse  med 
Hareskindet,  fandt  Toj  sammen  og  lagde  Barnet  deri,  vasket 
og  velstelt.  Denne  Kasse  havde  hun  siden  foran  sin  Seng,  hun 
plejede  Barnet  utrættelig  og  bar  det  med  sig  overalt.  Barnet 
var,  som  hun  selv  sagde,  »hendes  Hjertebarn«.  Men  sex  Aar 
gammelt  brændte  det  inde.  Hun  ledte  da  selv  op  Benene  i  Aske- 
hoben, lagde  dem  i  den  samme  lille  Sukkerkasse,  foret  med  Hare- 
skindet, hvori  hun  først  havde  lagt  det,  og  begrov  det.  Ved 
den  Lejlighed  yttrede  hun:  »Jeg  var  ikke  god  nok  Mor  for 
mine  tolv  Bom.  Var  det  saa  ikke  at  friste  Vorherre  at  ville 
tage  det  trettende?« 

Der  er  ellers  ogsaa  Fortællinger  at  høre  om  rige,  god- 
gjørende  Finner,  der  af  sine  Hjorder  paa  flere  Tusinde  Ren 
skænker,  ja,  opholder  de  fattigere  Brødre.  Men  Nordlandenes 
Folk,  de  være  Nordmænd,  Kvæner  eller  Finner,  er  et  velvilligt, 
venligt  Folk.  Det,  som  i  Regelen  hindrer  Menneskene  i  at 
være  det,  alle  de  tusinde  Hensyn,  de  splittede  Gjøremaal,  det 
spredte  Sind,  for  hvilket  Alting  kommer  ubelejligt,  ærgerligt, 
—  dette  er  her  sjeldnere  tilstede.  Menneskene  er  glade  i 
hverandre  under  saa  ensomme  Forhold ;  der  gror  dybere  Tanker 
i  en  saa  stor  Natur  og  farefuld  Drift,  i  saa  langt  et  Mørke 
og  saa  stort  et  Lys. 

Ingen  Langrej sende  maa  forsømme  at  gaa  ombord  i  et 
Russeskib,  hvoraf  der  vrimler  i  Tromsø  og  Hammerfest.  Istedet- 
for  de  daarlige  Lodjer,  hvorpaa  de  for  for,  har  de  nu  smukke 
Skonnerter  og  Brigger.  Kan  man  faa  en  Kjøbmand  med,  som 
taler  Russisk  (og  det  er  næsten  ligesaa  almindeligt  at  Kjøb- 
mændene  deroppe  taler  Russisk,  som  at  vore  taler  Spansk*), 
saa    er  man  sikker  paa  en   udmærket  Modtagelse,    man    bliver 


*)  Mauge  af  Kjøbmændene  deroppe  forstaar  ogsaa  Finsk  og  Kvænsk, 
saa  de  har  et  betydeligt  Tillæg  af  Sprogkunskab  til  det,  som  alle 
Kjøbmænd  maa.kunne. 

44» 


6S4  Eulturmeddelelser. 

trakteret  med  den  fortrinlige  Russethe,  med  Vin  o,  s.  v.  Rus- 
serne er  et  godmodigt  Hjertefolk ;  tvivler  man,  saa  læg  Mærke 
til  dem,  naar  de  har  sig  englad  Dag;  tvivler  man,  saa  hør  dem 
synge  og  se  dem  danse  til  sine  Sange,  Gamle  og  Unge  om  hinanden. 
Der  er  altid  en  Forsanger,  som  de  Andre  slutter  sig  til  i  Kor, 
ofte  med  stor  Færdighed.  Man  kan  høre,  at  disse  Sange  er 
flere  Hundrede  Aar  gamle,  og  man  kan  endvidere  høre,  at  de 
i  al  den  Tid  har  været  Sjelenes  Ejendom;  thi  Alle  synger 
dem  uden  Spor  af  Dressur,  Viser  paa  halvhundrede  Vers,  ganske 
som  man  hejser  op  af  en  Brønd,  med  bestandig  Vished  for,  at 
der  er  mere  igjen.  Man  fortalte  os,  at  deres  fleste  Sange  gik 
om  Kjerlighed;  men  Ruslands  Navn  og  Carens  var  altid  med, 
Fædreland sfolelsen  bar  Sangen.  Er  det  saa  underligt?  Hvad 
har  det  ikke  været  for  en  dum  Tro,  at  Russerne  var  en 
Flok  Halvvilde,  man  førte  i  Kamp  ligesom  Heste,  og  som 
levede,  kæmpede  og  døde  uden  Tanker  og  Følelser,  blot  paa 
Carens  Bud?  Kan  saa  store  Ting  udrettes  af  Slaver  og  Dyr? 
Russerne  har  gjennem  Aarhundreder  havt  en  Folkefølelse  med 
Erindringer  fra  den  store  Kamptid,  hvoraf  Sagnene  og  Viserne 
er  opstegne,  de  har  ikke  kunnet  læse,  ikke  skrive,  men  de 
har  kunnet  fortælle  og  synge,  de  har  kunnet  græde  og  danse, 
taale  og  dø.  Det  var  den  russiske  Længsel  i  Tro  og  Kvad, 
som  C  ar  Peter  satte  paa  Thronen,  Suwarow  førte  til  Sejr, 
Nicolaus  forsvarede  og  døde  for,  og  Alexander  gav  Fri- 
hedens Adelsret.  Derfor  har  Russerne  været  saa  frygtelige, 
fordi  de  mødte  med  en  levende  Gud  i  sit  Hjerte  og  en  levende 
Fædrelandshistorie  i  sin  Sang,  —  det  var  netop,  hvad  de 
»civiliserede«  Modstandere  ofte  savnede.  Herved  forstaaer  man 
ogsaa  deres  berømte  »Disciplin«,  den,  som  brændte  Moskva,  som 
sænkede  Skibene  i  Sevastopols  Havn,  og  som  lagde  Hundrede 
Tusinder  af  dem  paa  alle  Europas   Valpladse. 

Maaske  har  jeg  dvælet  for  længe  ved  de  Folk,  man  møder 
paa  denne  Rejse:  jeg  beder  det  i  saa  Fald  optaget  blot  som 
Tanker  undervejs ;  de  samme  Tanker  vil  møde  hver  Enkelt  i 
uundgaaelig  Rækkefølge. 

Uafladelig    spiller    ogsaa    Dyre-     og    Planteverdenen    ind. 

En  Hval  dukker  op,  sprøjter  og  vælter.  Hvalens  Fjende  er 
Sværdfisken,  der  render  sit  Vaaben  i  den,  saa  den,  vild  af 
Smerte,  ofte  farer  lige  paa  Land.  Vi  saa  just  en  Hval. 
som  raaatte  være  saaret ;  thi  den  skjød  skarpt  tilvejrs,  saa 
den  stod  bent  op  og  ned  i  I>uften,  Alne  fra  Sjøens  Over- 
flade; den  skreg,  saa  Alle  paa  Skibets  Dæk  vendte  sig  og 
raabte.  Ved  slig  Lejlighed  faar  Du  Fortællinger  nok  af 
Fiskere  og  Kjobmænd  ombord :  Fortællinger  fra  de  store  Fi- 
skerier deroppe,  naar  tusinde  Baade  er  sammen,  naar  Fisken 
eller  Silden  staar  saa  tæt,  at  Baaden  løftes  og  man  kan  øse 
ind  med  Haave  og  Hænder,  eller  Fortælhnger  om  de  store 
Uvejr,  der  jager  Baadene  milevidt  bort;  der,  hvor  de  driver 
hen,  sker  der  et  Overfald  af  forfrosne  og  forsultne  Folk,  de 
plyndrer  Stabur  og  Kjokken,  de  kan  ofte  ikke  vente  til  Grøden, 
som  de  koger  sig  i  Husets  Storgryde,  øses  op,  men  omringer 
Gryden,  spiser  med  Fingrene  og  drikker  Vand  til!  Endvidere 
faar  du  høre  om  Forlis  og  Jamrende  paa  Baadhvælvet,  om  helte- 
modige Prøver  paa  at  frelse,  men  som  ofte  blot  lægger  Hvælv 
ved  Hvælv  og  Jamrende  ved  Jamrende.  Da  faar  du  denne 
store  Naturs   store  Historie. 

Men  midt  under  Fortællingerne  svømmer  nogle  Efugle 
fortrolige  forbi  og  deres  hyggelige  Historie  med  dem.  Efuglen 
er  "Nordlændingens  Yndling;  den  er  ogsaa  saa  tam,  at  den 
ofte  gaar  lige  ind  i  Husene  og  lægger  sit  Rede  under  Sengen, 
ja,  op  i  den,  i  hvilket  Tilfælde  Folkene  flytter  forat  give 
Gjæsten  Fred.  Efuglen  vil  under  Rugningen  gjerne  være  dækket, 
man  indretter  derfor  smaa  Skjul  for  den  af  Bord  og  gamle 
Baade;  er  der  Kat  eller  Himd  paa  Gaarden.  føres  disse  bort. 
Folkene  kan  tage  og  løfte  Fuglen  af  Redet,  de  Fjer  den  lægger 
omkring  sig,  er  dens  rige  Tak  for  Leje  og  Pleje.  Men  Ravne, 
Krager  og  Maager  passer  paa  den.  naar  den  et  Øjeblik  vralter 
nedover  til  Stranden  for  at  svømme  og  snakke  med  sin  Mage,  som 
imens  ligger  der  paa  Vagt.  Sar  de  fundet  Reden  ved  at  følge  efter, 
naar  den  gaar  op  igjen.  saa  staar  de  paa  Lur,  til  den  næste  Gang 
stiger  af,  de  vil  nemlig  drikke  Æggene  i  sig.  Men  Efuglen  er 
slu.   den  bliver  liggende  saalænge,  at  hine  i  sin  Utaalmod  bider 

og  hakker  i  den,  saa  skriger  den,  det  hører  Steggen  (Hannen) 
og  kommer  humpende  opover ;  nu  bliver  der  Kamp.  Faar  han 
bare  Tag  i  en  af  Røverne,  saa  drager  han  ham  under  skrækkelige 
Skrio-,  for  hvilke  de  andre  flygter,  baglænds  og  Skridt  for  Skridt 
ned  til  Sjoen ,  han  er  tungvindt,  men  han  er  kraftig,  og  nu 
dukker  han  Kjæltringen  under,  til  Livet  gaar  af  ham.  Naar 
Efuglen  har  faat  sine  Unger  udklækkede ,  har  hun  stort  Stræv 
med  at  faa  dem  til  Stranden,  hele  Vejen  forfulgt  af  Rov- 
fuglene og  i  Nød  hjulpet  af  siu  stærke  Ven :  men  har  hun 
først  faat  dem  i  Vandet,  svømmer  han  tilhavs  baade  fra 
hende  og  Ungerne,  og  med  tusinde  Kammerater  ligger  han  da 
paa  Eventyr  ude  ved  de  ytterste  Skjær.  Hun  kæmper  vi- 
dere for  hans  og  hendes.  Mister  hun  Ungerne  i  disse  stille 
lumske  Vande,  som  hun  desværre  endnu  ikke  tør  forlade, 
saa  svømmer  hun  ud  efter  den  Troløse  og  deler  Havflokkenes 
Eventyr  med  ham. 

Mens  Du  nu  hører  om  Efuglen,  eller  om  hin  dumme 
Fugl,  der  fanges  med  Hund  (læs  Peder  Das  s's  Nordlands 
Trompet,  Pag.  124,  4de  Udg.),  eller  om  »Tyvjo«,  som  kun  lever  af 
det  Rov,  andre  Fugle  fanger,  og  som  han  nøder  dem  til  at  sUppe, 
—  har  Dampbaaden  skræmt  op  et  Fuglevær  af  Maager  og  Terner, 
og  vi  er  som  i  en  Snesky.  De  tindrende  Snebolder  med  Vinger 
paa.  som  i  MilMoner*)  krydser  hinanden,  buende,  dalende,  skri- 
gende, i  det  travleste  Skraal,  i  det  tætteste  Maskenæt  af 
Mylder,  er  i  Sandhed  et  saa  muntert  Billede,  som  Guds  Sol  no- 
gensteds har  skinnet  paa.  Dobbelt  velgj ørende  kommer  det 
i  en  saa  stor,  men  tung  Natur,  hvor  hist  og  her  en  træløs 
Flade  bærer  nøgne  Hus  og  i  Mile  intet  andet  Spor  af  Liv. 

Inde  i  de  buede  Fjorddale,  hvor  Golfstrømmens  Velsignelse 
ikke  aander  ud  i  det  tomme  Rum,  hvor  Solen  drikkes  af  Fjeld- 
sider, som  kovner  og  aander  ud  igjen  over  alt  det,  som  bygger 
i  deres  Ly ,  —  der  voxer  Trær ,  der  grønnes  Enge ,  der  driver 
Planter  tilvejrs  i  uafladeUg  Sol  ved  Nat  og  Dag,    saa  de  i  tre 


*)    At   tage  bogstaveligt!    En   tysk  Videnskabsmand   har  ved    at    tælle 
enkelte  Kvadrater  i  Flokkene,  faat  ud  indtil  sex  Millioner, 

Maanedcr  kommer  læuger  end  andensteds  i  fem ,  og  der  ser 
man  en  Vegetation .  som  i  Norges  frugtbareste  Dalfører. 
Kun  det  ,  som  sydpaa  kræver  sex  Maaneders  Væxt ,  saasom 
finere  Frugt,  kan  ikke  naa  frem ;  thi  dette  er  -  -  vel  at  mærke 
—  under  70de  og  71de  Bredegrad,  derfor  maaske  det  stør- 
ste Under  i  dette  Undernes  Land.  Naar  jeg  stod  i  Lyn- 
genfjord og  ikke  netop  fæstede  mig  ved  hvad  Slags 
Trær  og  Frugt  det  var,  som  her  voxede  saa  frodigt,*)  kunde 
Natujens  Yppighed  og  Form ,  Sol  virkningen  over  Fjord  og 
Fjeld  overtale  mig  til  at  tro,  jeg  stod  i  Italien;  Snefjeldene 
længst  bag  kunde  ikke  forstyrre  dette  Indtryk:  thi  dem  ser 
man  ofte  i  Italien. 

I  selve  Sejlleden  møder  ogsaa  undertiden  eu  blid  Skjonhed 
midt  i  det  Store,  f.  Ex.  den  brede  Indsejling  til  Tromso.  Snefjeld- 
stort  paa  begge  Sider,  men  nedentil  fladt  og  fint  udskydende  i  Sun- 
det, staar  Landskabet  med  Gaarde  og  gronne  Enge,  Byen  hgger 
underen  stor  Høj,  klædt  med  Birkeskog,  hvorudaf  Indvaanernes 
mange  Sommerhus  hvidner  og  Flag  vifter.  Staar  man  opi  en 
af  disse  Sommerboliger ,  bliver  Synet  endnu  større :  men  Byen 
nedenunder  liUe  i  den  store  Natur ;  Alt,  som  giver  Liv,  foles 
venligt.  Gaar  Du  gjennem  Haven,  dufter  Blomsterne  med  Nor- 
dens fine  Aroma,  og  skyder  Du  Gjenvej  gjennem  Skogen  til  et 
andet  Hus.  hilse  Græs  og  Birk  paa  samme  Maade.  For  Din 
Fod  flyver  op  det  ene  Rypekuld  efter  det  andet;  disse  som- 
merspraglede Fugl  med  de  hvide  butte  Halse  og  tykke  Sokker 
holder  til  lige  ved  Husvæggene. 

Idet  jeg  nu  raaa  slutte  denne  Skildring,  som  jeg  tænkte 
skulde  opmuntre  til  en  ny  Feriefart,  skulde  kalde  paa  Nor- 
dens rejsende  Folk.  —  samler  alle  Billeder  sig  for  mig  i  et 
eneste.  Jeg  har  alt  nævnt  det.  idet  jeg  sagde,  at  Norges 
Natur  er  skjønnest  i  Fjernsyn. 

Det  er  i  Fremtidens  Fjernsyn  jeg  ser  det.  Norge  er 
ikke  altid  rigt  i  det  Nærværende,  uryddet,  ufærdigt,  som  det 
staar;     men    der    skyder    Fremtid    op    af    det  Ufærdige.       Det 


Ribs  voxer  til  Ex.  i  Lyngens  Præstegjæld  i  Frimark. 

Symbol  er  iiu  over  Landet,  at  hine  Egne,  som  i  vor  Histories 
Gry  stod  med  store  Slægter  og  stærke  Bedrifter,  atter  luer  i 
opgaaende   Sol. 

Som  sidste  Nydelse  ved  hin  Færd  niaa  jeg  dog  nævne 
den,  efter  ug'elang  Fart  mellem  Fjelde,  igjen  at  sejle  frem 
blandt  lave  Skogrygge,  se  paa  store  Kornsletter  og  lunede 
Hus ,  at  svinge  ind  i  Sundet  ved  N  a  m  s  o  s  ,  at  tiunle  blandt 
Overhaldens  friske  Folk,  med  deres  raske  Heste  mellem  Gaar- 
dene  i  det  berømte  Korn-  og  Skogland.  Vil  man  gjøre  det,  da 
over  Snaasen  til  Stenkjær  og  ikke  den  anden  (alminde- 
lige) Vej.  Fra  Stenkjær  til  Levanger  er  det  skjøn- 
neste  Stykke  i  sit  Slags  i  vort  Land :  men  det  maa  ses  i 
Solskin.  Her  føler  man  Pagt  i  sit  Sind  med  de  brede  Bygder; 
at  have  været  i  det  Store  og  Vilde  har  styrket,  ja  fordoblet 
Evnen  til  at  forstaa  og  elske  det  Jevne ,  det  Frugtbare ,  det 
Yndige. 

Bjørnstjerne   Bjørnson. 


mSedhc 

Fololifo'irall  af  Biiiltz  Miillt^r  i^ ro.ii?Fers]pw  .vi'i 


Om  Sindsformørkelse, 

Bidrag  til  Sehmorderes  Psykologi. 


Vil  Nogen  i  al  Almindelighed  opkaste  et  Spørgsmaal 
som  dette:  hvem  er  vel  den  største  Forbryder,  enten 
Morderen  slet  og  ret  eller  Selvmorderen,  forudsat,  at  begge 
have  handlet  med  fuldt  Overlæg  ?  da  maa  det  forekomme 
den  sunde  Sands,  som  kunde  Svaret  ikke  være  tvivl- 
somt. Der  er  i  Morderens  Sind  en  saa  brutal  Egoisme, 
en  saa  grusom  Ringeagt  for  Næstens  Liv,  en  saa  op- 
rørende Trods  mod  guddommelige  og  menneskelige  Love, 
at  Samfundet  i  denne  blodige  Misdæder  med  Rette  seer 
sin  svorne  Fjende.  Anderledes  med  Selvmorderen.  En 
saadan  Ulykkelig  blev  jo  ikke  farlig  for  Samfundet. 
Han  trængte  sig  ikke  frem  med  Vold;  nei,  han  trak 
sig  i  al  Stilhed  tilbage.  Han  greb  ikke  Dolken  for  at 
rydde  Andre  afveien  og  skaffe  sig  Plads,  han  vilde  tvert- 
imod  som  En,  der  var  tilovers  i  Livet,  selv  gaae  afveien, 
fjerne  sig  i  al  Ubemærkethed,  for  at  der  kunde  blive  Plads 
for  Andre.  Vel  sandt,  han  sønderrev  formastelig  sin 
egen  Livstraad,  men  -  hvo  veed?  —  en  giftig  Braad 
af  Dødens  Orm  sad  vel  allerede  dybt  i  Hjertet.  Fore- 
stillingen om,  hvad  et  Menneske  maa  lide  og  stride, 
inden  det  i  Livets  Skibbrud  slipper  den  sidste  Planke, 
det  sidste  Haab,  og  vælger  Fortvivlelsens  sidste  Udvei, 
kan  hos  Betragteren  vække  alvorlige  Tanker. 

For  Ide  og  Virkelighed.  45 

For  i  hvert  paagjældende  Tilfælde  at  komme  efter, 
hvad  der  hos  den  enkelte  Selvmorder  vel  kan  have 
været  Bevæggrunden,  er  man  naturligvis  opmærksom 
paa  de  nærmere  Omstændigheder  og  da  især  paa  de 
dels  tilfældige  Yttringer,  dels  udtrykkelige  Erklæringer, 
som  den  Afdøde  maatte  have  efterladt  sig.  Men  det  er 
netop  det  Mærkelige,  at  slige  Udtalelser  ikke  sjelden 
staae  i  et  saa  skærende  Misforhold  til  det,  som  deraf 
skulde  forklares,  at  de  umiskj endelig  vise  hen  til  noget 
Andet,  noget  Skjult,  der  maaske  ubevidst  eller  dog  kun 
halvbevidst  har  rørt  sig  i  Sindet.  Hvad  dette.  Gjernin- 
gens egenlige  og  sande  Grund,  vel  kan  have  været,  det  er 
en  mørk  Gaade,  en  Hemmelighed,  som  den  Døde  tog 
med  sig  i  Graven.  Paa  disse  Vilkaar  faaer  da  Betrag- 
teren ikke  ligefrem  med  den  Hedengangne,  men  med  sig 
selv  at  gjøre.  Det  Virkelige  opløser  sig  for  ham  i  lutter 
Muligheder;  jo  længere  han  stirrer  ned  i  disse  Mulig- 
heders Afgrund,  desto  mere  udsætter  han  sig  for  at 
svimle ;  en  Tanke  stiger  op  fra  Dybet  og  bringer  Blodet 
til  at  isne ,  en  mørk  Tanke  med  det  Spørgsmaal : 
kunde  Sligt  ikke  ogsaa  hændes  Dig?  Jo  mere  Idealitet, 
der  er  i  Betragterens  Væsen,  desto  naturligere  vil  det 
falde  ham  at  udbrede  et  formildende  Skær  endog  over 
det  raaeste  Selvmord. 

Vi  prise  det  Menneskelige  i  en  saadan  Medfølelse; 
men  derfor  tør  vi  dog  ikke  glemme,  hvad  et  Selvmord 
er  i  sig  selv,  at  det  er  en  Forbrydelse.  Vi  tør  saa- 
meget  mindre  glemme  det,  som  Hang  til  denne  Forbry- 
delse endog  i  betænkelig  Grad  er  udbredt  hos  os. 

Hvor  hyppigt  Selvmord  gjennemsnitlig  er  i  Dan- 
mark, kan  skjønnes  af  »den  Oversigt  over  Forholdet  af 

Selvmord  til  Dødsfald  i  Almindelighed  i  Aldersklasserne 
over  10  Aar,  1835 — 1845,«  som  Dr.  med.  Keyser  (Dansk 
Folkeblad  1846)  har  meddelt.  Forfatteren  tilføier :  »Man 
seer  heraf,  at  i  hele  Danmark  er  hver  Tresinstyvende 
af  de  Døde  over  ti  Aar  en  Selvmorder,  eller  med  andre 
Ord,  at  næsten  to  Frocent  af  alle  Dødsfald  ere  foraar- 
sagede  herved;  at  denne  Hyppighed  stiger  i  Kjøben- 
havn;  at  den  for  Mandfolk  i  denne  By  naaer  en  foruro- 
ligende Høide,  idet  hvert  syv  og  tyvende  døde  Mandfolk 
over  ti  Aar  er  en  Selvmorder,  og  at  altsaa  i  denne 
Alder  næsten  fire  Procent  af  de  Afdøde  bortrykkes  paa 
denne  Maade.«  Denne  Kjendsgjerning  maa  i  høi  Grad 
forbause  Enhver,  der  ikke  selv  har  havt  Leilighed  til 
at  undersøge  Sagen ;  den  maa,  hvad  Forfatteren  da  og- 
saa  fremhæver,  minde  om  den  store  Vanskelighed,  der 
er  forbundet  med  at  gjøre  en  paalidelig  Erfaring,  og 
»hvormeget  Uvæsen  der  bliver  drevet  med  dette  Ord». 

I  »Stadier  paa  Livets  Vei«,  et  Skrift,  der  ud- 
kom 1845,  udtaler  Pseudonymen  sin  Glæde  over  at 
være  Forfatter  i  et  lille  Land,  (Side  378),  og  siger: 
»Nogle  af  mine  Landsmænd  mene  vel,  at  Kjøbenhavn 
er  en  kj edelig  By  og  en  lille  By.  Mig  synes  den  tvert- 
imod,  forfrisket  af  det  Hav,  ved  hvilket  den  ligger,  og 
uden  selv  i  Vinteren  at  kunne  opgive  Bøgeskovens  Er- 
indring, at  være  det  lykkeligste  Opholdssted,  som  jeg 
kj  ender.  Stor  nok  til  at  være  en  større  By,  lille  nok 
til,  at  der  ingen  Torvepris  er  paa  Mennesker  ;  kan  den 
tabellariske  Trøst,  som  man  har  den  i  Paris  over  saa 
og  saa  mange  Selvmordere  ....  ikke  trænge  sig  for- 
styrrende ind«  osv.  Skjønt  vi  nu  villig  indrømme, 
at  Digterstemninger  og    statistiske  Tabeller  ere  inkom- 

45* 

mensurable  Størrelser,  saa  holde  vi  os  dog  overbeviste 
om,  at  Hentydningen  til  den  tabellariske  Trøst  over  saa 
og  saa  mange  Selvmordere  vilde  være  falden  anderledes 
ud,  hvis  »Stadiernes«  Forfatter  havde  havt  en  Fore- 
stilling om  det  Resultat,  hvortil  en  »sammenlignende 
Oversigt  over  Hyppigheden  af  Selvmord  i  Danmark, 
1835—44,  og  i  Frankrig,  1835—43«,  virkelig  har  ført; 
thi  Resultatet  er,  at  Selvmord  omtrent  er  tre 
Gange  saa  hyppigt  i  Danmark  som  i  Frankrig, 
og  at  Hyppigheden  af  Selvmord  saavel  for  hvert 
enkelt  Kjøn  som  for  dem  begge  tilsammen,  er  større 
i  Kjøbenhavn  end  i  hele  Seine  departement  et. 

Den,  der  forsker  efter  Selvmordets  almenpsyko- 
logiske Grundbetingelse,  støder  overalt  paa  store  Van- 
skeligheder. Vistnok  kan  Forskjel  i  Alder  og  Kjøn  ud- 
øve Indflydelse,  men  hvilken?  Det  Udgangspunkt,  der 
søges  i  Temperamentsforskjellighederne,  er  høist  util- 
forladeligt, thi  Erfaringen  lærer,  at  Sangvinikeren  og 
Flegmatikeren  ligesaa  vel  som  Kolerikeren  og  Melan- 
kolikeren kunne  findes  paa  Selvmordernes  Liste.  Ingen 
Forskjel  mellem  Syge  og  Sunde,  mellem  Feige  og  Mo- 
dige, mellem  Dannede  og  Udannede,  mellem  Rige  og 
Fattige,  ja  ei  engang  mellem  overvættes  Lykkelige  og 
grændseløs  Ulykkelige  kan  i  dette  gaadefulde  Punkt 
opstilles  med  tilbørlig  Sikkerhed. 

At  en  Mand  med  trodsigt  Mod  kaster  Livet  bort, 
naar  det  bliver  ham  en  Byrde,  finder  man  naturligt, 
men  at  Feighed  og  Angst  kunne  føre  til  samme  Re- 
sultat, maa  synes  besynderligt.  Dog  haves  Exempler.  Li- 
gesom det  for  Mange  er  en  livsfarlig  Sag  at  sidde  selv- 
trettende  til  Bords,  saaledes  ansees  det  ogsaa  af  Almuen 

paa  Landet  for  livsfarligt,  at  En  under  Jordpaakastelsen 
falder  ned  i  Graven  ;  thi  den ,  der  falder  ned  til  den 
Døde,  maa  doe  inden  Aaret  er  omme.  En  Mand,  hvem 
Uheldet  ramte,  tog  sig  det  saa  nær,  at  han  hængte  sig 
et  Par  Maaneder  efter:  af  Frygt  for  Døden  valgte  han 
at  døe. 

Et  Selvmord  kan  begaaes  i  Raseri;  men  at  det 
ogsaa  kan  udføres  i  al  Besindighed ,  med  klar  Over- 
skuelse over  Situationen,  derom  vidner  følgende  Brev, 
hvormed  en  fredelig  Leier  har  villet  berolige  sin  Vertinde : 
»Gode  Madam  N. !  I  den  Tilstand,  De  vil  finde  mig  i, 
vil  De  strax  raabe  og  skrige :  han  har  hængt  sig,  men 
det  maa  De  ikke.  De  behøver  jo  kun  at  sige,  jeg  er 
død .  .  .  Jeg  lader  mig  begrave  fra  Hospitalet.  Hr.  H. 
skal  have  nogle  Penge,  sig  ham,  de  blive  rigtig  betalte 
af  en  af  mine  Venner,  som  jeg  har  laant  40  Rdl.^ 
(Folkebl.  1846  S.  72).  Denne  flegmatiske  Uanfægtet- 
hed  staaer  i  skærende  Modsætning  til  den  Forbittrelse, 
hvormed  Haandværksdrengen ,  (anf.  Blad  S.  75),  som 
havde  faaet  et  Ørefigen,  tog  Afsked  fra  Verden  og  skrev 
til  sine  Forældre:  »For  sidste  Gang  vil  jeg  sige  Dem 
Farvel  her  i  Livet;  jeg  kan  ikke  udholde  det  længere. 
Forband  Madsen,  forband  Svenden;  to  Gange  Prygl  i 
een  Nat». 

Hvorledes  Dannelse  og  Raahed  kunne,  trods  Be- 
væggrundenes Forskjellighed,  mødes  i  den  samme  For- 
brydelse, er  en  bekjendt  Sag.  I  anden  Del  af  Enten 
—  Eller  (Anden  Udgave  S.  172)  udkaster  Ethike- 
ren et  fra  sit  Standpunkt  træfi'ende  psykologisk  Livs- 
billede af  et  ungt  Menneske ,  hvem  intellektuel  For- 
skruethed    og    grublende   Indesluttethed    drev    til    Selv- 

mord.  »Skulde  Nogen«,  skriver  den  Afdøde  i  sit  Brev  til 
Justitsraaden,  »spørge  Dem  om  Anledningen,  kan  De  sige, 
at  det  var  i  Anledning  af  den  store  Ildebrand.  Skulde 
Nogen  spørge  Dem  om  Tiden,  kan  De  sige,  at  det  var 
i  den  for  mig  saa  mærkelige  Juli  Maaned .  .  .  Ikke  an- 
seer jeg  et  Selvmord  for  noget  Roesværdigt.  Det  er 
ikke  af  Forfængelighed  jeg  har  besluttet  mig  dertil. 
Derimod  troer  jeg  paa  Rigtigheden  af  den  Sætning,  at 
intet  Menneske  kan  taale  at  see  det  Uendelige.  Det 
har  viist  sig  engang  for  mig  i  intellektuel  Henseende, 
og  Udtrykket  derfor  er  Uvidenhed.  Uvidenhed  er  nemlig 
det  negative  Udtryk  for  den  uendelige  Viden.  Et  Selv- 
mord er  det  negative  Udtryk  for  den  uendelige  Frihed. 
Det  er  en  Form  af  den  uendelige  Frihed,  men  den  ne- 
gative Form.  Held  den,  som  finder  den  positive*)«.  Til 
denne  Frihedsstræben  i  en  dialektisk  raffineret  Dannel- 
ses Form  finder  man  (Folkebl.  S.  74)  et  Modstykke  i  den 
udialektiske  Raaheds  Form.  Det  er  en  Kleinsmedlær- 
ling,  der  higede  mod  Friheden  i  Amerika,  men  maatte 
i  Mangel  af  Fas  søge  den  i  en  af  Frederiksberg  Haves 
Kanaler,  ved  hvis  Bred,  han  efterlod  Følgende :  »Her 
ligger  Undertegnede  lige  ud  for.  Da  jeg  er  kommen 
fra  min  Mester,  fordi  jeg  ikke  vilde  krybe  for  Madam- 
men, og  nu  da  jeg  agtede  at  reise  til  Amerika,  vilde 
han  ikke  skrive  paa  min  Seddel,  som  han  burde,  altsaa 
kunde  jeg  ingen  Pas  faae.  Hvad  skulde  jeg  nu  gjøre. 
Jeg  vidste  kun  dette  Raad ...» 


>)  Maaske  er  Historien  digtet.  Men  at  Forskjellen  mellem  Digt  og 
Virkelighed  Intet  betyder,  hvor  Talen  kun  er  om  psykologisk 
Sandhed,  er  en  Bemærkning,  som  den,  der  skriver  for  dannede 
Læsere,  vel  tør  ansee  for  overflødig. 

I  hvilken  Grad  cxalteret  Geniforgudelse,  fantastisk 
Geniusdyrkelse,  platonisk,  hypertrotisk  Ideforelskelse  kan 
angribe  Fruentimmernerver,  derpaa  afgiver  den  ved  sin 
AandogYnde  iøvrigt  beundringsværdige  Charlotte  Stieglitz 
et  tragisk  ExerapelM.  Hun  ansaae  sin  Mand  for  at  være 
den  Digter- Messias,  af  hvis  glandsfulde  Optræden  hele 
Tydskland  —  altsaa  hele  Verden  —  maatte  vente  sin  poe- 
tiske Forløsning ;  det  var  hende  derfor  ikke  nok  at  være 
hans  Hustru,  hun  maatte  ogsaa  være  hans  Muse.  For- 
ventningerne skuffedes,  Geniet  svigtede,  Manden  syg- 
nede ;  den  til  Muse  udkaarede  Hustru  satte  nu  sit  eneste 
Haab  til,  at  en  stærk  Sindsrystelse  maaske  kunde  gjen- 
give  den  syge  Mand  sin  tabte  Spændkraft  og  vække 
hans  slumrende  Genius ;  for  at  fremkalde  en  saadan  aan- 
delig  Rystelse  og  vie  sin  Digter  ved  Lidelsens  Daab, 
smykkede  hun  sig  som  Dødens  Brud  og  stødte  saa  Dol- 
ken i  sit  Hjerte. 

Den  Sjælerystelse,  hvorved  Charlotte  Stieglitz  vilde 
opløfte  sin  idesyge  Ægtefælle  til  Idealets  Herlighed,  staaer 
i  skærende  Kontrast  til  den  Sønderknuselse,  som  en  hevn- 
gjerrig  Tjenestepige  ved  sin  OpofFrelse  øiensynlig  har 
tiltænkt  sin  troløse  Elsker.  »Hr.  Sivertsen!  Nu  kan  De 
see,  hvad  De  har  for  Deres  slette  Handlinger  imod  mig, 
som  for  15  Uger  siden  har  lidt  saameget  for  Deres 
Skyld.  Og  De  vil  vise  Dem  saa  fræk  at  sige,  at  De 
ikke  er  Fader  til  mit  Barn,  som  Gud  i  min  Dødsstund 
skal  være  Vidne  til;  men  De  er  et  slet  Menneske,  som 


')  Jvfr.  „Et  Drama  i  det  literære  Liv'-  (af  Taillandier).  Fortællinger 
og  Skildringer  fra  "Fædrelandet"s  Feuilleton.  Oversatte  af  Rudolf 
Schmidt.     S.  33'"  flgd. 

det  aldrig  kan  gaae  godt,  for  De  udøver  saameget  Ondt 
imod  Deres  Medmennesker.  De  gav  mig  gode  Løfter, 
men  jeg  saae  ikke  Meget  af  det.  Farvel,  slette  Menne- 
ske«.    (Folkebl.  S.  75). 

Det  kunde  ved  et  flygtigt  Giekast  næsten  synes 
upassende  at  sammenstille  to  saa  ulige  Væsener,  som 
liin  ideberusede  Sværmerinde  med  denne  vistnok  ingen- 
lunde aandrige  Tjenestepige ;  og  dog,  naar  Sagen  skal 
frem  for  Psykologiens  og  Ethikens  Domstol,  er  det  et 
stort  Spørgsmaal,  om  Idevildfarelsen  ikke  i  Evighedens 
Forstand  har  langt  farligere  Følger  end  den  raa  For- 
vildelse. Naar  Bevæggrundene  ere  saa  forskjellige,  maae 
Handlingerne  vel  ogsaa  være  det.  Men  Handlingernes 
Ulighed  taber  sig  her  i  Gjerningens  Lighed :  det  er  i 
Virkeligheden  samme  Gjerning,  samme  Forbrydelse. 

De  almindeligste  Bevæggrunde  til  Selvmord  har 
Dr.  Keyser  (Folkebl.  S.  52)  henført  under  følgende  syv 
Kategorier  :  Næringssorger,  ulykkelig  Kjærlighed,  Fami- 
liesorger, legemlig  Sygdom,  Misfornøielse  med  sin  Stil- 
ling og  med  Livet,  slet  Opførsel  og  Sindssvaghed.  For- 
saavidt  denne  Klassifikation  retter  sig  efter  faktiske, 
navnlig  franske.  Angivelser,  kan  den  vel  i  tabellarisk 
Henseende  have  sin  Gyldighed;  men  fra  et  psykologisk 
Standpunkt  er  Kategorien :  Misfornøielse  med  Livet, 
aabenbart  for  almindelig,  og  Kategorien:  Sindssvaghed, 
naar  Ordet  tages  i  sædvanlig  Betydning,  saa  speciel,  at 
den  udelukker  Tilregnelighed.  Mærkelige  blive  de  an- 
førte Bevæggrunde  fornemmelig  ved  den  Maade,  hvor- 
paa  de  forbinde  sig  med  Aarstidernes  Indflydelse. 

At  Aarstidernes  Vexel,  ligesom  Afvexling  af  Dag 
og  Nat,     indvirker   paa    Sindets    Stemning,    er    en   be- 

kjendt  Sag.  Man  skulde  nu  mene,  at  den  lyse  og 
varme ,  paa  ydre  Livsbetingelser  rigeste  Del  af  Aaret 
maatte  tælle  de  færreste,  den  mørke,  kolde,  af  Næ- 
ringssorger tyngede  Aarstid  d£  fleste  Selvmord;  men, 
mærkværdigt  nok,  Forholdet  er  just  det  omvendte: 
December  og  Januar  have  de  færreste.  Juni  og  Juli  de 
fleste.  Ligesaa  gaadefuld  er  Aarstidernes  Indflydelse 
paa  Dødsmaaden.  Vi  kunne  til  Nød  forstaae,  at  Hæng- 
ningen i  det  Hele  foretrækkes  om  Vinteren,  da  Vandet 
er  saa  koldt,  og  at  Drukningen  har  noget  Tillokkende 
i  Sommerheden;  men  det  Uforklarlige  ligger  i  Over- 
gangen. »Efter  at  Hængning  i  December  Maaned  er 
sunket  ned  til  sit  Laveste ,  stiger  den  pludselig  til  sit 
Høieste  i  Januar,  og  efterat  Drukning  har  naaet  sit 
Høieste  i  December ,  synker  den  pludselig  ned  til  sit 
Laveste  i  Januar.«  Dersom  dette  er  mere  end  et  Spil 
af  Tilfældet,  da  maae  Aarsagerne  være  saa  skjulte,  at 
Ingen  endnu  kan  ane,  hvori  de  bestaae ;  kun  Saameget 
kan  siges,  at  ingen  Regel  danner  sig  uden  en  Kreds  af 
staaende  Betingelser,  og  at  ingen  Virkning  er  uden 
Aarsag. 

Søge  vi  et  Enhedsudtryk  for  den  sjælelige  Tilstand, 
hvori  Selvmorderen  i  Gjerningens  Øieblik  maa  antages 
at  befinde  sig,  da  er  der  vel  neppe  noget  enten  mere 
omfattende  eller  mere  betegnende  Ord  end  Sinds  for- 
mørkelse. Ligesom  Nattens  Mørke  gjør  Øiet  blindt 
og  lader  Alt  løbe  i  Et,  saaledes  kan  ogsaa  Mørket 
i  Sjælen  lade  de  allerforskjelligste  Bevæggrunde  løbe 
sammen;  Fornuftens  Lys  kan  da  paa  en  Maade  siges 
at  være  gaaet  ud,  før  det  fysiske  Liv  udslukkes.  Det 
Punkt,    hvortilj    den    psykologiske    Interesse    fæster   sig, 

er  Sindsformørkelsens  Oprindelse,  dens  langsomme  Sti- 
gen, dens  pludselige  Indtræden. 

Hvorfra  kommer  Sindsformørkelse?  See  vi  bort  fra 
den  Svaghed,  der  nærmest  maa  tilskrives  organiske  For- 
styrrelser i  Hjernen,  saa  tør  det  vel  antages,  at  den  kom- 
mer indeufra,  fra  Sindets  Grund,  fra  et  hemmeligt  Mørke, 
som  har  unddraget  sig  Bevidstheden,  Ligesom  hele  Jord- 
kloden aldrig  er  oplyst  paa  een  Gang,  men  den  ene 
Halvdel  altid  har  Nat,  medens  den  anden  har  Dag,  saa- 
ledes  er  Sjælens  Liv  ogsaa  delt  mellem  Lys  og  Mørke. 
Dog,  Lignelsen  halter;  thi  medens  Kloden  ved  at  dreie 
sig  om  sin  Axe  successivt  bliver  belyst  paa  alle  Si- 
der, er  der  en  Side  af  Sjælens  Liv,  den  organiske  nem- 
lig, hvor  det  altid  er  Nat;  og  medens  Jordens  Indre  for 
bestandig  udelukker  Sollyset,  er  Sjælens  Indre  netop 
bestemt  til  at  aabne  sig  for  Be\ndsthedens  Lys.  Sjælens  In- 
dre er  Selvet,  og  Selvbevidsthed  bestaaer  just  deri,  at 
Mennesket  klarer  sig  sit  oprindelige  Selv.  Det  Mørke, 
der  danner  BevidstHedsHvets  naturlige  Grændse,  horer 
med  til  vor  Organisation  og  indjager  ingen  Frygt;  men 
Mørket  i  Selvet,  det  aandelige  Mørke,  der  unddrager 
sig  Bevidstheden  og  dog  er  bestemt  til  at  vige  for 
Bevidstheden,  er  som  et  Underverdenens  Forbud,  den 
Livets   Nat,   der  huser  de  farlige  Muligheder. 

Det  aandelige  Mørke  kan  ruge  i  Sindet,  og  endda 
kan  det  synes,  som  var  det  høi  lys  Dag  i  Bevidst- 
heden. Tingenes  Verden  med  dens  Fænomener,  Tilvæ- 
relsen med  dens  Opgaver  og  endelige  Interesser,  hele 
den  ydre  Virkelighed  kan  staae  for  Anskuelsen  i  fuld 
Klarhed,  Forstanden  kan  være  i  høi  Grad  udviklet  og  i 
mange  Retninger  vel  orienteret,  og  dog  er  Mørket  der- 

inde.  Saa  kan  et  saadant  Menneske  leve  med  Andre, 
arbeide  og  nyde  som  Andre,  frygte  og  haabe,  lee  med 
de  Glade  og  græde  med  de  Bedrøvede:  der  er  Ingen  i 
Omgivelsen,  der  mærker  Noget;  ja  den  Paag.jældende 
selv  bar  knap  en  Forestilling  om,  hvorledes  hans  Til- 
stand er,  at  han  sjælelig  talt  gaaer  med  Døden  i  Hjer- 
tet. Nu  og  da  har  han  maaske  fornummet  en  uvilkaar- 
lig  Indskydelse;  det  var  et  Rædselssyn,  en  Fantasiens 
Lygtemand,  en  vildsom  Tanke,  der  kom  og  svandt;  men 
det  var  ogsaa  det  Hele.     Dette  er  Dispositionen. 

Om  denne  Disposition  gjælder,  hvad  S.  Kierkegaard 
i  sit  Skrift:  Sygdommen  til  Døden  S.  17  anforer  om 
Fortvivlelsen:  »Som  vel  Lægen  maa  sige,  at  der  maa- 
ske ikke  lever  et  eneste  Menneske,  der  er  ganske  sund, 
saaledes  maatte  man,  hvis  man  ret  kj endte  Mennesket, 
sige,  at  der  ikke  lever  et  eneste  Menneske,  uden  at  han 
jo  dog  er  lidt  fortvivlet,  uden  at  der  dog  inderst  inde 
boer  en  Uro,  en  Ufred,  en  Disharmoni,  en  Angst  for  et 
ubekjendt  Noget,  eller  for  et  Noget,  han  end  ikke  tør  stifte 
Bekjendtskab  med,  ...  en  Angst  for  sig  selv,  saa  han  dog, 
som  Lægen  taler  om  at  gaae  med  en  Sygdom  i  Krop- 
pen, gaaer  med  en  Sygdom,  gaaer  og  bærer  paa  en  Aan- 
dens  Sygdom,  der  en  enkelt  Gang  glimtvis,  ved  og  med 
en  ham  selv  uforklarlig  Angst,  lader  sig  mærke  med,  at 
den  er  derinde«.  Dispositionen  er  almindelig,  saa  almin- 
delig, at  den  endog  kan  antages  at  være  naturlig  for  det 
naturlige  Menneske;  men  i  hvilken  Grad  den  er  tilstede 
hos  de  Enkelte,  om  det  sjælelige  Mørke  skal  svinde  for  Aan- 
dens  Lys,  eller  det  som  en  Nattens  Hemmelighed  engang 
i  et  ulyksaligt  Oieblik  skal  bryde  frem  af  sit  Skjul  og  for- 
mørke det  hele  Sind,  vil  afhænge  af,  hvorledes  Menne- 

sket  omgaaes  med  sig  selv,  og  derhos  beroe  saavel  paa 
ydre  Omstæudigheder  som  paa  indre  Betingelser. 

For  at  trænge  det  aandelige  Mørke  ud  af  Sjælen 
kræves  to  Betingelser:  væsenlig  Selvforstaaelse  og  \il- 
liefast  Karakterdannelse.  Hvor  en  af  disse  Betingel- 
ser mangler,  vil  Dispositionen  under  givne  Omstændig- 
heder let  kunne  blive  saa  stærk ,  at  det  ender  med 
Selvmord. 

At  de  Betingelser,  paa  hvilke  den  naturlige  og  dog 
saa  unaturlige  Disposition  alene  kunne  betvinges,  kun  alt- 
for ofte  savnes ,  har  sin  inderste  og  væsenlige  Grund  i 
Selvforsømmelse,  denne  igjen  i  Selvforglemmelse.  Selv- 
forglemmelsen har  sine  Grader;  den  kan  dels  være  umid- 
delbar og  naiv,  dels  moralsk,  dels  i  strengeste  Forstand 
religiøs. 

Den  naive  Selvforglemmelse  er  karakteriseret  derved, 
at  Indi\1det  simpelthen  opfatter  sit  Liv  som  en  Naturgave 
uden  at  betænke,  at  deune  Naturgave  tillige  er  en  aan- 
delig  Opgave.  Den,  der  i  Sandhed  skal  lære,  hvad  Li- 
vet er,  maa  ikke  blot  have  Noget  at  leve  af,  hanmaa 
i  ubetinget  Forstand  ogsaa  have  Noget  at  leve  for; 
det  Sidste  er  ligesaa  nødvendigt  som  det  Første.  For 
den  naturlige  Sands  stiller  Sagen  sig  imidlertid  ander- 
ledes. »Havde  vi  bare  nok  at  leve  af,  saa  kunde  vi 
sagtens  faae  Noget  at  leve  for;  thi  hvorfor  leve  vi? 
Vi  skulle  arbeide,  \irke  og  gjøre  Gavn!  det  er  saa  Li- 
vets Lov,  dets  strenge  Vilkaar;  men  det  er  ikke  Livets 
Øiemed.  Øiemedet  er  at  glæde  sig  ved  Livet,  nyde  Li- 
vet. Kun  den  veed  at  leve,  der  forstaaer  at  nyde:  jo 
større  Nydelser,  jo  flere  Fornøielser ,  desto  skjøn- 
nere,    rigere    og  lykkeligere   er  Livet«.     At  dette  er  en 

lueuet  udbredt  oii  populær  Anskuelse,  vil  vist  lugen 
negte*J. 

Vistnok  faaer  man  engang  imellem  ligesom  en  Anelse 
om ,  at  Livet  muligvis  kunde  have  et  andet  og  høiere 
Maal;  men  paa  Selvforglemmelsens  første  Naturtrin  siger 
det  ikke  stort.  Ja,  kom  det  an  paa  Talemaader,  kunde 
man  jo  sagtens  indvinde  en  Del  høitravende  Betragtnin- 
ger; men  Livet  er  en  Realitet,  og  i  Realiteten  hvad  er 
saa  Livet?  »Et  Pust  i  Sivet«,  en  mørk  Gaade.  Da  der 
nu  ikke  kommer  Noget  ud  af  at  sætte  sig  hen  og  gruble 
over  en  saadan  Gaade,  saa  tager  man  Verden  som  den 
er,  nyder  saalænge  man  kan,  og  morer  sig. 

Naar  saa  Livet  tynger,  naar  Udsigterne  mørknes, 
naar  den  paa  Lykken  Stolende,  efter  Nydelser  Higende 
rammes  af  Uheld  og  trykkes  af  Modgang,  hvad  Under 
da,  at  »Næringssorger«,  »ulykkelig  Kjærlighed«,  »Fa- 
miliesorger« o.  desl.,  i  et  skæbnesvangert  Øieblik  kan 
overvælde  den  Uforberedte,  jage  Mørket  op  fra  den 
hemmelighedsfulde  Nat  og  drive  ham  til  Fortvivlelse ! 
Jo  mere  den  Anskuelse,  at  Livet  er  til  for  Nydelsens 
Skyld,  breder  sig  og  fæster  Rod  i  det  menige  Folk,  des- 
mindre tør  vi  undre  os  over,  at  Selvmord  er  saa  hyp- 
pigt, vi  maa  snarere  undre  os  over,  at  det  ikke  er  endnu 
hyppigere. 


')  Hvor  naturlig  den  Synsmaade,  at  Livets  Maal  er  at  nyde  og  more 
sig,  kan  groe  fast  som  Dogme,  og  hvor  uvilkaarlig  dette  Dogme 
kan  komme  til  Udtalelse  endogsaa  hos  Ældre,  derpaa  skulle  vi  blot 
anføre  et  lille  Exempel.  Et  Par  adstadige  Borgermænd  sad  en  Af- 
ten sammen  i  Theatret  og  saae  Don  Juan.  Stykket  er  ude;  Lyn- 
straalen  har  ramt,  Teppet  falder.  Da  siger  den  Ene :  „Det  var  dog 
en  grusom  Ende,  det  tog  med  ham".  „Ja",  svarede  den  Anden, 
„men  han  havde  dog  moret  sig". 

Jo  mere  Nydelsesraseriet  breder  sig  og  antænder 
Masserne,  desto  mere  voxer  den  aandelige  Umyndig- 
hed. Paa  hvilket  Umyndighedstrin  den  naive  Selvforglem- 
melse kan  holde  Indi\iderne  fangne,  er  iøinefaldende, 
naar  vi  betragte  den  Indflydelse,  som  Aarstiderne  ud- 
øve paa  den  for  Liv  og  Død  afgjørende  Handling.  Det 
gaaer  med  Selvmorderne  som  med  Trækfuglene :  det 
er  ikke  en  til  Frihed  modnet  Villie,  men  en  dunkel 
Naturmagt,  der  bevæger  dem  til  at  tage  bort.  At  det 
skeer  i  omvendt  Orden,  at  Trækfuglene  gjerne  blive  her 
om  Sommeren  og  først  drage  bort,  naar  Vinteren  nær- 
mer sig,  medens  Selvmorderne  i  Reglen  foretrække  at 
over\intre  i  dette  Liv  og  kun  i  større  Mængde  drage 
herfra  om  Sommeren,  giver  en  svag  Antydning  af,  at 
Mennesket  er  Aand.  Det  er  nemlig  en  psykologisk 
Kjendsgjerning,  at  Sommeren  er  farligere  for  Aandens 
umyndige  Born  end  Vinteren.  Den  haarde  Nødvendighed, 
den  øieblikkelige  Trang  ægger  Selvopholdelsesdriften,  op- 
fordrer til  Anstrængelse  og  forjager  Griller;  hvorimod 
den  mildere  Aarstid,  den  smilende  Natur  med  sine  dul- 
mende, bedaarende  Indtryk,  særlig  frister  den  Ørkes- 
løse til  Sløvhed,  Drømmerier  og  forvirrende  Tanker. 

For  at  afbryde  Selvforglemmelsen  og  vække  de 
Tankeløse,  gjør  Tilværelsen  hvad  den  kan;  som  Regn 
vexler  med  Solskin,  Vindstille  med  Storm,  saaledes  lader 
den  Held  omskiftes  til  Uheld,  Medgang  til  Modgang,  Glæde 
til  Sorg;  den  kommer  Mennesket  imode,  taler  igjennem 
Tilskikkelserne,  og  siger  til  den  Forvirrede:  gaa  i  Dig 
selv !  De,  som  nu  ved  slige  Paamindelser  lade  sig  vække, 
faae  forsaavidt  en  høiere  Forestilling  om  Livets  Alvor, 
som  de  erkjende,  at  det  er  Villie  og  Karakter,  hvorpaa 

det  kommer  an.  Livet  er  en  Skole  for  Karakteren. 
Paa  dette  Trin  kan  der  udfoldes  megen  Dygtighed,  og 
Udholdenhed,  megen  borgerlig  og  politisk  Virksomhed. 
Her  er  Noget  at  leve  for;  her  er  fornuftige  Formaal.  Et 
kraftigt  Selv  begynder  at  danne  sig.  Det  er,  som  man 
seer,  et  første  Tillob  til  det  Ethiske;  Karakteren  staaer, 
saa  at  sige,  i  Ethikens  Forgaard,  men  dog,  trods  sin  tilsyne- 
ladende Styrke  og  Holdning,  paa  svage  Fødder,  hvis  Sin- 
det ensidig  er  udadvendt,  udelukkende  optaget  af  Livet 
i  det  Udvortes.  Det  hele  Spørgsmaal  om  Selvet  i  dybere 
Forstand  bliver  da,  som  S.  Kierkegaard  udtrykker  det,  »en 
Slags  blind  Dør«  i  Baggrunden  af  Menneskets  Sjæl,  inden- 
for den  er  der  Ingenting.  Individet  » overtager,  hvad  han 
i  sit  Sprog  kalder  sit  Selv,  det  vil  sige,  hvad  Evner,  hvad 
Talenter  o.  s.  v.,  der  kan  være  givet  ham,  alt  dette 
overtager  han,  dog  med  Retningen  udefter,  mod,  som  det 
hedder.  Livet,  det  wkelige,  det  virksomme  Liv;  han 
omgaaes  meget  forsigtigt  den  Smule  Reflexion,  han  har 
i  sig,  han  frygter  det  skal  komme  op  igjen.  Det  i  Bag- 
grunden. Saa  lykkes  det  ham  lidt  efter  lidt  at  glemme 
det;  i  Aarenes  Løb  finder  han  det  saa  næsten  latterligt, 
især  naar  han  er  i  godt  Selskab  med  andre  duelige  og 
virksomme  Mænd,  der  have  Sands  og  Dygtighed  for  det 
virkelige  Liv.  Charmant!  Han  er  nu,  som  der  staaer 
i  Romanen,  allerede  i  flere  Aar  lykkelig  gift,  en  \irk- 
som  og  foretagende  Mand,  Fader  og  Borger,  maaske 
endog  en  stor  Mand;  hjemme  i  hans  Hus  kalde  Tjene- 
stefolkene ham  »Han  Selv«*)  —  og  dog  er  der  i  denne 
»Han  Selv«,   naar  Ethiken  foretager  sin  Synsforretning, 


*)  Sygdom,  til  Døden.    S.  53-54. 

en  bundløs  Dunkelhed,  et  selvløst  Mørke :  det  evige  Lys 
mangler.  Paa  den  mørke,  selvløse  Grund  kan  en  sel- 
visk fast  Villie  ikke  destomindre  reise  en  Karakterbyg- 
ning, der  i  visse  Maader  ligner  de  ægyptiske  Templer: 
Opgangen  er  storartet.  Murværket  imponerende,  Søile- 
hallerne  prægtige,  men  det  Allerhelligste  er  et  lille  mørkt 
Hul.  Bærer  nu  en  saadan  Individualitet  den  ulykkelige 
Disposition  i  sig,  saa  behøves  der  kun  et  Slag  af  Skæb- 
nen, en  Krænkelse,  han  ikke  kan  taale,  et  Pengetab, 
han  ikke  kan  bære,  et  overilet  Skridt,  der  ikke  kan 
gjøres  om,  en  Legemssvaghed,  han  ikke  vil  finde  sig  i, 
og  hvad  har  han  nu  at  leve  for?  »Det  stærke  Selv 
er  sin  egen  Herre;  en  Strikke  om  Halsen,  en  Kugle 
for  Panden,  et  Spring  i  Søen,  hvad  er  det  saa  mere? » 
Saa  skeer  det.  Omgivelsen,  der  Intet  aner,  hører  plud- 
selig et  uventet  Budskab ,  og  spørger  overrasket :  hvem 
skulde  have  tænkt  det,  at  et  saadant  Liv  skulde  faae  en 
saadan  Ende? 

Den  ethiske  Selvforsømmelse  har  sin  dybere  Grund 
i  den  religiøse.  Vi  have  i  foregaaende  Afhandlinger 
søgt  at  paavise  den  principielle  Sammenhæng  mel- 
lem Religion  og  Ethik.  Det  er  en  bedaarende  Indbild- 
ning, at  den  menneskelige  Villie  uden  levende  Indtryk 
af  Guds  Villie  skulde  kunne  gjøre  Ideen  Fyldest. 

Jo  mere  Idealitet,  der  er  i  et  Menneske,  desto  let- 
tere udsættes  det  for  Aandsforvildelser,  naar  den  reli- 
giøse Selvforstaaelse  mangler.  Det  er  i  denne  Henseende 
ret  Betegnende,  at  Heltinden  i  hint  uhyggelige  »Drama« 
allerede  havde  forvildet  sig  bort  fra  det  Religiøse,  før 
hun  foer  vild  i  Ideerne.  Som  ganske  ung  Pige  havde 
Charlotte  Willhoeft,  under  Indflydelse  af  en  Lærer,  som 

tilhørte  Methodisternes  Sekt,  hengivet  sig  til  en  fanatisk 
og  mørk  Fromhed;  hun  foragtede  denne  Verden,  hun 
lod  haant  om  dens  virksomme  Liv,  og  mere  end  een 
Gang  foer  i  hendes  Iligen  mod  Gud  Tanken  om  Selv- 
mord gjennem  hendes  Hjerne.  Denne  glødende  Attraa 
efter  Døden,  denne  utaalmodige  Higen  mod  et  andet 
Liv,  var  imidlertid  kun  en  Krise;  hun  vendte  tilbage 
til  Jorden  og  »bevarede  fra  sit  Samliv  med  Gud  kun 
en  Kjærlighed  til  Alt,  hvad  der  er  guddommeligt  blandt 
Menneskene«.  Dette  er  da  et  talende  Bevis  for,  at 
religiøse  Stemningsfantasier  uden  Selverkjendelse,  uden 
dybere  Forstaaelse  af  Villieslivet  og  dets  Opgaver,  ere 
saa  langt  fra  at  opklare  Selvets  Væsen ,  at  de  vild- 
som krydsende  Lysglimt  tvertimod  forstærke  det  aan- 
delige  Mørke. 

Det  er  især  løsagtige  Forestillinger  om  Guds  Naade, 
om  Syndstilgivelsen  og  den  evige  Salighed,  der  forvirre 
de  Svage.  »Jeg  farer  nu«,  skriver  en  Selvmorder  (Fol- 
kebl.  S.  74)  »hisset  til  evig  Hvile,  hvor  jeg,  dersom  jeg 
finder  Guds  Naade,  efter  at  have  bedt  om  Forladelse 
eller  Tilgivelse,  vil  komme  til  at  glæde  og  fryde  mig  hos 
et  høiere  altstyrende  Væsen  der,  hvor  ingen  Synd  og 
ingen  Uret  finder  Sted .  .  .  Jeg  vil  da  skue  ned  fra  det 
Høie  til  Eder  Alle  her  paa  Jorden«  .  .  .  Der  er  ingen 
Tvivl  om,  at  denne  noget  blødagtige,  men,  som  det  synes, 
tillige  meget  barnlige  Selvmorder  virkelig  har  havt  reli- 
giøse Stemninger;  han  har  \nst  ogsaa,  naar  det  kom 
derpaa  an,  »kunnet  sine  Skriftsteder«.  Men  Et  er  at 
kunne  Skriftsteder,  et  Andet  at  indøve  religiøse  Livs- 
tanker.  Det  kommer,  hvad  Skriftstederne  angaaer,  ikke 
an  paa  Mængden,  men  paa  Tilegnelsen.    Et  eneste  Sted, 

For  Ide  og  Virkelighed.  4g 

—  det  filides  i  Pauli  Brev  til  Romerne  Kap.  14,  V.  7-8  — 
er,  naar  det  opfattes  i  levende  Tro  og  tilegnes  i  Aand 
og  Sandhed,  et  tilforladeligt  Skjold  og  sikkert  Værn  mod 
Fristelse  til  Selvmord. 

Dersom  en  livlig  Syslen  med  bibelske  Forestillinger 
og  »gudelige  Betragtninger«  var  et  paalideligt  Mærke 
paa  sand  Religiøsitet,  vilde  det  endda  ikke  være  saa 
vanskeligt  at  gaae  i  Kamp  mod  Sindsformørkelsen  og 
faae  Selvmordernes  Antal  nogenledes  indskrænket;  men 
den  religiøse  Livsopgave  er  i  allerstrengeste  Forstand 
en  Selvopgave*).  De,  der  ikke  vide  hvad  Selvet  er, 
•\ade  heller  ikke  hvad  Tro  er.  At  blive  opmærksom 
paa  Selvet,  dets  dunkle  Anelser,  dets  hemmelige  Kva- 
ler, dets  Sygdomskriser  og  Helbredelse ,  er  Opgaven. 
Men  dette  er  ogsaa  den  vanskeligste  af  alle  Opgaver; 
thi  der  er  Intet  i  Verden ,  som  det  naturlige  Menneske, 
just  paa  Grund  af  det  Selviske,  hellere  undflyer,  end 
netop  sit  eget  Selv. 

R.  Nielsen. 


^)  De,  som  i  Anledning  af  de  nyeste  humane  Rørelser  i  Abstraktions- 
metafysiken  muligvis  antage,  at  her  virkelig  er  Noget  paa  Færde, 
at  Tidens  Fylde  er  kommen,  da  Gud  maa  give  Afkald  paa  at  have 
en  Villie,  og  at  Mennesket,  der  naturligvis  fra  sin  Side  frivillig 
opgiver  Sjælens  Udødelighed,  kun  har,  i  uendelig  Resignation,  at 
forsone  sig  selv  med  det  Abstrakte,  ville,  før  de  altfor  troskyldig 
fordybe  sig  i  den  fra  Spinoza,  Strauss  og  Feuerbach  hentede, 
ved  gjentagen  Opvarmning  fortyndede  og  forsaavidt  prisbillige  Kraft- 
suppe, —  for  en  Forsigtigheds  Skyld  —  gjøre  vel  i  at  tage 
Spørgsmaalet  om  Selvets  Evighed  for  sig  endnu  engang,  og  f.  Ex. 
undersøge  om  Kritiken,  der  ellers  saa  drivende  gjendriver  Alt, 
virkelig  har  „gjendrevet",  hvad  S.  Kierkegaard  i  sit  Skrift  „Syg- 
dommen  til  Døden"  har  oplyst  om  det  syge  Selv. 

III.     Leipzig  (Breitenfeld). 

JMyere  Forskninger  i  de  fra  Gustaf  Adolfs  Tid  opbe- 
varede Papirer  og  Sammenstillingen  af  det  vundne  Ud- 
bytte have  bidraget  til  at  godtgjøre,  at  de  Seire,  som 
denne  Konge  tilkæmpede  sig  i  Tydskland,  ikke  blot  vare 
Frugten  af  hans  store  Evner  til  at  ordne  Hæren  og  be- 
nytte den  paa  Krigsskuepladsen,  saaledes  som  man  efter 
de  ældre  Historieskriveres  Beretninger  nærmest  maatte 
antage,  men  at  de  tillige  i  høi  Grad  vare  forberedte 
ved  den  Udvikling,  som  var  foregaaet  hos  det  svenske 
Folk,  ved  de  Love  og  Institutioner,  som  denne  havde  ført 
med  sig,  og  ved  de  Midler,  som  Kongen  derved  kunde 
bringe  tilveie.  De  have  ikke  forringet  den  Hæder,  der 
knytter  sig  til  Mindet  om  Gustaf  Adolf,  fordi  de  have 
borttaget  Noget  af  det  Vidunderlige,  som  tidligere  om- 
hyllede hans  Krigerfærd,  og  fordi  de  have  hjulpet  til  at 
paavise,  at  i  dette  som  i  saa  mange  andre  Tilfælde  var 
det  de  Byrder,  der  bæres  af  Samfundets  mange  Tusin- 
der, og  det  Arbeide,  der  udføres  af  Slægtrækkerne,  af 
hvilke  det  i  en  væsenlig  Grad  afhang,  om  Kampen 
skulde  føre  til  Seir  eller  til  Nederlag. 

46* 

Skjøndt  det  kun  var  en  ringere  Del  af  Tydskland, 
der  paa  Trediveaarskrigens  Tid  var  umiddelbart  under- 
ordnet Keiseren,  udgjorde  dog  allerede  denne  Del  en  saa- 
dan  Samling  af  udstrakte,  velbefolkede  og  i  det  Hele  taget 
rige  Lande,  at  de  sikkrede  deres  Besidder  en  betydelig 
Magt.  Foruden  over  det  habsburgske  Huses  Arvelande, 
Østerrig,  Karnthen,  Krain,  Tyrol,  Steiermark  og  nogle 
Landskaber  ved  Rhinens  og  Donaus  øvre  Løb  (Vorder 
Oesterreichj ,  herskede  Keiseren  over  Bøhmen,  hvortil 
Schlesien,  Lausitz  og  Måhren  hørte.  Derhos  var  uden- 
for Tydskland  de  Strækninger  i  det  nordvestlige  og  vest- 
lige Ungarn ,  som  Tyrkerne  havde  levnet ,  underlagte 
hans  Scepter. 

1  nær  Forbindelse  med  Keiseren  stod  den  katholske 
Ligas  Parti,  hvis  Medlemmer  under  Paaskud  af  at  ville 
beskytte  den  katholske  Troesbekjendelse  søgte  dels  at 
udvide  deres  Besiddelser  ved  at  bemægtige  sig  prote- 
stantiske Lande ,  dels  at  faae  tilbage  de  geistlige  Eien- 
domme ,  som  paa  Grund  af  Reformationen  vare  gaaede 
over  i  verdslige  Eieres  Hænder.  Til  dette  Parti  hørte 
Kur-Baiern  og  Lothringen,  nogle  mindre  verdslige  Grev- 
skaber og  Herskaber,  dernæst  den  hele  Masse  af  geist- 
lige Stifter,  som  især  fandtes  spredte  i  det  vestlige  Tydsk- 
land, saaledes  Erkebispedømmerne  Mainz,  Trier,  Cøln 
og  Salzburg,  Bispedømmerne  Miinster,  Paderborn,  Hil- 
desheim,  Wiirzburg,  Bamberg,  Luxemburg,  Speyer, 
Worms,  Strasburg,  Basel,  Augsburg,  Passau  og  flere, 
endelig  alle  Abbedier  og  Klostre, 

Af  fremmede  Stater  understøttede  Spanien  og  Po- 
len Keiseren  saavel  med  Krigsfolk  som  Penge. 

Ved  sin   egen  Magt   og   sine  Forbundsfællers  Hjælp 

formaaede  Keiseren  paa  det  Tidspunkt,  da  Gustaf  Adol 
optraadte  i  Tydskland,  at  stille  den  i  hine  Tider  bety- 
delige Styrke  af  over  halvandethundredetusinde  Mand  i 
Marken.  Af  disi^e  benyttedes  nogle  i  Italien,  i  Neder- 
landene og  i  det  polske  Len  Preussen,  men  den  langt 
overveiende  Del  var  til  Raadighed  mod  Keiserens  Fjen- 
der i  selve  Tydskland.  Denne  Magt  var  saameget  større, 
som  Lykken  havde  fulgt  den  uafbrudt  lige  fra  Tredive- 
aarskrigens  Begyndelse.  Under  Tilly  og  Wallenstein 
havde  den  slaaet  og  forjaget  enhver  Modstander,  som 
var  optraadt  blandt  Tydsklands  Fyrster,  og  da  Christian 
den  Fjerde  blandede  sig  i  Striden,  var  det  gaaet  ham, 
der  ikke  ret  mange  Aar  iforveien  i  Kalmarkrigen  havde 
været  Gustaf  Adolfs  heldige  Modstander,  næsten  endnu 
værre.  I  1629  saae  det  derfor  ud,  som  om  der  skulde 
blive  en  Virkelighed  af  Keiser  Ferdinand  den  Andens 
glimrende  Drømme  om  at  omstøde  den  tidligere,  næsten 
føderative  Ordning  i  Tydskland  og  gjøre  sig  til  dette 
Lands  uindskrænkede  Hersker. 

Den  Modstand,  der  endnu  var  tilbage  at  overvinde 
i  selve  Tydskland,  var  kun  ringe.  De  keiserlige  Hære 
havde  hele  Nordtydskland  inde,  paa  Stralsund  nær,  og 
det  undertrykte  protestantiske  Parti,  der  bestod  af  Kur- 
Pfaltz ,  Wiirtemberg ,  Baden-Durlach ,  Hessen-Kassel, 
Anspach,  Baireuth,  Weimar,  Anhalt  og  Mecklenburg, 
foruden  Rigsstæderne  samt  de  fleste  Grevskaber  og 
Herskaber  i  det  sydlige  Tydskland  og  Besidderne  af  det 
sekulariserede  Kirkegods  i  det  nordlige,  havde  ikke  læn- 
ger nogen  Hær  i  Marken.  Som  neutralt  stod  et  andet 
stort  protestantisk  Parti,  der  af  forskjellige  Grunde, 
navnlig  af  Frygt  for  Keiserens  og  Ligaens  Magt,  havde 


710  Fire  Landslag. 

overladt  sine  Troesfæller  til  deres  Skjæbne.  Det  bestod 
hovedsagelig  af  Kur- Sachsen,  Kur  -  Brandenburg ,  de 
Braunschweigske  Lande  (Celle,  Wolfenbiittel  og  Liine- 
burg),  Pommern,  Hesseu-Darnistadt  og  Rigsstæderne  i 
Nordtydskland.  Først  da  Keiseren  havde  umiddelbart 
truet  dette  Partis  Interesser  ved  Udstedelsen  af  Resti- 
tutionsediktet  1629,  ifølge  hvilket  alle  af  Protestanter 
siden  1552  erhvervede  geistlige  Eiendomme  skulde  til- 
bagegives, søgte  dets  Medlemmer  at  forene  sig  til  et 
fælles  Forsvar,  som  dog  neppe  vilde  kunne  haft  nogen 
Betydning,  da  de  keiserlige  Hæres  Ophold  i  Nordtydsk- 
land vilde  have  gjort  det  næsten  umuligt  for  dem  uden 
fremmed  Hjælp  at  forene  deres  Stridskræfter. 

Ei  heller  udefra  syntes  nogen  væsenlig  Hindring  at 
kunne  opstilles  mod  Keiserens  Bestræbelser,  idet  de  som 
sagt  støttedes  af  Spanien  og  Polen,  hvis  Interesser  vare  i 
Samklang  med  Keiserens,  og  hvis  Herskere  desuden  vare 
beslægtede  med  det  osterrigske  Hus.  I  England,  h\ås  Vel- 
færd i  saa  høi  Grad  afhang  af,  at  Spaniens  Magt  ikke 
paany  blev  styrket,  og  som  nu  befandt  sig  i  en  kun  lidet 
virksomt  ført  Krig  mod  dette  Land  foruden  mod  Frank- 
rig, var  den  indre  Uenighed  begyndt,  som  tilsidst  skulde 
koste  Carl  den  Første  Livet,  og  som  foreløbig  saa  ganske 
lammede  enhver  kraftig  Optræden,  at  Regeringen  endog 
snart  derefter  sluttede  Fred  båade  med  Spanien  og  Frank- 
rig og  afholdt  sig  fra  enhver  Indblanding  i  de  udenrigske 
Forhold.  I  Frankrig  var  det  vel  ubetinget  en  Gjenstand 
for  Richelieus  ivrige  Bestræbelser  at  modarbeide  det 
østerrigske  Huses  voxende  Magt,  men  i  Oieblikket  kunde 
disse  Bestræbelser  blot  gjøre  sig  gjældende  ad  Omveie, 
ved  Opfordringer   til  andre    Stater  om   at  gribe  ind  og 

ved  Lofter  om  Pengehjælp,  men  af  Frankrigs  egen  Krigs- 
magt fandt  han  det  ikke  raadeligt  at  sende  nogen  Del 
ud,  da  Krigen  mod  England  og  især  de  indre  Forhold 
vedblivende  fordrede  stor  Opmærksomhed.  Den  neder- 
landske Eepul)lik  var  i  Krig  med  Spanien  og  for  meget 
truet  til  at  kunne  sende  nogen  anden  Hjælp  end  Penge- 
summer ud  af  Riget.  De  italienske  Lande  vare  enten 
spanske  Besiddelser  eller  havde  for  liden  Betydning  til 
at  kunne  udøve  nogen  virksom  Modstand.  Rusland  var 
for  langt  bortfjernet  til  endnu  i  egenligere  Forstand  at 
kunne  henregnes  til  de  europæiske  Stater.  Danmark 
havde  nylig  maattet  slutte  Fred. 

Der  var  saaledes  omtrent  kun  en  eneste  Stat  til- 
bage, nemlig  Sverig,  som  vilde  være  i  Stand  til  at  træde 
op  i  Kampen.  Denne  Stat  syntes  dog  for  det  overfla- 
diske Blik  saa  ubetydelig,  at  det  meget  vel  kan  for- 
staaes,  at  om  Keiseren  end  havde  ventet  sig  en  Indgri- 
ben fra  denne  Stats  Side,  saa  agtede  han  den  kun  saa  ringe, 
at  han  i  Begyndelsen  fandt  det  overflødigt  at  træffe 
andre  Foranstaltninger  end  de,  som  allerede  udkrævedes 
blot  for  at  holde  Tydskland  i  Ave. 

Det  var  nemlig,  som  bekjendt,  i  det  syttende  Aar- 
hundredes  første  Fjerdedel  kun  en  ringere  Del  af  den 
skandinaviske  Halvøs  Lande,  der  var  undergiven  den 
svenske  Krone.  Ikke  alene  det  nuværende  Kongerige 
Norge  og  de  skaanske  Provindser,  men  tillige  andre  ikke 
uvigtige  Landstrækninger,  Gotland,  Jemteland,  Herjedal, 
et  Stykke  af  Dalarne,  Bahus  Len,  hørte  ikke  under 
Sverig,  saa  at  dette  Rige  kun  naaede  ud  til  Havet  paa 
den  vestre  Side  med  den  smalle  Strimmel,  som  skyder  sig 
frem   mellem    Gøta  Elvs    Munding    og    Hallands    Nord- 

grændse.  Derimod  besad  Sverig  foruden  Finland  bety- 
delige, nylig  erhvervede  Strækninger  paa  Østersøens  øst- 
lige og  sydlige  Kyster,  nemlig  Estland,  Lifland  og  In- 
germanland,  men  om  de  end  dannede  vigtige  Bolværker 
udenom  det  egenlige  Sverig,  forøgede  deres  sparsomme 
Befolkning  kun  i  ringe  Grad  Rigets  Kræfter  til  at  føre 
Krig  udenfor  Grændserne.  Folkemængden  i  de  den  svenske 
Krone  underlagte  Lande  kan  antages  i  hin  Tid  ikke  at 
have  udgjort  stort  flere  end  900000  Mennesker  i  det 
egenlige  Sverig  og  6  til  700000  i  Finland  og  Østersø- 
provindserne.  Indtægtskilderne  vare  faa;  Agerbruget, 
Fiskerierne,  Skovbehandlingen,  Handelen  og  Industrien 
stode  forholdsvis  lavt;  alene  Bjergværkerne,  særlig  Kob- 
berminerne, gave  betydeligere  Fordel.  Skattebyrden  var 
for  Almuen  omtrent  tre  Gange  saa  stor  som  for  nær- 
værende Tid.  Den  maatte  trykke  og  trykkede  tungt  i 
Sverig  som  andetsteds,  paa  Grund  af  de  privilegerede 
Klassers  og  i   Særdeleshed  Adelens  Rettigheder. 

Alligevel  vare  i  dette  fattige  Land  de  Betingelser, 
tilstede,  af  hvilke  det  afhang,  hvorvidt  en  Deltagelse  i 
den  store  Krig  i  Tydskland  skulde  føre  til  et  gunstigt 
Udfald,  Betingelser,  der  savnedes  hos  Keiseren  og  hans 
Forbundne,  saavelsom  hos  de  Modstandere,  der  tidligere 
vare  optraadte,  deriblandt  Danmark. 

Som  den  første  af  disse  Betingelser  for  et  heldigt 
Udfald  af  Krigen  maa  fremdrages  den  store  Endrægtig- 
tighed,  hvormed  saa  godt  som  det  hele  Folk  gik  ind 
paa  at  bære  Krigens  Byrder  af  enhver  Art.  Thi  vel 
fandt  der  blandt  Almuen,  paa  Grund  af  den  tunge  Be- 
skatning, stundom  Mytterier  og  Uroligheder  Sted,  men 
ved  Kongens  kloge  Eftergivenhed  og  venlige  Overtalelser 

dæmpedes  de  stedse  itide ,  saa  at  der  med  det  Gode 
opnaaedes  Enighed  ogsaa  der,  hvor  Trykket  maatte  føles 
haardest.  Aarsagen  til,  at  ikke  alene  de  Styrende,  men 
tillige  det  hele  Folk  saaledes  sluttede  sig  sammen,  var 
ikke  blot  Medfølelse  med  de  Forfølgelser,  som  Prote- 
stanterne i  Tydskland  vare  Gjenstand  for,  og  den  Kjær- 
lighed til  sine  Konger,  der  har  bragt  det  svenske  Folk 
til  at  gjøre  større  OpofFrelser  end  maaske  noget  andet,  men 
tillige  en  dyb  Overbevisning  om  de  Farer,  der  vilde  true 
ikke  blot  Sverig  som  Stat,  men  hver  enkelt  Svensk, 
saafremt  Keiseren  blev  den  Seirende.  For  tydeligere  at 
forstaae  dette,  er  det  nødvendigt  at  gaae  noget  tilbage 
i  Tiden  og  at  betragte  de  Bevægelser,  der  havde  fun- 
det Sted  i  Sverig  i  de  sidste  Aar  af  det  16de  Aar- 
hundrede. 

Den  svenske  Konge  Johan  den  Tredies  ældste  Søn 
Sigismund  var  i  1588  bleven  valgt  til  Konge  i  Polen, 
og  ved  Faderens  Død  1592  tilfaldt  den  svenske  Krone 
ham,  ifølge  Rigets  Forfatning,  men  imod  Folkets  Ønske, 
da  dette  med  Grund  befrygtede,  at  han  som  en  ivrig 
Tilhænger  af  den  katholske  Tro  vilde  stræbe  efter 
at  udbrede  denne  og  saavidt  muligt  fortrænge  Protestan- 
tismen. Den  Uvillie,  som  næredes  imod  Sigismund,  for- 
øgedes yderligere  i  den  lange  Tid,  der  gik  hen,  inden 
han  indtraf  i  Sverig,  ved  flere  ukloge ,  den  protestan- 
tiske Tro  skadende  Bestemmelser,  som  han  traf  i  de 
polske  (preussiske)  Byer  ved  Østersøen;  desuden  frem- 
kom paa  den  polske  Rigsdag  Paastande  om,  at  Lif- 
land  og  Estland  ved  Sigismunds  Tronbestigelse  skulde 
gaae  ind  under  Polens  Herredømme.  Sigismund  kom 
først  til    Sverig    1594,    blev  kronet  i  Upsala,   men  gav 

ved  sin  Opførsel  her  yderligere  Anstød.  Hans  Broder 
Hertug  Carl,  senere  Carl  den  Niende,  Gustaf  Adolfs 
Fader,  havde  imidlertid  vidst  at  vinde  et  stort  Parti  i 
Landet,  og  dette  blev  medvirkende  til,  at  Svenskerne, 
efterat  Sigismund  var  vendt  tilbage  til  Polen,  paa  Rigs- 
dagene 1595  og  1597  besluttede  at  afskaffe  den  kathol- 
ske  Troesbekjendelse  overalt  i  Sverig.  Denne  Beslut- 
ning vilde  Sigismund  ikke  underkaste  sig,  saameget 
mindre  som  Hertug  Carl  begyndte  at  gaae  voldelig  frem 
mod  hans  Tilhængere.  Han  indfandt  sig  da  det  næste  Aar 
i  Sverig  ledsaget  af  en  Krigsmagt,  for  at  sætte  sin  Villie 
igjennem,  fandt  imidlertid  væbnet  Modstand,  blev  den 
Underlegne  ligeoverfor  Broderen  og  maatte  slagen  vende 
tilbage.  Efter  disse  Begivenheder  opsagde  de  svenske 
Stænder  Sigismund  og  hans  Søn  Arveretten  til  Riget, 
og  Sverig  traadte  i  et  længe  vedvarende  fjendligt  Forhold 
til  Polen.  Dette  Forhold  blev  en  medvirkende  Aarsag 
til  Kalmarkrigen,  idet  Christian  den  Fjerde  ikke  kunde 
gaae  ind  paa  flere  Fordringer,  som  Svenskerne  opstillede 
1  Anledning  af  Krigen,  og  hvis  Opfyldelse  vilde  have 
været  et  Brud  paa  den  neutrale  Stilling,  som  Danmark 
ønskede  at  beholde.  Det  blev  en  Anledning  til  en  Ind- 
blanding i  Urolighederne  i  Rusland,  som  Sigismund  søgte 
at  benytte  sig  af,  for  ved  et  Partis  Hjælp  at  faae  sig 
selv  eller  sin  Søn  gjort  til  Czar.  Det  blev  dernæst  en 
Hovedaarsag  til,  at  Sverig  holdt  med  de  protestantiske 
Fyrster  i  Tydskland  og  søgte  Venskab  med  England, 
Nederlandene  og  Frankrig,  men  forhindrede  tilhge  Sve- 
rig i  at  følge  de  Opfordringer,  som  fra  forskjellige  Magter 
oftere  bleve  rettede  til  Gustaf  Adolf  om  i  Forbindelse  med 
Danmark  at  understøtte  Protestanterne  i  Tydskland. 

Under  Krigen  med  Polen  havde  Svenskerne  faaet 
fast  Fod  i  Øst-  og  Vestpreusseu;  men  denne  Fordel 
kunde  ikke  veie  op  mod  den  Fare,  som  nu  truede,  da 
Wallenstein  stod  som  Seirherre  i  Meklenburg  og  var  ifærd 
med  at  danne  en  tydsk  Flaade  ved  Hjælp  af  spanske 
Penge.  Blev  der  ikke  grebet  ind  i  rette  Tid,  var  det  at 
befrygte,  at  denne  Flaade  vilde  bekæmpe  den  svenske  i 
Østersøen,  afskære  Hovedlandet  fra  Besiddelserne  paa 
dette  Havs  sydlige  og  østlige  Kyster  og  føre  osterrigske 
og  polske  Tropper  over.  Den  Vold,  der  da  vilde  være 
bleven  udøvet,  truede  baade  Høi  og  Lav,  saa  at  der  kun 
var  saa  godt  som  en  eneste  Mening  om,  at  Sverig 
maatte  tage  Del  i  Kampen.  Der  var  i  Begyndelsen 
Tvivl  tilstede,  om  Krigen  burde  føres  angrebsvis  i  Tydsk- 
land  og  forsvarsvis  i  Polen  eller  omvendt.  Kongens 
Raadgivere  hældede  til  den  sidstnævnte  Anskuelse,  men 
de  militære  Grunde,  der  talte  for  den  første  Fremgangs- 
maade,  kunde  ikke  undgaae  Gustaf  Adolfs  Blik,  og  det 
lykkedes  ham  ved  vedholdende  Forestillinger  at  godt- 
gjøre  sin  Menings  Rigtighed. 

Haus  Forslag  fandt  udelt  Bifald  i  Rigsraadets 
Overveielser ,  der  gik  forud  for  Rigsdagens  Beslutning 
af  14de  Mai  1630,  ved  hvilken  den  erklærede  sig  for 
Angrebskrigen.  Endrægtigheden  fattedes  saaledes  ikke 
i  nogetsomhelst  Punkt,  da  Afgjørelsen  stod  for  Døren. 

Denne  Endrægtighed  hos  Statens  Borgere,  der  utvivl- 
somt er  den  vigtigste  Betingelse  for  heldigt  at  bestaae 
en  svær  Prøve ,  kan  man  maaske  sammenligne  med 
Villiekraften  hos  det  enkelte  Menneske.  Den  anden 
Betingelse,  som  vi  dernæst  ville  fremdrage:  at  der  i  et 
ængere  Tidsrum  har  været  Fasthed  og  Orden  i  Statens 

Styrelse,  hvilket  er  ensbetydende  med,  at  der  er  en 
Evne  tilstede,  som  svarer  til  Villien,  var  i  en  ikke  min- 
dre Grad  opfyldt  i  Sverig  til  Trods  for  de  vanskelige 
Tider  og  de  Krige,  hvori  denne  Stat  længe  havde  været 
indviklet.  Snarere  havde  netop  disse  Forhold  bidraget 
til,  at  der  ikke  i  Sverig  fandt  den  Deling  af  Magten 
Sted,  som  ellers  var  Reglen  i  de  allerfleste  Stater.  Vi 
behøve  ikke  for  klarere  at  betegne  Sverigs  Stilling  i  saa 
Henseende  at  vise  hen  til  Tydskland,  hvis  daværende 
indviklede  Forhold  tilstrækkelig  fremgaae  af  dets  Deling 
i  Hundreder  af  større  og  mindre  næsten  suveræne  Sta- 
ter; men  selv  om  vi  blot  see  hen  til  Danmark,  finde 
vi  en  iøinefaldende  Forskjel,  der  antyder  en  af  de 
væsenligste  Grunde  til,  at  Danmark  bukkede  under  paa 
den  Krigsskueplads,  hvor  Sverig,  tiltrods  for  sin  Liden- 
hed, erhvervede  sig  Rang  blandt  Europas  Stormagter 
for  et  Tidsrum  af  henved  halvandet  hundrede  Aar.  Der- 
ved at  Gustaf  Vasa  i  sin  Kamp  for  Sverigs  Uafhængig- 
hed nærmest  havde  sluttet  sig  til  Almuen,  havde  For- 
holdene efter  Unionstidens  Slutning  her  udviklet  sig  saa- 
ledes,  at  ingen  Klasse  af  Statsborgere  endnu  paa  det 
Tidspunkt,  vi  her  betragte,  aldeles  havde  Overmag- 
ten. Om  end  Rigsdagen ,  hvor  ogsaa  Bondestanden 
gav  Møde,  ikke  i  Regeringsformen  og  endnu  mindre 
i  Landsloven ,  var  udtrykkelig  anerkjendt  som  Ud- 
øveren af  det  svenske  Folks  Beskatnings-  og  Lovgiv- 
ningsmagt, saa  var  dens  Magt  i  saa  Henseende  bleven 
stadfæstet  ved  hvad  der  stadig  fandt  Sted,  og  kun  und- 
tagelsesvis blev  Rigsdagen  forbigaaet.  Kongemagten 
var  derhos  arvelig,  efter  Bogstaven  indskrænket,  men 
ikke   synderlig   i  Virkeligheden.      Kongerne   underskreve 

ved  deres  Tronbestigelse  Haandfæstninger,  men  de  vare 
ikke  saaledes  bindende  og  skadende  det  almene  Vel, 
som  de  danske  Kongers.  Flere  af  Kongerne  vare  tillige 
myndige  Mænd,  som  med  kraftig  Haand  førte  Regje- 
ringen,  saaledes  ikke  mindst  Carl  den  Niende.  De  ud- 
øvede Magten  med  Retfærd  og  Maadehold,  saa  at  For- 
holdet mellem  dem  og  Folket  ikke  blev  uligt  et  Fami- 
liebaand.  Selv  i  de  urolige  Tider,  hvormed  Carl  den 
Niendes  Regjering  begyndte,  fandt  Rigsraadernes  Forsøg 
paa  at  erhverve  større  Magt  ikke  Støtte,  og  da  de 
for  en  stor  Del  havde  taget  Sigismunds  Parti,  bleve 
flere  landflygtige,  medens  andre  med  deres  Liv  maatte 
uudgjælde  for  deres  Færd.  Ethvert  Haab  om  at  er- 
hverve større  Magt  svandt  saaledes  hen  for  Rigsraadet, 
hvorimod  en  Del  af  den  menige  Adel  og  hele  det  øvrige 
Folk  sluttede  sig  til  Kongen.  De  Mænd,  der  beklædte 
de  høie  Rigsembeder,  bleve  Kongens  Embedsmænd  og 
ikke  selv  Regenter,  som  herhjemme. 

Et  Maal  for  den  Fasthed  og  Orden,  der  findes  i 
Statsstyreisen,  haves  stedse  i  Statens  Finanstilstand. 
Den  svenske  Forfatter,  som  vi  med  Hensyn  til  selve 
Krigsbegivenhederne  ^særlig  følge  ,  Mankell ,  udtaler 
sine  i'Beråttelser  om  Svenska  krigshistoriens  mårkvår-i 
digaste  fåltslag^),  at  Sverigs  Finanssystem  da  maaske 
var  det  bedst  ordnede  i  hele  Europa.  Til  Trods  for 
Landets  ringe  Folkemængde  og  sparsomme  Indtægts- 
kilder var  det  tildels  derved  Gustaf  Adolf  muligt  at 
have  under  Vaaben  ved  Krigens  Begyndelse  ikke  mindre 
end  75000  Mand  Landtropper,  et  Antal,  der  i  Sammen- 


')  1ste  Hefte.     Stockholm  1857.  Side  20. 

ligning  med  den  førnævnte  Styrke,  som  Keiseren  og 
Ligaen,  ovenikjøbet  med  Understøttelse  af  Spanien  og 
Polen,  havde  til  Raadighed,  er  forbausende  stort.  Hvad 
selve  Krigen  medførte  af  Bekostninger  bares  vel  for 
en  stor  Del  af  Tydskland,  men  det  var  dog  ingen- 
lunde lidet  af  Byrden,  som  faldt  Sverig  til  Last.  Dog 
lykkedes  det  at  gjennemføre  Foretagendet  i  de  Aar,  som 
Talen  her  er  om,  uden  at  Statsgjælden  forøgedes,  og 
uden  at  de  Summer,  der  kom  ind  i  Subsidier  fra  frem- 
mede Lande,  vare  særdeles  betydelige,  medens  rigtignok 
Beskatningen,  som  før  nævnt,  rammede  Sverigs  Befolk- 
ning saare  tungt*). 

Den  tredie  Betingelse,  der  maa  være  opfyldt,  for 
at  en  Stat  med  Held  kan  bestaae  en  svær  Prøve ,  er 
at  den  besidder  et  Forsvarsvæsen ,  som  i  Forhold  til 
Tiden  og  Vaabnene  indtager  et  høiere  Standpunkt,  hvad 
der  i  Reglen  snarest  opnaaes,  naar  det  er  grundet  paa 
Folkets  almindelige  Deltagelse  i  det. 

Vi  have  omtalt,  hvorledes  Sverigs  Kamp  for  sin 
Uafhængighed  havde  givet  Adelen  mindre  Overvægt  i 
Statsstyreisen  end  i  de  fleste  andre  Riger  og  navnlig 
berøvet  den  hin  vigtige  Støtte,  som  den  ellers  besad  i, 
at  Kongerne  bleve  valgte.  Dette  blev  selvfølgelig  ogsaa 
af  Betydning  ved  Forsvarsvæsnets  Ordning,  idet  Adelen 
endnu,  til  Trods  for  at  dens  Jordeiendonimes  Omfang  og 
Privilegierne,  som  knyttede  sig  til  dem,  i  dette  Tidsrum 
vare  i  ikke  ubetydelig  Stigning,  dog  langt  mindre  end  i 
andre  Lande   formaaede  at  gjøre  sine  særlige  Interesser 


')  Arkiv  till  upplysning   om  Svenska  krigens  og   krigsinråttningarnes 
historia.     III.  Stockholm  1861. 

gjældende  til  Skade  for  Udviklingen  af  det  nationale 
J^leraeut  i  Hæren.  Ora  end  Sverig  ikke  ganske  kunde 
undvære  udenlands  hvervede  Tropper,  saa  bestod  dog 
en  forholdsvis  større  Del  af  Hæren  af  indenlandsk 
Mandskab,  og  iblandt  dette  vare  de  Fleste  tilveie- 
bragte  ved  Udskrivning^).  Af  de  førnævnte  75000 
Mand,  som  den  samlede  Hærstyrke  udgjorde  i  Aaret 
1G30,  var  de  indenlandske  Troppers  Antal  40000,  og 
af  disse  atter  29000  Mand  udskrevet  Fodfolk,  Re- 
sten hvervede  Ryttere,  Adelens  Rostjeneste  og  forskjel- 
lige  mindre  Afdelinger.  Endnu  paa  en  anden  Maade 
bevirkede  disse  Forhold  en  gunstigere  Stilling  for  Hæ- 
ren end  andetsteds,  thi  den  Tanke  at  lette  en  væbnet 
Styrkes  Underholdning  i  Fredstid  ved  at  anvise  Sol- 
daterne Landeiendomme,  denne  Tanke  som  i  sin  videre 
Udvikling  førte  til  den  endnu  bestaaende,  eiendommelig 
ordnede  »inddelte«  Hær,  kunde  alt  da  virkeliggjøres  i  en 
ikke  ringe  Udstrækning,  medens  f.  Ex.  i  Danmark  de 
Forsøg,  som  anstilledes  i  lignende  Retning,  efter  flere 
Gange  at  være  gjentagne,  maatte  opgives  som  mislyk- 
kede, hovedsagelig  paa  Grund  af  den  fortrykte  Stilling, 
hvori  Bondestanden  endnu  mere  end  i  Sverig  var  kom- 
men ved  Adelens  Overmagt. 

Foruden  disse  hovedsagelig  i  Samfundsforholdene 
begrundede  Forskjelligheder  mellem  Sverigs  og  de  andre 
Staters  Hærordning  fandtes  der  tillige  andre  af  en  ren 
taktisk  Natur   og  af  ikke  meget  ringere  Betydning.     De 


')  I  Lifland,  Estland  og  Ingermanland  fandt  ingen  Udskrivning  Sted; 
men  der  hvervedes  her  gode  Ryttere.  Det  tør  antages,  at  Grunden 
til  dette  Forhold  var  Bøndernes  eiendommelige  Stilling  i  disse 
Landsdele,  idet  der  her  fandtes  Livegenskab. 

førstnævnte  traadte  mindre  frem  paa  Overfladen  og  ere 
egenlig  først  blevne  erkjendte  ved  historisk  Granskning. 
De  sidste  vare  aabenbare  alt  for  de  Samtidige  ved  de  Virk- 
ninger, som  de  udøvede  paa  Valpladserne,  og  idet  de 
næsten  udelukkende  tilskreves  Gustaf  Adolf  selv,  have 
de  løftet  hans  Navn  som  en  af  de  største  Opfindere  paa 
Krigskonstens  Omraade. 

Disse  taktiske  Eiendommeligheder  udstrakte  sig  ikke 
blot  til  Enkelthederne  ved  Rytteriets,  Fodfolkets  og  Ar- 
tilleriets Ordning,  men  ogsaa  til  den  hele  Opstilling 
og  Anvendelse  af  disse  Vaaben. 

Uagtet  den  Modstandskraft,  som  de  lange  Spyd  og 
Ildvaabnene  havde  givet  Fodfolket  alt  længe  forud  for 
Gustaf  Adolf,  vare  dog  endnu  Forestillingerne  fra  den 
svundne  Tid  ikke  saa  fuldstændigt  forandrede,  derhos 
besad  Rytteriet  ved  sin  Bevægelighed  saadanne  Fortrin, 
at  det  vedblivende  ansaaes  for  Hovedvaabnet  i  Hæren 
og  gjennemgaaende  blev  bragt  til  en  saadan  Styrke,  at 
det  udgjorde  omtrent  Halvdelen  af  samtlige  Tropper. 
Dog  anvendtes  det  nu  kun  nødigt  til  umiddelbart  at  anfalde 
Fodfolket,  da  Bestræbelser  i  saa  Henseende  ikke  lovede 
meget,  naar  Fodfolket  var  godt.  Dets  Opgave  var  der- 
imod hovedsagelig  at  bekæmpe  det  tjendlige  Rytteri; 
først  naar  dette  var  fordrevet  fra  Kamppladsen,',  gik  det 
frem  imod  de  andre  Vaabenarter.  Dette  var  den  almin- 
delige Fægtemaade  i  Slagene  baade  hos  Svenskerne  og  de 
Keiserlige,  og  af  Hensyn  til  den  var  ogsaa  hos  begge 
den  sædvanlige  Opstilling,  at  Fodfolket  anbragtes  i  Mid- 
ten, Artilleriet  tæt  foran  i  store  Samlinger,  hvor  Jords- 
monnet frembød  gode  Standpladser,  og  Rytteriet  paa 
Fløiene.  Dog  var  der  allerede  i  disse  Hovedtræk  den  væsen- 

lige  Forskjel  tilstede,  blandt  flere  andre,  som  mere  hen- 
hore til  hvert  enkelt  Vaabens  Opstilling  for  sig,  at  Gu- 
staf Adolf  lod  mindre  Afdelinger  af  Skytter  være  blan- 
dede mellem  Rytteriet,  for  at  de  ved  Ilden  kunde  virke 
mod  det  keiserlige  Rytteri,  der  ikke  benyttede  en  til- 
svarende Hjælp.  Oftere  anbragtes  ogsaa  mindre  Afde- 
liriger  af  Rytteri  bag  Fodfolket,  foruden  mindre  Afdelin- 
ger Skytter,  for  at  være  ved  Haanden  som  en  Slags 
Reserve.  Disse  Fremskridt  henim.od  en  bedre  Samvir- 
ken  af  Vaabnene  indbyrdes,  betegnes  i  Reglen  som  en 
af  Gustaf  Adolf  indført  Nyhed,  dog  bør  det  neppe  lades 
ude  af  Sigte,  at  i  det  Mindste  den  førstnævnte  Anven- 
delse af  Skytter  blandede  mellem  Rytteriets  Afdelinger, 
synes  tidligere  brugt,  nemlig  i  de  franske  Hære  under 
Coligny  og  Henrik  den  Fjerde'). 

At  det  svenske  Rytteri  i  Reglen  beseirede  det  kei- 
serlige paa  Kamppladsen  laa  dog  ikke  blot  i  den  Un- 
derstøttelse, det  saaledes  fik  af  en  anden  Vaabenart, 
men  tillige  i  dets  eiendommelige  Kampmaade.  Hos 
begge,  som  hos  næsten  alt  europæisk  Rytteri,  var  Lan- 
sen dengang  aflagt  af  flere  Aarsager,  navnlig  Krudt- 
vaabnenes  Indflydelse,  men  i  Sverig  var  man  ikke  gaaet 
saavidt  som  i  de  fleste  andre  Lande  med  at  gjøre  Ryt- 
teriet imod  dets  Natur  til  et  Vaaben,  som  næsten  kun 
var  beregnet  paa  Forsvarskamp,  tildels  paa  Grund  af 
den  Fordom,  at  den  dybe  Opstilling,  som  en  tidlang  var 
den  mest  hensigtssvarende  for  Fodfolket,  ogsaa  maatte 
være  den  bedste  for  hin  anden  Vaabenart. 

Det  keiserlige   Rytteri   stilledes    i    mange   Geleder. 


')  Rocquancourt,  Cours  complet  d'art  et  d'liistoixe  militaires.  I.    Paris 
1840.    Side  302. 
For  Ide  og  Virkelighed.  a-j 

Det  svære  eller  Kyrassererne ,  der  var  bevæbnet  med 
et  langt  tveægget  Sværd  og  lange  Pistoler,  red  i  otte  til 
ti,  det  kun  noget  lettere,  Karabiniererne,  der  foruden 
disse  Vaaben  tillige  havde  en  Karabin  hængende  over 
Ryggen,  i  fire  til  fem  Geleder,  ligesom  det  lette  Ryt- 
teri, Kroater  og  Husarer,  der  havde  de  samme  Vaa- 
ben som  Karabiniererne,  men  ikke  Hjelm  og  Harnisk. 
Alle  disse  forskjellige  Slags  Rytteri,  hvortil  endnu  maa 
føies  et  lidet  Antal  Dragoner,  der  vare  at  anse  som 
beredent  Fodfolk ,  udførte  ethvert  Anfald  paa  en 
saare  langsom  Maade,  som  næsten  alene  var  beregnet 
paa  Ildvaabnenes  Virkning,  Rytteriet  red  frem  i  Trav, 
indtil  det  kom  meget  tæt  ind  paa  Fjenden.  Første  Ge- 
led gav  da  Ild,  vendte  om  og  red  bagved  de  andre  Ge- 
leder for  paany  at  lade.  Naar  andet  Geled  havde  frit 
Rum  foran  sig,  gjorde  det  ligesaa,  derpaa  tredie  Geled, 
og  saa  fremdeles ,  saa  at  Haandmænget  ikke  fremtræder 
som  Noget,  der  blev  søgt,  men  kun  som  medført  af 
Omstændighederne.  Denne  Feil,  at  det  keiserlige  Ryt- 
teri alt  for  meget  beskæftigede  sig  med  Skydningen  og 
saaledes  ganske  miskjendte,  at  Rytteriets  Styrke  ligger 
i  det  voldsomme  Anfald  med  blanke  Vaaben,  begik  der- 
imod Svenskerne  ikke.  Det  svenske  Rytteri,  der  egen- 
lig kun  udgjorde  et  eneste  Slags,  nærmest  svarende  til 
Kyrassererne,  om  end  med  noget  lettere  Harnisk,  an- 
faldt stedse  i  Galop  og  foer  ind  paa  Fjenden  med  strakt 
Værge.  Kun  Soldaterne  i  første  Geled  maatte  under 
Anfaldet  afskyde  deres  Pistoler,  men  iøvrigt  var  al  Kamp 
med  Skydevaabnene  strængelig  forbudt.  Denne  Kamp- 
maade  betingede  en  mindre  dyb  Opstilling,  og  det  svenske 
Rytteri  red  derfor  kun   i  tre    Geleder.     Der  opnaaedes 


Fire  Landslag.  723 

tillige  herved,  hvor  to  Afdelinger  af  lige  Styrke  stødte 
sammen ,  at  den  svenske  kunde  overfløie  Modstanderen 
og  samtidig  foretage  sit  Angreb  mod  Fronten  og  mod 
Flankerne.  Den  Overvægt,  som  denne  Kampmaade 
maatte  give,  fremgaaer  tilstrækkeligt  deraf,  at  den  efter- 
haanden  i  alle  Lande  er  bleven  den  eneste  anvendte; 
talrige  Exempler  baade  fra  den  ældre  og  nyere  Krigs- 
historie have  derhos  bekræftet  Reglens  Rigtighed.  Uvæ- 
senlig var  den  ringe  Forskjel,  som  fandt  Sted  med  Hen- 
syn til  Inddelingen.  Hos  de  Keiserlige  vare  Kyrasser- 
regimenternes  Normalstyrke  1000  Mand,  de  andre  Regi- 
menters GOO.  Alle  deltes  i  ti  Kompagnier.  Hos  Sven- 
skerne var  Regimentets  Normalstyrke  den  samme;  men 
det  deltes  i  otte  eller  tolv  Kompagnier.  Fire  Kompagnier 
udgjorde  en  Skvadron. 

Hvad  Fodfolket  angaaer,  da  adskilte  det  svenske  sig 
fra  det  keiserlige  baade  med  Hensyn  til  Forholdet  mellem 
Spydbevæbnede  og  Geværbevæbnede  og  med  Hensyn  til 
selve  Opstillingen.  Ogsaa  ved  dette  Vaaben  godtgjorde 
den  østerrigske  Hær  sin  Vedhængen  ved  det  Ældre. 
1  Førstningen,  da  Fodfolket  begyndte  at  kunne  gjøre  det 
pandsrede  Rytteri  Modstand  ved  Hjælp  af  lange  Spyd, 
var  det  en  Selvfølge,  at  det  maatte  indtage  en  meget 
dyb  Opstilling  eller  Slagorden.  Da  Haandskydevaabnene 
kom  i  Brug,  synes  de  Soldater,  som  bevæbnedes  med 
dem,  først  at  have  dannet  mindre  Afdelinger,  som  stil- 
ledes udenfor  Slagordenen.  Senere  traadte  de  ind  i  den 
og  fordeltes  paa  forskjellig  Maade  iraellem  de  Spydbe- 
væbnede i  et  ringere  Antal  og  i  et  meget  uregelmæs- 
sigt Forhold,  hvilket  for  største  Delen  hidrørte  fra,  at 
den  hvervede  Soldat  selv  medbragte  sin  Udrustning,  og  at 

det  saaledes  var  næsten  umuligt  at  opstille  bestemte  For- 
dringer. I  Løbet  af  det  16de  Aarhundrede  steg  Antal- 
let af  Geværbevæbnede,  alt  som  Haaudskydevaabnene  for- 
bedredes, medens  Antallet  af  Spydbevæbnede  sank.  For- 
skjellige  Fyrster  søgte  derhos  at  fastsætte  bestemte  For- 
holdstal, da  en  større  Orden  indtraadte,  og  disse  Tal 
ere  ikke  lidet  betegnende  for  det  Standpunkt,  hvorpaa 
Fodfolket  da  befandt  sig  i  hvert  Land  især. 

De  Keiserlige  vare  endnu  i  Kampene  mod  Gustaf 
Adolf  ikke  naaede  videre,  end  at  de  Spydbevæbnede,  Pi- 
kenererue,  og  de  Geværbevæbnede,  Muskettererne,  fand- 
tes i  ligestort  Antal.  De  opstilledes  tilsammen  i  store, 
tætfyldte  Firkanter.  Det  antages  almindeligt,  at  Pike- 
nererne  stode  inderst,  Muskettererne  udenom  paa  alle 
fire  Sider  i  to  Geleder,  og  desuden  paa  Firkanternes  Hjør- 
ner som  Tilhæng  i  mindre  Afdelinger  —  en  besynderlig 
Opstilling,  der  maa  formodes  nærmest  at  have  haft  sin 
Aarsag  i  de  Vanskeligheder,  som  vare  knyttede  til  at 
anbringe  Muskettererne  paa  en  hensigtssvarende  Maade  i 
det  samlede  Regiment,  medens  dette  gik  let  ved  Op- 
stillingen af  et  Kompagni.  Det  var  iovrigt  Menin- 
gen, at  disse  mindre  Tilhæng,  naar  Angreb  af  Rytteri 
truede,  skulde  trække  sig  hen  foran  den  store  Firkants 
Sider  og  der  under  Beskyttelse  af  de  fældede  Spyd,  om 
fornødent  knælende,  fortsætte  Forsvaret  ved  deres  Ild; 
men  dette  lod  sig  vanskeligt  udføre  fuldstændigt  paa 
Grund  af  den  Dybde,  hvori  de  da  kom  til  at  staae.  Til 
Trods  for  alle  disse  Vanskeligheder  hang  man  fast  ved 
de  firkantede  Opstillinger,  uagtet  Krudtvaabnenes  Betyd- 
ning stedse  voxede.  Det  er  endog  rimeligt,  at  disse 
Opstillinger  medvirkede    til ,    at   man  ikke   brød  sig  om 

at  forøge  Musketterernes  Antal  yderligere.  Der  var  Bry- 
deri nok,  naar  der  var  ligeniange  Musketterer  og  Pike- 
nerer;  man  havde  rent  maattet  opgive  det  gamle  Systera, 
dersom  de  førstes  Antal  var  blevet  endnu  storre*). 

Hvor  Musketterer  stode  opstillede  alene,  gik  sand- 
synligvis forste  Geled,  efter  at  have  afskudt  Bøsserne,  til- 
bage og  stillede  sig  op  bagved  de  andre  Geleder  for 
paany  at  lade;  andet  Geled  gav  derpaa  Ild  og  gik  lige- 
ledes tilbage  og  saa  fremdeles.  Af  Hensyn  til  den  Tid, 
der  brugtes  af  første  Geled  til  paany  at  bringe  Vaab- 
nene  i  skudfærdig  Stand,  stilledes  Muskettererne  i  det 
Mindste  ved  Exercits  paa  ti  Geleders  Dybde.  Et  Regi- 
ment omfattede  omtrent  3000  Mand  og  var  delt  i  ti 
Kompagnier  paa  300  Pikenerer  og  Musketterer.  Denne 
Inddeling  havde  dog  kun  Hensyn  til  Forpleiningen ,  og 
Slagordenen  eller  Opstillingen  med  Hensyn  til  Kamp  dan- 
nedes uafliæugig  af  den,  i  Reglen  vistnok  af  eet  Regiment, 
men  ogsaa  stundom  af  flere,  ved  meget  indviklede  Be- 
vægelser eller  maaske  snarere  blot  ved  Aftælling  og 
uden  at  hvert  Kompagni  havde  sin  bestemte  Plads.  At 
en  saadan  Aftælling  brugtes,  formodes  af,  at  de  høiere 
Officerer  førte  Kvadratrodstavler  for  alle  Tal  mellem 
100   og   10000  med  sig. 

Fra  denne  Ordning,  der  ikke  afveg  særdeles  meget 
fra  hvad  der  havde  været  almindelig  Brug  i  Tydskland 
i  Slutningen  af  det  16de  Aarhundrede,  adskilte  den 
svenske  sig  baade  med  Hensyn  til  Forholdstallet  mellem 
Pikenerer  og  Musketterer  og  til  Opstillingen.    Her  fand- 


')  De  Oplysninger  hvortil  denne  Betragtning  støtter  sig,    fremgaae  af 
Wallhausen,  Kriegskunst  zu  Fusz.    Oppenheim  1615.  SideOfiogfig. 

tes  der  betydelig  flere  Musketterer  end  Pikenerer.  Noget 
nøiagtigt  Forholdstal  er  det  ikke  muligt  at  angive,  nær- 
mest kan  det  maaske  sættes  lig  3:2'),  men  efterhaanden 
steg  Musketterernes  Antal,  ja  der  forekom  endog  senere 
Regimenter,  som  bestode  af  Musketterer  alene.  De  svenske 
Regimenter  vare  af  en  mindre  Normalstyrke,  kun  1200 
Mand,  inddelte  i  otte,  stundom  ogaa  i  12  og  16  Kompagnier. 
Fire  Kompagnier  udgjorde  en  Skvadron,  ligesom  ved  Ryt- 
teriet. Slagordenen  eller  Brigaden,  som  den  her  kaldtes, 
bestod  efter  Omstændighederne  af  et  eller  flere  Regimen- 
ter, alt  efter  hvad  deres  øieblikkelige  Styrke  udgjorde. 
Selve  Opstillingen  var  særegen  og  mere  lignende  vor 
Tids ,  idet  den  meget  dybe,  firkantede  Ordning  var  for- 
ladt, og  mindre  Afdelinger  med  kun  sex  Geleder,  be- 
staaende  alene  af  Pikenerer  eller  alene  af  Musketterer, 
stode  dels  jevnsides  dels  bagved  hverandre,  saa  at  der 
efter  Omstændighederne,  ved  visse  simple  Bevægelser,  af 
disse  Afdelinger  kunde  dannes  en  Front  alene  af  Spyd- 
bevæbnede  eller  af  Geværbevæbnede.  I  den  normale 
Opstilling  dannede  Pikenerne  ligesom  et  Forværk,  hvis 
Sider  bleve  bestrøgne  af  Musketterernes  Ild.  De  vare 
yderligere  dækkede  af  Regimentsartilleriet,  der  opstilledes 
foran,  saaledes  som  det  senere  vil  blive  nærmere  omtalt. 
Man  har  været  meget  tilbøielig  til  udelukkende  at 
tilskrive  Gustaf  Adolf  Æren  for  disse  Fremskridt,  men 
det  er  vist,  at  ikke  blot  Svenskerne,  men  ogsaa  de 
Danske  forholdsvis  tidlig  have  haft  Musketterer  i  større 


')  Maiikell  angiver  disse  Tal  for  Styrken  i  Kompaguierne.  Andre 
ældre  Forfattere  sætte  efter  Normalopstillingen  Forholdet  lig  4:3 
indtil  efter  Slaget  ved  Leipzig. 

Mængde  end  Pikenerer,  medens  de  endnu  i  den  neder- 
landske Frihedskrig  anvendtes  i  lige  Antal,  saaledes 
som  hos  de  Keiserlige.  Det  er  ligeledes  afgjort,  at 
Tanken  om  at  opgive  de  dybe  Opstillinger  er  fremtraadt 
længe  før  Gustaf  Adolf.  Der  hvervedes  saaledes  alt 
i  den  nordiske  Syvaarskrig  paa  dansk  Side  større  Af- 
delinger, alene  bestaaende  af  Geværbevæbnede.  For- 
holdstallet 3  : 2  mellem  Musketterer  og  Pikenerer  fore- 
kommer i  Christian  den  Fjerdes  Bestemmelser  angaaende 
Omdannelsen  af  Borgervæbningen  1598,  et  endnu  heldi- 
gere Forholdstal  synes  at  forekomme  i  en  Optælling  an- 
gaaende den  danske  Hær  1627 ,  og  en  tydsk  Forfatter, 
Hintzenberger,  har  i  en  saakaldet  »Kriegs  Ordnung«,  der 
er  trykt  1594,  blandt  Andet  udtalt,  at  den  dybe  Opstil- 
ling var  urigtig,  fordi  Kampens  Udfald  saa  godt  som 
altid  afhang  af,  hvorledes  det  gik  de  forreste  fem  eller 
sex  Geleder. 

Dækvaabnene  for  Pikenerer  og  Musketterer  vare  om- 
trent de  samme  i  begge  Hære,  kun  vare  de  maaske  lidt 
lettere  hos  Svenskerne.  De  første  havde  Stormhue 
(Hjelm),  Halskrave,  Bryst-  og  Rygharnisk,  de  sidste 
alene  Stormhue.  I  det  Mindste  blandt  de  keiserlige  Pi- 
kenerer bare  nogle  desuden  Armskinner,  Laarskinner, 
fastgjorte  til  Brystharnisket  og  hængende  løse  ned  foran 
Benet,  et  lille  rundt  Skjold,  desuden  istedetfor  det  15 
til  18  Fod  lange  Spyd  en  Hellebard.  Saavel  Pikenerer 
som  Musketterer  havde  et  langt  Sværd  foruden  Spydet 
eller  Musketten.  Ved  dette  sidste  Vaabeu  var  der  hos 
Svenskerne  skeet  et  betydningsfuldt  Fremskridt.  Mu- 
sketten, der  under  Affyringen  støttedes  paa  en  i  Jorden 
plantet  Stok  med  Gaffel ,  var  hos  de  Keiserlige  et  tem- 

melig  tungt  Vaaben*),  der  udskjød  en  svær  Kugle  og 
var  meget  langsomt  at  betjene.  Hos  Svenskerne  var 
Musketten  gjort  betydeligt  lettere,  idet  Kuglens  Vægt 
var  1  Lod  mindre,  og  en  hurtigere  Skydning  var  op- 
naaet  ved  Indførelsen  af  Papirspatroner,  der  tidligere  kun 
havde  været  benyttede  af  Rytteriet.  Soldaten  bar  dem 
i  en  Patrontaske  paa  samme  Maade,  som  det  har  været 
Brug  omtrent  lige  til  vore  Dage. 

For  Skydningens  Hurtighed  hos  de  tvende  Modstan- 
dere har  man  vistnok  et  temmelig  rigtigt  Maal  i  Antal- 
let af  Gelederne,  hos  de  Keiserlige  som  førnævnt  ti, 
hos  Svenskerne  sex. 

Maaske  endnu  høiere  end  de  Fremskridt,  der  hos 
Svenskerne  vare  udførte  ved  Rytteriet  og  Fodfolket,  stode 
de,  som  vare  komne  Artilleriet  tilgde.  Foruden  det  sæd- 
vanlige, hovedsagelig  af  meget  tunge,  kostbare  og  uhaand- 
terlige  Metalstykker  bestaaende  Artilleri,  saaledes  som 
det  fandtes  baade  hos  de  Keiserlige  og  Svenskerne, 
havde  de  sidste  desuden  et  særligt  Artilleri,  der  bestod 
af  korte  Jernkanoner,  med  et  ringe  Mundingstværraaal, 
nærmest  bestemte  til  at  udskyde  Kardæsker  med  svag 
Ladning.  Disse  Kanoner  kunde  af  denne  Aarsag  gjøres 
saa  lette,  at  der  blot  behøvedes  1  eller  2  Heste  til  at 
trække  dem,   medens  der  til  de  sædvanlige  Feltkanoner 


1)  Musketteus  og  Gaffelens  samlede  Vægt  angives  til  15  Pund.  Kug- 
len, der  veiede  3V2  Lod,  naaede  med  en  Ladning  af  samme  Vægt 
paa  høist  300  Alen.  Hver  Musketter  medførte  15  Kugler  i  en 
Pung,  Ladning  til  10  Skud  i  ligesaamange  Træcylindre,  fastgjorte 
til  Bandoleret,  desuden  6  Favne  Lunte.  Resten  af  Krudtet  opbe- 
varedes i  et  særskilt  Krudtliorn.  (Mankell.  Rerattelser.)  Exercits 
med  Musketten  skete  i  143  Tempoer,  hvoraf  99  anvendtes  til  Lad- 
ning og  Affyring.  (Wallhausen.) 


Fire  Latidsla;r.  729 

brugtes  mange.  De  vare  altsaa  meget  bevægelige,  me- 
dens det  svære  Artilleri  næsten  ikke  var  til  at  flytte  fra 
det  Sted,  hvor  det  engang  var  stillet  op.  De  fandtes  der- 
hos i  stort  Antal,  fordeltes  gjerne  foran  F'odfolkets  Af- 
delinger, betjentes  ofte  af  Musketterer  og  vare  saa- 
meget  mere  et  fortræffeligt  Værn,  som  Betjeningens  Hur- 
tighed var  dreven  saa  vidt,  at  der  kunde  skydes  dob- 
belt saa  hurtigt  med  en  saadan  Kanon  som  med  en 
Musket.  Aarsagen  var  tildels,  at  der  ved  dem  brugtes 
Ladninger  i  Karduser  omtrent  som  i  vor  Tid,  medens  det 
svære  Artilleri  formentlig  baade  hos  de  Keiserlige  og 
Svenskerne  ladedes  ved  Hjælp  af  Ladeskuffer,  efter  at 
Krudtet  var  taget  af  aabne  Krudttønder,  der  stilledes 
bagved  de  Batterier,  hvori  dette  Artilleri  holdtes  samlet. 
Samtlige  Kanoner  udskøde  enten  Fuldkugler  eller  Kar- 
dæsker, men  ikke  Granater.  løvrigt  var  Krudtets  Kraft 
svag,  neppe  en  Trediedel  af  den,  som  det  efter  vor 
Tilvirkningsmaade  besidder;  Skudvidden  og  Virkningen 
vare  altsaa  forholdsvis  mindre  end  ved  vore  Dages  Skyts, 
selv  inden  Riflingen  begyndte. 

Endnu  en  ikke  mindre  væsenlig  Betingelse  for  et 
heldigt  Udfald  af  Krigen,  den  at  have  en  særdeles  be- 
gavet Fører,  var  opfyldt  i  Gustaf  Adolfs  Person.  Vi 
behøve  dog  blot  at  minde  derom,  thi  de  mange  Skil- 
dringer, der  ere  givne  af  hans  Personlighed,  gjøre  det 
overflødigt  at  gaae  nærmere  ind  paa  en  Betragtning 
af  den. 

Den  26de  Juni  1630  steg  Gustaf  Adolf  i  Land  paa 
en  Odde  af  Øen  Usedom,  fulgt  af  13000  Mand.  Der 
var  flere  Tropper  rede  til  at  følge  ham,  men  Manglen 
paa  Førselsmidler    forhindrede,    at   de   indtraf   samtidig 

med  ham.  Keiserens  Befalingsmand  i  Pommern  havde 
ikke  sine  Tropper  samlede,  saa  at  han  kunde  modsætte 
sig  Landgangen,  og  begik  derefter  Feil,  hvorved  det  lyk- 
kedes Kongen  med  Lethed  at  bemægtige  sig  flere  vig- 
tige Punkter,  navnlig  Stettin.  1  December  saae  de  Kei- 
serlige sig  endog  nødte  til  at  forlade  den  befæstede  Leir 
ved  Gartz,  noget  Syd  for  Stettin,  til  hvilken  de  havde 
trukket  sig  tilbage,  og  hvorfra  de  i  nogen  Tid  havde 
standset  Svenskerne.  Disse  kunde  nu  udbrede  sig  videre, 
hvad  der  af  Hensyn  til  Troppernes  Underholdning  var 
paatrængende  nødvendigt;  men  de  forhindredes  i  at  for- 
følge Fjenden  ved  Brandenburgs  Optræden ,  idet  Fæst- 
ningen Ciistrin  lukkede  sine  Porte  for  dem,  efterat  der 
var  tilstedt  de  Keiserlige  Gjennemmarche.  Efter  denne 
Begivenhed  udbredte  Svenskerne  sig  yderligere,  navn- 
lig i  Mecklenburg. 

Endnu  vare  Svenskerne  ikke  komne  i  Berøring  med 
den  keiserlige  Hærs  Hovedstyrke,  over  hvilken  Tilly  da 
førte  Befalingen.  Den  var  sysselsat  med  Beleiringen  af 
Magdeburg,  hvor  et  Parti  blandt  Borgerne  i  Tillid  til 
Stadens  faste  Mure  havde  sat  sig  i  fjendligt  Forhold 
til  Keiseren.  Ved  Efterretningen  om  Svenskernes  Frem- 
gang forlod  Tilly  med  en  Del  af  Hæren  Magdeburg  og 
vendte  sig  imod  Svenskerne,  tog  i  Marts  en  af  deres 
befæstede  Pladser,  Neu-Brandenburg  i  Mecklenburg,  men 
drog  saa  atter  tilbage,  uden  at  noget  yderligere  Angreb 
fandt  Sted.  Aarsagen  hertil  var  tildels  Mangel  paa  Lev- 
netsmidler,  men  især  Frygt  for,  at  Medlemmerne  af  det 
i  Februar  stiftede  Leipzig-Forbund  skulde  begynde  Fjend- 
ligheder  og  bemægtige  sig  Dessau,  det  eneste  befæstede 
Punkt,  som  de  Keiserlige  havde  inde   ved  den  mellemste 

lemste  Del  af  Elben.  Dette  Forbund  var  indgaaet  af 
protestantiske  Fyrster,  baade  af  det  neutrale  og  det 
undertrykte  Parti.  De  havde  samlet  sig  for  at  over- 
veie,  hvorledes  de  bedst  skulde  forekomme  Restitutions- 
ediktets  videre  Udførelse  og  de  keiserlige  Troppers  øde- 
læggende Indkvarteringer.  Man  var  bleven  enig  om  i 
Nødsfald  at  sætte  Magt  mod  Magt,  men  indtil  videre  at 
bevidne  Keiseren  Underdanighed  og  at  indbyde  Ligaens 
Medlemmer  til  en  Sammenkomst  for  at  raadslaae  om  en 
fredelig  Løsning.  Paa  Grund  af  dette  Forhold  afsloges 
ethvert  Tilbud  om  at  træde  i  Forbindelse  med  Gustaf 
Adolf,  og  der  vistes  snarere  en  tjendlig  Holdning  imod 
ham.  Ikke  desto  mindre  begyndte  Forbundet  at  anstille 
udstrakte  Hvervinger  i  Schwaben,  Franken,  ved  Rhinen 
og  i  Nedre-Sachsen. 

Da  Keiseren  var  bleven  bekjendt  med  Forbundets 
Stiftelse,  erklærede  han  det  stridende  med  Rigets  For- 
fatning og  befalede  Hvervingernes  Ophør.  Denne  Be- 
faling blev  ikke  adlydt,  og  han  skred  derpaa  til  at 
sætte  den  igjennera  med  "Magt. 

Inden  Foretagenderne  i  denne  Retning  kom  til  Ud- 
førelse, havde  Gustaf  Adolf  benyttet  sig  af  Tillys  Til- 
bagemarche  og  erobret  flere  faste  Pladser  ved  Oder,  saa 
at  Svenskerne  kom  i  Besiddelse  af  Overgangene  over 
denne  Flod,  undtagen  Ciistrin,  og  Landet  nærmest  Øst 
for  den.  Det  lykkedes  ikke  at  undsætte  Magdeburg, 
som  Tilly  indtog  i  Mai,  ei  heller  at  bevæge  Kur-Sach- 
sen til  at  træde  i  Forbindelse  med  Svenskerne,  hvad 
der  var  en  nødvendig  Betingelse  for,  at  de  kunde  gaae 
frem  over  Wittenberg  eller  Dessau  mod  Tilly;  derimod 
blev   Kurfyrsten    af   Brandenburg   tvungen   til  imod  sit 

Ønske  at  indtræde  i  et  Forbund  med  Gustaf  Adolf,  af 
Frygt  for  at  Kongen  i  modsat  Fald  skulde  behandle  ham 
som  Fjende,  Havelflodens  vigtigste  Overgange ,  hvor- 
iblandt Spandau,  vare  alt  iforveien  komne  i  Kongens 
Magt  under  en  af  de  Svingninger,  Brandenburgs  Politik 
paa  dette  Tidspunkt  stadig  undergik.  Denne  Flod  blev 
nu  en  mere  sikkret  Forsvarslinie,  under  hvis  Beskyttelse 
Kongen  nærmede  sig  Elben,  hvor  han  satte  sig  fast  ved 
at  indrette  en  befæstet  Leir  ved  Werben ,  det  Punkt, 
hvor  Havel  og  Elben  flyde  sammen. 

Her  bleve  Svenskerne  Gjenstand  for  det  første  al- 
vorlige Angreb  fra  de  Keiserlige.  Tilly  var  efter  Magde- 
burgs Erobring  først  marcheret  til  de  thiiringske  Lande 
for  at  bringe  Keiserens  Beslutning  angaaende  Leipzig- 
forbundets Medlemmer  til  Udførelse  her,  og  vilde  der- 
efter vende  sig  mod  Hessen  i  samme  x^nledning,  samtidig 
med  at  en  anden  keiserlig  Hær  under  Fiirstemberg,  om- 
trent 20000  Mand  stærk,  efter  sin  Tilbagekomst  fra  Italien 
bragte  Keiserens  Yillie  til  Udførelse  i  Schwaben  og  Fran- 
ken.  Gustaf  Adolfs  Ankomst  til  Werben  i  Juli  Maaned, 
bragte  en  Forandring  i  denne  Plan.  Tilly  vendte  sig 
mod  Svenskerne ,  medens  Fiirstemberg  optog  hans  Pla- 
ner imod  Hessen,  efterat  have  efterladt  en  Del  af  sin 
Hær  under  Altringer  i  Franken,  for  at  holde  Landene 
her  besatte.  Tilly  angreb  Leiren  den  27de  og  28de 
Juli,  men  maatte  med  Tab  trække  sig  tilbage,  da  det 
viste  sig,  at  den  var  for  stærk  til  at  indtages  med 
Storm  og  et  længere  Ophold  i  Nærheden  af  den  var  umu- 
ligt, da  Svenskerne  kunde  hindre  Tilførselen  af  Levnets- 
midler.  Tilly  trak  sig  derfor  tilbage  til  Omegnen  af 
Magdeburg,  gav  Fiirstemberg  og  Altringer  Befaling  til  ufor- 

tovet    at    begive    sig    til    ham    med    deres   hele   Styrke, 
medens  en  ny  Hær  skulde  hverves  i  Franken,  for  ende- 
lig at  gjennemfore    de    Bestemmelser  angaaende  Hessen, 
der  ideligt  vare    blevne    forhindrede    som   en   middelbar 
Følge   af  Svenskernes  Fremgang.      Under  Opholdet  i  de 
magdeburgske  Byer  modtog   Tilly    fra  Keiseren  Befaling 
om  at  begive  sig  til  Sachsen,  medens  samtidig  en  keiserlig 
Hær  paa  10000  Mand  under  Tiefenbachs  Befaling  skulde 
bryde  ind  i  det  østlige  Sachsen  fra  Schlesien,  hvor  denne 
Hær    for   Øieblikket   befandt    sig.      Herved  blev  Kurfyr- 
sten,  der   egenlig   var  mest   tilbøielig   til  at  holde  Fred 
med  Keiseren ,    dreven  til  at  uærme  sig  til  Svenskerne, 
hvis   Tilbud  i   Forveien  idelig,  vare  blevne   afviste  med 
Mistænksomhed.     Haabet    om    en   saadan  Forening  vilde 
neppe  være  gaaet    i  Opfyldelse  paa  Grund  af  den  store 
Afstand,    der  adskilte   den  svenske  Hær  ved  Werben  og 
den  sachsiske  ved  Leipzig,  hvis  Tilly  ikke  havde  udvist 
stor  Langsomhed.      Den  18de   August  fandt  i  Eisleben 
Foreningen  Sted  mellem  hans  og  Fiirstembergs  Tropper* 
Han  havde    da  umiddelbart   til  Raadighed   32000  Mand 
gamle    krigsvante   Tropper,    men   istedetfor   med    denne 
Styrke     hurtigt    at    marchere    frem     for     at    forekomme 
Foreningen  mellem   Svenskerne   o    Sachserne  blev  han 
staaende  stille  og  indledede  Underhandlinger  med  Kurfyr- 
sten.   Dette  Ophold  benyttede  denne  til  at  forlade  Leip- 
zig  med   sin  Hær  og  søge  Tilflugt  ved  Fæstningen  Tor- 
gau,   hvor   en  befæstet   Leir  indrettedes.     De  sachsiske 
Tropper   udgjorde   i    Alt  18000  Mand;    men   heraf    an- 
vendtes omtrent  en  Trediedel  i  forskjellige  faste  Pladser, 
saa  at  kun  11000  Mand  marcherede  til  Torgau.     Efter- 
haanden  rykkede  de  Keiserlige  frem  i  det  vestlige  Sach- 

sen  og  bemægtigede  sig  Byerne  ved  Saale  og  Eister. 
Leipzig  indesluttedes  og  dagtingede  kort  Tid  derefter, 
den  5te  September. 

Imidlertid  havde  Svenskerne  sat  sig  i  Marcbe.  Den 
14de  August  brød  Gustaf  Adolf  op  fra  Werben,  mar- 
cherede over  Alt -Brandenburg  mod  Elben  og  forstær- 
kedes underveis  af  forskjellige  Afdelinger.  Den  24de 
August  var  hele  den  svenske  Feltstyrke  samlet  i  Koswig 
ved  Wittenberg.  Den  udgjorde  22000  Mand.  Foruden 
denne  Styrke  havde  Svenskerne  25000  Mand  som  Be- 
sætnings- og  Blokadetropper  paa  mange  forskjellige  Punk- 
ter. Den  26de  afsluttedes  Forbundet  imellem  Sverig  og 
Sachsen.  Ifølge  dette  skulde  den  sachsiske  Hær  stilles 
under  Gustaf  Adolfs  Befaling,  alle  faste  Pladser  ved  Elben 
staae  aabne  for  ham,  og  den  svenske  Hær  forsynes  med 
Fornødenheder  af  Sachsen,  saalænge  den  opholdt  sig  i 
Landet.  Paa  sin  Side  lovede  Gustaf  Adolf  ikke  at 
nedlægge  Vaabnene,  førend  Fjenden  var  fordreven. 

Den  3die  September  gik  den  svenske  Hær  over  Elben 
ved  Wittenberg,  og  Foreningen  med  den  sachsiske  Hær 
fandt  Sted  Dagen  efter  om  Aftenen,  ved  Byen  Diiben.  I 
et  stort  Krigsraad  den  5te  besluttedes,  at  man  skulde 
gaae  Fjenden  under  Øine,  efter  at  der  var  talt  Meget 
frem  og  tilbage,  og  Gustaf  Adolf  fra  først  af  havde  erklæ- 
ret sig  imod  at  sætte  Alt  paa  et  Kort,  maaske  dog  kun 
for  at  overtyde  sig  om  Kurfyrstens  bestemte  Hensig- 
ter. Den  6te  om  Morgenen  brød  Hæren  op  fra  Diiben, 
men  naaede  paa  Grund  af  den  lange  Tid,  som  Over- 
gangen over  Mulde  optog ,  ikke  længer  denne  Dag 
end  Halvveien  til  Leipzig.  Om  Natten  bivouakeredes, 
og   den    næste   Morgen   tidlig   fortsattes  Fremrykningen. 

Efterretningen    om  Leipzigs  Dagtingen    forandrede   Intet 
i  Planerne. 

Det  synes,  som  om  Tilly  ikke  har  tænkt  sig,  at  For- 
bundet mellem  Sverig  og  Sachsen  saa  snart  skulde  komme 
i  Stand,  og  endnu  mindre  at  Hæren  saa  hurtig  vilde 
gaae  frem  imod  ham.  Hans  første  Tanke,  da  han  kom 
til  Kundskab  om  Forholdet,  var  at  drage  sig  tilbage  i 
en  stærk  Stilling  mellem  Merseburg  og  Leipzig  bag  El- 
sterfloden.  Han  betænkte  sig  dog,  bevæget  af  Chefen 
for  Rytteriet,  Feltmarskalk  Pappenheims  Overtalelser,  og 
besluttede  sig  til  istedetfor  at  befæste  den  Leir,  hvori 
Hæren  befandt  sig,  tæt  Nord  for  Leipzig  mellem  Byerne 
Euteritzsch  og  Mockern.  Han  kunde  her  ansee  sig 
for  næsten  uangribelig,  og  da  der  ingen  Mangel  var 
paa  Levnetsraidler,  vilde  han  i  Mag  kunde  have  oppe- 
biet x\ltringers  Ankomst  og  da  med  overlegne  Kræfter 
gaaet  angrebsvis  frem.  Imidlertid,  da  Efterretningen 
om  den  svenske  og  den  sachsiske  Hærs  Forening  indtraf 
i  Løbet  af  Dagen  den  6te,  og  et  Krigsraad  blev  sam- 
menkaldt, forfægtede  Pappenheim  og  Fiirstemberg,  un- 
derstøttede af  de  fleste  Tilstedeværende,  med  saa  megen 
Iver  den  Mening,  at  man  burde  gaae  Svenskerne  i  Møde 
i  aaben  Mark,  at  Tilly  gav  efter.  Mankell  bemærker  i 
denne  Anledning'),  at  Frygten  for  at  blive  ilde  omtalt 
i  Miinchen  af  Pappenheim  og  i  Wien  af  de  keiserlige 
Officerer,  hvorved  Tilly  kunde  have  mistet  Overbefalin- 
gen, turde  have  bevæget  ham  til  dette  Skridt,  der  iøv- 
rigt  kun  syntes  lidet  voveligt,  naar  man  betænker,  at 
hans  Hær,  om  den  end  var  noget  underlegen  i  Antallet, 


')  Berattelser  om    Svenska    krigshistoriens   markvardigaste  faltslag,    I. 
Side  81. 

dog  med  Hensyn  til  Beskaflfenheden  ansaaes  for  at  være 
Modstanderne  overlegen.  Af  disse  havde  Svenskerne 
hidtil  undgaaet  enhver  Kamp  i  aaben  Mark,  og  Sach- 
serue  bestode  for  største  Delen  af  nylig  hvervede  Bøn- 
der, hvis  Værd  Tilly  rettelig  bedømte,  da  han  udtalte, 
at  de  skulde  komme  til  at  flyve  fra  hverandre  som  Av- 
ner for  Vinden. 

Slaget  fandt  Sted  den  7de  September,   en  Onsdag. 

Tidlig  om  Morgenen  rykkede  Tilly  ud  af  Leiren  og 
tog  Stilling  gode  tre  FjerdingveiNord  for  Leipzig,  tværs 
over  Landeveien  til  Diiben ,  omtrent  i  Retning  mellem 
Byerne  Breitenfeld  og  Seehausen,  uden  dog  at  udstrække 
sig  saa  vidt,  at  de  benyttedes  til  Støttepunkter.  Jords- 
monnet er  her  en  aaben  Slette  med  nogle  faa  særdeles 
fladt  skraanende  Ophøininger.  Foran  det  Sted,  hvor 
der  toges  Stilling,  i  omtrent  en  Fjerdingveis  Afstand, 
løber  en  lille  Bæk ,  Lober ,  der  nu  er  ubetydelig, 
men  den  Gang  var  vanskelig  at  komme  over  paa  Grund 
af  side  Bredder.  Ellers  fandtes  der  neppe  Forhindrin- 
ger, thi  en  lille  Lund  Vest  for  Landeveien  kom  til  at 
ligge  bagved  Stillingen ,  og  de  nylig  slagne  Sædmarker 
dannede  en  udmærket  Tumleplads  for  Tropperne.  Vei- 
ret  var  smukt,  men  Støvet  fra  den  ved  en  langvarig 
Regnmangel  udtørrede  Jord  reiste  sig  ved  Troppernes 
Bevægelser  i  tykke  Skyer,  der  formørkede  Luften  og 
senere  ved  en  heftig  Sydvestvind  førtes  over  imod 
Svenskernes  Linier. 

Jordsmonnets  høieste  Punkter  laa  i  Nærheden  af 
Landeveien.  Her  stillede  Tilly  sit  Fodfolk,  21000  Mand, 
i  tre  Træfninger.  Den  forreste  dannedes  af  fire  Firkanter 
paa  2000  Mand,    opstillede   med  betydelige   Mellemrum. 

I  anden  Træfning  stode  sex  Firkanter  paa  1500  Mand,  to 
og  to  bagved  disse  Mellemrum,  og  i  tredie  eller  Reserven 
atter  tre  Firkanter  af  samme  Størrelse.  Af  Rytteriet  stil- 
ledes GOGO  Mand  paa  høire  Fløi,  ligeledes  i  tre  Træfnin- 
ger, første  bestaaende  af  sex  Skvadroner,  anden  og 
tredie  begge  af  tre.  Foran  første  Træfnings  Mellemrum 
stilledes  desuden  fem  svage  Regimenter  Kroater.  Paa  ven- 
stre Fløi  stilledes  5000  Mand  Rytteri ,  men  kun  i  to 
Træfninger,  forrest  fem  Skvadroner  under  Pappenheims 
umiddelbare  Befaling,  bagest  to.  Skvadronernes  Antal 
af  Kompagnier  i  den  keiserlige  Hær  er  ikke  helt  oplyst, 
men  det  sees,  at  de  paa  venstre  Fløi  vare  omtrent  dob- 
belt saa  stærke  som  paa  høire.  Rytteriets  Træfninger 
stode  jevnsides  Fodfolket,  Artilleriet  bestod  af  27  hoved- 
sagelig svære  Kanoner,  deriblandt  ikke  mindre  end  11 
Stykker  24punds  og  4  Stykker  IGpunds;  det  opstil- 
ledes i  to  Batterier  foran  Fodfolket,  hvor  Skraaningen 
mod  Nord  fra  Valpladsens  høieste  Punkt  begyndte. 

Klokken  var  omtrent  9  Formiddag,  da  Opstillingen  var 
tilendebragt.  Løsenet  »Jesus-Maria«  og  Felttegnet,  et 
hvidt  Baand  at  anbringe  om  Hattene  og  Hjelmene,  bleve 
da  udgivne.  Derpaa  red  Tilly  rundt  imellem  Afdelin- 
gerne for  at  eftersee,  om  Alt  var  i  Orden,  og  snart  be- 
gyndte den  svenske  og  sachsiske  Hær  at  vise  sig  i  det 
Fjerne. 

Den  Bivouak,  i  hvilken  disse  Hære  havde  tilbragt 
Natten,  laa  omtrent  2^  2  Mil  Nord  for  Leipzig.  De  havde 
forladt  den  i  den  tidlige  Morgen  og,  da  det  jevne  Jords- 
mon tillod  det,  strax  opstillet  sig  i  Slagorden  og  til- 
traadt  Marchen  i  denne  Orden.  Ubetydelige  Smaafægt- 
ninger  fandt  Sted  underveis   mellem  Avantgardens  Ryt- 

For  Ide  og  Virkelighed.  ^g 

teri  og  Kroaterne,  men  iøvrigt  lagde  de  Keiserlige  ingen 
Hindringer  i  Veien,  end  ikke  ved  Lober,  undtagen  for- 
saavidt  som  de  tændte  Byen  Podelwitz  i  Brand,  hvorved 
Overgangsstederne  indskrænkedes  til  tre. 

Slagordenen,  der  maatte  brydes  under  Overgan- 
gen, bragtes  efter  denne  i  Stand  igjen  udenfor  det 
keiserlige  Artilleris  Skudvidde.  Den  var  egenlig  dob- 
belt, idet  Svenskerne  og  Sachserne  vare  opstillede  hver 
for  sig,  dog  uden  at  være  adskilte  ved  noget  Mel- 
lemrum. Svenskerne  havde  selvfølgelig  Ærespladsen, 
til  Høire.  x\f  det  svenske  Fodfolk,  13000  Mand, 
vare  11000  opstillede  i  Midten  af  den  særlige  svenske 
Slagorden.  De  stode  blandede  med  noget  Rytteri,  saa- 
ledes  at  første  Træfning  dannedes  af  fire  Brigader,  be- 
staaende  dels  af  svenske,  dels  af  tydske  Regimenter; 
bag  disse  stode  de  Tropper,  der  oprindelig  havde  været 
Avantgarden,  tre  svage  Regimenter  Skotter  og  et  tydsk 
Rytterregiment,  derpaa  en  Træfning  af  tre  Brigader,  mest 
Tydske,  nogle  Skotter,  atter  bagest  tre  Afdelinger  tydsk 
Rytteri.  Paa  høire  Fløi,  ligeoverfor  Pappenheims  Ky- 
rasserer,  holdt  den  største  og  bedste  Del  af  Rytteriet, 
5000  Mand,  i  første  Træfning  ti  ulige  store  Skvadro- 
ner, alle  Finner  og  Svenske  paa  et  Regiment  Tydske 
nær,  i  anden  tre  Skvadroner  Tydske,  i  tredie  fire  Skva- 
droner dels  Kurlændere  og  Liflændere ,  dels  Tydskere. 
Paa  venstre  Fløi  holdt  2000  Mand  tydske  Ryttere  i  to 
Træfninger,  fem  Skvadroner  i  første,  tre  i  anden.  I 
Mellemrummene  mellem  Skvadronerne  i  første  Træfning 
var  der  paa  begge  Fløie  opstillet  i  Alt  ti  Musketer- 
afdelinger, hver  paa  200  Mand.  Det  svære  Artilleri,  12 
eller  13  Kanoner,  var  opstillet  i  eet  Batteri  foran  Mid- 

ten.  Det  lette  Artilleri,  41  eller  42  Kanoner,  var  fordelt 
foran  Brigaderne.  I  den  sachsiske  Hær  stod  Fodfolket, 
7000  Mand,  i  to  Træfninger,  hver  med  tre  smaa  Fir- 
kanter efter  den  sædvanlige  tydske  Krigsbrug.  Paa  hver 
Fløi  af  dette  holdt  2000  Mand  Rytteri,  ligeledes  i  to 
Træfninger,  hver  med  fire  Skvadroner.  Artilleriet,  10 
svære  Kanoner,  stod  ligesom  Svenskernes  tunge  Artil- 
leri samlet  foran  Fodfolket. 

For  et  uøvet  Øie  maatte  det  synes,  som  om  Sach- 
serne  var  den  bedste  Del  af  Hæren,  thi  der  fandtes 
hos  dem  Meget  af  det  militaire  Ydre,  som  blænder.  Det 
var  smukke  Folk,  vel  udrustede  og  godt  klædte,  samt 
forsynede  med  gode  Heste.  Hos  Svenskerne  var  det 
Ydre  tarveligt.  Beklædningen  medtagen  under  Feltto- 
get, og  Hestene  smaa  og  udmagrede.  Især  var  Mod- 
sætningen slaaende  ligeoverfor  de  Keiserlige.  Derimod 
saae  allerede  det  noget  mere  erfarne  Blik,  at  der  for- 
holdsvis var  Overflødighed  af  Befalingsmænd,  hvis  Ud- 
seende lovede  godt,  og  der  var  vel  ogsaa  Noget  ved 
Karlene,  der  tydede  paa,  at  man  ikke  skulde  skue  Hun- 
den paa  Haarene*). 

Da  Gustaf  Adolf  selv  havde  beseet  Opstillingen  og 
talt  opmuntrende  Ord.  snart  til  en  og  snart  til  en  anden 


^)  Rifvet,  slitet  och  smutsigt  sag  vart  folk  ut  (af  den  continuerlige 
travaglie,  de  hafva  utstatt  hela  året)  emot  de  forsilfrade,  forgyllte 
och  fjaderbuskade  kejserske.  Små  vore  vare  svenska  och  flnska 
håstar  emot  de  stora  tyska  hastarne.  Intet  stort  utvartes  anseende 
bragte  våra  bondedrangar  på  platsen  emot  de  romarenasige  och 
snorrhattiske  Tillyaner;  men  så  billade  de  sig  likvisst  in,  att  de 
hade  ock  med  continuerlige  dctorier  gått  mest  hela  Østersjon  om- 
kring, kort  Moscum  in  extremam  Sarmatiam,  præscriberat  leges 
Polono  o.  s.  V.  (Bref  från  Adler  Salvius  till  ett  af  Kiksens  Råd. 
24  Oct.  1631.     Arkiv  till  upplysuing.  II.  306.) 

Afdeling,  blev  »Immanuel«  opgivet  som  Feltraab,  og  en 
kort  Bøn  holdt.  Efter  gammel  Skik  sendtes  derpaa  en 
Trompeter  over  til  de  Keiserlige  for  at  bringe  Tilly  en 
Udfordring.  Derpaa,  omtrent  ved  Middagstid,  blev  Frem- 
rykningen befalet. 

Da  Hæren  var  gaaet  omtrent  1000  i\.len  frem,  be- 
gyndte Ilden  fra  det  keiserlige  Artilleri  først  med  3  og 
3  Skud  ad  Gangen,  derpaa  med  Salver  af  samtlige 
Stykker.  Kongen  lod  da  Hæren  gjøre  Holdt  i  noget 
over  2000  Alens  Afstand  fra  Fjenden,  hvorpaa  det 
svenske  og  saclisiske  Artilleri  bragtes  i  Stilling.  De 
svære  Kanoner  svarede  Tillys  saa  hurtigt  som  mulig. 
Hæren  stod  da  imellem  to  Landsbyer,  Podelwitz  og 
Gobschelwitz ,  ved  hvilke  den  havde  Dækning  for  sine 
Fløie. 

Paa  begge  Sider  ønskede  Feltherrerne,  at  Modstan- 
deren vilde  angribe.  Hos  de  Keiserlige  bestormede  de 
høiere  Befalingsmænd  Tilly  med  utaalmodige  Opfordringer, 
men  han  gav  ikke  efter  for  dem.  Begge  Hære  bleve 
derfor  staaende  hvor  de  vare,  og  Kanonaden  fortsattes 
levende,  uden  at  noget  andet  Vaaben  end  Artilleriet  tog 
Del.  Den  store  Afstand  tillod  ikke  Skudene  at  udøve 
nogen  betydelig  Virkning,  dog  lede  Svenskerne,  saavidt 
synes ,  mest ,  fordi  det  keiserlige  Artilleri  var  talrigere 
og  i   det   Hele   taget   sværere. 

Da  Skydningen  havde  varet  i  to  Timer,  besluttede 
Gustaf  Adolf  at  gjøre  Ende  paa  denne  mindre  fordelag- 
tige Begyndelse  og  lod  derfor  den  høire  Fløi,  der  mindst 
kunde  naaes  af  det  keiserlige  Artilleri,  foretage  en 
Fremrykning. 

Saasnart  Tilly  bemærkede   denne  Bevægelse,  hvor- 

ved  Svenskernes  Floi  mistede  den  Dækning,  som  Byen 
Podelwitz  hidtil  havde  ydet,  gav  han  Befaling  til  Angreb 
paa  hele  Linien;  men  ligesaa  snart  gav  atter  Gustaf 
Adolf  Befaling  til  at  gjøre  Holdt,  da  Fjenden  nu  kom, 
saaledes  som  han  helst  maatte  ønske  det,  og  den 
svenske  Opstilling,  som  det  tidligere  tilstrækkelig  er 
paavist,  især  var  egnet  for  en  forsvarsvis  ført  Kamp. 

Det  var  Pappenheims  Ryttere,  som  først  stødte 
sammen  med  Svenskerne.  De  rede  frem  paa  deres  sæd- 
vanlige Maade,  men  idet  de  kom  tæt  til  Svenskerne, 
fik  de  den  uventede  Modtagelse,  som  var  beredt  dem 
ved  de  Musketterafdelinger ,  der  stode  blandede  mel- 
lem Rytteriet.  Skudene  fra  Musketterne  raslede  ind 
imellem  dem ,  saarede  Folk  og  Heste,  medens  disse  til- 
lige bleve  ustyrlige  ved  .Synet  af  Ilden  fra  Geværmun- 
dingerne. Hurtig  opstod  Forvirring,  og  Rytterne  maatte 
vende  om  for  paany  at  ordne  sig.  Svenskerne  forholdt 
sig  endnu  rolig.  Det  maahave  været  med  megen  Harme, 
at  Pappenheim  blev  Vidne  til  denne  Overraskelse,  men 
han  bevarede  Overblik  nok  til  at  indse,  at  det  ikke  vilde 
nytte  stort  at  gjentage  Forsøget  uforandret.  Han  be- 
sluttede istedetfor  at  foretage  en  omgaaende  Bevægelse 
og  angribe  Svenskerne  i  Flanken.  Denne  Hensigt  blev 
imidlertid  hurtig  opfattet  af  Gustaf  Adolf,  og  for  at 
forekomme  den  lod  han  anden  og  tredie  Træfning  af  sin 
høire  Fløis  Rytteri  flytte  sig  ud  til  Siden  og  oj)stille  sig  i 
een  Linie,  under  en  Vinkel  med  første  Træfning,  som  en  til- 
bagegaaende  Gren.  Med  megen  Manoeuvredygtighed  var 
denne  Bevægelse  fuldstændig  udført,  da  Pappenheims 
Kyrasserer  igjen  gjorde  Anfald.  Øieblikket  var  nu  kom- 
met, da  disse  dybe  Rækker  af  jernklædte  Ryttere  skulde 

stilles  paa  den  sidste  og  afgjørende  Prøve.  Det  var 
som  om  den  gamle  og  den   ny  Tid  her  kom  til  Brud. 

I  Førstningen  var  det  svenske  Rytteri  alene,  uden 
Fodfolk.  Skjøndt  mindre  talrigt,  holdt  det  dog  Stand, 
ved  Hjælp  af  den  Maade,  hvorpaa  det  udførte  Mod- 
angrebene, saalænge  indtil  Fodfolket  kunde  indtræffe; 
men  da  saa  atter  Musketternes  Knalden  lod,  og  Kug- 
lerne fra  dem  sloge  ind  gjennem  Panserpladerne,  viste 
det  sig  paany,  og  nu  med  afgjørende  Vægt,  at  den  Mod- 
stand, som  de  to  Vaaben  i  Forening  kunde  opstille,  ikke 
var  til  at  bryde.  Med  megen  Udholdenhed,  svarende  til 
deres  store  Ry,  vedbleve  de  keiserlige  Ryttere  dog  at 
angribe.  Ikke  mindre  end  syv  Gange  begyndte  de  forfra, 
men  da  de  idelig  bleve  drevne  tilbage,  blev  det  Frug- 
tesløse i  deres  Anstrængelser  endelig  tydeligt.  De  Til- 
oversblevne opgave  Kampen,  vendte  Hestene  og  flygtede 
i  Retning  mod  Halle,  forfulgte  af  Svenskerne.  Neder- 
laget var  saa  stort,  at  kun  1400  af  dem  bleve  samlede 
efter  Slaget. 

Samtidig  med  Pappenheims  Angreb  var  af  eu  Feil- 
tagelse  en  af  Firkanterne  i  de  Keiserliges  første  Træf- 
ning rykket  frem  imod  det  Yderste  af  Svenskernes  op- 
rindelige høire  Fløi.  Da  Pappenheim  drog  sine  Ryttere 
til  Siden  for  at  foretage  Flankeangrebet,  blev  den  staaende 
alene.  Efter  tapper  Modstand  blev  den  sprængt  til  alle 
Sider  af  de  svenske  og  tydske  Ryttere,  som  den  var 
kommen  op  imod,  under  Medvirkning  af  Musketter- 
afdelingerne. 

Paa  de  forenede  Hæres  venstre  Fløi  blev  det  ende- 
lige Udfald  et  lignende,  men  først  efterat  der  en  Stund 
havde  været  en  overhængende  Fare  for,  at  den  Overmagt 

i  Antallet,  som  her  kom  tilstede,  skulde  have  opveiet 
Fortrinet  i  Vaaben  og  Krigskunst.  Da  Fiirstembergs 
Ryttere  gik  frem  paa  samme  Tid  som  Pappenheims  og 
angreb  Svenskernes  Rytteri  paa  venstre  Fløi,  blev  Ud- 
faldet af  det  første  Anfald  det  samme  som  paa  høire 
Fløi.  Musketterafdelingernes  Ild  tvang  hurtigt  Rytterne 
til  at  fjerne  sig,  men  de  kastede  sig  da  over  Sachserne 
og  gjorde  Tillys  Spaadom  til  Sandhed.  Inden  faa  Øie- 
blikke,  og  uagtet  de  gjorde  god  Modstand,  vare  de  sach- 
siske  Artillerister  skudte  eller  nedhuggede ,  Sachser- 
nes  Rytteri  paa  venstre  Fløi  adspredt  og  de  nær- 
mest staaende  Fodfolks-Firkanter  sprængte.  Kurfyr- 
sten selv  skyndte  sig  hastig  bort  under  Bedækning  af  et 
Kompagni  af  sin  Garde.  Noget  længere  Tid  formaaede 
Sachsernes  høire  Fløi  at  forsvare  sig,  især  Fodfolket, 
men  efterhaanden  huggedes  Tropperne  ned  eller  bleve 
tvungne  til  at  vige  og  søge  Beskyttelse  bagved  den 
svenske  Hær,  og  nu  var  det  alene  denne,  som  skulde 
modstaae  det  videre  Angreb,  ikke  alene  af  Fiirstembergs 
Ryttere,  hvis  Mod  var  voxet  ved  deres  foreløbige  Held, 
men  tillige  af  andre  Tropper,  som  kom  dem  til  Hjælp. 

Da  Tilly  gav  Befaling  til  det  almindelige  Angreb, 
marcherede  den  første  Træfning  af  hans  Fodfolk  ligeud 
imod  det  svenske  Fodfolk,  som  stod  ligeoverfor,  uan- 
seet  at  det  forhindrede  Ilden  fra  Tillys  egne  Kano- 
ner. Denne  Fremrykning  førte  her  ligesaa  lidet  til  et 
for  de  keiserlige  Tropper  gunstigt  Udfald,  som  paa  de 
andre  Steder.  Da  Firkanterne  vare  komne  tilstrække- 
lig nær,  aabnedes  nemlig  Ilden  paa  dem  fra  Svensker- 
nes lette  Artilleri,  og  Virkningen  af  dette  var  saa  over- 
vældende, at  det  keiserlige  Fodfolk  maatte  søge  hurtigt 

at  vige  ud  til  Siden,  og  med  Undtagelse  af  den  Firkant, 
der  havde  fulgt  Pappenheims  Bevægelse,  bøiede  det  da 
af  til  Høire,  sluttede  op  mod  Fiirstembergs  Rytteri  og  gik 
tilligemed  dette  frem  mod  den  svenske  venstre  Fløi. 
Der  opstod  saaledes  en  stor,  temmelig  tom  Plads  i  Mid- 
ten ,  idet  der  ligeoverfor  det  svenske  Fodfolk  nu  ikke 
fandtes  andet  end  det  keiserlige  Artilleri,  som  igjen  be- 
gyndte at  skyde,  da  Omstændighederne  tillode  det,  og 
den  bageste  Træfning  Fodfolk,  der  rykkede  frem  til  Kano- 
nerne for  at  være  dem  nærmere  som  Bedækning. 

Endnu  en  betydelig  Hjælp  fandt  Tilly  i  det  erobrede 
sachsiske  Artilleri.  Det  var  alt  i  Trediveaarskrigens 
Tid  en  gammel  Opfindelse  at  have  Fornaglingssøra  ved 
Haanden  for  at  gjøre  Kanonerne  ubrugelige,  naar  de  ikke 
længer  kunde  forsvares;  men  hvorledes  det  saa  end  er 
gaaet  til,  bleve  de  dog  sjeldent  brugte.  De  sachsiske 
Kanoner  vare,  efterat  Skytterne  havde  taget  dem,  i  god 
Stand,  og  de  Keiserlige  forsømte  ikke  snarest  at  vende 
Mundingerne  af  dem  mod  Svenskerne,  og  Kanonskudene, 
der  affyredes  paa  temmelig  kort  Hold ,  bragte  megen 
Ødelæggelse  blandt  de  svenske  Ryttere. 

Endnu  en  yderligere  Understøttelse  kunde  Angrebet 
have  faaet  af  Kroaterne,  de  Keiserliges  lette  Rytteri, 
roen  dette  svigtede.  Det  forfulgte  de  Levninger  af  den 
sachsiske  Hær,  der  fiygtede  ad  Landeveien  til  Diiben. 
Underveis  traf  Kroaterne  imidlertid  den  forenede  Hærs 
Træn ,  og  efter  deres  Sædvane  kunde  de  ikke  vakle 
længe  mellem  at  vende  tilbage  til  Valpladsen  eller  at 
plyndre.     De  udebleve  derfor. 

Saasnart  den  svenske  Overbefalingsmand  paa  den 
venstre  Fløi,  Feltmarskalk  Gustaf  Horn,  saae  den  ufor- 


Fire  Landslag.  745 

delagtige  Stilling,  hvori  hans  Tropper  begyndte  at  komme, 
var  hans  første  Skridt  at  trække  dem  noget  tilbage  ved 
en  Svingning  med  Fløieu  og  at  lade  sin  anden  Træfning 
Rytteri  slutte  til  yderst,  jevnsides  den  første  Træfning, 
for  at  forhindre  et  Angreb  fra  Siden.  Der  dannedes 
saaledes  ogsaa  paa  denne  Side  ligesom  paa  høire  Fløi, 
en  tilbagegaaende  Gren,  men  med  den  Forskjel,  at  den 
her  udgjordes  af  hele  den  venstre  Fløi.  Den  tik  Opstil- 
ling langs  Landeveien  til  Diiben ,  med  denne  noget 
foran  sig. 

Underrettet  om  den  Fare,  som  truede  her,  ilede 
Gustaf  Adolf  selv  til.  Han  afsendte  først  en  af  sine 
høiere  Officerer  for  at  give  Befaling  til,  at  to  af  Fodfolks- 
brigaderne  i  anden  Træfning  skulde  rykke  op  til  yder- 
ligere Forstærkning  af  den  venstre  Fløi.  Denne  Officer 
faldt  imidlertid  underveis.  Kongen  red  da  selv  tilbage 
til  Fodfolkets  anden  Træfning  og  befalede  Brigaderne, 
tilligemed  de  Ryttere ,  der  holdt  i  Reserve  bagved 
Fodfolket,  at  rykke  frem  til  den  truede  Fløi.  For 
yderligere  at  styrke  den,  afsendte  han  tillige  et  af 
de  Rytterregimenter,  der  holdt  nærmest  ved  Fodfol- 
ket paa  den  høire  Fløi,  og  som  nu  kunde  undværes 
paa  dette  Sted,  da  ingen  Fjende  længer  fandtes  tæt  ved, 
samt  noget  af  det  lette  Artilleri.  Disse  forskjellige  Trop- 
per vare  netop  komne  hen  til  den  venstre  Fløi  og  havde 
indtaget  deres  Plads  i  den  tilbagegaaende  Gren,  i  Linie 
med  de  Tropper,  som  fandtes  der  i  Forveien,  da  et  vold- 
somt Anfald  begyndte  saavel  af  Fiirstembergs  Ryttere 
som  af  Tillys  Fodfolk. 

Den  indtrufne  Forstærkning  havde  ikke  bragt  An- 
tallet paa  Svenskernes  venstre  Fløi  høiere  op  end  til  7000 


746  Fire  Landslag. 

Mand.  Antallet  af  de  angribende  Keiserlige  var  17000  Mand. 
Mod  denne  store  Overmagt  formaaede  dog  Svenskerne 
ved  deres  bedre  Krigskonst  at  holde  Stand  i  nogen  Tid, 
skjøudt  det  nu  ikke  var  ensartede  Vaaben,  men  derimod 
Fodfolk  og  Rytteri,  der  indbyrdes  kæmpede  sammen. 
Det  havde  nemlig  truffet  sig  saaledes,  at  Horns  Ryt- 
teri havde  faaet  Tillys  Fodfolk  ligeoverfor  sig,  idet  de 
svenske  Tropper  fra  Midten  og  fra  høire  Fløi,  alt  som 
de  marcherede  op  paa  den  venstre  Fløi,  indtoge  Pladsen 
yderst  i  Linien,  og  at  Fodfolksbrigaderne  tilligemed  den 
sidst  ankomne  mindre  Styrke  af  Rytteri  havde  faaet  Fiir- 
stembergs  Ryttere  til  umiddelbare  Modstandere, 

Maaske  endnu  mere  end  før  viste  Musketilden  sin 
Betydning,  da  de  keiserlige  Ryttere  gik  frem  mod  det 
svenske  Fodfolk.  Desuden  fik  dette,  daLandeveien  ved 
sine  Bugtninger  naaede  meget  tæt  hen  til  det,  ikke  ringe 
Beskyttelse  af  de  Grøfter,  der  begrændsede  den.  Det 
berettes,  at  Muskettererne  her  første  Gang  ladede  deres 
Geværer  paa  det  Sted,  hvor  de  stode,  istedetfor  som 
ellers  at  gaae  tilbage  og  udføre  Ladningen  bag  Fronten. 

Det  svenske  Rytteri  havde  i  den  langvarige  Kamp  ikke 
ringe  Understøttelse  af  de  indblandede  Musketterafdelin- 
ger  og  af  let  Artilleri,  som  vedblev  at  indtræffe  fra  Midten 
og  ved  sine  Kardæskskud  gjorde  en  høist  ødelæggende  Virk- 
ning. Det  var  ei  heller  længer  udsat  for  Ilden  fra  det 
fordums  sachsiske  Artilleri,  da  dette  nu  var  skjult  af 
det  keiserlige  Fodfolks  Masser;  dets  hurtig  paa  hinan- 
den følgende  Modangreb  bragte  ogsaa  Standsning  i  Frem- 
rykningen. Alligevel  havde  det  neppe  tilsidst  kunnet 
holde  ud  mod  den  store  Overmagt,  hvis  ikke  andre  Be- 
givenheder havde  medført  en  gunstig  Vending. 

Da  Gustaf  Adolf  under  sit  Ophold  paa  den  høire 
Fløi  havde  tilstrækkelig  overbevist  sig  om,  at  der  ikke 
var  nogen  Mulighed  for  en  Tilbagevenden  af  Pappen- 
heims  Rytteri,  lod  han  de  Rytterregimenter,  som.  ikke 
deltoge  i  Forfølgelsen  og  i  Øieblikket  holdt  uvirksomme, 
rykke  frem  imod  Tillys  Artilleri.  Det  Fodfolk,  som 
var  blevet  tilbage  som  dets  Bedækning,  gjorde  vel 
en  fortvivlet  Modstand ,  men  det  forraaaede  ikke  at 
hindre  Rytteriet  i  allerede  ved  første  Angreb  at  be- 
mægtige sig  Kanonerne.  De  bleve  nu  med  største  Il- 
somhed vendte  mod  den  Del  af  Fodfolket,  som  stod 
ligeoverfor  Horns  Rytteri,  og  da  netop  den  Linie,  hvori 
det  befandt  sig,  kunde  beskydes  paa  langs  af  Ka- 
nonerne, blev  Ilden  fra  dem  forfærdelig  ødelæggende. 
Dette  Angreb  bevirkede  desuden,  at  det  svenske  Fod- 
folk i  Centrum  blev  aldeles  befriet  fra  den  ligeoverfor 
staaende  Fjende,  som  hidtil  ved  sin  Nærværelse  havde 
forhindret  dets  Anvendelse  paa  andre  Steder  af  Val- 
pladsen. Det  blev  saaledes  nu  til  Raadighed  og  fik 
Befaling  at  rykke  frem  til  yderligere  Understøttelse  for 
den  venstre  Fløi. 

Truede  i  Flanken  af  dette  hidtil  ubenyttede  Fodfolk 
og  beskudte  af  deres  egne  Kanoner,  vare  de  Keiser- 
lige  nu  meget  ilde  stedte.  End  ikke  ved  at  gaae  til- 
bage og  gjentage  Angrebet  paa  en  anden  Maade  kunde 
de  vente  at  opnaae  bedre  Udsigter.  Dagen  var  allerede 
langt  fremrykket,  og  disse  Tropper,  som  hidtil  kun  havde 
kjendt  til  Seire,  maatte  alt  selv  kunne  bedømme,  at  de 
her  havde  fundet  Modstandere,  der  vare  dem  mere  end 
voxne.  Det  var  blevet  en  Nødvendighed  at  begynde  en 
Tilbagegang,    ikke    for  paany   at   gaae    over   til  Anfald, 

men  for  at  forlade  Valpladsen,  medens  det  endnu  kunde 
skee  i  Orden.  Med  stor  Sorg  og  Harme  maatte  da  Tilly 
bestemme  sig  til  at  give  Befalingen  i  saa  Henseende. 
Det  var  for  første  Gang  hans  Lod  at  erkjende  sigbeseiret, 
men  enhver  Tvivl  maatte  vige,  da  han  tilsidst  af  Pap- 
penheim  selv  blev  sat  i  Kundskab  om  det  fuldstæn- 
dige Nederlag,  der  havde  rammet  de  eneste  Tropper, 
af  hvilke  han  endnu  havde  kunnet  vente  en  Forandring. 

Klokken  var  mellem  6  og  7  Eftermiddag,  da  Befa- 
lingen blev  given.  I  Førstningen  vege  Fodfolkets  Fir- 
kanter langsomt,  holdende  Geleder  og  Rækker,  men 
da  de  kom  læn?er  bort,  og  det  blev  tydeligere  for  Sven- 
skerne,  at  Seiren  ikke  længer  var  tvivlsom,  gik  det 
svenske  Rytteri  over  til  Anfald.  Rystet  af  dets  heftige 
Stormløb  begyndte  Mandskabet  i  de  keiserlige  Rækker 
at  forsage.  Efterhaanden  opløste  nogle  af  Firkanterne 
sig,  Flugten  begyndte  og  tog  snart  Overhaand.  Forbit- 
tret  søgte  Tilly  selv  at  bringe  Forvirringen  til  at  standse, 
raeu  forgjæves.  Han  bragte  kun  sig  selv  i  Fare.  En 
svensk  Ritmester  naaede  frem  til  ham  og  opfordrede 
ham  til  at  overgive  sig.  Ritmesteren  blev  skudt,  men 
iforveien  havde  han  faaet  Tid  til  med  Kolben  af  sin 
Pistol  at  give  Tilly  flere  Slag. 

Kun  i  fire  af  de  keiserlige  Regimenter  vedblev 
Mandskabet  at  holde  sig  samlet.  Det  besatte  Udkanten 
af  den  føromtalte  lille  Lund,  der  laa  ved  Landeveien 
til  Leipzig,  dækkede  herved  nogenlunde  de  andre  Tropper,' 
der  flygtede  i  Retning  mod  Merseburg  og  Altenburg,  og 
holdt  sig  tappert  indtil  Mørkets  Frembrud.  Det  lykke- 
des da  de  Tiloversblevne,  omtrent  600  Mand,  at  trække 
sig  tilbage  til  Leipzig. 

De  forhindrede  saaledefs  en  virksom  Forfølgelse. 
Alligevel  var  de  Keiserliges  Tab  meget  stort,  7500  Døde 
og  Saarede,  3500  Fanger,  det  hele  Artilleri  og  Træn 
samt  omtrent  100  Faner  og  Standarter. 

Hos  de  forenede  Hære  var  Sachsernes  Tab  4000, 
Svenskernes  2100  Mand  Døde  og  Saarede. 

IV.     Koniggråtz. 

Det  har  kun  været  en  Gjentagelse,  at  Mange  have 
villet  søge  Betingelserne  tor  Udviklingen  af  Begivenhe- 
derne 1866  fortrinsviis  i  Førernes  Egenskaber.  Enhver 
Overveielse,  som  ikke  blot  betragter  Udfaldet,  men  giver 
sig  Tid  til  at  efterspore  Begivenhedernes  Oprindelse, 
leder  snarere  til  den  Anskuelse,  at  den  Seirende  støt- 
tede sig  til  en  Grundvold  og  førte  sin  Sag  igjennem  ved 
Midler,  der  vare  tilveiebragte  ved  langvarige  Arbeider 
og  Anstrængelser  og  havde  en  saadan  Betydning,  at  de 
mere  end  nogen  Enkelts  Virksomhed  førte  til  det  for 
Preussen  heldige  Udfald. 

Neppe  kan  der  være  Tvivl  om,  at  Grundvolden  var 
Tanken  om  Tydsklands  Enhed,  og  den  havde  lagt  sig 
fast  og  sikker  alt  længe  før  Aaret  1866.  Vistnok  er 
den  kun  et  Foster  af  hin  almindelige  Trang  til  en  Ord- 
ning efter  Nationaliteter,  der  er  en  foreløbig  Følge  af 
den  nyere  Tids  Udvikling,  men  den  havde  tidlig  vundet 
stor  Udbredelse  og  Fasthed,  idet  den  fra  først  af  ikke 
langsomt  banede  sig  Vei  i  fredelige  Tider,  men  strax 
paatrængte  sig  med  Overbevisningens  Kraft  under  de 
Franskes  Undertrykkelser  og  Befrielseskampen  1813  til 
15.  Der  fulgte  derefter  nnegtelig  lange  Tider,  i  hvilke 
det   næsten   saae   ud,    som    om   den   var   død.      At   den 

allivevel  overlevede  de  Skuftelser,  som  ved  Freden  i  Wien 
1815  bleve  dens  Tilhængere  til  Del  ikke  mindre  end 
dem,  der  stolede  paa  den  preussiske  Konges  Løfter  om 
Frihed,  saae  man  ikke  blot  af  de  Yttringer,  der  hist  og 
her  kom  frem  i  Universiteternes  Kredse,  i  Digteres  og 
enkelte  andre  Forfatteres  Værker,  og  af  de  Formaal, 
som  forskjellige  Selskaber  satte  sig;  men  det  blev  fuld- 
stændig aabenbart  ved  Begivenhederne  i  1848.  Det  viste 
sig  da  som  oftere  i  de  sidste  hundrede  Aar,  at  de  store 
Tanker  i  lange  Tidsrum  gaae  ubemærkede  fra  Mand  til 
Mand  og  føre  et  saa  stille  Liv,  at  de  end  ikke  lade  sig 
opjage  af  den  bittreste  Haan;  men  naar  Gjæringernes 
Tid  kommer,  og  Mandtallet  for  de  forskjellige  Anskuelser 
opgjøres,  viser  dette  ubestridelige  Maal  hvilket  Omfang 
de  have.  Ved  denne  Leilighed  traadte  Tanken  om 
Tydsklands  Enhed  ud  i  det  virkelige  Liv  med  stor  poli- 
tisk Betydning ,  da  den  bevirkede  Sammenkaldelsen  af 
Parlamentet  i  Frankfurt  og  Krigen  mod  Danmark,  og 
det  viste  sig  tydeligt  i  hvilken  Retning  Bestræbelserne 
gik,  da  den  tydske  Keiserkrone  blev  tilbudt  den  preus- 
siske Konge  i  Marts  1849.  Den  traadte  tilbage  som 
mindre  betydende,  da  dette  Tilbud  ikke  blev  modtaget 
og  Østerrigs  Indflydelse  derved  voxede;  men  den  gav 
sit  fortsatte  Liv  tilkjende  ved  Nationalforeningens  Stif- 
telse 1859  og  gjorde  tilsidst  atter  med  stor  Kraft  sin 
Indflydelse  gjældende  under  Forberedelserne  til  Krigen 
mod  Danmark  1864,  idet  den  opildnede  Skinsygen  mel- 
lem Osterrig  og  Preussen  og  bragte  det  første  til  paa 
unaturlig  Maade  at  slutte  sig  sammen  med  Preussen  i 
hint  særlig  fra  dets  Standpunkt  uretfærdige  Angreb 
og  til  saaledes   at   lade   sig  lede  ind  paa  det  Spor,  der 

sluttelig  førte  til  dets  Nederlag.  Som  et  Tidernes  Tegn  ind- 
traf det  samtidig,  at  Nationalforeningen  sluttede  sig  sam- 
men med  Reformforeningen,  der  hidtil  i  Sydtydskland 
havde  været  en  Støtte  for  de  ældre  østerrigske  Anskuel- 
ser, og  det  viste  sig  atter  tydeligt,  hvor  villigt  Tilhæn- 
gerne af  den  tydske  Enhed  underordnede  sig  de  særlig 
preussiske  Bestræbelser,  da  et  Udvalg  af  de  sammen- 
traadte  Foreninger  i  Oktober  1865  sammenkaldte  Med- 
lemmerne til  et  Møde  i  Frankfurt,  og  Forsamlingen  da 
hovedsagelig  udtalte  sig  for  Hertugdømmerne  Slesvigs  og 
Holstens  Indlemmelse  i  Preussen.  Man  bekymrede  sig 
ikke  om,  at  dette  stred  imod  hvad  der  tidligere  var 
vet  vedtaget  til  Fordel  for  Hertugen  af  Augustenborg 
og  for  Hertugdømmernes  Ret  til  selv  at  raade  deres 
Skæbne ,  ei  heller  om ,  at  man  havde  betegnet  denne 
Ret  som  haardt  krænket  ved  den  kort  iforveien  mellem 
Østerrig  og  Preussen  trufne  Overenskomst  i  Gastein,  ved 
hvilken  der  aldeles  ikke  toges  Hensyn  til  den. 

Vistnok  har  Tanken  om  Tydsklands  Enhed  aldrig 
fundet  sand  Imødekommen  hos  Regjeringen  og  de  ind- 
flydelsesrige Klasser  i  Preussen,  fordi  den  er  fast  sam- 
menknyttet med  en  Attraa  efter  frie  Institutioner,  som 
de  ikke  kunne  ønske  indførte.  ^Ien  Haabet  om,  at  Tran- 
gen til  en  Sammenslutning  af  det  tydske  Folk  alligevel 
vilde  blive  tilfredsstillet  ved  Hjælp  af  denne  Stat,  var 
ikke  desto  mindre  levende  hos  Mangfoldige  baade  i  og 
og  udenfor  den,  fordi  dets  Opfyldelse  indtil  videre  vilde 
falde  sammen  med  Opnaaelsen  af  Regeringens  og  de 
høiere  Klassers  eget  snevrere  Formaal,  den  umiddelbare 
Udvidelse  af  Preussens  Magt.  Maaske  blev  Trangen 
netop   følt   dybest  i   de   tydske  Smaastater,    fordi  deres 

snevre   Grændser  uundgaaeligt   maatte   paatrykke  Virk- 
somheden i  eu  Mængde  Retninger  et  Smaalighedens  Præg. 

Derimod  laa  det  i  de  østerrigske  Forhold,  at  en 
tilsvarende  Tanke  ikke  kunde  fremkalde  Andet  end  Mod- 
stand -og  Uvillie  hos  Regeringen  og  Stridigheder  hos 
Befolkningen.  Medens  Tanken  om  en  Ordning  efter  Na- 
tionaliteterne i  Nordtydskland  betød  Sammenhold  og  alt- 
saa  Kraft,  betød  den  her  Adsplittelse  og  altsaa  Svag- 
hed, og  der  fandtes  Intet,  der  kunde  løfte  den  hele  Be- 
folkning i  Kamp  for  Statens  Bestaaen. 

Vil  man  indvende ,  at  der  intet  Bevis  haves  for,  at 
Tanken  om  Tydsklands  Enhed  virkelig  havde  grebet  de 
store  Masser,  og  maaske  anføre,  at  i  Preussen  mødte  de 
i  Mai  66  indkaldte  Soldater  lydige  og  med  rolig  Fatning, 
men  uden  Begeistring  for  Krigen,  da  maa  det  paa  den 
anden  Side  tages  i  Betragtning,  at  den  større  Masse  af 
Befolkningen  i  de  annekterede  tydsktalende  Lande  med 
megen  Rolighed  har  optaget  den  Forandring  i  sin  Stil- 
ling, som  Pragfreden  indførte,  og  at  Preussen  med  Hur- 
tighed har  kunnet  gjennemføre  den  Ordning,  som  ifor- 
veien  fandtes  i  den  ældre  preussiske  Stat,  uden  at  be- 
høve Igeage  at  holde  Landene  besatte  med  andre  Trop- 
per end  dem,  som  vare  dannede  af  Landenes  egen  Be- 
folkning. Det  bør  ei  heller  lades  ubemærket,  at  en  ikke 
ringe  Andel  i  den  Skæbne,  som  traf  Hannover  og  Hessen, 
maa  søges  hos  disse  Landes  lovgivende  Forsamlinger, 
idet  den  Holdning,  som  de  indtoge,  væsenlig  bidrog  til  at 
forhindre  Regeringerne  i  en  energisk  Optræden  mod  Preus- 
sen. I  Hannover  vedtoges  det  endnu  den  15de  Juni  ikke 
at  gjennemføre  Forbundsdagens  Beslutning  om  at  sætte 
Forbundshæren    paa   Krigsfod    imod    Preussen,    og  man 

fordrede  Afskedigelsen  af  Ministeriet,  ifølge  hvis  Raad 
Hannover  havde  skænket  det  østerrigske  P'orslag  herom 
sin  Stemme.  I  Kurfyrstedømmet  Hessen  nægtede  Land- 
dagen med  stor  Stemmeilerhed  ligeledes  endnu  den  15de 
Midlerne  til  at  mobilisere  Hæren  og  forlangte  streng 
Neutralitet. 

Jo  opmærksommere  Forholdene  betragtes,  des  mere 
synes  det  klart,  at  om  end  Regeringerne  og  de  høiere 
Klasser  i  Staterne  udenfor  Preussen,  som  naturligt  er, 
lagde  særdeles  Vægt  paa  ikke  at  berøves  deres  Stil- 
ling og  deres  Indflydelse,  og  i  ethvert  Tilfælde  fastholdt, 
at  Tydskerne  ikke  bleve  Preussere,  men  Preusserne  Tyd- 
ske, naar  Omformning  endelig  skulde  finde  Sted,  saa 
betragtedes  denne  Forskjellighed  i  Opfattelserne  den 
Gang  med  megen  Ligegyldighed  af  Befolkningernes  Mas- 
ser. Maaske  var  det  ogsaa  en  Beroligelse  eller  Trøst 
for  Mange,  baade  blandt  Modstanderne  af  de  i  en  særlig 
preussisk  Retning  gaaende  Bestræbelser,  der  vedblivende 
ere  de  gjældende  i  den  preussiske  Statsstyrelse,  og  blandt 
dem,  der  led  under  denVilkaarlighed,  hvorved  hine  Bestræ- 
belser fandt  deres  Udtryk  ligeoverfor  den  lovgivende  For- 
samling og  i  Administrationen,  at  naar  Alt  kom  til 
Alt,  var  der  her  kun  Tale  om  Systemer,  der  om  en  kor- 
tere eller  længere  Tid  ved  en  Omskiften  af  Personlig- 
heder og  den  uimodstaaelig  voxende  Oplysning  maa  vige 
Pladsen. 

Blandt  de  Midler,  som  hjalp  Preussen  i  1866  til 
at  seire  over  den  væbnede  Modstand,  der  blev  stillet  af 
Stater,  som  baade  i  Befolkning  og  i  naturlige  Rigdomme 
veiede  over  det  Dobbelte  imod  Preussen,  fremtræder  som 
et  af  de  væsenligste   den   gode  Finanstilstand,   der    har 

For  Ide  og  Virkelighed.  49 

været  karakteristisk  for  Preussen  alt  fra  den  Tid,  da 
dets  Herskere  endnu  ikke  bare  Kongekronen.  Som  Følge 
af  denne  vare  alle  de  Forraad,  der  kunde  haves  paa 
rede  Haand  til  at  føre  Krig ,  tilstede ,  og  det  faldt 
forholdsvis  let  i  kort  Tid  at  tilveiebringe  de  Gjenstande, 
der  ifølge  deres  Natur  først  anskaffes,  naar  Krigens  Ud- 
brud er  nær  forestaaende.  Atter  her  bekræftede  det  sig, 
at  det  ingenlunde  betyder  ligemeget,  om  en  Stats  Fi- 
nanstilstand  er  god,  eller  om  de  enkelte  Statsborgeres 
finansielle  Stilling  gjennemsnitlig  besidder  denne  Egen- 
skab. Det  Sidste  har  kun  ringe  Betydning  med  Hensyn 
til  Statens  Kraft,  naar  ikke  tillige  det  Første  finder  Sted, 
thi  det  er  i  Reglen  umuligt  i  den  korte  Tid,  som  Udvik- 
lingen af  en  Krisis  levner,  at  raade  Bod  paa  Forsøm- 
melserne, og  kun  Ødslen  med  Penge  uden  nogetsom- 
helst  tilstrækkeligt  Udbytte  bliver  da  Følgen ,  saasnart 
Krisen  virkelig  begynder. 

Som  det  andet  Middel  fremtræder  Hærordningen. 
Det  er  saa  velbekjendt,  at  den  preussiske  Hærs  Seire 
hovedsagelig  tilskrives  Værnepligtsbestemmelserne  og  Bag- 
ladegeværerne ,  og  der  er  skrevet  saa  Meget  om  disse 
Emner,  at  en  vidtløftig  Betragtning  bliver  overflødig. 
Kun  er  der  nogle  Hovedpunkter,  som  det  vil  være  gavn- 
ligt paany  at  fremdrage. 

Indførelsen  af  en  virkelig  almindelig  Værnepligt, 
hvilken  Preussen  traf  Bestemmelse  om  paa  en  Tid,  da 
man  endnu  i  alle  andre  Lande  var  hildet  i  ældre  Tiders 
Anskuelser,  viste  strax  sin  Virkning.  Det  lykkedes 
nemlig  Preussen  paa  denne  Maade,  rigtignok  i  Strid  med 
de  Frankrig  givne  Forsikkringer,  i  1813  at  opstille  en 
Hær  paa  henved  250000  Mand,  skjøndt  Landets  davæ- 

rende  Befolkning  ikke  udgjorde  stort  mere  end  4  Millio- 
ner Mennesker.  I  denne  Hær  fandtes  der  Mange,  som  kun 
vare  uddannede  i  faa  Maaneder  under  Officerer,  hvoraf 
omtrent  alle  fra  Kapitainen  af  og  nedefter  ikke  vare  meget 
mere  øvede  end  Mandskabet;  men  den  Tjeneste,  som 
disse  Soldater  gjorde  i  Felten,  stod  dog  ikke  tilbage  for 
den,  som  ydedes  af  de  i  længere  Tid  Uddannede.  I 
181i  og  1815  blev  den  nye  Hærordning  fuldstændig 
gjennemført  paa  Grundlag  af  den  almindelige  Værne- 
pligt. Selvfølgelig  kunde  den  store  Masse  af  Menne- 
sker, som  Udskrivningen  og  en  lang  Tjenestetid  stillede 
til  Raadighed,  ligesaalidt  i  Preussen  som  noget  andet  Sted 
af  Hensyn  til  Pengemidlerne  anvendes  i  Afdelinger,  som 
i  Fredstid  have  fast  ansatte  Befalingsmænd  og  meget 
Mandskab  til  Tjeneste  under  Fanerne.  For  at  danne  en 
Forstærkning  til  de  Regimenter  og  andre  Afdelinger, 
med  hvilke  dette  er  Tilfældet,  kan  man  i  det  Væsen- 
lige følge  to  forskjellige  Veie.  Man  kan  enten  strax, 
naar  hvert  Aars  Udskrivning  er  foretagen ,  dele  de  Ud- 
skrevne, saaledes  at  Nogle  bestemmes  til  at  udgjøre  den 
egenlig  kampdygtige  Hær  eller  Liniehæren,  som  vi  kalde 
den,  og  faae  en  grundig  Uddannelse,  medens  Andre  be- 
stemmes til  at  udgjøre  Forstærkningen  og  kun  blive  ind- 
øvede i  kort  Tid.  Eller  ogsaa  kan  man  lade  samtlige 
Udskrevne  blive  delagtige  i  den  fuldstændige  Uddannelse, 
idet  de  først  udgjøre  Linien  og  derpaa,  naar  de  have 
tjent  et  vist  Antal  Aar,  overføres  til  Forstærkningen. 
Preusserne  valgte  den  sidste  Fremgangsmaade.  Det  var 
den  kostbareste  og  den  i  hin  Tid  sjeldnest  brugte,  men 
den  preussiske  Hærordning  opnaaede  derved  et  stort 
Fortrin  fremfor   de   fleste   andre  Landes.     Man  inddelte 

49* 

Soldaterne  i  en  saakaldet  staaende  Hær,  der  bestod  af 
det  yngre  Mandskab,  for  største  Delen  under  fast  ansatte 
Befalingsmænd,  og  i  et  saakaldet  Laudeværn,  der  omfattede 
det  ældre  Mandskab,  som  havde  tjent  en  Tid  lang  i  den 
staaende  Hær  og  nu  i  Landeværnets  Afdelinger  stille- 
des under  Befalingsmænd,  hvoraf  det  overveiende  større 
Antal  vare  Værnepligtige  ligesom  de  Menige.  Med  Hen- 
syn til  Anvendelsen  deltes  Hæren  i  3  Klasser,  Felt- 
hæren,  bestemt  til  Kamp  i  aaben  Mark  og  bestaaende 
af  det  yngtes  Mandskab;  Erstatningsstyrken ,  bestemt 
til  at  holde  de  udrykkede  Afdelinger  fuldtallige,  til  Trods 
for  de  Tab,  som  Krigen  medfører,  og  bestaaende  dels 
af  det  Mandskab ,  der  kom  Felthæren  nærmest  i  x\lder, 
dels  af  de  senest  tilgaaede  Rekruter;  og  endelig  Skanse- 
eller Fæstningstropperne,  bestemte  til  alene  at  kæmpe 
bag  Forskansninger  og  bestaaende  af  det  ældste  Mand- 
skab. Felthæren  og  Erstatningsstyrken  dannedes  af  den 
staaende  Hær  og  en  betydelig  Del  af  Landeværnet. 

Senere  i  Tiden  mellem  1815  og  1866  undergik  den 
preussiske  Hærordning  kun  een  større  Forandring,  nem- 
lig i  Aarene  1859  og  60.  Ved  denne  udvidedes  Antal- 
let af  Regimenterne  i  Hæren,  da  Befolkningens  Tilvæxt 
i  Aarenes  Løb  havde  gjort  det  umuligt  at  optage  den 
hele  Udskrivningsmasse  i  de  bestaaende  Afdelinger.  Man 
tilsigtede  tillige,  i  Strid  med  Manges  Anskuelser,  at 
lade  Landeværnets  planmæssige  Anvendelse  til  Kamp  i 
aaben  Mark  ophøre,  hvad  man  vilde  opnaae  ved  at  ud- 
vide Tjenestetiden  i  den  staaende  Hær,  altsaa  ved  i  det 
Hele  taget  at  gjøre  denne  Del  af  den  væbnede  Magt 
stærkere,    og   forkorte   saavel    den   samlede   Tjenestetid 

som  Tjenestetiden  i  Landeværnet').  Forandringen  blev 
kun  delvis  gjennemført  under  stadig  Strid  mellem  Rege- 
ringen og  den  lovgivende  Forsamling;  men  hvor  bitter 
denne  Strid  end  blev  ført  om  forskjellige  Enkeltheder, 
var  der  dog  Ingen ,  som  blot  tænkte  paa  at  røre  ved 
Grundvolden  for  den  hele  Bygning,  nemlig  den  alminde- 
lige Værnepligt  og  Uddannelsen  af  alt  Mandskab. 

Den  Hærordning,  Preussen  besad  i  1866,  gav  denne 
Stat  med  en  Befolkning  af  noget  over  23  Millioner  en 
Hærmagt,  hvoraf  planmæssig,  ved  en  Tjenestetid  af  i  alt 
19  Aar,  omtrent  340000  udgjorde  Felthæren,  130000 
Erstatningsstyrken  og  100000  den  saakaldte  Sikkrings- 
besætning  i  Fæstningerne,  i  alt  570000  Mand,  der  i 
særdeles  paatrængende  Tilfælde  kunde  forøges  ved  Ind- 
kaldelse af  100  til  150000  Mand  af  Landeværnets  ældste 
Aargange.  At  denne  Styrke  ikke  blot  var  tilstede  paa 
Papiret,  men  at  Beregningen  var  rigtig,  viste  sig,  da  det 
hjemsendte  Mandskab  efterhaanden  blev  indkaldt  i  1866. 
Uden  at  Landeværnets  4  ældste  Aargange  og  en  Del 
af  Rytteriet,  hørende  til  dets  yngre,  vare  blevne  ind- 
kaldte, talte  den  preussiske  Hær  ved  Felttogets  Slut- 
ning i  Felthæren  429000,  i  Erstatnings-  og  Besæt- 
ningsstyrken  226000.  At  det  første  Tal  kunde  over- 
gaae,  hvad  der  planmæssig  var  fastsat,  havde  sin  Aar- 
sag  i,  at  alt  Mandskab  var  grundigt  uddannet,  saa 
at  der  ingen  anden  væsenlig  Forskjel  fandtes  mellem 
Soldaterne  i  den  staaende  Hær  og  Landeværnet  end  den, 
som  Alderen  medførte,  og  at  de  sidste  i  Reglen  selvføl- 


')  Denne  Omdannelse  er  fuldstændig  udført  i  1S68,  efter  Bestem- 
melser i  den  nordtydske  Forfatningslov  og  den  for  det  hele  For- 
bund i  Oktober  IS'u   vedtagne  Lov  om  Krigstjeneste. 

gelig  havde  glemt  Noget  af  hvad  der  i  sin  Tid  var  lært 
dem;  men  denne  Forskj el  var  ikke  større,  end  at  Lande- 
værnets Afdelinger  kande  anvendes  i  Marken  med  kort 
Varsel,  hvad  man  ogsaa  benyttede  sig  af.  Man  op- 
rettede strax  et  helt  Armeekorps,  alene  hestaaende  af 
Landeværnsafdelinger,  udover  hvad  Planen  fastsatte,  lod 
nogle  Landeværnsrytteriregimenter  strax  møde  ved  Hæ- 
ren i  Marken  for  at  udfylde  Pladsen  for  nogle  efter  Om- 
ordningen endnu  ikke  oprettede  Linieregimenter,  desuden, 
da  det  hurtig  viste  sig,  at  Krigens  Gang  gjorde  det 
lidet  sandsynligt,  at  nogen  Fare  kunde  umiddelbart  true 
de  preussiske  Lande,  lod  man  Rekruterne  indtræde  som 
Del  af  Sikkringsbesætningen  i  Fæstningerne,  og  et  til- 
svarende Antal  ældre  Soldater,  hovedsagelig  henhørende 
til  Erstatningsstyrken ,  rykke  ud  istedetfor  og  forøge 
Styrken,  som  stod  i  Marken.  Der  blev  herved  i  et  stort 
Antal  af  Fodfolksregimenter  en  Bataillon  mere  end  de 
tre,  som  de  planmæssig  talte,  foruden  at  flere  Rytter- 
regimenter og  Batterier  paa  lignende  Maade  kom  til 
Raadighed.  Endda  havde  man  kunnet  give  denne  For- 
anstaltning et  betydeligt  større  Omfang,  om  det  havde 
været  fornødent,  da  man  i  det  ikke  indkaldte  Mandskab 
af  Landeværnets  fire  ældste  Aargange  havde  henved 
150000  Mand  at  tage  til  i  Nødsfald. 

Østerrig  havde  i  1866  en  Folkemængde  af  hen- 
ved 35  Millioner,  dog  formaaede  det  ikke  at  opstille 
nogen  Hær,  som  var  den  preussiske  synderlig  over- 
legen i  xintal.  Der  fandtes  her  vel  ogsaa  almindelig 
Værnepligt,  men  mangfoldige  Undtagelser  og  især 
den  Ret,  som  Enhver  besad  til  at  kjøbe  sig  fri,  saa- 
længe    der    fandtes    tilstrækkelig    mange    udtjente,    til 

Stillingsmænd  egnede  Soldater,  lod  den  almindelige 
Værnepligt  mere  være  til  af  Navn  end  af  Gavn.  Des- 
uden v-ar  Tjenestetiden  betydeligt  kortere  end  i  Preussen, 
kun  10  Aar,  saa  at  ungt  Mandskab,  der  ifølge  de  na- 
turlige Forhold  var  vel  egnet  til  at  gaae  imod  Fjenden 
i  aaben  Mark,  istedetfor  maatte  benyttes  til  Besætning 
i  Fæstningerne,  da  man  ikke  havde  været  saa  forsynlig 
at  have  indrettet  sig  paa  at  have  ældre  Tropper  til  dette 
Brug.  Den  Hær,  som  Osterrig  planmæssig  kunde  opstille, 
beløb  sig  til  i  Alt  omtrent  600000  Mand,  hvoraf  i 
Virkeligheden  høist  480000  Mand  kunde  anvendes  i 
aaben  Mark*).  Af  denne  Styrke  var  dog  omtrent 
30000  Mand  Italienere,  altsaa  under  de  givne  Forhold 
temmelig  ubrugbare.  Vel  var  i  Osterrig  det  aarlige  An- 
tal af  Udskrevne  en  Del  større  end  i  Preussen-),  og  der 
havdes  i  det  ikke  uddannede  Mandskab  af  de  Alders- 
klasser, som  udgjorde  Hæren,  betydelige  Hjælpekilder  til 
at  forøge  Hærens  Størrelse,  men  da  alle  de  Soldater, 
man  saaledes  kunde  faae,  vare  uøvede,  var  det  umuligt 
for  Staten  at  føre  sig  disse  Kræfter  til  Nytte  indenlor 
et  ikke  altfor  langt  Tidsrum. 

Allerede  i  Begyndelsen  af  April  blev  der  besluttet, 
at  nye  Troppeafdelinger  skulde  oprettes.  Man  vilde  i 
hvert  Infanteriregiment  danne  to  nye  Kompagnier,  som  i 
Forbindelse  med  Regimentets  to  Depotkompagnier  skulde 


')  De  mobile  Tropper  udgjorde  vel  530000,  men  disse  svarede  til 
hvad  der  i  Preussen  var  Felthær  og  Erstatningsstyrke  tilsammen. 
Fradrages  hvad  der  svarede  til  den  sidstnævnte  Styrke,  kommer 
ud,  at  den  egentlige  Felthær  var  460000. 

')  SoOOO  mod  omtrent  65000. 

udgjøre  en  ny  5te  Bataillon  for  Regimentet*).  En  lig- 
nende Udvikling  skulde  foregaae  ved  Jægerbataillonerne, 
og  man  vilde  derpaa,  dels  ved  Hjælp  af  disse  nye  Af- 
delinger, dels  ved  frivillige  Korps,  sætte  Regimenternes 
4de  Batailloner,  der  planmæssig  udgjorde  Fæstningernes 
Besætningsstyrke,  i  Stand  til  at  rykke  i  Marken.  Des- 
uden skulde  der  strax  foretages  en  fuldstændig  Udskriv- 
ning foruden  den,  som  alt  var  foretaget  for  Aaret  1866. 
Disse  Bestemmelser  kom  dog  langtfra  fuldstændig  til  Ud- 
førelse. Opfordringerne  til  Dannelsen  af  frivillige  Korps 
udgik  i  det  Hele  taget  sent  og  gave  et  høist  tarveligt 
Udbytte^);  Udskrivningen  kom  ikke  til  at  begynde  fnr 
i  Juni  og  Juli.  Derimod  bleve  de  nye  Kompagnier  op- 
rettede og  paa  forskjelligMaade  formerede  i  Batailloner, 
men  inden  man  endnu  var  kommen  saavidt,  at  man 
kunde  benytte  dem  efter  Bestemmelsen,  havde  Begiven- 
hederne rask  udviklet  sig  og  den  østerrigske  Hær  lidt 
saa  store  Tab,  at  man  i  Juli  maatte  beslutte  sig  til  atter 
at  opløse  alle  de  nydannede  Afdelinger,  for  ved  dem 
igjen  at  bringe  de  Regimenter,  som  stode  i  Marken,  op 
til  den  planmæssige  Styrke. 

Begivenhederne    stadfæstede,    at    det    er    forbundet 
med  uovervindelige  Vanskeligheder  at  bøde  paa  en  Hær- 


*)  Denne  skulde  saaledes  kun  have  4  Kompagnier,  medens  det  sæd- 
vanlige Antal  ellers  den  Gang  var  6. 

*)  I  Wien  dannedes  i  Tidsrummet  mellem  18de  Juli  og  26de  August 
et  frivilligt  Jægerkorps  paa  omtrent  4500  Mand,  men  dette  var  og- 
saa  det  eneste  Sted,  hvor  et  større  Antal  indfandt  sig.  Overalt  ellers 
var  den  frivillige  Styrke  for  saa  godt  som  Intet  at  regne;  saaledes 
gav  Forsøget  paa  i  Ungarn  at  danne  et  frivilligt  Rytterkorps  i 
Tidsrummet  mellem  7de  Juli  og  1ste  September  et  Udbytte  af  2 
Skvadroner  med  i  Alt  350  Mand.  (Østerreichs  Kampfe  im  Jahre 
1860.     IV.     Wien  1S69.     Side  63.) 

ordnings  Mangler  ved  Hjælp  af  Foranstaltninger,  som 
først  skulle  træffes,  naar  Krigens  Udbrud  er  nærfore- 
staaende. 

Selv  om  Preussen  og  Osterrig  vare  optraadte  ene 
i  Kampen,  havde  denne  sidste  Stat  saaledes  kun  i  en 
saa  ringe  Grad  havt  Overlegenheden  i  Antal  paa  sin 
Side,  at  dette  ubetydelige  Fortrin  ikke  havde  kunnet 
bøde  paa  Manglerne  i  andre  væsenlige  Retninger. 

Vi  sigte  herved  ikke  til  de  enkelte  Soldaters  Dyg- 
tighed, thi,  om  end  de  finansielle  Forlegenheder  havde 
medført,  at  en  stor  Del  af  det  østerrigske  Fodfolk  ikke 
blev  øvet  i  den  planmæssig  forudsatte  Tid,  kan  det 
dog  neppe  antages,  at  de  østerrigske  Soldater,  enkelt- 
vis tagne,  i  nogen  væsenlig  Grad  stode  tilbage  for  de 
preussiske.  Derimod  vare  de  østerrigske  Troppers  Fægte- 
maade  uheldig.  De  havde  i  den  italienske  Krig  følt  sig 
underlegne  ligeoverfor  Franskmændene,  der  ypperligt  for- 
stode at  lede  store  Masser  og  at  udfore  voldsomme  An- 
greb. Osterrigerne  havde  bagefter  søgt  at  tilegne  sig 
disse  Færdigheder  og  vare  saaledes  komne  til  at  lægge 
Vægt  paa  massevis  Frembrydning,  uden  synderligt  Hen- 
syn til  Jordsmonnets  Eiendommeligheder,  hvad  der  vel 
kunde  være  til  Nytte  under  de  ældre  Forhold,  men  nu 
kun  blev  til  Skade  ligeoverfor  den  bedre  bevæbnede 
Modstander,  hvis  hurtige  Skud  fandt  en  fortræffelig  Skive 
ved  den  modige ,  men  uovervejede  Frembryden  af  de 
østerrigske  Soldaters  sluttede  Afdelinger. 

De  kom  herved  af  sig  selv  deres  Fjender  imode  og 
forøgede  de  Fordele,  som  de  hurtigskydende  Baglade- 
vaaben,  der  udgjorde  Preussernes  Bevæbning,  alt  uden 
dette  besad  i  en  mere  end  tilstrækkelig  høi  Grad.    Den 

almindelige  Mening  har  for  en  stor  Del  tilregnet  dem 
Fortjenesten  for  Preussernes  Seire,  og  at  den  har  Ret, 
er  ikke  blevet  mindre  bekræftet  ved  den  Iver,  hvormed 
man  i  alle  Lande  i  Løbet  af  faa  Aar  har  indført  til- 
svarende Vaaben,  end  ved  de  Erfaringer,  som  til  alle 
Tider  have  gjort  sig  gjældende.  Naar  Skudvidden, 
Skudsikkerheden  og  Indtrængningen  ikke  vare  i  særdeles 
høi  Grad  forskjellige,  har  Fordelen  altid  været  paa  de 
Vaabens  Side,  der  vare  indrettede  paa  den  hurtigste 
Betjening.  Dette  har  vist  sig  alt  i  de  gamle  Dage,  da 
Krudtvaabnene  vare  i  deres  Barndom,  idet  Haandskyde- 
vaabnene  i  Aarhundreder  ikke  kunde  fortrænge  Buerne; 
det  viste  sig  paa  en  iøinefaldende  Maade  i  Trediveaars  - 
krigen  ved  Svenskernes  Seire,  og  det  har  bekræftet  sig 
i  den  os  nærmere  liggende  Tid,  før  1866,  om  end  mindre 
aabenbart,  ved  flere  efterhaanden  indførte  Forbedringer, 
der  væsenligst  tilsigtede  at  fremme  Skydningens  Hurtig- 
hed. Sandheden  er  desuden  indlysende  ved  den  sim- 
pleste Betragtning,  og  man  maa  kun  undre  sig  over,  at 
der  gik  saa  lang  Tid  hen,  efter  at  Opfindelsen  var  gjort 
og  havde  vist  sig  praktisk  brugbar,  inden  Øinene  bleve 
aabnede.  Men  den  militære  Historie  er  ikke  den,  som 
frembyder  de  færreste  Exempler  i  forskjellige  Retninger 
paa  en  fordomsfuld  Vedhængen  ved  det  Gamle.  Bag- 
ladegeværerne  indførtes  i  den  preussiske  Hær  i  Aaret 
1841;  de  bleve  brugte  i  Krigen  mod  Danmark  1848 — 
50,  derved  almindelig  bekjendte  og  givne  Sagkyndige 
i  de  fleste  Lande  til  Prøve.  Alligevel  gik  deres  Dom 
ud  paa,  at  det  ikke  vilde  være  fordelagtigt  at  efter- 
ligne denne  Bevæbning.  Den  danske  Krig  1864  be- 
gyndte    at    vække    en    Mistanke    til    Kjendelsens  Rig- 

tigbed.  Medens  man  endnu  kun  løseligt  overveiede,  kom 
1866 ;  men  da  lagde  Kjendsgerningen  sig  for  Dagen,  og 
det  faldt  i  Osterrigernes  Lod  at  blive  dem,  som  den 
grundige  Prøve  gik  ud  over. 

Det  falder  naturligt  at  spørge,  hvorfor  det  saa  ofte 
har  været  Osterrig,  der  blev  den  Lidende  ved  Krigskon- 
stens  Udvikling.  Nærmest  fremtræder  den  Betragtning, 
i  det  Mindste  naar  man  holder  sig  til  den  os  nærmest  lig- 
gende Tid,  at  ved  den  Undertrykkelseslyst,  der  udmærkede 
det  østerrigske  Keiserlms,  og  ved  den  Splid,  som  de  mange 
Nationaliteter  uafbrudt  medførte,  traadte  Hæren  i  Øster- 
rig vedblivende  i  et  endnu  fjernere  Forhold  til  Folket 
end  i  noget  andet  Land.  Den  ungarske  Officer,  der 
skulde  kue  Italienerne,  og  den  italienske  Officer,  der 
skulde  passe  paa  Ungarerne,  stode  i  de  fremmede  Gar- 
nisoner udenfor  Befolkningen;  de  bleve  glemte  i  deres 
Hjemstavn,  og  de  glemte  den  og  bleve  fremmede  for 
enhver  Interesse,  der  ikke  havde  umiddelbar  Betydning  for 
Regimentets  snevre  Kreds.  Der  dannede  sig  derved  hos 
det  østerrigske  Militær  hin  stolte,  glimrende  Optræden, 
hin  Fasthed  i  Tjenestens  Gang,  hin  Sammensluttethed  i 
det  kameratlige  Samliv,  og  hin  Kulde,  for  ikke  at  sige 
Foragt  for  Alt,  hvad  der  ikke  bar  Uniformen,  som  kan 
være  saa  bedaarende  især  for  den  Yngres  uerfarne  Blik ; 
men  ved  Siden  heraf  udviklede  sig  med  Hensyn  til  det 
indre  Samfundsliv  hint  Vrængebillede  af  den  militære 
Aand,  der  ikke  blot  fordrer  den  ubetingede  Lydighed  lige- 
overfor den  umiddelbart  givne  Befaling,  uden  hvilken  ingen 
Hær  kan  gjøre  Fyldest,  men  ogsaa  den  slaviske  Under- 
kastelse, som  bestaaer  i,  at  ingen  Underordnet  tør  yttre 
nogen  fra  den  Foresattes  Anskuelse  afvigende  Mening  om 

en  hvilkensomhelst  uvigtig  eller  vigtig,  nær  eller  ijerntlig- 
gende  Foranstaltning.  I  intet  Land  har  vistnok  en  fra  det 
Gældende  afvigende  Mening  været  i  den  Grad  betragtet  som 
formasteligt  Kjætteri,  og  intetsteds  er  den  vistnok  bleven 
mindre  taalt  end  i  Østerrig.  Alt  kunde  desuden  ben- 
drages  derunder,  thi  der  var  jo  ikke  en  Form  for  en 
Knap,  der  ikke  ligesaa  vel  var  fastsat  ved  en  fra  oven 
given  Befaling,  som  Hærens  Bevæbning,  eller  Hærens 
Taktik  eller  Landets  Forsvarsanstalter  overhovedet. 
Vilde  det  ikke  være  en  lige  strafværdig  og  taktløs  Aa- 
benmundethed  at  misbillige  det  Mindre  som  det  Større? 
Hvilken  Tænksomhed  skulde  der  kunne  udvikle  sig  blandt 
Mænd,  som  havde  henlevet  den  bedste  Del  af  deres  Leve- 
tid under  Trykket  af  dette  System,  og  hvormeget  vilde 
de  kunne  gjøre  Fyldest,  naar  de  endelig  graahærdede 
havde  naaet  de  Stillinger,  hvori  de  bleve  kaldede 
til  Raadslagninger,  af  hvilke  Statens  Fremtid  afhang, 
Stillinger,  som  de  selvfølgelig  aldrig  vare  komne  i,  hvis 
de  i  deres  lange  Tjenestetid  havde  vist  mindste  Til- 
bøielighed  til  udskeiende  Synsmaader?  Hvorledes  skulde 
Kritik  kunne  blive  udøvet  af  Oldinge,  som  fra  Barn- 
dommen vare  blevne  opdragne  i  Hadet  mod  Kritiken,  og 
hvorledes  skulde  Tjenstiver  og  Virkelyst  have  kunnet 
holde  sig  i  Live?  Der  gaves  neppe  i  den  militære  Verden 
noget  smukkere  Syn  for  en  Del  Aar  tilbage  end  at  see 
en  østerrigsk  Parade  med  flyvende  Fane  marchere  gjen- 
nem  Gaderne  i  en  By.  Selv  ved  denne  fredelige  Tje- 
neste havde  Soldaternes  solbrændte,  skarpe,  sydlandske 
Ansigter  et  Præg,  som  om  de  gik  frem  i  Kugleregn,  og  dog, 
hvormegen  Brøst  fandtes  der  ikke,  som  gjorde  hele  dette 
stolte  Ydre  værdiløst,  og  hvor  megen  Grund   havde  ikke 

Tilskueren  til  at  sige  til  sig  selv,  at  de,  tiltrods  tor  den 
enkelte  Soldats  uomtvistelige  Tapperhed  og  Dygtighed, 
ligeovertor  Franskmænd,  Preussere  eller  selv  ligeoverfor 
Russere  sandsynligst  vilde  blive  de  Slagne? 

Mangfoldige  Forskjelligheder  mellem  den  østerrigske 
og  den  preussiske  Hær  kunde  endnu  fremdrages,  For- 
skjelligheder, der  alle  mer  eller  mindre  havde  deres 
Rod  i  det  ovenfor  Udviklede,  eller  hvad  der  er  det 
Samme,  i  at  den  preussiske  Hær  i  Hovedsagen  tilnær- 
melsesvis var  grundet  paa,  at  Folk  og  Hær  med  Kongen 
i  Spidsen  udgjorde  en  Enhed,'  medens  i  Osterrig  Be- 
folkningens Adsplittelse  i  Folkeslag  og  Hærens  Ad- 
skillelse fra  Befolkningen  og  fra  Folkene  vare  Reglen. 
Disse  Forskjelligheder  forbigaae  vi  til  Hobe,  kun  skulle 
vi  fremdrage  en  eneste,  der  ikke  blev  af  mindst  Betyd- 
ning med  Hensyn  til  Krigens  Gang.  Det  var  hin  beun- 
dringsværdige Omhyggelighed,  hvormed  Preussen  i  sin 
Hærordning  havde  vidst  at  træife  Foranstaltninger,  saa  at 
ikke  en  eneste  Del  af  Hæren  kom  til  at  staae  tilbage  i 
Udvikling,  og  saa  at  der  i  enhver,  om  end  tilsyneladende 
nok  saa  ubetydelig  Gren  af  Tjenesten  herskede  den  samme 
Orden  og  Nøiagtighed,  ligesom  ogsaa  enhver  ydet  Tje- 
neste, af  hvilken  Art  den  end  var,  kunde  vente  en  passende 
Paaskjønnelse.  En  saadan  Ordning  kan  for  denlkkemili- 
tære  synes  saare  naturlig,  og  dog  sees  Intet  hyppigere  end 
at  den  tilsidesættes.  Man  troer  at  have  gjort  Alt  saa  saare 
godt,  naar  man  har  de  kæmpende  Vaaben,  Fodfolket, 
Rytteriet  og  Artilleriet,  i  god  Stand  og  antager  det 
forsvarligt  at  bekymre  sig  lidet  om  de  andre  Dele  af 
Hæren,  hvis  Virksomhed  er  mindre  fremtrædende  for 
Alles  Øine,  saaledes    Generalstaben,  Ingeniørerne,  Træ- 

net,  Forpleiningspersonalet  o.  s.  v.  I  den  esterrigske 
Hær  var  der  langtfra  Forfald  i  disse  Korps,  men  der 
var  en  betydelig  Forskjel  i  den  Opmærksomlied,  som 
man  lod  dem  blive  til  Del  ligeoverfor  de  egenlige  kæm- 
pende Vaaben  og  den,  som  man  skænkede  dem  i  Preus- 
sen. Fremgangsmaaden  førte  sin  Straf  med  sig,  idet 
f.  Ex.  Mobiliseringen  og  Marcherne  under  Felttoget  for 
Preusserne  gik  med  næsten  mekanisk  Nøiagtighed,  me- 
dens der  i  Østerrig  var  idelige  Forsinkelser,  saa  at 
Tropperne  ikke  alene  ei  naaede  frem  til  de  vigtigste 
Strøg  af  Krigsskuepladsen  i  Bøhmen  og  Sachsen,  men 
saa  at  Preusserne  endog  kunde  rykke  frem  paa  en  Maade, 
der  vilde  have  været  dumdristig  ligeoverfor  en  mere  ak- 
tiv Modstander.  Naturligvis  var  det  den  Gang  umuligt 
for  det  store  Flertal  blandt  Østerrigerne  at  indsee  dette. 
Manglerne  og  Langsomheden  bleve  forklarede  paa  en 
ganske  anden  Maade.  I  de  otfenlige  Blade  hed  det  stadig, 
at  den  østerrigske  Hærs  Opstillinger  og  Bevægelser  hid- 
rørte fra  en  Krigsplan,  der  var  ligesaa  ufeilbarlig,  som 
uudforskelig,  og  hvis  Følger  man  meget  snart  vilde 
faae  at  see.  Der  var  unegtelig  en  Krigsplan,  men 
dens  Beskaffenhed  stod  i  et  nøie  Forhold  til  den  Pleie, 
som  man  havde  tildelt  den  Institution,  fra  hvilken  den 
udgik. 

Den  nærmeste  Foranledning  til  Krigens  Udbrud  var 
de  Skridt,  som  Østerrig  foretog  i  sin  skinsyge  Iver  for 
saameget  som  muligt  at  forringe  Preussens  Udbytte 
af  Krigen  mod  Danmark.  Støttet  af  den  hele  Stilling 
i  Europa  ikke  mindre  end  af  sine  egne  Midler  kunde 
Preussen  dog  holde  Østerrig  Stangen,  og  det  varede  ikke 
længe,  inden  Østerrig  mærkede  Følgerne  af  det  Feilgreb, 

som  det  havde   gjort  sig  skyldig  i  ved  at  gaae   sammen 
med  Preussen  i  hin  Krig. 

Ved  Wieufreden  havde  Kong  Christian  den  Niende  af- 
staaet  sine  Rettigheder  over  Hertugdømmerne  til  Keiseren 
af  Østerrig  og  Kongen  af  Preussen  i  Forening.  Byttet 
skukie  nu  deles,  men  hvorledes  dette  skulde  skee, 
maatte  nødvendigvis  blive  et  Stridsspørgsmaal.  At 
Hertugdømmerne  laa  nær  ved  Preussen  og  kunde  af- 
give fortrinlige  Havne  til  den  nordtydske  Flaade, 
var  altfor  fristende  for  denne  Stat,  til  at  den  frivilligt 
skulde  have  opgivet  sine  Bestræbelser  for  selv  at  be- 
mægtige sig  disse  Lande.  Det  forsøgte  først  at  komme 
til  Maalet  paa  en  lempelig  Maade  og  tilbød  Osterrig 
Skadesløsholdelse,  naar  dette  vilde  opgive  sinDel  af  Besid- 
delsesretten,  dog  uden  at  denne  Skadesløsholdelse  turde 
være  en  Afstaaelse  af  nogen  Del  af  det  preussiske 
Territorium.  Østerrig  brød  sig  vistnok  i  Grunden  ikke 
meget  om  denne  eller  nogen  anden  Erstatning;  derimod 
var  det  af  Vigtighed  for  Østerrig  at  faae  dannet  af  Sles- 
vig og  Holsten  en  selvstændig  Stat,  hvis  Regering  ifølge 
den  Maade,  paa  hvilken  den  var  bleven  til,  naturligt 
vilde  slutte  sig  til  de  andre  Smaastaters  Regjeringer, 
og  derved  ogsaa  til  Østerrig,  i  at  berede  Preussen 
Ulemper  og  bekæmpe  de  Bestræbelser,  der  sigtede  til  at 
fremme  Tydsklands  Enhed. 

De  første  Uenigheder  mellem  Østerrig  og  Preus- 
sen afsluttedes  foreløbig  ved  Overenskomsten  i  Gastein 
1865,  ved  hvilken  Lauenburg  kom  i  den  preussiske 
Konges  udelukkende  Besiddelse  mod  Erlæggelse  af  P,'-.> 
Million  pr.  Daler,  medens  iøvrigt  den  uholdbare  Stilling 
indførtes,    at  Preussen   alene  skulde    føre  Bestyrelsen    i 

Slesvig,  Østerrig  alene  i  Holsten.  I  denne  sidste  Lands- 
del tillodes  derefter  forskjellige  Agitationer,  der  havde 
til  Formaal  at  bringe  Slesvigs  og  Holstens  Hertugkroner 
forenede  paa  Friederich  af  Augustenborgs  Hoved.  Preus- 
sen svarede  først  ved  at  offenliggjøre  i  Oktober  den  mærk- 
værdige Undersøgelse,  som  den  havde  ladet  sine  Kron- 
jurister  anstille  angaaende  denne  Persons  formentlige 
Rettigheder.  Derpaa  fulgte  en  Notevexling,  som  i  Slut- 
ningen af  Vinteren  ledsagedes  af  krigei'ske  Raadslag- 
ninger  baade  i  Wien  og  Berlin,  Troppebevægelser  og 
Indkaldelser,  dog  endnu  i  mindre  udstrakt  Grad,  og  de 
uudblivelige  gjensidige  Beskyldninger  for,  at  disse  Ind- 
kaldelser ikke  gik  ud  paa  Forsvar,  men  paa  Angreb. 

I  April  saae  det  endnu  en  kort  Tid  for  et  mere 
overfladisk  Blik  ud,  som  om  en  fredelig  Vending  skulde 
indtræde. 

Den  almindelige  Regel,  at  jo  mindre  moralsk  Ret 
en  Stat  har,  desmere  er  den  begj ærlig  efter  at  søge 
Støtte  i  den  juridiske,  har  altid  stadfæstet  sig  for 
Preussens  Vedkommende.  Det  vilde  meget  nødig  op- 
give de  tilsyneladende  lovlige  Former,  og  da  det  nu 
var_en  afgjort  Sag,  at  de  mindre  tydske  Stater,  hvis 
Stridighederne  skulde  afgjøres  ved  Forbundets  Kjeudelse, 
vilde  stille  sig  paa  Østerrigs  Side,  havde  Preussen  været 
saa  ilde  stedt  med  Hensyn  til  sin  ydre  Ærbødighed  for 
det  Lovlige,  at  den  maaske  havde  givet  efter,  hvis 
den  ikke  havde  fundet  en  Hjælper,  der  vilde  holde  Øster- 
rig tilstrækkelig  i  Aaude,  hvor  beroligende  Forsikkringer 
Preussen  end  afgav. 

Denne  Hjælper  var  Italien.  En  Strid  mellem  de 
tvende  tydske  Stormagter  frembød  altfor  gunstige  Udsigter, 

til  at  den  italienske  Regering  ikke  med  Begjærlighed 
skulde  gribe  den  mindste  Finger,  som  blev  rakt  den. 
Frankrigs  Understøttelse  i  1859  havde  vel  trængt  Øster- 
rigerne tilbage  indtil  Mincio,  og  de  paafølgeude  Begiven- 
heder paa  den  italienske  Halvø  havde  medført  Samlingen 
af  de  fleste  af  dens  Lande  under  Victor  Emanuels  Septer, 
men  om  det  nydannede  Kongerige  Italien  end  ingenlunde 
kunde  regnes  for  ringe,  vare  dets  Kræfter  endnu  for 
ubetydelige  til,  at  det  med  Udsigt  til  Held  kunde  binde 
an  med  Østerrig,  som  oven  i  Kjøbet  ved  den  berømte 
Fæstningsfirkant  havde  skabt  sig  en  Forsvarsstilling  af 
næsten  vidunderlig  Styrke.  Overordenlig  mange  militære 
Hjerner  havde  forgjæves  anstrengt  sig  for  at  komme 
paa  det  Rene  med,  hvorledes  det  vilde  være  muligt 
selv  for  betydeligt  overlegne  Kræfter  at  foretage  et  hel- 
digt Angreb  paa  den  østerrigske  Stilling.  Keiser  Na- 
poleon havde  før  Felttoget  1859  udtalt,  at  han  vilde 
gjøre  Italien  fri  indtil  Adriaterhavet,  men  ikke  desto 
mindre  havde  han  standset  sin  Hær  foran  Fæstuings- 
tirkanten  og  sluttet  Fred  uden  at  indfrie  sit  Løfte,  og 
uden  at  der  senere  var  indtruffet  Noget,  som  tydede  paa, 
at  det  var  hans  Hensigt  snart  at  gjøre  det.  Den  gun- 
stige Leilighed,  som  nu  frembød  sig  ved  Striden  mellem 
Østerrig  og  Preussen ,  blev  derfor  hurtig  greben ,  og 
Victor  Emanuels  Regering  gik  ind  paa  Aftaler,  der  bleve 
Preussen  til  stor  Nytte,  samtidig  med  at  de  egenlig  vare 
meget  lidet  forpligtende  for  denne  Stat. 

Man  kunde  i  Preussen  ikke  tage  Feil  af,  at  den  ita- 
lienske Hær,  som  var  af  meget  ny  Dannelse,  altsaa  endnu 
saare  lidet  sammenarbeidet,  og  tillige  i  andre  Retninger  af 
noget  tvivlsom  Godhed,  ikke  vilde  have  synderlig  Udsigt  til 

Held  i  Angrebet  paa  Fæstningsfirkanten.  Der  var  langt 
mere  Udsigt  til,  at  selv  en  i  Antal  langt  underlegen  øster- 
rigsk  Styrke  vilde  slaae  den  italienske  Hær  og  derefter 
gaae  frem  Syd  for  Po.  Men  alt  dette  var  i  Grunden 
ligegyldigt,  thi  ved  Forbundet  med  Italien  vare  de  to 
Hovedøiemed  opnaaede,  som  Preussen  tilsigtede.  Ved' 
dette  Forbund  bevirkedes  nemlig,  at  den  italienske  Hær, 
hvis  fuldt  uddannede  og  strax  anvendelige  Styrke  ud- 
g,jorde  omtrent  335000  Mand,  medens  dens  fulde  plan- 
mæssige Styrke  var  omtrent  550000,  i  alle  Tilfælde  bort- 
drog  saa  stor  en  Del  af  den  østerrigske  Hær  fra  Krigs- 
skuepladsen i  Tydskland,  at  den  ringe  Overlegenhed  i 
Antallet,  som  de  østerrigske  Stridskræfter  besad,  blev 
tilintetgjort.  Desuden  opnaaedes,  at  Østerrig  nu  var 
tvungen  til  at  blive  ved  at  ruste  sig,  og  at  Preussen 
altsaa  kunde  tillægge  denne  Stat  Hensigter  om  at  bryde 
Freden  og  fremstille  sine  egne  Rustninger  som  Nødværge. 
Uden  at  frygte  for  at  see  sine  Planer  krydsede,  kunde 
den  preussiske  Regering  den  21de  April  give  et  imøde- 
kommende Svar  paa  den  østerrigske  Regerings  Erklæring 
om,  at  Keiseren  vilde  stille  Rustningerne  i  Bero,  saa- 
fremt  Preussen  vilde  give  Tilsagn  om  at  gjenindføre  Hæ- 
rens ved  Indkaldelserne  og  andre  Befalinger  ophævede 
regelmæssige  Fredstilstand,  og  den  kunde  trygt  udbede  sig 
Meddelelser  om ,  til  hvilke  Tidspunkter  den  østerrigske 
Regering  vilde  iværksætte  sine  Beslutninger,  og  love 
at  de  preussiske  Soldaters  Hjemsendelse  skulde  foregaae 
paa  de  samme  Tider;  thi  det  laa  i  den  Forandring 
af  Stillingen,  som  Italiens  begyndende  Optræden  imid- 
lertid havde  medført,  at  Østerrig  nu  raaatte  give  et 
yderligere    Svar,    der    var  høist  tilfredsstillende   for    de 

preussiske  Planer.  Det  lød  paa,  at  Keiseren  vel  var 
beredt  til  at  drage  de  Tropper  tilbage,  hvormed  Gar- 
nisonerne i  Bøhmen  vare  forstærkede,  men  at  nyere 
Efterretninger  fra  Italien  øiensynlig  beviste ,  at  denne 
Stat  forberedte  et  Angreb  paa  Venetien;  Osterrig  saae 
sig  derfor  nødt  til  at  forøge  sine  Forsvarsmidler  paa  sin 
sydlige  Side  og  at  sætte  sine  Hære  i  de  italienske  Pro- 
vinser paa  Krigsfod,  hvilket  dog  formentlig  ikke  kunde 
være  til  Hinder  for,  at  Preussen  reducerede  sine  alt 
mobiliserede  Armeekorps.  Denne  Depeche,  af  26de  April, 
tør  antages  at  have  været  de  Indviede  i  Berlin  til  megen 
Glæde,  og  det  har  neppe  været  uden  en  særdeles  Til- 
fredsstillelse, at  Grev  Bismarck  besvarede  den  med,  at 
efter  den  preussiske  Regerings  Anskuelse  var  der  ingen 
Anledning  for  Østerrig  til  at  forberede  sig  paa  Angreb 
fra  Italien,  og  at  Preussen  ikke  kunde  gaae  ind  paa  de 
forestaaende  vigtige  Forhandlinger  med  den  keiserlige  Re- 
gering, uden  at  den  Betingelse  var  opfyldt,  at  begge  Mag- 
ters Krigsberedskab  holdtes  nøiagtig  i  samme  Omfang*). 


')  Den  preussiske  Generalstab  udtaler  i  sit  Skrift  om  Krigen  (Der 
Feldzug  von  1&66  in  Deutschland.  Redigirt  von  der  kriegs- 
gescbichtlichen  Abtheilung  des 'grossen  Generalstabes.  Berlin  1867. 
Side  11  o.  flg.),  at  den  østerrigske  Depeche  af  26de  April,  der 
var  udfærdiget  samme  Dag  som  et  Forslag  til  Preussen  om  at  af- 
staae  Hertugdammerne  til  den  mest  berettigede  Prætendent,  mod 
Bibeholdelse  af  forskjellige  Fordele,  „i  Berlin  vakte  en  dyb  og  al- 
mindelig Mistro  til  Østerrigs  Hensigter,  saa  meget  mere,  som  man 
meget  neie  vidste,  at  Italien  den  Gang  Intet  havde  forberedt  til  en 
Krig."  Der  gjøres  endvidere  den  Betragtning  gjældende ,  at  de 
Aftaler,  som  vare  trufne  med  den  italienske  General  Govone ,  da 
han  besøgte  Berlin  (i  Marts) ,  vare  af  en  meget  almindelig  Natur, 
og  at  det  først  var  den  østerrigske  Depeche  af  26de  April,  der 
gave  Forhandlingerne  mellem  Preussen  og  Italien  en  fastere  Form 
samt  satte  Italiens  Bustninger  i  Qang. 

Rustningerne  skrede  nu  ustandset  fremad  i  Mai  og 
Juni.  Preussens  vel  gjennemtænkte  Hærordning  sikkrede 
den  herved  Fordelen  af  stadig  at  kunne  komme  senere 
end  Østerrig  med  Udstedelsen  af  Befalingerne,  medens 
den  dog  altid  fik  Forspringet  med  Hensyn  til  det 
Tidspunkt,  da  de  vare  udførte.  Vedblivende  gjorde 
Preussen  den  Anskuelse  gjældende,  at  Østerrigs  Frem- 
gangsmaade  maatte  ansees  som  en  direkte  Udfordring  og 


Imidlertid  er  det  oplyst  fra  den  modsatte  Side  (Osterreichs 
Kampfe  im  Jahre  1S66,  nach  Feldacteu  bearbeitet  durch  das  K.  K. 
Generalstabs-Bureau  fiir  Krlegsgeschichte,  "Wien  1867 — 69.  I,  Side 
2S  o.  flg.),  at  General  Govone  ankom  efter  Preussens  Indbydelse,  og  at 
den  italienske  Udenrigsminister  Lamarmora  i  en  Note  af  Øde  Marts  til 
den  italienske  Gesandt  i  Berlin  betegnede  General  Govone  som  en 
Mand,  der  besad  sin  Konges  fulde  Tillid,  og  hvis  Sendelse  havde 
til  Formaal  at  sikkre  de  Forholdsregler,  som  skulde  træffes  af  begge 
Stater  med  Hensyn  til  et  fælles  Forsvar.  General  Govone  kom  i 
Midten  af  Marts  til  Berlin.  Ved  en  Depeche  af  3die  April  fra 
Lamarmora  til  den  italienske  Gesandt  i  Berlin  blev  General  Govone 
bemyndiget  til  at  afslutte  et  Forbund  med  Preussen,  hvilket  skulde 
have  til  Formaal:  1)  i  paakommende  Tilfælde  ved  Vaabenmagt  at 
understøtte  de  Forslag,  som  Kongen  af  Preussen  vilde  stille  med 
Hensyn  til  Forbundsforfatningens  Omdannelse  paa  en  Maade,  der 
svarede  til  Nationens  Trang ;  2)  at  bevirke  Østerrigs  Afstaaelse  til 
Kongeriget  Italien  af  de  Østerrig  undergivne  italienske  Lands- 
dele. Den  8de  April  blev  Forbundet  afsluttet,  medens  allerede  i 
Italien  ved  de  kgl.  Forordninger  af  20de  og  26de  Marts  over 
100000  Mand  vare  blevne  indkaldte.  Senere  fulgte  den  6te  og  10de 
April  ludkaldelse  af  omtrent  85000,  saa  at  den  italienske  Hær  da 
havde  hele  sin  Krigsstyrke  inde. 

En  Note  af  5te  April,  i  hvilken  den  preussiske  Udenrigs- 
minister erklærede  den  østerrigske,  at  „Intet  laa  fjernere  fra  Kon- 
gens Tanker  end  en  Angrebskrig'",  omtales  aldeles  ikke  i  den 
preussiske  Generalstabs  Skrift,  der  i  det  Hele  taget  saa  godt  som 
ikke  indlader  sig  paa  nogen  Beretning  om  Underhandlingerne  med 
Italien. 

som  hidrørende  fra  Ønsket  om  at  gjøre  et  voldsomt 
Brud  uundgaaeligtM- 

Kun  to  Ting  kunde  for  Alvor  have  standset  Preus- 
sen. Den  ene  var,  at  Østerrig  havde  givet  efter  lige- 
overfor Italien,  den  anden,  at  en  alvorlig  Stemning  imod 
Preussen  havde  givet  sig  tilkjende  i  Europa. 

Det  Første  kunde  med  Sikkerhed  ansees  for  en 
Umulighed.  Østerrig  maatte  da  have  fornægtet  sin  hele 
Fortid,  det  habsburgske  Huses  bekjendte  Stolthed  og 
uden  Sværdslag  have  stillet  sig  paa  den  nyere  Tids 
Standpunkt  og  anerkjendt  Nationaliteternes  Ret.  Det 
Andet  kunde,  om  end  med  mindre  Sikkerhed,  antages 
for  usandsynligt.  Hovedvægten  laa  selvfølgelig  paa  de  An- 
skuelser, som  Frankrig  vilde  gjøre  gjældende.  I  den  preus- 
siske Generalstabs  Skrift  fremsættes  den  Betragtning-),  at 
Frankrigs  Interesser  ikke  krydsedes  ved  en  Udvidelse  af 
Preussens  Magt  til  en  saadan  Grad,  at  denne  Stat  af 
Frygt  for  sin  vestlige  Nabo  behøvede  ubetinget  at  støtte 
sig  til  Rusland  eller  Østerrig,  og  at  den  forventelige 
Skabelse  af  en  Sømagt  af  anden  Rang  maatte  aabne 
Frankrig  Udsigt  til  et  velkomment  Middel,  ved  hvis 
Hjælp  det  en  Gang  kunde  optræde  mod  Englands  Ene- 
herredomme paa  Havet.  Der  tilfoies  rigtignok,  at  skjøndt 
Keiser  Napoleons  Politik  lige  fra  Begyndelsen  af  hans 
Regering  havde  været  venlig  sindet  mod  Preussen,  saa 
stod  det  dog  ikke  til  at  vente,  at  han  under  Begiven- 
hedernes Udvikling  vilde  blive    en   udeltagende  Tilskuer, 


')  Saaledes  i  Circulairet  til  de  preussiske  Gesandter  ved  de  ikke 
tydske  Hoffer,  i  Begyndelsen  af  Juni  (Osterreichs  Kåmpfe  im  Jahre 
1866,  I,  Side  37.) 

»)    Side  14. 

Og  en  saadan  senere  Indblanding  vilde  være  en  Fare 
ikke  blot  for  Preussen,  men  ogsaa  for  hele  Tydsk- 
land,  saafremt  dette  ikke  iforveien  var  enigt.  Denne 
Betragtning  kan  ikke  være  rigtig;  thi  det  kunde  ikk« 
ligge  i  Frankrigs  Interesse  at  blive  omgiven  paa  sin 
østlige  Side  af  et  mægtigt  Rige,  istedetfor  af  den  Mængde 
Smaastater,  der  udgjorde  en  væsenlig  Del  af  Frankrigs 
Grændselande.  Det  kan  derfor  ogsaa  ansees  som  givet, 
at  i  en  lang  Fremtid  vil  den  nordtydske  Sømagt  ikke 
blive  til  Understøttelse  for  Frankrig.  De  Bevæg- 
grunde, som  have  ledet  Keiser  Napoleon,  maae  utvivlsomt 
søges  i  ganske  andre  Retninger.  Det  ligger  nærmest 
at  antage,  at  det  har  været  Hensyn  til  vedblivende  at 
følge  Frankrigs  traditionelle  Politik  mod  Østerrig,  der 
ikke  vilde  kunne  naae  sit  Maal,  saalænge  Osterrig  havde 
fast  Fod  Syd  for  Alperne*).  I  ethvert  Tilfælde,  om 
Frankrigs  Bevæggrunde  end  ikke  vare  aabenbare,  vid- 
stes det  den  Gang,  som  det  vides  endnu,  at  Keiseren 
lige  siden  Krigen  1859  tydelig  havde  vist  Utilbøielighed  til 
at  bringe  Frankrigs  væbnede  Magt  i  Anvendelse  i  Eu- 


')  Denne  Betragtning  stemmer  med  de  Udtalelser,  som  forekomme 
1  en  Skrivelse  af  Ilte  Juni  fra  Keiser  Napoleon  til  hans  Uden- 
rigsminister. Det  hedder  heri:  .,Yi  havde  ønsket  at  opnaae,  saa- 
vidt  det  stod  til  os,  for  Mellemstaterne  i  det  tydske  Forbund  en 
nærmere  Forening,  en  mægtigere  Organisation  og  en  betydnings- 
fuldere Rolle,  for  Preussen  større  Ensartethed  og  mere  Magt  i 
Norden,  og  for  Østerrig  Opretholdelsen  af  denne  Stats  mægtige 
Stilling  i  Tydskland.  Vi  havde  desuden  ønsket,  at  Østerrig  mod 
et  billigt  Vederlag  havde  kunnet  afstaae  Venetien  til  Italien ,  thi 
naar  Østerrig  i  Forening  med  Preussen,  og  uden  at  tage  Hensyn 
til  Traktaten  af  1852,  har  ført  Krig  med  Danmark  i  den  tydske 
Nationalitets  Navn,  saa  synes  det  billigt,  at  det  i  Italien  aner- 
kjender  de  samme  Grundsætninger  og  fuldstændiggjør  Halvøens 
Uafhængighed.''     (Osterreichs  Kampfe,  IV,  Side  2.) 

ropas  Anliggender,  og  det  var  i  Overensstemmelse  hermed, 
at  det  eneste  Skridt,  som  Frankrig  foretog,  skete  i  Form 
af  en  Indbydelse,  i  Slutningen  af  Mai,  fra  Frankrig,  Stor- 
brittanien  og  Rusland  til  Osterrig,  Preussen,  Italien  og  det 
tydske  Forbund,  om  at  deltage  i  Forhandlinger,  der 
skulde  tilsigte  Fredens  Bevarelse  og  finde  Sted  i  Paris. 

Preussen  kunde  uden  Forbehold  antage  denne  Ind- 
bydelse, thi  ogsaa  i  denne  Retning  maatte  Forholdet  til 
Italien  bringe  Osterrig  i  Forlegenhed.  Østerrig  svarede, 
at  det  maatte  lade  sin  Deltagelse  i  Forhandlingerne  af- 
hænge af,  at  enhver  Kombination  blev  udelukket,  ved 
hvilken  en  territorial  Udvidelse  eller  en  Forøgelse  af 
Magt  blev  nogen  af  de  indbudue  Stater  til  Del.  Det 
erklærede,  at  det  ikke  kunde  handle  anderledes  i  den 
Stilling,  hvori  Østerrig  befandt  sig  ligeoverfor  Victor 
Emanuels  Regering,  og  fordrede  desuden,  at  den  pavelige 
Regerin  maatte  deltage  i  Forhandlingerne  angaaende 
disse  italienske  Tvistigheder. 

Ved  dette  Svar  blev  Indbydelsen  ganske  uden  Virk- 
ning, og  det  var  nu  givet,  at  ingen  øieblikkelig  Ind- 
blanding fra  fremmede  Magters  Side  vilde  finde  Sted. 
I  Storbrittanien  havde  nemlig  Fredspolitiken  dengang  som 
nu  Eneherredømmet.  Snarest  maatte  den  gamle  Skinsyge 
mod  Frankrig,  der  aldrig  har  været  aldeles  død,  bringe 
denne  Stat  paa  Preussens  Side,  Rusland  maatte  af 
Hensyn  til  den  Magt,  hvormed  Østerrig  kan  krydse  dets 
Planer  mod  Tyrkiet,  ligeledes  være  tilbøielig  til  at  stille 
sig  i  et  fjendligt  Forhold  til  Østerrig  i  ethvert  Spørgs- 
maal,  hvor  det  ikke  gjaldt  om  at  undertrykke  revolutio- 
nære Bevægelser.  Af  de  nordiske  Magter  vilde  Dan- 
mark ikke   let   vove   noget   Angreb,    saalænge  Frankrig 

ikke  rettede  Opfordring  til  det,  og  at  Sverig  og  Norge 
nu  skulde  føle  sig  mere  bevægede  end  i  1864  til  at 
hjælpe  Danmark  til  sin  Ret  laa  ganske  udenfor  Sand- 
synlighedens Grændser.  Krigen  i  1864  havde  klarlig 
lagt  for  DageUj  hvorlangt  den  skandinaviske  Halvøs  Be- 
boere stode  tilbage  i  den  Udvikling,  som  finder  Sted 
ellers  omtrent  allevegne  i  Europas  Lande  med  Hensyn 
til  Sammenslutning  af  nærbeslægtede  Befolkninger. 

Vi  have  ganske  ladet  uden  for  Betragtning  den 
Indflydelse ,  som  de  mindre  tydske  Staters  Regeringer 
ved  at  understøtte  Østerrig  kunde  udøve  paa  Stillingen, 
thi  om  man  end  rustede  sig  i  omtrent  alle  disse  Stater, 
saa  var  deres  Stridsmagt  dog  af  den  Beskaffenhed,  at 
den  i  det  Hele  taget  ikke  kunde  volde  Preussen  særdeles 
stor  Uleilighed.  Man  vidste  meget  godt,  at  Solda- 
ternes Antal  kun  var  stort  paa  Papiret,  og  at  Staterne 
vare  lidet  forberedte  paa  Krig,  hvilket  i  Forbindelse 
med  Manglen  paa  en  ensartet  Ordning  og  Vanskelighe- 
den ved  at  bringe  dem  ind  under  en  fælles  Kommando 
nødvendigvis  maatte  føre  til  en  langsom  og  spredt  Op- 
træden, Det  stod  til  at  vente,  at  Østerrig  vilde  under- 
støtte Sachserne  umiddelbart,  medens  derimod  Alt  tydede 
paa,  at  der  baade  var  for  lidt  Kraft  og  for  lidt  Bestemt- 
hed hos  Østerrig,  til  at  det  med  en  Del  af  sin 
Styrke  skulde  have  understøttet  de  sydtydske  Stater,  saa 
at  der  kunde  sikkres  dem  den  fornødne  Tid  til  at  blive 
færdige  med  deres  Rustninger.  Det  Maal,  som  Preussen 
anvendte  i  sit  Overslag  over  Betydningen  af  de  mindre 
tydske  Staters  Stridsmagt,  fremgaaer  tydeligt  af  Forde- 
lingen af  Stridskræfterne. 

Naar  Optællingerne  indskrænkes  til  Kombattanterne 

i  de  Hære,  som  ktinde  stilles  i  Marken  i  Tydskland, 
havde  Østerrig  i  sin  Hær  247000  Mand,  Sachsen  24000, 
tilsammen  den  Styrke,  der  sandsynligst  vilde  optræde 
i  Bøhmen,  Mahren  og  Sachsen,  og  mod  denne  opstillede 
Preussen  279000  Mand. 

Baierns  hele  Hær  udgjorde  52000  Mand,  Wiirtem- 
bergs,  Badens,  Nassaus  og  Storhertugdømmet  Hessens 
42000,  rigtignok  for  en  Del  endnu  ikke  krigsberedte,  Han- 
novers 18400,  Kurhessens  7000,  tildels  begge  Steder 
kun  Fredsstyrke,  i  Alt  119000.  Mod  disse  indskræn- 
kede Preussen  sig  til  at  opstille  48000. 

Den  eneste  Retning,  hvori  en  væsenlig  Fordel  fand- 
tes for  Østerrig,  var  den  naturlige  Beskaifenhed  af  de 
Lande,  som  maatte  blive  den  fornemste  Del  af  Krigs- 
skuepladsen, paa  Grund  af  den  ringe  Betydning,  som  de 
mindre  tydske  Staters  Hære  havde.  Ikke  alene  laa 
Østerrigs  Nordgrændse  i  langt  kortere  Afstand  fra  Berlin 
end  fra  Wien,  men  de  Bjerge,  som  den  følger,  danne 
tilligemed  deres  Forgreninger,  idet  de  omgive  Bøhmen,  af 
denne  Landsdel  et  fuldstændigt  afsluttet  Hele,  som  er 
meget  gunstigt  for  en  Forsvarskrig.  De  ere  vel  i  det 
Hele  taget  ikke  hoie,  men  dog  mindre  fremkommelige,  saa 
at  der  ved  mange  af  de  gjennemskærende  Veie  findes 
Snevringer,  som  det  under  Kamp  er  temmelig  vanskeligt 
at  bemægtige  sig.  Alle  de  korteste  Veie  mellem  Donaus, 
Oderens  og  Elbens  nedre  Bækken  gaae  tværs  igennem 
Bøhmen ,  medens  ethvert  Forsøg  paa  at  omgaae  denne 
Landsdel  tvinger  til  store  Omveie.  Af  det  Indre  er  kun 
den  mindre  Del  Slette.  Fra  alle  Sider  trænge  lavere 
Forgreninger  af  Bjergene  ind  imod  Midten  og  frembringe 
tilligemed   Skovene   og   Floderne   hyppig   Stillinger,    der 

ere  bekvemme  for  Forsvarerne.  I  Besiddelse  af  Bøhmen 
og  det  tilgrændsende  Måhren  kunde  Østerrigerne  som 
fra  et  Centrum  efter  Behag  angribe  Schlesieu,  gaae  frem 
mellem  Oder  og  Elben  mod  Berlin,  eller,  dækkende  de 
sydtydske  Stater,  indtil  Udrustningen  her  var  tilende- 
bragt, og  støttende  Hessen  og  Hannover,  gaae  frem  paa 
Elbens  venstre  Side,  angribe  Midten  af  den  preussiske 
Stat  og  ligesom  overklippe  Forbindelsen  mellem  den  vest- 
lige og  østlige  Del  af  Riget. 

De  Keiserlige  havde  i  Trediveaarskrigen  benyttet 
disse  Forhold  mod  Svenskerne,  ligeledes  havde  Øster- 
rigerne benyttet  dem  mod  Frederik  den  Anden,  der  med 
temmelig  stærke  Ord  skildrer  de  Vanskeligheder,  som  Bøh- 
men frembød^).  Troppernes  mindre  gode  Beskaffenhed, 
Hærførernes  mindre  Grad  af  Dygtighed,  ja  endog  Uheld, 
opveiedes  oftere  af  de  Fordele,  som  Bøhmens  sikkrende, 
fremspringende  Beliggenhed  medførte.  Paa  samme  Vis 
betragtede  Erkehertug  Carl  Bøhmens  Bjerge  som  det 
bedste  Bolværk,  bag  hvilke  de  i  1809  af  de  Franske 
slagne  Tropper  kunde  udhvile  og  ordne  sig. 

Desuden  kunde  Østerrigerne  med  Hensyn  til  Krigs- 
føringen  henregne  det  foranliggende  Sachsen  næsten  til 
deres  eget  Land.  De  talrige  gode  Stillinger  omkring 
Dresden  stode  til  deres  Raadighed.  De  havde  her  des- 
uden en  Overgang  over  Elben ,  der  gjorde  det  let  for 
dem  at  anvende  Kræfterne  efter  Omstændighederne  paa 
den  ene  eller  anden  Bred  af  denne  Flod,  og  der  var 
her  et  Centrum  for  Jernbaner,  som  lettede  en  Fremryk- 
ning til  enhver  Side  og  blandt  Andet  kunde  bringe  dem 


')  Histoire  de  mon  temps,  9de  Kapitel. 

i  en  nok  saa  god  Forbindelse  med  det  sydvestlige  Tydsk- 
land  som  gjennera  Bøhmen.  Preusserne  havde  kun  de 
udenfor  Sachsen  liggende  Stumper  af  de  Baner,  der  førte 
til  Dresden. 

Disse  Forhold  fremkaldte  ikke  faa  Vanskeligheder  for 
Preusserne  ved  Saramendragningen  af  Hæren  førend 
Fredsbrudet,  og  de  bleve  nødte  til  at  indtage  en  delt 
Opstilling,  der  fra  først  af  ingenlunde  var  fri  for  Fare. 
Det  havde  vel  været  muligt  at  samle  hele  Hæren  ved 
Bøhmens  Nordspids,  ved  Gorlitz,  og  derfra  at  dække 
Adgangen  til  Berlin  mellem  Oder  og  Elben,  og  om  ikke 
det  Sydlige  af  Schlesien,  saa  dog  Breslau;  men  Gorlitz 
Punkt  var  ikke  et  Centrum  for  Baner,  Forpleiningen 
var  bleven  vanskelig  at  udføre,  og  en  betydelig  Tid 
vilde  være  gaaet  med,  inden  man  havde  kunnet  faae 
Alt  i  Orden.  Preusserne  delte  derfor  deres  Hær.  I 
Schlesien  opstilledes  den  saakaldte  2den  eller  schlesiske 
Armee  under  Kronprindsens  Befaling,  hovedsagelig  be- 
staaende  af  Garden,  1ste,  5te  og  6te  Armeekorps,  til- 
sammen 115000  Mand  Kombattanter.  Den  stod  kort 
før  Fjendtlighedernes  Udbrud  for  største  Delen  mellem 
Brieg  og  Patschkau,  bag  den  Forsvarslinie,  som  Floden 
Neisse  danner,  havde  desuden  Detachementer  dels  i 
Øvre  Schlesien,  dels  henimod  Bøhmens  Nordspids.  Ved 
denne  sammendroges  den  saakaldte  1ste  Armee  under 
Prinds  Friedrich  Karls  Befaling.  Den  bestod  hoved- 
sagelig af  2det,  3die  og  4de  Armeekorps  og  udgjorde 
i  Alt  93000  Mand  Kombattanter.  Den  havde  sluttelig 
Opstilling  i  Egnen  omkring  Gorlitz  og  stod  ved  Deta- 
chementer i  Forbindelse  med  Kronprindsens  Armee. 
Ved   Grændsen    af  Sachsen,   i  Egnen    omkring  Torgau 

paa  begge  Sider  af  Elben ,  samledes  den  saakaldte 
Elbarmee,  bestaaende  af  8de  og  en  Del  af  7de  Armee- 
korps. Denne  Hærstyrke  udgjorde  46000  Mand  Kombat- 
tanter. Den  kunde  efter  Omstændighederne  rykke  umid- 
delbart ind  i  Sachsen  for  at  bekæmpe  den  ikke  mere 
end  halvt  saa  stærke  sachsiske  Stridsmagt,  eller,  hvis 
Sachserne  veg  til  Side  og  søgte  Forening  med  Bairerne, 
tage  Kampen  op  Sydvest  for  Elben,  eller  endelig,  hvis 
Sachserne  gik  ind  i  Bohmen,  følge  dem  hertil  og  forene 
sig  med  Friedrich  Karls  Hærstyrke.  Ved  Berlin  samle- 
des et  Reservekorps,  24000  Mand,  der  meget  hurtig  vilde 
kunde  rykke  frem  til  Understøttelse  for  Elbarmeen,  hvis 
en  Del  af  den  østerrigske  Hær  skulde  gaae  ind  i  Sach- 
sen og  træde  i  Forbindelse  med  den  sachsiske  Hær. 
En  Division,  der  var  samlet  i  Minden,  en  anden  Divi- 
sion ,  der  stod  i  den  preussiske  Enklave  ved  Wetzlar, 
Nordost  for  Koblenz,  og  de  Tropper,  som  fandtes  i 
Slesvig  og  Holsten  ,  i  Alt  48000  Mand  Kombattanter, 
udgjorde  den  Styrke  ,  hvormed  Hannover,  Hessen  og  i 
det  Hele  taget  det  sydvestlige  Tydskland  truedes,  og 
som  senere  blev  den  saakaldte  »Mainarmee«, 

Preusserne  havde  saaledes  benyttet  Forholdene  saa 
godt  som  mulig,  vare  kort  før  Krigens  Udbrud  rykkede 
tæt  til  Grændsen  og  stode  rede  til  at  overskride  den 
ved  første  Vink  for  at  søge  et  Foreningspunkt  i  Boh- 
men. Østerrigerne  derimod  lode  ikke  alene  Sachserne 
uden  Understøttelse,  men  de  havde  ei  heller  Grændseu 
besat  og  stode  i  det  Hele  saa  langt  tilbage ,  at  de  i 
væsenlige  Henseender  gjorde  Opgaven  lettere  for  Preus- 
serne. 

Den   østerrigske    saakaldte   Nordarmee   udgjorde   et 

samlet  Hele  under  Felttøimester  Benedeks  Befaling.  Den 
bestod  hovedsagelig  af  det  1ste,  2det,  3die,  4de,  6te, 
8de  og  10de  Arraeekorps  med  5  Kavalleridivisioner;  men 
dens  240000  Kombattanter  vare  spredte  paa  en  stor 
Del  af  det  vidtløftige  Omraade ,  som  Bøhmen  og  Måh- 
ren  udgjøre.  Egenlig  stod  der  kun  eet  Arraeekorps  og 
een  Kavalleridivision  i  Bøhmen;  thi  nogle  Brigader  af 
2det  Armeekorps,  der  kantonerede  i  den  østlige  Del  af 
af  Landet,  vare  kun  forlagte  fra  Måhren  hertil  for  Be- 
kvemmeligheds Skyld.  Divisionen  befandt  sig  tæt  ved 
Grændsen,  ved  Turnau,  men  af  Korpset  fandtes  her 
blot  nogle  Brigader,  ved  Teplitz,  medens  de  øvrige 
vare  betydeliglæuger  tilbage,  ved  Prag,  Josefstadt  og 
Jung  Buuzlau.  Den  øvrige  Del  af  Hæren  var  opstil- 
let i  Måhren ,  hvor  dog  ligeledes  knap  et  Armeekorps 
befandt  sig  i  Nærheden  af  Grændsen,  medens  de  an- 
dre stode  ved  Olmiitz ,  Briinn  og  endnu  sydligere 
indtil  tæt  ved  Erkehertugdømmet  Østerrigs  Grændse. 
Tropperne  befandt  sig  saaledes  i  det  Hele  taget  langs 
Jernbanerne  og  truede  tilsyneladende  Schlesien;  men  de 
vilde  ikke  have  kunnet  samle  sig  nogetsteds  ved  Grændsen 
saa  hurtig  som  Preusserne  og  havde  fremfor  Alt  ikke 
besat  de  Overgange  og  Knudepunkter,  ad  hvilke  For- 
eningen af  de  preussiske  Hære  sandsynligst  vilde  finde 
Sted. 

Sachserne  stode  alene  ved  Dresden. 

Den  østerrigske  Hærs  Opstilling  stemmede  nøie 
med  en  Memoire,  som  alt  i  Marts  efter  Befaling  var 
bleven  udarbeidet  af  en  til  en  høi  Post  ved  Nordar- 
nieens  Stab  udseet  Officeer,  og  som  for  en  uhildet  Be- 
tragtning   kun   var  lidet    lovende    for    Krigsføringen.     I 

dette  mærkelige  Aktstykke')  gik  Forfatteren,  skjøndt  de 
østerrigske  og  preussiske  Stridskræfter  paa  Krigsskue- 
pladsen i  Bohmeu  og  Mahren  vare  anslaaede  til  omtrent 
lige  Styrke,  ud  fra,  at  det  var  en  sørgelig,  men  fast- 
staaende  Kjendsgjerning,  at  det  ikke  vilde  være  rig- 
tigt, om  Østerrig  gik  angrebsvis  tilværks.  Han  støttede 
denne  Opfattelse  navnlig  paa,  at  da  Østerrig  af  poli- 
tiske Grunde,  for  ikke  at  synes  den  Angribende,  havde 
opgivet  Initiativet  og  besluttet  sig  til  ikke  at  lade  Rust- 
ningerne skride  hurtigere  frem  end  de  preussiske,  vilde 
den  preussiske  Hær  paa  Grund  af  sin  Ordning,  der  til- 
lod en  hurtigere  Mobilisering,  efter  al  Rimelighed  staae 
slagfærdig  ved  Grændsen,  inden  den  østerrigske  Hær 
havde  fuldendt  sin  Fremrykning.  I  Overensstemmelse 
med  et  tidligere  af  Chefen  for  Generalstaben  gjort  For- 
slag antog  han  det  rigtigst  at  samle  Hæren  omkring 
Olmutz ,  paa  et  i  Bøhmen  anbragt  Armeekorps  nær,  og 
han  nærede  en  saa  urokkelig  Overbevisning  om,  at  denne 
stærke  Fæstning  maatte  blive  Hovedangrebspunktet  for 
den  preussiske  Hær,  samt  at  Preusserne  vilde  forene 
alle  deres  Hære ,  inden  de  sloge  løs ,  at  han  kun  i 
Forbigaaende  betragter  det  Tilfælde ,  at  Preusserne 
ikke  skulde  bryde  frem  fra  Schlesien ,  men  rykke 
ind  i  Bøhmen  fra  Egnen  om  Gorlitz.  Selv  da  antog 
han,  at  deres  Formaal  maatte  være  ad  Omveien  gjen- 
nem  dette  Land  at  nærme  sig  Olmiitz ,  og  han  an- 
saae  det  for  »aldeles  usandsynligt,  at  de,  uden  at  be- 
kymre sig  om  Olmutz,  skulde  dvæle  i  Bøhmen  og  der 
indtage  en  Stilling  for  at  oppebie  den  østerrigske  Hærs 


^)  For  største  Delen  trykt  i  Osterreichs  Kampfe,  I,  Side  108  o.  fl. 

Angreb«.  Sandsynligst  vilde  Preusserne  udbrede  sig  paa 
Elbens  høire  Side,  foretage  Detacheringer  mod  Prag  samt 
skride  til  Beleiringen  af  Josefstadt  og  Koniggråtz,  og 
imidlertid  vilde  den  osterrigske  ITær  have  kunnet  samle 
sig  og  i  et  Tidsrum  af  »10  til  11«  Dage  foretage  en 
Fremrykning  for  at  angribe  Fjenden  ved  Elben.  Armee- 
korpset i  Bøhmen  anvises  der  en  streng  forsvarsmæssig 
Fremgangsmaade  og  den  Hovedopgave  at  trække  sig  til- 
bage med  det  mindst  mulige  Tab. 

Det  omtales  løseligt,  at  Preusserne  kunde  faae  i 
Sinde  at  angribe  Sachserne,  men  Intet  opstilles  for  dette 
særlige  Tilfælde  uden  nogle  almindelige  Betragtninger, 
og  der  tales  slet  ikke  om,  at  man  skulde  søge  at  komme 
Sachserne  til  Hjælp.  Paa  Grund  af  den  Forudsætning, 
at  man  uhindret  skulde  lade  Preusserne  besætte  en  Del 
af  Landet,  førend  man  gav  sig  til  at  standse  dem,  er 
det  ikke  heller  foreslaaet  at  gjøre  Noget  for  at  for- 
svare selve  Grændserne.  Det  formentes  ogsaa  at  være 
unødvendigt  at  forstærke  de  Forsvarslinier,  som  Floderne 
i  Bøhmen  og  Måhren  dannede,  ved  Hjælp  af  midlerti- 
dige Befæstningsanlæg,  »thi  selv  om  Hæren  kom  i  det 
Tilfælde  at  maatte  forsvare  en  af  disse  Linier,  vilde 
dens  Arbeidskræfter  i  faa  Dage  kunne  give  dem  en  for- 
øget Holdbarhed«.  Intetsteds  er  der  Tale  om,  at  man 
burde  stræbe  hen  til  en  Samvirken  med  de  syd-  og 
vesttydske  Forbundsfæller.  Der  synes  end  ikke  at  være 
tænkt  paa  dem. 

Vanskelig  skal  man  kunne  finde  nogen  Krigsplan, 
der  saa  lidt  har  faaet  Medhold  af  Begivenhederne.  Den 
synes  baade  ved  sin  Form  og  sin  Tankegang  at  give 
et   slaaende   Bevis    paa   det   ovenfor   Fremsatte,    at   det 

System,  som  fulgtes  i  den  østerrigske  Hær,  gjorde  Tænk- 
somheden gold. 

Planen  blev  fulgt  i  alt  Væsenligt  indtil  Sammen- 
stødene med  Fjenden  begyndte. 

Hvormeget  Østerrig  saaledes  end  havde  bestemt  sig 
til  en  forsvarsvis  Holdning,  og  hvor  langt  det  end  stod 
tilbage  med  sine  Rustninger,  undlod  det  dog  ikke  at 
foretage  Skridt,  der  maatte  fremskynde  Afgjørelsen. 
Under  5te  Juni  udkom  Forordningen,  ved  hvilken  Kei- 
seren  af  Østerrig  lod  de  holstenske  Stænder  sammen- 
kalde til  den  Ilte  Juni  i  Itzeho.  Der  fandtes  da  i 
Holsten  af  Tropper  kun  en  østerrigsk  Brigade,  4800 
Mand,  og  det  stod  ikke  til  at  vente,  at  Befolknin- 
gen vilde  gribe  til  Vaabeu  for  Hertugen  af  Augusten- 
borgs Sag,  medens  Preusserne  i  Slesvig  havde  et  Korps 
paa  12000  Mand,  som  uden  Fare  for  en  Reisning  i 
Landet  kunde  rykke  frem,  naarsomhelst  det  gjordes 
fornødent.  Følgen  af  dette  Skridt  var  en  Indsigelse  fra 
preussisk  Side  og  en  Erklæring  om,  at  Preusserne  vilde 
marchere  ind  i  Holsten ,  saafremt  Stændernes  Indkal- 
delse ikke  blev  tagen  tilbage.  Da  dette  selvfølgelig  ikke 
kunde  skee,  marcherede  det  preussiske  Korps  fra  Slesvig 
ind  i  Holsten,  besatte  Itzeho ,  forhindrede  paa  en  iøvrigt 
ret  høflig  Maade  Stændernes  Sammentræden  og  levnede 
den  østerrigske  Brigade  i  den  isolerede  Stilling,  hvori 
den  keiserlige  Regering  havde  fundet  for  godt  at  anbringe 
den,  ingen  anden  Udvei  end  et  skyndsomt  Tilbagetog  over 
Elben  til  Hannover.  Gjengjældelsens  Dom  traf  saaledes 
lier  meden  uforudseelig,  næsten  ironisk Nøiagtighed  den 
første  af  de  Magter,  som  i  1864  havde  angrebet  Dan- 
mark.   Uden  Sværdslag  vege  de  østerrigske  Tropper  ud  af 

de  holstenske  Byer,  medens  de  preussiske  rykkede  ind, 
omtrent  ganske  som  de  danske  Tropper  i  18()4  havde 
maatte  vige  i  de  samme  Byer  ved  Preussernes  og  Øster- 
rigernes, Hannoveranernes  og  Sachserncs  Indmarche. 

Det  sidste  Skridt  til  Fredsbrudet  lod  nu  ikke 
længe  vente  paa  sig.  Det  østerrigske  Kabinet  erklæ- 
rede, at  Preussen  ved  sin  Indmarche  i  Holsten  havde 
brudt  Forbundsfreden  og  rettede  den  Ilte  Juni  Op- 
fordring til  Forbundsdagen  om  inden  kort  Tid  at  be- 
virke Opstilling  paa  Krigsfod  af  samtlige  de  Dele  af 
Forbundets  Hær,  som  ikke  henhørte  under  Preussen. 
Det  kan  betragtes  som  et  foreløbigt  Svar  og  et  Opraab 
til  Tydsklands  Folk,  at  Preussen  strax  derefter  fore- 
lagde de  tydske  Regeringer  et  Reformforslag,  der  hoved- 
sagelig gik  ud  paa  at  udelukke  Østerrig  af  Forbundet 
og  paa  at  danne  en  lovgivende  Forsamling  for  Forbun- 
det, bestaaende  af  Forbundsdagen  og  en  periodisk  sam- 
menkaldt Natioualrepræsentation.  Det  var  dateret  10de 
Juni.  Østerrigs  Forslag  kom  til  Afstemning  den  14de 
Juni,  efter  at  den  preussiske  Gesandt  havde  nedlagt 
Protest.  Det  blev  antaget  med  9  Stemmer  imod  6. 
Mindretallet  bestod  af  Preussen,  Nederlandene,  de  sach- 
siske  Hertugdømmer,  Sachsen-Meiningen  undtaget,  Meck- 
lenburg-Schwerin,  Mecklenburg-Strelitz,  Braunschweig, 
Oldenburg,  Anhalt,  Schwarzburg-Rudolstadt,  Schwarz- 
burg-Sondershausen,  Liibek,  Hamburg  og  Bremen.  Ba- 
den stemte  ikke. 

Den  preussiske  Gesandt  forlod  Forsamlingen  efter 
at  have  afgivet  den  Erklæring,  at  hans  Regering  be- 
tragtede det  tydske  Forbund  som  opløst,  men  vedbli- 
vende  fastholdt  det  tydske   Folks  Enhed  og  var  beredt 

For  Ide  og  Virkelighed.  5] 


786  Fire  Landslag. 

til  paa  Grundlag  af  Reformforslaget,  som  han  forelagde,« 
at  afslutte  et  nyt  Forbund  med  de  Regeringer,  som 
vare  tilbøielige  til  at  gaae  ind  paa  det.  Imod  Beretti- 
gelsen af  denne  Betragtning  nedlagde  den  østerrigske 
Gesandt,  som  beklædte  Formandspladsen,  Protest,  og 
Forsamlingen  tiltraadte  hans  Udtalelse. 

Allerede  den  12te  Juui  var  den  østerrigske  Gesandt  i 
Berlin  bleven  kaldt  hjem;  nogle  Dage  senere  forlod  den 
preussiske  Gesandt  Wien,  og  den  diplomatiske  Forbin- 
delse mellem  de  to  Stater  var  afbrudt. 

Den  15de  Juni  afgav  de  preussiske  Gesandter  i 
Dresden,  Hannover  og  Kassel  enslydende  Noter,  i  hvilke 
der  blev  tilbudt  de  vedkommende  Fyrster  Neutralitet  og 
Tilsikkring  af  deres  Suverænitetsrettigheder,  dog  med 
de  Indskrænkninger,  som  vare  omhandlede  i  det  af 
Preussen  fremsatte  Udkast  til  en  Forbundsforandring. 
Der  blev  givet  Frist  med  Besvarelsen  til  den  samme 
Dags  Aften,  og  da  den  sachsiske  Regering  til  denne 
Tid  havde  givet  et  Afslag,  og  de  andre  Regeringer  ikke 
vare  fremkomne  med  noget  Svar,  erklærede  Gesandterne 
Sachsen,  Hannover  og  Kurhessen  Krig. 

Krigen  begyndte  faktisk  samme  Dag,  idet  de  i  Hol- 
sten fremrykkede  Tropper  da  begyndte  Overgangen  fra 
Hamburg  til  IHarburg.  Den  følgende  Dag  rykkede  til- 
lige de  Tropper,  som  stode  i  Nærheden  af  Hannovers 
og  Hessens  Vestgrændser  frem,  og  Begivenhederne  ud- 
viklede sig  nu  her  saa  hurtigt,  at  den  hannoveranske 
Hær,  der  havde  samlet  sig  ved  Gottingen  og  forgjæves 
forsøgt  at  undslippe  gjennem  Thiiringervald  til  Baiern, 
den  28de  Juni,  Dagen  efter  Træfningen  ved  Langensalza, 
maatte  overgive  sig  uden  Betingelser.    Ikke  mindst  viste 

sig  her  de  store  Fortrin,  som  Preussens  Midler  besad, 
thi  dette  særdeles  vigtige  og  hurtigt  opnaaede  Udfald 
skyldtes  til  en  ikke  ringe  Grad  den  Omstændighed,  at  de 
talrige  Jernbaner  og  Eiendommelighederne  i  den  preus- 
siske Hærordning  tillod  ufortøvet  at  fremsende  forskjel- 
lige,  egenlig  til  andre  Formaal  bestemte  Landeværns-, 
Linie-,  og  Gardeafdelinger  fra  det  første  det  bedste  Sted, 
hvor  man  havde  dem  ved  Haanden,  saasom  fra  Erfurth, 
Magdeburg  og  Berlin, 

Den  hessiske  Hær  var  i  det  yderste  Øieblik  draget 
sydpaa.  Den  naaede  den  22de  Juni  Hanau  og  var  saa- 
ledes  udenfor  den  preussiske  Hærs  umiddelbare  Virke- 
kreds; men  Landet  var  i  Preussernes  Magt,  saa  at  i  det 
Hele  taget  enhver  Fare  for  en  Overskæring  af  Forbin- 
delserne mellem  den  vestlige  og  østlige  Del  af  den  preus- 
siske Stat  alt  da  foreløbig  var  fjernet. 

Paa  den  østlige  Side  af  Krigsskuepladsen  udviklede 
Begivenhederne  sig  ikke  med  meget  mindre  Hurtighed. 
Allerede  den  15de  om  Aftenen  kjørte  en  Bataillon  af 
Elbarmeen  med  det  sædvanlige  Aftentog  til  Riesa  for 
om  muligt  at  bemægtige  sig  Jernbanebroen  her,  hvil- 
ket dog  ikke  lykkedes,  da  Sachserne  stak  den  i  Brand 
kort  før  Togets  Ankomst.  For  en  anden  Afdeling  lyk- 
kedes det  derimod  at  bemægtige  sig  Jernbanebroen  ved 
Wiirzen,  mellen  Leipzig  og  Riesa,  og  den  16de  om  Mor- 
genen rykkede  hele  Elbarmeen  frem  og  overskred  Grænd- 
sen.  Man  erfarede  snart,  at  Østerrigerne  ikke  havde 
sendt  Undsætning  til  den  sachsiske  Hær,  og  at  denne 
havde  opgivet  Stillingerne  ved  Dresden  og  var  i  Marche 
til  Bøhmen  tilligemed  Kongen.  Fremmarchen  fortsattes 
da  i  de  paafølgende  Dage,  og  endnu  lettere  end  Hanno- 

51* 

ver  og  Hessen  kom  saaledes  Kongeriget  Sachsen  i  Preus- 
sernes Magt. 

Da  det  ikke  strax  var  klart,  hvad  Østerrigerne  vare 
ifærd  med,  og  man  formodede,  at  de  enten  vilde  rette 
deres  Hovedangreb  mod  Schlesien  eller  samle  deres 
Styrke  i  det  nordlige  Bøhmen,  thi  deres  Krigsplan 
var  jo  saadan,  at  Ingen  lettelig  skulde  gjætte  den, 
gik  der  nogle  Dage ,  i  hvilke  der  ikke  foretoges  Andet 
end  at  skaffe  Forbindelse  mellem  Elbarmeen  og  Fried- 
rich Karls  Hær  og  bringe  en  Del  af  Ej-onprindsens  Hær 
nærmere  til  den  sidste,  ved  at  lade  den  marchere  til 
Landshut.  Da  imidlertid  vedblivende  Intet  tydede  hen 
paa,  at  Østerrigerne  samlede  sig  mod  Schlesien,  befalede 
Kongen  af  Preussen  den  22de  Juni,  at  samtlige  Hære 
skulde  rykke  ind  i  Bøhmen  og  at  Kronprindseus  og 
Friedrich  Karls  Hære  skulde  søge  at  forene  sig  ved 
licin*)  (Gitschin).  Som  Følge  heraf  begyndte  Fremryk- 
ningen den  23de,  idet  Hærene  overskrede  Grændsen, 
Friedrich  Karls  Hær  nærmest  ved  Gorlitz,  og  Elbarmeen 
sydost  for  Dresden.  Kronprindsens  Hær  satte  sig  i 
Marche  den  24de  og  overskred  efterhaanden  ad  for- 
skjellige  Veie  den  bøhmisk-schlesiske  Grændse  i  Egnene 
om  Landshut  og  om  Glatz. 

Felttøimester  Benedek  var  bleven  roligt  staaende  i 
Måhren  indtil  den  17de  med  den  allerede  den  10de  her 
forsamlede  Styrke,  ventende  paa,  at  Krigsplanens  For- 
udsætninger skulde  gaae  i  Opfyldelse.    Da  imidlertid  de 


')  Den  neiagtige  Retskrivning  af  de  fleste  i  denne  Afhandling  fore- 
kommende Stednavne  samt  af  enkelte  østerrigske  Personnavne  for- 
drer Accenttegn,  som  de  til  Raadighed  værende  Typer  ikke  have 
kunnet  gjengive. 

Efterretninger,  som  indtraf,  snarest  tydede  hen  paa  det 
Modsatte,  og  det  virkelig  syntes  at  blive  til  Alvor,  at 
større  Masser  af  den  preussiske  Hær  vilde  gaae  ind  i  Bøh- 
men, bestemte  han  sig  til  en  Fremrykning  og  satte  Hæren  i 
Bevægelse  den  18de  Juni,  hovedsagelig  ad  de  Veie,  som 
t'ra  Olmiitz  og  Brtinn  føre  ind  i  dette  Land.  Han  maatte 
alt  nu  opgive  Krigsplanen  og  tog  da  den  Beslutning  at 
sammendrage  Hærene  foran  Elben  i  en  Stilling  mellem 
Josefstadt  (Jaromer),  Koniginhof,  Milotin  og  Horic  for  der 
efter  Omstændighederne  at  oppebie  Fjenden  eller  gaae 
angrebsvis  frem.  Overbefalingsmanden  over  det  1ste 
østerrigske  Armeekorps  og  den  øvrige  Styrke  i  det  nordlige 
Bøhmen,  Grev  Clam-Gallas,  havde,  som  sagt,  Anvisning 
paa  kun  at  lette  Sachserne  Tilslutningen  til  den  østerrigske 
Hovedstyrke  og  selv  at  holde  Forbindelsen  med  denne 
aaben,  men  ikke  at  vove  nogen  haardnakket  Modstand. 
Det  var  anbefalet  ham  at  indtage  en  Stilling  bag  Iser- 
floden,  ved  Jung  Buntzlau  og  Miinchengratz;  men  han 
skulde  kun  holde  den  saalænge ,  indtil  Sachserne ,  der 
den  18de  havde  betraadt  Bøhmens  Grund ,  vare  komne 
tilstrækkelig  langt  tilbage  til  at  træde  i  sikker  Forbin- 
delse med  Hovedstyrken.  Derpaa  skulde  han  selv  for- 
lade Stillingen  og  forene  sig  med  Benedek. 

Krigsplanens  uheldige  Hovedforudsætning,  at  Preus- 
serne fra  Schlesien  vilde  gaae  frem  mod  Olmiitz,  havde 
dog  allerede  gjort  Skade  nok,  ved  at  bringe  Benedek 
til  at  spilde  Tiden.  Det  var  nemlig  alt  nu  en  Umulig- 
hed at  faae  hele  den  østerrigske  Hær  sammendraget  i 
den  nævnte  Stilling ,  førend  Preusserne  kunde  indtræffe 
i  den,  thi  den  Tid,  om  Østerrigerne  vilde  behøve,  be- 
løb sig   efter   deres  egen  Beregning  til  ikke  mindre  end 

11  til  13  Dage'),  og  det  Allertidligste,  at  selv  de  nær- 
meste af  Benedeks  Armeekorpser  kunde  naae  frem  til 
den,  var  den  2ode  eller  26de.  For  at  raade  Bod  paa 
dette,  bestemte  Benedek  sig,  da  Preussernes  Hensigter 
bleve  tydeligere,  dog  ikke  til  det,  som  var  det  Naturligste 
og  Sikkreste,  nemlig  at  sammendrage  Hæren  paa  et  længer 
tilbageliggende  Punkt,  hvor  Preusserne  ikke  kunde  komme 
dem  iForkjøbet,  men  valgte  derimod,  efterhaanden  som 
Fjenden  kom  nærmere,  at  forsøge  paa  at  standse  ham  del- 
vis med  de  længst  fremskudte  Armeekorps  forat  skaffe 
de  bageste  Tid  til  at  indtræffe  i  Stillingen.  Det  maatte 
herved  komme  ikke  blot  til  Omskiftninger  i  Befalingerne, 
men  tillige  til  en  Række  yderst  haardnakkede  mindre  Træf- 
ninger, som  vel,  naar  begge  Hære  havde  besiddet  samme 
Taktik  og  Bevæbning,  maaske  kunde  have  tilladt  at 
opnaae  det  tilsigtede  Formaal,  men  som  nu,  da  Forhol- 
dene vare  ulige,  ved  deres  Udfald  i  høi  Grad  rystede 
Østerrigernes  Selvtillid  og  gjorde  dem  ilde  oplagte  til 
Hovedslaget.  Snarest  blev  Benedek  ledet  til  disse 
Skridt  ved  den  indgroede  Forestilling  om,  at  en  stor 
Del  af  den  preussiske  Hær  vilde  blive  staaende  i  Schle- 
sien  for  at  gaae  frem  imod  Måhren,  eller  i  det  Mindste 
samle  sig  i  denne  Landsdel  og  træde  i  nærmere  For- 
bindelse med  Friedrich  Karls  Hær,  inden  den  begyndte 
Foretagender  mod  Bøhmen,  saa  at  Østerrigerne  her  fore- 
løbig kun  vilde  faae  med  denne  sidste  og  Elbarmeen  at 
bestille;  thi  kun  saaledes  kan  det  forklares,  at  Benedek 
den  21de,  da  allerede  en  større  Del  af  den  sachsiske 
Hær  ved  Benyttelsen  af  Jernbanerne  var  naaet   frem  til 


')  Østerreichs  Kampfe,  III,  Side   12. 

Elben  omtrent  4  Mile  Sydvest  for  Køniggråtz,  gav  den  Be- 
faling, at  Grev  Clams  Arnieekorps  og  Sacliserne  skulde 
holde  Stillingen  ved  Iserfioden.  Sachserne  maatte  da  paany 
maatte  sætte  sig  i  Marche  for  at  gaae  samme  Vei  frem, 
som  de  vare  dragne  tilbage.  Endnu  paa  dette  Tidspunkt 
kunde  disse  Feiltagelser  maaske  undskyldes ,  men  selv 
åen  26de  om  Aftenen,  da  der  ikke  længer  ved  det  oster- 
rigske  Hovedkvarter  var  nogen  Tvivl  om,  at  Kronprind- 
sens  Hær  var  i  Begreb  med  at  rykke  frem  gjennem 
Bøhmens  østlige  Grændsepas,  opretholdtes  ufortrødent 
Planen  om  at  lade  Hæren  tage  Stilling  mellem  Jaro- 
mer  og  Miletiu.  2det  Armeekorps  sendtes  frem  over 
Elben  mod  Passene  (Nachod,  Skalic  og  Trautenau)  for 
at  dække  Hærens  Opmarche  i  Stillingen ,  og  der  gaves 
Clam-Gallas  og  Sachserne  Befaling  til  at  holde  Over- 
gangene over  Iser  (Miinchengråtz  og  Turnau)  for  enhver 
Pris.  Ja  Haardnakketheden  i  at  fremture  paa  den  en 
Gang  betraadte  Vei  og  Vanskeligheden  af  at  erkjende 
de  rette  Omstændigheder  var  saa  stor,  at  Benedek, 
endnu  efter  at  Preusserne  havde  tilkæmpet  sig  vig- 
tige Seire ,  ikke  engang  vilde  nøies  med  at  søge  at 
gjenneraføre  sine  oprindelige  Planer.  Ligesom  i  Med- 
før af  det  gamle  Ordsprog,  at  Guderne  gjør  den 
Mand  blind,  som  de  ville  lede  i  Fordærvelse,  fattede 
Benedek  vildere  og  vildere  Forsæt  om  selv  at  gaae  frem 
til  Iser,  saaledes  som  det  vil  blive  berørt  i  det  Føl- 
gende, indtil  endelig  det  sædvanlige  Fænomen  indtraf, 
at  Overspændtheden  pludselig  slog  om  til  fuldstændig 
Modløshed. 

Intet  Sammenstød  mellem  Østerrigerne  og  Preussen 
indtraf  førend  den  26de,  undtagen  at  nogle  mindre  Pa- 

trouiller  og  Rytterafdelinger  kom  i  Fægtning  hist  og  her  saa- 
vel  foran  Friedrich  Karls  som  foran  Kronprindseus  Trop- 
per; men  derpaa  fulgte  fra  denne  Dag  en  Række  større 
og  mindre  Træfninger  paa  forskjellige  Punkter,  hvor  de 
preussiske  Kolonner  under  Fremrykningen  traf  Øster- 
rigerne. Friedrich  Karls  Hær  og  Elbarmeen  kæmpede 
den  26de  ved  Hiihnerwasser,  ved  Liebenau  og  ved  Po- 
dol,  medens  Turnau  samtidig  kom  i  Preussernes  Magt 
uden  Kamp,  den  28de  ved  Miinchengråtz,  den  29de  ved 
Jicin;  Kronprindseus  Hær  kæmpede  d.  27de  ved  Trautenau, 
ved  Nachod  og  Cerwena-Hura,  den  28de  ved  Soor  og  ved 
Skalic,  den  29de  ved  Koniginhof  og  ved  Schweinschådel. 
En  mindre  Fægtning  forefaldt  tillige  den  27de  paa  den 
galliciske  Grændse  ved  Osviecim  (xiuschwitz),  da  et 
preussisk  Kommando  udførte  en  Demonstration  her. 

Disse  Træfninger  vare  til  Hobe  Seire  for  Preusserne. 
Kun  ved  Trautenau  var  det  lykkedes  Østerrigerne  mid- 
lertidigt at  standse  en  af  de  preussiske  Kolonner,  og  ved 
Osviecim  var  Kampen  ikke  uheldig  for  de  østerrigske 
Vaaben.  Paa  alle  de  andre  Steder  havde  de  maattet 
vige,  og  det  havde  stillet  sig  ikke  mindre  umuligt  for 
Grev  Glam -Gallas  at  standse  Friedrich  Karls  Hær  og 
Elbarmeen,  end  for  de  længst  fremskudte  Dele  afBene- 
deks  Hær  at  forhindre  Kronprindseus  Kolonner  i  at 
komme  frem  ad  Bjergsnevringerne.  I  alle  Træfningerne 
havde  Østerrigerne  kæmpet  med  megen  Tapperhed,  men 
denne  havde  ikke  været  nok  til  at  lade  dem  vinde  Seir 
over  deres  bedre  bevæbnede  Modstauder,  selv  ikke  der, 
hvor  de  i  Oieblikket  vare  betydeligt  overlegne  i  Antal, 
saaledes  ved  Jicin,  hvor  henved  40000  Østerrigere  og 
Sachsere   fægtede  imod  26000  Preussere.    Fængnaalsge- 

værernes  hurtige  Ild  havde  omtrent  allevegne  afvist 
baade  Fodfolkets  Stormløb  og  Rytteriets  Indhug,  meget 
ofte  forhindret  det  østerrigske  Artilleri  i  at  udfolde  sin 
hele  Kraft,  stundom  været  den  vigtigste  Aarsag  til  at 
Skyts  gik  tabt.  Disse  Træfninger,  hvoraf  flere  under 
andre  Omstændigheder  vilde  være  blevne  kaldte  Slag, 
medførte  for  Østerrigerne  uforholdsmæssig  store  Tab, 
tilsammen  ikke  mindre  end  omtrent  30000  Mand,  og 
hvad  der  var  det  Værste,  Misforholdet  traadte  ikke  blot 
frem  med  Hensyn  til  de  Døde  og  Saarede,  men  meget 
tidlig  var  det  ikke  Faa,  der  gave  sig  tilfange ^). 

Dette  havde  selvfølgelig  den  største  Indflydelse 
paa  Benedeks  Bevægelser  og  Planer.  Som  før  bemærket 
var  Virkningen  af  de  første  Træfninger  den,  at  Benedeks 
Iver  fi.r  delvis  at  slaae  Fjenden  voxede.  Da  han  nem- 
lig den  27de  erfarede,  at  Preusserne  havde  bemægtiget 
sig  Overgangene  over  Iserfloden  ved  Podol  og  Turnau, 
fattede  han  pludselig  den  Beslutning  at  gaae  frem  til 
denne  Flod  med  den  største  Del  af  Hæren  for  at  be- 
kæmpe Friedrich  Karl,  medens  kun  to  Armeekorpser  an- 
saaes  nødvendige  for  at  holde  Stand  mod  Kronprind- 
sens  Hær.  Befalingerne  herom  bleve  skrevne  og  udgivne 
den   følgende  Dag,   til   Trods    for,   at    de    Sammenstød, 


')  Saaledes  blev  der  taget  af  Usaarede  til  Fange  ved  Nachod  982, 
ved  Soor  2292,  vec\  Skalle  1302,  ved  Jicin  1832.  Østerrigernes 
Tab,  Krigsfangerne  iberegnede,  opgives  i  disse  fire  Fægtninger  til 
henholdsvis  232  Officerer  og  .54S7  Mand,  123  Off.  og  3090  Mand, 
205  Off.  og  5372  Mand,  184  Off.  og  4714  Mand,  medens  Preus- 
sernes Tab  opgives  at  have  været  62  Off.  og  1060  Mand,  28  Off. 
og  685  Mand,  62  Off.  og  1303  Mand,  71  Off.  og  1482  Mand.  Ved 
Trautenau  var  Østerrigernes  Tab  i 91  Off.  og  4.o96  Mand,  Preus- 
sernes 56  Off.  og  1282  Mand.  Selv  her  var  der  af  usaarede 
østerrigske  Fanger  373. 

som  imidlertid  havde  fundet  Sted  med  Kronprindsens 
Hær,  gjorde  det  mere  end  voveligt  at  holde  fast  ved 
dem.  Da  indtraf  den  29de  om  Morgenen  Efterretnin- 
gerne om  Træfningen  ved  Miinchengråtz,  og  det  var  nu 
øiensynligt,  at  alle  Bevægelser  mod  Iserfloden  maatte 
opgives,  hvad  enten  man  vilde  det  eller  ei.  Omslaget 
i  Benedeks  Forhaabninger  begyndte,  og  han  befalede  da 
Hæren  at  tage  Stilling  noget  længer  tilbage,  end  det 
oprindelig  havde  A'æret  Meningen,  paa  Høisletten  ved 
Dubenec,  omtrent  1  Mil  Syd  for  Konigiuhof.  Mod  Nord 
skulde  Hærens  Opstilling  dækkes  af  1ste  Armeekorps  og 
Sachserne.  Imidlertid  havde  adskillige  Afdelinger  allerede 
sat  sig  i  Marche  ifølge  de  ældre  Befalinger,  og  ikke 
ringe  Forstyrrelse  opstod.  Medens  Bevægelserne  udfør- 
tes, seirede  Friedrich  Kari  ved  Jicin,  og  Kronprindsen 
tog  Koniginhof  næsten  i  Paasyn  af  den  østerrigske  Hær. 
Herved  blev  Stillingen  altfor  truet,  og  Benedek  maatte 
paany  bestemme  sig  til  at  drage  Hæren  tilbage.  Han 
valgte  ikke  at  rykke  bag  Elben,  men  indskrænkede 
sig  til  at  stille  Hæren  mellem  et  lille  Vandløb,  Bistric, 
og  denne  Flod,  omtrent  der,  hvor  det  afgjørende  Slag  kort 
derefter  kom  til  at  staae.  Han  telegraferede  til  Keiseren, 
at  Tilbagetræugelsen  af  Clam-Gallas'  og  Sachsernes  Ar- 
meekorpser  tvang  ham  til  at  trække  sig  tilbage  i  Ret- 
ning mod  Koniggråtz,  og  lod  derpaa  Hæren  udføre  Bevæ- 
gelsen Natten  mellem  den  30te  Juni  og  1ste  Juli.  Den 
ledsagedes  af  mange  Uheld,  foraarsagede  af  Forsinkel- 
ser, Krydsninger  af  Kolonner,  Trænets  Ledelse  og  slet 
Veir. 

Hos  Benedek  selv  fuldendte  dette  Omslaget  i  Sinds- 
tilstanden. Ligesaa  tillidsfuld  som  han  før  havde  troet  at 

kunne  standse  de  preussiske  Hære  med  enkelte  Armee- 
korpser,  ligesaa  mistvivlende  blev  han  nu  om  at  kunne 
udrette  Noget  med  den  samlede  Hær.  Rystet  paa  det 
Dybeste  og  ganske  opgivende  Tiltroen  til  sig  selv,  til 
Hæren  og  den  Sag,  som  den  var  dragen  i  Kampen  tor, 
telegraferede  han  den  1ste  Juli  til  Keiseren,  som  havde 
svaret  paa  det  foregaaende  Telegram  ved  at  udtale  sin 
uformindskede  Tillid  til  ham:  »Jeg  beder  Deres  Majestæt 
indtrængende  om  at  slutte  Fred  for  enhver  Pris.  En 
Katastrofe  er  uundgaaelig  for  Hæren"*)«.  I  et  senere 
Telegram,  ved  hvilket  han  gjorde  omstændelig  Rede  for 
Stillingen,  efter  at  Keiseren  havde  svaret,  at  det  var 
umuligt  at  slutte  Fred  nu,  lagde  han  Skylden  for  Ud- 
faldet af  Begivenhederne  paa  Bevæbningen,  idet  han 
udtalte:  »De  store  Tab  opstode  hovedsagelig  ved  Fæng- 
naalsgeværerne,  hvis  morderiske  Virkning  gjorde  et  bli- 
vende Indtryk  paa  Alle  og  Enhver,  som  havde  været  i 
Fægtning« -). 

Denne  ildevarslende  Stemning,  der  utvivlsomt  deltes 
af  Mangfoldige  i  Hæren.  Tabene,  der  vare  ligesaa  store, 
som  om  et  Hovedslag  havde  været  holdt,  og  Tilbage- 
gangen ligeoverfor  den  fra  alle  Sider  fremtrængende 
Fjende  vare  altsaa  det  Maal,  som  man  havde  naaet  alt 
forinden  den  afgjørende  Slagdag,  men  paa  et  Tids- 
punkt, da  denne  ikke  kunde  udsættes,  og  da  det  var  for 
sildigt  at  raade  Bod  paa  de  Mangler,  for  hvilke  den  al- 
vorlige Virkelighed  nu  begyndte  at  aabne  Øinene.  Med 
skæbnetung  Sikkerhed  vare  alsaa  Følgerne  indtrufne  af  de 
Fremgangsmaader,  Østerrig  havde  fulgt  i  en  lang  Række 


*)  Osterreicbs  Kåmpfe,  111.  Side  228. 
')  Osterreicbs  Kåmpfe,  III.   Side  229. 

Aar,  og  alle  udsprang  de  af  den  samme  fælles  Rod,  Mis- 
kjendelsen  af  de  store  Grundsætninger,  uden  hvilke  ingen 
Stat  paa  det  Trin  af  Udvikling ,  Verden  har  naaet,  kan 
haabe  i  Længden  at  have  en  Fremtid.  Manglen  paa 
Lighed  i  Vilkaar  for  de  Folkestammer,  der  tilsam- 
men udgjorde  det  østerrigske  Statslegeme,  havde  for- 
ledet Østerrig  til  de  Skridt,  der  bragte  det  til  Kri- 
gen, givet  det  to  mægtige  Fjender  paa  een  Gang, 
tilladt,  at  det  vel  fik  Allierede  blandt  Regeringerne, 
men  ikke  blandt  Folkene ,  endelig  gjort  tilstrækkelig 
Mange  i  selve  Staten  mere  end  ligegyldige  for  Udfaldet. 
Manglen  paa  Lighed  mellem  de  enkelte  Samfundsklasser 
havde  frembragt  en  forholdsvis  svag  Hærstyrke  og  slette 
Finanser.  Manglen  paa  Frihed  havde  forhindret  Virke- 
lyst i  Hæren,  en  sund  Bedømmelse  af  dens  Anlig- 
gender, og  at  Dygtigheden  kunde  komme  til  sin  Ret. 
Vel  var  det  just  ikke  nogen  ideal  Høide,  man  i  disse  Hen- 
seender havde  naaet  i  Preussen,  men  Forskjellen  i  Tilstan- 
dene var  dog  stor  nok,  til  at  Følgerne  ikke  behøvede 
lang  Tid  for  at  vise  sig. 

Nu  begyndte  man  at  see  dem,  og  ligesom  med  For- 
tvivlelsens Hast  gav  man  sig  da  i  Wien  til  at  forsøge 
paa  i  Minutter  at  rette  paa  den  Stilling,  som  under  en 
fredelig  Udvikling  vilde  have  behøvet  Rækker  af  Aar  for 
grundigt  at  forandres.  Man  kunde  ikke  skabe  en  ny 
Hær,  thi  hvor  skulde  man  finde  den  Grundvold,  der 
kunde  bære  en  Reisning  af  Befolkningens  Masser;  man 
kunde  ikke  forandre  Vaabnenes  Standpunkt,  der  gjorde 
det  til  en  given  Sag,  at  i  ethvert  fremtidigt  Sammenstød 
vilde  Valpladsen  blive  klædt  af  fire  Østerrigere  for  hver 
Preusser.    Man  kunde  derimod  forsøge  at  standse  Fjen- 

den  paa  den  sydlige  Side  af  Riget  for  at  faae  de  i  Ita- 
lien anvendte  Kræfter  frie,  og  med  den  Iver,  der  altid 
staaer  i  Forhold  til  Manglen  paa  Forsynlighed,  kunde 
man  fjerne  nogle  af  de  ledende  Personer  i  Uæren.  Til 
dette  skred  man  ufortøvet.  Keiseren  henvendte  sig  den 
2den  Juli  til  Frankrig  om  Mægling  ligeoverlor  Italien  og 
befalede ,  at  de  to  høieste  Generalstabsofficerer  ved 
Hovedkvarteret ,  Feltmarschallieutenant  Henikstein  og 
Generalmajor  Krisraanic,  samt  Grev  Clam-Gallas  skulde 
nedlægge  deres  Embeder  og  vende  tilbage  til  Wien. 
Med  Hensyn  til  en  øieblikkelig  Ændring  af  Stillingen 
maatte  dette  dog  selvfølgelig  blive  uden  Virkning;  den 
rullende  Lavines  Fart  var  for  stor,  til  at  den  saa  brat 
kunde  standses.  Den  franske  Keisers  imødekommende 
Svar  indtraf  i  ^^■ieu  omtrent  samtidig  med  de  første 
Efterretninger  om  det  ulykkelige  Udfald  af  Slaget  ved 
Konigsråtz,  og  hvormeget  eller  hvorlidet  skulde  Hærens 
nye  Stabschef,  Generalmajor  Baumgarten,  kunne  have 
udrettet,  idet  han  tiltraadte  sin  Post  Slagdagens  Morgen, 
da  alle  Dispositioner  alt  vare  trufne*)!  —  Et  Eneste  var 

')  Et  ikke  uvæsenligt  Bidrag  til  Bedømmelsen  af  de  daværende  øster- 
rigske  Tilstande  haves  i  de  Efterretninger,  som  Dagspressen  i  dette 
Land,  gjennemtrængt  af  en  levende  Følelse  for  den  saakaldte  pa- 
triotiske og  af  Ringeagt  for  den  objektive  Sandhed,  lod  blive  Offen- 
ligheden  til  Del. 

Nogle  af  disse  Efterretninger  spredtes  over  liele  Europa.  Man 
vil  f.  Ex.,  finde  i  „Berlingske  Tidende''  for  den  29de  Juul  følgende 
Telegram:  „Pardubitz  27  Juni,  Eftm.  (via  St.  Petersborg).  Siden 
Kl.  10  Fm.  høres  en  vedvarende  Kanonade  mellem  Neustadt  og 
Nachod.  Preusserne  ere  kastede  tilbage  ved  Skaiitz,  hvor  Cavaieri 
blev  anvendt.  Om  Aftenen  Kl.  6  vare  Preusserne  slaaedo  og  i  fuld 
Tilbagegang.   Døde  og  Saarede  efterlodes." 

Andre  Telegrammer,  der  ikke  naaede  til  det  nordlige  Europa, 
gave  om  muligt  endnu  lysere  Udsigter.     Som  saadanne  kunne  an- 

der  kun  at  gjøre  for  de  østerrigske  Soldater,  og  det  var 
at  kæmpe  som  tappre  Mænd  tiltrods  for  de  ulige  Vil- 
kaar.  Den  Roes,  at  de  opfyldte  denne  Soldatens  første 
Pligt,  kan  ikke  bestrides  af  Nogen. 

For  de  preussiske  Hære  var  den  Forbindelse,  hvor- 
af de  videre  Foretagenders  Udfald  i  hoi  Grad  afhang, 
egenlig  bleven  tilveiebragt  alt  ved  Indtagelsen  af  Ko- 
niginhof.  Kongen,  som  den  30te  Juni  indtraf  paa  Krigs- 
skuepladsen, ønskede  dog,  nu  da  Forbindelsen  var  sikkret, 
ikke  at  lade  den  ufortøvet  iværksætte,  men  foretrak  at 
lade  de  to  større  Hære  endnu  i  nogen  Tid  være  ad- 
skilte. Den  preussiske  Generalstabs  Skrift  angiver  som 
Aarsag  hertil,  at  man  havde  tænkt  sig,  at  der  muligt 
herved  kunde  frembyde  sig  taktiske  Fordele. 

føres :  „Carlsbad,  2Sde  Juni.  8tort  Slag  har  fundet  Sted  mellem 
Reichenberg  og  Turnau.  15,000  Preussere  ere  fangne.  Stort  Tab 
paa  begge  Sider.  Østerrigerne  have  seiret."  —  „Miinchengratz, 
2Sde  Juni.  Heftig  Kamp,  der  endte  med,  at  Preusserne  efterlode 
deres  Kanoner.''  (.,Tagesboten''  angiver  Tallet  til  23.)  —  »Prag, 
27de  Juni ,  Kl.  9  Aften.  Den  fælles  Sag  har  seiret  paa  hele  Li- 
nien ved  Hjælp  af  Østerrigs  og  Sachsens  Vaaben.  Det  afgjørende 
Slag  har  fundet  Sted  ved  Nachod.  En  preussisk  Parlementær  har 
forgæves  anmodet  om  Vaabenstilstand.''   —  O.  s.  v.,  o.  s.  v.    — 

Hertil  kom  endnu  det  Skuespil,  at  man  den  29de  trak  om  i 
"Wiens  Gader  med  en  preussisk  Kanon,  der  af  Bladene  angaves  at 
være  den  første  til  Hovedstaden  indtrufne  Trofæ,  medens  det  se- 
nere oplystes,  at  da  ingen  preussiske  Kanoner  vare  blevne  erobrede, 
maatte  det  være  en,  der  nogen  Tid  iforveien  var  sendt  som  For- 
æring til  Wien. 

Er  Omslag  fandt  pludselig  Sted,  da  Benedeks  Telegram  af 
30te  Juni  om,  at  han  maatte  trække  sig  tilbage,  blev  bekjendtgjordt. 
Bladene  forsøgte  vel  endnu  at  forklare  Begivenheden  ved  forskjellige 
selvopfundne  strategiske  Kombinationer,  men  Publikum  var  nu  blevet 
vantro,  og  Ængstelsen  voxede.  da  der  snart  kom  Efterretninger  fra 
Prag,  at  man  skyndsomst  pakkede  ind  der. 

(Lecomte.  Guerre  de  la  Prusse  et  de  l'Italie,  etc.  I.  Paris 
1868.     Side  385.) 

Den  2den  Juli  stod  Friedrich  Karls  Hær  samt 
Elbarmeeu  i  kun  1  Mils  Afstand  fra  den  østerrigske 
Hær,  uden  at  nuin  dog  var  paa  det  Rene  med,  om  denne 
var  samlet  eller  ikke.  Preusserne  vare  nemlig  aldeles 
ubekjendte  med  den  Opstilling,  som  Benedek  havde  ta- 
get ved  Dubenec,  og  de  Bevægelser,  han  i  den  Anledning 
havde  ladet  Hæren  udføre.  De  ventede,  som  naturligt 
var,  at  den  østerrigske  Hær  vilde  modtage  det  afgjørende 
Slag  i  en  Stilling  bag  Elben,  mellem  Koniggråtz  og 
Josefstadt;  man  tvivlede  om  at  kunne  vove  et  Angreb 
her,  og  Kongen  gav  allerede  de  foreløbige  Befalinger  til 
at  udføre  en  omgaaende  Bevægelse  over  Pardubic,  hvis 
Vanskelighederne  skulde  vise  sig  for  store.  Ifølge  disse 
Befalinger  skulde  der  den  næste  Dag  hovedsagelig  kun 
udføres  Rekognosceringer  til  forskjellige  Sider,  og  Kron- 
prindsens  xA.rraee  i  det  Hele  taget  blive  staaende  bag 
Elben,  med  Undtagelse  af  1ste  Armeekorps,  der  skulde 
rykke  frem  over  Miletin  og  udfylde  det  tomme  Rum  mellem 
de  to  Hære.  Da  indtraf  der  Efterretninger,  som  ganske 
forandrede  Planen.  Ved  Friedrich  Karls  Hær  iik  man 
nemlig  om  Eftermiddagen  den  2den  at  vide,  dels  ved  vel 
udførte  Recognosceringer  af  Officerer,  dels  ved  nogle  Fan- 
ger, man  leilighedsvis  havde  taget,  at  de  fire  østerrigske 
Armeekorpser,  som  vare  optraadte  i  de  foregaaende  Dages 
Fægtninger,  stode  bag  Bistric  og  havde  en  Del  af  Styr- 
ken foran  Floden  ved  Sadowa.  Ingen  Efterretninger 
havdes  om  den  øvrige  Del  af  Hæren.  Eftersom  det  Sted, 
hvor  Østerrigerne  stode,  var  langt  mindre  skikket  til 
et  Forsvar  end  Stillingen  bag  Elben,  laa  det  nærmest 
at  antage ,  at  Benedek  forberedte  sig  til  et  Angreb  den 
næste  Dag.    For  at  forekomme  dette,  besluttede  Friedrich 

Karl  selv  at  gaae  angrebsvis  frem  og  lod  i  den  Hensigt 
Befaling  udgaae ,  at  hans  Hær  den  næste  Morgen  Kl. 
2  skulde  staae  opstillet  samlet  og  rykke  frem  mod  Øster- 
rigerne ad  Laudeveien  fra  Horic  til  Koniggråtz  over 
Sadowa.  Elbarmeen  fik  samtidig  Befaling  om  at  rykke 
frem  mod  Nechanic,  paa  Friedrich  Karls  høire  Side.  For 
at  forebygge ,  at  østerrigske  Afdelinger  fra  Josefstadt 
skulde  gaae  over  Elben  og  angribe  ham  i  den  venstre 
Side,  sendte  han  Underretning  om  sit  Forehavende  ti! 
Kronprindsen  og  bad  ham  om  den  næste  Dag  at  lade 
Gardekorpset,  som  var  nærmest  ved  Haanden,  og  om 
muligt  endnu  flere  Tropper,  gaae  frem  paa  den  høire 
Elbbred  i  Retning  mod  Josefstadt.  Ifølge  de  tidligere 
af  Kongen  givne  Befalinger,  der  vare  Friedrich  Karl 
bekjendte,  vilde  ellers  ingen  større  Del  af  Kronprindsens 
Hær  have  nærmet  sig  dette  Strøg.  Skrivelsen  til  Kron- 
prindsen blev  sendt  bort  Kl.  9''/4  Aften,  og  Friedrich  Karls 
Stabschef  red  derefter  til  Kongen,  som  opholdt  sig  i 
Jiein  for  at  give  ham  Underretning  om  de  udstedte  Be- 
falinger og  Skrivelser.  Kongen  var  af  den  Mening,  at 
man  skulde  angribe  med  den  hele  Styrke  fra  alle  Sider. 
Traf  man  end  ikke  den  hele  østerrigske  Hær,  vilde  dog 
et  heldigt  Udfald,  som  man  efter  de  foregaaende  Begi- 
venheder og  Troppernes  Antal  troede  at  kunne  love  sig, 
lette  et  senere  Angreb  paa  Elbstillingen.  Der  blev  hur- 
tigt udfærdiget  Befaling  til  Kronprindsen  om  at  træffe 
de  fornødne  Anordninger  til  at  rykke  frem  med  alle  sine 
Tropper  for  at  understøtte  Friedrich  Karls  Hær  og  saa 
snart  som  muligt  gribe  ind  i  Fægtningen.  De  tidligere 
samme  Dag  givne  Befalinger  tilbagekaldtes. 

Denne  Skrivelse  blev   afsendt  Kl.  12  Nat  i  to  Ex- 

eraplarer  ad  forskjellige  Veie  til  Kronprindsens  Hoved- 
kvarter, der  var  i  det  4'/2  Mil  fjerne  Koniginliof.  Sam- 
tidig blev  der  sendt  umiddelbar  Underretning  til  det  1ste 
Korps  (General  Bonin)  med  den  ene  af  Overbringerne, 
hvis  Vei  netop  faldt  forbi  dette  Korpses  Forposter. 

Samme  Dags  Middag  havde  Benedek  befalet  samtlige 
Kommandører  over  Armeekorpserne,  Rytterdivisionerne 
og  i  det  Hele  taget  de  større  Dele  af  Hæren  at  give 
Møde  i  Hovedkvarteret,  ledsagede  af  deres  Stabschefer. 
Det  var  naturligt,  at  man  i  den  Stilling,  hvori  Hæren 
befandt  sig,  ventede  Meddelelser  angaaende  denne  og 
Bestemmelser  om  de  videre  Foretagender.  Denne  For- 
ventning blev  dog  skuffet,  og  atter  her  forefaldt  der  et 
af  disse  Optrin,  der  i  den  Grad  vidne  om  den  Mangel 
paa  Skjønsomhed,  som  da  fandtes  i  det  østerrigske  Hoved- 
kvarter, at  man  snarere  skulde  troe  dem  opdigtede  end 
sande,  Benedek,  hvis  Sind  iøvrigt  maa  antages  atter 
at  være  kommet  noget  mere  i  Ligevægt  i  Løbet  af 
Natten,  havde  nemlig  ikke  Andet  paa  Hjertet  end  An- 
liggender vedrørende  den  indre  Tjeneste.  Han  fordrede 
fremfor  Alt  Opretholdelsen  af  Disciplinen  og  Bestræbel- 
ser for  at  hæve  Soldaternes  rystede  Selvtillid.  Han  be- 
tonede Nødvendigheden  af  at  undgaae  unyttige  Fægt- 
ninger, forlangte  af  Befalingsmændene  Klarhed  og  Fylde 
i  Dispositionernerne  og  anbefalede  en  ivrig  udført  Sik- 
kringstjeneste  ved  Hjælp  af  vidtudgaaende  Rekognosce- 
ringer. De  Tilstedeværende  bleve  ogsaa  spurgte,  om 
der  ikke  var  Vandmangel  i  Bivouakerne,  saa  at  en  For- 
andring af  Plads  vilde  være  raadelig.  Noget,  som  i  det 
Hele  taget  benægtedes.  Endelig  udtalte  Felttøimesteren, 
at  det  var  hans  Hensigt  at  lade  Hæren  faae  nogle  Dages 

For  Ide  og  Virkelighed.  52 

Ro  i  den  nys  indtagne  Opstilling.  En  af  Korpskom- 
raandørerne  tillod  sig  at  bemærke,  at  Hæren  vanskelig 
vilde  faae  den  forønskede  Hvile,  men  formentlig  snarere 
blive  angreben,  maaske  endnu  samme  Eftermiddag  eller 
sikkerlig  næste  Morgen.  Benedek  indlod  sig  imidlertid 
ikke  videre  paa  at  besvare  disse  Ord  og  befalede  kun 
endnu  en  Gang  Fremsendelsen  af  langt  udgaaende  Re- 
kognosceringspatrouiller.  Forsamlingen  forlod  Hovedkvar- 
teret endog  uden  at  have  faaet  at  vide,  hvorvidt  Benedek 
havde  til  Hensigt  at  modtage  et  Slag  foran  Elben. 

Om  Eftermiddagen  Kl.  3'/.'  telegraferede  Benedek 
til  Keiseren :  »Hæren  forbliver  imorgen  i  sin  Opstilling 
ved  Koniggråtz.  Den  ene  Dags  Ro  og  den  rigelige  For- 
pleining  have  virket  godt.  Jeg  haaber,  at  en  videre  Til- 
bagegaaen  ikke  vil  blive  nødvendig*].« 

løvrigt  vedblev  man  at  holde  sig  uvirksom  i  Hoved- 
kvarteret, og  ingen  Forberedelser  bleve  trufne  undtagen 
de ,  som  stode  i  Forbindelse  med  en  allerede  den  fore- 
gaaende  Aften  for  ethvert  Tilfælde  given  Befaling 
om  at  anlægge  nogle  Feltforskansninger,  samt  Ud- 
stedelsen af  en  Dagsbefaliug,  der  fastsatte,  at  Hærens 
Træn  om  Natten  skulde  gaae  tilbage  over  Elben ,  at  der 
som  Overgangspunkter  skulde  benyttes  nogle  nylig  slagne 
Broer  paa  begge  Sider  af  Koniggråtz,  og  at  Gjennem- 
marchen  gjennem  denne  Fæstning  ikke  maatte  finde  Sted. 
Mængden  af  indkommende  Efterretninger,  der  alle  gik  ud 
paa,  at  de  preussiske  Tropper  vedbleve  at  besætte  Punk- 
ter meget  nær  ved  Hæren,  vakte  dog  tilsidst  den  Tanke, 
at  det  nok  kunde  være  muligt,  at  et  Angreb  vilde  følge 


')    Osteneichs  Kampfe,  III.     Side  233  og  234. 

den  næste  Dag.  Først  da,  Kl,  11  ora  Aftenen,  satte  man 
sig  til  at  skrive  de  saa  paatrængende  nødvendige  Disposi- 
tioner for  at  modtage  Angrebet,  hvilket  man  endnu 
nærmest  tænkte  sig  vilde  gjælde  den  yderste  venstre 
Fløi,  hvor  det  sachsiske  Korps  stod,  og  blive  udført  alene 
af  Friedrich  Karls  Hær  og  Elbarmeen,  Man  ansaae  det 
egenlig  for  usandsynligt,  at  man  ogsaa  vilde  faa  at  be- 
stille med  Kronprindsens  Hær,  Dispositionerne  bleve 
først  færdige  og  afsendte  Kl,  2  den  næste  Morgen, 

Inden  vi  gaae  over  til  nærmere  at  omtale  dem,  vil 
det  være  rigtigst  at  kaste  et  Blik  paa  det  Strøg,  hvor  de 
ovenfor  fremstillede  Omstændigheder  førte  det  med  sig, 
at  det  afgjørende  Slag  blev  udfægtet.  Det  begrændses  i 
Vest  og  Nordvest  af  Bistric ,  et  Vandløb ,  som  man 
ikke  let  kan  komme  over  udenfor  de  sædvanlige  Over- 
gangssteder, og  som  de  foregaaende  Dages  Regn- 
skyl havde  gjort  til  en  temmelig  betydelig  Hindring. 
Det  er  omgivet  af  Enge  med  en  Brede  af  5  til  600  Alen. 
Ved  dette  Vandløb  ligge,  fra  Syd  at  regne,  Landsbyerne 
Nechanic,  Lnbno,  Popowie,  Mokrowous,  Dohalicka,  Nedre 
og  Øvre  Dohalic,  derpaa  Sadowa  og  Benatek,  Omtrent 
ved  alle  disse  Byer  findes  Vandmøller  med  Dæmninger 
og  Broer  af  forskjellig  Betydning.  De  vigtigste  vare  ved 
Nechanic ,  hvor  en  mindre  Landevei ,  og  ved  Sadowa, 
hvor  Hovedlandeveien  til  Koniggråtz  gaaer  over  Vandløbet. 
Imellem  Nechanic  og  Sadowa  er  der  omtrent  en  Mil.  I  Øst 
begrændses  Strøget,  fra  Nord  at  regne,  først  af  et  mindre 
Vandløb,  Trotinka,  der  ligesom  Bistric  løber  i  Enge  og 
kan  betragtes  som  en  ret  god  Dækning,  derpaa  af  Elben, 
efter  at  den  har  optaget  Trotinka.  Ved  Trotinka  ligger 
Landsbyen  Racic  med  en  Landeveisbro,  omtrent  Øst  for 

52* 

Benatek ;  en  halv  Mil  sydligere  ligger  Trotina,  hvor  baade 
en  lignende  Bro  og  en  Jernbanebro  føre  over,  og  tæt 
herved  udmunder  Trotinka  i  Elben.  Omtrent  en  Mil 
Syd  for  denne  Landsby  ligger  Koniggråtz,  hvis  Fæst- 
ningsværker beskylles  og  tildels  gjennemskæres  af  Floden. 
Langs  Elben  paa  dens  vestlige  Side  gaaer  saavel  en  Jernbane 
(Jaromer-Køniggråtz-Pardubic),  som  en  Hovedlandevei. 
Den  sidste  er  for  største  Delen  omgiven  af  saa  tætte 
Bebyggelser,  at  Husene  og  Haverne  næsten  gjøre  den 
til  en  eneste  Gade.  Fra  denne  føre  dog  ingen  større 
Veie  ned  til  Elben  og  over  Floden.  Kun  nogle  faa 
mindre  Overgange  findes  med  en  indbyrdes  Afstand  af 
omtrent  en  Fjerdingvei. 

Mod  Nord,  fra  Benatek  ved  Bistric  og  til  Racic 
ved  Trotinka  er  Rummet  omtrent  'V-i  Mil  bredt,  og  her 
findes  ingen  naturlige  Forhindringer.  Omtrent  midtveis 
ligger  Herregaarden  og  Landsbyen  Horenowes,  tæt  ved 
hvilke  en  god  Vei  fra  Nord  fører  ind  i  Strøget.  Sadowa 
ligger  Nordvest  for  Koniggråtz  i  en  Afstand  af  I"''  4  Mil. 
Hovedlandeveien  mellem  disse  to  Punkter  gaaer  saa 
temmelig  i  lige  Linie  og  gjennemskærer  saaledes  Strøget 
i  en  skraa  Retning  fra  Nordvest  til  Sydost.  De  enkelte 
Bygninger  ved  Sadowa  laa  mest  paa  den  høire  Bred  af 
Bistric,  saa  at  et  Forsvar  af  dette  Punkt  derved  blev 
noget  vanskeligere. 

I  en  Afstand  af  omtrent  ^/s  Mil  fra  Bistric  ligge 
i  en  Række  parallel  med  Floden,  fra  Syd  af,  Herre- 
gaarden Hradek,  Landsbyerne  Prim,  Problus,  Stresetic, 
Langenhof,  derpaa.  Nord  for  Hovedlandeveien  mellem 
Sadowa  og  Koniggråtz  og  dannende  en  Firkant, 
Landsbyerne     Lipa,     Rosberic ,     Cistowes     og    Chlum, 

de  to  forste  ved  selve  Hovedlandeveien,  saa  Landsbyen 
Maslowed  og  tilsidst  Horenowes.  De  høieste  Punkter  i 
Strøget  ere  betegnede  ved  denne  Linie.  Bakkerne  ere 
storformede;  de  skraane  mod  Nord  og  Vest  temmelig 
kort  og  brat,  uden  dog  at  blive  utilgængelige  for  nogen 
Vaabenart,  medens  den  Side,  der  vender  imod  Elben, 
kun  er  svagt  heldende.  En  Del  Fredskov,  mest  be- 
staaende  af  Egetræer  og  mange  Steder  med  tæt  Under- 
skov, samt  nogle  Dyrehaver,  findes  paa  de  høiere  lig- 
gende Steder  og  paa  den  vestlige  Skraaning. 

Atter  i  en  Afstand  af  omtrent  ^/s  Mil  fra  den 
nævnte  Række  Landsbyer  og  næsten  parallel  med  den 
ligger  en  anden  Række  bebyggede  Steder,  bestaaende 
af  Landsbyerne  Techlowic,  Gharbusic,  Rosnic,  "Wsestar 
(ved  Hovedlandeveien  mellem  Sadowa  og  Koniggratz), 
Sweti,  Nedelist  og  Sendrasic,  den  sidste  en  god  Fjer- 
dingvei  vest  for  Trotina.  Denne  Række  Byer  beteg- 
ner omtrent  den  østlige  Fod  af  Bakkerne.  Rummet 
mellem  dem  og  Elben   er  næsten   fuldstændig  fladt. 

Vest  for  Bistric  gaaer  der  atter  omtrent  parallelt  med 
denne  Flod  en  Række  af  Bakker,  hvis  høieste  Punkter 
ligge  knap  en  Fjerdingvei  fra  Floden. 

De  Værker,  Østerrigerne  havde  anlagt,  bestode  af  fem 
aabne  Skanser  paa  forskjellige,  ikke  særdeles  fordelagtige 
Punkter  Nord  om  Nedelist  og  Chluni.  De  forøgedes  om 
Morgenen  den  3die  med  to  aabne  Skanser  tæt  ved  Lipa, 
fra  hvilke  Hovedlandeveien  kunde  bestryges,  med  For- 
hug og  Skyttegrave  i  de  vestlige  Udkanter  af  Chlum, 
Lipa  og  Skoven  mellem  disse  Byer,  endvidere  med  lig- 
uende  Anlæg  omkring  Problus,  Prim  og  en  stor  Skov 
der   i   Nærheden.     Adskillige   af  Forskansningerne   vare 

ikke  tilendebragte,  da  Kampen  begyndte,  men  Bygningen 
fortsattes  i  nogen  Tid  under  denne,  uden  at  de  dog  bleve 
færdige.  løvrigt  fik  Korpserne,  eller  idet  Mindste  et  af 
dem,  ikke  Underretning  om,  at  de  skulde  betegne  Front- 
linien. Da  Tropperne  begyndte  at  indtage  deres  Stillinger 
og  saae  Værkerne  Nord  for  Nedelist  og  Chlum,  antog 
man,  eftersom  de  vare  anbragte  dybt  nede  paa  den  ud- 
vendige Skraaning  af  Bakkerne,  at  det  alene  var  Menin- 
gen, at  de  i  Tilfælde  af  en  Tilbagegang  skulde  benyttes 
til  en  kortvarig  Modstand.  Dette  blev  af  ikke  ringe 
Betydning,  som  det  senere  vil  sees. 

De  Dispositioner,  som  Benedek  udfærdigede  om  Nat- 
ten, bestemte,  at  Sachserne  skulde  danne  den  yderste  ven- 
stre Fløi.  I  Mellemrummet  mellemdem  og  Hovedlandeveien 
skulde  det  10de  Korps  have  sin  Plads,  Paa  den  nordre 
Side  af  Veien  skulde  derpaa  følge  først  det  3die  Korps 
ved  Lipa  og  Chlum,  saa  det  4de  mellem  Chlum  og  Nede- 
list, og  tilsidst  det  2det,  dannende  den  yderste  høire  Fløi. 
Bagved  Sachserne  skulde  som  Reserve  det  8de  Korps 
stille  sig  op  til  umiddelbar  Understøttelse  for  dem.  1ste 
og  6te  Korps  samt  Artillerireserven  skulde  staae  tæt 
Syd  for  Hovedlandeveien  ved  Wsestar  til  Under- 
støttelse for  den  øvrige  Del  af  Hæren,  endvidere  de  fem 
Kavalleridivisioner  paa  forskjellige  Steder^).  Korpserne 
skulde  ikke  indtage  deres  Pladser,  førend  det  var  af- 
gjort, at  et   Angreb  virkelig    fandt  Sted.     løvrigt   befa- 


')  Iste  lette  Kavalleiidi vision  skulde  tage  Opstilling  paa  den  venstre 
Fløi  i  Nærheden  af  Sachserne,  ■2den  Reserve- Kavalleridivision  Syd 
for  Hovedlandeveien  og  Syd  for  Wsestar,  1ste  og  3die  Reserve- 
Kavalleridivision  Nord  for  Hovedlandeveien  og  Wsestar,  2den  letta 
Kavalleridivision   paa   den   yderste   h«ire  Fløi  bag  Nedelist. 

ledes  fire  Broer  slagne  over  Elben  paa  forskjellige  Punk- 
ter Nord  for  Koniggratz  indtil  i  en  Afstand  af  1  Mil 
fra  Fæstningen,  desuden  en  Bro  over  Adierfloden,  1  Mil 
Ost  for  Koniggratz.  Denne  sidste  skulde  være  til  Brug 
særlig  for  de  Tropper,  som  under  et  muligt  Tilbagetog 
maatte  komme  over  de  yderste  Broer  Nord  for  Konig- 
gratz og  have  Vanskelighed  ved  paa  anden  Maade  at 
komme  ind  paa  den  Linie,  som  Hæren  under  et  Tilbage- 
tog skulde  følge,  nemlig  Hovedlandeveien  fra  Koniggratz 
over  Holic  til  Hohenmauth. 

Ifølge  disse  Befalinger  vilde  Hæren  have  dannet  en 
ret  Vinkel,  hvis  Toppunkt  laa  ved  Hovedlandeveien  tæt 
ved  Lipa,  og  hvis  Ben  strakte  sig  omtrent  tre  Fjerding- 
vei,  det  ene  i  sydlig  og  det  andet  i  østlig  Retning.  Hæren 
vilde  have  staaet  temmelig  sammenpakket,  dels  paa  de 
høieste  Punkter  langsmed  Bistric  og  med  Front  imod 
Vest  indtil  Lipa,  dels  tværs  over  Bakkeskraaningerue 
mellem  denne  By  og  Nedelist  og  i  den  derpaa  følgende 
Lavning  indtil  Elben,  paa  dette  Stykke  med  Front 
imod  Nord  og  med  de  høie  Bakker  ved  Maslowed  og 
Horenowes  skraat  foran  sig.  Paa  Forhaand  var  der 
aldeles  seet  bort  fra  ethvert  alvorligt  Forsvar  af  Over- 
gangen over  Bistric  og  af  de  sidstnævnte  Høider,  altsaa 
af  omtrent  alle  Tilgange.  Denne  Opstilling,  som  iøvrigt 
først  blev  indtaget,  da  Slaget  var  halvt  udfægtet,  er 
bleven  dadlet  meget  stærkt,  og  det  er  endog  udtalt, 
at  dens  talrige  Mangler  vare  Hovedgrunden  til  det  sørge- 
lige Udfald  som  Slaget  fik').  Dog  synes  denne  Dom 
ikke  fuldstændig  begrundet  i  Et  og  Alt.    Det  maa  nemlig 


*)    Osterreichs  Kainpfe.  Hl.  Side  249. 

ikke  oversees,  at  Benedek  ved  Valget  af  Stilingen  stod 
ligeoverfor  en  taktisk  Opgave,  som  var  opstaaet  ved  de 
langtrækkende  Vaaben  og  her  frembød  sig  første  Gang 
i  større  Stil.  Fra  det  Foregaaende  vil  det  erindres,  at 
Bistric  var  vanskelig  at  komme  over  undtagen  paa  nogle 
faa  Steder,  og  at  Bakkerne  skraane  temmelig  jevnt  op- 
efter fra  Vandløbet  til  begge  Sider,  indtil  de  uaae  deres 
høieste  Punkter  omtrent  en  Fjerdingvei  fra  dette.  Saa- 
længe  Hærene  kun  besad  den  ældre  Bevæbning  baade  af 
Artilleri  og  Haandvaaben,  kunde  der  ikke  let  blive 
Spørgsmaal  om,  hvilken  Opstilling  Forsvarerne  skulde 
vælge  under  disse  Forhold.  Man  vilde  med  størst  For- 
del stille  sig  temmelig  tæt  ved  Vandløbet  og  forsvare 
Overgangene.  Efter  Indførelsen  af  det  langtrækkende 
Skyts  blev  Valget  derimod  mere  vanskeligt. 

Stillede  Forsvarerne  sig  nemlig  op  paa  denne  Maade, 
vilde  Fjenden  kunne  holde  sit  Artilleri  paa  Høideryg- 
gene hinsides  Vandløbet,  og  derfra  virksomt  beskyde 
Forsvarernes  Masser,  som  i  Lavningerne  maatte  savne 
tilstrækkeligt  Skjul,  og  en  saadan  Opstilling  vilde  umu- 
ligt være  holdbar.  Omvendt  fremtræder  derimod  For- 
holdet, naar  Forsvarerne  stille  sig  op  paa  de  høie 
Punkter.  Fjenden  kan  da  vistnok  temmelig  uhindret 
komme  over  Vandløbet,  men  han  vil  derpaa  være  under 
en  stærk  Ild  fra  Høiderne  imod  Lavningerne,  ikke 
kunne  besvare  denne  med  synderlig  Kraft  og  være  udsat 
for  farlige  Modangreb,  naar  han  standses  af  Ilden  og 
staaer  med  Snevringerne  i  Ryggen.  For  en  upartisk 
Betragtning  synes  derfor  den  Opstilling,  som  Benedek 
valgte  paa  den  vestlige  Front,  ikke  at  have  været  den 
ufordelagtigste,  thi  det  kan  jo  ikke  lægges  ham  til  Last, 

at  den  østerrigske  Hær  kun  med  Hensyn  til  Artilleriet 
stod  jævnsides  Angriberne,  og  at  Fodfolkets  svagere 
Bevæbning  hindrede  Hæren  i  at  drage  den  fulde  Nytte 
af  Stillingens  Fordele.  Slagets  Gang  bekræfter  ogsaa 
denne  Opfattelse  og  synes  at  vise,  at  den  østerrigske 
Hær  havde  været  langt  værre  faren,  ifald  den  havde 
taget  sin  Opstilling  tæt  ved  Vandløbet.  Derimod  kan 
det  med  fuld  Foie  bebreides  Benedek,  at  han  ikke  vilde 
inddrage  de  høie  Bakker  ved  Maslowed  og  Horenowes 
i  Stillingen,  en  Feil,  som  Hærens  høire  Fløi  iøvrigt  søgte 
selv  at  rette. 

Man  har  bebreidet  Benedek,  at  han  ikke  valgte  at 
modtage  Slaget  paa  et  helt  andet  Sted,  navnlig  med 
Elben  foran  Fronten.  Vi  have  i  det  Foregaaende  søgt 
at  paavise,  at  dette  med  Hensyn  til  Hærens  Bevægelser 
vilde  have  været  det  Fordelagtigste,  fordi  Preusserne  ikke 
saa  let  havde  kunnet  komme  den  i  Forkjøbet  her  og  levere 
de  mange,  Tilliden  nedbrydende,  mindre  Træfninger.  Det 
vilde  utvivlsomt  ogsaa  have  været  bedre  i  taktisk  Hen- 
seende, idet  den  stærkere  Forhindring  havde  medført 
større  Vanskelighed  for  Fjendens  Fremrykning.  Dog 
maa  det  ikke  lades  ude  af  Betragtning,  naar  det  ikke 
er  selve  Feltherrens  Handlemaade,  men  det  sandsynligste 
Udfald,  som  det  gjælder  om  at  bedømme,  at  der  ikke  i 
Bøhmen  fandtes  nogensomhelst  Stilling,  som  umuliggjorde 
omgaaende  Bevægelser,  og  at  man  utvivlsomt  maatte 
have  søgt  meget  længe,  inden  der  opdagedes  en  Stilling, 
hvor  Jordsmonnet  virkelig  formaaede  ved  sine  Eien- 
dommeligheder  at  ophæve  den  Overvægt,  som  Baglade- 
geværerne  havde.  Endelig  har  man  ogsaa  bebreidet 
Benedek,  at  han  ikke  udbredte    sin  Front   længere   mod 

Syd,  navnlig  over  de  liøie  Punkter  ved  Hradek;  men 
hertil  maa  dog  bemærkes ,  at  en  Front  af  halvanden 
Miles  Længde  er  kolossal  nok,  og  at  det  vilde  have 
været  en  Taabelighed,  som  Preusserne  ikke  kunde  gjøre 
sig  skyldige  i,  at  gjeunemføre  en  omgaaende  Bevægelse 
paa  denne  Side,  saalænge  Slaget  paa  de  andre  Punkter 
var  uafgjort. 

Paa  Slagdagens  Morgen  begyndte  Friedrich  Karls 
Hær  og  Elbarmeen  at  sætte  sig  i  Bevægelse,  som 
befalet  før  Daggry.  Regnveiret,  der  havde  opblødt 
Veiene  og  endnu  vedvarede,  tillod  dog  ikke  den  første 
at  naae  de  Punkter,  fra  hvilke  Fremrykningen  skulde 
foregaae,  førend  imellem  4  og  6.  Paa  det  sidste  Klokke- 
slet modtog  Prinds  Friedrich  Karl  den  Melding  fra  Elb- 
armeen, at  den  vilde  indtræffe  ved  Nechanic  mellem  7 
og  9.  Prindsen  gav  da  den  ham  underlagte  Styrke  Be- 
faling til  at  rykke  frem  mod  Bistric.  I  første  Linie  be- 
vægede sig  3die  og  4de  Division  i  Rummet  Syd  for 
Hovedlandeveien  og  rettende  Marchen  mod  Mokrowous, 
Dohalicka  og  Dohalic.  Paa  Hovedlandeveien  imod  Sa- 
dowa  samt  Nord  for  denne  marcherede  8de  Divi- 
sion. 7de  Division  skulde  slutte  til  længer  mod  Nord- 
ost, men  holdtes  indtil  videre  tilbage.  I  anden  Linie 
marcherede  som  Reserve  5te  og  6te  Division  paa  begge 
Sider  af  Hovedlandeveien,  bag  disse  atter  Reserveartil- 
leriet paa  selve  Veien.  To  Divisioner  Rytteri,  samlede  i 
et  Korps,  skulde  senere  følge  bagved  den  høire  Fløi  og 
vedligeholde  Forbindelsen  med  Elbarmeen^). 


')    3die  og  4de  Division  vare  2det,  5te  og  (ite  Division  3die,    7de  og 
8de  Division  4de  Armeekorpses  Fodfolk. 

Kl.  8  indtraf  Kougen  ved  Dub,  en  Fjerdingvei  Nordvest 
for  Sadowa.  Der  findes  her  et  trigonometrisk  Punkt 
med  en  betydelig  Udsigt.  Kort  efter,  at  han  var  redet 
op  her,  befalede  han  en  Fremrykning  paa  hele  Linien, 
og  7de  Division  satte  sig  da  i  Bevægelse  mod  Benatek. 
Paa  samme  Tid  indtraf  Elbarmeen,  nemlig  14de,  15de 
og  16de  Division,  foruden  Rytteri  og  Artilleri,  foran 
Nechanic. 

Kronprindsen  havde  modtaget  Kongens  Befaling  Kl. 
4  om  Morgenen.  Ved  det  1ste  Korpses  Forposter  var 
den  bleven  afgiven  Kl.  3'''/4  og  derefter  ved  selve  Korp- 
set Kl.  4^4.  Med  stor  Hurtighed  bleve  de  nødvendige 
Befalinger  skrevne  i  Kronprindsens  Hovedkvarter,  saa  at 
de  alt  bleve  sendte  ud  Kl.  5.  Da  imidlertid  flere  af 
Korpserne  vare  indtil  2  Mile  borte,  og  Regnen  som  nævnt 
havde  gjort  Føret  temmelig  slet,  varede  det  dog  til  Kl.  8, 
inden  alle  Kronprindsens  Tropper  havde  tiltraadt  Mar- 
chen.    Træn  og  Bagage  bleve  efterladte. 

Da  Preusserne  nærmede  sig  Bistric,  hvor  der  efter 
Benedeks  Bestemmelse  kun  fandtes  Forpostafdelin- 
ger til  at  tage  imod  dem,  var  den  østerrigske  Hær 
endnu  i  sine  Bivouaker,  da  Korpserne  jo  efter  Dispo- 
sitionernes Lydende  ikke  skulde  stille  sig  op,  førend 
et  Angreb  begyndte.  Først  Kl.  7''2,  da  Kanonskuddene 
lode  sig  høre  ved  Sadowa,  satte  Korpserne  sig  i  Bevæ- 
gelse, løvrigt  havde  de  ueppe  meget  tidligere  kunnet 
indtage  deres  Pladser,  da  Benedeks  Dispositioner  ved 
flere  Korps  først  indtraf  sildigt,  ved  det  3die  Korps, 
som  netop  skulde  staae  paa  Hovedlandeveien  bag  Sa- 
dowa, endog  først  Kl,  6  om  Morgenen,  saa  at  man 
endnu  ved  Korpset  var  ifærd  med  at  skrive  Befalingerne 

til  de  samme  underordnede  Brigader,  da  Forposterne 
meldte,  at  Fjenden  rykkede  frem  i  store  Masser  og  med 
alle  Vaaben. 

Alt  som  Korpserne  rykkede  ind  i  Stillingen,  indtoge 
nogle  iblandt  dem  af  forskjellige  Grunde  dog  ikke  de  an- 
viste Pladser.  Kronprindsen  af  Sachsen,  der  befalede  over 
det  sachsiske  Armeekorps  og  som  tidligst  havde  faaet 
Dispositionerne  meddelt,  fandt,  at  en  Opstilling  ved  Prim 
og  Problus  vilde  være  bedre.  Hans  Andragende  nm  at 
maatte  lade  Korpset  staae  her,  blev  bevilget  af  Over- 
kommandoen. Som  Følge  heraf  fik  ogsaa  8de  Korps  en 
forandret  Opstilling,  nemlig  Øst  for  Problus.  Det  10de 
Korps,  der  i  første  Linie  skulde  staae  nærmest  ved 
Sachserne,  indtog  sin  bestemte  Plads,  og  fik  derved  en 
noget  fremskudt  Stilling.  Ved  det  3die  Korps ,  som 
derpaa  fulgte  efter  Rækkefølgen,  var,  som  ovenfor  nævnt 
Befalingerne  om  Opstillingen  endnu  ikke  givne.  Det  stil- 
lede sig  derfor  ei  heller  strax  op  efter  Dispositionens 
Bydende,  men  i  en  mod  Sadowa  mere  fremrykket  Allarm- 
stilling,  der  var  bestemt  ved  tidligere  Befalinger.  Her- 
fra bleve  Brigaderne  saa  dragne  tilbage  til  Lipa  og 
Chlura,  undtagen  een,  hvis  Allarmstilling  var  ved  Sadowa, 
og  som  Korpsets  Kommandør,  Erkehertug  Ernst,  fore- 
løbig lod  blive  der,  for  som  Arrieregarde  at  dække 
Korpsets  Tilbagemarche  til  Lipa  og  Chlum. 

Samtlige  disse  Afvigelser  vare  dog  endnu  af  ringere 
Betydning.  Derimod  indtraf  meget  væsenlige  paa  den 
høire  Fløi.  Da  det  4de  Korps  henimod  Kl.  8  satte  sig 
i  Bevægelse  for  at  indtage  den  befalede  Stilling  mellem 
Chlum  og  Nedelist ,  vare  dets  Forposter  alt  komne  i 
Kamp  med  Preusserne  i  Nærheden   af  Benatek.     Denne 

Omstændighed  i  Forbindelse  med,  at  Korpset  i  den  Linie, 
som  var  anvist  det  paa  Faldet  af  Bakkerne  mod  Elben, 
vilde  have  Uoiderne  ved  Maslowed  og  Uorenowes  foran 
sig  og  af  dem  være  forhindret  i  at  se  Egnen  Nord  for 
dem,  bevægede  Korpskommandøren  til  paa  egen  Haand 
at  afvige  fra  den  givne  Befaling.  Han  lod  en  Brigade 
samt  Korpsets  Artilleri  understøtte  Forpostbrigaden  i 
Kampen  mod  Preusserne ,  og  Resten  af  Korpset  rykke 
frem  til  Maslowed.  Det  2det  Korps,  som  efter  Befalin- 
gernes Ordlyd  alene  havde  faaet  anvist  en  Opstilling  paa 
den  høire  Fløi  af  4de  Korps,  og  som  ligeledes  fra  det 
i  Dispositionerne  forudsatte  Sted  vilde  have  havt  Høi- 
derne  ved  Horenowes  og  Vest  for  Sendrasic  foran  sig, 
fulgte  derfor  med  4de  Korps  og  stillede  sig  op  tæt  ved 
Horenowes,  med  Undtagelse  af  en  Brigade,  der  blev 
i  Lavningen  ved  Trotina. 

Reserven,  nemlig  det  1ste  og  6te  Korps,  samt 
Rytteridivisionerne  indtoge  temmelig  nøie  de  angivne 
Pladser. 

Yed  den  Afvigelse,  som  4de  og  2det  Korps  havde 
indladt  sig  paa,  og  hvorved  de  vare  gaaede  over  2000 
Alen  frem  foran  de  anlagte  Forskansninger ,  havde 
Hæren  nu  ikke  længer  Form  af  en  ret  Vinkel,  men  af 
en  1^  2  Mil  lang,  flad  Bue,  der  vendte  mod  Nordvest. 
Der  var  vundet  for  4de  og  2det  Korps  en  i  og  for  sig 
bedre  taktisk  Opstilling,  men  Reserven  stod  nu  henved 
*/a  Mil  fjernet  fra  dem,  og,  hvad  der  blev  af  høist  vig- 
tige Følger,  de  tvende  Korps  havde  begyndt  med  at 
vende  Fronten  mod  Nordvest   istedetfor   mod  Nord. 

Den  Styrke,  som  var  tilstede  paa  Kamppladsen  ud- 
gjorde af  Kombattanter    hos  Østerrigerne  157000  Mand 

Fodfolk,  21000  Ryttere  og  712  Kanoner,  hos  Sachserne 
18000  Mand  Fodfolk,  2600  Ryttere  og  58  Kanoner,  i 
Alt  paa  den  østerrigske  Side,  Artilleristerne  medregnede, 
215000  Mand.  Paa  den  preussiske  Side  fandtes  ved 
Friedrich  Karls  Hær  85000  Mand  Kombattanter  med 
300  Kanoner,  ved  Elbarmeen  39000  Mand  Kombattanter 
med  144  Kanoner.  Da  Kronprindsens  Hær  kom  til, 
forøgedes  denne  Styrke  med  97000  Mand  og  336  Ka- 
noner, men  indtil  denne  indtraf,  var  der  saaledes  en 
betydelig  Overmagt  paa  den  østerrigske  Side,  h^^lket  i 
Forbindelse  med  den  dækkede  Opstilling,  som  de  øster- 
rigske Tropper  havde,  og  den  store  Masse  af  Artilleri, 
som  de  kunde  bringe  i  Anvendelse,  meget  nær  havde 
ladet  Preusserne  bøde  for  den  Dristighed,  hvormed  de 
begyndte  Angrebet  uden  at  oppebie,  at  Kronprindsens 
Hær  var  kommet  nærmere.  Imidlertid  gjorde  atter  her 
Forskj ellen  i  Fodfolkets  Bevæbning  Udslaget,  idet  den 
tillod  den  mest  udsatte  Styrke  paa  Valpladsens  vig- 
tigste Punkter  at  holde  ud  imod  Kræfter,  der  vare  sær- 
deles overlegne  i  Antal,  indtil  den  forventede  Hjælp  og 
dermed  ogsaa  Afgjørelsen  indtraf. 

Overgangen  over  Bistric  frembød  for  de  preussiske 
Divisioner  nogen  Vanskelighed  paa  Grund  af  de  ufarbare 
Enge  og  Vandløbets  Dybde,  derimod  kun  ringe  med 
Hensyn  til  den  Modstand,  Østerrigerne  og  Sachserne 
<ijorde. 

Ved  Nechanic  rykkede  een  Bataillon,  der  var  paa 
Forpost,  bort  efter  nogen  Skydning.  Den  afbrudte  Bro 
gjordes  istand  ved  Hjælp  af  Porte,  tagne  fra  Gaardene 
i  Nærheden,  nogle  Batailloner  kom  over  baade  Nord 
og  Syd  for  Byen,  det  ene  Sted  ved  at  vade  og  svømme 

over  Floden,  og  efter  nogen  Kamp  med  enkelte  frem- 
skudte saclisiske  Afdelinger  lykkedes  det  dem  at  be- 
mægtige sig  Hoiderne  ved  Hradek.  Omtrent  Kl.  11  stod 
Elbarmeens  Avantgarde  her  som  i  et  naturligt  Brohoved, 
under  hvis  Beskyttelse  den  øvrige  Styrke  efterhaanden 
gik  over  Vandlobet  og  begyndte  at  udvikle  sig. 

Nærmest  med  Hensyn  til  Friedrich  Karls  Hær 
udtaler  den  preussiske  Generalstabs  Skrift,  at  det  var 
Meningen ,  at  den  kun  skulde  overskride  Bistric  for  at 
indtage  en  for  alle  Tilfælde  passende  Opstilling  og  iøv- 
rigt  ikke  begynde  det  egenlige  Angreb,  førend  en  Ind- 
griben af  Kronprindsens  Hær  lod  sig  mærke.  Virkelig 
kom  den  til  at  indtage  denne  afventende  Opstilling,  men 
de  Forsøg,  den  gjorde  paa  at  trænge  frem,  gjøre  det  i 
det  Mindste  meget  tvivlsomt,  om  denne  Bestemmelse 
overalt  er  kommen  til  Afdelingernes  Kundskab,  og  antyde, 
at  det  nok  saa  meget  skyldtes  Østerrigernes  Artilleri,  som 
denne  Bestemmelse,  at  Forsøgene  allevegne  førte  til  Intet. 

Foran  Friedrich  Karls  Hær  ligesaavel  som  foran 
Elbarmeen,  droge  Østerrigerne  sig  tilbage  fra  Bistric, 
efterhaanden  som  Preusserne  nærmede  sig.  3die  Divi- 
sion, der  var  nærmest  ved  Elbarmeen ,  gik  over  ved 
Mokrowous  og  Dohalicka  og  begyndte  at  stige  op  ad 
Skraaningen.  Da  aabnede  Østerrigernes  Artilleri  sin  Ild 
imod  den,  og  denne  var  saa  overvældende,  at  Divisionen 
maatte  gjøre  Holdt  og  nøies  med  indtil  videre  at  besætte 
Udkanterne  af  Landsbyerne  og  iøvrigt  benytte  den  Dæk- 
ning, som  frembød  sig.  Divisionens  Artilleri  maatte  af 
Mangel  paa  brugbare  Broer  i  længere  Tid  blive  paa  den 
venstre  Side  af  Bistric.  Ikke  stort  anderledes  gik  det 
4de  og  8de  Division,  som  sluttede  til  den  3die  mod  Nord. 

4de Division  gik  over  ved  Dolialic  og  Sadowa  og  tog  Op- 
stilling paa  disse  Steder  samt  bag  en  Skov,  Hola, 
der  ligger  Syd  for  Hovedlandeveien  i  omtrent  800  Alens 
Afstand  fra  Vandløbet.  Iforveien  var  8de  Division  gaaet 
over  ved  en  anden  Skov,  Skalka,  Nord  for  Hovedlande- 
veien. Den  sendte  strax  den  ene  af  sine  Brigader  over 
Veien  til  Skoven  Hola.  Brigaden  gik  igjenuem  denne  og 
besatte  dens  Udkanter;  men  den  blev  da  standset  af 
den  imponerende  Række  af  ikke  mindre  end  160  Kanoner, 
der  vare  kjørte  op  foran  det  10de  og  det  3die  Armee- 
korpses  Front.  Nogle  Afdelinger  forsøgte  vel  et  Anløb 
mod  Høiderne,  men  de  bleve  hurtigt  drevne  tilbage  og 
betalte  dyrt  deres  forvovne  Daad.  De  preussiske  Sol- 
dater nødtes  da  til  at  trække  sig  noget  tilbage  i  Skoven 
og  at  tage  Ophold  der,  saa  godt  det  lod  sig  gjøre  under 
den  voldsomme  Ild,  der  slyngede  Grene  og  Træstumper 
omkring  foruden  Stumperne  af  de  springende  Granater. 
Lidt  senere  bleve  endnu  to  Batailloner  sendte  frem  til 
Understøttelse  for  Tropperne  i  Skoven.  Det  synes  som 
om  man  allerede  da  har  befrygtet  Modangreb  fra  Øster- 
rigernes Side.  To  andre  Batailloner  af  8de  Division 
bleve  sendte  den  7de  Division  til  Hjælp,  og  der  var  saa- 
ledes  kun  en  ringe  Styrke  tilbage  paa  det  Sted,  hvor 
Overgangen  havde  fundet  Sted,  og  hvor  Dækningen  var 
sparsom.  Dog  vare  3  Batterier  kørte  op  paa  en  Høide 
her,  men  de  anstrengte  sig  forgæves  paa  at  drage  det 
osterrigske  Artilleris  Ild  fra  Fodfolket  og  hen  paa  sig. 

7de  Divsion ,  der  dannede  den  yderste  Fløi  af 
Friedrich  Karls  Hær,  gik  over  Bistric  ved  Benatek. 
Ligesom  de  andre  Divisioner  fandt  den  i  Begyndelsen  kun 
ringe  Modstand,  men  snart  indvikledes  den  under  sit  For- 

Søg  paa  at  trænge  videre  frem,  i  en  Kamp,  der  havde  de 
betydningsfuldeste  Følger.  Efter  Overgangen  havde  Divisi- 
sionen  tæt  foran  sig  i  sydostlig  Retning  en  temmelig  stor 
Skov,  Swiep,  der  dækker  en  omfangsrig  Banke,  omtrent 
midtveis  mellem  Maslowed  og  Bistric.  Skovens  østlige 
Halvdel,  den,  som  vendte  mod  den  østerrigske  Stilling, 
bestod  af  en  lav  Opvæxt  af  unge  Ege.  Brændet  af  de 
gamle  Træer,  der  vare  fældede  kort  Tid  iforveien,  stod 
paa  mangfoldige  Steder  sat  op  i  Favnemaal,  og  disse 
Brændestabler  afgav  saa  godt  som  den  eneste  Dækning 
her.  Den  mod  Bistric  vendende  vestlige  Halvdeel  havde 
en  Bestand  af  høistamraede  Ege  og  Naaletræer,  uden 
Underskov.  De  østerrigske  Afdelinger,  som  befandt  sig 
i  Skoven,  trak  sig  i  Begyndelsen  tilbage  for  de  preus- 
siske, der  marcherede  frem  til  Skoven  under  Beskyttelse 
af  4  Batterier,  som  Divisionen  havde  ladet  prodse  af 
tæt  ved  Benatek,  efter  at  de  vare  komne  over  samtidig 
med  Fodfolket.  Mod  det  4de  Armeekorpses  Artilleri,  som 
Østerrigerne  havde  draget  frem  for  at  understøtte  deres 
tilbagevigende  Fodfolk,  ydede  den  vestlige  Halvdel  af 
Skoven  tilstrækkeligt  Skjul,  saa  at  Preusserne  paa  denne 
Side  naaede  Udkanten  og  begyndte  at  gaae  ud  paa 
Markerne  mod  Cistowes,  inden  en  Standsning  fandt  Sted. 
I  den  østlige  Halvdel  naaede  de  derimod  kun  et  lille  Stykke 
frem,  hovedsagelig  fordi  der  her  ingen  Dækning  fandtes 
mod  Kanonilden.  Blot  ved  Hjælp  af  denne  havde  det 
været  Østerrigerne  muligt  at  fremtvinge  en  Standsning 
her  ligesaavel  som  paa  alle  de  andre  Punkter  af  den 
preussiske  Linie ,  men  Kommandøren  for  det  4de  Korps 
vilde  ikke  nøies  hermed,  idet  han  formodenlig  alt  da 
nærede  en  Forestilling  om,  at  det  kunde  lykkes  fra  denne 

Side  at  oprulle  den  preussiske  Slaglinie  ved  Hjælp  af 
heftige  Modangreb.  Han  lod  derfor  flere  Batailloner 
rykke  ind  i  Skoven  til  Understøttelse  for  de  Afdelinger, 
som  endnu  ikke  havde  forladt  den,  og  der  begyndte  da  en 
yderst  haardnakket  Fodfolkskamp,  i  hvilken  efterhaanden 
flere  og  flere  østerrigske  Batailloner  bleve  inddragne. 
Dette  bevægede  hele  det  4de  Korps  til  at  trække  sig  mod 
Nordvest.  En  Brigade  gik  frem  over  Cistowes,  snart 
derefter  fulgte  de  to  sidste  Brigader  af  4de  Korps,  idet 
de  især  gik  frem  mod  den  østlige  Halvdel  af  Skoven. 
Disse  Massers  Angreb  forhindrede  vel  tildels  det  østerrigske 
Artilleri,  der  nu  havde  96  Kanoner  rettede  mod  Skoven,  i 
at  vedblive  en  virksom  Beskydning,  men  allerede  Fodfol- 
kets Overmagt  var  saa  stor,  at  ethvert  Tab,  som  det  led, 
øieblikkelig  kunde  erstattes.  Den  preussiske  Division 
kunde  ikke  holde  Stand.  Bataillonerne  mistede  Forbin- 
delsen, Østerrigerne  trængte  ind  imellem  dem,  og  inden 
kort  Tid  vare  de  opløste  i  Kompagnier  og  Grupper 
af  Soldater,  spredte  rundtom  i  Skoven.  De  forsvarede 
sig  tappert,  benyttende  Brændestablerne  og  Træerne, 
vege  kun  langsomt  og  afviste  Stormangrebene  ved 
hurtig  paa  hinanden  følgende  Salver.  Sammenblan- 
dingen af  de  Kæmpende  var  saa  stor,  at  de  to  Ba- 
tailloner af  8de  Division,  som  sendtes  frem  for  at 
hjælpe  den  7de  i  dens  betrængte  Stilling,  traf  Skovens 
vestlige  Udkant  tæt  besat  af  Osterrigere,  og  da  disse 
bleve  fordrevne,  bag  dem  preussiske  Kompagnier,  som 
vare  helt  indeklemte  mellem  Fjendernes  Skarer.  Hvor- 
mange  Østerrigerne  end  vare,  bleve  deres  Kræfter  dog 
tilsidst  udtømte  ved  det  h^aardnakkede  Forsvar,  som 
Bagladevaabnene  tillod  Preusserne.     Det  tvang  Østerri- 

gerne  til  igjen  for  en  Del  at  forlade  Skoven  og  bragte 
det  4de  Korps  til  at  sende  en  Anmodning  til  det 
2det  om  at  udføre  en  Angrebsbevægelse  mod  Preus- 
sernes venstre  Floi  for  at  udfrie  de  Afdelinger,  som 
kæmpede  i  Skoven ,  og  bevirke  den  fuldstændige  For- 
drivelse af  Preusserne.  Denne  Anmodning  blev  opfyldt. 
To  Brigader  af  det  2det  Korps  rykkede  frem  mod  Skovens 
østlige  Side,  samtidig  med  at  flere  Batterier  hørende  til 
Korpset  forstærkede  det  Artilleri,  som  iforveien  befandt 
sig  ligeoverfor  Skoven.  Det  lykkedes  Preusserne  at  af- 
slaae  Anløbet  af  en  af  de  forreste  Batailloner,  men  de 
andre  trængte  ind  i  Skoven,  og  nu  begyndte  paany  den  for- 
færdelige Nærkamp,  der  kostede  saa  talrige' OfFre.  Lang- 
somt bleve  Preusserne  tvungne  til  at  forlade  den  østlige 
Del,  men  Opstigningen  til  det  høieste  Punkt,  som  netop 
laa  i  Grændsen  af  det  fældede  Stykke,  blev  meget 
vanskelig.  Preusserne  stillede  sig  her  op  i  Masser,  og 
de  uophørlige  Salver,  som  de  affyrede,  tvang  Øster- 
rigerne til  foreløbig  at  gjøre  Holdt.  Kommandøren  for 
det  2det  Armeekorps  befalede  da  endnu  en  Brigade  at 
rykke  frem,  den  syvende  i  Rækken.  Endnu  inden  denne 
kom  til  at  deltage,  var  det  dog  tilsidst  lykkedes  de  to 
første  Brigader  af  2det  Korps  at  tiltvinge  sig  Adgangen 
til  Bakketoppen  og  derefter  at  fordrive  Preusserne  ogsaa 
fra  det  Meste  af  Skovens  vestlige  Del,  men  uagtet  de 
preussiske  Batailloner  atter  bleve  sprængte,  satte  Lev- 
ningerne sig  dog  saa  haardnakket  til  Modværge  i  et 
lille,  fra  Udkanten  mod  Benatek  fremspringende  Hjørne, 
at  de  fornyede  Anstrengelser,  som  gjordes  for  ogsaa  at 
jage  dem  ud  herfra,  førte  til  Intet. 

Neppe  forefaldt  der  under  hele  Krigen  nogen  Epi- 

sode,  der  saa  tydeligt  som  den  nys  omtalte  Kamp  viser 
den  Overlegenhed,  som  det  preussiske  Fodfolks  Bevæb- 
ning besad;  thi  neppe  kan  det  tilskrives  nogen  anden 
Omstændighed,  at  det  blev  Divisionen  muligt  saa  længe 
at  holde  Stand.  Paa  det  Tidspunkt,  vi  her  ere  blevne 
staaende  ved,  imellem  Kl.  11  og  12  Formiddag,  havde 
i  Alt  38  østerrigske  Batailloner  understøttede  af  112 
Kanoner  deltaget  i  Kampen  om  Skoven  mod  i  Alt  14 
preussiske  Batailloner  med  24  Kanoner.  Unegtelig  var 
7de  Division  omtrent  tilintetgjort,  men  dens  haardnakkede 
Modstand  havde  gjort  sin  Nytte.  Af  59  Batailloner,  der 
udgjorde  den  keiserlige  Hærs  høire  Fløi,  stode  nemlig 
nu  49  samlede  Vest  for  Horenowes.  Af  de  59  vare  kun 
13  ubenyttede,  8  vare,  om  end  svækkede,  dog  atter  sara- 
lede og  anvendelige,  men  alle  de  øvrige,  38  i  Tallet, 
vare  enten  indviklede  i  Kampen,  (30  i  hint  Øieblik),  eller 
saa  svækkede,  at  der  kun  meget  lidet  kunde  gjøres  Reg- 
ning paa  dem  til  hvad  der  stod  tilbage.  De  49  Batail- 
loner havde  efterhaanden  faaet  Front  mod  Vest,  og  der 
var  tilstede  til  umiddelbart  Forsvar  af  den  henved  tre 
Fjerdingvei  lange  Strækning  mellem  Horenowes  og  Elben, 
gjennem  hvilket  Tilgangene  fra  Nord  førte  ind  bagved  den 
østerrigske  Hær,  kun  10  Batailloner,  hvoraf  1  næsten 
raaatte  betragtes  som  flygtet  herhen  efter  Kampen  om 
Skoven. 

Alt  dette  var  selvfølgelig  i  Øieblikket  skjult  for  den 
preussiske  Overkommando,  og  fra  dens  Standplads  maatte 
Preussernes  Stilling  nærmest  tage  sig  ugunstig  ud.  Betragte 
vi  nemlig  denne  under  Et,  som  den  da  var,  see  vi,  at  Elb- 
armeen stod  paa  og  foran  det  Sydligste  af  Høidraget,  ved 
Hradek  og  Lubno,  uden  at  turde  gaae  videre,  førend  der 


Fire  Laiidslap,  821 

var  Fremgang  paa  Linien  længer  mod  Nord;  men  lier 
stode  Divisionerne  af  P^riedricli  Karls  Hær  i  Lavningen 
ved  Bistric,  i  Mokrowous  og  i  Skoven  Hola  uden  at  kunne 
komme  videre  frem,  og  længst  imod  Nord,  i  Skoven  Swiep, 
truede  Tilintetg;iørelse  de  sidste  faa  tiloversblevne  Skarer 
af  den  7de  Division.  Saalænge  det  preussiske  Artilleri 
havde  staaet  paa  Høiderne  Vest  for  Bistric,  for  langt  fjernet 
til  at  kunne  bekæmpes  af  det  østerrigske  Artilleris 
Hovedmasse ,  havde  det  været  de  enkelte  fremskudte 
Batterier,  der  vexlede  Skud  med  det,  overlegent.  Nu  var 
Forholdet  omvendt.  Kun  et  ringere  Antal  Batterier  vare 
komne  over  Vandløbet,  efter  Preussernes  Opgivelser  i  Alt 
kun  tolv  ved  Friedrich  Karls  Hær,  og  Antallet  kunde  ikke 
hurtig  forøges,  dels  paa  Grund  af  Vanskelighederne  ved 
Overgangen,  dels  fordi  en  Del  af  Reserveartilleriet  maatte 
holdes  tilbage  Vest  for  Bistric  for  at  være  rede  i  et- 
hvert Tilfælde.  De  Batterier,  som  vare  komne  over, 
kunde  derhos  ikke  let  finde  passende  Opstillinger  i  Lav- 
ningen ,  nogle  af  dem  vare  glatløbede  og  saaledes  af 
ringe  Betydning  paa  de  store  Afstande,  og  selv  for  de  rif- 
lede Kanoner  var  der  en  Hindring  i  det  regnfulde  Veir, 
som  gjorde  det  umuligt  at  see  stort  Andet  af  det  øster- 
rigske Artilleris  Ildlinie  end  Glimtene  af  Kanonerne,  og 
derhos  særdeles  vanskeligt  at  bedømme  Afstandene.  Des- 
uden begyndte  efterhaanden  enkelte  af  Batterierne  at  faae 
deres  Ammunition  opbrugt,  og  den  lange  Vei  over  de  faa 
Overgange  forhindrede  en  Fornyelse,  saaledes  at  paa  det 
heromhandlede  Tidspunkt  vare  ikke  flere  end  syv  Batterier 
i  Virksomhed.  Det  preussiske  Artilleris  Hd  blev  hoved- 
sagelig virkningsløs,  medens  de  østerrigske  Kanoner  blot 
behøvede  paa  Slump  at  beskyde  Skovene  og  Lavningerne, 

der  laa  i  bekjendte  Afstande,  for  at  være  sikker  paa  at 
gjøre  Skade  imellem  de  store,  temmelig  sammenpakkede 
Masser  af  Fodfolk,  hvor  godt  disse  end  holdt  sig  dækkede. 
Det  kan  derfor  vel  være,  at  medens  man  i  den 
østerrigske  Overkommando  henad  Middag  havde  det  Ind- 
tryk, at  Alt  foreløbig  gik  godt ,  saa  at  Enkelte  endog 
talte  om,  at  det  maaske  kunde  være  paa  Tide  at  rykke 
frem  fra  Centrum  og  forsøge  en  Gjeunembrydning,  var 
man  i  den  preussiske  alt  Andet  end  vel  tilmode.  Fried- 
rich Karl  lod  henad  Middag  5te  og  6te  Division  gaae 
over  ved  Dohalic  og  Sadowa  tilligemed  noget  af  Re- 
serveartilleriet, for  at  kunne  modtage  med  Styrke  et 
Modangreb  af  Østerrigerne ,  der  syntes  antydet  ved  at 
to  Regimenter,  iøvrigt  paa  egen  Haand  og  uden  Held, 
angreb  Skoven  Hola.  5te  og  6te  Division  stillede  sig  op 
bag  3die  og  4de,  og  deres  Nærværelse  hævede  vel  Modet 
paa  de  Soldater,  som  iforveien  befandt  sig  her,  men  med 
Hensyn  til  en  videre  Fremrykning  kunde  de  Intet  hjælpe. 
Et  nyt  Forsøg  faldt  nemlig  frugtesløst  ud.  Fem  Batailloner 
af  4de  Division  gik  ud  af  Skoven  og  formerede  sig  Nord 
for  Hovedlandeveien,  men  neppe  vare  de  komne  udenfor 
Skovranden,  førend  de  østerrigske  Batterier,  som  nu 
endog  vare  blevne  forstærkede  med  32  Kanoner  af  Re- 
serveartilleriet, tvang  dem  til  atter  at  gjøre  omkring. 
Situationen  syntes  kritisk,  thi  det  maatte  ansees  for 
umuligt  at  holde  meget  længer  ud.  Da  begyndte  endelig 
den  saa  længselsfuldt  ventede  Hjælp  fra  Kronprindsens 
Hær  at  lade  sig  mærke,  og  endelig  Kl.  2  kom  Fried- 
rich Karls  Stabschef  tilbage  fra  et  Rekognoscerings- 
ridt  med  den  Efterretning,  at  Kronprindsens  Hær  havde 
begyndt  at  gribe  ind. 

Alt  Kl.  IVk  faldt  nemlig  de  første  Skud  fra  preussiske 
Batterier  hørende  til  Gardekorpsets  Avantgarde  og  ramte 
paa langs  den  stærke  Artillerilinie,  som  Østerrigerne  havde 
dannet  Vest  for  Maslowed  til  Understøttelse  af  Kampen  i 
Skoven  Swiep.  De  preussiske  Batterier  kjørte  op  paa  Mar- 
kerne en  lille  Fjerdiugvei  Nord  for  Horenowes.  I  Nærheden 
befandt  sig  da  over  fire  Batailloner,  der  udgjorde  Avant- 
garden for  Korpset,  og  dets  Rytteri  traadte  alt  i  For- 
bindelse med  en  Kavalleribrigade,  som  stod  paa  7de  Di- 
visions venstre  Fløi  og  hidtil  havde  holdt  sig  rolig  i 
Nærheden  af  Benatek,  men  nu  satte  sig  i  Bevægelse  for 
at  slutte  sig  til  Gardekorpsets  Tropper.  Tæt  bagved  ud- 
viklede sig  den  1ste  Gardedivision;  Korpsets  Reservear- 
tilleri og  en  Kavalleribrigade  vare  ved  Haanden,  og  ikke 
meget  over  3000  Alen  skilte  denne  Styrke  fra  den  2den 
Gardedivision,  der  ad  en  anden  Vei  mere  østlig  rykkede 
frem  mod  Horenowes. 

Ikke  mange  Minuter  efter  11 'Ai  var  ogsaa  Ilden 
begyndt  fra  de  længst  fremskudte  Afdelinger  af.  det 
preussiske  6te  Armeekorps.  Racic  blev  angreben  af  dem, 
og  da  der  i  denne  Landsby  ikke  befandt  sig  andre  Trop- 
per, end  Levningerne  af  en  Bataillon,  som  formodenlig 
paa  egen  Haand  havde  draget  sig  herhen  efter  Delta- 
gelse i  Fægtningen  ved  Skoven  Swiep,  var  Byen  omtrent 
strax  tagen,  og  dermed  Overgangsstedet  her  kommet  i 
Preussernes  Hænder.  Iforveien  vare  alt  flere  Batterier 
hørende  til  Ilte  Division  bragte  i  Stilling  Nordvest  for 
Racic,  uden  dog  endnu  at  begynde  Skydning,  og  ikke 
langt  fra  Byen  befandt  sig  det  Øvrige  af  Divisionen  samt 
den  12te  Division,  der  bevægede  sig  ned  mod  Trotina. 

Det  5te  Armeekorps ,   der  gik  frem   omtrent  ad   de 

samme  Veie  som  Garden,  og  det  1ste  Armeekorps,  der 
bevægede  sig  ad  Veiene  mere  mod  Vest,  over  Grosz 
Biirglic,  vare  ei  heller  meget  langt  tilbage ,  neppe  over 
en  Mil. 

For  i  den  korte  Tid  at  naae  saa  vidt  havde  Preus- 
serne ikke  skyet  nogen  Anstrengelse,  hvilke  Vanskelig- 
heder de  bundløse  Veie  og  det  bakkede  Jordsmon  end 
medførte.  Gardens  Fodfolk  havde  skridtet  ud,  saa  at 
det  var  kommet  over  en  halv  Time  tidligere,  end  man 
havde  dristet  sig  til  at  haabe.  Andre  Fodfolksafdelinger, 
navnlig  ved  Gte  Armeekorps ,  vare,  for  at  komme  saa 
meget  hurtigere  frem,  paa  ikke  korte  Strækninger  marche- 
rede tvers  over  Markerne  igjennem  den  mandshøie  Sæd. 
Gardens  Reserveartilleri,  der  underveis  fik  Befaling  om  at 
rykke  frem  foran  den  1ste  Gardedivision,  forsøgte  det  Samme 
for  ikke  at  opholde  Fodfolket.  I  Trav  rullede  Kanonerne 
gjennem  Kornet  tiltrods  for  den  opblødte  Jordbund,  der 
klæbede  det  fast  om  Hjulene  og  Axlerne  i  tykke 
Lag,  hvad  der  forøgede  Anstrengelsen,  saa  at  flere  Heste 
i  Spændene  styrtede  døde  om.  Kanontordenen,  der  blev 
lydeligere  og  lydeligere  for  hvert  Skridt  fremad,  opfor- 
prede  til  at  ile,  idet  den  vidnede  om  Nødvendigheden 
af  en  hurtig  Fremrykning.  Et  andet  Tegn  paa,  at  man 
nærmede  sig  Kamppladsen ,  var,  at  Landsbyerne ,  som 
Tropperne  kom  igjennem,  syntes  forladte.  Kun  nogle 
Oldinge  stode  hist  og  her  paa  Gaderne  som  Tilskuere 
ved  Gjennemmarchen. 

Som  tidligere  omtalt  sænker  ved  Horenowes  Bakkerne 
sig  mod  en  Lavning,  i  hvilken  findes  flere  Tilløb  til  Tro- 
tinka,  omgivne  af  bløde  Enge.  Fra  disse  Vandløb  hæver 
Jordsmonnet  sig  igjen  mod  Nord  paa  den  anden  Side  af 

Trotinka,  iadtil  temmelig  høie  Bakketoppe  atter  fore- 
komme omtrent  tre  Fjerdiimvei  fra  Horenowes.  Blandt 
disse  er  et  trigonometrisk  Punkt  ved  Gaarden  Chote- 
borek,  tæt  ved  den  Vei,  som  Gardekorpset  fulgte,  og 
til  dette  Punkt  var  Kronprindsen  strax  redet,  efter  at 
have  ladet  en  Del  af  Korpset  defilere  forbi  sig  i  Konig- 
iuhof.  Alt  paa  Veien  dertil  var  han  bleven  overbevist 
om,  at  Slaget  var  i  Gang  paa  hele  den  1ste  Armees 
Front.  I  klart  Veir  vilde  han  fra  det  trigonometriske 
Punkt  have  kunnet  see  det  tiisvarende  Punkt  ved  Dub, 
hvor  Kongen  af  Preussen  befandt  sig,  1^'^  Mil  derfra, 
'ligesom  man  herfra  vilde  have  kunnet  see  ham  og 
hans  Stab  og  tidligere  være  bleven  udfriet  af  Æng- 
stelsen. Nu  forhindrede  Regnen  og  det  tykke  Veir  vel 
dette  samt  en  nøiagtigere  Opfattelse  af  Troppernes  Op- 
stilling, men  Glimtene  af  Kanonerne  og  Rogsøilerne  fra 
de  brændende  Landsbyer  i  Bistric  Dalen,  der  helt  kunde 
oversees  fra  Høiden  ved  Choteborek,  viste  omtrent  den 
Linie,  hvor  Fægtningen  stod.  Foran  imod  Sy^,  paa 
den  anden  Side  af  Trottinka  standsedes  Blikket  af 
Høidedraget  om  Horenowes.  Det  tog  sig  i  den  tykke 
Luft  ud  som  en  mægtig  Vold,  der  vilde  være  en  Hin- 
dring for  enhver  Fremrykning  paa  denne  Side.  Man 
kunde  see  paa  en  høi  Top  tæt  Øst  for  Horenowes  to  ene- 
staaende  høie  Træer  og  i  Nærheden  af  dem  et  eneste 
Batteri,  men  iøvrigt  var  der  ikke  Spor  af  Tropper  at 
opdage  paa  hele  Høideryggen. 

Det  laa  udenfor  enhver  Tvivl,  at  en  Fremrykning 
over  Bakkerne  nødvendigvis  maatte  føre  ind  paa  den 
østerrigske  Hærs  Flanke  og  Ryg.  Ligesaalidt  syntes  der 
at    kunne   være  Tvivl    om,    at   denne  Hærs  Anfører  bag 

disse  Høider  havde  opstillet  mægtige  Stridskræfter,  der 
vel  for  Øieblikket  vare  skjulte  af  Bankerne,  men  som 
mere  end  tidsnok  kunne  drages  op  paa  dem ,  medens 
de  preussiske  Divisioner  overskrede  Sænkningen,  i  hvil- 
ken fra  hine  Høider  hver  enkelt  Afdeling  kunde  sees 
paa  ethvert  Punkt.  Imidlertid,  hvilke  Kræfter  der  end 
fandtes  bagved,  var  det  aabenbart,  at  af  disse  Høiders  Er- 
obring maatte  Slagets  endelige  Udfald  afhænge.  Officerer 
af  Staben  bleve  derfor  sendte  bort  til  alle  de  enkelte  Korp- 
ser i  Kronprindsens  Hær  for  at  overbringe  Befaling  om,  at 
de  uden  Standsning  skulde  fortsætte  Marchen,  forsaavidt 
de  ikke  alt  af  sig  selv  havde  gjort  det,  og  de  to  Træer 
bleve  betegnede  som  et  Retningspunkt  for  dem  alle. 

Det  kunde  ikke  heller  lettelig  falde  Nogen  ind, 
at  de  østerrigske  Stridskræfter,  som  skulde  dække  Til- 
gangene fra  Nord.  alt  vare  næslen  halvt  opslidte  i 
Kampen  om  Skoven  Swiep,  at  de  urørte  Reserver  i  hint 
Øieblik  vare  længer  borte  fra  Høiderne  end  Preusserne 
og  allermindst,  at  den  østerrigske  General  skulde  vælge 
netop  det  Tidspunkt,  da  Kronprindsens  Hær  rykkede 
frem,  til  at  foretage  en  Frontforandring  med  hele  sin 
høire  Fløi,  saa  at  denne  ikke  iik  indtaget  sin  nye  Stil- 
ling og  forskjellige  Mangler  i  den  berigtigede,  inden 
Angrebet  fandt  Sted. 

Dog  var  dette  Tilfældet.  Omtrent  Kl.  9  Morgen 
havde  Benedek  faaet  Melding  om ,  at  det  4de  og  2det 
Korps  ikke  havde  indtaget  den  ved  Dispositionerne  an- 
givne Stilling  fra  Chlum  over  Nedelist,  og  kun  ugjerne 
modtaget  denne  Efterretning.  Dog  søgte  han  ikke  strax 
at  faae  opretholdt  den  givne  Disposition,  og  først  noget 
efter  Kl.  10  gav  han    efter   den  nye  Stabschefs  Forslag 

Befaling  til,  at  4de  Korps  skulde  gaae  tilbage  i  den 
først  anviste  Stilling.  Denne  Befaling  var  i  hint  Øie- 
blik  ikke  let  at  bringe  til  Udførelse,  og  da  endnu  Kl.  11 
ingen  Bevægelse  af  Korpset  i  den  angivne  Retning  var  ud- 
ført, men  det  tvertimod  var  øiensynligt,  at  Kampen  om  Sko- 
ven Swiep  stedse  blev  ivrigere  og  optog  fiere  og  flere  Trop- 
per, sendte  Stabschefen  med  Overgeneralens  Samtykke 
en  Officer  af  Hovedkvarteret  til  det  6te  Korps  med  den 
Befaling,  at  Korpset  strax  skulde  rykke  ind  i  Stillingen 
Chlum-Nedelist  bag  ved  det  4de  og  2det  Korps.  Korp- 
set vilde  netop  til  at  udfore  Bevægelsen,  da  Benedek 
personlig  tilbagekaldte  den  givne  Befaling.  Dette  skete, 
medens  Stabschefen  tilfældigt  var  fraværende,  og  man 
forglemte  ved  hans  Tilbagekomst  at  sætte  ham  i  Kund- 
skab om  den  trufne  Forandring.  Omtrent  Kl.  llV/s  ind- 
traf et  Telegram  fra  Josefstadt,  hvori  der  meddeltes,  at 
et  preussisk  Armeekorps,  der  urigtigt  blev  antaget  for 
5te  istedetfor  6te  Korps ,  om  Morgenen  var  marcheret 
forbi  Fæstningen  i  sydlig  Retning,  og  at  der  var  vexlet 
nogle  Skud  mellem  Fæstningens  og  Korpsets  Kanoner. 
Telegrammet  bevirkede ,  at  der  blev  sendt  en  fornyet 
Befaling  til  4de  og  2det  Korps  om  at  gaae  tilbage  og 
besætte  Høiderne  mellem  Chlum,  Nedelist  og  Sendrasic, 
saaledes  at  det  2det  Korps  dannede  en  tilbagegaaende 
Gren,  der  støttede  sig  til  Elben,  og  at  begge  Korps  fik 
Front  dels  mod  Nord,  dels  mod  Nordost.  Denne  Be- 
faling blev  modtagen  ved  det  4de  Korps  Kl.  ll-'^A  og 
ved  det  2det  Kl.  12.  Samtidig  blev  der  givet  Befaling 
til  den  2den  lette  Kavalleridivision  om  at  dække  Til- 
bagegangen ved  en  Opstilling  i  Nærheden  af  Sendra- 
sic.    Feltmarchallieutenant  Mollinary,   der   havde   over- 

taget  Kommandoen  over  det  4de  Korps,  efter  at  dets 
første  Kommandør,  Feltniarchallieutenant  Festetics,  var 
bleven  saaret  om  Morgenen,  nærede  dog  endnu  vedbli- 
vende den  Mening,  at  et  fortsat  Angreb  paa  den  7de 
Division  snart  maatte  føre  til  en  Beseiring  af  denne  Fløi 
af  Friedrich  Karls  Hær  og  ti!  en  Oprullen  af  den  hele  preus- 
siske Stridsmagt  ved  Bistric.  Han  begav  sig  derfor  til 
Overgeneralen  for  at  gjøre  Modforestillinger  og  om  muligt 
bevirke  en  Tilbagekaldelse  af  de  efter  hans  Mening 
uheldige  Befalinger.  Benedek  svarede,  at  den  fore- 
slaaede  Manoeuvre  ikke  var  udførlig,  fordi  en  stærk 
fjendtlig  Kolonne  var  i  Anmarche  fra  Nord,  og  gjentog 
sit  Forlangende.  Da  Mollinary  igjen  indtraf  ved  sit  Korps, 
havde  alt  det  2det  Korps  begyndt  den  tilbagegaaende 
Bevægelse,  og  4de  Korps  satte  sig  da  ogsaa  i  Marche. 
Under  alt  Dette  var  Klokken  bleven  henved  1.  Hos 
Kronprindsen  af  Preussen  vare  flere  og  flere  Kanoner 
bragte  i  Batteri  tætved  de  først  afprodsede,  og  det  hele 
Antal  var  snart  90.  Fodfolket  havde  alt  begyndt  at 
marchere  videre,  dels  med  en  ringere  Styrke  mod  Be- 
natek,  hvor  en  umiddelbar  Understøttelse  for  den  7de 
Division  syntes  høist  ønskelig,  dels  imod  Horenowes. 
For  Preussernes  Blik  forsvandt  efterhaanden  de  Batte- 
rier, som  fra  først  af  vare  blevne  sete.  Først  droges 
de  Batterier  tilbage,  som  Vest  for  Horenowes  vare  ret- 
tede mod  Skoven  Swiep ,  saa  forsvandt  nogle  Batterier, 
som  havde  prodset  af  Øst  for  Landsbyen  forat  besvare 
Preussernes  Ild,  tilsidst  Batteriet  ved  de  to  Træer,  det 
eneste,  man  havde  kunnet  see  fra  Choteborek.  Derimod 
frembød  der  sig  et  andet  Maal  for  det  preussiske  Ar- 
tilleri, idet  der  hist  og  her  saaes    Kolonner   ,    som  trak 

sig  tilbage  i  sydøstlig  Retning.  Det  var  forskjellige 
Dele  af  4de  og  2det  Korps,  som  brigadevis  trak  sig 
ud  af  Kampen  i  og  ved  Skoven  Swiep ,  medens  den 
7de  preussiske  Divisons  Afdelinger  hurtig  indtoge  de 
forladte  Pladser  og  endog  forsøgte  at  trænge  ind  paa 
de  Bortdragende. 

Det  varede  ikke  længe,  inden  ogsaa  Preussernes 
Fodtolk  og  Rytteri  begyndte  at  komme  i  Virksomhed.  I 
Horenowes  havde  en  ringe  Styrke  forsinket  sig,  eller  maa- 
ske  havde  den  Preusserne  saa  tæt  foran  sig,  at  den  antog 
Modstand  for  nødvendig.  Den  satte  sig  derfor  til  Modværge, 
men  blev  hurtig  dreven  tilbage  af  Overmagten  ,  og  kort 
derefter  vare  de  Banker,  hvis  Erobring  havde  syntes  at 
skulle  koste  saameget  Blod,  i  den  1ste  Gardedivisions 
Besiddelse.  Ogsaa  paa  andre  Punkter  kom  det  til  lig- 
nende mindre,  af  enkelte  Afdelinger  førte  Kampe,  navn- 
lig imellem  Racic  og  Trotina,  hvor  den  yderste  østerrig- 
ske  Brigade  var  for  svag  til  længe  at  gjøre  12te  Division 
Modstand.  Overalt  blev  Udfaldet,  hvor  Fodfolk  mødte 
Fodfolk,  at  Preusserne  hurtigt  seirede  og  toge  mange 
Fanger ;  derimod  viste  det  sig  ligesaa  regelmæssigt,  hvor 
det  var  Rytteri,  som  af  Preusserne  sendtes  frem  for  at 
angribe  de  østerrigske  Batailloner,  at  det  ikke  var  dette 
Vaabeu  muligt  at  udøve  nogen  indtrængende  Virkning. 

Klokken  2  havde  det  preussiske  Gardekorps  fast  Fod 
paa  Høiderne  ved  Horenowes ,  og  dets  1ste  Division  var 
ifærd  med  at  bestige  Bakkerne  ved  Maslowed.  Det  6te 
Korps  havde  naaet  Sendrasic ,  og  dets  yderste  venstre 
Fløi  bevægede  sig  langs  Trotinka  ned  imod  den  nord- 
ligste af  de  Broer,  der  vare  anviste  den  østerrigske  Hær 
under  et  Tilbagetog. 

I  det  Hele  taget  havde  Østerrigerne  vel  tildels  nu  faaet 
den  nye  Stilling  mellem  Chlum  og  Nedelist  besat,  og  en 
Brigade  dækkede  Strøget  i  Nærheden  af  Trotina;  men 
dens  P^'orbindelse  med  den  ovrige  Del  af  2det  Korps 
blev  allerede  haardt  truet,  idet  Preusserne  besatte  Sen- 
drasic.  Desuden  var  der  i  Midten  af  den  østerrig- 
ske  Stilling  begaaet  en  Feil,  som  havde  de  alvor- 
ligste Følger.  Landsbyen  Chlum,  der  dannede  Hjørnet 
mellem  den  østerrigske  Hærs  tvende  Fløie,  var  før- 
end det  4de  og  2det  Korpses  Frontforandring,  og  me- 
dens den  endnu  laa  langt  bagved  de  fægtende  Linier, 
besat  af  een  Bataillon  og  et  Batteri,  hørende  til  3die 
Korps,  og  to  Batailloner  hørende  til  samme  Regi- 
ment som  Besætningen,  stod  i  Nærheden.  Da  henimod 
Kl.  2  den  preussiske  Kanonild  med  Voldsomhed  rette- 
des herhen ,  lod  Brigadekomniandøren ,  Generalmajor 
Appiano ,  den  ene  Bataillon  og  Batteriet  drage  sig  om- 
trent 1000  Alen  længer  mod  Sydvest,  og  opstille  sig 
med  det  Øvrige  af  den  Brigade,  hvortil  Regimentet 
hørte,  paa  den  mod  Syd  vendende  Skraaning  for  at 
være  bedre  dækket.  Den  anden  Bataillon  stod  alt  ifor- 
veien  i  nogen  Afstand  fra  Byen,  og  der  blev  saaledes 
til  umiddelbart  Forsvar  af  dette  vigtige  Punkt  kun  een 
Bataillon  tilbage.  Imidlertid  laa  i  Nærheden  af  den 
nordre  Indgang  Skansen  Nr.  4,  der  under  Tilbagegan- 
gen blev  besat  af  Artilleri,  hørende  til  4de  Korps; 
ikke  langt  borte  mod  Nordost  paa  Bakkerygningen,  foran 
Chlum  og  Nedelist,  i  og  ved  de  derværende  Skanser, 
stod  en  større  Styrke  af  det  4de  Korpses  Artilleri  og  to 
Brigader,  medens  en  tredie  Brigade  med  Artilleri  stod 
ved    Skansen  Nord  for  Nedelist.     Foran  mod  Nordvest 

var  Cistoves  endnu  besat  baade  af  en  Brigade  og  af 
Artilleri,  der  beskød  Swiep,  og  rundtom  paa  den  vestre 
og  søndre  Side  stod  der  Tropper.  Man  har  saaledes 
formodenlig  antaget  selve  Byen  Cliium,  der  egenlig  laa 
midt  inde  mellem  de  østerrigske  Afdelinger,  for  til- 
strækkelig dækket;  i  alt  Fald  synes  det,  som  om  hver- 
ken 3die  eller  4de  Korps  har  betragtet  dette  Punkt 
som  hørende  fuldstændigt  under  sig.  Medens  Tilbage- 
gangen fandt  Sted,  blev  der  vel  bragt  Befaling  til 
en  af  Brigaderne  i  4de  Korps  om  at  forstærke  Besæt- 
ningen i  Chlum  med  en  Bataillon,  men  denne  Befaling 
blev  strax  efter  tilbagekaldt,  »da  Chlum  endnu  var  besat 
af  Tropper  hørende  til  det  3die  Korps« .  Udkanterne 
af  Chlum  var  kun  paa  den  vestre  Side  tarveligt  spær- 
rede med  Forhug  og  Barikader. 

De  Vanskeligheder,  som  knyttede  sig  til  den  øster- 
rigske høire  Fløis  Tilbagegang,  havde  allerede  omtrent 
Kl.  12  bevæget  Artillerikommandoen  til  at  opsøge  Stil- 
linger for  flere  Batterier  af  Reserveartilleriet  paa  Bak- 
kerne mellem  Chlum  og  Nedelist,  for  at  de  herfra  kunde 
hjælpe  til  at  beskytte  Tilbagegangen.  Da  nu  efter- 
haanden  den  preussiske  2den  Armees  Nærmelse  stedse 
blev  tydeligere,  lod  Kommandoen  64  Kanoner  rykke  ind 
i  den  udsete  Stilling  paa  det  Øverste  af  Bakken  Vest 
for  Nedelist,  omtrent  1000  Alen  bagved  Skanserne  og  den 
i  Nærheden  af  dem  værende  Styrke.  Over  Hovederne  paa 
denne  kunde  disse  Kanoner  bestryge  Høiden  ved  Maslowed 
og  Egnen  Sydost  herfor  indtil  de  høie  Punkter  ved  Ho- 
nowes,  men  et  temmelig  dybt  Slag  i  Jordsmonnet  laa 
mellem  Kanonerne  og  den  lavere  Bakke  ,  hvorpaa 
Skanserne  vare  byggede,    og   et   andet   dybt   Slag,  som 

Værkerne  ikke  beherskede,  adskilte  atter  denne  fra 
Høiden  ved  Maslowed.  Selve  Veien  mellem  Maslowed 
og  Chlum  var  kun  i  en  ringe  Grad  bestrøgen  af  de 
tvende  Artillerilinier. 

Det  østerrigske  Reserveartilleris  Ild  bragte  Preus- 
serne til  snarest  mulig  at  lade  deres  Kanoner  rykke 
frem  fra  Horenowes  til  Maslowed,  for  at  de  paa  en 
fordelagtigere  Afstand  kunde  bekæmpe  Østerrigernes 
Skyts,  der  forhindrede  den  1ste  Gardedivisions  videre 
Fremrykning.  Dog  varede  denne  Standsning  kun  en  kort 
Stund.  Paa  den  nordre  Side  af  Høiden  ved  Maslowed 
fandt  Divisionen  tilstrækkelig  Dækning,  og  da  den  havde 
samlet  sig  her,  ilede  den  over  Rygningen  af  Bakken 
og  forsvandt  derpaa  i  Sænkningen  for  Østerrigernes  Blik, 
idet  Divisionens  og  Avantgardens  tre  Brigader  rettede 
deres  Marche  mod  Klokketaarnet  i  Chlum,  der  var 
opgivet  som  Retningspunkt.  Den  Linie,  som  Brigaderne 
fulgte,  førte  dem  dog  nærmest  mod  Skanserne  Øst  for 
Chlum,  og  kun  tre  Batailloner  yderst  paa  Fløien  vendte 
sig  underveis  imod  selve  Byen,  som  de  ikke  angreb  fra 
Nord ,  men  fra  Øst  og  Sydsiden ,  idet  de  formentlig 
havde  tabt  Retningen  og  fandt  Rummet  mellem  Skan- 
serne blottet  for  Tropper. 

De  ovenfor  omtalte  Slag  i  Jordsmonnet,  som  ikke 
kunde  bestryges  af  Kanonerne,  gav  den  preussiske  Divi- 
sion under  Anløbet  Dækning,  tillige  begunstigede  andre 
Omstændigheder  Fremrykningen,  saa  at  de  hurtigere  og 
mere  uskadt  slap  igjennem  de  fjendlige  Kanoners  Ild, 
end  ellers  havde  været  Tilfældet.  Det  mørke  Veir  bi- 
drog saaledes  sit  til  at  gjøre  det  vanskeligere  for  Ar- 
tilleristerne  at   see   Preusserne    i   de   paagjældende   Af- 

stande  af  2  og  3000  Alen.  Dernæst  stod  Sæden  i 
Mandshøide  paa  Markerne  og  skjulte  næsten  ganske 
Kolonnerne,  naar  de  vare  komne  ind  i  den.  Det  er 
oplyst,  at  man  fra  Høiden  mellem  Chlum  og  Nede- 
list  kun  opdagede  faa  Fodfolksmasser  paa  den  Tid,  da 
den  hele  1ste  Division  med  alle  sine  12  Batailloner  var 
i  Anmarche.  Om  ogsaa  Geværernes  Blinken  af  og  til 
forraadte  Tilstedeværelsen  af  en  Afdeling,  saa  var  den 
altid  derefter  øieblikkelig  skjult.  Selve  Bakkeskraa- 
cingen  ved  Chlum  var  meget  uregelmæssig,  hist  og  her 
terrasseformig  og  bedækket  med  Krat  og  Træer,  og  fra 
intet  Sted  paa  Bakkekronen  havde  man  fri  Udsigt  til 
Skraaningens  Fod. 

Alt  dette  forklarer,  at  Preusserne  kunde  komme 
tæt  ind  til  Skanserne,  uden  at  Østerrigerne  bleve  dem 
vaer,  førend  de  ligesom  voxede  op  af  Jorden  rundtom- 
kring. De  naaede  først  Skansen  Nr.  3,  Nordost  for 
Chlum;  Overraskelsen  var  fuldstændig,  og  i  faa  Øieblikke 
faldt  mange  Mennesker  og  Heste  for  Bagladegeværernes 
Ild.  To  Batterier,  der  vare  i  Skansen,  søgte  at  faae 
et  Øieblik  Luft  ved  en  Kardæsksalve  og  saa  at  slippe 
bort;  men  det  lykkedes  ikke,  der  var  blød  Bund  bag 
Skansen  og  inden  denne  var  overskreden,  laa  en  stor 
Del  af  Bespændingernes  Heste  nedskudte,  og  Batterierne 
vare  tagne.  Ikke  stort  bedre  gik  det  Fodfolket  i  Nær- 
heden. Overraskelsen  og  Fjendens  Ild  førte  i  Forening  til,^ 
at  det  kun  en  kort  Tid  gjorde  Modstand;  derefter  søgte 
hele  Brigaden  at  komme  tilbage  imod  Wsestar,  saa  godt 
den  kunde.  Kun  nogle  Minuter  varede  det  endnu,  da 
stode  Preusserne  foran  Reserveartilleriets  Kanoner,  som 
under  de    foregaaende   Optrin    ikke  havde  kunnet  skyde 

paa  Grund  af  de  foranværende  egne  Tropper,  men  nu 
netop  havde  begyndt  Ilden  paany.  Ogsaa  dette  Artilleri 
kunde  ikke  drive  Preusserne  tilbage,  men  det  var  dog 
saa  heldigt  at  slippe  nogenlunde  uskadt  bort  efter  nogle 
Kardæskskud. 

Imidlertid  havde  de  tre  før  nævnte  Batailloner  naaet 
Chlum,  som  de  netop  kom  ind  i  fra  den  Side,  hvor  man 
mindst  havde  ventet  dem,  og  hvor  ingen  andre  Spær- 
ringer fandtes  end  de  ubetydelige  Hækker  om  Lands- 
byens Træhuse.  Det  synes,  som  om  de  i  kort  Tid  have 
tilintetgjort  den  Bataillon,  der  stod  Øst  for  Byen,  endnu 
medens  den  Bataillon,  som  stod  i  Byen,  saavel  som  alle 
andre  Afdelinger  af  3die  Korps,  havde  Front  imod  Vest. 
Denne  Bataillon  blev  saaledes  ikke  alene  overrasket,  men 
tillige  angreben  i  Ryggen  og  afskaaren^).  Den  satte  sig 
tappert  til  Modværge,  men  da  den  var  En  imod  Tre,  og  For- 
skjellen  i  Bevæbningen  her  som  overalt  gjorde  sig  gjæl- 
dende,  varede  dens  Modstand  kort,  og  næsten  Ingen 
undslap.  Preusserne  besatte  nu  Byen  og  Begyndel- 
sen af  de  Veie,  som  føre  mod  Vest  og  Syd.  Batteriet, 
der  havde  besat  Skansen  Nr.  4,  søgte  at  komme  bort 
ad  en  Markvei  til  Cistowes,  men  blev  snart  indhentet  af 
noget  Rytteri,  der  fulgte  efter  Gardedivisionen.  Batteri- 
chefen  forsøgte  at  befrie  sig  ved  at  lade  6  af  sine  8  Kanoner 
prodse  af  og  fyre  med  Kardæsker,   men   der  kom  strax 


')  Iforveien  havde  dog  flere  Ol'flcerer  tilladt  sig  at  gjøre  den  tilstede- 
værende Regimentschef  opmærksom  paa,  at  efter  deres  Mening  var 
Besætningen  i  Chlum  ikke  fri  for  at  være  i  en  farlig  Stilling  og 
udsat  for  Angreb  fra  Byens  østlige  Side.  Han  afviste  Bemærk- 
ningerne med  den  flere  Gange  gjentagne  Yttring:  „De  er  altfor 
skarpsynet".     Selv  var  han  nærsynet  og  brugte  ikke  Kikkert. 

efter  Fodfolk  til,  hvis  Ild  nedstrakte  Heste  og  Betje- 
ningsmandskab.  6  Kanoner  gik  tabt,  og  kun  2  slap  ud 
af  Klemmen  og  naaede  Hovedlandeveien. 

Preussiske  Afdelinger  stode  saaledes  nu  omtrent 
midt  inde  blandt  den  hele  østerrigske  Hærstyrke,  endog 
bagved  selve  Overgeneralen  og  hans  Stab. 

Benedek  befandt  sig  i  det  skæbnesvangre  Øieblik 
paa  Banken  ved  Lipa.  Den  Første,  der  bragte  ham 
Efterretning  om,  at  Preusserne  alt  vare  trængte  ind 
i  Chlum,  var  en  Generalstabsofficer,  der  var  sendt  ud 
for  at  see,  hvorledes  det  gik  med  det  4de  og  2det  Korpses 
Opmarche  i  den  nye  Stilling,  og  som  vilde  ride  gjen- 
nem  Chlum.  Benedek  fandt  Efterretningen  saa  utrolig, 
at  han  tog  sig  for  selv  med  hele  sin  Stab  at  ride  hen 
til  Byen  for  at  see,  hvorledes  Sagerne  stode.  Den  Ge- 
værild, som  modtog  ham  fra  Byens  Udkanter,  og  som 
fældede  flere  af  hans  Officerer,  fjernede  dog  snart  selv 
den  mindste  Skygge  af  Tvivl.  Han  befalede  da  skynd- 
somst, at  nogle  Batailloner  af  3die  Korps,  der  stode 
med  Front  imod  Vest,  skulde  gjøre  Omkring  og  tilbage- 
erobre Byen.  Det  blev  det  sædvanlige  Optrin:  Udfold- 
ning af  stor  Tapperhed  fra  Soldaternes  Side,  store  Tab 
og  ilbagegang.  Et  Batteri,  der  tidligere  var  kjørt  op 
Nordvest  for  Chlum  for  at  beskyde  Swiep,  søgte  for 
at  redde  nogle  andre  Batterier,  der  ogsaa  vare  i  en  udsat 
Stilling  og  for  at  hjælpe  til  Tilbageerobringen,  at  standse 
Preusserne,  der  nu  begyndte  at  gaae  ud  fra  Chlum,  ved 
at  kjøre  op  indtil  kun  200  Alen  fra  Byens  Udkant  og 
derpaa  begynde  en  Skydning.  Men  selvfølgelig  kunde 
heller  ikke  dette  nytte  Noget.  Batteriet  mistede  omtrent 
strax  ved  Geværilden  1  Officer,  52  Mand  og  68  Heste, 

det  fik  kun  gjort  10  Skud  og  dermed  var  dets    Skæbne 
afgjort.     Kun  1  Kanon  undslap. 

Imidlertid  havde  ogsaa  General  Appiano,  der  holdt 
paa  en  Høide  Nordvest  for  Chlum  for  at  iagttage  Fægt- 
ningens Gang,  faaet  Underretning  om  Tabet  af  Byen. 
Han  ilede  derfor  hen  til  Resten  af  sin  Brigade,  der  var 
opstillet  Syd  for  Clum  henimod  Rosberic,  og  naaede  den 
ogsaa,  men  fik  i  samme  Øieblik  at  vide,  at  Preusserne 
allerede  trængte  frem  mod  denne  By.  Det  var  de  Af- 
delinger, som  havde  forjaget  det  4de  Korpses  x\rtilleri  og 
Fodfolk  fra  Stillingen  mellem  Chlum  og  Nedelist,  derpaa 
tvunget  den  fremskudte  Del  af  Reserveartilleriet  til  at 
trække  sig  tilbage,  under  deres  videre  Fremrykning  adsplit- 
tet endnu  en  Brigade,  der  stod  i  Reserve,  og  nu  vare 
naaede  saavidt,  at  de  kunde  begynde  at  beskyde  Ryggen 
af  den  1ste  Reserve-Kavalleridivision,  der  holdt  opstillet 
Nord  for  Hovedlandeveien  tæt  ved  Chlum  og  Rosberic. 
Et  Ulan  Regiment,  som  holdt  nærmest,  gjorde  strax 
omkring  og  ledsaget  af  en  Kyrassereskadron  huggede 
den  ind  paa  Preusserne.  To  Batterier,  hørende  til  Ka- 
valleridivisionen,  prodsede  samtidig  af  og  aabnede  deres 
Ild.  Men  det  var  en  Hulvei,  som  Preusserne  fulgte  fra 
Chlum  til  Rosberic,  og  denne  blev  Rytteriets  Grav.  Det 
lykkedes  nogle  enkelte  Ulaner  at  komme  over  Veien  og 
op  paa  dens  anden  Side,  men  kun  for  at  falde.  Mang- 
foldige at  Regimentet  bleve  i  Hulveien,  og  Kyrassererne 
tilintetgjordes  omtrent  fuldstændigt.  Kavalleridivisionen 
trak  sig  da  ud  af  Ilden  tilligemed  sine  Batterier  og 
søgte  Tilflugt  paa  den  søndre  Side  af  Hovedlande- 
veien mellem  det  10de  Korps  og  Reserven.  General- 
major Appiano,  der  var  Vidne  til  Rytteriets  Uheld,  ind- 

saae  Umuligheden  af  med  sine  faa  Bataillouer  at  gjen- 
erobre  Chluni,  men  haabede  dog"''endnu  at  kunne  naae 
Rosberic  i  rette  Tid  for  i  denne  By  at  standse  Preus- 
serne. Det  lykkedes  en  af  hans  Batailloner  for  et  Øie- 
blik  at  standse  Fjenden  i  en  Del  af  Byen  og  at  sætte 
sig  fast  her,  men  de  andre  Batailloner  naaede  ikke  Byen ; 
de  bleve  paa  Veien  derhen  standsede  af  Rytteri  og  Træn, 
der  i  vild  Flugt  jog  dem  fra  hverandre.  De  trak  sig 
da  i  Stumper  og  Stykker  udenom  Byen  og  henimod 
Wsestar  og  Sweti.  Endnu  forsogte  en  Brigade  af  Re- 
serveartilleriet at  standse  Preusserne.  Tilsidesættende 
alle  Betænkeligheder  Jijørte  det  op  paa  Kardæskskuds 
Afstand  mod  Ostsiden  af  Rosberic,  men  det  varede  ikke 
længe,  inden  det  preussiske  Fodfolk  alligevel  var  tæt  ved 
Kanonerne,  og  under  store  Tab  maatte  Batterierne  da 
trække  sig  tilbage  til  Høiderne  mellem  Wsestar  og  Sweti, 
hvor  de  paany  tog  Stilling.  Samtidig  vendte  igjen  en  Bri- 
gade af  3die  Corps  sig  imod  selve  Chlum,  men  dens  Be- 
stræbelser strandede  baade  ved  Preussernes  Geværild 
og  ved  de  Forhug,  som  Østerrigerne  selv  havde  anbragt. 
Alle  Forsøg  af  de  umiddelbart  i  Nærheden  af  Chlum 
og  Rosberic  staaende  Tropper  vare  saaledes  mislykkede, 
og  ligeoverfor  den  Fremgang,  som  den  preussiske  Garde- 
division havde  haft,  og  det  moralske  Indtryk,  som  dens 
Bemægtigelse  af  de  vigtigste  Punkter  bagved  den  øster- 
rigske  Hærs  Front  havde  gjort,  var  det  af  noget  mindre 
Betydning,  at  der  paa  samme  Tid  ogsaa  var  skeet  en 
væsenlig  Fremgang  af  Preusserne  paa  den  østerrigske 
Hærs  venstre  Fløi,  hvor  en  Division  af  Elbarmeen  havde 
gjort  en  omgaaende  Bevægelse  fra  Hradek  og  efterhaan- 
den  trængt    Sachserne   under  heftig  Kamp   helt   tilbage 

fra  Prim  til  Høiderne  ved  Problus.  Samtidig  havde  7de 
Division  atter  besat  Skoven  Swiep;  den  Ilte  og  12te 
Division  vare  trængte  frem  fra  Sendrasic,  havde  erobret 
Nedelist  og  tvunget  det  2det  Korps,  hvis  Afdelinger 
som  før  nævnt  efter  de  foregaaende  Fegtninger  kun  vare 
lidet  kampdygtige,  og  hvis  Batterier  for  største  Delen 
havde  forskudt  sig,  til  at  trække  sig  ned  mod  Elben. 
Tilligemed  den  2den  lette  Kavalleridivision  begyndte 
Korpset  Overgangen  over  Broerne  ved  Lochenic,  som 
Preusserne  under  heftig  Kamp  søgte  at  bemægtige  sig. 

En  umiddelbar  Følge  af  Preussernes  Fremtrængen 
til  Chlum  ogRosberic  var,  at  den. Brigade  af  4de  Korps, 
som  ved  Korpsets  Angreb  paa  Skoven  Swiep  var  rykket 
frem  over  Cistoves,  og  som  siden  havde  holdt  sig  her 
og  tøvet,  da  Korpset  gik  tilbage,  nu  var  saa  godt  som 
afskaaren,  og  at  de  Brigader  af  3die  Korps,  som  be- 
fandt sig  ved  Lipa  maatte  gaae  tilbage  snarest  mulig. 
Den  nævnte  Brigade  af  4de  Korps  vidste  endnu  ikke, 
at  Chlum  var  tagen,  da  dens  Kommandør  bestemte  sig 
til  at  afbryde  Beskydningen  af  Swiep  og  tilligemed  et 
Batteri  og  et  Husarregiment,  som  vare  underordnede 
Brigaden,  at  følge  de  øvrige  Dele  af  4de  Korps.  Den 
korteste  Vei  til  Nedelest,  hvor  Brigaden  skulde  stille  sig 
op,  førte  Nord  om  Chlum.  I  sit  Ubekjendtskab  med  For- 
holdene ,  valgte  Brigaden  denne  Vei  og  kom  saaledes 
midt  ind  mellem  Preusserne  eller  rettere  bagved  den 
1ste  Gardedivision'),  hvad  der  medførte  Brigadens  Ad- 


Der  indtraf  flere  besynderlige  Tilfælde  ved  den  gjensidige  Overra- 
skelse. Batteriet,  der  med  en  Kanonbedækning  bestaaende  af  3 
Delinger  Husarer  fulgte  den  slagne  Vei  til  Maslowed,  som  efter  Bri- 
gadens Formening  endnu  var  i  Østerrigernes  Besiddelse,  blev  først  be- 

splittelse  til  alle  Sider.  Brigaderne  af  3die  Korps  be- 
skjød  Chluin  en  kort  Stund  og  trak  sig  derpaa  tilbage 
mod  Syd  til  Langenhof. 

En  middelbar  Følge  af  Preussernes  Fremtrængen  saa- 
vel  fra  Nord  som  fra  Sydvest  var,  at  det  sachsiske  Korps 
helt  paa  den  anden  Side  af  Valpladsen  begyndte  at  gaae 
tilbage.  Fra  Høiderne  ved  Problus  kunde  man  see  saa- 
vel  den  omgaaende  Bevægelse,  der  udførtes  af  Elbar- 
meen som  Kampen  om  Chlum*),  og  Kjonprindsen  af 
Sachsen  gav  derfor  omtrent  Kl.  3  Befaling  til,  at  Korpset 


skudt,  og  en  Del  af  Bedækningen  faldt.  De  andre  Husarer  søgte  at 
befrie  Batteriet,  og,  idet  de  gjorde  et  Indhug,  trængte  de  ind  i  Maslo- 
wed,  hvor  der  i  hint  Øiebiik  næsten  ingen  Tropper  fandtes,  og  mødte 
saa  paa  den  nordre  Side  af  Byen  netop  Kronprindsen  af  Preussen  og 
hans  Stab,  som  kun  reddede  sig  ved  at  kaste  sig  ind  i  en  Fod- 
folksafdeling.  Brigadens  Fodfolk  blev  derefter  angreben  og  tvungen 
til  at  søge  en  Udvei  i  sydlig  Retning  henimod  Lipa,  men  kom  i 
Uorden  ved  den  fjendlige  Ild,  ved  Forhuggene  Vest  for  Chlum  og 
derved,  at  den  egenlig  hverken  vidste  ud  eller  ind.  Afdelingerne 
splittedes,  men  gave  sig  ikke  fangne  og  søgte  modigt  at  bane  sig 
Vei.  En  Bataillon  kom  endog  ind  i  Chlum,  standsede  derved  Gar- 
dens Reserveartilleri ,  der  netop  kjørte  frem  for  at  besætte  Høiden 
ved  denne  By,  tvang  det  til  at  vende  om,  men  maatte  saa  over- 
give sig  til  det  tililende  Fodfolk.  Den  mærkeligste  Skæbne  havde 
dog  den  øvrige  Del  af  Husarregimentet.  Den  mødte  tæt  Nord  for 
Chlum  kun  to  Kompagnier  af  Gardekorpsets  Pionerer,  brød  i|gen- 
nem  dem  og  kom  ned  i  Lavningen,  Nord  for  den  tagne  østerrigske 
Forskansningslinie.  Her  blev  Regimentet  seet  og  saa  heftig  be- 
skudt, at  omtrent  hele  den  forreste  Deling  strax  faldt.  Det  vendte 
da  om  og  red  mod  Chlum,  blev  atter  voldsomt  beskudt,  vendte 
paany  om  og  red  saa  nordpaa  mod  Maslowed .  stødte  her  ikke 
paa  Nogen ,  red  saa  fra  denne  Side  ned  i  Lavningen  foran  Skan- 
serne, huggede  sig  igjennem  en  mindre  Styrke  af  preussisk  Fod- 
folk og  naaede  tilsidst  andre  Tropper  af  4de  Korps  ved  Nedelist. 
"*)  Der  Feldzug  von  1S66.  Side  36S.  —  Den  sachsiske  Generalstabs 
i  Sommeren  1869  udkomne  Skrift  om  Krigen  1866,  blev  saa  tid- 
lig udsolgt,  at  der  heri  har  været  en  Hindring  for  at  benytte  det, 
navnlig  til  nærmere  Oplysning  om  dette  Punkt. 

skulde  trække  sig  tilbage.  Befalingen  blev  netop  given, 
da  den  14de  og  15de  Division  beredte  sig  til  at  foretage 
et  samlet  Angreb  paa  Byen  og  Høiderne  ved  den,  og 
dette  udførtes,  inden  det  sachsiske  Korps  endnu  ret  var 
kommet  i  Bevægelse,  saa  at  Tilbagegangen  betydeligt 
vanskeliggjordes.  Dog  formaaede  Preusserne  ikke  at 
forhindre,  at  den  skete  i  god  Orden.  Det  8de  Korps 
og  den  1ste  lette  Kavallerdivision ,  der  fra  Begyndelsen 
havde  understøttet  Sachserne  mod  Elbarmeens  om- 
gaaende  Bevægelse,  tiltraadte  samtidig  Tilbagetoget. 

I  den  oprindelige  forreste  Linie  stod  endnu  kun 
10de  Korps,  truet  i  begge  Flanker.  Ogsaa  dette  be- 
gyndte da  at  sætte  sig  i  Marche,  beskyttet  paa  den  vestre 
Side  af  3die  Reserve-Kavalleridivision  ,  der  marcherede 
op  bag  Stresetic,  og  i  Fronten  af  4  Batterier  af  Re- 
serveartilleriet,  der  kort  iforveien  havde  afløst  de  tid- 
ligere fremsendte  4  Batterier,  efter  at  de  havde  opbrugt 
deres  Ammunition.  Navnlig  skulde  disse  32  Kanoner 
dække  Tilbagetoget  og  derpaa  batterivis  kjøre  bort  til 
en  ny  Opstilling  ved  Langenhof.  Det  lykkedes  dem 
ogsaa  tildels,  idet  Tropperne,  der  hørte  til  Friedrich 
Karls  Hær,  fra  Lavningerne  ikke  havde  kunnet  see 
Korpsets  Fodfolk  og  derfor  ei  heller  bleve  Tilbagetoget 
vaer.  Først  da  de  sidste  to  Batterier  vare  tilbage,  trængte 
Gardeafdelinger  frem  fra  Lipa  og  angreb  dem  i  Flan- 
ken. Tabet  blev  strax  stort.  Det  ene  Batteri  kunde 
endnu  bringe  fem  Kanoner  bort,  men  i  det  andet  var 
der  snart  ikke  flere  end  sex  Heste  usaarede  tilbage. 
Batterichefen  opfordrede  da  sit  Mandskab  til  heltemodig 
at  holde  ud,  og  Ilden  vedblev,  til  Preusserne  trængte 
frem   til  Kanonerne.      Da   de   angribende    Soldater  vare 

50  Skridt  fra  Batteriet,  affyredes  det  sidste  Skud  fra 
en  Kanon,  ved  hvilken  der  kun  var  3  Konstabler  til- 
bage. Dette  var  den  sidste  Afdeling,  som  holdt  den 
oprindelige  forreste  Linie. 

Preusserne  vare  nu  naaede  saa  langt  frem,  at  Ho- 
vedlandeveien  fra  Sadowa  til  Koniggråtz,  Østerrigernes 
naturlige  Tilbagetogslinie,  var  haardt  truet,  saavel  paa 
den  søndre  Side  fra  Problus  og  Prim,  som  paa  den 
nordre  fra  Rosberic  og  Nedelist;  den  2den  Gardedivision 
var  indtruffen  i  Maslowed  og  af  Kronprindsen  sendt 
frem  mod  Chlum  og  Rosberic,  Gardens  Artilleri,  fem  Bat- 
terier, var  kjørt  op  ved  Chlum  og  bestrøg  Rummet  ned 
imod  Langenhof,  og  det  1ste  Arraeekorps  var  ikke  langt 
fra  Benatek.  Dog  var  der  endnu  en  alvorlig  Modstand 
tilbage  at  bekæmpe,  inden  Slaget  kunde  siges  at  være 
endelig  vundet.  For  de  preussiske  Afdelinger,  som  i 
deres  ilsomme  Fremgang  vare  naaede  saavidt,  at  de  kunde 
see  Bakkeskraaningerne  mod  Syd  og  Sydost,  viste  der 
sig  nemlig  ikke  langt  borte  som  en  0,  der  brød  den 
hele  tilbagegaaende  Strømning,  de  tætte,  hidtil  saa  godt 
som  urørte  Masser,  der  dannedes  af  det  1ste  og  6te 
Korps,  den  østerrigske  Hærs  med  altfor  stor  Besindighed 
opsparede,  hidtil  saa  godt  som  ubenyttede  Fodfolks-Re- 
serve, 9  Brigader  med  i  Alt  omtrent  40000  Mand. 

Benedek  var  strax  redet  hen  til  det  6te  Korps, 
efter  at  han  havde  overtydet  sig  om ,  at  de  preussiske 
Afdelinger  i  Chlum  ikke  lode  sig  drive  tilbage  af  de  nær- 
mest forhaanden  værende  Tropper,  og  gav  nu  Korpset 
Befaling  til  at  angribe  Chlum.  Allerede  Kl.  2  havde 
det  4de  Korps  umiddelbart  anmodet  om  Understøttelse, 
og  det  6te  Korps  havde  da  ladet  en  Del  af  sit  Artilleri 

rykke  frem  til  en  Høide  mellem  Wsestar  og  Swety, 
Nordvest  for  den  sidste  By,  hvorfra  det  i  Forbindelse 
med  8  Batterier,  som  Reserveartilleriet  endnu  kunde 
bringe  i  Anvendelse,  beskød  det  preussiske  Artilleri 
saavel  ved  Chlum  som  ved  Nedelist,  medens  samtidig 
Overkommandoen  anmodedes  om  at  give  Tilladelse  til 
en  virksommere  Indgriben  fra  Korpsets  Side,  Nu  var 
der  ikke  et  Øieblik  at  give  bort,  thi  det  ugunstige  Ind- 
tryk, som  de  foregaaende  Begivenheder  havde  gjort  paa 
Soldaterne  i  Hærens  Reserve,  var  umiskjendeligt,  og 
det  forværredes  for  hvert  Minut,  som  gik  ubenyttet  hen. 
Korpset  befaledes  da  at  forandre  Front,  hvad  der  maatte 
ske  under  heftig  Ild  fra  de  preussiske  Kanoner  ved 
Chlum,  hvis  Antal  stadig  forøgedes,  og  at  gaae  frem 
med  to  Brigader  i  første  Træfning  og  to  i  anden.  Don 
ene  af  de  forreste  Brigader  skulde  gaae  mod  Chlum, 
den  anden  mod  Rosberic.  Den  første  af  Brigaderne 
skulde  saaledes  gaae  forbi  Rosberic ,  men  den  stærke 
Ild,  som  modtog  den  herfra,  foraarsagede ,  at  den  iste- 
detfor  at  fortsætte  Marchen  ligeud  mod  Chlum,  vendte 
sig  til  Høire  mod  Rosberic.  Den  tog  Byen  i  første  An- 
løb, tvang  Afdelingerne  af  Garden,  som  befandt  sig  her, 
til  i  Uorden  og  med  meget  Tab  at  vige  til  Høiderne 
Nordost  for  Byen  og  gjorde  flere  Hundrede  Fanger.  Ifølge 
den  preussiske  Beretning  var  der  Mangel  paa  Ammuni- 
tion, saa  at  de  preussiske  Soldater  maatte  hjælpe  sig 
med  de  Patroner,  som  de  kunde  faae  hos  de  Døde  og 
Saarede.  Brigaden  fortsatte  derpaa  sin  Marche  mod 
Chlum,  trængte  ogsaa  ifølge  den  østerrigske  Beretning 
ind  og  naaede  igjennem  en  Del  af  den  brændende  By 
frem  til  Kirken,    tog  3  Kanoner   og  tvang  den  tilstede- 

værende  Styrke  af  Gardedivisionen  til  at  trække  sig 
tilbage  tilligemed  sit  Artilleri.  Men  videre  kunde  Bri- 
gaden ikke  korarae.  Den  anden  Brigade  havde  tøvet, 
var  endnu  omtrent  1000  Alen  tilbage,  og  nogen  Hjælp, 
som  den  første  Brigade  havde  faaet  fra  2den  Træfning, 
forslog  ikke ,  idet  nu  betydelige  Forstærkninger  indtraf 
hos  Preusserne.  Det  1ste  Arraekorpses  Avantgarde  var 
nemlig  i  Mellemtiden  kommen  tilstrækkelig  langt  frem 
til  at  kunne  gribe  ind;  den  2den  Gardedivision  var  lige- 
ledes kommen  saa  nær,  at  Afdelinger  af  den  kunde  yde 
Hjælp,  og  endelig  udviklede  den  Ilte  Division  sig  foran 
Nedelist  tilligemed  omtrent  hele  det  6te  preussiske  Korp- 
ses  Artilleri,  idet  Korpset,  efter  at  have  bemægtiget 
sig  den  nordligste  af  de  østerrigske  Broer  ved  Lochenic, 
en  Stund  ophørte  med  at  bevæge  sig  mod  Syd  for  at 
bidrage  til  at  udfrie  Gardekorpset.  Desuden  var  det 
lykkedes  den  1ste  Gardedivisions  Tropper  at  faae  en 
Patronvogn  frem  og  Ammunitionen  fornyet.  Den  øster- 
rigske Brigade  kunde  ligeoverfor  de  Modangreb,  som 
nu  hurtig  fulgte  fra  alle  Sider,  ikke  holde  sit  Stand- 
punkt og  maatte  vige,  efterladende  de  erobrede  Kano- 
ner og  Fangerne.  Dens  Tilbagetog  fandt  Sted  under 
Beskyttelse  af  Artilleriet  ved  Sweti,  saa  at  Fjenden 
ikke  kunde  følge.  Uagtet  det  var  øiensynligt ,  at  ethvert 
fortsat  Angreb  vilde  blive  frugtesløst,  lod  Korpskom- 
mandøren dog  for  at  vinde  Tid  anden  Træfning  samt 
den  tilbageblevne  Brigade  i  første  Træfning  rykke  frem, 
men  det  lykkedes  dem  ikke  at  naae  de  Punkter,  som 
den  første  Brigade  havde  naaet.  Tabene  forøgedes  med 
stigende  Hurtighed.  Efterhaanden  blev  den  tilbagegaaende 
Strøm  af  .3die  og  10de  Korps  saa  stærk,  at  den  rev  flere 

Afdelinger  med  sig,  og  inden  kort  Tid  maatte  der  gives 
Befaling  til  Tilbagetog.  Imidlertid  havde  det  østerrigske 
1ste  Korps  udviklet  sig  tilhøire  for  det  6te.  Det  lykkedes 
ogsaa  det  med  sine  forreste  Afdelinger  at  komme  frem  til 
Rosberic,  siom  hurtig  var  bleven  besat  paany  af  Preusserne, 
men  den  vtdere  Fremrykning,  navnlig  af  en  Brigade,  der 
umiddelbar  skulde  angribe  Chlum,  forhindredes  ved  det 
overordenlig  store  Mandefald,  som  indtraf,  idet  stedse 
flere  og  flere  friske  Afdelinger  af  det  preussiske  1ste 
Korps  og  den  2den  Gardedivision  optraadte  i  Flanken, 
samtidig  med  at  Modstanden  i  Fronten  voxede,  hoved- 
sagelig ved  at  et  stigende  Antal  Batterier  fra  1ste  Korps 
bragtes  i  Virksomhed  ved  den  sydlige  Ende  af  Chlum 
Ogsaa  dette  Korps  maatte  da  begynde  sit  Tilbagetog, 
medens  dog  enkelte  Afdelinger  endnu  i  nogen  Tid  meget 
haardnakket  holdt  sig  i  Rosberic.  Ogsaa  her  viste 
Forskjellen  i  Bevæbningen  sig  paa  en  slaaende  Maade. 
Korpsets  Tab  var  i  Alt  af  20000  Mand  279  Officerer, 
10000  Mand  og  23  Kanoner,  og  heraf  maa  den  langt 
overveiende  Del  tilskrives  denne  Kamp,  der  for  hele 
Korpsets  Vedkommende  ikke  varede  stort  længer  end 
20  Minutter. 

Med  det  6te  og  1ste  Korpses  Tilbagetog  forsvandt  det 
sidste  Haab  om  at  kunne  frembringe  en  heldig  Vending. 
Hele  det  østerrigske  Fodfolk  havde  kæmpet  og  var  i 
Tilbagetog;  Artilleriet  holdt  vel  endnu  paa  alle  vigtige 
Punkter  mønsterværdig  Stand,  for  at  opholde  den  frem- 
trængende Fjende,  men  det  var  betydeligt  sammensmel- 
tet, og  Levningerne  havde  tildels  kun  liden  Ammunition 
tilbage,  medens  paa  den  preussiske  Side  en  stor  Del 
af  det   1ste   Korps    og  hele    det   5te   Korps    endnu  ikke 

havde  grebet  ind  og  med  hvert  Øieklik  kom  nærmere. 
Den  Omstændighed ,  at  Elbarmeen  blot  havde  kun- 
net benytte  den  ene  Overgang  ved  Nechanic,  saa  at  dens 
bageste  Division,  den  IGde,  først  havde  kunnet  begynde  at 
overskride  Bistric,  da  Tilbagetoget  alt  var  i  Gang,  for- 
hindrede den  vel  i  tilstrækkelig  hurtigt  at  gaae  lige  mod 
Elben  for  at  afskære  Tilbagetoget,  saa  at  hele  den 
venstre  Fløi  af  den  østerrigske  og  sachsiske  Hær  saa 
temmelig  i  Ro  kunde  fortsætte  sin  Vei ;  men  det 
preussiske  6te  Korps  havde  nu  bemægtiget  sig  to  af 
Østerrigernes  Broer  og  nærmede  sig  paa  den  mest  fare- 
truende Maade  Tilbagetogslinien  for  Centrum  og  den 
høire  Fløi. 

Det  eneste  Formaal,  som  Østerrigerne  nu  kunde  tænke 
paa  at  opnaae,  var  at  forhindre,  at  den  Orden,  som 
Afdelingerne  endnu  i  det  Hele  taget  nogenlunde  havde 
bevaret,  gik  tabt,  og  at  Tilbagetoget  udartede  til  vild 
Flugt.  Det  Første,  der  i  saa  Henseende  kunde  gjøres,  var 
at  imødegaae  det  preussiske  Kavallerikorps,  hvis  ene  Del 
tidligere  var  gaaet  over  ved  Nechanic  og  havde  taget  Op- 
stilling ved  Lubno,  og  hvis  anden  Del  havde  begyndt  at 
gaae  over  Bistric,  da  Østerrigernes  Tilbagegang  blev  frem- 
trædende, omtrent  Kl.  3.  Vel  var  denne  Del  blevet  noget 
opholdt  ved  blot  at  kunne  benytte  Overgangene  ved  Sadowa 
ogSkalka,  og  ved  atVeiene  vare  spærrede  af  Fodfolk  og 
lange  Rækker  af  Kanoner,  der  bevægede  sig  fremefter, 
men  det  optraadte  dog  nu,  omtrent  Kl.  4ri-j,  i  Masser 
paa  Valpladsen.  Med  denne  Del  fulgte  Prinds  Friedrich 
Karl,  medens  Kongen  af  Preussen  iForveien  red  frem  til  de 
forreste  Linier.  Imod  det  preussiske  Rytteri  kastede  sig  da 
ilsomt  de  østerrigske  Rytterafdelinger,  der  vare  nærmest, 

nemlig  1ste  Reserve-Kavalleridivision,  som  da  befandt  sig 
omtrent  ved  Wsestar,  og  3die,  der  befandt  sig  en  lille  Pjer- 
dingvei  øst  for  Stresetic.  De  gjorde  øieblikkelig  omkring 
og  satte  ind  paa  Preussernes  Hestfolk,  saasnart  de  bleve 
dette  var,  dels  ved  Sydenden  af  Stresetic,  dels  paa 
Hovedlandeveien  mellem  Lipa  og  Rosberic.  Der  opstod 
nu  paa  alle  Punkter,  hvor  Sammenstødene  fandt  Sted, 
voldsomme  Haandmæng ,  i  hvilke  Østerrigerne  for  det 
Meste  bleve  de  seirende.  De  rensede  Strøget  Syd  for 
Hovedlandeveien  indtil  Langenhof  og  Stresetic;  en  Styrke 
paa  omtrent  100  Ulaner  jagede  endog  forbi  Stresetic  i 
nordlig  Retning  og  naaede  efter  den  preussiske  Beretning 
saa  nær  hen  til  Kongen  af  Pruessen,  der  kort  iforveien 
var  reden  i  sydlig  Retning  over  Hovedlandeveien  mel- 
lem Lipa  og  Hola,  at  Hovedkvarterets  Eskorte  beredte 
sig  til  at  ride  Ulanerne  imøde.  Lykkedes  det  end  Ryt- 
teriet næsten  overalt  at  gjennembryde  de  preussiske 
Rytterafdelinger  og  at  forjage  dem,  saa  strandede  deres 
Bestræbelser  dog  stedse,  saasnart  det  naaede  de  Steder, 
hvor  det  preussiske  Fodfolk  befandt  sig.  Geværilden  satte 
en  uoverskridelig  Grændse  for  Rytteriet,  og  tvang  det  atter 
til  at  gaae  tilbage  uden  paany  at  have  kunnet  ordne  sig. 
Imidlertid  havde  dets  heltemodige  og  opoflfrende  An- 
strængelser  gjort  Fyldest.  Det  havde  bevaret  Hæren 
for  de  ulykkebringende  Følger,  som  det  preussiske  Rytte- 
ris Indhug  uundgaaeligt  vilde  have  frembragt  i  et  saa- 
dant  Øieblik.  Fodfolket  havde  under  Rytteriets  Kamp 
faaet  et  godt  Forspring  og  kunde  nu  saa  temmelig  uhin- 
dret fortsætte  sin  Bevægelse  mod  Elben  og  over  denne  Flod. 
Den  2den  Reserve-Kavalleridivision,  der  fra  først  af  havde 
staaet  længst  tilbage,  kom  ikke  til  at  deltage  i  Kampen 

Og  blev  staaende  ved  Klacow  i  Nærheden  af  sin  første 
Opstilling  indtil  langt  hen  paa  Eftermiddagen,  uden  at 
finde  Leilighed  til  at  imødegaae  noget  fjendligt  Rytteri. 
Til  den  sluttede  sig  for  en  Del  den  1ste  lette  Kavalle- 
ridivision  og  den  2den  sachsiske  Kavalleribrigade.  De 
dækkede  den  venstre  Fløi,  uden  at  gribe  ind  med  mere 
end  smaa  Afdelinger. 

Ikke  mindre  end  Rytteriet  søgte  Artilleriet  med 
store  Opoflfrelser  at  dække  Tilbagetoget.  Vi  have  alt 
før  omtalt,  at  en  Del  af  Reserveartilleriet  foruden  andre 
Batterier,  der  vare  komne  til ,  havde  prodset  af  mellem 
Wsestar  og  Sweti.  De  ovenfor  skildrede  Rytterkampe 
havde  forhindret  andre  umiddelbare  Angreb  fra  Nord- 
vestsiden end  de  preussiske  Batteriers  Beskydning,  men 
paa  samme  Tid  var  det  6te  preussiske  Korps,  som  ikke 
blev  standset  af  Nogen,  rykket  frem  fra  Nedelist,  og  de 
østerrigske  Kanoner  kom  da  i  den  yderste  Fare.  Ka- 
nonbedækningen, der  bestod  af  Rytteri,  gjorde  Sit  til  at 
holde  Fodfolket  borte;  men  det  lykkedes  ikke.  Preus- 
serne trængte  frem  til  Batterierne  og  bibragte  dem  store 
Tab.  Batterierne  prodsede  da  paa  og  vilde  gaae  tilbage, 
men  endnu  under  Bortkjørselen  mistede  mange  Kanoner 
deres  Bespændinger  og  bleve  liggende.  For  de  fleste 
Batterier  gik  Halvdelen  af  Kanonerne  tabt.  De,  som 
bleve  tilovers,  prodsede  atter  af,  da  de  vare  komne 
udenfor  Fodfolkets  Ild ,  paa  forskjellige  Punkter  mellem 
Rosnic,  Briza  og  Predmeric  og  beskød  de  fremtrængende 
Kolonner  saa  virksomt,  at  hele  det  preussiske  6te  Korpses 
Artilleri  maatte  drages  frem  paa  Høiderne  mellem  Wse- 
star og  Sweti  for  at  bekæmpe  dem.  Andre  preussiske 
Batterier,  der  bleve  dragne  frem  paa  forskjellige  Steder  af 

Valpladsen,  valgte  dem  ligeledes  til  Maal,  og  da  det  preus- 
siske Fodfolk  efterhaanden  atter  nærmede  sig,  forja- 
gende nogle  enkelte  Afdelinger  østerrigsk  Fodfolk,  der 
søgte  at  dække  Batterierne  ved  haardnakket  at  forsvare 
Byerne  Rosnic  og  Briza,  skiftede  de  endnu  en  Gang 
Standplads  og  prodsede  af  mellem  Byerne  Klacow  og 
Kobily-Doly,  en  lille  halv  Mil  Nordvest  for  Koniggratz. 
Her  fandtes  der  alt  i  Forveieu  13  Batterier,  som  oprin- 
delig havde  været  knyttede  til  Armeekorpserne  og  efter- 
haanden under  Tilbagetoget  vare  standsede  her,  desuden 
1  Batteri  af  Reserveartilleriet.  Til  dem  sluttede  sig 
nu  imellem  5  og  6  Efterm.  Levningerne  af  de  8  Batte- 
rier af  Reserveartilleriet,  der  saa  virksomt  havde  ved- 
blevet deres  Modstand,  og  som  nu  vare  indskrænkede  til 
at  tælle  kun  34  Kanoner.  I  betydelig  Afstand  mod  Syd, 
i  Nærheden  af  Ribsko  og  Kuklena,  fandtes  desuden  7  Bat- 
terier, der  hørte  til  Kavalleridivisionerne.  Samtlige  disse 
Kanoner  aabnede  endnu  en  Gang  Ilden,  idet  de  opbød 
den  sidste  Kraft  for  at  tvinge  Fjenden  til  at  sagtne  sin 
Fremmarche.  De  forhindrede  Kolonnerne  af  Kronprind- 
sens  Hær  i  at  udbrede  sig  i  østlig  Retning,  efter  at 
Wsestar  og  Swety  vare  tagne,  og  tvang  dem  over  imod 
Udkanten  af  Skoven  Vest  for  Briza,  hvor  nu  Afdelin- 
ger af  samtlige  tre  preussiske  Hære  mødtes. 

Imod  denne  Opstilling  af  det  østerrigske  Artilleri 
kjørte  alle  tre  Hære  efterhaanden  en  Mængde  Kanoner 
op,  tilsammen  34  Batterier,  men  inden  de  ret  havde 
kunnet  gjøre  deres  Virkning  gjældende,  var  Udmat- 
telse begyndt  at  indtræde  hos  det  preussiske  Fodfolk. 
Tropperne  vare  anstrængte  til  det  Yderste,  og  kun 
de  færreste   Soldater   havde   haft  Spise   hos  sig.     Flere 

Afdelinger  kunde  ikke  marchere  længer  og  maatte  lades 
tilbage.  Endelig  vare,  som  ovenfor  nævnt,  store  Styr- 
ker af  Kronprindsens  Ilær  drevne  over  mod  Skoven 
ved  Briza  og  bleve  saaledes  sammenblandede  med  Dele 
af  Friedrich  Karls  Hær  og  Elbarmeen ,  at  paa  det 
snevre,  tæt  opfyldte  Rum  ingen  Orden  igjen  lod  sig  til- 
veiebringe  under  en  fortsat  Fremrykning.  Kongen  lod 
da  Kl.  6* '2  udstede  Befaling  om  at  gjøre  Holdt.  Det 
5te  Armeekorps,  som  havde  faaet  Paalæg  om  at  udføre 
den  videre  Forfølgning,  havde  da  endnu  ikke  løsnet  et 
Skud  og  kom  saaledes  ikke  til  at  deltage  i  Kampen. 

De  to  store  Masser  af  Artilleri  havde  imidlertid 
vedblevet  at  beskyde  hinanden,  og  det  var  lykkedes  nogle 
af  de  østerrigske  Kanoner  ved  en  særdeles  heldig  Opstil- 
ling at  bibringe  noget  preussisk  Artilleri  ikke  ringe  Tab ; 
men  Skydningen  tabte  sin  Betydning,  da  det  preussiske 
Fodfolk  ikke  længer  gik  frem,  og  døde  derfor  langsomt  hen. 

Preusserne  overskred  ikke  Linien  Sweti,  Briza, 
Charbusic,  og  den  østerrigske  Hær  led  derfor  saagodt 
som  Intet  af  Fjendens  Vaaben  imellem  dette  Strøg  og 
Elben.  Alligevel  indtraadte  netop  her  Opløsning  i  de 
fleste  Armeekorps,  efterat  de  i  nogenlunde  god  Orden 
vare  komne  bort  fra  Valpladsen.  Den  preussiske  Beret- 
ning udtaler,  at  da  Kongen  red  frem  over  Valpladsen, 
bemærkedes  i  Førstningen  kun  Døde  og  Saarede.  Enten 
var  det  Skyts,  som  Østerrigerne  havde  efterladt,  skudt  itu 
eller  ogsaa  laae  Betjeningsmandskabet  og  Hestene  ved 
Siden  af,  og  Alt  bar  Præget  af  et  regelmæssigt  Tilbage- 
tog efter  en  blodig  Kamp.  Længer  fremme  antydede 
rigtignok  et  voxende  Antal  af  bortkastede  Tornystre, 
Huer   og   andre   Klædningsstykker,    senere    ogsaa  hen- 

slængte  Vaaben,  at  en  Opløsning  af  den  ordnede  Tilstand 
var  begyndt  at  indtræde.  Dog  gav  Rytteriets  Optræ- 
den og  den  usvækkede  Ild  fra  den  store  Række  Kano- 
ner mellem  Klacow  og  Kobily  Doly  Beviser  paa,  at  i 
det  Mindste  en  Del  af  den  østerrigske  Hær  havde  be- 
varet   sin  fulde  Modstandskraft. 

Bagved  denne  Række,  i  det  Rum,  som  blev  unddra- 
get Preussernes  Blik,  saae  det  derimod  anderledes  ud. 
I  Begyndelsen  havde  flere  Korpser  vendt  sig  mod  Broerne 
Nord  for  Koniggratz,  men  da  Preusserne  trængte  læn- 
ger frem,  vendte  Strømmen  sig  i  sydlig  Retning,  og 
Afdelinger,  der  fra  alle  Sider  trængte  sig  mod  Over- 
gangene ved  Koniggratz,  blandedes  sammen  og  kom 
i  uopløselig  Forvirring.  Hertil  bidrog  fornemmelig  den 
Omstændighed,  at  ifølge  Benedeks  Befaling  vare  Fæst- 
ningens Porte  blevne  lukkede  ,  og  den  Oversvømmelse, 
der  skulde  dække  Fæstningen,  begyndt  at  blive  sat  i 
Gang.  Gjennem  den  vidtstrakte  Egn,  som  Vandene 
bredte  sig  over,  førte  kun  et  ringe  Antal  Veie  og 
Dæmninger,  der  alt  af  det  forud  bortsendte  Træn  vare 
blevne  meget  opkjørte.  Næsten  alle  de  Kjøretøier,  der 
kom  ud  paa  dem ,  bleve  derfor  staaende  eller  i  Træng- 
selen væltede  ned  i  Vandet.  Mangfoldige  Soldater,  der 
paa  Dæmningerne  hverken  kunde  komme  frem  eller  til- 
bage, søgte  derhos  at  undkomme  gjennem  selve  Over- 
svømmelsen. De  vadede  omkring  paa  Markerne  i  dybt 
Vand,  klavrede  over  Jordvolde,  Palissader  og  Mure 
og  lod  sig  ikke  afskrække  fra  at  forsøge  paa  at  svømme 
over  Fæstningsgravene ,  i  hvilke  Vandet  uafbrudt  steg, 
ja  endog  over  Elben.  Det  lykkedes  for  et  stort  Antal, 
men  Mangfoldige  druknede. 

Betydelige  Dele  af  Hæren,  der  saae  Trængselen  og 
Forvirringen  foran,  vendte  sig  itide  mod  Syd  og  gik  først 
over  Elben  ved  Opatowic  og  Pardubic,  uden  paa  denne 
henved  3  Mile  lange  Flankemarche  at  blive  foruroligede 
af  Preusserne.  Disse  Dele,  saavelsom  de,  der  kom  over 
Broerne  Nord  for  Koniggråtz,  lede  kun  lidet  Tab;  der- 
imod blev  Trængselen  omkring  Koniggråtz  fordærveligere 
for  alle  dem ,  som  indvikledes  i  den,  end  selve  Slaget. 
Først  sent  paa  Aftenen  lod  Fæstningens  Kommandant 
Portene  aabne;  da  fandt  Menneskemasserne  Udveie,  og 
i  Løbet  af  Natten  kom  da  endelig  ogsaa  de  Sidste  af 
Hæren  over.  Adsplittelsen  var  imidlertid  bleven  saa 
stor,  at  de  enkelte  Batailloner  og  tilsvarende  Afdelin- 
ger, ikke  blot  i  alle  Korpser  og  de  fleste  af  Divisionerne, 
men  endog  i  mangfoldige  af  Brigaderne,  kom  over  paa 
høist  forskjellige  Steder,  saasom  baade  Nord  for  Konig- 
gråtz, ved  Koniggråtz  og  ved  Pardubic. 

Tabet  var  paa  den  østerrigske  Side  af  Døde  og  Saa- 
rede  22523,  af  Savnede,  der  ikke  senere  ere  komne 
tilstede,  og  hvoraf  et  ikke  ringe  Antal  maa  antages  at 
være  omkommet  paa  Tilbagetoget,  7410,  af  usaarede 
Fanger  12879  ;  i  Alt  42812.  Desuden  mistedes  161  Ka- 
noner, 5  Faner,  flere  tusinde  Geværer  og  en  Mængde 
Trænmaterial.  Tabet  var  paa  den  preussiske  Side  af 
Døde,  Saarede  og  nogle  faa  Savnede,  sammentalte  under 
Et,  ved  Kronprindsens  Hær  2265,  ved  Friedrich  Karls 
Hær  5260,  ved  Elbarraeen  1628;  i  Alt  9153. 

Emil  Madsen. 

Micliael  Sars. 

(Sunget  ved  Graven  til  en  gammel  Psalmetone.) 


i^elv  han  søgte  frem 

Mod  et  evigt  Hjem 
Fra  det  mindste  Kryb  paa  Bunden 
Til  hvert  Glimt  i  Stjernerunden, 

Støvets  Forskeraand. 

—  Nu  gav  Herren  Haand. 

Stille  som  i  Drøm 

Gled  han  over;  øm 
Var  Naturen  mod  sin  Dyrker. 
Nu  Alherren  Sjælen  styrker 

Paa  dens  Stjernegang 

Gjennem  Sfærers  Sang. 

Alt  paa  denne  Jord 

Harmoniers  Kor 
I  Opdagelsernes  Stunder, 
I  det  Lilles  store  Under 

Gjennem  Sjælen  sang 

Med  eu  evig  Klang. 

Hvor  paa  Vagt  han  laa, 

Hundred  Oine  saa. 
Hvor  Aartusind  Sandet  sanked, 
Hvor  den  mindste  Livspuls  banked, 

Der  han  gav   sig  Ro 

Stille,  klog  og  tro. 

I  en  Draabe  Vand 

Speided,  fulgte  han 
Verdenshavets  Liv;  han  sænkte 
Tanken,  hvor  den  før  ei  tænkte; 

Dybets  Gaade  laa. 

Hvor  han  banked  paa. 

Skjønne  Fædreland, 

Mange  Troe  som  han!  — 
Med  saa  sandt  og  kjærligt  Øje, 
Med  en  Sans,  saa  lin  og  nøje 

For  det  Stille,  Smaa;  — 

Da  vi  Stort  vil  naal 

Bjørnstjerne  Bjørnson. 

Eejste  forbi. 

—  —  Jttejste  forbi  en  Sommerdag, 
Morgensolen  paa  Gaarden  stod, 
Og  som  Ruderne  brandt  i  Blod, 
Lued  min  Sjæl  imod,  imod. 

I  Foraarstunden 

Jeg  der  var  bunden 

Af  fine  Hænder  og  røbe  Læber, 

Af  Smil,  til  hvilke  nu  Taarer  klæber. 

Indtil  Gaarden  ej  stiger  mer. 
Did  tilbage  jeg  ser  og  ser; 
Alt  det  Gamle  blir  nyt  og  skjært. 
Alt  det  Glemte  blir  varmt  og  kjært. 

Andre  Minder 

Til  dette  rinder; 

Og  alle  Foraarets  Elskovsdrømme 

Frem  og  tilbage  i  Sjælen  strømme. 

Frydfuldt  dengang  og  frydfuldt  nu, 
Smerte  dengang  og  Smerte  nu! 
Sol  paa  Marken  i  Duggen  vaad, 
Sjæl  i  Minder  af  Smil  og  Graad! 

Naar  i  Fylde 

De  overskylle. 

Og  naar  i  Strøm  de  tilbagetræde, 

Staar  Sjælen  frugtbar  i  Knop  og  Kvæde. 

Bjørnstjerne  Bjørnson. 

l/et  er  en  egen  trøstelig  Tro, 
At  de  lyse  Glimt  paa  Himmelens  Bo, 
Naar  hen  i  Kvæld  de  med  Tindren  fare, 
Kan  Ønskets  higende  Krav  besvare. 

Det  trøsteligt  er  at  troe  sig  tændt 
Indvielsens  Lys  i  et  kort  Moment, 
At  troe  sig:  helt  ofte  det  var  tilstede, 
Naar  blot  Du  havde  Dit  Ønske  rede! 

Thi  naar  Dit  Ønske  har  Sandheds  Magt, 
Da  maa  bestandig  det  staae  paa  Vagt 
Med  Syn  saa  skarpt  som  en  Rovfugls  Øie 
Og  agte  paa  lysende  Tegn  helt  nøie. 

Dog  selv  om  det  lysnede  paa  Din  Gang, 
Naar  Ønsket  aabnede  helt  sit  Fang, 
Saa  maa  Du  aldrig  Dig  føle  skuffet, 
Om  ei  det  ventede  Maal  blev  truffet! 

Thi  hvert  af  de  blinkende  Stjerneskud, 
Det  bringer  kun  til  en  Enkelt  Bud: 
For  En,  som  vented,  for  En,  som  troede, 
Opfyldelsens  Porte  sig  her  oplodel 

Lad  Ønsket  dukkes  mod  Sjælens  Bund: 

Hvis  op  det  groer  i  den  næste  Stund, 

I  Væxt   gjennem  Længsel  sin  Kraft  kun  mælder. 

Da  lysner  engang  det  —  naar  Dagen  hælder! 

Rudolf   Schmidt. 

interen ,  den  morke  tunge  Vinter ,  er  da  kommen  og  lægger 
indtil  imder  Jul,  da  Dagene  igjen  lysne,  sit  triste  Skær  over  Sin- 
det. Theoretisk  kunde  man  kanske  troste  sig  med  mange 
Slags  Betragtninger  f.  Ex.  med,  at  Isen  og  Sneen  ogsaa  har 
sin  Gavn,  at  den  i  den  store  geologiske  Husholdning  red  at 
tUfryse  Vandet  i  alle  Jordpartiklernes  Porer  udforer  et  Spræng- 
ningsarbeide  fra  det  mikroskopiske  UUe  Sandkorn  op  til  det 
svære  Klippestykke,  der  revner  med  Brag,  at  Vinteren  saale- 
des,  foruden  at  den  hviler  og  varmer  Jorden,  tillige  skaber  og 
tilbereder  den  Muld,  som  vor  deilige  Sommer  dækker  med  sit 
Græs.  Ogsaa  Statshusholdningen  priser  jo  Vinteren,  fordi  den 
skaber  uundværlige  Transportveie  i  vort  Land  for  Tommeret  og 
den  hele  Produktforsel  mellem  By  og  Bygder.  Jeg  veed  tillige, 
at  den  gjemmer  og  efterhaanden  vil  vise  mange  vakkre  barn- 
doms kj  ære  Billeder:  Julen,  Dombjælder  og  det  klingende  Fore,  de 
hvide  Træer  med  Rimfrostens  tusinde  Diamanter,  Vinterfornøiel- 
serne,  Skoite-  og  Skiløben  og  herligst  af  Alt,  vort  Folks  friske, 
rodmussede ,  nervehærdende  Vinterarbeide.  Men  ,  men  —  det 
er  dog  den  morke,  tunge  Tid,  som  nu  er  i  Anmarche.  Solen, 
Glædebæreren,  lyser  mindre  Dag  for  Dag,  og  Menn:^skets  Hu- 
mor er  i  hoi  Grad  kun  en  Reproduktion  af  de  Straaler ,  som 
Solglæden  ubevidst  har  lagt  det  ind  i  Sindet. 

Her  paa  Østlandet,  hvor  vi  leve  i  det  strænge  Indland  s - 
klima,  i  Modsætning  til  Vestlandets  Kystklima  med  sin  varme 
Golfstrøm  ind  under  Land,    stænges  retnu  Sund  og  Fjord.    Mod 

Vinteren  soge  ogsaa  Skibene  hjem  allevegne  fra,  som  en  Fugle- 
hær  til  sine  Reder,  og  Skibsfarten ,  den  Del  af  den,  som  ikke 
gaaer  stadig  ude  paa  den  store  Verdensfart,  standser  for  iaar. 
En  hel  Mængde  Arbeidesfelter  fryser  nu,  saa  at  sige,  ogsaa  til 
baade  i  I>and  og  By,  medens  Vinteren  vistnok  paa  den  anden 
Side  igjen  aabner  vidtløftige  Arbeidskilder  hovedsagelig  i  Tom- 
merdriften og  Fiskerierne.  Tager  man  saa  lidt  i  Betragtning, 
hvad  der  i  Grunden  maa  til  for  at  kiuine  leve  i  et  Land  som 
Norge  imod,  for  at  tage  en  rigtig  Modsætning  f.  Ex.  i  Syd- 
Tydskland ,  Spanien  eller  Italien ,  hvor  man  ikke  behover  vore 
kostbare,  tætte  Huse,  ikke  vore  varme  Klæder,  ikke  det  dyre 
Brændsel  i  Ovn  og  paa  Arne,  ikke  de  af  vort  Klima  paabudte 
solidere  Næringsmidler,  hvor  der  leves  næsten  som  »Liljerne  paa 
Marken,  der  saae  ikke,  spinde  og  ikke«,  —  saa  opstiger  den 
Tanke  for  En,  at  enten  maa  vort  Folk  friste  en  haard  og  lidel- 
sesfuld Tilværelse,  eller  ogsaa  maa  dets  Hemmelighed  være ,  at 
det  Land ,  som  saadan  formaaer  at  fode .  klæde  og  huse  sin 
Befolkning  midt  i  en  haard  Natur,  i  Grunden  maa  være  rigt. 
Begge  Dele  tor  være  Sandheden,  Folket  tæller  kun  1,750,000 
Mennesker  eller  3  a  400,000  Familier.  Men,  vil  man  holde 
en  Revue  bare  over  dets  Hoved-Næringskilder :  Sofarten,  repræ- 
senterende en  aarlig  Bruttofragt  af  c.  13  Mill.  Spd. ,  Jordbru- 
get og  Trædriften  af  c.  25  Millioner  Spd.,  Skovdriften  af  c.  10 
Millioner  Spd.,  Fiskerierne,  der  gjemrae  umaadeUg"  Kapitaler, 
som  blot  vente  paa  dygtige  Hænder  for  ret  at  kunne  tilgode- 
gjores,  af  c.  12  Millioner  Spd.,  (Bruttoværdier,  som  dog  kun 
unoiagtig  kunne  beregnes),  —  saa  vil  det  skjønnes,  at  disse 
faa  Hænder  ikke  behøve  at  lede  saa  langt  efter  Brødet.  En 
anden  Sag,  at  en  stor  Del  af  dette  Arbeide  gaaer  for  sig  un- 
der farefulde  Forhold.  Den  norske  Almue  har  dog  ikke  selv 
nogen  videre  Ide  om,  at  den  i  dette  sidste  Stykke  har  det  saa 
undtagelsesvis  strængt.  Naar  Nordlændingen  om  Vinteren  roer 
sin  seige  »Andror«  imod  Rok-Kulinger  hele  6  Timer  og  ofte 
længere  paa  kun  en  liden  *  4  Mil  og  saa  kanske  ovenpaa  for- 
liser og  maa  holde  ud  et  Døgn  til  paa  et  Baadhvælv,  som 
overskylles  af  Bølgerne  —  saa  troer  han,  at  »Verden  er  slig«. 
Nei ,  Du  udholdende ,    kæmpemodige  Arbeidets  Helt !    som  selv 

ingen  Ide  har  om,  hvilken  Bedriftens  Mand  Du  er.  »Verden« 
er  ikke  slig  —  i  Italien  staaer  din  Kammerat,  Lazzaronen, 
i  Solskinnet  og  række  sig  efter  den  Kastanie,  som  hænger  hans 
svedende  Ladhed  lidt  for  høit  — ,  men  din  Verden  er  saa. 
Om  den  oplyser  Statistiken  det  Forfærdelige,  at  der  aarlig 
procentvis  drukner  flere  under  det  Arbeide ,  der  skaffer  Nord- 
land og  Finmarken  Føden  og  dets  Fiskeexport ,  end  Stormen 
paa  Malakoff  kostede  den  allierede  Armee.  Og  saaledes  staaer 
Forholdet,  om  end  efter  et  mindre  Forholdstal,  Kysten  rundt. 
Jeg  skal  kun  nævne  Lodsbedriften,  —  alle  de  Reder,  som  der 
hver  Høst.   Vinter  og  Vaar  miste   sine  Forsørgere  I 

Tiltrods  for  sin  Stump  Jernbane  til  Sverige ,  sin  Telegraf 
og  sin  Dampskipsfart  paa  Udlandet  iigger  Christiania  om  Vinteren 
alligevel  i  mange  Henseender  afstængt  fra  Verden  og  minder  om 
en  Nordpolfarer,  som  er  skruet  inde  i  Isen,  og  hvis  Mandskab 
overvintrer.  Hos  mangen  en  af  os  gaaer  Tankerne  i  den  Tid 
over  Isen  sydover  til  den  øvrige  Verden ,  og  det  bliver  med  de 
stigende  Kommunikationer  helt  underligt  at  tænke  paa ,  naar 
man  frempaa  Vinteren  sidder  heroppe  i  15  Graders  Kulde,  at, 
bare  otte  Dages  Reise,  og  man  kunde  sidde  paa  Sydostsiden 
af  Sicilien  i  deiUg  Sol  og  spise  modne  Appelsiner.  Men  mere 
endda  end  efter  Solskin  og  Sydfrugter,  kan  En  længes  efter 
de  Ideer  og  Tanker,  som  ude  i  den  store  livsbankende  Verden 
hænge  rige,  fulde  og  skinnende  i  Kulturhvets  Sol,  og  som  En- 
hver, der  bare  har  Syn  for  dem  —  Rig  eller  Fattig  —  kan  plukke. 
Derude  i  det  bølgende  Verdensliv  staae  jo  de  Ideernes  store 
Slag,  hvormed  ogsaa  vi  herhjemme  seire  eller  tabe,  og  derude 
vilde  En,  ialfald  i  Tankerne,  saa  gjeme  være  med.  Thi  det  for- 
holder sig  saa:  disse  Ideer  ere  befalende  ogsaa  for  vort  Liv 
i  alle  Retninger  og  har  været  det  vor  hele  Historie  opover. 
Nordmanden  var  Asadyrker  med  en  rehgiøs  Inderhghed,  som 
kun  er  givet  faa  Nationer;  men  saa  seirede  derude,  hvor  vort 
Folk  ikke  var  med,  den  hvide  Krist,  og  saa  blev  Thors  gamle, 
haarde  Hammer  her  hjemme  til  det  kristne,  blide  Kors.  Saa 
levede  den  katholske  Tro  sig  i  Aarhundreder  ind  i  vor  Folke- 
bevidsthed, den  reiste  de  herlige  Domkirker  i  Nidaros,  Hamar, 
Oslo ,    Bergen  og  Stavanger  og  Kapeller  oppe  i  vore  Bygder ; 

dens  Mariabilleder,  Processioner  og  Messesange  vare  en  Del  af 
Folkelivet.  Men  saa  slog  Martin  Luther  sit  Slag  ude  i  den 
Verden ,  som  laa  langt  udenfor  vort  Lands  Horizont ,  og  saa 
afsattes  hos  os  igjen  atter  alt  det  Gamle ,  som  sad  saa  dybt 
inde  i  Hjerteroden,  og  Folket  blev  protestantisk.  I  Overgangs- 
tiden ledes  visselig  megen  Overbevisningskrænkelse,  men  Snak 
og  Disputats  druknede  dog  snart  i  Flommen  af  den  indstrøm- 
mende Verdenside.  Derude  har  Verdensideen  nu  alt  forlængst 
befalet .  at  vi  skulde  have  Selvstyrelse ,  almindelig  Stemmeret, 
Religionsfrihed .  Jury  og  Frihandel  ligesaavelsom  Dampskibe, 
Jernbaner  og  Telegrafer  —  men  i  vore  Dale  er  man  fremdeles 
naiv  nok  til  at  troe,  at  alt  dette  nok  alligevel  tilsist  beroer  paa, 
hvad  Bonden,  som  har  Magten,  beslutter  sig  til  og  paa  haus 
Stemmegivninger  i  Storthinget.  Hvad  vilde  man  sige,  om  man 
saa  alvorlige  Mænd  i  et  Lands  Forsamling  for  Alvor  debat- 
tere om  f.  Ex.  Vestenstormen  skulde  faae  passere  ind  i 
Landet?  Men  at  see  dem  gravitetisk  diskutere  om  den  Tids- 
aand,  som  de  selv  sidde  og  aande  i,  skal  faae  slippe  ind,  er 
Absurditeten  her  vel   stort  mindre? 

Et  nogenlunde  historisk  Billede  af  disse  Verdensideens 
gjentagne  Erobringskampe  i  vort  Land  og  af  de  hjemlige  For- 
holde, hvorimod  det  indtrængende  kosmopolitiske  Element  over- 
hovedet hos  os  har  havt  at  bryde  sig  til  enhver  Tid,  er  ikke 
let  selv  for  Historikeren  at  give ,  og  jeg ,  som  ikke  er  Histo- 
riker, kan  derfor  kun  give  Billedet  saaledes,  som  det  i  sine  store 
Rids  og  subjektivt  staaer  for  mig.  Men ,  da  jeg  er  kommet 
ind  paa  Materien ,  er  det  fristende  at  fortsætte.  Undre  mig 
skiilde  det  nemlig  ikke.  om  det  virkelig  engang  kunde  bevises, 
at  den  aandelige .  sociale  og  jiolitiske  Kamp .  der  nu  føres  i 
vort  Land  med  et  saa  stærkt  Uforsonlighedens  Præg  mellem, 
hovedsageligt  talt,  »Vestlandet  og  Østlandet«  i  det  førstes 
Maalstræverkrav  til  Literaturen  og  Forsøg  paa  i  social  og  po- 
litisk Henseende  at  gjennemdrive  en  yderlig  radikal  -  demokra- 
tisk (Østlandet  er  bondearistokratisk)  Samfundsordning ,  i  sin 
Grund  kun  er,  om  end  i  Nutidens  mere  aandelige  Form,  en 
en  Gjentagelse  af  de  samme  Sagaens  gamle  Krige ,  der  før 
delte  Landet  i  to   Villier   og    to  Leire,    og    at   dette    igjen  Alt 

lader  sig  forklare  af  det  Faktum,  at  her  i  Folket  egenlig 
existerer  en  gjennem  Tiderne  fortsat  stille  Kamp  mellem  to 
forskjellige  Folkeracer.  Af  disse  har  da  den  ene  mere  havt 
Slægt  med  Udenverdenen  og  dens  Ideer  end  den  anden  og 
derfor  i  Historien  altid  baaret  den  indtrængende  Verdensides 
Fane,  medens  den  anden  Race  har  staaet  imod  og  hver  Gang 
i  det  Længste  forsvaret  det  gamle  nationale  Overleverede  i  Stats- 
forfatning,  som   i  Religion,   Sæder   og   Skikke. 

Den  af  Flere  opstillede  Theori  om  at  vort  Land  kun  tildels, 
nemlig  de  nordlige  og  vestlige  og  kun  nogle  faa  østlige 
Distrikter,  har  været  besat  med  de  egenlige  Nordmænd,  medens 
Østlandet  ligesom  Sydsverig  og  Danmark  har  været  gothisk, 
giver  ialfald  Slutningerne  et  stærkt,  naturligt  Grundlag  at  gaae 
ud  ifra.  De  egenlige  Nordmænd ,  som  saaledes  kun  eiede  en 
Del  af  Norge ,  var  efter  dette  den  egenlig  energisk  begavede 
Race ,  som  har  udsendt  de  store  Vikinger ,  befolket  Island  og 
digtet  vor  Sagaliteratur.  Kong  Storverks  Son ,  Starkod ,  fra 
Hordalands  Kyst,  var  en  af  dem;  sammen  med  sine  egne  Folk  : 
»Thelerne,  Trenderne  og  Dølernen  gjorde  han  i  Braavallaslaget 
Udslaget  til  Fordel  for  Sigurd  Ring,  der  grundlagde  det  nor- 
diske Erobriugsrige ,  hvis  Hovedland  var  Vestergotland ,  som 
ogsaa  omfattede  det  Meste  af  det  sondenfjeldske  Norge ,  men 
ikke  de  egenlige  Nordmandsdistrikter ,  det  norden-  og  vesten- 
fjeldske,  hvilke  stode  under  sine  egne  Smaakonger.  Og  paa 
Todelingen  af  dette  Grundlag:  det  gothiske  Norge  og  det 
egenlig  norske  Norge,  er  det,  synes  det  mig,  at  vor  Historie 
og-  Sympathierne  i  vort  Land  har  existeret  lige  til  den  Dag 
idag,  da  »Vestlandet«  (med  Trondelagen)  og  »Ostlandet«  staae 
imod  hinanden  i  Opfatningen  af  de  fleste  saavel  aandelige  som 
politiske  Forholde ,  derujider  ogsaa  det  skandinaviske.  Der 
gaaer  i  saa  Henseende  et  paatageligt  aandeligt  »Skjel»  efter  Dovi'e 
og  Filefjeldryggen.  Vore  Konger  af  Ynglingeætten  vare  Gother 
og  støttedes  af  de  gothiske  Folkesympathier  saavel  i  vort  eget 
mægtige  Østland  som ,  naar  det  kneb ,  i  Sverige  og  Danmark. 
De  repræsenterede  altid  det  kosmopolitiske  Element  i  Modsæt- 
ning til  det  hjemlige  nationale.  Forst  var  det  Harald  Haar- 
fager,   som  erobrede  Landet  for  den  europæiske  Ide :   Monarkiet. 

Sine  tyng'ste  Slag,  de  Ted  »Solskjel»  og  »Hafurstjord »,  maatte 
han  imidlertid  slaae  mod  de  egenlige  Nordmænd  fra  Nord-  og 
Vestlandet ,  og  det  var  denne  tabende  Stammes  Ubetvinge- 
lighed ,  som  befolkede  Island.  De  fomiaaede  ikke  at  opgive 
deres  stærke  Personligheder,  og  hvor  stærke  disse  vare,  viste 
siden  noksom  de  storartede  islandske  Dramaer.  Det ,  som  i 
Olaf  Trygvason  og  Hakon  Jarl,  og  senere  hen  paa  Stiklestad 
stod  fylket  mod  hinanden  i  St.  Olaf  og  Bønderne,  væsenlig 
fra  Trøndelagen  og  Nordland ,  var  atter  det  gothiske  Element 
med  den  kosmopolitiske  Ide,  Kristendommen,  imod  det  gamle 
Nationale  og  Hedendommen.  St.  Olaf  faldt ;  men ,  at  han 
blev  hellig,  skyldtes  Verdensideen,  som  alligevel  fyldte  Luften 
med  sin  Seir.  Om  Kong  Sverre  var  af  Kongeætten  eller  ikke, 
er  der  tvistet  meget ;  men  et  psykologisk  Argument  derimod 
tør  være,  at  han  ikke  eiede  Ynglingkongernes  Natur  og  Sym- 
pathier.  Thi  det,  som  han  med  sine  Birkebeiner  og  hoved- 
sagelig Trondelagens  Hjælp  styrtede,  var  netop  det  gamle 
gothiske  Kongevælde,  og  det  ved  det  grundede  mægtige  Ari- 
stokrati. Det,  som  han  indsatte  i  stedet ,  var  det  vestiandske 
Demokrati ,  der  efterhaanden  gjorde  Kongemagten  enevældig. 
Medens  hans  Formand  Magnus  ganske  undergav  sig  Pavens 
kosmopolitiske  Verdensmagt,  reiste  Sverre  derimod  den  natio- 
nale Fane  seirrigt  imod  den.  Hemmeligheden  ved  at  den 
»norsken  Race  herhjemme  alligevel  altid  har  tabt  i  Historien 
—  forsaavidt  det  kan  kaldes  saa ,  at  tvinges  under  naturlige 
høiere  politiske  Enheder  —  har  klarlig  været  den,  at  den  ikke 
har  besiddet  en  til  sin  moralske  Energi  og  intellektuelle  Evner 
svarende  materiel  Tyngde  og  Magt.  Den  har  herhjemme  vel 
kunnet  vinde  Slag,  men  ikke  hævde  en  historisk  Tilstand  saa- 
ledes  som  ude  i  Normandei  og  England  ;  den  har  her  gjennem 
Tiderne  levet  under  stadig  ulmende  Opstandsfølelse,  men  hverken 
kunnet  organisere  sit  eget  Samfundsliv  —  der  forlanger  en 
til  det  Yderste  drevet  personlig  Uafhængighed  —  eller  under- 
lægge sig  det  øvrige  større  Land.  Den  har  kunnet  skabe  os 
energiske,  genifulde  Mænd,  men  ikke  en  ny  Samfundsdannelse. 
Det  vilde  mulig  ogsaa  kunne  paavises,  at  de  fleste  af  vore 
større  Personligheder    virkelig    ere  udgaaede  af    denne  Race    i 

Landet  ,  og  at  denne  Racernes  Uforligelighed  var,  mere  end 
alt  Andet,  den  inderste  Aarsag  til  de  gamle  Borgerkrige.  Dette 
samme  Forhold  er  det  da,  som  jeg  tænker  mig,  gjentager  sig, 
nu  i  den  Tore  Dages  Borgerkrig ,  som ,  dybere  end  de  almin- 
delige Frihedsforlangender ,  føres  baade  i  vor  Politik  og  i  vor 
Literatur ,  og  hvorunder  Vestlandet  næsten  optræder  som  et 
Særrige.  Kampen  mellem  St.  Olaf  og  Bønderne  staaer,  under 
denne  Opfatning,  paa  den  Dag  idag  hos  os  udover  alle  Livsfelter 
og  med  betydelige  let  nævnelige  Mænd  i  begge  Leire.  Den 
Enkelte  maa  i  sin  Dannelse  —  saaledes  som  jeg  ialfald  selv 
har  følt  —  ligesom  sammensmelte  de  to  Racers  Standpunkter 
i  en  høiere  national  Enhed :  de  Fleste  af  os  naae  dog  ikke  saa 
langt,  men  blive  staaende  enten  i  —  et  af  Partierne  eller  — 
i  Tvivlen. 

Foruden  denne  vort  Lands  »  Racekrig » ,  der  slaaer  sin  Dele- 
linie i  dets  sociale  og  politiske  Krav  saavelsom  for  Maalstræv 
og  Ikke-Maalstræv,  Skandinavisme  og  Ikke-Skandinavisme,  har 
vi  som  alle  andre  Lande  ogsaa  at  udkæmpe  den  vaagnende 
Folkeligheds  almindelige  Kamp.  Det  er  Hovedstæderne  — 
Oplagspladsene  for  den  gamle  Kultur  — ,  der  her  i  Norden 
som  andensteds,  beleires  og  berendes  af  de  friske  og  nye,  men 
tilhge  hensynsløse  Magter  i  Folket  udenfor.  De  staae  der  — 
Christiania ,  Kjøbeuhavn  og*  Stockholm  —  som  forældede  Dy- 
nastier, der  bUve  nødte  til  at  gjore  Indrømmelser  til  Folkets 
Ideer,  om  de  vil  undgaae  at  afsættes  fra  Anforerpladsen  i  dets 
Kultur.  I  denne  Strid  skader  Intet  den  gode  Sag .  —  som 
er  at  bevare  for  den  nye  Tid  mest  muligt  af  det  virkelig  Gode 
i  den  gamle  Dannelse  —  mere  end  den  paa  Oldingsvis  haard- 
nakkede  Hyperkonservatisme.  At  det  moralske  Løsen  »ned 
med  Hovedstæderne«  lyder  saa  stærkt,  skyldes  egenlig  kun 
denne,  som  i  sin  Blindhed  altid  bryder  alle  Broer  til  Forlig 
med  de  nye  Sympatier.  Specielt  forekommer  det  mig  imid- 
lertid som  Mænd,  der  prætendere  dybere  idealt  Syn ,  ikke  ville 
kuime  slaae  sig  blinde  paa  det  Øie,  der  skal  see  Tidens  op- 
gaaede  Ideer.  Mere  end  nogen  Anden  maatte  netop  Digteren 
ialfald  kunne  see,  hvorledes  disse  Ideer  i  Begyndelsen  ligesom 
kun  famle   sig  frem  gjennem   de  Mænd,   som   anføre   dem   i   Op- 

positionen  paa  alle  Felter,  ja,  at  den  hele  Opposition,  indtil 
den  har  seiret  og  selv  naaet  til  at  blive  det  »Bestaaende«  og 
frem  til,  som  saadant,  at  faae  udarbeidet  sine  Beviser  i  en  ny 
Kultur  og  nye  traditionelle  Tilstande ,  efter  sit  eget  Væsen 
mere  maa  hvile  paa  Stemning  end  paa  det  klare  Bevis ,  og 
derfor  ogsaa  overhovedet  i  Livet  mest  blive  repræsenteret  af 
Stemningsmænd.  En  saadan  Stemningsmand  slipper  naturlig- 
vis ikke  mere  end  nogen  Anden  fra  det  strænge  ubetingede 
Krav  paa,  at  han  ialfald  altid  skal  være  i  Stemning  til  at 
være  en  hæderlig  og  skikkelig  Mand,  Det  er  imidlertid  i  selve 
Begrebet  om  »det  Hæderlige  og  Skikkelige,))  at  der  i  slige 
uklare  Tider  saa  let  bliver  to  Meninger.  De  dybere  Moralbud 
maae  naturligvis  altid  staae  faste  og  urokkede ;  men  med  Om- 
styrtningen af  selve  de  Livsforholde,  som  konstituere  det  mere 
Udvortes,  som  enhver  Tid  anseer  »for  Skikkeligt  og  fair  play,» 
maae  ogsaa  disse  derpaa  grundede  Begreber  i  nogen  Grad  falde. 
I  kampfulde  Overgangstider  er  en  Oppositionsmand  ofte  udsat 
for  haarde  Misforstaaelser  af  sin  Færd ,  idet  den  gamle  Tids 
Opinioner  kun  altfor  gjerne  maale  den  nye  Tids  Mænd  med 
siu  egen  gamle  »Skikkeligheds«  Alen,  aldeles  blind  for  den 
nye  Tids  ideellere  Maal.  Deri  ogsaa  Forklaringen  paa ,  at 
gamle  i  Aarrække  overskældte  Politikere  alligevel  tilslut  med 
den  klarnede  Tid  kunne  gaae  ud  af  Striden  med  —  deres  per- 
sonlige Hæderlighed  klarnet  for  Almenheden.  Var  det  ikke 
saa,  vilde  det  at  være  Oppositionsmand  jo  bhve  Et  med  haab- 
lest  at  overgive  sig  til   Samfundets  Foragt. 

Jeg  kommer  med  disse  Bemærkuinger  i  Anledning  af  Da- 
gens Begivenhed:  )>De  Unges  Forbund »  af  Henrik  Ibsen.  Sin 
Opsigt  har  dette  Stykket  vundet ,  ikke  som  Poesi ,  thi  deraf 
eier  det  overhovedet  ikke  meget,  men  som  et  ned  i  Dagens 
Forholde  slaaende ,  med  Ibsens  Navn  forsynet ,  Angrebsskrift 
paa  vore  hjemlige,  hovedsagelig  politiske.  Forholde.  For  en 
Gangs  Skyld  faae  vi  see  disse,  ikke  i  Kjærlighedens,  men,  om 
man  saa  vil,  i  Indignationens  Belysning  og  karikerede  med 
denne  Lidenskabs  hele  Opfindsomhed.  Der  findes  ikke  engang 
et   Forsøg  til   en  forsonende   Figur  i   hele   Stykket. 

Den  stiltiende  Tanke    i  Stykket    er ,    forsaavidt    som    det 

overhoTedet  gjor  Fordring  paa  den  poetiske  Livsbetingelse ,  at 
repræsentere  noget  AlmengA*ldigt,  en  Fordommeise  af  hele  vort 
politiske  Liv,  som  et  blot  og  bart  idelost  Spidsborgervæsen, 
hvis  enkelte  Personer  enten,  som  Kammerherre  Bratsberg,  slet 
ikke  har  noget  Forhold  til  det  poUtiske  Ideal,  eller  ogsaa  et 
altfor  ubetydeligt  og  forfeilet ,  eller  endelig .  som  Stensgaard, 
et  betydeligt ,  men  da  tillige  saadant ,  at  han  gaaer  fyldt  af 
dets  Stemning  som  i  en  Opiumsrus  og  anseer  sit  eget  Jeg  med 
alle  dets  Indfald  og  Lyster  og  Interesser  som  guddommeligt 
hævet  over  alle  Hensyn,  og  som  det,  der  ubetinget  sætter  Ret 
og  Uret  i  Livet.  Derved  bhver  han  naturhgvis  til  en  komplet 
Kjæltring  i  al  sin  Handlemaade  eller  rettere  til  Noget  midt 
imellem  en  gal  Mand  og  en  Kjæltring. 

Den  stiltiende  Forudsætning,  som  i  Stykket  atter  ligger 
som  Underlaget  for  denne  Opfatning  af  vort  pohtiske  Liv,  er, 
at  vort  Samfund  endnu  er  saa  raat  og  udannet,  at  endog  de, 
der  virkelig  i  Fylde  benaades  med  Idealets  Gave ,  igjen  ikke 
eie  Dannelsesbetingelseme  til  at  bruge  dem ,  men  kun  bUve 
aandelige  Opiumsmænd  som  Stensgaard.  Ibsen  forklarer  ogsaa 
i  Stykket,  at  det  Hele  har  sin  Rod  i  manglende  god  Familie- 
opdragelse ,  at  vore  Hjem  —  disse  vort  Folks  enfoldig  rene 
Hjem,  som  netop  i  Rigdom  paa  moralsk  opdragende  Betin- 
gelser tør  sættes  saa  høit  som  noget  Lands  i  Verden  —  kun 
opdrage  Begavelserne  til  delte  Personligheder,  Folk,  som  leve  et 
—  jammerligt  —  Liv  for  Virkeligheden  og  et  andet  for  Fantasien. 

Ibsens  Feil  saavelsom  Styrke  i  hans  Digtning  er,  at  han 
er  en  Theoretiker  og  en  Tankens  Overdriver,  og  her  har  hans 
Bitterhed  mod  Hjemmet  ■  forledet  ham  til  forst  at  konstruere 
sig  et  Hjem ,  der  kan  være  rigtig  skikket  til  at  faae  Ram 
paa,  det  vil  sige,  saa  idealt  sænket,  at  han  kunde  faae  til- 
strækkeligt Fald  for  de  knusende  Sten,  som  han  fra  sin  In- 
dignations Hoide  agtede  at  rulle  ned  paa  dets   Tilstande. 

Nu  vil  Ulykken  imidlertid  at  der  paa  en  sUg  poesiløs 
Spidsborgergrund  slet  ikke  lader  sig  opfore  nogen  poetisk  Byg- 
ning —  selv  for  en  Ibsen  — ;  thi  af  Intet  kommer  Intet ;  og 
derfor  er  det  ogsaa,  at  Stykket  efter  den  almindelige  Dom  er 
uden    videre  Poesi.       En  Indignation    i    fem    lange  Akter    uden 

saii  ougaiig  i  dtii  sidste  at  skalle  os  Fred  og  Forsoniug ,  saa 
Stykket  altsaa  tor  den  Sags  Skyld  kunde  fortsættes  i  fem, 
ti,  tyve  eller  hundrede  Akter,  ja  saa  længe,  indtil  Hr.  Ibsen 
finder  for  godt  personlig  at  forsone  sig  med  sit  Land  igjen, 
—  er  og  blir  en  ulieldig  Ting ,  selv  under  den  talentfulde- 
ste Uaand. 

Fordi  Stykket  saaledes  er  anlagt  for  ideelt  lavt,  synker 
dets  Figurer  ogsaa  dermed  for  langt  ned  i  den  konkiete  Vir- 
kelighed. Illusionen  fores  ikke  hen  i  det  Almengyldige,  men 
til  virkelig  levende  Mænd,  som  ere.  ikke  tegnede,  men  —  ifolge 
den  selve  Stykket  iboende  Overdrivelsens  Lov  —  karikerede. 
Man  har  en  ubehagelig  Foleise  af  at  være  kommen  med  paa 
en  Personjagt,  der  staaer  paa  i  fem  Akter  og  gaaer  alt  Andet 
end  par  force.  Den  for  »Forholdene  Fremmede »  faaer  derimod 
kun  Feilbilleder  med  afbleget  Interesseskær.  Stykket  lyner 
ikke  som  » Brand »  og  »Per  Gynt»  klarnende  over  almindelige 
Tilstande;  Straalen  er  tagen  forfængelig  til  jordisk  Brug  og 
taber  derved  Poesiens  rene  Hiramehnagt.  Skjont  det,  som  sagt, 
i  flere  Henseender  bærer  Præget  af  Ibsens  Mesterskab,  vil  det 
derfor  aldrig  komme  til  at  samles  i  Poesiens  Rige  med  sine 
Brødre   »Brand«   og   »Per  Gynt». 

Som  praktisk  Stridsskrift  er  Stykket  i  Virkeligheden  ogsaa 
blevet  optaget  i  vore  forskjellige  politiske  Leire.  Nærmest 
ansees  det  som  et  Slag  mod  vor  Opposition  og  en  Del  af  dens 
Mænd,  der  leve  under  den  saa  kampfuldt  opgaaende  ny  Tids 
Misforstaaelser  og  Uklarhed.  Istedctfor  her  med  Digterens 
Haand  at  trække  Sloret  fra,  saa  vi  faae  Klarhed,  Forstaaclse 
og  Forsoning ,  trækker  Ibsen ,  synes  mig ,  det  forsætligt  tæt, 
bælmørkt,  tU.  Det,  som  Ibsen  her  søger  at  slaae,  er  tilmed 
ikke,  som  hos  Uolberg  eller  Wessel,  en  udlevet  Tid,  der  strafles, 
fordi  den  ikke  vil  vige  ud  af  Forholdene,  men  det  er  netop 
den  nye  og  opgaaende  Tid,  hvis  Barn  han  selv  er.  Men  dette 
er  for  en  Digter  at  gaae  absurd  imod  Ideens  Sol,  istedetfor 
med   den. 

»De  Unges  Forbund«  er  en  Titel,  som  lovede  alt  Frisk, 
Godt  og  Skjont,  men,  som  kun  gav  Stene  for  Brod.  Styk- 
ket er  —  hvad  nu  Ibsen  end  kan  have  tænkt  med  det  — 
For  Ide  og  Virkelighed.  56 

blevet    en    reaktionær     og    overforfuet    Hovedstad  sintelligenses 
poesiløse  Poem. 

Og  saa  sluttelig ,  for  at  faae  befriet  mig  for  Alt ,  hvad 
dette  Stykke  har  lagt  mig  paa  Sinde,  —  og  jeg  tilstaaer,  at 
det  har  saaret  mig  i  min  Fædrelandskjærlighed  — ,  ligesom 
Titelen,  »De  Unges  Forbund«,  lovede  saa  skjønt  og  skuflede 
paa  stærkt ,  saa  fortsættes  denne  samme  Skuflelse  i  selve 
Stykket  i  Tegningen  af  Stensg-aards  Personlighed.  Denne 
Mand,  som  i  Begyndelsen  staaer  saa  ideelt  løftet,  saa  rigt  begavet 
og  med  et  saa  skjønt  digtet  storartet  Væld  af  stemningsfuld 
Evne  til  at  bære  disse  Egenskaber  frem  i  Handling  —  han 
tegnes  dog  alt  Andet  end  retfærdigt  og  sandt,  naar  han  paa 
dette  herlige  Fond  i  sin  Karakter  synker  ned  til  den  lavttæn- 
kende ,  gemene  og  for  Livet  ubrugelige  Kjæltring ,  som  tilslut 
lusker  beskæmmet  ud  af  Stykkets  femte  Akt.  Det  er  jo  intet 
mindre  end  en  Carl  Johans  og  deslige  handlingssvangre  Mænds 
Natur,  som  Ibsen  her  har  anlagt  med  deres  stemningsfulde  In- 
dividuahtet,  hvis  Indskydelser  de  i  Følelsen  af  dens  Bredde  og 
derfor  Almengyldighed  altid  selv  saa  ubetinget  stolede  paa  og 
handlede  efter  —  i  mindre  Ting  vistnok  ofte  til  den  latter- 
ligste Overdrivelse  og  ForvexUngen  mellem  Subjektivt  og  Objek- 
tivt. Det  Første  optager  imidlertid  Digterens  Syn,  det  Sidste 
Spidsborgerens.  Hvad  er  Garibaldi  Andet  end  en  saadan  Steni- 
ningsmand?  Men  Carl  Johans  femte  Akt  var  Kongekronerne 
i  Norge  og  Sverige  og  Garibaldis  var  Italia  una.  Historien 
lader  aldrig  den  Slags  Mænd  slippe  ud  af  sidste  Akt  paa  den 
Maade,  som  Ibsen  efterhaanden  moralsk  aftakker  sin  Stens- 
gaard :  dens  Retfærd  lader  dem  gaae  ud  enten  med  Martyrium 
eller  med  Bedrift.  Men  efter  det  Underlags  Beskaflenhed, 
hvorpaa  Stykket  er  bygget,  er  Ibsen,  som  paavist,  nødt  til 
at  begaae  denne  Feil. 

Det  var  overhovedet  at  ønske  —  og  foran  en  Digter  af 
Ibsens  Rang  turde  det  være  et  Nationalønske  —  at  han, 
istedetfor  fremdeles  at  ligge  ude  i  Verden  og  theoretisk  kon- 
struere sig  et  Fædreland,  som  passer  til  bittre  Stemningsdig-te, 
vilde    komme    hjem    og    see    dets   —   især    for  en   Digter   alt 

Andet   end   fattige     -     Virkelighed.      Hans  Muse  skulde  da  in- 
spirere ham  paa  en  ædlere  Maade. 

I  Tor  Hovedstad  har  »De  Unges  Forbund »  været  et  Kas- 
sestykke :  men  da  det  nok  ogsaa  vil  komme  til  at  spille  en 
Rolle  ved  de  forestaaende  politiske  Valg  i  Landdistrikterne, 
tor  det  være  en  mere  end  tvivlsom  Sag,  om  Hovedstaden 
alligevel  tilslut  vil  linde,  at  Stykket  har  svaret  Regning.  Den 
virkelig  gode  Sag  kan,  troer  jeg,  kun  tabe  derved,  og  hvad 
vore  blinde  Hyperkonservative  end  mene,  —  det  er  saa  langt 
fra  Hovedstadens  rette  Politik  nu  at  helde  sydende  Beg  udover 
Murene  ned  paa  den  beleirende  Opposition ,  at  det  tvertimod 
alvorligt  gj  ælder  om  at  faae  istand  bragt  en  fornuftig  For- 
staaelse  med  den. 


Jonas   Lie. 

Retspleie  hos  en  tydsk  Fyrste.  I  Dr.  Gustav  Pinz- 
gers  Leynetsskildring  af  den  i  det  16de  Aarhundrede  beromte 
Skolemand,  Valentin  Friedland  Trotzendorf,  som  var  Rektor  i 
Goldberg,  3  Mil  Sydvest  for  Liegnitz  i  Schlesien,  tindes  føl- 
gende Exerapel  paa  en  eiendommelig  Retspleie,  der  foi-mentlig 
har  Interesse  nok  til  at  meddeles   særskilt. 

I  Aaret  1549  sade  tre  af  de  ældre  Lærlinge  i  Trotzen- 
doifs  Skole,  nemlig :  Karl  von  Promnitz ,  Jonas  Tolkwitz  og 
Wolfgang  Kuppel,  i  Stadskj  ælderen  ved  et  Bæger  Vin  og  vare 
vel  tilmode.  Da  traadte  Byens  Vægter  beruset  ind,  greb 
Promnitz's  Bæger  og  tomte  det.  Forbittret  kastede  denne  Væg- 
teren det  tomme  Bæger  i  Hovedet,  hvorved  han  fik  en  ubety- 
delig Skramme.  Sagen  blev  forebragt  Hertug  Friederich  HI 
af  Liegnitz,  og  denne  fandt  i  Vægterens  Person  sin  egen  Myn- 
dighed alvorlig  ki'ænket.  Han  mente  at  bui'de  statuere  et 
Exempel  og  dømte,  uden  at  ville  høre  om  noget  Forsvar,  alle  de 
tre  imge  Mennesker  til  Doden.  Det  traf  sig  imidlertid  saa,  at 
den  egenhge  Gjerningsmand ,  Promnitz ,  var  en  Slægtning  af 
Biskoppen  af  Breslau,  og  ved  sin  indtrængende  Forbon  udvir- 
kede denne  hans  Benaadning.  Men  forovrigt  var  Fyrsten  ikke 
den  Mand,  der  bøiede  Retten,  og  Jonas  Tolkwitz  og  Wolfgang 
Kuppel,  hvis  Brøde  var,  at  de  havde  seet  paa  Vægterens 
Afstraftelse,   bleve  begge    henrettede. 

J.    Olsen,   Cand.  jur. 


Rettelser. 


Side    9S  L.    S  Vhtus  post  nunien,  læs  virtus  post  nummos. 

—  136  -     7  udmelet  1.  udmaiet. 

—  153  -     li  Førstningen  1.  i  Fæstningen. 

—  505  -  15  kunde  bekvemme,  I.  ikke  kunde  bekvemme. 

